
Dragutin M. Domjanić: 

Spomen na 

Noć je vre, noć, Majka Božja, 

Pri Tebi molitvah ni čuti, 

A vani med polji se puti 
Doma sad 1 pašćiju spati. 

Noć je vre, noć, Majka Božja. 

A1 mi dva smo zdavna poznati 
Cez leta i žalosti vse. 

I če Ti i kesno đohajam, 

Posluhnut me hoćeš, kaj ne?! 

Ja tak bum Ti stiha govoril, 

Da moreš me čut samo Ti, 

Da bineit se Tvoj ne zbirni, 

Koj v zlatu i svili spi. 

Zlo su Ti- ljudi napravili. 

Kojim (Sii v pomoći bila, 

Kad su ih vsi vre ostavili. 

Kojim si suze brisala 
I žalost živlenja skrila, 

I v dušu veselja dala. 

Kojim kak mati si bila. 

Sunčeca dela pred vrata, 

I svojim srcem od zlata 
I najgorše grešnike čuvala. 

Ti, koja isi ljudem alduvala, 

Kaj Ti je dragše, neg svet, 

Neg zlata nebeska roža: 

Sineka svojega dragoga, 

Žalostna, Ti, Majka Božja! 

A ljudi su, Tebe pozabili, 

I Sina na križ su Ti pribili 
I jošće po cirkvah i stanjih, 

Po varoših i po križanjih 
Na križ Ga pribijaju zmirom. 

Zlo su Ti ljudi napravili, 

Koji od Tebe živiju 
I mirno pod Tvojom dobrotom 
Vu senpi od cirkve spiju. 

Oni su Tebe orobili, 

Bogečke Ti kraj cere vkrali, 


Mariju Bistricu. 

Kaj Tvoji oltari su dobili, 

Kaj Tebi ,sli romari dali. 

Oni su Tebe pozabili, 

Tvoju bogčiju razgrabili, 

A1 ne, da si krušca nabaviju, 
Neg, da si veselje napraviju, 
Da J ebi se moreju smejat. 
Su z vinom si šteli zalejat 
I brige i trudne kotrige 
I glad, koj im z očih gledi 
I savest, koja ne spi. 

A1 skoro je došla kaštiga: 

Po noćjih su narod zapirali. 
Po cestah kak blago ih tirali, 
Vu reštih su dane si mudili, 

I onda su sudi ih sudili. 
Oprostiti ne znaju ljudi. 

(A to je od vsega lepše.) 

Ne smeju oprašćati ljudi, 

I njih onda zakon obsudi. 
Oprašćati zna samo Bog 
I Ti, Njegva sveta Mati. 

I meni, kaj ne?! oprostiš, 

Da ja sem zapitati dal 
One, kaj Tebi su krali. 

Kaj delaju, su li i znali? 

A kaj mi je bilo ih žal, 

Kaj štel sem im dober biti, 
Su mene kaštigali drugi. 

I prešla su leta i rešti. 

Vsi, koji su šteli oditi 
Od Tebe, vu svojoj su tugi 
Za pomoć se k Tebi obrnuli, 
Pak su se k Tebi vsi vrnuli. 

I v cvetju su Tvoji oltari, 

Vre novi Te prosi ju dari, 

Da moliš za našu bogčiju, 
Za betege, kaj nas boliju, 

Za grehe teške kak mogle, 
Kaj v zrele su strni se legle. 






Da sunca v živlenje nam daš, 
Ti, koja si lepša, neg sunce, 
Neg zlata Božja roža, 

Ti, koja nit sence nemaš, 

Ti, čista, Ti, Majka Božja! 

Noć je sad pak, Majka Božja, 
Noć v mojem srcu i v lugu, 
Pak sem Ti tu, kak i negda, 
Svoju -sad tužim Ti tugu. 


Hoćeš mi v srce pogledat? 
Toplo, kak znaš samo Ti? 

Tebi bi štel ja povedat. 

Kaj se nigdar ne veli, 

Kaj me vre zdavna bali. 

Da bi i želei poginut. 

Morti bu mene Ti milo, 

Pak vračtva — ii mira mi daš 
— Ja bi tak rad se počinut. 
Noć je vre, noć, Majka Božja. 

Vladimir Nazor: 

Božić 


Koliko, puta ti se za me rodio, 

0 malo d’jete Isuse! 

... A1 zv’jezda k tebi mene nije vodila. 

I ja sam tebe tražio 
Po vrtovima, štono sam ih sadio 
Uz svoje r’jeke proljetne, 

U zlatnom dvoru, štono sam ga gradio 
Na vrhu gore jesenje. 

A kada vidjeh, da se rađaš samo 
Sred tame mrzle ponoći 
U spiljama i stajama, 

I ja sam za te takav konak spremio 
Na mome polju zimskom®. 

A1 u noć onu najdužu 
Po mojoj sta?i šetali se vihori, 

Po mojoj njivi valjali se smetovi, 

I vukovi su sjedili 
Na pragu moje pećine. 

Koliko puta ti se za me rodio, 

0 malo d’jete Isuse! 

. . Al nisam znao, da, sin sunčev, silaziš 


Rorate coeli desupcr, et nubes pluant 
justum, aperiatur terra et germinet Salva- 
torem. I s a i j a 45. 

U tamnu jezgru zemljinu 

Da u njoj rasteš, da je griješ, oživiš, 

Dok jednog dana iz svih pora njezinih 
Ne izbiješ u liku prvih pupaka 
Na lozi, prvih listića 
Na smokvi, prvih mirisa 
Nad svježom vodom proljetnom, 

I prvih slatkih kucaja 
Mog srca, i svih nemira, 

Što nosim ih u žilama 
U rosne dane aprilske. 

...Ja msam do sad znao, 

Da Isus, malo d’jete, 

Šved rađao se i sveđ će se rađati 
Sred moje noći najduže 
U t’jesnoj crnoj izbici, 

Što na dnu duše nosim je i zatvaram 
Pred mjesečevim tracima, 

Pred žamorima ljudskijem, 

Pa stoji, tiha, šutljiva, 

U biću mom najtajnijem. 


Al noćas, ja te osjećam u sebi, 

0 malo d’jete Isuse! 

... Na dvoru noć je najcrnja. 

I smetovi se valjaju 
Po mojoj stazi. Vihori 
Po mojoj njivi šetaju se. Vuci 
Pred mojim pragom sjedaju. 

... Al na dnu moje duše 
U onoj tihoj izbici, 

Što zatvorena stoji 
Pred mjesečevim tracima, 

Pred žamorima ljudskijem, 

Maleno svjetlo sja; 

I ulaze tri sjene, 

Tri stara gorda putnika, 

Što čitav sv’jet su obašla: 

Car mojih sanja proljetnih, 

Kralj mojih ljetnih zanosa, 

Knez tuga mojih jesenjih: 

I prostr’jevši na tlo 
Najljepše svoje darove, 

Na koljena se spuštaju, 

I ko tri gipka jablana 

Pred onim sitnim, što se netom rodilo, 

Do zemlje se prigibaju. 


1 prvi put se sva nutrina sja 
Mog krutog bića zimskoga, 
0 iskro Sunca Vječnoga, 

0 malo d’jete Isuse! 


Crikvenica, Xil. 1926. 

Ljubomir Maraković: 

Književni vidici. 


i. 

U minulom je božičnom broju zagrebački dnev¬ 
nik »Morgenblatt« donio odgovore na svoju anketu 
o sadanjem radu naših književnika. Postavljena su 
pitanja glasila: 1. Na kojem djelu radite sada: 1 . 2. 0 
čemu radi to djelo? 3. Vaše osnove' za najbližu buduć¬ 
nost? Kao što sam pred dvije godine konstatovao 
kod »Obzorove« ankete, da je sadržina i formulacija 
postavljenih pitanja već po sebi karakteristična za 
shvaćanje opće situacije u našoj književnosti, tako i 
ovom prilikom treba istaknuti, da već sama pitanja 
znače napredak, t. j. povoljnije prosuđivanje položaja. 
Dok je »Obzorova« anketa govorila o stagnaciji, da¬ 
kle s nepouzdanjem gledala na književni 1 horizonat, 
ova sadanja anketa pretpostavlja rad, stvaranje, po¬ 
zitivne privrede i u sadašnjosti i u budućnosti, a to 
znači mnogo. Znači, d ! a se obračunalo sa; stanjem 
književnosti kao problemom, nego da se ono prihva¬ 
ća onakovo, kakvo jest, jer se i može prihvatiti. U 
njemu ima faktično i pobude i stvaranja, i djela i pi¬ 
saca, te bi govoriti i sada o krizi značilo promatrati 
sve to u vidu nekih predrasuda, u vidu nekih 
unaprijed stvorenih zahtjeva o književnosti, te prema 
tome nanositi krivicu onome, što faktično postoji i 
onima, koji zaista stvaraju. Već sami broj pisaca, 
pozvanih na učešće u anketi, dokazuje, da je naša li¬ 
teratura i opsegom i brojem toliko opsežna, te pruža 
dovoljno i materijala i problema za pozitivno prosu¬ 
đivanje. 

Od pozvanih pisaca odgovorila su 33 i to: Dan- 
ko Angjelinović, Niko Bartulović, Marin Bego, Milati 
Begović, A. Hifzi Bjelevac, Ivana Brlić-Mažuraniće- 
va, Aiigelo Cerkevnik, Miloš Crnjanski, Đuro Dimo- 
vić, Dragutin M. Domjanić, F. S. Finžgar, Cvetko 
Golar, Alojz Gradnik, Fran Hrčić, Vladimir Velmar 
Janković, Mirko Korolija, Božidar Kovačević, Stani- 
slav Krakov, Gustav Krklec, Josip Kulunđžić, Vladi¬ 
mir Levstik, Bozo Lovrić, Desanka Maksimovićeva, 
Zdenka Markovićeva, Branislav Đ. Nušić, Veljko Pe- 
irović, Dinko Simunović, Đuro Vilović, Staiiislav 
Vtnaver, Ivo Vojnović, Ljubo Wiesner. Nisu odgovo¬ 
rili na poziv: August Cesarec, Ksaver Šand'or Gjalski, 
Igo Gruden, Joza ivakić, Milica Janković, Borivoje 
Jeftić, Miroslav Krleža, Branko Mašić, Ranko Mla- 
denović, Fran Milčinski, Vladimir Nazor, Sima Pan- 
durović, Pecija- Petrović, Rastko Petrović, Tito Stroz- 
zi, Tin Ujević i Oton Župančić. Krug je pozvanih pi¬ 
saca, kako se vidi, dosta širok i uredništvo sc trudilo, 
ua Duue sto potpuniji, no uza sve to izostalo je s ne¬ 
poznatih razloga više imena, od kojih nekoia nipošto 
ne bi smjela izostati. Navodim nekoja i to samo, koja 
mi slučajno u ovaj čas padaju na umi Ivo Pregelj, 
Ivo Anđrić, Šibe Miličić, Milatt Kašanin, Izidora Se- 
kulićeva, Mara'Ivančanova i dr. Mišljenja o značenju 


ovih pisaca mogu biti različita, ali porodi li se opseg 
t karakter njihova rada ibar s onim nekih pojedinaca 
među pozvanima, može se lako vidjeti, da nema kri¬ 
terija, po kojem bi mogli biti izlučeni iz ovakve an¬ 
kete; a bilo bi u interesu ne samo zanimljivosti nego 
i pozitivnosti njenih rezultata, da je ona što potpunija. 

Drugo, što valja odmah isprva konstatovati, jest, 
da se anketa obratila hrvatskim, srpskim i slovenskim 
piscima bez razlike, shvaćajući našu književnost kao 
cjelina i svako od ovih djela, o kojima će pisci go¬ 
voriti, kao dio jedne cjelovite književnosti. Međutim, 
iskreno treba kazati, da takva podloga ankete ne od¬ 
govara realnim činjenicama. Svi mi, koji radimo u 
tom smislu, osjećamo, kolika je u tom šteta, ali ako 
hoćemo, da nam pogledi budu jasni, ne smijemo za- 
klapati oči pred činjenicama. Ako nije tako, neka mi 
se onda kaže, koliko je n. pr. slovenskih drama igra- 
no prošle godine u Zagrebu i u Beogradu, i zašto n. 
pr. u Zagrebu mjesto Strozzijeva »Ecce Iiotuo« nije 
igran Pregeljev »Azazel« (ako se već radi o biblij¬ 
skoj drami), kada g. Pregelja u cjelokupnoj našoj 
književnosti zapada jedno on prvih mjesta? l koja 
sc drama g. Krleže igrala u Beogradu ili Liubljani? 
I koji slovenski pisci suradnju u »Srpskom Književ¬ 
nom Glasniku« ili drugdje — ’i tako dalje bez kraja. 
A što se tiče Srba i Hrvata, da se ne gubim,u velikim 
pitanjima, navest ću samo jedan sitan, ali vrlo karak¬ 
terističan slučaj. U izdanju pripovijetki gđice. Anđe- 
lije Lazarevićeve (Srpska Književna Zadruga br. 192) 
g. Pavle Popović u predgovoru piše o pokojnici: »Či¬ 
tala je srpske knjige, pročitala je sve što je dobro od 
naših novijih pisaca, i pratila je dnevnu književnost«. 
Je li mogućno, da je autorica, koja je debitirala u 
»Književnom Jugu«, bila namještena, u Splitu i pro¬ 
vela toliko vremena na oporavku na Hvaru i u Slo¬ 
veniji, zaista čitala samo srpske knjige, pa ako nije, 
zar je doista iako izlišno da se navede, da li su u ele¬ 
mente njene književne kulture ušli nisci i dieln iz hr¬ 
vatske i slovenske književnosti u doba, kada se baš 
najviše radilo o tom, da se sve tri grane što više zbli¬ 
že i da se čitavom književnom, području dade jedan 
zajujmćki otkucaj života? A opet. ako gđica Lazare- 
vićeva faktično nije čitala' od naših pisaca nego 1 srp¬ 
ske, nije Ii to- tipski slučaj na žalost za mnoge od da¬ 
našnjih inteligenata, koji uza sve protivno nastojanje 
imaju tek jednostrane poglede i misle, da je za nji¬ 
hovu kulturu potrebnija i franceska i engleska; i šta 
ja znam koja književnost, nego sve ono, što jc naša 
krv na našem tlu stvorila, pa i ne bilo to u njihovim 
(često vrlo nemjerođavnim) očima tako veliko! Ako 
je tako dosta puta u književnim krugovima (dokaza 
za to imate dovoljno n djelima nekojih kritičara, a 
naročito u udžbenicima za srednje i druge škole), šta 
ie istom u publici! Ne spada ovamo.,da govorim 
opširnije o ovom pitanju, ma da bi to bilo jednom 1 po- 


trebito; htio sam samo naglasiti,, da bi rezultati, koje 
bismo mogli povući iz danih odgovora, biti i točniji 
i karakterističniji, kada bi to bilo faktično jedno knji¬ 
ževno područje, a ne, kao što je u istinu, tri. 

11 . 

Ako ima koji rezultat, koji se može smatrati kao 
općenit i u prvom redu karakterističan za samu knji¬ 
ževnost, to je taj, da u suvremenoj našoj književnosti 
prevladava drama. Petnaest autora javlja, da su ili 
dovršili ili zasnovali dramske radove, dok se roma¬ 
nima bavi njih jedanaest, pripovijetkama (u užem 
smislu) njih pet-šest. Ekspresionizam je posljednjeg 
vremena snažno potisnuo dramu u prvi red interesa 
bez sumnje zato, što je nakon svih slomova posljed- 


čuvenih pokolja traži, preko svih nacionalnih i lokal¬ 
nih razlika, nešto što će čovječanstvo sjediniti i slo¬ 
žiti, što će dati. izražaja onome sensus coromunis či¬ 
tava današnjeg čovječanstva. A modema je pozor¬ 
nica to učinila više nego ikoja grana kulture. Ona je 
našla jedan zajednički jezik za cio svijet —: režiju, 
izražajnu umjetnost, te Reinhardt n. pr. istim jezikom 
govori Americi i Evropi, a huđožestvenici s istim us¬ 
pjehom igraju u Moskvi i u New Yorku. Pirandello, 
Shaw, Lenonmand igraju se u isto vrijeme na stotinu 
prvih pozornica čitavog svijeta, što znači, da su tu¬ 
mači jedinog univerzalnog osjećaja, jedfie velike čo- 
vječanske zajednice, kakva nije postojala možda od 
Srednjeg Vijeka amo. 

Ako je dakle očito ovaj veliki svesvjetski razlog 
izveo i kod nas promjenu u korist drame, iz čega vi- 

tijeg vremena izbila u čovječanstvu težnja, da se obra¬ 
čuna sa svim mogućim doktrinama XIX. vijeka, koje je 
raspredao roman i u tom nalazio svoj raison d’ etre 
donoseći beskrajni analitički materijal za njihove te¬ 
ze. Umjesto toga osjeća se potreba činjenica, zbiva¬ 
nja, akcije a to donosi drama. Razmah je drame 
uz to podupro nagli i snažni razvoj dekorativnih 
umjetnosti, plesne, režijske i mlinske. Ovaj procvat 
izražajnih umjetnosti bez sumnje se osniva na razvi¬ 
janju općih kulturnih tendencija u osvit XX. vijeka, 
te na znatnom usavršavanju tehničkih sredstava, ali 
se u naše dane naročito razmahao bez sumnje pod 
dojmom invazije ruske kulture, koja je u vezi s emi¬ 
gracijom 1 poplavila Zapad i unijela u nj kao karakte¬ 
rističnu prinovu svoju napola istočnjačku sensitivnost 
i senzualnost. Drama je, nadalje, morala postati cen¬ 
tralnom točkom književnosti u doba, koje nakon ne- 


dimo, da naša književnost ide uporedo sa svjetskom, 
bit će tu bez sumnje i spored'nijih, više specifično na¬ 
ših razloga. A ti su očito u vezi s ekonomskim pita¬ 
njima. Što je n. pr. pobudilo g. Šimiunovića, izrazitog 
pripovjedača, da piše dramu? Bez sumnje neki kon¬ 
kretni primjeri ali i činjenica, da se danas za roman 
teško nalazi nakladnik, da se roman i u publici teže 
»plasira« poradi nerazmjerno jake i obilne konkuren¬ 
cije prevedenih djela, dok drama lakše dođe na pozor¬ 
nicu, jer je tu još relativno jaka potražnja za »doma¬ 
ćim produktima«, pa ako tu uspije, uspjeh je vidniii i 
efektniji od onoga u mrtvoj knjizi. Vanjski se uspjeh 
romana obično mjeri po ibroju izdanja — ali kod nas 
ne ćete naći nakladnika, koji će riskirati novo izda¬ 
nje, makar se koliko knjiga tražila; a! u drugu ruku 
u našim nesolidnim prilikama baš slabija djela dozive 
i drugo, i treće, dakako fingirano izdanje. 


Nije li n. pr. karakteristična i ta činjenica, da da¬ 
nas pored mogućnosti, da drama dode na pozornicu 
državnih kazališta i tu dobije pravilan honorar i tan¬ 
tijeme, postoji još i Demetrova nagrada, čiji iznos 
za naše prilike nije baš tako neznatan, te može za¬ 
ista da postigne svoju svrhu, »da potakne autore na 
dramsko stvaranje«. Za roman i liriku nema nikakve 
nagrade, čak ni takve, koja bi izrazila bar samo pri¬ 
znanje, ako ne bi donijela i kakav materijalni dobitak 
Država, koja je utemeljila Demetrovu nagradu, uči¬ 
nila je to bez sumnje naročito zato, da stvori pleme¬ 
nitu utakmicu u korist repertoara svoga subvencio¬ 
niranog kazališta; za roman i liriku očito nema ni¬ 
kakva povoda ovako praktične prirode, pa zato se 
za njih nije ništa ni učinilo. 

Dodajte tomu još i to, da je u težnji za režijskim 
efektima moderna drama stvorila formu »historije«, 
t. j. slobodno nanizanih scena bez strogih zakona 
klasične arhitektonike, kao i to, đa je riječ »groteska« 
zgodan plašt za sve ekstravagancije u formi, i u ide¬ 
jama, pa ćete lako vidjeti, da je u drami danas široko 
]■ -lje eksperimentima, koji ne moraju značiti naročit 
talenat i djelima, koja se ne moraju uvijek osnivati 
11 a dugotrajnu, upornu radu. 

III 

Međutim ni kojih đvanaestak romana, što su na¬ 
viješteni, nisu baš slaba literarna žetva. I u dramama 
i u romanima pada u 'oči nestašica interesa za crta¬ 
nje rata i poslijeratnih prilika. Samo g. Marin Bego 
govori opširnije o romanu, koji bi imao ocrtati grad¬ 
ski život u osvjetljenju poslijeratne' 1 demoralizacije, 
no u koliko poznajemo talenat ovoga pisca, možemo 
predviđati, da će se i tu raditi ipak više s individual¬ 
nim: sudbinama, nego o širokom 1 i snažnom 1 crtanju 
milieua. Naprotiv tomu ističe se jači broj djela s hi¬ 
storijskom građom kao očito odvraćanje od sadaš¬ 
njosti i zbiljnosti (čak i g. Krakov piše historijski ro¬ 
man); inače prevladavaju, domaći socijalni motivi i 
općeljudski problemi. Kao interesantnu pojavu treba 
zabilježiti navještenje fantastičnog romana iz političke 
budućnosti (Angelo Cerkovnik), kod nas neobičnu i 
novu stvar. Osobito je utješljiva pojava, da je neko¬ 
liko od tih djui-i težeg idejnog i umjetničkog dosega, 
te autori za njih predviđaju više godina rada. 

Osim 1 neko pola tuceta lirskih zbirki najavljuju 
pisci od prilike isto toliko diela različita sadržaja: pu¬ 
topisa, eseja, kritičkih studija. Uzme li se u obzir, 
da kod ankete ne sudjeluju profesionalni kritičari, tre¬ 
ba ovo naročito podcrtati, jer dokazuje, da naši pro¬ 
duktivni pisci rade intenzivno i oko proširenu svoga 
i našega kulturnog horizonta, te oko što : jačeg pro¬ 
dubljenja svoje literarne kulture. Tako ; napose vrlo 
T’iepo motivira g. Krklec svoje bavljenje Sergejem 


Jesemjinom, a g. Lj. Wiesner svoja istraživanja o 

Matošu. 

Dvojica pisaca nisu mogla dati pozitivna odgo¬ 
vora (Fran Hrčić i Ivo Vojnović), a dvojica su progo¬ 
vorila nešto 0 1 svom umjetničkom 1 stvaranju (Danko 
Angjelinović i S. Vinaver), što u ostalom ovom prili¬ 
kom nije bilo potrebito'. Medu piscima, koji. se nisu 
odazvali, nekoji su vrlo produktivni (Cesarec, Krle- 
ža. Nazor, Pecija Petrović), te se i od njih mogu u 
skoroj budućnosti očekivati veća djela,, što treba sva¬ 
kako uzeti u obzir, ako hoćemo da slika bude isprav- 
nija. 

Prilikom »Obzorove« ankete, govoreći o stagna¬ 
ciji, više je pisaca navelo kao glavnu smetnju nor¬ 
malnom razvijanju literature današnje teške ekonom¬ 
ske prilike, a naročito one, u kojima žive intelektualni 
radnici. I ovaj se put tuže što na teške nakladničke 
prilike, što na ekonomsku skučenost, što na stalešku 
preopterećenost gg, Bartulović, Domjanić, Finžgar, 
Građnik, Levstik, Zd. Markovićeva, Meško, Šimuno- 
vić, Klaić. Karakteristično je, da su ovi pisci sve 
sami Hrvati i Slovenci. 

Dvojica pisaca srčano način ju pitanje stupama u 
široki svijet, i ako sama njihova djela nisu ni izdale¬ 
ka od najjačih. G. Begović brodi veselo sa svojim 
»manegerom« preko Oceana, govoreći prije! toga o 
Hitzingn, o Semmeringu, o Pešti i o Italiji. Ali ta »li¬ 
terarna« slava u uskom je susjedstvu s — filmom. 
G. M. Bego ne govori o sebi. On kaže općenito, da 
čitajući strana djela, koja se kod nas prevode, dolazi 
do uvjerenja, »d'a imamo boljih stvari, s kojima se 
možemo pokazati u inozemstvu«. G. Bego očito nije 
ovim mislio Dostojevskoga, koji također izlazi kod 
nas u prevodu. A bez sumnje nije mislio ni onu po¬ 
plavu liajrđavijih i najpodlijih vašarskih produkata, 
Poia ie obladala kod nas kao ni u kojoi drugoj zemlji. 
Uzevši poprečno, njegovo mišljenje nije neispravno, 
i šm mi nismo prodrli u široki, svijet, kriva je po 
mom mišljenju ne kvaliteta naših književnih djela, 
nego nestatak valjane organizacije u tom pogledu, 
kao i sebičnost izvjesnih vikača slabije kvalitete, koji 
se nesavjesno nameću inozemstvu i tim diskreditiraju 
ugled naše književnosti. Kako jc gđa Brlić-Mažura- 
nićeva našla puta n Englesku na otmjen i dostojan 
način, tako bi bez sumnje n. pr. djela g. Vladimira 
Nazora mogla sebi prokrčiti put u daleki svijet. Kako 
smio god u nolitici obijesni i prepotentni, tako je u kul¬ 
turi malodušnost naša nacionalna bolest. Naročito ne¬ 
zdrava ljubomora između. Srba, Hrvata i Slpvenaica 
čini, da se vječito između sebe grizemo, da umanju¬ 
jemo jedni drugima zasluge i veličinu, dok bi se dru¬ 
gi koji narod s djelima tako visoke poetske koncep¬ 
cije, te golemih nacionalnih i opće čovječanskih vred¬ 
nota kao što su Istarske priče, Medvjed Brundo, 
Utva Zlatokrila, usudili natjecati i za Nobelovu na¬ 
gradu. I držim, da ne bi imao krivo. 


Marin Rabadan: 


Don Milin Božić. 


Bilo je pred Božić. 

Don Mile je dugo, dugo ležao u krevetu, no san 
mu nije htio. na oči. Razne misli vrzle mu se gla¬ 
vom, lutale amo tamo, dok se ne zaustaviše na dje¬ 
tinjstvu i mladosti, koje je on kao sin dosta imućne 
obitelji sproveo bezbrižno i veselo uz roditelje i 
braću. Drage uspomene bljeskale su mu u mozgu 
kao varnice u tami, a s njima mu se nešto teško, 
tjeskobno, tugaljivo uvlačilo u dušu. 

Doba gimnazijskih nauka prošlo mu je kao me¬ 
deno proljeće, obasuto cvijećem i suncem, sveučilišni 
dani bili su mu pjesma radosti i slobodi. 

Ali to mu ne napajaše srca zadovoljstvom. Ne. 
Sve, što je doživio, očaravaše ga, omamljivaše ga 
za čas, no dušu mu ostavljaše pustom i praznom. A 
on je htio biti sretan, posve sretan. 

Jednom' je bio u crkvi sestara milosrdnica. Na 
glavnom; žrtveniku • bilo je izloženo Sveto Otajstvo, 
obliveno sjajem svijetla, okruženo lepršavim . anđeli¬ 
ma. Pred žrtvenikom klečale su d'viie duše i klanjale 
su se Njemu. Mile osjeti nešto ganutljivo u srcu, 
klekne i on, prigne glavu i zaplovi čuvstvima nekud 
daleko .... daleko ... Oči su mu bile pune suza ... 
Neko milje obuze mu čitavo biće ... 

Mile nakani postati svećenikom 1 . 

Svi u kući navališe na nj, kad to saznaše, ali 
Mile ostade stalan: spremi diplomu doktora prava u 
ormar, a počne učiti bogosloviju. 

Samo se je jednom pokolebao: osjetio je, da neko 
mlado srce bije za nj i da mu nuda radost, ljubav, 
sreću ... No odbi ga. 

Noć je. Vani se iskre zvijezde, u sobi je tama, 
tišina, olovni mir, koji večeras tišti don Milu. On je 
kateheta na nekoj školi, eto mu na vratima Božića i 
božičnih praznika, bit će slobodan skoro dva tjedna 
i odahnut će u očinskoj kući, kod svojih. No kroz 
te slike prepliću se neke druge, življe, čarobnije ... 
Uz božično drvce uskrsnu neko milo lice, neke krasne 
oči. krupne, sjajne tugom zastrte, koje ga prekora- 
vaju i pitaju: »A kakav je, Mile, tvoj Božić, — tvoj 
i moj?« 

Don Mile nastoji da odagna napast, bori se sam 
sobom i vruće se stane moliti Bogu. Uzme s orma¬ 
rića propelo i pritisne ga na usne. 

Tad mu se prikaže pred očima crkva puna vjer¬ 
nika u božičnoj noći, a onda mu nešto turobno šapne: 
»A koliko ima duša bez hrane nebeske, toliko pustih 
crkava, bez pjesme i molitve ... na dan Boga Bo¬ 
žića ...« 

Tržnu se. 

»A ti, don Mile, ne misliš na to... nego na za¬ 
bavu i odmor ...« 

Nije dugo premišljao: odluči odreći se ove godi¬ 
ne domaćega Božića, a ponijeti ga stotinama... bilo 


gdje... pa i u najzabitnijem kraju... Nešto ugodno 
prostruji mu grudima i dok mu je molitva umirala na 
ustima, blagi san zastre mu zjene!. Don Mile usne. 

* 

Sutradan nađe na stolu pismo staroga don Petra, 
župnika u Rasolju, u kojemu ga moli, da dođe k nje¬ 
mu o božičnim blagdanima, jer on ne može da odoli 
11 dvjema župama, u Rasoljn i Viijoglavi. 

Poveseli se don Mile. Nikada ga nije bilo došle 
n Zagori, pa on, gradsko dijete, ne zna, ni što je po- 
tleušica ni što su komšiluci ni što su staze i strampu- 
ti.ee, kamoli da bi poznavao ljude! A tek ako udari 
snijeg pa zabijele brda i doline, kako će to biti lijepo! 

Kad je u don Petrovu pismu čitao, da će ga od¬ 
štetiti za trud, nasmije se od srca. Ne zna don Petar, 
da don Mile mari za novac koliko i za smeće, da mu 
kroz prste curi para kao voda kroz rešeto; siroma¬ 
šku bi dao i košulju sa sebe. 

I sada je, za svaki slučaj, turio u džep zadhlje 
novčanice, što nm preostadoše ođ mjesečne plaće. 
»Do nove godine nije daleko, a... mogle bi mi tre¬ 
bati na putu«. Uzme putni kovčežić, spremi u ni ne¬ 
koliko kutija sardina, malo tunjevine, malo gradskih 
poslastica. Što ćeš? Ne će da dođe praznoruk star¬ 
cu ... a možda će ga i razveseliti na Badnji dan! 

Tako. krene put Rasolja. 

Nebo je bilo oblačno i prijetilo je mećavom. »Bit 
će ljepše!« pomisli don Mile. Ogrnu© se je debelom 
kabanicom 1 , preko nje navukao gumeni ogrtač, pa ne¬ 
ka kija! 

Kad se ukrcao u željeznicu, stadoše oko prozor- 
čiča na vagonu prhati prve pahuljice, pa sve gušće 
i gušće: to se vijalo, motalo, rojilo. Kroz malo vre¬ 
mena cijela krajina zasja u bjelini. Onda dunu bura, 
rastjera oblake pa izmilji sunce duboko na južnoj 
strani nebeskog svoda. 

Željeznica se zaustavi. Don Mile pogleda, gdje 
je. Selu ni traga! Uz željezničku prugu stoji zabi¬ 
jena greda, na njoj ploča s natpisom, povrh nje ku¬ 
kavna nglata svjetiljka sa crvenim i zelenim staklom 1 
Uniji u željeznici', kao da želi prebrojiti putnike. Nitko 
se ne iskrca osim don Mile. Žustro se omota, navuče 
vunene rukavice, u jednoj mu ruci kovčežić, u drugoj 
štap, pa. gleda naokolo: Kud će? Nema nikoga. Nešto 
podalje opazi seljačka kola sa upregnutim kljusetom 
oborene glave, obješena repa, uz kola se zgurio rnom- 
čuljak s odrpanim gunjem preko pleća, turio ruke u 
»promaje«,, pa se premeće s noge na nogu: popričam 
mu opanci mokri, terluke mokre, bura bije, zima mu 
je. Međutim su iz nekog vagona bacili u snijeg ne¬ 
koliko limenih posuda, u kojima seljaci šalju mlijeko 
n grad, momčuljak korakne k njima, huče u šake, pa 
jednu po jednu prenosi na kola. 


S 


_ Ej momče, je li daleko do Rasolja, do don 

Petra? — pita ga don Mile. 

— Daleko? A nije... Desetak koraka, eno za 

onom glavicom. A lijep je put... 

— A bi li ti mene odvezao do tamo, a? 

— Pa zašto ne bih? Što ćeš mi dati? 

— Ne boj se, bolan, ne će ti biti krivo. 

U to doleti na vrancu dom Petrov momak Jure, 
skoči laganim skokom iz sedla, pristupi don Mili, 
skine kapu s glave pa će mu: 

_ Oprostite, velečasni! Očito dolazite k nama. 

Poslao me je don Petar po vas. 

Don Mile pogleda sumnjivim okom' na vramca. 
Gizdava živina sjajne crne dlake, vitkih noga, bistrih 
očiju, kopkala je kopitima nestrpljivo po snijegu, dah- 
tala i uzmahivala glavom kao da pozivlje na odlazak, 
no don Mili... nije sriče dalo. Rođen u gradu, na 
otoku, jedva je poznavao konja, kamoli da bude ja¬ 
hač. Ne zna, što bi. 

—1 A je li dobar konj? 

— Ma što pitate, velečasni! Zar ga ne vidite? 
Nema boljega konja u carevoj ergeli. 

— Da, dobar-je, — popravi se don Mile; — a je 
li miran? 

_ /Vin-nri' J Kako ćete, da bude miran! Ta sve u 

njemu igra, kipi od mladosti i snage. Vatren jc, a! 
tu. je šaka. tu su mišice, pritegni uzde, stisni noge 
o bokove, pa neka skače ... 

— E, to je ono . .. baš to! — počeše se don Mile 
iza uha u neprilici, što da počne. Napokon se dosjeti. 

— Hajde, Hajde! Kako ćeš, da tebe pustim ga- 
cati po snijegu? Uzjaši ti, a ja ću na kolima. Tako 
će nam obojici biti lakše. 

— Vaša volja, — lukavo se nasmije Jure; — a 
meni ie sh’šntf. 

Idu oni, idu. Kljuse jedva izvlači noge iz snije¬ 
ga, vjetar bije, kola se nakreću sad aimo, sad 1 tamo; 
sad o kamen, sad u lokvu na putu. Limeno suđe 
treska se i zvekeće dok ne prevali, a onda se va¬ 
lja s jednoga kraja kola na drugi. Don Mile sluša tu 
glazbu, trese mu se džigerica, drži se čvrsto za stu¬ 
pac. da se iznenada jače ne nakrive kola, a on ne po¬ 
leti u. snijeg. 

— Ej momče, kako ti je ime? 

— Što? 1 

— Kako ti je ime? 

— Ivan, Ivan Strpić... pok. Luke. Materi mi 
je ime Manda. 

— Jesmo li, Ivane, brzo cio župnika? 

— Do župnika? Na, sad ćemo... I, i, voela te 
P'dnnela' —- potrese Ivan vodicama, da 1 Dotjera ko¬ 
nja, koji je jednako nepomućenim mirom koracao da¬ 
lje ne shvaćajući ozbiljno ni zapovijedi gospodareve 
ni muke. don Miline. 

Nagledao se don Mile i krajine i snijega, zadovo¬ 
ljio se bure i sunčanoga zapada i rumenila o sutonu 
pa i mjeseca, što je povirio iza brda i zaplovio nebe¬ 


skom pučinom, a ni Rasolja ni žnpnikova stana još 
nema na pomolu. Poče mu i studen u kosti prodirati. 

— Ivane, da ni jesi pogriješio put? 

— Bog s tobom, što ti pada na pamet? 

Napokon, kad se don Mili nebo smilovalo, Ivan 
zaustavi konja, a on se iskopa nekako iz kola, pro¬ 
tegne noge, plati vozarinu, (Ivan je od veselja kasnije 
zapjevao), dade mu i jedne stare rukavice, koje je 
napipao u džepovima ogrtača, pa se obazre naokolo. 
Nigdje ni kuće ni kućišta. 

— A gdje je župnikov stan? 

— Sad okreni uzbrdo, eno te Jure čeka, pa malo 
nadesno, — kolima se ne može, — pa eto te u dva 
skoka do don Petra. 

— Ako budu ova dva skoka, — promrmlja don 
Mile — kao ono desetak koraka od 1 željeznice dovle, 
ne će don Mile danas živ u don Petra. 

* 

U don Petrovoj »kuhinji« na širokom niskom se¬ 
ljačkom ognjištu plamsala je vatra i lizala jaki bad¬ 
njak, što ga je večeras stari Marko, rod don Petrov, 
tu navalio te pšenicom, vinom i blagoslovljenom vo¬ 
dom. polio; o čađavim gredama visjela ie svježa svi¬ 
njetina i već suha bravetina; kroz dimnjak fijukala 
bura, o duvaru žmirila petrolejka šireći slabo svijetlo 
i neugodan miris. 

— A kako ti je, Jure, bilo na putu s tim mladim 
popom? — tarući brke rukavom upita Marko momka, 
koji je sjedio uz oganj, grijao se i po večeri skupa 
s Markom 1 potezao iz čuture. 

— Kako, striče Marko! Da te Bog uščuva! Je¬ 
dva ga duhata dovedoh do kuće. 

— A šta mu ne povede vranca? 

— E, da, kakova vranca! Povedoh ga ja, a njemu, 
kad ga vidje, smrznu se duša. Mjesto da zajaše kao 
čovjek pa doleti u tren oka amo, ti se pope na 
ono Ivanovih nevoljnih kola. Kljuse ih je jedva iz¬ 
vuklo iz snijega... lia ... eto... 

—. I to ti je pop! Da si ti vidio našega don Pe¬ 
tra, kad je bio mladi, njegovih godina... Svrši misu, 
a on zaigraj konja pred crkvom, podbodi ga, pusti 
uzde, pa poleti kao da ga vile nose. 

— Ja to su bila druga vremena, a ovaj se konja 
— boji... 

— A kako bi se tek prepao čovjeka, kaci bi došlo 
do česa! A don Petar... Jednom mu nešto zaprijetili 
seljani i iz busije se netko za njim mašio kamenom. 
Planu clon Petar kao vatra živa. U nedjelju, koja 
prva dude, eto ti njega na zekanu. pred crkvu, za po¬ 
jasom mu vire kubure, jurne konjem među narod, pa 
se prodere: »Rđe, kukavice! Vi ste mi Turcima od¬ 
sijecali glave? Vi ste mi hajdučko koljeno! Kukavice 
ste vi i rđe. Iz busije kamenom u čovjeka! Sram 
vas bilo! Kukavice! Ovako se dođe pred junaka, čelo 
i čelo, prsi a prsi... pa d-a vidimo, tko će prvi kres- 
nut o ledinu ... komu će prvom zakukati majka ...« 
Ej, Jure moj, to ti je bio pravi pop. 

— A čuj naprijed, striče Marko, — nastavi Jure 
pričanje o don Mili. — Kod »Babine grede« siđe 
s kola, a onda, junače moj, trebalo je naprečac pješi¬ 
ce... Nei može... posrče, popostaje, zapijehao se, 
okreće leđa buri, da odahne... 

— Jadnoga popa, jadnoga popa, a ne će na konja! 

— Ne će! A kad smo stigli kući, uvede ga don 
Petar amo, da se malo ogrije. Naopako! Cure mu 
suze iz očiju, cure... Trebalo ga je odvući u blago¬ 
vaonicu... Nudi ga vinom 1 , rakijom, ne bi li se stop- 
lio, a on ... ne pije ni rakije ni vina. 

— Kakav je to čovjek, Jure moj! Ni vina ni ra¬ 
kije! Pa šta će onda da pije? 

— Šta? Upita čašu vode... 

— Vode? Po ovom ledu? 


Dok su se oni tako razgovarali, zamniju iz susjed¬ 
ne sobe krasni zvukovi harmonijuma... Ha, jednom, 
davno je to bilo, zabavljao se je don Petar njime... 
pa mu đodijab.| Komu će da svira? Komu će da 
pjeva? No večeras sio don Mile uz harmonium... 
kao da su anđeli sišli s neba! Pjeva don Mile tankim 
grlom, a uza nj nešto muklo grmi... duboki glas don 
Petrov... Pjevaju li ga, mili Bože, pjevaju ...! Ta 
Badnjak je, Božić je... A kad! počnu: 

U se vrime godišta... 

tad i stari Marko i mladi Jure — uz praskanje vatre, 
u oblaku dima i vina, uz hujanje bure zapjevaše od 
srca: 

Mir se svitu navišta, 

Porođenje ditića 
Od Divice Marije... 



Viktor Sipak: Trski vrh. (Akvarel.) 

S izložbe u Salonu g. E. Clricha. 


— Baš vođe! Izvadi iz svoje torbe nekakvu šu- 
škariju, pripali vatru... 

— Na stolu! 

—- Taman! Lončić mu u čas uzavre, on uspe 
unutra nešto crne pljeve, trave, česa li. baci komadić 
cukra... to popije, pa kao da je oživio. 

— Koja je to trava, Bože moj ! 

■ — A onda don Petra čisto osramotio. Naručio 
don Petar iz grada bijela kruha, tvrdih kolača, baka- 
lara... ko na Badnji- dan ... a ne prispjelo ništa. — 
Mećava. —• Don Petar nema čime gosta da ponudi. 
Znoj mu probio čelo. Badnjak je, post je, kuću bi 
upalio za prijatelja, a u kući ništa posna... do ozi- 
mična kruha. »Ej, don Petre, don Petre, što ti se ovo 
dogodi pod stare dane!« A don Mile opet k svojoj 
torbi, izvrne je, iz nje se prosu... svakoga blaga 
Božjega... A1 sutra, sutra, osvjetlat će sebi don Pe¬ 
tar lice. 


Don Petar se raito ustao. Bio je zlovoljan: sinoć¬ 
nji doček bolio ga je. »Zlatan li je don Mile! Gradsko 
dijete... Napatio se putem, prokušao i buru i snijeg 
i naše oputine... ne našao u mene ni zalogaj kruha... 
pa ni jedne, gorke riječi... već veseo, veseo ... ko 
na Badnji dan... A ja jadan ... Ej ! , Zagoro, Zagoro...!« 

Otvorio prozor: vedra mjesečina obasjala kraji¬ 
nu mirnim svijetlom, tišina povezala nebo i zemlju, 
nigdje čuti ni vidjeti ni žive duše ... 

Na brijegu, — bit će sat hoda đotamo, — diže se 
iz snijega seoska crkva... kao siroče... i čeka ... 
čeka ... danas će i u njoj biti veselo. 

— Ne puštam ja đon Milu jutros tamo. Poginut 
će mi od nevolje. Nije to za nj, nije. Nek on misi 
ovdje, a ja ću svoje stare kosti odagnati na konju do 
Vijoglave ... Lakše meni starcu... 

Kad je Jure pokucao don Mili na vrata te mu ja¬ 
vio da je don Petar pošao u Vijbglavu, a da će on 

jutrenju i sv. Misu služiti u Rasolju, domisli se, zašto 
je don Petar tako odredio i kosnu ga se starčeva do¬ 
brota. Zahvalan mu je bio. 

Kad je ušao u župsku crkvu, iznenadi ga goloti¬ 
nja i pustoš u njoj. Ni uresa, ni svijetla, ni klupa, ni 
čestita crkvena ruha. Ničesa. Zaludu se je don Pe¬ 
tar trudio, da se što nabavi i uredi, crkovinari ne će, 
pa ne će. »Šta tu treba novotarija! Ovako su i naši 
stari držali.« A možda nije znao don Petar naći puta, 
da postigne ono, što želi... 

Svijet je napunio crkvu. Mnogi su prilazili don 
Mili i dajući milostinju naređivali sv. Mise za zdravlje, 
za blago, za usjeve, za svoje u Americi i to je sve tre¬ 
balo objaviti v s oltara. Neugodno je bilo don Mili to 
oglašivanje, al morao se pokoriti običaju. 

Preko sv. Mise pjevalo se je. Gospodi Bože, ka- 
kovoi je to bilo pjevanje! Ori se crkva kao da se 
rijeka ruši u ponor... a don Milino djetinje grlo ... 

— Pa to da je pop! 

Međutim je došlo i doba propovijedi. Okrene se 
don Mile narodu. Nasta duboka tišina u svetu mje¬ 
stu. Govori don Mile... potresen je, ganut je, srce 
mu dršće... vodi ih u Betlehem... u staju... k ja¬ 
slama ... k onom djetetu, što pruža ručice ... 

.— Nu čuda od popa! Neka drtetina, a pametan li 
je, pametan! Sladak kao med, a besjedi sitno ko pče¬ 
lica ... U prsi ti prodire ... a suze ti mami na oči... 

Poslije službe Božje uputi se don Mile župskom 
stanu. Putem ga pozvaše, da se svrati k jednom bo¬ 
lesniku. Hoće don Mile, ne treba ga dva puta za¬ 
moliti. 

Doveđoše ga do potleušiee, otvoriše mu vrata, 
iznutra ga zapahne toplina i smrad. Uđe: mračno je, 
zadimljeno, nigdje prozora, ne možeš ni disati. 

Kad su mu se privikle oči, ogleda se naokolo: na 
ognjištu gori vatra, tu se okupila djeca, po zemlji nešto 
slame, na kojoj se spava; do vatre leži starac, obučen 
je, a pokriven gunjem. S druge strane kuće stisle se 
ovce, uza njih stoji magare, na plotu nekoliko kokoši. 
Ovan zvonar primače se don Mili, ponjuši ga, pa mu 
hzne ruku: lecnu se don Mile od toga neočekivanog 
milovanja. 

— Otale se, mrkalju, — gurne domaćica ovna; — 
ili bi htio i od popa štogod? Nije ti dosta sinoćnjega 
vina... 

Don Mile je čuo jednom, da negdje u Zagori za 
Badnji dan zaliju i ovna zvonara vinom, no nije vje¬ 
rovao. A sad nije mogao da se dosta načudi.. 

Uto skočiše preda nj dvije čobanice. odrasle dje¬ 
vojke, pa će popu jogunasto u jedan $đas pokazujući 
mu svaka polovicu kolača: 

— Evo, sudi ti, pope, čiji je komad veći. 

Don Mile jie zna, što da kaže. Gleda komade ko¬ 
lača, polovica — pa polovica u svake! 

I to je za don Milu bilo novo. Čobanice na Bo¬ 
žić uzmu kolač, koji je za ove blagdane kao i sav 
kruh umijesio najstariji muškarac u kući mjesto sto- 
panjice, uhvati ga jedna s jedne, a druga s druge stra¬ 


ne, potegnu, on se razlomi na dva komada: pri kojoj 
ostane veći komad, ta će se prva udati. A eto njima 
puče kolač najednako. 

— Pa ništa bolje, bit će vam svatovi skupa! — 
osudi don Mile. 

Na to magare izdigne glavu iznad pletera, opruzi 
vrat, mrdne nozdrvama, zamigolji usnama, iskesi 
zube kao da će se nasmijati, pa srdačno zareve. 

Svi prasnuše u smijeh. 

— Ej, pope, — ču se od ognjišta glas djeda Mar- 
tina, bolesna, koji je zaželio popa; — ti kan’ da si za¬ 
boravio na me. 

• _ Dobro ti jutro, djede, i na dobro ti Božić 

došao! 

— Bog dao, pope, i tebi svako dobro. 

— A kako si, djede! 

— Eto tako... Pojeo dosta kruha i treba puto¬ 
vati ... 

— Ta nije žurbe putovanju. 

— Ej, pope moj, kad velim, da je putovati... 
znam, što velim'. Možda ću omrknuti. a ne ću osva¬ 
nuti... Naredi ti mene odmah s Bogom, pa sutra ili 
prekosutra... sve mi je jedno ... Hvala Mu i slava... 

* 

U don Petrovoj kuhinji bilo je živo. Stari Marko 
dobio zapovijed, da ne štedi. Vrije čorba, poplivala 
mast, bravetina, svinjetina, sama pretilina. Ala će se 
omastiti brada danas! Peče se, prži se. a dva tukca 
kao dva janjeta, vrte se na ražnju. Desetero ima što 
da jede. Neka, nije svaki dan Božić i nema se svaki 
dan učene gospode za stolom. 

U blagovaoni sjedi za stolom don Mile, a prema 
njemu stari đon Petar, čekaju podne i razgovaraju 
se. Željan je don Petar razgovora. Ne čita odavna 
novina, zapustio i knjige, otkada ga nešto izdade vid, 
a nema s kime ni da prozbori, koju pametnu. Dobro 
je, da je don Mile došao. Siplje don Mile svega i sva- 
česa, kao iz rukava. No i don Petar priča njemu o 
životu na selu, o inadima i megdanima svojih župljana 
sa susjedima. 

— Lani moji Rasoljani dočekali Viloglavcima po¬ 
pa na putu, taman na Božić. »Stani, pope, ako ti je 
glava draga. Danas se ne misi u Vijoglavi.« A pop 
što će? Boji se belaja- pa okrene natrag. Zapamtili 
to Vijoglavci mojima, te kad: su Rasoljani došli k njima 
na dernek, zametnuli kavgu pa udri kamenjem. A moji 
Rasoljani... bjež niz glavicu, za njima lete obaluti... 
E bilo je i krvavih glava... 

— A zašto to, don Petre? 

— Za inad! čuj samo ovu: Rasoljani odlučili 
da grade školu. Dobro je to, velim ja, a gdje? »Bome 

u Docu«, govorili Dočani. »Ne, nego na Glavici!« za¬ 
peli u glavu Glavičani. E pa gradite, gdje vam dra¬ 
go! Ne popuštaju jedni, ne popuštaju drugi... pa 
sagradili dvije škole. Dočuli Vijoglavci, da će im 
djeca morati na školu u Rasolje. J°k, more! — pa stali 
da zidaju i oni. Sad imamo ovdje tri školske zgrade, 
a učitelja ni jednoga... i tko zna, kad će ga biti! . 

— A ne biste li ih mogli, đon Petre, zabaviti čim 
drugim ? Valjda se ne bi onda ^oniali... 

—• A čime, zlatni moj don Mile, čime? 

— Onako ... okupit ih u koje društvo ... najprije 
mladost, pa starije ... vjera, prosvjeta, gospodarstvo. 

Sad načne don Mile da raspreda na dugo i široko, 
kako se to radi, a don Petar mljacka jezikom, klima 
glavom: 

—' Ja, don Mile moj, sve je to lijepo, ali nije to 
za moje sjedine. 

— A što da radite, don Petre, po svu zimu? 

— Što, što? Što i moji Rasoljani. Snijeg zamete 
cijelu Krajinu, čeljad 1 i blago uvuče se u kuće, krštcno 
poleže uz vatru, grije se, priča, uz gusle pjeva... čeka 
proljeće... K meni ne zalazi nitko osim' ako se tko 
javi za ukop... Eto sutra ćemo sprovoditi Čovića. 
Pošao na živčetu u grad, da dogna za Božić vina, na 
putu ga zatekla mećava... on zaglavio, a živče s vi¬ 
nom došlo kući... Njega su našli smrznuta u planini... 
Bog mu se duši smilovao ... Takav ti je, don Mile,, naš 
život zimi. U kući, stoj u kući —. u ledu, u snijegu, 
u pustoši —sam sarneat... 

Don Mili se učini strašnim to življenje, gore nego 
i' tamnici, i očima punim uđivljenja gledao je u sijede 
kose i staračko lice đon Petrovo: četrdeset je godina 
on već sproveo u ovakovim krajevima, četrdeset 
godina. 

— A kad ćete, don Petre, u mirovinu? 

— Što to govoriš, sinko! Zar sam ja, plaćenik čiji? 

U mirovinu-u mir... poći ću dakako, kad me u 

četvero iznesu iz župskog stana ... 

U to zazvoni podne. Marko prostre sto i stane 
nositi. Na stolu zapale božičnu svijeću. 


S prvog pogleda na »špartansku čorbu« — tako 
ju je don Mile sam u sebi okrstio, kad ,ie bacio oko na 
ovu smjesu pirinča, pretiline, svinjetine — uzmuti mu 
se želudac nenavikao na masna jela. Sinoć je oblio 
znoj don Petra, jer nije imao večere za gosta, a sad 
se počne znojiti don Mile uz nun sto. Jesti... ne jesti! 
— to je bilo teško pitanje, koje nenadano veselo riješi 
don Milina bistra glava. 

— Ej don Petre, don Petre, ne pozrfajete vi naše 
gradske lakome želuce. Siti su oni i pirinča i brave- 
tine i svinjetine, siti i presiti, a željni su vam bijela 
mesa... I ja se tvrdo zakleo, da ne će u moja usta 
ništa drugo, dok ima tučevine ... 

Don Petar se grohotom 1 nasmije don Milinoj za¬ 
kletvi, poskoči od zadovoljstva, što će ugodit gostu, 
Potrči u kuhinju pa u živi čas. sam svojim: rukama, 
iznese pred don Milu pladanj sa dva tukca kao dva 
janjeta. 

— Prijatno, don Mile! Dok si za mojimi stolom, 
ne ćeš se, valaj, ničesa drugog okusiti... Marko, za¬ 
kolji još dva tukca! 

* 

Minuli sveci. Don Mile se natrudio i namučio 
obigravajući komšiluke: zapamtit će Zagoru i zagor¬ 
ske ljepote, dok bude živ. No u srcu je bio zadovo¬ 
ljan: uradio je štogod na slavu Božju. 

Kad se povratio u grad, u po šale u po zbilje upita 
ga jedan znanac: 

— A koliko su ti pl at ii i za trud, don Mile? 

Don Mile ga pogleda širokim očima, ne odgovori 
mu ni riječi, pozdravi ga i mimo se udalji. Samo su 
mu usne malo zadrhtale... 




M. Blašković: 

Buđenje. 

Pogasite ognjišta zimna. 

Lasta u zraku se čuje. 

Iz kljuna joj pjesmice bruje. 
Ranoga proljeća himna. 

A s njome nam ujedno dolijeće 
Velje prekomorsko proljeće. 

0, vi, što ste zgureni stali 
Uz žerave čitavo stoljeće: 
Iziđite, vani je proljeće, 

Višnjaci su cvjetati stali! 
Otvarajte prozore suncu 
Tamo na vašem vrhuncu! 

Vani iz tavnih budžaka — 
Svijetla vas doziva zraka! 

G. Ebel: 

Misli o crkvenoj umjetnosti. 


Kada promatramo povijest umjetnosti od iskona 
sve do danas, opazit ćemo, da su najzrelija djela^stvo- 
rena u službi religija. Stoga nas ne može začuditi, 
da se do dandanas mnogo više umjetnina sačuvalo, 
nastalih uslijed obreda i religioznih običaja, nego^ li 
djela profane umjetnosti, iz svib perioda historije čo¬ 
vječanstva. Malo je profanih građevina i palača, ali 
naprotiv mnogo hramova i crkava. Vajarski i slikar¬ 
ski radovi najjasniji su dokaz, da čovječanstvo čezne 
za umjetnošću, za religioznom umjetnošću, iz dubokog 
osjećanja neke unutarnje potrebe za izražajem gole¬ 
mog, velikog i uzvišenog. 

Kršćansku umjetnost susrećemo već u najmlađim 
danima crkvene povijesti, u doba najveće harmonije 
i najgroznijih progona, kada kršćani življahu u kata¬ 
kombama. I ako umjetnost toga perioda izgleda kao 
bolan cvijet sa križa patnje niko — to je ubrzo zatim 
nalazimo kao svijetlu zraku preobraženja u uskrslom 
triumfalnom Kristu (Palermo i Ravena). U daljnjem 
razvitku historije Crkva i umjetnost srašćavaju u to¬ 
likoj mjeri, da nam je danas za stanje religioznog ži¬ 
vota unutar Crkve najsigurniji barometar razvoj i 
kvaliteta tvorevina crkvene umjetnosti. Jer i danda¬ 
nas ne ostaje ni najmanja kapelica bez umjetnina, kao 
što nikada nije bilo crkve bez umjetnosti. 

Za vrijeme istočno rimskoga carstva, Bizanta, 
javljali su se u VIII. i koncem XII. stoljeća reforma¬ 
torski pokreti protiv umjetnosti u crkvi. Vjerojatno 
je, da su suptilni ikonoklasti osjećali, kako i u crkve¬ 
noj umjetnosti profani pravac preuzima maha, da ne¬ 
staje onog natprirodnog eteričnog daha. Baš u to vri¬ 
jeme prešla je bila crkvena umjetnost iz ruku klera u 
ruke lajika kao izvodilaca. Ali baš Cistercićani, tako¬ 
zvani sivi redovnici, koji su pod kraj XII. vijeka vo¬ 
dili najoštriju borbu protiv umjetnosti u Crkvi, kao 
najsmjeliji reformatori, raširili su ne dugo za tim 
po cijeloj Evropi nov, vanredno karakterističan stil 
arhitekture. Dakle nisu ni oni uspjeli, da prekinu 
veze između umjetnosti i Crkve. I opet, nekoliko 
stoljeća kasnije, bili su nosioci i najveće mecene je¬ 
dinstvenoga baroka. Prema tome može i onaj, koji 
nepristrano promatra religiozne probleme, kojemu ie 
sva ostala kršćanska kultura apsolutno sekundarnog 
zamašaja, može i mora da se zaustavi kod problema 
umjetnosti i Crkve. Jer, svaki dodir s Vječnim, Bo¬ 
žanskim — i samo to — stvara umjetnost, rađa umjet¬ 
nost. Ovdje ne mogu da iznesem više o religioznoj 
umjetnosti, nego ćemo se potanje zabaviti samo na¬ 
ročito s crkvenom umjetnošću u najužem smislu. Re¬ 
ligiozne umjetnosti, t. j. njenih tvorevina, naći ćemo u 
mnogo kojoj privatnoj kući. Te Crkva ne bi mogla 
da primi. 

Umjetnost u crkvi — ne tiče se samo klera i 
. umjetnika, nego svaki posjetilac crkve ima neminovno 
pravo, da traži kontakt s njom i da je ocjenjuje. Baš 


obrazovani ljudi, kao u prvom redu pozvani, trebali bi 
kao prvi, sarađujući na Božanskom, u umjetnosti da 
prednjače dobrim primjerom. Njihovo; je pravo, da 
se ne daju vrijeđati neuspjelim tvorevinama, i da tra¬ 
že od dobrih tvorevina snage i poleta. Umjetnikovo 
je pravo, da traži od svakog pojedinca barem primi¬ 
tivni trud, da zađe u. osjećaje, iz kojih se rodilo umjet¬ 
ničko djelo, da shvati religiozni zanos djela, da uzme 
u obzir zahtjeve i želje Crkve. U tom pogledu ima 
umjetnik težak i odgovoran zadatak: da odgaja, da 
vodi — svaki vjernik rado će ga slijediti, ako je on 
u stanju da uvjeri, da se je izdigao iznad profanog, 
do Božanskog. Ta je zadaća neizrecivo velika — 
jer nema toga umjetničkog djela, koje će na sve gle¬ 
daoce jednako djelovati. Najprvo bi morali inteligent¬ 
niji akademičari biti sposobni, da shvate dublji smi¬ 
sao djela, da imaju ozbiljniji kriterij za intenciju po¬ 
jedinih djela, za crkvenu umjetnost, bilo staru, bilo 
novu... Onaj, koji jače radi na problemima života, 
trebao bi da uvidi, da je jedini put .crkvene umjetnosti 
_ razvijanje unaprijed — evolucija. Primitivniji čo¬ 
vjek želi da vidi samo ono, što mu je poznato po tra¬ 
diciji. 

Najopasniji je pokušaj sinteze između stare i nove 
umjetnosti, između evolucije i tradicije. Mnogo koji 
vjerojatno baš to smatra idealom crkvene umjetnosti. 
Ali pokušaj može da urodi samo kukavnim kompromi¬ 
som između gole realnosti i plitkoće u umjetnosti. T 
ako je umjetnik razvojem mnogo dalji od svojih sa- 
vremenika, i ako se on tek mnogo kasnije može pravo 
prosuditi, u svoj njegovoj veličini i đalekosežnosti, to 
bi kler morao da ima kriterij U'Spoznanju o tom 1 , što 
je shodno, a što nezgodno. Jeli na pr. u staroj crkvi 
>;moderno« djelo na mjestu? Nije-jednostavno na to 
odgovoriti. Veliki Michelagniolo Buonarotti rekao ; je 
jednom: umjetnost ne niče iz zemlje, ona je niknula 
s neba. Može se u gotsku crkvu postaviti barokni 
oltar, kao što bi u baroknoj crkvi bila na mjestu got¬ 
ska propovjedaonica. Štaviše, mogao bi se barokni 
oltar postaviti i u modernu crkvu. Ali bi bilo 1 neu¬ 
kusno, što se danas nažalost prečesto događa, barok¬ 
nu gotiku ili bizantski stil fabricirati —■ to treba da 
promisle čuvari crkava. Fabrički posao trebalo bi 
izbaciti iz svih svetišta. Promislite malo — i svaki 
mašinski rad sam. se ie osudio — u službi crkve! — 
Crkva mora da razlikuje između plemenitog i neple¬ 
menitog, ona mora da ćuti, tko je Bogom obdaren i 
vrijedan da stvara kao umjetnik za svetište. Jer pravi 
umjetnik senzibilno osjeća duh vremena, i često su 
u epohama đekadanse baš umjetnici, religiozni lmniet- 
nici, pokazali pravi put, koji vodi naprijed, gore. — 
Pravi katolicizam obuhvaća sva vremena i epohe. 
Osjećanje pripadnosti i kontinuiteta s velikim geniti- 
ma minulih stoljeća jedan je od najvažnijih kamenova 
za gradnju »općinstva svetih«. Ovu neprocjenivu ha- 

stinu treba ne samo čuvati, nego i poštovati. Ali ni¬ 
kad ne bi smjela Crkva — budući da je umjetnik vi¬ 
dovit u pogledu sadašnjice i potreba naroda — bez 
tog najvlastitijeg sluge da zapadne u puku tradiciju. 
Služba je Božja pokret i stvaranje. Sama uslijed finog 
kontakta između umjetnika i svećenstva, crkve i 
umjetnosti, moguće je stvaranje velikih etičnih vred¬ 
nota. 

Crkvena religija ima u prvotni redu u vidu kla¬ 
njanje Bogu, a tek u drugom redu religiozno-etične 
potrebe općine. Bog ne treba našega ukrasa. On 
ie vječna ljepota sam. po sebi, vrelo svake umjetnosti. 
Ali mi, ljudi, trebamo uzvišenje i ograničenje pred 
svagdašnjicom, trebamo milieu, koji nama kršćanima 
u momentima uzvišenije pobožnosti daje osjećanje bli¬ 
zine Boga u crkvi: trebamo umjetnost, koja nam po¬ 
maže. da naša slaba čula s pomoću sjećanja i koncen¬ 


tracije postignu izvjesni stupanj intenziteta. Dakle 
umjetnost nije u crkvi radi sebe, ona je umjetnost 
svrhe. Njena djela, arhitektura, slikarstvo, plastika i 
muzika treba da nas izdignu iznad profanog i da nas 
prenesu u više, božanske sfere. Za naše prede bila je 
crkva kopija neba, za nas treba da bude božanska 
kuća. Htijenje naših pređa obistinilo se u zdanju 
Ra ven e i t. d., to je htijenje stvorilo katedrale i min- 
stere srednjega vijeka, to je htijenje baroka, a to neka 
bude i naše htijenje! 

Osobito je u gotskim arhitekturama jako astrahi- 
ranje, kao i n kiparstvu i u slikarstvu, s jakom tež¬ 
njom za nadzemaljskim, za neljudskim, za nečim, što 
je uzvišeno iznad svega materijalnog. I koliko smo 
uspjeha i sretnih rješenja zapazili u toj epohi! Linije 
rastu profinjene prema gore, izdižu se prema nebe¬ 


skom svodu. Princip, koji sve prožima, jest jedinstvo. 

Jedinstvo u stvaranju, jedinstvo u vjerovanju, jedin¬ 
stvo u liturgiji. Prožeti najdubljom vjerom djelovali 
su svećenici i umjetnici, jedni uz druge, u službi Go¬ 
spodnjoj. U crkvi traži svaki čovjek svetost nadčo- 
vječnu. Na oltaru traži čistoću Božjeg sjaja u slika¬ 
ma i kipovima, a to se odražava samo u visokim tvo¬ 
revinama slugu Gospodnjih, koji se religiozno, soli¬ 
darno bore i! plemenitim linjama i najfinijoj harmoniji. 
Harmonija može da pođe tik do granice ružnog, do 
disharmonije, ako to iziskuje plemenit sujet. Ružno, 
ako vodi do ljepote, ostaje plemenito, ostaje septim- 
akorđ, koji prelazi u divnu oktavu. Zamišljamo li da 
je Krist na umoru, u zadnjim časovima najvećeg bola, 
nasmiješen i lijep? Ne — sjetite se samo najvećih 
njemačkih, da ne kažem svjetskih majstora bola — 
Matthiasa Griine\valda i Lncasp Cramvcha! Ili se,sjeti 


te najvećeg Talijana Michelangela i njegova Sud¬ 
njeg dana! Kako su ti velikani osjećali i prikazali bol 
do najzadnje nijanse! I kako nam ti Kristovi pateći 
pokazuju, koliko su malene sve naše i najveće boli. 
Kako nas obuzima osjećaj uzvišene jeze, i u grudima 
se budi želja, da se žrtvujemo, kao naš plemeniti Spa¬ 
sitelj! Zar ne će čovjek naćii utjehe za sve, što je 
nezgodno doživio s vlastitom djecom, ako pomisli, 
kako je Gospod jedinca sina žrtvovao 1 za sve linde? 
I starac će rado pomisliti na smrt,kad zamisli, da će 
skoro biti kod Njega, koji je trpio najveće bolove za 
sve, za nas, za njega. Može li umjetnina, koja pred¬ 
stavlja muku Kristovu ili misterije, da ostane vazda 
lijepa? Ne rađa li valjano stapanje harmonije i dis¬ 
harmonije tek umjetničko djelo? Zar nas ne će ga¬ 
nuti najdublja, ne skrivena bol, dramatika, koja već 

pokazuje preobraženje? Bol je med nama, u bolovi¬ 
ma smo rođeni, ali iz bolova se rađa preobraženje 
vječnog veselja. I samo gotika je pokazala, kako se 
u najjednostavnijim linijama i jasnim formama može 
pokazati najdublje osjećaje, kako treba da bude um¬ 
jetnina u crkvi, na oltaru, puna religioznosti. 

Prema svom sopstvenom biću mora da je crkvena 
umjetnost zadružna. Dakle rođena iz zajedničke vjere, 
mišljenja, osjećanja. Individualitet umjetnika ne može 
da bude prema tome mjerodavan. Objektivne norme 
zajednice daju mu Smjernice. U tome leži vrijednost 
crkvene umjetnosti. Zato su preko svih epoha i na¬ 
roda i političkih nesuglasica i neprijateljstva, najanta- 
gonisitičniji narodi dali svima razumljivu, jedinstvenu 
umjetnost u crkvi. To je najljepši dokaz zajednice u 
Crkvi, dokaz snage i intenziteta Crkve. 

Moderna kršćanska umjetnost mora da zabaci 
egocentrično stanovište. Ima da postane kristocen- 
trična. Da izbjegava masivnost, koju danas zamje¬ 
njuju veličinom. Ako ne želi da postane karikaturom 
amerikanizma u subjektivnom, superlativu om snvhđu. 
ideal današnje crkvene umjetnosti neka je umjerena 
izvornost u dobroj podjeli harmonije i disharmonije. 
Da traži autori ta tivnost u inspiraciji božanskog, bez 
naturalističke baze. Da bude izraz ličnosti Crkve, 
vjeran prirodi, koja stvara i formira po ličnosti um¬ 
jetnika. Imprcsionizam i svi njegovi nasljednici, razli¬ 
čiti »izmi« (konstruktivizam, verizam, kornpresioni- 
zam, ekspresion-, futur-, i šta ja znam kakvi izmi!) 


nemaju ništa da traže u rubrici umjetnost, a još manje 
u crkvi, jer su to izumi nekih dobrih trgovačkih du¬ 
hova, kojima je »umjetnost« grdna, profesija Oni na¬ 
nose formama silu, oni su bezdušni, necrkveni — 
pogani! 

Jedno nas veseli, da su mnogi vrijedni umjetnici 
odbacili te barbarizme i da stvaraju apstrahirajući 
prirodu. Njihovu borbu za istančivanjem i. davanjem 
duše treba pohvaliti i cijeniti. A oni priznaju umjet¬ 
nost zajednice, dok svi drugi propovijedaju indivi¬ 
dualizam;. 

Crkvena umjetnost treba da tužne tješi, zdvojni- 
ma da dade snage, bolnim jakosti, duši veselje, a po¬ 
glede da upravi gore, prema Onome, koji sudbu svecm 
i. sviju drži u svojoj ruci. Koji će sve usrećiti, koji 
ga traže. Kao anđeo utjehe trebala bi crkvena umjet¬ 
nost da unosi luč svijetla u crni svagdašnu život. To 
su stari spoznali i izveli. To treba i mi da pokažemo, 
da smo u stanju učiniti. Intenzitet u vjerovanju i 
stvaranju, vjernost u kršćanskoj zajednici, to ie n^ša 
dužnost. Jedinstvo između svećenstva i umjetnika. 
I ni u kojoj crkvi da ne bude umfetnine, koja je prošla 
kroz. rotacionu mašinu. Po tisuću komada na sat. 
Zar nije i za vas ta predodžba katastrofalna, da je 
svetac u vašoj crkvi prošao kroz mašim 1 - ležao u po¬ 
drumu, pokraj stotine na dlaku isto takvih? Toga da 
se riješimo, i da promičemo prave umjetnike, neka 
nam bude najplemenitija zadaća u službi crkvene 
mrietnosti... 



Branko Storov: 

O Mladom ljetu. 


Laganijem krokom 

Primiče se svome 

Značenju dubokom 

Dob i ljeto s njome. 

I slika je noćna. * 

Što je ukras basni, 
Poštapica moćna 
Koljenu, što kasni. — 

Naglo će da sklopi 

Utruđene kanje, 

S minulim da stopi 

I zbilju i sanje. 

Uzdisaji kruže, 

Tiho slutnju pletu, 
Buduće bi ruže 

Trnje da raspletu. 

U tren će da skrene 

U prošle vidike 

Bolne uspomene 

I ubave slike. 

Koje će da bode 

T djetinju ruku, 

Prem će sni da svode 
Nebište u luku- 

U smiraju tome 

Tek je znana hrija — 

I na snijegu svome 

Prah sunčani klija. 

Miso pri tom krije 

T radost i sjetu 

0 smiraju brije 

T Mladome Ljetu. 

1 

mi 


J. Prerovsky: 


U zoru novoga dana. 

Novela. 


I. 

Šumar Zdunić sjedio je za pisaćim stolom u svo¬ 
me uredu izmučen i blijed. Kako je bio nizak i suh, 
jedva mu je sitna obrijana glava provirivala iza re¬ 
šetkaste ograde stola i knjiga, što su na njoj bile po- 
razbacane.. Slaba i bolešljiva prsa nepravilno se uz¬ 
dizala i spuštala, a duboko upale oči gledale su u vru¬ 
ćici ukočeno i tužno. Teška i nenadana bolesit shr¬ 
vala je njegovu svježu i okretnu narav. Prošloga 
mjeseca nahladio se u lovu. Ne pođajući tome: ni¬ 
kakve važnosti odgađao je liječenje do posljednjega 
časa. Kad je pošao k liječniku, ustanovio je ovaj 
reumatizam i početak sušice. Da ne dođe do neugodne 
komplikacije, trebalo^ je odmah zatražiti dopust i na¬ 
pustiti svaki rad. Šumar še bez oklijevanja stao pro¬ 
pitivati za zamjenika, al ga nije mogao tako lako naći. 
Na oženjene nije mogao računati, a neoženjeni obično 
vole boraviti u gradu nego na zapuštenom selu, kao 
što je bio Markovac, gdje se nalazila Zdunićeva šu¬ 
marija. 

Ovo traženje i obilaženje tako je umorilo i is¬ 
crpio Zdunića, da je danas, kad je toliko očekivani za¬ 
mjenik trebao napokon da dođe,, jedva sabrao toliko 
snage, da sastavi hitan izvještaj, što ga je trebalo po¬ 
slati višoj oblasti. Duboko udahnuvši stao 1 je još jed¬ 
nom pomno čitati izvještaj. Katkad bi uzeo u ruku 
pero, ispravio koji stavak, 'ocrtao koju riječ ili do¬ 
dao novu. Kad je već sve pregledao, zagledao se 
neodređeno preda se, kao da još uvijek nešto računa 
ili broji. 

— Je li tamo Urudžbeni zapisnik? upita napokon 
nešto promuklim glasom. 

— Odmah ću ga donijeti, gospodine šumaru, javio 
se ponizno pisarnički lugar iz susjedne sobe. Taj je 
lugar oduvijek govorio sa šumarom, kao što sluga 
razgovara s gospodarom, gledao ga ponizmo kao pas 
i poskakivao na svaki njego v mig. No kad: Zdunića 
nije (bilo u uredu, ponašao se prema strankama, oso¬ 
bito prema nepoznatim seljacima, otresito i važno, 
kao da je on šumar. 

Zdunić je već stavio izvještaj u kuvertu i ađro- 
sirao ga, zapalio svijeću, koja je stajala na pisaćem 
stolu, izvadio iz desnoga pretinca pečatni vosak i 
stao pomno pečatiti. Lugar je uto navukao zimski 
kaput i sjao kod ulaza u šumarevu sobu držeći pod 
pazuhom, poštansku knjigu, a u ruci šešir Šumar je 
unio izvještaj i u poštansku knjigu te ga pridao lu¬ 
garu, da ga odnese na poštu. 

Vrata na izlazu šumarije zalupila su iza lugara 
svom snagom, tako da je odjeknulo po svim hodnici¬ 
ma i sobama prostrane zgrade. Iza toga nastala je 
neobična tišina. Šumar je prišao k prozora. Gra¬ 
bova živica ispred šumarije bila je pokrila teškom na¬ 


slagom vlažnoga snijega. Cesta je bila netaknuta. Tek 
se sredinom poznao trag njegovih saonca, što ih je 
poslao pred zamjenika na željezničku stanicu. Na su¬ 
protnoj strani ceste od'grtala je seljakinja snijeg ispred 
dvorišnih vratiju. Na rukama je imala rukavice, a 
glavu je posve omotala, tako da joj ispod vunenoga 
rupca provirivao tek nos i sitne oči. 

Očekujući zamjenika Zdunić. je izgubio volju za 
svaki rad. Otraga prebačenih ruku prošetao se dva 
tri puta sobom, a zatim stao nz peć gledajući neodre¬ 
đeno preda se. Nedaleko od peći igrala se njegova 
djeca. Dvogodišnja djevojčica -bacala je neumorno 
neku igračku, ostatak limene željeznice, dok se tro¬ 
godišnji dječak valjao po podu igrajući se s velikim 
lovačkim psom. Uza sve neprilike, što su ga zadesile 
posljednjih dana, Zdunić je bio neobično zadovoljan. 
Zamjenika Duku Cutvarića preporučio mu prijatelj iz 
grada. Upućen je u sve poslove, pisao mu je, marljiv 
je, samo što se odviše bavi politikom', ili kako on to 
»organizacijom«, zove. No nema bojazni, da će radi 
toga stradati uredski poslovi. 

Iz snatrenja prenuo je šumara jak i otegnut zviž¬ 
duk lokomotive s nedaleke stanice. Prispio je jutarnji 
vlak. Jz starih potamnjelih vagona izađoše desetak 
šumskih radnika s teškim batovima, sjekirama i umo¬ 
tanim pilama, a iza njih nekoliko bolje odjevenih ljudi, 
među kojima se nalazio i Duka Cutvarić. Dok su se 
ostali putnici brzo razišli, Duka je ostao neodlučno 
kod svoje prtljage. Trebalo je staviti u garderobu, 
a zatim se propitati za put u selo. 

— Gdje: se nalazi garderoba? upitao je činovnika, 
koje je upravo prolazio pokraj njega. 

— Nema ovdje garderobe, odgovori mu činovnik 
i ne pogledavši ga. 

Iznenađen takvim odgovorom stao je 1 Duka še¬ 
tati ispred jednokatne zgrade stanice. Stanica je po¬ 
sve opustjela. Putnici se razišli, a kondukteri ođoše 
u ured, da se malo ogriju. Kroz nečiste prozore vla¬ 
ka provirivalo je ovdje ili ondje pospano lice putnika. 
Na kraj stanice čuo se sopot lokomotive i zviždanje 
ljudi, koji su razvrstavali vagone. Prolazeći pokraj 
izlaza opazi Duka šesnaest-gođišnjeg dječaka s bičem 
u ruci i ldapastim šeširom na ušima. Dječak se za- 
buljio u njega. 

— E1 daleko Markovac? upita ga Duka. 

— Ima fertalj sata do njeg, odgovori dječak mu¬ 
cajući. Poprijeko je puno bliže, stao mu je tumačiti, 
no sad su svi prečki putovi zatrpani snijegom... 

— Dobro, dobro. Fala ti! 

— ... Možda su oni naš mladi šumar? upita ga 
dječak začuđeno 1 oklijevajući još uvijek, da mu se 
približi. 

— Da, ja sam. 

— Mene su poslali gospon šumar. Već sam' mi¬ 
slilo, da vas ne će bit. 

Duku razveseli ova vijest, jer se od nepoznata 

šumara nije nadao takvoj susretljivosti. 

—. Đes ti konji? upita dječaka. 

— Došao sam na sancama. Nisu daleko. 

Vlak je već davao znao za odlazak. Duka po¬ 
mogne slugi prenijeti prtljagu u saonice. Za kratko 
vrijeme jurile su -saonice sa stanice. Otraga je sjedio 
Duka umotan u šumarevu bundu, a naprijed pokraj 
velike košare sluga veselo pucketajući bičem. S obje 
strane ceste pružila se nepregledna polja, koja su u 
daljini graničila s tamnim, snijegom pokritim šumama. 
Neobično oštrim zrakom lebdjela je jedva primjenjiva 
maglica. Jata gladnih vrabaca oblijetala su živice uz 
cestu. Kod prvih kuća prestigoše saonice ostale put¬ 
nike. Uz put se počeše redati prostrane i lijepe.zida- 
nice, okružne voćnjacima. Kao da je sve izumrlo. 
Tek gdjegdje su pojedini momci ili djevojke odgrtali 
snijeg ispred kuća. Nasred sela nalazilo se veliko 
raskršće. Na jednom uglu stajala je nanovo ovap- 
njena crkva s drvoredom omorika unaokolo, a po 
drugim uglovima poredali se državni uredi i gosti¬ 
onice . Šumarija je bila nešto po strani. Visoka i 
prostrana zgrada s potamnjelim zidovima i od kiše 
ispranim prozorima. Od ostalih kuća dijelila -je gusta 
živica. Osamljena i pusta, bez ikakva đrveta ili 
voćke u blizini, učinila je na Duku veoma tužan uti¬ 
sak. Saonice stadoše pred ulazom u šumariju. Duka 
pođe u ured, a sluga sa saonicama zalcrene u dvorište. 

Zdunić je svoga zamjenika primio posve službeno 
sjedeći u uredu za pisaćini stolom, čekao je, dok mu 
se Duka predstavi i dok mu uruči svoj dekret. Oba¬ 
vivši sve to poveo ga u gostinjsku sobu, gdje ih je 
dočekala šumareva gospođa. Šumarevica je bila vi¬ 
soka i krupna žena širokih orijaških plećijn. Mirne bi 
duše svoga muža strpala pod pazuh. No to. Zđunića 
nije smetalo, da bude neograničen gospodar u svojoj 
kući. U uredu je bio ozbiljan, služben i važan. Čekao 
je, da ga stranka dva puta o istoj stvari zapita. Od¬ 
govarao je kratko i odsječeno ne ponavljajući svojih 
riječi. U društvo je zalazio rijetko i to medu najoda- 
branije. Govorio je malo. Takav je bio i prema ženi, 
premda je veoma volio. Svaka njegova riječ, svaki 
njegov pogled bijaše za nju zapovijed. Jedva je. sada 
ponudila Duku kavom, već je trebala da. ode. 

Duka se našao u neprilici, kako da započne raz¬ 
govor. Bio je vrlo razvijen pa ga je stajalo muke, da 
u ovome čovuljku gleda glavara ureda. Govoriti o 
službenim poslovima mrzilo ga. Da raspređe razgo¬ 
vor o narodu, o prosvjeti, o duševnim pokretima sa¬ 
dašnjice? Protiv toga govorilo je nešto otupljeno lice 
šumarevo, koji jamačno već godine nije pročitao 
znanstvene knjige, ako je uopće čitao. Da govori o 
politici? Možda bi povrijedio šumara ne znajući, koje 
je stranke. 

Na sreću objed nije bio daleko, pa su topli i. masni 
zalogaji posve prirodno nametnuli predmet razgo¬ 


vora. Na stolu se našlo svega, čime obiluje kuhinja 
ladanjskoga šumara, počevši od domaće peradi, razli¬ 
čitih umaka i variva do rijetke divljači i šunke, koju 
je trebalo zaliti izvrsnom domaćom kapljicom. Duka 
je nažalost bio trezvenjak. 

— Vi ne pijete? čudila se šumareva gospoda, 
koja je tek sada dospjela, da sjedne za sto. Za njom 
se iz kuhinje dokralo oboje djece. Mlađe od njih, 
djevojčica, zagledala se u Duku dubokim plavim 
očima. 

— Hajde, dušo, uji! nukala je majka. 

Tako su djeca zvala kapelana, koji je od nekoga 
vremena bio česti gost šumarev. 

— Nije to ujo! lupila je ova nožicama i sakrila 
se u majčino krilo. 

Iza objeda, koji je počeo u dva sata, a završio 
se oko četiri, trebalo je potražiti stan za Duku. Zdu¬ 
nić se još prije podne ispričao, da u šumarijskoj 
zgradi nema sobe, koja bi bila zgodna za stan Đukin. 
Duku je ova vijest veoma razljutila. Kako je šumar 
niog,ao prešutjeti takvu stvar prije, kad su pismeno 
pregovarah o premještenju! čitav doček šumarev 
učinio mu se neiskrenim 1 i unaprijed smišljenim. No 
sada se ništa više nije dalo promijeniti. Da udobro¬ 
volji Duku, pošao je i Zdunić s njime, da traži stan. 

Nije bilo tako lako naći stan u Markovcu. Je¬ 
dan nije imao posebna ulaza, drugi je imao peć za¬ 
jedničku sa stanom domaćina, u trećem je kao su¬ 
stanar bio trgovački pomoćnik — svi su napokon bili 
nevjerojatno skupi, kao da su Markovčani u tančine 
poznavali prihode svoga mladog šumara. Da se ne 
pokaže nezahvalnim za Zdunićevu uslužnost, Duka je 
ipak odabrao jedan i zakapario ga. No stan će biti 
prazan tek poslije prvoga, a do toga vremena morao 
je Duka ostati kod šumara. 

Već se smrklo, kad su obojica došla pred Veliku 
gostionicu. U ovoj gostionici sastajalo se markovačko 
činovništvo bez razlike na političku pripadnost. Inače 
je svaka stranka imala svoju krčmu. Uđoše u veliku 
prostranu sobu. Gostioničar je upravo zapalio veliku 
petrolejku, koja je visjela sa sredine stropa. Prođoše 
dosta uskim prolazom pokraj točionice, dok se ne 
nađoše u samoj sobi. Na sredini stajao 1 je dugačak 
sto, na kojemu se nije razaznavala boia. Sa svake 
strane bila je po jedna klupa. Nekoliko; stolica po¬ 
vukli su seljaci u kut k prostoj limenoj peći, u kojoj 
je cviljela velika bukova kvrga. Miris alkohola mi¬ 
ješao se sa zadahom 1 vlažnih zidova i blatnoga poda, 
na koji se cijedila vođa iz mokrih cipela seljaka. Sve 
se to na prvi pogled činilo tako bolesno i jadno. Zdu¬ 
nić upita gostioničara za zdravlje, a zafnni pođoše 
k vratima male sobe, kojih Duka u prvi, mah nije ni 
opazio. 

U maloj sobi bilo je dosta gostiju. Kod prvoga 
stola pijuckali su činovnici, kod drugoga se kartali 
trgovci, a za trećim 1 je sjedio kod večere sudac. Zdu- 
niću i Duki načiniše mjesto za prvim stolom. Duku 
odmah obasuše mnoštvom pitanja. Jezgra svih tih 

pitanja bila je otprilike ova: da li je sam tražio pre- 
mještenje, ili je premješten »po potrebi službe« t. j. 
kao politički sumnjivac. Zdunić se međutim! povukao 
u društvo suca, koji se ovih dana hranio u gostionici, 
jer mu je žena otišla rodbini u pohode. 

— U zdravlje našega novog kolege! nazdravio 
je već prosijed pristav. Kucnuše čašama, ispiše tko 
manje tko više, tek Duka spusti punu čašu na sto. 
Svi ga u čudu pogledaše, a ravnatelj škole osmjeli se 
te ga zapita: 

— Gospodin ne pije? 

— Ne, odvrati Duka suho, jer mu je već dosa¬ 
dilo odgovarati na takva pitanja. 

— Treba narodu trezvenjaka, dobaci načelnik 
.samodopadno i važno. 

— Samo da se ne propijete kao naš Milan! dodao 
je pristav zlobno. 

Oficijal Milan stao je sada pripovijedati Duki na 
dugo i naširoko, kako je i on bio trezvenjak, no samo 
vrlo kratko vrijeme.. Da to nadoknadi, počeo je piti 
dvostruko, tako da inu šc trbuh razvio do nenaravne 
veličine. Njegova je pripovijest brzo dosadila svima, 
jer su. je čuli već nekoliko puta, a nije sadržavala 
ništa neobično, kao sve takve pripovijesti o izgublje¬ 
nim ovcama. Da ga prekine, šanuo je gruntovničar, 
mala vragolasta osoba, nešto u uho pristavu, našto 
se svi osim Duke i oficijala grohotom nasmijaše. Na 
vratima sobe provirio je uto sivi šeširić s palucavim 
očicama i nabuhlim licem ispod njega, a zatim čitava 
zbita pojava markovačkoga kapelana. 

— Živio pop Jozo! kliknuše svi. 

Tek sada nastalo je pravo raspoloženje. Načel¬ 
nik, koji je imao dva lijepa simentalca, počeo je pri¬ 
povijedati o timarenju volova. Svi su ga pobožno 
slušali. Iza njega je već pripit oficijal stao nabrajati 
poteškoće u trgovanju s drvima. Prekinuo ga pristav 
nekom razuzdanom šalom. »Današnje je društvo vrlo 
pokvareno«, okrenuo se k Duki kao ispričavajući se 
i pri tom kimnuo mutnim i bezizražajnim očima, koje 
su okružili nenaravni tamnocrveni kolobari: Ravna¬ 
telj škole — otac šestero djece —- grčevito je držao 
čašu, kapelan uza nj povlađivao je glavom i pijuckao, 
a gruntovničar nasamo pjevuljio. 

Oko sedam i po ustadoše Zdunić i sudac od stola. 
Duka se oprosti s društvom i Pođe s njima. Iza ve¬ 


čere pohodio je Zdunića pop Joso. Djeca mu odmah 
potrčaše ususret i izvrnuše džepove. Zdunić donese 
staroga vina. Raspoloženje je bilo prilično, razgovor 
nikakav. Djeca se brzo zasitiše poslastica, što im je 
kapelan donio, i stadoše ih bacati po podu. Oboje 
opkoliše kapelana, a ovaj započe s njima divlju i ra- 



Svečane igre u (rođesbei-f/u na Itajni. 

(Po fotografiji .)]“ 


zuzdanu igru. Ljuljao ih na koljenima, bacao u zrak 
i dočekivao na ruke, a dječaku turao svoju lulicu u 
usta, 

Nešto prije pola noći pošao je Duka spavati. 
Mnoštvo novih utisaka umorilo ga i iscrpio posvema. 
Mehanički je skinuo gornje odijelo i bacio se na po¬ 
stelju. Nije ni osjetio, kako je u sobu dolazio kasnije 
šumar, da utrne svijeću, koju je on ostavio gorući. 

(Nastavit će se). 


Zlatko Gorjan: 


Spas. 

Osjećam; Tvoj smiješak, nijem i blag, 
kako u mom srcu nešto traži. 
Osjećam u očima sad suze, — 
a u njima nestaju sve laži. 

Svjetlost neka ispunja mi zjenu, 
u svjetlosti stoji neznan lik. 

Osjećam Tvoj smješak, nijem i blag, 
kako u mom srcu nešto traži. 









18 


? 




LISTAK 




5S9- ©ŠS SIS SJS SSS 

0S9@i9®š9di'i®i9®i90S9(5SS 







KNJIŽEVNI PREGLED: 

ZOFKA KVEDER. 

Malo prije smrti, pokojna Zofka Kveder izdala je je¬ 
dnu zbirku novela: »Po putovima života«. Ta je knjiga 
potvrdila već podavao nabačeno mišljenje, da je njena spo¬ 
sobnost stvaranja prošla, ali uza sve to, ona je vrlo inte¬ 
resantan prilog za poznijeg biografa pokojne Zofke. Knjiga 
će uz to dobro poslužiti i našem kulturnom historiku, koji 
će se'pozabaviti nastojanjima žena oko emancipacije i vi¬ 
šeg duševnog života. Jer, to se sada može slobodno reći, 
u ujo} se zrcali sva tragedija žene, koja hoće da provodi 
dvostruki život: privatne osobe, supruge i majke i javne 
radinlice, koja nastoji da za svoje ideje, i uz cijenu žrtvo¬ 
vanja 1 mnogih ličnih prijatnosti, osvaja javnost za žensku 
slobodu, emancipaciju i ravnopravnost. 

Pokojna Zofka Kveder počinje svoj javni život u 
veoma burnim prilikama i uz neobično ustalasane duhove. 
Pokret naše »Moderne« ii napređnjalčiki omladinski pokret, 
koji je, u svoj suštini, težio za stvaranjem b.uržoasko-libe- 
ralnog društva, po uzoru zapadnjačke trule i neduhovne 
buržoazije, sa materijalističkim pozitivizmom i nebuloznim 
progresom, bez ikakovih jačih moralnih kriterija zahvatio 
je, onda još mlado djevojčc, — Zofku Kveder. Centar toga 
pokreta bio je kod Hrvata i ona, prern Slovenka, počinje 
pisati hrvatski. Naši naprednjaci vidjeli su, da se kod Kve- 
derove nalazi vrlo mnogo energije i odlučnosti za borbu, 
pa su je, na svaki način, htjeli upotrebiti za agi'tatorku 
među ženama. Ona se predano dala u borbu. Skače od 
redakcije u redakciju; piše pjesme, pune čulnosti i strasti; 
novele, ,pripovijesti; kroz razne članke, prilično prazne, sa 
mnogo emfa'ze i govorljivosti provodi »revoluciju« u žen¬ 
skom svijetu — zapravo nastoji, da kod žena stvori iden¬ 
tičan »pokret«, kakav je već zahvatio muškarce. I čitav 
svoj literarni rad stavlja u službu ovih »ideja«, pa zato 
rijetko kada u njenim djelima pobijedi umjetnica agita- 
torku. 

Jednostrana u svome djelovanju i u svojim idejama, 
kao i njeni muški idejni srodnici, ona 1 nije u svomu radu 
obuhvatila čitav duševni život žene. Ispočetka je to bila 
neka anarhična težnja za duhovnom slobodom, a kasnije 
pretvorila se u, često krivo shvaćenu, agitatorku narod¬ 
nog jedinstva. Tu se pojavljuje i sva duhovna siromaština 
prvih začetaka ženskog pokreta za emancipaciju i jednako- 
pravnost kod nas. 

Mjesto solidno fundiranog pokreta, koji bi inteligent¬ 
noj i školovanoj generaciji žena podao uporište i jasnu ori¬ 
jentaciju u životu, riješivši najteže piitatnje inteligentne 
žene: kako će ostati dobra žena i majka i u isti mah javna 
radnica, dobili smo pokret, koji nije imao sposobnosti da 
zadovolji ni najosnovnije zahtjeve moderne žene sa razvi¬ 
jenim duševnim životom. Mjesto produbljivanja on je 
ostao na površini: bučan, pun reklame i vike, a sa vrlo 


malo sposobnosti. Ostao je plitak, kao; svi naši liberalni 
pokreti zadnja tri decenija. 

Taj problem nije ni kod gde Zofke Kveder našao 
svoje sretno ri-ješenje. Na mahove u njoj je pobjeđivala 
ag-iltatorka, pak je s izvjesnom ironijom prelazila preko- ti¬ 
hog i -mirnog veselja kućnog i obiteljskog života. Njen je 
rad indirektno išao za tim, da poruši temelje, na kojima 
počiva obiteljski i zdravi bračni život. Ali, pod izvješta- 
čenim i borbenim riječima mogla se opaziti suza Slovenke, 
u kojoj je ženstvo probijalo kroz nakalamljene sifražetske 
tirade. I to povraćanje ženstvu opažalo se u zadnje vrije¬ 
me sve to više. Život joj je, jadnici, bio odviše težak i 
grk: nestalnost joj je bio svagdanji gost. Njena impulziv¬ 
nost i odgoj tjerali su je u ekstrem; mekoća sloveuačke 
žene tražila je, s druge strasne, mir, zadovoljstvo i ljubav. 
U sukobu -ovih dviju c-preka i 1 pojmova ona je skršena. 
U zadnje je vrijeme napuštala javni rad. I književno je 
radila sve manje: ono, što je zadnjih godina dallai, bilo je 
nacionalističke tendence, veoma blijedo i suho. Tik pred 
smrt, kako rekoh, izašla je njena knjižica novela, u kojoj 
je odia upravo osudila svoj raniji rad i njena nastojanja. 
Knjiga je bolna radi lične note, -koja probija iz svakog 
retka. Rijetko je kada koja obrazovana žena s više poni¬ 
ženja i s manje dostojanstva kleknula pred muškarca i 
molila ga za ljubav, kao Zofka Kveder u ovoj knjizi. U 
tome pravcu ona je išla daleko; tako daleko, da joj femi¬ 
nistkinje ne će lako oprostiti. A i drugi teško da su bili 
zadovoljni: obar.a se na brutalnost muškarca, na njegovo 
poništavanje vjere, a da nije mjesto raje dao ništa lijepa i 
uzvišena, što bi moglo zadovoljiti osjećaje žena. (»Oh, kako 
je teška duševna samc-ća, u koju ste nas bacili, a u koju 
niste nikada sišli, da ju shvatite »i da nam date nekakvu 
utjehu, da bi se moglo živjeti«). 

Da je poživjela, gđa Zofka vjerojatno bi došla do 
pravilnog shvaćanja, nakon toliko lutanja i peripetija. Tako 
je umrla, ponesavši u grob bol shrvana života i ostavivši 
iza sebe težak primjer sukoba i duševnih borbi i vrluđanja 
suvremene žene, koja nije našla svoje mjesto u današnjoj 
vrtoglavici. 

M. Ujeuić. 

Novi pripovjedači: 

ANĐELIJA L. LAZAREVIĆEVA. 

»Palanka u planini« pokojne gđice Anđelije Lazare- 
vićeve 1 navela je svojim naslovom g. Pavla Popovića na 
krivo prosuđivanje njenih umjetničkih intencija. Naslov 
taj nosi u sebi nešto kao crtanje socijalnog milieua ili bar 
realistički opis ljudi i okoline. Sve je to i zatražio g. Po- 
pović cd autorice, i ne našavši u dovoljnoj mjeri, istaknuo 


1 Auđelija L. Lazarević, Palanka u planini i Lutanja, 
Beograd 1926., Srpska Književna Zadruga. 

kao nedostatke njena rađa. Međutim, njene intencije očito 
nisu išle za tim i ako je šta- u ovoj pripovijesti krivo, to 
je ovaj naslov, koji ne pokazuje njen pravi sadržaj. Taj 
je podaleko odvojio od realizma stila Lazarevićeva, i ako 
gal s njim veže interesantni atavizam socijalnog motiva. 
Kao što je Laza: K. Lazarević, pokojničin« otac, crtao u 
svojim pripovijetkama sukobe s okolinom., naročito poro¬ 
dičnom, srazove pojedinaca s tradicijom i predsudama>, a 
naročito sukobe sinova s majkama, koje se u svojoj se¬ 
bičnosti prc-meću u tirane, tako' i ovdje kćerka velikog 
pripovjedača iznosi konflikt mladića, koji je zavolio dje¬ 
vojku iz palanke, s majkom i sestrom, koje su za nj u ži¬ 
votu prinosile žrtve, ali sada hoće da iz njih povuku i su¬ 
više sebično odmjeren kapital. Međutim, dok kod Lazare- 
vića u ovakvim konfliktima junaci redovno doživljavaju 
poraze i slomove (Švabica, Vetar i t. d.), gđica Lazarevi¬ 
ćeva nešto je proširila (i produbla) motiv tako, da se sin, 
pod dojmom nesavladivog osjećaja i pravilnog instinkta, 
odupre majci i sestri i u prkos svemu uzima djevojku 
svoga srca, koja se je toliko nastradala i napatila za nj; 
ali se na obzoru njihova života ukazuje zlokobna obla- 
čina budućih teških konflikata, jer će mladi par živjeti za¬ 
jedno s njegovom majkom i sestrom, čije se neprijateljsko 
držanje prema djevojci nije ni najmanje ublažilo. Ova tek 
nagoviještena tragika daje pri povij eci sumoran dojam ži¬ 
votne beznadnosti, kakav se rijetko javlja kod Laže K 
Lazarevića. Već ova inverzija pointe pokazuje stvara¬ 
lačku samostalnost autorice; još ljepše se ona vidi iz ne¬ 
obične jedne figure, koju je stvorila gđica Lazarevićeva. 
Naivna i prostcdušna, ali srdačna i dobra Stana, vanjšti¬ 
nom nezgrapni ali srcem plemeniti apotekar, muževni i 
ozbiljni pukovnik, sve su to figure, koje bi u ovakovoj 
srdačnim optimizmc-m ponešto idealizovanoj , formi mogle 
biti i Lazarevićeve ili čije druge. I sam Vladimir i Olga 
ne nose na sebi: nikakovih naročitih oznaka. Ali zato Mir¬ 
ka, mala djevojčica, koja instinktivno voli samo ono, što 
je zaista lijepo, što je bezuslovno iskreno i istinito, i što 
je jedino ispravno i vrijedno u životu; mala rano dozrela 
djevojčica sa srcem i tijelom djeteta a vidovitom dušom 
zrela čovjeka; diskretni pouzdanih najnježnijih osjećaja 
i beskompromisni sudac životnih laži; mala djevojčica, 
koja ne može da preživi slom onoga, što je držala pravim, 
nego sama od sebe ugasne sa svojom finom osjećajnom 
dušom — taj lik je nov u našoj književnosti i, mislim, lična 
zasluga gdice Lazarevićeve. Bez intenzivnih ličnih opisa i 
bez šireg realističkog crtanja ona je uspjela da dade vrlo 
sugestivnu psihologiju ovoga neobičnog bića, koje poput naj¬ 
finijeg instrumenta nesvjesno reagira na najtanje i najtaj¬ 
nije nijanse u osjećajima drugih duša. Ne sjećam se, da 
bi igdje u našoj književnosti dosada dolazio ovakav lik. U 
nas je mnogo puta prikazan razvoj djevojke, možda i dje¬ 
vojčice, ali je ona poslije odrasla, te joj je djetinjstvo ili 
mladost bila samo prolazna faza u životu; ovdje imamo 
djevojčicu, koja je u godinama, za druge djetinjim, potpuno 
izgrađena ličnost, koja dakako razmjerno svojoj dobi nema 
još nikakve lične sudbine, ali već nosi u sebi punu tragiku 
svoga suptilnog bića i koja baš poradi toga nikada ne će 
ni dočekati zrelih godina. 


Iz toga se vidi, da težište u pripovijedanju gdice La¬ 
zarevićeve ne leži u realističkom crtanju ljudi i okoline, 
nego u finom psihološkom nijansiranju konflikata. G. Po- 
pović joj zamjera, što se ne zna, da li je Vladimir crn ili 
plav, premda to ne igra nikakovu ulogu; meni se čini veća 
umjetnost, što se točno zna, da je Olga plava, premda ie 
autorica nije nikada naročito opisala. Susreti očiju, *po- 
kreti duša i ono neiskazano nešto, što stvara u-sudine veze 
između ljudi, a da nisu progovorili zajedno ni deset riječi, 
to je domena gdice Lazarevićeve. Pod tim dojmom ona 
daje impresije, ne opise, i pod tim se dojmom njena tehni¬ 
ka pripovijedanja razrešuje u niz impresija sjećajući 11 a 
ekspresionističku atomizaciju tehnike. Što joj se kod toga 
svega može prigovoriti — odnosno što je ostalo kao ne¬ 
dostatak uslijed prerane njene smrti — jest to, da nije 
dospjela da sasvim konsekventno razvije tehniku, koja 
odgovara njenim pretenzijama, da dosljedno uravnoteži 
kompoziciju i da svomu djelu dade samo jedan izraziti ka¬ 
rakter. Ovako ima partija, koje još uvijek nepotrebno sje¬ 
ćaju na stari .realizam; a s druge strane opet ima mome¬ 
nata, koji su psihološki fini, ali pripovjedački suviše lagani 
poput sjene, te ne govore uvijek dovoljno jasno, što bi 
trebali da kažu. 

G. Popović opominje gđicu Lazarevićevu, da ne za¬ 
padne u sentimentalnost i u času, kada njen junak »ne iz- 
drža, uze šešir i izide« pita g. kritik; »Što da ne »izdrži«? 
Može se to izdržati, .verujte.« (Predgovor str. XVIII.) 
Usudio bih se napomenuti g. Popoviću, da je ovo stvar 
temi eramenta, a gđica Lazarevićeva (jer su glavni junaci 
uvijek čest svoga autora) imala je temperamenta, i te koe 
liko:. To se vidi i iz »Lutanja«. Ta melankolična' priča o 
teškim momentima malodušnosti i dvojbe u duši umjetnika 
čini, da duboko žalimo njen rani gubitak. Ne poradi toga, 
šio bi pripovijetka sama po sebi pokazivala neke neobične 
pred; esti — ona je doduše tako srdačna i živa i ne će se 
tako lako zaboraviti —, nego naročito poradi toga, što se 
iz ovoga mučnog komada vlastitog života vidi jedna žarki 
duša sa svim svojim borbama i sumnjama, sa svojim bez- 
g’aničmm željama i sa svojom iskrenom, nezasitnom i ne¬ 
zasićenom težnjom za velikim ciljevima! života, za naj¬ 
većim, za najboljim, za najsavršenijim. Jer, kladio bih se, 
nije ta Marija bila slaba slikarka, kao što ni ta ljubav nije 
bil i prezira vrijedna; ali je ona instinktivno tražila nešto 
v-eće i jače, kao što to uvijek čine dbhovi velika srca i 
silne duše. 

Čini mi se, da se ta velika otpornost duha vidi i iz 
činjenice, koju navodi biograf gdice Lazarevićeve, da je 
njen žilavi organizam podlegao tek iza desetodnevne ago¬ 
nije, premda je za čitava svoga života patila, i to od bo¬ 
lesti ponajstrašnijih. Ne znam, zašto nisu u ovom posmrt¬ 
nom izdanju štampani i ostali njeni književni radovi, kad 
ih i tako nema mnogo; a držim, da bi bilo potrebito, da 
se istraži, gdje se sve nalaze njeni slikarski radovi i da se 
oni u kolektivnoj izložbi ili na drugi koji način Učine pri¬ 
laznima, poradi boljega prosuđivanj'a cjelokupne ličnosti 
pokojničine, 

Lj. Maraković. 

»ZNAMENJE«. 

Zatvorili su nas medju mračne zidove gradskih kuća, 
posadili u prasne kancelarije, a naša duša želi slobode i 
zraka; guše in'as umorne noći bez zvijezda, a vani su nad 
poljima i luzima noći beskrajne ii pune zvijezda. I sunce 
je nad zlatnim žitom drugo, nego nad užarenim ulicama 
grada. 

To me je zbližilo s Rađivojem Peterlinom Pe.truškom, 
kojemu ie Matica Slovenska u Ljubljani godine 1912. iz¬ 
dala knjigu pjesama »Po cesti in stepi«. Iskreni, 
jednostavni stihovi, ljubav k daljini i zemlji i srce, ono 
naše slavensko srce i za čovjeka i za prirodu, koju (mož¬ 
da odVIše pesimistično) Turgenjev naziva ravnodušnom 
.prirodom. Manite se svi velikih umjetničkih fraza i pro¬ 
grama. Srca nam dajte! 

Onda je Petruška kao austrijski vojni bjegunac lutao 
Rusijom. Koliki fe bezdan — svjetski rat — medju onim 
godinama i danas! Ljetos smo se u dragom i veselom Lju- 
torneru našli. Nije nas smetala silna kiša. Drugi je dan 
sunce j'oš zlatnije nego prije sjalo: po Jeruzalemskim go¬ 
ricama. I u onim dobrim, veselim očima našao sam, što 
su mi ; govorili stihovi u knjizi »Po cesti in stepi 1 «. 

Sada ii g Petruška sjedi u kancelariji. Ali njegova 
duša još uvijek putuje po stazama i cestama. I dani su vani 
jasniji i noći dublje. Duša mu pjeva i kad mu je tužno 
oko srca. Prijatelji ga 1 u šali zovu Ahasverom, a i sam 
se tako u pjesmi maziva. 

»Povsodi in nikjer doma, 

Vsak brat in sestra, zvesta 
Družica, bila palica 
Nevesta —- bela cesta.« — 


»Tak daleč je tja do zemljice, 

Tak blizu, tak blizu je Bog.« 

A ovdje dblje nikad ne raadješ, što si 1 tražio, nikad 
ne stigneš, kamo si želio, a putovi, koji te vode kroz ži¬ 
vot, ne znaš, ni 1 kud idu, ni kamo 1 . 

Nad Hrvatskom se već u pramenovima iz crnog po¬ 
krova oblaka sipala kiša, a nad slovenskim je bregovima 
nastala od sunčanih zraka, kao neka 1 slika! od alabastra, 
tako čudno čista i fantastična, da si čekao, hoće li se na 
toj alabastarnoj pozadini pojaviti objavljenje, čudo. Ali 
čudesa se danas zbivaju više u i&vjeku, gleda ih oko’ duše. 

Tako je i Petruška, kao i mnogi drugi, idući nepo¬ 
znatim cestama i tražeći cilja, u najtežim, najtamnijim du¬ 
šama došao na raspuće, gdje križ stoji, 

— »In on ostal je z Bogom: sam«. — 

I već se sunce na istoku stalo javljati. 

»Mračni gost stoji še pod raspelom.: 

No zdaj ve;, kje vodi 1 pot: in kam«. — 

Vodi tamo, kamo kažu sve crkve po bregovima; I 
sveta Ana v Tunjicah i sveta Barbara ’v Slovenskih go- 
ricah i sveti Križ i sveti Urh i toliki drugi. 

Pa nisu rii svi dani ovdje mutni, često je 

»Jasen dan, kr.as,en dan 

V solncu se koplje dobrava.« — 

Nije ovdje samo dolina suza, ima »planinca, gdje soln- 
čece greje«, ima osim hladne rose i drugih kapljica, koje 
mogu ugrijati čovjeka, i ako gore na nebu. 

»Ena edina zvezdica 

Revica mraza drhti«. — 


A i bilo: ga je svakuda: i sred gora i kod mora, i 
11 a Ukrajini i u Norveškoj, i u Grčkoj; i u Egiptu, —• i ; u 
Krapini, a i nedavno i na; Bizel'jskom. 

Onom smo cestom zajedno Sli. I kako svagdje u 
Sloveniji putnike sa svih bregova pozdravljaju bijele 
crkve, tako su gledale 1 1 nas onog mutnog popodneva. 
Gledao nas je i sv. Križ sa hrvatskog brijega,' a sve su 
narri bliže bile tri crkve u Kapelama. Sutla se razlila ko 
more. Crni se, rastrgani plašt kiše nadvio nad Hrvatsku, 
a po Biželjskim se goricama još zlatilo sunce. Prošli smo 
kraj jednog »Znamenja« (Bitđstock). Tako se zove i knji¬ 
žica pjesama, što ju je g. Petruška izdao prošle godine. 
Sjetio sam se pjesme »D v e hišici« iz Petruškine knji¬ 
ge. »Po cesti in stepi«; Kraj ribnjaka ima bijela kućica, a 
pod njom u vodi nauznak druga. Kuća, što 1 stoji, vlasni¬ 
štvo je gospodarevo i tamo se čitave dane s djecom vrze 
Petruška. Ona, koja leži, jest Petruškiina. I on veli: 


Neka g. Petruška hoće putovati 

— »Kot Ahasver. od mesta, do mesta«, — 

i tijelom počinuti pod znamenjem na gori »da se šamote ili 
miru do dna srca navžije«, ali neka to bude na svojoj rod¬ 
noj zemlji. Ona je ipak najmekši i najtopliji pokrov — pa 
o.rra ima i najviše prava na nas. 

Kako. je Petruška iskren i pun srca, tako su i nje¬ 
gove pjesme. Kamo dodje on, tamo* dodje i drugi dragi 
gost: dobra volja. Pa ako mu je kada i teško, neka misli, 
da za svakom zimom dodje proljeće 1 , kad može opet za¬ 
pjevati: 

— »V cvetju, petju koplje se livadia 

Kje pa ti sfl Marčev sneg?« — 


Knjigu preporučam svakomu, komu je draga iskrena 


i srdačna pjesma. 


Dragutin M. Domjanić. 


»V nj ej' spe moje sanje, 

Dokler v' mraku se noći 
Spet ne spomnim na nje«. 

Takovu, kućicu .ima i svaki od nas. — Nerealnu ku¬ 
ćicu. Pa ipak je u njoj toliko života i umiranja, toliko 
tajna i pitanja i sanjat A ondal se jednom medju nekoliko 
dasaka sve smiri na »Božjoj njivi«. Zar sve?! I Petru¬ 
ška j’e pitao nekad: »Kaj bo potem?« Zemlja je tako tvrda, 
a zvijezde tako visoko. 


KĆERKA F. M. DOSTOJEVSKOGA O SVOM OCU. 

Gđica Ljubov F. M. Dostojevska, kćerka velikog pisca, 
napisala j.e franceski biografiju svoga oca. 1 Već ta činje¬ 
nica, da je djelo pisano 1 tuđim jezikom, pokazuje donekle 


1 Aimee Dosto'iewsky, Vie de Dostoiewsky par sa 
filllle, [Prefaee d’Andre Suares, Pariš 1926. Emile-Paul 
Freres. 

njegov karakter: ono bez sumtoje nije ni iz daleka otia- 
kovo, kakvo bi bilo, da ga je autorica pisala izvorno ruski. 
Pišući franceski, gđica Dostojevska piše za strance I iznosi 
svu silu informativnog materijala a Rusiji i Rusima, koji 
je za samu biografiju sasvim nepotr-ebit. Insistiranje na 
tim informacijama Šesto- zamara, a često zvuči suviše 
naivno, jer tko se toliko bavio ruskom literaturom, da ga 
u većoj 1 mjeri zanima ličnost Dostojevskoga, mora da je 
bezuslovinio upućen u pojedine detalje- ruskoga života. Već 
Suares ističe u predgovoru, da se gđica Dostojevska su¬ 
više zaljubila: u svoju ideju, -kofom hoće da prikaže, kako 
Dostojevski nije koreniti Rusv nego u jednu ruku (po pre- 
dima) Litavac, izmiješan s krvlju normanskom, u drugu 
ruku Ukrajinac, a -tek donekle Rus. 0;n-a dokazuje, kako je 
čitav karakter Dostojevskoga i njegova lična kultura u 
punoj opreci sa specifičnim oznakama ruskoga karaktera 
i kako- gotovo s-ve -dobre osebine Dostojevskoga) nisu ru¬ 
ske, Rusifizacija Dostojevskoga uslijedila je prema tuma¬ 
čenju njegove kćerke tek za vrijeme robije, kada je upo¬ 
znao ruskoga seljaka-kažnjein'ika i kada se posvema od¬ 
lučio, da bude vjesnikom ruske ideje u općoj čovj-ečanskoj 
kulturi. Suares upozorava, da nema pravoga smisla ovo 
isticanje hereditarnih momenata, kada je činjenica, da je 
Dostojevski najiru skiji Rus i da nikada nije sama sebe dru¬ 
gim smatrao. I druge momente u ruskom životu, naročito 
u literaturi, nastoji gđica Dostojevska protumačiti 1 opre¬ 
kom između onih, koji su bili podrijetla normanskog, balt- 
skog, litavskog, ukrajinskog i onih, koji su — po njenu 
tvrđenju — kao Rusi mnogo izmiješani, mongolskom krvlju. 
Iz toga je čitava njena irađnja izišla više kao neka speci¬ 
jalna teza, što dakako daje njenu izlaganju izvjesnu draž, 
ali je udalju-je od njena protivnog zadatka: da- iznese 
lične us-pomene kćerke na oca. Međutim, tih ne može 
mnogo ni da bude, jer je Ljubov bila mala djevojčica, kada 
je veliki pisac umro. Ipak su oni momenti, kod' kojih 
utječu i- njene direktne uspomene, kao naročito smrt i 
sprovod, prikazani upravo umjetničkom snagom. Mnogo 
toga, što ie inače izneseno, više je -porodična tradicija, ali 
ipak u mnogo čemu dosad nepoznata. Poglavlje »Dosto- 
iewsky intime« iznosi vrlo točno sve i najneznatirije mo¬ 
mente iz piščeva svagdanjeg života i' uspijeva da učini 
njegov lik još simpatičnijim. Šteta je, što- dnevnik .auto¬ 
ričine majke, koji postoji i koji je imao biti publiciran u 
Rusiji, da nisu nađošle- sadan-je prilike, nije-izdan prije ove 
knjige. Jer on bez sumnje iznosi više dokumentarnog ma¬ 
terijala iz prve ruke, te bi se gđica Dostojevska mogla 
na: nj pozivati. I inače ne đaie ona ovdje mogućnosti za 
kritičko provjeravanje njenih tvrdnja, jer ne navodi ni- 
kakovih iz-vora, čak ni naslov Vidunasove knjige o- Litav- 
cima, koju toliko citira. Koliko dakle kritičko osvjetljenje 
i tumačenje -djela Dostojevskoga ne će moći crpsti' iz 
ovoga djela onoliko koristi', koliko bi bilo potrebito, toliko 
će se više svi poštovaoci velikog pisca čitajući je još više 
priljubiti uz čovjeka, koji je velik ne sam-o svojim 1 pisanim 
djelima, nego svim unutarnjim vredhota-ma svoga! :bića. 
Velika objektivnost gdice Dostc-jevske i prema onima, koji 
su toliko puta teško ogorčili časove njenu ocu, pokazuje 
ju kao dostojnu kćerku besmrtnog pjesnika. 

Lj. Maraković. 


DJEČAK S UNE. 

Premda ime g. Vladimira Velm-ar-Jankovića nije to¬ 
liko isticano u književnoj kritici, on ipak s-pada medu naj 
samostalnije i najizvornije talente u sadanjoij-'našoj knji¬ 
ževnosti, ne tim što 1 bi se nametao- stvaranjem bučnih no¬ 
vih smjerova ili promicanjem kakvih prepotentnih deviza: 
po strani od tih jako zamjetljivih struja -i 1 pojava, njegov 
je rad tih i -pribran, otmjeno usamljen. Ali zat-o nije^bi- 
zarnc< izolovan od života i- -svijeta, štaviše om; je mdžda 
osjetljiviji i dublji vjesnik svoje okoline, nego po koji lite¬ 
rarni pučki tribun sa svojim ekstravagancijama). Svjedoče 
to, medu ostalim, ,i -ovi neobični »časovi sećanja« o »De- 
čaku s Une«. 1 Čim se je g. Ve'l-maf-Janković i dosada na¬ 
ročito istaknuo, to je neobično sugestivan način pripovi¬ 
jedanja, stii-1 i ton prikazivanja, koji vas- posve okružuje 
atmosferom pripovijetke -i n-eodolj'ivo v,uče u carstvo njenih 
strasti i ! osjećaja;, likova- i događaja. Ovdje j:e ta naročita 
prednost pojačana tim, što pripovijedani -događaji pripadaju 
carstvu us-pomena, koje već samo po sebi daje stvarima 
meki naročiti tonalitet i kolorit. Sve je gledano kao kroz 
neku svijetlu maglicu životne radosti i životne -melanko¬ 
lije, kroz onu karakterističnu mješavinu gledanja koje 
nastaje, kada se ukrštavaju -iskustvo zrđih godina i naivni 
primitivizam djetinjeg shvaćanja. Međutim-, osim sugesti¬ 
vnih pejzaža s Une, oživljenih -dječjom; maštam, osim mi¬ 
nucioznog ocrta starjnskog i novog doma prilikom seobe 
radi pc-plav-e, ova knjiga, naročito u drugom dijelu, into¬ 
nira duboki jedan idejni akord, crtajući, kao u dalekoj po¬ 
zadini lik Petra 1 Mrkon.iića, koji je -tim krajevima prohodio, 
i opisujući ag-itaciono putovanje, na koje se upućuje mališ 
prateći »profesora iz Zagreba« i svoga -oca. Ovaj politički 
rad uoči izbora faktično je priprava za veliko djelo oslo¬ 
bođenja, koje je trebalo, prije nego što se ostvari 1 , da sazri 
u srcima sv'ih. To, što g. Velmar-Janko-vić gled'a ove po¬ 
jave nekadanjim- očima djeteta, čini da one gube svoju ne¬ 
prijatnu oštrinu svakidašnje stvarnosti i -profanost vulgar¬ 
nosti. Jer, konačno, to su stvari sasvim obične, a za od¬ 
rasle ljude često obojene kričavim- bojama strančarstva i 
političkih programa — a ovako- je to poezija, velika poezi¬ 
ja patriotizma, koji tek pregledava u duši, koja. se istom 
budi na život. Na taj' način ove vulgarne stvari- dobivaju 
aureolu izvornosti i -misterioznost zam'osa, te poput praha 
pad'a. s .njih sve, što- je sitno i nebitno, a ostaje ono, što će 
jednom povijest zabilježiti »sub specie aeternitatis«. 

Ne ću da ovdje ispitujem, koliko- je fakti|čno piščeva 
djetinjstva u ovim uspomenama, jer to ovdje nema inte¬ 
resa (izvjesna oštrina u -suđenju o sebi, c-ptuživanje s ne¬ 
kih griješaka sjeća na karakter nekojih znamenitih auto¬ 
biografija); djelo- faktično nije zamišljeno kao- autobiografija, 
nego kao di-o zasnovanog ciklusa »Duše sa Balkana«. I u 
toj- vezi pisac, -kako se čini, hoće da- iznese me samo ljude 
i krajeve, tipove i događaje, koji su karakteristični za naš 
■svijet, nego hoće i da istakne -izvjesne id-ej'ne akcente, koji 
treba da budu sinteza naših nacionalnih problema'. I zato 
je vrlo va-žnoi, što je u čitavoj 1 ovoj priči ne) samo nove- 
listički naj-za'okruženiji nego i idejno najsugestivniji lik oca 


1 Vladimir Velmar-Janković, Dećafc s Une, Beograd 
1926. Izd. Sveslavenske knjižare M. I. Stefan-ovića i druga. 

Hristifora, mladoga monaha u manastiru, u kojemu se pod 
izlikom narodnog rada i demokratizma opijaju i ljenčare, 
dok otac Hristifor u svojoj samici ćeliji pokriva lice ruka¬ 
ma i iz dna duše valpije: »Bože moj, Bože moj 1 2 , ne ostavi 
mene«. Scena, kada se ovaj muževni! i duboko produho¬ 
vljeni lik pojavi u blagovaonici i zagrmi na zalutalu braću 
sa samim starješinom na čelu, nije samo efektna do silne, 
dramatičnosti, nego i neodoljiva jednom dubokom istinom, 
koju je prvi g. Velmar-Janković naglasio u ovakvoj formu¬ 
laciji: »I sam 1 si kazao (odgovara Hristiforu iguman), da 
smo radi 1 naroda tu, a ne toliko radi crkve. Crkva naša 
okuplja ga iilpak oko sebe, i okuplja! će ga sve dotle, dok 
ne dio'de vreme, kad ćemo svi lakše moći vratiti se 
Bogu.« A vrijeme ie došlo. Došlo je vrijeme, za koje su 
se prinosile patnje i žrtve. Narod je slobodan. A je li i 
sretan? Je li u problemu nacionalizma sva sreća i sudbina 
ovog svijeta? Koliko sumorno zvuči ovaj monolog n.a 
kraju ove neobične knjige: »U svojoj teškoći odraslog čo¬ 
vjeka zazivam vas u pomoć; u svojoj osamljen osti, koja 
neka je prokleta, odlutao sam čak do vas, da potražim 
spasa. U svojoj sobi beogradskoj danas sam osamljeniji 
no ti, o|£e Hristifore. Prodire mi spominjanje tvoja riječ: 
—. Bože moj, Bože moj, ne ostavi mene ... Želeo bih da 
ih ponovim, ali nisam sazreo za skrušenost i za poniženje. 

GRAĐA I PRILOZI: 

»ŽIDOVSKA PARALELA« U HRV. NARODNOJ EPOPEJI 
ISUSOVOJ. 

Još sam lanjske godine napisao ovo: 

»Našoj velikoj i gizdavoj epopeji Isusovoj valja pri¬ 
brojiti priličan broj različitih narodnih pobožnih pjesama, 
koje cijelome progonu židovskome i Isusovu oslobođenju 
daju drugačiji tijek i oblik, nego je onaj u dosadašnjoj 
Prosvietino-j epopejskoj građi. To bi dakle bila paralela ili, 
ako volite, varijanta cijelome drugome dijelu naše epo¬ 
peje.« 1 

Sada o tome, o toj »židovskoj paraleli«, nešto više! 

1. Prema dosad utvrđenoj gradi Isusove epopeje-’ 
drugome je dijelu t. j. židovskome progonu i Isusovu oslo¬ 
bođenju ovaki oblik i tijek; Židovi uhvate maloga Isusa, 
muče ga'i ubiju, žalosna ga Gospa traži, putnici ga mrtva 
nadu, Isus poslije oživi, te se sastaje opet s Marijom. 3 

To je jedan, dulji oblik. Drugi je kraći. 

K a d j e g o v o r o ovom drugom kraćem 
obliku židovskoga progona i Isusova oslo¬ 
bođenja, onda ovamo dolaze u račun one 
narodne pobožne pjesme, u kojima Zidovi 
traže i vrebaju na maloga Isusa, no Marija 
im izmakne, pa mali Isus i ne dolazi u ruke 
Židovima. I opet one pjesme, u kojima se 
Židovi istina d o m o g n u maloga Isusa, ali 


1 Hrv. Prosvjeta god. 1926. br. 3. 

2 Hrv. Prosvjeta god. 1923. br. 11., god. 1925. br. 5. 
6. 10., god. 1926. br. 3. 

3 Vidi jeronimsku knjižicu: »Hrv. nar. .pobožne pjesme« 
str. 10.—18. . 


Morao bih da ubijem u sebi svu zaostalu bezbožuost i svu 
ciničnu i maloumnu uobraženost svoga vremena, koju sam 
iPrdmio na sebe, i koja mi i sada šapće, da čovek moga 
doba može biti bez Boga. I da je kukavičluk i bapsko spa¬ 
senje zazivati ga u pomoć, kad je um još ovako pobe- 
dnički raspoložen. 0 to vreme, to moje vreme! Je li to 
ono, što smo svi čekali? Podilazi me volja, i ko¬ 
liko puta 1 , ja okupim u svom grlu svu pljuvačku, što se 
ikada nakupila cd samog ogorčenja i od nepravde u meni, 
i dođe mi da pljunem. Ali ne bih pobegao od njega, od toga 
vremena, jer sam i sam njegov i pljunuo bih i na sebe« 
(str. 122). Može li to da bude posljednja riječ? Nije li ka¬ 
zao iguman, da ćemo, kad dođe vrijeme, »svi lakše moći 
vratiti se Bogu«? Sasvim je logično' govorio iguman, a 
vrijeme je došlo i već prolazi. I u samoći naših razoča¬ 
ranja, što im je donijelo neslavno naličje slavnoga vreme¬ 
na, nije li jedini pravi povik onaj isposnika oca Igumana, 
koji je u svojoj ćeliji živio p r e d svojta vremenom i vidio 
jasno ono, što će doći. Dijete svega vremena kaO' i drugi 
ljudi, pjesnik treba da bude i više: treba da bude poeta 
vates — pjesnik prorok. Na toj liniji željeli bismo se opet 
sastati s g. Velmarom-.Talnkovićem. 

Lj. Marakooić. 


ga ubrzo izgube iz svoje vlasti, pa ne mogu 
da izvedu svojih ubojničkih osnova. 

2. Ovake su ove dvije pjesme iz moje zbirke hrv. 
narodnih pobožnih pjesama: 

1 . 

Šetala se Marija 
Po visokih planina. 

Šetala se gloginji: 

»Oj gloginjo sestrice, 

Savij svoje grančice, 

Pokrij sina Isusa, 

Da ga Jude ne vide 
I Židovi ne propnu!« 

A1 govori gloginja: 

»Ja sam jako trnava, 

Pa ću ubost Isusa.« 

Proklela je Marija: 

»U proljeće iscvala, 

A u jesen dopala!« 

Šetala se Marija 
Po visokih planina. 

Šetala se k topoli: 

»Oj topolo sestrice, 

Savij svoje grančice, 

Pokrij sina Isusa, 

Da ga Jude ne vide 
I Židovi ne propnu!« 

A1 govori topola: 

»Ja sam jako debela, 

Ne mogu se saviti, 

Uprijek ću se prebiti.« 

Priko gore Kalvarije. 

Dovikiva Ilija: 

»K men’ se, k men’ se, Nedilja! 
S tobom Diva Marija! 

Odnesoše Isusa. 

Nosi sviću od voska!« 

Baciše je preko gore, 

Priko gore Kalvarije. 

Doklen svi'ća dopirala, 

Do;tlen more sanjalo, 0 
Oblakovi namicali 
I gromovi popucali 
I Žudije izginuli. 


Proklela 1 je Marija: 

»Dan I noć se njihala!« . 

Šetala se Marija/ 

Po visokih planina. 

Šetala se vrbici: 

»Oj vrbice sestrice, 

Savij svoje grančice, 

Pokrij sina Isusa, 

Da ga Jude ne vide, 

I Židovi ne propin/u!« 

Marija je blagoslovila: 4 
»Digod se usadila;, 

Svagdi se pomladila!« 

Kazivala Anka Grmić iz Selaca kraj Đa¬ 
kova. Zabilježila S. Agneta Novaković. 


2 . 

Pošetala Nedilja, 

S njome Diva. Marija 
Nosajući Isusa. 

Susrio je Ilija: 

»Kud si pošla, Nedilja? 

Daj der meni 1 Isusa! 

Eto tamo Žudije, * 

Otet će Ti Isusa.« 

Diva se maši u niđra, 

Daje Iliji Isusa. 

.Doka malo odmaknuli, 

Žudije se primaknuli: 

»Pomozi Bog, Ilija! 

Šta ti je to u nidrim?« 

»Meni nema ništa u nidrim, 

DoRiš jedna rukavica 5 
Svakom: svilom iskićena, 

Svakom srmom izlozana, 

Za najviše crnom svilom.« 

Sitiše se Žudije, 

Raspasaše Iliju. 

Isus pade na zemlju 
Ko’ no malo janje'šce. 

Popadoše kano lavii, 

Odnesoše priko gore, 

4 Ovo je u slavonskom stegnutom izgovoru sedrnerac. 

5 rukav. 

BILJEŠKE: 

K pjesmi: Spomen na Mariju Bistricu. Pisac te pje¬ 
sme (sada vijećnik kr. banskog stola), dr. Dragutin Do- 
mjanić, vodio je prigodom poznatih buna godine 1920. 
(povodom žigosanja blaga) kao sudac istražitelj sudbenoga 
stola u Zagrebu istragu u Mariji Bistrici. Prije nego što 
ie istraga bila dovršena, bio je on »smijenjen« i zamijenjen 
drugim, sucem. 

Međutim je i taj drugi sudac nastavio i svršio istra¬ 
gu u istom pravcu, u kojem ju je d>r. Domjanić i započeo. 
Govorilo se, da je dr. Domjanić smijenjen, jer ga je netko 
denuncirao, da je »filantrop«. 


Kazivala Anda Babić iz Livna u Bosni. 
Zabilježila učiteljica Ljubica Jazvo. 

3. »Hrvatska prosvjeta« je tijekom posljednjih godina 
donijela iz moje zbirke hrv. kor. pobožnih pjesama već ne¬ 
koliko pjesama od ovoga drugačijega |i kraćega, oblika 
židovskoga progona i Isusova oslobođenja, 7 i nije kod toga 
napomiujala, da ih valja pribrojiti epopeji Isusovoj. Nije to 
činila zato, jer cijela ta stvar s Isusovom epopejom valja 
da sasvim polagano raste i dozrijeva. 

A da te- pjesme doista pripadaju Is u s o- 
v o j epopeji čineći varijantu ili paralelu 
■ žldovskome progonu i Isusovu oslobođe¬ 
nju, to izlazim prvom redu iz samoga sadr¬ 
žaja tih pjesama. To potvrđuje dalje i či¬ 
njenica, da se neke stvari iz trećega dijela 
epopeje iz pobjedničkih slava Isusovih 
svojom' (stilizacijom očito naslanjaju na 
ovaj kraći oblik i tijek progona židovsko¬ 
ga i s ti i i m e v e ž u. 8 

Nekoje od ovih pjesama imađu još i zato veliku vri¬ 
jednost, što su povezale u jednu cjelinu židovski progon 
i Isusovo oslobođenje s njegovim krštenjem. Te su pjesme 
dokaz, da je i Isusovo krštenje sastavni dio naše epopeje 
i da dolazi iza progona židovskoga." 

Juraj Lahner. 


6 Vidi Broz-Iveković: ujati. 

7 God. 1921. /I. br. 6., god. 1922. br. 19., god, 1923, br, 
6., god. 1926. br. 1. 

8 Na pr. istarska pjesma »Sveta je Marija« u Hrv. 
Prosvjeti god. 1925. br. 5. 

9 Vidi Hrv. Prosvjeta god. 1923. br. 6., god. 1926. br. 3. 


Za stil svečanih pučkih igara donosimo dva ka¬ 
rakteristična primjera, jedan iz znamenitog švicarskog 
prošteništa Einsieđetoa, drugi iz Gcdesberga na Rajni. 
Karakteristično je, koliko se poredaj lica u dekorativnoj 
liniji podudara kod obje igre, ali je bitna razlika u postavi 
igre u tom; što je u Einsiedelnu »scenerija« prava zgrada 
sa svojim dekorativnim stubištem, dok ie u Godesbergu 
izgrađena velika arhitektonska konstrukcija u stilu monu¬ 
mentalnih Ufini-h filmova iz Berlina. U Godesbergu se kroz 
šest mjeseci igra na toj svečanoj pozornici Calđeronovo 
»Veliko pozorište svijeta«, koje se u Hoffmannstalovoj mo- 

dernoj obradi; igralo 1923. u Salzburgu kao* svečana igra 
u crkvi. Hoffmannstalova je igra puna dramske snage 
i djeluje potresno, ali su u Godesbergu uzeli za podlogu 
pravi Calderonov tekst, koji je naivniji ali vjerski pozi- 
tivniji. Osnovna je predodžba* igre, da se duše pojavljuju 
sve u jednakoj odjeci,, dok im Bog ne podijeli »odijela« (t. i. 
njihovo zvanje na zemlji), da odigravaju svoje uloge u 
»kazalištu svijeta«. Kod nas je primjer originalne režijske 
zamisli - svečane igre d:ao g. dr. Velimir Deželić izvedbom 
Vetranić-Drž i'ćeve »Žrtve Abrahamc-ve« prilikom Euhari- 
ristijskog kongresa, a kako su se u novije vrijeme Du¬ 
brovčani zainteresirali za izvedbu te stare dubrovačke 
drame na njihovu vlastitom tlu, g. Dr. Deželić je zamislio 
kao pozornicu te nove izvedbe prekrasno stubište, koje 
vodi isusovačkoj crkvi u Dubrovniku, i koje i opet omogu¬ 
ćuje prirodnu podjelu pozornice u tri etape. Bilo bi zaista 
vrijedno, da i dode do takve izvedbe. 

Iz naših časopisa. »Nova revija« posvetila je 
svoj broj 3. i 4. (upravo čitavu knjigu) jubileju sv, Franje. 
Sveska donosi obilat materijal o svim franjevačkim pita¬ 
njima iz pera prvih i najodlučnijih pisaca. Naročito je za 
inas zanimljiva rasprava Dra. Fra. Dominika Mandića o sv. 
Franji u hrv. krajevima, koja se ističe svojem opreznim 
trijeznim pogledima na ovo pitanje. Osim toga izneseno 
je u toj svesci mnoštvo historijskog i drugog materijala, 
te se već svojim sadržajem preporučuje. — »2 i v o t« do¬ 
nosi prvi kod nas u svom 5. broju članak o Švcdkinji Si- 
grid! Undset, katolikinji, koja je svojim literarnim radom 
zadobila Nobelovu nagradu. Uz bilješke o životu i djelima 
donesen je i odlomak iz historijskog romana »Kristin La~ 
vransdatter«. U br. 6 . istoga lista prikazan je život i rad 
R. Tagore, samo je šteta, što piscu kako se čini nije po¬ 
znato ni ono;, što se kod nas već o Tagori pisalo. —- U 
»Luči« br. 6.-7. donosi g. A. Matasović detaljnu i vrlo 
korisnu analizu »Peripetije« Romana Tiecka, u kojoj vrlo 
suptilno zalazi u alegorijski smisao slika, kojima obiluje 
ovo neobično djelo našega prerano umrloga Kuzme Petko- 
vića i pokazuje, kako* je golema idejna dubina vješto ispre¬ 
pletena s neobičnom plastikom vanjskih forama. Rekao bih 
samo, da je u jednom slučaju tumač donekle mimoišao smi¬ 
sao pjesnikovih riječi, jer se, kako se meni čini, riječi 
»pod sivom surkom crvena košulja« ne odnose na samoga 
»mrtvaca« nego na počasnu stražu, koja mu čini špalir. 


jer je siva surka i crvena košulja očito sokolska uniforma 
a Sokoli su obično stajali kao počasna straža uz odar 
znamenitih rodoljuba. 

Dobre knjige u dobre ruke tehnički na potpunoj vi¬ 
sini, ukusno i solidno opremljene: iz »llustrovane Omla¬ 
dinske biblioteke« Ledeno srce od Wilp. Hauffa, prevcd 
poznatog niza priča »Das Wirtshaus im Spessart«, urešen 
vrlo lijepim i sugestivnim ilustracijama, u romantičnom 
stilu (naklada Z. i V. Vasića, Zagreb, cijena uvezano Din 

45 ._). Zatim Priče iz davnine od gđe Brlić-Mažu- 

ranićeve u sjajnom izdanju Matice hrvatske, s ilustra¬ 
cijama g. V. Kirina u stilu engleskih ilustrovanih priča, 
majstorsko djelo grafičke opreme, sadrži uz dosadanje 
priče još dvije nove (cijena Dini ICO.—, te napokon Hrvat¬ 
ske narodne pobožne pjesme, sabrao Juraj Lahner, u uku¬ 
snom pučkom izdanju i grafičkim ukrasom u narodnom 
stilu od gđice Sertićeve, knjiga*, koju će narod bez sumnje 
objeručke prigrliti, ako mu se samo ponudi. 

Znak vremena. U trafici. Ulazi mladić, upravo dje¬ 
čak, od kojih 15—16 godina, radnik, namjerno stilizovan 
napcJa a,paški. »Ima. li što nova?« Nema ništa« odgovara 
prodavale. .»Keju svesku imate Kralja Pećina?« »Tu i tu«. 
»A Osveta bludnika?« »Tu i 1 tu«. »A Đusepo Musolino?« 
»Hajde šta me gnjaviš već«, dodija prodavaču, »znaš sve 
na pamet, a tu neprestano ispituješ«. »Onda mi dajte dvije 
Zete« završi mladić. Ni u kojoj se zemlji — kako potvr¬ 
đuju upućeni stranci — ne producira i ne kupuje toliko 
»Šundliiterature« koliko kod nas. Ova je pojava golema 
kulturna i moralna opasnost, na koju treba odlučno 
uprijeti prstom. 0 tom bi se mogle pisati čitave studije*. 
Ali da suzbije njen užasni utjecaj, treba da se svatko 
osjeća dužnim, da učini pozitivno sve*, što može, širenjem 
jeftine dobre štampe. Društvo sv. Jeronima pokrenulo je 
neobično ukusnu i jeftinu »Knjižnicu dobrih romana« (ure¬ 
đuje Dr. Josip Andrić), koja već svojom vanjštinom mora 
da privuče svakoga. Knjige su birane, te se ne samo 
.•nogu dati svakomu u ruke, nego po svemu izboru pored 
lakog i zabavnog štiva daju i krepčijih, zamašnijih djela. U 
prvoj su seriji: Mandaljena Pobjednica od Dra. V. Deželi- 
ća st., Pregeljevi Božji: međaši, te Bijela mačka od francu¬ 
ske spisateljice Delly i Kroz vrtna vratašca od Engleski¬ 
nje Florence Barclay. Svaki roman stoji samo 15 dinara. 


SSS 


Uređuje i izdaje za »Kolo Hrvatskih Književnika«: Ljubomir Maraković. — Tisak Nadbiskupske tiskare u Zagrebu, 

Za tiskaru odgovara: Stjepan Marinović, Gjorgjlćeva 18. 


HRVATSKA 

PROSVJETA 

GOD. XIV. ZAGREB 25. VELJAČE 1927. BROf 2. 


Ljubomir Maraković: 


Na rub Kranjčevićevih pjesama. 


i. 

Opremajući novo Matičino izdanje Kranjčevi¬ 
ćevih pjesama 1 g. dr. Branimir Livadić je na osam- 
deset ^ stranica uvoda nastojao da dade sintezu 
Kranjčevićeve poezije: njene glavne razvojne faze 
i njenu idejnu sadržinu. G. Livadić je marljivo pri¬ 
kupio materijal u tom smjeru, proučio i same pje¬ 
sme i njihove kritičke analize, i u dosta objektivnoj 
lormi dao osnovne konture Kranjčevićevih životno- 
filosofskih ideja. Poslužio se savjesno i kritikom 
biskupa Mahnića (jer to je, kako je utvrđeno, onaj 
Criticus prvoga godišta »Hrvatske Straže«) i na¬ 
stojao da bude prema njoj što pravedniji, a čuvao 
se karakteristične mane naročito kasnijih znanaca 
Kranjčevićevih, da suviše komplicira smisao poje¬ 
dinih pjesama. Ima naime takvih ljudi, koji su bili 
u više ili manje bližem dodiru s Kranjčevićem oso¬ 
bito pod kraj njegova života, pa hoće da budu sada 
jedini autentični tumači njegove poezije, no kad 
pokušaju da je protumače, izgube se u labirintu 
svojih vlastitih misli . 2 Priznati se mora, da je ka¬ 
snija poezija Kranjčevićeva često zbijena do ne- 
jasnosti i sumorna do zamršenosti; ali se baš zato 
mora opreznije postupati, no što to čine ovakvi 
»povlašteni« interpreti pjesnikovi. A u drugu ruku, 
poezija je u prvom redu poezija i ne treba tražiti’ 
ne znam kakve složene filosofske doktrine i ondje, 
gdje je pjesnik samo pjevao, i pjevao u prvom redu 
iz svoga srca i o svomu vlastitom jadu. 

Uza sve to filosofska će interpretacija Kranj- 
čevića zadati stručnjacima bez sumnje još dosta 
posla; ali taj će se u svojoj pravoj potpunosti moći 
obaviti tek onda, kad imadnemo u rukama kritičko 


1 Silvija Strahimira Kranjčevića Pjesme, Novi izbor, 
uredio i s uvodom popratio Branimir Livadić, Zagreb 1926., 
Izvanredno izdanje Matice Hrvatske. 

- Mislim ovdje samo na različite usmene komentare 
Kranjčevićevih pjesama. 


izdanje svega, što je Kranjčević napisao. U sada- 
njim se prilikama Matica Hrvatska nije mogla od¬ 
važiti na to, nego .je dala dosta skučen izbor, koji 
ima tu prednost, da je izdan u dobroj opremi, i da 
je uopće izdan: jer svako dalje zatezanje s obja¬ 
vljivanjem pjesnikovih djela značilo bi predavati 
njegovu poeziju sasvim zaboravi i izbrisati je iz 
svijesti naroda. A to se nikako ne bi smjelo dogo¬ 
diti; jer ma kako su oštro sudili o Kranjčeviću — 
kao i o svemu uopće, što je do njih bilo stvoreno 
književni revolucionara kasnijih vremena, ma 
koliko je kršćanska kritika imala da zamjeri sadr¬ 
ži™ njegove poezije, njegov je lik presudan za 
čitavu jednu epohu hrvatskog pjesništva, a njegova 
pojava kao pjesnika i čovjeka osobit dokumenat 
naše narodne kulture, koji je bezuslovno zavrijedio, 
da se dublje prouči. 

Prikazujući samo idejni svijet Kranjčevićevih 
pjesama, g. Livadić je bez sumnje oštetio, pjesnika 
Kranjčevića, jer poeziju, naročito lirsku, ne čine 
samo ideje, nego i intenzitet emocija, sugestivnost 
ugađaja, stilske i formalne odlike i sve ono, što 
čini pjesmu pjesmom, a pjesnika naročitim bićem 
među ljudima. Ne krivim radi toga lično g. Liva¬ 
dica, jer mu prostor jednostavnog uvoda nije do¬ 
puštao drukčije; samo hoću i ovom prilikom da na¬ 
glasim, kako to nije ni iz daleka još dosta za pra¬ 
vilnu procjenu značenja i vrijednosti pjesnikove. 

Sugestivnost i dinamika Kranjčevićeve poezije 
bacaju daleko u pozadinu sve ono, što su različiti 
zastupnici manje .ili više uspjelog artizma prigova¬ 
rali stihovima i dikciji njegovoj, i stihovi kao oni 
uvodni »Heronejskog lava«: 

U mjesečevu sv’jetlu, u tajnoj dr’jema noći 
Kaprcna, selo malo, na prahu Heroneje — 

To bajni joj je ležaj u magičnoj bljedoći, 

A pokrila se plaštem od grimiz-epopeje — 

čudo su poetske magije, jer su u svojoj suštini 
apsolutno nerealistični, da upravo nerealni, a toliko 
je u njihovoj slici plastične snage. Kranjčević, da- 

kako, nije nikada vidio Kaprene i njegova nam 
slika ne daje ni jedne jedine faktične crte iz pri¬ 
rode osim mjesečeva svijetla; ali taj bajni mjesečev 
sjaj i onaj patetični plašt od grimiz-epopeje daju 
slici koloristički tonalitet ugođaja, koji nas se 
doima doduše ne kao realističan pejzaž, ali kao ve¬ 
ličajan pozorišni dekor jedne silne tragedije. Da¬ 
kako, da bi tkogod iza toga mogao da otkrije i 
»prazninu fraze«, no to ne bi bilo teško pronaći ni 
iza bilo koje pjesničke dikcije, samo što takva me¬ 
toda vodi ravno u — filisterij! 

Da pokažem, koliko truda treba još da se uloži 
u osvjetljenje ovakva stvaranja, nisam htio da pi¬ 
šem ovdje ni prikaz ni ocjenu Kranjčevićeve poe¬ 
zije; htio sam samo da donesem jedan neznatni ka¬ 
menčić za gradnju onima, koji će jednom imati cio 
materijal pred sobom. 

Taj sasvim djelomični prinos tiče se pjesnikova 
života. 

II. 

Kad god se piše biografija Kranjčevićeva, na¬ 
broje se po savjesnoj kompilaciji g. M. Marjano- 
vića 3 redom sva mjesta u Bosni, koja je pjesnik po 
nalogu onih, »koji vedre i oblače«, obišao kao uči¬ 
telj trgovačke škole. Obično ni sami biografi ne¬ 
maju nikakve predodžbe o tom, šta ta mjesta znače, 
a još manje, šta znače sve te promjene mjesta za 
vanjski i unutarnji razvoj pjesnika. Pokušat ću 
stoga da osvijetlim dvije epizode iz pjesnikova ži¬ 
vota, koje poznajem iz autopsije; samo što moj 
prikaz nema onoga smisla i vrijednosti, koji bi imao, 
da sam onda bio odrastao čovjek — ali zato ima 
neospornu draž naročitog gledanja djeteta na li¬ 
čnost velika pjesnika. 

Kranjčević je, kako bilježi savjesni kronist, 
1888.—1892. boravio u Bijeljini i tu je došao u do¬ 
dir s djetetom, koje je tada, može se reći, tek'jedva 
progovorilo. Moj je otac kao učitelj trgovačke 
škole bio drug pjesnikov, i u mjestu kao što je Bije- 
1 jina ubrzo su se nadovezali prijateljski odnosi. 
Bijeljina je mjesto »široke posavske nature«: svijet 
srdačan i gostoljubiv, uvijek spreman na užitak i 
veselje, u ondašnje vrijeme kako se čini privredno 
prilično jak i u svom blagostanju dosta obijestan. 
Sjećam se blagdana, kada bi se u našoi kući povelo 
kolo kroz čitavo veliko dvorište pa čak na ulicu, 
ma da moji roditelji nisu bili nikakvi ne znam kako 
ugledni građani; a o Božiću bi bila kuća prepuna 
čestitara, da se ne bi čovjek mogao okrenuti. Naš 
prijateljski odnos s Kranjčevićem stekao je svoju 
prvu sankciju baš mojim riječima, kada sam htio 
s božičnog drvceta da skinem neki predmet i na 
opomenu majčinu, da će me »gospodin« grditi kad 
dođe, ja sam odgovorio s pouzdanjem: »Ne će 
braco svoga brace!« Otada je ovo ime, kojega mi 
nitko nije sugerirao, ostalo Kranjčeviću sve dok se 
nije izgubio s vida našoj porodici. Moje su uspo¬ 
mene iz tog preranog doba sasvim punktualne i 
usamljene, i od markantnijih zgoda sjećam se još 

3 Silvije S. Kranjčević, Pjesnička proza, Zagreb 1912., 
Savremeni Hrvatski pisci knj. 19., Izd. Društva Hrvatskih 
Književnika. 


samo one, kada smo putovali zajedno na zagre¬ 
bačku gospodarsku izložbu 1891., te sam odmah 
prvi dan dobio novo odijelo, na kojemu su ispod 
vrata bile ukrštene dvije trobojnice, ali — madžar¬ 
ske! (Karakteristično za tadanje prilike!) Trebalo 
je bar sastrugati onu zelenu boju i Kranjčević, 
koji je bio uvijek spreman na političke manifesta¬ 
cije, učinio je to s velikim užitkom svojim nožićem, 
»da mi ne reknu, da sam madžaron«. Što dakako 
nije smetalo mene, da se u svom rođenom rodnom 
mjestu, Topuskom, na povratku u Bijeljinu, u 
parku nekoj nepoznatoj dami pohvalim samo- 
svijesno se udarivši u prsa: »Ja sam madžaron!« Na 
što se ova, dakako, sva zaprepastila. 

Livno, kamo je Kranjčević premješten nepo¬ 
sredno iza nas 1892., dijametralno je oprečan ambi- 
jenat onomu u Bijeljini. Ovo mjesto svi, pa i ne¬ 
koji biografi pjesnikovi, nazivaju »bosanskim Si¬ 
birom« i taj je žig ostao utisnut Livnu silom obi¬ 
čajne fraze. Vjerujem, da za činovnika odrasla u 
gradu i željna gradskih užitaka, željna da živi kao 
»gospodin« Livno ne pruža ništa. Istina je i to, da 
je zimi, kad po Kupresu zapadnu duboki snjegovi, 
Livno odsječeno od kulturnog svijeta, jer ni pošta 
ni ikakve pošiljke ne stižu iz zaleđa, budući da je 
čitav promet obustavljen, a vijesti stižu tek zaobi¬ 
laznim putem preko Dalmacije. Ali uza sve to je 
Livno milieu, koji je u mnogom pogledu pogodovao 
karakteru i pjesničkom stvaranju Kranjčevićevu. 

Bijeljina je nastanjena pretežno Srbima, tako 
da je moj brat, pošavši ondje u školu, ponajprije 
učio ćirilicu. Kranjčević, po onom interesantnom 
»paradoksu« Harambašića i kasnijega Matoša, bi¬ 
jaše politički »zaguljen« »stekliš« i intransigentan 
do krajnosti; np uza sve to je srpsku književnost 
i volio i poznavao, a sa Srbima se uvijek dobro pa¬ 
zio. Imam njegov primjerak Zmajevih pjesama, i 
brojne bilješke od njegove ruke svjedoče, koliko 
je mnogo pobude crpao od ovoga toliko omiljelog 
pjesnika i virtuoza forme. A kako vedrim i bezazle¬ 
nim humorom je umio zaođjeti »srpsko-hrvatsko 
pitanje«, dokazuje ova pjesma intimnoga karak¬ 
tera, upravljena mojoj majci (koja je bila Srpkinja 
pravoslavne vjere), te se odnosi na epizodu s na¬ 
šega putovanja u Livno: 

Tri Talijanke uz more nikle 
Putuju morem — moru su vikle; 

Med’ njima, brajko, vesela lica 
Putuje jedna direktorica. 

Kad bi je ’nako pozorno gleđo 
Vido b’ da nije primorsko čedo —- 
E1 slano more prstom ga kuša, 

Ah srpska je prava kopnena duša! 

A1 vidi čuda, vidi belaja: 

Sdrma se lagja ko ljuska od jaja 
Udari talas — da vidiš besa 
Kod Makarske tamo, gdje Rendić sklesa 
Celomu srpstvu ko uvek na diku 
Kačiću spomen srpskom pesniku! 

Tri Talijanke uz more nikle, 

Kada su nikle, biće mu vikle ... 

A1 jest! de počuj, kako je pravo: 

Tri Talijanke bljuju — al zdravo! 

A ona seja gledi oluju, 

Smeha se što to Latinke bljuju 
I hoda, brate, lagji po krovu, 

Po srpskoj lagji sred mora sinja 
I peva: »Ja sam mlada Srpkinja, 

Milkom me zovu!« 

Pa što Horvati artiju mrče: 

Reci tko valja: Latin, al Srpče?! 

Nije dakle srpsko društvo odbijalo Kranjče- 
vića, štaviše poduzimali su se i izleti u susjednu Sr¬ 
biju, gdje se pjesnik upuštao u poznanstva s naro¬ 
dom, ali kraj, kao Livno, u kome je živjelo onako 
kremenito hrvatstvo, bez sumnje je bio "jak impuls 
rodoljubivoj noti u njegovoj poeziji. U Bijeljini je 
bio svijet dobar, ali kao uvijek u plodnim ravni- 
čama, dosta ravnodušan za jake zamahe duha; 
ovdje, u ovom od svijeta zaboravljenom kraju, ži¬ 
vio. je narod krepak kao kremen, oštar, uman i 
svijestan; i može se kazati, da je malo gdje u Bosni 
bio hrvatski elemenat tako vrijedan kao u Livnu. 
Okružen veličajnom ali oskudnom prirodom, bijeli 
žestokim burama i dubokim snjegovima, ali pro¬ 
čišćen planinskim visinama, ovaj je svijet imao ne¬ 
što trijezno i čisto u svojim moralnim kvalitetama; 
Patrijarhalni se poredak očuvao u svojoj simpa¬ 
tičnoj čistoći, još u naše vrijeme djevojka nije 
smjela da se sama pojavi na ulici bez posla, a čim 
padne prvi sumrak, uopće nikako. Radišni i ozbiljni 
ljudi, stvorili su industriju narodnog umijeća (in- 
tarzija sa srmom u drvetu), koja je po finoći i pre¬ 
ciznosti izrade i po istančanosti ukusa na prvom 
mjestu u čitavoj Bosni i Hercegovini. Koliko je pak 
bila probuđena među tim narodom hrvatska svijest, 
svjedoči osim činjenice, da su hrvatske knjige i no¬ 
vine još četrdesetih godina prodrle u Livno," i da je 
već 1891. osnovana »Čitaonica«, koja dakako nije 
smjela nositi hrvatskoga imena, naročito ova ka¬ 
rakteristična epizoda: »Prigodom dolaska banja¬ 
lučkog biskupa fra Marijana Markovića u Livno, 
izađu katolici pred njega do Vrhovnika, zakitivši 
kola hrvatskim zastavama, te ga pozdraviše »kao 
srna ove zemlje i_ hrvatskog naroda« na 
usta Ante Meštrovića, a po sastavu Pave Jazve. čim 
je kot. predstojnik barun Sedlnitzki ugledao za¬ 
stave, poče ispitivati, tko je to dozvolio i naredio, 
te zapovjedi, da se odmah imaju sve hrvatske 
zastave skinuti, ali ga nitko ne htjede poslušati. 
Stog nagovori bivšeg načelnika Ivu Tadića Čolića, 
da ih na to skloni, ali i načelniku trud osta uzaludan.’ 
Ne imavši tu ni polica.ja ni žandara, ode otalen na 
Borovu Glavu, pa sjetivši se, da je to poteklo sve 
iz čitaonice, poče joj kasnije praviti smetnje, a po- 
hcajima naredi, da je često oblaze i uhode, što je 
nekoje plašljivce odbilo od te čitaonice.« 4 I ako 
jednostavni građani, ti su ljudi otvorena duha znali 
cijeniti inteligentne Hrvate, koji su živjeli među 
njima, i ja se sjećam čestitanja na sv. Nikolu 
(imendan moga oca), sasvim različita od onoga u 

4 Hrvatsko glazbeno pjevačko društvo »Dinara« u 
Livnu, povjesne crtice izdane o otvorenju »Dinarinog 
Doma«, Zagreb 1909., Dionička Tiskara, 


Bijeljmi, kada su ugledni građani i krepki mladići 
u rano jutro došli u golemoj deputaciji s hrvatskim 
trobojnicama na prsima u svojim najboljim narod¬ 
nim nošnjama, jer se i ovakva zgoda smatrala pri¬ 
likom za manifestiranje budne narodne svijesti. 

Kranjčević, Hrvat od korena Uskoka s onim 
velikim ponosom i prkosom u duši, mora da se 
voljko osjećao u toj sredini. Bio je okružen otvo¬ 
renim srcima i iskrenim ljudima, nije trebao grad¬ 
skog prenavljanja i lažne slave (a progutati je mo¬ 
rao tada jedino saobraćaj s tadanjim kotarskim 

predstojnikom, poslije famoznim barunom Pitne- 
rom); osim toga veličajna je priroda nesumnjivo 
davala zamaha njegovoj duši. Bura kao u rodnom 
mu Senju (takova, da bi me nerijetko zimi morao 
»Braco« uzeti u naručje, da me bura ne odnese) i 
pejzaž, koji opaja svojom grandioznom ljepotom. 
Čitavo staro Livno penje se po obronku planine, a 
naš je stan bio u zgradi sestara milosrdnica na pro¬ 
planku, s kojega je pucao prekrasan vidik na pro¬ 
strano Livanjsko polje sve do eterično plavih brda 
dinarskog sklopa u pozadini. Čovjek se osjećao ne¬ 
posredno u Božjoj prirodi; čisto ozračje, bistri vi¬ 
dici i one veličajne planine, koje je tako zanosno 
opjevao Gabrijel Jurkić u svojim pejsažima, nisu 
bez sumnje promašili dubokih dojmova na budnu 
pjesničku dušu. 

I još je jedan momenat, koji je bez dvojbe mo¬ 
rao povoljno djelovati na pjesnika: toplina poro- 

dičnog kruga. Sjećam se još lijepog poslijepodneva, 
kada smo izišli prema Gorici, da dočekamo kola 
— jer u Livno se putuje kao u Turgenjevljevim 
romanima, u diližansi ili u kolima. Od svoga do¬ 
laska stanovao je Kranjčević kod nas u nevelikoj 
sobici s pogledom u dvorište; ali je cio stan bio 
pun intimne topline. U Livnu, mjestu zaboravljenu 
od velikog svijeta, u »bosanskom Sibiru«, zime su 
s dubokim snjegovima izvor naročitih užitaka za 
čovjeka, koji nije beskućnik. Vina su dalmatinska 


Emila Storcha — slamnate kineske šešire, koji^ su 
tada bili velika moda — u Beču, ali u Livnu možete 
misliti, da su se doimali kao čudovišta i svijet je 
nesumnjivo trebao tek da se uvjeri, da to nije ka¬ 
kva pokladna komedija. Kranjčevićevi su darovi 
znali biti do ekscesivnosti fantastični, raskošni ali 
i isto tako — nepraktični, plodovi njegovih »pje- 
'sničkih inspiracija«. Da mu je to naročito podizalo 
ugled u očima nas djece, ne treba ni da kažem. Ali 
takvih efekata nije trebalo. On je i tako osvojio 

dobra i jeftina, i uz njih se kraj tople peći dade 
obilno raspravljati o politici, pa čak i o filosofiji; 
a osim toga je Kranjčević sa svojim fantastičnim 
idejama umio da stvara naročite efekte. Tada je 
bio u punom jeku univerzalni bečki magazin Emila 
Storcha, i Kranjčević je na pr. naručujući nakite 
za božično drvce i druge sitnarije, nabavio koje¬ 
kakve »kineske« suncobrane, lepeze i paravane, pa 
čak i lampione, i tim dekorirao svoju sobu, te je 
pružala prizor nekakve ekscentrične magične odaje. 
Takvih je ideja bio pun i nikada nije žalio truda 
— a ni troška — da ih u svoj ekscentričnosti iz¬ 
vede. Jednom je i nama djeci naručio — i opet od 


bio naša srca. Neumoran u izmišljanju igara, vje¬ 
čito sporazuman s nama za svako »poduzeće«, bio 
je pun neke neiscrpne snage, koja je morala da se 
»izbjesni« u najbučnijim i najburnijim igrama. Va¬ 
ljao bi nas nemilice i to je bila »bura«, pri čemu 
bi gromko citirao ulomak stiha iz Odiseje: »Trihtha 
tetrahtha teron« (derući — naime jedra — na troje, 
na četvero), podigao galamu, da se sve orilo, ili na 
Žabljaku gađao s nama kamenjem brodove, koje 
nam je bio načinio. Uvaljivao nas u najdublji 
snijeg, u kojemu bi mene formalno nestajalo, i iz¬ 
mišljao najfantastičnije načine, kako da se bjesni 
i galami. Ali, u drugu ruku, imao je i neku potrebu 

sitnijeg fizičkog rada: gradio je brodove, i to sve 
savršenije; poslije je jednom dao dva forinta (za 
onda golem novac) stolaru za truplo ovelika broda, 
na kojemu je sam izradio jarbole, jedra i sve sit¬ 
nice minucioznom vjernošću i upućujući nas, kako 
se koji dio zove u Primorju. Onda nam je izradio 
malu pozornicu i na njoj s izrezanim figurama iz¬ 
vodio operu »Zrinjski« i kojekakve manje »lite¬ 
rarne« improvizacije, a to je bio posao velikog 
strpljenja, jer su rekviziti bili izrađeni s jednosta¬ 
vnim sredstvima, a velikom točnošću. Volio je imi¬ 
tirati glumačke glasove i kojekako se prenavljati. 
A da je bio odličan pričalac, to ne treba ni da ka¬ 
žem. Sv. Nikola i mali Isus o Božiću pružali su za 
to mnogo materijala, a i neka duga kineska priča o 
ptici Ra, koja je izlazila kroz više brojeva »Pobra¬ 
tima«. štaviše i obukao se kao sv. Nikola i došao 
meni u predvečerje toga dana, dok sam ležao bo¬ 
lestan i govorio je dubokim kao proročkim tea¬ 
tralnim glasom. 


Međutim svoju vječitu spremnost na vragolije 
umata da nije jednom zgodom platio glavom. Fra¬ 
njevački su klerici u obližnjem samostanu u Gorici 
priredili predstavu »Fausta« po Goetheu. Ne znam, 
koliku je vrijednost imala ta izvedba, kod koje je 
i Margaretu igrao muškarac, ali to nam je uopće 
sporedna stvar. Da figura Mefistofela bude što uz¬ 
budljivija, trebalo je da ima neku životinjsku formu. 
Kranjčević je dakako kao i uvijek bio spreman na 
ovu bizarnu uslugu. Nabavio je — teleću kožu pot¬ 
punu, zajedno s glavom. Pa kako je s tom svojom 
akvizicijom išao kući prije nego što je otpremi u 
Goricu, ogrnuo se naprosto tom kožom, a ljudi, 
koji su ga susretali, krstili su se pred nečastivim. 
No naš cjepar, ne budi lijen, ščepa sjekiru pa za 
njim! I Kranjčević jedva živ uteče i s mukom stiže 
sretno kući. 


(Svršit će se.) 


Cvjetko Škarpa: 


I. 

Desi mi se katkad, da mi koja mala 
Ptičica kroz prozor u stan uleti, 

Pa kad vidi jadna, da je zalutala, 

Smete se. Oh, Bože! Sva se izgubi. . . 

Ne znajuć u strahu niti sama kako 
Dođe mi do okna: tu se ustavi; 

A ja se tad dignem i tiho, polako 
Dođem do nje. Stanem. Pa je uhvatim. 

Nju spopane užas ... Pa jadnica kao 
Izvan sebe dršćuć u kutu se stisne 
I cikćuć me moli, da je ne diram . . . 

A ja u svom srcu nesmiljen i zao 
Zgrabim je. I stisnem. Ona stane. Vrisne. 
Bolna me pogleda. Ja ne popuštam. 


Ptica. 

u. 

Nesmiljeno, jako, držim je u ruci 
I gledam je dršćuć sav od radosti, 

Kako se u šaci mojoj sva u muci 
Trza, da se otme ... Pa da poleti... 

U dlanu tad ćutim, kako njeno sitno 
Srce kuca i krv kako u njoj vre; 

I kako iz ruke moje nedohitno 
Nebo sa očima punim suza zre . . . 

A1 kada je pustim, ja osjećam kako 
Ona još u strahu leteć dršće i zebe, 

Znajuć, da je pogled moj njen pratilac... 

Oh, ja se tad stresem! Zakuca mi jako 
Srce. Zamislim se. I sam pitam sebe: 

Jesam li ja čovjek ili zločinac? 


F. As. Marković: 


Jutarnji koral. 


Volim Vas, sveta jutra sa ognjenih žala, 
I svečani glas kora ko molitve svete, 

I crvene melodije jasnog korala, 

Kad dušu moju rane i tiho odlete, 


Da mi pletu vijenac svih onih mrtvih zvijezda, 
Koje su još ostale kod kasnih portala. 

Ja samo Vas volim, ko ptice svoja gnijezda, 

I samo Vas, melodije jasnog korala. 


1 samo Vas, Vi svečani glasovi kora, 
Jer mi jedino Vi i Vaše jasne boje 
Akorda sa onih daljina sjajnih dvora 
Nosite visinama plavim misli moje. 

Vlado Marin: 

Moja mala neznanka. 


i. 

— Evo i sjećajte me se barem dok ovoga traje. 

— Vlak eno .... 

Potrčao sam i u zadnjem momentu skočio na 
prvu stepenicu najbližeg vagona. 

Ona je stajala nijema i nepomična. Objeručke 
je držala škatulju, koju sam joj netom dao i gle¬ 
dala je za nama dugim, bizarnim pogledom. Ma¬ 
hnuo sam joj jedamput... dvaput... Vlak je na¬ 
jednom skrenuo na desno ... i ja sam svoju malu 
nepoznanku zauvijek izgubio s vida. 

Bio je to jedan nijemi, iskreni oproštaj, koji 
bi svaka i najmanja riječ samo profanisala. Bio je 
to oproštaj dviju tako bliskih duša, povezanih uza¬ 
jamnim razumijevanjem. To je bio momenat ras¬ 
peća jedne minule sreće, koji ostavlja zauvijek dra¬ 
stične tragove. 

Preda mnom se redali opori pejzaži Hercego¬ 
vine, kao živi kontrast ove pamučne duše, koju sam 
danas među njima sreo. 

Nečija surova ruka i grubi, promukli glas, 
razbiše nemilosrdno moj slatki entuzijazam. 

— More, čuješ li ti, ne kači voza, dok ja de¬ 
žuram. 

— Dobro, prijatelju, dobro, samo lakše... 

— Šta? ’ćeš bre, da te kundačim? 

Okrenuo sam se šuteći od »temperamentnog« 
vlakovođe (koji mi je mirisao na Čačak) i ušao 
sam u kupe. 

Kolege me dočekaše nekom kričavom pje¬ 
smom,; 

»Was ist die Liebe, 
die dumme Liebe?« 

I to su ponavljali . izmjenično u piskutavim, 
kričavim i promuklim nijansama. U kupeu je bilo 
sveopće urlikanje, obijest i smijeh. Zatim su počeli 
da padaju »vicevi« na moju adresu: 

— Šta ti to kaniš na ekskurziji mijenjati puce 
kao »kragnove«? 

— Idila ... romantika . . . novopečeni don Juan 
de Hercegovina . .. 

— ... die dumme Liebe . . . urlikao je jedan 
basist u ćošku. 

— _čuvstvo blage sjete . . . tumači drugi. 

— No, kad se tebi već u Hercegovini usirio 

mozak, u Dalmaciji će sigurno da ishlapi. 

Ja sam stajao iznenađen ovim triumfom 
mojih kolega. Smijao sam se s njima, nesvijesno, 
onako automatski. 

Kad sam doznao, da se sam sebi smijem, za- 
stidio sam se i pošao sam napolje. 

— Drž’ ga, hoće pod točkove — viknuo je 
netko. 

— Stani, evo kamene sode, to je za zaljubljene. 

— Na 2 C0 3 . . . čuo se nečiji piskutavi glas. 

Međutim par snažnih mišica me položilo na 
klupu. 

— Deder vode, da gasimo ljubavnu vatru! — 
predloži basist iz ćoška. 


— Vode, vode ... dajte vode viknulo je neko¬ 
liko glasova. 

— H 2 0 ... H 2 0 ... kričio je onaj piskutavi 

glas. 

Međutim, vlak je baš ulazio u stanicu. I na 
moje duge »intervencije« (što sam ih pravio i no¬ 
gama i rukama), da ne prave »škandala«, pustiše 
me konačno na miru. 

II. 

»Vlak eno . ..« 

To su bile zadnje riječi, što su mi rekla ona 
njezina mala sočna usta. To je bio zadnji titraj nje¬ 
zina glasa, koji je tako snažno potresao membra¬ 
nom moga raspoloženja. 

To je bio naš: Adieu. 

Čudan — kao i naš prvi susret. 

. . . bilo je to naime na jednoj maloj željez¬ 
ničkoj stanici u Hercegovini. Morali smo čekati, da 
nas obiđe brzi vlak. Ja sam međutim sišao, da po¬ 
tražim vode. Stanica je bila gotovo prazna. Neki 
suhi dugonja, valjda šef stanice, razgovarao je 
s našim vlakovođom. 

Nekoliko musavih i gologlavih dječaka nate¬ 
zalo se kod predzadnjeg vagona oko jednog voj¬ 
nika. Ja sam razgledavao unaokolo, ne bih li gdje 
ugledao bunar. Nije ga bilo. Pođem i iza stanice, 
da vidim .. . najednom ... trgoh se ... 

Okrenuta leđima stajala je tu neka ženska i 
plakala. 

Časak sam stajao iznenađen i neodlučan... 
zatim kao da nijesam primijetio njezin plač, upi¬ 
tah je: 

— Jelte, molim Vas, ima li tu vode? 

Ona se trgla. I okrenula se. 

Bila je to još posve mlada djevojka. Na meka¬ 
nom djetinjem teintu vidjeli« su se tragovi suza. 
Usta, ta njezina mala sočna usta, bila su šarmantno 
poluotvorena. Hitro pređe rukavom preko očiju, u 
kojima su se caklile dvije tople suze. 

Kako je tada bila lijepa! 

Dugi, sanjarski pogled otkrivao je maglovite 
perspektive njezina bola. Katkad bi samo snažnije 
zadrhtao, kao krik iznemogla putnika, koji zove u 
pomoć. 

Prišao sam joj bliže. 

— Što plačete? 

Pogledala me s izvjesnim nepovjerenjem, u 
sumnji, da li ću shvatiti njezinu tragediju. 

— Recite, što plačete!? 

— ... gladna sam . . . 

To je priznala tako teško, kao griješnica grijeh 
svoj. I pri tom je glasno zaplakala. 

Ja sam bio iznenađen i utučen ovim ; odgovo¬ 
rom. Te dvije riječi slomile su u meni svu radozna¬ 
lost. U te dvije riječi skoncentrisana je bila sva nje¬ 
zina tragika. U njima je bio snažno prikazan njen 
skršeni ponos i molitva njene patničke duše. 

Te dvije riječi izgovorila je ona tako iskreno 'i 
tako ubjedljivo, da sam u njoj gledao mučenicu. 

teretom ove spoznaje gubio sam se sve 
više i više, a ona je — prekaljena patnjom i bolom 
— letjela dalekim sferama. 

I ja sam se tada, nedostojan njezine blizine 
okrenuo i — pošao. 

Ona se trgla. 

— Zar mi ni Vi ne ćete ništa dati? 

Okrenuo sam se. 

Lijevom rukom si je brisala oči, a desnom je 
molila. 

Instinktivno joj pristupim bliže. 

Bila je neodoljiva. 

— Brat mi je slab . .. maljušan ... ne može ... 
drugi mu sve otmu... a ja ... ja ne mogu... a 
tako sam gladna ... 

I tad je pogledala na potopljeno Popovo po¬ 
lje i dalje. .. onamo na pusti hercegovački krš. 

Reski zvižduk lokomotive razbudi nas oboje. 
To je bio brzi vlak, koji je ulazio u stanicu. 

Pričekajte! rekao sam joj i poletio sam u 
nas vagon. Zgrabio sam svoju škatulju s jelom i 
pojurio napolje. Kolege su za mnom nešto vikale. 
Sto? Ne znam, nisam ih čuo. 

Dotrčao sam do nje i stao. Na zemlji kraj nje¬ 
zinih nogu sjedio je dječak, slab, musav i poderan. 
Halapljivo je jeo komad vojničkog kruha. A ona? 

Bila je iznenađena. Polako mi je prišla i po¬ 
gledala me. 

Pogledala? 

Ne, to nije bio pogled. 

To je bila riječ iskrenih prijatelja, to je bio 
gest, topao kao topli stisak prijateljskih desnica. 

Najednom su joj se oči opet zacaklile ... uhva¬ 
tila mi je ruku i htjela da je poljubi. Tim dodirom 
kao da sam osjetio i njezinu misao, te ne znajući 
kako ja sam ju pretekao. Pružio sam joj zatim ška¬ 
tulju i rekao: 


— Evo i sjećajte me se barem dok ovoga traje. 

— Vlak eno ... 

Potrčao sam i u zadnjem momentu skočio na 
prvu stepenicu najbližeg vagona. 

III. 

Sutradan u Dubrovniku. 

I opet eto mislim na nju. 

— Zašto? 

— Ne znam ni sam. 

Je li tome kriva moja razdražena i bolesna fan¬ 
tazija ili je onaj njezin dugi, sanjarski pogled ulio 
u mene kakav magični fluid? 

Jer evo ja ju osjećam u svojoj blizini, osjećam 
toplinu njezine ruke, osjećam svaki njezin dah. Ču¬ 
jem svaki drhtaj njezina bila, čujem lepršanje 
njena mekog glasa. 

A ona mi priča i plače, plače i priča mi. O 
sebi... o bratu ... o svemu ... 

O kako rado slušam tu sanjivu priču Šehere- 
zado moja, mučenice mala! 

Ja srcem Tvoje riječi, jer su one lijepe ko 
pjesma, iskrene i tople, kao stisak prijateljskih 
desnica. 

Tvoja priča je TvQj život, a Tvoj život je bol. 

Bol je dana lijepim dušama, a veselje lijepom 

tijelu----- 

najednom je na terasi kod Dubravke počela da 
svira glazba. Snažni i oštri tonovi stadoše nemilo¬ 
srdno šibati tišinu, što je vladala na Dančama. Tada 
su s morskom pjenom i mojom pobjeglom vizijom 
otploviti u sivi aprilski suton. 

Sveti Srđ je gledao za njima mrk i dosto¬ 
janstven. 


Ivo Horvat: 

Pieta. 


I zašto baš si zavila u crno 
ti svoje draži? 

Zar svaki alabaster 
s crninom čini sklad? 

Ti vječno šutiš u ljepoti svojoj, 
ko kip što kriju meke sjene 
i tamjana kad. 

Pa stoga čuj: 

Pred prelomljenom tvojom mladošću 
ne usudim se niti plakati, 
tek potajice šapućem: 

Pokloni mi barem jednu suzu, 
s njom ću možda biti i ja lijep. 

Ti vječno šutiš. Ni uzdahom kojim 
ne ćeš da mi kažeš svoju patnju. 

0, znam: ko i ti plače kip od mramora 
iako je slijep! 


Samo šuti. Ja ću i sam naći 
u strtoj duši svjetlost jednog pramena, 
jer otkad sretoh tvoje tužne oči, 
ja shvaćam bol i nijemog kamena. 

O šuti, šuti. Nek govore tišine 
s jecajima rastrganih ruža 
s ugasnućem boja u sunčanom snivanju. 
Tiho, tiho samo. 

Sumorne daljine simfoniju sviraju. 

Ti ćeš po tom taktu koracati gipko, 
bez ijedne riječi slušati ćeš molove 
i draži ćeš svoje, zavite u crno, 

.pronijeti kraj sviju -— as njima i bolove 

Znam to sve. I što ti duša pati 
i zašto tuže ta crna oka dva, 
pa stoga volim glazbu tvoje šutnje 
i riječi hladnog oka — 
o moja lijepa, bolna Pieta. 

Nedjeljko Subotić: 

Celestin Medović. 

(Nastavak.) 


Razvoj hrvatske umjetnosti prije dolaska Medovi- 
ćeva u Zagreb. — Strosmajerov utjecaj. —Iso Kr¬ 
šnjavi. — Galerija slika. — Društvo umjetnosti. — 
Obrtna škola. — Schmidt i Bolle. 

1. 

Kad je riječ o razvoju naše umjetnosti, ne 
smiju se i ne mogu zaboraviti dva najzaslužnija 
imena: Strosmajer i Kršnjavi. Premda su se ova 
dvojica na političkom polju kasnije pobijala, na 
polju lijepih umjetnosti našla su se ipak obojica 
zajedno, tako da je Kršnjavi bio desna ruka velikog 
vladike za promicanje likovnih umjetnosti speci¬ 
jalno kod Hrvata. 

Napose biskup Strosmajer je snovao o tome, 
da Zagreb postane jugoslavenskom Firencom. Na 
to je smjerao sa svojom zbirkom klasičnih 'slika, 
koje je sakupio ponajviše u Italiji još od 60-tih 
godina, tako da je već g. 1868. imao u svom bi¬ 
skupskom dvoru u Đakovu 113 klasičnih djela raz¬ 
nih doba i raznih slikarskih škola, a g. 1883, kad je 
njegova galerija premještena u Zagreb, brojila je 
280 slika. Biskupova galerija slika je rasla upo- 
redo s osnovom njegove stolne crkve, pa je i jedna 
i druga imala služiti jednom cilju: oplemenjivanju 
i uzgoju narodne duše u moralnom i estetičnom 
smislu. Ne samo Strosmajerova živa riječ i skoro 
vazda tačan sud u procjenjivanju umjetničkih djela, 
nego i njegove bhzanice — galerija slika i đako¬ 
vačka katedrala — jesu još jedan svečani dokaz, 
da je ovaj hrvatski genij i u poznavanju lijepih 
umjetnosti bio suveren. Toliko neodvisan, da se 
nije pouzdao ni u samog slavnog slikara Over- 
becka, koga je obožavao, kad mu je u nekoj pri¬ 
godi preporučio oveću zbirku slika: biskup ih odbi, 
jer da nijesu u dovoljnoj mjeri klasične. Za Stros- 
majera rade u Rimu oko traženja i kupovanja do¬ 
brih slika sam Overbeck, Consoni, kanonik Voršak, 
Mirko Tkalac, pri ruci su mu savjetom i djelom 
Seitzi stariji i mlađi, Salghetti-Drioli, slavni Siemi- 
radzki, Kaulbach u Monakovu, Simonetti, Medo Pu- 
cić i Čermak u Parizu, a Schmidt i Ferstel u Beču. 1 
Njegova pisma lete na sve strane, a kad njegovim 
prijateljima polazi za rukom da iz kakova nepo¬ 
znata kutića iznesu na svijetlo koju umotvorinu 
veće važnosti, biskup žrtvuje sve, samo da mu ne 
izmakne iz ruku sretna prilika. U svojoj zbirci je 
biskup davao prednost religioznim slikama, nagla- 
šujući, da je njegova kao i sve druge zbirke u 
Evropi prava apologija katoličke Crkve. Godine 
1875. snovao je o zgradi dostojnoj njegove gale¬ 
rije, pa tako njegovim prilozima ponajviše ustade 
kao svjedok njegove prosvjetne luči palača Jugo¬ 
slavenske akademije, koju dovrši Rački g. 1882. Tu 

1 Smičiklas, Nacrt života i djela biskupa J. J. Stross- 
mayera, Zagreb'1906. 


je smještena uz arheološki muzej biskupova gale¬ 
rija slika. 

Svaki naš umjetnik kao i svaki naš estetičar i 
kritičar morao bi već po svome zvanju čitati i pro¬ 
učiti Strosmajerove dvije rasprave, prvu o stolnoj 
crkvi u Djakovu, napisanu g. 1874., a drugu o sli¬ 
kama u istoj crkvi (1873.—1878.). U tim se raspra¬ 
vama zrcali duboko biskupovo znanje i razumije¬ 
vanje prave umjetnosti. . . Šteta, što naš Mecena 
nije još živio koje dvaestak godina: on bi zacijelo 
uz svoje pomoćnike poveo našu mladu umjetnost 
do nenaslućene visine . . . 

Prije Strosmajera se u Hrvatskoj osjećala pot¬ 
puna praznina na umjetničkom polju... Dok su 
drugi mladi narodi već brali lovorike, kod nas se 
nije osjećala potreba više umjetnosti, niti smo dotle 
imah u 18. i 19. vijeku majstora, komu bi trebalo 
zapamtiti ime. Umjetničke tradicije je kod nas, na¬ 
pose u Dalmaciji — zaista bilo i dok se je u našim 
hrvatskim krajevima u neprestanoj borbi sa polu¬ 
mjesecom lijevala junačka i mučenička krv, dotle 
su toliki sinovi hrvatskog naroda u Italiji prosla¬ 
vili kao umjetnici svoje ime u doba preporoda. 
Mnoga umjetnička djela po dalmatinskim crkvama 
— kao i spomenici slikara — Pavlina u Hrvatskoj 
znače, da je hrvatski narod gojio i cijenio pravu 
umjetnost, a da o klasičnim građevinama na na¬ 
šemu tlu i ne govorim. — U 18. i 19. vijeku opaža 
se kod nas u slikarstvu potpuni zastoj, pa je Stros- 
majeru i njegovim saradnicima trebalo graditi nove 
temelje naše umjeće, dakako U' svezi sa našim 
umjetničkim tradicijama i s našom pučkom umjet¬ 
nošću. 

2 . 

Strosmajer nije samo živom riječi poticao na 
rad u području umjetnosti, nego je i velikim nov¬ 
čanim žrtvama poradio za razvoj naše umjetnosti. 
Pored svega što je veliki biskup učinio za razvoj 
naše umjetnosti, đakovačka katedrala nosi barjak. 
Sam je Ltibke svojim sudom uzvisio nacrt ove ka¬ 
tedrale izrađen od Karla Roesnera, ističući posebno 
dvije glavne njegove odlike: jednostavnost i ja¬ 
snoću (Massigung und Klarheit). S^eitzi, otac i 
sin, imaju osobito značenje u našoj umjetnosti. 
Njih je donator divne katedrale — Strosmajer — 
pozvao, da svojim kistom urese ovu kod nas naj¬ 
ljepšu modernu građevinu. Strosmajer je mogao 
dozvati k sebi u Đakovo i druge čuvenije umjetnike. 
Ah se meni čini, da to nije bilo slučajno, nego je 
osnivač katedrale dao prednost Seitzima među ta¬ 
dašnjim umjetnicima upravo zato, što je na taj na¬ 
čin htio dati prednost onoj religioznoj umjetnosti, 
koja se zanosi za svijetlim primjerima Prerafaelita. 
Strosmajer se sa svojim preufinjenim i istančanim 
umjetničkim ukusom i dubokim poznavanjem veli¬ 
kih i slavnih epoha umjetnosti smatrao slikare iz 
Trečenta i Kvatročenta kao prave i jedino pozvane 
katoličke umjetnike, koji su dostojni da budu za- 

stupani u katoličkim svetištima. A jer su taj pravac 
slijedili Seitzi, zato ih je Strosmajer i pozvao u Đa¬ 
kov 0 - Taj čin je ujedno i svečana biskupova propo¬ 
vijed hrvatskoj i uopće jugoslavenskoj umjetnosti, 
kojim putem ima da pođe na religioznom području. 

Strosmajer J e vr l° dobro znao, da je Seitz sta- 
liji bio učitelj našem umjetniku C. Medo viču, pa 
zato je kasnije i pozvao Medovića, da mu naslika 
dvije slike u dugoj lađi katedrale, jer je htio ski¬ 
nuti dvije šablonske slike u toj lađi, koje izradi 
Ansiglioni po crtežima slikara Consonija. Upravo 
zato, jer Medović nije slijedio u svojim kompozi¬ 
cijama duh katoličke umjetnosti kako se to opaža 
kod Prerafaelita i Seitza, nije biskup dopustio, da 
Medovićeve kompozicije dođu u njegovu katedralu. 
To je i uzrok sukoba između našeg umjetnika i bi¬ 
skupa, kako ćemo na drugom mjestu vidjeti. 

Da se kod našeg naroda ukorijeni smisao i 
ljubav za lijepe umjetnosti, Strosmajer je stvorio 
galeriju slika uz velike žrtve, te ju je kasnije pre¬ 
mjestio u Zagreb. U tu svrhu je nastojao, da se na 
sveučilištu podigne, stolica za povijest umjetnosti. 
Smatrao je za to mjesto dra. Kršnjavija najsposob¬ 
nijim. On bi istodobno kao profesor imao popula- 
rizovati galeriju slika stručnim predavanjima. 

Kršnjavi je imao ličnih protivnika, a drugima 
se profesura za povijest umjetnosti i kulture činila 
suvišni luksus. Dok se ovo pitanje otezalo, ode Kr¬ 
šnjavi u Monakov kod Lindenschmidta, da opet uči 
slikanje i da kod Brunna sluša predavanja. Zatim 
ode u Beč, da u seminaru Conzeovu uči arheolo- 
giju, koja se imala spojiti sa poviješću umjetnosti. 
Napokon sam Kršnjavi svlada glavnu, naime finan- 
cijalnu poteškoću: primi profesuru na zagrebačkom 
sveučilištu bez plaće i g. 1877. preseli se stalno u 
Zagreb. 

Za propagandu ciljeva visoke umjetnosti Stros¬ 
majer je sudio svećenstvo najpodesnijim oruđem. 
Zato je predlagao, da se na teološkim zavodima 
svuda predaje nauka o umjetnosti, pogotovo na 
teološkom sveučilišnom fakultetu. Ovu sretnu mi¬ 
sao velikog Mecene naglasujemo još i danas: na 
svakom bogoslovnom zavodu imala bi se osnovati 
stolica za nauku crkvene umjetnosti sa estetskom 
propedeutikom i kršćanskom arheologijom uz po¬ 
moć skioptikona. Svoj predlog potkrijepio je biskup 
tradicijom katoličke crkve, u svojoj raspravi »Slike 
u stolnoj crkvi đakovačkoj«. Među ostalim spo¬ 
minje pisac: 

»Mi mislimo, da bi upravo uzvišenom zvanju svete 
crkve dolikovalo, da se u tom obziru na čela postavi na¬ 
šemu narodu. Umjetnost, žrtvom goigotskom posvećena — 
i ona služiti ima svrhama božje providnosti narodu na 
izobraženje i oplemenjenje. Ne može biti dvojbe, da je 
umjetnost od 16. stoljeća počevši poglavito zato propadala, 
što su svećenici na nju svaki upliv izgubili. Crkva pak i 
svećenstvo u srednjem vijeku preobilno su se i vele uspješno 
umjetnošću poslužili u zvanju svome. Divni su zaista plo¬ 
dovi, koje je duh kršćanski na polju svakovrsne umjetnosti 
u srednjoj dobi proizveo, tako da se s njima ni iz daleka 
ništa po našem bar mnijenju prispodobiti ne da, što je 
klasička umjetnost starih Grka i Rimljana stvorila. Sve, što 
je graditeljstvo, slikarstvo i vajarstvo od 10.. do 15. stoljeća 


uzvišena stvorilo, sve se je to u crkvi steklo, da svrhama 
božjima i ljudskima služi. 

Isto valja o muzici i pjevanju. Danas žalibože što se u 
tom obziru uzvišenim svrhama službe božje posvećuje, ve¬ 
ćom stranom mnogo je lošije od onoga, što svjetskim zaba¬ 
vama, koje su kadšto vrlo dvojbene naravi, služi. Pak se 
ipak tužimo, da su nam crkve po svecima i nedjeljama 
prazne. Stari koludri i stari svećenici ne samo da su umjet¬ 
nosti štitili i svakim načinom podupirali, nego upravo mnogi 
od njih najveći su umjetnici bili. Najljepše crkve po Italiji, 
»Maria Novella« u Fiorenci, »Sopra Minerva« u Rimu, »Gio- 
vanni e Paolo«, »Dei Frari« u Mlecima proizvodi su sveće¬ 
nički. Najdivnije miniature, najuzvišenije slike svećenici su 
negda sami slikali, n. p. naš Clovio, Angeiiko Fiesole i brat 
mu Benedetto itd. Sad se to od svećenika ne zahtijeva; ali 
se ne samo .s obzirom na opću izobraženost, nego upravo 
s obzirom na zvanje svećeničko danas od svećenika zahti¬ 
jevati mora, da umjetnost razumije, da zna rasuditi stara 
i nova djela umjetnosti i razlučiti zlo od dobra; zahtijeva 
se od svećenika, da ne podupire ništariju, kukavštinu, nego 
da pod okrilje svoje uzme pravu umjetnost, koja često 
puta propada zbog pomanjkanja pomoći, koja se izobiljem 
zlomu i pokvarenomu ukusu pruža. To je jedini način, da 
se umjetnost ne samo u crkvi, nego po njoj u svijetu pre¬ 
porodi : oplemeni, dokazav time, da je i ona dionicom po¬ 
stala onoga preporođenja, koje se na križu obavilo.« 

U tim svojim spomenutim i drugim spisima i 
okružnicama neprestano je Strosmajer stavljao na 
srce kako svećenicima tako svjetovnjacima, da 
svuda štite i podupiru pravu umjetnost i umjetničke 
spomenike pomno čuvaju i popravljaju. Tako je 
on i pismeno kao i živom riječi predlagao, da se 
jednom u prvobitnom stilu dostojno obnove važniji 
spomenici iz hrvatske prošlosti, napose stolna crkva 
sv. Kralja i crkva sv. Marka u Zagrebu, dok je bio 
mnijenja, da se tadašnji banski dvori na Markovu 
trgu poruše, a kupi dom Dragutina Jelačića na Ju¬ 
žnom šetalištu i tu sagrade novi banski dvori, slični 
zgradama srednjega vijeka u Florenciji, da to bude 
dostojan stan hrvatskog bana. Nekoć stare gotske 
i romanske crkve po Hrvatskoj i Slavoniji, što su 
kasnijim barokom izgubile prvi sjaj, imale su po 
njegovu nastojanju i savjetu da se makar i uz veće 
žrtve poprave u originalnoj osnovi. Mnogo se toga 
po Hrvatskoj popravilo, srušilo i sagradilo po nje¬ 
govim napucima i željama. 

3. 

G. 1879. počeo je dr. Kršnjavi predavati po¬ 
vijest umjetnosti u nadbiskupskom sjemeništu u 
Zagrebu, kako je to predlagao već prije Strosmajer, 
koji je u Kršnjavija kao umjetnika i estetičara imao 
osobito povjerenje. Predavao je tri sata sedmično. 
Pristupale su na predavanja i starije crkvene lično¬ 
sti, kao kanonik Lehpamer, profesor Stadler, koji 
je kasnije kao nadbiskup dao dokaza, da shvaća 
pravu crkvenu umjetnost, kad je gradio novu kate¬ 
dralu u Sarajevu. Dolazio na predavanja i isusovac 
grof Brandis, poznati botanik, koga sam upoznao 
kao đak g. 1899., kad je došao u kolovozu na naš 
Pelješac, da istraži tropsku floru na najvišem brdu 
pelješkom sv. Iliji. 

No da se vratimo malo natrag u godinu 1868., 
kad je dr. Kršnjavi pokrenuo »Društvo Umjetnosti«. 
To je bio u ono doba vrlo težak posao, ali ga Kr¬ 
šnjavi s mladenačkom agilnošću sretno dovrši i 
time zaduži naš narod, jer je ovo društvo bilo ra¬ 
sadnik tolikih podviga i dobrih osnova za propa¬ 
gandu naše umjetnosti u Hrvatskoj. Pravila je sa¬ 
stavio sam Kršnjavi po uzoru bečkog »Kunst- 
vereina«. Među uglednijim ličnostima, koje su pri¬ 
hvatile i potpisale pravila, spominjemo dra. Ra- 
čkoga, Ivana Trnskoga, Augusta Šenou, Đuru De- 
želića, biskupa Ivana Kralja, Ivana Kukuljevića, Lj. 
pl. Vukotinovića. 

Nego ta su pravila usnula sve do g. 1879., kad 
se Kršnjavi preseli u Zagreb: te se naime godine 
13. veljače konstituiralo društvo, odabralo odbor, 
kojemu je bio prvi društveni predsjednik conte Bu- 
ratti. U odboru su među ostalima bili: Janko Jur- 
ković, slikar Quiquerez, dr. Rački, kipar Rendić, 
Lacko Mrazović, kanonik Lehpamer. 2 , 

Strosmajer pozdravi s velikim zadovoljstvom 
»Društvo umjetnosti«, te uputi Kršnjaviju otvoreno 
pismo, određeno za javnost, izrazujući svoju radost 
što se osniva takovo društvo — »u ovo doba materi¬ 
jalizma gdje bi svi po mogućnosti imali gojiti idea¬ 
lizam. Ovim posljednjim čovjek se približuje Bogu, 
onim prvim nerazbornoj živini. Osim toga skrajne 
je vrijeme, da se kod nas, barem u glavnijih mje- 
stih, na priliku u Zagrebu, Rijeci, Varaždinu, 
Osijeku počimaju dizati obrtničke škole, da sve 
što ili kamenom ili staklom, ili drvetom ili platnom 
i _t. d. proizvađamo, bude lijepo i umjetno proiz¬ 
vedeno . . .« » 

Opet se obraća svećenstvu, da širi ciljeve prave 
umjetnosti: 

»--Ali ako je svakomu rodoljubu pristati uz 

društvo umjetnosti, pristati je osobito svećeniku, jer se mi 
svećenici upravo najvećoj koristi od toga društva nadati 
imamo.« 

U pismu nada sve ističe doba talijanske rene¬ 
sanse, koja mu je bila najmilija, zanosi se za vije¬ 
kom Julija II. i Lava X., komu je kao humanist i 
mecenat bio sličan. U pismu raspravlja biskup o 
pučkom kućnom obrtu i hvali srpske građevine u 
Batajnici. Tuži se, što se mnoge narodne umjetnine 
zapuštaju, što se ne proučavaju i ne snime. Kasnije 
su se mnoge njegove opaske uvažile. Izlaže osnovu, 
kako bi se oživio promet između Zemuna i Beo¬ 
grada širokim mostom. Most je u svoje doba bio 
sagrađen. Nada se, da će se u Osijeku sagraditi mo¬ 
numentalna župska crkva. To se je ispunilo; biskup 
je Sam posvetio crkvu, a Kršnjavi je sa propovje¬ 
daonice ove crkve predočio svojim učenicima u 
jednoj konferenciji stil i odlike ove gotske građe¬ 
vine. Tuži se na žalosno stanje čuvene crkve u 
Iloku. Kasnije su restaurirali crkvu po BolleoVim 
nacrtima. Odaziv je za društvo umjetnosti bio čedan, 
čemu se nije bilo čuditi kraj sveopćeg mrtvila toga 
vremena. Do konca je godine 1879. pristupilo dru¬ 
štvu umjetnosti tek 5 utemeljitelja, 83 člana i 23 
učenika. 


2 V. Kršnjavi: »Pogled na razvoj hrvatske umjetnosti 
u moje doba« u »Kolu Matice Hrvatske« Zagreb g. 1905. 


4. 

I graditeljske prilike su bile tada u Zagrebu 
kao i u cijeloj Hrvatskoj kukavne i primitivne, 
pravih arhitekta nije ni bilo. Ali je Strosmajer znao 
da stupi u prijateljske veze sa stranim strukovnja- 
cima, koji su imali raditi u Hrvatskoj po njegovim 
osnovama. Zato je došao u doticaj sa čuvenim be¬ 
čkim arhitektom Fridrihom Schmidtom. Fridrih 
Schmidt (1825.—1894.) se od prostog klesara 
kolnske katedrale vinuo do znamenitog graditelja 
na polju kasnije gotike, koju je uspješno primije¬ 
nio u svjetovnim zgradama. Glavno njegovo djelo 
većeg stila jest bečka gradska vijećnica, koja mu 
je pronijela glas po svijetu. Schmidt je bio profe¬ 
sor u bečkoj akademiji umjetnosti, predavajući po¬ 
vijest renesanse i kršćanskog graditeljstva, dok je 
Roesner predavao nauku o perspektivi, ornamen¬ 
tici u raznim epohama različitih slogova i tektonici 
posuđa iz ovih perioda. Schmidt je uzgojio vrije¬ 
dnih učenika, medu kojima su došli do velikog 
ugleda G. Hauberisser, graditelj Monakovske 
vijećnice, E. S t e i n d 1, koji je po uzoru london¬ 
skoga sagradio pešta'nski parlamenat i — Herman 
Bolle. Bolle je dakako bio uzgojen kod Schmidta 
za gotsku arhitekturu, ali je poslije išao u Italiju, 
da proučava renesansu i tako se usposobio za za¬ 
daće, koje su mu namijenili kašnje Strosmajer i 
Kršnjavi u Hrvatskoj. Kršnjavi najprije upozna i 
zavoli Hermana Bollea onda, kad je ovaj izrađivao 
crteže Fridriha Schmidta, svog učitelja, koji je na¬ 
kon smrti Roesnerove došao u Đakovo, da nadzire 
gradnju stolne crkve. 

Bolle utvrdi svoj dobar glas gradnjom palače jugosla¬ 
venske akademije, monumentalne zgrade u Zagrebu. G. 1878. 
imalo se temeljito i uz veliki trošak obnoviti svetište Marija 
Bistrica po osnovama graditelja Antoleca. Kršnjaviju je 
uspjelo, da se Antolčevi šablonski crteži odbiju i osnova 
povjeri Bolleu, koji svojim jakim umjetničkim talentom 
obnovi staru crkvu ne dirajući od stare građevine što je 
bilo vrijedno, a usto izradi čitavu grppu građevina kako se 
danas vide, crkve, arkade, župni dvor. Time je ovaj arhi¬ 
tekt zaslugom Kršnjavija bio trajno privezan uz Zagreb. 
Quiquerez je po želji župnika Žerjavića život Isusov i BI. 
Djevice naslikao u crkvenim arkadama, koje su danas nešto 
oštećene, a to su po sudu prof. Kršnjavija njegove naj¬ 
bolje slike. k 

Po nalogu gradskog građevnog ureda izradi Bolle 
osnovu za grobne arkade na Mirogoju. Iza potresa je Bolle 
restaurirao akademijsku palaču, stolnu crkvu i druge neke 
zgrade. Kod restauracije stolne crkve nije bio sretan, pa su 
mnogi prigovarali njegovu puritanstvu u- unutrašnjosti kate¬ 
drale, gdje je odstranio sve, što je sjećalo na barok. Kad 
je Kršnjavi postao predstojnikom sekcije za bogoštovje i 
nastavu, obnovi Bolle stolnu crkvu u Križevcima, a izvrši 
također restauraciju srpske crkve u Zagrebu i stolnu crkvu 
sipskoga vladike u Pakracu, jer je on vrlo dobro proučio 
bizantinski stil i motive starih điptiha i bizantinskih slika¬ 
nja razvio pri svojim restauracijama. Kršnjavi povjeri sli¬ 
kanje u pakračkoj crkvi beogradskom slikaru Teodoroviću, 
koji je učio u Monakovu kod Rahla. 

Od stranih arhitekta radili su u Zagrebu 
medu ostalima još H e 1 m e r, Honigsberg i 
Deutsch. Helmer je najviše poticanjem Kršnja- 

vija, Spevca i Stankovića dobio nalog od zemaljske 
lnvatske vlade, da izradi osnovu za prekrasno ze¬ 
maljsko kazalište kod sveučilišta, a Honigsber 0 ' i 
Deutsch su pregradili palaču glazbenog zavoda. 

... Koliko se toga u Hrvatskoj gradilo i pregra¬ 
di o po osnovama tuđih stručnjaka, dok su došli 
mladi, domaći sinovi, među kojima u prvom redu 
stoji Pila r ; koji je međuto savjesno proučavao 
i naiodne giađevine te svoje studije priopćivao. 

Jedno od važnijih poduzeća Kršnjavijevih za 
vrijeme njegova predstojništva u hrvatskoj vladi 
jest pregradnja i umjetničko urešenje palače vla¬ 
dina odjeljenja za bogoštovlje i nastavu. To je ne¬ 
koć bila palača plemićke obitelji Paravića. Kršnjavi 
povjeri osnovu za preuređenje palače u sadašnje 
stanje arhitektu Bolleu. Palača, pravi ures hrvatske 
prestonice, posjeduje umjetničko lice, a u unutraš¬ 
njosti se ističe najviše sjajna svečana dvorana, koju 
su po nalogu zemaljske vlade dekorirali prvi tada 
naši hrvatski umjetnici, pri čemu su se imali pre¬ 
dočiti temelji naše nastave: klasična prošlost i 
kršćanstvo. 

Osim ovih javnih zgrada podigle se i druge 
javne i privatne grade u Zagrebu, pa unatoč tomu, 
sto je većina novih građevina bila samo stukaturska 
rabota bez umjetničkih pretenzija, ipak je Zagreb 
dobio malo' pomalo ubavo lice zapadno-evropskog 
grada. Danas je nastao u glavnom hrvatskomu 
gladu žalostan zastoj. Među sadašnjim najnovijim 
zgiadama možda nova velika burza najviše od¬ 
govara umjetničkim zahtjevima. Slikar će Kl jako¬ 
me da uresi uz dobar honorar zgodnim simboličkim 
slikarijama unutrašnje prostorije i da pokaže, ko¬ 
liko može njegov talenat. 

No kad se putnik prošeta Zagrebom uzduž i 
poprijeko i gleda sve što je nastalo kroz ovo pede¬ 
set ili šezdeset posljednjih godina, svakako će se 
obradovati relativno velikom napretku naše pla¬ 
stične i građevinske umjetnosti, a da pri tome ne 
zaboravi dva glavna pionira naše umjetnosti: Štros- 
majera i Kršnjavi ja . . . 

5. 

I jedan i drugi su odmah na početku shvatili' 
važnost umjetničko-obrtnih škola. Ali temelj i put 
do obrtne škole je obrtno-umjetnički muzej. Ne¬ 
tom se Kršnjavi nastani u Zagrebu, svojski se za¬ 
uzme za osnutak umjetno-obrtnog muzeja u Za¬ 
grebu. Ali taj put bijaše prava Odiseja: poteškoće 
udarile odasvuda! Najprije borba sa starim Šimom 
Ljubićem, koji nije puštao, da se u arheološkom 
muzeju opredijeli sekcija za obrtni muzej, pa onda 
uznemirenje vladajućih krugova, koji su taj tobože 
suvišni muzej smatrali atentatom na zemaljski pro¬ 
račun. Zatim opća indolencija u stvari i slaba pot¬ 
pora sa strane gradske uprave. Željena uspjeha 
nije bilo. U korist projektiranog obrtnog muzeja 
»Društvo umjetnosti« priredi svoju prvu, dakako 
vrlo skromnu izložbu. Tu je neki Feliks Lay 
izložio zbirku narodnih veziva, te je pače izdao sve¬ 
zak narodnih motiva i time prvi' otkrio značaj i 
važnost naše narodne ornamentike, iako sam Lay 
doduše nije znao razlikovati razne tehnike narod- 


mh veziva; Kasnije je sam Kršnjavi kopao i našao 
veliki bi oj uzoraka narodnog veziva između prnja 
u magazinu nekoga Weissa, pa tu čudnu zbirku 
odredio za muzej. Zatim je »Društvo umjetnosti« 
pozvalo hrvatsku javnost, da sudjeluje na posebnoj 
izložbi u Zagrebu uzorcima narodnog, osobito kuć- 
nog obrta, ah se nitko nije odazvao. Stoga se 
Kršnjavi odluči na putovanje u Slavoniju, gdje je 
pioucavao narodne tkanine i građevine iz drva i 
pojedine predmete kupovao za obrtni muzej. Naj- 
vise nastojanjem tadanjeg podžupana Bude Budi- 
savljevića uspjela je g. 1881. prva izložba narod¬ 
nog kućnog obrta, na kojoj je društvo umjetnosti 
kupilo za obrtni muzej raznih predmeta za 1200 
tonnta. 

w „ Svoje studije o narodnim građevinama priopći 
Kršnjavi u »Glasniku društva umjetno¬ 
sti« uz ilustracije Hektora pl. Ekhela. Njego¬ 
vim stopama nastavi kasnije arhitekt I. Pilar, a g. 
1904. »Društvo hrvatskih arhitekta i inžinira« obje¬ 
lodani potpunu zbirku narodnih građevina u kras¬ 
nim ilustracijama. Tako su toliki bogati privatnici 
u Zagrebu i u drugim mjestima poslije gradili ljet¬ 
nikovce po takovim narodnim motivima. No da se 
popularizuje narodni obrt, uspjelo je Kršnjaviju 
da zađe i u zavod zagrebačkih milosrdnih sestara^ 
kojima je upravljao superior Hopperger, koji se 
izvrsno razumio u graditeljstvo. Učiteljska škola 
u zavodu zagrebačkih milosrdnih sestara jest od 
ilirskoga pokreta rasadište prosvjete za cijelu 
Hrvatsku: odatle izlaze u narod najspremnije uči¬ 
teljice i uzgojiteljice. U tom zavodu je Kršnjavi 
predavao učenicama i sestrama o estetici primije¬ 
njenoj narodnom vezivu, i u tome svojstvu polučio' 
leformu. Danas se skoro u svim našim javnim žen¬ 
skim zavodima predaje obuka veziva u stilu na¬ 
rodne ornamentike. 

No pored svega toga nastojanja — jedno je ipak 
stalno: naš narodni kućni obrt ne će moći da dođe u mo¬ 
dernu industriju i u široki promet iz prostog razloga, što 
taj sav naš pučki obrt i pučka umjetnost opstoji samo dok 
je seljak primitivan. Netom se promijeni kultura seljaka 
i ovaj se digne iznad svoje bijede i primitivnosti, prestaje 
i njegov prijašnji kućni obrt i njegova umjetnost. 

Sain Kršnjavi, a s njime mnogi drugi, priznaje, da 
zadaća narodnog veziva može biti u prvom redu jedino ta, 
da se dobar narodni ukus u ornamentici primijeni razno¬ 
vrsnim modama i potrebama. 

6 . 

Glede osnutka same obrtne škole Kršnjavi je 
sa svojim prijateljima bio bolje sreće. Za predsjed¬ 
nika Društva umjetnosti izabraše dr. F. Račkoga. 
Premda je bilo prilično građe za obrtni muzej, ipak 
su od obrtne škole bili pokretači vrlo daleko. Ali 
kad je ban Ladislav Pejačević uzeo za predstojnika 
vladinog odjela za bogoštovje i nastavu Ivana 
Vončinu, nastadoše bolje prilike. Vončina pozva 
k sebi pokretače i upita ih za savjet glede organi¬ 
zacije obrtne nastave, te Kršnjaviju povjeri zadaću, 
da podnese konkretne predloge za osnutak obrtne 
škole. Janko Jurković, koji se plašio toga podu¬ 
zeća, jer da će vlada doživjeti u toj stvari neuspjeh, 

predloži, da se to pitanje preda društvu umjetnosti 
na njegovu odgovornost, što je društvo i prihva¬ 
tilo. Društvo prihvati statute Ise Kršnjavija, pred¬ 
loži za članove ravnateljstva Bollea, Suhina i Krš¬ 
njavija, a vlada potvrdi taj izbor dne 12. listopada 
1882. Ovo ravnateljstvo nađe stan, ustanovi na¬ 
učnu osnovu i predloži učitelje, koje vlada primi u 
internat i obrtnu školu. Škola se otvorila i nakon 
8 godina uspješnog svog opstanka vlada preuzme 
školu u svoju režiju i dne 12. rujna imenova H. 
Bollea ravnateljem sadašnje zemaljske obrtne škole. 

Tako društvo umjetnosti, — da se poslužim ri¬ 
ječima samog Kršnjavija — kroz ovo vrijeme . . . 
»nije se moglo brinuti oko same umjetnosti, va¬ 
ljalo je tek stvoriti uslove za umjetnost dizanjem 
umjetnog obrta, komu je umjetnost najljepši 
cvijet.. - 1 ) 

Kršnjaviju i njegovim saradnicima dolazili su 
u susret najviše Ivan Vončina i načelnik zagrebački 
Mošinski. Ivan je Vončina tada slovio kao žestok 
parlamentarac i urednik opozicionalnih listova 
»Svijeta«, »Novog Pozora«, »Zatočnika« i »Bra¬ 
nika«. Kad je postao predstojnikom vladinog odjela 
za bogoštovje i nastavu, razvi jaku djelatnost za 
provođenje svoje ekonomsko-prosvjetne osnove, 
te je uz već spomenutu obrtnu školu osnovao u Za- 

1 V. Kršnjavi: »Pogled na razvoj hrvatske umjetnosti 
u moje doba«. Zagreb, 1905. 


grebu kemički laboratorij, botanički vrt, nautičku 
školu u Bakru, dok je Mošinski kao načelnik zagre¬ 
bački prvi udario temelje moderne kanalizacije 
hrvatske prijestonice, preložio potok Medvešćak, 
otvorio cestu na Sljeme i podignuo osam novih 
škola. 

Za terminologiju narodnog obrta radio je 
osim Kršnjavija i Pilara najviše Ferdo Hefele u 
Sisku i K. Cvetišićeva, koja je doprinijela pedago¬ 
gijskom muzeju bogatu zbirku narodnog veziva sa 
pučkim nazivljem uresa i tehnike, a najvećih je za¬ 
sluga na tom polju stekla Jelica Belović-Ber- 
n a d z i k o w s k a. Kao učiteljica u Sarajevu J. Be- 
lović-Bernadzikowska je proučavala naročitu tek¬ 
stilnu ornamentiku i svoja dragocjena stručna opa¬ 
žanja iznijela u svojim djelima, n. p. »Tehnološki 
rječnik ručnoga rada«, »Hrvatska čitma«, »Hrvat¬ 
ski narodni vezovi« i t. d. Te su njezine studije na 
polju naše etnološke književnosti mnogo dopri¬ 
nijele za propagandu narodne umjetnosti. 

Za pozniju opširnu povijest našeg hrvatskog 
slikarstva mogli bismo uzeti ovu okosnicu: 

Prvo koljeno našeg slikarstva u 19. vijeku kod 
Hrvata jesu umjetnici: Mančun, Salghetti, Hotzen- 
dorf, Zache, Karaš, Miicke. 

Drugo koljeno: Quiquerez, Mašić, Rossi, Krš¬ 
njavi, Rendić. 

Iza njih dolazimo na treće koljeno 19. vijeka: 
Bukovac, Medović, Crnčić i Csikos. 


Zimska noć 


M.: 


Vjetar prebire pjesmu — meni se tako spava — 

Vani je zapala svuda duboka i tamna noć; 

U toploj sobici kraljuje majčina molitva plava, 

Nek zvoni priča ona: Bog će naš k nama doć.. 

On ide preko sela i oko naše kuće 
Kao noćobdija stari iz naših slikovnica 
I zato trpi zimu, da nama bude vruće; 

Naš Bogo bijele brade i navorana lica. 

Mi snijevamo onda: žarke 
Tisuću zlatnih iskara vrca. 


Čuj, kako i noćas ide, ko svaki što čini put, 
Gore pod našom strehom da svaki pregleda kut 

A kad s drvenog tornja jeknu ponoćni sati 
Djeci se svojoj spušta djedo brižljiv i sijed 
Djedo brižljiv i sijed ... 

Zlatnim zvekeće ključem, čarobna otvara vrata 
U naša ulazi srca. •* 

prskaju zvijezde, 


.U naša ulazi srca 

Mi snijevamo onda: žarke prskaju zvijezde, 

Tisuću zlatnih iskara vrca . .. 

Naš ... Bog ... će ... Sklapa se oko. Tone u ja¬ 
stuke glava. 


Kad ... jeknu ... ponoćni... sati... Bog ... će ... 

naš ... k na ... ma ... do ... oć ... 

U toploj sobici kraljuje majčina molitva plava; 
Vani je zapala svuda duboka i tamna noć. 

./. Prerovsky: 

U zoru novog dana. 

(Nastavak.) 


II. 

Većinu uredskih poslova šumar je prepuštao 
lugaru, koji za to nije imao dovoljno spreme. Pri¬ 
javnice i doznake ispunjavao je pogrešno i nepot¬ 
puno, a spise registrirao krivo. Trebalo je sve to 
urediti odmah, da kasnije ne bude smetnja. Osim 
toga približavao se kraj godine, te se nakupilo to¬ 
liko posla, da je Duka jedva dospio pohoditi ugled¬ 
nije činovnike u mjestu. 

Božične praznike proveo je skromno odmara¬ 
jući se od posla i razmišljajući o utiscima, što mu 
ih je pružilo novo boravište. Uoči Nove Godine 


kove kćerke. Gospodična Mica, suha kuštrava crnka 
s dubokim tamnim kolobarima ispod očiju, na prvi 
pogled čangrizava, plela je vunenu haljinicu. Staro¬ 
modna bluza sa smeđim prugama i plavim četvori¬ 
nama između njih nabrala se oko njezina sitna 
struka, tako da se nije znalo, ovija li kvrgast panj 
ili žensko tijelo. Gospođa Poiman sjedila je pokraj 
nje besposlena u širokoj pletenoj stolici. Lice joj 
bilo dosta pravilno, samo je nagrđivala oštra crta 
između podbratka i vrata, prilično razvijena guša i 
prekomjerna debljina ostaloga tijela. Gospođica 
Anđelka, liječnikova kćerka, kestenjave kose’, širo¬ 
kih tamnih obrva, smeđih očiju i pravilna lica vezla 

predveče pošao je da pohodi župnika. Ovoga nije 
bilo kod kuće. Još pred dva dana otišao je na ne¬ 
daleko imanje, a vraćao se tek kasno u noć. Zate¬ 
kao je samo kapelana, koji se upravo nekamo spre¬ 
mao. Pođoše zajedno. Vani se već spustio sumrak. 
Razgovorajući o dnevnim novostima dođoše do 
raskršća. 

— Hajdemo do učiteljica, reče kapelan, da im 
zaželimo sretnu Novu Godinu. 

Učiteljice su stanovale nedaleko od škole u 
općinskoj zgradi, koja se gotovo nije razlikovala 
od susjednih seljačkih kuća. U sobi je već gorjelo 
svijetlo, što je ulazeći zabliještilo Duku te se odmah 
nije mogao snaći. Za okruglim stolićem na kojem 
je stajala petrolejka sa zelenim zaslonom, sjedile 
su dvije učiteljice, žene već u godinama, a treća, 
koje Duka nije još poznavao, bila je liječnikova 
kćerka, inače licejka zadnje godine. Pozdravivši 
učiteljice kapelan je sio pokraj domaćice, krupne i 
visoke plavke s dubokim dekolteom, koju su obično 
zvali gospođa Poiman. Duki je preostalo mjesto 
između druge učiteljice, gospodične Miče, i liječni- 


je komad bijeloga platna. Bijela, ukusno skrojena 
bluza s vrlo kratkim rukavima, bez ikakva nakita, 
bez dekoltea, ovijala je njezin vitak struk s lijepim 
sitnim grudima. 

U nezgrapnoj željeznoj peći s raskrečenim no¬ 
gama i velikom polukuglom na vrhu živo je plam¬ 
sala vatra bacajući nad zid titravi odsjev plamena. 
Uz nju se pružila pomična platnena počivaljka. Po¬ 
kraj kuhinjskih vratiju stajala je polica s posuđem, 
a malo dalje visok hrastov ormar. Prozori su bili 
zastrti bijelim zavjesama. S druge strane nalazio se 
bijelo oličen željezan krevet pokrit zelenim po- 
krovcem. Nad krevetom visjela je velika slika Ma- 
done. Sve je to odavalo na po seljački ukus go¬ 
spođe Poiman, i tko je dobro razgledao sobu, ne¬ 
hotice bi svrnuo pogled na domaćicu, da ih među¬ 
sobno usporedi. 

Ispočetka je razgovor bio dosta ukočen. Učite¬ 
ljice se nećkale, da ispituju Duku o prijašnjem 
mjestu službovanja, nastojeći tako sakriti svoju 
radoznalost. Dok su s kapelanom razgovarale vrlo 
prijateljski, u svom držanju prema Duki bile su 

namjerno povučene i neobično ljubazne. Duka je 
sve to odmah opazio. Prirođenom vještinom počeo 
ih iskušavati nastojeći pri tom saznati, kakvo mi¬ 
šljenje imadu o njemu. Postajalo mu sve više jasno, 
da ga drže naivnim srednjoškolcem, neiskusnim 
sjemeništarcem ili nečim sličnim. Tako je bar mo¬ 
gao zaključiti, kad su ga poredile s prijašnjim ka¬ 
pelanom, koji je došao u Markovac kao veliki po- 
božnjak, a nakon dvije godine bio protjeran kao 
najveći ženskar u mjestu. Gospodična Mica počela 
je štoviše namigivati Duki. Očekivala je jamačno, 
da će Duka pocrvenjeti kao rak ili posve izgubiti 
vlast nad samim sobom. No nije se dogodilo ni 
jedno ni drugo. 

Razgovor je postajao sve življi. Kapelan je tek 
gdjekada dobacio štogod duhovito. Kad je gospo¬ 
dična Mica kao slučajno spomenula slobodu sa¬ 
vjesti, stao je Duka hotimice na Temelju slobode 
savjesti braniti vjeru. 

— Sve mi se čini, da ste vi. .. reče gospodična 
Mica. Ovdje joj je pala na pamet riječ, za koju je 
držala, da ne bi bilo zgodno izustiti je. 

— Htjeli ste reći klerikalac, prekine je Duka 
bez oklijevanja. 

— Kako bih mogla takvo šta i pomisliti, bra¬ 
nila se gospodična Mica. Jamačno je za nju bila 
najveća uvreda reći kome klerikalac. 

— Gospodin je malo zloban, dodala je gospođa 
Poiman. 

— Ako se klerikalcem može nazvati svaki čo¬ 
vjek, koji vjeruje, brani vjeru i vrši njezine propise, 
govorio je odlučno Duka, onda sam i ja klerikalac. 

Na ove Đukine riječi nijesu učiteljice imale 
što da kažu. Gospodična je Mica tek dodala: 

— I ja sam pobožna, ali ipak... 

Istom kasnije saznao je Duka, zašto su se učite¬ 
ljice prema njemu tako nepovjerljivo, upravo pod¬ 
muklo držale. One su ga vidjele prošle nedjelje kod 
pričesti, a u Markovcu pričešćuju se samo školska 
djeca i besposlene babice . . . 

Prošlo je nekoliko časaka, dok je opet razgovor 
krenuo svojim tokom. Govorilo se o trećoj učite¬ 
ljici, no tako isprekidano i nejasno, da ih je Duka 
jedva mogao slijediti. Učiteljice se zgražale, kako 
je ova mogla dopustiti, da je s nedavne zabave pred¬ 
stojnik pratio kući. 

— Što ona s njime imade, govorila je ogor¬ 
čeno gospođa Poiman, za to je nitko ne pita. 
(Svatko je naime u Markovcu znao, da je učiteljica 
Ljubić predstojnikova ljubavnica.) Ali kako mu 
može dopustiti, da kasno u noći zalazi u njezin stan! 

Oko sedam sati kapelan, Duka i gospođica An¬ 
đelka oprostiše se od učiteljica. Kapelan je zakre- 
nuo u nedaleku gostionicu, tako da je Duki pre¬ 
ostalo, da gospođicu Anđelku otprati kući. Bilo je 
^hladno zimsko veće. Blatan i smrznut pločnik po¬ 
krila je tanka naslaga novoga snijega. Između go¬ 
lih kestena, koji su bili zasađeni s obje strane glavne 
ceste, provirivale su rijetke zadimljene petrolejke. 
Liječnikov stan nalazio se po strani. Duka i gospo¬ 
đica Anđelka skrenuše na drugu cestu. I tu je bilo 
dosta jasno, jer je iznad oblaka sjao puni Mjesec. 
Razgovor između oboje mladih ljudi tekao je vrlo 
živo. Anđelka se tužila Duki zbog dosade i nedo¬ 


statka društva. Jedva je čekala, dok se svrše bo¬ 
žični praznici, da pođe u grad. Duka se zanimao za 
pojedinosti u gradu, a tek izdaleka o njezinu na¬ 
činu života. Anđelka začudo nije bila nimalo lukava. 
O svemu je pripovijedala s istinskim oduševlje¬ 
njem, gojeći vrlo malo nepovjerljivosti k ovome 
nepoznatom čovjeku. Najednom umuknuše oboje. 
Bili su već blizu liječnikova stana. Pružiše jedno 
drugome ruku rekavši na rastanku laku noć. 

Uredivši važnije uredske poslove stao se Duka 
zanimati, da li bi se u Markovcu mogao pokrenuti 
kakav prosvjetni rad u narodu. Počeo se osvrtati 
za ljudima, koji bi mu pružili prvu pomoć. Došao 
je otprilike do ovih podataka: Predstojnik i šumar 
odviše visoko nad narodom i odviše daleko od 
njega, da bi imali dovoljno shvaćanja za nj; sudac 
čovjek bez poleta; liječnik nemoćan starac, pristao 
čovjek bez ugleda; ravnatelj škole osim školskoga 
rada zaokupljen brigom za obitelj i obrađivanjem 
posjeda; kapelan uvijek zaposlen; učiteljice spo¬ 
sobne samo za ogovor i klevetu i t. d. Ni na jednoga 
od njih nije se mogao osloniti. A započeti štogod 
bez njih, značilo bi boriti se s vjetrenjačama, jer 
bi ga na bilo koji način spriječili. Jedino se još po¬ 
uzdavao u župnika. Poznavao ga po imenu već kao 
gimnazijalac, jer se u predratnim političkim bor¬ 
bama odlikovao kao koreniti Hrvat. Osim toga je 
napisao nekoliko poučnih i nabožnih knjiga. 

Kad se župnik vratio s imanja, pošao je Duka 
nekoga popodneva k njemu. Župnikova gazdarica 
uvela ga u gostinjsku sobu i otišla, da pozove žup¬ 
nika. Trebalo je čekati neko vrijeme, jer je. župnik 
još spavao. Kako gostinjska soba još nije bila na- 
ložena, poveo ga župnik u svoju spavaću sobu, u 
kojoj je i preko dana boravio. Nizak, malo zgrb- 
ljen starac, prosijede kose i obla crvena lica. Ispo¬ 
četka vladao se prema Duki strano. Tek kad mu 
ovaj spomenuo neke njegove knjige i neke govore 
u saboru, stao se župnik tužiti na poslijeratno dru¬ 
štvo: kako ga ljudi ne shvaćaju, pb ni oni, koji su 
mu najodaniji bili. Sve se to nekako preokrenulo, 
pokvarilo, zastranilo. Narod je zabacio stare vođe 
i pošao slijepo za novima, kao da mu ovi mogu pru¬ 
žiti nešto bolje od starih. On ne žali, što je tako. 
Svi će oni jednom uvidjeti, da nijesu imali pravo, 
pa makar tek onda, kad on već bude u grobu. 
Njemu časna starost ne dopušta, da napusti načela, 
za koja se sav život borio. 

Duka ga htio upozoriti, kako novo doba traži 
nove ljude, kako njegov položaj nije tako očajan, 
jer osim politike ima toliko područja narodnoga 
rada — no nije mogao da vrijeđa starca. Počeo se 
zanimati za vjerska udruženja u župi i za duhovnu 
pastvu, no tu je otkrio takav nedostatak, da se stao 
pitati, je li ovaj čovjek primio sveti red zato, da 
bude duhovni vođ naroda, ili samo zato, da imade 
pristojan imutak za uzdržavanje. Otišao je od nje¬ 
ga potišten i razočaran, da se više nikad ne vrati. 

Svime tim nije se Duka dao slomiti. Htio je da 
iskoristi posljednju mogućnost, a ta je bila: osno¬ 
vati tečaj za nepismene. Upravo je o tome nekoga 
dana govorio kapelanu u zbornici. Kapelan je po¬ 
hvalio njegovu namisao. 

Vidiš, tu bi se nešto dalo, govorio je. 

Iza svršetka obuke raspravljali su o tom s rav¬ 
nateljem škole. Ovome se njihova osnova činila ne¬ 
ostvarivom. Tečaj za nepismene mogao bi se držati 
tek naveče kod svijetla, a svjetiljke su bile smje¬ 
štene samo u jednoj školskoj sobi, gdje su se obu¬ 
čavali naučnici. 

— Trebalo bi otići do načelnika, reče im rav¬ 
natelj, te ga zamoliti, da općina smjesti svjetiljke 
još u jednu školsku sobu. 

Kapelan je sada stao psovati seljačku zalupa- 
nost općinara. Duka je vidio, da je sve izgubljeno, 
ali je ipak nagovorio kapelana, da pođu k načel¬ 
niku. Načelnik ih primi posve službeno. Nije im čak 
ni ruke pružio. Kad je Duka opazio, da mora glu¬ 
miti, upotrijebio je svu svoju vještinu za to. Stao 


— Kroz nekoliko dana, odgovori mu načelnik 
ispracujući ih. 

„ Na čemu smo dakle? upita kapelana Duka 
posto su izašli. 

Načelnik je šuft, reče ovaj ogorčeno. 

— To je sporedna stvar, dodao je Duki jetko. 
Pitanje je, hoće li se tečaj održati ili ne. 

Kasnije tek saznao je Duka, da viša oblast nije 
još potvrdila izbora općinskoga vijeća, a kad je do 
toga došlo, bilo je već proljeće. 

III. 

Nastadoše za Duku dugi i nesnosni dani. Či¬ 
tavo prije podne sjedio je u uredu zatrpan ured¬ 
skim knjigama i spisima. Po stoti put ispunjavao je 



je lazlagati načelniku, kako je pismenost držav¬ 
ljana temelj demokratskoga uređenja države; kako 
se pokret za pobijanje nepismenjaka raširio po 
svim pokrajinama; kako bi se nešto slično moglo 
pokrenuti i u Markovcu; kako za to ne će trebati 
nikakvih troškova, izuzevši dvije velike petrolejke 
i nekoliko kilograma petroleja, koji bi se nabavio 
na načun općinske blagajne. 

Čitavo to razlaganje slušao je načelnik stojeći 
i pri tom se kažiprstom lijeve ruke igrao privjes¬ 
kom žepnoga sata. 

Sve je to lijepo, rekao je napokon samosvi- 
jesno i nadmoćno, ali kako ću, kako ćeš? Bez 
općinskoga vijeća ne mogu u takvim stvarima ni¬ 
šta poduzeti. Spomenuo je, kako je takvih poku¬ 
šaja bilo u Markovcu već prijašnjih godina. Nije 
zaboravio pri tom reći, da su svi' propali. Nego 
znate što, završio je pružajući im ruku, ja ću se za 
tečaj zauzeti na prvoj sjednici općinskoga vijeća. 

Treba li dugo čekati do te sjednice? upita 
ga Duka. 


iste tiskanice i unosio u knjige iste stavke. Poslije 
podne obično se dosađivao ne znajući, što da radi. 
A tek naveče! Jedva je umaknuo blatu ulice, doče¬ 
kala ga prazna i neukusno namještena soba. Da 
pođe u diuštvo? Bojao se na to i pomisliti sjetivši 
se one večeri u gostionici. A izvan gostionice nijesu 
Maiovčani poznavali nikakvih društvenih sasta¬ 
naka. Mala se promjena desila, kad je trebalo poći 
na diažbu ili na pregledbu drva. Ali to nesretno 
blato, što je dolaskom toplijih dana postajalo sve 
veće! Nije moguće izaći nekoliko koraka izvan 
kuće, a da ti voda ne prodre u cipele. 

Rano proljeće donijelo je kraj svim ovim mu¬ 
kama. Moglo se izaći napolje, a i poslovi se kre¬ 
tali većinom izvan ureda. Duka je u to vrijeme pro¬ 
mijenio stan. Budući da sa starim nije bio zado¬ 
voljan, potražio je novi na kraju sela. Našao je 
prijatnu, nisku i ukusno namještenu sobicu kod 
neke starije udovice. Na zidovima su visjeli portreti 
austrijskih generala šezdesetih godina. Udovica je 
odmah upozorila Duku, da su to uspomene od nje- 

zina pokojnog muža, što je značilo, da se u slike 
ne smije dirati. Duka ih je ipak povješao sve na 
jedan zid, a na ostale zidove stavio svoje fotogra¬ 
fije i neke druge slike, što ih sa sobom donio. Za 
pola sata bila je cijela sobica u potpunom redu. Na 
sredini stajao je ovalan stolić sa dvije stolice, po¬ 
kriven izvezenim bijelim stonjakom, s albumom 
razglednica i jednostavnom vazom, koju je Duka 
svaki dan punio svježim cvijećem. S jedne strane 
stolića bio je otvoren prolaz do prozora, a s druge 
strane polica za knjige. U kutu nedaleko od vratiju 
niska željezna peć. Uz suprotan zid visoka jasenova 
postelja s crvenim pokrovcem. Iznad police slika, 
kako Isus blagosivlja žetvu. Pokraj nje nekoliko 
fotografija. Poviše postelje ljupka djevičanska Ma- 
dona s malim Isusom u naručju. Sve je to bilo tako 
jednostavno i čedno, ali ipak u najboljem redu, te 
je u Duki budilo prijatnu toplinu svaki put, kadgod 
bi stupio unutra. Možda su ovaj red kvarili jedino 
austrijski generali i staromodni toaletni stolić 
s ogledalom, na koji je Duka stavljao čašu za vodu 
i sapun, a na zrcalo vješao kravate i ručnik. No sve 
je to smjestio Duka tako, da Se u prvi čas nije ni 
opažalo. 

S prozora se pružio vidik na voćnjak i pro¬ 
stranu dolinu, koju je zatvarala stara hrastova 
šuma. Od sobe, u kojoj je stanovala udovica s de¬ 
setgodišnjom kćerkom, dijelila je Duku kuhinja i 
otvoren hodnik pred njom. Katkad se Duka poslije 
večere svratio k udovici i kod nje proveo neko 
vrijeme u razgovoru. No najvolio je sjesti uz pro¬ 
zor i dugo, bez reda svirati na violinu tihe i tople 
melodije. Prispješe napokon i knjige, koje su sve 
do sada ležale negdje u spremištu željezničke sta¬ 
nice. Duka ih pomno svrstao u pretince police. Uz 
Kanta i Bergsona mogao se naći sv. Toma, uz Mer- 
ciera Marx, uz sv. Augustina i Bibliju Tagore. No 
Duku je sada više privlačila priroda. Čitave poslije- 
podneve šetao je njivama, livadama, šikarama i sto¬ 
ljetnim hrastovim šumama. 

Nekoga lipanjskog poslijepodneva lutao je 
Duka dugo kroz široke livade i osamljene šume. 
Tek predveče došao je na rub hrastove šume na¬ 
domak sela. Umoran odložio je pušku i sjeo na 
olujom povaljeno stablo. Nutrinu stabla razjedali 
su crvi, a krošnju je ovila bujna kupina. Otrvši 
znoj sa čela Duka,je uronio u tišinu proljetnoga 
večera. Nedaleko udarala je žuna neumorno o 
granu visokoga hrasta. Drozdovi i vuge neprekidno 
,su pjevali. Večernju glazbu šume narušilo bi tek 
na čas kreštanje šojki u krošnjama ili vika popla- 
šena kosa u travi. Sa širokim valom svijetla pružao 
se kroz čistinu dalek vidik preko livada i polja. Li¬ 
vade su bile pokrite krupnim glavicama ivančica, 
uz koje se tek gdjegdje oštro isticala ljubičasta 
divlja 'kadulja ili divlji karamfil. Sredinom livada 
vukao se uz potok red srebrnastih vrba, na mje¬ 
stima prekinut sabljastim šašem ili visokom ne¬ 
mirnom trskom. Na njivama, koje se razasule po 
obronku brijega, talasala se bujna pšenica, visoka 
raž i ječam široka lista. Mjestimice igrali su na 
suncu šareni rupci seljakinja i bijele košulje se¬ 
ljaka, koji su okopavali kukuruz. Na kraj polja 
provirivali su između voćnjaka crveni krovovi kuća. 


Povrh njih izdizao se između vitkih omorika če- 
tverouglast crkveni toranj sa sivim krovom i svje¬ 
tlucavim kuglama na svakom uglu krova. Dolina, 
kojom je tekao potok, otvarala se s lijeve strane u 
nedogled. Obronak protivan od sela pokrila je 
mlada bukova šuma, a u daljini plavjela se nepo¬ 
znata gora. 

Još nikada nije Duka bio tako dirnut mekim 
bogatim crtama i blagim svježim bojama proljetne 
prirode. Što je više ronio u nju, to je jače iskrsa¬ 
vala pred njim slika liječnikove kćerke. Otkako se 
upoznao s tom djevojkom, nastalo je među njima 
neko neprimjenjivo toplo čuvstvo i uzajamno po¬ 
vjerenje. O Uskrsu pohodio je Duka sa šumarevima 
liječnika. Premda je Anđelka tom prilikom posve¬ 
tila mnogo" više pažnje šumaru i njegovoj gospođi, 
ipak je prema Duki pokazivala neko naročito što¬ 
vanje, tako da je to i šumareva gospođa opazila. 
U Duki je sve to pobudilo veliku odanost prema 
Anđelki, te je otada često mislio na nju. Što ga je 
najviše očaralo kod te djevojke, bila je nepokva¬ 
rena narav i vedra djetinja duša. I sada je u sebi 
ponavljao sve riječi, što ih je bilo kada od nje čuo, 
sve kretnje, što ih je gledao, i prolazio u duhu sva 
mjesta, gdje je s njom bio .. . 

Iz snatrenja prenula ga vika sjenica i nekih 
drugih ptica, koje su u duplju otkrile sovu i stale 
je progoniti. Sunce je već zašlo, a uz tamne rubove 
šume stala se ovijati plavičasta maglica. Trebalo je 
poći kući. Put je vodio preko ograda susjednoga 
sela. Prolazeći pokraj neke njive opazi Duka šes- 
naestgodišnjega dječaka, gdje uz put na užetu čuva 
kravu. Žuti klapasti šešir pao mu na uši. Kratku 
košulju od prostoga domaćeg platna ispustio je 
preko širokih žutih hlača, koje su na koljenima 
bile zakrpane velikim crnim krpama. U ruci je 
držao knjigu. Stajalo ga mnogo muke, da čitajući 
odvrati kravu od kukuruza, što su uz put rasli. Duka 
priđe k njemu. 

— Šta ti to, braco, čitaš? upita ga. 

Dječak zatvori knjigu i .obori velike zelen- 
kastosive oči. Duka uzme knjigu iz njegovih ruku. 
Bila je povijest staroga vijeka. , 

— A ko t’ je do tu knjigu? 

— Posudjo m’ gospon uč’telj. 

Povedoše razgovor. Dječak se ispočetka sra¬ 
mio i nećkao, no za kratko vrijeme postao je vrlo 
povjerljiv. Svršio je samo pučku školu, ali je bio 
dosta načitan. Ravnatelj markovačke škole posu¬ 
đivao mu knjige, jer je dječak bio negda njegov 
učenik. Razgovarali su o klinovu pismu, hijerogli- 
fima i Homeru. Od povijesti prešli su na zemljopis. 
Dječak je bio vrlo bistar i zanimao se za sve: za 
oblik zemlje i njezin položaj prema suncu, za ve¬ 
ličinu oceana, parobrode i aeroplane, tako da mu 
Duka nije dospio na sve odgovoriti. Spuštao se 
sumrak, pa se dječaku valjalo vratiti kući. Duka 
pođe s njime. 

Slamom pokrivena kućica, u kojoj je Jozo — 
tako se zvao dječak — boravio s majkom i nešto 
starijom sestrom, stajala je na kraj sela osamljena. 
Iza visoke živice provirivalo je njezino bijelo ova- 
pnjeno pročelje s visokim zabatom i dvjema sitnim 
prozorima. Uz dvorišna vrata bila je posađena ja- 

buka, a nasred dvorišta dizao se golem orah Staia 
je zapremala zadnji dio kućice. Nedaleko od nje 
stajao je kotac, a u kutu dvorišta drvociep To je 
bilo čitavo gospodarstvo. 

.. Dočekala ih sestra Jozina, koja ga nije zabora¬ 
vna krisom prekoriti, gdje je tako dugo bio. Već 
je pao sumrak. Osjećao se oštar miris dima, koii 
jc kroz dimnjak sukljao u visinu. Kroz otvorena 
viata kuhinje prodiralo je svijetlo od štednjaka, na 
kome se kuhala večera. Izašla je i Jozina majka i 
pozdravivši se s Dukom iznijela mu stolicu. Jozo je 
međutim napojio kravu i uveo je u staju, a sestra 
zapalila svijetlo i uzela dojaču, da podoji kravu. 
Odnekud se javio i pas, zalajao nekoliko puta te 
opazivši sa strancem domaćicu povalio se pred 
kućni prag. ' 

.. ^ Duka i® ® Jozinom majkom izmijenio nekoliko 
rijeci o gospodarstvu, a zatim počeo da hvali nje¬ 
zina sina. 

~ Dobar je bijo dosad; ne znam, kakov će 
dalje bit, odgovorila je majka milujući sina, koji 
se međutim našao uz nju. 

Zašt ga nisfe dali u gimnaz’ju? upita Duka. 

— A ko b’ nam, gospod’ne, krav’cu čuvo? 

Duka i sam uvidi, kako je bilo neumjesno nje¬ 
govo pitanje. Ta tko bi jadnoj ženi dao novaca, 
da sina u gradu uzdržava! 

Šesti a je međutim već podojila kravu te sve¬ 
zana u šamiju rupca i zasukanih rukava do lakata 
nosila zapjenjeno mlijeko u kuhinju. Jozo je po- 
šao, da za njom donese svjetiljku. Ustao je i Duka 
zamolivši na odlasku majku, da u nedjelju otpremi 
Jozu k njemu. 

Iza sastanka s ovim dječakom otvoriše se pred 
Dukom novi i daleki vidici. Slučajno i bez traženja 
našao je priliku za prosvjetni rad u narodu. Za ne¬ 
koliko dana bila je osnova gotova. Počet će s ne¬ 
doraslim, još ne probećarenim momcima. U po¬ 


Dinko Šimunov: 

Oče 

Oče! 

Pred likom Tvojim stojim 
i očiju svojih ne smijem 
dignuti, 

jer rasipni sam sin, 
što proigra baštinu 
i pirnu haljinu. 

A sada?!... Sebe se stidim. 

U prnjama 

putovima se vučem blatnim, 
a ne znam reći riječ svemožnu: 

— Oče! 

Oprosti! — 


četku učit će ih samo tamburanje. Kasnije će ih 
uputiti u društveni život, osnovati prosvjetno dru¬ 
štvo, držati im sustavna predavanja i t. d. Jozo će 
mu biti izvrstan pomoćnik. Naći će se i bogatijih 
seljaka, koji će im novčano pomoći. A što je 
glavno, u selu nema gospode, pa mu ne će nitko 
smetati u radu. 

Prvih mjesec dana sastajahu se samo nedje¬ 
ljom. Tek kad su glavni poljski poslovi bili svr¬ 
šeni mogli se sastajati više puta na tjedan. U 
seoskoj kući ustupiše im sobu za sastanke. Koliko 
je muke stajalo Duku, dok je sastavio potpuni 
zbor! Trebalo je pobacati većinom kod kuće na- 
pravljene tamburice i kupiti nove. O učenju nota 
nije za sada moglo biti govora. Sviralo se bez njih. 

Čitavo poslije podne proveo bi Duka u prirodi 
kupajući se, pecajući ribu ili čitajući kakvu knjigu 
Podveče se brzo navečerao i otišao u Doljane. Ne¬ 
koga jutra, kad je pošao u ured, zaustavila ga do¬ 
maćica i sva zabrinuta stala mu pričati, kako zlobni 
jezici u selu govore, da se Duka zaljubio u ženu 
đoljanskoga starješine. Duka joj je u prvi mah po¬ 
vjerovao, jer se o njegovu posjećivanju Doljana 
potajno koješta pripovijedalo. Sam šumar držao je 
potrebnim, da ga o tome makar izdaleka ispita. No 

je više Duka o ovim udovičinim riječima raz¬ 
mišljao, sve mu je bivalo jasnije, da je tu pripo¬ 
vijest ona sama izmislila. Već odavna je naslućivao, 
da je domaćica u njega zaljubljena. Sada napokon 
nije više o tome surpnjao. Kad su nastupile prve je¬ 
senske kiše, u sobu se navukla vlaga. Trebalo je na¬ 
novo omazati zidove, što se udovici činilo odviše 
skupim. Duka je iskoristio priliku i našao novi stan. 

Ostavljajući stari stan bilo je Duki kao da 
ostavlja pola života. Ovaj osamljen kutić znao je 
za sve misli i osnove njegove poletne duše. 

(Nastavit će se.) 


» 

• • • • 

Ponižen bez riječi 
pred likom Tvojim stojim, 
što drži bijelu kao krin 
pirnu haljinu, 
i kom se kroz prste sjaji 
u ruci alem s prstena. 

— Dok skrivam oči izdajne, 
u mojim zvuči ušima 
ko akord blag: 

— Sinko! 

U žaru očeva cjelova 
opraštam!!... 

KNJIŽEVNI PREGLED 


ATENTAT. 

G. D. B u b 1 i ć je, čini mi se, nešto okasnio sa svojim 
motivom. Da je »Atentat« 1 pisan u doba ekspresionizma, 
biq bi dao vrlo snažan motiv, koji bi se uzdigao do sve- 
Ijudskih dimenzija, i bez ograda historizma i realizma, donio 
psihološku definiciju atentata »an sich«. Kao što se radnja 
Krležine »Golgote« odigrava u Njemačkoj, bio bi se ovaj 
atentat možda odigravao u Rusiji ili gdje bilo. Dinamika 
sujeta bila bi vrlo prikladna za eksplozivnost ekspresioni¬ 
stičke tehnike, i za uzbuđeni i uzbudljivi način gledanja 
stvari, koji je bio svojstven ovom literarnom smjeru. Me¬ 
đutim vremena su ekspresionizma prošla, a g. Bublić nije 
i tako nikada pripadao toj struji. I njegov raniji roman 
»Sveti Križ« boluje na pomanjkanju stilske koncepcije, dok 
je sama invencija motiva dosta interesantna. S ratom, 
s poslijeratnim vrenjem i revolucijom prošao je i ekspresio¬ 
nizam, a ostalo neko neizrazito doba političkih borbi, de¬ 
magoških fraza i žurnalizma. Atmosfera, koja ne daje 
snažna literarna djela. To se osjeća i ovdje. Atentat ne 
interesira pisca samo kao socijalno-psihološka pojava pre¬ 
tvorena u literarno-umjetničke vrednote, nego kao histo¬ 
rijski fakat, kao komad hrvatskog života, neminovno 
uokviren i političkom pozadinom. Međutim, kako taj histo¬ 
rijski fakat nije tako daleko, autor mora da mnogo toga 
prešuti iz ličnih i drugih praktičnih razloga. Uslijed toga 
analiza atmosfere ne može da bude onakva, kakva bi bila, 
da pisac govori o činu koji se desio, recimo, pred stotinu 
godina. G. Bublić nije možda ni imao pretenzije, da piše 
historijsku pripovijest; to rado vjerujem, ali kad je jednom 
ostao kod faktičnih prilika i okolnosti pod kojima se čin 
zbio, stvar i nehotice postaje historijski određena i ne može 
na tom ništa da promijeni to, što n. pr. pisac ne zove 
kr. komesara imenom nego samo »tiraninom«. Nebrojeni 
su čitaoci sve to doživjeli i neminovno im se nameće histo¬ 
rijsko gledanje čina, koje je dakako uz ovakve okolnosti 
za umjetničko djelo nesumnjivo preuranjeno. Dolaze k tomu 
još momenti, koje u gledanje stvari ubacuje sadašnjost, a 
koji su historijskoj atmosferi događaja prilično strani. Tako 
n. pr. kada g. Bublić ističe kao osnovnu socijalno-psiho- 
lošku podlogu čina to, što je atentator seljačkoga roda. 
Dolazi to bez dvojbe više od današnjeg političkog menta¬ 
liteta »seljačkih« stranaka ; jer u stvari je, čini mi se, 
presudnije bilo to, što je faktični atentator potjecao iz 
Bosne, iz zemlje Žerajića i Principa, nego to, što je bio 
seljačkoga roda. Pitanje je, bi li seljački sin iz drugog 
našeg kraja bio isto što i Jukić. 

G. Bublić je u svoju pripovijest unio historiju jedne 
ljubavi: male i nevine djevojčice iz predgrađa, Marije, i 
ovoga atentatora, koji se baš iz želje za živofom, probuđene 
proplamsajem ove mlade ljubavi, pokolebava u svojoj 
»urotničkoj« odluci. Lik male Marije i • njena prostodušna 
svježina, kao i figura majke s njenom unutarnjom borbom 
i stiskom na pomolu ovako strašna čina, ocrtani su dobrom 
psihologijom i izrazitom plastikom. Da ove dvije ženske iz 
brige za atentatora prijavljuju čin redarstvu, te tim istom 
izazivaju opasnost po nj — kad bi redarstvo bilo na svom 
mjestu — i ta je činjenica prikazana sa živom uvjerljivošću 


1 Dragan Bublić, Atentat, Zagreb 1926., Redovno iz¬ 
danje Matice Hrvatske za god. 1924. 


i interesantno pointirana. Sama analiza duševnih stanja u 
ovih još nedoraslih dječaka, koji su htjeli da pokrenu 
svijetom, iznesena je proživljeno i bez banalnosti. Bilo bi 
dakako, sa stanovišta socijalnog, zanimljivo ispitati dušev- 
nost tih omladinaca, koji su se ovako zamašnih stvari 
laćali u tako nejasnoj grozničavoj omaglici i koji su u 
svojim nezrelim godinama u oči dana, koji odlučuje živo¬ 
tom i smrću, išli u noćne lokale i u društvo sa dna života. 
Sve to pokazuje moralne pojmove, za koje bi se morao 
zainteresirati sociolog i psiholog i pedagog. Ali ovaj jedini 
prikaz pruža još premalo dokumentarne građe za to. 

Sam atentat je g. Bublić ispričao točno po historiji. 
Činjenice su zadržale svoju napetost, likovi svoju plastič¬ 
nost. Da u tom leži ne mala zasluga, to je očito. Ali da se 
moglo oko samog atentata i dublje zahvatiti, i to stoji. 

Lj. Maraković. 

DVIJE KNJIGE PRIPOVIJESTI . 1 

Naglo življenje i rasijanost savremenog čovjeka imali 
su vidna odraza u literarnoj produkciji. Sve one književne 
vrste, koje zahtijevaju dugo obrađivanje, cizeliranje, harmo¬ 
niju i spremnost za rezoniranje izgubile su se, skoro, pot¬ 
puno. S druge strane, poslije rata, i ako je nastalo oslo¬ 
bođenje, za kojim su zadnje generacije našeg naroda težile, 
nestalo je težnja, da se iznese naš čovjek, naš pejzaž -i 
uopće naš život. Razne književne škole niknule u posve 
drukčijem ambijentu nego što je naš, povukle su našeg 
književnika i on se, često bez i najčednije spreme, povodio 
za modom. Glavno je bilo : dernier eri. 

I naš se Balkanac gurao od ekspresionizma do nadrea¬ 
lizma, sanjajući o »kozmičkim« problemima, raspravljajući 
o »braći iz Anana«, pariškim kavanama i tražeći u Rusiji 
prosjake, koji jedu kruh »s namazanim maslacem od 
1 cm.« Ponosno su isticali, sa Sully Prudhommom (ili 
Schillerom) 

»Je suis un citoyen đu monde, ^ 

En tous lieux ou la vie abonde, 

Le sol m’ est doux et F homme cher 1« 

Tako prođoše vremena, kad su Gjalski, Kovačić, Ku¬ 
mi čić, Novak, Kozarac, Veselinović, Sremac pisali epopeje 
u prozi o našim krajevima i ljudima. Postalo je sve frag¬ 
mentarno i tuđe, nadahnuto od tuđih knjiga i kaprisa, bez 
ikakva većeg dodira s našim čovjekom. 

Reakcija se na ovo stanje opaža; što bude žešća i 
spontanija, to ćemo se više približavati ostvarenju naše na¬ 
rodne književnosti i kulture uopće, koju bez sumnje ne 
ćemo postići kaskanjem za Evropom, već napornim nasto¬ 
janjem i trudom da povežemo naše današnje kulturno na¬ 
stojanje s prošlim radom. Kultura se ne presađuje, već 
izgrađuje. 

Dvije knjige, koje su prijatna novina u tome smjeru, 
izašle su tuskoro u Beogradu. Prva, knjiga g. Čosića, nije 
ostala pošteđena u povlačenju i povođenju, ali je, ipak, 
zdušno nastojanje, da se dade isječak iz psihologije naše sre¬ 
dine. G. Ćosić nije išao za tim, da taj isječak bude zaokružen 


1 Branimir ćosić: Egipćanka, — M. Nastazijević: Iz 
tamnog vilajeta, oboje Beograd 1926. Izd. S. B. Cvijanovića. 

i svestrano promatran. On je, u vrlo krupnim linijama, pro¬ 
matrao i s mnogo elana i glatke govorljivosti, donio niz slika 
iz života. Te su slike široke, ali ne jake. Dobro zamišljene i 
postavljene, s mnogo invencije, ali s očitom nemarnošću 
produbljivanja. Čini se, kao da mu je najviše do pripovje- 
dalačkog efekta. I zato su neke pojave i neke situacije 
nedovoljno osvijetljene i razjašnjene. 

Knjiga g. Nastazijevića ima mnogo veće pretenzije i 
jače umjetničke odlike. Neobično profinjen u biranju mo¬ 
menata i radnje, on unosi u svoje pripovijesti svoj posebni 
način gledanja i obrađivanja. Nigdje nizak: sve promatra 
iz otmjene distance, s velikim razumijevanjem i prosrdač- 
notn radošću. On, također, ne ide za tim da donese sintezu 
života, zadovoljava se s jednim malim, na oko neznatnim 
događajem. Ne postavlja problema, ne muči se da ocrta 
socijalnu pozadinu već, sa mnogo pažnje, puno autokritike, 
ocrtava duševna stanja i sitne promjene, naročito stanja, 
koja daju uvid u psihologiju malih i neznatnih ljudi. 

Otmen u pričanju, on je i svoj jezik kultivirao kao 
nijedan naš mlađi književnik. Taj je jezik pun uporedbi i 
tropa. Stil mu je, doduše, katkada opor i otmeno hladan, 
sastav rečenica neočekivano namješten i artificijelan. Ali, 
bez sumnje, uza sve ove osebine, ponešto pretjerane, do- 
jimlje se vrlo prijatno. Ritam je snažan i biblijski isklesan. 
G. M. Nastazijević pokazao je ovom knjigom pripovijesti, 
da naš jezik ima mnogo mogućnosti izražavanja i snage. 
To, doduše, može mnogima smetati; drugi će pripomenuti, 
da je jezik stvar filologa, treći će nadodati, da su puristi 
u pripovijestima dosadni. Ali g. Nastazijević nije ni purist 
ni filolog : on je, ponešto osebujan, ali vrlo vrstan umjet¬ 
nik jezika, stila i snažne ritmike, što će, uz ostale njegove 
odlike, učiniti, da našoj pripovijesti dade svoj lični jaki 


TRI KNJIGE 0 ISTRI. 

Kada se za ere realizma u literaturi mislilo, da svaki 
naš kraj treba da nađe svoga pripovjedača i da čitava naša 
zemlja sa svojim ljudima i problemima treba da bude ana¬ 
lizirana u romanima realističnog smjera, više je pripovje¬ 
dača osrednje vrijednosti došlo do nekog imena i do nekog 
položaja u literaturi. Za Istru i Primorje bio je doduše već 
utro putove Eugen Kumičić ; u njegovim romanima, koji su 
svojom drastičnošću htjeli da budu naturalistički, a naiv- 
nošću su svojih motiva u istinu još i suviše romantični, 
prikazan je ovaj naš znameniti kraj na raskrsnici dviju 
epoha: u nacionalnom, socijalnom i ekonomskom pogledu. 
U nacionalnom — jer je probuđena narodna svijest stala da 
obračunava s nametnicima i odrodima pod novim geslom 
»prosvjetom slobodi«; u socijalnom —• jer se stari poredak 
primitivnog života i nepomućena čistoća patrijarhalnih 
prilika stala brutalno narušavati importiranim manama ve¬ 
likog stila : alkoholizam, korupcija, rušenje porodičnog po¬ 
retka, čiji su nosioci — po Kumičiću — redovno doseljeni 
tuđinci, talijanski »Kulturtrageri« i njemački financi; u 
ekonomskom — jer je propala dotadanja plovidba na jedra 
pred moćnijom prevlašću parobroda i upropastila ono ne¬ 
što jačih vlasnika brodova, dok je sirotinja i tako bila 
osuđena na oskudno ribarenje ili na iseljivanje u daleki 
svijet. Tako je, po Kumičiću, od prilike zaokružen kompleks 
istarsko-primorskih problema, i g. Viktor Car Enrin, do¬ 
šavši iza Kumičiča, nije bitno izmijenio ovu sliku, nije ništa 
krupnije dodao njenoj potpunosti, nego se, u glavnom, 
odrekao »naturalističke« drastičnosti Kumičićeve, koja nije 


potjecala od Zole, nego od Dumasovih roman-feuilletona; 
nadomjestio je to s priličnom dozom sentimentalnosti, na¬ 
ročito u erotici i u ružičastim bengalskim svijetlom oba¬ 
sjanom patriotizmu — te tim postao čitljiviji za čitaoce 
»Matice Hrvatske« — za tadanju široku čitalačku publiku. 
Ako je Kumičić u motivima nespretan, g. Car nije u tom 
spretniji; ako je Kumičić u karakterizovanju lica često 
naivan, g. Car nije u tom superiorniji; i dok je Kumičić 
ipak u izvjesnom smislu imao zasluga prvoborca, g. Car ide 
utrtim putovima i producira romane bez naročite osebine 
i bez unutarnje potrebe velikoga krčenja putova i širenja 
vidika, bez inspiracije zamašnog stvaranja. 

»Nove borbe«' 1 nose sve te oznake možda još i u većoj 
mjeri, jer se pisac već i stvarno i stvaralački iscrpao. A uz 
to dolazi još i momenat, koji neminovno šteti čistoću ma. 
kako velika djela — tendencija. Već u samom motivu 
opaža se nespretnost piščeva. Stari Dujam, prvi narodni 
načelnik Lovrana iza pobjede nad Talijanima u općinskom 
vijeću, odstupio je sa svoga mjesta; starija mu je kćer 
uđata za Balda, čovjeka upola prevrtljive talijanske krvi, 
a mlađa je u internatu u Zagrebu. Balđo je bio namješten 
kod općine i tu je pronevjerio znatne svote, što je priznao 
tek kad je starac bio već u ostavci. Petar Medenić, koji u 
potaji voli Đlgu, a predstavnik je najmlađe generacije, 
željne rada u smislu »naprednih« ideja, napao je u novi¬ 
nama dosadanje općinsko gospodarstvo ne sluteći, dokle 
seže dohvat njegovih napadaja. Baldo se boji, da se stvar 
svakim časom ne oda i da se izvuče, spletkari na sve strane, 
ne bi li naveo starca, da svoju ostavku povuče, stekavši da¬ 
kako neko zaleđe u općinskom vijeću, koje je prema njemu 
bilo prilično ohladnilo. Stara hrvatska stranka, koju je 
vodio Dujam, prebrzo je stala da uživa uspjehe svoje po¬ 
bjede i predala se neradu u sjeni patriotskih fraza; pro¬ 
tivna stranka, koju vodi kapelan, vodi računa o malom 
seljačkom narodu iz okoline, dakle pokazuje socijalni 
smisao, ali da ispadne nesimpatična, mora da kapelan bude 
predstavnik nekakve fantastične težnje za utvrđenjem in¬ 
ternacionalne moći papinskog Rima, i da se u težnji za 
pobjedom udruži čak i s propalim predstavnikom talijan- 
stva Venierom. Sve dobro očekuje pisac tek od onih »mla¬ 
dih« s Petrom Medenićem na čelu, ali je upravo nevjero¬ 
jatno, kako je površno karakterisao ove nosioce novog 
doba. Već je i stari Dujam paradoksan u svojoj besmislenoj 
nepomičnosti, te se upravo snebivamo, kako je takav čovjek 
mogao prije biti vođ narodnog gibanja, da tek prema kraju 
kao sasvim slučajno ne osjetimo, da je on i u ovom svom 
jadu odličan govornik — crta, koju pisac nije umio nikako 
da izrabi i pointira. O mladosti, prošlosti i značenju Duj- 
movu u smislu javnog djelovanja njegova ne saznajemo 
ništa, nego čitavu njegovu prijašnju slavu moramo da uz¬ 
memo kao gotov groš: da kod toga psihologijska uvjerlji¬ 
vost bitno stradava, ne treba ni da naglasim. Ako kapelan 
šuruje s Venierom i s odvratnim beznačajnicima kao što je 
Sodić, pisac misli, da je vrlo oplemenio drugu stranu, kada 
najteže zaplete riješava »pobožnim lažima«, čiji su nosioci 
čak i onako plemeniti karakteri kao što je Olga. A bez 
potrebe: jer sve ono, što pisac priča o pretjeranoj strogosti 
duhovnih krugova, zaoštreno je bez potrebe u njegovoj 
fantaziji. A svakako je za misaona Čovjeka zagonetka, kako 
pisac ne vidi besmisao u tom, da ovi mladići govore sasvim 
protivukršćanski o »podrijetlu čovjeka« (ta to valjda nije 


1 Viktor Car Emin, Nove borbe, roman iz Istre, izd. 
Srpska Književna Zadruga knjiga 190., Beograd 1926. 

stvar rimske zasukanosti, nego osnovna istina kršćanstva 
uopće), a ovamo idu u crkvu na župnikovu propovijed i 
uspoređuju župnika s kapelanom. Šta se njih upravo tiče 
jedno i drugo? Ne može se vjerovati i očijukati s bezvjcr- 
stvom. Ili nevjerovati a voditi glavnu riječ u stvarima vjere. 
Logika je uvijek podaleko od tendencije. Baldo, koji se 
pokazao kao najbeznačajnija, ali najplastičnije ocrtana 
ličnost, konačno ugrabi novac, stečen prodajom groblja, 
koji je još jedini mogao da spase Dujma od sramote, a 
starac pada mrtav, dok Medenić tješi Olgu, svoju buduću 
ženu. 

Ovo je izdanje anahronizam već poradi toga, što pod 
imenom »novih« borba crta predratne prilike, koje su za 
Istru, sada bespredmetne. Borbe se tamo među našim lju¬ 
dima na žalost još i sada vode, ali je g. Car baš svojim 
plitkim i površnim shvaćanjem stvari učinio slabu uslugu 
liberalnoj stranci, za koju se očito zagrijava. Ako se ta 
stranka opire o ovakvu argumentaciju, onda će simpatije 
objektivnih čitalaca bez sumnje biti — protiv nje. A ana- 
hronizam je ovo djelo još više u literarnom pogledu, jer ni 
u čemu ne donosi prinove, štaviše, ono je jedno od naj¬ 
slabijih dosadanjih djela i samoga g. Cara. Stoga nas je 
slabo zadužila Srpska Književna Zadruga, kada je svojim 
čitaocima, koji su inače slabo informirani o stvari, dala u 
ruke ovo tendenciozno djelo, a Istru iznijela u ovako slabu 
umjetničkom osvjetljenju. 

Mnogo je više istarske samoniklosti, istarskog duha 
i krvi u ponešto bizarno koncipiranom »Dnevniku jednog 
magarca«, od g. Ante Dukića 2 . Već to, što je »pisac« toga 
dnevnika magarac, najpopularnija, domaća životinja bijedne 
Istre, daje djelu naročit kolorit, a što je to baš magarac, 
omogućuje piscu, da gleda stvari u bizarnom osvjetljenju 
originalna i duhovita humora. U tom je humoru, da odmah 
kažem, i najzaslužnija strana knjige : on je specifično istar¬ 
ski, nekako na oko suh i prozaičan, ali engleski krepak i 
izvoran. Ima nešto bistro i svježe u tim »sentimentalnim« 
opservacijama istarskog magarca. Opažanja su piščeva 
oštra i on umije da im dade plastičan izražaj svojim sliko¬ 
vitim, lapidarnim stilom. Tim ne kažem nipošto, da ga 
njegova početnička neiskusnost ne štiti i od banalnosti i od 
insistiranja na nebitnim sitnicama, čim se stvara izvjesna 
monotonija i šteti ravnovjesje kompozicije. No glavni je 
nedostatak ipak taj, što se iz te »magareće« perspektive 
gledaju stvari, koje apsolutno nadilaze horizonat ostalih 
opažanja, koja se s pravom mogu pripisati magarcu. Iz 
uskoga kućnog kruga, u kojemu su majstorski ocrtani 
lijeni i nemarni gazda, dobra i sirotna žena mu, i pametni 
istarski dječačić Milčić, izlazi pisac crtajući selo zapušteno 
i prljavo krivnjom »glavara« i onih, koji su kao magarčev 
gazda. Preporod toga sela dolazi s vrlo visoka, čak od 
— vjerske reforme! Biskup je naime Dobrašin pohodio 
selo i uklonio sebičnoga i lijenoga dotadanjeg »plovana«, 
te na njegovo mjesto poslao novoga, mladog župnika, koji 
ne samo da valjanim vršenjem svojih dužnosti i buđenjem 
svijesti u narodu popravlja stare griješke, nego i — mira- 
bile dictu — uvodi novu vjeru. Obredi i molitve, koje ovdje 
magarac vrlo potanko opisuje (!), vrlo su slikovito opi¬ 
sane u svijetlu općeg bratimljenja i narodne sloge; ali u 
biti sve to nije ništa drugo nego prikriveni racionalizam 
laičkog morala popraćen, dakako, ženidbom župnikovom i 
dekorativnom simbolikom narodnih običaja. Što magarac 

2 Ante Dukić, Iz dnevnika jednog magarca, Zagreb 
1925. Jugoslavenska štampa d. d. 


navodi doslovno sve molitve i govore prilikom te narodne 
slave, to bez sumnje ispada iz okvira njegova shvaćanja, a 
napokon, to je i stvar — ukusa. Taj magarac doduše doživ- 
ljuje zajedno sa čitavim selom moralni preporod; on, koji 
je već zahirio u batinama i nepravdi ljudskoj, doživljuje 
također svoj veliki dan, kada mu prostiru ležaj i kada ga 
dobri Milčić pokriva svojim vlastitim kaputom. Ne smeta, 
što ga kod toga trese već smrtna groznica: i ako u zadnji 
čas, on vidi da nije uzalud živio, da su pali ropski okovi 
i da mu se vraća dostojanstvo Božjega stvora. Uza sve to 
što je taj momenat dan s nekom istinskom toplinom i iskre¬ 
nom dirljivošću, g. Dukić je ipak drugdje tokom dnevnika 
zaboravio, da magarac nije valjda najplemenitija i najpa¬ 
metnija životinja i onu opću karakteristiku, koju redovno 
pridajemo životinjama, ne može nitko prekoračiti bez štete 
za uvjerljivost svoga prikazivanja. I ako je magarac naj¬ 
popularnija životinja u Istri, ipak on ne može da bude 
nekim simbolom toga naroda, kako bi po ovoj knjizi izišlo. 
A što se tiče »religije« g. Dukića, to je bez sumnje bar to 
već na prvi pogled apsurdno, da jedan sasvim korektni 
rimokatolički biskup šalje u narod župnika, koji onda na- 
viješta — racionalističku »narodnu« vjeru. Kako je s tim 
»narodnim« vjerama, imao je prilike da vidi g. Dukić u 
nedavnoj prošlosti i mislim da ga je ovo historijsko isku¬ 
stvo već i otrijeznilo. S ovom bespogrešnom laičkom eti¬ 
kom i s njenim nosiocima bez mane i strasti g. Dukić sjeća 
ili na naivnost starih čitanaka ili na — svjesnu tendenciju. 
A i jedno i drugo šteti umjetnost i oduzima njegovoj knjizi, 
cnu vrijednost, koju bi joj inače dalo njegovo realističko 
opažanje faktičnog života. 

Sasvim su drugog kova »Božji međaši« g. dra. Ivana 
Pregelja 3 . To nam javlja već stranica iz Jobove knjige, 
uzeta kao prolog djelu, dajući mu patetičnu intonaciju. 
Ta patetika faktično i podiže djelo nad ono, što je ono u 
svojoj jezgri. Literarno govoreći: motiv je djela jedan 
»kriminalni slučaj«, dakle naturalizam, a rasplet toga slu¬ 
čaja i koncepcija izvjesnih figura, naročito nijemoga Jože, 
po svom je literarnom podrijetlu romantika. Pred više je 
godina Martin Milohanović ubio trgovca Križmanića i nitko 
nije znao za to do »lijepe Mare«, koju je Milohanović zaveo 
i čiji je sin iz toga grijeha nijemi Jože. Radi umorstva bio 
je nevino osuđen Mate Šestan, koji već osamnaest godina 
ispašta tuđi grijeh u pazinskoj kaznioni. Uto dolazi Šime 
Križmanić, sin umorenoga, koji je međutim postao svećenik 
i tajnik biskupa Dobrile, u svoj zavičaj na odmor; »lijepa 
Mara« predaje mu na samrti molitvenik njegova oca, indi- 
cij krivnje Milohanovićeve. Križmanić zapada u tešku unu¬ 
tarnju borbu, jer se kao svećenik ne smije poslužiti onim, 
što mu je lijepa Mara rekla u svojoj posljednjoj ispovijedi. 
Ali Bog, koji je udesio ovaj Križmanićev posljednji boravak 
„u zavičaju baš zato, da se dade pravda nevino osuđenomu, 
daje mu u ruke druga dokazala. Križmanić hoće s njima 
u ruci da obračuna s Milohanovićem na kršćanski način, 
prije nego što bi ga predao sudovima. Ali ovaj narodni 
renegat živi u grijehu i okoreo je u zločinstvima. Kada 
začuje, da ga je tražio svećenik,' ne našavši ga kod kuće, 
udari za ovim u potjeru i stigavši ga, na sred ceste ustrijeli 
Križmanića ; ali ga u to ščepa nijemi Jože, Križmanićev ne¬ 
zapaženi pratilac, a Milohanovićev nezakoniti sin, i zadavi 


3 Dr. Ivan Pregelj, Božji međaši, pripovijest iz Istre, 
Prev. Petar Grgeč, knjižica dobrih romana, uređuje dr. 
Josip Andrić, Prvo kolo, knjiga 3. Izd. Hrv. Knjiž. društvo 
Sv. Jeronima, Zagreb 1926. 

ga. Svećenik, kojega je i tako uništavala sušica, umire za 
koji dan u naručju svoga dobroga biskupa Dobrile, ali s tom 
zadovoljštinom, da je nevinoga Šestana izbavio tamnice i 
vratio novom životu. Sujet bi, kako se vidi, bio možda 
nešto prejak, kad se pomisli, koliko je žala nagomilano 
11 a Milohanovića, i da ovoga ubija njegov vlastiti sin. Ali 
g. Pregelj, tražeći definiciju ove neobične zemlje, koju je 
Bog označio svojim međašima ogradivši je morem, nalazi 
bit Istre u silnim kontrastima dobra i zla, koji niču 11 a 
njezinu tlu. Stranac, koji dolazi u tu zemlju — kao oni 
slovenski svećenici — ne može pravo da se snađe: u prvi 
mah čini mu se ona zemljom hajduka i zločinaca ; ali odmah 
iza toga ostaje zapanjen pred neobičnom mekoćom srca, 
pred veličinom vjere i vjernosti, kakva se rijetko gdje 
drugdje nađe. Dolazi li to od mučnoga života,' od osebitoga 
tla, od sunca i neba, pod kojim živi taj tako izrazito ozna¬ 
čeni narod? Ili je Providnost namijenila Istri naročitu za¬ 
daću, davši da ona poput Mate Šestana nevino trpi, da 
se u tom stradanju silovito trza i proklinje Boga, ali da 
se onda u snazi svoga žarkog srca i bistrog duha preporodi, 
da se vrati Bogu svomu i da bude jednom zanosni vjesnik 
vječite Božje pravde? Da. je ono prvo, ovaj bi roman bio 
grubo naturalističan do brutalnosti. Ali jer to nije, postaje 
Mate Šestan simbol ispaćene Istre, njen Job, koji znači sud¬ 
binu zemlje Hus. Zato je ovaj tmurni i teški motiv,' pun 
krvavih zločinstava, obavijen opojnom ljepotom narodne 
pjesme, najnježnijim vjesnikom meke i blage narodne duše, 
zato je sav uduben u žar duhovne atmosfere, crtajući či¬ 
tavu galeriju istarskih svećenika, koji kao okosnica velikih 
Božjih osnova drže u tom iskušanom narodu ono, što ga 
jedino može da održi : vjeru i moral, nepokolebivu vjernost 
istini i pravdi. Počevši od dobroga i plemenitog seljačkog 
sina biskupa Dobrile, pa do čuvenoga popa-hajduka Veli¬ 
ka jne i Talijana Giacominija, osjetljivog i razmaženog, ali 
ne neplemenitog, svi oni dišu istarskim duhom, u svima 
njima živi po koji kutić te osebite zemlje, jer ni oni, koji 
su se doselili u nju, ne mogu da odole čaru ovog Bogom 
omeđenog kraja i njegovih ljudi. Ovako gleda g. Pregelj 
Istru; u koliko je njegovo opažanje pravilno, sudit će oni, 
koji je poznaju kao on ili možda bolje od njega. Ali ne¬ 
sumnjivo je to, da je njegova pripovijest pjesma ljubavi i 
vjere u Istru i u njen narod daleko više i stvarnije, no što 
su pređašnje dvije knjige dvojice Istrana. Za svoje kazi¬ 
vanje g. Pregelj je stvorio naročiti stil: lapidaran i snažan, 
u vezi s predmetom, u neku ruku produhovljeni naturali- 
zam. Poznamo taj stil iz Pregljeva »Plebanusa Joannesa«; 
tamo mu je on omogućio grandioznu evokaciju jedne 
tamne i sumorne epizode iz Savonarolina srednjeg vijeka. 
Njegovo efektno pointiranje pojedinih točaka radnje 
čini, da pokadšto trpi cjelovitost pripovijedanja: ono ne 
teče epskom fluidnošću, nego se doima kao zbornik epske 
lirike o izvjesnom događaju. Za obične čitaoce, kojima je 
namijenjena »Knjižnica Dobrih Romana«, — mora se iskre¬ 
no kazati — možda će to biti zapreka njene popularnosti. 
Ali to više treba zato podcrtati umjetničke pretenzije pisca, 
koji je išao za tim, da u svom djelu dade poeni, da ga 
podigne do apoteoze kraja, kojemu se htio odužiti poput 
onih Slovenaca istarskih svećenika, čiji izraziti predstavnik 
Gregorić govori na toliko ne najslabijih stranica ove knjige. 
G. dr. Pregelj ostavio je Hrvatima u »Božjim međašima« 
spomen na svoj nekadanji boravak u Pazinu (kao srednjo¬ 
školski nastavnik), a Hrvati mu mogu biti zahvalni na ovoj 
snažnoj i značajnoj knjizi. 

L j u b 0 m i r Maraković. 


KUKU TODORE! 

Za nas je i ova zbirka karikatura 1 jedan dobar regi¬ 
star našeg kulturnog i socijalnog života. U njoj možete da 
nađete sve ukratko, o čemu su se naši mentori u Beogradu 
kroz nekoliko godina brinuli, što su učinili, a iz toga lijepo 
slijedi jedna crna linija, koja će nam okarakterisati našu 
balkansku budućnost. 

Pjer kao karikaturist beogradskog dnevnika »Politike«, 
koji je bilo uzgred rečeno najčitaniji list u Srbiji, prati 
ima već 7 god. budno naš politički život, .te onda kad nam 
opipa bilo iskrsne po koja karikatura. I upravo zbog kari¬ 
katura »Politika« mnogo vrijedi. Dovoljno je nju vidjeti, 
pa se onda odmah može da procijeni kakovo je političko 
socijalno stanje. 

Pjer je s ovom knjigom dao mnogo. U ostalom ovo 
je prvi pokušaj, da se u popularnijem izdanju dade nešto 
umjetničkoga. 

Zar ne izgledaju Pjerove karikature novinarske, ne- 
izradene? Moguće, ali upravo ova neizrađenost daje im 
posebni kolorit tuge i grčevitog raspoloženja. 

Neki pisci izdaju knjige, da drugima pruže malo razo- 
nođenja, malo smijeha, a što je najglavnije, da im razjasne 
neka sitna i na oko obična pitanja. 

Od autoportreta na prvoj strani do epiloga »Da vam 
se predstavim« provlači se nit ironije i sarkazma. Čitava se 
knjiga dijeli na 9 dijelova, to je upravo devet glava jednog 
fantastičnog romana živih figura, figura od krvi i mesa, 
koje mi svi dobro poznajemo, koje su nam više i dosadile, 
ali ih ovako u Pjerovoj režiji možemo da trpimo. 

Pjer je svakako najviše uspio u »Jugoslavenskim para¬ 
doksima«, tu je dao nekoliko jačih poteza u karakteru 
naših provincija, i tu je s nekoliko zavijenih i odvijenih 
crta prikazao, i ako često puta na laku ruku, što najviše 
interesira i Srbe i Hrvate, a to je, koji će više da zgrabi 
iz opće blagajne. 

Uz to legenda ispod karikature oživljuje fantaziju, 
ona nasmije i zamisli, i one uz crtež daju literarni smisao 
ovoj zbirci karikatura. U ovoj> zbirci nalazite ključ i rije¬ 
šen je mnogih pitanja, koja se kod nas riješavaju samo 
banalno i do pijanosti razvučeno oko kavanskih stolova. 

Otkad je Nušić ućutao, u Srbiji su samo ove kari¬ 
kature jedina kritika i glas vapijućega u pustinji. Pjer je 
uspio i ova knjiga zaslužuje da bude spomenuta kao dobro 
djelo na našem literarno-umjetničkom polju. 

Ton S m e r d e 1. 

PJESME A. BONIFAČIĆA. 

Ova je zbirka ko negdje iz neba pala. Nezna se ni tko 
ju je tiskao, ni gdje, ni kako, jedino ime auktora postavlja 
nas na tlo realnosti a već prve pjesme prenose nas ravno 
u Boduliju. 

Istra radi i šuti, trpi, osjeća i moli. Progovara rijetko 
a ne viče nikada. Bonifačić je dostojno interpretira. Nastupa 
odvažno, bez poze i bez prenavljanja, s jednom stalno iz¬ 
građenom vizijom, koju prenosi u jaku arhitektonski kon- 
struisann objektivaciju misli i osjećaja, na osnovi logičkog 
ritma vizije. Formom, makar i slomljenih okova, i opet je 
baštinik prošlosti. Kroz njegove stihove još ponegdje pro¬ 
viruje nešto od Dučićeva heredijanizma i od Nazorovih 
dinamičkih stavova, ali to se očituje ne kao bit nego kao 


1 Karikature od Pjera (Križanića) Beograd 1926. 


dekorativna interpretacija pjesme, koja traži svoju riječ. 
Život je gledan kroz momente. Bonifačić nastoji, da g'a 
takva i fiksira u stihovima. Otuda neposredna svježina boja 
i nekog diskretnog uzdrhtalog osjećaja obnaživanja real¬ 
nosti (n. pr. Ptice, Fotografiranje, Posljednja ljubav za 
zemlju i t. d.). U svemu mnogo vizuelne intuicije tonskih 
vrednota, svojstvo baštinjeno od djedova,! mornara i valjda 
od dalekih zaboravljenih pređa, koji su išli svijetom kao 
Dostojevskijevi bogotražioci. Otuda vjerojatno i njemu oni 
jaki i neosporno najsugestivniji akcenti njegove poezije, 
koncentrovani u religijskim momentima adoracije i mo¬ 
litve pred Gospom i Svecima, koje pjesnik pohodi sa svojim 
matrozima, da im se pomoli za sebe i za svoje »vjerne 
mrtve«. U tim pjesmama pjesma prelazi u kontemplaciju, 
a kontemplacija u molitvu. (Majka pobožnost, Molitva BI. 
Djevici za mornare, Gospodi pomiluj i t. d.). To je nepo- 
siedno, to je iskreno i to je dobro. 

Da nije Bonifačić žrtvovao ponegdje pjesmu pretje¬ 
ranim zahtjevima moderne forme, koja je uvijek moderna, 
rezultira adekvatno osnovi psihičko-osjetnog tkiva, on bi 
bio dao u ovoj zbirci mnogo više sebe i mnogo više nas. 
Ovako u mnogim pjesmama (kao: Pilot, Prosjačenje, Auto- 
portrait...) stihovi ispadaju prazni, slike bez plastike, riječi 
bez sadržine, silogizmi s. neizrečenim premisama; nešto u 
stilu francuskih nominalista i američkih steno-pjesama. A 
ipak iza tih stihova stoji pjesnik, koji vibrira, tek prejaka 
stilizacija utukla je ličnost. Ekspresionizam Braquea, Lip- 
chitza i Legera. Umjetnost može biti vrlo široka, ali u stili¬ 
zaciji, u kojoj je zamakao subjekt, zamakla je i pjesma.^ 
Pjesma i umjetnost uopće jest personalna interpretacija 
svemira. 

I tako za onoga, koji pjesnika pozna, ukupni je re¬ 
zultat dobar, a perspektive budućnosti još. i bolje; za onoga, 
koji ga ne zna, biti će rezultat nesiguran. Bonifačić govori 
na pola usta. On je čakavac. Njegove stihove treba pu¬ 
stiti da rezoniraju, a to može da učini samo onaj, koji 
razumije riječ kao simbol, pogotovu kad se radi o riječi 
čakavca, komu je riječ djelo, a ono, što do glasa dode, 
to već ulazi u opstrukciju simbola. 

A. V. M i h i č i ć. 

ZA VALJANU PUČKU KNJIGU. 

U nizu knjiga, kojima »Društvo sv. Jeronima« nastoji 
da našemu narodu prikaže naše krajeve, knjiga g. Mata- 
sovića 1 o Slavoniji dosada je jedina, koja je napisana s cje¬ 
lovitom koncepcijom i po izvjesnoj osnovnoj zamisli, koja 
je bila mjerodavna za sastav knjige i lijen karakter. G. Ma- 
tasović nije ovdje sabrao svoje ranije, često i poetičnije 
pripovijetke iz pučkog života, premda bismo i te rado- 
vidjeli sabrane u jednoj knjizi; on je nastojao, da dade 
zaokruženu cjelinu, koja ne će toliko »opjevati« njegov za¬ 
vičaj, koliko će dati narodu ogledalo njegova stanja, sa 
željom, da mu u tom pomogne. G. Matasović je odabrao po- 
najkrupnije mane Slavonije želeći da u njih čvrsto upre 
prstom i da tako pridonese njihovu liječenju. Afi ovaj novi 
Reljković ne može da postupa kao onaj stari, pa da svakoj 
mani doda adekvatnu pouku u direktnoj formi; g. Mata¬ 
sović je umjetnik i hoće da djeluje umjetničkim sredstvima. 
Dakako da ne može pri tom da bude pjesnik kao u »Susre¬ 
tima«; meki, zasanjani artist, ma koliko ozbiljni bili nje- 


1 Antun Matasović, Slavončice, pripovijetke slavonskog 
sela, Jeronimska Knjižnica knj. 220., Zagreb 1926. 


govi pogledi na život. Ovdje g. Matasović krepko podvlači 
stvari, koje su, dakako, odvratne i tako postaje u neku ruku 
naturalist — ali »na ljutu ranu ljut otrov«. Naročito »Za 
zemlju«, priča u kojoj majka iz sebičnosti ubija svoga ro¬ 
đenoga sina s opisom toga groznoga, krvavog događaja 
činit će se po komu naturalistički prejaka ; ali zlo, protiv 
kojega ovdje ustaje pisac, zaista je strašno i brutalnost 
događaja ne će promašiti svoj dojam na priprostu narodnu 
dušu. Oštra je i »Baba paklenjača«, u kojoj se pisac obara 
protiv zatiranja ploda, ali je glavna figura psihološki vrlo 
intenzivno izrađena i svojim mekim finim Krizmom unosi 
mnogo topline u pripovijest. Umjetničku dispoziciju piščevu 
odaje i to, da je nakon ove dvije strašne pripovijetke na¬ 
nizao »Stari svijet«, srdačnu humorističnu crticu o »očima 
i djeci«, boreći se uz to protiv praznovjerja, lutrijaštva i si., 
i sabravši, kao uz put, mnoštvo šaljivih anegdota, koje će. 
bez sumnje vrlo ugoditi narodu. »Zumbul-Jela«, posljednja 
pripovijest, prikazuje značenje društva i drugovanja, pa 
ljubavi i ašikovanja, te govori srcima mlađega svijeta. Ove 
su stranice naročito znamenite danas, gdje se sve osniva na 
društvima i organizacijama, i kada su se uslijed sadanjih 
prilika omladini mnogo pomrsili moralni pojmovi. — Knjiga 
je dakle dobro intoniran akord moralno-socijalne analize 
specifičnih osebina Slavonije ; pisana je jednostavno, lako i 
glatko, sasvim stvarno no uz to i toplo. Kako čujem, narod 
iu je već i zavolio, a to je najbolji dokaz njene vrijednosti. 

Lj. Maraković. 

»SVEGA SVIJETA DIKA«. 

Ovaj roman 1 možda će odbiti koga, radi očite političke 
tendencije, pa ga ne će ni uzeti u ruku. Među tim je to 
zaista lijepo umjetničko djelo, u kojem može svatko uživati. 
Pisano je lijepim stilom i njime je g. Andrić dokazao, da 
je uistinu veoma dobar pučki pisac. Neka nastavi tako, 
jer pučkih djela s većim umjetničkim kvalitetama tiebamo 
kao koricu kruha. Jedino bih preporučio odličnom autoru, 
da više studira seljački način izražavanja,' jer u nekim 
situacijama, napose gdje se opisuje ljubav momka i dje¬ 
vojke, osjeća se, da je to napisao inteligenat. U ovini^ stva¬ 
rima nepokvarena seljačka je mladež delikatnija od školo¬ 
vanih ljudi, premda u tom pogledu nema ništa, što bi se 
Andriću dalo prigovoriti, tek se seljaci u onim zgodama ne 
vladaju na prikazan način. A M 


PAVAO MEĐU ŽIDOVIMA. 

Najzreliji reprezentanat njemačkog ekspresionizma i 
jedan od najjačih mlađih talenata današnje njemačke knji¬ 
ževnosti, Franz W e r f e 1, posvetio je svoje najnovije djelo 
ličnosti sv. Pavla pod naslovom »Paulus unter den Juden«'- 
Richard Specht naviješta ovo djelo u svojoj nešto ranije 
izišloj studiji o Werfelu (u istoj nakladi) kao najzreliji i 
najdublji plod Werfelove poezije i kao novu etapu u raz¬ 
voju od ekspresionizma dalje. Ekspresionizam je danas 
mrtav i literatura teče smirenijom, sabranijom kolotečinom. 
Kuda? To se još ne može pravo odrediti. Pozitivne teko¬ 
vine ekspresionizma bez sumnje ne će ostati besplodne i 

1 Dr. Josip Andrić, Svega svijeta dika, Seljački ro¬ 
man iz nedavne hrvatske prošlosti, Zagreb 1926., Naklada 
»Male Knjižnice«. 

3 Franz Werfel, Paulus unter den Juden, Berlin-Wien- 
Leipzig 1926., Paul Zsolnay Verlag. 


47 


one će sudjelovati kod određivanja kontura za književnost, 
koja dolazi. Osjeća se to kod nas n. pr. kod g. Krkleca, 
koji se oslobodio ekspresionizma, a imalo bi se osjetiti i kod 
g. Krleže, koji se obavio karakterističnim mukom. No već 
sada se može konstatovati, da se motivi produbljuju, a 
tehnika se razvija u pravcu smirene jednostavnosti. »Pavao 
među Židovima« dramska je legenda u 6 slika — dakle 
drama, koja se koristi slobodnijim shvaćanjem dramske 
tehnike, koje je donio ekspresionizam, ali ne ide za toliko 
kai akterističnom dematerijalizacijom pozornice niti za eks¬ 
plozivnom tehnikom ekspresionizma. Drama nije historijska 
u naročitom smislu, ali je uza sve to historijski točno od¬ 
ređena. crtanje historijske atmosfere nije ekspresionistički 
ekstravagantno, a ni naturalistički minuciozno : uza sve to su 
lica kao Marulo, rimski namjesnik, Frizije, germanski čas¬ 
nik, pa Židovi helenisti i Židovi nacionalisti upravo klesana 
dlijetom umjetnika, koji historiju gleda u bespogrešnoj 
viziji 'goleme stvaralačke intuicije. Lapidarnost u dijalogu 
karakteristici, koja donosi sa sobom nešto određeno i 
čvrsto, nema ništa zajedničko s ekscentričnim tepanjem i 
bjesomučnim interjekcijama nekadanjeg ekspresionizma. 
Drama počinje majstorskom fresko-slikom židovskih kul- 
turno-političkih prilika za cara Gaja Kaligule, ali je ubrzo 
zahvata vrtlog snažne i idejno krepko naglašene radnje. 
Židovske očajničke nade u oslobođenje i revoluciju dosegle 
su vrhunac; no vrhunac je doseglo i rimsko strpljenje, koje 
je mudro držalo u pozadini svoju oružanu moć i iscrplji¬ 
valo se u zamkama rafinirano postavljenim židovskom bur¬ 
nom temperamentu. U sukobu, do kojega neminovno dolazi, 
židovstvo treba da se okupi za posljednji, odlučni boj. Ja¬ 
kov i Simon Petar, učenici Hristovi, još su Židovi i premda 
su za predstavnike ortodoksnog židovstva omraženi sektari, 
ipak su krv od njihove krvi, i ruka, pružena u ime saveza 
za nacionalnu obranu, bila bi i prihvaćena, da se nenadano 
ne javlja Pavao, najmiliji učenik starca Gamalijela, nada 
čitavog židovstva, ali sada preobraženi kršćanin, koji je u 
svojoj preobrazbi došao i dalje nego njegova starija braća 
u Hristu: on prvi shvaća jasno i odlučno, da mesijanstvo 
kršćanstva nije naročita stvar židovskog naroda, da kršćan¬ 
stvo ne samo da nije prezrena židovska sekta, nego je 
univerzalna vjera na spasenje čitavog svijeta — i u tom 
doživljuje svoj slom posljednji otpor židovstva ; starac Ga- 
malijel, onaj, koji je jedini u sinedri branio nekada Hrista 
od smrtne osude, posljednji pravednik i čovjek, pred kojim 
su zastrepili i Rimljani, pada mrtav od spoznaje, da se je 
iz »izdajstva« Pavlova prema židovstvu stvorilo nešto novo 
i veliko, što pokolebava i njega u njegovoj dotada golemoj 
vjeri u židovstvo i njegovu pravdu. Isusovac Muckermann 
ocjenjuje u »Gralu« ovo Werfelovo djelo na uvodnom mje¬ 
stu i vrlo povoljno. Drama je pisana s mnogo srca i s ve¬ 
likim srcem; Werfel je praški Židov i sva toplina osjećanja 
lebdi nad njegovim židovskim figurama, naročito nad pra¬ 
vednim Gamalijelom; ali Werfel je- i pjesnik ne samo jake 
intuicije, nego i duboke inspiracije; on je ljudski dubok i 
istinski objektivan. Apostole crta čovječanski uvjerljivo: 
siromašni su Židovi, koji uza svu svoju krepku i veliku 
vjeru dolaze u svoj svojoj priprostosti pred težak svesvjetski 
problem. Nije čudo, da se među njima mišljenja dijele. Do¬ 
lazi Pavao, inspirirana ličnost, čija riječ djeluje poput mača, 
i ako nije ni oštra ni uvredljiva, već sama ljubav. Ekstatičnu 
vizionarnost Pavlovu čini mi se da je ipak Werfel približio 
nešto suviše današnjem epileptičko-patološkom dostojevski- 
zovanju. Ali drama bez sumnje ima svoj silan dojam, i ako 
se po tragičkoj pointi kao pravi njen junak ukazuje 


stari Gamalijel. Ova podjela težišta bez sumnje tehnički i 
stvarno šteti dramu, kao što joj konačno smeta i to, što 
je kršćanstvo za Werfela ipak stvar tuđa. No što je naro¬ 
čito udivljenja vrijedno, to je duboka ozbiljnost i upravo 
religiozno strahopočitanje, kojim se je Werfel približio 
ovom neobično veličajnom ali i neobično delikatnom pred¬ 
metu. Vrijedne su da se zabilježe riječi iz njegova pogo¬ 
vora: »U svima nama živi vrlo fini takt, sveti strah pred 
tim, da nam se misteriji rastumače. Ni nauka nije isključena 
od toga osjećanja takta. Ona ga svladava na svoju vlastitu 
štetu. Stoga pokazuju sva djela, na pr. u kojima se niječe 
eksistencija Hristova, uzbuđeni ton nesigurne oštroumnosti 
i diletantske nadrimudrosti. I nijednom ateizmu nije još 
uspjelo, da prevlada lažni dječački prkos zle savjesti«. Što 
Werfel govori o odnosu vjere i nauke, nije uvijek točno, ali 
je znamenito da se zabilježe njegove riječi o značenju tra¬ 
gedije: »Kao što je san dublja rekonstrukcija ličnoga ži¬ 
vota, tako je tragedija dublja rekonstrukcija svjetskog zbi¬ 
vanja«. Napokon kaže Werfel, da je protagonist njegove 
ti agedije sam Izrael. On ne mjeri ovdje kršćanstvo o 
židovstvo, ni židovstvo o kršćanstvo: njegova je drama 
prikaz tragičnog časa za židovstvo. Kada se već kod nas 
prikazala drama iz židovskog života, bilo bi svakako oprav- 
danije, da je. uprava zagrebačkog Narodnog kazališta oda¬ 
brala Werfelovu duboku i silnu dramu umjesto — često 
dosta praznih — vanjskih efekata Anskijeva »Dybuka«. 

Lj. Maraković. 


bilješke 

t Isidor Kršnjavi, prevodilac Dantove »Božanske ko¬ 
medije« i pisac »Božjeg viteza« i »Božjeg sirotana«, umro 
je 3. veljače o. g. u Zagrebu. Djelovanje pok. Kršnjavoga 
na polju školstva i umjetničke kulture osvjetljuje naš su¬ 
radnik g. N. Subotić upravo u ovomu dijelu svoje studije 
o Celestinu Medoviću, koji donosimo u ovom broju, a na 
njegovo posljednje djelo »Božji sirotan« osvrnut ćemo se 
naročito u jednomu od najbližih brojeva. Počivao u miru! 

Gebharđ Fug'el. Jedan od najodličnijih zastupnika su¬ 
vremene njemačke kršćanske umjetnosti, naročito njene 
munchenske grupe, rođen 1864., započeo je svoj rad u na.j- 
nepovoljnijoj epohi za religioznu umjetnost, kada je t. 
zv. nazarenska škola bila na izmaku, a Fr. Uhde pojavio 
se sa svojim religioznim realizmom. Fugel je i sam isprva 
podlegao utjecaju Uhdeovu; ali se ubrzo emancipovao i stao 
stvarati svoj vlastiti stil. Taj se odlikuje duboko proćućenom 
unutarnjom kompozicijom u vezi s nekim suptilnim religi¬ 
oznim lirizinom, koji je lična osebina Fugelove umjetničke 
karakteristike; zatim historijskim realizmom: za razliku od 
Uhdea, koji Hrista prikazuje usred suvremenog njemačkog 
sela, a apostole u nošnjama i s fizionomijama njemačkih 
seljaka, Fugel se vraća tradiciji, ali je oplemenjuje moder¬ 
nim smislom za historijsku točnost u kostimu, u karakteri- 
sanju lica, a naročito u pejzažu. Priroda je uopće kod Fu- 
gela u dubokoj i istančanoj vezi sa zbivanjem na njegovim 
religioznim slikama. Žar palestinskog pejzaža, svijetli to¬ 
novi istočnjačkih nošnja i fantastično-bujni ugođaji Istoka 
čine da Fugel unosi u svoje slike zanose religioznih vizija, 
ekstazu vjerskog idealizma i plastičnog gledanja stvari u 
jedan mah. Na jubilarnoj izložbi munchenske »Gesellschaft 
fiir christliche Kunst« 1922. bilo je čitavo jedno naročito 

odjeljenje posvećeno dubokoj i plemenitoj umjetnosti Fu- 
gelovoj; isto je društvo izdalo u naročitoj mapi izvrsne 
reprodukcije najslavnijih Fugelovih slika u boji (Skidanje 
s križa, Polaganje u grob, Posljednja večera i dr.), a Ars 
Sacra u Miinchenu nedavno novu mapu Fugelovih najno¬ 
vijih radova, iz koje su uzete i naše dvije reprodukcije. 
One same najviše govore o umjetničkom shvaćanju Fuge- 
lovu, samo što je u njima propala sva draž njegova naro¬ 
čitog kolorističkog tonaliteta. 

Iz naših časopisa. Mladost, list za hrvatsku kato¬ 
ličku omladinu, donosi u svom 6. br. ciklus igara po narod¬ 
nim običajima »Narodna godina«, namijenjen izvođenju u 
omladinskim društvima. Ciklus su stručnjački složili gg. dr. 
V. Deželić ml. i dr. B. Širola, opremivši ga i potrebitim 
notama, uputama, te vrlo uspjelim fotografskim snimkama 
ovakove izvedbe. Ova se zamisao ističe svojom original¬ 
nošću i svojom stručnom vrijednošću; a nakon uspjeha 
»Prigorske svadbe« mislim da je dovoljno jasno, što znači 
za razvijanje naše narodne pozornice ovakvo njegovanje 
narodnih običaja. A da za omladinu, organizovanu u razli¬ 
čitim prosvjetnim i odgojnim društvima, nema plemenitije 
i poučnije zabave od takve, ne treba također naročito do- 
se stručno bave književnošću, i tako je potrebito da prate 
kazivati. 

Oko Demetrove nagrade. Kako nesravnjivo više volim 
pozitivni rad od svake polemike, ne bih se ni osvrtao na 
izvjesne stvari, da nije ponuke s prijateljske strane od 
ljudi, koji misle, da bi ipak jednom trebalo obračunati s po¬ 
javama očite nesolidnosti u našem kulturnom životu. Moje 
je lično uvjerenje, da će gg. oko »Savremenika« osjetiti 
uspjehe svoga nastupa još i prije nego što im tko dospije 
na to odgovoriti. A što se tiče same stvari, po srijedi je 
ovo: prije podjeljenja nagrade povedena je bila s druge 
strane diskusija o tom, kako se imaju tumačiti ustanove 
same nagrade s očitom tendencijom da se dokaže, da je 
nagrada namijenjena samo mlađim piscima. Bez obzira na 
to, kako su se i u drugim zemljama ovakva ograničenja 
pokazala besmislenima (n. pr. slučaj Proustov), svaka bi 
diskusija bez sumnje zašutjela, kada bi se faktično našlo 
djelo, kojemu nema ni s koje strane prigovora, i koje bi 
svojim uspjehom i svojim kvalitetama zaista »tuklo rekord«. 
UVjeren sam, da u tom slučaju nikomu ne bi palo ni na 
kraj pameti, da se nateže oko tumačenja pravilnika. Ali 
ovako su gg. polemisti samo indirektno dokazali, da ni 
njihovi kandidati u istinu ne zadovoljavaju apsolutnim 
zahtjevima, pa se faute de mieux nastoji bar kako izvući 
duži kraj. Pošto je nagrada bila podijeljena s jasnim obraz¬ 
loženjem, ustaje u uskrsnulom (po koji put?) »Savreme- 
niku« g. Slavko Cihlar i, dakako, po pravilu pretpotopne 
duhovitosti svojih pradjedova u žurnalizmu svodi sve zlo 
na profesorski stalež. Čudna je stvar, kada g. Cihlar tu¬ 
mači, kako je prije podjeljenja nagrade »agitacija vodena 
u glavnom protiv Milana Begovića«. Kada se radi o efek¬ 
tivnih 10.000 dinara, onda mislim da nikomu nije stalo do 
negativnih rezultata, nego je bilo i suviše jasno, da su 
pristaše »mladih« vodile agitaciju za svoje ljude g. Mesa- 
rića ili bar g. Muradbegovića. Svojom tvrdnjom odaje g. 
Cihlar samo to, da je u istinu njemu stalo samo do g. 


Begovića i da faktično »u tom grmu leži zec«. Jer g. Cihlar 
i sam priznaje, da je »komad mnogo izgubio na pozorničk¬ 
ih, drugim riječima, da na pozornici nije uspio tako, da bi 
odnio apsolutno prvenstvo. Kriviti radi toga način, kojim je 
drama iznesena, sasvim je nelojalna stvar (i može se do¬ 
goditi samo kod nas), jer je g. Begović mogao dobro znati 
prije izvedbe, kakva je režijska koncepcija g. dra Gavelle 
i mogao je komad povući. No meni se čini, da je g. Bego- 
viću ipak laskalo, što stvar režira g. Gavella, čovjek s kojim 
računaju i hudožestvenici, i pod čijom bi rukom uspjeh 
komada bio faktično neoboriv umjetnički uspjeh. Ovako 
uspjeha nije bilo, a kakav bi komad bio u onoj nerealizi¬ 
ranoj izvedbi, koju tkogod zamišlja na temelju pisanoga 
teksta, to ne može nitko da znade. Suponirati se može 
svašta, ali dokazati može to samo zbiljnost. Ja ne mogu 
da ovdje iznesem tok diskusije u sjednici porote, jer me 
nitko na to nije ovlastio, samo bih konstatovao, da sjednica 
nije održana pred mikrofonom, pa je čudnovato, otkuda 
g. Cihlaru tako »autentični« podaci, o kojima u sjednici 
nije bilo ni govora. Tako n. pr. kada govori o »nemoral¬ 
nom sadržaju« »Pustolova«, kao da je »Bijesno pseto« u 
tom pogledu —• moralnije! S ovakvim se besmislicama ne 
može ni polemizirati. Da u poroti nitko nije imao ništa lično 
protiv g. Begovića, jasno je iz toga, što su ista ta »tri 
profesora« bila u poroti onda, kada je bio nagrađen »Božji 
čovjek« g. profesora M. Begovića (ili možda sada g. 
Brgović nije više profesor, već »laka služba«?), i onda 
nije nikomu palo na pamet, da im poriče kompetenciju. 
U ostalom na ovaj način, na koji to čini g. Cihlar, vrlo je 
lako tvrditi sve na svijetu. G. Cihlar tvrdi n. pr., da od 
članova porote »čak nijedan nije ni kazališni kritičar«, a 
ja sam, čini mi se (jer ne poznam lično g. Cihlara, nego 
procjenjujem njegovu dob po onom, što čujem), pisao o 
kazalištu, kada on još nije znao ni abecede. O tom radu 
može, kako bi rekao g. Cihlar, »svak imati svoje mišljenje«, 
ali ga netko može' negirati samo iz — neznanja. Da li g. 
Begović »ima znanja o kazalištu«, to ne ulazi ovdje uopće 
u stvar; jer se ne radi o tom, da li će g. Begović ući u 
porotu ili ne, nego o tom, je li njegova drama valja ili ne. 
Netko može imati ne znam koliko # z n a n j a o kazali¬ 
štu, pa ipak ne mora ni pisati drame uopće, a. kamo li 
baš dobre drame. Ali, kad se već radi o tom blaženom 
znanju o kazalištu, bilo bi vrijedno čuti, gdje je g. Cihlar 
dokumentovao to svoje silno znanje o kazalištu, da može 
ovako s visoka suditi i o nama i o g. Begoviću. Pa onda, 
bar je g. Strozzi »čovjek od teatra« pa ipak ga g. Cihlar 
tretira kao neznalicu, a da i ne govorim o g. dru. Gavelli, 
čije ime mudro prešućuje, ali na nj svaljuje glavnu krivnju 
radi neuspjeha »Pustolova«. Konačno, članovi porote nisu 
se sami nametnuli, nego su ih delegirali »Matica Hrvatska« 
i »Društvo Hrvatskih Književnika«. Da »Savremenik«, ofi¬ 
cijelni organ D. H. K. u svom prvom obnovljenom 
broju napada svoga vlastitog delegata na ovako nedelikatan 
način, to je zaista stvar, na koju bih, kada bih bio dele¬ 
giran od D. H. K., i znao i morao drukčije reagirati. U 
istinu, takvo što ne mogu da učine profesori, nego 
možda pravnici, novinari i dr., ili kako bi se biblijski reklo, 
književnici i. Lj. M. 


Uredjuje i izdaje za ,,Kolo Hrvatskih Književnika": Ljubomir Maraković. — Tisak Zaklade Tiskare Narodnih Novina u Zagrebu. 
Za tiskaru odgovara: Dr. janko Horer, Prilaz Đure Deželića 2. 

Antun Matasović: 

Dr. Hermann von Stein. 

(Uvod novele »Crveni grijeh«). 


Davno sam primio Vaše pismo, ali se ne ljutite 
sto sam dopustio, da tako dugo čekate na moj od¬ 
govor. Cio mi je događaj, o kojemu me pitate, još 
živo u pameti, ali je trebalo vremena, dok sam o 
svemu temeljito razmislio, da mogu dati bar kakav 
takav sud. Prvo uzbuđenje sada se staložilo, pa 
mogu da o tome mislim. Ali prije, kadgod sam se 
sjetio onog, što se dogodilo, cijelo mi se biće do 
dna uzbunilo, a u svijesti sam imao tek jedan osje¬ 
ćaj, da se onda nešto strašno zbilo. 

Pokuš at ću, da Vam preg'leđno sve izložim, a 
Vi pimrite moje riječi onako, kako su napisane i 
nemojte tražiti ništa sakriveno iza njih... Dakako 
da Vam moram posebice govoriti koju i o sebi kao 
i o motivima, koji su me doveli u Vašu zemlju, da 
onda shvatite razloge, zašto sam je ostavio, premda 
sam, kako znadete, ljubio narod Vaš, kao da sam 
njegov član. 

I. 

Petsto godina se vukla, što se znade, moja fa¬ 
milija od geta do geta svili evropskih važnijih gra¬ 
dova i sabirala je novčić po novčić, dok kasno na¬ 
kon velike revolucije i naša rasa nije postala ravno¬ 
pravnim građanima. Tada su i moji pređi izašli s ve¬ 
likim kapitalom u jednom njemačkom gradu i osno¬ 
vali solidnu trgovačku kuću, koja je kroz par gene¬ 
racija rasla i rasla, dok moji nijesu postali nekom 
vrsti plutokratskih magnata. 

Ja ni jesam trebao birati, nego sam mogao 
ostati vjeran tradicijama svoje obitelji, uložiti svoju 
energiju^ u posao, koji su osnovali moji djedovi i 
postati čovjek bogat, pgledan i moćan. Ali od te¬ 
meljnih je svojstava moga plemena, da traži ono, 
što je blistavo, što je sjajno, što privlači. I mene još 
kao dječaka zablenuli su moderni tehnički uspjesi, 
pa sam prepustio braći svojoj, da vode trgovinu, a 
ja sam se dao na studij. I kao razmjerno mlad čo¬ 
vjek svršio sam nauke i dosta brzo stekao glas u 


svojoj struci. Moje se ime nije pronijelo u novi¬ 
nama, o meni se nije govorilo odviše u društvu, ali 
stručnjacima sam pao u oči. 

Došao sam u poslovnicu glasovitog čovjeka, 
koji doskora nije više krio, da me uvažava. Kad je 
dobio narudžbu s Balkana da gradi most preko ve¬ 
like rijeke, uzeo je i mene, upravo povjerio mi je 
najglavniji posao. Preko toga mosta prelazit će 
vlakovi sa Zapada i tako će taj most vezati Evropu 
s poluotokom, koji je spoj Istoka i Zapada. 

Raspravljajući o toj gradnji stari gospodin 
nije mogao, da posebice ne naglasi i simbolsko zna¬ 
čenje još neizvedenog našeg djela. Kod toga bi mu 
se zakrijesile oči, obrazi mu se iz sijede brade i 
brkova zacrvenili, a glas poprimio neku posebnu 
jasnu boju, kao da će zapjevati. Ja sam ga slušao, 
ali ni jesam razumijevao njegova oduševljenja, jer 
se nije odnosilo na sam most, na njegovo novo maj¬ 
storsko djelo, nego u prvom redu na mjesto, gdje 
će stajati, upravo oduševljavalo ga simbolsko zna¬ 
čenje djela. Nije gledao u njemu veliko graditelj¬ 
sko djelo, za koje je svejedno, gdje se izvelo, nego 
mu je baš radi toga, što će vezati Evropu i Balkan, 
pridavao mnogo veće opće značenje. 

Smatrao sam to popuštanjem snage i prelazom 
u senilnost, pa otvoreno govoreći, moj mi je šef 
•adi toga bio i komičan. Dakako da mu toga nije- 
sam pokazao, niti sam mu oponirao, nego sam se 
svojski prihvatio posla ... Dao mi je generalija, a 
od detalja što je najvažnije. Primio sam od njega 
u toliko obrađen materijal, kao učenik, komu kipar 
predaje na detaljnu izradbu skicu u glini, na kojoj 
se jasno razabire kompozicija, sve ostalo kao na¬ 
bačeno, jedino što je definitivno izrađeno lice ili 
koji drugi dio, na kojemu majstor hoće svakako 
da pokaže svoju moć. 

Nijesam se bez mnogo ponosa prihvatio posla. 
Sto drugi dočekaju tek u muževno doba, ja sam do- 

bio na početku svoga stupanja u život. Kao što pod 
prstima sposobnog učenika iz gline postaje kip 
prema zamisli učiteljevoj, tako se i iz mojih računa 
sve više realizirala zamisao mosta željezne kon¬ 
strukcije, koji je naručen od mog šefa. 1 kako se 
zamisao ostvarivala na papiru, tako je rastao moj 
ponos. 

Ali kad bih predložio svoje nacrte i račune 
šefu, dugo bi ih gledao, studirao, a čelo mu se na- 
mrštilo. Odložio bi moje radove, a da ništa ne bi 
prigovorio. Tek iza duže vremena vratio b; mi moje 
papire s korekturama, a jedino, što bi mi rekao, 
bilo je, da mi ne dostaje intuicije. Jer po njegovu 
ona je glavno kod svakog tehničkog djela, a mate¬ 
matika tek izdašno pomoćno sredstvo. 

Ta njegova maksima činila mi se smiješnom, 
ili bar neosnovanom za danas. Imala je doduše ne¬ 
kad, tako sam mislio, praktično značenje, kad ljudi 
još nijesu poznavali jakost građevnog materijala, 
kako je poznajemo mi. Tada su gradili kamene mo¬ 
stove s masivnim stupovima i golemim lukovima, a 
glomazne zidurine bijahu kuće i ostale građevine. 
Kod toga su neki estetski principi bili glavno, ali i 
uzrokom, da je sila materijala potrošeno nepo¬ 
trebno. Danas pak graditelj znade nosivost svake 
cigle i točan otpor plohe, pa upotrebljava samo 
onoliko materijala, koliko prema računu ^ uistinu 
treba, ništa ili jedva nešto više. — Napose željezne 
mostovne konstrukcije s dijagonalnim prenosni- 
cama na uporišta nijesu ništa drugo, nego, moglo bi 
se reći, tek matematičke igrarije. Stupovi gotovo 
da i ne bi trebali, jer jedna i druga obala bile bi do¬ 
voljna uporišta i za najveće proteze. Ali jer nije 
ekonomski praviti previše velike traverze, i moderni 
mostovi imadu više ili manje stupova. 

I kada bih koji put u ovom smislu govorio 
svome šefu, rekao bi mi svojim trijeznim i ozbiljnim 
glasom, da zato današnje kuće nijesu domovi ljudi, 
kadri da postanu ognjištem, koje će privući cijele 
generacije, nego su kao krletke, u kojima može 
ptica da proživi neko vrijeme, ali ne, da se ugni¬ 
jezdi u njoj. 

S nužnim respektom uvažavao sam njegove 
ispravke i nadopune, ali ne s voljom kao što ambi¬ 
ciozan učenik mijesi glinu posve po napucima svoga 
majstora, da konačno može svoju reći, kad bude 
kip klesao iz mramora, tako sam i ja mijenjao svoje 
nacrte i račune, da imadnem slobodnije ruke, kad 
se bude gradilo. 

Ali svoj posao shvatio sam neobično ozbiljno, 
te sam ga radio vrlo savjesno. Tri četiri puta pre¬ 
ispitao sam svoje račune i to tako pomno, da sam 
proračunao za svaku stopu, koliko se rasteiećuje, 
što je bliža sredini između jednog i drugog upori¬ 
šta. Ponovno sam ispitao materijal, kako željeza, 
tako i drugog. Izmjerio sam nekoliko puta pritisak 
vode i uvažio više nego poznati maksimum vodo¬ 
staje. I kada sam tako za svaku predvidljivu eventu¬ 
alnost bio siguran, preuzeo sam izvedbu same gra¬ 
dnje dakako už nadzor svoga šefa. 

Da li je imao previše pouzdanja u me, ili mu 
je ?bilja energija popuštala, kako je ostario, ali kad 
je jednom svoj posao dovršio, prepustio je sve 
ostalo meni, odnosno ispravnije će biti, da je za nj, 


kad su nacrti i računi bili gotovi, njegova zamisao 
bila izvedena, pa u to svršeno djelo nije više mogao 
da dira, isto kao i kipar, kad dovrši kip, iako osjeća, 
koje su mu pognješke, nema potrebe, da ih po¬ 
pravi. Jer što onda nijesam znao, sada znam, da je 
moj šef bio umjetnik. A umjetnikovom dušom struje 
kao voda u rijeci ideje prema nekom velikom cilju, 
do kojega svojim životom i radom hoće da dopre. 

1 kao što voda na put do utoka teži, da izradi korito, 
pa ruje i potkapa ono, što joj smeta, a kad glavne 
zapreke obori, ostaju još neizglađeni tragovi na¬ 
pora, u koje vidljivo ne dira, nego preko njih pre¬ 
lazi, tako i umjetnik, kad ostvari jednu ideju, struja 
ga dalje nosi, do ostvarenja novih ideja, a da se sta¬ 
rima ne vraća više. I moj se šef nije vraćao više 
svome djelu, kad ga je jednom predao u moje ruke, 
jer nove ideje zaokupile su svu njegovu pozornost. 

Gradnja je normalno napredovala, pa je most 
bio dovršen, doduše s malim zakašnjenjem, ali tek 
od nekoliko tjedana. Kad sam počeo s gradnjom, 
činilo mi se, da sanjam. Nijesam mog'ao vjerovati, 
da će doskora izmiliti iz vode upornjaci, na koje 
će se poslagati teške traverze. Ali kad su stupovi 
provirili iz vode i kad su prva uporišta došla na 
njih, bilo mi je, kao da sam se probudio. Tada je 
most već bio tu: traverze se ukrštavaju, most raste, 
on se stvara. I tako su se radnje približavale kraju, 
moje se veselje očitovalo u čuvstvu sličnu radosti 
oca, kad mu se rodi prvi sin. 

No to veselje nije moglo biti potpuno, jer ga 
nije dijelio sa mnom onaj, čije je ime gradnja 
nosila. Često je dolazio, dok se gradilo. Prigovorio 
nije nikad ništa, ali nije rekao nikad ni jedne po¬ 
hvalne riječi. U moje se srce uvukla sumnja i neka 
bojazan, koja je sve više rasla, što se gradnja pri¬ 
bližavala kraju, jer njegovo lice bivalo je sve za¬ 
brinutije. Kad sam ga što upitao, rekao je, da su 
moji računi točni, ali u tonu sam njegova glasa 
jasno razabirao, da po njegovu mišljenju nije nešto 
dobro, da još nešto fali, ali što, nije ni slovca pro¬ 
zborio. Danas ga shvaćam: umjetnik je osjetio sla¬ 
bost intelekta, koji se kod djela oslanja samo na 
račun. Jer djelo se ne može samo iskonstruirati, 
ono treba da izraste iz duše živa čovjeka, ono se 
mora stvoriti, kao što se iz klice razvije vlat. 

U njegovoj nazočnosti bivao sam zbunjen kao 
đak, kad odgovara nenaučenu lekciju, ali kad sam 
bio sam, ubijao sam svoje bojazni. Lukovi se svi¬ 
jaju, vežu jednu zemlju s drugom, te čekaju samo 
čas, da pokažu svoju jakost, kad između njih pređu 
prvi tereti. 

I to je došlo. Moj šef nije došao na dan pre¬ 
daje mosta prometu. Delegirao je mene, da ga za¬ 
stupam i prepustio da mene ospu vijencima, cvije¬ 
ćem i oduševljenim govorima, kad sam kao prvi 
putnik izašao iz vlaka, koji je prvi prešao preko 
mosta. Opijen slavom zatomio sam sasvim u srcu 
svoje sumnje i svoju bojazan, i kada su me gotovo 
zaluđeni pronijeli na rukama kroz radoznalu masu, 
teško sam sagriješio starcu, velikom čovjeku. Bore 
na njegovu čelu, kad me je inspirirao, protumačio 
sam zavišću. Godine su prošle, ali još danas, kad se 
toga sjetim, oblije me stid. Bio sam onda još raz¬ 
mjerno mlad, prividni me uspjeh zanio i podjario 

moj p° nos te sam godine rada, života i iskustva 
s velikim talentom svoga šefa zapostavio onom, što 
sam ponio iz škole u život. 

Nakon toga o mome se imenu došaptavalo o 
njemu se počelo govoriti, napokon i pisati. Meni 
su se otvorila vrata lijepe budućnosti, pa sam mi¬ 
slio, da joj na prag stanem sigurna koraka. Upiti i 
ponude su stizale na moje ime. Birao sam i tražio 
s za mene i nakon godinu dana rastao sam se 
sa setom. Oproštaj je bio čudan: u njegovu oku kao 
da se zacaklila suza, a moj stisak ruke odavao je 
premoćnu samosvijest. 

Našao sam pomoćnike i prihvatio se samostal¬ 
nih osnova. Rada je bilo, ali ništa, što bi zadovoljilo 
moju ambiciju. Za me se čulo, za me se znalo, ali 
novinske tiiade nakon predaje mosta prometu bile 
su kao momentani bljesak bez pravog efekta. Ljudi 
kao da se još nijesu pouzdavali u mene, te mi se 
mJesu usuđivali povjeriti veće poslove. Vrijeđalo 
me to, ah ja sam radio, čekajući da dođe moj mo- 
menat. . J 

, Međutim on nije dolazio, a nije ni mogao doći. 
i reče godine moga samostalnog rada izašla je u 
jednom stručnom listu notica, da balkanski most 
popušta. Kada sam iz naslova vidio o čemu se radi 
protrnuo sam, i nijesam se usudio, da je dvaput 
pi očitam. Iza toga počele su o tom pisati novine 
a nije prošla ni godina dana, podigla se cijela hajka 
na bivšeg moga šefa. Imenovana je komisija, koja 
je pronašla, da uporišta popuštaju i da se cijeli 
most rasklimao, te da će se morati obustaviti pro¬ 
met preko njega. Novine su vodile žučljivu kam¬ 
panju i napravile političko pitanje. Udarci su padali 
sa svih strana. Uzbuđen sam čitao sve članke, koji 
su do mene došli i grozničavo tražio svoje ime, oče¬ 
kujući da se bura svali na mene. Ali nijednoga 
slovca nije bilo o meni, sve su se navale ticale moga 

Ali to baš ubijalo je mene. Jer u duši svojoj 
dizao sam, da je most moje djelo, na koje sam 
tako bio ponosan. U mojoj radionici bili su izloženi 
naciti toga mosta. Zidovi su bili puni fotografija 
, r . azr }^ ^ aza g ra dnje, te pojedinih momenata sa 
zaključne proslave. — To sam sve uzalud pokazivao 
kroz tih nekoliko godina svoga samostalnog rada 
svojim posjetnicima, da ih indirektno uvjerim o 
sebi. Ali slike nijesu djelovale, jer most je nosio 
ime moga bivšeg šefa. Zavidio sam starcu i obje- 
đivao ga pred samim sobom, kao da je počinio zlo 
djelo. 

Nacrti i slike, koje su me kroz godine napu- 
njali ponosom, sada su bile svjedoci moga ne¬ 
uspjeha. Jedna po jedna slika silazila je sa zida, da 
ustupi mjesto kasnijim radovima, do kojih nijesam 
puno držao. 

Bio sam svijestan svoje krivnje i požalio sam 
starca. Htio sam da mu se ispričam i da svu krivnju 
uzmem na se. Za vrijeme najžešćih napadaja po¬ 
kori' 0 sam ga. Primio me lijepo kao učitelj učenika. 
Kušao sam svesti razgovor na most, ali nijedna riječ 
prekoi-3 nije izašla iz njegovih usta. Starac je sa 
stojičkim mirom primio sramotu na se, tek oko 
usana zarežale su mu se dvije crte gorke rezignacije 


Predstojao je velik proces, koji je do kraja 
imao uništiti proslavljenog čovjeka, ali do parnice 
nije došlo. Kod kolaudacije prigodom primanja 
mosta bili su i neki državni funkcionari, koji bi 
nužno morali biti uvučeni u proces. Radi toga izja¬ 
vila je državna komisija, kad je ponovno preispitala 
nacrte i račune, da nije krivnja na graditelju, nego 
da je popuštanje prouzročila nepredviđena pro¬ 
mjena terena to više, što su posljednje godine bile 
kišne, pa je struja vode postala znatno jačom. 

Starca nije zadesio proces, ali mu je slava bila 
pokopana. Onih nekoliko godina, što mu je ostalo 
života, proživio je tiho, povučeno kao isluženi 
invalid. Zapušten i zaboravljen oprostio se s ovim 
svijetom. Tek kada se doznalo za njegovu smrt, 
počelo se opet pisati o njemu, najprije u stručnim 
listovima, a onda i u novinama. Posljedica je bila, 
da su potražili njegov grob, na državni trošak pre¬ 
nijeli mu tijelo u narodni panteon i u njegovom 
gradu podigli mu brončani spomenik. 

Međutim nijedna komisija nije mogla zata¬ 
škati moje krivnje, koje sam bio svijestan pred 
samim sobom. Ni jednim slovom nije bilo spome¬ 
nuto moje ime, ali ja sam osjetio svu težinu svoje 
odgovornosti i pred starcem i pred narodom, koji 
je s toliko oduševljenja dočekao izgradnju mosta. 
Radio sam dalje povjerene poslove, ali sam se sve 
više povlačio u se. Razočaranje je ubijalo moje 
ambicije. 

U mom radu dirigent je bio čisti razum, ali 
onda počeo sam osjećati, da bit čovjeka nije samo 
razum, nego da ima u čovjeku još nešto, što sam 
godinama skrbno zatomljivao u sebi. Istinitost star¬ 
čeve maksime, da je intuicija glavno kod stvaranja, 
da je iznad matematike i da ona dolazi do onoga, 
do čega ni najtočniji računi ne mogu da dopru, 
sinula mi je u potpunoj svojoj jasnoći. 

Osjetio sam se pogođenim od neke više sile, 
za koju dotada nijesam mario, koja svojom mre¬ 
žom veže cio svijet, a koja se gordo osvećuje onom, 
koji joj se hoće da otme. Jehova, Bog osvete, koji 
je inspirirao pjesnike psalama i Pjesme nad pjesma¬ 
ma, pokazao je svoju moć i razmeo mrvice moga 
racionalizma. 

Most i danas stoji na istom mjestu, ali nije 
moj, premda mu je malo građevnog materijala pri- 
dano, jer intuicija drugih ispravila je moju mate¬ 
matiku. 

I nakon svega toga mogao sam ostati na svom 
mjestu, graditi mostove i gradnje željezne kon¬ 
strukcije, ali duh moje rase nije mi dopustio. On u 
jednu ruku teži za onim, što je sjajno, što bliješti, 
sto privlači pažnju sviju, a mostovi preko potoka i 
željezni potpornji za rezervoare uz tvornice bili su 
već tako obične stvari, na koje se nitko nije oba¬ 
zirao. U drugu ruku blagoslov ili prokletstvo' Moj si¬ 
jeva zakona, koji kroz hiljade godina ne pušta 
Izraela, da se digne preko neke razine, nije dopu¬ 
štao ni meni veći uspon od balkanskog mosta. Jer 
poznato vam je, da su po tom zakonu Židovi pe¬ 
riodično nakon stanovitog niza godina otpuštali 
dugove dužnicima, davali stanoviti dio svoga imutka 
sirotinji i hramu, a to sve za to, da članovi Izraela 
ne budu s jedne strane jedni silno bogati, drugi opet 

previše siromašni, nego da među njima vlada neko 
ravnovjesje. I zato još danas Židov Židova pomaže 
izdašnije, nego članovi drugih nacija. Rasna težnja 
za nekim ravnovjesjem dirigira, da bogatiji po¬ 
mognu bijednika, da se i on izdigne. 

Ta praksa kroz hiljade godina preradila je 
naše kosti i srž, da se mi gramzeći za blještavilom 
uspnemo do neke točke, ali se do vrhunca uspeti ne 
možemo. I za to dok bi svojim kapitalom mogli biti 
nesavladivi gospodari, mi smo nehotične sluge Vas 
sviju, koji ne ćete, da nas priznadete sebi ravnima. 
Zato mi nijesmo nigdje prvaci, nigdje svjetionici 
po kojima zalutali na pučini ravnaju svoj plov, nego 
tek amateri, tek ženijalni diletanti. 

Spomenuti most je bio prerana kulminacija 
moga rada, dalje ne bih mogao. Preko te točke gore 
u visine ne pušta me prokletstvo rasnog zakona. 
I dok me je duh rase gonio za blještavilom, morao 
sam se okrenuti na drugu stranu, na drugo područje. 

Natrag kući nije mi dao. Mogao sam ići. Braća 
bi me dočekala raširenih ruku. Ali njihov rad nekad 
je imao premalo čara za moje ambicije, da se vra¬ 


tim, značilo bi uzmaknuti. I za to sam ostao, gdje 
sam. Kroz dvije godine likvidirao sam sve poslove, 
a onda počeo' iznova i kao zreo muž postao sam 
ono, čim još i danas kitim svoje ime, naime »doctor 
iuris«. 

Opaska autora. Novela opisuje sukob 
radnika u jednom industrijskom poduzeću nekog 
pograničnog grada S. H. S. prvih dana nakon pre¬ 
vrata, kod kojega je Dr. Stein kao odvjetnik bio 
posrednik vlasti i poduzetnika. Došlo je i do krvi, 
te je taj događaj svratio na se pozornost javnosti. 
Nakon toga retirirao je Dr. Stein drugiput u životu 
i povratio se braći, jer »trgovina ne dopušta sna- 
trenja, nego gledaj,' kupi, skuplje prodaj. To je 
čisti račun, najrealnija matematika«. — Prijatelju, 
kojemu piše ovaj list, daje savjet: »Kršćanstvo je 
idealizam. Ono traži sreću izvan zemlje i za to veli 
čovjeku, da klekne, — to je teško, ali je diktat 
razuma i srca. Vratite se idealizmu, kojemu je vaš. 
narod pokornikom kroz tisuću godina. Ako pak 
želite stvoriti nešto novo, znajte, kad bi i bilo izve- 
divo, da je do toga još vrlo daleko«. 


Zlatko Gorjan: 

Zov. 


Danas 

nemam ni molitve, ni suze, ni pokore, — 
dozivanja me čudna tajnim šumom zovu, 
znak osjećam u duši svojoj 
i znamen posvećenja Tvog. 

Pred očima lik neznani mi stoji 
i bliz je meni kao tuga večernja 
i dalek je ko priča iz mog djetinjstva, 
što negdje slušo sam, kad dan je tmuran bio. 

I tražim riječ, neizrečenu, novu. 

I slušam, kako vrijeme sate broji. 

I osjećam se svemoćnim ko mag. 

I danas bih od sreće plakat htio. 


A1 nema gotskog tamjana u duši, 
ni svetih riječi molitava starih, 
ni mudrih riječi dobrih svećenika. 

A1 nešto — iz daleka — zvoni . . . 

Znak osjećam u duši svojoj 
i znamen posvećenja Tvog. 

Ja stojim nijem, bez želje i bez straha 
ko brodar stari, koji voli more 
i koji snažnom rukom more reže 
na brazde duboke. 

Bez straha stojim danas tu i čekam 
na zov Tvoj! 


I spreman sam da pođem! 

Da bacim iskićene plaštove u more, 
što dosad sam ih teško nosio, 
da bacim želje sve u krilo ludom vjetru, 
da bacim oči u vatru sunčanu 
i da ko slijepac sačekam Tvoj zov. 

A iz daleka nešto zvoni. . . zvoni . . . 

— to nisu stara posvećena zvona!— 
i zove me! 

A ja sam spreman, kao nikad dosad, 
bez molitve, bez suze i bez pokore 
da pođem na Tvoj zov 
u Nedohvat zemaljskoga života, 
da prignem glavu 
i da mirno pođem. 

Štefa Jurkić: 


Alej, Kleon i Parmenide. 

Legenda o Njoj.. 


Mrzio je one bijele golubove što oblijeću stu¬ 
povlje hrama. I ruže je mrzio što su oko hrama 
upravo mahnito cvale. I još gore! Užas! — on, nje¬ 
zin svećenik, mrzio je nju — božicu, kojoj je morao 
da prinosi žrtve. 

Kako si pustila, da se je takova strašna mržnja 
duboko uvukla u dušu tvog svećenika Aleja, Afro- 
dito?! Pa i ti se dobro sjećaš, da je Alej bez mržnje 
i s veseljem hranio tvoje golubove, a nasmijana lica 
nosio ruže u tvoj hram. Istina je, već onda si se 
ljutila, da onaj tamnooki dječak ne uzdignu nikada 
očiju k Tebi i da se je uvijek žurio iz hrama. Osje¬ 
ćala si da si mu ravnodušna i ti i tvoji golubovi i 
* tvoje ruže i zaljubljenici, što su ulazili i izlazili iz 
hrama. Jedva je dočekao, da se svrši žrtva i da ga 
otac pusti k moru. Tamo je bilo Alejevo srce. Gra¬ 
dio je tvrđe od pijeska i radovao se, kad ih mali 
vali ne bi mogli da obore. Kada bi se zasitio i toga, 
igrao se glinenim vojnicima, koje mu je načinio 
Aglajin otac. Tako je prolazilo djetinjstvo Alejevo. 

Nikad mu nije padalo na um, da slijedi zalju¬ 
bljenike, što su se, zagrljeni, gubili u sjenama gaja. 
Niti je ikada prisluškivao šapatu i uzdisajima nji¬ 
hovim. Sve je to Aleju bilo obično, jer se u tome 
i rodio. 

Pa kada i zašto je on to sve zamrzio? 

Aglaja, mala Aglaja! Od najranijeg djetinj¬ 
stva igrali su se skupa. Ili dolje kod mora ili u sve¬ 
tom gaju. U igri su prolazili dani, nizali se jedan 
za drugim, da nisu ni zapažali, kad su prešli preko 
one maglene, skoro nevidljive ograde, što je zatva¬ 
rala djetinjstvo njihovo. Ali se i nije ništa promi¬ 
jenilo. Samo je Alej najednom spoznao, da je 
Aglaja jako nježna djevojčica, koju on mora da 
štiti i zaklanja. Više joj nije dopuštao, da ona nosi 
isto tako teško kamenje za gradnju njihovih tvr¬ 
đava, kao on, a kad je trebalo da pređu preko 
kamene ograde, popeo bi se prvi i ruku joj pružao, 
da joj bude lakše. I glas mu je postao blaži, kad bi 
joj u igri štogod zapovjedio. Kao da je osjećao, 
kako je sada osjetljiva duša ovakove djevojčice, 
da bi ju i jedna tvrđa riječ povrijedila. 

Jednoga dana igrali su se iza hrama pred sve¬ 
tim gajem skrivanja. Eto sada je red na Aglaji, 
da se skrije. 

»Ovaj put me ne ćeš nikako naći, vidjet ćeš!« 
doviknula je i otrčala prema gaju. 

Alej je čekao oslonjen uz drvo, brojao do 
deset i onda pošao da je traži. 

Kad je ugledao Aglaju, kako žurno izlazi iz 
gaja, zastao je zapanjen. Zla slutnja obuze mu 
dušu. To da je Aglaja, ona ista, što je sad malo 
prije onako veselo otrčala u gaj? Blijeda, široko 
rastvorenih očiju, prilazila je k njemu. Polagano, 
čudnovato, nedjetinjski. »Alej, nikad više ne ću 
doći ovamo, nikada više«. I pošla je. Srdžba obuze 
Aleja. Potrči prema gaju i opet zastane. Bio je 
smeten. I njegove oči gledahu čudnovato — ne¬ 
djetinjski. 


Bljesnula je spoznaja i on, sin Afroditinog 
svećenika znao je u isti tren, što je ubilo Aglajino 
djetinjstvo. Da se osveti? Pa što da čini? Kao da 
se je dosjetio nečemu, započe da kupi kamenje i da 
snosi tamo kamenoj ogradi, gdje je bio jedini izlaz 
iz svetog gaja. Kad je nanio cijelu hrpu, sakrije se 
iza ograde. 

Čekao je dugo. I dočekao je. Dolazili su za¬ 
grljeni. Njezine kose bile su pune ražinih latica, a 
on je latice otpuhivao dahom. I izašli su zagrljeni. 

Alej je čekao da prođu, a onda je počeo da za 
njima baca kamenje. I mladić i djevojka nagnu u 
bijeg, ustrašeni i uvjereni, da ih plaši pustopašni 
koji satir, a možda i sam Pan. 

Pomaman od srdžbe bacao je Alej kamenje, 
dok ga od otraga ne pograbi čvrsta ruka. 

»Što je to? Jesi ii poludio?!« strogi glas očev 
probudi ga iz srdžbe i bijesa. 

»Nesretniče, ti tjeraš Afroditine poklonike!« 
očev glas sav je drhtao od uzrujan ja, a jaka ruka 
povukla je Aleja sa sobom. 

»Izazvao si srdžbu božice, boj se kazne nje¬ 
zine! Ali će ti prisjesti ta igra. Bit će ti prva i 
zadnja. I onako se ljudi sve više udaljuju od starih 
bogova. Još ovo malo boje se na otocima, a čujem, 
tamo u velikim gradovima ohladnili su posve. Ah, 
božice, ne daj da oči moje dočekaju dan nevjere 
i nezahvalnosti!« 

I proplaka stari Afroditin svećenik, kad je sina 
uveo u kuću. Strogo, strogo mora da kazni sina, da 
ublaži gnjev božice. I kaznio ga je. 

Mjesec dana nije Alej izašao, nije mogao da 
izađe iz malene izbe, u koju ga je otac bio zatvorio. 

O, da je samo malo naslućivao Alejev otac, da 
se je tamo, u onoj izbi, duša Alejeva punila 
mržnjom i da će sin njegov, kad izađe, biti nevjer¬ 
nik i nezahvalnik! 

Alej, kad je iza mjesec dana izašao opet na 
sunce, ni izdaleka nije više sličio dječaku, koji se 
je onog dana igrao s malom Aglajom. Od onog 
živog i veselog dječaka postao je ozbiljan i mrk 
mladić. 

Otac je sve više stario. Pomisao, da će iza 
očeve smrti on morati da prinosi žrtve onoj božici, 
koja je skrivila smrt Aglajinog djetinjstva, upravo 
ga je izmučila 

Aglaja! Gdje je? Mora, prvu nju mora da po¬ 
traži odmah. Sve, sve će da učini, samo da mala 
Aglaja zaboravi ono — -- 

Što se više približavao njezinu domu, duša mu 
se je sve više punila velikom nježnosti i dobrotom. 
— Ali — dom Aglajnih roditelja bio je prazan. Od 
susjeda doznade samo to, da se je cijela obitelj 
odselila s otoka, samo nisu znali kuda. 

Sva nježnost i dobrota pade na dno Alejeve 
duše, a na površini ostade samo gorka i velika bol 
i osjećaj teške samoće. 

•i-- 

Kako je vrijeme prolazilo, nježnost se u Ale- 
jevoj duši poče dizati sa dna i spojena sa boli pre¬ 
tvarala se u čudnovatu čežnju! Aglajina slika ostala 
je u njegovoj duši i sve se je više stapala u zago¬ 
netnu i maglovitu predodžbu čiste, prečiste djevice. 
Oborenih očiju, prolazi sva u bijelu, nasmiješena. 

Prolazili su dani, a Alej je živio u nadi, da će 
jednog dana bijelu djevicu ugledati živu pred so¬ 
bom i pažljivo je promatrao djevojke što su dola¬ 
zile u hram. I one su gledale u lijepog, tamnookog 
mladića, a Alej se kao razočaran uvijek povlačio 
iz njihove blizine. Ne, nije nijedna! Ni izdaleka ne 
sliče bijeloj djevici. A gdje je ona? Gdje da je 
potraži, gdje da je sretne? 

Jedne mjesečeve noći naglo se trgnuo oda sna 
i ustao. Zašto — ni sam nije znao. Skinuo je bijelu 
koprenu, prevješenu preko glavice malog mramor¬ 
nog stupa i pošao u hram. Ponutrica hrama bila je 
ošarana mjesečinom. Još kao u snu popeo se Alej 
do kipa Afroditina i ogrnuo koprenom nagu božicu. 
Brzo je sišao i velika nada ispuni mu dušu. Upravo 
je mjesec punim trakama obasjao kip! 

Posred tih traka mjesečevih Alej ugleda sada 
jasno pojavu bijele djevice. Mislio je, da još sanja, 
a u to nesta pojave. A ona božica tamo, ona loša 
kopija knidske Afrodite činila mu se sada takovom 
rugobom, da joj je strgao koprenu, kojom ju je 
obvio, i okrenuo glavu. 

Dugo je te noći sjedio pred hramom na mje¬ 
sečini. Golubovi, koji su se gnijezdili po arhitravu, 
sad su mirovali, a ruže nisu bile u cvatu. 

Gdje je, gdje je ona?! 

A-a — sjeti se Artemide lovkinje. Pa ona je 
prava djevica! Eno, tamo na najbližem otoku njezin 
je hram. Kako, kako da se nije sjetio prije? O —- 
poći će onamo. Što za to, ako otac njegov živi već 
dulje vremena u zavadi s Artemidinim svećenikom 
Kleonom? On će ipak da pođe onamo. Možda, 
možda će Artemida, djevičanska lovkinja, da umiri 
čežnju njegove duše! 

Jjc 

Jedne večeri, upravo za izlaska mjesečeva, 
zavesla Alej prema bližnjem otoku, koji je pripadao 
i bio posvećen Artemidi lovkinji. I ako mu je duša 
bila puna radosna očekivanja, kad je drhtavim 
rukama privezao čamac uz obalu, postao mu je 
korak polagan i neodlučan, kad je pošao uz bre¬ 
žuljak. . ... 

Bilo je to davno, kad se posljednji put penjao 
ovim istim putem. Bio je još malen dječak i majka 
ga je vodila. Samo — od djevičanske božice nije 
mu ostala nikakova slika uspomene, nikakovo sje¬ 
ćanje. 

U hramu je drhtalo nekakovo svijetlo. Dugo 
se Alej nije snašao. 

Pa gdje je djevičanska boginja? Zar ona ama¬ 
zonka? Ona tamo sa kratko pripasanim hitonom 
i lukom u ruci? 

Dugo je Alej nijemo gledao kip Artemidin 
obasjan drhtavim svijetlom, a duša mu se punila 
sve više i više žalošću i očajem. Tiho je jecao. Kao 
da je žalio i nju i sebe i čežnju mladosti svoje. 

A tko će pomoći? Nitko. Ne — nije ona, nije 
to ona! 


Ova će uvijek odapinjati ovako luk, a on će 
i dalje nositi teret zagonetne čežnje duše svoje. 

»Djevice lovkinjo, bozi neka znaju, gdje je 
ona? Ne, ni ti nisi kriva, što ti dadoše taj luk i 
tobolac sa strelicama, a ne silaziš kao ona po traku 
mjesečevu sa nebesa!« 

Uz lagani šum vesla su rezala vodu, a Alej je 
opet nosio natrag neutaženu svoju čežnju. Ponovno 
je tuga savila njegovu dušu, ali je osjećao, da se 
rađa u njoj duboka vjera. Jednom će je ugledati. 
Ali gdje, kada? Alejev je otac pobolijevao. S dana 
u dan morao je da gleda, kako propadaju i umiru 
stari običaji i vjera otaca. 

Gledao je i zapažao to nestajanje i kod Aleja, 
premda nije Alej nikada pokazivao očitog nepo¬ 
sluha. Duša sina njegova udaljivala se od ovoga 
svetišta. To mu je podgrizalo dušu i načelo i tjer 
lesno zdravlje. Kad je osjetio, da mu se bliži smrt, 
pozvao je Aleja k sebi. Sa suzama u očima molio 
ga je, da ne ostavlja svetište i ne zapušta žrtve. 
Isprekidanim riječima i grozničavim žarom u očima 
šaptao je sinu' o onim vremenima, što ih je još 
pamtio njegov otac, kada su svaki dan dolazile po¬ 
vorke i hrlile k hramu, kad su se svaki dan prinosile 
tolike žrtve. 

»Jesu li onda hodale djevojke u dugim, bijelim 
haljinama, jednostavne, tihe i lijepe?« zapitao je 
Alej. 

Otac ga nije razumio. 

»Djevojke! Ah one su iste, one nisu krive. Ali 
tko? Tko je samo svemu tome kriv!?« 

Nije opazio, da je Alej prignuo glavu, već je 
nastavio da šapće tajanstvenim glasom o tuđinu, 
koji da je kriv svemu tome nehaju i mlakosti. 
Rimljani su dopuštali, da su im Egipćani i toliki 
drugi upravo nametnuli nekakove npve bogove i 
oni su krivi za ovu pustoš, što je po cijeloj Heladi 
nastala oko posvećenih mjesta iza praznih hramova. 

Ali Afroditin je svećenik čvrsto vjerovao u 
osvetu starih bogova, zato je molio sina, da ustraje 
u službi Afroditinoj. I Alej nije mogao da odbije tu 
posljednju želju umirućeg! 

f 

* 

Kleon, Artemidin svećenik, škrtac je! Svi su to 
govorili, svukud su okolo pričali, da je velik škrtac. 
U njegovoj kući pokraj hrama ima škrinja okovana 
mjeđu, gdje Kleon krije blago svoje, koje još nitko 
vidio nije. Tako se pričalo okolo. 

Kadgod su na Artemiđinu otoku boravili strani 
trgovci, svaki put bi ih Kleon pozvao k sebi. Obično 
se onda pričalo po otoku, da je Kleon opet kupio 
dragog kamenja i plemenitih kovina. Svi su držali, 
da Kleon kupuje te dragocjenosti iz bojazni, da bi 
iskovani novac ipak mogao da izgubi na vrijednosti. 

Neka on samo sprema i skriva! kadgod bi go¬ 
vorili Kleonovi rođaci i lukavo bi se smiješili. S ko¬ 
likim su veseljem pomišljali na tu bogatu baštinu, 
koju su tako iščekivali. 

Ipak su Kleona na otoku svi voljeli. Škrtost 
njegovu nisu nikako mogli da slože sa toliko drugih 
vrlina njegovih. U istinu bila je u Kleonovoj kući 
škrinja i u istinu je tamo Kleon spremao blago 

svoje. Bila je sva okovana rnjeđu i nalazila se je u 
onoj malenoj izbi u potkrovlju, a otvarala se veli¬ 
kim ključem, koji je Kleon uvijek nosio uza se. 

U izbi je uz škrinju stajao i mali stol. Na nje¬ 
mu je ležalo svakojako oruđe: maleni čekići, ma¬ 
lena dlijeta i pile i čudnovati nožići — cijela mala 
radionica. Ali — kao da iz te radionice nije još ni¬ 
šta proizašlo. Još se od nikog nije čulo, da se Kleon 
bavi ikakovim zanatom. A ipak, u izbi netko radi, 
vidi se da netko radi i često radi! 

* 

Iza Artemidina hrama, iz Kleonove kuće upravo 
je izlazio trgovac dragog kamenja, koji svake go¬ 
dine dolazi na otok. Radi Kleona je došao na otok 


mičak. O bogovi, a sad ga eto u istinu drži u ru¬ 
kama! 

A gdje je ključ, da otvori okovanu škrinju? — 
Kutijicu s draguljem postavi na stol i okrenutom 
glavom ne ispuštajuć je s oka otvarao je škrinju. 
Kao iz bojazni, da bi sunčeve trake mogle da ka¬ 
men odnesu. 

Iz okovane škrinje izvadio je Kleon nešto, što 
je bilo umotano u bijeli, zlatom i srebrom protkani 
veo. Drhtavim rukama polagano je razmatao, a 
ispod vela se sve više sjalo i ljeskalo. 

Kruna!! — Kruna od zlata! Bila je izdjelana u 
obliku ljiljanovih cvjetova, a urešena najdragocje¬ 
nijim zrnima bisera i najčudnovatijim draguljima. 
Na sredini, gdje je kruna bila najšira, manjkao je 

već po drugi put ove godine. Nosio je cijelu vrećicu 
novaca, a lice mu se lukavo i zadovoljno smiješilo. 

Gore u malenoj izbi stajao je Kleon kod onog 
stola i promatrao u ruci sićušni kamičak. Bio je to 
dragulj tako neobična sjaja, da je Kleon drhtao od 
radosti. Opet je dragulj položio u kutijicu, ponovno 
ga izvadio, da još promatra njegovo čudnovato 
ljeskanje. Kad je napokon zaklopio kutiju, pritisnu 
je obima rukama na prsa i dugo je stajao, kao da 
u šapatu moli. — Popodnevno sunce baš je ubacilo 
toplo žuto svijetlo kroz jedini i maleni otvor sa re¬ 
šetkama u zidu, kad je Kleon ponovno stupio u izbu. 
U onom toplom sjaju sunčevih zraka otvorio je ku¬ 
tijicu. Kakav je to sjaj, kakovo je to blještavilo! U 
svim bojama lama se svijetlo, a eno u dnu ostaje 
uvijek nekakovo duboko plavilo morske vode, kad 
po njoj plešu srebreni sunčevi plamičci. To je, 
upravo je to ono, što Kleon već tako dugo treba i 
traži. Dvadeset godina čekao je na taj maleni ka- 


jedan dragulj. Da, upravo taj, što ga je Kleon sada 
kupio. Cijelu vrećicu, sav novac što je imao, izdao je 
za njega. 

I sada je Kleon s čekićem i dlijetom spretno 
popravio i raširio u sredini mjesto, što je bilo 
spravno, da prihvati kamen malim kvačicama. Kad 
je uvio kvačice, bio je zadovoljan. Ovaj dragulj za¬ 
vršio je i okrunio sjaj uresa ove tajanstvene krune! 

»Kruna je gotova! — Gotova je! Napokon«, 
šaptao je Kleon. Nakon punih dvadeset godina 
štednje i rada, eto — sada — gotova je! Svaki dra¬ 
gulj i ures u ovoj kruni otkupljivao je malim i ve¬ 
likim žrtvama i pregaranjem. A kolike pogrde i ko¬ 
liko prezira! — jer, Kleon je dobro znao, što se je 
o njemu sve govorilo i još uvijek govori. 

Ali — sada je gotovo. Prošlo je sve. Obima 
rukama pridigne krunu u sunčevo svijetlo, da se je 
sva zasjala. 

Najveća i najljepša kraljice, hoće li ova kruna 
biti tebe dostojna!? 

Kleonove se oči zagledaše u prošlost! 

Kad je ono bilo!? — Da, baš onaj dan kad se 
otac povratio iz Argosa, otprativši sestru svoju, što 
je polazila za svećenika velikog Herinog svetišta, u 
blizini Argosa. O kako je Kleon uzbuđen slušao 
pomno i pažljivo, što je otac pripovijedao! 

»Ne, nikada nisam mislio, da ima takova lje¬ 
pota na svijetu, kao što je Herin kip. Poliklet ga 
stvori! Zamislite samo! Kip je sav od zlata, samo 
su ruke i glava od bjelokosti. Velim vam, moraš da 
padneš na zemlju i da se ničice pokloniš. Čini ti se, 
da je upravo sada sišla kraljica Olimpa na zemlju. 
Vi se čudite! Braćo, velim vam ponovno, da sam se i 
ja čudio, da je ljudska ruka mogla da stvori ona- 
kovu ljepotu. Velik je bio Poliklet!« 

»A ima li ona krunu na glavi?«, upitao je onda 
Kleon oca, »Je li okrunjena?« 

»Čekaj, da se sjetim. Ne, krune nema, samo je 
oko glave zlatan obruč!« 

»Čudno, zašto nema krune«, šaptao je Kieojr. 
»Kraljica, a nema krune! Onda — onda ću ja nači¬ 
niti krunu za kraljicu. Kad budem muž! Da, onda ću 
imati i novaca, da pribavim zlata i dragog kamenja. 
Onda, poći ću u Argos da okrunim kraljicu!« 

Otac se je samo nasmiješio i pošao s prijate¬ 
ljima na trg. Čuli su poluglasne riječi Kleona dje¬ 
čaka, ali su ih i zaboravili. 

Od toga dana zavlada Kleonovom dušom ne¬ 
poznata i nevidljiva kraljica i osjetio je neobični 
poziv, da on treba da načini tu krunu kraljičinu. 

I kad je Kleon odrastao, započeo je da štedi i 
čuva i male srebrene novce, koji su mu kao pomoć¬ 
niku u hramu padali sada i češće u ruku. Jest, na- 
zvaše ga škrcem. Dobivao je, imao je, ali je bio sve 
poderaniji i zapušteniji, pa gdje su zlatnici, kome 
daje novac, pitali su okolo. 

Iza majčine smrti posta sve još gore. Odijelo 
sve same zakrpe, a sandale . . . Djevojke ga nisu 
više ni gledale, a i prijatelja je bivalo sve manje. 
Sve je to Kleon vidio, sve je Kleon podnosio — 
samo radi nje i krune njezine! A što zato, da je 
prošao eto i život Kleonov? Pa sve prolazi, sve i 
mora da prođe -— a on ima, ima napokon gotovu 
sjajnu krunu, kakove ljudi ni bozi nisu vidjeli. 

A sada u Argos! Pa da, zašto da još čeka!? 

Ali Argos je daleko, a on sada nema ništa, 
nema ni bakrenika, a kamo li zlatnika. 

O Kraljice! Pa — druge su godine olimpijske 
igre! Ako se onda priključim drugima, koji budu 
putovali u Olimpiju i ne ću za put mnogo ni tre¬ 
bati, a toliko novaca već bih dotle mogao da saku¬ 
pim. — Pa kraljica je u Argosu i ostaje u Argosu, 
ona će sigurno da čeka na Kleona i krunu njegovu. 
Hoće li kraljica čekati? 

Još se je neko vrijeme odrazivala kruna u 
Kleonovim očima, a onda je drhtavim rukama 
umota u bijeli veo i položi u okovanu škrinju. 

Jest, Kleon je škrtac i posjeduje, blago. 


I Alej se spremao u Olimpiju. Nepodnosiva je 
bila ona beznadna tuga, što mu je ležala na duši. 

Bit će toliko zabave u Olimpiji, pa zašto da 
Alej ne odbaci tugu? Koliko je samo ljepote i uži¬ 
taka već u samom putovanju po moru! A onda u 
Olimpiji! Bogovi, kolika vreva, kakova šarolikost i 
koliko stranaca! Pa igre! Pobjede! 

Kao vjetar razagnat će to onu pustu sivoću, 
što mu obavila dušu. 

Još je jedna nada vodila Aleja na put i ako 
se nije tome podao, i ako nije htio da to prizna. 
Možda, možda u onom moru vreve ljudstva kod 
olimpijskih svečanosti i igara da sretne nju — 
Aglaju! Pa da je i ne sretne, barem bi mogao da 
štogod dozna o njoj. 

Već je dulje vremena štedio i prikupljao no¬ 
vac za putovanje, a napokon je raspitujući "doznao, 
koja će se lađa ustaviti na Melosu. 

Alej postade nestrpljiv. Pred samo putovanje 
odvesla jednog dana do Melosa, da tačno propita, 
kad se nadaju, da će pristati ona trgovačka lađa na 
putu u Olimpiju. Doznao je već prije vijesti židov¬ 
skih trgovaca iz Male Azije, da su unajmili veliku 
lađu i da će. prevesti i putnike. Lađa dolazi iz Si- 
dona i polazi vrlo rano u Olimpiju, jer trgovci 
razvijaju svoju trgovinu mnogo prije početka sa¬ 
mih svečanosti. 

Koliko se začudio, kad je na Melosu ugledao 
i Artemidinog svećenika Kleona. I chlamys i plašt 
bili su tako trošni i izderani, a sandale! Alej se 
držao, kao da ga nije opazio. Upravo se je pobo¬ 
jao, da mu Kleon ne bi bio suputnikom. Kad je 
načuo, da Kleon pita za Argos, umiri se. Onda će 
putovati u društvu samo kratak komad puta. 

Aleja je bilo stid — pa što je to s Kleonom! 
Škrtac jedan, barem da se je oprao i obukao, kad 
je pošao od kuće. 

Već je zanoćalo, kad je Alej sjeo u svoju 
barku, da zavesla kući. Žurio se nije. Nebo je bilo 
vedro, a voda tako mirna, da su se zvijezde lelijale 
i odrazivale! Mjeseca nije bilo! Samo od vremena do 
vremena zarezao je Alej sad jednim sad drugim 
veslom mirnu vodu i sav je tonuo u čudnovato i 
ugodno uzbuđenje. 

Aglajina slika pojavi mu se tako jasno pred 
očima, i ona nada kao da je postala zbilja, da 
sigurno tamo čeka ona na njega. 

Proživljavao je sve čare ponovnog sastanka: 
iznenađenih prvih pogleda, pa plašljiva pitanja — 
stisak ruke — i ništa više. — Pa Agdaja je ona 
djevica njegove duše! Eno opet je vidi tako jasno 
— tamo na vodi, kao da mu sad dolazi u susret. 
Kako je visoka i sva je u bijelu!- 

Lagano veslanje tržnu Aleja. Približavala se 
nečija barka. Da mu ne omete samoću, zavesla Alej 
malo na stranu. To je sigurno onaj Kleon! Ako se 
vraća na svoj otok, onda mora da upravo sada 
skrene drugim pravcem- 

Međutim Kleon nije skretao, nego je baš za- 
veslao uporedo s Alejevom barkom. 

»Čuo sam, da ćeš i ti na put, Aleje! U Olim¬ 
piju! I vrijeme je Aleje. — Mlad si ■— a uvijek si 
na tom pustom otoku. A treba — mladost treba da 
d malo slobode udahne!« 

Alej se začudio prijaznom glasu, ali je šutio. 

»Aleje, kao da ti još misliš na našu zavadu!? 
A vjeruj mi, ja više i ne znam pravo, zbog čega se 
onda zavadismo tvoj otac i ja. Ne znam. A gledaj, 
meni si ti posve drugačiji od tvog oca, pa zato 
pođoh ovu večer za tobom«. 

Topal i prijateljski bio je Kleonov glas i Alej 
nije mogao da dalje šuti. U tišini one večeri razvi 
se za kratko vrijeme živahan razgovor. 

Vesla su lagano rezala mirnu vodu, a onda — 
obadvije barke odjednom promijeniše smjer. Alej 
se uputio s Kleonom na njegov otok. 

Sad vesla snažnije zaveslaše, a upravo su zvi¬ 
jezde počele da se gase, kad stigoše na Artemidin 
otok. Kleon nije znao ni sam sebi da protumači, što 
ga je to privuklo ovome šutljivom mladiću. Da 
mu je tko samo dan prije rekao, da će druge ve¬ 
čeri on sam odati stranom čovjeku svoju najveću 
'tajnu, ne — ne bi mogao da povjeruje. Je li to 


skrivila ona čudnovata mirna noć bez mjeseca, ili 
čudni pogled ovoga tužnog mladića? — Kad je 
Alej u drhtavom svijetlu uljenice ugledao predivnu 
krunu, nije mogao da dođe k sebi! 

Onu sjajnu krunu da je izdjelao ovaj ne¬ 
ugledni Kleon?! I za koga!? Nemoguće, nevjero¬ 
jatno je to. Za koga je ta kruna dogotovljena? Za 
nju. Za kraljicu! Pa gdje je — nemoguće! 

Kad je Alej zagledao u Kleonove oči, posta 
mu jasnije i vjerovao je njegovim riječima. 

U dubini Kleonovih očiju zagledao je čežnju, 
onu istu, tako dobro poznatu. Pa to je i čežnja 
njegove duše i Aleju se pričini, da mu je Kleon 
davni brat i da ga sada prepoznaje.- 

Samo je li Hera u Argosu ona, je li dostojna 
ove krune!? A ako ne, ako nije, što onda!? 

1 žao posta Aleju i Kleona i krune i samoga 
sebe!-- 

(Nastavit će se.) 


Ivo Horvat: 

Tugaljive pričice. 


i. 

Zimi mi majka često kazivala priče, 

Pa još i sad čujem njezin glas 
U svježem škripanju snijega. 

Samo danas je ta priča teška — 

I duga, ko ljudski vijek . . . 

II. 

Stupamo jedno uz drugo. Bez riječi. 

Iza nas ostaju stope u snijegu. 

Njena je nožica manja, 

Ali dobrota je u nje veća. 

Dobrota: s kojom me muči, 

Da u rođenom bolu postajem i ja bolji. 

III. 

Ja bih Ti sazdo kuću od sniježnih vedraca. 
U njoj bi vladala Ti, o kraljice mala. 
Gledaj! Zvončići leđni nekako otužno zvone: 
Jedna je ptičica pred nas smrznuta pala. 

Ja bih Ti grijao ručice vlastitim dahom, 

Pa neka onda vjetar slobodno huči. 

Hoćeš li poći sa mnom, radosti moja? 

— Hladno je, šuti, ajdemo kući! 

IV. 

I došo je mjesec, u kome ruže cvatu, 

Kupine zru, a pčelice zuje u cvijeću, 

Sunce se smije u kapljama prve rose, 

Uz glazbu krošnja korovi ptica lijeću 


»Beatrice gledaše gore, a ja gledah u nju« 

(Dante: Raj.) 

A Ti se diviš pjesmi, pticama, suncu 
I prolaziš ulicom, kao da I.etiš u lugu. 

U tvome oku pliva toplina i jutro. 

U tvome oku vidim ja i svoju tugu. 

V. 

U prekrasnoj noći, kada zvijezda pane, 
Zastane nam dašak. Iza njena lijeta 
Bljesak kratko traje, a u nama osta: 

Jedan mali ushit i malena sjeta. 

Upravo baš tako nestala si i Ti: 

Kao sjajni bljesak, kao zvijezda tija... 

Kada Tebe tražim putovima cvjetnim, 

Vraćam se u dvore svojih iluzija. 

Noći, zvijezde, dvori — sve su ovo sanje. 

Pa i Ti si, Milče, jedna sanja sama. 

Sanje, sanje, sanje: ja bih htio znati, 

Što sam ja med vama, što sam ja med vama! 

VI. 

Netko u gnijezda je dirnuo, 

Ptičice kruže u letu. 

Sjene se njihove spuštaju, 

Sa sjenama granja se pletu. 

Ona i ne zna za bolove, 

Tiha je kućica njena. 

A ja se uzdižem s pticama 
I pred nju ću pasti ko sjena. 

J. Prerovsky: 

U zoru novog dana. 

(Nastavak.) 


Zaboravivši na ljude oko sebe živio je ovdje 
dosada ugodnim, jednostavnim i sretnim životom. 
A sada je nanovo trebalo poći među ljude, pretva¬ 
rati se, biti himben, drzak i surov. Sve bi se to dalo 
lako podnositi, samo kad bi našao novi takav kutić. 
Zašto se već jednom ne ženim? pitao je sam sebe. 
No na to je pitanje ovaj čas bilo teško dati odgovor. 

Kako je stara sobica opustjela, kad je Duka 
poskidao svoje slike, a knjige stavio u košaru! Sto 
je ostao bez stonjaka. Posteljina je bila porazba- 
cana. U sobicu se počeo uvlačiti sumrak. Na hod¬ 
niku čekala je Duku domaćica. Ova nije mogla 
shvatiti, zašto je tako naglo ostavlja. Duka nije 
bio raspoložen, da se s njom dugo objašnjava. 
Pružio joj ruku i obećao, da će je koji put posjetiti. 

U večernjem sutonu klimao je Duka prema no¬ 
vom stanu. Pred njim je sluga gurao na tačkama 
svu njegovu imovinu. Tako osamljen i jadan nije 
se još nikada osjećao. 

Napokon je u rujnu mogao Duka da sa svojim 
momcima osnuje Prosvjetno društvo. Pravila su 
već odavna bila potvrđena, ali ih je predstojnik bez 
razloga zadržao kod sebe preko dva mjeseca. Po 
njegovu mišljenju društvo nije moglo biti bez po¬ 
litičke pozadine, a on se za politički život u kotaru 
držao više odgovornim, nego za svoj službeni po¬ 
stupak. Tek kad se Duka pritužio kod više oblasti, 
predao mu predstojnik pravila. 

IV. 

Na zapadu su plovili niski oblaci raštrkani kao 
bijeli jaganjci, a između njih se poput dječjega oka 
plavjelo ažurno nebo. Sunce je ovila bjeličasta ma¬ 
glica. Ustitranim zrakom širio se mukli i tajanstveni 
šum, koji je na mahove nadjačala neugodna buka 
seoske pilane. Prazna polja i pusti vinogradi oda- 
vali su kasnu jesen. Tek gdjegdje žutjeli se nepo- 
brani kukuruzi, dok su seljaci na drugim njivama 
orali i sijali žito. Oko seoskih kuća zgurili se goli 
šljivici. Mjestimice stršili su ponosno orijaški ke¬ 
stenovi pokriti žutim lišćem. U poljima crvenjele se 
krošnje osamljenih trešanja. Nedaleke šume bile su 
nalik na bakrenasto more. Hrastove krošnje s oštrim 
crtama nadvisivale su ostalo drveće. Između naran¬ 
častih bukava žutjeli se rijetki grabovi i osamljeni 
klenovi. Nekoliko omorika na nedalekom groblju 
u polju ovijala je plavičasta maglica. Daleke šume 
plavjele se kao tek ubrane šljive, a krajnji ogranci 
njihovi stapali se s ažurnim nebom. 

Na pokošenoj livadi, posutoj tek otpalim uve¬ 
lim lišćem s nedalekih hrastova ležao je Duka. Otva¬ 
rao mu se vidik na jedan dio sela i bukovu šumu iza 
njega. Nedaleko sijao je zamišljen seljak, dok je 
njegov sin, osamnaestgodišnji momak, dri jao iza 
njega. Crna mekana zemlja primala je u se sitno 
sjemenje i dragovoljno se podavala oštrim zupcima 
drljače. Katkad bi prošla mimo pobožna seljakinja 
s velikom košarom na glavi ili smotanom plahtom 


ispod pazuha. Sve je ovijala prijatna toplina, bo¬ 
gatstvo boja i jasnoća obrisa, kako to samo kasna 
jesen može da pruži. 

Duka se na mahove zadubao u tajanstvenost 
jesenske prirode, a zatim pomno čitao knjigu, što 
je sa sobom ponio. Kad je već htio da pođe kući, 
opazi na vrhu nedalekih vinograda vitak djevojački 
lik. Uskim puteljkom između pobranih vinograda 
spuštala se djevojka prema njemu. Ramena i nepo- 
kritu glavu obasjaše joj tople sunčane zrake. Bila 
je Anđelka. Na grudima je ljubomorno stiskala ne¬ 
koliko strukova bijelih krizantema. Meke i oble crte 
lica, kovrčasti uvojci uz sljepočice, vitak djevičan¬ 
ski struk i sitne djetinje ruke —• sve je to učinilo na 
Duku tako silan utisak, da je ne znajući, što radi, 
ustao i pošao prema njoj. Anđelka ga dočekala 
s neobičnim oduševljenjem i prijateljski mu pružila 
desnicu. 

Pođoše zajedno. Duka se zanimao za Anđel- 
kin nenadani put u obližnje selo, a zatim je stao 
raspitivati o zdravlju roditelja i njezinu načinu ži¬ 
vota. Anđelka mu odgovarala veselo i prpošno, te 
je njezin bogati alt odjekivao ustitranim jesenskim 
zrakom. S naročitim povjerenjem pripovijedala je 
Duki o svojim skrovitim željama i dirljivim prizo¬ 
rima iz svoga svakidašnjeg života. Ostavivši školu 
počela je živjeti novim, probuđenim životom. Ne 
brinući se za spletke i naklapanja u mjestu, poma¬ 
gala je majci u kućanstvu i vezla sitne predmete za 
svoju opremu. Duki nije bila ni na kraj pameti mi¬ 
sao, da je zapita, hoće li se naskoro udati. Ta An¬ 
đelka mu je ovim pripovijedanjem pokazala svoju 
privrženost i oduševljenje za njega, te bi bilo ne¬ 
umjesno svako takvo pitanje. 

Lagano i postepeno, prekaljena dubokim i 
snažnim čuvstvima rađala se u njemu spoznaja, da 
ga Anđelka ljubi. Ta je li to mog;uće? Je li moguće, 
da ga ljubi djevojka, koju je sebi zamišljao kao da- 
lek'ideal, što ga nikada postići ne će? Čime da 
otkupi njezinu ljubav? Čime da zasvjedoči, kako joj 
je neograničeno zahvalan i odan? No Anđelka nije 
ovaj čas tražila od njega nikakvih dokaza ljubavi. 
Nošena bogatim i opojnim čuvstvima bila je zado¬ 
voljna, što u svojoj blizini gleda čovjeka, koji je 
iznenada i netraženo postao sadržaj njezinih pomla¬ 
đenih misli i probuđenih osjećaja. 

Na rastanku je ipak prekorila Duku, što tako 
malo zalazi u društvo. Duka se ovim Anđelkinim 
riječima nije nadao. Počeo se ispričavati, kako u 
Markovcu nema nikakva društvenog života. Kako su 
Markovčani dosadni, sitničavi i zlobni. Uostalom, 
komu da i zalazi? Čuvši to, Anđelka se veoma sne¬ 
veselila. 

— Možda ipak nijesu svi takvi, odgovorila je 
Duki. . . 

— Zalazite li k učiteljicama? upita je napokon 
Duka, sjetivši se, da je to jedino mjesto, gdje bi se 
mogao sastajati s Anđelkom. 

— 1 Katkada ... to jest u zadnje vrijeme više 
puta, ispravila se Anđelka. 

Pod silom novih utisaka, što ih je u njemu 
ostavio sastanak s Anđelkom, nije se Duka mogao 
snaći nekoliko dana. Čitave sate proboravio bi u 
svojoj sobici premećući sitne uspomene iz mladosti. 
Bili su tu i stihovi posvećeni prvome idealu. Da je 
taj ideal bila obična švelja, kćerka siromašnoga 
nadničara, Duka nije ni sam pravo znao. Zatim da¬ 
rovi, slike i listovi, što ih je pune vrela čuvstva po¬ 
svetio prvoj dubokoj, nesretno završenoj ljubavi. 
Premda je otada prešlo već nekoliko godina, Duka 
se još uvijek nije usudio, da otvori te listove i da 


— U čemu? dobacio je Duka. 

Ovo je pitanje bilo malo nezgodno za učite¬ 
ljice. Stoga se zadovoljiše s nekoliko najobičnijih 
prigovora. 

S takvim prepirkama počinjali su i obično se 
s njima svršavali Đukini posjeti kod učiteljica. An¬ 
đelka bi za to vrijeme nervozno ubadala iglu u svoj 
ručni rad čekajući nestrpljivo, da razgovor pređe 
na drugi predmet. No kroz neko vrijeme postale su 
učiteljice prema Duki obzirnije. Jamačno, su naslu¬ 
tile neki bliži odnošaj između njega i Anđelke te su 
čak i pokušale, da posreduju između njih. Duka je 
odlučno odbio svaki takav pokušaj. Nije štoviše ni 

ili čita. Odjednom je zavolio samoću i duga snatre- 
nja za prekrasnih jesenskih večeri, kad se zapadno 
nebo ospe jakim rumenilom, i dok se na zemlju već 
spustio sumrak, nebeski svod još uvijek gori i 
plamti čarobnim ognjem. Više nije sumnjao, da 
ljubi zanosnije i jače možda nego prvi put. 

Jedne večeri odluči napokon, da pođe k učite¬ 
ljicama. Bio je čvrsto uvjeren, da će kod njih naći 
Anđelku.- I nije se prevario. Učiteljice su jedva do¬ 
čekale priliku, da mu mogu dobaciti koju riječ o 
zabludama kršćanstva. 

— Pomislite, govorio je Duka odlučno, da se 
kršćanstvo razvilo za najvećega cvata rimskoga 
carstva, u jednoj od rimskih pokrajina. Prosvijet¬ 
ljeni Rimljanin bio je odviše kritički raspoložen, a 
da bi mogao slijepo primiti bilo kakvu lažnu nauku 
vjersku. 

— Nemamo mi ništa protiv toga, branila se 
gospođa Po'man. No zašto su ovu pravu nauku po¬ 
povi kasnije iskvarili? 


sam nastojao, da bilo na koji način osvoji Anđelku. 
Pustio je tek slobodan zamah čuvstvima, koja su ih 
poput snažnoga vala nosila jedno drugome ususret. 

Kad je neke večeri pod kraj studenoga došao 
k učiteljicama, našao je Anđelku samu. Gospođa 
Poiman bila je nešto zabavljena u kuhinji, dok je 
Anđelka sjedila pokraj peći na platnenoj počivaljci. 
Dan prije bila je s ocem na komisiji pa se tom pri¬ 
likom nahladila. 

— Bolesna sam . . . umrijet ću, dočekala je 
Duku s dražesnom ženskom domišljatošću. 

— Valjda još nije tako opasno, odvrati joj na 
isti način Duka. Uostalom, dobro je, da se za svaki 
slučaj ispovjedite. 

— Možete li vi to učiniti? 

— Zašto ne bih? Samo ako vi pristajete. 

Duka je primaknuo stolicu k peći i glumeći 
svećenika stao je obzirno i blago ispitivati, što je 
sagriješila. Anđelku je očito razveselila Đukina do¬ 
sjetljivost pa mu je stala nabrajati svoje grijehe. 

Kako je prepisivala zadaće, varala majku, krala še¬ 
ćer — priznala je čak i to, da je bila zaljubljena . . . 

— Dakle sad su mi svi grijesi oprošteni, do¬ 
dala je naposljetku. 

— Još ne! Treba da se prije pokajete. 

— Dobro, ja se kajem. Je li to dosta? 

— Treba da također odlučite, da ne ćete više 
griješiti. . . 

Međutim je ušla u sobu učiteljica Poiman, koja 
je tek iz daljine slušala, što se u sobi događa. An¬ 
đelka je još uvijek sjedila u počivaljci ne mogući 
se osloboditi od utisaka, što ih je u njoj ostavila 
ova nenadana ispovijed. 

— Vi ste stvoreni za svećenika, govorila je kao 
kroz san Duki. 

Toga dana zaspala je Anđelka vrlo kasno iz¬ 
mučena najrazličitijim mislima. Još se sutradan na¬ 
lazila u krevetu, kad je malo zvono pozivalo vjer¬ 
nike na ranu misu. Bila je nedjelja. Da pođe u 
crkvu? Sigurno će i Duka biti tamo. Nakon krat¬ 
koga oklijevanja ipak se spremila i pošla na misu. 
Kako je htjela ostati nezapažena povukla se na kor. 
S nekim neodređenim čuvstvom slušala je službu 
Božju. Kod podizanja poklekla je s ostalim vjerni¬ 
cima. Kad se župnik okrenuo k puku, da dijeli pri¬ 
čest, opazila je Anđelka među starim ženama pred 
oltarom i Duku. Zar je to uistinu on? Kako se mo¬ 
gao tako poniziti, da s brbljavim babama obilazi 
oltare! 

Prije svršetka mise izašla je Anđelka iz crkve. 
Pošla je u crkvu očekujući, da će se dogoditi nešto 
veliko, a kad tamo — vratila se razočarana. Čo¬ 
vjeka, koga je ljubila više od svega, morala je gle¬ 
dati kod čina, koji je držala nedostojnim izobražena 
čovjeka. 

Nedaleko od crkve dočekaše je učiteljice. 

—- Kako ste vi odjednom postali pobožni! 
uskliknula je gospodična Mica. 

— Nije li to možda posljedica jučerašnje ispo¬ 
vijedi? primijetila je gospođa Poiman zlobno. 

Za kratko vrijeme izašao je i Duka ne znajući, 
da je Anđelka bila u crkvi. Anđelka se silila, da 
bude prema Duki susretljiva i mila kao i prije, no 
u duši joj se rađalo nepovjerenje, možda čak i 
mržnja prema njemu. 

O Nikolju priredilo je markovačko Vatro¬ 
gasno društvo zabavu. Načuli su nešto, da će i do- 
ljansko Prosvjetno društvo prirediti zabavu. Da ih 
»rujani« preteku i osramote! Toga oni ne bi mogli 
nikako dopustiti. Najveće zanimanje za zabavu imao 
je pobuditi glavni zgoditak lutrije, naime dobro 
utovljeno prase, što ga poklonio sam predsjednik 
društva, jedan od najuglednijih Markovčana. Bio je 
predsjednik Vatrogasnoga društva, kum crkvenih 
zvonova, predsjednik općinskoga, crkvenog i škol¬ 
skog odbora i t. d. 

Već oko osam sati bila je dvorana Velike go¬ 
stionice posve puna. Uz jadnu vatrogasnu glazbu 
plesalo se obijesno i divlje. Nevješti plesači gurali 
se međusobno ostavljajući na haljinama plesačica 
tragove znojnih ruku. Markovačkoj gospodi pružila 
se prilika, da pokažu svoje demokratsko raspolože¬ 
nje. Kao žigica tanak predstojnik preplitao je no¬ 
gama uz omašnu trgovčevu gospođu. S gospođom 


sučevom plesao je trgovački pomoćnik. Seljački 
momci otimali se za mlađe učiteljice. 

Duka se međutim nalazio u maloj sobi u dru¬ 
štvu pristava, oficijala i nekoga općinskog pisara, 
koji se bez ikakva stida pridružio svakome, da pije 
na njegov račun. Već otprije pripiti stadoše ovi za¬ 
dirkivati u Duku. Nikako ni jesu mogli da podnesu 
na svome stolu čašu malinovca, što je pred Dukom 
stajala. Oficijal je nadugo i naširoko razlagao, kako 
u životu imade slučajeva, kad svaki pošten čovjek 
treba da se opije. Pristav je bio mnogo zlobniji, pa 
je stao naklapati koješta o mladim ženama i lije¬ 
pim udovicama nišaneći pri tom na Dukino ne¬ 
iskustvo. Kad je počeo razgovor o plesu, razvalio 
je pisar naširoko i usta i oči: 

— A znade li gospodin plesati? 

Duka se radi svega toga ne bi možda uznemi¬ 
rivao, da se nije u blizini nalazila Anđelka sa svo¬ 
jim roditeljima. No ovako je ispio malinovac, spu¬ 
stio čašu na sto i pošao u plesnu dvoranu. Glazba je 
upravo počela udarati valcer. Duka je ponosno pro¬ 
šao dvoranom. Napokon se zaustavio kod neke go¬ 
spođice. To je bila nova učiteljica, koja je došla na 
mjesto učiteljice Ljubićeve. Skladno razvita dje¬ 
vojka s bujnom crnom kosom i kao noć tamnim 
očima. Duka je još nije pravo poznavao. Pristav i 
ostalo Dukino društvo izađoše u plesnu dvoranu i 
poredaše se uz vrata. Plešući otmjeno i lako Duka 
se nije ni ogledao na njih. 

Iza plesa poveo je Duka učiteljicu Olgu za¬ 
jedno s njezinom majkom u malu sobu. Započeše 
živahan razgovor o prilikama u selu. Međutim se u 
plesnoj dvorani igrala lutrija. U maloj sobi osta¬ 
doše samo Anđelkini sa sucem i njegovom gospo¬ 
đom. Duka je slučajno pogledao Anđelku. Neki 
čudan osjećaj prostru jao mu čitavim tijelom. Naoko 
bezbrižna, Anđelka je živo pratila razgovor svojih 
sa sučevima. No Duka je opazio, kako ga stalno 
uhodi, kako uzrujano namješta haljinu i kovrča 
kosu. Slutio je ljubomor. Čim je glazba nanovo 
zasvirala, a Duka Olgu predao drugome plesaču, 
pošao je do Anđelke, da je zamoli za ples. Anđelka 
ga odbila. 

Duka se povukao u kut plesne dvorane. Anđel- . 
kin ljubomor činio mu se suvišan i smiješan. Ta ona 
je mogla uvidjeti, da je Duka otišao u plesnu dvo¬ 
ranu samo zato, da izbjegne pripitu društvu. Da je 
ostao uz Olgu jedino zato, da se s tim društvom ne 
mora nanovo rastati. Da je napokon pokušao ispra¬ 
viti svoju tobožnju pogrešku. Što još od njega 
traži? 

U dvorani se međutim pojavio sv. Nikola 
s vragom. Sv. Nikola bio je učitelj iz nedalekoga 
sela. Malena zbita osoba, kestenjave kose i svijetlo 
sivih očiju. Zaodjeo se u dugu bijelu košulju i pa¬ 
pirnatu misnu haljinu. Na glavi je imao pozlaćenu 
mitru, a u ruci biskupski štap. Vrag je bio mnogo 
bolje maskiran. S kratkom kozjom bradicom i 
kozjim roščićima, s velikom šubarom na glavi, za¬ 
ogrnut u izvrnutu kapelanovu bundu i opasan jakim 
lancem. Na nogama je imao praporce. Plesači i ple¬ 
sačice skupiše se oko njih uokrug. 

Sv. Nikola izmucao je nekoliko latinskih reče¬ 
nica, što ih je naučio još u nižim razredima srednje 

škole. Zatim je uzeo da čita knjigu ispunjivih i ne- 
ispunjivih želja, što su ih Markovčani poslali pred 
nebeskoga Oca, gdjekoje od njih bile su pune sitni¬ 
čave zlobe. Sudac je na pr. molio budilicu, da ubu¬ 
duće nezakašnjava u ured; pristav pomadu za po¬ 
mlađivanje; ravnatelj škole želio je, da poraste 
cijena krumpiru i t. d. Iza to ga je sv. Nikola za¬ 
jedno s^ vragom počeo šetati između plesača. Svi 
postadoše radoznali, što će biti. Odjednom je đavao 
uhvatio u lanac nekoga trgovca i stao ga vitlati 
dvoranom. Prisutni prasnuše u divlji smijeh. Trgo¬ 
vac se izmotavao iz lanca, no vrag nije imao prema 
njemu obzira. Navlačio ga tako dugo, dok nije sv. 
Nikoli uručio obilat prilog za Vatrogasno društvo. 
Nastala je posvemašnja strka i bježanje. Svatko je 
htio da se sakrije i neoplijenjen ostane. Vrag je 
ipak svakoga našao: na hodniku, u točionici i u 
susjednim sobama. Napokon se sve stišalo, a sv. 
Nikola i vrag htjedoše da odu. Najednom im se 
približi sudac i šane im nešto. Sv. Nikola i vrag 
pođoše u malu sobu. Preostao je još liječnik, no 
on je svoj prilog već uručio predsjedniku društva. 
Bio to očiti nesporazumak. Liječnik nije dopustio, 
da ga uhvate u lanac. 

— Predstojniče, zahtijevam od vas, da posre¬ 
dujete u ime vlasti! vikao je starac ogorčeno. 

Predstojnik je bio u neprilici, jer se malo prije 
dao_ sam odvući. Napokon sv. Nikola odustane od 
svoje nakane, a liječnik sa svojom obitelju u znak 
negodovanja pođe kući. Za njima je neopaženo iza¬ 
šao Duka i krišom ih pratio sve do njihova stana. 
Iza toga se odmah vratio kući. Pred zoru, kad se 
posljednji Markovčani vraćali sa zabave, u njegovoj 
je sobi još uvijek bilo svijetlo. 

V. 

Naveče pošao je Duka do učiteljica. Zatekao 
je Anđelku šutljivu i blijedu. Svi njegovi pokušaji, 
da je uvuče u razgovor i tako od nje ukloni neugo¬ 
dnu uspomenu na jučerašnju zabavu, ostadoše bez 
uspjeha. Na njegova pitanja nije uopće odgova¬ 
rala, s učiteljicama je govorila ne osvrćući se na 
njega — kao da ga i nema. Kad je iza toga Duka 
pratio kući, stala je na raskršću želeći se oprostiti 
s njime, što inače nije nakada činila. Duka je ne 
obazirući se na sve to htio pratiti dalje. 

— Ne bi lijepo bilo od mene, govorio je, da 
vas ovdje na po puta ostavim. 

— Ali ja ne ću, da me dalje pratite! branila se 
Anđelka odlučno. 

Iza toga nije vidio Anđelku preko tjedan dana. 
Prestala je zalaziti k učiteljicama. Jednom je Duka 
prolazeći pokraj liječnikova stana zatekao na pro¬ 
zoru. Čim ga Anđelka opazila, povukla se naglo 
unutra. Duki je bilo jasno, da ga hotimice izbjegava. 
Ne osjećajući se ni najmanje krivim, teško je pod¬ 
nosio ovaj bezrazložan ljubomor. Još je više bio 
povrijeđen njegov ponos. Da se to desilo s drugim 
mladićem, tumačio je sebi Duka, Anđelka bi doduše 
postala prema njemu hladna, ali ga ne bi očito pre- 
zirala. Kad je napokon opazio, da mu ne odzdravlja 
uopće, izgubio je svaku nadu u izmirenje. 

— Bolje prije, nego kasnije, tješio se Duka. 


Zato je to većom marljivošću radio na pripra¬ 
vama za akademiju Prosvjetnoga društva, koju je 
nastojao prirediti poslije Božića. Tamburaški zbor 
vježbao je nekoliko glazbenih komada. Pojedinci 
učili su deklamacije. Predsjednik se spremao za 
proslov. Nedostajalo je samo zgodno predavanje. 
Jednom je Duka našao maloga Jozu, koji je sada 
bio tajnik društva, posve sama u sobi za sastanke. 
Sjedeći za stolom zamišljen pisao je nešto. Opazivši 
Duku htio je sakriti svoje bilješke, ali je bilo pre¬ 
kasno. Pod naslovom Prosvjetom k slobodi doka¬ 
zivao je u nevelikoj raspravi, kako je prosvjeta 
glavni uvjet za narodnu, gospodarsku, duševnu i 
ćudorednu slobodu. Duka ga upozorio na neke ne- 

dostatke rekavši mu pri tom, da će to biti preda¬ 
vanje za društvenu akademiju. 

— Da li ću to morati napamet govoriti? upla¬ 
šio se Jozo, jer još nikada nije javno govorio. 

— Naučit ćeš napamet, hrabrio ga Duka, a 
što ne budeš znao, gledat ćeš u rukopis. 

Kad se jednom Duka vraćao iz ureda, sastao 
se s Olgom. Poslije nikoljske zabave još je nije 
vidio. Iza uobičajenih pitanja počeše razgovarati o 
zabavi. I Olga je odmah poslije liječnikovih pošla 
kući. Nije joj se svidio postupak prema liječniku. 

— Kako su se mogli tako surovo i ružno po¬ 
nijeti prema nemoćnom starcu! govorila je i sada 
oštro. 

Duki i nehotice padne na pamet ponosna i 
uvrijeđena Anđelka, koja nije ni dopustila, da joj 
izjavi saučešće. 

Dalje su govorili o školi, o svakidašnjim poslo¬ 
vima i sitnicama u mjestu, dok ne dođoše do Olgina 
stana. 

— Zašto nas ne pohodite koji put? prekorila 
ga Olga na rastanku. 

Duki je bilo neugodno, što ih već nije pohodio 
— ta stanovao je u blizini — te joj obeća, da će 
pred veće doć k njima. Pošao je oko četiri sata, a 
vratio se tek poslije sedam. Olgu je zatekao, gdje 
ispravlja zadaće. Ona je odmah odložila pero, spre¬ 
mila zadaćnice u ormar i zamolila ga, da sjedne za 
sto. Olga je sjela nasuprot nagnuvši se nad sto i 
prekrstivši ruke, uzimajući od vremena do vremena 
držalo s perom i rišući različite likove na podlozi, 
što se pred njom nalazila. Duka se uspravio u na¬ 
slonu, ljevicom obuhvatio desnicu, oduprvši se ovom 
tek katkada o vrh niskoga naslona. Uz prozor je 
sjedila Olgina majka šijući nekakvu opravu. Veliku 
svjetiljku, što je visjela sa stropa, i slike po zido¬ 
vima ovijala je polutama. 

Razgovor je tekao vrlo živo. Duka se zanimao 
za razlog, radi čega je Olga premještena. Ona ni 
sama nije pravo znala. Ispočetka je veselilo, što će 
ostaviti zabitno selo, u kome je prije službovala. 
No to veselje nije potrajalo dugo. Bila je ogorčena, 
kad je saznala, da bi imala nadomjestiti predstojni¬ 
kovu ljubavnicu. Olga je to rekla Duki bez ikakva 
okolišanja. Osim toga su je druge dvije učiteljice 
već prvoga dana neprijateljski dočekale. Posvema 
su je isključile iz svoga društva, do koga joj uosta¬ 
lom nije mnogo stalo. No to im nije bilo dosta. 
Počeše je uhoditi u školi, raspitivati njezinu djecu, 
ogovarati je i klevetati. Potajno, bez njezina znanja 
provodila se disciplinska istraga protiv nje. 

— Što je najsmješnije, dodala je ogorčeno, 
sva se moja krivnja sastojala u tome, što sam za 
predavanja o rodi rekla nekome mališu, da ga je 
roda donesla. Gospođice su na temelju toga izmi¬ 
slile čitave pripovijesti o trudnoći i primaljstvu, 
koje sam ja tobože djeci pripovijedala. 

— Ne. čudite se tome toliko! uvjeravao je 
Duka. Kako bi mogle stare i nelijepe usidjelice po¬ 
dnositi mladu i razvitu kolegicu. 

Duka nije sve do sada opazio, da je Olga uisti¬ 
nu lijepa. Njezine tamne oči iskrile se zavodljivo u 
večernjem sutonu, meke su usne lako podrhtavale, 
niz obla ramena spuštale se pravilne ruke sakriva¬ 
jući nehotice lijepe i pune grudi. Ispod dugih ru¬ 
kava provirivao je sitan dlan s pravilnim i glatkim 
prstima, koji ni trenutka ni jesu mogli ostati u istom 
položaju. 

Uto je već Olgina majka priredila kavu. Oniska 
i prosijeda gospođa, vrlo slična Olgi. Sjela je k nji¬ 
ma za sto. Nije posjedovala veliku izobrazbu, no 
imajući mnogo iskustva znala je duhovito razgova¬ 
rati o događajima svakidašnjega života. Razgovor 
je tekao iskreno i toplo, bez ikakve ukočenosti, te 
se Duka počeo osjećati kao među svojima. Na 
odlasku zamoli ga Olga, neka ih više puta pohodi. 

Nemajući drugoga društva, Duka je odsada 
češće pohađao Olgu. Ubrzo se sprijateljiše. Olga se 
zanimala za sve, a najviše za Đukin rad u Prosvjet¬ 
nom društvu. Duka joj potanko ispripovjedio, kako 
je došao do namisli, da osnuje Prosvjetno društvo. 
Spomenuo joj sastanak s Jozom i veliku požrtvov- 
nost ovoga umnog mladića. Zatim joj više za razo¬ 
nodu pričao o zaprekama, što ih je trebalo svladati, 


o smiješnim i dirljivim prizorima iz društvenoga 
života, o pojedinim uspjesima i neuspjesima. Raz¬ 
ložio joj pri tom i svoje nazore o zadaći prosvjet¬ 
noga rada u narodu. Uvjeren duboko, da kršćanstvo 
i prava znanost ne mogu nikada doći u sukob, Duka 
je među omladinu širio sve, štogod je držao na¬ 
prednim i dobrim u gospodarskom, društvenom i 
duševnom životu. Stanovito blagostanje i uređene 
društvene odnošaje smatrao je temeljem za svaki 
duševni i vjerski napredak. Tek narod gospodarski 
i društveno osiguran, prost od svih predsuda, moći 
će da se posveti idealima, što mu ih nameće 
kršćanstvo. 

Premda je bila drugih nazora, Olga je pomno 
pratila Đukina razlaganja često mu povlađujući. 
Nije to bila sama slobodoumnost nazora, nego i 
ona duboka osjećajnost, koja je samo ženama pri¬ 
rođena, i razumijevanje svega, što se oko njih 
zbiva, osobito ako se to tiče osoba i predmeta njma 
naročito dragih. Koje čudo, da je Duka počeo ne- 
svijesno osjećati, da bi Olga bila djevojka za njega, 
djevojka, koja bi ga kao žena i kao drugarica pot¬ 
puno shvatila, koja bi mu bila najjači oslon u svim 
pothvatima. 

Olga nije bila od onih ljepotica, koje se raz¬ 
meću svojom ljepotom, prodaju je po svim uglo¬ 
vima, već od onih, koje svoju ljepotu nehotice 
sakrivaju, kao da se je stide. Uza sve to strujali su 
njezinom nutrinom duboki i jaki osjećaji sa svim 
bogatstvom, što ga posjeduju čuvstva razvite žene 
— tako da je Duka počeo osjećati, kako ga ta dje¬ 
vojka lagano ali stalno osvaja, da će doći čas, kada 
ni sebi ni njoj ne će moći zatajiti, da je ljubi i da 
možda nijednu ženu nije tako ljubio niti će ljubiti. 
Ipak je pomisao na nju ostala tako čista, da je 
Duka znao čitave sate prosjediti uz nju, a da ga pri 
tom nije obuzela nijedna ružna želja, pa niti čežnja, 
da joj stisne ruku, ogrli je ili poljubi. 

Duka je opazio, kako se u duši Olginoj počelo 
buditi nešto plemenito i uzvišeno, što je možda već 
godine ležalo na dnu nepoznato i zanemareno. Bio 
to onaj vedri kršćanski idealizam, koji blagosivlje 
ljude i život, a svojom velikom ljubavlju htio bi 
da obuhvati čitav svijet. Duka je bio siguran, da 
Olga ne će prezreti kršćanstvo, kad joj ono sine u 
potpunom svijetlu, samo ako bude slijedila ove ple¬ 
menite težnje svoje duše. 

Nije više sumnjao, da ga Olga ljubi. Kod sva¬ 
koga posjeta dočekala bi ga s riječima: 

— Znala sam, da ćete doći. 

Inače se u razgovoru, na šetnji i u društvu 
znala tako složiti s njime i tako mu ugoditi, kako 
mnoga zaručnica nije sposobna. Je li ona sama znala 
za to? Duka je prepustio vremenu, da ono riješi 
ovo pitanje. 

Nekoga dana prije Božića vraćao se Duka ne¬ 
što kasnije s objeda. Uz put je sreo Apđelku. Još 
uvijek se odvraćala od njega. Tek kad je došla sa¬ 
svim blizu, pogledala ga postrance. U čitavu njezinu 
držanju, a napose u pogledu, opazio je Duka, da 
mnogo trpi. 

— Da li ona znade za moje prijateljstvo 
s Olgom? pitao se Duka. 

(Nastavit će se). 

Ljubomir Maraković: 

Na rub Kranjčevićevih pjesama. 

(Svršetak.) 


III. 

Kao patriotski pjesnik Kranjčević nije bio bard 
Harambašićeva kova, koji bi bio stvarao borbene 
parole za momenat dana. Njegov patriotizam nije 
bio površan ni vanjski, nego duboko ukorijenjen, 
kao i sve, što je ključalo iz njegove duše. Zato 
nemamo ni iz ovih godina ne znam kakvih budnica 
ili patnotskih tirada, ali imamo plodan rad, koji 
odaje, da se pjesnik voljko osjećao i da je mo¬ 
gao dati maha svomu stvaralačkom geniju. Po 
bibliografijskom popisu g. M. Marjanovića (Pjesn. 
proza str. 21.) ove godine i vidno pripadaju među 
najplodnije pjesnikove godine, naročito kad se 
uzme u obzir, da u god. 1893. pada i oratorij 
»Prvi grijeh«, najopsežnije njegovo djelo. Sjećam 
se, kako smo, dok bi za stolom čitao to svoje naj¬ 
novije djelo, mi djeca kidali iz konteksta pojedine 
rečenice, naročito Mefistifelove, te ga tim dražili, 
dok se on ne bi »razbjesnio« i upriličio opet ona¬ 
kav jedan veličajni »pokolj« po svima sobama i 
hodnicima. U to bi nas vrijeme za kišnih dana znao 
skupiti u kuhinji i učiti pjevanju korala po Perro- 
siju, što bi dakako imalo više komičnih rezultata, 
nego ozbiljnih, ali je karakteristično za njegovu 
tadanju zabavljenost atmosferom duhovne muzike 
i oratorijskog stila. 

Ovaj momenat pokazuje ujedno, koliko su 
žive bile u pjesniku reminiscencije iz njegova rim¬ 
skog vremena i činjenica, da je Kranjčević jedan 
od rijetkih naših pjesnika, čiji je razvoj nosio biljeg 
klasičnog neba Italije i oznake neposrednog dodira 
s vječnim Rimom, nije ni izdaleka još dovoljno 
uvažena u prosuđivanju njegova duha i rada. To, 
što je Kranjčević baš to u vrijeme znao zaodjeti 
svoj patriotizam u ruho antiknog svijeta, ne potječe 
možda toliko otud, što je kao Hrvat i činovnik 
morao svoje »nedopuštene« osjećaje izricati u indi¬ 
rektnoj formi, nego u prvom redu, što je njegov 
duh bio zaista zasićen predodžbama i likovima sta¬ 
rog Rima. Iz Rima je ponio bio i stereoskop s lije¬ 
pom zbirkom fotografija rimskih vidika i znameni¬ 
tosti, i sam je na naličju više tih slika napisao 
hrvatski komentar slici, jer je izvorni bio talijanski 
(stereoskop i slike čuvaju se u našoj porodici). Pri¬ 
likom nabavljanja nekih sadrenih odljevaka za 
crtaći kabinet livanjske trgovačke škole, naručio je 
Kranjčević i odljevak glave Apolona Belvederskoga 
u prirodnoj veličini i uresio njim naš stan, bez 
sumnje da ga ovaj ideal klasične ljepote sjeća na 
propali svijet, koji je toliko privlačio njegov duh. 
U to doba pada »Zadnja zdravica Hanibalova«, u 
stvari patriotska pjesma, ali sva prožeta duhom 
antikne veličine —- bilo u mržnji, bilo u ljubavi. Da 
taj momenat nije sporedan, vidi se najbolje iz 
ulomka drame o Hanibalu iz onoga vremena, čiji je 
rukopis od dvije stranice bio zgužvan i bačen, ali 
ga je bez znanja pjesnikova očuvao pijetet njegove 
okoline. Karakteristično je, da u to vrijeme ispunja 


duh Kranjčevićev patriotski lik Hanibalov, dok je 
kasnije, u Sarajevu, u drugim prilikama, snovao 
dramu o Neronu. Tako mi je naime kazivao kasnije 
vlad. savjetnik g. dr. Patsch kao svoju reminiscen¬ 
ciju iz Kranjčevićeva ranijeg sarajevskog vremena. 
Tada su se nekoji sarajevski intelektualci, među 
njima Kranjčević i Alaupović, a i g. dr. Patsch, 
sastajali u maloj prizemnoj gostionici uz Marijin 
dvor kod »Mimice«, kako se zvala kćerka gostioni¬ 
čara Primorca, koja je također kod toga igrala 
ulogu atrakcije. Kranjčević je g. Patschu kazivao 
u to vrijeme, da radi na drami o Neronu, ali ja ne 
znam, da li je to bila samo osnova, kojom se pjesnik 
bavio, ili je možda šta bio i napisao. Očuvalo se, 
kako se čini,, nije ništa. 

Karakteristična je za ovu Kranjčevićevu za¬ 
ljubljenost u antiktni svijet zgoda, kada je »učitelj¬ 
ski zbor trgovačke i narodne osnove škole u Livnu« 
priredio zabavu u korist siromašnih đaka, kako 
sačuvani program kaže, 11. o. mj. t. j. po svoj 
prilici u prosincu 1892. u oči Božića. Premda to 
nije bio nikakav humanistički zavod, i premda bi 
milieuu Livna kud i kamo prije odgovarao kakav 
komad iz suvremenog života ili iz narodne povijesti, 
Kranjčević je odabrao kao pozorišnu točku »Odi¬ 
sej ev povratak« od Csikija, dramsku epizodu, koju 
je preveo Zmaj Jovan Jovanović u svom »Nevenu«. 
Kranjčević je sam kod toga igrao Odiseja, što vrlo 
dobro pokazuje, kako mu je u Livnu bio vedar i 
veseo duh, dok se upuštao i u ovakve glumačke 
eksperimente. Za tu je priliku Kranjčević sastavio 
i »zahvalnu riječ« u stihovima, koju je na kraju za¬ 
bave izrekao moj brat, a inače je bilo na programu 
više pjevačkih i deklamatorskih točaka. 

Nego ne smije se zaboraviti, da je Rim ne 
samo klasično tlo antiknog poganstva, nego i vje¬ 
kovna pozornica papinskog kršćanstva. I ako se 
Kranjčević emancipovao od kršćanstva, njegovo 
teološko obrazovanje ostavilo je duboka traga u 
motivima, dikciji i stilu njegove poezije i činilo ga 
je ipak u neku ruku bližim kršćanstvu. Unatoč 
mišljenju g. Lunačeka, koji u ovakvim pitanjima 
nije naročito dubok, usuđujem se tvrditi s g. drom 
Livadićem, da je Kranjčević bio eminentno religi¬ 
ozan duh. Dakako, ne u smislu afirmovanja bilo 
koje objavljene vjere, nego u vidu činjenice, da je 
i njegov žestoki otpor protiv kršćanstva pokazivao, 
da mu pitanje vjere nipošto nije sporedna stvar, 
nego naprotiv da sačinja jednu od stožernih osi 
čitava njegova bića. Religiozne predodžbe uvijek 
su nazočne Kranjčevićevoj poeziji, a ona opreka, 
koja je u njegovim pjesmama tako oštro istaknuta, 
nije u životu imala ni iz daleka tako brutalne forme. 
Ja ne znam, dakako, kako su na to gledali i o tom 
sudili Kranjčevićevi odrasli suvremenici; ali znam, 
da mi djeca po njegovu držanju nikada ne bismo 
bili dobili o njemu onoga pojma, kakav je on zaista 
reprezentirao. Toliko je puta bio nazočan kod naše 

večernje molitve, pazio da nas u tom ne smetaju 
i tronutim glasom — sjećam se dobro — govorio o 
svetosti toga momenta; pa čak je i moga starijega 
brata upravo on vodio k prvoj sv. pričesti i brinuo 
se, da ta svečanost, koja je inače bila uređena u 
sasvim skromnom obliku, ispadne što ljepše i do¬ 
stojnije. Svakako treba uz to reći, da u to vrijeme 
nije još ni u njegovoj poeziji negacija kršćanstva 
zauzela onako ogorčen oblik kao u pjesmama ka¬ 
snijega vremena. Kranjčević je u to doba mnogo 
zalazio franjevcima u Gorici i bio tamo vrlo rado 
viđen i priman, kao i kasnije kod isusovaca, za 
kraćih boravaka u Travniku, kada je tamo našao 
kao »magistra« svoga nekadanjeg druga iz gimna¬ 
zije Otona Szlavika, koji je poslije ostavio red i 
bio publicist, naročito urednik zagrebačkih kato¬ 
ličkih listova »Hrvatstva« i »Jutra«. U goričkom 
samostanu bio je Kranjčevićevim najboljim prija¬ 
teljem fra Gjergj Fiscta (Fišta), tada mladi franje¬ 
vački bogoslov iz Albanije, koji se dugo vremena 
kasnije nije smio vratiti u domovinu radi krvne 
osvete. Fra Gjergj je kod moga oca učio crtanje, 
a s Kranjčevićem u kumpaniji nabavili su (i opet 
kod neminovnoga Emila Storcha) fotografski apa¬ 
rat i mučili se kojekako sa snimanjem više ili manje 
uspjelih amaterskih slika, od kojih su nekoje još 
sačuvane u relativno dobru stanju. Fiscta se kasnije 
ipak vratio u Albaniju i tu postao najboljim i naj¬ 
poznatijim albanskim pjesnikom (najznamenitija je 
njegova religiozna poezija), te je ovaj susret dvo¬ 
jice pjesnika u društvenom pogledu bez sumnje 
na obojicu pobudno djelovao. Vidio sam u Sarajevu 
u spomenici Kranjčevićeve sobe u Balkanskom insti¬ 
tutu albanske stihove fra Gjergja Fiscte iz kasni¬ 
jega vremena, kada je prolazeći kroz Sarajevo 
pohodio sobu uspomena svoga nesretnoga druga, 
koji je onda već pod znakom sputanog genija ležao 
na Koševu. Fra Gjergj Fiscta zauzimao je i u javnom 
životu svoje domovine vrlo vidnu ulogu bar onda, 
kada sam se posljednji put s njim vidio, za vrijeme 
svjetskoga rata. Dakako da je u Livnu bio još mlad 
teolog, i da li je uopće onda još bio došao do vidna 
izražaja njegov pjesnički talenat, to ne znam. 

IV. 

U osvit školske godine 1893./94. premješten je 
Kranjčević u Sarajevo, a mi u Travnik, i tako se 
svršava ne samo ova epizoda iz njegova života 
nego, kako mi se čini, i čitava jedna epoha u nje¬ 
govu razvoju. Ako je Livno, po ovom prikazu, bilo 
prijatnije boravište za pjesnika, no što se to obično 
zamišlja, tim nisam nipošto tvrdio, da je ono bilo 
najidealnijim tlom za njegov razvoj. Ali je bez 
sumnje ona ugodna i intimna atmosfera malog 
života — idila u pravom smislu riječi —, ona to¬ 
plina ljudske okoline i čistoća netaknute prirode 
davala karakterističan okvir njegovu duhu i nje¬ 
govoj poeziji iz toga vremena. Sa Sarajevom pre¬ 
mješten je pjesnik u okolinu jačih kulturnih im¬ 
pulsa, da nije toliko toga tamo bilo — umjetno 
načinjeno. Kranjčević se u prvo vrijeme još nije 
izgubio s vida našoj porodici: svakom je prilikom 
— o većim praznicima -—- dolazio u Travnik nama, 
ali su ti boravci tako fragmentarni, da bi njihovo 


iznošenje značilo samo zapisivanje ličnih uspomena 
na Kranjčevića, a ne dokumentarnog materijala o 
njemu. A to nisam ovaj put htio da pišem. Htio sam 
samo da osvijetlim jedan odsjek njegova života 
kao cjelinu, u koliko su to moje uspomene dopu¬ 
štale. U sarajevski boravak pjesnikov ne mogu se 
upuštati na temelju autopsije. Ipak moram istak¬ 
nuti svoje duboko uvjerenje, da ni sama sarajevska 
klima, toliko različna od livanjske, ni kulturno- 
socijalna atmosfera, u kojoj je živio, nisu ni izda¬ 
leka pogodovali pjesnikovu duhu onako, kako bi 
se to možda mislilo. Mislim, da to dosta jasno 
kazuju i ovi stihovi iz pjesnikove intimne poslanice: 

Poleti samo amo koncem maja 
Med elegantni sarajevski sv’jet, 

Da vidiš kako preko c’jelog' kvaja 
Vagone tura elektricitet, 
i ja sam neku vozio se veče — 

— Baš o pjesništvu pošo razgovor - 
A mali slavuj biljiso s đaleče 
1 mirisao silni jodofor. 

Ta večer baš je idealna bila. 

Da požalili što nisam lirski ptić, 

Da slažem pjesme na »ila« i »mila« 

Ko čuvstven pjesnik, ko — Milaković! 

A nu; tek svakom nisu sklone Muze 
1 nije lako naći ideal — 

O — tako, rekoh i —• obrisali suze 
1 pljucnuh gorko u Miljackin val... 

Po ovom ćeš se osvjedočit lako 
Kol’ divan li je ovdje firmament; 

A ne bi baš ni smrdjelo otako. 

Tek kad bi bolji uzeli cement! 

Miriši Turstvo, Rim i Bizantizam, 

Španjolac, Maur i još koja stvar — 

A ja, o Mašo, uza sav cinizam 
Za miris imam idealan dar! 


Austrijska vlada, koja je u samom narodu i 
najpodlijim sredstvima priječila razvijanje i bude* 
nje nacionalne svijesti, htjela je da u Sarajevu 
stvori Potemkinova sela kulturnog centra i u tom 
nastojanju okupila tamo više onakvih »ila« i »mila« 
kulturnih radnika, od kojih je Milaković bio još 
možda najneviniji i ne najgori. Ali ličnosti su još 
suviše blize, a da bi se moglo o njima historijski 
govoriti. Da se uskočko srce Kranjčevićevo u tom 
krugu nije moglo dobro osjećati, jasno je po sebi. 
Ubrzo se javila i bolest i pojačala duševnu depre¬ 
siju i živčanu razdraženost. No nije moja zadaća, da 
o tom ovdje govorim. 

Iza smrti Kranjčevićeve izjavio je među osta¬ 
lim Polić-Kamov, da bi o ovako veliku pokojniku 
bila važna i svaka sitnica, pa čak i to, kakve je 
cigarete pušio. Udovoljit ću i toj želji, koliko mogu. 
Pušio je najlakše cigarete, »dame«, ali u velikoj 
množini, tako da sam često morao trčati u bližnji 
dućan po novu kutiju. Nikada nisam ostao nena- 
graden ni za tu najmanju uslugu. Inače je bio 
»Sehulbeispiel« svega onoga, od čega su nas kao 

djecu odvraćali: Tresao je nogama sjedeći za sto¬ 
lom, griskao nokte i t. d. — sve same navike, koje 
pokazuju velik stupanj nervoze. Pod veće, kada bi 
pao sumrak i nastupila tišina, dok bi se vidio samo 
još žar njegove cigarete i nejasni obrisi stvari, 
često bi znao mojoj majci pripovijedati o Senju 
i svomu djetinjstvu, o svojoj majci, koju nikada 
nije mogao preboljeti. Kako je poznato, prvu je 
svoju pjesmu kao gimnazijalac pročitao majci, a 
ova se nad njom rasplakala, premda je nije pravo 
ni razumjela. Ovoga časa i onoga, kada je stajao 
nad otvorenom njenom rakom, časa koji je nazi¬ 
vao najvećom bolju u životu, često se sjećao u 
ovakvim intimnim razgovorima. Da je pjesnički 
stvarao u teškim mukama, to je zabilježeno; ali 
nije, čini mi se, dovoljno istaknuto, s kolikom je 
pažnjom birao riječi i izraze. Kranjčević ne imituje 
narodne pjesme, ali govori njenim jezikom: krep- 
. kim, čistim i plastičnim štokavskim govorom. Sje¬ 
ćam se još dobro, kako mu je moja majka pritekla 
u pomoć, dok je za »Zadnju zdravicu Hanibalovu« 
nervozno tražio izraz, kojim bi označio kose Hani¬ 
balove, a moja mu majka, koja je upravo rafino- 
vano poznavala jezik, dodala izraz »pukle«, što 
znači kose, koje su od starosti izgubile gibljivost 
i sjaj. 


Još jedna tragikomična zgoda, koja osvjet¬ 
ljuje Kranjčevića kao prijatelja, premda bi drugi 
o tom bez sumnje umjeli više pričati. U doba jednog 
njegova boravka u Travniku izišla je bila »Nesu- 
đenica« njegova pobratima Tugomira Alaupovića, 
koji je kao dobar prijatelj često boravio kod nas, 
a naročito, kad je bio tu Kranjčević. Pročulo se u 
to doba, da se Alaupović svojim poemom silno za¬ 
mjerio muslimanima, i da će ga netko od njih, 
preobučen u žensko, dočekati na raskršću, kad se 
bude na veče vraćao kući u Dolac, i da će biti 
krvava obračuna. Kranjčević, kao pobratim iz Mar¬ 
kovih vremena, nipošto nije htio da ostavi druga 
u nevolji, nego ga je ispratio pod veče, a u tu se 
svrhu oboružao nekakvom starom pištoljom moga 
oca, kod koje se, dok ju je s vrlo važnim i ozbilj¬ 
nim izrazom lica nabijao, moglo vidjeti, da će se 
prije razletjeti, nego što će dušmaninu naškoditi! 

Gdjekome će se možda ovi zapisi učiniti sitni¬ 
čavi i neznatni, gdjekome možda pretenciozni. Ali 
za mene su oni dug zahvalnosti, ako i neznatan. 
Znam najbolje, da ono najljepše i najbolje u životu 
ne može da iskaže nijedna riječ. I onaj legendarni 
lik prijatelja i »Brace«, koji se tako duboko i živo 
usjekao u djetinju dušu, ne će oživjeti iz ovih re¬ 
daka. Neka mu živi bar uspomena. 


Henri de Regnier; 

Žuti mjesec. 

(La lune jaune.) 


Dug dan se svršio i tiho mjesec žuti 
Polako dižuć se sred jablanova plovi, 

Tih aromatski dah u zraku sad se ćuti, 

To miris vode je, što snene trske ovi. 

Da T znali smo mi tad pod žarom sunca toga 
Gazeć crvenicu i strn, što zada rane, 

Da T znali smo mi tad, kad utisnu nam noga 
U pijesku trag ko da tu korak krvi stade; 


Da T znali smo, kad plam ljubavi zaplamsao, 

U srcu trganom od jada nam bez nade, 

Da P. znali smo, kad plam je s nama gasnut stao, 
Da pepel sladak će u večer nam bit sada; 

I mučni dan kad mre i miris tih se ćuti 
Od vode, koja se uz snene trske ovi, 

Da meko svršit će taj mjesec, koji žuti 
Polako puneć se sred jablanova plovi? 

(Iz »Cite des Eaux« ) 


Paul Souchon: 


Prijevod Dragutina M. Domjanića. 


Podnevna elegija. 

(Elegie a midi.) 

O podne ulicom, kad suklja ljudska plima, 

Iz kuća struja joj kad noseći me prima. 

Kad buka provali u bare, restorane, 

K azuru bl’jedom dim s tanjura lebdit stane 
U zraku teškomu svud mulj i vreva grada. 

To sjeda k objedu, to Pariz jede sada. 

Ja sanjam, dolje sad na ladanju, sred zlata 
U sjeni žetelac je sjeo,, san ga hvata, 

I u snu lovi on još muhu, što je smjela . 

Na usne napola mu otvorene sjela, 

I oka sklopljena, kad probudi se na to, 

Po žilam vidjet će: svud sunca blista zlato! 

(Iz »La Beaute de Pariš«.) 

Prijevod Dragutina M. Domjanića. 

KNJIŽEVNI PREGLED 


NOVI PRIPOVJEDAČI: AUGUST CESAREC. 

G. August Cesarec najvjerniji je drug g. Krleže, čovjek 
kojega nije mogla da zasjeni veličina najjačeg prvoborca 
za iste ideje. Zajedno su proživljavali dane ekspresionizma 
u »Plamenu« i ta je epoha ostavila tragova tek u prvoj 
pripovijeci ove zbirke 1 . Karakteristični naslov »Za novim 
putem« značajan je i sadržajno i formalno: formalno ove 
pripovijetke znače slijeganje u mirne kolotečine; sadržajno 
znače ono isto, što je nekad g. Krleža navijestio eruptivnom 
poezijom praska i eksplozije, poezijom bune i revolta, ali 
sada u novom obliku: u obliku nevidljive i podzemne borbe 
ispod površine ustaljenih vrednota. Dok u prvoj pripovijeci 
u tok pripovijedanja upada na mjestima ekspresionistička 
lirika po karakterističnoj oznaci tadanje književnosti, u 
kasnijim radovima g. Cesarec uzima strogu, čak i prestrogu 
kompoziciju s gotovo apsolutnim jedinstvom mjesta, vre¬ 
mena i radnje, gotovo kao u grčkoj tragediji. Jasno je, da 
je takav okvir nešto preuzak, te opseg djela postaje stvarno 
ili oskudan ili preobilan. Vidi se to najbolje iz toga, što u 
svom velikom romanu »Careva kraljevina« g. Cesarec na 
370 stranica prikazuje radnju, koja se zbiva u jednom jedi¬ 
nom danu od ranog jutra do večeri i to na sasvim omeđe¬ 
nom prostoru uzišta sudbenog stola u Zagrebu, a faktično 
u tom romanu daje socijalno-političku analizu čitave jedne 
epohe. Da se na taj način glavna radnja upravo zatrpava 
analitičkim materijalom, to mora svatko priznati i samo 
neobična napetost same radnje i velika plastičnost likova 
drže djelo na okupu i priječe, da se naša pažnja ne iscrpe 
i ne zastrani. Uza sve to, držim da je g. Cesarec »Carevom 
kraljevinom« tu formu dotjerao do krajnje granice, ako ne 
upravo do apsurda, stvorivši u tom smjeru upravo majstor¬ 
sko djelo kompozicije, ali došavši ujedno i do krajnje dopu¬ 
stive granice. U romanu »Sudite me« opaža se također 
(očito pod dojmom Dostojevskoga) slična tendencija, samo 
što je tu sama vanjska radnja znatno obilnija nego ondje, 
ali se zato pisac i omeđio na jednu individualnu sudbinu, 
dok tamo iznosi sudbinu čitavog jednog naroda. Karakteri¬ 
stično je, da na izvoru i uviru našeg ekspresionizma stoji 
Dostojevski. Ondje, kada je kao kod U. Donadinija ulaže¬ 
njem u patološka stanja duše rasklimavao ustaljene oblike, 
a ovdje kada, naročito u »Zločinstvu i kazni«, donosi uzor 
strogo zatvorene kompozicije, koji dovodi do ove ekstremne 
reakcije na još jučerašnju potpunu razuzdanost forme. 

Radnjom je u ovoj zbirci najbogatija pripovijest »U 
katakombama«. Pisac vrlo sugestivnim načinom pripovijeda 
neobično napetu noć čovjeka, koji bez putnice prelazi gra¬ 
nicu preko sniježnih gora, u bijegu pred pograničnom 
stražom zapada u tunel i tu se sukobi s vukom, kojega su 
također stjerali u tu stupicu. Napeti časovi lebđenja u ne¬ 
izvjesnosti, pa onda opet strašna izvjesnost o istini, za koju 
se ne zna da Ii je užasnija od onoga, što se očekivalo, ili 
je ono, što smo zamišljali, ipak strašnije — sve je to izne¬ 
seno velikim intenzitetom psihičke analize i neobičnom pla¬ 
stikom u crtanju svakog znaka života, koji odlučuje sudbi¬ 
nom čitave radnje. Konačno, kada upravo nema više izlaza, 
dojuri vlak i bjegunac skače u njega, te ga kondukter, 
srećom istomišljenik, spasava i sklanja u svoju kuću kod 
prve stanice. 

1 August Cesarec, Za novim putem, novele, Zagreb 
1926., Redovno izdanje Matice Hrvatske za g. 1924. 


Inače je piscu najviše stalo do crtanja duševnih stanja, 
dok je vanjska radnja više samo neko kretanje, nego li 
kakvi događaji. »Atentator Mojsije« je radnik, član revo¬ 
lucionarne organizacije, koji izišavši iz kuće nabasa na 
uličnu nesreću, kod koje je poginuo jedan radnik. To ga 
uzbuđuje i ukrepljuje u osnovi, da počini namjeravam 
atentat; no dalje razmišljanje o stvari, naročito o problemu, 
koliko koristi pojedinačno djelo — atentat —, kad su mase 
neosviještene i nepripravne, ponovno ga pokoleba u odluci. 
To ga kolebanje zaokuplja neprestano i kad se je, idući 
preko volje na pučku svečanost, sastao s drugovima, te 
promatrajući u ovakvoj prilici masu i pojedince neprestano 
kolebao, bi li bacio bombu u vodu, ili bi počinio atentat. 
Na oko neznatan slučaj pouči ga, da se odluči na put, koji 
traži strpljenje i uzdržl.iivost, ali je sigurniji i ispravniji. 
Ova pointa dolazi baš u posljednji čas, jer kompozicija 
pripovijetke prijeti da će se rasplinuti u samom rezoni- 
ranju, premda je uvodnom nesrećom vrlo dobro i krepko 
intonirana. 

Kod dviju ostalih novela, »Na posljednjim tračnicama« 
i »Zvijer planina« osjeća se, da su starijega datuma (1919. 
i 1918.). Prva prikazuje vožnju vojničkim vlakom baš u 
najodlučniji čas preokreta, kada se rasipa vojska i nastaje 
»sloboda«. Nakon svih uzbudljivih i napetih scena — koje 
će u svojoj plastici ostati kao historijski dokumenat — pro¬ 
življenih uz put, Iliju Korena već na pragu kućnih vrata na 
povratku u zavičaj uapsi »Narodna garda« kao sumnjivca, 
te on u policijskom zatvoru razmišlja o značenju nove 
»slobode«. Krvava ironija na nacionalističku »revoluciju« 
očita je u ovoj gorkoj pointi. »Zvijer planina« crta u simbo¬ 
ličnoj slici rudare, koji u službi Dioničkog Društva robujući 
kapitalistima ruju brijeg. Ali vulkan, koji konačno provali, 
uništava sve, koji su išli za sebičnim, niskim i sitnim cilje¬ 
vima, koji su se povodili za časovitim probicima. Samo oda¬ 
brani, koji su sve zapostavili velikom cilju, spašavaju se i 
preporađaju u svijetlu Sunca, koje su konačno našli. Ova se 
pripovijest svojim na dugo izvedenim simbolizmom i doktri- 
narnošću meni lično čini prilično apstraktna i neživa. Možda 
se i varam, ali sam razvoj piščev u kasnijim pripovijetkama 
čini se da mi daje pravo. G. Cesarec je crtač faktičnog 
života i na tom polju ima plodnu invenciju, krepke idejne 
zamahe i snažne pripovjedačke efekte. A simbolične je priče, 
čini mi se, pisao samo onda, kada nije jasnije i konkretnije 
mogao da kaže, šta misli. 

U svakom slučaju, talenat je g. Cesarca u naponu stva¬ 
ralačke snage; on je sretno prebrodio granicu ekspresio¬ 
nizma, a da se nije iscrpao i premorio; a sada bi se jedino 
morao čuvati prevelike plodnosti, koja ga počešće dovodi 
do pretrpanosti i nagomilanosti produkcije ili do nemar¬ 
nosti i neizglađenosti u stilu i jeziku. A toga ne bi trebalo 
piscu njegovih kvaliteta. Ljubomir Mara k ovi ć. 

DVIJE ZBIRKE PJESAMA. 

I. 

Knjiga g. V e n n y j a 1 , čiji je pseudonim suvišan, 
jer je davno otkriven, zaslužuje po svojim osebinama više 
pažnje, nego bi se mislilo u prvi mah, kad se uzme u ruke. 
Rijetko je koji naš pisac, u novije doba, izazvao tako razli- 

1 V e n n y, Sene, Beograd 1927. 

čita priznanja, tako različite komentare, kao g. Venny. Među 
njegovim čitačima naći ćete oduševljenih pristaša njegova 
veiza; nerijetki su, opet, koji će persiflirati i parodirati 
svaku njegovu pjesmu i to ne bez uspjeha. 

Nije mi potrebno, čini se, opširnije razlagati, odakle 
to dolazi. G. Venny ima nekoliko osobina, koje ga čine 
kod "as originalnim. Ta je njegova originalnost povodom 

tih različitih komentara i neobično različitih suđenja _ od 

oduševljenih i zagrijanih pristaša, do najzagriženijih zaba- 
oača. Da li su opravdana ova suprotna mišljenja? Autorovo 
je skromno mišljenje, da nijesu. Ako se našao netko, što u 
današnje vrijeme, kad se s ironijom prelazi preko čistog 
osjećaja, konstantno i s puno ustrajnosti, iznosi najtananiju 
liiiku; ako se, dalje, g. Venny suprotstavi općem ukusu 
današnjice, gdje je sve težilo za velikim, vrućim, i crvenim i 
praskavim potezima, i bez buke donosi liriku sitnu, mekanu 
1 to su, bez sumnje, prednosti i to prednosti, koje su u 
prilog g. Vennyja, 

Osim toga, g. Venny je pošao jednim putem, doduše 
opasnim, ali interesantnim, da u našoj lirici stvori jedan 
naiočit, i rijetko njegovan način oblikovanja i izražavanja: 
taj način nije u svjetskoj literaturi, nepoznat. Autor je ovog 
članka pokazao u jednom napisu u ovogodišnjoj »Luči«, da 
su stihovi od jedne ili dvije riječi bili davno en vogue, po¬ 
sebno u Francuskoj. Ne smije se zaboraviti ni to, da su 
već naši literarni djedovi to ponešto nezgrapno upotreblja¬ 
vali: Ivan Trnski, Harambašić i posebno Zmaj Jova. Nego, 
danas pisati ovakve stihove, dodavši im tu i tamo značaj 
slobodnog stiha, ima nešto šarma, kao svako uskrisavanje 
starine. To je osobito upadno i prijatno, kad se tome na¬ 
doda nešto svoga ličnog, kao što je slučaj sa Vennyjem. 

Ta lična nota osobito se ističe u uporabi riječi. Nje¬ 
gove su riječi, odbivši katkada negipku ekavštinu, pune likvi¬ 
dnosti i skakutanja. Naročito se to opaža ondje gdje je 
autor nastojao da samim snošajem riječi izrazi sliku. Neka 
mi se dopusti, da ovdje navedem jednu pjesmu iz njegovih 
soneta Dubrovniku. 

H o m o. 

Homo na more moja Heduzo 
Valovi plava povili vela 
Dugo smo peli svela opela 
Homo na more moja Heduzo. 

Sunce je snene spustilo sene 
Negde u svemir. Miruju vali 
Niti se nišu. Davno su pali. 

Žute se boje — žo Ti je mene? 

Bledilo moje turovno leno 
Truje rni srce ruje po duši 
Osmejak još mi nije uveno. 

Nit ini se tanja suza osuši 

Popi mi oči grči mi usta 

Homo na more. — O željo pusta. 

II. 

Ali, ovo titranje sa riječima često zavede i vrlo jake 
talente na stramputicu. Dogodi se, da riječ zasjeni sve ostalo, 
da je pisac clown riječi. Pa se ponavlja, u raznim varijaci¬ 
jama, marinizam, gongorizam, kapricioznost i t. d. Na 
žalost, to se i kod g. Vennyja ponovilo i to u većoj mjeri, 
nego bi čovjek očekivao. On je postao rob riječi i slatke’ 
mekane likvidnosti. Ono geslo simbolista i dekadenta — 
De la musique avant tout — čini se da je i on sebi postavio, 


ah na štetu poezije. Ima velik broj rima, za koje pozitivno 
znate, koja će riječ iza nje doći. Ima, u gore citiranoj 
pjesmi, nekoliko primjera; kad bi se više pjesama donijelo, 
bila bi još očitija ispravnost moje tvrdnje. Evo ovdje neko¬ 
liko slučajeva: duga — tuga; sele, bele; seke, neke; staze, 
gaze; hita, pita; jeke, meke. Može se pomisliti, da su to 
samo dobre rime; kad bi bilo tako! Ali, g. Venny, u potrazi 
za tim rimama, stvara slike i sklapa riječi izvještačene. Evo 
ova stofa: 

»Bolestan ležim 
Na D 2 
Vani sva 
Priroda cveta« 

Kad bi čovjek bio zloban, mogao bi nastaviti: 

Ali 

to 

ništa 

ne 

smeta 
jer mi 
je 

meta 

i 

sudba 
kleta 
briga 
deveta... 

Ovo nasilno traženje sroka i rime i nevjerojatno često 
upotrebijavanje nekih riječi kao: sena, suza, janje moje, 
mol, bol, verz, cveće, tama, noć doprinijele su svoj nepri¬ 
jatan i vidan udio: mnoge su pjesme bez emocije na čitača; 
neke se slike do dosade ponavljaju; sugestija potpuno ishlap- 
ljuje; kliširanost i jednostranost izražavanja odviše su 
očite. Pročitate nekoliko pjesama i dalje ne možete, jer se 
autor ponavlja. Osim toga, sva osjećanja koja su, doduše, 
ograničena, izražava skoro istim tempom, istim ritmom i 
prilično istim namještajem riječi. Ovo je neke navelo na 
misao, da je g. Venny samo vješt versifikator sa dosta 
književne kapricioznosti; oni, u potvrdu, navode mnogo pri¬ 
mjera. Međutim, to je pretjerano. G. Venn.v ima pjesničkog 
talenta i kad ne bi bio rob svojih lijepih poetskih slika, sa 
puno lirizma. Evo jedan primjer: 

Što te bole ... 

Pitaš sele: 

Što Te, braco, 
oči bole? 

Znadeš, janje 
dušo mala 
kad si plakala? 

Tada sam Te 
puno gledo 
moje čedo (!) 
a tek oči 
koje puno 
vole 
bole ... 

III. 

Bit će da je uzrok ovoj jednoličnoj versifikaciji i čita¬ 
voj pjesničkoj draperiji osnovno raspoloženje g. Vennyja. 
On je sentimentalan do dna duše; ta je sentimentalnost, u 
naše vrijeme, zlo suđena. Ljudi nemaju razumijevanja za 

ovakve romantike osjećanja. Međutim, ne smiju joj poreći 
opstojnost i prirodnost. Dalje, g. Venny, uz svoju sentimen¬ 
talnost, posjeduje mnogo resigniranog pesimizma koji je, 
počesto, pun boli. U njega nema buntovnosti i borbi; on, 
čak, ne ide ni za pronalaženjem uzroka svoje boli. Samo 
zna, da je tu i prima je mirno, tek o njoj pjeva i to, skoro 
bez prekida, kroz čitavu zbirku. Uz takvo raspoloženje nije, 
razumije se, u svojoj poeziji razvijao koje dublje gledanje. 
Misaonost potpuno izostaje i dolazi osjećaj. 

Ali g. Venny morao bi se sam zapitati, da Ii je on u 
svojoj poeziji potpuno iskren — dotično, da li on nije 
jednostran. Očito je, avaj, da je mnogo boli na svijetu. 
Ali, i za najteže stradalnike, ima katkada koja svjetlija 
sjena: nije uvijek tuga i tama. Kod g. Vennyja moralo bi 
to biti češće; ljudi koji vjeruju u ma koju vrednotu, ne 
mogu biti apsolutni pesimisti, ma kako oni lično trpili. I 
svaki iskreni pisac morao bi biti podašan i za te momente 
pa i njih donositi. 

Vjerujem, da će se tu i tamo naći prigovarača ovim 
recima; proglasit će ih neumjetničkim. Međutim, ako se 
stvar objektivnije promotri, dat će mi se pravo. Ljudi i 
onako mnogo trpe: je li dobro još im te boli povećavati 
pjesmama od ljudi, koji bi morali utjehu donositi? Konačno, 
autoru nije podnipošto olakšano, ako svoje boli stavi na 
papir, pa ih tiska. I rad šta taj pesimizam i bol? Zar je 
jednom redovniku sve, ama baš sve, čemerno? I halja, i 
molitva i socijalni rad? 

(»U vašemu oku sunca gore 
U mome ima 
santo jada 
boli tuge 
i čemera«) - 

G. Venny morao bi, ipak, da život promatra svestra- 
nije; morao bi, dalje, da malko napusti svoj uski svijet i 
da obuhvaća punanije. Ovako će ostati malo, plačljivo 
dijete, koje zna, često, milo tepati, katkada to zašećeriti 
sa puno šećerlame i tugaljivosti; svome tepanju pridodati 
dozu profinjena artizma, ali ništa više. 

Ne znam, da li je u književnom interesu g. Vennyja, 
da dovede do suza koju malu liccjku, a književne zlobnike, 
da ga parodiraju. 

Držim da on ima talenta za mnogo veće stvari. 

IV. 

G. Venny je nazvao svoju zbirku: Sene; to ime mogao 
je i g. Br. Storov dati svojoj zbirci-. Obojica pjesnika 
posjeduju izvjesne sličnosti. Oba vole neobičnu riječ, biza¬ 
ran oblik, a u formi obojica hoće da budu elegantni. Karakte¬ 
ristično je, također, da su obadva pjesnika u prvom redu 
slikari i to slikari sjene, sumraka. Dok je g. Venny bio to 
od početka, g. Storov je tek u novije vrijeme stvarno pre¬ 
kinuo s ekspresionističkim eksperimentima i nastoji da svoju 
poeziju, što je moguće više, pojednostavi i sadržajem i 
oblikom. Ali, dok je g. Venny dosljedan u čitavoj zbirci, 
g. Storov nije uspio da dade jedinstvenu zbirku: on još 
nije našao pravi svoj izraz, ili hotimice nije htio da mu 
zbirka bude jedinstvena. Tako bi podrobnija analiza Sto- 
rovljevih pjesama pronašla mnogo raznovrsnih, suprotnih 
elemenata. G. Storov htio je, kako sam u uvodu kaže, uskri¬ 
siti neke stare forme poezije; on je, doista, u nekim pjesma- 

- Dr. Branko Storov, Novi akcenti, Lirika, Split 
1927., raskošno opremljeno. 


ma obnovio dikciju sedamdesetih godina prošlog vijeka. Ja 
tu pojavu podnipošto ne osuđujem; ona može imati svojih 
prednosti i g. Lunaček, onomadne u ocjeni pjesama g. I. 
Despota, nije pokazao širokogrudnosti, kad osuđuje pjesmu 
radi njenih staromodnih oblika. Primarni je zahtjev jakost 
izražavanja osjećaja. Način — to jc sporedno: Ars una, spe- 
cies mille. 

Nego, g. Storov nije imao te jakosti. Pa je donio 
mnogo pjesama, koje se pročitaju bez uzbuđenja i jednog 
nerva. Osim toga u nekim je pjesmama potpuno nejasan. 
Uzmimo, na pr. pjesmu: »Pijetle, pijetle!« Evo prva strofa: 

Pijetle, pijetle, što se javljaš tako 
U te sate, kad su siva (!) vela? 

Jer je netko,' ruke preko čela, 

S prijekora nečijega plako. 

Ja skromno priznajem, da ovu strofu, kao i cijelu 
pjesmu, prosto ne razumijem. Ja u njoj ne nalazim nikakve 
poezije; ne razumijem, kad su vela siva; pogotovo .ne znam 
šta je ovo: »ruke preko čela«, a nada sve mi zadnji stih 
kvari, i onaj nekakav osjećaj, dobiven u prva tri retka. 
Ova pjesma svršava strofom: 

Pijetle, pijetle, tvoji rani glasi 
Javljaju nam kalvarijske sate! 

Što trpljenje pravednika krasi 
Kao suze anđelima znate. 

Šta je ono: znate? Particip, treće lice plurala ili nešto 
drugo? Ili je nastalo radi potrebe: sate — znate? Takvih 
upita mogao bi skroman čitač postaviti dosta. Sumnjam, da 
li bi g. Storov mogao na sve te upite odgovoriti umjetničkim 
opravdanjima i razlozima 3 . 

Šteta, da g. Storov nije probirljiviji, jer je on u ovoj 
svojoj novoj zbirci pjesama dao nekoliko primjera van- 
redno jake, jednostavne lirike. I da je, možda, pričekao još 
koju godinu, imali bismo prvoklasnu zbirku lirike. Uzmite 
pjesmu: Dijete. Može i tu dokon čitač zamjeriti štošta, ali 
je, bez sumnje, dojam pjesme snažan. 

Pjesma: Mornari, svojom jednostavnom ornamentikom 
i dikcijom, evocira, s ponešto simbolizma, na neobično jak 
način čitavu jednu ideologiju. Ili, isto tako jednostavna i 
relijefna pjesma »Ribari«, koju ovdje, radi njene original¬ 
nosti i sugestivnosti slika, prepisujem: 

Zapaljeni suncem, zasićeni solju, 

Istesani bolju. 

Grudi pune zvijezda iznad krutog mraka, 

Oči pune zraka. 


3 Čini se, da g. recenzent nije stvarno ušao u smisao 
pjesme: pijetao naviješta zoru; u zoru veo noći nije više 
crn, nego siv, jer se već razdanjuje. U 3. i 4. stihu svake 
strofe odgovara pijetao na upit, i u prvom odgovoru aludira 
na izdajstvo sv. Petra, koji je zanijekao Isusa, a na zov 
pijetlov sakrio od stida lice (»ruke preko čela«) jer se sjetio 
Isusovih riječi (s prijekora nečijega t. j. Isusova). Jedino 
oblik »znate« u posljednjem stihu čini faktične poteškoće, 
kako opravdano primjećuje g. recenzent. Ali u svom afori- 
stički lapidarnom načinu izražavanja g. Storov svakako češće 
daje povoda težem razumijevanju, a to dolazi otuda, što 
u malo riječi meće previše misli, ili drugim riječima: što, 
kao baština ekspresionizma, intelekat češće suviše dominira t 
njegovom, poezijom — Op. ur, 




Oni svoju čežnju plavim siju dnima 
U srcu im igra pasija dubljina. 

1, ko dijete sanja, očnica im ziba 
Lagju punu riba. 


U našoj poeziji rijetko ćete naći da je, s manje riječi 
i jednostavnijom tehnikom, donio netko tako relijefnu sliku. 
Možda je ovdje ekonomija riječi bila velika; ali, stvarno, 
to je pjesmi u prilog. U dva tri poteza, pjesnik je konden- 
zovao ono, za što bi mnogi trebali čitavu hrpu strofa. 

Taj slučaj nije, srećom, osamljen. G. Storov uspio je 
da dade dosta slika prvorazredne poetske inspiracije i to 
uvijek, čini se, gdje je pjesma bila dublje i prirodnije pro¬ 
življena. Ima, naime, slučajeva gdje je čitač doveden u na¬ 
past, da pomisli na ishitrenost i na poetsku vještinu. 

Karakteristično je, da je g. Storov neuporedivo vedriji 
od g. Vennyja. Upravo se g. Storov, u tome pogledu, dija- 
mentralno razlikuje od g. Vennyja. G. Storov je mekan, 
doduše; on je, uz to, prilično povučen u se; toliko povučen, 
da upravo o drugima vrlo malo govori — erotski momenat 
ne dolazi u obzir — ali ima mnogo prozračnih pogleda i 
• veselih momenata, dok je g. Venny (čini se) neizlječivo 
bolestan i zaplakan. Sevdalinska Bosna, u pogoršanom 
izdanju. 

Knjigu g. Storova preporučujem brižnoj pažnji gg. 


čitača. 


M. U j e v i ć. 


NOVA KNJIGA STARIH JUGOSLOVENSKIH NARODNIH 
PJESAMA. 

Kod tolikih štampanih zbiraka hrvatskih i srpskih na¬ 
rodnih pjesama, nemamo nego jednu, koja bi sadržavala 
pjesme zapisane prije romantičkog perioda jugoslovenske 
književnosti. To su »Narodne pjesme iz starijih, najviše pri¬ 
morskih zapisa, knjiga I.«, koje je 1878. u Biogradu izdao 
Valtazar Bogišić. Kad je Bogišić svoju knjigu bio već 
priredio za štampu, prikupio je novoga materijala i treba 
žaliti, što ga nije bar opisao u prvoj knjizi, kad ga već 
nije nikad izdao. Tako bismo bar znali, nije li se štogod 
od te grade kroz ovo pedeset godina, od Bogišića do danas, 
izgubilo u nepovrat. Ova bojazan ne će se činiti neoprav¬ 
dana onome tko zna, kako se i dan danas lako zameću i 
gube stari rukopisi. Tako se danas na priliku ne zna, kud 
se dio Matteiev rukopis bugarštica iz samostana Male Braće 
u Dubrovniku, koji nam je srećom sačuvan u Bogišićevu 
izdanju. Ako uočimo, kako su s dirljivim i naivnim pijetetom 
najvrsniji hrvatski i srpski istorici (Novaković, Smičiklas i 
dr.) tražili i ocjenjivali u pjesmama iz 19. stoljeća najmanje 
i najnerazgovjetnije tragove, koje su u njima mogli ostaviti 
daleki događaji iz 14. i 15. stoljeća, još ćemo se više začu¬ 
diti nehaju književnih radnika za nastavak Bogišićeva pot¬ 
hvata. 

Bogišićevoj knjizi možemo danas pridružiti zbirku, 
koju je nedavno objelodanila Srpska akademija kao XII. 
knjigu Zbornika za istoriju, jezik i književnost srpskog 
naroda s naslovom: »Erlangenski rukopis starih 
srpskohrvatskih narodnih pesama izdao dr. Gerhard Gese¬ 
mann, prof. univer. u Pragu«. Dok Bogišić nema nego 130 
pjesama, ovaj ih rukopis obuhvaća 217. Ova zamjerna 
brojka odskače prema Bogišićevoj zbirci to većma, što je 
ovdje sve popijevke zapisao jedan ljubitelj narodne poezije, 
dok je Bogišić svoju knjigu sastavio od osam različitih 
izvora i to dvije štampane knjige (Hektorović i Baraković) 
i šest rukopisa. 

Ova se pjesmarica našla godine 1913. Erich Berneker, 
grofesor slovenske filologije u Miinchenu, koji je imao od¬ 
rediti jezik, vrijeme postanja i sadržaj zbornika, govorio 
je o njemu u Bavarskoj akademiji znanosti 7. veljače 1914. 
Pošto je rat sa Srbijom, kad se štampao Bernekerov izvje¬ 
štaj, bio u punome jeku, ne treba se čuditi, što je u štampi 
spao na ovu škrtu bilješku: »Sie (die Sammlung) enthalt 217 
Lieder; von vvenigen Kunstliedern abgesehen durehrveg 
episehe, lyrische und lyrisch-epische Volkslieder, iiberwie- 
gend im Zehnsilber. Sie ist vermutlich in Nordrvestbosnien 
entstanden und wahrscheinlich in der ersten Halfte des 
18. Jahrhunderts« (vidi »Berichte der Bayrischeh Akadenrie 
phil.-hist. Klasse« 1914.). 

Otada su po slovenskim i jugoslovenskim časopisima 
i dnevnim listovima prohodale o ovome otkriću vijesti, koje 
nijesu bile ni ovoliko razgovijetne i vrlo su razdraživale 
radoznalost interesovanih ljudi. Poslije rata dočekasmo evo, 
da i ova zbirka bude štampana i to u Jugoslaviji, čemu se 
treba radovati. Zahvalni posao priređivanja ovog izdanja 
prepustio je Berneker svome učeniku G. Gesemannu, koji 
se velikom radnjom o ovome predmetu habilitovao 1920. u 
Miinchenu. Biogradsko izdanje, koje nije nego nešto pre¬ 
rađena Gesemannova habilitacijska radnja, sadržava pre¬ 
obilan uvod (I — CXCLVIII); tekst pjesama (1—300); kri¬ 
tičke napomene, popis varijanata, popis ličnih i mjesnih 
imena, skraćenice, štamparske pogreške (301—353) i neko¬ 
liko fotografija. 

Pošto je Gesemann na koricama knjige našao ulije- 
pljene listove nekog njemačkog kalendara iz g. 1733., to se 
potvrdilo mnijenje Bernekerovo o datiranju rukopisa, ute¬ 
meljeno na pjesmama, koje se tiču austrijsko-turskog rata 
1716.—1718. Berneker je zapisivača, koga je sebi ponajviše 
radi nerazlikovanja zvučnih i bezvučnih suglasnika zamislio 
kao Osmanliju, smjestio u Tursku Hrvatsku. Tako zapisivač 
bilježi: ponuta, bijelo sagorje, vižala, saklinjati, pana Petra 
oveziše, otrežte mi bele ruke, ćurćev-dan, satarsko kobile, 
fereča, klamočka luparda i t. d., a slične se fonetičke po¬ 
greške doista često nalaze u tursko-hrvatskim listinama 
(Starine X. i XI.). No ovako griješe i južni Nijemci kad 
govore hrvatski. Kitnjasta barokna stilizacija ćirilskih ini¬ 
cijala, antiturski duh mnogih junačkih pjesama govori za 
Nijemca pisara jednako kao i rdavo pisanje turskih riječi, 
na priliku: Tud prolazi nruja muje sine; jedno mi je sin 
anagić Ipro; pak iztrži sablju iza krija, mjesto: mujezine, 
sinanagić, iz sagrija i t. d. Radi miješanja narječja i govora 
i po jeziku pjesmarice uzima Gesemann za njenu postojbinu 
jedan kraj u bivšoj »slovinskoj krajini«, po prilici u četvero¬ 
kutu Sisak-Križevci-Virovitica-Gradiška. No ovu će granicu 
možda trebati za pojedine dijelove zbornika pomjeriti prema 
istoku, što i Gesemann dopušta. 

Pjesmarica je vrlo šarolika i po jeziku i po vrstama 
pjesama. Štokavske pjesme i oblici mijenjaju se s kajkav¬ 
skima, a u samim se štokavskima nalaze ekavski i ikavski 
oblici tako isprepleteni, da se bez potanjeg proučavanja ne 
može objasniti jezično postanje ovoga zanimljivog ruko¬ 
pisa. Zapisivač primao je bez predsuda u svoj tefter hrvat¬ 
ske i srpske, turske i kaurske, vojničke i mornarske, ju¬ 
načke i ženske pjesme, pa mu čak ni bilježenje bugarskih 
tekstova, i ako je bio stranac, nije zadavalo nesavladivih 
teškoća. To povećava vrijednost zbirci, jer su dosad bile 
poznate kao najstarije bugarske pučke popijevke one, što 
ih je Karadžić štampao u svojim djelima. Tako je ova pje¬ 
smarica potpuno zaslužila, da se nazove jugoslovenskom, pa 
i u najprostranijem smislu. 

Erlangenski rukopis ima još jednu prednost, koja ga 
čini vrlo dragocjenim. Otkako su se počele u 19. stoljeću 
izdavati narodne pjesme štampom, gotovo svaki sabirač 
makar i ne mislio sam na štampanje svojih zapisa, kod 
svoga posla imaše pred očima svijesno ili nesvijesno, čitaoce, 
kritičare, estetske, nacionalne ili druge kakove ciljeve i 
obzire. Ovaj pak zapisivač nije bilježio pjesama, što ih je 
čuo pjevati, ni radi kakve druge svrhe, nego da može sebi 
i kad ostavi svoje tadanje boravište, produžiti i obnavljati 
po volji užitak, što mu ga je pružalo slušanje hrvatskih i 
srpskih narodnih pjesama, koje su za nj imale privlačivi 
inozemni čar. Njegova ljubav k ovoj poeziji tako ga je 
zanijela, da je u želji za što potpunijom zbirkom pohlepno 
bez probiranja bilježio sve, što mu je god u vezanoj formi 
došlo do uha. Tako se dogodilo, da u njegovoj zbirci nala¬ 
zimo nekoliko pjesama, kojih se iz obzira na javni moral 
ne bi usudio danas zabilježiti nijedan moderni sakupljač. 
Radi ovoga možemo ga ispričati, jer nam je zato pružio 
bez laskanja i retuširanja iskrenu sliku suvremene narodne 
pjesme i nije potrebno da, kao ćorava cura, proklinjemo 
ogledalo, u kojemu nam pokazuje ne samo lice, nego i 
naličje tadanje jugoslovenske narodne poezije. Tko bi 
njegov značaj htio preoštro odsuditi, treba da uvaži, da je 
ovo zbirka intimnoga karaktera i da ju je htio ponijeti sa 
sobom u domovinu kao »souvenir de Slavonie«, i da nam 
ovakova, kakova jest, pruža prvorazredni dokumenat za 
duševni život tadanjeg doba. Ovaj simpatični Nijemac bio 
je inače skroman čovjek, bez književnih ambicija. U svoju 
kaligrafskom ćirilicom pomnjivo ispisanu i incijalima ukra¬ 
šenu knjigu nije upisao ni godine, ni mjesta, ni pjevača, 
od kojih je što zapisivao, a još je manje, čini se, pomišljao 
na to, da u knjizi ovjekovječi svoje ime. Za ovakove bilješke 
bili bismo mu veoma zahvalni, to većma, jer do tada nema¬ 
mo gotovo nikakvoga glasa o narodnoj pjesmi u Slavoniji, 
pa nam ovaj njegov rukopis zadaje mnogo zagonetaka, od 
kojih neke nikad ne će biti odgonetnute 

Ante Š i m č i k. 

(Svršit će se.) 

NOVA DJELA H. GHEONA. 

Dvije nove drame g. H. Gheona 1 reprezentiraju dva 
glavna tipa njegova stvaranja: »Glumac i milost« jest tra¬ 
gedija velikoga stila za profesionalnu pozornicu, dok su 
»Tri mudrosti staroga Wanga« namijenjene »pozornici za 
vjernički puk«, nestručnoj ili društvenoj pozornici. Prva pri¬ 
pada nizu djela, od kojih je kod nas najpoznatije »Siromah 
pod stepenicama«, dok su iz drugoga niza kod nas preve¬ 
deni »Skazanje o čovjeku, koji tvrdi, da je vidio sv. Nikolu« 
i »Rane sv. Franje«. Na oba djela može se lijepo studirati, 
kako autor, koji je i sam vrstan glumac, točno luči, šta 
se formalno i sadržajno može zahtijevati od profesionalnog 
glumca, a šta od nestručnjaka i kakav osnovni smisao treba 
da ima ta podjela. 

»Glumac i milost« obrađuje antikni motiv »silom kršća¬ 
nina« glumca Genesa (Genesta), ljubimca Dioklecijanova, po¬ 
najboljega glumca svoga vremena, koji se sa svojom gluma¬ 
čkom družinom nalazi u Nikomediji na dvoru Dioklecijanovu, 
da tu ugađa mušičavim raspoloženjima svoga gospodara i 
zaštitnika. Dioklecijanu, presitu običnih izvještačenih i ma- 


1 Henri Gheon, Le comedien et la Grace, Pariš, Plon. 
— Les trois sagesses du vieux Wang, drame chinois en 
quatre tableaux, Repertoire des Compagnons de Notre 
Dame, Pariš, Andre Blot, Les Cahiers du Theatre chretien 13. 


niriranih djela toga vremena, dune u glavu, da bi se mogla 
iznijeti na pozornicu jedna epizoda iz progonjenja kršćana, 
u koje se on tako dobro razumio; Genes bi imao da igra 
kršćanina Hadrijana, koji za svoju vjeru podnosi mučeničku 
smrt. Genes se svim silama opire ovoj carevoj insinuaciji: 
genijalan glumac, on je tipski intelektualac svoga vremena: 
rafinovan u poganskoj dekadentnoj kulturi mrzi kršćan¬ 
stvo, koje ne nalazi ni vrijednim, da se s njim pobliže 
upozna. Dosta je, da mu je jedan od čitave porodice pre¬ 
zreni i zabačeni brat kršćaninom, pa da osjeti čitavo ga¬ 
đenje nad tom progonjenom i iz ljudskog društva izopćenom 
sektom. Ali kako car uporno ustaje na svom hirovitom 
zahtjevu, Genes, koji je pravi glumac i ne može da igra 
ono, u što ne može da se uživi, baš s pomoću toga prezre¬ 
noga brata dolazi do potrebitih informacija o kršćanskoj 
vjeri, na temelju kojih može da se sasvim zadube u problem 
i ličnost, koju ima da na pozornici uvjerljivo iznese. I kada 
dolazi veliki dan slave njegove, kada na carskoj pozornici 
igrajući Hadrijana ima da uzbere vrhunac priznanja Diokle-: 
cijanova, Genes igra svoju ulogu savršeno, tako savršeno, 
da od njegova »uživljavanja« postaje život: Genes, koji kao 
Hadrijan radosno žrtvuje svoj život kršćanskom Bogu, 
pripravan da pretrpi mučeništvo, proživjevši sam svoju 
ulogu, skida masku i očituje na opće zaprepaštenje, da želi 
smit za Hrista. S njim pogibaju i dvije glumice iz njegove 
družine, dva izvrsno ocrtana tipa: Popeja, u nj ludo ali 
beznadno zaljubljena zrela žena, od nevolje Dioklecijanova 
kurtizana, koja hoće da s njim pogine iz ljubavi, ali bez 
vjere: Genes joj proriče, da će tu njenu' vjernu ljubav Bog 
nagraditi pokorom za grijehe i tako je privesti pravoj vjeri. 
Druga je Albina, mlado djevojče, glumačka početnica ne¬ 
obična talenta, koja se genijalnom intuicijom i lakoćom 
uživljava u svoju ulogu, s ljubavlju predana svomu učitelju 
i u toj predanosti vjerna, u duši čista, slijedi ga lako i 
radosno i u njegovu duševnom preporodu. Samo srcem 
okoreloga zločinca na carskom prestolju ne može ništa više 
da pokrene; ova neobična umjetnička senzacija, koju je 
htio sebi da pru^ nakon svih rafinovanih dekadentnih uži¬ 
taka suvremene umjetnosti, svršila se neobično i po nj 
nešto malo neprilično: zato se odvraća od svega i preostaje 
mu jedino, da zalijeva kupus. 

Ovo je nesumnjivo dosad najbolje Gheonovo djelo, 
puno jakih dramskih momenata, puno velike životne pla¬ 
stike i grandiozne tragike, koja ne će promašiti ni svojih’ . 
scenskih učinaka. To više, što je komad uzet iz glumačkog 
života, i odigrava se većinom u okviru glumačkih pokusa, 
učenja uloga i pozornice; u tom će ležati njegova naročita 
draž za profesionalne glumce; a tim će im biti ujedno i 
olakšana tehnika prikazivanja: jer šta lakše može da iznese 
glumac nego svoj vlastiti »zanat«? Historijska je pozadina 
dana neobično vješto u svoj svojoj punini, osjeća se spa- 
1 ina trulog zadaha preživjele poganske kulture, naročito 
kako se ona očituje u suvremenoj literaturi i u lažnom sjaju 
dvorskog života; i s druge strane vedro i čisto ozračje tihog 
kršćanskog heroizma, veličajnost vječnih ideja, golemog 
pregaranja i velike ljubavi. Drama će na pozornici bez 
sumnje jače djelovati od »Siromaha pod stepenicama«; dok 
je ondje u čitavom komadu najjače ocrtan tek suptilni 
odnos dviju duša i tim stvorena suviše uska linija dramskog 
interesa, ovdje je radnja obilnija događanjem i bogatija 
nosiocima, koji su svi vrlo plastično i uvjerljivo izneseni. 
Genes i Dioklecijan, Popeja i Albina, kršćanin Feliks i 
dekadentni dramski autor Polidor — to su sve oštro i fino 
kontrastrani likovi, koji ne će promašiti svoga života na 
pozornici. A bogati dekor carske pozornice u Nikomediji 



tako je efektna pozadina za ovu tragediju velikog heroizma 
i velike duševne pobjede. 

»Tri mudrosti starog Wanga« iznose istinsku epizodu 
iz doba bokserskih ustanaka u Kitaju. Stari Wang majstor 
je u boksanju; on je u toj vještini pravi umjetnik i njegova 
bi najveća želja bila, da nađe dostojna učenika, kojemu bi 
mogao namrijeti i posljednju tajnu svoga neobičnog zna¬ 
nja. Taj je Čang-fu-Tang, mladi Kitajac, koji je zahvalan 
svomu učitelju, ali se kao poganin nije odrekao ni sebe- 
ljublja ni častohleplja. Ono ga, u obliku nakaznoga »Kitaj- 
skog đavla« (t. j. đavla, kako ga zamišljaju poganski Ki- 
tajci), navodi na to, da unatoč tomu što je iskusio upravo 
očinsku ljubav staroga Wanga prema sebi, za bokserske 
bune počini najokrutnije zločinstvo i poubija Wangovu 
djecu i unučad, dok ovoga nije bilo tu da ih obrani: Wan- 
govi su naime kršćani, a bokserski ustanak i nije bio ništa 
diugo, nego povod za velike pokolje kršćana. Stari Wang, 
koji se vraća na ruševine svoje nekadanje sreće i zna dobro 
njihova uzročnika, njeguje jedino jednu misao: da svoju 
opasnu umjetnost ne zaboravi i da se u njoj što bolje 
usavrši do presudnog časa, kada se ubica vrati i kada će 
s njim krvavo obračunati. Ali Wang je kršćanin i baš dir¬ 
ljiva bezazlenost njegova naivnog vjerovanja pomaže mu, da 
Božju zapovijed spozna i provede do dna, makar i s nad¬ 
ljudskim heroizmom duha: stari Wang ne samo da oprašta 
. neprijatelju, kako je učio Hrist, nego ga i ljubi, čak i tako, 
da njega, novoga kršćanina, nekad ubicu svojih najmilijih^ 
uzima za svoje duhovno dijete umjesto njih i grli ga kao 
rođenog sina. 

Radnja, koja ima svojih neminovno efektnih dramskih 
momenata, ipak je u izvjesnom svom dijelu epskog karak¬ 
tera i tu se g. Gheon poslužio vrlo originalnom invencijom: 
događaje na pozornici prate dva kitajska naučenjaka, histo- 
tiografi, koji prate događaje (jer ta se grana nauke u 
prastarom ovom carstvu naročito razvila), bilježe ih i 
komentiraju; u svojoj slikovitoj kitajskoj nošnji oni su 
diažestan živi okvir čitavoj radnji, koju oni ujedno vežu u 
jednu suvislu cjelinu svojim zapisivanjem događaja, koji 
su se međutim zbili, a koji se na pozornici ne mogu iznijeti. 
Isto je tako piščeva tvorevina šareni »Kineski đavo«, koji u 
živom liku prikazuje borbu između dobra i zla u dušama 
pojedinih lica, u smislu tradicije kršćanske pučke drame, 
koja vidne efekte pretpostavlja suptilnoj unutarnjoj psiholo¬ 
giji, neosjetljivoj za široku publiku. Tako je pisac spretno 
riješio nekoje tehničke probleme a ujedno djelu dao spe¬ 
cifične oznake drame za nestručnu pozornicu: jednostavnost 
dekora, laku izvedivost uloga i laku shvatljivost sadržaja 
uza svu njegovu unutarnju veličinu. Zadatak je vrlo dobro 
riješen: ovo je bez sumnje jedna od najboljih Gheonovih 
drama »za vjernički puk«. Dakako da se u svojim umjetni¬ 
čkim pretpostavkama bori s vulgarnim ukusom običajnih 
pučkih drama, pa će zato trebati tek da za sebe odgoji 
publiku: jer ona računa s duševnim vrednotama, s pravim 
učincima dramske umjetnosti, a ne s bučnim vanjskim 
»Spektaklima«, s kakvim je loši ukus naše suvremene bar¬ 
barske socijalne nekulturnosti pokvario publiku širokih 
slojeva sugerirajući joj u pučkom pozorištu neku vrstu 
»panem et circenses«. Lj. Maraković. 

KNJIGE ZA DJECU. 

Gđa. Brlić-Mažuranićeva potvrdila je u poznatoj božič¬ 
noj anketi lista »Morgenblatt« mišljenje, da njene »Priče 
iz davnine« nisu upravo priče za djecu, već literarne tvore¬ 
vine sa svojim vlastitim pravom na eksistenciju. Međutim 


gianicu je teško povući, jer sastavni elementi priče u oba 
slučaja imaju iste karakteristike, samo im je pointiranje 
lazličito i idejni svijet, koji imaju da reprezentiraju, različit 
u stupnju svoje intelektualne visine. Osim toga, literarna je 
priča redovno više intenzivna, a dječja više ekstenzivna: na 
odrasle djeluje sugestivno ugođaj i plastika, na djecu mno¬ 
štvo događaja i likova i njihova što vještija isprepletenost. 
Uz to i onaj pokretni momenat, na koji umiju da nadovežu 
u dječjoj duši i da tako pobude što življi interes. Takav 
pokretni momenat odlično je pronašao g. Nazor 1 u svojoj 
piiči o Genovevinoj Košuti, jer je njenu nit nadovezao na 
poznatu priču o Genovevi, koja nikada ne promaši kod djece 
najdublji dojam. Pitanje, što je bilo s jednim od najsimpa¬ 
tičnijih likova priče, koji u njoj samoj igra sporednu, ah 
ipak toliko važnu ulogu, upravo je izvađeno iz dječje duše 
G. Nazor je prikazao tu milosrdnu životinju kao simbol 
dobra u svijetu, i u njenoj borbi sa pakosnom žutom zvjer¬ 
kom i opet uskrisio u vrlo plastičnoj formi osnovni motiv 
svoje poezije: borbu između dobra i zla u svijetu. Međutim 
u samoj simbolskoj i pripovjedačkoj obradi.te borbe pjesnik 
se već utiče pripovjedačkim sredstvima literarne priče, koja 
poradi svoje intelektualne rafinovanosti ne će moći tako 
neposredno djelovati na dječju fantaziju. Naročito je i u 
moralno-pedagoškom i u psihološkom pogledu teško zami¬ 
sliti, da će sumorni tragički svršetak zadovoljiti dječju 
dušu. Za odrasla čovjeka on je simbolski izrazit, u sebi jak 
i poetičan, ali dijete, za koje je glavno vanjski tok doga¬ 
đaja, ne će nikako biti zadovoljno samo s cvjetovima, koji 
su niknuli na mjestu, gdje je poginula košuta. Ono se ne 
će moći utješiti za dobrom košutom, koja je poginula, a u 
takvim tragičkim osjećajima djeca su mnogo osjetljivija od 
odraslih, i zato ih ne podnose. 

Gđa Jagoda Truhelka donijela je u svojoj najnovijoj 
knjizi-- pored dviju pripovijesti za djecu (Božja ovčica, Šah 
kralju) jednu dražesnu novost: malu dječju dramu. To je 
dramatizovana anegdota o suđenju Harun-al-Rašida, vrlo 
impresivna za djecu, jer se u njoj pokazuje, kako je veliki 
pravednik učio od djeteta, kako se kroji pravda. Ali nije u 
tom glavni čar ovog malog bijoua. Autorica je vrlo duho¬ 
vitom asocijacijom prenijela radnju, koja se odigrava u 
carstvu Harunovu u naš kraj, koji se po historijskom koloritu 
podudara s pozorištem dogođaja: u Bosnu. Ne da bi to izri¬ 
čito bilo kazano, ali su lica ove dramice modelirana po živoj 
Bosni i po tom dobila neobičnu realističku plastiku i naročit 
draž za svakoga, tko je imao prilike da promatra musli¬ 
manski život u Bosni. Naročito djeca u ovom komadu nisu 
drugo nego žive figurice djece iz kakve starinske bosanske 
kasabe, gdje se još živi prilično kao u doba Harun-al-Raši- 
dovo. Tako je komad postao za djecu moraino-poučan, a 
za odrasle vrlo interesantan i slikovit isječak zbiljskog 
života Djeca iz drugih krajeva teže će se moći uživjeti u 
naročiti kolorit ove dikcije, ali bosanska djeca našla su tu 
svoju umjetničku »apoteozu« neprolazne vrijednosti. 

Knjižica g. Guida Tartalje 3 simpatična je skromnošću 
svoje vanjštine i svojom nenametljivošću. U njoj je, naiz- 


1 VI. Nazor, Genovefina Košuta, Dječja knjižnica, knj. 
0., Zagreb 1926., Naklada »Narodne Knjižnice«. 

2 Jagoda Truhelka, Božja ovčica, Mali kadija, šah 
kralju, Zagreb 1926., Udruženje za unapređivanje dječje 
književnosti. 

3 Guido Tartalja, Srmena u gradu ptica, knjiga za 
decu, ilustrovao Marino Tartalja, Beograd 1927., izd. knjiž. 
S. B, Cvijanovića. 

mjence u vezanom i nevezanom govoru, vrlo dobro dana 
sugestija uspavljivali ja i sanjan ja; upadan je realističnih mo¬ 
menata kao reminiscencija dana u fino i eterično tkivo, koje 
stvara sama mašta. Vrlo je dobro pogođena i mješavina 
djetinjski direktne pouke s humorom; samo je radnja sa¬ 
držajno ipak suviše oskudna, pogdjegdje upravo prazna, a 
stihovi također gdjekada nešto nategnuti i ispresijecani. 
Slike se ne slažu uvijek s tekstom, a katkad su suviše mo- 
derno-bizarne. Ali svojom srdačnošću i delikatnošću kao i 
dobrim razumijevanjem djetinje duše knjiga odaje svakako 
umjetničku ruku. Lj Maraković. 

BILJEŠKE 

O Josefu Janssensu donijela je »Hrvatska Prosvjeta« 
bilješku u svom XII. godištu (str. 78.), kada je reprodu¬ 
cirala »Veliki Petak« ovoga znamenitog zastupnika suvre¬ 
menog belgijskog slikarstva. Dok ona slika vrlo dobro ilu¬ 
strira profinjenu produhovljenost Janssensove umjetnosti, 
u ovoj »Madoni« jače dolazi do izražaja Janssens kao 
nosilac stare slikarske tradicije svoje zemlje: Rubensova 
užitka u svježini boja, u ljepoti forama, u obilju života. 
Janssensove su forme klasički idealizovane, harmonijski za¬ 
obljene, kompozicija odabrano lijepa i izrazito vidna; no 
sve to protkano je ipak modernim sentimentom, što ga pri¬ 
družuje suvremenom umjetničkom nastojanju, a razlikuje 
od starih. 

Iz izložbe gde Anke Krizmanić-Paulićeve u salonu g. 
E. Ullricha donosimo kao ogled reprodukcije jednoga ka¬ 
rakterističnog pejzaža i jednog portreta. Gđa. Krizmanić- 
Paulićeva istaknula se znatno svojim radom u nizu izložaba 
ove sezone. Njene su umjetničke pretenzije ozbiljne, talenat 
jak i osebit, produktivnost znatna. U svojim portretima od¬ 
likuje se neobičnom neposrednošću i iskrenošću opažanja, 
finim i sasma modernim komponovanjem i dubokom pro- 
ćućenošću. Slike su naskroz rađene pastelom i odaju veliku 
tehničku suverenost na tom polju, bogatu razvijenost pla¬ 
stike i obilje u stvaranju tonova. U svojim je crtežima gda 
Kiizmunić-Paulićeva već rano pokazala neobičnu jakost u 
hvatanju plastike pokreta; u ovim svojim novim radovima, 
naročito u portretima, iznijela je, pored tehničkih odlika, 
veliku zrelost umjetničkog proživljavanja, dubinu shvaćanja, 
koja čini, da nam izvjesne njezine slike ostaju nezaboravne 
u duši. 

Grad na gori zove se vrlo ukusno i elegantno opre¬ 
mljena knjiga, koju je kao svoju jubilejsku spomenicu 
izdao Bogoslovski zbor »Stadler« u Sarajevu. Knjigu su 
medili rijetkom pažnjom i razumijevanjem gg. Livajušić, 
Draganović i Blažun i učinili iz nje ne jednu običnu zbirku 
đačkih radova, nego opsežan pregled rada svoga Zbora 


i njegova značenja, a kako to značenje obuhvata upravo 
svećenički stalež, a po njemu, može se reći, cio unutarnji i 
vanjski katolički život u Bosni i Hercegovini, to je ova 
knjiga izišla upravo kao ogled stanja i nastojanja bosanskih 
katolika, donoseći čak i statistički materijal i dvije pre- 
gledne zemljovidne karte u tu svrhu. Ponajbolji bosanski 
svećenici-pisci pridonijeli su po koji prilog iz svoga vjer¬ 
skog i staleškog života i iskustva, a taj vrlo dragocjeni 
stručni sadržaj protkan je i lijepo odabranim pjesmama - 
naročito onim Isidora Poljaka, Dragana Dujmušića i preuzv. 
g. nadb. Šarića — sa vrlo dobro izrađenim slikama. Ovaj 
vrlo marljivo i savjesno uređeni kulturni dokumenat prvoga 
reda preporučujemo najtoplije svojim čitaocima (cijena 
Din 50.—. Sarajevo, Čemerima ul. br. 7.). 

»Mentaliteti«. G. S. Cihlar nastoji (u 2. br. »Savreme- 
nika«) na vrlo nespretan način da popravi dojam svojih 
refleksija prilikom Demetrove nagrade, tim što pravi raz¬ 
liku između profesorskog staleža i profesorskog mentaliteta. 
Od uvrede staleža prešao je na uvredu ličnu, kad se samo 
preko takva nespretnog koprcanja jednog novinarskog 
mentaliteta ne bi prelazilo s prezirom. Da se o svakom 
staležu može stvoriti neka karikatura i to nazvati, ako ho¬ 
ćete, i mentalitetom, to je jasno — a naziv je samo pitanje 
ukusa. Isto je tako pok. A. B. Šimić ispunio čitave brojeve 
književnika novinarskim mentaliteto m, gdje je citirao 
ne manje slavna imena od onih, koja navodi g. Cihlar. Sve 
ostalo, što g. Cihlar nađovezuje, da tobože potkrijepi svoju 
tvrdnju, nije nego niz krupnih nelojalnosti. Tko je povo¬ 
dom »Pustolova« govorio o nemoralnosti? Ako g. Cihlar 
silom hoće da utvrdi, da je ta drama nemoralna, neka to 
učini na svoj račun, a g. Begović neka nje m u zahvali na 
takvoj preporuci. Da je netko »tim samim faktom, što je 
pedagog« »svojatao« sebi kompetenciju literarnog arbitra, 
to g. Cihlar tvrdi bez ikakva dokaza i onda još govori o 
nekakvom »đžentlemenstvu«. Zaista, možda bi našoj litera¬ 
turi i trebalo više odgojitelja, nego li kritičara, i taj pate¬ 
tično apostrofirani Pen klub imat će, čini se, dosta posla, 
dok svoju najbližu okolicu nauči šta je »gentlemanlike«. 
Interesantno je svakako, da taj klub po vlastitom priznanju 
g. Cihlara, i ako nije profesorski, očito ide zatim, da 
odgaja svoje članove, jer im kazuje, šta smiju a šta 
ne smiju činiti (samo se to ovdje naziva »propagiranjem«, a 
u stvari je isto). Kao vrhunac »džentlemenstva« u ovoj 
čitavoj stvari treba još navesti, da g. dr. Ježić, profesor i 
član porote za Demetrovu nagradu, nije samo odbornik 
Društva Hrvatskih Književnika, nego i kao odgovorni 
urednik »Savremenika« lično nosi odgovornost za ovako 
ukusne elukubracije, koje idu i na njegovu adresu. Tajin- 
stveno nagoviještanje g. Cihlara o »podzemnim ili ma kako¬ 
vim kanalima« nije ništa drugo nego za neupućene efektna, 
a za upućene sasvim prazna i bezglasna raketa novinarskog 
»mentaliteta«. Difflicile est satyram non scribere. 

Lj. M. 


Uredjuje i izdaje za ,,Kolo Hrvatskih Književnika": L/ubomir Maraković. — Tisak Zaklade Tiskare Narodnih Novina u Zagrebu. 
Za tiskani odgovara: Dr. Janko Hiirer, Prilaz Dure Deželiča 2. 

BROJ 4. 


Đ. Sudeta: 

Sutoni. 


I. Ruke. 


Umorne ruke moje 
kako ste suhe i žute — 
umorne! 

Stavljam vas tiho kraj sebe 
na tople jastuke svoje 
da se odmorite, 
a tko će vas da odmori, 
vi ste umorne vječno. 

Ko vodeno cvijeće hlapite, 
kad ga iz vode iščupaju 
mlada 

uz tihu obalu riječnu. 

Zalud vas jastuci mole, 
zalud vas tako vole, 
vaša je ljubav mrtva, 
nju su pokopali davno. 

Pa ipak, uboge moje, 
nikoga do vas nemam — 
do boli! 

Trpim vas dahom svojim, 


na mlado sunce vas nosim, 
al vi ste jednake uvijek — 
uvijek ste tužnije tanje, 
malene, male moje! 

I jesen kad već dođe 
i proljeće kada požuti 
rano, 

ja sveđ vas ludo molim 
i suzama vas pitam: 
za kim ste žalosne tako, 
za kim venete tako, 
uboge ruke moje? 

Al vi ne ćete reći! . . . 

Šutite uvijek šutite 
nujne; 

pa i ja onda zasutim 
i stisnem se bliže k vama, 
a za kućom netko prođe 
i lišće padati stane — 
i svuda, svuda je tama . . . 


II. Vječni pratilac. 

Ivi Horvatu.) 


Oćutih ga već davno, 
još kao dječakom, 
njegovu ruku 

kako mi se, ko sjena, provlači kroz sanje 
i ruši 
i obara 

svu tihu dječju muku 
i upravo s nekim brutalnim užitkom 
gleda moju bol. 


I njegov 

tajanstveni korak 
postao je moj vječni pratilac, 
koji me prati ko sjena 
da mi se čini: 

kroz sve dane mojega života, 
ko da svaki korak moj 
i nije moj 
i svaka misao moja 
kao da nije niknula u meni. 

i vrata od bjelokosti, 
pa da jednog dana, 
još jače zaskoči 
i stegne 

i u ciničkom smijehu 
razori i posljednje nade 
i posljednji san! 

Oćutih ga već davno ... 

Ja ne znam tko je, otkuda je — 

Samo znam, da je tu uza me 
kroz sve dane i noći i da me vječno prati 
ko zla Sudbina. 

III. Stara soba. 

Od sveg što imah ti si sve mi bila 
i u tebi samo ja sam mogo sniti 
i iskren do boli samom sebi biti, 
kao nekad usred majčinoga krila. 

Tvoje hladne stijene nekad su mi bile 
ko pobožan monah što vječito moli 
krijući od svijeta tajne svoje boli 
usred zapuštene oronule vile. 

I još danas ćutim kada suton pane 
i ožive stijene i mračni portreti 
čar daleki tvojih pogašenih dana 

kako kao miris ranog jorgovana 
opaja me miso i mir neki sveti: 
da je tako lijepo — lijepo umrijeti! 


Koji daje, 

da je sve drugačije 

i obratno 

protiv moje volje; 

da plačem nad radošću svojom 

veselim se bolu svom. 

Da na čas zašuti 

pritaji se, 

kao da ga nema, 

kao da ga nikad nije bilo 

i prepusti, 

da život poteče slobodno ko rijeka, 
Ha oradi kule sunčane 


Zlatko Gorjan: 

Ludvvig van 

i. 

Veliki Žednik svih svojih Neželja. ^ 

Svemoćni Držač demonskih povelja. 

Sa deset prsti i deset džinova. 

A s jednom dušom nebeskih gromova! 

Najveći pjesnik velikih pjesnika. 

I u svakoj žili: vojska demona. 

A u svakom oku: nebo i pako. 

Vrh svakog prsta: nebo je tako! 

Bio je čovjek. — Izgubio sluh. 

Odniješe ga sa kreveta 
u vječnu postelju mira. 

Bio je čovjek. A sada je duh. 

U znaku svemirskog pira: — 
vječnom je postala »Deveta«! 


Beethoven. 

ii. 

On bio je sebi najmanji od svih. 

Jer nemogućnost svladavo je svaku. 
Zato je bio tako miran i tih. 

Veliki Žednik svih svojih Neželja^ 
Svemoćni Držač demonskih povelja. 

On bio je drugim Najvećim od svih. 

Um njegov je palio svjetlost u mraku. 
Rađajuć spoznaju, niko što slušo. 

Ne izvrši djelo. — U vječnost je ušo. 
Još plamsa orkestar u zraku . . . 

Još dižu se ruke. — Još plamsaju oči 
za onim, što on nam je našo. 

Za njim još plaču sve mračne noći, 
što prerano u noć je zašo . . . 


Štefa Jurkić: 

Alej, Kleon i Parmenide. 


Legenda o Njoj. 
(Nastavak.) 


nin Rrni j t VeĆ dva da . na U G 1 * 171 ^ 1 - Malo Je Okas- 
nio. Brod kojim je putovao, zahvatilo je nevrijeme 

i umalo da nisu pretrpili brodolom. Zato nisu pri¬ 
spjeli na početak svečanosti i igara. 

Prvi dan Alej se nije mogao da snađe u vrevi 
stid. Stranci su navrvjeli sa svih strana, da pri¬ 
bivaju igrama. \ 

Ponosni Rimljani vladali su se, kao i svuda 
oholo i bahato, ali zato su otmeni Grci, potomci’ 

skGH h nn P ° r ° d i C u’ SVraĆ3li na Sebe veću Pozornost 
skladnoscu vladanja i svojim plemenitim izgledom. 

Lgipcani i Zidovi imali su novaca i pokupovali su 
najskuplja mjesta u stadionu i u hipodromu. Opća 
pažnja gomile obraćala se je samo pobjednicima 
igara i sve se je oko njih okretalo. U vrevi gomile 
izbjegavao je Alej' da se ne sastane s kojim suna¬ 
rodnjakom, samo je budno pazio, ne bi li gdje ugle¬ 
dao Aglaju. Sretao je tolike žene i djevojke. Mnoge 

ROrul'b „° kr f ale , su se za H j e P im Grkom. Nasmijane 
Rimljanke^gledale su ga izazovno, ali je Alej, pomno 
piegledavsi, prolazio i povlačio se posve ravno- 
đusno. A kao šarenog cvijeća — toliko je bilo lije- 
pih zen v a ’ v P? zašt0 su bogovi baš u njegovu dušu 
usadili čežnju za jednom, za nepoznatom, za ženom 
kakove nema vise u životu. Ili - možda je nije ni¬ 
kada ni bilo! J J 

„„ .. Tollke izm j en e u ovoj šarolikoj slici umarale 
su AJejri, ali mu nije bilo žao, da je ovamo došao. 

i ii novi dojmovi zaokupiše ga svega i prekriše 
tuiobne misli njegove. 

» G večer^ trećeg dana bila je u stadionu pučka 
svečanost u čast pobjednika igara. I Alej je pošao 
Stadion, S3v iskićen vijencima, bio je čarobno rasvi- 
je Ijen. Opća razigranost i veselje zahvati i Aleja 
kad se je umiješao u mnoštvo. Bilo je sparno u 
stadionu. Jednu za drugom iskapi Alej dvije kupe 
vina, a onda je promatrao plesačice, koje su s vi¬ 
jencima od ruža plesale između pobjednika, vješto 
se ugibljuci i izvijajući. 

Aleju se poče magliti. 

Upravo, kad se je htio da osloni na jedan stup 
naglo se trenu. U blizini je začuo glas: Aglaja, hajde 
lazveseh onoga Grka! Gledaj kako su mu lijepe 

OCl! J r 

Aleja oblije hladan znoj i još prije nego se je 
okrenuo, sasu mu netko ružinih latica na glavu a 
dvije bijele i mekane ruke od otraga ga ogrle. ’ 

Do kraja zbunjen okrene se Alej i ugleda pred 
sobom čupave plave kose, pune ružinih latica. Iza¬ 
zovno su ga gledala dva plava oka, oko kojih su se 
s egle tamne sjene, a rumeno obojene usne čudno 
su se smiješile. 

»A što si se tako prepao?! Bogovi, kako si 
sada sličan onom malom Aleju, što se je sa mnom 
igrao nekada pred Afroditinim hramom!« 


... Agteja! — T °_ bi trebala da bude njegova 
A fa ,aja. Gledao je i gledao: kratki hiton, posve 

rlmTi 111 ’ . p ' l 1 ' ,Ubl ° j°j> se uz 3 na nadlakti¬ 

cama ljeskale su se skupocjene narukvice i koluti. 
»Aglaja!« tiho je prošaptao Alej. 

A Aglaja ona se smijala upravo razuzdano. 

m ?? H s \ u lstinu ona j A]e J' ! A čemu se to¬ 

liko cudis? Ha-ha-ha! A — tako! Gledaj me, gledaj 

sve ovo sam naučila tamo — kod tvoje Afrodite — 
samo ju ja sada zovem Venerom!« Aglaja naglo 
piestade da se smije i objema rukama prihvati 
Aleja za odjeću: 

" Alc j- A *ej> što ti je Alej, ti kao da se nimalo 
ne raduješ našemu sastanku!?« — Kao da se budio 
od teškoga sna dolazio je Alej k sebi! Naglo se 
is rgne iz Aglajinih ruku i dok se je ona snašla, 
Aleja je nestalo u vrevi'. 

# 

Kao mahnit protiskivao se je Alej prema iz- 
lazu iz stadmna. Svijetlo i buka samo su mu pove¬ 
ćavah tešku bol. Tek na stranputici, što je vodila 
prema udaljenoj obali, malo odahne. Znao je da će 

M a 7 Hn/ eS K°, na i a . 0Samljen0 mjest0 kra j mora,’jer su 
uzduz obale bile usidrene tolike lađe, koje su če¬ 
kale na povratak. J 

Dugo je hodao osamljenom stazom, dok nije 
začuo prigušeni sum morskih talasa. Napokon je 
osjetio veliku tišinu i osamu. Bol za Aglajom što 
mu je sapinjala dušu, poče da popušta. Čudni i jaki 

frinuf J H ° aksa . nja Prijao mu je, kao val, cijelu nu- 
tnnju, da se je Alej začudio! 

Kano da je taj val odnosio sve zapreke sve 
opsjene, koje su mu zastirale slobodni i jasni pogled. 

„ • Nanovo je u duši zagledao i posve jasno vidio 

posve nfoj CU " bjeim ~ ' kao da tek sada pripada 

Gusto su bile prosute zvijezde po noćnom nebu. 

vini Je r m0tri ? sv J etl ucavost njihovu sluteći blizinu 
velike tajne i tonuo u pitanju: Gdje je gdie ie ona 

koh su 3 don Sre i tn H^ Č U ° je ’ da su pri ’ čali Rimljani’ 
nnnncn d ? P v. r ^ 1 dal , eko na sjever, da su tamo žene 
ponosne i ciste. Ali, te iste žene da su tvrde i 
okrutne, pričali su Rimljani. Ne, tamo nije i ne 
može da bude njegova nježna i krhka djevica 

■ UP ravo , J e sada preletjela jedna zvijezda! Vidio 
je dugi trak svijetla preko noćnog neba! 

Je li to kakav znak? 

Kad je ugasnuo trak, sjeti se Alej Kleona i 
krune njegove. Kleon je sada u Argosui" A je li se 
njegova duša smirila?! — 0, da je Kleon uz njega i 
Tako je zazelio blizinu njegovu, kao da bi samo 
duše 0 m08ao da P ot P uno razumije san njegove 

Da! Tako! Alej će poći lađom u Korint, a 
odanle u Argos, da se sastane s Klepnom. — ču- 

dnovato, naglo ga obuze nekakova radost! Je li to 
slutnja, da će Nju ipak sresti? Ni pomisao, da bi u 
Olimpiji mogao da opet sretne Aglaju, nije ga više 
smetala. Aglaja! Što se njega još tiče ona Aglaja? 

Duboka i tamna je bila noć, kad se je Alej vra- 
ćeo u Olimpiju. Sa uskog puteljka skrene na glavni 
drum. Počeo je posrtati, jer više nije vidio. 

U tišini noći začuje glasove i razgovor. U tami 
je razabrao dvojicu, trojicu ljudi, da idu pred njim 
i da poluglasno razgovaraju. Kako je Alej stupao 
tiho, strani ga ljudi nisu čuli ni zamijetili. Kad je 
prišao bliže, jasno je čuo razgovor. Stranci su go¬ 
vorili miješano grčki i hebrejski i kao da se nisu 
bojali, da bi ih tko mogao da čuje u ovo doba. 

Radi mješavine hebrejskoga, teško je Alej hva¬ 
tao nit i smisao njihova razgovora. Bili su to Židovi 
stranci i Alej je toliko razumio, da se radi o neka- 
kovoj velikoj nadi u nečiju pomoć, koja da ih ima 
da oslobodi rimskog ropstva. 

Sve glasnije tvrdili su i dokazivali jedni dru¬ 
gima riječima proroka, da je blizu punina vremena, 
da se je sve ispunilo, što su proroci navijestili i da 
bi sada imao da dođe On: Mesija. 

Alej je već prije slušao, da Judejci očekuju ne- 
kakovoga osloboditelja i velikog kralja, Mesiju. 

Po pripovijedanju mora da je taj Mesija već 
došao na svijet. Glasni razgovor stranaca utihnu i 
samo od vremena do vremena čuo bi Alej po koju 
riječ: Betlehem, čudnovata zvijezda, anđeo. Ali to 
nije mogao da više poveže, da bi i dalje razumio 
razgovor. Kod jednog raskršća stranci krenuše dru¬ 
gim smjerom i glasovi se izgubiše u noći. 

Alej zastane: »Mesija ■— Mesija, tko je taj 
Mesija?« 

Tek pred jutro zaspi Alej i usnije čudan san: 
Nije znao, niti je mogao da razabere, gdje je. Sve 
oko njega bilo je u čudnovatoj žućkasto-sivoj boji. 
Trljao je oči, kao da dobro ne vidi. Napokon je 
polako razabrao, da je nad njim nebo, ali naobla- 
čeno. Zagrabi rukom u ono žuto-sivo oko sebe: bio 
je pijesak. Svuda naokolo pijesak, sami pijesak i 
nebo — pustinja! Daleko tamo, na obzoru, na rubu 
prljavo žutkasto-sive plohe, ukaza se iznenada 
sjajna tačka kao iskra svijetla. Alej pođe prema tom 
svijetlu, koje kao da se je čas primicalo, čas uda- 
ljivalo. Sve dublje propadale su mu noge u pustinj¬ 
ski pijesak-Ali čudnovato, više nije sam: i 

Kleori je s njime i još jedan nepoznati starac. Dugo 
su išli prema onom svijetlu. Starac je stenjao. Alej 
pruži ruke, da pomogne starcu i u to se probudi! 

Bio je uzbuđen! Bogovi, što bi mogao da 
znači ovaj čudni san!? — Ah što! Snivao je već to¬ 
like sne i nije o njima razmišljao, pa zašto da ovaj 
san mora da znači nešto osobito! 

Toga dana još je gledao igre u Olimpiji, a 
drugog jutra ukrca se na lađu, koja zaplovi put Ko- 
rinta. Aglaje nije više vidio. 

# 

Još je bilo sunce dosta visoko, kad je Kleon 
stigao u Argos. Herino svetište bilo je udaljeno i 
dok je Kleon raspitao za put, zastrli su oblaci cijelo 
nebo i započe da kiši. Kleon ubrza korake. 

Dok je, sav promokao, prispio do stana Heri- 
nog svećenika Parmenida, bila se je spustila duboka 


noć. Dugo je morao udarati po mjedenoj ploči na 
vratima, dok su se otvorila i na pragu se pojavila 
visoka i jaka žena sa zapaljenom uljenicom. 

»Brzo, uniđi brzo stranče, da mi vjetar ne 
ugasi -svijetlo!« 

Tvrd i opor bio je glas žene, a tek kad je za 
Kleonom zatvorila vrata, bolje ga je pogledala. 

»O bogovi, pa ti si sigurno sin Anaksimenov!? 
Kako si mu samo sličan!« 

Kad je Kleon potvrdio, žena ga upravo ugura 
u izbu i povikne: 

»Parmenide! Čuješ li? Evo nam je došao 
Anaksimenov sin. Kleonom ga zovu!« 

Sa niske klupice polagano se podiže starac. 
Bio je plemenita i lijepa izgleda. Kad je Kleon za¬ 
pazio, kako ga blago gledaju dva oka, priđe brzo 
starcu i ogrli ga. 

»Čuj Dirka! De — donesi štogod topla, da za¬ 
loži Anaksimenov sin!« 

Na zidu, o lančiću, visila je uljenica i obasja¬ 
vala drhtavim svijetlom ponutricu izbe. 

Kad su ostali sami, brzo se starac nagne Kleonu 
i šapne mu u uho: 

»Sine Anaksimenov, zašto si došao? Je li radi 
Nje, reci, brzo!« 

Kleonu se zasjaše oči: »Jest, upravo radi nje! 
Hodi, da me povedeš u hram!« O kruni nije htio još 
da spominje i ako ju je još držao umotanu pod 
rukom. 

Stari Parmenide pogleda sKleona turobno i ra¬ 
zočarano i glava sa sijedom bradom klone na prsa. 

»A radi Here si došao Anaksimenov sine! Tako, 
tako«, šaptao je starac, kao u neprilici. 

Od unutarnjeg veselja Kleonu se još više za¬ 
sjaše oči. 

»Odmah, najvolio bih odmah u hram!« 

Uto se na vratima izbe pojavi Dirka sa po¬ 
sudom. 

Čula je zadnje riječi Kleonove i srdito odvrati: 
»Baš usred noći! A — sad u hram! Kleone, ti si lud! 
Po tom vremenu! Ne — ne dam ni jednom ni dru¬ 
gome. Ima vremena i sutra«. 

Uvrijeđeni Kleon razljuti se na svoju tetku: 
»Pa hram je odmah tu, a i došao sam radi nje«. »A 
ja ti opet velim: i sutra je za to vremena«, tetka 
Dirka ustuboči se pred Kleonom. 

»Uostalom, ne znam — toliko se još govori o 
toj Heri — a zašto? Ona mi se baš ne sviđa. Ja — 
ja više ne mogu! 1 onako sam se teško penjala tamo 
gore i prala joj lice, da budu zadovoljni ovakovi 
smušenjaci kakov si, čini mi se, i ti. Doputuju iz ne 
znam kako dalekih krajeva, samo da nju vide. 
Ludo!« 

Kleon se više nije usudio, da protuslovi srditoj 
tetki. Zavežljaj s krunom oprezno spusti na policu 
do sebe i započe da jede. Stari Parmenide tiho ga 
je ispitivao koješta, dok je tetka otišla, da gostu 
spremi počivalište. 

Kao da su jedan pred drugim nešto krili i Kleon 
i Parmenides klonuli su se, da u razgovoru dotaknu 
ono mjesto. Ali — jedan se je drugome svidio. Kad 
je ušla Dirka, začudila se, da ih je zatekla u prija¬ 
teljskom razgovoru. 

Kao da nisu prvi put skupa, nego da su stari 
znanci i drugovi. Ali — kako je noć poodmakla, va¬ 
ljalo je, da pođu na počinak! 

# 

Kleon je jedva dočekao osvit. Još su spavali i 
bilo je sve tiho, kad je polako otvorio kućna vrata 
i sa zamotanom krunom pošao prema hramu. Bio 
je blizu, odmah ga je ugledao pred sobom. 

Svijetlo osvitanja već je doprlo u hram i od¬ 
mah sa vlaka ugleda natprirodno veliki kip Herin. 
Upravo sa strahom i dubokim poštivanjem uđe 
Kleon u hram i priđe bliže kipu . . . 

Dugo je Kleon stajao. Osjećaja straha i po¬ 
štivanja u njemu nestalo je, a na licu se pojavilo 
čuđenje. Prilazio je kipu sve bliže i bliže. Čudno¬ 
vato! Ne vjeruje sebi ni očima svojim! A već se je 
razdanilo posve! To da je Ona, kraljica neba! To 
da je ona, kojoj je on izrađivao krunu punih dva¬ 
deset godina!? 

Bilo mu je tjeskobno i da zaplače i da se na¬ 
smije. Pa znao je, da je Herin kip od slonove kosti 
i zlata — a on je sebi zamišljao kraljicu neba kao 
živu drugačiju! 

A zašto je govorila tetka Dirka, da se je teško 
popeti do Here? Naprotiv — posve je lako. Eno — 
iza kipa su napravljene male stube. 

Uz te stube popne se Kleon sve do Herine 
glave. Kad je razmotao zavežljaj, odmotao krunu 
iz vela i htio da velom opraši glavu vladarice 
Olimpa, upravo se zaprepasti. Bogovi — pa njezina 
je glava tolika, da ju ni objema rukama ne bi mo¬ 
gao da obuhvati! 

Na ovoj golemoj glavi izgledala bi njegova 
kruna upravo smiješna, ako bi se i zapazila. 

Kao da je Kleon bio lud! Pred dvadeset go¬ 
dina započeo je da pravi krunu, a nikada nikoga 
da zapita, kolika je Hera od Argosa? 

Silazeći niz stube bio je žalostan i ljutit na sa¬ 
moga sebe. 

I opet Kleon zastane pred kipom i opet je mo¬ 
trio dugo vladaricu Olimpa. Jest, lijep je kip nada 
sve, pravo su pričali — ali nije Ona i ne može da 
bude kraljica neba. Nije za nju ova kruna, za nju je 
nije ni izrađivao. A onda za koga!? 

Smućen — zamota opet krunu u veo i izađe 
iz hrama. Teška tuga pritisne mu dušu. 

Nedaleko od hrama, na kamenoj klupi pod 
oleandrovim drvetom, pogružen je sjedio stari 
Parmenide. Starac kao da je čekao na Kleona. Čim 
ga je ugledao, da se vraća iz hrama, polako ustane. 
Pozorno ga je motrio, kad se približavao. Tuga na 
Kleonovu licu kao da ga je obradovala, jer se je 
nasmiješio stari Parmenide. 

»U hramu nije Ona — je li?« 

Kleon se lecne: 

»Odakle znadeš?« 

»Hodi« i Parmenide dovede Kleona do kamene 
klupe i počne uzrujano i šapćući: 

»Anaksimenov sine, znao sam da ćeš se razo¬ 
čarati u Heri. I ti tražiš! Tražiš Nju! Je li — i to sam 
znao!« 

»Koga misliš da tražim? Odakle znadeš sve 

to?« 


»Najprije odmotaj i de — pokaži mi, što nosiš 
u tom zavežljaju?« 1 starac odmota zavežljaj sam 
drhtavim svojim rukama. 

— »A — a — kruna, sjajna kruna! I to sam 
slutio«. 

0 Anaksimenov sine, ova je kruna dostojna 
Nje. Gledaj kako se ljeska. Sjajna je ovo kruna! I 
nitko ti nije pomagao, kad si je stvarao. O — o — 
kako je lijepa! Znadem, vidim, da i ti tražiš Nju. 
To sam saznao nešto prije, nego si ti prispio, sine 
Anaksimenov!« »Samo tiho« šaptaše starac »da 
Dirka štogod ne nasluti, jer onda Nju ne ćemo ni- 

kada naći«. Sada je Kleon mislio, da Parmenide u 
istinu sve znade. 

»Brzo, reci, znaš li, gdje je Ona?« 

Starac se još bliže primakne Kleonu i započe 
još tiše: »Tiho, tiho, samo da nas tkogod ne čuje. 
Znadeš, držali bi, da nismo pri pameti. Osobito kad 
se ostari, kao ja, onda tako lako pomisle na štošta. 
Slušaj! Dosad nisam nikome ni spomenuo o ovome. 
Sine Anaksimenov, kad sam te jučer ugledao, od¬ 
mah sam ti vidio u očima, da ti je duša puna ču¬ 
dnovatih misli i čežnja. Svejedno, opet ti ni riječ ne 
bi bio rekao, da malo prije nisam vidio bol i razo¬ 
čaranje u tvom obličju! Ja sam znao, da Hera nije 
Ona, radi koje si došao i kojoj si eto krunu donio! 
Znao sam«. 

Kleon je nijemo gledao u zemlju i samo je 
glavom kimao. Pred njima u pijesku žurili su se 
mravi i upravo spadoše dva uvenula oleandrova cvi¬ 
jeta. »Prije nego ću ti povjeriti, što sam saznao o 
njoj, ispričat ću ti nešto, pa će ti biti jasno, zašto i 
ja mislim’ na nju«. 

Parmenide podigne opali oleandrov cvijet i 
na dlanu ga je držao, gledajući u njeg zamišljeno. 
Dva tri puta micao je usnama, kao da mu je teško, 

tada započne. To je Kleon opazio i položi ruku 
starcu na rame, potičući ga, da započne pričati. 
Motreći sredinu cvijeta, koji je već bio smeđ na ru¬ 
bovima, počeo je Parmenide: 

»Rano sam izgubio majku, ni ne pamtim je. Ni 
oca nisam upamtio, ali — to nije tako tužno. Odra¬ 
stao sam tu, u službi ovoga hrama. Za jednog po¬ 
mora umru Herinom svećeniku žena i dva sina i 
tako ostadoh sam uz njega. 

Bilo je davno, a sjećam se, kao da je jučer, 
radio sam nešto oko svetišta, kad je u hram ušla 
žena sa djetetom u naručaju. Bila je tužna i tako 
lijepa, da mi se je pričinilo, da nikada nisam vidio 
ništa ljepšega. Čekao sam, dok je prinijela žrtvu 
vladarici Olimpa i pošla iz hrama. Sigurno joj je 
dijete bilo teško bolesno, jer ga je nosila tako 
pažljivo i gledala ga je sa toliko brige i ljubavi. 
Iz tih tužnih očiju suze su kapale na glavu djeteta«. 

»Približio sam joj se i polagano se dotaknem 
njezine odjeće. Mislio sam, da će i mene pogledati 
ovim brižnim pogledom. Samo sam to htio, htio 
sam samo jedan majčin pogled, Anaksimenov sine, 
ali me je oturila i pogledala me tako tvrdo, da sam 
se smutio«. 

Kao da je opet onaj sirotni dječak, stari Par¬ 
menide skloni se sav pod Kleonovu jaku ruku. Za 
čas se tržne i opet ispravi. 

»Vidio si Dirku! Očekivao sam, da ću kod nje 
naći onu nježnost, koja mi je bila uskraćena u dje¬ 
tinjstvu. Da je zla, nije; samo je tvrda, tvrda. Sve 
se o nju odbije, kano o kamen. Mislio sam i nadao 
se, dok smo mladi bili, doći će dijete, pa će i Dirka 
postati mekša i nježnija. Ali eto, Hera nije blago¬ 
slovila naš vez«. 

Raširena repa, upravo je prošetao ispred njih 
paun, dižući oholo glavu. I nehotice su ga obojica 
slijedila očima, dok se nije izgubio iza susjednog 
grma. Starac se prenu! 

»Ne znam, kako da ti sada zaodijem u riječi 
ono, što je kao najnježnije cvijeće nicalo polagano 
u mojoj duši. čini mi se, započelo je onda, kad su 
počele da sijede moje vlasi«. 

»U to sam doba obolio, opasno obolio. Sirota 
Dirka već je očajavala i jest, činila je sve, što je 
znala i mogla, samo da mi pomogne. A ja — sve 
sam očikao, da li će joj glas postati malo nježniji i 
mekaniji, i da li će pogled njezin da dobije ma ne¬ 
što od onoga, kojim je onda žena ona gledala svoje 
bolesno dijete. Kao da bi mi samo to pomoglo, da 
bi mi to povratilo zdravlje. Da, da, Anaksimenov 
sine, ali glas Dirkin osta i dalje tvrd, a oči njezine 
valjda nisu uopće ni znale ni mogle, da onako po¬ 
gledaju«. 

»Do kraja oslabljen od vrućice, dugo sam sni¬ 
vao. I u tom snu vidio sam Nju. Nju sam vidio, sine 
Anaksimenov, po prvi put! U prvi mah, kad sam ja 
ugledao, obuze mi dušu tako duboko počitanje, da 
sam klonuo do zemlje. Pa to je kraljica neba, vidio 
sam je. Onda sam opet podigao glavu i meni se či¬ 
nilo, da sam još dijete. Ona me je gledala! U na¬ 
ručju je držala maleno dijete, ali je gledala u mene, 
ravno u mene! Gledala me je beskrajno brižno i 
nježno, da sam kliknuo; Majko! i probudio sam se«. 


S velikom napetošću gledao je Kleon u starca 
i jedva je dočekao, kad je opet nastavio; 

»To je čudnovato, da sam iza toga sna čvrsto 
vjerovao, da ona nije samo utvara sna, već da je 
negdje živa i da ću je već naći!« 

Stari Parmenide zaklopi vjeđe, kao da se je 
opet odmarao. 

»Dobro sada slušaj, Anaksimenov sine, što sam 
saznao malo prije tvoga dolaska. Oko svetišta u 
hramu trebalo je da se nešto popravi, i tražio sam 
radenika. Preporučiše mi nekoga Egipćanina, koji 
je od nekog vremena živio u Argosu i bio poznat 
kao vrstan klesar. 

1 započeo je posao, pa sam često s njime raz¬ 
govarao. Jednoga jutra zapitao sam ga, kako mu 
se sviđa Hera Polikletova. Zanijekao je glavom i 
onda, onda mi je pripovijedao nešto čudnovato. 
Slušaj! Tamo u svom zavičaju bio je dugo vremena 
bez posla, pa je odlučio, da krene u svijet. U pu¬ 
stinjskim krajevima lako se zaluta. I on je na putu 
zalutao među pećinama, na rubu jedne pustinje. 
Glad i žeđa tako ga izmoriše, da je bio izgubio 
svaku nadu u spas. Uz najveće napore još se je po¬ 
vlačio dalje. Još su ga držale zadnje životne sile, 
— kad — na otvoru nedaleke jedne špilje, ugleda 
čudno svijetlo i bjelinu. Kad se je dovukao k špilji 
i razabrao što je ono svijetlo i bjelina, klonuo je 
k zemlji. Niti je mogao, a ni usudio se nije dalje. 
Žena, žena sva u bijelu, stajala je kao kraljica na 
ulazu u špilju. On, iznemogao do kraja, mislio je, 
da je već prekoračio prag smrti. Opipavao je ka¬ 
menje oko sebe, hvatao se za glavu i uvjerio se, još 
je živ. Nejasna nada vrati mu malo snage i privuče 
se još bliže. 

Žena u bijelu kao da ga je tek sada spazila, 
iščezla je u otvoru špilje i za čas se povratila s mu¬ 
škarcem. Ovaj je odmah prišao Egipćaninu, pridi- 
gao ga i doveo do špilje. Unišli su kroz tamni otvor. 
Egipćanin se začudio, da je u dubini sjalo čudno 
svijetlo i tražio je očima, odakle dolazi. Bijela žena 
je tamo. Bila je nagnuta nad zaspalo dijete i po¬ 
pravljala mu pokrivač. A odanle, od bijele žene i 
djeteta, dopiralo je ono čudno svijetlo. 

Još se uvijek činilo Egipćaninu, da je to sve od 
drugoga svijeta. Nije mogao da odvrati pogled od 
bijele žene. U malom vrču pružila mu je vode i spu¬ 
stila pokraj njega brašneni kolač. 

Bijela žena govorila je tuđim jezikom s onim 
mužem. Egipćaninu se činilo hebrejski i izgledalo 
mu, da joj nije bio muž, nego valjda stariji brat. A 
dijete? Je li dijete njezino? Te su se misli motale 
njegovim mozgom, jer je bijela žena bila takove 
nadzemaljske ljepote i uzvišenosti, da nikako nije 
mogao da shvati, odakle i zašto je u ovoj špilji. 

Kad je došao k sebi i dobro se okrijepio, onaj 
muškarac naznačio mu je znakovima, da će mu po¬ 
kazati put. Na izlazu iz špilje, bijela žena podigla je 
ruku nad njegovom glavom i načinila nekakov znak, 
izgovarajući čudnovate riječi«. 

»Anaksimenov sine, to je ta čudnovata priča i 
vidiš, taj Egipćanin nikako ne može da zaboravi 
toga glasa i te žene. I zato mu ni Hera Polikletova 
nije bila lijepa«. 

Od tolikih riječi bio je već umoran stari Par- 
menide, ali je sjajnih očiju gledao u Kleona. 

»Kad mi je Egipćanin opisivao tu neobičnu 
ženu, opet sam jasno vidio onaj moj san i onaj 
majčinski pogled. Njegov opis tako je tačno odgo¬ 
varao onom mome viđenju u snu, da sada tvrdo 
vjerujem, to je ona! O — ja moram poći da je po¬ 
tražim! Sine Anaksimenov, i ti ćeš sa mnom!!« 

Kleonovo lice bilo je tako tužno. 

»Kako ćemo je naći? Tko znade, gdje je Ona 
sada?« »Ja vjerujem, da ćemo je naći. Prvo i glavno 
je sada, da krenemo za njezinim tragom«. 

Sunce je zagrijalo i pčele su počele da zuje 
oko oleandrovih cvjetova, koji su jače zamirisali. 

»Anaksimenov sine, možda ti je čudno, da ćeš 
me ti pratiti na putu!? Tako je odredila viša sila, 
koja mi je to već objavila. Slušaj! 


Cv jetko Škarpa: 

Bog. 

Nestalan sam kao sjena, koja luta: 

Nekad sam veseo, miran i zanesen, 

A nekad se bogzna po koliko puta 
U sebi ko drvo slomim i ustresem. 

Katkad mirno slušam kucaj srca svoga; 
Katkad bih ga htio da strgnem iz grudi, 
I desi se, kada vidim zlobu ljudi, 

Da često zaboravim i na samog Boga. . . 

Oh, ja svakog dana po toliko puta 

Kip svog ideala podignem u sebi 

Pa ga opet smrskam svega u komade . . . 

I da mi se tada od nekud iz kuta 
Sv’jesti opet Bog ne javi, oh, ja ne bi’ 

U sebi već nikad osjetio nade. 


Jedne večeri, za prvog sumraka, hodao sam 
nemiran i pun brige, baš ovim putem. Kako ću na 
put sam, ovako star i nemoćan? To me je morilo. 
U jedan tren sve se oko mene promijeni i učini mi 
se, da sam već na putu i nisam sam. Uz mene su 
još dva pratioca. Jedan je bio kao ti, isti, a drugi 
je bio vrlo mlad. Obuze me radost i sa viđenjem 
nestade brige i nemira. Zato sam te odmah prepo¬ 
znao, zato sami znao sve!« 

»Ali, sine, Anaksimenov, a tko je onaj treći 
drug!?« Sunce je jače zagrijalo i starac Parrrtenide 
digne se i ne čekajući Kleonova odgovora. 

»Pođimo! Dirka nas čeka, sigurno je već pri¬ 
premila jelo. A na večer, kad ona zaspe, opet ćemo 
doći ovamo, pa ćemo se dogovoriti o putu i o 
svemu«. 

(Svršit će se.) 


One ponoći. 

One je ponoći nebo mirno bilo. 

Oko Betlehema ćutahu sva gnijezda; 

One se ponoći pastirima snilo, 

Da negdje koracaju po sagu od zv’jezda. 

. ! , •< ; ; j -4 j 

Zatim su kraljevi sa Istoka došli 
I kad su od mjesta, gdje je onaj ubav 
Cvijet spasa niko, opet natrag pošli, 

U očima svojim nosili su Ljubav. 

A one su ponoći samo dvije male 

I nevine ruke dobacile cjelov 

Dušam, što rad gr’jeha bjehu u glib pale . . . 

. v fV:> '■ '■ - . . 

I vjekovi prođoše ... Pa sad zv’jezda ona 
U ponoći onoj, što je nebom sjala, 

Sjaje sa nebesa u dušam miliona. 


Vladislav Kušan: 

Buđenje. 

Nabujale vode našeg mirnog kraja, 
Nestašno šumore potoci kraj sela. 
Rastrgo je netko sva maglena vela 
I prosuo radost i veselje maja. 

Zeleni se kesten kraj prašnoga druma, 
Parče plavog neba stari vrbik krije; 
Dobri Bog po polju prvo cvijeće sije 
Veze novu halju preko starih šuma. 

Život budan struji, klija, raste, buja 
Kroz sve žile zemlje u mirisnu zoru, 
Dok šumski pjevači cvrkuću u koru 

Uz zanosan »solo« maloga slavuja. 

A plameno sunce pozlaćuje staze, 

Po kojim pastiri na pašnjake gaze. 

Fra A. čičić: 

Rad Fra Grge Martića u duhovnoj pastvi. 

(Jedno poglavlje iz napisane, a još ne štampane Monografije o fra Grgi Martiću). 


Fra Grgu je rukopoložio za svećenika apostol¬ 
ski vikar i vizitator bosanski, Fra Rafo Barišić, i 
naredio, pod danom 1. siječnja 1845. god., njemu 
»recens ordinato Presbytero«, da ima prvu sv. misu 
Bogu prikazati, ne drugdje, nego na Posušju, u 
rodnom mjestu 1 . 

God. 1848.—1851. bio je fra Grgo ka¬ 
pelanom u Osovi, kod Žepča 2 . 

Spomenut ću ovdje jednu zgodu, koja doku¬ 
mentira vrlo dobro visoku, za ono vrijeme, kulturu 
fm Grginu i daje razumjeti, s kakvim je idejama 
pošao u rad među svoj narod poletni franjevac, 
spremljen za svoju svećeničku službu, a upućen i 
u prosvjetna gibanja u zapadnim i istočnim stra¬ 
nama naših zemalja u ono doba. 

Jedamput — priča fra Grgo — pozvao ma- 
glajski kotarski predstojnik Uzeir beg njega i devet 
pravoslavnih popova iz planine Ozren. Došli oni i 
imala se pročitati pisma, prispjela od biskupa Šu- 
njića i sarajevskog vladike, a ovo je drugo, preko 
mitropolita, bilo upravljeno onoj devetorici popova. 
A radilo se u tim pismima o popisu radnika za 
gradnju putova, kako je to vezir, Tahir-paša (1846. 
do 1850.), naredio. Fra Grgo najprije pročitao je 
biskupovo pismo. Zatim proto Kovačević uzeo da 
čita vladičino pismo, no pošto je pismo.bilo pisano 
novom srpskom ortografijom, nije ga mogao pro¬ 
čitati, pa od jednoga do drugoga, no od svih devet 
popova nije mogao nijedan da pročita. Onda pred¬ 
stojnik upita, da li bi fra Grgo mogao pročitati? 
Fra Grgo uzeo i proučio kao latinicu 3 . 

Fra Grgo se bavio u Osovi i u vrijeme Omer- 
pašinih ratova .protiv ustaša, posebno pak u onoj 
pobulogi kod Žepča i Vranduka, god. 1850. 


1 Ostavština Fra Grge Martića, Razno. Dozvola za 
prvu misu 1845. god. 

2 U matici krštenih župe osovske (vanjski naslov dosta 
nečitljiv; u unutarnjem stoji: Liber II., i župa se zove: 
Paroecia de Xepce), fra Grgo se prvi put spominje 14. maja 
1848. god., tek. broj 1554. On je toga dana krstio Ivana 
Jovića iz sela Adže, današnje novo-šeherske župe, pa je to 
i vlastoručno proveo u matici. Od tada je fra Grgino ime 
često, a tako i njegov rukopis, u toj matici. On stalno 
krštava, uz još jednog stalnog kapelana i uz župnika. Do 
maja g. 1849. bio je kapelan i fra Stjepan Tometinović. 
Poslije ovoga je došao fra Mijo Barišić. Župnik je bio 
fra Luka Dropulić. Zadnje dijete, koje je fra Grgo toga 
perioda krstio, bio je Juro Antolović iz sela Visa, 27. aprila 
1851. god., tek. br. 2140. On je proveo, za mjesec maj, još 
dva krštenja, dne 11. i 13. maja, tek. br. 2146. i 2147., koja 
je obavio kapelan' Barišić. S tim prestaje fra Grgino kape- 
lanstvo u Osovi. (I fra Luka Dropuljić prestao je više biti 
župnikom, a njega je u župi naslijedio fra Filip Bošnjak). 
— Slično kao u matici krštenih može se fra Grgin rad u 
ovom periodu ogledati i u drugim župskim maticama. 

3 Zapamćenja, 10. 


U Osovi se, u to isto doba, zbila i ona zgoda, 
kada su htjeli maknuti fra Grgina konja — đogata, 
a fra Grgo se junački opro. 

Bilo to jedan dan, kad je vojska kiljala prema 
Vranduku, bila njih tri fratra u župskoj kući u selu 
Osovi. Onda su vijećali, bi li smjeli ostati na udarcu 
tom kiljenju vojske, a nijesu se mogli riješiti, da 
bi bježali u planinu. U večer, kiša, je padala, došla 
u kuhinju dva ustaše, jedan pijan, pa u kuhinji 
kuharicu zapitao, je li ondje fra Grgo? Odgovorila: 
»Nije, otišao je u Maglaj«. Dva tri puta tako pitao, 
a fra Grgo se ne mogao strpiti, nego viknuo kroz 
prozor: »Evo fra Grge, šta hoćeš?« A jedan fratar 
uzdrhtao od straha, baš onaj, koji je razvijao, da 
ne bježe. Na to zavikao onaj ustaša: »Poručuje ti 
tuzlanski paša, da mu odmah pošalješ na bosanske 
skele tvoga gjogata«. Fra Grgo mu zavikao: »Nosi 
krv iz kuće. Nas je sedam ovdje, a vas dvojica«. 
Onda onaj drugi turčin, što nije bio pijan, zavikao: 
»Ne ište paša konja, nego ovi se zahvalio u kafani 
u Žepču, a zove se Hardalović, da ga osramote, ako 
na tvom konju ne dođe u Žepče. Nego daj ti meni 
malo baruta, pa ću ja njega odvesti«. Fra Grgo 
imao tikvicu baruta, dao mu, i on otišao; a njih tri 
pobjegli po noći u planinu, tri sata daleko, osta¬ 
vivši samo sluškinju s jednim momčićem, da pri¬ 
pazi kad padne koji barjak vojske, da ne upali 
kuće; a ako ustaše htjednu hrane ili za se ili zobi 
konjima da izvade, neka im to bude slobodno. 
Sutradan, izvjesno, banuo barjaktar i zovnuo kuha¬ 
ricu. Po tomu, počeli tući oroze i potukli jedno 
pedeset kokoša, skuhali ručak, nagrabili iz hambara 
zobi, koliko su htjeli, i otišli 4 . 

U savezu s ovim, dok su oni bili u planini, 
padala kiša; a počeo s kišom padati i snijeg (to bilo 
u jesen god. 1850.). Fra Grgo bio grozničav; a na 
onoj kiši ne mogao ostati, pa rekao društvu: da 
oni ostanu, a on bježi u selo pod planinu. Došao 
on pod planinu u selo Matinu, a u to se vrijeme 
tukli na Vranduku, sišao on i stao u kršćanskoj 
kući, dršćući od groznice kod vatre. Nevolja pak 
natjerala bjegunca ustašu barjaktara baš na vrata 
ove kuće, i ugledao fra Grgu u evropskoj uniformi, 
jer je imao kaput, kakav nitko nije nosio u Bosni 
(jedan vezirski dragoman poklonio mu nizamsku 
setru). Onaj barjaktar, kad je ugledao fra Grgu, 
mislio, da je Omer-pašin čovjek. A bilo s barjak¬ 
tarom koji stotinjak drugih, koji se, kako je bila 
noć, ponamjestili po pušnicama, gdje se suše šljive, 
da prenoće. Kad je, u to, neki Mato Džambo za¬ 
vikao: »Omer-paša sjašio u Žepču i odmah ište 
konje pod komoru za pratnju vojsci«: oni, pome¬ 
teni zavikaše iz svega grla: »Na noge, Osmane, 
brate; na noge, Huseine«, nageše bježati, i sprove¬ 
deni po Džambi, koji im, uz nagradu, pokazivao 


4 Ondje, 16—17. 

put, otišli su na maglajsku skelu, 3 sata sjeverno 
od Žepča, i nestalo ih. 

Omer-paša, zbilja, sjašio na Žepče, gdje je 
zastao jedan dan, raspitivao za stanje, pitao i za 
fratre: gdje su, jesu li u svojoj kući? Rekli mu, 
kako je i bilo: pobjegli u planinu 5 . 

Kad je fra Grgo bio kapelanom u Osovi, zov- 
nuli ga na bolesnika (da ide opremiti smrtno boles¬ 
noga), čak u jedno selo današnje raduničke župe, 
jer su onoga vremena i Radunice spadale pod 
Osovu. Bilo to po rđavu vremenu. Opremio se fra 
Grgo, ponesavši sve što treba. Uzeo i pričest i 
sv, ulje. 

Kad je došao on blizu sela, a bilo to od Osove 
daleko 2—3 sata, susretnu on i momak, koji bijaše 
došao po misnika, jednu babu, gdje izgoni koze, 
da ih zatjera u šumu. 

— Pričekajte vi, eto mene odmah, sinko, 
rekla baba. 

— Ma, je P ovo bolesnik? upitao fra Grgo. 

— Jest, veli momak. 

Uzavrilo u siromašnom kapelanu, ko po zlu 
vremenu poslali po njega, a baba koze izgoni, ali 
se ipak suzdržao; i dok je stara došla, opremio je, 
davši joj sve, što joj trebalo. 

Na odlasku, istom, zagrmio fra Grgo na pra¬ 
tioca, spočitavajući mu njihovu surovost i divlja- 
štvo, i kako nemaju pameti ni obzira prema 
misniku, zovući ga u najgore vrijeme; a nije prijeki 
slučaj. 

U to fra Grgo otpustio momka, neka ide kući, 
neka više ne dangubi; nu ipak ga ovaj još donekle 
ispratio. Znao on da su rđavi putovi, pa je pošao, 
da se fra Grgi štogod ne dogodi. 

I zbilja, ni jesu još išli nekoliko koračaj a, a 
fra Grgo se omakne s konja, pa se i on i konj 
kotrljali ima 50 m. Bilo to negdje kod sela Bran- 
kovića. 

Bog i mrtve duše dale pa nije poginuo, ali 
je i od toga odbolovao do 6 mjeseci, sav satrven i 
nesposoban za službu 6 . 

Godine 1851., 4. svibnja, bio je fra 
Grgo 7 8 određen za svečanog propo¬ 
vjednika u manastiru Kreševu. 

U jesen iste god. 1851. došao je fra 
Grgo za župnika u Sarajevo, gdje je 
ostao dog. 1854. s U Sarajevu je fra Grgo 
župnikovao i g. 1863.—1878. O prvom i o dru¬ 
gom njegovom župnikovanju u Sarajevu vidjet 
ćemo kašnje, a sada da vidimo njegov rad 
na župi u Ponijevu — Novom Šeheru. 

Ova je župa ustanovljena god. 1853., a odije¬ 
ljena je od matere — župe Osove. 

Ponijevo, kaže se uopće selu; a napose lih 
onomu mjestu u kojem je smješten župni stan, ime 
je »Seona«. 

Ovo selo ima na jugu varoš Žepče, udaljenu 
2 sata; na istoku Maglaj udaljen 2 i pol sata; na 

5 Zapamćenja, 17.—18. 

8 »Anegdote i bilješke«. Mihačević fra Lovro, Sarajevo, 
11. I. 1913. god. 

7 O. F. G. M. Razno. Obedijencijal, 1851. 

8 Župski arhiv. Sarajevo. Liber missarum. 


sjeveru Tešanj, udaljen 3 sata; a na zapadu goru 
»Matinski vis«. Godine 1852. bivši u Osovoj župnik 
veleč. O. fra Filip Bošnjaković, uviđajući, kako u 
ovom kraju prostrane osovske župe, sve se više na¬ 
rod katolički množi, te biva sve tegobnija du¬ 
hovna služba —, namisli, da se odijeli ovaj sjeverni 
dio župe osovske, te da postane župa samostalna. 
Najprije se o tomu porazgovorio sa otmenijim žup- 
Ijanima svojim, osobito onim iz ovoga kraja, koji 
mu namisao pohvališe i izdašnu svoju pomoć obe¬ 
ćaše. Iste godine 1852., mjeseca svibnja, prvi je po- 

čeo pripravljati materijal i praviti župni stan spo¬ 
menuti i svake hvale vrijedni fra Filip, na gore spo¬ 
menutom zemljištu. 

Nova župa brojala je kod svoga osnutka 183 
doma, sa 1289 duša. Kada je g. 1854. odstupio s te 
župe fra Filip, koji je tu bio načinio kuću, štalu i ku¬ 
pio dvije njive, nastupio je njemu fra Grgo. Ovaj 
je načinio slijedeći trošak: 


U košenju nadnica 

groša .19-20 

Za veliku trpezu 

«. 12- - 

Magazu pokaldrma 

. 37-—. 

Načini saloš za kukuruze 

« 96-20 

Iskrči desni kraj njive velike 

« 38-— 

Oko ograda nadničarima 

« 17-— 

U sobi rafu, kuke i t. d. 

« 11-— 

Sazida mlin na Piranskoj rijeci s poredovni- 
cima — njegov red 1/1 /2, (?). Stade ga ovaj tro¬ 
šak za mlin 200 groša. Opravi sobu ng lijevom 
ćošku, odžak sazida, peć, pod, pendžere, krevete 
i t. d. Stade 40 groša. Vinograd nasadi, ogradi proš- 
ćem hrastovim, prvi put troška 46 groša, drugi put 
11 groša. Posadio je i šljivik od sjevera 60 groša 9 10 . 

Godine 1856. pošao je fra Grgo za agenta 
provincije u Sarajevo; a na njegovo mjesto došao 
je fra S. Tometinović. Inventar, kada je predao fra 
Grgo svomu nastupniku veleč. o fr. Stjepi Tometi- 


noviću, bijaše: 






a) u sobah 


b) u Magazi 


c) hrana 


Krevetah 

2 

Kace velike 

4 

Pšenice oka 

100 

Slamnjača 

2 

Kotao 

1 

Kukuruza osm. 

20 

Dušeka 

Jastukah 

1 

Sahna 

4 

Mliva pšenična 

10 

vunenih 

2 

Ožeg 1, 


Mliva kukur. 

15 

Navlačaka 

2 

ražanj 1 

2 

Masla 

5 

Čaršava 

2 

Siš i tava 1 

2 

Sira 

10 

Ćebe 

1 

Sadžaka 

2 

Soli 

10 

Čilim 

1 

Kutija 

5 

Sviećah 

1 

Legenj 

1 

Sito i rešeto 

2 

Zobi osmaka 

3 

Ibrik 

1 

Naćve 

1 

Rakije 

20 

Trpeze 

2 

Čiraka mjedenih 4 

Vina 

200 

Klupe 

3 

Čabra 

2 

Pirinča 

3 

Peškira 

4 

Bace 

4 

Zejtina 

1 

Trpežnjače 

2 

Erende i sica- 


Siena 

300 



ljica 

2 



Akova 1 mali 






i 1 veliki 

2 

Čaše 

2 

Drva kola 1 

2 

Fučije 

4 

Boce crne 
Trnokop 

Motika i 

2 





grablje 

2 




1 ondje. 

Međutim ljeti god. 1857., po nare¬ 
đenju provincijala fra Filipa Paša- 
1 i ć a, pošao j e bio fra Grgo u Bugarsku, 
u Ruščuk. sfdje ie bio određen za duhovnika ta¬ 
mošnjih katolika. Ne videći izgleda u uspjeh, pre¬ 
šao je otale u Bukurešt u Vlašku, odakle se je, 
nakon izbivanja od tri mjeseca izvan 
domovine, vratio kuć i 10 . 

Provedavši tri godine kao učitelj 
đaka u manastiru Kreševu, god. 1860., 
nastupio je Martićpo drugi put na onu 
župu. I ovoga puta radio ie fra Grgo oko izgrad¬ 
nje župskog stana i zgrade. On sam pripovijeda 
ovo: 

1° U zgradama i okolo. Načinio se je mali ham- 
bar prid velikim: stade 41 groš. Pokaldrmala se je 
avlija do štale 52 gr. Popodila se soba za služinčad 
38 gr. Pokovala se šašovcima kuća, 72 gr. Načinio 
sam čardačić nad vinogradom 211 groša. Okrečila 
je i obielila kuća i kapela 38 groša stade. Ukupno 
troška ‘474 groša. 


9 Arhiv župe Novi Šeher. Spomenica. 

10 O. F. G. M. Razno. 


2° U Vinogradu i Bašči; Posađeno iz nova 
loze od istočne strane brojem 890. Posađeno šljiva 
pod kućom 50. Posađeno šljiva sa sjevera 56. Šlji- 
vah na briegu 44. Bajama, kaj šija i šeftelija 15. Li- 
pićah 6. Po njivi kalema jabukovih i kruškovih 11. 

3° U Zemlji. Prisvojila se je utrina niže Ivana 
Dropuljića kuće, i priložila kmetovskoj zemlji. Raz- 
mienila se s privoljenjem Diškretoriuma ona njiva 
preko rieke zvana »Mračaj« s Ilijom Kujadinovi- 
ćem za njivu njegovu, koja je uz kmetovsku kuću. 
Zabrani se omeđak s gornju stranu južnog starog 
puta. Također sa sjeverne strane onaj uglić od 
Mula Smaića kupljen. Može služiti za vrtla od 
ispusta 11 . 

— Dok je fra Grgo bio župnikom u Ponijevu, 
on se dobro poznavao s ocem gruntovničkog direk- 
rora Hulusije, kojim se stari ljudi oko Žepča, bez 
razlike vjere, puno hvale. 

Fra Grgo se je za vrijeme svoga župnikovanja 
u Ponijevu dobro držao i s turcima Ozimičanima, 
pa su se ovi, kad je fra Grgo bio član medžlisa u 
Sarajevu, u potrebi njemu obraćali, a on je njihove 
poslove uvijek s uspjehom svršavao. Anegdote i bi¬ 
lješke, Hulusija, Žepče 4. XI. 1920. 

II. 

God. 1863. 10. svibnja odstupio je 
fra Grgo sa ponijevske župe, i otišao 
za župnika u Sarajevo, gdje je bio i 
prije, g, 1851.—4. 1 

11 Ondje. 

1 Spomenica. 

»Liber in quo descributuo Sacra pro populo celebrata 
in Parochia Saraensi. A. D. 1828« u kojoj je za god. 1851., 
po pismu sudeći, Fra Grgo naknadno ispisao neke mise, 
koje je govorio njegov predšasnik. Onda je, pod tek. 
Br. 1036.—1041., uveo sam svoje mise, izgovorene pro po¬ 
pulo, i to djelomično mj. oktobra i novembra djelomično. 
Po tomu slijedi Nova Administratio sub cura P. Gregorii 
Martić de Posušje—Parochi, gdje se fra Grgo upisuje kao 
parok. Tako su pod njegovim župnikovanjem upisivane 
mise od 9. novembra 1851. do 14. maja 1854. god., pod 
tekućim br. 1042.—1210. 

Liber Baptizatorum 1859.—1871. Tom. III. Liber Mort- 
uorum 1856.—1871. Tom. II. Iznutarnja naslov matice kršte- 
nih: Liber Baptizatorum Parochiae Saraensis a Die U Jan. 
1859. Na strani 43. za g. 1863. mjeseca aprila i maja, djelo¬ 
mično, pod tekućim brojevima 65.—73. proveo je, po pismu 
sudeći, fra Grgo svojom rukom neka krštenja; a onda su 
daljnja krštenja provođena pod fra Grginom administraci¬ 
jom, koja je počela 15. maja: Nova Administratio P. Gre¬ 
gorii Martić Parochi a die 15. Maji 1863.« U matici umrlih za 
god. 1863., provedena je fra Grgina administracija 28. Maja: 
»Nova Administratio F. Gregorii Martić Parochi a die 
28. Maji 1863.« Pod tim njegovim župnikovanjem upisivana 
su krštenja, fra Grginom rukom i tuđini rukama, od 18. maja 
t. g. do 26. decembra 1871. po tekućim brojevima 74.—568. 
(strana 128.). Zadnji broj mjeseca maja g. 1868. a zatim 
mjeseca juna i. g. počinju nanovo tekući brojevi 1.—361. 
str. 192.). S tim se, osim naknadno provedenoga registra, 
svršavaju upisi krštenih u ovom protokolu. Fra Grgo je 
tu zabilježio: Observat: Hine procedit ad inscriptionem ad 

Čedno, da oskudno bijaše stanje katoličkog 
župnika u Sarajevu, u doba kada je fra Grgo došao 
na to mjesto. Crkva i stan župnikov, obadvoje to bi¬ 
jaše u jednoj zgradi, i ta, kako sam fra Grgo svje¬ 
doči, ubava i uboga zgrada imađaše u donjem spratu 
jednu izbu, u kojoj se je činila duhovna služba, ure¬ 
šena s malim oltarom i prilikom svetog Ante, a mo¬ 
gaše u nju stati najviše 50 ljudi. Ruho crkveno bi¬ 
jaše posve ubožno, na gornjem pak spratu imao je 
misnik jednu sobu za se, drugu za sluge, a treću za 
stvari i žitnicu. Do zgrade bijaše malo predvorje, je¬ 
dan bunar i mjestance za konja. Sva ta zgrada bi- 
jaše malovrijedna i odgovaraše broju kršćana, ko- 
jih v bijaše jedna tridesetina ukupnog sarajevskog 
pučanstva. Ali se broj kršćanskog pučanstva umnoža, 
od kako se vilajetska vlada iz Travnika preselila u 
Sarajevo, u doba seraskera Omerpaše god. 1850. i u 
Sarajevu se ustanovi austrijski generalni konzulat, 
lađa poče svijet pridolaziti i počeše se naseljavati 
kako naši urođeni zanačije, sluge, skitnice i t. d. — 
tako i inozemci. Tako i duhovno sastajalište, bogo- 
moljnica (kapela), postajaše sve tješnja. To žalosno 
stanje kršćanske bogomolje prvi je bio zapazio 
Antun Vranicani Dobrinović, sin Ivanov iz Senjske 
Rijeke, tada kancelar austrijskog konzulata, pa 
predloži tadanjem župniku fra Luki Dropuljiću da 
rasprostrane kapelu i ponudi mu svoju pomoć. 

Kad je, uto, župnik Dropuljić umro, a došao 
tra Grgo, Vranicani ne poreče svog obećanja nego 
se i fra Grgi ponudi s istom pripravnošću na uslugu. 
Sta više, Vranicani je, tada, zamišljao ne samo da 
proširi staru kapelu, nego je bio odlučio podići novu 
kapelu, i bio je već zagledao i zemljište. Stoga on 
piše 13. lipnja 1851. franjevačkom provincijalu o. 
Andriji Kujundžiću u Kreševo, da, kada je došao u 
Sarajevo, pa vidio žalosno stanje rimokatoličkog 
svetišta, u kojemu se ni služba Božija nije mogla 
obavljati prema svojoj časti i dostojanstvu, odlučio 
je, da o svom trošku podigne, ako ne formalnu 
crkvu, a ono barem jedno veće svetište, u kome će 
se pristojno moći obavljati služba božija. Pošto 
pak nije mogao zato naći zgodna mjesta, osim 
V zv - C r k v i š ć a, koje pripada Kreševskom Fra- 
njemačkom Samostanu, molio je Kujundžića, da mu 
iz gornjih razloga pusti Crkvišće, tim radije što je i 
prije nekada, kako je on to sigurno saznao, bila 
ondje crkva Sv. Ante. Ponudu Vranicanijevu prepo- 


Neo-provisum Librum pro Anno 1872 — hic vero claudit, 
cum inscriptis usque No 362. Liber Baptizatorum IV., 1872. 

Liber Baptizatorum Parochiae de Sarajevo Procuratus 
per me P. Gregorium Martić a Posušje Par. Anno 1872. Tu 
su uvađana krštenja pod fra Grginim župnikovanjem od 
1. januara 1872.- 23. aprila 1878. pod tekućim brojevima 
362.--565. (Ovaj zadnji od 20. septembra 1873.) pa s 21. 
septembrom, i. g. opet počinju novi brojevi 1. do 443. (23. 
aprila 1878.) s kojim svršava fra Grgina administracija. 

Zanimljivo je, međutim, da fra Grgin nasljednik, fra 
Jako Marić, koji je župnikovao do 1. VI. 1879., do fra 
Andrije Buzuka nije označio početka svoje administracije, 
kako je to običaj, nego se samo u provađanju kršćenja 
jedanput označio kao župnik (14. XI. 1878). Po tomu eto, 
može se zaključiti, iz ove Matice krštenih, da je on ovo 
doba bio u Sarajevu župnik. 


ručio je provincijalu i austrijski Generalni Konzul 
Atanasković, koji mu 25. lipnja i. g. saopći naum 
Vranicanijev,. kako će, drži, i Kujundžiću već biti 
poznato, koji da je pismeno izjavio, da će o svom 
trošku pribaviti sva potrebna sredstva, da se po¬ 
digne u Sarajevu dostojno svetište (kapela). Stoga 
on svjetuje o. Kujundžiću, neka izrabi ovu prigodu, 
kako bolje zna, da se ova Vranicanijeva namjera 
ostvari. Isti dan, u drugom listu, pošto je, sigurno, 
dobio upute iz Beča malo preinačuje Atanasković tu 
svoju preporuku ali, u stvari je jednako sklon Vra- 
nicanijevu naumu, i obećaje, prema ondašnjim poli¬ 
tičkim okolnostima, svoju pomoć. Toga puta, piše 
dr. Atanasković o. Kujundžiću, da mu je poznato, 
kako se je Vranicani ponudio, da o svom trošku po¬ 
digne u Sarajevu rimokatoličku kapelu. On je o tom 
izvijestio carsko Ministarstvo za vanjske poslove 
koje mu je, 14. t. m. Br. 7936/D odgovorilo, da, ko¬ 
liko god bila najpohvalnija Vranicanijeva ponuda, 
ipak da on ne može javno graditi kapelu, nego da to 
spada na crkvenu vlast, koja ima, samo kad primi 
gornju ponudu, na svoju ruku početi, nastaviti i 
dovršiti djelo, i učiniti potrebne korake kod mjesne 
uprave da dobije privolu i dozvolu. Ako dalje — 
crkvena vlast udari na takve poteškoće i zapreke 
od strane političke uprave, tada će generalni kon¬ 
zulat, kao organ carske vlade i pokrovitelj rimo¬ 
katoličke vjere, pokušati da ukloni te poteškoće i 
iskaže se uslužnim savjetom i tvorom. Istom zgodom 
moli Dr. Atanasković o. Kujundžića, da što prije 
obavijesti, što on sam misli o podignuću rečene ka¬ 
pele. Ne znam, što je Kujundžić odgovorio Dru. Ata- 
naskoviću, ali biće da su pregovori tekli povoljno, 
jer fra Grgo u kratkim riječima o Crkvi sv. Antuna 
u Sarajevu piše, pošto Vranicani nije porekao svoga 
obećanja, da je on pozvao sudbene izviđače da 
osmotre mjesto i podupru svjedodžbom njegovu 
prošnju, koju će pružiti Visokoj Porti za dopušte¬ 
nje da se može graditi kapela, koju je on i spremio. 

Međutim mjeseca svibnja god. 1852. silni oganj 
uništio je jezgru Sarajeva, i s njome, kako fra Grgo 
zgodno primjećuje, našu »lako pregorenu kuće- 
rinu«. 

Fra Grgo, po tomu, odlučivši svakako širiti 
hram i kuću, razmijeni u današnjoj Koturovoj- S. 
Milutinovića ulici s Dujmovićem zemljište; namjesti 
se i s fojničkim fratrima, dopustivši im konačište u 
svomu novom stanu, a poslije davši im staro žup- 
ničko kućište, pa ozida ktiću za stanovanje. 

Jezgru zemljišta u srijedi odredi za crkvu, koju 
također poče graditi. 

Fra Grgo je na proljeće g. 1854. otišao za žup¬ 
nika na Ponijevo (Novi Šeher) kod Žepča, a započeti 
je posao nastavio župnik Fra Stjepan Ljubić. 

Fra Grgo nije dugo izbivao iz Sarajeva, jer se 
on opet 1856. u proljeće nađe u Sarajevu* u svoj¬ 
stvu »agenta« franjevačkih i opće narodnih poslova; 
i on se opet brinuo za crkvenu građu i opravu crkve. 

Naročito se dao na kupljenje milodara. 

Posebno pak umolio je bio Stojana Vasenko- 
vića, Bugarina iz Bitolja, koji je gradio onoga vre¬ 
mena vojničku kasarnu, Kršlu zvanu, i koji se svaki 
čas kradomice izmicao sa svoga posla i upućivao fra 
Grgine nevješte radnike. On je na fra Grginoj crkvi 

izveo neke vrste kupolu, od dasaka, što je crkvi da¬ 
valo vid i ugled. 

Fra Grgo je crkvu dovršio iste god. 1856. 2 

Kršćanska crkva, župski stan i škola: sve je to 
bilo u Latinluku. Tako se zvao predjel od Latinske 
ćuprije, danas Principova mosta, niz Miljacku do 
ispod Čumurije-ćuprije. Kroz taj kraj vodila je ulica 
današnjom Obalom Vojvode Stepe. Ali ne bijaše 
ulica na Miljacki, nego ulici s obje strane bile su 
kuće. Naviše, pravo nad vodom, bijahu praonice i 
nužnici. 

Sama crkva i župski stan i škola bijahu među 
današnje dvije ulice: Despića sokakom i S. Milutino- 
vića ulicom. Cijeli onaj kompleks od Miljacke pa 
unutra dužinom blizu do polovine, idući na današnju 
Kralja Petra ulicu, bile su crkvene zgrade i prosto¬ 
rije. Župski stan bio je u avliji, u koju se ulazilo na 
vrata s glavne ulice. Kroz obadvoja vrata dolazio 
svijet kroz župsku avliju i u crkvu. Crkva bijaše po¬ 
ložena u pravcu niz Miljacku. Veliki je oltar bio na¬ 
slonjen uprav na današnju S. Milutinovića ulicu. Do 
crkve uz veliki oltar bijaše sakristija, u koju je ula¬ 
zio župnik na mala vrata, kroz koja se moglo unići 
od župskog stana. Škola bila u župskoj avliji, dalje 
preko ulaza u crkvu iznesena više prema Despića so¬ 
kaku. U školu se išlo iz Despićeva sokaka. 

U toj skupini kuća bijahu još dvije kuće; jedna 
fojničkog samostana, u ovu se ulazilo sa S. Miluti¬ 
novića ulice; a druga kuća bila sutješkog samostana, 
stajala iza fojničke, više prama Despićevoj ulici. Tu 
su konačili fratri spomenutih manastira, kad su do¬ 
lazili poslom u Sarajevo. 3 

Evo ovdje nekoliko slika iz doba 
fra Grgi na župnikovanj a u Sarajevu, 
koje sam pribilježio od starih Šaraj- 
lij a, a povadio neke i iz f ra Grginih Za¬ 
pa m ć e n j a: 

Kapela na kupolu. Kad se gradila Kršla, 
turska kasarna u Sarajevu, onda je, na fra Grginu 
zamolbu, kako je Iviću pričao njegov otac, isti maj¬ 
stor načinio i plan za katoličku kapelu. 

Bijaše kapelica, pamti Ivić, sa sredine krova 
izvedena u visinu, taman kao zvonik, samo bez 
zvona. 4 

Procesije (litije). Fra Grgo je činio pro¬ 
cesije iz crkve na crkvena vrata; pa kroz župnikovu 
avliju na vrata od avlije; pa bi odatle skrenuo u Ko- 
turovu — S. Milutinovića ulicu. Iz ulice bi unišao na 
vrata prema kući fojničkih fratara, pa sutjeških fra¬ 
tara, pa iza škole bi unišao opet na crkvena vrata u 
crkvu. 5 

Prvo z v o n o. Bilo to o pokladama 1869. god. 
Nije bilo škole, a Ivan je rado bivao u crkvi i po¬ 
služivao župnike, tako i taj dan bio u kapeli do iza 
večeri. Kad je bilo iza večere, došlo na kolima zvono, 
određeno za crkvu. Tada su ga uvalili u podrum 
tajno da niko ne vidi. Bio tu i Ivan, a fra Grgo mu 


2 Za uspomenu crkve, 18. 

3 Anegdote i bilješke. Ivo Raguz, Sarajevo 13. III. 
1921. god. 

4 Ondje. 

r ’ Ondje. 


rekao, neka nikom ne kazuje, ma ni kod svoje 
kuće. 6 

Turci su se više puta bunili poradi zvona. Pa 
ma da ih je poslanik iz Carigrada, Flaidar efendija 
svjetovao, da se umire, pa se ne opiru carskim re¬ 
formama, nije bilo koristi. Na to se Haidar odluči 
da barem dopusti da slobodno zvona kucaju. Zbilja, 
na Uskrs, g. 1871., — pao te godine i hrišćanski za¬ 
jedno —zovnuo Flaidar fra Grgu, pa ga upitao, da li 
ima kakvo zvono? Odgovorio, da ima još od prije 
desetak godina, kad je čekao sloboštinu, da ga može 
upotrijebiti. Onda mu rekao Haj dar, neka zvono 
upotrijebi. 

Fra Grgo, da se još bolje osigura za zvono, 
pitao i Ibrahim bega, koji je bio mjesto vezira, pa 
mu i ovaj dopustio da zvonom prozvoni. 

Naši su međutim dovukli četiri hrastove grede 
gdje će zvono objesiti, i digli zvono. Fra Grgo to 
javio katoličkim konzulima, koji su došli u sveča¬ 
nim uniformama i prisustvovali svečanosti Uskrs¬ 
nuća. Tada prozvonilo zvono. 7 

Sutradan, na samu svetkovinu, isto tako je 
zvonilo zvono pod službom. 8 

Pastorizacije Sarajevskog Polja 
i Čemerna. Dok je fra Grgo bio župnik u Sara¬ 
jevu, onda je na sarajevsku župu spadalo i Sarajev¬ 
sko polje i Čemerno, pa je i za župnika i za kape¬ 
lana bilo puno posla. U Sarajevu samomu nije bilo 
više od 600—700 kršćanskih duša; ali bijahu sela 
daleko, a teško bilo služiti. 

Ono vrijeme, sjeća se Ivo Raguz, Fra Grgo je 
uz korizmu običavao po selima ostati po tri nedjelje, 
poučavajući nauk kršćanski i ispovijedajući; na se¬ 
lima je i noćao, i ne dolazeći nikako u Sarajevo. 9 

Slijedeća zgoda potvrđuje fra 
Grginupastirsku revnost i brigu: 

God. 1871. o Uskrsu došao fra Grgo u Medžlis 
na jednu sjednicu, kad tamo našao jednog kršćanina 
iz Vareša sa ženom i s dvoje djece, htio da se po- 
turči: Onda fra Grgo izašao iz skupštine, da onoga 
čovjeka odgovori od nauma, pa je odustao, da se ne 
će turčiti ni on ni žena ni djeca. Onda se povratio u 
medžlis. Ali je, da ih bolje utvrdi, ponovno izašao i 
još bolje ih nasvjetovao. 10 

Makso Despić priča o f ra Grgi, dok 
je župnikovao u Sarajevu: 

U Sarajevu je postojala Kapela do godine 
1850., koje je godine izgorjela (?). To je bila kuća, 
na donjem stoku priređena za službu Božiju; a u 
gornjem štoku bijaše stan župnikov s 3 sobe. Preko 
avlije bijaše štala. 

Po odlasku Omerpašinu, g. 1850., (?) do 14 
dana izgorjelo je Sarajevo od današnjega magi¬ 
strata do nove srpsko-pravoslavne crkve. 11 

Kada se je g. 1854. gradila velika turska ka¬ 
sarna, onda fra Grgo zamoli tadanjeg guvernera, 


8 Zapamćenja, 80—81. 

7 Zapamćenja, 82. 

8 Ondie. 

9 Ondje. 

10 Zapamćenja, 81. 

11 Ovu godinu M. Despić je kazao približno. Omer je 
otišao iz Sarajeva tačno god. 1852. 

da neimar Vasenković, koji je bio napravio plan za 
kasarnu i dobio građu, napravi plan i za katoličku 
crkvu. Tri su manastira kreševski, fojnički i sutješki 
ozidali stan od ćerpiča sa 5 magaza; a u avliji ozi¬ 
daju ćerpičem 4 duvara (zida) za crkvu; a onda je 
svako dao svoj prinos, da se crkva pokrije. Vasen¬ 
ković je bio načinio plan sa otvorenim kubetom od 
drveta. 

Pravoslavni, svi koji su bili u Sarajevu, dali su 
sve da se crkva opravi: neko je dao vrata, neko pro¬ 
zore, neko nešta; a guverner je platio Vasenkoviću 
što je.načinio plan. 

Crkva bude gotova i osveštena už veliko prisu¬ 
stvo i pravoslavnih i katolika. 


širio se svuda glas da će Turci udariti na crkvu. 
Tada Ibrahim beg naredio svojim četama, da se po¬ 
stave na neke točke grada, a fra Grgi se čini, dao je 
i koji top izvući. K tomu, Ibrahim beg došao gla¬ 
vom u ruski konzulat, komu se nasuprot nalazila 
nova crkva, i tu s prozora gledao paradu i pazio, 
da se što ne dogodi. A bio s njim i Haidar efendija. 
Međutim se, srećom, ovršila ta svečanost bez ikakva 
pokreta turaka. 

Kod osveštanja pravoslavne crkve u Sarajevu, 
31. jula 1872., kada je ophod iz stare crkve u novu 
svečano prešao i unišao u novu crkvu, a ogromna 
gomila svijeta bila oko crkve, unišao je u crkvu i 
fra Grgo u svećeničkom odijelu. 



PETAR TIJEŠIĆ: 


POVRATAK S POSLA:(ULJE.) 


Slijedeća zgrada dokazuje fra 
Grgi n u revnost, a ujedno i idealnu 
kršćansku susretljivost prema krš¬ 
ćanskoj crkvi: 

Fra Grgo je sklonio Atanackovića pa se je, na 
smrtnom času, po obredu hrišćanske crkve, priče- 
stio i ispovjedio. Bio se Atanacković najprije opirao 
fra Grgi, pozvavši se na svoju filozofiju, a fra Grgo 
mu rekao, da se sada više prođe svoje filozofije, jer 
ga je ostavila filozofija i fizično znanje i njegova 
snaga, nego neka pozove svećenika svoje vjere, pa 
neka učini tu posljednju kršćansku dužnost. I zbilja, 
Atanacković je poslao po starog protu Bakovića, 
koji ga opremio za onaj svijet. Umro je Atanacković 
g. 1855. 

Evo ovdje dvije zgode iz dobe kad se je osve- 
štavala nova hrišćanska crkva u Sarajevu: 

Kad se 31. jula 1872. osveštavala nova pravo¬ 
slavna crkva u Sarajevu, koju su moskovski meštri 
bili iznutra nakitili, i svjetina, taj dan, počela vrviti, 


Sarajevska kršćanska crkva i žup¬ 
ski stan izgorjele su u požaru g. 1879. 
FraGrgo ostavlja Sarajevo: 

Kada je iza okupacije (1879.) izgorjelo Sara¬ 
jevo, pa gorjela i crkva sv. Ante i župski stan, sestra 
stare Mare Tješić, matere našega slikara Pere Tje- 
šića, spasila je onda iz crkve kip sv. Ante, uzela ga 
i iznijela preko ćuprije, pa prislonila uz džamiju 
preko Miljacke. Onda ga je uručila župniku fra An¬ 
driji Buzuku, koji je stajao u Tereziji ulici. 

Ne zna Mare, jesu li izgorele župske matice. 
Na moju primjedbu, da su matice sačuvane i da sam 
ih ja, bar neke iz one dobe, gledao u sadašnjem žup¬ 
skom uredu, obradovala se je i rekla: sreća, pa su 
spasene. 12 God. 1879. ostavio je fra Grgo župu u 
Sarajevu i zbio se u manastir Kreševo. 13 

12 Anegdote i bilješke, Sarajevo 11. X. )921. 

13 Arhiv m. Kreševo. 

J. Prerovsky: 

U zoru novog dana. 

(Nastavak.) 


VI. 

No njegovi osjećaji zanijeli su ga tako daleko, 
da bi sada bilo prekasno vraćati se. 

Nedaleko od škole čekala ga Olga. Ovajput 
pošla je nešto ranije u školu sluteći, da će se sastati 
s Dukom. No njemu samome ništa o tome nije 
htjela da kaže. Kako je do obuke bilo daleko, sta¬ 
doše ispred škole šetati. U razgovoru uzeo je Duka 
od Olge njezinu ručnu torbicu. 

— Hajde da pogađamo, što je unutra, reče joj. 

— Da čujemo! 

— Vezivo, škarice, igla, konac i list, nabrajao 
je Duka. 

— Dobro, i list. A od koga? upita Olga 
pognuvši glavu i pogledavši ga ljupko. 

— Recimo: od zaručnika. 

.— O, slabo pogađate, kliknula je Olga. 

— Zar bi takvo čudo bilo, da ste zaručeni? 

— Ne mogu pomisliti, kako bih svoju samo¬ 
stalnost mogla podati u vlast muževlju! 

— Dok se ne zaljubite, dodao je Duka još 
uvijek u šali. 

— Onda me ne poznajete, odvrati Olga od¬ 
lučno. 

Duka joj nato stao tumačiti, kako su čista 
prijateljstva između muškarca i žene vrlo rijetka. 
Kako iz prijateljstva prije ili kasnije nastaje ljubav. 
Olga je dobro znala, da se to tiče i njihova prija¬ 
teljstva. 

— Pustite, to su zastarjeli nazori, prekinula ga 
odjednom. 

— Žao mi je, gospođice Olga, što se naši na¬ 
zori ne slažu, govorio joj na rastanku Duka. 

— Ja vam ne mogu pomoći, odvratila je Olga 
prkosno. 

Duka je iza ovoga razgovora s Olgom bio 
silno potišten. Takvu izjavu morao je od nje čuti u 
času, kad je osjetio, da je iz dna duše ljubi, da je 
spreman za nju dati sve, pa i sam život. Držao je 
samoubojstvom, da razvita i osjećajima bogata žena 
želi u sebi ugušiti ljubav ne možda radi viših ciljeva, 
već radi obične predsude. Ili je Olga možda zato- 
čnica slobodne ljubavi? 

Cestom je upravo prolazio sprovod. Blatom do 
koljena gacali su sprijeda u dugoj povorci muževi 
s propelom. Iza njih je podvukavši reverendu ko¬ 
račao kapelan s obrednikom u ruci pjevajući napa¬ 
met pogrebne molitve. Za lijesom je stupala rodbina 
sva u crnini, a za njom ženski svijet moleći glasno 
krunicu. Vatrogasna limena glazba svirala je na čelu 
povorke neskladno turobne napjeve. 

Duka se zgrozi od pomisli, da će ovi ljudi, koji 
su tako potreseni smrću čovjeka, malo kasnije sjesti 
za puni sto, opijati se, a možda zatim potražiti 
kakvu djevojku iz polusvijeta. 

— Jesu li i oni zatočnici slobodne ljubavi? 


O Božiću dobio je Duka dekret, kojim je ime¬ 
novan kotarskim šumarom u Markovcu. To je bilo 
za njega iznenađenje, a pribavio mu ga sam Zdunić 
kao nagradu, što je za vrijeme njegova jednogo¬ 
dišnjeg dopusta upravo uzorno upravljao šumari¬ 
jom. Slomljen događajima posljednjih dana Duka 
je ovo unapređenje primio posve ravnodušno. 

Još se nije pravo uživio u novu službu, kad se 
odjednom pročulo, da će u Markovac doći ministar, 
da održi političku skupštinu. Nenadavno se raspi¬ 
saše izbori, pa je valjalo učvrstiti vladinu stranku. 
Gotovo svi markovački činovnici počeše osjećati 
nestalnost svoga položaja. Predstojnik, sudac i na¬ 
čelnik, koji su sačinjavali odbor stranke, postadoše 
vrlo važni. Šumar je nehajno pušio cigare. Pristav 
je očajno pio. Ravnatelj škole bio je svaki čas po 
poslu u općini. Učiteljice su govorile, kako su ih 
više puta vrlo moćne osobe nastojale premjestiti, ali 
im nije uspjelo. Svi su napokon bojažljivo i po¬ 
božno pogledali na mjesni triumvirat. Jedino je ka 
pelan bebrižno pijuckao rogoboreći iza leđa na 
svu trojicu. 

Tjedan dana prije skupštine stigla je ravnate¬ 
lju škole čitava centa letaka, brošira i stranačkih 
novina. Ne znajući, što da počne s tolikim papirom, 
dijelio ga ravnatelj školskoj djeci svakoga- dana po¬ 
slije obuke. Gospodična Mica na pr. čitala je osim 
toga neke ulomke zajedno s djecom u školi. Mar- 
kovačke mamice napokon brižno su spremale ovaj 
papir, da imadu u što djeci zamatati slaninu. 

U subotu uoči skupštine pohodio je Duku 
Zdunić. Budući da se toga dana u uredima nije go¬ 
tovo ništa radilo, pozvao ga šumar k sebi na raz¬ 
govor. Gospođa šumareva priredila je zakusku. Već 
davno nije Zdunić bio tako ljubazan prema Duki 
kao danas. Kod stola mu je među ostalim spome¬ 
nuo, kako se u selu naklapa nešto o Đukinu pre- 
mještenju. 

— Neka govore, što hoće, odvratio mu ne¬ 
hajno Duka. 

Nato ga Zdunić stao uvjeravati, da je stvar 
mnogo ozbiljnija, nego on misli. Mjesni odbor 
stranke spremio je optužnicu protiv njega te će je 
sutra uručiti ministru. 

— Nemaju razloga, da me optužuju, prekinuo 
ga Duka. 

—- Dakako! No recite mi, mogu li naši činov¬ 
nici mirno gledati uspješan rad mlađega kolege? 
Mogu li da budu nepristrani, kad vide, da je taj ko¬ 
lega u jednoj godini službe stekao veći ugled kod 
naroda, nego oni kroz desetke godina? 

Dalje mu je razlagao Zdunić, kako je učinio 
sve, što je bilo moguće, da se optužnica povuče. 
Govorio je istinu. Nada se, da će mu to i uspjeti, 
samo bi trebalo, da i Duka nešto za sebe učini. 

Duka je shvatio riječi šumareve. Trebalo bi da 
ponizno zamoli predstojnika za oproštenje te da 

mu obeća, da će prekinuti svaki rad u Prosvjetnom 
društvu. No toga mu značaj nije dopustio 

— Nije mi stalo. Neka rade, što hoće, odvratio 
je šumaru zlovoljno. 

... Na t o mu Zdunić stao predbacivati mladenačku 
obijest, Iakoumnost i nepromišljenost jamačno pre¬ 
cjenjujući svoj trud za Đukino unapređenje. Spo¬ 
menuo je, kako se on sam na pr. ne slaže u mno¬ 
gom s načelima stranke, ali što ćemo: takva su vre- 
mena : _ Na Duku je to vrlo neugodno utjecalo, te 
ustavsi naglo od stola reče šumaru: 

— Gospodine Zduniću, vrlo sam vam zahvalan 
za brigu oko moga mjesta. No budite uvjereni da 
mi poštenje i značaj ne dopuštaju, da pregibam'ko¬ 
ljeno pied političkim nasiljem. Svoje sam dužnosti 
savjesno vršio; ako imadu što protiv mene, neka 
traže disciplinsku istragu. 

Sutradan se okitio Markovac zastavama za 
doček gospodina ministra. Na ulazu u selo bio je 
podignut slavoluk, kod kojega su dočekali ministra 
sv[ mjesni činovnici osim Zdunića i Duke. Zdunić je 
držao dovoljnim, da poslije podne ode na banket, 
priređen u počast ministru. S prozora svoga ureda’ 
u kome se slučajno desilo nekoliko seljaka, gledao 
je Duka svečanu povorku Markovčana. Na čelu po¬ 
vorke od stotinu seljaka svirala je vatrogasna glazba 
ilirske koračnice. Duki se ogadiše, jer je znao, da 
su ovi odlučni pristaše protivničke stranke pošli’mi- 
nistru ususiet samo zato, sto im je obećao, da neće 
moiati plaćati zaostatak troškova za nova crkvena 
zvona. Markovčani se naime u zadnje vrijeme po¬ 
svadili sa župnikom. Iza ministrova automobila, u 
kome se osim ministra nalazilo nekoliko poslanika 
i stranačkih korteša, pokorno je stupalo marko- 
vačko činovništvo. 

Vraćajući se od poldanjice prolazio je Duka 
pokraj mjesta, gdje se držala skupština. Upravo je 
govorio ministar. Duka je stao sa strane, da čuje 
bar nekoliko riječi ovoga velikoga gospodina. Mi¬ 
nistar se hvastao, kako njegovo ime mnogo znači, 
kako je njegova riječ svemoguća; treba se samo 
obratiti na njega u bilo kakvoj neprilici, i uspjeh 
je osiguran — razumije se, uz pismenu potvrdu od¬ 
bora stranke, da si za njega glasovao. Zatim je izne¬ 
nada stao grmjeti protiv neprijatelja države, koji u 
svojoj zaslijepljenosti pripremaju narodu vješala. 

— Ako im ova država nije draga, neka sele iz 
n je — i ih ne trebamo, vikao je ministar samo¬ 
svjesno, kao da iz njega govori duša od dvanaest 
milijuna državljana. Markovčani bili su svi sretni 
držeći, da gospodin ministar ne zna, da su i oni 
oduševljeni pristaše protivničke stranke pa ne će 
trebati da sele. 

Iza ministra popeo se na govorničku stolicu 
neki stranački korteš. Duka ga dobro poznavao, jer 
je od početka rovario protiv njegova rada u Do¬ 
ljanima. 

Ljudi i braćo, počeo je ovaj svoj zanosni 
govor. Markovčani se počeše već razilaziti. Govor¬ 
nik je dugo okolišao, dok .najednom stade navalji¬ 
vati na nekoga ^čovjeka, koji potkapa temelje 
države — ove naše najveće svetinje — ne poštuje 
zakone, buni narod, izrabljuju svi službeni položaj. 
— Duka je sve više uviđao, da se to njega tiče. 


. " I ^vo ^. a J čovjek, kreštao je govornik, tako 

J?.,,.^nk, da^u isto vrijeme, dok mi ovdje vijećamo, 
drži s okolišnjim seljacima potajan i od oblasti za¬ 
branjen politički sastanak. Ljudi i braćo, ja sam 
uvjeren, da među nama nema nikoga, tko bi se usu- 
dio, da ga brani. Stoga u ime svih nas, koji smo 
ovdje sakupljeni, tražim od vas — gospodine mi- 
mstre — da se taj čovjek makne odavle. Vi to mo¬ 
žete i mi smo uvjereni, da ćete to i učiniti. 

Ministra su međutim već zaokupili Markov¬ 
čani. Duka je još prije otišao, da ne dođe do neu¬ 
godnih prizora. 



PETAR T1JEŠIĆ; RADNIK - STUDIJA (ULJE.) 


Čitav tjedan govorilo se u Markovcu o skup¬ 
štini. Protiv Zdunića ustao je predstojnik, na što je 
ministar samo mahnuo rukom. Markovčani tuma¬ 
čili su to tako, da gospodin Zdunić imade velikoga 
zagovornika, koji ga brani. Pristavu je stavljeno 
na znanje, da bi trebalo održati nekoliko stranačkih 
sastanaka. Ravnatelj škole nalazio se u vrlo teškom 
položaju, ali je ipak znao vješto uzdržati ravno¬ 
težu. Učiteljica Olga bila je upozorena, da u obuci 
treba svrnuti veću pažnju na uzgajanje za narodno 
jedinstvo. Da će napokon Duka biti maknut, u to 
više nitko nije sumnjao. Jedino se nije znalo, kamo 
će biti premješten. Neki su štoviše govorili, da će 
biti otpušteni iz službe. Duka je opazio, kako se 
biti otpušten iz službe. 


(Nastavit će se.) 

Nedjeljko Subotić: 

Gelestin Medović. 

(Nastavak.) 


Odlazak u Zagreb. — U Đakovu kod Štrosmajera. 
— Preko mora do Brindiza i Rima. — Spor sa 
Štrosmajerom. — Dr. Frank. — Izmirenje. — Šte¬ 
dnja i svojta. 

1 . 

Dok je C. Medović boravio na. Kuni, u svom 
zavičaju, piša mu prof. Tade Smičiklas ljubezno 
pismo. Veliki mu historik javlja, da ga biskup 
Štrosmajer, koji je tada imao glavnu riječ na sla¬ 
venskom jugu, pozivlje u Đakovo u svrhu, da mu 
povjeri neke radnje u svojoj katedrali. Međutim mu 
stigne ponovno pismo od Račkoga, da se svakako 
preseli u Zagreb, a usto da izradi oltarnu sliku sv. 
Jerolima za zagrebačku stolnu crkvu. A piše mu i 
dr. Kršnjavi u ime hrvatske vlade, da se jednom 
odluči za hrvatsku prestolnicu, gdje će naći široko 
polje umjetničkog rada. U Zagrebu bi imao izraditi 
dvije velike slike za dvoranu predstojništva bogo¬ 
štovlja i nastave uz uvjet, da se nastani u Zagrebu. 
Jedna od tih slika imala bi predstavljati triumvira 
Marka Antonija, kako sa rostra na rimskom foru¬ 
mu vatrenom besjedom potiče rimski narod na 
bunu protiv ubojica Juli ja Cezara. Druga će pri¬ 
kazati vijećanje crkvenih i državnih dostojanstve¬ 
nika na poznatom splitskom saboru za kralja To¬ 
mislava. 

Slične je pozive dobio C. M. od drugih naših 
uplivnih ličnosti u Hrvatskoj. 

Kako je Medoviću zbog svađe s grofom Pucićem i 
samostanskom braćom bilo neodrživo stanje u Dubrovniku, 
a u Kuni nije imao ateljera, u žurbi za Zagrebom nije ni 
čekao dopuštenje sekularizacije iz Rima, nego svuče fra¬ 
njevačku haljinu i poleti veselo u Zagreb preko Rijeke, 
sanjajući o velikoj budućnosti. 

U Zagrebu najprije posjeti predstojnika za bo¬ 
goštovlje i nastavu kod hrvatske vlade — spome¬ 
nutog dra. Kršnjavi ja. Ovaj mu na riječ potanko 
obrazloži svoj plan za razvoj i podizanje hrvatske 
umjetnosti. Mimogred spominjem, da je Bukovac, 
koji je već radio u Zagrebu kroz dvije godine, od¬ 
vraćao Kršnjavija, da pozove Medovića, njegova 
zemljaka, u Zagreb. Ovo je malko čudnovato, kad 
se zna, da je Bukovac živio s Medovićem u dobrim, 
prijateljskim odnosima pače i onda, kad se kasnije 
svadio s Otonom Ivekovićem i raskrstio se sa svim 
zagrebačkim umjetnicima. Obični antagonizam, 
koji se pravilno javlja u umjetničkim krugovi¬ 
ma! . . . Medović je zatim po savjetu Kršnjavijevu 
posjetio bana Khuena Hedervarija. Ovo je kasnije 
neko dojavio u Đakovu biskupu Š., koji je zamje¬ 
rio Medoviću zbog tog homagijalnog čina. Medo¬ 
vić obeća Kršnjaviju i Račkomu, da će se do godine 
preseliti u Zagreb. 


2 . 

Nakon malo dana uputi se C. M. iz Zagreba u 
Đakovo kao gost biskupa Štrosmajera. O tome .do¬ 
lasku obavijesti Smičiklas velikog biskupa. Ovaj 
ljubezno primi našeg umjetnika i prijazno ga ukori, 
što smjesta nije došao k njemu i odsjeo u njegovu 
biskupskom dvoru. Biskup ga povede u svoju mo¬ 
numentalnu katedralu, gdje mu protumači njezine 
umjetničke znamenitosti. Medović. se vazda sjećao, 
s kojim mu je oduševljenjem biskup najprije pro¬ 
tumačio smisao posvete na ulazu crkve: 

jedinstvu naroda i crkava 

jer mu je tim riječima izložio onaj uzvišeni cilj, za 
koji je uložio sve svoje duševne sile. Među ostalim 
upozori Medovića na dvije slike, koje izradi jedan 
talijanski slikar (Consoni) na desnoj i lijevoj strani 
srednje lađe. Reče mu, da one ne odgovaraju stilu 
i duhu ostalih slika u crkvi, koje su jedinstvene i 
od umjetničke vrijednosti, pa bi Medović imao iz¬ 
raditi na istom mjestu druge dvije istog sadržaja: 
žrtvu Ncemovu i žrtvu Abramovu. 

Iza objeda povede biskup slikara u svoj park. 
Tu sjedne s njime na klupu. Razvio se živ razgo¬ 
vor, gdje je naš Mecena blistao sa svojim dubokim 
poznavanjem umjetnosti, što je Medovića zapanjilo, 
kako je kasnije priznao. U razgovoru biskup 
istakne', da je prerafaelitska umjetnost prava kato¬ 
lička umjetnost, koja odgovara uzvišenosti i duši 
katoličke crkve, pa stoga savjetuje Medoviću, da 
prije nego izradi kartone (nacrte) za spomenute 
slike, pođe u Italiju i tu na izvoru prouči Trečento 
i Kvatročento talijanskog slikarstva. Ako budu 
slike odgovarale, da će za svaku platiti po hiljadu 
škuda kao što je dao i Consoniju. Istodobno mu sa¬ 
opći, da njegov tajnik Cepelić naručuje kod njega 
sliku svetog Mateja evanđeliste za. svoju kapelu. 
Medović sve obeća, oprosti se s biskupom te se 
vrati u Dalmaciju. 

3. 

Iste godine — 1894. — jeseni otputova C. M. 
preko Kotora u Italiju, naime u Brindizi s dubro¬ 
vačkim trgovačkim parobrodom Dubrovnik. Brod 
je bio nakrcan marvom velikog i malog zuba, što 
je bila određena za Italiju. Nastalo je ružno vri¬ 
jeme. Bjesnio je kod mornara ozloglašeni vjetar 
»široko« ... Škopci, jarci, volovi, stojali su na ka- 
sari, a ispod kasare bilo je mjesto za putnike. Me- 
đović je opazio, da će biti nevolje, pa je išao ranije 
spavati, da se očuva od morske bolesti.. Opskrbio 
se citronom i konjakom. Nastupila je noć. .Brod se 
uz veliki urnebes ljulja. Kao da se pomamiše mor¬ 
ski Tritoni. Spavati u tako užasnom morskom plesu 
nije bilo moguće. Gore nad glavom našeg slikara 
na kasari tiska se i premeće uz zaglušno mukanje 
volova i vihra rogati četveronožni svijet, kao da 

udara u nekom pravilnom vremenu ša svojim pap¬ 
cima po divskoj klavijaturi, kotrljajući se gore 
dolje, desno i lijevo. 

Bilo je oko ponoći, kad se pod kasarom začu 
gromki udarac velikim valovljem izmlaćenog bro¬ 
da. Svi skočiše kao jedan iz kreveta sluteći kata¬ 
strofu. Jedan strojar poleti gore na palubu u noć¬ 
nom odijelu. Svi se umirili, kad se strojar povrati 
s viješću, da nema pogibelji. Parobrod se naime bio 
visoko propeo na valu trećaku, najednom se spu¬ 
stio, kad je minuo val pod njim i — uz veliki po¬ 
tres udario o morsku razinu. Malo pomalo se sti¬ 
šao vjetar. Na moru opet divno i tiho. U jutro rano 
uspeše se na kasaru: nađoše nekolike crkle volove 
a ostalu marvu poniješe valovi sobom u morsku 
pučinu. 

Naš umjetnik proslijedi svoje putovanje vla¬ 
kom u Akvilu, a odatle u Napulj. Najviše je C. M. 
uživao putem uzduž obale Jadranskog mora do 
Monte Gargana. Kad je napokon opazio krasotu 
Napuljskog zaljeva, vinule se iz njegovih grudi 
riječi: »i n c a n t o, m e r a v i g 1 i a, d e 1 i z i a!«. U 
Pompejima je potanko razgledao cirkuse, ulice, te¬ 
atre, trgove, hramove, naročito pompejanske slika- 
rije na zidovima još dobro sačuvanih kuća. U Rimu 
je napravio neke studije na rimskom forumu za 
sliku Marka Antonija. Opet vidje svoje stare prija¬ 
telje i drugove u Rimu, pa se preko Barija i Du¬ 
brovnika opet vrati u svoj zavičaj, na Pelješku 
Kunu. 

Na proljeće naredne godine 1895. preseli se 
konačno u glavni grad kraljevine Hrvatske — 
Zagreb. 

4. 

U Zagrebu Bukovac i Medović sklopiše prija¬ 
teljstvo. I jedan i drugi su dubrovački osjećali, pa 
se slagali kao braća. Svoj zajednički ateljer urediše 
u zgradi Jugoslavenske akademije znanosti i umjet¬ 
nosti. Tu je Bukovac na početku izradio svoj po¬ 
znati zastor za narodno kazalište: »Preporod hr¬ 
vatske umjetnosti«, a Medović je slikao Svetog Je- 
rolima za zagrebačku prvostolnicu i škice za đako¬ 
vačku katedralu. 

Vraćajući se biskup Štrosmajer iz Rogaške Sla¬ 
tine posjeti na prolasku Zagreb i Medovića u nje¬ 
govu ateljeru. Ovaj mu pokaza svoje škice za nje¬ 
govu katedralu. Biskupu se ni jesu sviđele. On nije 
u njima našao ono, što je Medoviću toliko stavljao 
na srce: duh i stil Saitzovih radnja u đakovačkoj 
stolnoj crkvi. Glede žrtve Abramove biskup opazi: 

*— Kako je to, da je u toj slici samo jedan lik, to 
jest Abramov, dok se onaj drugi skoro ne opaža? Vi ste 
vidjeli u mojoj crkvi, da su slike obilate figurama. Kako će 
se ta slika sa jedva dvije figure slagati sa susjednim sli¬ 
kama? Predmet je sam po sebi uzoran i poetičan, da se 
nešto slična jedva i pomisliti može! 

Medović odgovori: 

— Pa dobro, ja mogu još više osoba nadodati. 

Biskup je na to ušutio. 


Glede druge slike — žrtve Noemove — opazi Štros¬ 
majer, da su žene, koje sa trijema gledaju, prave. Njemice 
iz Monakova i okolice. Slika se odnosi na prastaro vrijeme 
na Istoku. Kako tu ulaze Njemice? 

Medović zlovoljno odgovori:. 

— Eh pa ja ih mogu opet pretvoriti u prave orijen- 

talke! 

I tu je biskup ušutio, očito nezadovoljan s takovim 
odgovorom. 

Uz dvije tri skladne riječi ostavi biskup Medovićev 
ateljer. 

Medović je razumio biskupa, pa pođe sutra¬ 
dan njegovu tajniku mons. Voršaku, zatraži po 
njemu od biskupa novčanu odštetu za škice i puto¬ 
vanje u Italiju i polazak i povratak u Đakovo. 
Biskup poruči, da sa slikarom nema nikakovih 
obveza i ne priznaje dužnost odštete, jer njegove 
slike ne odgovaraju svrsi. No Medović, komu je 
biskup odbio crteže, htio je doći do novca, kad nije 
mogao da izradi slike u katedrali. Bio je uvjeren, da 
mu biskup čini jednu nepravdu. Stao je da se tuži 
svakomu, s kim bi došao u doticaj. Nesreća je htjela, 
da se Medović slučajno namjerio upravo na zakle¬ 
tog neprijatelja biskupa Štrosmajera i njegova po¬ 
litičkog protivnika — Dra. Josipa Franka. Dr. Jo¬ 
sip Frank, nezakoniti baštinik Starčevićeva politič¬ 
kog vjerovanja, bio je u ono doba pravi antipod 
široke Štrosmajerove nacionalne i državne misli. 
Franka šu računali zloduhom, koji je svuda postav¬ 
ljao zamke velikom biskupu, pa je i »Staroga« 
omrazio s đakovačkim biskupom. Lovio je svuda 
zadjevice, kako će škoditi svome istaknutom pro¬ 
tivniku, koji se kasnije pomirio sa Starčevićem, pru¬ 
živši taj Maecenas atavis prvi milostivu ruku 
groznome »'Staromu« u Krapinskim Toplicama. 

Kako je Medović bio u mnogim stvarima vrlo 
naivan, nije ni poznavao odnošaje između Franka 
i Štrosmajera. Franku je ova tužba Medovićeva pri¬ 
jala i dobro došla, pa' ie htio da preko dobričine 
Medovića zabode klin. Navali na Medovića i skloni 
ga, da preko njega — Franka — tuži Štrosmajera 
na sud, premda crkveni kanoni to zabranjuju. 

Činjenica je, da je Medović povjerio dru. 
Franku, da samo opomene pomirbenim načinom 
biskupa, da mu plati izrađene škice. 

Frank, koji je vidio s kim ima posla, preko¬ 
rači granice izdanog naloga i učini protiv biskupa 
odmah formalnu tražbinu na sudu. Ne samo to nego 
je činjenice, koje mu je naveo Medović, dijelom iz¬ 
vrnuo a dijelom pretjerao, samo da bolje upeče 
svoga protivnika, koji je vidno 1 prezirao ovog pra¬ 
vaškog vođu. Između bilježaka C. Medovića i na¬ 
voda u optužnici đra. Franka nalazim bitnih razlika, 
pa sudim, da je ova Medovićeva parnica bila ništa 
drugo nego mlin, namješten na Frankovu vodu. 

Shvatljivo je, da je ovaj nepromišljeni čin Me¬ 
dovićev ogorčio biskupa Štrosmajera, koji našeg 
slikara nije dostatno poznavao, videći da je slikar 
kao navlas povjerio parnicu njegovu ljutom protiv¬ 
niku. 

(Nastavit će se.) 


90 


KNJIŽEVNI PREGLED 


V SUNCU I SENCI. 

G. Dragutin M. Domjanić obdario nas je baš pred 
Uskrs izborom svojih novijih kajkavskih pjesama u ne¬ 
obično ukusnoj opremi 1 zaslugom gđe Olge Hockerove, 
koja je knjižicu rukom ispisala u dvije boje i vrlo duho¬ 
vito uresila stilizovanim inicijalima i ilustrativnim ukrasom 
u narodnom duhu. Kao što je nemogućno analizirati sunca 
sjaj, čije ime nosi zbirka, tako je teško raščlaniti ove pje¬ 
sme, jer su one naprosto elementarna poezija, čiju ljepotu 
ne treba nikomu dokazivati, tko uopće ima smisla za pje¬ 
smu. G. Domjanić je ovdje sabrao baš samo takve pjesme, 
koje se tomu idealu najviše približuju, t. j. koje su tako 
priproste, srdačne i neposredne kao sama narodna pjesma, 
te im ne treba nikakva komentara. Nema tu refleksivne 
poezije, ni baroknih motiva, koji pretpostavljaju izvjesnu 
rafinovanost kulture i naročito uživljavanje u milieu: to 
su zaista sunce i sjene, radosti i žalosti života, naslanjajući 
se na ugođaj sad balade, sad romance, ali uvijek u čisto 
lirskoj koncepciji; erotika splela se s elementarnim osjeća¬ 
jem prirode i čuvstvom životne radosti u šaren vijenac 
ljupkog i mirisnog poljskog cvijeća. Ima tu dražesno srda¬ 
čnih motiva kao onaj o sanjama vrta, koje se odsijevaju 
u staklenim kuglama (A ober rondelah i sanjah gizdavih 
tak čudni su kipci- vu kuglah tih plavih. Vse nekak je malo, 
vse nekak se menja. To valjda je videt kaj vrt si senja) 
ili ona pričica o maku pokraj ceste (»Poberi me, k srcu me 
zemi, kaj tu bi na cesti kak bogec ja cvel, na cesti, med 
stranjskemi temi!«). Drugi su opet tmurni u ugođaju, pro¬ 
tkani dubokom melankolijom života (Balada, Na, Odri reki) 
— sunce i sjene u vječitoj izmjeni, u čarobnom titranju 
svijeta i života. A sve je protkano Verlaineovski suptilnom 
i iskrenom proćućenošću, finim poetskim dahom literarne 
kulture na onoj tako rijetko dosegnutoj granici, gdje se 
vjekovni duh naroda sastaje sa sensibilnim srcem modernog 
pjesnika i stapa u jedinstven čar ljepote. 1 kao Verlaine, 
pjesnik je ovdje i nehotice našao dobru i toplu riječ vjer¬ 
nika: 

Tam drage oči su, 

Kaj mrak nigdar ne zmuti, 

Tam dobro srce je, 

Kaj vsaku žalost ćuti. 

O, drage oči, vi, 

Poglećte me v toj noći 
I svetla dajte mi 
Vu tugi kak v slepoći. 

O, dobro srce, ti, 

Poslušaj me z visine, 

Kad teško mi je tak, 

Kad duša moja gine. 


1 Dragutin M. Domjanić, V suncu i senci, zredila, 
nakinčila i z rukom na kamen napisala Olga Hocker. Od 
ove knjige pritisnuto je vu tiskari Zaklade Narodnih No 
vinah v Zagrebu vsega 600 komadov na strošek pisatelja. 
A. D. 1927. 


I če tak mora bit, 

Če vračtva ni tim bolim, 

Daj meni mira bar, 

To, samo to ja molim. 

(Pri Kamenitih vratih). 

Ova će mala sunčana knjižica zaista osvojiti sva srca. 

L j. Maraković. 

ISUS PRELAZI PREKO VELIKE VODE. 

(Prilog hrvatskoj narodnoj epopeji Isusovoj.) 

Prema dosad utvrđenoj Prosvjetinoj građi Isusove epo¬ 
peje 1 oslobođenje maloga Isusa i njegova 
pobjeda nad tim nesretnim Židovima čini 
velik i snažan preokret u razvoju epopejske radnje i otvara 
putove k pobjedničkim slavama Isusovim. Kod tog veli¬ 
kog preokreta u razvoju epopejske radnje 
izdižem ovdje jednu osobite pažnje vrije¬ 
dnu činjene u, da je naime oslobođenje ma¬ 
loga Isusa od Židova u dosadašnjoj epopej- 
skoj građi povezano s velikom vodom i 
s prelaženjem Isusovim preko velike vode. 
Na četiri je mjesta u iznesenom materijalu o tome govor. 
I to je dvaputa ravno govor o oslobođenju i o prelaženju 
Isusovu preko velike vode. 

I dok ovo ovdje izdižem, želim da uglavim jednu novu 

stvar. 

Mi Hrvati imademo onu poznatu lijepu rpu narodnih 
pobožnih pjesama »Marija i brodari« 2 . U tim pjesmama 
Marija moli brodare, da je prevezu preko velike vode. 

Nekoji brodari ne će, pa zato poslije stradaju, a ne¬ 
koji opet hoće. Sad želim, da za tu rpu pjesama uglavim 
ovo: Originalni je sadržaj i predmet tih 
pjesama bježanje Marijino pred Židovima 
s malim Isusom i Isusovo oslobođenje pre¬ 
laženjem preko velike vo d e. Iznose dakle 
istu onu stvar, što sam je gore izdigao iz 
dosadašnjega epopejskoga materijala. To 
znači, da pjesme Marija i brodari pripa¬ 
daju epopeji Isusovoj. 3 

Odlučna je potvrda postavljenoj tezi Kukuljevićeva 
(inače slaba) pjesma u rukopisnim zbornicima Mat. Hrv. 
(II. bilježnica No 5. pjesma br. 34.): 

Šetala se Maria 
Dole gore kre morja. 

I ona se došetala 
Do pervoga brodarca. 

»Vozi mene, brodarec, 

Vu to ime dar bože!« 


1 Hrv. Prosvjeta 1923. br. 11., 1925. br. 5. i 6., 1925. 
br. 10., 1926. br. 3., 1927. br. 1. 

2 Pored niže citiranih pjesama vidi Mat. Hrv. i. str. 8., 
Zbornik za život i običaje Slavena knj. 23. str. 19., Stokanov 
»Biser« god. 1863. str. 61. U mojoj zbirci hrv. nar. pob. 
pjesama imade pjesma iz Baćina kod Hrv. Dubice. 

3 O tom sam već nešto malo rekao u Hrv. Prosvj. 
1921./I. broj 9. 

»Ja te ne ću vozit ja 
Vu to ime dar bože, 

Nit te joću ja vozit 
Za te žute dukate, 

Za te bile dinare!« 

Šetala se Marija 
Gori doli kre morja. 

»Vozi mene, brodarec, 

Vu to ime dar bože!« 

»Sedi, sedi, Marija, 

Vu to ime dar bože!« 

I jeje sedjala, 

Nazaj se ogledala. 

I ona je sedjala, 

Sineka svoga jemala. 

I ona se je vernula, 

Vzela sineka Židovom. 

Inače u tim pjesmama obično i nema više spomena o 
Židovima i o progonu židovskome. No da Marija u tim pje¬ 
smama dolazi brodarima bježeći pred Židovima, to nam 
pokazuje ono njezino žurenje, ono obilaženje i ono prešno 
traženje, da je prevezu preko velike , vode. 

Isto se tako u tim pjesmama obično i ne spominje više 
Isus. Ali nije sasvim izbrisan. U pjesmi, što ju je nekada 
zabilježio pokojni Kuhač u Borištovu kod Hrvata šopronj- 
ske županije dolazi dolazi i Marija i maleni Isus: 

Kod Betlehema trava zelena 
Na koj Marija sinka rodila. 

Kad ga j’ rodila, zela ga j’ v krila, 

Ter ga nosila tih’mu Jordanu. 

Onđe j’ prosila brodare broda: 

»Za ime Božje brodite mene!« 

»Mi ne brodimo za ime Božje, 

»Nego brodimo za srebro, zlato!« 

Sinka halica bila j’ splavčica, 

Sinka rukance bilo j’ zibalce. 

Oš ni Marija nasred Jordana, 

Ur su gorile brodarske hiže. 

I su kričali sada brodari: 

»Pomoz’, Marija, za ime Božje!« 

»Naj vam pomore srebro i zlato!« 4 

Računam, da možemo to pitanje o pripadanju pjesama 
»Marija i brodari« velikoj epopeji Isusovoj smatrati dokon¬ 
čanim. A pripojili bismo ih t. zv. »židovskoj paraleli«. 5 

Juraj Lahner. 

MALI EPILOG. 

Četvrta je već godina, što sam radeći oko hrv. narod¬ 
nih pobožnih pjesama započeo u »Hrv. Prosvjeti« i taj 
posao, da slažem skrajnje i osnovne linije 
naše velike narodne epopeje Isusove. S gor¬ 
njim sam člankom o prelaženju Isusovu preko velike vode 
završio to slaganje. 

Išlo, je to slaganje polagano i na komade. Sve je to 
zato prilično razbacano. Bit će onda možda zgodno, da na 
kraju toga posla još jedamput spomenem kratak sadržaj 
cijele iznesene epopejske građe. 


4 Iz Kuhačeva rukopisa neizdate V. sveske »Južnoslo- 
venskih narodnih popjevaka«. Pjesmu je zabilježio i Kurelac 
u »Jačkama« str. 192. 

5 Vidi Hrv. Prosvj. 1927. br. 1. 


Prema toj građi skrajnje su i osnovne linije epopeji 
Isusovoj u ovim poredanim i povezanim dogođajima: Isu¬ 
sovo navještenje, Isusovo rođenje, Židovi 
uhvate maloga Isusa, Isusove muke i smrt, 
teške boli Marijine, putnici nađu maloga 
Isusa mrtva, Isus oživi, Isus se opet sastaje 
s Marijom, maloga Isusa krste, Isus dolazi 
s Marijom u visine, diže se na nebesa, na 
nebesima slavna je misa Isusova (a hude se 
sile razbježale), Isus sudi dušama, Isus da¬ 
riva svijet, Isus tješi i miluje sirote. K tome 
onda dodatak: Židovska paralela t. j. drugačiji 
oblik i tijek židovskoga progona i Isusova 
oslobođenja s prelaženjem Isusovim preko 
v e I i ke vode. 

To su te skrajnje i osnovne linije epopeji Isusovoj. 

I te su dosad u »Hrv. Prosvjeti« iznesene. 

Dalje još dospjeli nijesmo. 

Juraj Lahner. 

ANTOLOGIJA »MISLI«. 

Časopis »Misao« već je jednom bio izdao svoju anto¬ 
logiju, kojal je bila nepotpuna i jasno je pokazivala, kako 
taj časopis stoji u saradnji i kako je čitan; međutim ovo 
skorašnje izdanje 1 pokazuje napredak i to je najljepša svje¬ 
dodžba za nas, da se na srpskom dijelu našega naroda radi 
i da,' od toga rada imade stvarnih rezultata. 

Uopće je potrebito da časopisi, koji imadu dobrih sa- 
radnika i brojniju čitalačku publiku izdaju svako nekoliko 
godina po jednu zbirku štampanih pjesama, naglašavam 
zbirku, jer ne mora da ima sVe ono što je tiskano u nekom 
časopisu karakter antologije. Zato je ovaj naziv pogrešan, 
jer i sam urednik ove antologije g. Pandurović veli u pred¬ 
govoru, da ovo nije nikakova estetična antologija (po nače¬ 
lima Bogdana Popovića e comp. opaska ocjenjivača), nego 
antologija štampanih pjesama. Istina ona može današnjoj 
publici da posluži kao orijentaciono svijetlo, koje će joj 
razjasniti nastojanja i rad najmlađih u literaturi. Kad bi svi 
naši časopisi svako pet godina izdavali svoje antologije, 
onda bi se lakše mogla da sastavi jedna estetična antologija, 
koja bi bila barem relativno mjerodavna za neko vrijeme. 

Opet je najbolji pjesnik iz ove antologije gđica De- 
sanka Maksimovićeva, jer je njezina poezija vedra, puna 
sunca i radosti: (str. 25.) 

»Pođimo u šume 

— noćas bi htela 

da me se uvek setiš sa bolom«. 

Ona je kao najmlađi predstavnik naše lirike uz Krkleca 
i starijeg pjesnika života i njegove radosti, Otona Župančića, 
najjača i od nje se treba mnogočem još nadati. 

G. Dragutinović sa svojim nespretno izraženim leit- 
motivima nimalo nije zaslužio, da mu se toliko pjesama 
tiska. 

G. Massuka je dobar i čini se, da se njegov talenat iz 
dana u dan sve bolje konturira. 


1 Izdanje časopisa »Misli«. Beograd 1927. —• Nemam 
pri ruci ove knjige, ali mi se čini po imenima, koja g. ocje¬ 
njivač navodi, da nije točno tvrđenje, da se tu radi samo 
o srpskim pjesnicima. Bez kakve nezdrave ljubomore u tom 
pogledu, treba ipak svaku oznaku pravilno upotrebljavati, 
a kako ovo nije antologija cjelokupne književnosti, mislim 
da nijedna opća oznaka nije opravdana. — Op. ur. 

G. Radulović je nježan. Za g. Alfirevića je šteta, što 
malo pjesama tiska u »Misli«, jer bi za njega bilo bolje, 
kad bi bio predstavljen još kojom pjesmom. 

Gg. Tartaglia, Humo, Miličić, Andrić, Cettineo, Veziljev, 
Pandurović kao i Stojadinović svi su ekspresivni i dobri. 
Posljednji g. Stojadinović previše filozofira i ritam mu je 
češće labav. 

Antologija je svakako uspjela stvar za naše prilike i 
nastojanje g. Pandurovića mora se pohvaliti, samo bi drugi 
put trebalo veću pažnju posvetiti izboru tisaknih radova u 
samom časopisu. 

Izdanje je za publiku, pa je ono i za onaj drugi krug 
dobra i vrijedna knjiga. 

U jednu riječ, ona nam je najbolji svjedok, da se naša 
lirika normalizira. Ko će biti vod, ili bolje njen predstavnik? 

Čekat ćemo! — 

Ton Smerdei. 

»POD SUNCEM SOTONE«. 

Prilikom podjeljivanja Goncourtove nagrade za pro¬ 
šlu godinu došlo je do neobičnog slučaja, da je, kao već 
poznat i afirmiran, izlučen iz natjecanja pisac, koji je dosad 
napisao samo jednu jedinu knjigu — dakle prvijenac. Taj 
je pisac g. Georges Bernanos, a njegovo je djelo Sous 
le soleil de Satan 1 roman svećenika sveca, djelo i 
neobično jakih kvaliteta i neobične idejne krepčine, te se 
jednim mahom postavilo u prvi red literarnih uspjeha za 
posljednjih godina francuske literature. Ovo naskroz kato¬ 
ličko djelo pruža nam i opet čudnovati prizor, kako se djelo 
krajnjih spiritualnih pretenzija kreće na onoj čudnoj Huys- 
mansovskoj periferiji naturalizma, koji po svojim vanjskim 
oznakama jedva da zaostaje za brutalnošću Zolinom. Ko¬ 
načno je tomu srodan i pamfletarski stil Leona Bloya, koji 
uz najsublimnije uspone do Apsolutnoga veže najnemilo¬ 
srdnije invektive protiv svega, što on drži osrednjim i polo¬ 
vičnim (a njegov kriterij ne mora uvijek biti mjerodavan) 
i žestina tih invektiva dopire kadšto gotovo i do psovke. 
Da je g. Bernanos dao takav jedan paradoks, nije ni toliko 
čudo: jer se njegov roman doista odigrava na terenu Zla, 
na polju grijeha pod suncem Sotone — i ako je njegova 
osnovna ideja afirmacija Svijetla i Dobra. Roman je 
upravo triptih, kod kojega prva partija, »Histoire de 
Mouchette«, i sujetom i snagom prikazivanja i onom nekom 
brutalnom neposrednošću u crtanju sensualne duševne atmo¬ 
sfere sjeća u punoj mjeri na Flaubertovu »Gospođu Bovary« 
i tim neosporno osvaja piscu početniku časno mjesto u lite¬ 
raturi. Mouchette je mala građanska djevojčica, tek pro¬ 
pupala, obrtnička kćerka, a već odana zlu. Ali njena impetu- 
ozna — i silna — priroda ne ostaje na polovini puta; ona 
potajno bježi noću iz roditeljske kuće svomu grofu, i oče¬ 
kuje od njega, staroga razvratnika, da će i on povući krajnje 
konsekvencije i pobjeći s njome iz toga kraja. Njemu da¬ 
kako nije to ni na kraj pameti, a Mouchette, u paroksizmu 
svoga razočaranja, poteže sa zida lovačku pušku i jednim 
hicem sravnjuje grofa sa zemljom. Uspije joj da se pritaji, 
te nitko ne pronađe ubice, a Mouchette se podaje drugomu 
u divljoj groznici Flaubertovske sensualnosti i razmahane 
grižnje savjesti, te u krajnjoj krizi depravirane duševnosti 
pada u živčani napad, od kojega izlazi izliječena iz sanatorija 
nakon mjesec dana, davši na svijet mrtvo čedo. Drugi dio, 
»Napast očajanja« (La Tentation du Desespoir) nema u prvi 

1 Georges Bernanos, Sous le Soleil de Satan, 
Pariš, Plon (pedeseta tisuća). 


mah ništa zajedničko s ovom prvom pričom. U njemu je 
prikazan nespretan, tjelesno ružan, neznatan kapelan, s ko¬ 
jim nitko ne zna šta bi počeo, a kojega je Bog pozvao 
na velika djela. Već kod prvih stranica osjeća se, da je 
piscu bio modelom sv. Ivan Vianney, »le cure d’Ars«. Taj 
čovjek, kojega nitko pravo ne poznaje, kojega starješine 
guraju od nemila do nedraga, za kojega se svi samo boje, 
da će u svojoj »pretjeranosti« počiniti kakav neugodni 
skandal, ni sam nije sa sobom na čistu, jer ne vidi ničega 
pred sobom jasno osim Zla, koje se zbiva u svijetu, osim 
onih beskrajnih ponora zloće, što ih otvara grijeh. Ta ga 
spoznaja dovodi do herojske odluke, po kojoj on cio svoj 
život žrtvuje tomu, da otima Đavolu besmrtne duše, pa i uz 
tu cijenu, da se sam nikada ne riješi napasti očajanja. Cio 
život dakle ovoga čovjeka, koji je tolikima donio svijetlo, 
i spas, nije drugo no hvatanje u koštac s Đavlom, koji na 
duši siromašnoga »lumbreskoga župnika« ostavlja trag svoga 
kužnoga daha i na oko pobjeđuje, ali u stvari podliježe. 
Tako je podlegao i u velikom tete-a-teteu obojice protiv¬ 
nika, kada se na putu u živom liku (ovo je g. Bernanos 
majstorski ocrtao) približio abbe Donissanu, i ako je u duši 
ovoga ostavio težinu Jobovske gorčine. Jer odmah iza toga 
noćnog sastanka, kod kojega se abbe Donissan morao i for¬ 
malno rvati, da se odupre Nečastivom, slijedi dogođaj, koji 
je za »oficijelne« starješine skandal, kojega su se poboja- 
vali, a za Donissana znači najveću pobjedu života — jer 
je oteo Đavlu žrtvu, koju je onaj već tako čvrsto držao u 
pandžama. Donissan se susreće s Mouchetteom i po daru, 
koji mu je dan u odmjenu za njegova teška iskušenja, čita 
u njenoj duši čitavu njenu historiju i spasava je »njoj 
samoj u prkos«. Mouchette naime, razdražena ovim natpri¬ 
rodnim znanjem Donissanovim, u paroksizmu Zla, počinja 
samoubijstvo, ali je Donissan već polumrtvu grabi i nosi 
okupanu u vlastitoj krvi pred crkvu, gdje uspijeva da u 
njoj »in articulo mortis« pobudi pokajanje... Sjetite se, 
da se to odigrava u Iaiciziranoj Francuskoj, i za osrednjost 
neposrednih crkvenih glavara dolazi vrlo neprilično ovakav 
javni izaziv, nevjerojatan događaj umješavanja jednog sve¬ 
ćenika u privatne stvari jedne porodice i odigravanje jednog 
sasvim neobičnog, srednjevjekovnog prizora na javnom 
trgu, pred crkvom. Abbe Donissan postaje župnikom u Lum- 
bresu, samo da ga maknu s neugodnog mjesta i tamo do¬ 
čekuje svoje posljednje dane u novim, iako ne tako vidnim 
borbama sa svojim starim protivnikom, u novim časovima 
duševne gorčine i teških dvoumica, bez prijatne večeri 
života, zatečen od smrti u — ispovjedaonici, s kojom se je 
i tako rijetko dijelio, otimajući još posljednje žrtve kobnom 
Dušmaninu. Upravo u taj čas stiže u Lumbres slavni akade- 
mik-skeptik, u kojemu nije teško prepoznati Anatolea 
Francea. Ova persiflaža čuvenog bezvjerca, koja upravo 
sačinjava jezgru posljednjeg dijela romana, »Le Saint de 
Lumbres«, pripada, po priznanju i samih načelnih protivnika 
piščevih, među najgenijalnije stranice suvremene satire. G. 
Bernanos je oštar, no nigdje nedoličan; kao pendant dodaje 
on učenom akademiku jednog vrlo »inteligentnog«, »mo¬ 
dernog« svećenika, druga Donissanova, koji sve »shvaća« 
pa čak i ovog ljutog bezvjerca, samo ne »shvaća« svoga 
svetoga druga u svoj surovoj gorčini njegova teškog po¬ 
ziva. Naprotiv tomu je akademik, i ako pakosni skeptik, 
ipak velik duh. Njega hvata užas nad ovom zabačenom 
smrću velikog patnika i on bi čak i shvatio njenu veličinu, 
samo kad bi htio da to sam sebi jasno prizna: »...Dvije 
glomazne cipele, slične onima, što ih je našao gore (t. j. u 
župnikovoj sobi); nabor čudno zgužvane mantije, duga 

mršava noga u vunenoj čarapi, sasvim ukočena, uprvši petu 
o prag — eto što je vidio u prvi mah. Zatim ... malo po¬ 
malo ... kroz gušću sjenu... neodređenu bjelinu pa odje¬ 
dnom lice, strašno, zgromljeno... — Lijepo čudo! sikne on 
(akademik) kroza zube, ponešto bijesan. Valjani svećenik 
je umro ovdje bez buke, od srčane krize. Dok ove kukavice 
klipšu po putovima da ga nađu, on je tu, sasvim miran, 
poput straže, ubijene kuglom u svojoj stražarnici, na dohvat 
neprijatelju!«... »Oslonjeno o zid, leđa poduprtih uskim 
sjedalom, na koje se je izvrnuo u posljednji čas, upopri- 
ječeno ukočenim nogama o tanku daščicu, kojom je ogra¬ 
đen prag, bijedno tijelo lumbreskoga sveca zadržalo je, u 
svojoj grotesknoj nepomičnosti, kretnju čovjeka, koji izne¬ 
nađen ustaje.« Koliko je različita ova slika od spokojnog i 
preobraženog patrijarhalno-milog lika Jammesova ozeron- 
skog župnika! Sveci su heroji svoga vremena i svoje oko¬ 
line, i njihova je uloga tako različita, prema zadaći, koju 
im je namijenio'Gospod! Ranije je već Huysmans u svojim 
»Lurdskim gomilama« (Les foules de Lourdes) pokazao, 
kako se Sotona trudi, da bar vanjskom ružnoćom zastre i 
obeskrijepi unutarnji sjaj i natprirodu ljepotu jednoga od 
najvećih svetišta i svjedočanstva Božjih svih vremena; du¬ 
ćani, slike, oltari, crkve — sve je tu osrednje ili čak ružno, 
umjesto da privuče najveće kršćanske umjetnike, da stvore 
dostojno mjesto Gospodnje. Ovdje je, posluživši se crtama 
historijskog lica, g. Bernanos unio još dublji metafizički 
smisao u tu borbu Lijepa i Ružna u svijetu, u porugu pa¬ 
klene pakosti prema svjetlosti Lica Božjega; pa kako je 
lumbreski svetac određen, da trpi za tuđe grijehe i tim 
otima svome protivniku plijen, koji je ovaj već gotovo 
sigurno držao u pandžama, to i sama neugledna vanjska 
pojava njegova nosi na sebi biljeg te očajne borbe. Ovo 
suočenje potpuno svijesna i zdrava duha za čitava života 
sa Začetnikom Zla sasvim je nešto drugo nego histerične 
krize satanizma u bolesnoj ruskoj mistici, ispremiješane sa 
starinskim tragovima prostog pučkog praznovjerja, i radi 
toga više istočnjački fantastične — i u toj fantastici, pri¬ 
znajem, sablasno grandiozne — nego li metafizički realne. 
Pojave Đavla kod Rusa halucinacije su razdraženog živ¬ 
čevlja, projekcije vlastite ličnosti, opterećene nemirom sa¬ 
vjesti ili unutarnjim sumnjama; zato je njihov monstruozni 
oblik više strašan nego uvjerljiv, više patetičan, nego živ. 
Bernanosov Sotona je neznatan sivi čovjek, koji se nečujno 
pridružuje samotnom putniku na drumu, ali perverznost 
njegove logike, nesmiljenost njegovih načela, bogohulstvo 
njegovih namjera jesu moralna tortura, koju stvara atmo¬ 
sfera zla, jesu otrovan dah, koji guši dušu,, te ona jedva 
smaže snage, da mu se posljednjim silama odurpe. Ova 
snažna i filosofijski suptilna umjetnička intuicija Zla krepko 
je svjedočanstvo o unutarnjem zdravlju i snazi katolicizma 
prema neuravnoteženim tvorevinama ruske subjektivistično 
obojene i istočnjačkim poganstvom zadahnute mistike Đavla. 
Taj je metafizički realizam — da se tako izrazim — u sebi 
stekao još jače opravdanje, što je faktično iz života sv. 
Vianneyja poznato, koliku je borbu vodio lično sa Sotonom. 

Literarno nameće se prilikom ovog romana refleksija 
o stilsko-konstruktivnim mogućnostima ovoga čudnovatoga 
naturalizma, koji bez ikakva posredstva prevodi u svijet 
natprirodnoga, ne uljepšavajući ništa, ne tešući surovi mate¬ 
rijal prirode, pa ipak stvarajući sublimnu patetiku velikih 
tragedija, uznositu poeziju najdubljih ponora i najviših 
vršaka čovječanstva. Možda je njegov unutarnji stilski 
zakon baš u ovom snažnom kontrastiranju, u oprekama svi¬ 
jetla i tame, pri čemu se brutalni detalji ne gube, ali dobi¬ 


vaju vid suptilne produhovl.Rnosti. 1 sama perverzna Mou- 
chette faktično je naskroz spiritualna (ne idealizovana!) 
kreacija. Djelo g. Bernanosa doima se kao još ne sasvim 
uravnotežena, ali krepka intonacija nečega novog u lite¬ 
raturi. - . .. , 

L j. Marakovic. 

KAZALIŠTE 

SLIKE KRIŽNOG PUTA. 

Prilog nestručnoj pozornici. 

Kao djeca gledali smo često kao • vrhunac zavodskih 
i školskih priredaba »žive slike«, grupe alegorijskih figura, 
vila ili junaka, anđela ili svetaca, apoteoze religioznih ili 
nacionalnih ideja u svijetlu bengalske vatre. Međutim su i 
»žive slike« i bengalska vatra izgubile toliko ugleda, da 
su gotovo iščeznule sa svijeta, tako da smo ih opet doživjeli 
samo u jubilejskoj evokaciji »dobrih starih vremena«, kada 
je g. dr. Gavella —- dakako u komediji — obnovio njihovu 
srdačnu naivnost u završnom tableauu »Diogeneša«, kada 
nađena braća i »dveh gospodarov sluga« i svi ostali stoje 
zagrljeni i očarani ljepotom vjernog »pajdaštva«, a po jedan 
»mužek« sa svake strane te »institutske« pozornice drži 
tavicu s bengalskom vatrom, dobrim starim prijateljem 
»živih slika« i njihove ružičaste srdačnosti. Pa ipak je ta 
bengalska vatra često mnogo manje oštra nego sjaj elek¬ 
tričnih reflektora, a što moderni čovjek voli projekcije 
najrazličitijih boja, samo ne ružičaste, tomu nije uvijek 
razlog samo u ukusu. 

Onda (dok su još cvale »žive slike«) i sam film nije 
bio mnogo različan od nepomične skioptikonske slike i 
možda je baš sve veća pomičnost ovih »mrtvih slika« isti¬ 
snula ove toliko popularne tableaue s ružičastim osvjetlje¬ 
njem. No učinila je to bez sumnje kud i kamo više — treba 
iskreno priznati — panoptikumska ukočenost njihovih figura, 
pretrpanost i vještačka namještenost grupa, i dojam kao da 
se zaista radi o tom, da se ljudi pretvore u voštane lutke, a 
ne da se slici dade dah toploga života. To je nesumnjivo 
bio unutarnji ?razlog tragike živih slika, a oni vanjski: 
napredovanje filma i naturaliziranje pozornice, faktično su 
za samu stvar nuzgredna značenja, i ako su u zbilji u svi¬ 
jesti i priređivača i publike igrali kud i kamo odlučniju 
ulogu, kako to često biva i kod krupnijih pitanja. Međutim 
je ekspresionizam — i ne pamteći više fatalnu ružičastost 
bengalskog svijetla — uveo u pun jek eksperimente s osvje¬ 
tljenjem, a suvremena kultura pozorišnog dekora, vrtoglavi 
tok filmskih slika i golema ekspanzija tjelesne izražajnosti 
(plesna mimika i tjelesna kultura) često donijela sa sobom 
vapaj pun čežnje: »Verweile doch, du bist so schon!« Pa 
ako se n. pr. Reinhardu događalo, da bi se zastor digao, 
a publika oduševljeno aplaudirala pozornici, na kojoj nije 
bilo još nijednog lica — to zaista nije baš daleko od »žive 
slike«, jer se onaj spontani aplaus ticao samo nepomičnog 
dekora na mrtvoj pozornici. 

Treba naime da malko razmislimo ove stvari, prije 
nego što se damo na razmatranje jedne prinove za rad 
nestručne pozornice. Jer postoji stara predsuda u umjet¬ 
nosti i estetici, da je t. zv. »miješanje umjetnosti« stvar 
estetski inferiorna t. j. da se protivi duhu i shvaćanju čiste 
i prave umjetnosti, ako se izražajna sredstva jedne umjet¬ 
nosti prenose na drugu. Običaj, da se slike velikih majstora 
(Rubensa, van Dycka, Reynolda i dr.), naročito onih, koji 


prikazuju elegantni svijet, iznose kao »žive slike« t. j. đa 
ih prikazuju kostimirana živa lica, odavna je već poznat, 
naročito sa umjetničkih zabava i iz otmjenog društva, ali 
se smatrao samo duhovitom razbibrigom i ničim drugim. 
Faktično je i teško pomisliti, da bi ovakvo utjelovljeno 
prikazivanje umjetnina, čija se izvorna umjetnička vrije¬ 
dnost osniva na naročitim zakonima slikarstva, mogla imati 
i kakvu svoju vlastitu vrijednost, da bude, da tako reknem, 
neka »konkurencija« istoimenom slikarskom djelu. Nije li 
objekat slikarskog djela, prelazeći na platno, prošao kroz 
prizmu umjetnikove ličnosti, te se »ono nešto«, što mu je 
umjetnik u originalu dao, ne može ničim više dati u neka¬ 
kvom »prevodu« na druga tehnička sredstva? 

Pa ipak ima vrlo dobrih i slavnih pjesama, koje 
»prevode« pojedine slike velikih majstora u jezik poezije, 
a često je već koja stranica romana inspirirala slikarsku 
umjetninu, koja je više nego inferiorna ilustracija. Ali tu 
su se našla adekvatna umjetnička sredstva, da dadu izražaja 
istom predmetu i u svakom slučaju je prva verzija origi¬ 
nalna, a druga kongenijalna, pa makar je svojom apsolut¬ 
nom vrijednošću i nadmašila. 

Nije' li moguće da i slika, prikazana živim licima, 
zadobije svoju naročitu umjetničku vrijednost i da tim 
uopće postane umjetnički vrijedna? Baletno-gimnastičke 
»plastične grupe« čini se da to sa svoje strane potvrđuju. 
To su naime tableaui, koji nisu nikakvo doslovno prenošenje 
tuđih slika na, živu pozornicu, nego osim efekata kolorita, 
plastike i si., osim samog predmeta, koji imaju da prikažu 
(alegorija kakve ideje, ili kakva scena), imaju još i svoje 
vlastite zakone, koji im daju njihovu naročitu stilizaciju: 
zakoni teže i otpornosti mišičja, zakoni gimnastičke »nosi¬ 
vosti« pojedinih učesnika i čitavih grupa, koji čine, da se 
izražajne linije i plastične forme često drukčije stilizuju, no 
što bi to bilo na kakvoj »mrtvoj« slici ih kipu. Njihov unu¬ 
trašnji »raison d’etre« stvara dakle njihova naročita izra¬ 
žajna sredstva — i ako u čednijoj mjeri — i po tomu im 
daje pravo samostalne eksistencije. 

Nedavna praksa donijela je međutim još jedan pri¬ 
mjer. To su slike križnog puta, kako ih je na inicijativu 
gđe J. Brunšmidove izvela Kongregacija gospođa Marijina 
Navještenja u Zagrebu lanjske i ovogodišnje korizme. Iz¬ 
vedba je sastojala od 14 postaja križnog puta, prikazanih 
prema poznatim slikama priznatih slikara umjetnika. Prvi 
je put služio predloškom niz slika Raspara Schleibnera, a 
ovaj put Križni put Gebharda Fugela. Razlika između obje 
umjetničke koncepcije zanimljiva je za kvalifikaciju estet¬ 
skih vrednota, koje leže u ovakvim priredbama. Schleibner 
je radio svoj Križni put za neku crkvu u Niirnbergu, gradu 
koji je najjače sačuvao slikoviti karakter njemačkog »gra¬ 
đanskog« doba iva prelazu iz srednjega vijeka u novi. 
Schleibner je svoje slike stvarao iz toga milieua: on nije 
prikazao križni put u historijskim kostimima biblijskog do¬ 
gađaja, nego su ti rimski vojnici upravo njemački »Lands- 
knechti«, i ako Schleibnerovo »nacionaliziranje« ne iđe u 
svom realizmu tako daleko kao n. pr. Uhdeovo. To je dakle 
u neku ruku »Fleimatkunst«, a ta »Heimatkunst« očituje se i 
u tom, što Schleibnerove slike i nisu upravo slikarske kon¬ 
cepcije (kako su rijetko Nijemci uopće slikari u naročitom 
smislu te riječi!), nego se prislanjaju uz drveno rezbarstvo 
njemačke pučke umjetnosti. Dosta je pogledati naročito 
naglašenu plastičnu stranu ovih slika, pa njihov koloristički 
tonalitet, koji se kreće u glavnom oko žute, crvene i zelene 
boje s nešto bjeline bez naročitih nijansa, te da se uvjerimo, 
kako tu nema pne specijalno slikarske topline tonova, ali 


kako to sve uspijeva da se što više prilagodi starinskom 
Niirnbergu s crvenim krovovima povrh požutjelih zidova, 
iznad tihe zelene površine različitih rukava rijeke Pegnitz, 
koja protječe šutljivim gradom. I kako se to sve lijepo 
slaže s »drvenim svecima«, koji sačinjaju jedno od glavnih 
vrela umjetničko-obrtničke privrede po mnogim mjestima 
i selima južne Njemačke (n. pr. Oberammergau). Kako su 
dakle Schleibnerove slike više statuarnog karaktera, donose 
one neke naročite prednosti za izvođenje: težište je dojma 
položeno na plastičnost, na liniju, na formu; broj lica' je 
omeđen, kompozicija je uža i jednostavnija. To je naročito 
neprocjenjivo kod manjih pozornica, kao što je ona u Jero- 
nimskoj dvorani, gdje je ovaj križni put i bio iznesen. Inače 
Schleibner ne reprezentira veliku i jaku umjetnost; njegove 
su slike popularne u Njemačkoj, možda baš i najviše zato, 
što imaju nešto slatko i glatko u sebi, a manje pravih pa¬ 
tetičnih akcenata. 

Sasvim je drukčijeg stila Fugelov križni ciklus. Fugel 
nije u svojim slikama historijski realist, ali je njegovo 
umjetničko shvaćanje univerzalističko: on Bibliju prikazuje 
u historijskom kostimu, ali ne poradi historijske vjernosti, 
nego poradi umjetničkih vrednota, koje ovaj sadrži. To su 
naročito življi tonovi boja, bogatiji .pregibi tkanina, manja 
određenost forama, koju donosi širina i opsežnost istočnja¬ 
čkih i antiknih plaštova, haljina, rukava itd., dok je nje¬ 
mačka historijska haljina uža, određenija, konciznija. Fu¬ 
gela mami žar istočnjačkih boja, sjaj palestinskog pejzaža, 
jer mu pomažu dočaravati ekstatičnost idealizma ovih du¬ 
boko proćućenih scena, jer mu omogućuju, da dade efektima 
svijetla viši idejni smisao, da stvori svoju duboku i po¬ 
tresnu slikarsku patetiku. Schleibner je intiman, Fugel pa¬ 
tetičan, Schleibner srdačan, Fugel veličajan. Fugelovim 
slikama ne dostaju mali razmjeri ni mala pozornica: stoga 
je bilo sasvim pravilno, što su izvedene na pozornici Music- 
Halla, pred jednom od najvećih zagrebačkih dvorana. 
Schleibner je u svojoj plastičnosti možda dramatičniji, — 
naročito! ako se misli baš na pozornicu — Fugel je epski 
širok, u bolu dubok, u osjećanju velik, u čuvstvovanju silan. 
Njegove su grupe veće, slobodnije; traže više lica, a na 
pozornici naročiti arrangement, jer je nemoguće sredstvima 
pozornice dati sve, što je na njima; ali je zato njegova 
kompozicija velikog stila, finih idejnih linija i sasvim mo¬ 
derna u shvaćanju. Fugelove su boje poezija slikarstva; nje¬ 
govi su tonovi lirika kista. 

Kad bi bila zasluga pozorničke izvedbe samo u tom, što 
je dala da točno osjetimo ove momente, premda je operi¬ 
rala drugim tehničkim sredstvima nego original, bila bi ona 
s estetskog stanovišta u najmanju ruku interesantna. Kod 
Schleibnerove serije bio je režijski stručni suradnik g. Alli- 
ger, kod druge g. Krameršek, oba članovi Narodnog kaza¬ 
lišta. Obojica su u svom radu našli mnoštvo interesantnih 
problema i pobuda. Prva je zadaća bila nezahvalnija, dok 
je druga i svojim opsegom, i potrebitim preinakama, a na¬ 
ročito problemom rasvjete donosila više prilike za vlastito 
stvaranje. Ono se pokazalo vrlo plodonosno. Modificirana 
rasvjeta donijela je faktično Fugelovske tonske efekte, 
obavijajući bogatstvo boja velom tragičke melankolije 
ovoga ozbiljnog i tužnog zbivanja. Slike su, postavljene na 
jednostavni draperijski dekor u jednom tonu, dobile na 
plastici, a da nisu ništa izgubile od mekoće forama Fuge- 
lovih. I konačno, čitav je dojam bio neodoljivo dubok, u svoj 
brutalnoj tragičnosti historijskog događaja protkan religi¬ 
oznim preobraženjem i umjetničkom proćućenošću,' koja 
uz to nosi sve oznake plemenite otmjenosti velikih duhova. 


Ima II i u smislu apsolutne umjetničke vrijednosti 
nešto, što čini ove »žive slike« opravdanim pored njihovih 
originalnih slikarskih uzora? Kada bi to bile tek pojedine 
slike, kao one na umjetničkim svečanostima, teže bi na to 
bilo odgovoriti. Ali kada se radi o suvislom nizu, mislim da 
je jedna stvar svakako očita. I ako je naime jedna slika 
samo nepomična slika i ima svoje opravdanje u samoj sebi, 
to je čitav niz slika faktično događaj, kretanje zbivanja u 
nekom toku, slijed promjena na istim figurama. A to je 
već, dakako u svojoj vrsti, princip pozornice. Ista lica, koja 
prikazuju likove Križnog puta, mogu da se po svim zako¬ 
nima mimske umjetnosti užive, u svoje figure, da ih »glume« 
i ako kod toga ne govore i faktično ne čine nikakvih po¬ 
vezanih kretnja. Otuda eto jedan glumački zadatak, koji 
ima u sebi naročitu vrijednost, kad pomislimo, da je baš 
u stvaranju adekvatnog teksta za dramsko prikazivanje 
Muke Isusove (kao u Oberammergauu i Koprivnici) tisuću 
poteškoća u tom, da on bude faktično dostojan, da ne 
padne u banalnost, a da bude ipak potpun. Uz to i trajanje 
prave dramske izvedbe stavlja često preteške zahtjeve. 

Konačno dolazi jedan momenat, koji nesumnjivo kva¬ 
lificira ove izvedbe kao eminentno područje nestručne po¬ 
zornice: to je njihov kolektivistički karakter. Originalna 
slika redovno je manjeg opsega i ako pomislimo na niz 
slika, postavljen kao križni put u crkvi, lako ćemo se uvje¬ 
riti, da nikada ne može pojedina slika da bude u središtu 
interesa velike mase ljudi. Jedni je ne vide točno, drugi su 
zabavljeni narednom slikom, koja visi pored nje na zidu 
itd. Ovdje je svaka slika u veličini prirodnih figura, na po¬ 
zornici, apsolutno vidna i s posljednjeg sjedala, izolirana i 
zato pojačana u svom dojmu, a ne baš neznatno poduprta 
i tim, što su izvodioci živa lica. I dok bi se kod pravih slika 
gledaoci morali kretati od slike do slike, ovdje oni mogu da 
nepomično sjede, dok se slike same mijenjaju i svojim 
promjenama sve više pojačavaju intenzitet čuvstvovanja i 
umjetničkog proživljavan ja danog predmeta. Koncentracija 
je misli i osjećaja jača; mogućno je, da se kao kod svih 
tipskih izvedaba nestručne pozornice izazove jedan jaki srh 
kolektivne psihologije, koja od gledalaca i izvodilaca stvara 
zajednicu ili, kako bi rekao Gheon, »vjernički puk«. Na taj 
način prikazivanje dobiva hijeratski, liturgijski karakter: 
umjetnički je doživljaj ujedno bogosluženje, niz slika po¬ 
staje podlogom za zajedničku duboku meditaciju Otkuplje¬ 
nja. Nakon sjajnih esejističkih djela Newmana, Keplera, 
Prochaszke i đr. na polju duhovne literature, svatko će lako 
shvatiti, da nije sporedna stvar, da li se meditacija veže o 
umjetnički doživljaj ili ne. A iz ovoga momenta nužno sli¬ 
jedi, da ovakve priredbe ne pripadaju području profesio¬ 
nalne pozornice. Po svojim tehničkim zahtjevima one nisu 
takve, da bi tražile stručnu vještinu; jedino režiser mora 
da bude stručno obrazovan kao čovjek pozornice ili bar 
slikar umjetnik, jer će samo ovakav čovjek ne samo moći 
da riješi sve tehničke probleme postavljanja'slika i njihovih 
vizuelnih efekata, nego još više i stoga, što kod stručno 
neobrazovanih ili bar umjetnički neupućenih uvijek prijeti 
opasnost, da ne će postupati s dovoljno pijeteta i respekta 
prema originalu, pa će sa svojim samovoljnim izmjenama 
oštetiti umjetničku vrijednost koncepcije. Inače izvodioci, 
dobro odabrani prema vanjskoj figuri, licu i t. d. nemaju 
naročito teške zadatke. Ali imaju da budu nosiocima onog 
općeg čuvstvovanja, koje ima da unese i jednodušno stvori 
u punu dvoranu ljudi ovakva religiozna izvedba. A to mogu 
prvenstveno ljudi iz »vjerničkog puka«, nenatrunjeni pozom 
i teatralikom, svjesni činjenice, da vrše upravo bogosluže¬ 


nje, a ne djelo ličnih ili drugih kakvih ambicija. Vrlo je 
dirljiva ilustracija ove istine momenat, da je za vrijeme 
pauza između pojedinih slika, u kutu garderobe Music-Halla, 
jedan od »vojnika«, jednostavni građanin, mirno čitao iz 
svoga molitvenika, očito nastavljajući u sebi ono, što je 
svojom igrom nastojao da dade drugima na pozornici. 

Konačno potvrđuje neospornu pozorišnu snagu ovih 
izvedaba veliki uspjeh pred dvoranama prepunim zagre¬ 
bačke publike iz svih staleža, i ove i prošle godine. Poka¬ 
zuje to i činjenica, da je Schleibnerov (jednostavniji i lakši) 
Križni put prenesen već i na selo, te su ga zaslugom župnika 
g. P. Jesiha i njegova brata g. Slavka Jesiha, akademskog 
slikara, izveli seljaci u Preloščici, koji su s velikim uspjehom 
gostovali i po nekim drugim mjestima. Da je tim mnogo 
učinjeno ne samo za religiozno podizanje, nego i za umjet¬ 
ničko oplemenjenje naroda, ne treba posebno ni da doka¬ 
zujem. Ljubomir Marakovič. 

DRAMSKA SEZONA. 

Ugrožena redukcijama i neuravnoteženim budgetima 
ova je sezona prijetila, da će se rasplinuti u ništa, to više, 
što je u to najkritičnije doba Narodno kazalište ostalo bez 
glave. Istina; g. dr. Benešić je već kao redovan tok rada 
uveo običaj, da se glavni noviteti sezone donose baš na 
kraju, tako da se u narednu sezonu ‘stupa s već uvježbanim 
repertoarom, koji publici ipak još nije toliko poznat. Uza 
sve stvarne i valjane kazališno-tehničke razloge za ovakvo 
postupanje ipak se nisam nikad mogao s njim složiti, jer 
je ipak premijera faktični pozorišni i umjetnički do¬ 
življaj, a kada taj padne u doba visokih temperatura, opće 
premorenosti i nestrpljivog očekivanja sezone putovanja i 
odmora, onda ne proizvodi ni izdaleka onoga dojma, koji 
bi izazvao, da je plasiran u doba, kada se budi novi duševni 
život godine, kada se duboko zasijecaju u duše umjetnički 
doživljaji i kada su uspjesi krepki i trajni. Premda je dakle 
ipak, kako se čini, ovaj običaj vrijedio i za ovu sezonu, uza 
sve to je činjenica, da je vrijeme od Božića do Uskrsa (osim 
u posljednji čas) proteklo bez ikakve premijere, faktično 
značilo mrtvu i neplodnu sezonu. Znam da je položaj 
s vanjskih razloga bio upravo očajan, ali baš u takvu slu¬ 
čaju ne smije da ga podupre izvjesni unutarnji defetizam, 
koji je bezuslovno stvorio u kazališnim krugovima atmosferu 
sumornosti i stagnacije, atmosferu opće bezvoljnosti i navi- 
ještanja odlazaka i t. d. To je vrlo loše i može, uz ostale 
opće teške prilike, da u nekoliko mjeseci obori kazalište 
s one zamjerne visine, do koje se podiglo, tako, da bi se 
jedva više moglo oporaviti. Čini mi se, da je tomu, više 
nego išta drugo, krivo pomanjkanje snažnog inicijativnog 
vodstva od strane onih, koji bi morali da daju dušu sezoni, 
od strane direktora drame i opere. Kako se operom ovdje 
ne bavim, napomenut ću samo, da je g. R a i ć propustio da 
dade sezoni idejno vodstvo, da je sebe pretrpao režiserskim 
i glumačkim poslovima, umjesto da studira repertoar i da 
ga forsira, a sam repertoar da je primjeravao već utrtim 
kolotečinama ili šablonski kategoriziranim glumačkim sila¬ 
ma, umjesto da u tom pogledu kreativno nastupa. Tako je 
najveći uspjeh g. Raića bio ne »Škorpion« g. Kulundžića, 
kojemu je očito nedostajala Gavellina ruka da ga režira, 
nego G e r a 1 d y j e v a »Ljubav«, salonska psihološka 
drama, kakve je g. Raić igrao prije no što je naše kazalište 
doživjelo preporod po g. Gavelli, koji je mogao imati i 
svojih griješaka, ali je bio nesumnjivo kreativan u svojim 
inicijativnim pretenzijama. Gotovo da sam pogriješio pio- 

pustivši da spomenem kao »clou« same pokladne (!) sezone 
famoznu »V o ž n j u« g. M. Feldmanna, gdje se poka¬ 
zao težak posrtaj g. Raića, koji se u tolikom obilju sadanje 
domaće dramske produkcije odlučio za stvar, koja graniči 
s varijeteom i nije uspjela da se afirmira čak ni svojom 
frivolnošću. Tako dolazi, da su gotovo glavnu zaslugu u 
Ovom dijelu sezone odnijele predstave Državne glumačke 
škole, koje su, i ako u početničkoj interpretaciji, iznijele 
tri aktovke pokojnih domaćih autora (Iv. Kozarca, U. Dona- 
dinija i J. Polića-Kamova), od kojih je svakako zavrijedilu 
da se spomene Donadinijeva »Gogoljeva smrt«, kao solidno 
rađena psihološka skica, pisana s mnogo ljubavi i razu¬ 
mijevanja za velikoga pisca, koristeći se tekovinama eks¬ 
presionističke tehnike, a ipak čvrsto zadržavajući opseg 
realnog okvira stvari. Pored toga treba istaknuti režiju g. 
B. Tepavca u posljednja dva komada, vrlo interesantnu, 
ingenioznu i stilski točnu, tako da možemo uz ime g. Te¬ 
pavca vezati vrlo dobre nade za izgradnju naše režije. G. 
Verli, drugi režiser, koji nam se prikazao u početku sezone 
Šekspirovom »Olujom«, a sada Shawovim »Kućevlasnicima«, 
pokazao je da umije respektovati literarno djelo ulazeći 
što točnije u autorove intencije. Promjene teksta, koje je 
proveo u »Oluji«, bile su i umjerene i opravdane, a oprema 
mu je scene u obje drame ukusna i ima u sebi neku deli¬ 
katnu eleganciju. Podjela uloga vrlo je sretna, tako da 
je g. Dujšin svojim prekrasnim recitovanjem stihova i svojom 
produhovljenom inteligencijom upravo ulio dušu »Oluji«, a 
g. Badalić kao Sartorius u »Kućevlasnicima« bio pravi 
Englez, stvorivši tim svoju možda uopće najbolju ulogu. 

Kriza je u glavnom ipak nekako prebrođena i uprava je 
Narodnog kazališta prilikom otvaranja posljednje četvrti 
abonentima izdala saopćenje, koje obećaje mnogo lijepih 
stvari, a kako su novine javile, g. Treščec Branjski, preuzi¬ 
majući upravu, stavio je sebi za zadaću, da dovrši Franko- 
pansko kazalište: razlozi dakle, da se bar nečemu boljem 
nadamo, ako nas ne prevare nade. Jer dosadanja iskustva 
opominju nas na žalost na oprez. Lj m a r a k o v i ć. 

BILJEŠKE 

O jugoslovensko-njemačkim kulturnim odnosima do¬ 
nosi zagrebački »Morgenblatt« u uskrsnom broju od 16. 
travnja o. g. (br. 105.) anketu, kod koje su učestvovali 
gg. dr, G. Gesemann (Prag), prof. Kamila Lucerna (Zagreb), 
te dr. J. Mati (Graz). Ne upuštamo se u mnoge praktične 
momente, koji su izneseni obzirom na izmjenu kulturnih 
vrednota i na međusobnu kulturnu propagandu obaju na¬ 
roda. U tom su pogledu iznesene vrlo dobre misli, koje za- 
vrijede, da se pročitaju u originalu. Želimo samo zabilježiti, 
da g. dr. Mati, govoreći o našim umjetnicima i piscima, koje 
označuje kao »umjetnike evropske kvalitete« spominje 
imena: Meštrovića, Cankara, Ive Andrića, Krleže, Kosora, 
Vojnovića, te saopćuje, da je jedan od najtalentovanijih 
sadanjih austrijskih pjesnika, Julius Franz Schiitz svoje lani 
objavljeno djelo »Ilija Muromjec« posvetio g. Ivi Andriću. 


U Srpskom Književnom Glasniku osvrće se g. B. M. 
u »Pregledu časopisa« i na br. 1. »Hrvatske Prosvjete« (16. 
III. o. g. br. 6.), te ekscerpira iscrpljivo članak »Književni 
vidici«. Na kraju osvrće se prikazivač na bilješku »Znak 
vremena«, u kojoj se govori o suzbijanju loše literature. 
Kako sam inače naučan na lojalnu diskusiju u »S. K. Glas¬ 
niku«, čudim se zlobi (ili neznanju), kojom je pointirana 
ova bilješka. G, B. M. ruga se naime mojoj preporuci »Knjiž¬ 
nice dobrih romana«, koju da sam naveo »kao te odabrane 
romane, koji treba da dignu ukus i suzbiju rđave romane«, 
a ja sam, pazeći točno na svaku svoju riječ, kvalificirao te 
knjige kao takve, »koje se mogu svakomu dati 
u r u k e« i istaknuo, da »pored lakog i zabavnog 
štiva daju i k r e p č i j i h, z a m a š n i j i h djela«, što 
za svakoga, tko umije s razumijevanjem čitati, znači, da se 
pod »krepčijim, zamašnijim djelima« razumiju djela lite¬ 
rarno prve kvalitete, a »lako i zabavno štivo« nije doduše 
literarno naročito vrijedno, ali je, kako bi se francuski 
reklo »inoffensif«, što znači:, bez većih literarnih pretenzija, 
a nema loših moralnih kvaliteta. Pa dok se g. 
B. M. tako snebiva i skandalizira nad mojom preporukom 
»Bijele Mačke« od gđe Delly, možda i ne zna, da g. dr. N. 
Andrić, čije su kulturno-pionirske zasluge svi (a naročito 
baš u Beogradu) prilikom njegove 40. godišnjice toliko 
isticali, pokrećući »Djevojačke knjige« u svojoj »Zabavnoj 
Biblioteci« nije mogao da počne s ničim drugim, nego baš 
s romanom »Magali« od iste te gđe Delly i to, dakako, 
s velikim uspjehom. A »Magali« je roman sasvim paralelan 
»Bijeloj mački« i ni po čemu nije od njega superiorniji. 
Čini se, da uopće kod nas ima vrlo malo ljudi, koji znaju, 
šta je to kulturno pionirstvo i kako treba da se postupa, 
kada se osvaja teren za lektiru među onim najzapušte- 
n i j i m čitačima, kod kojih se radi ne o dizanju u k u s a, 
nego tek o stvaranju najprimarnijih uslova za pristojnu 
lektiru uopće. Valjda ne misli g. B. M. ozbiljno, da će čita¬ 
ocima, koji su do jučer čitali »Junakinju zapada« ili »Džeka 
Rasparača«, dati u ruke smjesta Dostojevskoga! Konačno, 
i kod boljih čitača ima relativnih mjerila, već prema dobi i 
stupnju obrazovanja. Možda je baš valjanoj literaturi go¬ 
tovo isto toliko naškodilo turanje ozbiljnih, velikih djela 
u ruke nedoraslih i neupućenih čitalaca, kao što joj je na¬ 
nijelo štete čitanje direktno loših knjiga. G. B. M. mudro 
prešućuje Pregeljeve »Božje međaše«, jer dobro zna, da je 
to djelo jačih literarnih kvaliteta, koje neosporno diže Vri¬ 
jednost čitavoj seriji. A ja sam, pišući onu preporuku, znao 
čak i to, daj je naredna sveska te knjižnice Sienkievviczev 
»Quo vadiš« i da će tako onaj, koji se navikne na čitanje 
ovih svezaka, vrlo brzo doći do toga, da mu se sam od sebe 
ukus podigne do jačih literarnih pretenzija. A to je upravo 
i trebalo da se postigne. Mislim, dakle, da bi se ovakva 
pitanja mogla riješavati s više obzira a manje zlobe, jer 
konačno, kad bih i ja htio da budem zloban, mogao bih 
podsjetiti na to, da ni »Srpski Književni Glasnik« nije više 
na onoj visini, na kojoj je bio, kada ga je uređivao pok. 
J. Skerlić, pa ipak je njegovo uredništvo (s pravom) svi- 
jesno, da daje dobar kulturni rad, a ne da deteriorizira ukus 
svojih čitalaca. 

HRVATSKA 

PROSVJETA 

Štefa Jurkić: 

Alej, Kleon i Parmenide. 

(Legenda o Njoj.) 

(Svršetak.) 


Na granama i grančicama oleandrova drveta 
polijegale su male ptice i spavale. Ali ove večeri 
nije tiho kao obično. Pod drvetom je počeo razgo¬ 
vor i ptice se uznemiriše. 

Vrpolje se i zašušte krilima, da se opet smire 
i zadrijemaju. Ali razgovor nije prestajao i kad je 
dalje ometao tišinu noći, sve, kao u zdogovoru, 
preprhnuše na susjedni grm. 

A pod oleandrovim drvetom starac i ozbiljan 
muž crtali su šapćući put, koji će voditi kroz tolike 
nepoznate krajeve i opasnosti, a tko bi znao vodi 
li ih do cilja? 

Kao da su čuli za veliko zakopano blago, osta¬ 
viti će domove svoje i s nadom i vjerom poći će u 
noć i neznane krajeve. 

* 

Josip iz Nazareta, tražeći u Matariji zaslužbe, 
našao je posla kod Azara iz Taifa. 

Azar je bio imućan Arapin i na glasu vještak 
u izrađivanju brzoplovnih čamaca, koji su krstarili 
Nilom. Već dugo vremena rijetko je kada sam ra¬ 
dio; samo je nadgledao posao. Rad su mu na da¬ 
leko cijenili, pa su mu vrlo često povjeravali i 
izradbu većih lađa i jedrenjaka. 

Josip iz Nazareta, i ako nije bio vičan lađar- 
skome poslu, kao dobar drvodjelja, brzo se uputio 
i za kratko vrijeme postao jedan od najvrsnijih 
pomoćnika. Radi njegove šutljivosti i radinosti 
zavoli ga Azar i s njime se sprijatelji. 

Drvodjelja iz Nazareta ostade i vrijedan toga 
prijateljstva, jer je i dalje radio onom istom rev- 
nošću kojom je započeo. 

Azar je osjećao, da drvodjelja iz Nazareta 
skriva tešku bol. Iz rijetkih razgovora razabrao je 
samo to, da Josip nije dragovoljno ostavio svoje 
postojbine. Nekakav dubok i bolan razlog mora da 
ga je odagnao iz rodnog kraja, ali ga Azar nije 
ispitivao. 

* 


Jednog jutra, kada je Josip po običaju prvi do¬ 
šao na posao, stajao je Azar na ulazu uz veliku 
sykomoru i kao da ga je čekao. 

Rano sunce već je'pripicalo i tako je blještilo, 
da je Josip, stupivši iz sunca u hlad i sjenu syko- 
more, jedva razabrao Azarovo obličje. Uz običajni 
jutarnji pozdrav htio je da prođe. 

»Josipe!« 

Josipove oči, već na sjenu privikle, zapaze, da 
je. Azarovo lice mrko i ozbiljno. Da nisam jučer što 
u poslu pokvario? pomisli drvodelja iz Nazareta. 

»Ne znam što sam skrivio velikom duhu!?« čuo 
je glas Azarov. 

Josip se začudi i tome glasu i riječima i ugle¬ 
da tek sada, da se je Azar spustio na kamenu klupu 
pod sykomorom i da je glavu podbočio objema ru¬ 
kama. 

»Bože otaca mojih, šta je to?« prošapta. 

Arapin je rijetko govorio o vjerskim stvarima. 
Vjera njegova bila je čudnovata mješavina vjerova¬ 
nja u najrazličitije bogove i njihovih bogoslužja. 
Takova je bila i vjera naroda njegova. Čuo je za 
vjeru u jednoga Boga i ono magleno poimanje 
jednog jedinog Božanstva sve je postajalo jasnije. 
Josip iz Nazareta pomislio je odmah, da Azar misli 
Boga, kad je spomenuo velikoga duha. 

»Ti — da si Bogu skrivio!? — Azare!?« 

»Josipe« prošapta Azar »slušaj me!« 

»Otac moj bio je mudar čovjek. On je ovo re¬ 
kao: Mnogo si skrivio velikom duhu, ako te on 
odredi, da svome dobrome prijatelju javiš tešku i 
tužnu vijest!« — Azar je ušutio, a Josip problijedi. 

»Azare — Ti imaš da meni nešto kažeš?!« 

»Pogodio si! — Josipe! — Oštro oko jednog 
rimskog jastrijeba razabralo je među tamnoputim 
kćerima Nila bijelu golubicu, kojoj ni egipatsko 
sunce nije potamnilo lica«. 

»Miriam!« prošapta Josip i još jače problijedi. 
»Siromah si, Josipe! Ti ne možeš da ogradiš viso- 

kim zidom cvijet, koji si sobom ponio sa područja 
Libanova, da ga ne prelomi i ne pregazi noga ljud¬ 
ska. Za to moraš da odeš odavle!« 

Josip iz Nazareta je šutio. Njegove jake ruke, 
žilave od rada, bile su nemoćno spuštene, a tuga mu 
ovlaži pogled. 

Opet je zagledao u uspomeni onu tamnu sliku 
svih prošlih muka i patnja, a u toj tamnoj slici ono 
lice, što ga ni egipatsko sunce nije moglo da po¬ 
tamni i jaki i otvrdnuli drvodjelja zajeca. 

»Znao sam, da ću ti dušu do dna rastužiti 
zato Josipe, a ja ne znam što sam Mu skrivio!?« 
Kad je vidio Josip, koliko je i Azaru teško, svlada 
tugu i suspregne suze. 

Žilavim svojim rukama čvrsto stisne ruku go¬ 
spodarevu: 

»Bog nije htio, da tebe kazni, Azare, nego da 
mene iskuša u nevolji. Neka bude volja Njegova!« 
Arapin se začudi riječima Josipovim i zagledavši mu 
u oči, prošapta: 

»Moraš da odeš, još ove noći! Do tvog doma 
poslati ću devu i sve drugo, što je za put potrebno. 
A sada — Josipe, koliko ti god bilo i teško, pođi na 
posao, da se ne bi štogod opazilo«. 

U radionu su već pridolazili i drugi rađenici i 
nadničari, kad je drvodjelja iz Nazareta prihvatio 
posao. 

Mora, danas mora da dovrši ovaj posljednji 
čamac; sutra u ovo doba već je u pustinji. 

Sutra. Već u noći započinju brige i neizvjes¬ 
nost. Opet nesta blažene pomisli na mir sutrašnjeg 
dana, koji je započinjao upravo kao i današnji i u 
sebi nosio mir opet takova novog dana- 

Pred sobom ugleda one duboke modre oči, iz 
kojih je tako polagano nestajalo straha nesigur¬ 
nosti! Opet i opet će se one oči puniti suzama!! 

»Bože otaca mojih! A upravo jutros rano re¬ 
kla je Miriam: »Josipe, sutra moramo da popra¬ 
vimo vrtnu ogradu. Znadeš, možemo prije nego 
pođeš na posao!« 

Sutrašnji dan! Tiha i vedra počivala je u Miri- 
aminoj duši slika sutrašnjeg jutra i dana, a on 
mora tu vedrinu da pomuti i prekrije tamnom ko¬ 
prenom straha i neizvjesnosti- 

Jest — jako je uzdanje u Josipa! Pa s njima 
je Bog otaca njihovih! 

Ali — očaj ga je sve više obuzimao. U ušima 
mu odjeknu tiho onaj glas, koji je njemu bio naj¬ 
ljepša glazba ovoga svijeta: 

»Josipe, dođi sutra ranije! Hoćeš li? Dođi, da 
mi pomogneš, da oberemo datulju!« 

Poljubio je u čelo dijete, koje je spavalo na 
njezinim rukama i da ga ne bi probudio, samo je 
glavom zakimao. 

»Bože otaca mojih, što ću!? Kako ću? Kako 
ću reći: Miriam, naš je mir nestao! Nema više 
onoga mirnog sutra! Nestao je! A kuda?« I datu¬ 
lju će drugi obrati, a ograda će se polagano ru¬ 
šiti — -— 

A Miriam? I opet će ga pogledati onako bes¬ 
krajno tužno i ne će ništa pitati. Ona nikada ne 
pita! Kao da hoće da mu zahvali, što i on jednom 
nije ništa pitao. 


Miriam! Brzo će pokupiti sve one sitnice, koje 
trebaju njezinu djetetu i sve tiho i nečujno, samo 
da se ono ne bi probudilo. O, dobro znade Josip, 
da je sva duša Mirjamina uz njezino dijete i da mu 
posve pripada. On — svaki se dan moli Bogu, da i 
to njezino čudnovato dijete zavoli onom istom ve¬ 
likom ljubavi, kojom ljubi i Miriam. 

U teškoj brizi i takovim mislima, spajao je i 
sastavljao dijelove čamca, a posljedni dan njegova 
rada kod Azara brzo je prolazio i primicao se 
kraju. 

Od vremena do vremena prolazio je Azar po¬ 
kraj Josipa. Nadgledajući posao, svaki put mu je 
poluglasno davao savjete i naputke za pogibeljni 
put. Što je dan sve više odmicao i Azarov glas bi¬ 
vao ie topliji, ali i puniji tuge. 

Kimajući glavom davao je Josip odgovore i 
teško je usprezao suze, koje su mu vlažile oči. 

* 

Topla i vjetrovita je noć! Tamno nebo kao da 
ie prozirno. Iza tanke povlake osjećala se je svjet¬ 
lost. koja ne može da prodre. Velike paomine le¬ 
peze uznjihale se, kao da hlade nevidljive faraone. 
Kako se je na vjetru sve zibalo i pomicalo, katkada 
se činilo, da se i golema sfinga naginje polagano 
sad na jednu, sad na drugu stranu obzorja, kao da 
je i ona počela da se nečemu čudi. Da se čudi!? 

Pa noć je, sve je kao i prije! Samo — eno 
tamo korača mirno jedna deva i uz nju muškarac, 
a na devi sjedi žena i na rukama drži dijete. Pa 
onim istim putem, svakog dana i svake noći pro¬ 
laze deve i ljudi!? — 

Oči jedne jedine žene gledale su tako čudno¬ 
vato, da se je i prastara sfinga začudila. 

# 

Misao tvoja iz noćne samoće postaje čudno¬ 
vato sablasna i strana u punom svijetlu dana. — 
Radi nje obuzimlje te upravo osjećaj stida. Ali — 
kada opet dođe noć, zoveš je i vabiš k sebi i u ve¬ 
selju je pozdravljaš kao jedinog druga. Misao i že¬ 
lja, koja zaokupi dušu u samoći dubokih šuma ili 
dalekih i pustih poljana, blijedi i nestaje kad stupiš 
u buku i vrevu gomile. 

A što istom biva s onim pahuljastim nitima, 
kojima je samoća ispreplela cijeli svijet tvoje duše, 
kad se odjednom nađeš posred bučnog života trgo¬ 
vine i prometa? 

Tuga te obuzimlje, jer se niti kidaju, a ti ne¬ 
maš više snage ni moći da ih povezuješ. Uspije li, 
da što brže gustom koprenom zaviješ cio taj svijet 
duše, spasti ćeš ga iz buke i meteža i očaja ; 

U gustu i neprozirnu tkaninu i Kleon je zavio 
krunu, kad se je sa starim Parmenidom iskrcao 
u Aleksandriji. 

Ta je kruna bila njegov život, jer je u njoj 
bila njegova duša. 

A starac Parmenide? Od teškog i dalekog pu¬ 
tovanja obolio je i na duši i na tijelu. Zibanje mora 
i lomljava valova, što su dane i dane udarali o lađu, 
slomiše njegovo i onako krhko i lomno tijelo, a ža¬ 
mor i zaglušna buka velikog trgovačkog pristani¬ 
šta prignječiše posve ono pahuljasto tkivo njegove 
duše. 

Starcu Parmenidu, ovako slabom i nemoć¬ 
nome, činilo se, da je sada dalje nego ikada od 
One, za čijim je majčinim pogledom prevalio već 
toliki put. Svi ovi ljudi, ova množina, u žurbi se 
viju jedan mimo drugoga, s nemirom idući za raz¬ 
ličitim ciljevima, kao da su prekrili i zatvorili 
starcu ulaz u onaj magloviti dio njegove duše. 

Kleon je to sve vidio, osjećao je, ali se je po¬ 
najprije brinuo i gledao, da bi se stari Parmenide 
tjelesno oporavio. 

Čim su se iskrcali u lučkome konačištu, našao 
je Kleon mjesto za obojicu. 

Tu se je Parmenide polagano oporavljao. 

I^Kleonu je bilo tjeskobno u duši! S' dana u 
dan očekivao je i želio, samo da opet u starčevim 
očima zagleda onaj sjaj oduševljenja za onim dale¬ 
kim snom njegove duše. Uzalud! Dani su odmicali, 
a Parmenide je nepomično sjedio i zurio kroz 
okrugli otvor u vrevu pristaništa. 

J£ad je Kleon vidio, da se Parmenidu vraća 
prvašnje zdravlje, ^započe napokon sam, da govori 
o putu. Starac je šutio. Nije odgovarao, kao da ga 
ni čuo nije. 

U posljednje dane pričini se Kleonu kao da 
Parmenide nešto očekuje. Ali što? Što bi Parme¬ 
nide imao da iščekuje u ovome nepoznatom i ne¬ 
milosrdnom gradu? Kleon se zabrine! 

* 

Eno — opet je prispjela velika lađa iz Grčke. 
Dolje u ^pristaništu još je veća vreva. 

. Iz čežnje za domovinom, a da malo zaboravi 
i brigu, pođe i Kleon do pristaništa. 

»Bogovi — ono tamo! — Zar je moguća to¬ 
lika sličnost?!« i Kleon zastane! — Onaj," što baš 
sada ostavlja lađu! — Alej — Ne! — Kakov Alej? 
Nije moguće!- 

Kleon priđe bliže, pođe u susret putniku 
s lađe, što je toliko sličio Aleju. 

Mladi putnik priđe u to lučkom pazitelju, koji 
je nadzirao iskrcavanje lađe i nešto ga zapita. Ko¬ 
rak po korak Kleon se još više približi. Kad je čuo 
razgovor, prepozna po glasu, da je to zbilja 'Alej i 
pohrli mu u susret. 

»Alej! — Reci — jesi li to uistinu ti?« 

Kad opet Alej ugleda Kleona, cijelo mu se lice 
zasja od radosti. 

»Kleone! Pa ja sam eto pošao, da tebe tražim, 
Kleone! Ne — ne znam gdje bih počeo; toliko toga 
imam da te pitam i toliko ti imam reći!« »Pošao 
si, da mene tražiš? Mene, Aleje?!« »Da, tebe, 
Kleone! Čini. mi se. da ćeš me ti jedini razumjeti.’ 
Ali buka je ovdje i toliko svijeta, ne možemo da 
govorimo. Kleone reci, ima li gdje blizu, da se sklo- 
nemo na razgovor?« 

. »Aleje, nisam ja ovdje sam. Kako da ti to raz¬ 
jasnim, ali brzo i što kraće? Sjećaš se moje krune? 
Hera iz Argosa nije Ona! Svećenik Herin, stari 
Parmenide čuo je za Nju. Oba smo pošli na put, da 
je skupa tražimo. Ne boj se Aleje — Parmenide te 
ne će smetati!« 

Alej Je začuđeno gledao u Kleona: 

»Pošli ste, da nađete Nju? Dakle znate gdje je?« 

»Hodi brzo iz ove buke, Aleje, pa ćeš sve čuti«. 


U izbi u lučkom konačištu postade nesnosno 
starom Parmenidu. Prvi put, otkako je stigao u 
Aleksandriju, pođe da razgleda grad. U njegovoj 
duši još je titrala nada i starac je želio, da bi ga 
bar nešto u tome velikome gradu' istrglo iz duboke 
potištenosti. 

Zato se je Kleon jako začudio, kad je uveo 
Aleja u izbu, a nije našao Parmenida. U brizi za 
starcem učini mu se napokon, da je to dobar znak 
i pozove Aleja,’ da se spusti na klupu. Aleju je bilo 
ugodno, da su sami u izbi. Sad može da Kleonu 
ispriča sve ono, što ga je potaklo, da pođe za tra¬ 
gom njegovim. 

Sve ono, što je Kleon naslućivao one noći, 
čuje sada od samog Aleja: da je i njegovu mladu 
dušu zaokupila daleka čežnja i neshvatljiva i ne- 
poznata nada. Premda se predodžba Alejeve bijele 
djevice nije posve slagala sa slikom Klenove kra¬ 
ljice, osjećali su obojica posve jasno, da je to Ona, 
jedna te ista, jedna jedina. — Alej je upravo počeo 
da priča, kako je stigao u Argos^ kad se potiho 
otvoriše vrata i Alej i Kleon ugledaju Parmenida. 

Alej je sjedio u punom svijetlu i'kad ga je vi¬ 
dio starac, dogodi se nešto neočekivano. 

Upravo se ie Kleon podigao sa klupe u susret 
Parmenidu, kad li se posred izbe starac niče pro¬ 
stre. U tren digne se i Alej, a zaprepašteni Kleon, 
misleći, da je starcu pozlilo, pohrli da mu po¬ 
mogne. 

Ali, što je to ?! — Već se je ispravio Parme¬ 
nide, a iz njegovih očiju sjala je beskrajna radost. 
Nijemo i u čudu gledali su ga Kleon i Alej i u to 
začu ju šapat: 

»Kleone, pa to je on!-To je pratilac iz 

moga viđenja. On je naš treći drug! — Braćo — 
mi ćemo Nju sresti, mi ćemo Nju naći!« 

Alej, ništa ne shvaćajući, još u većem čudu 
gledao je obojicu i čekao razjašnjenje. 

* 

.Ne potraja dugo i Alej, Kleon i Parmenide 
sjedjeli su u živahnu razgovoru. 

Kao da je nevidljiva moć malu izbu prenijela 
u đajeki i tihi kraj, tako zaboraviše na sve oko sebe 
ovi čudnovati putnici. 

Plavi obruč zajedničke sanje usko ih sape, a 
lica se njihova zasjaše u nadi skoroga ispunjenja. 

Stari Parmenide nije zaboravio da zapita 
Aleja, je li se navraćao u dom njegov i je li vidio 
Dirku. O — Alej ju je zatekao u velikom poslu. Sav 
je dom prevrnula u veselju, da je stari napokon 
malo otišao, da se može jednom pošteno sve da 
uredi. Dirka je vjerovala, da je Kleon poveo Par¬ 
menida k sebi i bila je mirna, nije se brinula. Alej 
je onda pošao na Melos i tamo je doznao, da su se 
Kleon i Parmenide ukrcali za Aleksandriju. To ga 
je toliko začudilo, da nije mogao da se snađe i dugo 
je trebalo, dok je povjerovao. Čežnja njegova i ta 
tajanstvenost njihova puta nagnaše ga, da ih slijedi 

Ah, kako se sada sve čini lako! Kao da samo 
treba da pođu i već su na cilju. 

Tri slike iz njihovih pogleda spajale su se u 
daljini u jednu jedinu, koja će ih bjelinom i svjet¬ 
lošću voditi na putu. 


* 

Upravo je podigla i razapela jedra velika lađa, 
da iz pristaništa zaplovi u pučinu, kad su se i Alej, 
Kleon i Parmenide zaputili u unutrašnjost zemlje. 

Vjetar je naduhivao jedra, skladno su se podi¬ 
zali redovi vesala i ponosna lađa klizala se je po 
pučini. 

Polaganije koračaju deve po suhom tlu i pu¬ 
stinjskom pijesku. 

Vjetar ne mari i ne dotiče ona fina jedra pla- 
vičaste prozirnosti, što ih je razapela čežnja duše 
ove čudne trojice putnika. 

Pustinjski je pijesak kao i voda mora. Ne vi¬ 
diš i ne zapažaš na vodi, da li je malo prije prošla 
velika lađa ili maleni čamac, je li tu voda progu¬ 
tala mrtvaca ili je u nju utonula velika, neiskazana 
bol? 

Ništa se ne vidi, sve se opet izbriše, sve se 
poravna. Takov je i pijesak pustinjski! Tko da u 
njemu nađe tragove drage noge? 

Što da vam navijesti u pustinji, da je tu, upra¬ 
vo tu, malo prije prošla ona deva, koja je nosila 
Nju, radi koje ste krenuli u pustinju i nepoznate 
krajeve? 

Gibljiv je sipki pijesak pustinjski i ne kazuje 
ništa. I on nemilosrdno poravnava i prekriva i — 
šuti! 

Uzalud su Alej, Kleon i Parmenide zurili već 
dane u žutu sivoću pijeska. Ali traga nigdje! 

Malene oaze pomno su pregledavali i svaku 
paomu, pokraj koje bi prolazili, kao da bi na 
njima otkrili i prepoznali znak, da je tu bila, da 
je tu Ona prošla. I paome su šutjele! Nepomične, 
samo su u visini njihale svoje lepeze. 

Umorni i žedni u oazama bi silazili k uzida¬ 
nim zdencima. 

Kao da je u vodenom ogledalu još slika Nje¬ 
zina, u bojazni bi grabili vodu, da ne uznemire 
glatke površine. Nigdje nikakovoga traga, nigdje 
o Njoj ni spomena! A ljudi u karavanama i osa¬ 
mljeni puntici, koje bi susretali i koji bi jedini 
mogli da im dadu odgovor, smijali su se ovoj 
čudnovatoj trojici putnika, koji po pustinji traže 
nekakovu bijelu ženu. 

# 

Umor započe da savladava Aleja, Kleona i 
Parmenida. Tuga i beznađe sve su ih više obavijali. 

Jedne noći ostadoše bez deva. Prenoćili su bili 
u prosjeku velike pećine, a deve ostaviše nedaleko, 
uz rubove pećina. Osvitkom dana uzalud su ih tra¬ 
žili: sve tri deve bijahu odvedene! Zagonetan udes 
upravo kao da je htio, da im do kraja otešča i 
onemogući put! 

U Parmenida bijaše najjača vjera i nada, ali 
tijelo njegovo jedva je podnosilo napore puta. 

Koliko puta prenosili bi ga Alej i Kleon preko 
pećinastih rubova pustinje. Za uzvrat starac bi im 
ponovno vraćao nadu u njihove klonule duše. 

Tako su Alej, Kleon i Parmenide putovali za 
čežnjom, ne znajući, da li je umirenje njezino blizu 
ili daleko, 

# 


U svanuće jednog dana prvi se Alej tržne od 
sna. Njemu se činilo, da je u Olimpiji i da opet 
sniva onaj san. 

Sve je oko njega žućkasto-sivo, a tamo u 
daljini eno opet onog istog bijeloga svijetla, koje 
se pomicalo. 

Alej se podigne na ruke -pa on nije u 

Olimpiji. A svijetlo — — pa to više nije san! 
Tamo je, pomiče se. Alej sjedne! Eto, pokraj njega 
su i Kleon i Parmenide. 

Spavaju! — — — Brzo prodrma i probudi 
obojicu, nijemo im pokazujući objema rukama 
svijetlo u daljini. I Kleon i Parmenide opaze jasno 
bijelo svijetlo i to se je svijetlo pomicalo. 

Čudnovata uzbuđenost obuze svu trojicu. Na¬ 
pokon — napokon! Alej i Kleon skoče s ležaja i po¬ 
mognu Parmeniđu da se uspravi. 

Ovo jutro bio je starac još slabiji. Samo s na¬ 
porom držao se uspravno. Ali se starac nije tužio, 
samo se je suza javila u oku. Alej i Kleon pogle¬ 
daju starca pa u ono bijelo svijetlo, koje je odmi¬ 
calo i teško se zabrinu. Krenuli su za svijetlom. 

Pustinjski vjetar, koji nosi i nanosi brijegove 
peska i koga su se najviše bojala ova tri čudna put¬ 
nika, započe svoju igru. Već kod prvog zamaha 
primorao ih je, da se okrenu i zastanu i da odahnu. 

Alej i Kleon podupirali su starca. Sve češći 
udarci vjetra nanosili su čitave valove pijeska, sit¬ 
nog, koji im je dah oduzimao i pogled ometao. 

Jaki- Kleon, stisnuvši uza se čvrsto umotanu 
krunu, obujmi sada Parmenida, da ga pijesak ne 
obori, a Alej je upravo mahnito i užarenim očima 
motrio i pazio, da iz vida ne izgubi ono bijelo 
svijetlo. 

Iza ponovnog i silnog udarca vjetra, koji ih 
do pola zasu pijeskom, zalud je Alej naprezao oči. 
Bijelog je svijetla nestalo! 

Sva trojica zastanu. Kuda će sada?! 

U to Kleon zaklikne! Oštri njegov pogled 
otkrije tamni i nepomični predmet na mjestu, gdje 
je svijetla nestalo, a kad se je slegla pješčana pra¬ 
šina, raspozna, da su to u daljini golemi stupovi — 
sigurno ruševine kakova hrama. 

Tamo, tamo je nestalo i onog bijelog svijetla, 
tamo je i njihov spas! 

Sve veće vale pijeska započe da nanosi pustinj¬ 
ski vjetar. Upevši posljedne životne snage pođu na¬ 
prijed. A Parmenide! Bogovi! toliko da ste nemilo¬ 
srdni, da sada prekidate nit njegova življenja? Sav 
napor ovoga teškog puta i san cijelog njegova ži¬ 
vota da je uzaludan!?- 

Dalje više nije mogao i starac klone pod pješ¬ 
čanim valom. 

Zastanu, makar u smrtnoj pogibelji, da ih pi¬ 
jesak prekrije. Alej podigne starca na leđa Kleonu 
i pođe prvi, grćući pijesak. Gušili su se, a u očima 
kao da im je oganj gorio . . . Novi i novi valovi 
pijeska zasipali su neprestano- 

Starac Parmenide s Kleonovih leđa prvi ra- 
zabra, da su već blizu oni tamni i nepomični pred¬ 
meti, dok napokon sva trojica ne ugledaše upravo 
divske stupove pred sobom. 

Alej i Kleon, već polovicom tijela u pijesku 
još su se pomicali. 

Između dva srednja stupa zasja ono bijelo svi¬ 
jetlo i trojici čudnovatih putnika se pričini da 
čuju nadzemaljsku glazbu i glasove. 

Kleon spusti Parmenida i Alej ga podupre. 

Svijetlo između stupova sjalo je sve jače._ 

U jedan tren zasta bijes pustinjskog vjetra. U 
svijetlu između dvaju đivskih stupova pojavi se bi¬ 
jela žena s djetetom u naručju. Oko cijele njezine 
pojave lepršala su sama bijela krilašca i bijela po¬ 
java kao da je lebdila. 


»Ovo je ta crkva »Kraljice neba«, koja je sa¬ 
građena u XI. stoljeću«. 

Kad su na mali ulaz u glavnim vratima stupili 
u ponutricu, sve je tonulo u polutami. Vodić ga 
dovede do glavnog oltara. 

»A ovdje je ta rijetka dragocjenost ove crkve. 
Vidite li krunu na glavi Madone? Dosta je tamno a 
ipak - vidite Ii, kako se ljeska? I baš o toj kruni 
toliko je priča i legenda! Priča se, da je ovu krunu 
našla jedna kršćanska karavana u pustinjskom pi¬ 
jesku ispred razvalina nekakova prastarog hrama i 
u zahvalu za sretan povratak, darovala je ovoj 



RUTU SCHAUMANN: 


DVOSTRUKO POPRSJE SV. IVANE (JEANNE D’ARC) 


»Djevica! Djevica! Moja djevica!« Zaklikće Alej 

»Kraljice! O kraljice neba!« usklikne Kleon. ' 

»Majko! Majko milosrdna!« samo je šaptao 
Parmenide. 

Dubokim, milosrdnim pogledom zagleda se bi¬ 
jela žena u starca Parmenida i pomaknu se napri¬ 
jed, kao da dolazi u susret--- 

Strašan zamah pustinjskog vjetra podiže u taj 
mah golem pješčani val. 

Dijete, na rukama bijele žene, zaplaka, a bijela 
pojava, suznih očiju, uzmaknu za stupovlje. 

Pred ruševinama hrama, gdje su stajala ona 
trojica čudnih putnika, podigao se veliki brijeg pu¬ 
stinjskog -pijeska. 

# 

»Evo tu smo!« Vodić je stao pred glavnim 
vratima stare crkve. 


cikvi. Nikada se nije moglo da ustanovi, odakle ova 
kiuna potječe. Ni faraoni ni žene faraona nisu no¬ 
sili ovakove krune. Dugo je kruna ležala u zidu pod 

t rTiu"!) ~ Pnje , đv !J e S' odine bi Postavljen ovaj 
kip Madone na glavni oltar i ova čudnovata kruna 
dobi napokon svoje pravo mjesto«. — 

Stranac se zagleda u divnu i ljeskavu krunu i 
nasmiješeno lice Kraljice. 


Kakav je to sklad i cjelina! Kao u čudu nije 
mogao da više odvrne pogleda. — __ 

»Po kakovu je samo nebeskom nadahnuću 
stvorio neznani umjetnik ovu tajnovitu i divnu 
krunu?! Kao da je znao, da će jednom da okruni 
dostojanstvo kraljice, u kojoj je netaknuta djevi¬ 
čanska ljepota i neiscrpljiva dobrota majčinstva za 
sve bijedne i nevoljne!« šaptao je stranac i klone 
na podnožje oltara. 

Dragutin M. Domjanić: 

Iz novije francuske lirike. 

Stephane Mallarme: 


Morski vjetrić. 

(Briše marine) 

Tužna je, jao, put, sve knjige pročitane, 

O, bježat tamo, gdje su ptice, ćutim, pjane 
Što izmed neba im i strane pjene biti, 

Ni starih vrtova u oku odsjev skriti, 

Srce ne zadrži, što u moru se moči, 

Ni noć! Ni svjetiljke mi svijetlo u samoći, 

Ni mlada majka, dok dojeći dijete hrani. 

Otić ću. Jarboli već njišu se, moj brode, 

Za kraj egzotični ti diži sidra s vode. 

Dosada slomljena je nadam okrutnima 
U zbogom posljednji sa rupcem vjeru ima. 

Te možda jarbole, što vole bure zvati, 

Nad brodolomcima će vjetar naginjati, 

Samim, bez otoka bez plodnih, bez jedara ... 

A1 ipak, srce mi, sad pjesmu čuj mornara. 

(Iz »Poesies«.) 


Prikaza. 

(Apparition) 

Mjesec se stužio, Serafi plaču sneni 
I gudalom kroz mir cvjetova zamagljenih 
S viola umiju da umirućih dižu 
Jecaje bijele, što lazurom časka kližu. 

U blažen taj si dan mi prvi cjelov dala. 

Moja sanjarija, što mene mučit znala, 

Mirisom tuge se opajala sa znanjem, 

Koj ni s nelagodom ni s kojim pokajanjem 
Ostavlja ubran San tom srcu, što ga bralo. 

U pločnik uprijeh star svoj pogled, lutah malo, 
Kad na cesti se ti, sva nasmijana javi, 

U onu večer prain tvoj čitav sunce zavi. 

1 mišljah: vila je s šeširom svijetla eno, 

Iz sna, dok bijah ja još dijete razmaženo, 

Kud prošla, ruke njoj se nisu stisnut htjele, 
Mirisnih zvijezda su sniježile kite bijele. 

(Iz »Poesies«.) 


Joachim Gasquet: 

Pjesma šume. 

(Les Chants de la Foret) 

IX. 

Mom srcu uzdarje je ljubav dala svoje, 

I ruku u ruci s njom idem, vidim samo 
Dobrotu daleku, od hvoje što do hvoje 
U lugu kola sve duboko do dna tamo. 

Ko blagi oprost svud na mahovinu pada, 
Dok s nekom dosadom odbijat će me moći 
I možda odvraćat i rodni dom moj kada, 

Ko dalek oprost sad sa mrakom pada noći, 

U šumi visokoj, gdje svakim sokom kola 
Glas gospodara koj i nejasno poziva, 

Kad mjesec tumara i vjetar tek na pola 
Podiže koprenu, što našu sudbu skriva. 


Francis Viele Griffin: 

I drugi će doći s poljana ... 

(D’ autres viendront par la pree...). 

I drugi će doći s poljana, 

Pred vrata na klupu ti sjedat, 

Ti krasna ćeš njih i svečana 
Sa posmjehom s praga tek gledat. 

Svud mladom će pratnjom ti biti, 

Kud proljet ti blista i cvjeta, 

.— A1 njima što tako se hiti? 

Ta i ja bjeh dvadeset ljeta. 

Pa nek bi tvoj posmjeh njima 
I čar tvoje mladosti bio, 

Što od njih tko reći ti ima? 

Sam ja sam te opjevat htio. 

(Iz »Plus loin«). 


Paul Gerardy: 

Kraljevstvo sasvim skromno. 

(Royaute tres simple) 

Prestolja imam sred mahovine, 

Zlatnih i blaga sred lišća zelena, . 

Pjesama imam ja punih miline, 

Sladjih, neg gusle i frula je snena. 

Ja ću ti dah tvoj namirisati, 

Nježni će gjurgjic da zvoneć te kiti, 

Bujna ću mažurana ti dati, 

Ali ti ljepša ćeš od njih mi biti. 

Hoćeš li, ti ćeš mi kraljicom biti 
Zlatnoga mojega blaga, što poje, 

Hoćeš li, srca ćeš kraljicom biti, 

Srca, što blago sve stvorilo moje. 

(Iz »Roseaux«). 



Adolphe Rette: 

Serenada. 

Srebren mjesec tih je sada, 

Sja na usnama najada, 

Večer spi u trstikama, 

Nit se jedna ptica sama 
Digla nije. 

Voda, gdjeno žal se vije, 

Nježno snije. 

Čut je kesten uzdisati, 

Gdje se zlati 

Zvijezda jasnih blistaj krasni, 

Usred snene hrasta sjene 
Šapću vali, 

Mjesecu se tuže mali. 

Čuj taj glas, što drag se lijeva: 

Voda pjeva. 

Dodji, dol će mirit nama 
Jagodama, 

Mažurana vjenčat čelo ... 

Što bi ti se sakrit htjelo, 

Tu, gdje bazga cvate bijelo? 

Pojas tvoj razvezat hoću, 

Uzdaha ti pit slatkoću. — 

Voda sva se srebri strasna, 

Voda sniva, pjeva jasna, 

Hita, ispod trske skrita. 

(Iz »La Foret bruissante«.) 

Alphonse Meterie: 

Mir srca. 

(La paix du coeur) 

Za ono malo Te blagosiljam, O Bože, 

Što s okna vidjet moga: 

Za žamor ulice, gdje glas se čuti može 
I želja prošlih mi i sanja nova mnoga. 

Za lazur travnja plav, koj tako oporavlja, 

Gdje poput zlatne mreže 
Splet mladih grana se sve na šire rastavlja, 

Ko ušće rijeke, gdje u plavo more seže.' 

Za blijedu mladost svu tog dana, koji daje 
Veselja nam i sreće, 

I koj, o nježnosti ne zboreć, obećaje 
Dobrote ljudske nam u osamljeno veće. 

Za glas taj djeteta, koj čut iz vrta sada, 

Za lastavicu istu, 

Za ljubav tihu, što govori iznenada 
U letu kreljuti i glasu tako čistu. 

Za blago beskrajno, što jedva mi i znamo, 

Za obične te stvari, 

Blagosiljam te ja i mi blagosiljamo, 

Misleć, da ruka ta, što eto nas nadari 

Tolikim, mogla bi sve natrag uzet lako, 

A da bi bilo svud još dobro svejednako. 

(Iz »Le Livre des Soeurs« 
»La Chanson des Ames«), 


Henry Spiess: 


Ruke... 

(Les mains) 

Ruke, što gledam gdje kroz san se pruže, 
Sudbi mi znak dati žele, 

I obećavaju prolazne ruže 
Ljiljane daleke, bijele. 

Ruke, što htio bih svojima zvati, 

Jer su te znake mi dale, 

Tamo starinsko se prstenje zlati, 

Niz one prstiće male. 

Ruke, što groznice usta ih mojih 
I mojih očiju traže, 

One su slađe od ustiju kojih, 

One i miluju blaže. 

Mišljah li, da sam ih prepoznao, 

Sumnje bi mučit me stale, 

Možda te ruke i nikada, jao, 

Nisu ni postojale. 

Ali jer nekada vidjeh u snima 
Davno jedanput ih noću, 

Zato sam vjeran ja ostao njima, 

Zato i čekat ih hoću. 

K. Rimarić Volinski: 

Pisma Rusa ,,Scriptora“ i jedinstvo crkve. 


i. 

Poznata je borba slavenofila i zapadnjaka u 
Rusiji u 40. godinama XIX. stoljeća. Dok su »slave- 
nofili« — braća Kirejevsci, Konstantin i Ivan Aksa- 
kov, Homjakov (pjesnik), Samarin, Tjutčev — sa 
kasnijim nastavljačima zastupali stajalište, da baš 
R u s i j a sa svojim pravoslavljem, primljenim od 
otaca, s »općinom« (zadružnim ustrojstvom) na 
selu i s apsolutizmom carskim na čelu ima m e s i- 
jansku zadaću, da preporodi trulo evropsko 
društvo na načelu religije i zadružnosti, — »z a- 
p a d n j a c i« su tu slavenofilsku tvrdnju pobijali, 
ali nisu pri tome bili ujedinjeni pod jednom zasta¬ 
vom i s jednim geslom. Jedino samo negativni 
odnošaj naprama slavenofila vezaše onu šarenu 
grupu, u koju spadahu i potpuni liberalci sa socija¬ 
lističkom bojom (Dobroljubov, kritičar Bjelinski, 
kasniji revolucionarne Hercen i drugi) — a i neki 
ljudi, koji su došli u ovu zapadnjačku struju samo 
stoga razloga, što nisu mogli podnijeti zgusnutu 
atmosferu slavenofilskog ekskluziviteta, intoleran- 
cije i mržnje naprama zapadnoj crkvi... U ovu 
grupu spadaju — kako je lijepo to primijetio Iv. 
Marković — mislioci kao Čaadajev i VI. • Solovjev 
(potonji već u zadnjoj četvrtini XIX. vjeka). 

Generalizujući nazore slavenofila mogli bismo 
kazati, da je njihovo glavno obilježje rusko-pravo- 
slavni nacionalno-slavenski mesijanizam, koji se 
stavlja usuprot rimo-katoličkom kosmopolitizmu. 

Polazeći sa skroz nekritičnih pretpostavaka o 
autokraciji kao o najsavršenijoj formi vladavine i o 
općini (zadruzi) kao onom starinskom,, praslaven- 
skom obliku zemljišnog odnošaja, koji će prepo¬ 
roditi kapitalističko društvo evropsko, slavenofilsko 
naziranje na svijet nije ništa drugo nego neki eklek- 
tizam idealnog' monarhizma iz »prosvjetiteljskog« 
doba, neke bizantske mračnjačke ekskluzivističke 
tradicije i nekoga agrarnog socijalizma »sui gene- 
ris«. U glavnom je to bilo neko nacionalističko 
samoobožavanje, vezano u neku ruku i s bi¬ 
zantskom tradicijom o »Trećem Rimu« —- Moskvi 
(»Prvi Rim« je propao zbog raskola, drugi — Ca¬ 
rigrad — zauzet je po nevjernicima, treći Rim — 
Moskva — taj će stajati uvijek —; četvrtog Rima 
ne će biti.) To se vuče još od doba Ivana III., kad 
se je taj knez ženio sa Zoe Paleologovom (1472.). 
Baš ovu tezu o trećem Rimu, kao najštetniju za na¬ 
rodno samopouzdanje najžešće je osuđivao Juraj 
Križanić u svom spisu »Razgovor ob Vladatelstvu« 1 . 

Pypin (jedan od većih historičara Rusije) sa¬ 
svim je ispravno pobijao spomenutu slavenofilsku 
tezu, tvrdeći, da nije slavenstvo počelo život od pri¬ 
mitka kršćanstva, niti su istočni Slaveni izbjegli 
kulturnom utjecaju stranih faktora (Grčka); niti su 
zapadni Slaveni toliko kulturno* nemoćni, kako to 

1 O Križanićevim političkim mislima vidi Jagić, Život 
i Rad J. Križanića. Zgr. 1917. i rasprave M. Vujića — Kpn- 
>K3HHheBa riojiHTHKa — Beogr. 1895. 


hoće slavenofili, jer je Poljska imala svoju vrlo raz- 
granjenu kulturu i književnost; a i inače, tvrdi isti 
Pypin, latinski jezik u crkvi i nauci nije bio samo 
kod Slavena, nego i kod Germana (Nijemaca), ko¬ 
jim nitko, niti najodlučniji njihov neprijatelj, ne će 
poricati kulturnu samostalnost... Aveza crkve- 
no-slavenskog jezika u bogoslužju 
nije nimalo poslužila zaštitom od 
propasti nekim slavenskim narodima. 

Najznačajniji ipak (za nas) protest protiv sla¬ 
venofilskog ekskluziviteta čuli smo iz ustiju Petra 
Čaada jeva 2 koji je na izmaku tridesetih i na 
početku četrdesetih godina dao Rusiji dva značajna 
djela: »Filosofičeskija pisjma« (Filozofijska pisma 
— o filozofiji povijesti) i »Apologiju ludog čovje¬ 
ka«, koju je on napisao u ludnici, kad su ga onamo 
strpali poveljom Nikole I. (Cara-Batine, kako ga je 
prozvao Lav Tolstoj 3 najžešćeg neprijatelja pro¬ 
svjete i napretka u Rusiji, dušmana nekolikih gene¬ 
racija pisaca i pjesnika, najžešćeg borca protiv ka- 
tolištva, što ga pozna novija povijest). Naime, Ni¬ 
kola čuvši da je u reviji »Teleskop« izašlo jedno 
Čaadajevljevo pismo, gdje taj pisac zastupa misao 
o potrebi »katolizacije« Rusije — našao je najpri¬ 
kladnijim, da proglasi pisca ludako m. 

Glavna je misao Čaadajevljeva čisto zapad¬ 
njačka. Glavna je mana Rusije ta, da je odustala od 
općenitog evropskog života. A uzrok je tome taj, 
što Rusija u svome crkvenom raskolu nije htjela da 
čuje glasove sa zapada. Dok životvorno načelo je¬ 
dinstva oživljavaše tada (u srednjem vijeku) čitavu 
Evropu, mi Rusi smo išli za duhovnom hranom u 
truli Bizant... 

A uza sve, što se može prigovoriti Zapadu — 
taj je bio (već svojom katoličkom vjerom) toliko 
viši od starih naroda, kao ovi iznad Hotentota i 
Laponaca. 4 

Čaadajev vidi dakle jedinu mogućnost da se 
Rusija preobrazi u tom, da se riješi svojih starin¬ 
skih mana — da se vrati na evropski put ; jer je 
njena usamljenost stvorila od nje neko divsko ču¬ 
dovište, koje nije shvaćalo niti moglo shvaćati duž¬ 
nosti zajednice u činu i u misli sa kršćanskim 
svijetom... 

To.bi bio praviš misao Čaadajev- 
1 j e v i h misli. 

Pavao N. Miljukov, glasoviti vođa ruskih de¬ 
mokrata i pisac važnog historijskog djela, 5 — 
smatra, da je Čaadajevljev plan, okušati na Rusiji 
primjenu, zapadnog sredstva — katolicizma, koje 
on smatra za Evropu »plodotvornim« (str. 401. 

2 Čaadajevljeva su djela izašla 1862. u Parizu-Leipzigu 
»Pierre Tchaađai'eff: Oeuvres Choisies«. 

3 Nikolaj Palldn (palka-batina). 

4 Uzimam, u pomanjkanju izvornog djela Čaadajeva, 
iz Markovićeve knjige »Slaveni i Pape«, I., 354. 

5 »Očerki po istorii russkoj kultury«, S. P. B. 1905., 

3 sveska; Uzimam iz II. sveska, str. 400—401. 

»Očerki«) — već i za Čaadajevljevo vrijeme zaka¬ 
snio za trista godina. 

Ipak Miljukov (p a č e -i Miljukov) priznaje, da 
je Čaadajev imao razloga da to tvrdi, dok nje¬ 
govi protivnici (— a Miljukov govori o pokušajima 
crkvene regeneracije Rusije bez i mimo 
katolištva) — hoće da okušaju sredstvo, koje se je 
već pokazalo kao labavo: jer, veli on, i presaditi 
prošlost u sadašnjost, i prenijeti Evropu u Rusiju 
— nemoguće je. Je li to tako — vidjet ćemo. 

II. 

U našim danima, kad se je sve toliko promije¬ 
nilo — imadu li kakvu vrijednost misli, slične Čaa- 
dajevljevima? 

Imali smo priliku pokazati ideologiju z a k o- 
nitih nasljednika slavenof ilstva — 
savremenih »E u r a z i j a c a« (Bicillija, Suvčinskog 
i dr.);° imali smo također priliku pokazati »život 


brojna, i kao izrazitog njenog reprezentanta naveli 
smo A. 'Sidtirova, publicista u Beogradu. 

Onda još nismo imali nikakvih temelja za tvrd¬ 
nju, da je u ovoj struji našao svoj izražaj ne samo 
smjer p o 1 i t i č k i-r e a 1 a n, nego da je taj pisac 
preuzeo u glavnim crtama ideologiju 
Čaadajevljevu i u pogledu vjerskom. 

Sad smo primili tri brošire na prvi pogled ma¬ 
lene, ali pri dubljem promatranju vrlo i nadasve 
značajne. U ovim baš broširama naći ćemo odgo¬ 
vore na sva pitanja, što su se nametnula nama na 
početku ovog članka, naime, kako ćemo nadove¬ 
zati Čaadajevljeve poglede na savremenost. 

Pisac je izrazio ove postulate sa tolikom raz- 
govijetnošću, da nama ne preostaje ništa, nego da 
recenziramo i rekapituliramo glavne stepenice nje¬ 
govih misaonih stuba. 

To su, kako smo rekli, tri brošire. 7 Već sam 
naslov »Pisma« podsjeća na Čaadajevljeve spise. U 

i rad« nasljednika ljevičarske struje 
»zapadnjak a«, u njihovu skrajnje kosekvent- 
nom izražaju — u obliku komunizma. 

Sad bismo htjeli, da se zapitamo, je li Ča a- 
dajevljeva struja ostavila kakvih tragova u 
sadašnjici, kraj svih silnih promjena situacije? 

Odmah spočetka moram naglasiti, da smatram 
struju Čaadajeva svakako čistijom 
katoličkom strujom, nego nazore S o- 
lovjeva. Jer ovaj je potonji, uza svu svoju pri¬ 
jazan Rimu, ipak suviše nadahnut m e sija¬ 
ni s t i č k o m mišlju o ulozi Rusije u bu¬ 
dućoj »teokraciji«. 

Kad smo pisali god. 1922. retke o »Suvremenoj 
Rusiji«, spomenuli smo mnoge struje političke misli 
u ruskoj emigraciji. Među ostalim naveli smo i 
struju »pomirljivog raspoloženja«, koja hoće da 
gradi zgradu budućnosti na temelju preživljenog 
iskustva i bez obzira na propale fantazije. Onda 
smo spomenuli, da je ona struja nažalost malo- 


6 »Hrv. prosvjeta«, 1924., septembar; isto, 11—12 br. 
1925., članak »Maskirana Teorija«. Osim toga pozitivni od- 
zivi na njih Sr. Kirina u »Novoj Hrvatskoj«, g. 1924. 


prvoj pisac, pod drugim naslovom »Gdje je izlaz?« 
(Gde vyhod?) promatra dogođaje od sloma zad¬ 
njeg (Vrangelovog) pokušaja restauracije predre- 
volucionarne Rusije. Spominje, kako su se izjalovile 
sve lijepe osnove rušenja Sovjeta intervencijom ili 
pohodom pod komandom Vrangela ili Nikole Niko- 
lajevića; kako su se pokazale nespretnim i prog¬ 
noze P. Miljukova o skorom slomu sovjeta; kako 
su se izjalovili i »točni računi« socijalnih revolu- 
cionaraca o skorom preokretu. U svemu tome vidi 
pisac potpuni slom (javni — očiti — bankrot) svih 
stranaka u emigraciji, te uviđa potrebu potpune 
revizije svih pogleda na dogođaje u Rusiji. 

Pristupajući ovoj reviziji pisac u prvu ruku 
konstatira, da se je pokazala potpunoma lažnom i 
teza o odanosti ruskog puka caru i 


7 Naslov: 1. Scriptor. Pisma sunarodnjacima (Pisma 
sootečestvenikam, ruski). 

2. isto, sa podnaslovom »Jedinstvo Crkve«. 

3. A. Sidorov (Scriptor) isti naslov — Je¬ 
dinstveni front (Jedinyj Front). Prva 
štampana 1924, 2. i 3. 1925. Sve u Beo¬ 
gradu. 

autokraciji, jer narod (puk) ničim nije reagi¬ 
rao na okrutno ubijstvo carske porodice i slično. 
Po svemu se vidi, da je proces revolucije p r i pra¬ 
vi j e n v e ć odavna. 1905. god. vidjele su se nje¬ 
zine konture. A i prije je ona već bila, ako ne na 
ulici, onda svakako u glavama naroda i inteligen¬ 
cije ... 

Takav odgovor daje pisac otvoreno restaura- 
tornim grupama; umjerenija grupa (»nacijonalni 
savez«) ne će da se veže uz legitimitet monarhije 
sam. Nego ipak, po piščevu mišljenju, površno 
shvaća smisao i značenje ruske tragedije te ne 
vodi računa o tome, da su glavni uzro¬ 
ci sloma Carstva vezani uz defekte inte¬ 
lekta i prilike ruskog naroda. 

»Glavna Uprava Ruske Crkve u inostranstvu«, 
(kojoj je na čelu Mitropolit Antonije) ne će, po 
piscu, da se pozabavi vjerskim preporodom naroda, 
nego hoće da se prisloni na političku struju desnice, 
te postaje na taj način oruđe partijskih ci¬ 
ljeva. 8 

Ljevičarske grupe u glavnom, po piscu, čine 
tu pogriješku, da stavljaju usuprot staroi, truloj, 
»službenoj« Rusiji — novu »revolucionarnu«, 
»zdravu«..- 

»Scriptor« tvrdi, da to ne stoji. Uza svu histo¬ 
rijsku neizbježljivost revolucije, revolucionarni ta¬ 
bor već od početka svoga bivovanja pokazao je 
toliko anarhističkih, despotičkih i »nihilističkih« 
tendencija, da je Puškin imao pravo, kad je prore¬ 
kao, da će ruska revolucija primiti oblik »okrutne 
i besmislene pobune« (»žestoki i bezpošćadni 
bunt«). 

Već je Švicarac T hun u djelu o ruskim revo- 
lucionarcima doba Aleksandra 11. bio smućen onim 
pomanjkanjem poštovanja prema elementarnom 
principu slobode individua, što se je pokazalo u či- 
nima i mislima ondašnjih »nihilista« i »narodovo- 
ljaca«; isto je opazio i Rus Citović koncem 70. 
godina, kada je uvidio težnju revolucionaraca za 
uništavanjem kulturnih tekovina. 

Kasnije »socijalno-revolucionarstvo« se samo 
djelomično oslobodilo početne anarhičke i antikul- 
turne ideologije, koja je našla svoj izražaj u čudno¬ 
vatom romanu »Što da se radi?« Černyševskog. 
Scriptor ovdje provodi markantnu paralelu između 
psihe ljevičara i desničara — cariste — slavenofila 
našeg doba. Dok prvi duhom djeca Černyševskog, 
osnivaju III. internacionalu, koja ima da u 
sebi utjelovi misao Marxa s mišlju Hercena o tome, 
da će Rusija prvausvijetu oživotvoriti i ostva¬ 
riti ideju socijalizma (dakle, potpuno socijalno- 
mesijanističku misao) — dotle desničari — u obliku 
starih slavenofila i novih eurazijaca — hoće da 
ostvare misao III. Rima. Pisac vidi u oba logora 
jednu »e u r a z i j s k u« s r č i k u i jednake sanja¬ 
rije o gospodarstvu nad svijetom ... 

Istinu je, prema tome, rekao T. G. Masaryk u 
spisu »Slaveni poslije rata«, kad je kazao, da »b o 1 j- 
ševik — to je ruski kaluđer, koji se je 
uzbunio i obezumio pod utjecajem 
materijalizma i ateizma Feuerbacho- 


s Str. 3. spom. 1. brošire. 


va«: Scriptor tumači i to tako, da kod komunista 
postoji ista okrutna strastvenost, isti verbalizam 
(ruski »bukvojedstvo«), isto ignoriranje žive za- 
zbiljnosti te zakona i zahtjeva života, isti fanatizam 
skopčan s lukavošću — kao i kod jeresiarha i sek- 
taša XVI.—XVII. vijeka, što se sve odnosi, razu¬ 
mije se, samo na Lenina i iskrene komuniste, a ne 
na najnovije pristalice režima iz redova novinara, 
državnih činovnika, geiieralštapskih oficira i bivših 
socijalnih revolucionaraca ... 

U glavnom dakle naš pisac tvrdi, da su sve 
stranke u Rusiji i u ruskoj emigraciji izgubile svaki 
sadržaj i smisao; niti će samo eurazijstvo otvoriti 
ikakovih novih perspektiva, jer sve stranke, uklju¬ 
čivši ovamo i komuniste, bez razlike u potanko¬ 
stima, očituju sve jednu te istu ideologiju, osno¬ 
vanu na krivom shvaćanju bitnosti ruskog naroda, 
te mogu dovesti samo do katastrofa ... 

»Ruski političari ne mogu ili ne će da uraču¬ 
naju u potpunosti posljedice, što proističu iz fakta, 
da je Rusija izgubila svjetski rat, te da je u 
Rusiji nastala Revolucija; a također ne mogu oni 
ocijeniti i uzroka što su uvjetovali poraz u ratu 
i revoluciju, te čimbenike, što su uvjetovali na¬ 
kazni karakter revolucije, koji je donio neprepo- 
r o d, nego trulež i destrukciju«. Rekavši 
ove misli pisac hoće da analizira, ove uzroke i ove 
mane ruskog karaktera. Evo šta on tvrdi u 
glavnom. 

Po njegovu ne valjaju teorije, prema kojim su 
narod i inteligencija dva različita duha, kako tvrde 
Dostojevski i od česti Tolstoj, povodeći se za slave- 
nofilima četrdesetih godina. Psiha je naroda i inte¬ 
ligencije, unatoč tvrdnjama ovih mislilaca — jedna 
te ista. Jednako pomanjkanje nacionalnog 
ideala i nacionalne svijesti. Jednako nega¬ 
tivan ili indiferentan odnos prema for¬ 
mama države i, što je još bitnije — prem a v j e r i. 
U zadnjim godinama razvio se u svim staležima či¬ 
sto uličnjački (ruski terminus »huliganski«, mo- 
ralno-nihilistički) mentalitet na svim područjima 
života; dok su malobrojni »bogoiskatelji« iz in¬ 
teligencije razvijali teoriju »naroda bogo- 
n o s c a«, narod je padao sve niže i niže, do stanja 
potpunog truleža. Koga je dala masa narodna u 
Rusiji? Tri su, po Scriptoru, najpoznatija imena što 
su izašla iz dubina pučkih. To su Gorki, pjevač Ša- 
ljapin i Grgur Rasputin. Gorki, koji je pred rat bio 
propagandist socijalne demokracije, »a u sovjetskoj 
je Rusiji jeftino nabavljao stare porculanske i dru¬ 
ge skupocjene predmete kod progonjenih buržuja«; 
Šaljapin, koji je 1905. pjevao revolucionarne himne, 
1914. klečao je javno pred carem na pozornici, pje¬ 
vajući »Bože carja hrani«, a sada pjeva boljševičke 
himne; Rasputin — amoralni i beznačelni varalica, 
sva su trojica tipični obrasci pučkog čovjeka iz du¬ 
bina Rusije. Iz ovakvih sastavina nije se mogao po¬ 
dučiti drugi rezultat. Krivo je mišljenje, da narod 
ne odobrava nastranosti komunizma. (Baš ono, što 
je kod komunista najodvratnije, t. j. teorija o 
»pljačkanju onoga što je nepljačkano«, okrutnosti 
osvete i slično — nailazi na najveće simpatije 
puka). Prema tome, veli pisac, narod, dakako, 
»p r i m a« k o m u n i z a m. Ali drugo je pitanje, 

može li se uzeti mišljenje puka o ovim stvarima 
kao mjerodavno, kraj navedenih i već poznatih 
osobina narodnih?... 

Autor vidi u historiji XIX. vijeka niz poku¬ 
šaja od strane zdravijih elemenata društva, da 
upute Rusiju na put zdravih reforama, ali i niz 
neuspjeha ovih pokušaja. Protiv zdrave 
ideologije stajale su dvije, stvarno isto¬ 
vjetne fronte: divljeg reakcionarstva i divljeg 
nihilizma. I jedna je od ovih divljih struja sada po¬ 
bijedila ... 

Gdje je uzrok tome? 

Tome pitanju pisac dodaje još i drugo: kako 
se je moglo dogoditi, da komunari, koji su ustra¬ 
jali na vladi u Parizu (1871.) samo 70 dana, u Ru¬ 
siji vladaju bez većih zapreka već 7 (8—9) godina 
(Brošira pisana 1924.); kako narod trpi ovu naj¬ 
veću despociju? 

Na ova dva pitanja pisac odgovara dosta 
. oštroumno. Prvo, on tvrdi da je ruski fiziolog dr. 
Pavlov poslije istraživanja mozga i ž i v č a n og 
sastava mnogih ruskih individua našao jednu 
markantnu psihičku manu ruske rase: naime, kod 
Rusa je slabo razvijen osjećaj stvarnost-i, te riječi 
više djeluju na njegovu psihu nego li fakta! On, 
ruski čovjek, u glavnom je slabo sposoban da shvati 
zazbiljnost, te se nalazi uvijek pod utjecajem nekih 
(h i p n o t i č k i djelatnih) maglovitih fraza, koje 
on ne shvaća ili koje same po sebi nisu shvatljive. 

Tako je na primjer narod ruski god. 1917. to¬ 
liko bio zanesen lozinkom o »miru bez aneksije i 
kontribucije«, da je smatrao sramotni brest-litovski 
mir za pravu pobjedu svoju. Ja bih dodao tome još 
i markantnu činjenicu, da se kroz decenije, od god. 
1863., a možda i od god. 1825., od »Dekabrista«, 
umjerena inteligencija dijelila u dva tabora: na pri¬ 
staše »konstitucije« i na njene protivnike, koji su se 
bojali ove riječi, kao paklene vatre. Ni jedni ni 
drugi nisu ni mislili i ni slutili, da neka konstitu¬ 
cija (ustav) upravo postoji i u apsolutističkoj 
zemlji, i da se upravo radi samo o što demo¬ 
kratskijem ustavu, a ne o izgovaranju ove 
riječi:, ustav. Tko ne zna ruskih prilika, taj će se 
začuditi. Ali to je činjenica. Pobjedonoscev, Kokov- 
cev, Stolypin,. sam Nikola II. — svi su se bojali kao 
đavla ove riječi; dok su liberalci nada sve nasto¬ 
jali, da se ta riječ izgovori. Dakle misli našeg 
pisca o prirođenom verbalizmu Rusa potpuno odgo¬ 
varaju zazbiljnosti. Scriptor, oslanjajući se na ove 
i ovakve činjenice tvrdi, da bi prvim korakom na 
putu napretka bilo oslobođenje ruske mi¬ 
sli od povoja samoobožavanja i samo- 
hvaljenja, koja priječe bistar pogled na stvari 
(i u desničarskom i u ljevičarskom taboru); a prvi, 
najbolji i jedini način da se to učini — jest m o- 
r a 1 n i preporod... A taj moralni preporod 
pisac vidi samo u »stupanju na stazu Čaa- 
dajevljevu«. On tvrdi, da ruska književnost po¬ 
slije zlatnog doba Puškina-Gogolja pokazuje sve 
znakove degeneracije, jer su već D o s t o j e v- 
s k i 9 (sa svojim bolesnim misticizmom) i 

9 Što sam i ja imao smionost ustvrditi u »Hrvatskoj 
Prosvjeti«, u ruskom broju XI. godišta, članak o Leskovu. 


T o 1 s t o j (sa svojim pasivnim anarhizmom), ne 
govoreći već o kasnijim piscima — u moralnom 
pogledu, uza svu veličinu njihovu — ipak ne¬ 
zdrave pojave (uz nekoliko izuzetaka, od kojih 
je, po našem, jedan od najznatnijih Leskov-Stab- 
nicki). 

Preporod je, po piscu, moguć samo putom 
priticanja zdrave kršćanske kulture; gdje 
je izvor te kulture, to će pisac pokazati u drugoj i 
trećoi svojoj brošuri. 

U glavnom je autorova analiza ispravna. Šta- 
više, protiv te analize ne može biti nikakvih prigo¬ 
vora. Pisac i sam predviđa optužbe o suvišnom pe¬ 
simizmu prema ruskom narodu, možda o po¬ 
manjkanju rodoljublja. On odgovara na 
to, ^da to ne stoji, jer se bistar pogled na stvari 
može stvoriti samo onda, ako se čovjek postavi 
na teren realne politike, i ako odbaci 
političke fantazije, te se čuva onih bolesti, 
od kojih dotični narod strada. Nema on ni pesi¬ 
mizma, jer on v i d i s p a s. 

Jedino, što bismo imali prigovoriti poštova¬ 
nom piscu, jest njegovo mišljenje o Gorkom. Jest. 
Stoji, da taj pisac »Na dnu života« nije uvijek bio 
na dovoljnoj moralnoj visini. Ali — kakova ii čuda! 
— baš taj isti Gorki, pošavši sa sasvim drugih po¬ 
laznih točaka, iznio je u svojem negativnom 
sudu o ruskom seljaku misli ne samo srodne 
onim Scriptorovim, nego upravo identične. 
Dosta je pročitati Gorkijevu studiju o »Ruskom Se¬ 
ljaku«, koja je u februaru prošle godine objavljena 
u hrvatskom prevodu u »Obzoru«. Gorki, dabome, 
ne stvara istih izvoda kao Scriptor. Ali u nega¬ 
tivnom je smislu njegov pogled dosta bistar. 

III. 

Druga se Scriptorova brošira zove »Jedi n- 
stvo Crkve«. Tu se on već sasvim očito stavlja 
na stanovište, da je potrebno, da što brže stupi 
Rusija u crkvenu zajednicu sa Zapadom. Sada se, 
veli on, sve više i više jača misao, da preporod Ru¬ 
sije ne će biti posljedicom stranih intervencija ili 
naoružanih provala »bijele« armade, nego putom 
potpune duhovne sanacije zemlje i naroda, dakle 
putom osnovi primjerenog i trajnog rada 
kršćanske crkve. »Za uspjelu provedbu ovog gole¬ 
mog rada potrebita su i iskustva i znanta kulturno- 
moralna sredstva, koja će ruska crkva naći samo 
na putu ponovnog sjedinjenja 10 sa crkvom rim¬ 
skom. Premda ova misao ima sada i mnogo pri¬ 
staša, ali i mnogo protivnika, kojih j,e glavni argu 
menat taj, da je ruska crkva suviše »samobitna« 
(samosvojna) te previše daleka od rimske« (što se 
smatra kao njena neka vrlina). 

Argumentacija piščeva ne može nas ovdje su¬ 
više zanimati, jer on tu navodi historijske činje¬ 
nice, nama dosta poznate (na pr. iz spisa Iv. Mar- 
kovića), ali za rusku javnost imaju sve ove činje¬ 
nice velik interes, jer su potpuno nove za većinu 
ruskih intelektualaca. On, na primjer, podvlači, da 

10 »Voz sojedinenija«; dakle pisac misli sasma isprav¬ 
no, po mišljenju našem i većine stručnjaka, da je ona nekoć 
bila u vezi s Rimom. 

je kršćanstvo proniklo u Rusiju i iz Rima i iz Bi¬ 
zanta; a službeno krštenje Rusa (g. 988.) uslijedilo 
je prije konačnog rascjepa Crkve (1054.). U periodi 
od 988. do 1054. bilo je još izravnog utjecaja Rima 
na rusku crkvu, što se dokazuje mnogim činjeni¬ 
cama (ruski obredi crkveno-narodni, kojih nema i 
nije bilo u Bizantu, ali kojih je bilo u Rimu). On 
spominje i bonsku (1274.) i florentinsku (l 439 -) 
Uniju; kod stvaranja potonje sudjelovao je i ruski 
mitropolit Isidor 11 s episkopom Avramijem; Isidor 
je pri povratku u Moskvu u glavnom »Saboru« 
(prvostolnoj crkvi) odslužio liturgiju, spomenuvši 
ime papino. Taj pokušaj nije uspio zbog otpora 
Vasilija, ondašnjeg moskovskog kneza; ali sigurno 
je, da je Izidor u Moskvi imao sumišljenika i pri¬ 
jatelja ... 

Ivan III. — osnivač ruskog cezaropapizma — 
bio je oženjen s u n i r a n o m princezom Zoe (So¬ 
fijom), kćerkom tesalskog despota Tome Paleologa. 
jednim od zadnjih ogranaka te loze... Na taj je 
način sama misao o nastavku Bizanta u 
Mosk vi prošla kroz u n i j a t s k o čistilište. 

Ali unija, koja se nije ostvarila u Moskvi, 
naišla je na dobro tlo u Bijeloj Rusiji i na Ukrajini. 
Ve ć i n a savremenih pisaca ne smatraju 
više uniju zapadnih Rusa kao akt nasilja, nego kao 
rezultat pomirljivih struja religiozne 
misli; istina, ta se pomirljiva atmosfera nije pro¬ 
dužila na tlo moskovskog carstva. Tome je dokaz 
potpuni slom Križa nićeve misije; ah već 1615. 
otvara se »Bratska škola« u Kijevu, pretvorena g. 
1631. u Akademiju. Ova »Akademija«; premda je 
imala za cilj biti »braničem pravoslavlja«, ipak je 
iskoristila u svom radu mnoge tekovine rimske bo¬ 
goslovne misli, unoseći tla taj način i u rusku crkvu 
»latinski« utjecaj. 

Doba Petra I. u glavnom je doba prevlasti 
protestantskog utjecaja, ne samo na crkveni nego 
[ na političko-društveni život Rusije. (Mjesto K r i- 
ž a n i ć e v a pravca Rusija je pošla Petrovim. 
Ova su dva pravca jednaka u negaciji ruskih nastra¬ 
nosti, ali potpuno su oprečna u duševnoj 
strukturi. Križan i'će ve su se misli vodile 
izravno k rodoljubnom zapadnjaštvu Caadajeva, 
konsekventna pak provedba Petrovih načela ‘ nije 
mogla uroditi drugim plodom, do savremenog »III. 
Internacionale«. 

To je toliko cpsežna tema, da se ne da strpati 
u okvir ovog informativnog članka. Mi ipak drži¬ 
mo da je to dobro, premda izgleda nešto paradok- 
sno: Peta r-a utokratiLenji n-s vetacpro- 
1 e t a r a c a! Ali nemojmo zaboraviti, da su na pro¬ 
slavi 300-godišnjice Akademije u Petrogradu sta¬ 
jala dva poprsja: Petra i Lenina! Naš »Scriptor« se 
ove teme nije dotaknuo. Ali će sigurno priznati, da 
naše tumačenje nije u opreci s njegovim). 

Poslije Petra ipak je i latinski utjecaj vršio 
svoju ulogu u Rusiji. Čini se da pisac stavlja u vezu 
ubijstvo Pavla I. s njegovom nakanom, da uvede 


11 O njemu lijep prikaz od Markoviea, Slaveni i Pape, 
II. sv., 32 i dalje. 


Uniju u Rusiji. 12 Mnogi znaci pokazuju, da je to 
historijski opravdano. 

Oko 50.—60. godine XIX. stoljeća. širi se mi¬ 
sao o ujedinjenju ruske crkve s Rimom, osobito u 
redovima više inteligencije i aristokracije; onda 
razvijaju svoju djelatnost knez Gagarin i Martinov. 
Od njih baš i potječe latinsko-obredna struja ru¬ 
skog katoličkog pokreta. Ali glavnom je zapre¬ 
kom približavanju Rusije Rimu bila svađa rusko- 
poljska, tako da još i sada mnogi Rusi zovu kato- 
lištvo »poljskom vjerom«. 

U borbi s pjalonizmom nije ruska carska vlada 
znala izumiti ništa bolje, nego da uništi konačno 
grčko-sjedinjenu crkvu u Rusiji, tako da je počevši 
od 1875. g. bilo službeno zabranjeno bro¬ 
jki u posebnu konfesiju grčko-katoličku vjeroispo¬ 
vijest, a u vezi sa tim i pojedincima javno sebe 
nazivati unijatom. U obiteljskim uspomenama pisca 
ovih redaka sačuvano je mnogo šta o tim godi¬ 
nama, kada su se pripadnici toga obreda morah 
smatrati službeno pravoslavnim, a faktično je na 
primjer u eparhiji helmsko-varšavskoj bilo do 
100.000 faktičnih neznabožaca, koji se nisu ni vjen¬ 
čali, niti su krstili djecu te nisu nikada išli u crkvu 
— jer im je u »rimsku« bilo zabranjeno ići, a pra¬ 
voslavna im je ostala tuđa. Mnogi su. ipak "morali 
podleći, (osobito oni, koji su se odselili u prijestol¬ 
nice), ne izgubivši ipak uspomene na svoju staru 
konfesijsku pripadnost. . . 

Uz ove pojave spriječavan je bio katolički po¬ 
kret sve većim utjecajem protestantskih simpatija 
Petrogradske Duhovne Akademije i općenitom sklo¬ 
nošću ondašnjeg službenog pravoslavlja protestan¬ 
tizmu. Ipak pokret nije prestao. Jedna od mar¬ 
kantnijih pojava bijaše Vladimir Solovjev (koji je 
svoje najsnažnije djelo u tome pravcu »Historija i 
budućnost teokracije« štampao u Zagrebu, jer ga 
je ruska cenzura zabranjivala). Broj se konvertita 
povećava. Koncem XIX. i početkom XX. vijeka po¬ 
znata su obraćenja kneginje Volkonske, svećenika 
Tolstoja, Sipjagina i mnogih drugih — sve iz »bo¬ 
ljeg« društva . . . 

Zakon o vjerskoj snošljivosti god. 1908. znat¬ 
no je povećao mogućnost konverzija; ali javnost se 
je malo zanimala za te stvari, budući više zabavljena 
revolucijom (odnosno borbom s revolucijom). 

Naš pisac vrlo negativno gleda na »kružok 
bogoiskatelja« toga doba (kamo spada m. o. i Me- 
režkovski) jer u njemu sasvim ispravno vidi »amal¬ 
gam misticizma i svojebitnog racionalizma«, što 
smo inače već spomenuh u članku o Leskovu, veleći 
da Merežkovski, ako je kršćanin, onda svakako 
»cum magna reservatione mentali« ... 

Ovi »bogotražitelji« i dosada su u nekoj vezi 
sa protestantskim i baptističkim strujama, što do¬ 
kazuje dobar prijem, koji daje ruska sredina Y. M. 
C. A.-i, organizaciji sasvim sektaškoj. . . 

Uza sve perturbacije 1905.—1906. 1917.—1918. 
godine — katolička misao ipak zadobiva sve više i 

12 Dosada još stoji u zgradi bivšeg »Pažeskog Kor¬ 
pusa« lijepa t. z. »Maltanska« r-k. crkva, sagrađena od 
Pavla, I. g. 1905.—1917. ona je bila središte ruskih kato¬ 
lika latinskog obreda. Kako ta stvar stoji sada, ne znam, 

više pristaša. Onda, osim već poznatih radnika na 
tome polju, dolaze novi: svećenik Abrikosov, Ver- 
hovski i mnogi drugi. Sami starovjerci traže veza 
s Rimom preko galicijskog metropolite Andrije 
Šeptyckog. 

Pisac navodi i negativnu pojavu: pokušaj rnetr. 
Antonija Hrapovickog, glasovitog crkveno-politič- 
kog vođe ruskih monarhista, da se »pročisti« ka¬ 
tekizam ruske crkve od »katoličke natruhe«; t. j. 
pokušaj da se što više još udalji ruska crkva od 
općene. Ali pisac smatra, da je Antonijev pravac 
nemoćan, jer se on osniva na čisto političkoj ten¬ 
denciji, što po našem, dakako još ne znači političku 
nemoć, jer se i čitava grčka crkva odcijepila od je¬ 
dinstva samo iz sitnih političkih razloga, kakvi su 
i ovi, Antonijevi. Svakako Antonije ima moguć¬ 
nosti, da mnogo naškodi stvari jedinstva 
stada Hristova. 

Pitanje je o uspostavi jedinstva ruske crkve 
s rimskom u bitnosti vrlo jednostavno i jasno 
— veli 'Scriptor — ma kako bi tu jasnoću željeli 
zamagliti protivnici. Ovo pitanje stoji ovako: 
Crkva Kristova prvobitno bijaše 
jedna. 

Ako je prije pod utjecajem protestanata s ru¬ 
ske strane bilo pokušaja da se ospori primat rim¬ 
skom prvosvećeniku, sada će se jedva naći takvih, 
koji bi se usudili poricati i sumnjati o prvenstvu 
rimske stolice. Kad se je Carigrad odcijepio od 
Rima — automatski ga je slijedila i Rusija. Ipak se 
u Rusiji periodički pokazivala težnja za usposta¬ 
vom jedinstva. — A sada — veli pisac — kad smo 
vidjeli plodove ruskog nihilizma u svoj njihovoj 
rugobi, zar su još potrebiti dokazi u korist »j e- 
dinstvene fronte« protiv neznaboštva u sva¬ 
kom obliku; zar se sada, kad je komunizam nanio 
takve udarce ruskoj crkvi, možemo održati bez 
organizatornog iskustva rimske crkve? To je isto 
tako nemoguće, kako je bilo u XVII. v. nemoguće 
biti bez pomoći latinske kulture pri fundaciji du¬ 
hovne škole . . . 

Često — veli pisac — čujemo od Rusa, koji 
su se malo upoznali s naukom Rimske Crkve, ova¬ 
kve prigovore: »jest; ali Papa se je proglasio ne¬ 
pogrešivim, a na taj je način sebe izjednačio s Bo¬ 
gom«. Pisac lijepo tumači dogmu o infallibilitetu 
Poglavara Crkve u rimskom smislu, te završuje ci¬ 
tatom iz jednog odgovora Sv. O. Pape Pija XI. 
ruskoj spisateljici Lappo-Danilevskoj, koja se pri¬ 
klonila rusko-katoličkom pokretu: »Molite se za 
Papu — Papa će se moliti za Vas!« . .. 

Na koncu druge brošire pisac polemizira sa 
g. Pogodinim (piscem reakcionarcem iz ruske 
beogradske kolonije) i sa g. Filosofovim (prista¬ 
šom, barem u prošlosti, Merežkovskog, sada u Var- 
šavi) — koji se u polemici nisu znali uzdržati od 
uvreda na adresu piščevu; te dosljedno pobija sve 
prigovore. Tako je na pr. g. Pogodili mišljenja, da 
katolicizam hoće da iskoristi dobrotvornost kao 
sredstvo za »kupovanje duša«. Pisac ispravno tvrdi, 
da Vatikan ne stavlja nikakvih zahtjeva, kad čini 
dobro; g. Pogodin i sveuč. prof. Bulgakov tvrde, 
da katolici »hoće da stvore unijatski proselitizarn 
na mjestima, gdje je nagomilana ruska emigracija«. 


Ali što je to »unijatski prozelitizam«? Tvoreći 
dobro na kršćanski način, t. j. po prof. Bulgakovu, 
bez očekivanja plate i nagrade — katolički ipak 
radenici ne mogu biti indolentni prema zapovijedi 
»da svi budu jedno«; ne mogu zapečatiti svoja usta 
u pogledu pitanja o ujedinjenju crkava. Bilo bi pri¬ 
govora, kad bi se upotrebljavala nedostojna sred¬ 
stva, ali toga nema: postoji potpuna sloboda pole¬ 
mike . . . Stoga možemo reći, da ovi katolički r a- 
denici tvore dobru i veliku stvar. 



RUTH SCHAUMANN: MALI SLIJEPAC 


IV. 

Treća Scriptorova brošira ima naslov »Jedin¬ 
stvena fronta«. Ovdje se pisac bavi pitanjem polo¬ 
žaja ruske crkve pod carstvom. Formula-geslo (po- 
luzvanična) države i slavenofila — pravoslavlje, sa- 
modržavlje — narodnost — izjednačenje, je crkva 
sa oblikom vladavine i sa narodnošću. Štaviše, 
»samodržavlje« (autokracija) često se je stavljalo 
na prvo mjesto. 

Borba prvih ruskih patrijarha (Filareta i Ni- 
kona) za prevlast duhovne glave nad svjetovnom ili 
barem za jednakopravnost s potonjom — svršila 
se je potpunom pobjedom svjetovnog načela, kad 
je Petar ukinuo patrijarhat. 

Druga formula ruskih desničara »za vjeru, 
cara i otadžbinu« — mogla bi se, po piscu, smatrati 
pokušajem, da se uzdigne na prvo mjesto vjerski 

značaj Rusije. U vezi su s time i pokušaji oko uspo¬ 
stave patrijaršije. 

1918. godine uspostavljena je patrijaršija. Ali 
su se nade izjalovile. Možda je to prekasno došlo, 
ali narod je pokazao potpunu ravnoduš¬ 
nost prema vjeri. 

Pojavila se doduše t. zv. »živa crkva« (o ko¬ 
joj smo mi već dosta pisali); ovaj pokret je htio 
da prikaže, kao da je sovjetizam najbolje ostvare¬ 
nje pravoslavnog ideala, da je komunizam ništa 
drugo do usavršenog kršćanstva. Ista se misao vidi 
i kod Aleksandra Bloka u pjesmi »Dvanaestorica«, 
gdje pjesnik pokazuje Krista, kako vodi »crveno- 
armijce«. 

Pisac baš u ovoj točci vidi svezu boljše¬ 
vizma i njegova ogranka »živocrkve- 
n j a š t v a« sa s 1 a v e n o f i 1 i m a, D o s t o j e v- 
skim i eurazijcima. 

Autor se najjače obara na onu baš točku, koja 
je u stvari ništa drugo nego neki ruski mesi¬ 
ja n i z a m .. . 

Pisac smatra da se p o b j e d a komunizma nad 
ruskom crkvom ne može smatrati pobjedom nad 
kršćanstvom: ona samo svjedoči, da je na¬ 
stradala ona crkva, koja je bila odcijepljena od 
središta kršćanstva. 13 Činilo bi se, da je katastrofa, 
koja je zadesila Rusiju, zorno pokazala svu neisti¬ 
nitost tvrdnje o tobožnjoj ruskoj »samobitnosti«. 
A ipak mnogi još nisu u stanju da shvate tu istinu, 
te tvrdoglavo brane stare teze. Mitropolit Petar 
(zamjenik Tihonov) priznao je u jednoj poslanici, 
da Crkva nije u stanju da se bori sa sektaštvom i 
bezvjerjem. 

Nije li to dokaz štetnosti one, prije toliko 
ohole »splendid isolation« Ruske Crkve? 

Mnogi, veli pisac, tvrde, da uopće kršćanstvo 
proživljava krizu. On smatra ta mišljenja dokazom 
za malaksalost onih, koji tako misle. Tko je kršća¬ 
nin, treba da se bori protiv toga ... 

Prelazeći na pretres faktičnih mogućnosti i 
zahtjeva kod ujedinjenja crkava Scriptor sasvim 
odbacuje svaku misao o nekoj budućoj 
eklektičkoj kompromisnoj crkvi, s ele¬ 
mentima i rimokatoličkim i pravoslavnim i prote¬ 
stantskim. Ne smiju se i stavljati zahtje¬ 
vi: neka se Rimska crkva odreče 14 toga 
i toga — onda možda... Nego treba doći do 
izmirenja s iskrenom željom. 

Ne smije se govoriti i o »formalnom spo- 
r a z u m 1 j i v a n j u«. D’ Herbigny, Grivec i drugi 
stavljaju pitanje baš na teren iskrene težnje za je¬ 
dinstvom, koje je nekoć trajalo tisuću godina . . . 

Jedinstvo pak crkve nije moguće bez jednog 
jedinog središta. Tko hoće jedinstva, ne smije nije¬ 
kati fakat, da je centrom prvobitne crkve bio Rim. 
Ako stojimo na historijskim temeljima — moramo 
se držati historijske stvarnosti — inače ćemo izgu¬ 
biti put, zalutat ćemo . . . Odbacimo li histori ju, 
počnemo li stvarati kompromisnu crkvu iz različi¬ 
tih elemenata — vršit ćemo bestemeljan i bezre- 
zultatan rad. _ 

13 Str. 5. Brošire »Jedini Front«. 

14 Kao što to tvrde »Eurazijci« u »Latinskom Zbor¬ 
niku«, što smo citirali lani. 


Rim je — tvrdi pisac — kršćansko središte ne 
samo snagom historijskih istina. I u moderno doba 
— gdje ćemo tražiti središte, ako ne u Rimu? Zar 
u Londonu? Anglikanizam (koji tako voli sada 
službeno rusko svećenstvo) nije ništa, nego engle¬ 
ska nacionalna vjera ... 

Rim je v a n-n a r o d a n, na d-n a r o d a n. A 
i praktički, kaže pisac, rimski je prvosvećenik je¬ 
dini, koji ima prava međunarodnog suvereniteta i 
ima svoje diplomatsko predstavništvo. — Dakle svi 
su razlozi, (i unutarnji i čisto vanjski) za to, da se 
izjavimo za Rim. 

Pokušaj, da se stvori Drugi Rim 
(Bizant) — pokazao se je kao zaludan; 
Treći Rim — (Moskva) izrodio seuTre- 
ću Internacionalu. 

Na završetku pisac još jedamput pobija sve 
moguće navode protiv njegove teze. 

Među ostalim zanimljivo je, kako on polemi¬ 
zira s piscem Jablonovskim (u ruskom listu »Rulj«, 
Berlin). Ovaj Jablonovski grdi arhimandrita Filipa 
Miorozova, koji je prešao na Uniju u Vilni, veleći 
da je on, Jablonovski, premda i loš kršćanin, 
ipak frapiran postupkom arhiman¬ 
drita (koji ostavlja Majku-Crkvu, kad je ona od 
svih ostavljena i utučena, bačena i oslabljena). 

Scriptor oštroumno kaže, da baš zato novinar 
i osuđuje konvertita, jer je taj novinar »1 o š 
kršćani n«. A to je bitnost u pitanju o ispostavi 
crkvenog mira. 

»Zašto sam ja pošao ovim putem?« pita sam 
sebe pisac ... 

I odgovara ruskom poslovicom: »Dok ne 
grmi, seljak se ne krsti«. 

»Nesreća, što je zadesila Rusiju, primorala je 
i mene, da se duboko zamislim u prošlost i sadaš¬ 
njost Rusije; da potražim uzroke. Tako sam došao 
do izvoda, što sam ih naveo u gornjim recima . . . 

Pisac svršava svoju zadnju broširu pozivom, 
da se stvori jedina kršćanska fronta protiv dekri- 
stijanizacije... ' 

V. 

Rekapitulirajmo. U Rusiji bila su dva prav- 
c a života i misli, istočnjački i zapadnjački. Istoč¬ 
njački je tvrdio i tvrdi, da je Rusiji namijenjena 
neka osobita zadaća, da svojom natprirod¬ 
nom snagom preporodi čovječanstvo. Zapad¬ 
njački je tvrdio, da Rusija te snage još nema, 
jer nije imala i nema onoga, što ima zapad, jer 
ona ne samo da ne može igrati mesijansku ulogu, 
nego uopće nikakve uloge, dok god je zao¬ 
stala. 

Mesija ništi su našli svoj izražaj u teori¬ 
jama slavenofila, u ruskom cezaropapizmu, (u VI. 
Solovljevu od česti, u koliko on baš Rusiji namje¬ 
njuje neku osobitu ulogu) — u komunistima na¬ 
pokon, koji hoće od Rusije stvoriti neku uzornu 
postaju kulture i gospodarstva . . . 

Antimesijanisti — veći i iskreniji rodoljubi, 
jer su realniji, vide sve mane i svu divljačinu, 
koja još postoji u njihovu narodu. Oni ne će da 
nude Rusiji ulogu preporoditelja svijeta. 

Zadovoljavaju se i sa skromnijom zadaćom: 
neka se Rusija'sama preporodi. Skromno, 

bez lude oholosti, koje su pune knjige slavenofila 
i eurazijaca, neka bude zemljom kršćanskom i 
evropskom. Drugog puta nemamo. Sve je ostalo ili 
sanjarije ili prevara. I u jednom i u drugom slučaju 
štetno i neiskreno. (Da su eurazijci neiskreni — 
pokazali smo već u »H. Prosv.«). 

Antimesijanistima su pripadali Juraj Križanić, 
Caadajev; nesvjesno je u tome taboru i Leskov. Je¬ 
dan je od zahtjeva ove — stare — struje, koja se 
sada nanovo rađa — i možda glavni zahtjev — 
v j e r s k o jedinstvo. Ovu struju sada obnavlja 
Scriptor-Sidorov. Ovoj struji pripadamo i mi. 

Nadajmo se da će istina odoljeti. Dixi. 

VI. 

»Post scriptum« o ruskom katoličkom pokretu. 

Prikazavši ovako misli Scriptorove o značenju 
Sjedinjenja crkava za budućnost Rusije, mi ćemo 
ovdje ukratko iznijeti neke svoje misli o istoj 
stvari, koje će se možda u koječemu razlikovati od 
nazora Scriptorovih, a sigurno će biti u opreci i 
s pogledima mnogih i mnogih, inače poštovanih, 
radnika na polju zbližavanja crkava. 

Moramo naime naglasiti onu golemu i bitnu 
razli k u mentaliteta francuskih katolika 
i ruskih pristaša općene crkve. 

Francuski katolički pokret uza svu njegovu 
značajnost jest u glavnom samo konzervati¬ 
van, tradicionalan. Francuski katolici hoće da 
uščuvaju ono, što je nekoč bilo: Francuza Sve¬ 
toga Luja i Orkanske djevice. 

Prema tome — u političkom je pogledu fran¬ 
cuski katolički pokret usko vezan sa strujama 1 e- 
gitimističkim i r o y a 1 i s t i č k i m. On, u 
glavnom, nosi jasnu aristokratsku boju. U 
tome je njegova slaba strana. Francuskim ka¬ 
tolicima bezuvjetno uza sve njihove vrline, ne¬ 
dostaje pokretne snage; jer uza svu najbolju 
volju, francuski katolici nipošto ne mogu biti na¬ 
lik na prve apostole kršćanstva među barbarima. 
Oštrica francuskog katoličkog pokreta uperena je 
protiv socijalnih zahtjeva, (pretjeranih, kako oni 
vele, ali to na stvari ne mijenja ništa). Pravac ostaje: 
konzervativan i aristokratski. Ovaj tradicionalizam 
francuskog katoličkog pokreta nije vezan samo uz 
francusku zemlju. U svakoj zemlji već odavna 
katoličkoj, gdje je rimokatolicizam bio domi¬ 
nantnom vjerom — pokret će biti donekle 
konzervativan. Uzmimo Španiju; uzmimo 
Poljsku: ova potonja, dok je bila pod Rusijom, 
osjećala je, da je katolicizam identičan s poloniz- 
mom, dakle dajegeslodoneklerevolucio- 
n a r n o. Prema tome je i duh katoličkog 
pokreta u Poljskoj bio puno pokretni j i i s o- 


cijalniji od sličnog pokreta u Špa- 
n i j i. Francuska je također osjetila očito jačanje 
katoličkog pokreta poslije zakona o rastavi Crkve 
i države, kad je katolištvo postalo vjerom napola 
progonjenom. Ali ipak su i Francuska i Španija i 
Poljska zemlje tradicionalno katoličke. U njima 
katolištvo uvijek u očima puka prima neku konzer¬ 
vativnu boju. 15 . 

Drukčije je s ruskim katolicima. Stoljeća su 
prošla, kad se je latinska vjera smatrala »zabranje- 
nim voćem« za Ruse. Stoljeća se je ona smatrala 
identičnom sa zapadnim kulturnim tekovinama, i 
prema tome svaka riječ o katolicizmu posmatrana 
je bila kao revolucionarna, izdajnička, 
antitradicionalna, štetna. 

v Prema tome je ruski katolički pokret već o d 
početka vezan uz politički liberalizam i 
radikalizam. Ruski su katolici prema tome bor¬ 
be n i j i,^ aktivniji. 

Pročitamo li spise Scriptorove, ipak ćemo kod 
njega naći neku »konzervativnu« niansu: njemu je 
naime stalo do toga, da veza s Rimskom Stolicom 
bude ipak neki oslon protiv nekih socijalnih po¬ 
kreta. To nije krivo. Stvar je ipak ^mentali¬ 
tetu: hoće li se čuvati ili dobivati. Tko 
čuva, taj je pasivan; tko dobiva, taj je akti¬ 
van. Ruski će katolički pokret pobijediti (socijalno) 
samo onda, ako bude aktivan, ako primi jaku 
socijalnu boju (od prilike, pod geslom: »ne treba 
komunizma marksističkog: mi ćemo kršćanski so¬ 
cijalni radnici, tu stvar još bolje i čovječnije ure¬ 
diti, ako korigiramo griješke ateista Kristovom 
naukom«). Samo onaj, koji hoće nešto novo — uspi¬ 
jeva potpunoma. A u Rusiji — prema svemu nave¬ 
denom, imamo novu njivu, gdje će trebati ra¬ 
diti u novim prilikama. 

Socijalni zahtjevi ruskog katoličkog pokreta 
moraju biti »zahtjevima«, koje nama nalaže 
naše uvjerenje, a ne ustupcima. To je 
bitno! To ne treba da obrazlažemo. U slovenačkoin 
katoličkom pokretu, u samim Krekovim spisima 
imamo mnogo toga, što se dade i ovdje primijeniti. 

Prema tome: budućnost pokreta (ja ovdje mi¬ 
slim ne toliko vjersku, koliko socijalnu stranu) — 
samo u što većoj aktivnosti. Malo polažem nade na 
one slučajeve, gdje je konverzija aristokrata uzro¬ 
kovana traženjem nekog »zakloništa« pred burom 
života. Mi moramo sami stvoriti »buru«. Ali pod 
Kristovom zastavom! 


15 Ovo je razlog, zašto često opažamo slabo među¬ 
sobno razumijevanje (ja ne govorim o natpriro¬ 
dnim, dogmatskim stvarima, nego o političko-socijalnim 
nijansama) između Rusa-konvertita i starijih radnika na 
katoličkoj njivi. 

U zoru novog dana 


J. Prerovsky: 

Duka je opazio, kak ose ovi ljudi, koji su ga 
prije pokorno pozdravljali, sada niti ne gledaju na 
njega. Premda su bili uvjereni, da je Duka pristaša 
njihove stranke, ipak su ga sada prezirali, jer je po 
njihovu mišljenju bio slaDić svaki činovnik, koji na 
bilo kakav način — na sredstva se nije gledalo — 
ne zna osigurati svoj položaj. 

Govorilo se i o blagodatima, kojima će ih 
usrećiti gospodin ministar. Općinsku cestu, koja je 
godišnje progutala nekoliko stotina kubičnih me¬ 
tara šljunka, popravljat će država na svoj trošak. 
Preostale dugove za zvona ne će morati da isplate. 
Najviše je Markovčane ushitila vijest, da će dobiti 
višu pučku školu, ili kako su oni govorili »gimna¬ 
ziju«. Zapravo su potajno rogoborili protiv novih 
troškova i novoga činovništva. S ministrom je do¬ 
putovala i posebna komisija, koja je trebala da 
ispita mjesne prilike. U ministarstvu prosvjete spre¬ 
mao se već zajam za gradnju školske zgrade. Ra¬ 
zumije se, da je ministar zaboravio na sve to, čim 
su prošli izbori. 

Druge nedjelje održalo je Doljansko Prosvjetno 
društvo akademiju u dvorani Velike gostione. Duka 
je razaslao pozive svim činovnicima i uglednijim 
Markovčanima. Predstojnik i sudac poslaše po- 
d-vornike mjesto sebe. Učiteljice nisu došle. Pojavio 
se jedino kapelan sokoleći tamburaše: »Dršte se 
dečki!« dok je za vrijeme akademije pio u maloj 
sobi zajedno s pristavom i ravnateljem škole. 

— Da je bar Anđelka došla! Duka nije ni sam 
znao, zašto je baš od nje očekivao, da ga u ovom 
času razumije. 

Zato su radoznali Markovčani zaposjeli sva 
sjedala, ispunili prostor za stajanje, a na prozore 
se navješalo mnoštvo derana. Svi su htjeli da čuju, 
kako će se »zujani« iskazati. 

Tamburaši odigraše vješto svoje komade, de- 
klamatori su bili puni zanosa, dok je Jozo svojim 
predavanjem zadivio sve prisutne. Uza sve to bili 
su glasovi o akademiji puni sitničave zlobe. Preda¬ 
vanje je na pr. sastavio sam Duka. 

— Gdje bi taj šmrkljivac mogao takvo šta iz¬ 
misliti? 

Ipak se poslije akademije čuli posve ozbiljni 
glasovi, da će vatrogasna glazba dobiti školovana 
kapelnika, da se i Markovčani mogu podičiti, da 
sviraju »po notama«. 

— Nešto se ipak miče, tješio se Duka. 

Nekoliko dana poslije akademije bio je Duka 
pozvan na večeru, što je za proslavu svoga imen¬ 
dana priredila učiteljica Poiman. Ispočetka je odlu> 
čio, da ne ide. Kod te bi odluke i ostao, da ga nije 
najednom obuzela želja, da vidi Anđelku, premda je 
znao, da se za nju u zadnje vrijeme stao zanimati 
neki liječnik iz obližnjega grada. Govorilo se što¬ 
više, da je već isprošena i da će se naskoro zaru¬ 
čiti. To je bila napokon jedina prilika, da je vidi 
prije svoga odlaska. Dugo se borio želeći ostati kod 
svoje prve odluke. Napokon ipak popusti. 

Došao je u zadnji čas. Društvo je već bilo na 
okupu. Domaćica, ravnatelj škole, gospodična Mica, 
kapelan, neka učiteljica iz susjednoga sela, Anđelka 


i napokon neki mladi gospodin, za koga je Duka 
odmah naslutio, da je Anđelkin prosac. Srednjega 
stasa, plave kose, zelenkastosivih očiju, pravilna i 
obla lica, vrlo pomno odjeven — sposoban da na 
prvi pogled osvoji i najotporniju djevojku. No tije¬ 
kom razgovora pokazalo se, da spada u onu tako 
običnu vrstu muškaraca, koji svojom ljepotom, ve¬ 
zama i društvenim položajem nastoje sakriti po¬ 
manjkanje značaja i nedostatak jačih duševnih spo¬ 
sobnosti. Večera je prolazila sporo, jer su je pre¬ 
kidale česte zdravice. Napokon je ustao ravnatelj 
škole i nazdravio doktoru Ivi i Anđelki želeći im 
skore zaruke, mnogo sreće i t. d. Liječnik Ivo za¬ 
hvalio je kratko, samosvijesno i nehajno. Nastala 
je kratka šutnja, koju je prekinula sama domaćica. 

— Gospodin Cutvarić nekako se odviše ozbilj¬ 
no drži, dobacila je podrugljivo Duki. 

— Kao obično, odvratio je Duka. 

— Tako je, tako, kad se zakasni na vlak, na¬ 
stavila je domaćica važno. 

— Što mislite time reći? 

—- O tom bi vam Anđelka znala mnogo više 
pripovijedati. 

Društvo je međutim svratilo pažnju na nji¬ 
hovu prepirku i napustilo svaki razgovor. 

— Je li, Anđelka, nastavila je domaćica, kako 
je ovamo svako veče pobožno dolazio za tobom, i 
da si mu dala vreteno i malo kučine, jamačno bi 
sjedeći uz tebe pokorno preo . . . 

.Kako je društvo bilo u veselu raspoloženju, 
stadoše se svi grohotom smijati, premda je malo 
tko od njih znao, o čemu se zapravo pripovijeda. 
Liječnik Ivo nadmašio je sve vičući isprekidano: 
»Bravo!... Bravo!... Jeste li čuli gospodine šu¬ 
maru?« Uza nj se grčila od smijeha Anđelka, koja 
je bila opita blizinom ovoga muškarca te nije po¬ 
mišljala, kakvu uvredu čini time — osobito u sa¬ 
dašnjim prilikama — čovjeku, koji je uistinu volio. 

Duka se uspravio mrk i blijed, u trenutku oka 
pograbio čašu oklijevajući, bi li je smrskao o glavu 
domaćice ili o glavu liječnika Ive. Društvo je ostalo 
zaprepašteno. Prvi se snašao kapelan, uhvatio Duku 
za desnicu i stao ga miriti. Duka se izmakao kape¬ 
lanu, položio čašu na sto, zabacio zimski kaput i 
bez ijedne riječi izašao napolje. Za njim je pošao 
kapelan hoteći ga odvući u svoj stan. 

— Hvala lijepa! branio se Duka. Još uvijek 
znadem, gdje mi je stan ,.. 

Došavši do dvorišnih vratiju naslonio se Duka 
na stup ograde i pao u težak i prigušen plač. Odne¬ 
kud iz dvorišta dovuklo se kržljavo štene i stalo 
bjesomučno lajati. — Dakle i Anđelka! ... Da se 
možda i udala za liječnika Ivu, ostala bi u Đukinoj 
duši njezina slika čista i netaknuta kao kakav dalek 
i nedosegnut ideal — a ovako pratit će ga na sva¬ 
kom koraku njezin ružan i preziran smijeh . . . 

Ušavši sutradan u ured našao je Duka na stolu 
brzojavnu naredbu ministarstva, kojom se premje¬ 
šta u neku varošicu u Makedoniji. ». .. Ako u roku 
od pet dana ne preuzmete novu dužnost«, stajalo je 
u riješenju, »stići će vas posljedice 131. i 133. člana 
činovničkoga zakona« t. j. otpust iz službe. 

VII. 

Duka bi možda i primio novo namješten je, 
kad ne znao, da je premješten jedino zato, da mu 
se onemogući svaki prosvjetni rad u narodu. Da 
bude običan činovnički stroj, slijepo oruđe vladine 
stranke, toliko se Duka nije htio poniziti. Predstoj¬ 
nik ga odmah razriješio od službe. Prošlo je iza 
toga pet presudnih dana, a Duka je još uvijek bio 
u Markovcu. 

Saznavši za Đukino premještenje poslao mu 
otac opširan list. 

— Dragi sine, pisao mu je, ti sigurno znaš, 
koliko je hiljada progutalo tvoje školovanje. Dalje 
je nabrojio sav novac, što se potrošio za Duku od 
prvoga razreda gimnazije do posljednje godine sve¬ 
učilišta. Zatim je potanko ispripovjedio, koliko je 
muke stajalo njega, majku i braću, dok su taj no¬ 
vac privrijedili. Spomenuo je napokon, da nije on 
jedino dijete, da su braća ostala prikraćena radi 
njega, da se sestre nijesu mogle kako treba udati 
i t. d. Sada, kad bi se napokon mogli nadati kako¬ 
voj pomoći od njega, on se tako lakoumno igra 
svojim položajem. 

— Ako se ne okaniš svih tih ludorija, završio 
je list, i ako se bolje ne prihvatiš službe, mi te se 
zauvijek odričemo. 

Na kraju dodala je i majka nekoliko riječi, 
kojima potiče Duku, neka nastoji nanovo dobiti 
staro mjesto, jer nije valjda sve izgubljeno. 

Napušten i prezren od svih, Duka se posve po¬ 
vukao u svoj stan. Jedino je svakoga jutra polazio 
k misi, kod koje se pričestio. U svakidašnjem mi¬ 
stičnom združen ju s Kristom primio je snagu, da 
može muževno podnositi udarac, koji ga je zatekao. 
Zaista, poput ogromna vala survao se na njega ži¬ 
vot, divskom snagom skršio jarbole njegovih naj- 
smionijih misli, a najdragocjenije blago njegova 
srca zakopao u dubok bezdan. Duka je osjetio, kako 
mu izmiče tlo pod nogama, i poput brodolomca 
tražio je razbitu gredu, da se zaštiti od životne 
oluje. 0 posljednja tri mjeseca preturio je toliko 
toga, što inače nije doživio u tri godine. Sve jači i 
potresniji gomilali se događaji jedan na drugi ne 
dajući mu niti da odahne. Sada se napokon sve 
smirilo. Kao što je prije prolazio kroz osamljene 
hrastove šume gledajući iza oluje slomljene grane, 
oborena stabla i razvaljena gnijezda — tako je sada 
gledao na ruševine svojih najsmionijih osnova i 
najvedrijih nada. 

Uistinu, zašto je iza nesporazumka s Anđelkom 
privolio na ljubav prema Olgi? Nije li ga ovaj 
neuspjeh i razočaranje moglo samo ponukati, da 
bar na neko vrijeme izbjegava i zatomljuje svaki 
ljubavni osjećaj? O ne, težnja za srećom bila je 
kod njega jača od svakoga iskustva i odvraćanja 
razuma. Kao ni jedna žena, Olga je za kratko vri¬ 
jeme zarobila sve njegove misli i želje te potresla 
najtajnija njegova čuvstva. Dubinom ženskoga 
shvaćanja dočarala mu najzamamniju misao o sreći, 
samo da iza sebe ostavi to veću pustoš. 

Duka se nije prevario: njega je Olga bez sum¬ 
nje ljubila, i sada, kad su se osjećaji u njemu stalo- 
žili i smirili, u njoj se uzdigoše do najvećega vrhun¬ 
ca te je čekala i najmanju Đukinu kretnju ili mig, 


da se izmire. Još nikada nije bila tako zamamna i 
svježa kao sada. Uza sve to Duka je izbjegavao 
ovu zagonetnu ženu bojeći se, da bi u njemu mogla 
nanovo pobuditi ljubav i pribaviti mu nova nepo¬ 
trebna stradanja, sto je više bježao od nje, to je 
više pred njim iskrsavala slika žene, koja bi svojom 
sestrinskom ljubavlju, veličinom duha i toplotom 
sad liječila rane, što mu ih je život zadao. Nije li 
pri tom pomišljao na Anđelku? Uistinu, ona bi to 
mogla, ona bi to znala. 

Neke korizmene nedjelje — Duka je još uvijek 
bio u Markovcu — vidio je Anđelku, gdje se priče- 
stila. Znajući, da je Anđelka ravnodušna prema 
vjeri, Duku je ovaj događaj veoma iznenadio. Koji 
su je razlozi mogli pnnukati na to? Anđelka je do¬ 
duše u zadnje vrijeme živjela povučeno. Do zaruka 
s liječnikom Ivom nije uopće došlo. No to nije mo¬ 
gao biti razlog za tako važan preokret. Duka je 
ipak osjetio, kako ga je ovaj Anđelkin korak zbli¬ 
žio s njome. Možda bi pokušao, da se izmiri s An¬ 
đelkom, no bojao se, da mu ona ne bi mogla opro¬ 
stiti njegovo prijateljstvo s Olgom. 

Tako su prolazili dani i mjeseci. Snijeg se već 
odavna okopnio, a vrbe uz potoke osule se macama. 
Duka je odmah, čim je izgubio službu, pisao prijate¬ 
ljima i znancima, da mu nađu kakvo privatno na- 
mještenje. Dobio je nekoliko lijepih obećanja i ni¬ 
šta više. Pošao je napokon sam, da potraži makar 
mjesto knjižarskoga ili tiskarskoga radnika, ali bez 
uspjeha. Markovčani stadoše se pitati, od čega taj 
čovjek živi. Uistinu njegova se prištednja, koja mu 
je bila jedini imetak, približavala već kraju. U zadnje 
vrijeme živio je samo o kruhu i vodi. U Doljane je 
prestao zalaziti. Saznavši, da je Duka izgubio službu, 
stadoše ga doljanski seljaci susretati s nepovjere¬ 
njem. Ne želeći se zamjeriti vlasti rekoše mu napo¬ 
kon otvoreno, da ga više ne žele vidjeti u svojoj 
sredini. Prosvjetno društvo životarilo je još neko 
vrijeme, dok se nije sasvim rasteplo. 

Nekoga dana zalutao je k Duki listonoša, inače 
njegov tako rijedak gost. Primivši dopisnicu, što 
mu je listonoša donio, stao je Duka sumnjivo ogle¬ 
dati. Adresa je bila popunjena dodacima različitih 
ruku, tako da Duka nije u prvi čas ni opazio svo¬ 
jega imena. Pregledao je potpis na drugoj strani i 
nije se prevario. Dopisnica je bila od nekoga da¬ 
ljeg rođaka. Duka ga je slabo poznavao i samo u 
rijetkim zgodama obraćao se na njega. Tako je 
medu ostalima pisao i njemu o namještenju. Napo¬ 
kon je Duki bilo sve jasno. Rođak je zaboravivši 
Đukinu adresu naznačio mjesto, koje mu je prvo 
palo na pamet. Odavle je šumarijski ured poslao 
dopisnicu na direkciju u Zagreb s bilješkom, da je 
Duka Cutvarić ondje nepoznat, a na direkciji će po 
svoj prilici znati gdje dotični službuje. Tko zna, 
kako je dugo dopisnica ležala na direkciji, dok se 
napokon netko od činovnika sjetio, da je za izvjes¬ 
noga Duku Cutvarića slao neki spis u Markovac, i 
poslao je tamo. Dopisnica je bila datirana prije dva 
mjeseca, a bila je ispisana ovako: »Dragi Duka! 
Pišem ti, a da ni sam ne znam pravo, hoćeš li 
primiti ovu kartu. Tvoj 'list, u kome si i adresu 
pribilježio, negdje sam zametnuo i ne mogu ga ni¬ 
kako naći. Znaš i sam, kako sam uvijek zaposlen. 



Tako sam se pišući adresu mogao osloniti jedino 
na svoje pamćenje. Nadam se, da me ovaj put ne 
će iznevjeriti. Da Ti kažem ukratko, o čemu se 
radi. Juče sam govorio s prijateljem Petkovićem, 
industrijalcem drva. On bi trebao inžinira za svoju 
tvrtku u Velebitu, gdje je zaposleno oko dvije sto¬ 
tine radnika. Petković traži čovjeka, u koga bi se 
mogao posve pouzdati. Držim, da ćeš kod njega 
biti zadovoljan. Tvoj Pavao Crnković«. 

Sa strane je bilo dodano: »Zašto su te odjed¬ 
nom otpustili iz službe? Budi hrabar! Jedno prije 
svega: značajnost!« 

— Dvije stotine šumskih radnika! kliknuo je 
Duka sjetivši se blatne odjeće, ranjavih ruka i 
opaljenih lica, s kojima je doputovao u Markovac. 
Odmah je stao prekapati košare i spremati se na 
put. No trebalo je prije, da brzojavno zapita Pet- 
kovića, nije li već primio drugoga šumara. Nakon 
dva dana dobio je odgovor, da može nastupiti 
mjesto. 

Dan prije odlaska pošao je, da se oprosti sa 
znancima u mjestu. Kod Zdunića se zadržao nešto 
dulje. Kad je od njega izašao, vani se već spustio 
sumrak. Kroz niske rasijane oblake provirivalo je 
večernje nebo osuto zvijezdama. Zemlja je bila 
vlažna, a golim krošnjama drveća poigravao se 
vjetar. Ispod osamljenih kestenova nedaleko od 
crkve čekala je Duku Anđelka. Bila je gologlava a 
preko ramena zabacila je bijeli vuneni rubac. Duka 
je još iz daljine prepoznao njezinu prpošnu glavicu 
i njezin vitki stas. 

— Znade li ona, da ja odlazim, pitao se Duka. 

Nije to bila ona vesela i vragolasta Anđelka, 
kakvu je Duka otprije poznavao. Događaji od po¬ 
sljednja dva mjeseca shrvaše je i promijeniše po¬ 
svema. Nekoliko dana iza toga, kako je Duka bio 
otpušten iz službe, saopćiše joj roditelji, da je liječ¬ 
nik Ivo odustao od prošnje. Razloga joj nijesu spo¬ 
menuli, no Anđelki nije bilo nepoznato, zašto se 
Ivo tako sramotno povukao. Njezin miraz nije bio 
tako velik, da bi njime mogao nabaviti sprave za 
svoju ordinaciju. Premda je to bila sramota za nji¬ 
hovu obitelj, Anđelki je bilo drago, što se tako 
svršilo. Ta liječnik Ivo jedva da se osvrtao na nju; 
glavno mu je bilo da sazna, koliko će miraza do¬ 
biti, dok je nju samu držao nepoželjnim no nužnim 
dodatkom mirazu. 

Drukčije bi se ponio u takvim prilikama 
Duka! Za čitava druženja s njome nije joj o mirazu 
ni riječi progovorio. Čuvajući njezino žensko , do¬ 
stojanstvo nastojao je da otkrije i zavoli ono, što 
je u nje najuzvišenije i najplemenitije — njezinu 
dušu. Smatrati je pukim sredstvom za postignuće 
karijere — ne, toga Duka nikako ne bi mogao. 
Kako je mogla samo da ga odbije radi puke i ne¬ 
opravdane sumnje! Nije li se protiv s nje pravom 
uzbunio njegov ponos? 

Kad je kasnije saznala, da je Duka ponosno 
odbio svako obilaženje i muževno podnio otpušte- 
nje iz službe, nije mogla zaustaviti stara i uspavana 
čuvstva; da ne prodru svom snagom. Zaboravivši 
na sebe, Anđelka je trpjela radi nepravde učinjene 
Duki. Osjećala je potrebu, da mu na bilo koji na¬ 
čin izrazi saučešće ili da se zauzme za njega. Da se 


obrati na koga uglednog čovjeka, koji bi posre¬ 
dovao za Duku? Takav pokušaj nije držala zgod¬ 
nim. Njihova obitelj nije imala uglednih prijatelja, 
a ne bi ni odgovaralo društvenim običajima, da se 
zauzimlje za stranoga mladića. Što joj dakle pre- 
ostaje? Da moli za Duku?! 

Koliko god joj se ta misao u prvi mah učinila i 
čudnom i smiješnom, sve je više razmišljala o njoj. 
Sjetila se svoje ispovijedi pred Dukom. Nije li se 
nje tada dotakla neka natprirodna sila, koja je su¬ 
tradan prinukala, da pođe u crkvu i da se moli? 
Sjetila se i svoje ranije mladosti, kako je u če¬ 
tvrtom razredu liceja zahvatio vjerski žar, no nije 
bilo nikoga, koji bi joj pokazao pravi put. Zašto 
da sada ne pogazi predrasude okoline i ne udovolji 
dubokoj potrebi svoje duše, da se pomoli za čo¬ 
vjeka, kojega od srca ljubi? 

Nije više oklijevala, da polazi u crkvu i da se 
poput drugih vjernika ispovijeda i pričešćuje. Kad 
se tako našla kod Stola Gospodnjega zajedno s Du¬ 
kom, osjetila je, kako je pala posljednja zapreka, 
koja ih je dijelila. Saznavši napokon, da Duka od¬ 
lazi iz Markovca, bacila je pod noge sav ponos i 
stid te pošla, da se oprosti s njime. 

Stajala je na prolazu skrštenih ruku na prsima 
i oborenih očiju, punih neugodna straha, ne će li 
je prezreti i mimoići. Duka je shvatio njezin 
pogled. 

—. Vi ste prozebli, reče stiščući joj desnicu. 

Anđelka mu nije odgovorila. Stajali su tako 
osamljeni, priznajući u duši svoju krivnju i puni 
tihe sreće, što je tako nenadano nastupio čas izmi¬ 
renja. Oboje su pokušali da progovore, ali im nije 
uspjelo. Njihova je radost bila tolika, da nijesu na¬ 
šli riječi, da je kažu. 

— Vi ste znali, da odlazim? upita napokon 
Duka. 

— Majka mi je pripovijedala, odvrati Anđelka 
nesigurnim glasom. 

— O da, vi ste trebali doći, reče Duka uhva¬ 
tivši Anđelku za obje ruke. Bez praštanja s vama 
bio bi moj odlazak bez granica nesretan i tužan .. . 

Anđelka nije mogla da svlada bujicu čuvstava 
zahvalnosti, odanosti i ljubavi, što su joj ovaj čas 
nahrupila u grudi, te se lagano ovjesi o Đukine 
ruke. Duka je obuhvati desnicom oko pasa i pri- 
vine k sebi. Dug i snažan cjelov združio ih nakon 
toliko mjeseci nesporazumka i stradanja. 

— Vi me ne ćete zaboraviti? pitala je tronuto 
Anđelka još uvijek u Đukinu zagrljaju. 

— Pisat ću vam . . . mnogo . . . posjetit ću 
vas.. . 

— Zbogom! reče napokon Duka otevši se na¬ 
glo iz Andelkina zagrljaja. 

— Do viđenja! odvrati Anđelka mašući mu 
rukom. 

Dugo je još stajala nepomično na istome mje¬ 
stu, sve dok Duka nije zakrenuo za ugao i posve 
nestao ispred njezinih očiju. 

(Svršetak.) 

KNJIŽEVNI PREGLED 


INTIMNE USPOMENE O PJESNIKU ĐURI SUDETI. 

Njegova bolest — tuberkuloza — pratila ga već šestu 
godinu. Poslije jedne nahlade zadnjih godina poprimila je 
ona akutniji karakter. On je vidio da propada, da svakog 
dana stupa u gore, i radi toga je tiho i smireno rezignirao. 
Govorio je, da će svakako doskora promijeniti svijetom, 
ako se ne dogodi kakovo čudo. Stalno je znao, da pred 
njim ne leži još mnogo proljeća. Kad su ga u sanatoriju u 
Topolšici prijatelji znali tješiti i govoriti mu, da će on 
doskora opet s topolšičkih obronaka sići u svoju rođenu 
nizinu i da će sazdati svoju kućicu u dolu, znao je odgo¬ 
voriti s pritajenom tugom: Da, sagradit ću divnu kućicu, 
vilu, malo niže, dva metra niže. Krov će joj biti ravan 
kao na plantažama, a već živi kozica, koja će na njemu 
pasti travicu. Čekajte samo, dok dođe proljeće! A on je 
ipak doživio iza toga još dva proljeća, i njegova slutnja 
obistini se tek 30. IV. 1927. 

Sa svojim neobično kritičkim okom, brzim zapažanji¬ 
ma i lakim načinom razgovora vladao je uvijek društvom 
u kojem se nalazio. Po naravi je bio živahan, pa je i u 
ozbiljan rad unosio svoj humor. Kad su zagrebački kato¬ 
lički srednjoškolci osnivali svoje glasilo, neki su za naslov 
predlagali Crux, neki Vrelo, a on taman — čičak. Volio je 
više iskrenost od ukočene forme, i tipove raznih pedanta 
znao je zgodno izrugati. Njegovo književno djelovanje zapa- 
žalo se već vrlo rano, pa je jednom došao po Luč u Nar. 
Prosvjetu sam Micić, kad je u tom broju pisao Sudeta, 
još kao preparandist, o zenitizmu. Elastičnost svog duha i 
živahnost sačuvao je do posljednjih godina svoje bolesti, 
te je još u zagrebačkoj zakladnoj bolnici znao zabavljati 
sve svoje posjetioce, kojih je bilo vrlo mnogo. I u Topolšici 
je razvedrivao čitav sanatorij. Tamo je pisao rukom i 
zgodno ilustrirao lokalni humoristički list, koji je kružio 
od sobe do sobe i unosio svježinu u bolničku monotoniju. 
Bolesni drugovi kupili su se rado oko njegova kreveta, jer 
su tamo zaboravili lia svoj teški poiožaj. Tim prkosnim hu¬ 
morom znao je prikriti svoju nutrinu. Ali kako je napre¬ 
dovala njegova bolest, tako se i njegova živahnost pre¬ 
tvarala u rezignaciju, koja je bila ublažena kršćanskim 
ustrpljenjem. 

Kad smo se jednom u Topolšici našli sami i kad mi 
je pričao intimne crte iz svog života, koji je bio težak, 
jako težak, onda se orosiše njegove oči. On je ležao u 
krevetu i tiho je plakao. Vani je duhao vjetar i šumilo je 
drveće. Bolnička soba i miris lizola. Refleks žućkasta svi¬ 
jetla na ogledalu. Suton se spušta, a moj je prijatelj osje¬ 
ćao, kako zapada i njegov život. Bolno je to, jako bolno, 
i zato su mu bili najteži sutoni što ih je proveo u bolni¬ 
cama osjećajući, kako je sam i kako ga nestaje. Ova bolna 
dispozicija vidjet će se najbolje iz nekoliko fragmenata 
njegova pisma, što mi je pisao iz Stare Ploščice 2. Vili. 
1924.: 

»Tužno je biti čovjek! 

Kad lišće pada i kiše plaču, plaču u žlijebovima iza 
kuće. I žute i zelene i modre boje mniru u šumama, umiru 
na vodama, umiru, umiru ... 

Tužno je tada biti čovjek — i osjećati se sam — ni 
potpuno zao —• ni potpuno dobar. 

Treba se tada zamisliti i plakati: 

Jeseni! jeseni! jeseni!« 


Ali on je odviše navikao da trpi, a da bi zato oča¬ 
javao. Znao je naći harmoniju i u bolovima: 

»Ipak su sve radosti — u životnom omjeru — jednake 
i jednakom mjerom pune zahtjeve: puno, kojima puno 
treba, malo, — kojima je i to puno; bogalju i bogatašu — 
jednako«. 

Tako je on u mnogim listovima, koje je često veoma 
ukusno iscrtao pejzažima kraja u kojem je živio, razmatrao 
o svojoj sudbini i tragediji čovjeka, tako je on ispunio 
mnogo mekih, intimnih i dubokih stranica, koje može da 
napiše samo čovjek što gleda i s onu stranu života. 

U svojoj velikoj dobroti zadovoljavao se uistinu 
s malenim radostima. S posebnim ganućem pripovijedao mi 
je, kako mu je neko siromašno đače, kad je ležao u Virju 
bolestan, donijelo nekoliko dinara, da si kupi žutog šećera, 
koji će mu pomoći protiv kašlja. Njegovi bolovi bili su 
ublaživani ovakovim sitnim dobrotama. 

Tako je on velik dio svog života razmatrao, pjevao, 
plakao i umirao. A ipak njegove suze malo je tko vidio, jer 
je ona uvijek bila prikrivena velom humora i nekim nad¬ 
moćnim prkosom 1 . , 

IvoHorvat. 

»BOŽJI SIROTAN«. 

Kada je o prvoj svesci ovoga djela 2 g. A. Matasović 
napisao svoje kritičke opaske, nastalo je neugodno nespo- 
razumljenje između pisca i kritičara; ne ono, koje se odno¬ 
silo na framasonstvo, koje je bilo izrečeno samo hipotetski 
i što je bilo vrlo lako ukloniti jednostavnom izjavom; nego 
ono, koje se odnosilo na tehniku, kojom je ovaj roman 
pisan. Pok. Kršnjavi očito je kritičara zlo shvatio, a 
zlo ga je shvatio baš zato, što je g. Matasović imao pravo; 
jer da je pokojnik to mogao uvidjeti, bio bi već i sam svoj 
roman drukčije napisao. »Božji vitez« pisan je kao roman 
sa svim rekvizitima romana iz romantične epohe Šenoine i 
Kršnjavi: se sasvim varao, kada je mislio, da biti moderan 
znači biti drastičan; naprotiv zapleti, kakve on koncipira, 
žestoka kontrastiranja u crtanju lica, insistiranje na vanj¬ 
skim događajima bez ufinjenijeg produbljivanja psihologije: 
to su već po sebi suviše drastični elementi za modernu 
tehniku romana; i kada g. Kršnjavi misli, da bi moderni 
pisac išao i dalje od njega, ovaj ne bi išao ni d o n 1 e, 
dokle je on sam išao. Pok. je Kršnjavi na način mnogih 
konservativaca razumijevao pod modernim sve ono, što je 
njemu bilo zazorno u različitim formalnim nastranostima 
i neuravnoteženostima moderne umjetnosti; ali je pri tom 
zaboravljao, da je moderna umjetnost u svojim pozitivnim 
tekovinama dala i mogućnost bezbrojnih nijansa u izraža¬ 
vanju i da je njena karakteristična oznaka delikatnost, rafi- 
novanost i u psihologiji i u vanjskim izražajnim sredstvima. 

Drugi dio romana, »Božji Sirotan«, jedva se može na¬ 
zvati romanom u onom običnom smislu i u smislu, u kojem 


1 Odmah iza smrti pok. Đure Sudete zamolili smo g. 
I. Horvata, jednoga od njegovih najboljih prijatelja, da za 
prvi mah posveti nekoliko intimnih redaka mrtvom pjesni¬ 
ku, a »Hrvatska Prosvjeta« donijeti će u jednome od svojih 
najbližih brojeva uspomene i bilješke o pokojniku od pri¬ 
jatelja, koji su mu u životu bliže stajali. —- Uredništvo. 

2 Dr. Isidor Kršnjavi, Božji Sirotan, Roman, Zagreb 
1926., Jeronimska knjižnica knj. 225. 

je to bio »Božji vitez«: ovaj je imao jedan jedinstven zaplet 
radnje (ljubavni), jedan njen jedinstveni razvoj do konačne 
pointe, dok je »Božji sirotan« jednostavno prepričavanje 
svečeva života iza njegova definitivnog obraćenja do smrti. 
Jedina nit, koja se vuče ovamo još iz prvoga dijela i osniva 
se na piščevoj invenciji, jest obraćenje Rufina, kojega g. 
Kršnjavi označuje onim legendarnim vukom iz Gubbija. Ja 
ne govorim ovo zato, da piscu prigovorim; naprotiv, pišući 
život jednoga historijskog sveca on nije ni mogao drukčije 
pisati, ako je htio, da sv. Franjo ostane glavnim licem nje¬ 
gova djela; jer inače bi bio morao uvesti koje izmišljeno 
lice, a to bi svakako zauzimalo previše interesa, a da se pažnja 
čitalaca i kompozicija djela uzmognu sasvim usredotočiti oko 
sv. Franje. Pisac je pak pravilno nazvao svoje djelo roma¬ 
nom, jer ono nije nikakva biografija u užem smislu riječi: 
rad se g. Kršnjavija sastojao u tom, da sve porazbacane 
elemente historije i legende poveže u jednu jedinstvenu i 
uvjerljivu cjelinu, da ih dovede sve u sklad, da ih kronolo- 
gijski grupira tako, da dobiju logiku suvislih dogodaja i 
vanjsku povezanost. A to nije malen zadatak. On pretpo¬ 
stavlja ovakvo golemo i suptilno poznavanje legende i 
historije, kakvo je o sv. Franji imao pok. Kršnjavi, i možda 
jedini on kod nas; pretpostavlja također jedan ustaljeni i 
točno definovani pogled na sve to, koji je dao stanovište, 
s kojega je djelo složeno. To osnovno stanovište osjeća se 
kod Kršnjavija sasvim izrazito. Ono se, moram iskreno ka¬ 
zati, ne slaže s onim, kakvo bih želio i to ne samo poradi 
moga ličnog ukusa, nego poradi današnjeg čitaoca uopće. 
1 ako naime g. Kršnjavi ne griješi nigdje protiv dogmatskog 
vjerovanja, njegovo je shvaćanje, naročito legendarnih 
elemenata, suviše pod utjecajem nacionalističkog gledanja 
stvari, kakvo je donio XIX. vijek. Sve ono, što se dade 
rastumačiti »prirodnim« t. j. ne natprirodnim, niti neobičnim 
putem, nastoji g. Kršnjavi da protumači tako; karakteri¬ 
stično je njegovo zaziranje od đavla, kojega uvijek naziva 
demonom (što je pogotovu čudno u pučkom izdanju kao 
što je ovo): boli i mučenja, koja osjeća sv. Franjo u 
izvjesnim napastima, prikazani su tako, da mogu potje- 
cati i od fizičkog oboljenja, a gubbijski vuk za g. Kršnja¬ 
vija nije pravi vuk nego simbolski tako nazvani razbojnik 
Rufino. To je, priznajem, stanovište mnogih, pa i ponaj¬ 
boljih istraživača, naročito onih iz XIX. vijeka. Ali u izdanju 
»Fioretta« iz g. 1926. (Firenze, Salani), koje je priredio o. 
Benvenuto Bughetti O. F. M., komentirana je ta epizoda 
ovako: »Si dubita della autenticita del fatto, e si e cercato 
di spiegarlo o con 1’ allegoria, o con la transfoinazione di 
un brigante chiamato Lupo in lupo vero, o col rivertimento 
in questa forma, cosi vivamente rappresentativa, di una 
molto piu semplice liberazione dai lupi procurata da Fran- 
cesco agli Eugubini. La prima ipotesi e una bella scappatoia, 
la seconda e la terza si appogiano a due fatti veramente 
avvenuti, ma lontano da Gubbio: ii primo alla Verna e ii 
secondo a Greccio. Altre ipotesi intermedie sono per la 
meno stiracchiature e non bastano a provare lo sviluppo 
leggendario in un fatto cosi concreto, e proprio a Gubbio, 
che negli appoggi storici non c’entra mai. E allora non 
resta che credere al miracolo (san Francesco ne ha fatti 
tanti!) e bearci nella viva e ammirabile narrazione di essa« 
(str. 87. u bilješci). Pok. Kršnjavi očito nije ni slutio, koliko 
je za djecu XX. vijeka čudo kud i kamo prihvatljivije, nego 
trijezna i hladna razumska »kritika« XIX. vijeka (docet 
Bernard Shawl). On je, konačno, kao pisac romana imao 
pravo da ovdje radi po svojoj koncepciji; ali je tim uništio 
neizrecivo mnogo poezije, a ta je ipak vrhovni cilj stva¬ 
ranja kod literarne umjetnosti. Zato nije ni čudo, što se 


baš ta poezija u onom eminentnom smislu riječi tako rijetko 
osjeća u ovom djelu: izuzevši nekoliko čuvstvenih momenata, 
naročito oko smrti Franjine, koji su zaista iskreno i fino 
proćućeui, g. Kršnjavi-pripovijeda i pripovijeda samo histo¬ 
riju u svojoj rekonstrukciji; mi osjećamo, zajedno s piscem, 
za svetog Franju, ali ne osjećamo i sa svecem: g. Kršnja- 
viju je sv. Franjo simpatičan, ali njegovo prikazivanje ne 
može da nas povuče za snažnim i silnim raevojem ovoga 
žarkog duha. Pisac ne može — ili ne će ■— da zavitla 
našom dušom, da je sažeže u Franjinoj ljubavi i da joj 
dade krila, da poleti s njim u mističke visine njegovih 
zanosa. Koliko se drukčije doima uvodno poglavlje Jover- 
gensenova sv. Franje, koji nije roman, a ipak je tako pun 
poezije! Bilo bi zanimljivo vidjeti opširnije djelo g. Kršnja¬ 
vija, od kojega je ovo samo »pučki« izvadak, i ako pisati 
za puk ne bi smjelo značiti pisati literarno manje vrijedno, 
nego baš protivno. Svejedno ostaje udivljenja vrijedna 
ustrajnost, kojom se pok. Kršnjavi u dubokoj starosti latio 
ovoga golemoga posla i predanost, kojom ga je radio. 
Pisac je uspio, da mu kazivanje bude jednostavno i lako 
shvatljivo, da teče glatko kao što mu je i živi govor za 
života tekao; a zasluga je Društva Sv. Jeronima, da je ovo 
djelo moglo izići baš u jubilarnoj godini sv. Franje, kao 
jedino veće djelo o svecu, koje smo te godine dobili. A sva¬ 
kako romana o sv. Franji nisu imali dosad ni drugi, veliki 
narodi. L j u b o m i r Maraković. 

NOVA KNJIGA STARIH JUGOSLOVENSKIH NARODNIH 

PJESAMA. 

(Svršetak.) 

U pjesmarici zastupani su tako zvani »ciklusi«, na koje 
jugoslovensku epiku dijele školski priručnici, pa ću se, ogle¬ 
dajući sadržaj zbornika, držati ove razdiobe iz razloga po- 
desnosti, iako mi se ne čini opravdana. 

Pjesama, koje bi se odnosile na Kosovski boj, naj¬ 
krupniji istorijski događaj, opjevan u jugoslovenskoj na¬ 
rodnoj pjesmi, nema za čudo ni jedne u ovoj velikoj zbirci. 
Jedna jedina poskočnica (br. 208), spominje kneza Lazara, 
koji u Dubrovniku s Turetom janičarčetom pije vino i daje 
mu za »triest dukat iz gotova« i, »tri tovara mor-skerleta« 
svoju ljubu »jednu nojcu za ljubovcu«. Kad u jutru telal 
viknu: »Što se sinoć prodavalo, da se jutros ne povraća«, 
kaje se knez Lazar i zove ljubu natrag, jer joj se čedo 
rasplakalo, ali zaludu. U pjesmi br. 50 Miloš Ohridanin 
služi u vojvode Janka deset godina radi Jane sestre Janku- 
love. Kad Janko odbija Miloševu prosidbu, Miloš podmiti 
Kumriju robinju, koja otvori devet ćilitova i desetu bravu 
dubrovničku i pusti ga Jani u čardake. Kad prođe šest mje¬ 
seci, poruči Jana Milošu: »Čini, dušo, što ćeš učiniti, živo 
mi je čedo pod pojasom«, a Miloš joj odgovara: »Grizi, 
dušo, travu čemeriku, eda bi se čedo otrovalo«. »Jana iz 
kaveza« protivi se tome bezdušnom prijedlogu: »O Miloše, 
draga dušo moja, kud sam rodu obraz pocrnila, tud da 
mećem dušu u pakao, kradi, dušo, dva velika konja, da 
bjegamo bijelu dvoru tvome«. Miloš pobjegne s Janom u 
Ohrid i izmiruje se s Jankom, koji je pošao za njim u 
potjeru. Završetak je dakle jednak završetku u paralelnoj 
Bogišićevoj bugarštici, koja je poetičnija i manje surova od 
ove deseteračke pjesme. I bugarštica vodi na ovome bijegu 
»Miloša Ohriđanina« iz Sibinja u »bijeli Ohrid«. Kao puki 
statisti navode se medu ostalim svatovima Miloš Kobilić kao 
stari svat u ženidbi Ive Crnojevića (br. 188) i još dva kosov¬ 
ska junaka: Jugović Bogdan kao kum u ženidbi vučitrn- 
skoga vojvode Voina (br. 92) i Stefan Musojević »od Maj- 

dana čisto srebrnoga« (u istoj pjesmi). Mlađa Vukova pje¬ 
sma o Mušicu 2.298 počinje se sličnim stihovima: »Vino pije 
Mušicu Stevane u Majdanu čisto srebrnome«. U Barakovi- 
ćevo.i »Vili Slovinci« ovaj se junak zove Štipan Musijević. 

Omiljeli Kraljević Marko ima glavnu ulogu u šest 
pjesama. Br. 105 priča »Oranje Kraljevića Marka« i slično 
kao Vukova pjesma o tom predmetu vrlo je izobličila tra¬ 
gični lik istorijskoga »kralja Marka« načinivši od njega 
lupeža, kojega kori rođena majka, da je tuđom mukom 
hrani. Ova je varijanta kao i Vukova hajdučka tvorevina. 
Markov je značaj vrlo naružen i nema onoga humora, koji 
nas izmiruje s Vukovom pjesmom. U br. 139. Marko pije 
vino s carem delibašom i u piću se hvali otkako se oženio, 
da mu još nitko nije prevario ljube. Delibaša ište Markovo 
ruho i kladi se s Markom, da će mu prevariti ljubu. Ovaj 
orijentalni motiv poznat je i iz mlađih pjesmarica, a ovdje 
je još odvratniji, što delibaša Širiliji robinji, koju mu mje¬ 
sto sebe podmetne Markova Anđelija, za dokaz svoga 
uspjeha reže ne samo pletenicu nego i ruku. U br. 140 uza¬ 
lud nagovara Kraljević Marko pobratima bega Kostadina u 
Kratovu, da idu iz krčme, »jer su Turci teške musevedžije 
(opadači)«, pa će ih opadnuti (jamačno što pijući vino iza- 
zivlju Turke) i objesiti. Kad Marko ode, Turci odista uhvate 
Kostadina i hoće da ga objese u petak. Kostadin piše knjigu 
u Prilip svome pobratimu, koji dođe za noć na Šarcu, u 
Kratovo i pod vješalima razapne svoj šator. Kad Turci 
dovedu Kostadina, poboje se Marka i poklone mu pobratima 
i dadu mu trideset dukata, da se napi.je vina. Pjesma o 
Marku i Duki Senkoviću (br. 151) malo je različna od po¬ 
znate pjesme iz zbirke Matice Hrvatske. Surova nota i 
ovdje ne fali, jer Marko, pogubivši nametnika i izvadivši 
nevjernoj ljubi oči, umiruje pozvanu gospodu, da im ne će 
ništa učiniti, i »onda piše dokle kome drago« kao da se 
nije ništa dogodilo. U br. 181 je poznata poskočnica o Kra¬ 
ljeviću, koji penje šator »na vučjemu vijalištu, na vilovskom 
igralištu«. Neobična je ekspozicija pjesme br. 87, u kojoj 
»potjera Marka i kiša i vjetar preko pusta bijela Carigrada, 
napolje Marka bije susnježica; a kad Marku kiša dosadila, 
raspe Marko svoj bijeli šator na carevu prostranu sokaku, 
na vrati je koplje udario svome lijepu bijelu šatoru, pak 
za koplje dobra Šarca veže, leže soko Kraljeviću Marko 
pod šatorom sanak boraviti, al na Marka Turci najezdiše 
tri careve mlade kuloglije (pješaci), psuju Marku i oca i 
majku, odsijecaju šatoru konopce«. Kad ih Marko ne može 
odvratiti od kavge, posiječe svu trojicu i sutradan se pravda 
pred carem, koji se ovdje ispravno zove Bajazit, a ne Su- 
lejman, kao u Vukovim sličnim pjesmama. Br. 176 sadržava 
poznatu fantastičnu priču o Marku i vili brodarici, koja se 
ovdje zove Mandalina. Uzgred spominje se Marko kao dje¬ 
ver u svatovima vojvode Vojina (br. 92) ili Ive Crnojevića 
(br. 188). 

Zanimljive su pjesme, koje se tiču Brankovića. Kao 
u Bogišićevo.i jednoj bugarštici dolazi i ovdje u br. 18 
Đurđeva Jerina u sukob s. Damjanom Šainovićem, no dok 
u Bogišića Jerina baca Damjana u tamnicu, jer je oporo 
odbio ruku lijepe ali raspuštene Mare, Jerinine bratanične 
»jer su je ljubila sva gospoda od Smedereva« i on sam, 
»ko da je njegova ljubi bila«, ovdje odbija Šainović lju¬ 
bavne ponude same Jerine, ne hoteći pogaziti kletvu vjer¬ 
nosti svome gospodaru despotu Đurđu. Iz osvete Jerina za 
nekoliko dana obijedi Damjanu njegovu ljubu, da mu je 
nevjerna sa Đurđem Smederevcem i Damjan ubije svoju 
Janu. Srodnost obiju pjesama pokazuje i to, što u bugar¬ 
štici Jerina kod objeda pred gospodom nazdravlja Šainoviću 


i nudi ga Marinom rukom, a u ovoj pjesmi gospođa Jerina 
takođe na gozbi među gospodom i gospodičićima napija 
zlatnom kupom Šainoviću u zdravlje njegove ljube, »koja 
ljubi Đurđa Smederevca«. U br. 21 Jerina »s vezirovi svoji 
prijatelji« radi o glavi svome unuku nejakome Maksu, koji 
ima čudan biljeg: »iz glave mu zlatne kose rastu«, pa se 
boji, da joj ne bi oteo carstvo. Anđelija i slijepi Stefan, 
roditelji djeteta, spašavaju ga od smrti šaljući ga svijetlo¬ 
mu kralju budimskomu, koji dijete othrani uz svoje koljeno. 
Pjesmu s tim motivom zabilježio je i Sima Milutinović u 
svojoj Pevaniji. U br. 186 ima osmeračka poznata pjesma 
»Šetao se Miklin mlad po bijelu Budimu, al ga gleda Jerina, 
plemenita gospoja«. Dosele štampane inačice, koje su mlađe 
od ove najstarije verzije, sve redom zovu tu namigušu 
»Jelenom«. Možda je doista prvi pjevač ovu ljubavnu pusto¬ 
lovinu natovario Đurđevoj Jerini. »Bijeli Budim« mjesto 
Smedereva ili Beograda ne bi smetao ništa (Relja takođe 
u ovoj pjesmarici nosi pridjevak »od Budima«), jer narodni 
pjevač, kao i drugi pjesnik, ima čarovnu šibiku i po svome 
ćeifu transferira svoje junake u prostoru i vremenu. 

Jednako su zanimljive pjesme o Zmaj-despotu Vuku, 
Br. 59 priča mejdan despota Vuka sa Zlotom protopopom. 
O tome dvoboju ima pjesma i u Bogišića i Milutinovića. 
Kod riječi »Zlota protopopa« zapisao je Vuk u svome 
Rječniku ovo: U Zemunu u krčmi kod Kraljevića Marka 
vidio sam namolovano kako je Zmajognjeni Vuk pod Spl.je- 
tom na mejdanu pogubio Zlotu protopopu; ja sam o tome 
i pjesmu slušao, ali se nijesam mogao namjeriti na pjevača 
koji bi mi je lijepo po redu kazao«. Šteta što Vuk nije 
zapisao pjesmu onako kako ju je našao, bez obzira na lje¬ 
potu, jer bismo vidjeli, koliko je slična ovoj varijanti, koja 
takođe smješta Zlotu u Spljet a ne u Beč, kao bugarštica. 
U ovoj pjesmi kralj Matijaš »bije« Spljet u Primorju tri 
mjeseca dana i zove Zmaj-despota Vuka iz Kupinova da 
sakupi šest hiljada vojske, jer mu je Zlota protopopa po¬ 
gubio sedamdeset mladih vojvoda, koji su mu izašli na 
mejdan. Vuk se otpravi na put i od Zvornika piše knjige 
Petru Varadincu, Mitru Jakšiću u Beograd i Vaistini sluzi 
u Kupinovo, da mu čuvaju Srijem od Smedereva, »od Tur¬ 
čina starca Balibega«. Ostali sadržaj pjesme podudara se, 
osim nekih zanimljivih detalja, potpuno s bugaršticom. 

Nepoznata je dobra pjesma br. 83, u kojoj Kaića 
Radonja u Smederevu pije vino sa trideset martoloza i obe- 
ćaje starcu Balibegu za tri tovara blaga, da će otići »do 
Fruške planine, do tabora kralja Matijaša, do šatora Zmaj- 
despota Vuka, da ogleda (Balibegova) sina Hajdarbega«. 
Balibeg daje Kaići svoju šaru bedeviju, koju je kupovao 
»preko mora u Šamu bijelu za tri stotine zlatnih dukata, 
kojano je Šarca oždrijebila dobra konja Kraljeviću Marku 
i Brujicu konja despotova, ljute zmije Zmaj-despota Vuka, 
koja bedevija može Savu preplivati i ovamo i opet onamo 
i na sebi prinesti junaka i junačko svijetlo oružje«. Kaića 
mu se kune solju i hljebom, da mu nevjere učiniti ne će i 
ode Beogradu, prijeđe Savu na Baluk-pazaru i otide u kra¬ 
ljevu vojsku. Kad Hajdarbeg ugleda očevu bedeviju, zaplače. 
Vuk doznavši razlog plaču Hajdarovu, dopusti mladome 
begu, da uzme pozlaćeni buzdovan i ide bolje pogledati 
bedeviju. Kaića uze dijete Hajdarbega te ga posadi za se 
na konja pripasavši ga »tri puta pašom a četvrti od sablje 
kajasom«. Potjera ga Vuk na Brujici ali kobila »tri aršina 
skače u visinu a dvanaest dalje u širinu, pako s brega u 
Savu skočila. Konj Bruja nije smio skočiti u Savu i despot 
Vuk osta žaleći ne roba Hajdarbega nego svoj zlatni 
buzdovan. 

U br. 78 Todor Pomorac junak poznat iz pjesama o 
Đurđu i Jerini, izlazi na vjeru iz tamnice slankamenskog 
bana »Išpana« i sprečava ponovnu udaju svoje ljube. 

U br. 75 priča se kako je čudnovato Matijaš, sin 
vojvode Janka, postao budimski kralj. O tom predmetu 
imadu dvije bugarštice i nekolike deseteračke pjesme, zapi¬ 
sane u Slavoniji 19. vijeka. Od ostalih pjesama o vojvodi 
Janku srodna je s bugaršticom (u Bogišića br. 25) pj. 133, 
koja priča boj Jankov s Turcima, jamačno na Kosovu, i 
ako je pjevač zaboravio spomenuti mjesto boja, 

Hrvatski ban Ivan Karlović, najomiljeliji junak hrvat¬ 
skih narodnih pjesama, spominje se ovdje u dvije pjesme. 
U prvoj (br. 79) piše mu sestra iz tamnice jajačkog serdara, 
kako su je Turci okovali u »negve do kolina« i ucijenili 
»tri tovara blaga i tri konja srebrom okovana a na konji 
šareni čultani (pokrovci), tri čultana sva tri klobutara 
i tri roba sva tri Radivoja; kad igraju do tri dobra konja, 
da s’ ne tresu svileni čultani, kad se smiju do tri Radivoja, 
kad se smiju, da s’ ne bijele zubi«. Ivan se preruši u tursko 
ruho (to pjevač ne veli doduše, nego pretpostavlja), dolazi 
u Jajce, sveže Aliju i oslobodi sestru. Srodnost s poznatom 
bugaršticom »kako sestra Ivaniša bana hrvatskoga uteče iz 
ruka Turčina, koji je dobijaše na privaru zarobio« dosta je 
daleka, ali je ipak razgovijetna. Druga (br. 110) pjeva, kako 
je Arap »pao« pod bijeli Solin i raspeo bijela šatora i 
Solinjane zazivao na mejdan. Kad mu nitko ne smije izaći, 
daju mu težak harač: na nojcu po lijepu djevojku a na dan 
po jagnje pečeno. Kad dođe red Ivi Karloviću, da dade 
svoju sestru, ustade junak, teško bolestan, izlazi na mejdan 
zulumćaru i pogubi ga. 

U Vukovoj pjesmi Bolani Dojčin dijeli mejdan s Ara- 
pom pod Solunom. No pošto je ova sto godina starija, valja 
joj dati prvenstvo, ako se ne bi našla još starija versija, 
koja bi takođe bila lokalizovana u Solun. 

Osim Mitra Jakšića u pjesmi o mejdanu despota Vuka 
sa Zlotom protopom spominju se u br. 111 dva Jakšića 
N i n k o i Nikola, koji dvore devet godina Osmanbega 
»bez plaće i odiće« i kad beg ode na vojsku, ukrade jedan 
najbolje konje a drugi, aznadar, groše i dukate i pobjegnu 
»priko turske zemlje u Latine«. U pjesmi br. 121 svađe se 
dva brata Ninko i Nikola o konja i sokola i Ninko polazeći 
u lov zapovijeda ljubi Anđeliji da mu otruje brata. I ako 
je za polovicu manja od Vukove »Diobe Jakšića« (49 stiha 
prema 102), dobro se podudara s njome i završava se istim 
stihovima: »Nisam tvoga brata otrovala, veće sam ga s to¬ 
bom pomirila«. Prema tome bit će i ovu braću Ninka i Ni¬ 
kolu pjevač držao za Jakšiće, kao i ona dva brata Ninka 
i Nikolu, »dvije ljute gorske haramije«, na koje se caru 
»tuže po Lijevnu djevojke a po Skoplju udovice mlade«, što 
ne smiju proći na vodu od njihove sile (br. 82). Premda 
svekolike pjesme o braći Jakšićima nemaju u sebi ništa 
istorijsko do njihova imena, opet je ova posljednja otišla 
najdalje od istine, tvoreći razbojnike od vjernih vasala kra¬ 
lja Matije, koje je on radi velikih ratnih zasluga nagra¬ 
đivao silnim imanjima u Srijemu i Ugarskoj. 

Najstariji hajduci Novak i Radivoj i Novakovići Grujo 
i Tatomir spominju se ovdje u mnogim pjesmama. Spo¬ 
minjem br. 67 gdje je na Novaka prenesen motiv iz poznate 
popijevke o Svilojeviću, koju je zapisao Petar Zrinski, i 
br. 112 gdje se • priča, kako je Grujo ubio brata sumnja¬ 
jući, da mu ljubi ljubu. Pjesma je po ekspoziciji nalik na 
dvije bugarštice o braći Jakšićima, a po završetku na 
pjesmu »Mujo i Alija (Vuk II., br. 11). Teško bi bilo iz¬ 
brojiti sve ostale hajduke, koji se nalaze u ovoj pjesma¬ 


rici. Osim poznatih junaka dva Senjanina, Jure Daničića, 
Jure Desančića, Luke Galovrana, Kružića, Stojana, Staniše 
i Saviše Jankovića, Vida Milkovića, Ilije Smiljanića, Plavše 
harambaše, Vuka Manđušića i t. d. spominju se i neki ne¬ 
poznati junaci. Petra Mrkonjića, kojega Kačić pjeva među 
junacima imotske države, ove pjesme sve redom meću u 
Senj, osim jedne koja ga spominje kao područnika zadar¬ 
skoga bana. Svakako više valja vjerovati Kačiću nego novi¬ 
jim crnogorskim pjesmama, koje meću Petra Mrkonjiću čak 
u Staru Srbiju kao na pr. Vukova IV. knjiga, u kojoj su 
novije pjesme iz vojevanja za slobodu. 

Od poznatih muslimanskih junaka dolaze ovdje Jelač- 
ković Mujo, Bojičić Alija. Dijete Nukića (br. 138) bit će po 
svoj prilici Nuko barjaktar iz poznatih muslimanskih pje¬ 
sama Matice Hrvatske. Braći Hrnjicama nema ni traga. 
Mustaj-beg, koji se spominje u br. 120 nije lički junak, nego. 
iz Banje Luke i tamnuje u kaurskoj zemlji, u tamnici bana 
kaurskoga. Malo dalje zove se taj ban ž e 1 i n s k i. Ovo će 
biti jamačno jedan od Erdodyja, hrvatskih banova, i to ili 
Petar, koji je banovao od 1557. do 1567. ili možda Toma 
Erdođy, sisački pobjednik, koji je banovao u dva maha od 
1584. do 1595. i 1608. do 1617. Želin je erdodyjevski grad 
kod Velike Gorice i u tome su gradu Erdody često boravili, 
kako se vidi iz Kukuljevićevih »Acta Croatica« i Laszow- 
skoga »Turopoljskih spomenika«, jer je bio blizu Krajini, 
u kojoj su neprestano vojevali s Turcima. Jednu episodu iz 
tabora bana »Erdeljića« na Kupi opisuje muslimanska pje¬ 
sma br. 77. Jedna takođe muslimanska pjesma (br. 61) 
pjeva, kako je Mujo Ljubović iz Nevesinja poginuo pod 
Segetom. Duvanjski bezi Kopčići spominju se u pjesmi br. 
184. Sadržaj pjesmi, poznatoj iz drugih zbornika, može se 
označiti jednim njenim stihom: Poginule gaće Ajkunine. 
Muslimanskih pjesama pričalica ima mnoštvo i svima se 
radnja događa u Bosni i Hercegovini (u Sarajevu, Trav¬ 
niku, Mostaru, Lijevnu, Bišću itd.) ili gdjekad u Budimu. 
Pjesma br. 6 bit će najstarija versija o Hasanaginici, vrlo 
različna od one, koju je po jednom spljetskom rukopisu 
prvi objelodanio Fortis a po njemu preradio i izdao Vuk. 
Zidanje mosta na Neretvi priča br. 155, dosta nalik na pje¬ 
smu u Hormanna I., br. 3: Ćuprija na Drini kod Višegrada. 
Br. 70. pripovijeda, kako je car Sulejman iz Mostara pisao 
vojvodi Prijezdi u Stalać i zaiskao od njega tri dobra, isto 
onako kao car Mehmed u Vukovoj pjesmi »Smrt vojvode 
Prijezde« (II., br. 84). To, što car upravlja Prijezdi pismo 
iz Mostara, razjašnjava lijepo, kako je na mjesto Stalaća 
došao Stolac u »Pismi zauzeća Stoca u Hercegovini po caru 
Muratu«, koju je zapisao fra Marijan Šunjić (Narodne ju¬ 
načke pjesme iz Bosne i Hercegovine, Sarajevo, II. izdanje 
1925.). 

Pjesma o ženidbi »Latinina ercega Štipana od lijepe 
Ercegovine« nema ništa istorijsko u sebi do imena glav¬ 
noga junaka. U toj pjesmi djevojka, koju prosi više pro- 
saca, nalazi izlazak iz te delikatne situacije brateći one 
prosce, koje odbija, slično kao u Vukovoj pjesmi »Djevojka 
nadmudrila Marka«. Ni pjesma br. 53 o kralju Milutinu, 
koji prosi djevojku iz Janoka, Milutin se razboli i kad 
nakon deset godina bolovanja umre, »moma roda gospod¬ 
skoga« žali ga tri godine dana noseći »crne svile suknju«. 
Po tom je nađe bolja sreća, jer je uze kralju Mafijašu. 
Ova pjesma nema u sebi ništa istorijsko do imena Miluti¬ 
nova i nastala je tek u tursko doba u XVII. stoljeću, pošto 
su Turci osvojili Janok (Đur). Isto vrijedi za bugarsku 
pjesmu br. 33: »Uroš si kćercu udaje za begler sina begova« 
i broj 10, gdje Jelu djevojku u Carigradu pitaju tri goluba 

»mor-e li biti caru carica, more li roditi sina Uroša, sebi 
pofalu a zemlji cara«. Srpski car Stefan od Prizrena spo¬ 
minje se u br. 92, gdje se njegova sestra Jelica udaje za 
vojvodu Vojina od Vučitrna. Pjesma je vrlo zanimljiva po 
tome, što prikazuje najprostiji, jamačno vrlo star tip »že¬ 
nidbe«: djevojka se isprosi i svatovi je odvode bez ikakvih, 
romantičkih epizoda, bez mejdana ili napadaja ili teških 
zadaća, koje moraju svladavati u djevojčinu dvorti. Jedino 
zanimljivo, što je ovakva pjesma mogla pružiti skromnim 
slušačima, bila su sjajna imena učesnika svatovskih, poznata 
iz drugih pjesama: » ... kuma kumi Jugović Bogdana, a dje¬ 
veri Kraljevića Marka, starog svata od Sibinja Janka, a 
pukumka mlada Radivoja, a kadiju iz gore Novaka, a čauša 
dijete Grmiću i tri brata tri Kosatovića i devet braće devet 

Jugovića i vojvodu Brdarić Merdžana, i k_ća uskok 

Radojicu od lijepe krajine Hrvatske, i Stefana mlad-Musije- 
vića od majdana čisto srebrnoga i k .... ća arambašu Pavla, 
lijepe ti je svate pokupio pak otide bijelom Prizrenu...« 

Ima još jedan primjer ovako primitivne »ženidbe« 
u br. 149, gdje se priča ženidba Jankovića Stojana u ciglih 
30 stihova! Sva je misao i pointa ove »junačke pjesme« u 
tome, što Stojan, na ponudu brata Stanisava, da ga oženi 
»jal, od đenerala, jal’ od onog dužđa mletačkoga, odgo¬ 
vara: »Dragi bratac Stanisave, što će meni k_ Latin- 

kinje, kupi meni tri stotin pješaca, trista pješac’ a trista 
katana, idi s njima bijelu konjicu... po ljubu Osman- 
begovu«. 

Pored ostalih pjesama u Vuka i drugih sabirača o 
događajima prije boja na Marici i ova zbirka utvrđuje u 
meni mišljenje, da je »pretkosovski ciklus« upravo mnogo 
mlađi od kosovskoga a i drugih nekih »ciklusa«. 

O oslobođenju Slavonije od Turaka poznavali smo 
dosele samo jednu pjesmu, kojoj je ulomke štampao Klaić 
u svojoj monografiji o Sokolu Luki Imbrišimoviću. Ovoj 
pjesmi može se iz ove pjesmarice pridružiti br. 125, koja 
opisuje sa mnogo zemljopisnih potankosti boj jedne čete 
od Dubice, Jasenovca, Kostajnice, Jablanca i Košutarice, 
koja u posavskim lugovima »među Starčom i među Nete- 
kom« razbila tursku četu od Banje Luke i uhvaćenoga ha- 
rambašu dovela u »grad Gradiški«. Br. 130 pjeva, kako su 
Turci osvojili Morović. Čini se, da se ta pjesma tiče turske 
reakcije još za prvih godina oslobođenja od Turaka. Amo 
ide i br. 166, gdje se pjeva zlokobni san Gradiške djevojke, 
kojoj dizdar tumači, da će grad izgorjeti i da će ga uzeti 
Petraš đenerale, što se i dogodilo 1716 mjeseca kolovoza. 
Br. 81 priča jedan boj krajišnika Čongradaca, u kojemu su 
razbili Rakocijeve Kuruce kod Kovačhaze. Frivolna pjesma 
vezana za Rudnik i okolna mjesta br. 29 odnosi se na vri¬ 
jeme principa Eugena Savojskoga, kad je Austrija otela 
od Turaka Srbiju. Od istorijskih Pjesama ove su najbliže 
postanku pjesmarice i po njima je i bilo moguće Geseman- 
nu približno datirati rukopis. 

Zbirka, i ako ima svojih osobina, koje je vežu za 
njeno vrijeme i za stariji period narodne pjesme, uzeta kao 
cjelina potvrđuje dobro nagađanje Maretićevo, da je na¬ 
rodna pjesma u 18. stoljeću bila već potpuno izgrađena i 
onakva, kakva je danas. Ante S i m č i k. 

MASKA 1 RADIONICA. 

U ovoj su knjizi sadržana upravo dva djela: jer pred¬ 
govor g. Mauricea Brillanta zauzima svojim opsegom gotovo 
isto toliko stranica, koliko »uvod u estetiku kazališta« 
g. Gastona Batyja pod karakterističnim naslovom: »Maska 
i Radionica« 1 . I pravo je tako; g. M. Briltant doduše uz put 


nekoliko puta prekorava sebe s blagoglagoljivosti, ali nje¬ 
gov »predgovor« kao prikaz Batyjeva režijskog rada, tako 
je znamenit i pun, da bi u kraćoj formi izgubio svoje zna¬ 
čenje. M. Brillant je savjesnošću kritičara-kronista zabilje¬ 
žio čitavu historiju Batyjeva razvoja; prikazao sve komade, 
koje je on režirao od »Chimere« ovamo, iznio njihov sadržaj 
i opisao inscenaciju, zabilježio njihove uspjehe i prikazao 
idejno razvojnu liniju Batyjeva rada, povadivši dokumen¬ 
tarni materijal za to iz članaka i izjava samoga Batyja. G. 
Brillant analizira na vrlo duhovit način »tajnu« uspjeha 
Batyjevih: njegovu priznatu vještinu baratanja sa svijetom, 
smisao njegovih efekata, koje postizava šutnjom na pozor¬ 
nici, suradnju dekora i muzike, iskorišćavanje glumačkog 
materijala — otkrivanje neobičnih talenata — poštivanje lite¬ 
rarnog karaktera drame —• respektovanje teksta —, ali 
nada sve to nastojanje, da se sve ovo ujedini i složi, uskladi 
i popuni, te da dade dramu u punom smislu riječi: dramu, 
kod koje ne djeluje predominantno ni riječ ni gest, nego 
sve ujedno stvara pozornicu: djelo, koje i gledamo i slu¬ 
šamo i proživljujemo, koje nam je bez izvedbe na pozor¬ 
nici i bez suradnje režiserove sakato, nepotpuno, prazno, te 
djeluje pravo i potpuno samo svojim pozorišnim životom. 
Dakako da svi ovi zahtjevi donose jednu osnovnu, glavnu i 
bitnu tražbinu: novu dramu, koja će odgovarati tim pret¬ 
postavkama, koja će biti pisana ne za knjige i čitanje, i 
ne za pozornicu, kakva je bila ona klasična i naturalistična, 
nego za pozornicu, koja živi punim i. svojim životom, koja 
daje dramama život i koja se sama s tim životom mijenja, 
razvija, produbljuje, idući do novih vrhunaca dramske 
umjetnosti. Nemoguće je ovdje zalaziti u sve ono, što je 
M. Brillant iznio vjerno slijedeći Batyja u njegovu radu 2 : 
dosta je da uglavimo, kako se iz ovoga prikaza lako može 
svatko uvjeriti, da Baty nije nikakav fantastični teoretik 
n:ti suhi đoktrinarac, nego čovjek, koji stoji u najprvom 
redu onih, koji se i uz najteže žrtve bore za novu dramu 
na njenu pravom polju, na pozornici. 

Samo Batyjevo djelo sadrži ova poglavlja: Od oltara 
do trga pred crkvom (De 1’ Autel au Parvis), Dramske kate¬ 
drale, Tako zvana reformirana drama, Nj. Veličanstvo Riječ 
(Sire le Mot), zaključak. Prvi dio prikazuje liturgijsko po¬ 
drijetlo drame i to kršćanske u doba romanskog umjetni¬ 
čkog stila: grčke drame, koja je ovomu analogna, ne obra¬ 
đuje pisac napose, ali je u markantnim crtama ispoređuje, 
davši pri tom nekoliko prekrasno izraženih pogleda na 
grčku tragediju. Navodi oveće izvatke iz »liturgijskih dra¬ 
ma« ranoga srednjeg vijeka, pisanih još sasvim latinski. 
Drugo je poglavlje u pozitivnom smislu najznatnije: Baty 
nam otkriva čitav jedan novi svijet prikazujući, kako su 
srednjevjekovna crkvena prikazanja (misteriji) osnovica 
drame u pravom pozorišnom smislu, drame kod koje je 
jednako važna i bujna inscenacija, muzika, režija kao i sam 
tekst, pa ako su tekstovi ovih drama za nas naivni i u neku 
ruku nepotpuni, ne potječe to uvijek samo od primitivnosti 
toga vremena, nego i od toga, što te tekstove ne smijemo 
zamišljati bez žive pozornice, sa svom njezinom opremom. 
Istina je doduše, da se ovoj drami nije rodio nikakov geni¬ 
jalni pjesnik, kao što je t. zv. klasična drama imala Cor- 


1 Gaston B a t y, Le Masque et 1’ Encensior, Introduc- 
ti°n a une Estljetique du Theatre, Preface de Maurice Bril¬ 
lant, Pariš, Bloud et Gay, 1926. 

2 Izvedbu Demasyjeve »La Cavaliere Elsa« u Baty- 
jevoj režiji prikazao je g. Belan u »Hrvatskoj Pozornici« 
1925./6. str. 256. 

neillea i Racinea, ali iz toga nikako ne slijedi, da je ona u 
svojoj biti inferiorna i pogrešna, nego naprotiv ona baš u 
sebi nosi mogućnosti razvijanja do pravog vrhunca drame, 
koji se sastoji u istovremenom adekvatnom cvatu pozornice: 
mimske i režijske umjetnosti i svega, što je s tim u vezi. 
Popravivši dakle ovako obično površno i izobličeno mišlje¬ 
nje o srednjevjekovnoj drami, Baty prikazuje dalje, kako 
renesansa i humanizam zajedno s reformacijom besmisleno 
i bešćutno dokidaju stari sjaj i slikoviti cvat srednjevje- 
kovne pozornice, koja se je dotad autogeno t. j. sama iz 
svojih pređuslova razvijala, a tim pada i ugled samoga 
kazališta i čast glumaca. Drama kao »literarna vrsta« raste 
doduše u ugledu i u formalnoj ljepoti, ali Nj. Veličanstvo 
Riječ dočepava se isključivog gospodstva, tako da dekor, 
oprema, režija pa čak i gesti postaju suvišni, jer je sve to 
označio i opisao pjesnik u zvučnim, ali i prilično preopšir¬ 
nim stihovima. Veličajnost riječi dovela je samu pozornicu 
do krajnjeg siromaštva: ona je pusta i prazna, bez života 
i izražaja, kostimi su bez ikakva značenja, a režija nema 
nikakve stvaralačke uloge: sve je već pjesnik unaprijed 
odredio i stihovima opisao, tako da je sasvim nepotrebno 
to isto drugim sredstvima izražavati. Da u tom ne stoji pravi 
život ne samo pozornice, nego i same drame, pokazuje go¬ 
lema dekadenca drame i pozornice u XIX. vijeku sve do 
naturalizma, koji u svom siromaštvu scenskih izražajnih 
sredstava i u uskom stvarnom i idejnom opsegu drame 
pokazuje zaista najnižu granicu, koja se može dosegnuti. 
Batvjevo je razlaganje prekrasna historijska sinteza; čitav 
njegov rad obuhvata tek 178 stranica, pa ipak je u njemu 
dana neobično bogata i bujna slika čitavih historijskih 
epoha, koje su proizvele pojedine faze u razvoju drame. 
Iz toga jasno slijedi, da Batyjevo prikazivanje nije' bez idej¬ 
nih akcenata: on pokazuje, kako je racionalizam zajedno 
s individualizmom modernih vremena uvijek bio najveći 
neprijatelj umjetnosti, a kako je katolički univerzalizam 
srednjega vijeka sa svojim jedinstvenim osjećanjem čitavog 
svemira jedini adekvatan orfičkom osjećanju Eshilovih vre¬ 
mena, koja su stvorila najdublju i najsilniju dramu. Raski- 
danost individualizma ne može da dade povezanosti između 
drame i pozornice, između pisane riječi i njena živog izra¬ 
žaja, koji treba da je mnogo puni.ii nego li sama riječ. 
Premda se o svojim sposobnostima pisanja izražava vrlo 
skromno, Baty je majstor stila — kao i svaki čovjek, koji 
ima pred očima jasan i idealan cilj, za koji zalaže čitavo 
svoje biće raspolažući ujedno potrebitim stručnim znanjem: 
dikcija mu je neobično plemenita i jasno prikazivanje teče 
finim unutarnjim ritmom, nigdje nema ni banalnosti ni 
stručne ukočenosti: sve je kazano duboko i lijepo. Treba 
čitati na pr. samo poredbu između gradnje gotskih kate¬ 
drala i stvaranja srednjevjekovnih misterija: uza sav pjesni¬ 
čki zanos, koji ga vodi, Baty ostaje do kraja stvaran, jasan 
i zoran i uspijeva da uvjeri o ispravnosti svoga gledanja. 
Ono, što on naziva samo »uvodom u estetiku kazališta« fak¬ 
tično je sama estetika: što se tiče jasnosti i zaokruženosti 
principa ne može se ništa više poželjeti, samo što je pisac 
odabrao historijsku podlogu, jer je ona privlačivija i sliko¬ 
vitija. Razlaganje se kreće poglavito na tlu francuskom, ali 
je dakako povezano sa svim znatnijim pojavama ostalih 


zemalja; a kako u srednjem i novom vijeku — izuzevši 
Elizabetinsku Englesku i Filipovu Španiju — Francuska ima 
vodstvenu ulogu, to izvodi i zaključci imaju svakako uni¬ 
verzalan karakter. I ako nije nikakav borbeni spis, nego 
naprotiv neobično mirno i objektivno pisana, poetskim za¬ 
nosom zadahnuta studija, ipak je njen zaključak navještaj 
novog doba, ali sa skromnim uvjerenjem, da mi, koji mu 
udaramo temelje, ne ćemo vidjeti njegovih vršaka. Niže, 
no što je sišla, ne može drama da pođe: a naprotiv, novija 
nastojanja pokazuju, da nastaje buđenje na nova shvaćanja 
i na nove uspone. Inteligencija, kakva je Batyjeva, njegovo 
stručno znanje i golemi zanos za carstvo Ljepote bez sumnje 
ne će u tom nastojanju naših dana imati neznatnu ulogu. 
Već sada je Baty režiser evropskog značenja i u njegovu 
ga radu karakteriše, pored istančana ukusa, duboka misao¬ 
nost i sasvim određeno socijalno osjećanje. 

Lj. Maraković. 


DVIJE BAČINSKE NARODNE POBOŽNE PJESME. 


Dne 16. veljače ove godine sklopila je svoje oči moja 
učenica, apostolska hrvatska učiteljica u Baćinu kod Hrv. 
Dubice Tonka Dumbović. Upravo nekako godina dana prije 
njezine smrti primio sam od nje iz Baćina nekoliko narodnih 
pobožnih pjesama s ovim malenim pismom: »Velečasni go¬ 
spodine! Obećanje izvršujem, te Vam šaljem ove molitviee, 
koje u mom selu pjevaju sada u korizmi i to oni zovu 
dijačenje. Drugo ništa sada i ne pjevaju, samo to. Nakon 
definitive evo me opet u mome selu. Imam mnogo posla, 
jer držim i tečaj za nepismene. Dobro mi napreduju. Nađem 
li još koju zgodnu molitvicu za Vas, poslat ću Vam. Sa 
štovanjem Tonka Dumbović, učiteljica. Baćin, 25. II. 1926.« 

Da se toj dobroj i blagoj djetinjoj duši što prije 
barem nešto odužim, donosim dvije od tih njezinih baćin- 
skih narodnih pjesama, a doći će s vremenom još nekoje na 
red. 


Ajrno, braćo, pobožno 
Kroz tu go r u zelenu 
U tu zemlju Hrvatsku. 
Naći ćemo bijeli dvor 
I u dvoru crkvicu, 

U crkvici Mariju 
I njezino jagnješce. 
Majka ga je budila: 

Ajd ustani, sinko moj! 
Evo idu putnici, 

Preveliki grešnici, 

Vamo dare noseći, 

Da im grije oprostiš, 

Da im duše očistiš, 

Sve malene svjećice 
I borove grančice. 

Sveti Petar crkvu gradi 
Ni na nebu ni na zemlji, 
Već na Božjoj milosti. 

U njoj Isus misu reče, 
Sveta Klara odgovara, 


Veronika oltar stere. 
Mandalina svijeće žeže, 
Mat’ Marija misu sluša. 
Njoj govori Isus majci: 

Oj Marija, majko moja, 

Je 1’ ti vična misa moja? 
Jest mi vična i obična. 
Otkako je svijet posto, 
Nije take mise bilo, 

Što j’ danaske tvoja misa. 
Sve su duše k misi došl- 
Samo nisu četir duše, 

Jer su one zgriješile. 
Jedna j’ duša zgriješila: 
Tuđu među preorala. 
Druga duša zgriješila: 

Nije zajma povratila. 
Treća duša zgriješila: 

Tuđe mlijeko oduzela. 
Četvrta je zgriješila: 
Siroticu pokudila. 

Juraj L a h n e r. 


[Jred ju je i izdaje za ,,Kolo Hrvatskih Književnika": Ljubomir Maraković. — Tisak Zaklade Tiskare Narodnih Novina u Zagrebu. 
Za tiskaru odgovara: Dr. Janko Horer, Prilaz Đure Deželića 2. 

Nedjeljko Subotić: 

U Dubravi Božjeg Slavuja. 

A d a g i o. 


Dok vjetrić pirka poznatim mirisima franje¬ 
vačke Italije i hladi mi tople od puta obraze, uživam 
u naravi Peruginove i Rafaelove krajolike. Odjeda- 
red poteče s nepoznatih usana kao glas pčelice: 

— Ovo je, sklavonski sine, dubrava Božjeg 
Slavuja! . . . Ovaj drugi Orient, što te prima u svoje 
vrelo srce, jeste zavičaj i baština svetoga Franje. 
Ovo je sveta Umbrija. Sveta u aureoli serafskih 
svojih zvijezda. Serafska u sjeni serafskih krila što 
se nadviše kao dobri duhovi nad ovom sunčanom 
zemljom. Ovo je grofovija rajskih divota, jer se 
njeni naimari i slikari prolaktiše do nebeskog Jeru- 
salima, da u svome zavičaju grade i slikaju božanski 
svijet. Ovo je druga Palestina, jer je brat Franjo tu 
odigrao palestinsku božansku glumu. 

Sada izuj obuću svoju, pa uzmi sa svojim 
vjernim bratom Deliciozom znamenje franjevačke 
poniznosti: kukuljicu sa sivom tunikom, sandale i 
bijeli pas! 

Tišina kao u drevnoj opatiji. Preda mnom se 
raspline bijela magla i začuđenim zjenicama gledam 
zakukuljenog mi »malog brata« na topragu stare, 
mahovinom pečatane crkvice. Jedan svetački lik u 
sivim rizama sličan onomu što ga Giotto ostavi na 
lijepu u florentinskom Svetom Križu: vitak 
struk u spokojnom držanju, lice blijedo i ushićeno 
sa dva duboka oka, odakle se smješka osam Isusovih 
blaženstva. 

Ubava Bevagna sa svojim izlinjalim kulama, 
terasama, zvonicima oživjela kao rani leptiri u 
jutarnjem kolovoskom suncu. Pored milovidne 
crkvice zrem kroz krošnju dva gorda duba, savre- 
menika brata Franje, čisto plavu slavu umbrijskog 
neba. 

— Ako si ti jedan od dvanaest prvih svatova 
na zarukama Asiškog božjaka sa madonom Siro- 
maštinom, ponesi me, mali brate, kao utva zlatokrila 
kroz ovu dubravu Božjeg Slavuja. Jer čeznem za 
hladnim draguljima, koje ispod druma u gustom 
korovu iznađe serafski naš otac. 


Sa vedrih zelenih griča domnijevaju pastorali 
slatkogrlih pastirica. Odnekale zabugariše satirske 
gajde vele tugaljivu davoriju. Tu negdje blizu svira 
svirala, majka svih glazbala. Sa oronulog malog 
zvonika sure crkvice zabrujio svečano, slatko, pre- 
slatko posvećeni bakar. Stoji meket rutavog blaga. 
Vrlo živahne boje djevojačkih marama i košulja 
rastapaju se u šarenilu bujnih livada ove Spoletske 
doline.. 

— Ja sam brat Iluminato — ozivlje se tamjanski 
sopran kao dominanta u starocrkvenom hipofri- 
gijskom načinu — ja sam brat Iluminato, jedan od 
četiri druga, koje naš sveti brat Franjo ostavi na 
Alverni, da čuvaju mjesto njegove stigmatizacije ... 

Na ovoj stazi koja vodi u onu tamo Bevagnu, 
propovijedao je brat Franjo pticama, svojim po¬ 
uzdanim sestrama svih boja i najrazličitijih ptičjih 
jezika. Ova crkvica je to mjesto njegova ljubavnog 
ročišta s krilatim jaranicama iz zračnih visina. 

» . . . a ptičice otvarahu kljunčiće, protezahu 
vratove, dizahu krila, sagibahu glavice cvrkućući 
glasno da ukažu, kako ih je razveselila besjeda sve¬ 
toga Franje . . .« pišu miomirisni Cvjetići. 

Na Bevagnskoj stazi stoji škripanje šljunaka 
pod našim sandalama a vjetrić maše kuštravim 
pašom oko naše tunike kao aspergilom. Cikada na 
mladoj maslini u svojem »f o r t i s s i m u« naviješta, 
da se je Febo Apolon svojim žarkim kolima prikučio 
skoro zenitu. Kukuruz, grožđe, smokve, suncokret 
i hrizantema igraju na laganom zefiru, kao da se 
u Spoletskoj dolini igraju šareni podnevni talasi. 

Dogodismo se na pješčanoj obali rijeke Topina. 
Čitava ova franjevačka država kao da na velebnoj 
lutnji Spoletske ravnice igra gudalom blistavih i 
rodnih brežuljaka serafski »a d a g i o« u akordima 
ljiljanskih oblačića, zračnih bijelih ovčica. Kupamo 
žedna svoja usta u hladnom Topinu. Na drugoj 
strani rijeke naljegne od nekuda pod slamnatim 
šeširom sa širokim krilima seljak smagnuta lica 
maškilnom preko ramena moleći glasno arkanđelov 
pozdrav. 






122 


To je prošla uz nas ona draga i prava Italija, 
koja teži ovu klasičnu grudu i moli ... 

Fra Iluminato se uspeo na jednu stijenu i 
uspravio se preobražena kao dijete lica kao da će 
napraviti čudo u pustinji. U tome začini tanko gla¬ 
sovito čudnovatu pjesan o »bratu sunc u«. Iz¬ 
garam sa bratom Deliciozom od nepoznatog milja. 
Kao da me nebeska Harita zanjihala u kolijevci 
punoj mirisa, dahira, cvijeća i molitava. Brat Deli- 
ciozo šalje teške uzdahe put naših hrvatskih ribar¬ 
skih ostrva. Evo prvi put slušam i osjećam, da su 
sestre zvijezde dragocjene kao dragulji, da je sestra 
voda ponizna i čista, a brat oganj da je mio, snažan 
i jak. Iz daleka sluša još nestašni Tiber ovu fra Ilu- 
minatovu davoriju, da je isporuči dolje na jugu 
»G radu i Svijetu« i tako proglasi ovu pjesmu 
protkanu vezivom općenite bratske ljubavi i nedo- 
hitne krasote. 

Pomalo nam se vraća dah i doznajemo od brata 
Iluminata, da je ovaj serafski psalam naučio od 
Kneza ove Bogom dane Arkadije. Šaptale su je 
zvijezde, mjesec, planine, skromni pastiri, crni ko¬ 
sovi i živodajne vode plemenite ove Umbrije — dok 
brat Franjo plivaše u vizijama u vrtiću svetog Dam- 
jana nedaleko od sestre Klare, koja mu tu svojim 
milosrdnim rukama splete od pletera siromašnu 
kolibu. 

Srce mi još igra od veličajne hvale Gospodu 
iz fra Iluminatovih grudi. Stadoh da metanišem 
ispred ovih rajskih krasota i ne znam ni sam, kako 
izgaram na obali Topina od čeznuća za knezom ove 
slobodne dubrave: 

Moje noge 

krvare 

cjeć korova 

na dalekoj i teškoj stazi 
od mog ostrva 
do tvoje dubrave, 
brate Franjo! 

Nosim breme 
tantalskih muka 


na zgrčenom ramenu. 

U duši nosim 
vatru požude 
za vječnim blagom. 

Od svih đakonija svojih, 
brate Franjo, 
podaj ovom božjaku 
sa ribarskog ostrva 
samo ostan svoje ljubavi, 
što sve grli i 
sve prašta. 

Neka dune 

brat vjetar 

iz tvoga luga, 

da svali u bezdan breme 

s mog ramena i 

odnese me u 

bjelokosne dvore 

tvoje madone 

Sirotice — 

onamo 

gdje šuti 

memlavo, zemaljsko 
Ništa — i 
caruje 

božansko Sve, 

Hrist, 

prijatelj male braće ... 

Kao glasnik Stražara ove serafske krajine ubah 
poteče k meni brat Iluminato. Osjećam toplinu nje¬ 
gova cjelova. Moja duša treperi kao kandilo, kada 
pristupi pobožna ruka i priloži u svjetiljku obilno 
ulja. Umbrija gori plamenom žarkog podneva, 
orošena hladnim vodama Nere, Topina, Chiascia i 
Tibera kao bašta Prvog Čovjeka, odakle su tekle 
rijeke Fizon, Gehon, Tigris i Eufrat, pune zlata i 
dragog kamenja. 

Ruka malog brata Iluminata nad sagnutom 
mojom glavom piše u zraku grčko slovo Tau, a 
meni bje kao da brat Franjo prosiplje na me pre¬ 
gršti Ijuvenih, mirišljavih latica . .. 


F. As. Marković: 


Forte. 

Slušajte! Slušajte! Ljudi! 

Danas sam opet ljubio, ljubio 
al’ ne kd juče: 
nježno, toplo 
i vruće. 

Slušajte! Slušajte! 

Danas sam mnogo, mnogo ljubio, ljubio. 

Danas sam pio vatrene cijelove, 
koje sam dugo žudio, žudio 
sa moga Sunca. 

Slušajte! 

Jer juče sam ostavio sve dijelove 

dubokih mora 
tamnih dola 
visokih gora. 

I otišao sam Njemu, Njemu 
Kralju Bola. 

Fra Vojislav M. Mikulić: 


Sveti Franjo i priroda. 


Odnos čovjeka prema prirodi ima svoju po- 
vijest,^ kao što svoju povijest ima i svako drugo 
djelo čovječje. On se nije razvijao neovisno od po¬ 
vijesti čovječanstva, nego je uvijek bio ovisan o 
kulturnom stanju čovjeka, ako kulturu uzmemo u 
najširem značenju. Od naivnog obožavanja pri¬ 
rodnih pojava, što ga opažamo kod svih starih i 
kod današnjih primitivnih naroda, pa do današnjega 
podvrgnuća prirode pod ljudsku volju odnos je 
čovjeka prema prirodi bio mjerilom i bazom nje¬ 
gova duševnog i gospodarskog stanja, njegova 
kulturnog nivoa. 

Pustimo druge odnose čovjeka prema prirodi 
pa pogledajmo njegov lični, sjetilni odnos prema 
njoj- I on ima svoju povijest, i današnji je kulturni 
historičari dijele u 3 periode: u pogansku, kršćansku 
i modernu. Svaka ima svojih oznaka, kojima se 
dijeli od drugih. 

Pogansko doba s kulminacijom u grčkom i 
rimskom klasicizmu smatralo je prirodne pojave 
manifestacijom božanstva, prirodu kao dar bogova. 
Svaki val mora, svaki lahor vjetra, svaki šum drveća, 
svaki izvor, svaki cvijet i plod smatrao se osobnim 
činom božanstva, koga se je trebalo bojati, ljubiti 
gaj zahvaljivati mu. Oni su i prirodu samu proglasili 
božanstvom i iskazivali joj štovanje, ljubav i za¬ 
hvalnost. 

Moderni čovjek ima drugi pogled na prirodu 
alMstu ljubav. On ne smatra više prirodu pojavom 
božanstva ili ako je smatra, onda mu je božanstvo 
podloženo prirodi a ne priroda božanstvu. (Pante- 
izam je upravo isto što i pannaturalizam). Čovjek 
se, šta više — sam nametnuo za božanstvo prirodi 
i podvrgao je svojoj volji. On svojim umom otkriva 
u prirodi sve više i više tajna i ljepota, i njegova 
privrženost prema prirodi je svaki dan veća. 

Posve drugi odnos prema prirodi, kažu oni, 
moderni kulturni historičari, imalo je i ima kršćan¬ 
stvo. Ono se je odreklo prirode i teži samo za nat- 
prirodnošću. Kršćanstvo smatra ovaj svijet dolinom 
suza, tijelo tamnicom, iz koje se žudi što prije 
osloboditi, ljepotu mekom satanskom. Da draži 
prirode ne odvrate pogled njegov od neba, bacilo 
je kršćanstvo crni veo preko cijele prirode, zastrlo 
sve ljepote njezine. 

Pjesnike ne nadahnjuju više prirodne ljepote, 
slikarstvo i kiparstvo se udaljilo od prirode ili ju 
je iznakazilo, da ideju predoči. Lav je dobio krila, 
orao. dvije glave, sova ljudsko lice. Gospodarstvo 
i prirodne znanosti su zamrle. Jednom riječju, 
kršćanstvo je uništilo i ubilo svako razumijevanje, 
svaki osjećaj i ljubav prema prirodi. 

Tako oni moderni kulturni historičari. Je li 
uistinu tako? 

Sadimo u katakombe, to mjesto prvih kršćana, 
pa pogledajmo. Po tamnim hodnicima gore slabe 
svijeće, a nad grobovima mučenika čuju se uzdasi 
pobožnih kršćana. Zahvalnost prema borcima Kri¬ 


stovim podigla im je jednostavne spomenike i uz 
kratke natpise, pune vjere, ljubavi i nade, stavila je 
list, znak prolaznosti života, ribu, simbol preporo- 
đenja u sv. krštenju, goluba s maslinom, vjesnika 
bolje budućnosti. Na svodovima nosi Dobri Pastir 
zalutalo janje ili izgubljenu ovcu, a oko slike se 
ovila euharistična loza, čije grozdove kljuju ptice ili 
piju iz pozlaćenih kaleža. Janje je ispružilo vrat i 
dobavlja plodove sa pitome palme. 

Tako je kršćanstvo već u ove vlažne podzemne 
hodnike uneslo svu bujnost prirode, sve krasote 
njene. I jedino dobro promatranje i razumijevanje 
prirode oko sebe moglo je svemu tome dati sim¬ 
bolično, duboko značenje. 

Kršćanstvo je ostavilo katakombe i dahnulo 
dahom slobode. Slike iz katakomba preneslo je u 
prekrasne bazilike. Kršćanstvo je oplemenilo bar¬ 
barske narode i primilo u se njihovu prirodnu svje¬ 
žinu. Težnja za što užim sjedinjenjem s Bogom tje¬ 
rala je tisuće pustinjaka u samoću. Tamo, daleko od 
gradske buke, žive oni u zajednici s cijelom pri¬ 
rodom, koja ih ujedinjuje u Bogu. Kršćanske legende 
pune su njihovih razgovora sa prirodom, prijatelj¬ 
stva sa životinjama, kao u ono zlatno doba, kad je 
ljubav vladala cijelom prirodom. 

Kakovo razumijevanje i ljubav prema prirodi 
morale su imati one bezbrojne čete kaluđera, koji 
su živjeli daleko od gradske buke i galame u samo¬ 
stanima po vrhuncima gora, u ubavim dolinama, uz 
izvore, rijeke i jezera, baveći se vrtlarstvom i poljo¬ 
djelstvom, znanošću i umjetnošću. Oni su prokrčili 
neprolazne šume Galije i Germanije, pretvorili 
ravnice u plodna polja, močvare u bujne livade, 
jezera u ribnjake. Oni su proširili stočarstvo, razvili 
poljodjelstvo, iz poznavanja ljekovitog bilja stvorili 
prvo ljekarstvo, iz promatranja prirode udarili 
temelje svih današnjih znanosti a uz to sačuvali 
dragocjenosti klasične kulture i umjetnosti. 

Ideal ujedinjenja prirode natprirodnosti, pri¬ 
rode i Božanstva postignut je u bogatom Asiškom 
siromahu sv. Franji. Taj seraf ljubavi prema Bogu 
bio je i ljubitelj prirode, kakova ni legenda ni po¬ 
vijest čovječanstva ne spominje. Svojom moću nad 
prirodom nadvisuje i samoga Orfeja, o kom priča 
Simonid, da bi na njegov glas jata ptica kružila 
oko njegove glave, ribe digle glavu iz vode, šuma 
je utihnula, a vjetar prestao lahoriti, da čuje njegov 
glas. K svetom su Franji hrlila sva stvorenja, kao 
u ono sretno doba, kad je uz prvi nevini par janje 
paslo uz vuka, orao kružio s golubicom. 

Žarka njegova ljubav prema Bogu, stvoritelju 
svega, prelijevala se i na stvorenja, od sunca, što 
nas obasjava, pa do crvića, što bojažljivo pred 
n ?š* m _ no S ama P° gmiže. U svemu je njegova 
pjesnička ćud gledala sliku Božju, u svemu se je 
odražavala uzvišena dobrota i ljepota Stvoriteljeva. 
Sate i sate promatrao je jutarnje nebo i izlaz i zalaz 
sunca i divio se njegovu sjaju i toplini. Za vedrih 

umbrijskih noći njegovo bi oko lutalo po zvjezda¬ 
nome južnjačkom nebu i njegovo bi srce i um pro- 
diralo kroz vasionu i dopiralo do Božanstva. Pro¬ 
matrao je bistra vrela i pomno pazio, da ih ne 
zamuti. Putujući kroz šume grlio je »svoju braću 
stabla« i promatrao nježne cvjetove po dolini pazeći, 
da ne prelomi tanku stabljiku i ne obori laticu sa 
cvijeta. Išao je oborenih očiju, da ne pogazi crvića 



na zemlji i brižno bi ga uklonio s puta, da ga drugi 
ne pogaze. 

Kao što ga je veselio svaki stvor, tako ga je 
žalostila patnja i najnižeg bića. Puni su »Cvjetići« 
takovih primjera, od kojih većina ima sigurnu histo¬ 
rijsku podlogu. 

Na putu u Rim susretne mladića, koji je nosio 
povezano janje na pazar. Sveca dirne u srce bol 
nevinoga janjeta, pa zapita pastira, što misli s njim. 
»Prodat ću ga«, odgovori priprosti čovjek. »A što 
će onda biti s njim?« — »Pa zaklat će ga«. Sveca 
to još više ražalosti i ponudi mladiću svoj plašt za 


janje. Mladić pristane a Svetac uzme janje, odriješi 
mu noge i nježno ga pomilova tepajući mu pri tom 
utješljive riječi. Cijelo vrijeme njegova boravka u 
Rimu bilo je janje uza nj, a sv. Bonaventura nado- 
daje, da bi mirno, oborenih očiju stajalo uza nj, 
dok bi Svetac promatrao ili molio. Na povratku iz 
Rima ostavio je janje »bratu Jakobini«, gospođi 
Jakobi Setesoli na pasku. 

Krotke ovce i nevini janjci sjećali su ga na 
Dobroga Pastira, koji je krotko i ponizno proveo 
cijeli svoj život. 

Jedamput opazi na brežuljku među kozama i 
jarcima ovcu pa stane s braćom i pokaže na ovcu: 
»Tako je Božanski Spasitelj boravio među književ¬ 
nicima i farizejima«. Htio je osloboditi ovcu toga 
društva, ali je nije imao ničim otkupiti. Neki trgovac, 
koji je to opazio, kupi ovcu i daruje je Svecu. On je 
uzme sa sobom i daruje je pobožnim sestrama, a 
one mu od njezine vune naprave plašt. Svetac je taj 
plašt najrađe nosio i cjelivao bi ga svaki put, prije 
nego bi ga obukao. 

Kad je bio u Grećiju, donesu mu zeca. On ga 
uzme, stavi ga na krilo i počne ga tješiti: »Ne boj 
se, brate zečko, ti nevina životinjo! A što si se dao 
uhvatiti?« I naredi jednom bratu, da ga odnese u 
šumu. Ali zec se vrati za bratom i doleti Svecu. I 
nije se dao otjerati, dok mu Svetac nije zapovjedio, 
da se više ne vraća. 

Iako je sva stvorenja nazivao braćom i sestrama 
i s njima se razgovarao kao s razumnim bićima, 
ipak je najrađe imao ptice, jer su one simbol ideja 
i otrgnuća od niskih zemaljskih požuda i slika duše, 
koja teži Bogu. 

Legenda o Svecu i grli čama tako je nježna, da 
je moramo doslovno donijeti. 

Jedan je mladić uhvatio nekoliko grlica i nosio 
ih na pazar. Na putu ga susretne sv. Franjo. Pa 
kako je bio prijazan prema svim stvorenjima a 
prema nevinim osobito, sažali mu se na nevine 
ptičice i zamoli dječaka: »Molim te, dragi prijatelju, 
za ljubav našega dobrog Spasitelja, daruj mi ih, da 
ne bi ove krotke ptičice, koje su prema Svetom 
Pismu slika čiste, ponizne i vjerne duše, došle u 
bezbožne ruke, te da ih ne ubiju«. Mladić, na poticaj 
milosti, rado pristane i pokloni mu grlice. On ih 
uzme k sebi i počne ih milovati: »Drage moje 
sestrice, krotke, čiste i nevine grličice, kako ste 
zapale u ropstvo? Ja ću vam opet vratiti slobodu 
i napraviti vam gnijezda, da rastete i množite se, 
prema volji našega Stvoritelja«. Uzme ih sa sobom 
do samostana i uredi im gnijezda. I ptice se nastane 
tuđe i izlegoše mlade. Prema Svecu i prema svoj 
braći bile su povjerljive, kao da su domaće životinje. 
Dolazile bi na ruke i ramena, sjedale na kapuč i 
kljuvale iz ruku. Od Sveca ne bi odletjele, dok im 
ne bi dopustio. 

A mladić, što je Svecu grlice darovao, stupi u 
red i postane dobar i čestit manji brat. 

Kad se jedamput penjao iz Kluzija na Alvernu, 
doleti k njemu jato ptica i veselo pjevajući 
pozdravljaše njegov dolazak. Svetac dirnut okrene 
se k braći: »Gledajte, kako se sestre ptičice vesele 
našemu dolasku. Ovdje ćemo se morati zaustaviti«. 

I posjedaju, a ptice se skupe oko njih, popnu im se 
na ruke, ramena i kapuč i veselo pjevahu. 

Drugi put, na povratku iz Bevanje, opazi, da su 
stabla puna ptica. Promatrajući ih reče braći: »Pri¬ 
čekajte, ja ću jedan čas propovijedati sestricama, 
koje su se tako iskupile«. Ptice se spuste sa stabala 
i skupe oko njega, a Svetac im počne propovijedati 
o dobroti Stvoritelja, koji im je dao laka krila, da 
se dignu u više sfere, toplo perje za zimu i obilati 
sto prostro pred njima. »Čuvajte se, drage sestrice, 
grješne nezahvalnosti, i vaš pjev neka sveđer slavi 
Gospoda«. Tada ptice zamašu krilima, ispružiše 
vratove i veselo zacvrkutaše u znak razumijevanja 
i priznanja. A Svetac promatraše jata s različitim 
perjem i glasom pa i sam pjevaše. Zatim im s blago¬ 
slovom dozvoli da mogu otići i one se razlete na 
četiri strane u znaku križa, što ga je Svetac učinio. 

Na rijetskom jezeru uhvati ribar pticu i pokloni 
je sv. Franji. Ptica je u ribarevoj ruci drhtala i 
gledala da pobjegne, a u Svečevoj je mirno stajala i 
nije htjela odletjeti, dok joj nije dopustio. 

Na Alverniji, u blizini Svečeve ćelije, nastanio 
se orao. Svako jutro, kad je bilo vrijeme molitve, 
budio je orao svojim kliktanjem Sveca. A ako je 
bio boležljiv, budio ga je kašnje. 

Kao pjesnika i umjetnika zanimale su ga sve 
ljepote prirode i uživao je u njima. Pjev slavuja 
ljubio je radi njegove ljepote i gotovo zavidio dra¬ 
gom bratu, što tako lijepim glasom može hvaliti 
Stvorijetlja. 

Jedne vedre noći promatrao je Svetac sa svojini 
najmilijim drugom bratom Leonom zvjezdano nebo 
i divio se harmoniji svemira. Najedamput zapjeva 
u obližnjem lugu slavuj. Slatki glas njegov orio se 
po vedroj noći. Svetac je neko vrijeme pozorno 
slušao, a onda reče bratu Leonu: »O brate Leone, 
zar ne čuješ, kako nas brat slavuj pozivlje da s njim 
slavimo Boga. Moramo mu pomoći«. Brat Leon se 
je ispričavao, da ima slab glas i molio Sveca, da on 
sam pjeva. On se približi slavuju i zapjeva. Zvonki 
se je njegov glas orio po Alverniji i himne Stvori¬ 
telju dizale su se nebu. Slavuj je prestao i slušao, 
a kad bi Svetac prestao, on bi nastavio. Natjecanje 
je trajalo neko vrijeme, dok Svetac nije uskliknuo: 
»Pobijedio si, brate slavuju, pobijedio si!« I pun 
veselja milovao je slatkoglasnu pticu. 

Najdraža od svih ptica bila je sv. Franji ševa. 
Ona je bojom svoga perja i svojom kukuljicom vrlo 
sličila manjoj braći. Svetac je govorio: »Dođem li 
ikada kralju, zamolit ću ga, da iz ljubavi prema Bogu 
izda zakon, da nitko ne smije moje sestrice, kuku- 
ljate ševe hvatati ni biti«. 

Sveca je veselilo i cvrčanje cvrčka, i za vrućih 
ljetnih dana stajao bi kraj puta i dugo i dugo slušao 
njegovo prosto udaranje. 

Pa kao što je hvalio nerazumne stvorove kao 
da imadu razum, tako ih je i opominjao. 

Jatima vrana i vrabaca, što su ništila samo¬ 
stanski vrt i svojom vikom pometala braću u raz¬ 
matranju, zapovjedi, da više ne dolaze, i oni ga 
poslušaše. 

Na povratku iz Egipta 1220. u Veneciji jato 
ptica okruži Sveca, veselo pjevajući. To njega sjeti 


njegove molitve i počne s bratom moliti brevijar. 
Ali ptice su i dalje cvrkutale i ponretale braću. Zato 
im Svetac naredi: »Ustavite, sestrice, dok mi svršimo, 
pa onda nastavite«. I ptice su rišutile. * 

Na mjestu, gdje se ovo dogodilo, sagrađena je 
najprije kapelica a potom crkva i samostan. 

Dok je Svetac u Alvijanu propovijedao, neko¬ 
liko je lastavica neprestano pjevalo i Sveca pometalo. 



UABKIJEL JURKIČ : LEGENDA U BOJAMA. 

(Ogled ilustracije iz knjige: Štefa Jurkić: Legenda u bojama.) 


Svetac se okrene k njima: »Vi lastavice, drage se¬ 
strice, vi budite mirne i slušajte, dok ja svršim«. I 
na čuđenje svih, lastavice su ušutile i mirno slušale. 1 

Mrave nije volio jer su se previše brinuli za 
budućnost i slabo se uzdali u providnost Božju. 

1 Mnogo godina kasnije jednoga je pariškog studenta 
lastavica neprestano smetala u učenju. On srdit uzvikne: 
»Ovo je sigurno jedna od onih, što su sv. Franju pometale. 
U Svečevo ti ime zapovijedam, da ušutiš i dođeš mi na 
ruku«. Lastavica je odmah poslušala, đak pako prestrašen 
pusti je i pripovijedaše čudo naokolo. 

Svetac je uz hvale i opomene imao i kazne za 
svoju nevaljalu braću u prirodi. 

Jednoga proljeća dovede mu ševa svoje mlade, 
i' Svetac ih nahrani. Ali kad je opazio, da jači sla¬ 
bijim otimaju hranu i udaraju ih, opomene otimače, 
a kad to nije koristilo, prokune ih. 

Isto je tako prokleo i svinju, što je rastrgala 
janje i svinja je kroz 3 dana uginula. 

Vrlo zanimljiva je legenda o bratu vuku, koji 
je uznemirivao cijelu okolicu gubijsku. Krvoločan 
i nezasitljiv napadao je nesamo stoku nego i djecu 
pa i odrasle. Sve hajke bile su bez koristi. Na to 
pođe Svetac sam bez oružja prema mjestu, gdje se 
je zvijer skrivala. Vuk izleti preda nj vatrenih očiju 
i razvraćena ždrijela. Svetac pođe k njemu i zapo¬ 
vjedi mu u ime Božje, da više ne čini štete. Zvijer 
se položi pred njegove noge, a Svetac nastavi sa 
opomenama: »Brate vuče, ti činiš u ovom kraju 
mnogo štete. Razdireš ne samo stoku nego i ljude, 
tu sliku Božju. Ti si kao razbojnik mnogo puta za¬ 
služio vješala i sve je protiv tebe. Ali ja ću vas iz¬ 
miriti. Ako ne budeš više zla činio, ljudi će ti sva 
dosadanja nedjela oprostiti«. Vuk nakloni glavu u 
znak priznanja. »Brate vuče«, nastavi Svetac, »ja 
ću se pobrinuti, da te glad više na zlo ne tjera, ali 
se i ti odreci zloće i obećaj, da ne ćeš više napadati 
stoku ni ljude«. I vuk stavi desnu šapu u Svečevu 
ruku. Zatim pođu u grad, i na trgu Svetac najprije 
opomene začuđenu svjetinu, da grijesima ne izazivlje 
više srdžbu Božju na se a onda ponovi ugovor 
s vukom. 

Od tada je vuk živio još dvije godine u gradu 
i nije nikomu zla činio, niti tko njemu. Išao je od 
kuće do kuće, svatko ga je milovao i rado mu hranu 
davao. A kad je uginuo, cijeli je grad za njim žalio, 
jer su s njim izgubili jednu lijepu uspomenu na sv. 
Franju. 

Svetac je ljubio nesamo živu nego i neživu 
prirodu. Ljubio je svoj Asiz i svoju Alverniju, to 
najmilije mjesto svoje. 1224. morao se je dijeliti od 
nje. Poput Byrona okretao je svoj pogled na dragu 
goru i uzdisao: »Zbogom, gora moja, zbogom Al- 
vernijo, zbogom, ti goro anđela, ti od svih najdraža 


goro. Zbogom, brate orle, hvala ti na ljubavi. 2 
Zbogom, visoke pećine, pod kojima sam molio, 
nikada vas više vidjeti ne ću.« I suze su mu prekinule 
glas. Tiho je odmicao i okretao se. Kod Monte 
Kazela pogled je na Alverniju iščezavao. Svetac se 
okrene po zadnji put: »Bog neka te čuva sveta goro, 
zbogom Alvernijo, nikada se više vidjeti ne ćemo«. 
Bacio je zadnji pogled i Alvernija je iščezla iza 
brežuljaka. 

Svečevo shvaćanje prirode najbolje odaje nje¬ 
gova »Pjesma bratu Suncu«, ta divotna pjesma, puna 
zanosa, koja spada među najljepše pjesme. 

Za smrću njegovom žalila je cijela priroda, a 
jato ševa doletjelo je, premda je bila tama, do nje¬ 
gove ćelije i pjevalo zadnju pjesmu svomu bratu. 

Ljubav sv. Franje prema prirodi imala je stalnu 
i jasnu podlogu. Svetac je plamtio ljubavlju prema 
Stvoritelju, i ta se je ljubav prelijevala i na stvo¬ 
renja, djelo ruku Božjih. Ta ljubav vodila ga je od 
Stvoritelja stvorenjima, od stvorenja Stvoritelju. On 
nije gledao u stvorenjima Boga, kao što ga gleda 
moderni panteizam, nego manifestaciju Božjih svoj¬ 
stava: svemoć, dobrotu i ljepotu Njegovu, koja se 
odrazuje u svim stvorenjima, od jednostaničnog 
organizma, koga tek mikroskopom opažamo, pa do 
svemira nad nama, pred čijom veličinom strepimo. 

U njemu se ujedinilo sve, što čovjeku priroda 
otvara: nevino oko djeteta, fantazija pjesnika i 
svetačka odanost Bogu. 

Moderna ljubav prema prirodi, koja u sv. 
Franji gleda često svoga zaštitnika, daleko je od 
Svečeva shvatanja. Ta moderna ljubav ima sasvim 
drugu podlogu. Ona je plod dekandanse ljudsjfeoga 
društva, poniženje čovjeka pod životinju. Moderni 
čovjek odvraća svoj pogled od svoga bližnjega i 
obraća ga životinji, koja mu ne snuje toliko zla 
a pokazuje više odanosti nego čovjek. Kršćanstvo 
uzdiže prirodu do čovjeka, a moderna ljubav prema 
prirodi ponizuje čovjeka pod životinju. 

Odnos sv. Franje prema prirodi je odnos 
kršćanstva prema njoj i idealom je svakoga 
kršćanina. 

2 Vidi pređašnju stranu. 


F. As. Marković: 

Intima. 


Moja duša smijesima je preorana 
i nosi — svoje. 

Sama. — 

Kroz rascvala jutra, 
kroz nasmijane hvoje, 
kroz svježu aleju 
jorgovana. 

Ja to volim, 

jer je onda sve nasmijano. 
Sve bijelo. 

Sve čisto. 


Jer se onda mnogo voli 
mnogo ljubi 
mnogo žudi. 

A neko svijetlo luta 
i hoće da unese akord boli 
u moje grudi. 

To je moja igra: 

proljetni smiješak — i proljetni vrijesi 
To je tako lijepo. Lijepo 
Vječno lijepo. 

Sve ruže su onda — kao moji smijesi. 

Dr. Fra Oton Knezović: 

Žarište Franjina duhovnog života. 


Jedna od osnovnih crta Franjina karaktera — 
dok je još u svijetu bio — bila je silna i neobuzdana 
težnja za viteškom slavom. Taj zanos za svjetskim 
viteštvom tjerao ga je u ratne pustolovine, koje bi 
ga lako glave stajale, kada nad njim ne bi bdjela 
ruka Božja. Kada ga je Gospodin pozvao, da se 
ostavi isprazne slave svjetskoga viteštva, pa da se 
dadne na obnovu crkve Njegove, tada je Franjo 
svjetsko viteštvo zamijenio duhovnim viteštvom. 
Kad je konačno u 25. godini svoga života svijet 
ostavio i pošao za glasom Božjim, dao se svom 
energijom zanosne svoje mlade duše na teški i dugo¬ 
trajni posao, da postane vitezom Kristovim. Svjetski 
je vitez imao svoga lenskoga gospodara, kome je 
mora P ostati vjeran, za koga se morao boriti na 
smrt i život, za kojim se morao povoditi u junačkim 
djelima. Lenski gospodar Franjin bio je Krist. On je 
nama kršćanima postao vođom i uzorom svake sa¬ 
vršenosti. On nam je ostavio primjer, da Ga slije¬ 
dimo stopu u stopu: »Ja sam svijetlo svijeta. Tko 
kle za mnom, ne hodi u tminama, nego ima svijetlo 
života. — Dao sam vam primjer, da činite i vi 
onako, kako sam ja činio.« Nema višega određenja 
ovdje na zemlji za izabranoga viteza Kristova. »Jer 
koje naprijed pozna, one i preodredi, da budu jed¬ 
naki slici Sina Njegova, da On bude prvorođeni među 
mnogom braćom.« I Franjo je pošao s nepokole¬ 
bivom ozbiljnosti da slijedi Krista stopu po stopu, 
da Ga prati na svakom koraku Njegova života, da 
prisvaja crtu po crtu Njegovu, dok ne uzmogne 
reći kao pravi Kristov vitez: »Ja živim, ali ne ja, 
nego Krist živi u meni«. On je izgarao od žive želje, 
da podnese mučeničku smrt za svoga Gospodara. 
On je to i pokušao nekoliko puta, ali mu je Krist 
bio odredio drugu zadaću. Njegova želja za muče¬ 
ničkom smrću bit će napokon okrunjena stigmati¬ 
zacijom, kada mu Spasitelj upečati svojih pet rana 
na tijelo. 

Krist nije bio Franjin daleki ideal, koji bi pro¬ 
storom i vremenom bio rastavljen od njega. On ne 
kraljuje samo na prijestolju nebeske slave i veličan¬ 
stva, nego boravi i među nama živ i realan, samo pod 
posvećenim prilikama presv. Euharistije. I kad se je 
Franjo posvetio viteškoj službi Kristovoj, on se je 
posvetio službi Euharistije. Tu je on stajao dan na 
dan vjerno uza svoga gospodara kao u predvorju 
i pred prestoljem i vršio svoju vitešku službu. Oltar 
je postao za Franju kućom njegove vjere, nade i 
ljubavi, njegova mišljenja i djelovanja. U Euharistiji 
i po Euharistiji Franjo je stalno proživljavao Krista 
u svojoj duši. Euharistija je postala 
žarištem cijeloga njegova vjerskog 
života. 

I. 

Kadgod sv. Franjo govori o Spasitelju, uvijek 
misli neposredno na Euharistiju. On je zaveo pobož- 
nost prema presv. Euharistiji kao nijedan svetac 
prije njega. Njegova viteška ljubav prema Kristu 


bila je gotovo neograničena. Ta je ljubav lako svla¬ 
davala sve poteškoće i napore, koji se protive slaboj 
ljudskoj prirodi. Kult Euharistije bio je odsad naj¬ 
značajnija crta Franjine pobožnosti i viteške službe. 
Taj kult upada u oči i katoličkim i nekatoličkim 
istraživačima Franjina života. Tako veliki štovatelj 
Franjin protestant Sabatier piše, da je euharistični 
kult »imao prvorazrednu ulogu u njegovu religioz¬ 
nom mišljenju i da je taj kult u neku ruku bio duša 
njegove pobožnosti«. 1 

I Franjin ispovjednik brat Leon na izvanredno 
nježan i fin način ističe prekomjerno strahopočitanje 
i pobožnost svečevu prema presv. Tijelu Kristovu. 
Toma Celanski piše: »Franjo izgaraše u svakoj žilici 
svoga srca od žarke ljubavi prema sakramentu tijela 
Kristova, i s najvećim začuđenjem divljaše se on po¬ 
niznosti, koja ljubi, i poniženoj ljubavi Gospodnjoj. 
On bi smatrao neoprostivom nemarnošću, kada ne 
bi svaki dan slušao barem jednu misu, kad bi to bilo 
moguće. Kada bi bio bolešću zapriječen da ode u 
crkvu, tada bi zamolio svećenika, da za nj misu čita 
u bolesničkoj sobi. Kada ni to ne bi bilo moguće, 
tada bi dao, da mu se pročita dnevno evanđelje, i 
duhom bi prisustvovao sv. misi«. 2 

»Pričešćivao se često i tako pobožno, da je 
druge privlačio na pobožnost. Budući da je to naj- 
uzvišenije dobro štovao svim srcem, žrtvovao bi mu 
sva svoja uda, i kada je slatkoga i neokaljanog Ja- 
ganjca primao, darovao bi mu. također svoj duh 
s onom vrućom revnošću, koja je uvijek gorjela na 
oltaru njegova srca«. 3 »Kao duhovno pijan pao bi 
pri tom obično u zanesenje«, veli sv. Bono. 4 

I velika Franjina ljubav za francuski jezik i 
poeziju objašnjava se nesamo time, što mu je majka 
iz Francuske, što je Provansa bila domovina pra¬ 
voga viteštva i viteških žonglera ili trubadura, nego 
je on još više ljubio Francusku, što je ona iznad 
svih drugih zemalja bila »prijateljica Tijelova«. 5 
Kada je bio naumio da se konačno povuče u koju 
udaljenu zemlju, odabrao je Francusku najviše zato, 
što u njoj boravi katolički narod, koji visoko štuje 
Euharistiju. Želio je, štaviše, da u Francuskoj i umre 
iz poštovanja prema presv. sakramentu. 

Franjina je revnost za taj sakramenat prelazila 
u pravi oganj. Revnovao je za sve, što stoji bilo u 
kakvoj vezi s oltarom. Još dok je bio u svijetu, ku¬ 
povao bi dragocjeno posuđe i odijelo i slao ga 
siromašnim crkvama i svećenicima. Tu su službu 
sad u redu preuzele Klarise i braća. Sam je popra¬ 
vljao trošne crkve i zvao ljude, da ukrašuju dom 
Gospodnji. Iz osobite ljubavi prema presv. Euhari¬ 
stiji neizrecivo je štovao svećenstvo. U svećeniku 

1 Sabatier. Spec perf. p. 120. 

2 Spec. perf. c. 87. 

3 Toma Cei. II. n. 201. 

4 Leg\ c. 9, n. 2. 

5 Toma Cei. II, n. 201. 

nije gledao čovjeka s njegovim slaboćama, nego je 
u njem gledao samo svećenika Božjega i Kristova 
zamjenika, a to on i nalaže svojoj braći, da svećenika 
štuju iznad svega u svijetu radi pobožnosti prema 
presvetom sakramentu. »Blažen sluga, koji vjeruje 
svećenicima, koji živu po obredu sv. rimske crkve! 
Ali jao onima, koji ih preziru! I kada bi oni bili u 
grijesima, ipak ih nitko ne bi smio osuđivati, jer je 
Gospodin sebi pridržao sud. Budući da je vlast, koju 
imadu nad presvetim tijelom i krvi G. našega I. Kri¬ 
sta, najviša i nada sve uzvišena vlast, tako su veći 
grijesi, koji se počinjaju proti svećenicima, nego 
proti svim drugim ljudima«. 6 

Velika vjera, velika ljubav i pobožnost prema 
Bož. Spasitelju u Euharistiji izbija iz onih riječi, što 
je pred smrt u svečanom trenutku izgovarao onako 
tronutno i naložio bratu Leonu, da ih napiše i braći 
na srce stavi kao najveći zalog: »Klanjamo Ti se, 
o presveti Gospodine Isuse Kriste, ovdje i u svim 
crkvama tvojim, koje su po svemu svijetu, i hvalimo 
Te, jer si po svome svetom križu svijet otkupio.« 
Radi ove ljubavi prema presv. sakramentu štuje i 
ljubi svećenike, koji živu po obredu sv. rimske crkve, 
i to traži od svoje braće. Kaže: »Kada bi bio mudar 
kao Salamon pa kada bih na župama našao siromašne 
svećenike, ne bih htio propovijedati protiv njihove 
volje. I njih i sve ostale hoću slušati, ljubiti i častiti 
kao svoje gospodare i ne ću u njima gledati grijehe, 
jer u njima gledam Sina Božjega, i jer su oni moja 
gospoda. 1 ja to činim zato, jer ja na ovome svijetu 
ništa tjelesnim očima ne vidim od uzvišenoga Sina 
Božjega nego Njegovo presveto tijelo i krv, koju 
oni samo posvećuju i primaju, i samo je oni drugi¬ 
ma dijele. I ova presveta otajstva hoću da se nada 
sve štuju, časte i u dragocjena mjesta stave. I sve 
teologe i one, koji nam tumače riječ Božju, moramo 
častiti i cijeniti kao one, koji nam daju duh i život.« 7 

U cijeloj teološkoj literaturi nije nitko dublje, 
a jednostavnije izrazio značenje Euharistije i sve¬ 
ćenstva za sav naš religiozni život. Franjina je vjera 
u presv. Euharistiji zorno gledala božansku ličnost 
Kristovu, baš onako, kako je jednoć putovao Gali¬ 
lejom i Judejom dijeleći svoj blagosov. 

II. 

Euharistija bila je žarište Franjina duševnog 
života, bila je duša njegove lične pobožnosti. Tijelo 
i krv Kristova prelazila je u tijelo i krv Franjinu; 
on je potpuno uronio u Krista, a Krist u nj. Slast i 
užitak toga jedinstva može da osjeti samo duša žive 
vjere i nježne ljubavi, a takva je bila Franjina duša. 
To se ne da jezikom kazati, niti se da definirati ni 
napisati. 

Tu ličnu sreću htio je sv. Franjo da prenese 
u duše svih ljudi. Zato će Euharistija biti također 
duša i njegova apostolskoga djelovanja. O Euhari¬ 
stiji je naradijte propovijedao, kako istine već u 
svoje doba Bartolomej iz Pize. I protestant Boehmer 
u svojem izdanju »Analekten zur Geschichte des 
Franziskus von Assisi« označuje Euharistiju kao 

“ Opuse. ad. Lemmeus 18. 

7 Testament. Lemmeus 78.. 


»najomiljeliju temu Franjina propovijedanja«. 8 O 
presv. sakramentu Franjo je najradije i pisao. 
Imamo danas osam njegovih pisama, a opet ili 
posve ili većinom govori o Euharistiji. Nastojao je 
svakom prilikom narodu, vladarima, svećenicima i 
vlastitim sinovima duboko u srce da ureže svetu 
istinu, koja je njega potresala u svim žilama: »Ja 
ne vidim na ovome svijetu tjelesnim očima ništa od 
previšnjega Sina Božjega osim Njegovo presveto 
tijelo i Njegovu presvetu krv.« 

U svojoj poslanici, koju upućuje svim vjerni¬ 
cima, izlaže dogmatsku istinu i njezinu primjenu na 
praktični život o presv. Euharistiji na potresan i 
dirljiv način. On hoće tom poslanicom da Euhari¬ 
stiju učini srcem kršćanstva, što ona u stvari i jest. 
Kao što su apostoli u ljudskome tijelu priznavali i 
živo vjerovali u Kristovo Božanstvo, tako i mi ispo¬ 
vijedamo i živo vjerujemo u Njegovo Božanstvo kod 
presv. Euharistije. Kao što su ljudi za vrijeme Kri¬ 
stova boravka na zemlji dobivali vječni spas ili 
osudu vjerom u Njegovo Božanstvo i ljubavlju 
prema njemu dotično nevjerom, tako i naš vječni 
spas ili vječna propast ovisi o toj vjeri ili nevjeri 
i ljubavi prema presv. Euharistiji. 

Viteška ljubav Franjina prema kralju kraljeva 
živo cdsijeva i u njegovoj poslanici vladarima na¬ 
roda (Epistola IV. Ad populorum rectores). Svaki 
je plemeniti čovjek pozvan u službu kneza knezova, 
Gospodara nad vojskama, pa dolikuje kraljevima i 
carevima, da Mu budu vazali. Taj kralj, taj vrhovni 
lenski Gospodar jest naš G. Isus Krist u presv. Euha¬ 
ristiji. Baš zemaljski mogućnici dužni su na osobiti 
način da goje pobožnost prema presv. olt. sakra¬ 
mentu i da tu pobožnost promiču kod svojih pod¬ 
ložnika. Zato im Franjo piše: »Molim vas sa svom 
poniznošću, koliko mogu, da ne zaboravite Gospo¬ 
dina radi briga i skrbi ovoga svijeta, i da ne odstu¬ 
pite od Njegovih zapovijedi, jer su svi prokleti, koji 
Ga god zaborave i odstupe od Njegovih zapovijedi, 
i njih će Gospodin Zaboraviti. ..« 

Zato vam savjetujem, gospodo moja, sa svom 
ozbiljnošću, da odbacite svaku brigu i skrb i da 
presv. tijelo i krv G. n. I. Krista rado primate u Nje¬ 
govu svetu uspomenu. I nastojte, da i vama povjereni 
narod toliku čast Gospodinu iskazuje, da vi svake 
večeri po glasniku ili kojim drugim znakom objavite, 
da sav narod svemogućemu G. Bogu slavu i hvalu 
uznosi ... I ako ovo ne budete činili, znajte, da ćete 
pred G. Bogom vašim Isusom Kristom račun pola¬ 
gati na dan sudnji. . ,« 9 

Dakle u Krista vjerovati i Kristu služiti znači 
vjerovati u Euharistiju, nju štovati i primati. Euha¬ 
ristija mora ovladati cijelim našim javnim i privat¬ 
nim životom; oko euharističnoga kralja moraju se 
jednako okupljati i narodi i vladari. To je centralno 
značenje presv. Euharistije. Kada će to biti? Kada 
će euharistično kraljevstvo doći u nas sve: u narode 
i vladare!? 

To je životna zadaća u prvom redu nas sveće¬ 
nika. Naše je zvanje, da to kraljevstvo dođe najprije 


8 Boehmer XXIX. 

“ Lemmeus 111—112. 

u naše duše, da ga svaki čas proživljujemo u sebi i 
tek onda da ga izgrađujemo u dušama drugih ljudi. 
Zato je sveti Franjo na svojim propovijedima imao 
posebne opomene za mjesne svećenike. On bi ih 
skupio u zatvoren prostor, da ga ne bi svijet razu¬ 
mio, i tu bi svećenike poticao živom riječi i dirlji¬ 
vim kretnjama, na revnost za spas duša, na dostojno 
svetkovanja tajna Božjih, na veliku pobožnost prema 
presv. Euharistiji. Osobito im je preporučio, da čisto 
drže crkve, oltare, odijelo i sv. posuđe, kojim se 
služe kod sv. mise. U tome duhu upravio je posla¬ 
nicu kleru cijeloga svijeta (De reverentia corporis 
Domini et de munditia altaris), gdje im daje pasto¬ 
ralnu uputu. »Tjelesni čovjek ne razumije stvari 
Božje«, ali ih mora svećenik da razumije. I koji ne 
bi dostojno postupao s tim presvetim otajstvima 
prema njegovoj uputi, neka zna, da će odgovarati 
na sudu pred G. n. I. Kristom« 10 . 

U Franjino doba bila je velika zapuštenost i 
crkava i još veća zanemarenost u primanju presv. 
Euharistije. Njega kao Kristova viteza to je strašno 
boljelo. Boljelo ga to više, što je samo duhovništvo 
u tome pogledu bilo neuko i strašno nemarno. I Fra¬ 
njo je smatrao za glavnu zadaću svoga života da 
povede pravu euharističnu vojnu. On je morao po- 
tresti srcima cijeloga kršćanstva, da opet zakucaju 
za Krista Spasitelja, da ih otrgne od zemlje i da ih 
dovede na izvor Euharistije, koja će ih preporoditi, 
oživjeti i povesti u plavetne nebeske visine. Strogu 
je .dužnost nametnuo svojoj braći, da u čitavome 
kršćanskome svijetu uskrise euharističnu pobožnost. 
Oni su morali da svim vjernicima svijetle svojom 
žarkom ljubavlju prema presv. Euharistiji. Tri druga 
svjedoče, da ih je neprestano opominjao, kako mo¬ 
raju svaki dan pobožno slušati sv. misu i s najvećom 
se smjernošću klanjati presv. tijelu Kristovu. U 
reguli od. 1221. traži od njih, da moraju poslije 
skrušene i dostojne ispovijedi s najvećom poniz- 
nošću i strahopočitanjem primati presveto tijelo i 
krv Gospodnju dobro promislivši riječi Kristove: 
»Tko jede tijelo moje i pije krv moju, ima život 
vječni« i dalje: »To činite meni na spomen«. 11 

Franjin duh i njegova žarka ljubav prema 
Kristu u presv. Euharistiji progovorila je odlučno i 
snažno u zadnjim danima njegova života. Održavao 
se je kapitul njegova reda, na koji on nije mogao 
doći.radi teške bolesti. Da zagrije braću i da ih učini 
vrućim apostolima presv. Euharistije upravio je po¬ 
slanicu na kapitul, a pisao ju je krvlju svoga srca, 
kako veli učeni Felder. Ta je poslanica od epohalne 
važnosti za preporod kršćanskoga života i glasi 
ovako: » ... Zaklinjem vas sve, braćo, ljubeći vam 
noge i sa svom mogućom ljubavlju, da iskazujete 
svu čast i štovanje, kolikogod ste sposobni za to, 
presvetome tijelu i krvi G. n. I. Krista, kojom je 
pomirio sa svemogućim Bogom sve, bilo to na 
nebesima, bilo na zemlji. 12 Molim također u Gospo¬ 
dinu svu braću svoju svećenike, t. j. koji su i koji 
će biti i koji žele postati svećenicima Svevišnjega, 
kada budu htjeli da sv. misu čitaju, da budu čisti i 

10 lb. 22. 

11 Lemmeus 50. 

12 Kol. 1, 20. 

sa strahopočitanjem da prikazuju pravu žrtvu presv. 
tijela i krvi G. n. I. Krista s pravom i čistom nakanom, 
ne radi kakve zemaljske koristi niti radi straha ili 
ljubavi kojega čovjeka, kao da ljudima ugode; 13 
nego sva. težnja neka se upravi na Boga, koliko je 
to moguće s milošću Svemogućega. Morate željeti 
da se svidite jedino njemu, vrhovnome Gospodaru, 
jer jedino On sam tamo radi prema svojoj volji; 
budući da je sam kazao: »Ovo činite meni na spo¬ 
men«, ako koji bude drukčije činio, bit će Juda iz¬ 
dajnik i krivac tijela i krvi Gospodnje. 14 

Sjetite se, braćo moja svećenici, što je pisano 
u zakonu Mojsijevu, da su svi prekršitelji njegovi 
bez ikakva milosrđa po osudi Gospodnjoj tjelesnom 
smrću umirali. 15 Koliko će veću i strasniju kaznu 
zaslužiti onaj, koji je Sina Božjega pogazio i krv 
zavjeta, kojom je bio posvećen, za nečistu držao, i 
Duha . milosti pogrdio? 10 Jer čovjek prezire, obe- 
čašćuje i gazi Jaganjca Božjega, kada, prema rije¬ 
čima apostolovim, ne razlikuje sveti kruh Kristov 
od ostalih jela i djela ili ga nedostojan jede, ili — 
makar ga bio dostojan — ako ga jede na tašt i 
nedostojan način, jer Gospodin po proroku govori: 
»Proklet čovjek, koji nemarno radi djelo Gospod¬ 
nje«. 17 I on će prezreti svećenike, koji' ne će to da 
k srcu uzmu, govoreći: »Proklet ću vaše blagosi- 
vljanja. 18 

Slušajte, braćo moja: Ako toliko štujemo 
blaženu Djevicu Mariju, kako je i dostojno, jer je 
Spasitelja u svojoj utrobi nosila, ako je bi. Krstitelj 
strepio i nije se usudio dotaći svetoga tjemena 
Božjega, ako štujemo grob, u kome je neko vrijeme 
ležao, koliko mora biti svet, pravedan i dostojan 
onaj, koji se rukama i srcem dotiče Onoga, koji 
više ne može umrijeti, koji će vječno živjeti i slavljen 
biti, i u koga anđeli nebeski žele gledati, 19 ustima 
Ga uzimlje i drugima pruža da Ga prime? 

Pogledajte dostojanstvo svoje, braćo svećenici, 
i budite sveti, jer je sam svet. 20 I kao što vas je 
Gospodin Bog. radi ovog otajstva odlikovao nada 
sve, tako Ga i vi ljubite, štujte i častite više nego 
svi drugi. Vehka je bijeda i žalosna slabost, kada se 
brinete i za što na cijelome svijetu imajući Njega 
nazočna. Neka se cijeli čovjek boji, neka cijeli svijet 
strepi i neka se nebo veseli, kada je u rukama sveće¬ 
nikovim na oltaru Krist, Sin Boga živoga. O čudno¬ 
vata veličino i strašno dostojanstvo! O uzvišena 
poniznosti! O ponizna uzvišenosti, što se Gospodar 
svega, što se Bog i Sin Božji tako ponizuje, da se 
radi našega spasenja skriva pod neznatnom česticom 
kruha! Gledajte, braćo, poniznost Božju i izlijte srca 
svoja pred njim, ponizite se i vi, da vas On uzvisi. 
Ništa dakle svoga ne zadržite za se, da vas potpune 
primi, koji vam se sav daje«. 21 (Epistola II.). 

13 Kol. 1, 22. 

14 1. Kor. 11, 27. 

15 Hebr. 10, 28. 

10 lb. 10, 29. 

17 Jer. 48, 10. 

18 Malah. 2, 2. 

20 Lev. 11, 44. 

19 1. Petr. 1, 12. 

21 Lemmeus 100—103. 

Ovakim je jezikom govorio sv. Ivan apostol, 
koji je ležao na grudima Spasiteljevim. Tim jezikom 
eto govori i duša Franjina, jer je počivala na Srcu 
božanske Euharistije, jer se napajala na izvoru 
ljubavi. 

U tome duhu, u toj žarkoj ljubavi prema Bož. 
Spasitelju u presv. Euharistiji morala su se sva 
braća odgajati, kako piše u drugoj jednoj poslanici 
nekome kuštodu. Takvim životom živjele su i Fra- 
njine kćeri u samostanima (Klarise), a po moguć¬ 
nosti i članovi Trećega reda u svijetu. Taj euhari- 
stijski pokret bio je za ono hladno, mutno i mate¬ 
rijalizirano doba nešto veliko i nečuveno, bio je 
prava križarska vojna. Tu vojnu poveli su na poziv 
serafinskog Oca »braća okrugloga stola«, vitezovi 
svetoga Grala. Euharistija je bila bitna karakteristika 


franjevačkoga reda, a to je i danas. Ona je dala 
legije franjevačkih svetaca, apostola, propovjednika, 
učenjaka i pisaca. Euharistija je jedino i pravo fra¬ 
njevačko blago i franjevački duh. U obnovi euha- 
ristijskoga života prava je Franjina veličina i naj¬ 
veća dobit za cjelokupno kršćanstvo. I to mu se 
kršćanstvo eto danas dostojno odužuje svestrano 
proučavajući njegov duh, usvajajući njegove ideje 
i dižući mu monumentalne spomenike prigodom 
700-godišnjice smrti njegove. On je umro, ali duh 
njegov živjet će navi jeke; dok srce kršćansko bude 
kucalo viteškom ljubavlju za kralja kraljeva, za 
Krista u presvetoj Euharistiji. 22 

22 Isp. Dr. Felder: Die Ideale des heil. Franziskus von 
Assisi 51 ... 


Paul Claudel: 

Djevica o podne. 


(La vierge 

Podne je. Crkva je otvorena. Treba ući sad. 

Ja, Majko Isusova, nisam molit rad. 

Ja nemam ništa žrtvovat ni tražit, ne, 

Ja samo dolazim, da Majko, gledam Te. 

Da gledam Te, od srca plačem i da znam, 

Da ovdje jesi Ti i da ja sin Tvoj sam. 

Ništa, no da u čas, kad sve se zna zaustaviti, 

O podne, 

U mjestu, gdje si Ti, Marijo, mogu s Tobom biti. 

Da ništ ne govorim, tek gledam lice Tvoje, 

I srcu pustim da u jeziku svom poje. 

Da ništ ne govorim, tek pjevam, jer je srce puno 

tako 

Ko kos u pjesme nenadne što misli sipa lako. 

Jer lijepa si Ti, jer si neoskvrnjena, 

Žena u Milosti konačno obnovljena. 


Stuart Merrill: 

Uskrsna 

(Chanson 

Duša mi puna je zvona, što zvone. 

Duša mi puna sad ptica je sva, 

Zrcalo voda ja gledam, gdje sja, 

Blize se zvijezde tu dršćući rone. 

Duša mi crkava puna je cijela, 

Duša mi cvijeća je puna taj mah, 

Pjevaju djeca uz lahora dah, 

Ne mislite, da su baš plakati htjela. 


a nudi). 

Stvorenje si u časti prvoj i u cvatu zadnjem svome, 
Od Boga izašlo u jutro u svom sjaju prvotnome. 

Ti, netaknuta neizrecivo, jer Ti si Majka Isukrsta, 
Koj sama nada je, sam plod i istina u naručju Ti 

čista, 

Jer Ti si Žena, Raj, starinske nježnosti zaboravljene, 
Tvoj pogled odmah će do srca nać i teku suze na¬ 
kupljene, 

Jer Ti si mene spasila, jer Francusku si izbavila, 

Jer ona Ti je ko i ja na misli i na brizi bila, 

Jer Ti u čas, kad kršilo se sve, si pomoć znala dat, 
Jer spasila si Francusku ko mnogi krat, 

Jer podne je, jer mi smo tu u današnji taj dan i sat, 

Jer tu za uvijek si, jednostavno, jer si 
Ti Marija, jednostavno, jer jesi Ti. 

O, Majko Isusova, hvalili Ti svi! 

Prijevod Dragutina M- Domjanića, 


pjesma. 

đe Paques) ■ • 

Duša mi puna arkangjela sada, 

Duša mi puna je poleta svih, 

Slušam Sudbine, gdje rade i s njih 
Puni hambare mi skrovita nada. 

Duša mi puna je radosti same, 

Duša bogova mi puna taj tren, 

Ljubavi, sveži mi oči i snen 
Vodi ti mene svoj put usred tame! 

(Iz »Les quatres Saisons«) 

Prijevod. Dragutina M. Domjanića- 

0. Rudolf Mikulić: 


Franjevački 

Ne mislimo da pišemo historiju franjevačkoga 
školstva, jedno radi opširnosti samoga predmeta, 
a drugo radi malenoga prostora, koji nam je do¬ 
dijeljen na. ovomu mjestu. Imademo pred sobom 
samo tu zadaću, da iznesemo ono stanovište, koje 
zauzimlje franjevački Red prema znanosti i znanju, 
odnosno^ da istaknemo snošaj između znanosti i 
franjevačkoga duha. Drugim riječima, odgovorit 
ćemo na pitanje: da li u franjevačke ideale spada 
nauka i ako spada, koje mjesto zauzimlje ona u 
franjevačkom programu i životu? 

Prema odgovoru na ovo načelno i općenito 
pitanje veoma će se lako moći da prosude konkretni 
slučajevi. Bude li odgovor pozitivan, onda će fra¬ 
njevac moći, bez štete za svoj franjevački duh, da 
se bavi studijem, proučavanjem i znanošću. Bude li 
odgovor negativan, bude li dokazano, da između 
znanosti i franjevačkoga Reda postoji načelna ne¬ 
snošljivost, oprečnost, onda je to jasan dokaz, da 
se nitko, tko hoće da živi prema franjevačkoj 
ideologiji, ne može — da se tako izrazimo — bez 
grižnje savjesti dati na proučavanje i znanost. U 
prvom slučaju pojam franjevac ne bi isklju¬ 
čivao obrazovanost i učenost, dok u 
drugom slučaju pojam franjevac ne bi obuhvaćao 
pojam učenosti i obrazovanja, već bi taj pojam bio 
u tom pogledu srodan neukosti i neznanju. 

Mnogim čitaocima možda nije ni palo na pa¬ 
met, da o tome vode računa. Nijesu došli nikada na 
tu misao, da sebi stavljaju takva pitanja i da ih 
istražuju. Njima je bilo evidentno, vjerovali su u 
to kao u kakav aksiom, da franjevački Red ima 
ideološko pravo na studij i znanost. — To dolazi 
odatle, što nijesu upućeni u franjevačku literaturu 
ili žive u takvim okolnostima, gdje su franjevci 
važan kulturni faktor, nosioci prosvjete i drugoga 
napretka. No tko god je, iz bilo kakvih razloga 
zavirio dublje u franjevački duh, u franjevački život 
i literaturu, mogao se je lako namjeriti na ovo 
pitanje. Treba priznati, da u ovoj stvari vlada 
podvojenost i nesuglasje. Jedni autori istraživačici 
prve franjevačke prošlosti, proučavatelji sv. Franje, 
tvrde,^ da se ne da u sklad, u suglasje dovesti fra¬ 
njevački Red, prema zamisli i osnutku njegova 
Utemeljitelja, sa znanstvenim studijem. Dotle drugi, 
koji proučavaju franjevačku prošlost i bit samoga 
Reda, zaključuju potpuno oprečno od onih prvih. 
Prema njihovu mišljenju naučni studij i obrazovanje 
spadaju u harmoničnu cjelinu franjevačke ideolo¬ 
gije. Sigurno je, da se mišljenja u tom pogledu 
razilaze. 1 

Nadalje, ako promatramo život i rad franje¬ 
vačkih provincija u raznim pokrajinama, narodima 
i državama, zapazit ćemo dosta veliku razliku. Ta 
se razlika očituje u dvostrukoj praksi, koja se ima 

1 Dr. Heribert Holzapfel, Handbuch der Geschichte 
des Franziskanerordens (Herder), str. 268. 


Red i nauka. 

smatrati kao tumač mišljenja i naziranja njezinih 
članova odnosno uprave — vodstva pogledom na 
nauku i znanost. U nekim provincijama zapažamo 
jaku volju, zapažamo sustavni rad i izgrađen plan 
na polju školstva i obrazovanja. Starešinstvo, koje 
stoji na upravi tih provincija, vodi brigu, da njihovo 
školstvo odgovara svim modernim zahtjevima da¬ 
našnjega vremena. Ono ne žali materijalnih ni mo¬ 
ralnih žrtava, da njihovi članovi dobiju što svestra¬ 
ni 6 i dublje obrazovanje. To je praksa, koja nam 
jasno govori, da franjevci hoće da budu važan 
faktor u kulturnom životu svoga kraja. 

Ali ima, kako već rekosmo, i druga praksa, 
koja je oprečna ovoj. Ima provincija, gdje se hoti¬ 
mice ne će, da njihovo školstvo ide paralelno sa 
zahtjevima vremena. Svijesno se izbjegava obrazo¬ 
vanje i studij i to s razloga, što franjevački duh nije 
prijateljski s tim povezan. Svoje obrazovanje ogra¬ 
ničuju na najnužnije. — Pa ako se dođe u vezu sa 
samim franjevcima i upušta se u razgovor o tome 
pitanju, naići će se na dva mišljenja: jedni će nagla. - 
šivati važnost studija i njegovu potrebu, dok će se 
drugi prema njemu hladno držati i donekle osuđivati 
rad onih, koji idu za višim obrazovanjem i kultur¬ 
nim radom. Oni su uvjereni, da je franjevac pozvan 
na kontemplativni rad, rad na čisto vjerskom polju, 
a ima izbjegavati onaj rad, koji se ne bi kretao u 
tom okrugu. 

Sve ovo, što dosad istakosmo, u stanju je da 
donekle pobudi sumnju i kod onih, koji su a priori 
bili uvjereni, da između franjevačkoga duha i zna¬ 
nosti postoji sklad. — Da dođemo do izvjesnosti u 
ovome pitanju, nužno je ići putem izravnim — da 
se tako izrazimo — do kolijevke samoga Reda i da 
ispitamo i iznesemo ono stanovište, koje je zauzeo 
bio u svom životu njegov Utemeljitelj. Da izbjegne¬ 
mo svaku sumnju i da osvijetlimo ovu stvar, nužno 
je istaći bit i zadaću Reda, koja mu je dodijeljena. 
Za svaku sigurnost osvrnut ćemo se i na neke mo¬ 
mente iz najstarije franjevačke prošlosti, koja je 
vjeran i neposredan tumač franjevačke idologije. 

Malo izbližega pogledajmo sv. Franju i njegovu 
ličnost! Ne smije se držati, da je sv. Franjo bio ne- 
nadaren. štaviše, ako promotrimo njegov život, 
način njegova rada, od njegove mladosti pa do 
konca života, zapažamo na njemu mnoge duševne 
odlike, koje su ga dizale iznad prosječnoga tipa 
nadarenosti. Sama priroda nadarila je sina Petra 
Bernardona pronicavim duhom, 2 praktičnim ra¬ 
zumom, kojim se je veoma lako snalazio u društvu 
i brzo shvaćao situaciju i odluke lako stvarao. I 
izvan svake je sumnje, da je sv. Franjo još za mladih 
dana odavao nadarenost, koja je praćena bila do- 


2 Le Monnier-Brković, Povijest sv. Franje Asiškoga 
(Zagreb, 1919.) str. 90 i dalje. 

3 Dr. Hilarin Felder, Die Ideale des heil. Franziskus 
von Assisi, str. 278. (Paderborn, 1923. — Schoningh). 

sjetkama i duhovitim šalama. 3 A njegova bujna i 
živa mašta davala mu je u nutarnjem i vanjskom 
životu onu izvanrednu gibivost u prosuđivanju i 
razumijevanju. Bez ovoga ne bi se dalo protumačiti, 
kako je mladi Franjo bio prvak među omladinom u 
varoši Asizu. Cijela mladost te umbrijske varoši 
kupila se oko njega, njega je sve voljelo i ljubilo. 
Franjo je vodio glavnu riječ na zabavama i igrama 
te mladosti, koja je znala da i u kasno doba noći 
prolazeći ulicama uz pjesmu i svirku 4 uznemiruje 
noćni počinak mirnih varošana. 

Ove prirodne odlike njegova uma i srca, nje¬ 
gove ćudi i fantazije, dobile su, pošto se odrekao 
svijeta i njegovih naslada, svoje usavršenje i još 
veću osebitost. Providnost Božja, koja se htjela da 
posluži ovim veseljakom, usavršila je svojom 
izvanrednom milosti sve one odlike razuma i srca. 
Franjina bistroumnost duha, njegova elastičnost 
srca, bile su vanredna podloga za onu misiju, kojoj 
se je posvetio Franjo u Crkvi i ljudskom društvu. 

Posve je sigurno, da Franjo nije imao kakvog 
stručnog i sistematskog obrazovanja. Otac ga nije 
slao u školu, da na taj način sinu osigura karijeru 
u kojem obrazovanom staležu. Franjo je imao na¬ 
slijediti oca u trgovačkom zanimanju — imao je 
biti trgovac kao što mu je i otac. Zato ga vidimo, 
kako se priučava već zarana tomu poslu — pomaže 
oca u trgovačkoj radnji. — Ali otac, koji je u Asizu 
bio veoma ugledan i poznat trgovac, nije htio da 
mu dijete bude bez ikakve duševne odgoje i obrazo¬ 
vanja. Svomu sinu morao je omogućiti pristup i u 
otmenije društvo. I Franjo je podučavan u fran¬ 
cuskom i latinskom jeziku. 5 Neosnovane su tvrdnje 
nekih starijih pisaca, koji bi htjeli dokazati, da je 
Franjo pohađao i bogoslovski studij. 

Posve je sigurno, da je sv. Franjo poznavao 
sv. Pismo, posjedovao teološko znanje u mnogo 
većoj mjeri, nego oni koji su se tim profesionalno 
bavili, a to nije bio plod studija, već plod njegova 
konteplativnoga života i molitve, plod kasnijega 
čitanja i rasvjetljenja milosti Božje. Njegovo bogo- 
slovsko znanje, koje se očitovalo u propovijedima 
i razgovorima, odavalo je čistu dušu i intuitivno 
gledanje njegova razuma. Njegovo znanje bilo je 
puno života i nježnosti, puno natprirodne vedrine i 
čistoće. Sve je gledao oko sebe; cijelu prirodu i 
vasionu s gledišta filozofije života u evanđeoskom 
svijetlu. Franjo je izgradio u svojoj dusi savršeni 
nazoi; na svijet i život, koji nas zadivljuje svojom 
jednostavnošću i dubinom. On je bio genij posebne 
vrsti, genij u svjetskoj povijesti, koja ga ne može 
zaboraviti, 

Franjo sebe nazivlje idiotom. Ovaj pak 
izraz ne smije se uzeti u današnjem i strogom svom 
značenju, kao da bi Franjo bio potpuno neuk i ne¬ 
obrazovan, da bi ga radi toga mogli nazvati šašavim 
ili glupim čovjekom. Ovaj termin-izraz imao je u 
srednjem vijeku i drugi smisao. Idiotom se zvao 

4 Johannes Jorgensen, Der heilige Franz von Assisi, 
str. 19. (Prevod s danskoga na njemački od Henriette 
Giafin Holstein Ledreborg. Volksausgabe). 

5 lb. str. 14. 


onaj, koji je pripadao lajičkom staležu, a ne sveće¬ 
ničkom. Budući da sv. Franjo za cijeloga svoga ži¬ 
vota iz poniznosti nije htio da primi svećenički red, 
radi toga sebe nazivlje idiotom. 0 No vjerojatno je 
i to, da je sebe tim nazivom zvao iz poniznosti i 
oslanjajući se na sv. Pavla, koji kaže, da ovaj svijet 
smatra znanost križa ludošću. Sveti Franjo ljubio 
je znanost križa i u očima ljudi zemaljske znanosti 
vrijedi kao luda ili idiot. 

Sada dolazimo do toga, da istaknemo ono sta¬ 
novište, koje je sv. Franjo zauzeo u svom životu 
prema znanju i znanosti. Iz njegovih izjava i zgoda 
dade se u glavnim crtama odrediti stav, koji je u 
tom pitanju imao. — Sv. Franjo ljubio je krepost 
jednostavnosti evanđeoske u riječima i životu tako, 
da je nju cijenio više nego druge kreposti. Znao je 
za to često na nju upozoravati i s njom u sklad 
dovesti sve drugo, pa tako i znanost. »Da si mi 
zdravo kraljice mudrosti (sapientia), govoraše on. 
Bog neka te podrži s tvojom sestrom, čistom i 
svetom jednostavnošću (simplicitas).« 

Mišljenje onih, koji drže, da je sv. Franjo bio 
protivnik znanosti i učenosti, pobijaju dokazi i 
činjenice iz njegova života. Neki, kao Sabatier i 
Miiller, hoće da dokažu, kako je svetac do god. 1221. 
bio velik protivnik nauke, istom od toga vremena 
da je zauzeo drugo stanovište prema učenosti i 
znanju. Felder, koji je specijalno proučavao to pita¬ 
nje, kaže, da se iz vrela, koja nam o tome govore, 
ne može nigdje namjeriti na ovaj brzi preokret 
u Franjinu mišljenju. 7 Ovo mišljenje učenoga 
kapucina čini nam se u svojoj bitnosti ispravnim, 
ali samo s nekim nadopunjkom, koji usvaja i Holz- 
apfel. Dopustiti se može, da je Franjo u početku 
svoga Reda bio stroži prema nauci — dosta radi¬ 
kalan, ali da je tijekom vremena doživio malu 
evoluciju. — No načelno nije nikad Franjo bio 
protiv studija i znanja. Onaj pasus u Pravilu (Reguli): 
»Et non curent nescientes literas, literas discere«, 
ne odnosi se na svećenike, već na braću laike i to 
neuke. Sveti Bonaventura piše: »Izjavljujem, da 
Regula zabranjuje učenje ne učenicima i klericima, 
nego neukima i laicima.« — Ima toliko zgoda i 
činjenica, koje nam jasno govore, kako je Franjo 
cijenio i mnogo držao do znanja, koliko je poštovao 
one, koji su bili učeni, obrazovani. Pred svoju smrt 
pišući oporuku svojim sinovima — duhovnoj braći 
stavlja osobito na srce braći laicima, da učitelje 
teologije susreću s velikim poštovanjem i da ih 
visoko cijene kao one, koji daju duh i život. 8 

Ipak ne smijemo tako daleko ići i prikazati 
umbrijskoga Poverella zanesenim i fanatičnim zago¬ 
vornikom znanosti i obrazovanja. Štavise ne smije 
se on prikazati ni u takvom svijetlu, u kojem bi nam 
se pričinjao kao njezin zagrijani i veliki ljubitelj, 

« Dr. Hilarin Felder, Die Ideale des heil. Franziskus 
von Assisi, str. 435. 

7 Dr. Hilarin Felder, Geschichte der vvissenschaflichen 
Studien im Franziskanerorden, str. 65 sq. (Freiburg, Herder. 
1904). 

8 Conf. S. Bonaventura, Epistola de tribus quaestioni- 
bus n. 10, Opera VIII. 335. 

koji bi u znanost^polagao najveću važnost i smatrao 
J e Polaznom tačkom u ljudskom životu i radu. 
Asiski Siromah išao je u tom srednjim putom i do¬ 
dijelio je znanosti ono mjesto u svome Redu, koje 
je uvjetovano njegovom zadaćom i biti. Sveti Fra¬ 
njo bio je glasnik obnove budućih vremena, bio ie 
reformator ljudskoga društva. Svojim ustanovama, 
svojim životom i radom restaurirao je apostolska 
vremena i nanovo oživio duh prvih kršćanskih vre¬ 
mena. 

Povijest nam onoga vremena kaže, a to ističu 
! Franjini biografi i istraživaoci, da je duh vjerski 
i kršćanski život, uza sav entuzijazam među kršćan¬ 
skim narodima, koji su prouzrokovale krstaške 
vojne spao bio na niske grane. Zato je i prinužden 
bio IV. lateranski opći koncil 1215. da izda opću 
zapovijed za sve vjernike, u kojoj ih obvezuje, da 


su ljudi u povijesti ostavili neizbrisive tragove svoje 
licnostL »Jer potpuni ljudi, kojima čitava duša vri¬ 
jedi više, nego njezin pa i najplemenitiji dio sam 
za sebe, ljudi djela i osjećaja ostavili su u 
povijesti mnogo dublje i očitije tragove nego ljudi 
znanosti i uma.« 9 

Fianjo je bio čovjek djela, htio je da ima pri¬ 
stup k svakoj duši i da se približi ljudskom društvu 
i svim njegovim staležima, zato nije polagao glavne 
važnosti na znanost. Put, kojim je on i njegov Red 
imao da se piibliži ljudstvu, nije bio'put znanosti. 
Sredstvo, kojim $e on poslužio, da pokrene ljudstvo 
s mrtve tačke, nije bilo znanje ili mudrovanje ovoga 
svijeta. Nije htio da se njegov Red i njegova braća 
oslone na takvo labavo i usko uporište u životu i 
djelovanju među ljudima. Da je sv. Franjo postao 
čudovište u povijesti ljudskoj, pojava, koja nas za^ 



se moraju jedamput u godini ispovjediti i o Uskrsu 
piičestiti. U takvim vremenima i okolnostima potre¬ 
bit je bio pokret u okviru same Crkve, da digne i 
oplemeni vjerski život, da probudi i odgoji kršćansku 
savjest. To je mogla da izvede samo jedna snažna 
ličnost, puna energije i neslomljive volje. Zapaliti 
zublju kršćanskoga preporoda mogla je samo snažna 
ruka herojskih gesta jednoga Pavla, jer bi drukčije 
svaki pokušaj ostao bez uspjeha, glas, koji vapije 
u pustinji. — Drugim riječima, to je djelo prepo¬ 
roda, kršćanske obnove mogao da izvede jedino 
čitavi čovjek, pun Božjega duha i žara. Pro¬ 
vidnost se je poslužila sinom trgovca Petra Ber- 
nardona. 

Franjo nije bio čovjek znanosti ili umjetnosti, 
nije bio suhoparni teoretičar, čovjek knjige i pera. 
Povijest nas bjelodano uči, da ljudi znanosti i umjet¬ 
nosti ne izvedoše nikad u povijesti čovječanstva 
kakav veći duševni preokret. Jedino ljudi, koji su 
bili ljudi čitava života, duše i tijela, srca i uma, ti 


divljuje, nema sumnje. Da je to postao, ne može se 
pripisivati sjajnim oblicima isprepletene govorničke 
vještine, niti uzvišenosti teoloških spekulacija. 10 

Ima još drugih duševnih vrednota, na koje je sv. 
Franjo, kao na stupove, postavio zgradu preporoda 
i svoje svestrane akcije. Nema dvojbe, da su evan¬ 
đeoska jednostavnost spojena s poniznošću, apo¬ 
stolska revnost u zajednici sa siromaštvom i serafska 
ljubav praćena samozatajom — glavni stupovi, na 
kojima je on podigao svoj Red. To je bitna karak¬ 
teristika franjevačkoga duha i njihova djelovanja, 
koje je moralo imati pred očima riječi sv. Pavla: 
»Propovijedamo, ne u učenim riječima ljudske 
znanosti, već u nauci Duha.« 11 


0 Allgemeine Rundschau, Franziskus-Heft, od 31 jula 
1926., str. 486. 

10 Vita Seraphica, Zeitschrift der sachsischen Franzis- 
kaner-Ordensprovinz, 1924., 2. Beilage, str 13 

11 1. Cor. 2, 13. 

Ne smije se opet otići u drugi ekstrem i držati 
da je Franjo kod svoga Reda zabacio znanost i nije 
htio čuti za nju. Znanosti je on dao onu vrijednost 
i ono mjesto, koje joj je dodijeljeno u kršćanskoj 
ideologiji, u evanđelju. Franjo je znanost smatrao 
jednim sredstvom, a ne svrhom, i to sredstvom, 
kojim svoj život usavršavamo ili život našega bliž¬ 
njega, da bude sličniji životu samoga Boga. Zato 
nauka, koja nema veze s Bogom, koja nema veze 
sa životom i našim djelovanjem, nema prava na 
opstanak, nema mjesta u programu franjevačkoga 
Reda. »Tantum habet homo de scientia, quantum 
operatur — čovjek zna samo ono što uradi«, govorio 
je Franjo i držao se toga načela. To znači, da je 
konačni cilj znanosti u tome, da ona služi životu i 
da život usavršava. Znanje mora postati život. 12 
A nije drugo nego znanost života, a ne samo zna¬ 
nost uma i spekulacije. 

Da ne ostanemo u svijetu općenitih misli i raz¬ 
laganja, pokušat ćemo da se spustimo na vidnije i 
bliže polje same konkretnosti. Kao što je sv. Franjo 
bio čovjek rada, tako je i njegov Red imao — to 
je bila njegova glavna zadaća — da razvije što veću 
i svestraniju aktivnost na polju apostolskoga djelo¬ 
vanja među ljudskim društvom, u svim slojevima 
puka i njegovim staležima. 13 Ovo i jest bit i jezgra 
kršćanskoga demokratizma, koji je prožet onom 
socijalnom maksimom: »non solum šibi vivere sed 
etiam aliis proficere«, što je franjevački Red učinilo 
tako simpatičnim i narodu tako bliskim. 14 

Već ova zadaća, koja je namijenjena Redu, u 
cijelom svom opsegu nije mogla da se ispuni bez 
znanja. U mnogo slučajeva trebalo se latiti znanosti 
kao sredstva da se postigne cilj. U sve sfere ljudskoga 
života trebalo je unijeti novi duh pa i u samu zna¬ 
nost, kako reče učeni protestant Harnack. 15 — Da 
budemo potpuno konkretni, istaknut ćemo glavnu 
zadaću Franjina Reda kao socijalne i crkvene usta¬ 
nove: bila je u propovijedanju Riječi 
Božje. A za propovijedanje nauke evanđelja treba 
znanje, koje se stiče studijem. Sveti Franjo bio je 
toga potpuno svijestan, pa je onako strogo propisao 
za braću, da moraju učiti i kaže, da se od braće 
nitko ne usudi propovijedati, ako nije prije od sta- 
rešine Reda ispitan i ovlašten. Izričito kaže, da 
njihove propovijedi, koje drže puku, moraju biti 
pripravljene i proučene (examinata). — Još je ka¬ 
rakteristično što im zapovijeda, da u propovijedanju 
budu kratki, 16 a ne da svojim dugim razlaganjem 
dosade publici. 

Teološkč znanje, što je u ono vrijeme bilo isto 
što i znanje sv. Pisma, tražio je Franjo za članove 
svoga Reda još i iz toga razloga, što su oni morali 
većim dijelom i dijeliti sakramenat sv. pokore — 
ispovijedi. Pa i sama je Crkva za tu službu kao i za 
propovijedanje tražila teološku spremu onoga vre¬ 
mena. A Franjo, kao odani i poslušni sin Crkve, nije 

12 Johannes Jorgensen, op. cit. XVI. 

13 Dr. Felder, Geschichte... op. cit. str. 2. 

11 lb. str. 11. 

15 Dogmengeschichte, III 3 , str. 381. 

16 Conf. Regula, caput IX. 


mogao da ne usvoji i da ne provede ove odredbe u 
svome Redu. 

U okviru ovih načela i misli, počelo se, prema 
okolnostima i prilikama, u početku samoga Reda i 
za života Franjina da razvija školstvo među franjev¬ 
cima. — Prigovor nije opravdan, ako se hoće i pri¬ 
mjećuje, da je Franjo bio protiv školstva i studija, 
jer ga u Reguli nigdje ne propisuje. To dolazi odatle, 
što nijedan utemeljitelj starijih Redova, pa ni sam 
sv. Dominik, nije spominjao školstva u Reguli, 17 a 
i radi toga, što u početku Reda nije obuka bila 
organizirana, nije se školstvo bilo osovilo na svoje 
noge i nije imalo tolike važnosti, jer su u Red dolazili 
zreli ljudi. 

Posve je sigurno prema svjedočanstvu sv. 
Bonaventure, da je Franjo vodio dosta strogu evi¬ 
denciju, da se studira sv. Pismo. To nam potvrđuje 
i ova zgoda. U nekom samostanu ni jesu imali fra¬ 
njevci nego jednu knjigu sv. Pisma. Braća su se, 
razumije se, mogla samo rijetko služiti, jer bi knjiga 
išla od jednoga do drugoga, naizmjenice. Da toj 
nestašici i sporosti doskoči, rastavi svetac listove 
knjige i podijeli ih među braću, da mogu studirati, 
a da jedan drugoga ne pometa. ls 

No pod konac života sv. Franje vidimo jasnije 
konture školstva u Redu, koje pokazuje organiza¬ 
ciju. Stupivši u Red sv. Ante, koji je svojom zna¬ 
nošću mnoge krivovjerce obratio, postade prvim 
učiteljem teologije u Redu. Radi njegove svetosti i 
učenosti cijenio ga je sv. Franjo, piše mu pismo, u 
kojem ga nazivlje bratom i svojim biskupom. 
»Drago mi je, piše on, što braći predaješ sveto bogo¬ 
slovlje, ali neka radi studija u njima ne utrne duh 
svete molitve i pobožnosti, kao što stoji u Reguli. 
Da si mi zdravo.« 19 — Tako je Bolonja postala 
prvim učevnim zavodom franjevačkoga Reda, na 
kojemu je djelovao sv. Ante. A istodobno oko g. 
1225., godinu dana pred Franjinu smrt, nastade 
veliki franjevački »studium generale« na pariškoj 
univerzi, gdje predaje prvi franjevački učenjak 
Aleksandar d’Ales, čiji je učenik bio sv. Toma i 
Bonaventura, a sveučilišnim propovjednikom biva 
Grgur Napuljac, provincijal franjevački u Parizu. 

Osim Bolonje i Pariza franjevački Red razvi 
osobitu djelatnost na polju školstva u Engleskoj i 
to na univerzitetu oxfordskom. Zaslugom engleskih 
franjevaca ta univerza dođe do takva ugleda kao 
nikad prije ni kasnije. Jedva je brojila prije 3 hiljade 
slušalaca, a pod vodstvom franjevaca pope se broj 
čak i do 15 tisuća akademičara. 20 Toj visokoj školi 
dade još veći ugled franjevac Ivan Duns Scotus, naj¬ 
dublji i najkritičniji filozof, i Roger Bacon, veliki 
matematik i prirodoslovac. 

Trinaesto stoljeće je najsjajnija epoha franje¬ 
vačkoga školstva i Reda uopće. Aleksandar Haleški 
(f 1245.), sjedi na katedri glasovite pariške uni- 
verze, uvodi novu metodu u teološku znanost, po- 


17 Dr. Felder, Die Ideale... str. 442. 

18 lb. 441. i 442. 

19 Celanus Vita II. str. 236. cit. kod Le Monnier-a- 
Brković II. str. 48. 

20 Bogoslovska Smotra, god. 1926.., br. 4. str. 556. 

služivši se Aristotelovom filozofijom. Iza njega do¬ 
lazi na istu stolicu njegov učenik sv. Bonaventura, 
koga Gerson smatra najvećim crkvenim naučiteljem. 
Nadalje susretamo se tu sa Guilelmom Occamom, 
već spomenutim Rogerom Baconom i Duns Scotom. 

Ova historijska činjenica, naime veliki zamah 
i rad na znanstvenom polju i to odmah neposredno 
iza smrti sv. Franje' govori nam jasno, da se zna¬ 
nost može u veoma lijep sklad dovesti s franjevačkim 
duhom i Redom. Sigurno je ta prva generacija, u 
koju ubrajamo i Franjine učenike, mogla biti, a i 
bila je najbolji tumač Franjinih misli o zadaći i biti 
samoga Reda. »Priznajem pred Bogom, piše sv. 
Bonaventura, da sam zato uzljubio život sv. Franje, 
što je on sličan postanku i usavršivanju Crkve, koja 
je najprije nastala od prostih ribara, a poslije se 
razvila do najslavnijih i najučenijih naučitelja; a to 
ćeš vidjeti i u Redu sv. Franje.« 21 

Dakako da je studij u Redu ograničen bio na 
proučavanje sv. Pisma ili teološke znanosti, koja 
je još bila dosta primitivna i nesustavna. Ali tokom 
vremena polje znanstvenoga studija proširilo se 
nadalje. Sv. Bonaventura, taj predstavnik franjevačke 
znanosti i najbolji tumač franjevačkoga duha i men¬ 
taliteta, napisao je posebnu knjižicu »De reductione 
artium ad theologiam«, gdje dokazuje, da je pri¬ 
rodno znanje osnovka i za natprirodnu spoznaju. 
Obadvije znanosti, prirodne i natprirodne imadu za 
cilj Boga, a i isti početak-izvor, vječnu Istinu. Kao 
što je sv. Franjo imao svagdje u prirodi i svemiru 
pred očima Boga, na svakom koraku nailazio na 
tragove — dokaze Njegove mudrosti i dobrote, tako 
isto franjevačka znanost ima najužu vezu s Počet¬ 
nikom svih stvari. 

Posve u skladu je s ovim, što Franjo nalaže 
svojoj braći, koji rade bilo tjelesno — ručni rad, 
bilo duševno-znanstveni rad, da rade pobožno i da 
ne ugasne u njima duh svete molitve i pobožnosti. 22 
A njegov prvi biograf Tomo Celanski kaže, da bi 
ga u duši odveć bolilo, kada bi tko od braće tražio 
znanost, za njom težio, a zanemario duševni i kre¬ 
posni život. 

21 Opera omnia VIII. 336. Citirano iz Holzapfela op. 
cit. str. 269. 

22 Regula, cop. 5. 


Prema dosad rečenom izlazi kao nešto oče¬ 
vidno, da franjevačka znanost nije samo znanost 
ukočenoga intelekta, već znanost čitavoga čovjeka 
i njegova života, znanost cijele duše — razuma i 
volje, srca i ćudi. — Nažalost današnje naše doba 
još čeka spas i poboljšanje od znanosti, koja je po¬ 
stala idolom i očekuje od nje odgovor na sva pita¬ 
nja. 23 Ovo naše doba, doba ukočenosti i tehničke 
proze, ubija svaki idealizam, ubija i zadnju klicu 
života. Dobro je rekao neki njemački publicist: Mi 
imamo mnogo toga; publikacija i knjiga, čiji broj 
raste gotovo u neizmjernost, ali nemamo ništa, čim 
bismo mogli da obnovimo individualni i socijalni 
život, umjetnost i poeziju, radi toga što nam manjka 
duh, koji oživljava i osvježuje, i to pravi franjevački 
duh, koji nam danas u svakom pogledu bezuvjetno 
treba. 24 I na koncu zaključuje dovikujući današ¬ 
njemu vremenu: »Mehr franziskanischen Geist — 
Više franjevačkoga duha!« Ispravno je 
rekao dosta poznati njemački javni radnik Ude, da 
bismo mi u ovo naše doba imali upregnuti sve sile 
da se provede načelo u životu društva: Znati 
htjeti, 25 a to će reći povratiti se načelu života 
sv. Franje i franjevačke znanosti: »T a n t u m 
habethomo desc'ientia, q u o n t u m ope¬ 
ra t u r.« 

Na koncu ističemo tu činjenicu, da danas 
franjevački Red, izuzevši neke pokrajine, ne po¬ 
kazuje onu osebujnost i aktivnost na polju znanosti, 
kakvu je nekad razvijao. Franjevačko školstvo stoji 
danas na dosta niskim granama. Tu bi trebalo re¬ 
forme, trebalo bi života i onoga poleta, koji zamje¬ 
ćujemo u počecima samoga Reda. To možda nije 
toliko potrebno za sam Red, koliko za naše doba, 
koje očekuje renesansu na ovim poljima današnjega 
života, pa i u znanosti. Zato ćemo i mi završiti rije¬ 
čima: »Više franjevačkoga duha!« 

23 Dr. Dietrich v. Hildebrand, Der Geist des heil. Fran- 
ziskus und der dritte Orden, str. 2. i 3. — Theatiner-Verlag, 
Miinchen, 1921. 

24 Wochenschrift fiir Kultur, Politik und Volks- 
wirtschaft, Wien, 2. Oktober 1926. S. 8. 

25 Charakter und Charakterbildung, u predgovoru. 
Styria, Graz und Wien 1923. 


F. As. Marković: 

Usahnite jednom 
Vi zeleni vrijesi! 

I ne vijte 
Vijenac 
Sunčane rose 
Sanjama mojim, 

Da mi se čela ne taknu 
Lijepe ruke 
i 

Nestašni smijesi 

ne ću, da mi kite moje kose. 

Usahnite! 


Tumba. 

Da. 

Jer ja hoću, da akordi 
moje duše 

zauvijek za Vas urnru, 

I da se uguše, 
kao nijemi zvon 
nečujnih psalama 
u koralnoj boji. 

Čije melodije 
razumjet će 
samo 

On. ■ 1 

A. V. Mihičić: 

Iz zbirke „Prelomljene zrake“. 


Molitva. 

Bože, 

Hrastovi Ti se klanjaju na planinama 
Trava Te slavi pod rosom, 

Cvijet pod cjelovom sunca, 

Ja pjevam u dodiru boli. 

Gospode, 

Sluga Te Tvoj ponizno moli, 

Daj da mu pjesma proključa nova 
Ne zvukom što zvoni da trepti, ronioni i laže 
Već srcem što bukti ko glavnja u noći, 

Dušom što Te traži i zove 
I djelom. 

I tako da u odijelu bijelom 
Pred tobom ko dijete prosiplje cvijeće 
Iz bašta 
Iz šuma 
Iz dola 

A1 najviše crvene latice kržljave sreće 
Što na zemlji procvasti može — o Bože! 

Danas i 

Danas još ne 

A1 sutra možda i na mom pragu zatitra sunce. 
Propuzi preko poda, 

Uznjiše zlato u paukovoj pređi na zidu 
I ostavi kao vizit-kartu 

Jedan crveni cvijet, ili kap zgrušane krvi na stolu 
Sa zlatnom adresom: 

— Fra Vidu! 

Ali danas ne. Duša mi zebe ko pile 
Koje je očaj milovao dok ga je kiša bila. 

Tražeći glavom svijetlo ispadoh van majčina krila. 
Sad operušan drhćem 

Masline. 

Smokve se bestidno smiju, 

Trs opit izvaljen trabunja i gori, 

Breskova grana ko rana 
Na usnama zori. 

Samo maslina šuti tuđa, žalosna i sama. 

Masline cvjetaju da kandila bdiju 
1 mole za čovjeka u danima 
Kad su ulice pune sunca a hramovi puni sjena, 

Ruke pune blaga, srca puna tuge, 

Srce vrutak pjesme, doziva i sreće 
A žalost pred dvorima šeće. 

U danima bijede tuga će moliti sama 

Iz dubina... 

I tako masline cvjetaju da kandila bdiju 
I drhću nad ljudima koji su previše sretni 

pa ne znaju ni gdje će ni kada, 

I za one pred kojima je umrla nada, 

Ostali će molit i sami 

u tami. 


Odgovor. 

Još uvijek živim. 

Drumove orem, magle žanjem i sivim. 

U mojoj sobi na zidu visi jedan sv.-Otac Frane 
Komu su na rukama i nogama procvjetale rane. 
Pred njim na stolu — par knjiga, nekoliko ispusenih 

cigareta, 

Dva koluta od dima 

Što se razvlače i otanjuju ko svileni san 
I tri zgažene ruže po tlima. 

To sam Ti ja, moja sreća i moj stan. 

I Bog je s nama. 

Protjerala Ga samoća iz hrama 
Pa primio ga ja u potkrovlje. 

Kad me napuste i magle, — imati ću još uvijek druga, 
a kad nas zazove ševa izaći ćemo na polje, 

Da skupljamo cvijeće i zrnje 

Te veselimo koji su žalosni i hranimo koji su gladni: 
Ptice, prosjake i stare ocvale drolje. 

Inače otkad je On sa mnom 
Pjevam sve manje i tiše, ali uvijek sam dobre volje. 

sutra. 

Dok mi se negdje duboko svim bićem mrak teški 

talasa bez glasa. 

Smijte se, smijte se, smijte ko ludi, 

Ali ipak oprostite! 

I ja opraštam vama jer vi ste samo ljudi. 

Glumac zaboravio rolu 

Sad nešto mumlja o pilećem bolu . . . 

Smijte se, isfućkajte budalu 

Ali nemojte, braćo zaboraviti 

Utrgnuti jedan mali cvijet i položiti ga pred oltar 

Gospe od sedam žalosti. 

Nemate li cvijeta 

— izmolite za me jednu molitvicu malu. 
Lastavice. 

Sv. Frano je volio sunce, brata vuka i sestre ptice, 
Ja volim more, daleka jadra puna sunca i lastavice. 

Njihove su visine: zvonici, crkve, pučina. 

Let im je kao crni trak nekog ugaslog sunca: 

Ko zna? Možda su one zbilja crne zrake ugaslog 

sunca života ... 

Radi toga one i sjedaju u jatu 
Na prozore, zvonike i groblja 
I mole kao crne kaluđerice 
U proljeće kad se radost budi 
I u jesen kad hrizanteme cvatu. 

I ja bih htio biti s njima, 

Ali one su lijepe nedohvatne i brze, 

I dok im ruke pružam da sjednu 

One se dižu sve više i pjevaju iznad oblaka: 

— Digni se brate! Mi ne stupamo po tlima. 


Vinko Premuda: 

Razno o sv. Franu 


U nas Hrvata širili su štovanje sv. Frana 
asiskog njegova duhovna djeca. Da ne navađam 
drugo, spominjem samo krčki samostan, prije kon- 
ventualaca, sada trećoredaca, podignut koncem 13. 
stoljeća sa crkvom sv. Frana i istoimenom bratov¬ 
štinom. Latinski krčki statut (1. knj. 52. gl.) ističe 
bestetnost i nepovredivost (indemnes et immunes) 

. red pvnika, prijeteći prekršitelju globom od sto 
zlatnih dukata i izgonom a tjelesnom kaznom kad 
ne bi imao čime platiti. 

Kako je sv. Frano g. 1228., dvije godine nakon 
smrti, podignut na čast oltara, spominju ga i 
crkvene glag. knjige tiskane i pisane. Redovnici ga 
časte više puta kroz godinu pa i koledar II. no- 
vljanskog časoslova, napisanog od popa Martinca 
pod kraj 15. vijeka, ima 24. (sada -25.) maja »pre- 
neseme svetago frančiska; 17. sektebra: prietie 
ran ; 4. oktembra: frančiska ispovćdnika, dupleks 
veliki svemu redu«. 1 

Ta služba sadržaje i dosta poezije uza svu 
ozbiljnost i pouku. Tu se veli: »Frančiskb mužu 
atolikn i vast apostolikb ... krasota zakonb, vo- 
ditem mnihomb... uho svoe dae pticamb dubrav- 
nimb... Frančiskb rabb božii i prietlb, višriago, 
reda^ male bratie nastavnikb i dužb, zavistnikb 
ubozastva, obrazb pokaenie, placarb resnoti, zrcalo 
svetine«. 2 

Iz njegova ukopa i prenosa sv. moći u kratko: 
»Preide že čbstni otacb ot šego mira. č s i e. (1226.) 
dnb. g. (4.) meseca oktebra vb dnb sobotni večerb 
pogrebenb v dnb nedelni... Pltb ubo ego ... eže 
kb čr nosti priklariaše, belostiju velieju svatliše se 
i lepotu zvezdi -kazaše ... Udi že ego toliko gib’ki 
1 me jr’ki • • ■ leki udi otročaskije vrsti... Egda bo 
v piebeloi piti čavli čr’riahu se, rane že rebarb ego 
aki rožanb cvetb protulitni cvatućb črvleriahu se . . . 
Telo ego ... č s j. (1230.). dz. (8.) dnb meseca ijuna 
pnneseno estb . . . emuže juže cvatuću meju onemi 
cvetci nebeskimi nasaždenie večnago kosti one 
blažene ot mesta svoego čbstnimb plodomb procva- 
toše. .. Ibo slepimb, nemimb i gluhimb i hromimb, 
gubavimb i besnimb, na mori isprovrženimb i 
uznikomb ego utežani balovanie podajut se ... Na 
i mnogimb mrtvimb po riemb divno vskrešenie 
skaza.. ,« 3 


1 25. maja prenos sv. Frana; 17. septembra primitak 
sv. rana; 4. oktobra: glavna svetkovina za cijeli red. 

Franjo, muž katolički i sav apostolski... krasota 
zakona, voditelj monaha ... prisluškujuć poj šumskih pti¬ 
ca ... Franjo sluga božji i prijatelj Višnjega; osnovatelj 
male braće i vod, zavidnik uboštva, primjer pokore, glasnik 
istine, zrcalo svetinje. 

3 Preminu s ovog svijeta časni otac 1226. četvrti dan 
mjeseca oktobra u subotu večer, pokopan u nedelju ... Put 
njegova, koja bijaše više crna, svjetljaše se velikom bjeli¬ 
nom i kazivaše sjaj zvijezde... A uda njegova tako gipka 
i mekana kao u djeteta ... Kada se crnili čavli u bijeloj puti, 


iz naših strana. 

»/že koliždo semu ispravleniju priložei se, 
mir na riih i milost na Izradi božii«. 

Služba sv. Frana, prevedena s latinskog, dulja 
je u I novlj. časoslovu a ima i više himna nego u 
a* U v '° nie ? u neki listovi istrgnuti. Himne jesu: 

»Mnozastvo čudesb — V nebesceemb cesarstve __ 

Plescite narode ubogi — Krasoto zakonb — Ot križa 
hristova.— Ot križa bliskajuća se«. — Ove dvije 
posljednje dolaze u službi stigmatizacije. 

Kao primjer navodim himnu glavne svetkovine 
na pohvale u izvorniku i prevodu: 

Plešćite narode ubogi 
otcem nišćimb obogaćeni 
hvaloju službi pitija 
ot šego saska ožetiemb. 

Si nevinanb pravb smerenb 
mira delatelb ljubitelni 
svetlostb v sasude zemalneemb 
svate se svetlostiju kr’kosti. 

Nečastnim odeniemb odenb 
svetimb plamenemb vzgaraet se 
zimu pobedi palajuću 
egda nosi rani hr’stovi. 

Pltb toli mirskae s’tirae 
vragi zali popirae 
pobeditelb venacb zlati 
uteže egda uči. 

Nišć ot mira ishodit 
v’ nebesa bogat vhoditb, 
sietb dari silnie 
nedužnimb rani iscelae. 

Resni otče nišćih nasb 
stvori duhomb pričestniki. 
nasb vzvrati k višnimb 
vshićenihb ot semrti. 

Otcu i roenomu 
tol paraklitu svetomu 
krasota čbstb slava budi 
šego utežaniemb namb 
večnae radovanie. Amenb. 

(Plešći narode nevoljni, 
obogaćen ocem ubogim, 
hvalom službe i ožetom 
pićom od ovoga sasca. 

On^ nevin, pravedan, smjeran, 
brižno nastojeć o miru, 
svjetlost u zemljanom sudu 
svijetleć u krhkosti. 

Nečasnim odjeven ruhom 
svetim plamom uzgorio, 
hladnu zimu pobijedi, 

crvenile se rane njegovih rebara ko ružin cvijet, kad pro¬ 
cvate na proljeće... Tijelo njegovo preneseno dne 8. juna 
1230. i dok on jurve cvaše med cvijećem vječnog rajskog 
perivoja, procvaše one blažene moći časno sa svog mjesta 
lijekom za slijepe, nijeme, gluhe i hrome, gubave i bijesne, 
brodolomce i uznike. Pače po njemu uskrsnuše i mnogi 
mrtvi. 

jer nošaše Hrista rane. 

Prezrev put i zemaljštinu, 
zle dušmane pogazivši, 
pobjednik vijenac zlatni 
zavrjedi jer uči. 

Ubog sv’jeta se odrekao, 
bogat u nebo ulazi, 
sije darove kreposti, 
nemoćnim rane cijeli. 

Istini oče ubogih, 
duha svoga nam isprosi, 
i vrati nas k višnjim 
otete od smrti. 

Bogu ocu i Rođenom, 
svetom još Utješitelju 
dika, čast i slava, nama 
po zaslugam ovog 
radosti vječite. Amen.) 

* * * 

Franjevci su u našim stranama širili i treći red 
među svjetovnima obojeg spola. Svjedoče nam o 
tome: regula (pravilo) pokornih ... tretoga reda ... 
ku potvrdi mikula papa četvrti — ova se nalazi u 
glagolskom Klimantovićevu obredniku ili zborniku, 
svršenom 1512. — i druga u košljunskom zborniku, 
napisanom po prilici u isto doba. Prva je prevedena 
mješavinom glagolice i živog jezika, a ona potonja 
pučkim starim jezikom. Košljunski rukopis ima da¬ 
pače dvije regule: kraću i opširniju. 

Sva ova pravila sastavio je sv. Frano, samo su 
kasnije nešto preudešena prema prilikama vremena. 
U njima se propisuje prava pobožnost kršćanska i 
bratinska ljubav te skromnost u ponašanju i nošnji. 
»Braća da nose plašće i rukave zatvorene. Sestre 
tolikoje jimaju nositi plašće i tonike od sukna umi- 
ljena bez grišpe (nabora), od kadmenov (krzna) 
more se dopustiti po običaju od mista... veli 
tobolci i pasi nimaju biti od svile (gl. 3.). — Nimaju 
hoditi na skupšćine nepodobne kako su tanci ali 
jina veselja od ovoga hinbenoga svita. Gluncem ali 
jinim hincem nimaju ništar dati ali darovati, (gl. 4.). 
— Braća nimaju nositi oružje za boj nego za 
osloboditi svetu crikvu, veru karšćansku i grad svoj. 
(gl. 6.).« 

O pobožnosti našeg naroda prema sv. Franu 
svjedoče nam i česta hodočašća k njegovu grobu 
u Asiz, kada ne bijaše parobroda i željeznica. Evo 
nekoliko primjera iz protokola glag. nodara Jurja 
i Ivana Sormilića. Dne 26. I. 1734* »u poljica u 
nenadić poštovani pop Mikula Nenadić čini svoj 
taštamenat: pušćam netjaku popu Matiju Smiloviću 
ednu košulju, i edne brageše i ednu halju debelu od 
sukna da moli boga za me. ... edno mesto orano 
u kunfin od gumaja, zove se liha, i brajde ke se tiču 
od rečenoga mesta oranoga, zove se batuža... 
z obligom da gre ali pošle ednoga človika obajt 
prošćenje u v a s i ž za duše od purgatorija.« 

10. 10. 1744.: 4 5 »u kaštel od dubašnice u selo 
sv. Antona jure kralić (otac popa Iva Kraljića, glag. 
pisca)«, ostavlja drugom sinu Antonu »da e obligan 

4 Protokol šesti Jura Sormilića. 

5 Protokol sedmi Ivana Sormilića. 


poit zet sveto prošćenje u vasiž za odpušćenje mojih 
grihi šubito po mojoj smrti... i vrtal z ulikami kol 
lokve od kalića da e obligan poit zet sveto prošćenje 
u vasiž za pokojnu maru... svoju mater i da jima 
činit reć tri mise ednu u širolu a drugu u loret a 
tretu u vasiž i ako on ne bude mogal poit da 
pošle«. 

Taštamenat jakova turčića p. luke iz sela 
Turčić od 9. 4. 1770.: ». . . pušćam matiju momu sinu 
moi lapat ki se zove u polje z nikoliko jarbuli od 
brajad nutri... i ono ča e u isto pole braidano 
z obligom da gre obait sveto prošćenje u vasiž 
za dušu moju.« 

31. 8. 1781.: »u dubašnicu u selo u dvoranu u 
kuću poštovanoga popa luke šegulje:... pušćam 
moju pralicu i bat od železa i mejkaču i motiku i 
rankun i ednu bukaletu (majoliku) vasižan- 
sku i dvi bukalete sidaćice (trbušaste) ednu veću a 
drugu manu i tri pijati (tanjura) i dvi zdelice i moi 
bilj i ednu poriavu i ednu slamnicu i ednu bačvu ku 
sam kupil ovo leto pasano (prošlo) i edno barilo i 
pol mašta i tri mine ozinca i šest kvarat frmentuna 
(kukuruza) i ednu košulju novu .. .« 

* * * 

Iz košljunskog zbornika: 

Molitva po komuniom (pričesti). 

Duše Isukarstova posveti mene. 
tilo Isukarstovo shrani mene. 
karvi Isukarstova opoj mene. 
vodo rebar Isukarstovih spasi mene. 
muko Isukarstova ukripi mene. 
o slatki Isuse usliši mene i 
ne dopusti meni odiliti se od tebe. 

Pjesmica Bogorodici. 

Zdrava divo milostiva — zvizdo funca svitlia. 
Majko božja slavna — veće slaja ner satja, 1 
Čerlenija veće nego rožica — od žilja 2 bilija. 

Svaki sveti tebe čtuje — svaka kripost tebe uresuje 
na nebesi najviše. Amen. 

Sv. Bernardo i davao. 

Reče ove riči djaval svetomu Barnardu a to 
kada staše na svetoj molitvi ter se trujaše mnogo 
kruto. Ča se toliko trudiš na svetoj molitvi? Ja 
znam da u saltiru jesu sedam veras: koji versi ako 
gdo reče svaki dan devoto znaj da neće moći zgi- 
nuti nigdar i tolikoje dan od priminutća svoga hoće 
poznati. Reče mu sveti Bernardo: reci mi jih koji su 
ti versi. A on reče: neću zač ne želju spasenje od 
duš nego osujenje i vazda nastoju na to. Tada reče 
sveti Bernardo: djavlu ako mi jih nećeš reći ne haju 
se ništar pokle su u saltiru a zato oću [jih] svaki 
dan govoriti vas psaltir ter ću jih reći. Videći djaval 
da će većše dobro učiniti i zato mu reče: ovi su 
versi. — Prosvitli oči moje: da nigdar ne zaspim na 
smarti. A to neka ne reče nepriatel moj: primogoh 

1 od saća. 

2 Uljana. 

njega. 3 — Govori’ sam jazikom mojim: gospodine 
daj mi na znane konac moj. I broj od dan mojih 
ki jest da znam ča meni potribuje. 4 — Čini sa 
mnom zlamerie u dobro: a to da vide ki me nenavide 
i da se budu sramovati: jere ti gospodine pomogal 
si mene i utišil si mene. 5 — O gospodine od istine 
odkupil si mene i zato v ruke tvoje priporučam duh 
moj aliti dušu. 6 — Rastrgal si gospodine uze moje. 
tebi ću posvetiti žarlstvo hvale i jime gospodinovo 
oću zvati. 7 — Poginu bižane od mene: i ni ki jišće 
dušu moju. 8 — Vapio sam k tebi gospodine, reka’ 
sam ti si moje ufarie: dil moj u zemlju živućih. 9 

3 Ps. 12,4. 

4 Ps. 38,5. 

5 Ps. 85,17. 


Na prvi mah čini se apokrifna ova stvarca, a 
priopćujem ju zato, jer će ovih sedam stihova psal- 
tira biti najstariji možda prevod u živom hrvatskom 
jeziku; svakako su stariji od prevoda fra Luke Bra- 
čanina, od koga imamo rukopis iz g. 1598. (izdao 
dr. Petar Karlić 1917. pod naslovom: Psalmi Davi- 
dovi). Zanimljiva je riječ ž r 1 s t v o, koja dolazi 
dva puta u ovom zborniku mjesto žrtve ili pri¬ 
kazanja. 

I s ovim svršavam ovaj svoj članak. 


6 Ps. 30,6. 

7 Ps. 115,16. 

8 Ps. 114,5. 

9 Ps. 141,6. 


F. As. Marković: 


Umor. 


Oh! Ne mogu. Vatra. Oganj. Suha mi usna gori. 
Grudi sažiže mi plamen i žar Tvoj pali. 

Sve hoće, da Ti radosno vrisne i himan Ti ori — 
Ah, — ja ne mogu . . . Oganj taj jaki, molim Te, 

stišaj i zalij. 


Odviše, odviše moćna je vatra Ljubavi Tvoje. 

Oh, kako to žeže, žari — Oh, zašto tako ljubiš mene? 
— Evo i sestrice ptice od umora padaju na hvoje. 

1 potoci i cvijeće — i brat hrast, — sve, — sve 

vene... 


Sve gori. Sve sažiže se u ljubavnom ognju, o Isuse! 
Zelena travka plamenom gori na suhoj grudi... 

— Oh! ne mogu! Što ću? Sva stvorenja sažižu se 

U žaru. U vatri i ognju. Oh milostiv, milostiv budi, 

— Jer svaki Tvoj stvor plamenom gori. — A najviše 

moje grudi. 

Što ću? - - - Znam! Osvetit ću se. Poći ću opet u se. 


Mistični sijerci. 

(f Đ. Sudeti.) 

Iz ovog povijesma 
finih niti duše 
niče naša pjesma 

nekazana nikom zujem svojih riječi 
tek ćućena jasno hlaptom sve nutrine. 
O da, riječi prazne 
ovih tmurnih dana 

za nju su ko noći izblijeđele, mrazne. 
Ko krik sure ptice iz dna rasjeline 

U noćima ovih istrganih dana 
kao svjetionik naše staze kropi 
sjaj mističnog svijetla. 

I mi svoje duše, pune gorkih rana 
donosimo u mlaz tog tajnog svijetla 
da okove leđne s duša mraznih topi. 

A čahura kad se razvije nad njima 
i mistični sijerak protka ih posvenm 
zuj zabruji tajni nenadno u svima: 
duša tad je svaka stih vječnog Poema. 

Pop glagoljaš: 

Franjevci i hrvatska glagolska knjiga. 


Svečani svezak »Nove Revije« đonio je lijepih 
članaka o zaslugama franjevačkog reda uopće pa 
i kod nas, samo o radu za glagolicu nema skoro 
ništa. Zato ću pokušati u par crta i o tomu nekoliko 
i rasvjetliti koješta, što nije kod nas poznato. 

Jamačno je taj red već za rana dospio u našu 
domovinu i raširio svoj djelokrug po svim našim 
krajevima. Drugi stariji redovi uzmiču, a Franjevci 
ostaju i u najtežim prilikama, kao u Bosni, premda 
je mnogih crkava i tamo nestalo. Sasvim tim oni 
rade i književno. Dakako ta je knjiga namijenjena 
u prvom redu duhovnim prilikama. Odatle »pištule 
i evanđelja« fra Brnardina Splićanina i Ivana Ban- 
dulovića Skopljanina, pretiskana, kasnije desetak 
puta sve u Mlecima. Izdanje 1613. i 1718., a bit će 
i u drugima, nosi grb dalmatinski i bosanski na 
čelu i slike sv. Gaja i Ivana trogirskoga, sv. Ćirila 
i Metoda i blaženog fra Anđela Z. B. (što znače ova 
slova ne znam). Ono od 1613. ima sliku Naviještenja 
Gospina i ozdo napis: Se raba Gospodnja. Kasnije 
imamo izdanja tog »tumača«, (Talijani zvali ga 
»tolmazzo«) od fra Petra Kneževića, Kninjanina iz 
g. 1773. pri Ivanu Novellu (ne Novoselu, kako ima 
Kukuljević) i od g. 1838. fra Ante Jukića, definitura 
provincije svetoga Otkupitelja. Ovo je izašlo tiskom 
Ivana Krst. Merlo sa potvrdom mletačkog patri- 
jarke J. kardinala Moro te je samo prepečatano iz 
onoga s nadostavom poslanice i evanđelja za svet¬ 
kovinu »prislatkoga Šarca Isusova«, čiju sliku imade 
na početku s napisom: Daj mi sinko tvoje šarce, 
Evo ti moje. 

Franjevci brinu se za tisak i drugih crkvenih 
knjiga. Možda je i editio princeps glag. misala od 
1483. trud kojeg franjevca ili drugog redovnika. 
Tako je fra Paval Modrušanin, konventualac, pri¬ 
redio drugo izdanje istog s malom razlikom i 
štampao u Mlecima 1528. »po frančišku bindoni i 
Mafio pasino tovariši«. Zadnji list kaže nam: 
Svršenie misala po zakon rimskoga dvora. A ko- 
režena I po fratru pavlu modrušaninu ote reda 
serafika sve I tago frančiska konventovali. nareeni 
i urdinani [ po zakonu kopie i misala hrvačkoga 
ništaru I neumankano da veće pridano. ako bi ko 
slo! vo edno za drugo ali ča ino ne kln! te na 
blagoslovite. 

Brzo su iscrpljena i ova izdanja i kasnije iz¬ 
danje Kožičićevo od g. 1531., koje je taj biskup 
modruški štampao na Rijeci »v hižah svoego pre¬ 
bivanje«, kao i prijašnje izdanje Baromićevo (Senj 
1494.). Osjeća se potreba novog izdanja. Umoljen 
je zaslužni fra Franjo Glavinić i on se zauze te su 
iz Graca stigla na Rijeku glag. i ćirilska slova, što 
su ih bili zaplijenili protestantima. Kad su ova 
otpremljena u Rim predložio je za taj posao fra 
Rafaila Levakovića, Jastrebarčanina. Zadaća njegova 
ne bijaše laka i on joj ne bijaše dorasao. Trebalo je 
hrvatski misal i časoslov dotjerati za glagoljaše 
prema latinskome po odredbama tridentskog zbora. 
Ipak je brzo izašao njegov »Missal Rimskij va ezik 


slovenskij« tiskom Propagande g. 1631. a »Časo¬ 
slov Rimskij slavinskim ezikom« g. 1648. Nesreća 
je htjela da je došao u dodir s Metodijem Terleckifn, 
Rusinom, biskupom hlmskim i bjeličkim i s drugim 
unijatima i njihovim uticajem uvriježilo se mnijenje, 
da je ruska recenzija jezik naših sv. apostola. Odatle 
je poprimio naziv hipodjakon za podđakona, 
kako su naši glagoljaši govorili i još žakan apu- 
stolski, a đakonu bi rekli također evanđelski. Nala¬ 
zimo u njega još i koju kajkavsku ili tuđinsku kao 
farba (cvet). Više rusinskog uticaja ima u njegovu 
časoslovu, kasnije u Paštrića a najviše u Karamana, 
koji je posve podlegao ruskom uplivu. U ovoga 
ćemo naći plot i korov za pit i krv. Njegovim 
tragom udariše i Gocinić i fra Ante Juranić trećo- 
redac, Bašćanin. 

Ovo bijaše velika zabluda i naišla je na silan 
otpor u glagoljaša. Prosvjed —- kritika Dubrovčanina 
Rose ostade bez uspjeha. Da su glagoljaši prigo¬ 
varali već Levakoviću svjedoči nam njegov drug 
i pomoćnik malobraćanin Daniel Grozdek u pred¬ 
govoru njegova izdanja »Ispravnik za erei ispo- 
vidnici«, koje bijaše preveo pop Šime Budinić 
Zadranin iz latinskog (Rim 1582.), a on ga pre¬ 
tiskao glagolski onamo 1635.; gdje veli: »ne pri¬ 
govaraj, molim te, kako su niki bez vsakoga razloga 
okosce i bezobzirno Misalu jure imenovanoga Otca 
prigovarali . . .« 

Uz veliki misa} glagolski tiskan je nekoliko 
puta i mrtvački misal, koji su glagoljaši zvali žunta 
(dodatak), tako god. 1706. i 1767. prvi od popa 
Ivana Paštrića, drugi od fra Antona Juranića, oba 
istog sadržaja dapače s istim pogrješkama pod 
naslovom: Misse za umervšie samo iz Missala 
Rimskoga izvadjene svoim zakonom kako se v 
I s t r i i služi. 1 Za službu i način vsih Zrikav (sic). 
OVo je vrlo važno i dosele nije toga niko primijetio, 
jer je svjedočanstvo same Sv. Stolice (tiskano 
slovima Propagande) za zakonitu porabu glagolice. 

Kasnije nema više govora o izdanju crkvenih 
knjiga. Glagoljaši su se neki pomagali kako su 
mogli i znali, a drugdje je dosta puta nasilno izri- 
nuto slavenskog bogoslužje. Dosta je padu glagolice 
doprinijelo i izdanje Šćaveta od biskupa senjskog 
Ježića kod Karletzkoga na Rijeci početkom 19. 
stoljeća. Ovdje nahodimo ne samo štenja i evan¬ 
đelja, nego i misne molitve. 

Osim nestašice knjiga i škola skrivila je 
zatiranje glagolice i zloba te politički fanatizam i 
pritisak diplomacije državne, koja se je nezvana 
uplićala i u svetište, gdje joj nije mjesta. 

Zmajevićevo »Slovinsko sjemenište« u Zadru 
i drugo u Prekom kod Omiša malo je uzgojilo 
glagoljaša, tek da nije propalo i sjeme. 

S ilirskim preporodom probudila se ne samo 
naša knjiga i narodni ponos nego i oduševljenje za 


1 Izostavljeno je slovo r. 


141 


našu starinu i svetinje. Bog je htio da je u središnjem 
sjemeništu latinskom u Zadru ustanovljena stolica 
za staroslovenski jezik i taj je podučavao za dugi 
niz godina (1823.—1855.) trećoredac otac Benedikt 
Mihaljević; ovaj .je uzgojio popa Ivana Berčića, koji 
ga u službi naslijedio i proslavio se valjanim izda¬ 
njima glagolskih čitanka i Ulomaka u dogovoru sa 
Šafafikom. 

Berčićev pomagač pri izdavanju glag. spome¬ 
nika bijaše još tada mladi otac Dragutin Antun 
Parčić, trećoredac. Ovaj redovnik većinom samouk 
pokaza izvanrednu nadarenost te ga je Božja Pro¬ 
vidnost odredila da spasi tako rekavši slav. bogo¬ 
služje kod nas Hrvata od propasti. Tomu radu mo¬ 
gaše se pravo posvetiti istom kao svjetovni svećenik 
privolom svojih starješina. Primljen y đakovačku 
biskupiju od Strossmayera, poslan je u Rim i tu 
kao kanonik sv. Jeronima izdaje 1882. prilog Kara- 
manovu misalu i za Trećorece. 

Kasnije izdaje glag. misal 1893. Tu je uložio 
sve sile i umne i fizične. Sam lijeva nova slova. 
Uslijed konkordata Crne Gore sa sv. Stolicom 
trebalo je izdati misal i radi diplomatskih intriga 
tiskao se glagolskim slovima, ali samo 250 primje¬ 
raka. Tu je imao svojih zasluga i barski nadbiskup 
fra Šime Milinović, pisac crtica o staroslovenskoj 
knjizi. Ovaj je pustio da biskupi krčki i senjski i 
i dalmatinski nabave za svoje crkve knjige, pa 
je došao k Lavu XIII. i pitao ih za svoju biskupiju, 
a kad ih više nije bilo, sv. Otac naredi da se štampa 
nanovo. Ali sada kad već bio gotov i taj, uslijed 
infanmnih pogrdnih kleveta bude na veliku žalost 
Parčićevu obustavljen. 

Juraj Lahner: __ 

Narodna pjesma od 

U hrvatskim je primorskim i istarskim kraje¬ 
vima mnogo proširena narodna pobožna pjesma o 
tome, kako je Majka Božja gradila svoje trsatsko 
svetište. Ja je imadem u svojoj zbirci hrv. narodnih 
pobožnih pjesama s dvije strane: iz Crikvenice i iz 
Čavala u Hrv. Primorju. Donosim je evo uz sedam¬ 
stotu godišnjicu Smrti sv. Franje, a za poklon 
dragim čuvarima trsatskoga svetišta. 

Pjesma iz Crikvenice ide ovako: 

Kad je Mat’ Marija 
Na Trsat hodila, 

Abrama je zvala: 

»Abrame, sinko moj, 

Ki s tobun stanuje?« 

»Nijedan, Marijo, 

Neg anjel Gabrijel, 

Ki se Boga boji, 

Božju reč nastoji. 

Hodi ti, Marijo, 

S namun 1 stanovati! 

Ja ću ti, Marijo, 

Kloštar sagraditi. 

Ti ćeš se, Marijo, 

1 sa mnom. 


Bez znanja Parčićeva pokušalo se s druge 
strane s novim izdanjem. Ovo je priredio herce¬ 
govački franjevac Pašalić, koji nevješt samo iskvari 
Parčićev rad htijući biblijski tekst posvema dotjerati 
prema Vulgati, što je nakon Parčićeva truda ne¬ 
moguće. Uzato je to izdanje vrvilo silnim tiskarskim 
pogrješkama. 

Kasnije Pijo X. dopustio je da se iznova glag. 
misal tiska i kad mu je predočen iskaz ispravaka u 
Pašalićevom izdanju, sastavljen od Vajsa a potvrđen 
od Jagića, izjavi sv. Otac: Errata corrige in tanta 
quantita impossibile! (Toliko ispravaka nemoguće!) 
I Vajs je priredio po drugom zaustavljenom izdanju 
treće pod naslovom: Misalb rimtski sloventskimi, 
ezikomb Presv. G. N. Urbana Papi VIII. poveleniemb 
napečatani. — To bijaše 1905. 

Dosadanji propisi o porabi glagolske službe 
Božje u Hrvata nisu bili nama u prilog i često su 
se krivo primjenjivali. Tu su bili dosta puta politički 
motivi. Radila je diplomacija i austro-madžarska i 
druga i njihova štampa i pritisak vladin na neke 
biskupe, koji mu se nisu znali oteti. 

Borba za glagolicu nije izgubljena i u toj je 
prednjačio u njezinoj obrani uz druge i neumrli 
drugi Grgur ninski: krčki biskup Mahnić. Za nju 
su radili i franjevački starješine triju provincija — 
i ako nisu uspjeli. 

Sada su pali austro-madžarski diplomate i 
tiska se i očekuje se novi glagolski misal, preštampan 
latinicom. Pokojni Parčić ne bi se veselio latinici, 
ali porastu i širenju glagolice bi. 


Majke Božje trsatske. 

Belcmi nogama 
Po kloštru šetati, 
Zlatnemi rukama 
Knjige prebrajati, 
Čemerni očima 
Slova poznavati, 
Rusama kosama 
Zvone pozvanjati«. 
»Ne gren ja Marija 
S tobun stanovati, 
Nego sada ja gren 
Od peškoga mosta 
Gore do Tersata 
Skalince graditi. 

Na svaken treseten 
Kapelu graditi, 

Na svakoj kapeli 
Svetca postaviti, 

A na verh Tersata 
Crikvo sagraditi. 

K mene (te) Marije 
Ljudi dohajati, 

Mene te Marije 
Dare donašati, 

A ja ću njin Marija 


© 

Grihe oprašćati«. 

Sin Božji budi hvaljen 
Majkun tvojun uvik. Amen. 

(Od Ljubice Ivančić iz Crikvenice. 
Dobrotom učiteljice Ljubice Pleše). 
Zaradi nabrajanja različitih proštenja, što ih 
trsatska Gospa daje ljudima, donosim i drugu svoju 
pjesmu iz Čavala: 

Kad je Mat’ Marija 
Po svitu hodila, 

Za sin svojin glason 
Abrama zaziva: 

»Abrame, sinko moj, 

Si mi kadi još živ?« 

»Živ san ja, Marijo, 

1 živ se nahodin«. 

»Ki s tobon stanuje?« 

»Nijedan, Marijo, 

Leh 2 anđel Gabrijel, 

Leh anđel Gabrijel, 

Ki se Boga boji, 

Ki se Boga boji, 

Božju reč nastoji. 

Reste 3 Vi, Marijo, 

S manum stanovati? 

Ne će Van bit treba 
Ništa delevati. 

S belama nogama 
Po kloštru šetati, 

Knjige prevraćati, 

Š črnima očima 
Slova progjedati, 

S rusama kosama 
Zvoni prozvanjati«. 

»Ne gren ja, Abrame, 

2 idete. 

3 samo. 


Ne gren ja, Sinko moj, 

Aš 4 mi pojt’ na Trsat 
Kapelu zidati, 

Gori od vanoša 
Do riškoga mosta 
Skalice delati, 

Kuda budu ljudi 
K meni dohajali 
1 k meni Mariji 
Dari donašali. 

Ja ću jin Marija 
Prošćenje dijeliti. 

Ki me bu obašal 
Po golih koljeni, 

Ja ću njemu dati 
To velo prošćenje. 

Ki me bu obašal 
S bosama nogama 
Ja ću njemu dati 
To srednje prošćenje. 

Ki me bu obašal 
Stišnjenama® rukama, 

Ja ću njemu dati 
To malo prošćenje«. 

'Sin Deve Marije 
Budi vazda hvaljen 
S Ocen, Duhon Sveti n 
Na sve veke. Amen. 

(Kazivala Marija Silić iz Čavala, a 
zabilježila učiteljica Ljubica Pleše). 

Ova se pjesma od trsatske Gospe nalazi još 
zabilježena i zakopana i u rukopisnim zbornicima 
Matice Hrvatske: kod Jelušića iz Lipe u Istri (broj 
126.) i kod Šenoe iz Hrv. Primorja (broj 112.). 

Moje su gornje dvije varijante punije. 

1 jer. 

5 sklopitima. 


Joso Benac: 


Ja ne znam već dugo 
što je bol 

vaša, jer mnome zuji, 
ko šum vrela, 
meki moli 
duše. I ko bijela 
vela 

vijore tihe nade 
i žudnja smirenja 
na kraju ovog puta. 

I zato moji dani — 

iako se nad njih nadvije gust 

mrak 

i ko avet se koče 
boli — 

nijesu ipak pusti, 
jer pred njima drhti 
trak, 

ko žižak tajni duše 
i Tebi se moli, 

Oče! 


Intima. 

Moja samoća pjeva 
okolo mene pjesmu tišine 
i sipa u dušu 
miris smirenja, 
blage vedrine, 
opoja i zrenja 
u krajeve transa. 

Dani se moji redaju 
u litiju nasmijane djece, 
što ožar gledaju 
svoje vječne proljeti. 

O, oni sad su puni 
tajnog osvjetljenja, 
sebe, 
duše, 

Boga, 

što na njih runi 
šare majskih zora. 

Nedjeljko Subotić: 


Celestin Medović. 


(Nastavak.) 


Strosmajer, koga su iz Zagreba krivo informi¬ 
rali o Medovićevu vladanju u Zagrebu, piše protiv 
Medovića oštro pismo provincijalu franjevačke pro¬ 
vincije u Dubrovniku, budući da Medovića sma¬ 
traše još franjevcem. 1 

Medović se i Milivoju Šrepelu tužio protiv 
biskupa. Šrepel tada predoči Medoviću grdnu po- 
grešku, što se na dolasku u Zagreb poklonio banu 
Hedervariju i parnicu povjerio njegovu ličnom ne¬ 
prijatelju dru. Franku. Sad je Medović vidio očito, 
kako ga je dr. Frank nasamario, odnosno kompro¬ 
mitirao, ali je bilo prekasno. Nadbiskupski duhovni 
stol u Zagrebu fldari Medovića crkvenom kaznom 
»suspensio a d i v i n i s«, jer se ogriješio o 
crkvene kanone, koji zabranjuju svećenika, naro¬ 
čito biskupa povlačiti na svjetovni sud. 

Dok je Strosmajer bio spreman da kupi samo 
skice uz umjerenu cijenu, dotle je Medović tražio 
odštetu ne samo za škice nego i za putovanje u 
Italiju i Đakovo. Medović, odnosno dr. Frank tvr¬ 
dio je u optužbi, da mu je biskup dao nalog, da pu¬ 
tuje u Italiju, dok biskup tvrdi, da ga je slikar krivo 
shvatio, jer mu je dao samo savjet, da bi bilo do¬ 
bro, da u Italiji na izvoru prouči talijanski Trečento 
i Kvatročento, ako želi da uspije u svojim radnjama 
i postane pravim religioznim slikarom, kao što su 
to bili njemački tako zvani »Nazareni«, naročito 
Overbeck, pa iza njih Saitzi, otac i sin. 2 

Medović je tražio novčanu odštetu od 2500 
forinta. 

Od velike je važnosti Štrosmajerov odgovor na 
Medovićevu tražbinu. 3 

Iz ovog se odgovora ujedno razabire razlog, 
zašto je Strosmajer odbio Medovićeve škice, pa je 
slavni biskup i tu pokazao svoju upućenost na 
umjetničkom polju. Još jedan dokaz za genijalnost 
našeg hrvatskog Mecene. 

1 Pismo među ostalim glasi: 

Djakovo, đne 30. listopada 1895. 

Vele častni otče Provincijale! 

Čast mi je javiti Vam, da me je svećenik C. Medović 
slikar pred sudom tužio, da sam s njim ugovor sklopio 
glede dviju slika, koje bi on slikati imao u mojoj stolnoj 
crkvi, a sad da na njegovu veliku štetu od ugovora svoje¬ 
voljno odstupam. Nadodajem njegovu tužbu pod 1) i moj 
odgovor pod 2). Taj svećenik fratar vjerujte mi, izgubljen 
je čovjek, koji se u Zagrebu upleo megju framasone (?) 
krvne neprijatelje naše crkve i našega naroda ... Najmanje 
mislim što bi se od starešinstva reda učiniti imalo, jest, da 
se taj fratar u svoj samostan pozove. Sad bez razloga po 
svijetu tumara, svoje se časne haljine odriče... skandal 
koji taj svećenik čini, velik je ... ... U ostalom osobitim 
štovanjem i srdačnim blagoslovom ostajem 

Vaše Velečastnosti posve odani 

Josip Juraj Strosmajer. 

2 Vidi moju studiju o slikarskoj školi njemačkih Na- 
zarena u listu »Kršćanska Obitelj«, Mostar 1908-9. 

3 v. Spise parnice Medović-Štrosmajer, 


U svojoj samoobrani obara se Strosmajer na 
Medovića među ostalim ovako: 

»Na svaki pako način Medović bio je kod mene na 
vrlo kratko vrijeme, jer je poslije objeda odmah otputo¬ 
vao, a nije ni pomisliti, da bih ja za tako kratko vrijeme 
ugovor ma kakvi učinio u tako važnoj i delikatnoj stvari, 



KAKO JE BEATO ANGELICO SLIKAO MRTVU GIACINTU. 

(Ogled Ilustracije iz knjige: Štefa JurhU: Legenda u bojama). 

kakva je stvar naručba novih dviju slika na lijepu, kojima 
bi se zamjeniti imale postojeće jur dvije slike. Svatko zna, 
da sam ja u takvih stvarih iskusan i oprezan. Nove dvije 
slike na lijepu mješte starih stvar je skoro važnija i deli¬ 
katnije nego dvije posve nove slike... Kad se mjesto starih 
nepovoljnih nove slike naručuju, onda valja na to paziti, 
da slike nove u potpunom suglasju budu i na istoj visini 
budu kao i ostale slike u crkvi. Onda valja da je slikar, koji 
će nove slike izraditi, iste škole kao i slikar ostalih slika. 

Onda valja da je slikarstvu na lijepu vješt posve i isku¬ 
san. Toga svega u Medovića nije bilo (?) niti je danas. 
On ne odobrava Kvatročentiste i religiozne slikare Umbrij- 
ske, Petra Perugina. On ne odobrava slikare Sienske, Flo- 
rentinske itd. On pače ljuto kritiše i dva slikara Seitza otca 
i sina, koji su u djakovačkoj crkvi radili. Kolika bi dakle 
iakoumnost bila, fratru Medoviću povjeriti slikanje dviju 
slika u crkvi, slikaru, koji još ništa nije slikao na lijepu (?) 
i kojega slike religiozne nose izraženi biljeg Monakovske 
škole, koju ja u vjerozakonskih barem slikah nipošto ne 
odobravam. Fratra Medovića su slike zagasite boje, koje ni 
malo ne pristaju ostalim slikama stolne crkve djakovačke. 

Na posljetku našega pribivanja u ateljeru Bukovca 
i Medovića nadošao je g. Tade Smičiklas. G. Bukovac, kako 
sam od svoga kanonika dočuo, došao je istom drugi dan, 
poslije toga u Zagreb, te skupa sa Medovićem mene oštro 
kritikovao, da o umjetnosti ništa ne razumijem, da su stari 
Trečentisti i Kvatročentisti — baroki, da ni sami Seitzi mno¬ 
go ne valjaju. Ja pako na to velim: Bog vam i duša vam! 
Meni se međutim čini, da ni galerija slika u Zagrebu, aka¬ 
demiji poklonjena, ni moja stolna crkva ne dokazuje, da 
ja o umjetnosti ništa ne razumijem. Bilo međutim to kako 
mu bilo, to je stalno i nedvojbeno: da ona kritika, koja je 
danas u Zagrebu u modi i po kojoj se svako djelo naših 
mladih domaćih umjetnika u zvijezde kuje i u nebo diže, 
nije prava kritika, nego dijete u kolijevki i povoju. Taka 
kritika nikada nije ništa hasnila niti umjetnosti niti mlad'm 
umjetnikom ... « 

Kako se vidi, Štrosmajer je imao o umjetnosti 
nazore, koji su stojali u opreci s Medovićevom 
umjetnošću. Naročito nije se slagao sa slikarskom 
školom (Pilotijevom) u Monakovu, koja je po nje¬ 
govu mišljenju stojala u opreci s pravom religioz¬ 
nom umjetnošću. 

Posredovanjem odličnih prijatelja postiglo se, 
da se obustavi ova nedolična parnica. Koncem stu¬ 
denoga 1895. primi C. Medović brzojav od Vor- 
šaka, da dr. Frank opozove tužbu, a da će biskup 
zbog mira kupiti Medovićeve škice za 2500 forinta. 
Medović povuče tužbu, a dominikanac o. Anđeo 
Miškov, pučki misionar i česti gost đakovačkog bi¬ 
skupa, donese našemu slikaru zatraženi honorar. 
Time se je dokončao ovaj sablažnjivi spor između 
Štrosmajera i Medovića. Medović je bio primljen 
kao mirski svećenik u zagrebačku nadbiskupiju. 

6 . 

U već izloženom sporu moglo se činiti, da naš 
slikar gramzi za novcem, a i Kršnjavi mu je u 
jednoj prepirci dobacio: auri sacra fames! 

To ne stoji! 

Medović je bio velik štediša i to do tolike 
mjere, da je izgledao škrcem. Nije tražio skupu ra¬ 
zonodu, odijevao se čedno, njegov je stol redovito 
bio više siromašan, nego obilan. Ali ako pogle¬ 
damo njegove domaće prilike, njegove odnošaje 
naročito s užom svojtom, razumjet ćemo, da je Me¬ 
dović štedio najmanje za sebe, a najviše za svojtu. 

Naš je slikar bio sin težačke, siromašne obitelji. Imao 
je braću s brojnim članovima njihovih obitelji. Dok mu je 


brat Antun kako tako prolazio, brat Vlaho je teško .ku¬ 
burio. Svi su nasrtali na njega, da ublaži njihovu oskudicu, 
da podigne njihovo gospodarstvo, da odgoji njihove sinove, 
odnosno svoje sretne nećake. 

Trebalo, je popraviti staru trošnu očinsku kuću, gdje 
se je rodio i — popravio je. Nije imao za vrijeme boravka 
u rodnom mjestu ateljera i — sagradi lijepu vilu nedaleko 
očinske kuće. Volio je more i morsko kupanje u ljetno 
doba, zaletio bi se i na ribanje s prijateljima, motrio pri¬ 
rodu i život na moru u maloj morskoj uvali »Crkvice« 
jedan sat po prilici udaljenoj od Kune. Zato je i na »Crkvi¬ 
cama« dao sagraditi skromnu vilu i malu kapelu iza nje. 
Za ovu je kapelu naslikao divnu oltarnu sliku blažene Gospe. 
Na žalost su iza njegove smrti njegovi sinovci digli iz te 
domaće crkvice oltarnu sliku i, ako nijesam krivo infor¬ 
miran, prodali je u — Ameriku. 

Kako bilo da bilo, naš narod po nekoj uvrije¬ 
ženoj tradiciji misli da ima pravo — ako je i u da¬ 
lekoj svojti — iskoristiti trude i čitavu imovinu 
jednog katoličkog svećenika. Dosta da se zove pop, 
on mora da je već bogat, pa i danas, kad mnogi 
svećenici stradaju od oskudice. Braća i sestre i 
ostala svojta — a da o roditeljima ne govorim — 
misle, da je svećenik tu zato, da se brine uz vlastite 
žrtve i štete za njihov materijalni opstanak. Neki su 
svećenici padali baš radi ovakovih zahtjeva u nedo¬ 
ličan nepotizam, postajući tako žrtvama vlastite 
svojte. Ono što ne rade nastavnici, advokati i liječ¬ 
nici i drugi profesionisti, to moraju da rade često 
siromašni svećenici po mišljenju naših seljačkih slo¬ 
jeva: da se brinu i materijalno obezbijede svojtu. 
Kad pak uvažimo okolnost, da svojta nije na Me¬ 
dovića gledala samo kao na svećenika, nego i kao 
na »p i t u r a«, koji jednim potezom kista zgrće 
grdne pare, tad ćemo razumjeti muke našeg slikara, 
koji je bio prinuđen da mnogo štedi, jer je tre¬ 
balo mnogo, mnogo novaca, u prvom redu za 
svojtu. Te su ga privatne okolnosti uz intrige dok¬ 
tora Franka navele, da od našeg najvećeg narodnog 
dobrotvora Štrosmajera traži honorar makar sud¬ 
benim putem. Kad mu je Inje Amerling u Dubrov¬ 
niku nudio, da na njegov trošak naslika glasoviti 
kloštar Male Braće u Dubrovniku, on je zatražio 
grdnu, pače nemoguću svotu za taj posao, gonjen 
od obiteljskih neprilika, dok mu je taj čin škodio 
ugledu kao nezahvalniku kod onih, koji ga nijesu 
poznavali. On kao osoba nije bio škrtac. Znao je 
biti darežljiv, navlastito prama onima, koje je lju¬ 
bio i štovao. Vidjeli smo često njegovu nježnost i 
plemenitost prama prijateljima. Poklonio je lijep 
broj slika, portreta i krajolika svojim prijateljima 
i drugovima, a ko je znao, mogao je od njega 
izvući i većih usluga. 

Tako je svome drugu o. Augustinu Pavliću da¬ 
rovao za njegovu samostansku crkvu u Slanomu 
veliku sliku sv. Jerolima, o. Pavlinu Soljaniću 
oltarnu sliku »Krštenje Isusovo« za samostansku 
crkvu u Kuni, izrađivao je slike u crkvi zavičajnog 
groblja besplatno samo uz režijske troškove. 

(Nastavit će se.) 

Ljubomir Maraković: 

Pjesme o četiri arkanđela. 


Na raskrsnici dviju golemih epoha u hrvatskoj 
povijesti stoje dva snažna umjetnička duha, čiji 
stvaralački rad pokazuje u svojim idejnim razvoj¬ 
nim osnovicama karakterističan paralelizam, kakav 
se u povijesti umjetnosti rijetko nalazi. Jer upo- 
rednost rada između Picassa i Stra\vinskoga, kako 
je nedavno zapažena, 1 dolazi dijelom i od ličnog do¬ 
dira i zajedničke suradnje na konkretnim istim dje¬ 
lima; paralelizam između Rodina i Rainera Marije 
Rilkea 2 osnovan je na odnosu učenika prema uči¬ 
telju, a da i ne govorimo o vezama između umjet¬ 
nika različitih spolova kao kod George Sand i Cho- 
pina, odnosno Alfr. de Musseta, gdje erotika ne¬ 
sumnjivo stvara dispozicije, koje znatno mijenjaju 
ličnost umjetnikovu. Kod Nazora i Meštrovića to 
je sasvim drugačije: među njima nema nikakva 
ličnog dodira, nikakvih naročitih odnosa; niti su im 
učitelji zajednički, niti im je polazna točka vidno 
ista; pa ipak se epohe njihova umjetničkog stva¬ 
ranja po svojoj idejnoj sadržini i po njenim bitnim 
rezultatima podudaraju, tako da se često čine go¬ 
tovo kao prenošenje iste umjetničke ličnosti iz 
jedne u drugu umjetnost s njenim naročitim izra- 
zajnim sredstvima. Ovaj paralelizam ne može biti 
slučajan; da oduzmemo starinskoj riječi o pjesniku- 
proroku — poeta vates — svaki romantično-fanta- 
sticni prizvuk, tako neprijatan današnjem čovjeku, 
moramo uglaviti barem to, da ovo očito poduda¬ 
ri 6 . dvi J u P ona .ijačih umjetničkih sila ne može biti 
slučajno, nego^ da u njemu nesumnjivo leži ključ 
najvišemu izražaju onoga, što ova raskrsnica dviju 
epoha za nas ima da znači. 3 * * 


1 Andre Coeuroy, Deux paralleles: Picasso et Stra- 
winsky, Revue hebdomađaire, 36. n. 14., 2. avr. 1927. 

2 Louis Gillet, Rainer Maria Rilke et Rodin, Revue des 

Deux Mondes, 15 avr. 1927. 

Ovaj sam članak napisao još prvih dana mjeseca 

lipnja, dakle prije no što je izišao br. 13. i 14. »Vijenca« 

o. g., u kojemu je članak g. M. Marjanovića: Obrat u umjet¬ 
nosti Ivana Meštrovića, te prema tome nisam znao njegova 
■sadržaja. Što se podjela perioda i njihova karakteristika kod 


I. 

Prva perioda, od »Slavenskih legenda« do bal¬ 
kanskih ratova kod Nazora, a kod Meštrovića od 
prvih njegovih pastirskih radova pa, recimo, do 
svjetskog rata, perioda je neispunjenog sna o Vi- 
dovdanskom Hramu s jedne, a »Hrvatskih kraljeva« 
(s »Medvjedom Brundom« i ostalim srodnim dje¬ 
lima) s druge strane. Meštrović, neuko pastirče iz 
seljačke Zagore, crpe svoju prvu kulturu iz na¬ 
rodnih pjesama po čitankama i kalendarima; Nazor, 
dijete suptilnije strane kulture, opaja se Homerom, 
Tassorn i Ariostom i kroz istančanu formalnu školu 
Zapada nalazi tek u teškim knjigama motive za uz¬ 
višenu viziju svoje poezije: san o hrvatskim kralje¬ 
vima. Meštrović je naivniji i neposredni ji, Nazor 
artificijelniji i rafinovaniji: prvi daje zamahe Mi- 
chelangelovske snage, drugi stvara vizije neodo¬ 
ljive ljepote. I jedan i drugi imaju u rukama samo 
ulomke, krhotine: polje je narodne pjesme golemo, 
ali koliko puta ona samo ponavlja, što je već re¬ 
čeno, dok uporno šuti o onomu, što bismo nemi¬ 
novno htjeli znati, ako hoćemo da sve njene ele¬ 
mente povežemo u umjetničku cjelinu? Povijest hr¬ 
vatskih kraljeva, najstarija politička povijest Slo¬ 
venskog Juga, iskidana je i isprelamana prazni¬ 
nama između pojedinih dokumenata i maglovitošću 
samih izvora. Zato obojica umjesto strogo pove¬ 
zane cjeline stvaraju tek niz pojedinih slika, i ako 
obojici pred očima lebdi arhitektonska uobličenost 
cjeline, koja kod Nazora dolazi do izražaja, jer je 
tehnikom minijaturna, dok kod Meštrovića ostaje 
neostvarena, jer je gigantska. Ali umjetnost nije 
nikada gledala na masu i opseg, nego na intenzitet 
i ljepotu, Tanagra ili piramida — sve je jedno, a 
Michelangelovi nedosanjani sni nisu najneznatniji. 
Kosovska historija u svom surovom srazu s nepro- 
svijetljenim azijskim hordama doima nas se kao 


g. Marjanovića slaže s mojom, dokazuje samo, da sam pra¬ 
vilno prikazao razvoj Meštrovićeve umjetnosti, to više, što 
g. Marjanović stoji i lično blizu .umjetniku, te bez sumnje 
raspolaže i intimnim podacima iz prve ruke. 

primitivizam, dok se hrvatski kraljevi sa svojim 
vanjski manje efektnim peripetijama čine kao tra- 
gika, čiji očajni jecaj guši konvencija rafinovane 
civilizacije. To oboje daje karakterističnu razliku 
umjetničke intonacije kod oba umjetnika: ali tra- 
gika, kojoj hoće da dadu izražaja, tako je duboka, 
tako besprimjerno očajna u ljudskoj historiji, te 
njenim izražajem postaje surova bezobzirna dina- 



IVAN MEŠTROVIĆ: 

ANĐEO IZ CAVTATSKOG MAUZOLEJA PORODICE RAČIĆA. 

"mika, koja brutalnim zamahom Meštrovićeva Obi- 
lića i nasrtljivim bijesom Srde Zlopogleđe »neju- 
načkom vremenu u prkos« izbacuje Nazorovu krupnu 
riječ: »Šlaga tko reče, da smo lovor-grana . . .« 
Ovako, unatoč glatkim rimama i blještavilu irnpre- 
sionizma, osnovnim osjećajem i kamene.epopeje Me- 
štrovićeve i krhkih »okovanih slogova« Nazorovih 
postaje prkos, otpor, osveta: »Ne dam se! Šibaj do 
krvi! Umori!« I u većine Meštrovićevih najaktivnijih 


figura nema ni ruku ni oružja: Karakteristična je 
samo kretnja, zamah figure, a taj još uvijek ne 
znači samo djelo, nego njegov impuls, prkos, bijes. 

Dosljedno tek proključaloj stvaralačkoj snazi 
umjetnika i svomu konkretnom zamašaju po narodni 
život ovo je perioda golemih djela i osnova, jer 
oko male knjižice »Hrvatskih kraljeva« nižu se 
»Medvjed Brundo«, »Hrvatski gradovi«, »Veli Jože«, 
pa sve do »Utve Zlatokrile« i »Šikare«, a Meštrovi- 
ćevi »fragmenti« svojim obiljem zapanjuju Evropu. 

Antiteza između Gvozda i Kosova samo je pri¬ 
vidna: oba su umjetnika Hrvati: Nazor nastavlja — 
i literarno i stvarno — liniju Šenoa-Harambašić- 
Kranjčević, a Meštrović joj otvara put do balkan¬ 
skih ratova i do svjetskog rata: nacionalna je ideja 
našla svoju rasnu dubinu i širinu, vidik se proširio 
na jugoslovenstvo, a prkos i otpor rodio je oslobo¬ 
đenje. Poricati ovo znači biti slijep za veličinu i sjaj 
29. listopada 1918. 

II. 

Ali, dok osvetnici još greznu u krvi do koljena, 
umjetnik mora da ustukne od užasa pred gomilama 
mrtvaca i stravom poharanih ognjišta. Naličje oru¬ 
žanog herojstva hvata se srca i na usnama zamire 
klik pobjedničkog slavlja. Meštrovićevom veličajnom 
izložbom u Londonu, u vrijeme rata, ne dominira 
samosvijesni Pobjednik, već raspeti Hrist u svojoj 
neizmjernoj patnji. Gotovo u isto vrijeme izdaje 
Nazor Utvu Zlatokrilu s divnom apoteozom mira u 
završnoj pointi (također jedan od razloga, zašto 
sam govorio o Nobelovoj nagradi u vezi s Nazoro- 
vim imenom). S užasom postajemo svijesni, da su 
Nazorovi »čopori« Hrvata sa svojim »urlikom« bili 
životinje u surovoj borbi za opstanak. Kobna teo¬ 
rija o ljubavi i gladi zašla je u krv i srž modernom 
čovječanstvu. I istim onim tragičkim ponosom bori 
se Medvjed Brundo, zvijer naših planina, za svoju 
rodnu šumu. Ali je baš ta sama priroda suviše lijepa 
i bogata, a da bi se dala svesti na brutalne jedno¬ 
strane teorije. Njena čarobna ljepota mami pjesnika 
u svoju dubinu. A u toj dubini gube se grozničave 
sanje sensualne mladosti. U toj su dubini molitvene 
tišine: svečani mir planina, uzvišena neizmjernost 
mora, duboki muk šuma: Sursum corda! Turris 
eburnea — Mariš Stella — Šumska m'isa — to su 
novi akcenti »Novih pjesama«: sabranje, ulaženje u 
sebe, uspon nad prolaznost. U isto vrijeme (t. j. od 
Novih pjesama pa do Četiri arkanđela od prilike) 
kleše Meštrović svoje u budističku kontemplaciju 
zaronjene, strogo simetrične figure s rukama sklo¬ 
pljenim u krilu pored primitivistički stilizovanih 
Madona i reliefa iz života Hristova. Ali njegov ras¬ 
peti Hrist s nadčovječninr dimenzijama i nečovječno 
istegnutim udovima znači svesvjetsku bol, no ne 
znači Boga; znači upravo pasivno naličje Nadčo¬ 
vjeka. I Nazor pored eterične vizije »Zvijezde Mora« 
još uvijek prezirno reži: »Ululu roblje, ululu!« Dva 
svijeta, koji se od iskona bore u Nazorovoj poeziji, 
ovdje su. u podne života, od prilike u podjednakoj 
snazi. Divna je Placida djevica, čija se nevino pro¬ 
livena krv pretvara u »crven-lišaje«, ali je divan i 
Albus kralj u svom gordom prkosu. Nebo i zemlja, 

Tijelo i Duša, Dobro i Zlo srazili su se u punini svoga 
napona. A u predodžbi Svijetla i Mraka, koje se biju 
na pozornici golemog svijeta, ovaj sraz stvara 
umjetničke slike neopisive ljepote. Jarilo i Mrakoš, 
Albus i Placida, Crvenkosa i Snježana — već sama 
imena očaravaju svojom plastikom! Mitotvornost 
(sposobnost za stvaranje mita) Nazorova stvara 
ovdje čudesa. Ali u njegovoj duši kao da bukti ne¬ 
zasitan oganj, u koji neprestano treba bacati žive 
stvorove — doduše ne ljude, ali sanje njegove mašte, 


stvara ruku koja prebire frulu, uho koje osluškuje 
zvukove, lice koje je zaronilo u čarobno carstvo 
tonova. 

III. 

Život je otimač i razbojnik. Kad ne bismo imali 
duše, možda bismo imali bezbroj mladih, poput ži¬ 
votinja, i tako bismo prirodi višestruko vratili, što 
nam je dala. Ali jer su naše oči uprte drugamo, po¬ 
lazimo u život na ponosnom brodu punih jedara, a 
približavamo se cilju na krhku čunu, prelomljena 

vesla. No jer smo cilju bliži, on nam je i jasniji i 
veličajniji. Jesen je našega života mnogo stegnuta 
opsegom, ali dobiva u dubini. Divski Vidovdanski 
Hram ostaje nesagrađen, ali je podignut cavtatski 
Mauzolej, a podignuta je i Nazorova kapelica za 
Četiri arkanđela. A što nije postigao umjetnik go- 
lemošću dimenzija, postigao je vještinom smještaja; 
cavtatski Mauzolej dominira ponajljepšim krajem 
naše zemlje i simbolski privlači oko putnika, ma 
s koje strane dolazio, poput drevne Palas Atene. A 
ipak je Mauzolej samo privatna kapelica,, kao što se 
i »Pjesme o četiri arkanđela«, štampane u maloj 


koje za nj jedino i postoje, jer »sanja je san« kako 
kaže »Intima«. Sve se drugo gubi pred golemim po¬ 
žarom ove nekrvne borbe: dok je ne dokrajči, pje¬ 
snik se zatvara u »kulu bjelokosnu« svoje osamljene 
duše. 

Borba je tako golema, te gotovo da prijeti 
mrtva točka. U knjigama »Intima«, »Pjesni ljuvene« 
i šta je oko toga Nazor je virtuoz izražaja, lako 
versificira, sipa stihove i likove iz rukava, ali se 
bojimo sumornog ponavljanja. I Meštrović se sup- 
tilizirao, ali se razdrobio: umjesto one primitivi¬ 
stički grube »asirske« stilizacije opojnom nježnošću 




148 


nakladi, »ne prodaju«. U Cavtatu se raspeti Hrist 
više približio liturgijskoj predodžbi. Duhovi kao 
Meštrović ne prave kompromisa narudžbi za volju; 
ratni (londonski) Hrist je ispaćena žrtva, cavtatski 
je Hrist pobjednik smrti. Zadaća, da stvori grob¬ 
nicu, dovela je umjetnika na prag istinskih, kršćan¬ 
skih misli: smrt je prelaz. Čitava građevina kao da 
lebdi nad zemljom s onim anđelima, što u spokojnom 
miru odnose duše u eterske visine. Nema tu težine 
zemlje, ni žalbe za njenim užicima: san smrti bu¬ 
đenje je na život. U nježnoj blagosti forama, u du¬ 
bokoj smirenosti pokreta osjeća se nešto što »nije 
od ovoga svijeta« — i ako pojam vječnosti i pojam 
života još nisu bitno združeni. Jer ideja vječnog 
života još nije ovdje našla svoj vrhovni vidni 
izražaj, nije ni Mauzolej još prava i potpuna afir¬ 
macija kršćanstva. Cilj je bliži, ali još nije posve 
vidan. A drugog cilja ne može ni da bude. Kad Me¬ 
štrović bude gradio Božji hram za žive, a ne za 
mrtve, nesumnjivo će ga potpuno naći. Naročito ako 
to ne bude sitna privatna kapelica, nego veličajna 
katedrala. Jer velike dimenzije, traže velike zajed¬ 
nice, a velike zajednice isključuju individualističke 
eksperimente. Nije potrebito, da se ide utrtim »izga- 
ženim putovima«, da se radi po šabloni bez svoga 
stvaranja. Ali osjećati s mnogima znači svladati 
gordo izdizanje u sebi i »služiti« kao što su služili 
suvremenici lojalnih vitezova, graditelji srednjevje- 
kovnih katedrala. Mislim, da se nisu trebali stidjeti 
svojih djela. 

Do iste je linije došla i Nazorova kapelica Če¬ 
tvorice Arkanđela. Nekad poganski kult prirode 
nadahnuo je sada pjesnika sasvim produhovljenom 
mišlju o Božjim vjesnicima: Rafaelu, Urielu, Mi¬ 
hajlu, Gabrielu, simboliziranim u proljeću* ljetu, je¬ 
seni i zimi, u jutru, podnevu, večeri i noći. Rafael, 
zaštitnik zdravlja i životih sokova, Uriel, tkač 
svijetla i topline, Mihael pobjednik Zmaja, i Gabriel 
vjesnik Spasitelja. Vjesnik onoga malog djeteta 
Isusa, »iskre Sunca Vječnoga«, komu se u poniz¬ 
nosti klanjaju »tri stara gorda putnika«: »Car mojih 
sanja proljetnih, kralj mojih ljetnih zanosa, knez 
mojih tuga jesenjih«. Nazor ne gradi hram smrti, 
poput Meštrovića; on piše knjigu života i zato su 
njegove oči još pune sjaja zemaljskoga; tradicija 
ga njegova razvoja veže s panteizmom, i taj se po¬ 
put sjene često uvlači u slike, u dikciju. Stihovi se 
Rrelijevaju u svojoj odabranoj ljepoti, ali se pre¬ 
lijeva i misao, svijesna da će je čitati samo odabrani, 
koji ne će pjesnika hvatati za riječ. U ovoj knjizi 
života jasno je, da nije polazna misao ni prelaz ni 
oslobođenje, već Blaga Vijest i Otac svemira. Ovdje 
ne umire Hrist na križu, ali se rađa božansko Dijete 
»u spiljama i stajama« »na mome polju zimskome«. 
»Proljeće mi svako otkri kakvi bjehu Tvoji mladi 
dani, a na svakoj ljetnoj i jesenjoj grani i nešto sam 
tvoje svojom rukom tako . .. Radost tvoju zreli šu- 
more mi klasi, sjetu tvoju priča jesenji mi mrak«. 
Tako govori pjesnik Onomu, s kojim čezne da se 
sjedini, premda ga »nikad ne srete«'i tek kad »kroz 
tri smrti prođe«, doći će do sjedinjenja: »motreći se 
dugo rajit ćemo oči. I tad će se vršit naš mistični 
brak«, Mistika je uvijek bila smiona u izražaju, i 


kad je najpravovjernija. A pjesnički izraz pogotovu 
ima svoje slobode i svoju slikovitost. Ali treba ipak 
kazati, da pojam o Bogu, koji daju izrazi »radost 
tvoju« i »sjetu tvoju« nije pojam Apsolutnoga, 
koje je baš u svojoj nepromjenjivosti savršeno. 
Proljeće je naša radost Tvorcu, kao što je i jesen 
naša tuga za njim: obratno može biti slikovito re¬ 
čeno, ali može biti i panteizam. Ali to, da pjesnik 
svijesno traži najbolji izraz nečemu novomu, kazuje 
nam, da ovakvi izrazi nisu precizan i definitivan iz¬ 
raz njegova mišljenja, koje baš ide za pravilnijim 
kristaliziranjem. Na stihovima, koje sam jednom 
naveo analizirajući etičku sadržinu Nazorovih priča: 
»S dobrima dobar, a sa zlima zao, nikad se svojih 
nagona ne stidi« — ovdje je pjesnik izveo zname¬ 
nitu izmjenu: »S dobrima dobar, a ni s kime zao, 
svog srca glasa nikad se ne stidi« (Štap). I treba 
reći, da ovo znači znamenit napredak u određivanju 
cilja. Što dalje, to jasniji biva on — ali Rafael, 
Uriel, Mihael i Gabrijel stoje tek u predvorju Bo¬ 
žjega Veličanstva. Kao što je Cavtatski Mauzolej 
predvorje Smrti, tako je kapelica Četvorice arkan¬ 
đela na- pragu do Božjeg Lica. Arkanđeli, Božji 
vjesnici, spajaju Stari Zavjet s Novim. Ali u Novom 
Zavjetu otvara sam Gospod vrata vječnog života. 
Nije li predodžba arkanđela Rafaela, kojega se tako 
dirljivo sjeća Nazor, kako je »samnom sjedio za 
stolom u liku mladog putnika i rezo sir i kruh« 
samo tip i simbol (kako se kaže u katehizmu) onoga 
kasnijega Putnika, koji je s dvojicom drugova sje¬ 
dio za stolom i »goraše srce njihovo u njima« kad 
je govorio, dok ga ne »prepoznaše u lomljenju 
hljeba«? Nije li baš taj hljeb i samo taj hljeb onaj 
vječnoga života, za kojim u »Očenašu« čezne pje¬ 
snik: »pa sveđ da smo željni hljeba sa dlanova tvojih, 
vode sa izvora tvog«. 

1 kako je analogija s cavtatskim mauzolejem 
gotovo potpuna, morao bih ovdje ponoviti ono, što 
sam tamo rekao. Religija, do koje su ovdje oba 
umjetnika doprli kao do srži i korena svoga bića i 
svoje umjetnosti, po korenu latinske riječi znači 
vezu, i to ne samo vezu između čovjeka i Boga, 
nego i između čovjeka, Boga i drugih ljudi. Reli¬ 
gija je općina, zajednica. I kad je već došao do toga, 
da kršćanski religijski pojmovi nisu za njega samo 
simbol nego cilj, prema kojemu se uobiičuje sve, 
što osjeća i sve što ima da kaže, doći će i do toga, 
te će svoje osjećaje i misli kazati ne u privatnoj 
kapelici, predvorju Božjem, nego u veličajnoj kate¬ 
drali ili bar u tihoj, ali uvijek punoj seoskoj crkvici, 
posvećenoj Izvoru vječnog života. 

* 

Jasno je, da su u ovom pokušaju sinteze povu¬ 
čene granice, koje u zbilji nisu ni tako oštre ni 
tako čvrste: uzete su najvidnije točke, istaknuta naj¬ 
značajnija djela, zacrtane bitne epohe, a život i stva¬ 
ralački duh puni su prelaza i prelijevanja. Zato je 
kriva nedavno izrečena tvrdnja, da se je Nazor pri¬ 
klonio vjerskim mislima kao što »obično biva pod 
stare dane«. Od prvoga časa misao Duha i Tijela, 
misao Dobra i Zla nazočna je njegovoj poeziji. U 
toku razvoja borba raste, jedno pobjeđuje, drugo 


149 


podliježe. Je li pobjeda Duha i Dobra bolja od one 
Tijela i Zla, ne treba da tumačim nikomu, tko zna 
kakova je blagodat čovječanstvu Svijetlo prema 
Mraku. Tko drukčije misli, neka luta po mraku na 
svoju odgovornost. Jer treba da znamo, da je samo 
jedna Istina, i da ona bez sumnje nije ondje, gdje 
se bezizgledno ide od sistema do sistema i traži bez 
nalaženja. A završna točka, do koje se došlo, ne 


može da bude ni klonulost ni iznemoglost. Stihovi 
o »Četiri arkanđela« ne zaostaju ni snagom ni lje¬ 
potom ni po čemu ni za najjačim, što je Nazor dao 
u prvašnjim periodama svoga stvaranja. Pa ako je 
to i mala knjižica, u njoj je »novi svijet«, izlazište 
novoga života, u njoj je ona tako neznatna i mala, 
ali čvrsta točka, koju je tražio filosof, da s nje »po¬ 
krene zemljom«. 


Vladimir Nazor: 


Voda. 


I sva je moja voda protekla kojekuda, 

U žile, brizgove i mlaze. 

I ispio je p’jesak. I nestade je malko svuda 
Niz klance i u jaze. 

U jedan mah se ona iz sviju vrela svojih 
Ne dignu, ne izađe 

Iz mene, da se nadme ko r’jeka, pa da sanja mojih 
Put ljepa mora nosi lađe. 

I ona, bistra, ne pioteče kroz sagove sve cvjetne i 

7elenp 

Sto proljeće ih satka, 

Da nestane je zatim u slavi boja, žamora i pjene 
Na pragovima katarakta. 

Sad ona samo leži, gdje mlazovi joj negda tekli 
A1 mrtva i već kruta 

Ko bjelouška, što su na komade je nečim sjekli 
I ostavili nasred puta. 


Po koja uska bara, po koja lokva plitka, 

U krugu šaša i lokvanja, 

Pod mjesecom još bliska od prvog mraka do osvitka 
I ko da nešto sanja. 

A1 kada sunce žeže, sa zrcala tih mirnih plinu 
Hlapovi vode polutrule 
I grade, uv’jek bjelji i dižući se u visinu, 

Stupove, jedra, kule. 

I po mom nebu onda, kao po kakvom moru, 
Srebrne lađe plove 

I pročišćene nose visokom mome dvoru 
Prve mi sne i snove. 

Jest. Moja tužna voda kroz krš je i mulj mnogi prošla 
Ne banuv nikad na br’jeg cvjetan. 

A1 kad se i sva prosu, do pravog mi je cilja došla. 

I tek sam sad ja sretan! 


Dragutin M. Domjanić: 

POD OREHOM. 

Pod orehom gust je hlad. 

Lepo ti je, gdo je mlad. 

Dan je svetel, sunce greje. 

Čisto mi se srce smeje. 

Dalko jačmen se zlati. 

Steza čeka, gde si ti? 

Skoro jačmen bu zezrelel, 

Tebe sem se tak zaželel. 

Mehen sam prestira gaj, 

Kos popeva kojekaj. 

Pod orehom tu je hlada. 

Dojdi, če me imaš rada! 

Metvica mehka z mejaša diši, 
Rosa se trusi, na vetru suši. 

Ja sem ti sam, kak i bogec sam. 

Travu su v jutro pokosili, 
Dragu su drugomu sprosili. 
Skoro odišla bu, znam. 


Tri popevke. 

POTOČNICE. 

Potočnice sredi trave. 

Kak su tvoje oči plave! 

Bistri potok teče proć. 

Zlo je, kaj ni zabit moć. 

Veter prejde prek vrbine, 

Tak i žalost vsaka mine. 

Samo srce če boli, 

Zakaj tomu vračtva ni?! 

Potočnice kraj potoka. 

Tuga mi je tak gliboka. 

A1 gori još v polju mak. 

Kad mi, duša, dojdeš pak? 

METVICA. 

Sladko zagukal je grlicah par, 

Ti mi ne dojdeš nigdar već, nigdar. 
Drugi bu dragal tvoj svileni pram. 

Oblaki kmični se zbiraju, 

Nebo i sunce zastiraju. 

V srcu mi tuga i čam. 


Metvica vehne i teško diši. 

Vse nekaj čeka. Taj mir me duši. 

Ja sam ti sam, kak nigdar još sam. 

Joso Benac: t 

Bijeli cvjetovi. 


Dijete! U vašim očima tinja strast. One ni jesu 
više pučina gorskog jezera, obrubljenog sjenama 
jela, što sniva u ljetnom jutru. Netko je bacio ka¬ 
men i uzburkao mu površinu. Zato ne mogu ni ja 
da budem isti kao prije. 

— Ja vas ne razumijem! 

Jeste li vidjeli kada, gdje se suncem prevukla 
sitna maglica? 

— Da, vidjela sam! 

Jeste li oćutjeli, da nestaje topline? Sjaj se 
gubi. Sve postaje sivo. 

— Sjećam se! 

Zar nije u vama ta blijedost, memljivost sunca 
ništa proizvela? 

— Neko neraspoloženje. Kao da se u meni 
nešto vedra gasi. 

Dobro. Razu'mjet ćete! 

— Ne razumijem. Danas ste tako čudni, pa 
vam se i drugi čine čudnima. 

Pa ipak'je preko vas prešla maglica, te zastrla 
draž i radost života. U vašim se očima odrazuje 
početak oluje. Vi nosite u sebi jednu tajnu. U nju 
vam je upiljen pogled. Možda ne dokučujete još 
gordost toga problema, što vam se nejasno pro¬ 
vlači dušom. Ako ga satrete u počecima, oblačak 
će proći, a radost opet sinuti na licu . . . 

Sjedjeli su na vrljici u polju. Sunce je bilo 
zašlo, a večernja je zažara osula i okropila pred¬ 
mete bakrenim sjajem. Crveni su kampanjski ma¬ 
kovi pohlepno upijali prve valove vlage, a.izdisali 
žaru. 

Gledala je njegovo blijedo lice osuto bakarnim 
odsjevom. Činio joj se mjedenim kipom. Isposnički 
i strog. Nestalo je" blagosti, što se obično odsije- 
vala od njega. Spopala je bojazan pred njim. Bo¬ 
jazan pokornika pred strogim ispovjednikom, a 
ujedno je oćutjela jačinu volje toga čovjeka. I 
njegova joj se dosadanja blagost i dobrota pričinila 
kao nešto lijepo, čega je zauvijek nestalo. Ko davni 
sretni san. Oćutjela je u taj tren laku tugu za pro¬ 
šlošću i predslutnju svršetka. Ćutjela se osamljenom 
u ovoj tuđini. Nešto je stislo u grudima, te je osje¬ 
tila potmulu bol, od koje umalo nije pala s_ vrljike. 

Zgrozila se. Spoznala je, da on vidi, što se u 
njoj zbiva. Rumen joj osu lice. Obori oči i kradom 
ga pogleda ne motri li, što se u njoj događa. Počela 
se pobojavati njegova pronicavog pogleda i krutog 
suđenja. 

No on nije pazio na nju. Promatrao je reflekse 
u prvom sutonu, a duša mu se upijala u nešto u 
bezmjernosti iza požara oblaka. 

»Jest, tako je!« 

— Molim? 

Ah vi ste još tu! Oprostite. Časkom sam se bio 
zanio. U ovo se doba kad nas stišava buka. Stada se 
vratila s paše i smirila u stajama i oborima. Za- 
muknule bronce, klepke i rogovi, a bruj večernjeg 
Angelusa plovi krajem. Sve je jedna ekstaza. Ze¬ 
mlja diže k Vječnom, u svom ofertoriju, mirise po¬ 


lja i šuma, grgolje valića, znoj stanovnika i molitve 
sela. Nebo se spaja sa zemljom, a s pragova kuća i 
dvorišta odjekuje himan Navještenja ... 

U Vječnom se Gradu eto ori isti himan u zuju 
bezbrojnih zvona. No koliko sam ga god puta čuo, 
nije bio ko onaj moga Gorskog kraja. Eto i ta 
Kampanja je počela da gori od žare. Vjetrić, što bi 
imao da osvježi zrak, donosi smradni zapah ka¬ 
ljuže, rojeve moskita i kantilene kozarica, koje 
pršte* od strasti i požude. A tamo u Gorskom kraju 
mirisi šuma i procvalih polja dižu kad svoga ta¬ 
mjana u visine k veličanstvenoj ultramarinskoj ku¬ 
poli bazilike, koju vjenčaju i protkivaju zvijezde. 
Tamo može da pjeva duša od radosti svijetla i 

boja...« . 

— Ja nemam takvih uspomena. Mene je rodio 
grad. I sve lijepo, što sam ponijela iz djetinjstva, 
to su večeri na balkonu, još uvijek pune prašine, 
blijeska žarulja, vreve i halabuke, izderanih pro¬ 
muklih glasova iz podzemnih pijačnica. Jedino lije¬ 
po, što još danas nosim u duši, to su stišane noći, 
dok sam u krevetu slušala zvukove klavira^ Drhtala 
na njihovim vibracijama i od neodoljive čežnje kva¬ 
sila uzglavlje suzama. I kad bi se već sve smirilo, 
duša mi je još uvijek resonirala na upite zvu¬ 
kove . .. Da, i one večeri na moru, na beskrajnim 
vodama u neizmjernom miru. Gore su sablasno 
štrljile u tirkizne odsjeve, a vode se, beskrajne i 
šutljive, pružale u tamu, u propast beskraja, po¬ 
prskane mjesečinom. Sjećam se čudne površine 
voda, ko ocjelni sag svebojnih boja. No i to 
gasne! ..'. Godine su tome! 

»A danas?« 

— Danas? Čini mi se, da je ona mala djevoj¬ 
čica umrla. Prodrla sam dobrano u bit glazbe,^ pa 
opet nisam sretna. Danas mi se čini, kad slušam 
negdje popca u kutu sobe ili slavuja u vrtu, da je sva 
glazba daleko od žive glazbe Prirode, od unutar¬ 
nje glazbe duše. Sve je to loš prevod veličanstve¬ 
nog originala, gdje neki apsolutni Umjetnik dira 
žice nevidljivog glazbila:- 

Na uvele je kampanjske stručke noć lijevala 
suze. Oni su srkali slast tih suza i širili miris. Nebo 
se odmicalo od zemlje i gubilo sve jače u visine 
kupole. 

Vraćali su se u grad bez riječi. Svako uronilo 
u svoje misli. 

»Ja odlazim sutra.« 

Ona ga iznenađena pogleda: 

— Kamo? 

»U svoj kraj. Medu svoje gore.« 

— Zar posve? __ 

»Da, posvema. I možda ne ću više nikad udi¬ 
sati pokvarenog kampanjskog zraka.« 

— Što vas goni odavde? 

»Što me goni? Neodoljiva čežnja. Koliko je 
sve to lijepo, nije ono istinsko. Nije naše. Mnogo 
se toga ovdje nagomilalo —- bez duše. I ako .sam 
vam se dosad pričinjao smiren i sretan, nisam bio 

Sretan. Možda i nije sve tamo onako, kako sebi 
dočaravam, ipak ne mogu ovdje dulje izdržati. Sit 
sam te izvještačenosti — bez čuvstva. Sve je pro- 
fanirano. I svetost su i ljepota i umjetnost ovdje 
makaronizirane ... I dlijeto Mikelanđela i kist Lio- 
nardov i fra Anđelikove vizije i sva plejada umova, 
sto su stoljećima gladovali, snovali i stvarali« . 

Ulicama se valjala masa svijeta. Mrtve su ulice 
oživjele. Smijeh, cika, povici i pjesma zapljuskivahu 
im u lica i činili se kao poruga, kao prezir tuđincu. 

On se oprosti od nje naglo pred njezinim sta¬ 
nom. Primijetio je, da joj zapinje riječ, a u grlu 
vjo da nešto hropće. Crne joj se oči još većina 
zamračile i prevukle vlagom, zadnji stiskaj ruku 
i on odjuri dalje. Ona osta pred vežom sa zamrlim 
krikom. Sa osjetom pustoši i neiskazane samoće... 

Roma, 18. V. 1920. 

Prijatelju! Sad, kad nas dijeli daljina, a naše 
skupne časove proždire prošlost, bolnije preda 
mnom iskrsavaju zajednički trenuci. Proživljavam 
ih ponovno u sjećanju. O, kako su bistri svi utisci 
u mojoj duši! Kako je bolna java! Još nikad nisam 
osjećala tolike osamljenosti, čak ni onda, kad su mi 
umili roditelji. Onda sam bila u zavodu, gdje nas 
je sve pitomke vezalo nešto zajedničko, a sada, u 
ovom gradu među stotinama tisuća duša nema ni¬ 
kog, kome bih se mogla povjeriti. Svako nosi so¬ 
bom svoje težnje i vlastitu bol, a za drugog nema 
sućuti. 

.... Oprostite, što vam pišem ovako, ali sam vikla 
biti s vama iskrenom, pa me to sili, da vam se iz ja- 
cam bez uljepšavanja. A služim se i pravom, što ste 
mi ga dali na rastanku. 

Ne ću vam opisivati prve dane iza vašeg 
odlaska, jer iako sam se ćutjela osamljenom, nisam 
jos osjetila svu prazninu, jer me podržavala nesvi- 
jesna nada, da ću vas opet sresti. 

Nisam poimala zbilju. A i vrijeme mi prola¬ 
zilo u napetoj vježbi za novi nastup. Osjećala sam 
pače neku radost, dok su iz tipaka brujili slavenski 
motivi Novaka, Dvoržaka, Smetane i Musorgskog, 
što će zazujati dvoranom, u kojoj Verdi i Puccini 
zanose publiku do entuzijazma. Bila sam uvjerena, 
da će ih slušati jedno naše uho. Da će ih upijati jedna 
naša duša. I dok bude dvorana šumjela od odobra¬ 
vanja, da će doći do mene oppt onaj isti, kao kod 
pivog nastupa, pružiti mi desnicu i prijateljsko 
sice ispunjeno dobrotom. Ne više stran i nepoznat 
i° ,0 š en ih^očiju ko onda sa slatkom našom riječi: 
»Dijete našeg neba, hvala! Među hiljadama ovih što 
slušaju, što vam plješću, nitko nije večeras proživio 
u svojoj duši ono, što sam proživio ja. I nitko nije 
toliko sietan kao ja, jer sam našao nekog, koga 
nije apsorbirala tuđina i iskvarila mu srce« 

Nisam vam nikad opisala dojma tih riječi. Za - 
mene nije tada postojala dvorana. Prvi put sam tada 
nakon deset godina, oćutjela toplinu našeg živog 
govora, oćut srodnosti i bratsko srce. No sinoć i — 
Svu sam dušu bila prelila u tipke. Ijuškala sam i 
plakala s onim motivima. Htjela sam svu publiku 
lj e P°tom i mekoćom slavenske duše, da te 
»barbarske nacije« pokažu toj rafiniranoj publici 


veličinu SVoga duha i nadmoćnost čuvstva. I _ 

uspjela sam! Dvorana se na koncu prolamala od 
ushita, poklika i odobravanja. Iz priloženih novin¬ 
skih izvještaja možete prosuditi uspjeh. Ustala sam 
s upornim očekivanjem, što. me ovih dana podrža¬ 
valo, ali — moje su nade bile puste nade! Nije došao 
Onaj, lađi koga sam bila svu dušu raspela na te 
zvukove. Nije mi uz prijateljski stiskaj ruke proz¬ 
borio našu riječ. Pogled je moj bludio u moru svi¬ 
jetla po onoj uzburkanoj masi. Među onima, koji 
se turahu, da mi iskažu priznanje, oko nije opazilo, 
sto je tražilo. Dušu je potresla java. Puknula je 
spoznaja osamljenosti i zapuštenosti. Bila sam di¬ 
jete, izgubljeno u tuđem gradu. Obliše me suze 
Klonula sam na stolicu. Pod laktovima bolno za- 
zujase tipke, a grč me jecaja skršio ... 

Ne znam, a i ne marim da saznam, što su mi- 
slili oni, što se doturaše k meni. Svijetla se gasila, 
a ja se našla u svojoj sobici u dubokoj noći sama. 
Sama u tuđini bez sućuti i topline. Bez ikoga svoga. 

I pogled s Pincija, što me dosad zanosio i oduše¬ 
vljavao, i srebrni vrisak djece što po njemu hrle, 
ne mogu da ispune nutrine. Danas sam bolna no’ 
stalgija za domom, koga nemam. Zemlja me ci- 
trona i narandža ne privlači više. Mignon traži ze¬ 
mlju zelenih šuma, u kojima jeka obija vrhunce i 
zamire u širokim ravnicama, po kojima se razli¬ 
jeva melankolija naših duša, što plaču svoju radost 
i raduju se svome bolu -- 

Ovdje izdiše proljeće. Latice se osule, a tu 
istom počinju da cvatu ruže. Vi uživate ponovno 
proljeće uz vječno proljeće svoje duše. Je li išče- 
zao onaj sitni oblačak što Vam bje uzbunio nutrinu 
uoči odlaska? Eto, tek desetak dana, što ste otišli 
odavde, a meni se čini vječnost. Zar Vas doista ne ću 
vise vidjeti pod ovim nebom? O, toliko bih Vam 
toga htjela reći! Toliko toga da Vas pitam! Ba¬ 
dava! Među nas se uvukla daljina, u koju uzalud 
bacam kiik. Zašto šte otišli? Kako je ovdje pusto! 

Prije sam podne bila u Kalistovim katakom- 
bama. Sto jala sam pred papinskim grobovima. Či¬ 
nili mi se mrtvi, a ipak nije tome davno, da sam 
ćula na istom mjestu riječi Ribara s jezera Tiberi- 
jađskog i njegova dvadesetičetiri nasljednika, gdje 
krvlju svojom pečate službu Istini. Podzemni Pri¬ 
ji^ 0 - ta trovjekovna stolica Prvaka, — što je po- 
voiio svijet, nadvladao kraljeve i ispunio palače 
goiđog Rima danas je šutio. Šutjeli su nasljed¬ 
nici Prvaka apostolskog , a govorio mi samo Kajo 
Pričao nn o jednom gradu, kome ljube podnožje 
p avi valovi Jadrana, a vjetrovi nose pozdrave dale¬ 
kih planina. Umukla je pjesma Cecilije i guk Valeri- 
jana, a ja sam čula samo pozive daljina 

Hoću ^ kada naći opet sebe? Slutim, da se na 
Vašim ustima rađa smiješak, ali ja moram da Vam 
ovo pišem. Moram da nekome iskalim dušu, pa ma¬ 
kar zatim slijedio prezir i muk —_ 

Već je minula ponoć, a ja ne ćutim sna od 
silne sparine. Oblaci se ganjaju nebom. Možda 
padne kiša i zahladi ova žara. Vi se sigurno bla- 
žite u vašem gorskom kraju velebnim vidicima i 
opijate mirisom šuma, dok nas guši prašina i ispi¬ 
jaju moskiti. K 

Ako i ne očekujem, da ćete ikad doći do kraja 
ove lude čitulje, ipak gojim nadu, da ću doskora 
čuti o Vama i najmanju vijest. 

Lina Z. 

Oko mene pjeva samoća čarobnu pjesmu ti¬ 
šine, a sveta jeza uzbibava drhtaj po svima nervima. 
Sjedim na mekanoj mahovii, oslonjen o gorostasno 
deblo i u polusnu zaklapam vjeđe. Krv mi u ušima 
orkestrira blagu uspavanku. Lebdim među snom i 
javom, pa ipak primjećujem beskrajnu priču šume, 
gdje svakim listom, svakom grančicom, sokom svili 
žila što struji deblima k plavetnom beskrajnom 
svodu, iskazuje ljubav velikom suncu. 

Slušaš li i ti, čedo, tamo u daljini ove zvukove, 
kad pjevaju sokovi, a lišće se nečujno cjeliva s tra¬ 
cima sunca? Čuješ li lagani drhtaj ljubavne groznice, 
kako struji cijelom šumom ko daleki uzdisaji mora, 
dok se valja pržinom? Gdje tvoja danas boravi 
duša?... 

Uho, priviklo samoći, zamjećuje najsitnije vi¬ 
bracije i daleke glasove. Mukli topot od pada trulih 
suvaraka i škripaj ukrštenih grana u dolini. Duša, 
zasićena mnogim doživljajima i raznolikim utisci¬ 
ma u lutanjima svijetom, krijepi se slatkim dolce 
far niente . . . Oči, na po otvorene, zure u ultrama- 
rinski svod. Sitni, bijeli oblačić hrli po njemu ko 
bijelo jedarce na lakoj katarci. Tonem nekud u du¬ 
binu. U nesvijesnoj sam bojazni raširio ruke i gra¬ 
bim prstima po mekanom mahu, što se provlači 
prstima ko pamučni pokrivač prefine postelje za 
moje otvrdnulo tijelo. Spopada me osjet, da ležim 
na krmi golema broda, a onaj je daleki oblačić sni- 
ježni vrhunac nepoznate gore. Nešto me vuče k to¬ 
me vrhuncu, što se prelijeva zlatom sunčanog ožara, 
ali brod juri sve dalje silnom brzinom. Sniježni je 
vrhunac iščezao. Brod je ušao u mrak. Na dale¬ 
kim obalama, u tihoj se noći pomalja grad u moru 
žarulja. Odraz žarulja trepti u dubini mora, a svako 
je svijetlo jedna čarobna priča, koju bih htio da 
uberem. Dugo putujemo k tome gradu Mira. Već 
smo bili izgubili nadu, da ćemo ikada stići. Na po¬ 
molu tih svjetlila obamire u nama sve, samo se širi 
lagodni umor od sreće i želje, da još časkom odgo¬ 
dimo čuvstvo iznenađenja. Grad je pred nama. Zi¬ 
dovi veličajnih zgrada od bjelokosti i krovovi od 
ebanovine palucaju u čarobnom blijesku svjetiljaka, 
ko pučina morskog zatona u ljetnom sunčanom su¬ 
tonu. Smireni parkovi šute nad bijelim lepezastim 
stazama, što se kupe ispod cvjetnih krošanja pred 
portalom sniježno-blještave palače. Iz palače do¬ 
piru sanljivi zvuci tihe glazbe. Tihi ko prizvuci Be- 
thovenove Pastoralke, dok su se rađali u njegovoj 
duši. Iz palače se ruše kroz prozore valovi svijetla 
upivši odsjeve dragulja u najdivnijoj harmoniji 
boja. 

Brod staje uz ključ, koji je izronio iz topazne 
morske pučine, ko alabastrni nasip, da nas izvede 
iz tame, tirkiznim odsjevima i mrtvim stazama, u 
Palaču 'Smirenja. Lica nam postaju prozirna. Ne- 
tjelesna. Očima se prelijeva spokoj. Usta prožima 
Muk, a noge ne ćute težine tijela. Bijeli pijesak ne 
šušti pod. stopama. Postajemo tihi i svijetli, ko 


zrake sunčane, kad putuju ispod cvjetnih krošanja 
po bezglasnim stazama. Nad nama, oko nas, u nama 
zuje akordi glazbe.- Svaki od nas postaje ritam. U 
zuju tih ritmova stupa naša povorka u mistično 
svijetlo palače — --— 

Otvorim oči. Ne mogu se snaći. Da; snivao 
sam! Zadnji traci sunca na smiraju liznuše mi ispod 
krošnje po licu. Šumske se pčelice vraćaju s paše. 
Zuje nada mnom i ulijeću u šupljinu debla, da se 
smire u košnici. 

Hoćeš li mi oprostiti, dijete iz daljine, tvoju 
prevarenu vjeru u mene? O da znadeš, koliko ima 
u meni i varke i samoobmane! Ti možda gušiš svoju 
bol, jer vjeruješ u Čovjeka, a ta je vjera laž! Zabo¬ 
ravi na sve! Na večer tvoga nastupa. Na naše duge 
šetnje. Na obale Tibera; platane Pincija i priče Ka¬ 
takomba. Onaj vođa tvoj, onaj čovjek je mrtav. 
Ubio je sam sebe, kad je popustio svome porivu, 
kad je poslušao sirenski glas prijateljstva i ostavio 
svoju samoću i sebe. Ono lijepo je mrtvo . . . 

Zašto sam išao među njih? Ako sam morao 
otići u grad, zar sam morao poslušati zavodljivi 
glas druga iz djetinjstva, pa doći onamo? Odakle 
im takav pojam o meni? 

Uzalud rešetam po tom danu vina, pjesme i 
opoja i tonem u noći muzike i plesa, tame i žarulja u 
gavanskom vrtu, — sve mi je tajna. Poimam, kako 
sam došao iz svoje samoće u onaj uzbibani krug, 
gdje peku oči od dima, gdje cilik gusala i akordi 
pianina opijaju nerve i um, a raspojasava se strast, 
ali zašto saiji postao njima ravan? Pojmim trenu¬ 
tačan nastroj, ali ne pojmim taj život. To vječno 
bunilo uma i svijesti. 

Dolaze li oni kada k sebi? Zavire li kada u 
dušu, što čami u tami? Zašto sam govorio onako 
puno i ludo? Bio sam pijan, no ne od vina i dima, 
nego od lude zaboravi. Cijelo su popodne zurili u 
me sa posmijehom u oku. Na licu. Na usni. I s tima 
sam se ljudima smijeha smijao i sam. Vikao sam 
do iznemoglosti. Do ludila. Oni se možda i sada 
smiju, a meni je da plačem. A zašto se smiju? Zar. 
zato, što su uspjeli, da jedno biće ubije u sebi čo¬ 
vjeka; što su uspjeli da unesu u jednu dušu grubi 
disakord? 

O Kempenče moj, i ja sam danas za stupanj 
manje čovjek! — — *— 

Pa i nije možda sve tako strašno kako mi se 
činilo jučer. Kad sve mirnije promatram, izgleda mi, 
da je ipak bilo gotovo lijepo. Jučer sam bio pod 
dojmom neispavane noći, a to mi je razđražilo 
živce. Možda imaju oni pravo? Da, u nama ima 
mlade, vrele krvi, a ona ključa, vrije i šumi ko 
gorska bujica u sutjesci. 

Rekla mi ona gospođa s kovrčavim kosama: 
»I vi ste čovjek još jedar i mlad, pa čemu ta šutnja 
i bijeg od života? U vama ključa život, a vi gušite 
njegove podvige. Zar može tu biti sreće? Zabora¬ 
vite sve! Bacite se u struju života. Prinesite kupu 
mladosti, što kipi, k svojim usnama i čut ćete u 
ušima smijeh u srcu opoj i sreću, pa nećete pre¬ 
strogo suditi ljude. Znat ćete, da ste proživjeli čas, 

a onda vam još uvijek preostaje bijeg u svoju sa¬ 
moću. Neka^ jednom na prizmi vaše duše sijevne i 
ova strana života, pa ćete vidjeti, da i ovi oko vas 
imaju pravo. Da se i oni smiju suncu i mladom ži¬ 
votu. Da i oni nose u sebi svoju sreću, svoju tugu 
i bol«. 

I ja sam okusio čašu. Onda sam kriknuo grom- " 
ko s blijeskom u oku. Sa žarom u srcu. Sa smije¬ 
hom na licu. Svi su gledali začuđeno — dugo. Onda 
je provalila cika. Zabrujala glazba. Raspojasao se 
vrtlog... Izgubio sam svijest o samome sebi i tko 
zna, što sam počinio. Bio sam lud. Izbruhnuo je 
sav prigušivani poriv . .. 

Ne smijem, da ih pitam, što se zbilo. Pa i čemu? 
Reći će: Bio si veseo! Moram da bježim pred so¬ 
bom.. Ali kuda? Kuda u ovoj samoći? Kamo da se 
sakrijem od samoga sebe? Pred uspomenom što me 
goni? 

Zalud, druže Luka, virkam na otvor kolibe. 
Već danima te nema, da razbiješ moju samoću. Da 
mi doneseš mir. Da si na tvome bolu kalamim dušu. 
Zar su te srozale patnje, a tužni spomenci podgrizli 
snagu? 

■st 

Ovi dani prolaze jedan za drugim kao niza od 
koralja u suncu. Silaze noći pune svježosti i vlage. 
Mjesec gviri kroz zelene baldakine na svome lje- 
nivom putu. Opsipava plave vrhunce i ljubi ćelavo 
tjeme visokih gora. Veličantvene me zore vabe na 
gorske plančice, da motrim kradom plahe srne dok 
u prohodnom maršu griskaju zelen. 

Verzovi se Matutina rune s mojih usana ljepši 
i slađi no oni Racinea. Antifone se stoglasne ore u 
ovoj zelenoj katedrali, kakve si nije moglo da do¬ 
čara oko mekog Verlainea. Gloria sunca upaljuje 
nebo. Zatrepte krošnje srebrenim plamom, a metali 
hsca prosipaju simfonije boja. 

U tom požaru dana pružam ruke k visinama, 
da se raspnem ko svijetla zrake u sve prostore i po- 
spem sve stvari cjelovima svoje ljubavi. 

Venezia 6. VII. 1920. 

Već sam bila izgubila nadu, da ću ikad dobiti 
vijesti o Vama, pa ipak! O da znate, koliko sam 
Vam zahvalna na Vašem pismu i pobudama. 

Znala sam, da ćete se narugati mome zadnjem 
hstu. I sama uviđam njegovu ludost, ali živci su mi 
bili tako rastrojeni, da ni sama nijesam svijesna, 
sto sam pisala i kako sam ga otpremila. 

Mogu vjerovati, da ste Ostavili ljude i zavukli 
se u to svoje duplje, kako nazivate svoju novu po¬ 
stojbinu, ali da ste se posve oprostili sa svijetom 
toga ne vjerujem. Znam da volite život, pa zašto 
bježite od njega? Radoznala sam, dokle ćete izdr¬ 
žati. Pišete mi, da Vas ne smatram pustinjakom ili 
mizantropom, ali zašto taj Vaš bijeg u šumu? I vaš 
ljubimac, asiški Poverello, i ako je ljubio prirodu 
n, J e bježao od ljudi. Dobro su mi još uvijek u pa- 
meti Vaše riječi, dok smo jednog predvečerja u 
aprilu bili u Njegovoj crkvi, a Vi mi govorili o Nje¬ 
mu, o pjesmi Suncu, o alvernskoj himni Ljubavi. Vi 
ste se bili zanijeli pred sedam vjekova, kamo Vas 
ja nisam mogla pratiti, a možda i ne ću moći nikada 


shvatiti tadašnjeg Vašeg zanosa. No oči one male 
djevojčice ipak su bile u blizini Vaše duše. Assisi, 
Bevagna, Spoletto, da cijela opjevana i cvjetna Um- 
brija planula je bila pred njom ko golema poljana, 
koja izgara u vatri Ljubavi. Ona mala djevojčica ne 
shvaća ni danas Vaše poredbe tog Poklonika go¬ 
spođe Siromaštine s Adamom pred padom, ni orfej- 
skog mu glasa, koji je silio nerazumnu Prirodu, da 
se pokorava u izlivima njegove ljubavi Bogu. 

I eto, ta mala djevojčica — dijete — kako ste 
je zvali, danas.je daleko od svega onog lijepog. Da¬ 
leko ko od djetinjeg sna, a njezina duša zebe na 
udarcu vjetrina, što se narivavaju k njoj. Ne može 
da ćuti toplinu svega prošlog. Njoj je i danas, ko 
onda, kad su glasovi s kora, iza gustih rešetki, pre¬ 
trgli davnu priču s Vaših usta i grunuli je u sada¬ 
šnjost, u ludu zbilju života ... 

Jučer sam, osim Vašeg lista, imala još jedno 
lijepo iznenađenje. Dok smo za objeda sjedjeli za 
stolom, dopro je do mene razgovor u našem slat¬ 
kom jeziku. Znadete i sami, kako me to obradovalo. 
Nisam mogla izdržati. Ustala sam i otišla k susje¬ 
dnom stolu. Kad smo se upoznali, čavrljali smo 
cijelo popodne i večer. Konačno se ispostavilo, da 
su to Vaši stari znanci, još otkad ste služili u nji¬ 
hovu mjestu. To su Janko Orlić, te Ivo i Katica Ma- 
ričić. Katica je bila čak i Vaša učenica. 

Vi se ne ć ete ljutiti na moju radoznalost i 
brbljavost, što smo pretresli, — ukoliko je bilo 
moguće — Vaš curriculum vitae, te što sam izdala 
tajnu Vašeg novog života. Oni se vraćaju za neko¬ 
liko dana kući, a ja moram opet na neko vrijeme u 
Rim. 

Dogovorismo se, da ću ih pohoditi kod kuće, 
ako mi prilike dopuste, još ove jeseni, inače svakako 
dogodine. Mogla bih, eto, nakon deset godina opet 
vidjeti rodne žalove, za kojima mi odavde hrli po¬ 
gled preko sivog Jadrana. 

Nagovaraju me, da otka'žem ovdje ugovor, te 
se preselim stalno u domovinu, no ja sam uvjerena, 
da tu ne bih mogla naći tako povoljne uvjete kao 
ovdje.. K tome moram da dovršim još neke studije 
za koje tu nema zgode. 

Ako se ispuni ta moja nada, moglo bi se dogo¬ 
diti, da Vas potražimo u Vašoj jazbini. Valjda ne 
ćete imati ništa protiv? Ali, zato će biti još vremena 
da se ishodi dopuštenje. Zar ne? Ne će trebati po¬ 
sebnih vizuma? Izvolite primiti pozdrave i poklon 
od 

L i n e Z. 

» 

Noćas je vladala oluja. Škropci su bijesno, uz 
urla j vjetrine, udarali o kolibu. U dolini je vjetar pre- 
ludirao urlaju vučjih čopora. Kroz pukotine je među 
brvnima kolibe svirao orkan i šibao pljuscima. Vatra 
cvilila. Ležao sam uz ognjište na mekim kožama i 
pekao u žeravici krumpir, a s ražnjića se cmarili 
masni ćevapčići. Ajka mi se skutrila uz noge. Drh¬ 
tala od uzbuđenosti i promuklo režala. Uda potresao 
lancem. Provlačio se kroz rupu i zavijao u noć. Vra¬ 
ćao se usplahiren i nemiran. Otvarao gubicu i kesio 
lake bijele zube, okretao glavu k uvali i nešto mi 
htio reći svojim povjerljivim: av, av. Moj se nebojša 

valjda zaželio borbe, ali miris je krumpira i ćevap¬ 
čića doskora utažio njegovu žeđ za krvlju i borbom, 
pa se mirno pružio uz ognjište i slušao stenjanje 
drveća, prasak polomljenih grana i udarce gro¬ 
mova .. . 

Vatra je dogarala. Velika se klada uzglavnica 
zasjajivala i pokrivala pepelom. Vjetar duvao kroz 
pukotine. Pokriven neprodušnom kabanicom, bacio 
sam se na ležaj stelje i planinskog sijena i očekivao 
san u poludrijemežu. Prisluškivao olujne glasove 
ko povike i krikove vještica na skupnom ročištu. 
Sova je negdje u blizini tužno hukala. Iz vrtače joj 
se prodirnim, otegnutim krikom odzivao ćuk. 

Onda je sijevnulo. Par časaka nisam vidio ni¬ 
šta od silnog blijeska. Zemlja se poda mnom potre¬ 
sla. Koliba jauknula. Pomislih da se srozala. Ali kad 
se tutanj groma stropoštao u dolinu, odjeknuo u 
dubinama i gudurama, potresao glavicama, a ko¬ 
madi se drvlja survali po krovu, dovih se, da je grom 
udario u obližnje drvo. 

Psi se više nisu dali umiriti. Vukli me s ležaja. 
Režali i zavijali. Nekim se nemirom ispunila cijela 
koliba. 

Plohe su leda, ko doboši, udarale po krovu i 
brvnima kolibe, dok se za po sata nije sve smirilo. 
Ali psi nisu imali mira. Širili njuške, polajavali i 
režali. Već me hvatao drijemež, a pripaljena smotka 
dogarala, kad naglo zacvile psi. Nad kolibom jekne 
jezivo u muklom stišaju: »u-u; u-u«. Naslutio sam: 
počinje neobična podoknica. Ustanem. Psi mi se 
oplitali oko nogu, bojažljivo potrkavali k vratima. 
Resko zalajavali. Privežem i Ajku. Otvorim kapak 
i nagnem se u noć. Oblaci počeli bivati svjetliji, a 
kraj se ogrnuo sivom sablasnom tamom. 

Vladala je tišina u kontrastu prohujale oluje. 
Neka se tamna slutnja uvalila u me. Dohvatio sam 
pušku. Promijenio naboje. Metnuo pripašaj, zapa¬ 
lio smotku i — čekao . . . 

Ne potraje dugo. Iza uvale jekne urlaj. Kratak. 
Rezak . . . Vraćaju se!... Prohtjelo im se pasjega 
mesa. Prvom se urlaju odazva s vrha drugi. Mu- 
kliji. Duži . . . Onda sa strane. Opet iz uvale, ali sad 
mnogo bliže. Dakle ćemo se prviput u životu ogle¬ 
dati— o život! Ruke mi i noge počele drhtati. Osje¬ 
tim silnu uzbuđenost. Opipam Uđu. I on je drhtao! 
Smirilo se . . . 

Prislonim uho uz otvor. Navikao na svaki šu- 
štaj, brzo sam razabrao kojih dvjesta do trista ko- 
račaja, gdje se nešto oprezno pomiče . . . Opet tišina. 
Slušam: Ništa! Već htjedoh da legnem, kad psi po¬ 
češe naglo prhati na nozdrve, i dizati glave. Zala- 
jaše. Poče bijesna svirka sa svih strana. Sad bi s c e 
približili, pa odskočili, da se opet prikuče bliže. Psi 
mi se zapleli lancima oko nogu. Pogledam van. Ni¬ 
šta, tek kadgod ko da kratka sjena šmugne med 
stabaljem. 

Dohvatim i sjekiru, bude li od potrebe. Psi 
zaurlaše. Oko kolibe nešto obliieće u krugu sve bliže 
i bliže. Promolim cijev i čekam. Među bukvama se 
nešto maknu. Odapnem. Blijesak me zasjeni. Pođem 
k vratima i ponovno odapnem. Čekam . . . Prema 
uvali čuiem prasak suvaraka. Opalim za njim dvaput 
u noć, a preko uvale se začuju zadnji urlaji i mir.,, 


Počelo svanjivati. Nebom se prolila mliječno 
siva boja. Oblaci se razilaze, a plavet poštrapana 
rujem proziruje kroz provalije oblaka. Na njoj 
gasnu zadnje zvijezde. Vrh propušta kroz krošnje 
bukava i jela snopove bijele jesenske svjetlosti. 
Mlazovi svijetla padaju sve gušće na bijeli nastor 
krupe. Nad Bilom se pomalja vatreni kolut, — oreol 
nad glavom novoga Dana. 

Petnaest se koraka podalje od kolibe na krvlju 
poprskanoj krupi, otvorenih čeljusti, iskešenih zubi 
pružila stara vučina. Hladna! ... 

•X* 

Rano predzimnje jutro. Sviće! 

U dno sela zatrubiše puške. Iz prvih se grmeča 
odjaviše druge. Po broju trublja, sve je društvo 
spremno. 

Glas puške odjekuje praskozorjem. Potresa 
maglicu. Obija vrhunce. Trepti nad dugodolinom. 
Zamre. Opet izbruhne i zamire u prozračnim visi¬ 
nama u procvaloj vedrini. 

'Svježi zrak dunuo na raširene nosnice. Raširio 
grudi i razlio žiljem val prohladne svježine. Kapci 
se na očima, još dobrano sanovni, rastvaraju i stežu, 
a bistrina ih jutarnjeg dogleda diže i tanji. 

Pod nogama izmiče kao kost tvrdo smrznuto 
tlo. Nos se zacrvenio ko puranska kresta i uza svu 
vedrinu jutra hoće da silom stvori jugo, pa se us- 
cijedio do dosade, ko podzemna špilja memlom. 

Uzmem sobom, na glas pušaka, razigrane pse 
i pođem lagano vlakom na određeno mjesto prema 
Bitu. Puške su zamukle. Društvo se rasulo, svaki 
svojim smjerom na određeni »doček«. 

U šumi još tišina. Vrhunci su brda sve svjetliji 
i već ih prožima zuj. Gole grane šute. Na granči¬ 
cama im drijema kristalno inje. U nosnicama me 
bodu, ko štapići, zamrzle dlačice. Topla se Sapa bje- 
lasa ko dim. Ruke se grče od hlada, a noge zebu. 

Dosadilo mi. Razvežem pse. Pogladim ih. Zvi- 
žnem na podstrek. Zacviliše od radosti. Zguriše se i 
odskoče. Nekoliko me puta oblete u krugu, a onda 
nagnu svaki na svoju stranu . . . 

Vrhunac već bliješti u suncu, a inje zasljepljuje 
vid. Sunčana se crta spušta sve niže, a ja joj hrlim 
ususret po strmom, smrznutom terenu. Na vršcima 
bližnjih bukava već planulo inje, a teške se kapi 
ruše, ko debele suze, po meni . . . 

Jedva čujno primijetili štek. Oslonim se o panj 
i susprežem dah, a sva čula usredotočujem u uho . . . 
Opet štek no još daleko i nejasno otkuda. Slušam. 
Tišina. Ali tad se jasno začuje ubrzana Uđina pjesma, 
gdje prilazi k meni. Skinem pušku i čekam. Laka mi 
nervoza struji u udovima. 

Poviše mene zatapta nešto. Prinesem pušku i 
— ruke mi klonu, a uzdah poleti iz grudi. Ajka 
jurnu kraj mene. Najsitniji časak joj spasio život. 
Baci se strelimice pred Uđu, zavrati srnu i odjuriše 
u duetu preko vrha ... 

Uspinjein se uz litice. Vjetrovi su i kiše isprali 
zemlju, a strma se navorana golet vrhunca ustubo- 
čila nadamnom. Pukotine, rasjeline i bezdani razja- 
pili svoje tamne oči i motre me neprijatnim, jezo¬ 
vitim pogledom, Gromade se kamenja, naslagane 

jedna na drugu, iskršene gromovima i snjegovima, 
ustubočile ko neprohodna ograda ukletoga grada. 
U pukotinama se tu i tamo utisla kržljava jela, is¬ 
krivljeni javor, žilavi vitki mliječ-javor, izgrižena i 
okljaštrena lijeska te povijena smrdeljika i spleli 
gustu, neprohodnu živicu. 

Penjem se uz litice. Zabadam prste u pukotine 
i hvatam se za kržljavo rašće, da pridržim ravno¬ 
težu. Blijedo jesenje sunce polijeva blagim tracima. 
Znoj me oblio svega. Iznemogao padam na samom 
bridu. 

Pred očima mi se prostro sav gorski kraj. 
Crkve se bjelasaju posred sela. Tamnožuta polja 
rube mrke jelove šume. Gorski lanci u padovima iš¬ 
čezavaju u plavilu. K jugu plavo more nosi na sebi 


se niz litice, izvale i vrtače. Nemirni me psi povlače. 
Grančice gustika šibaju po licu. Podrapan i ranjen 
spustih se u dolinu i pustim pse i vratim se kroz 
rasjelinu. 

Zamalo jekne preko doline nagli lavež. Napnem 
pogled kroz guste jeliće. Čekam nestrpljivo blizi 
štek. Psi izjuriše prema meni zgrbljena tijela i ras¬ 
tvorenih gubica. Oblete oko mene, zacvile i odskoče 
naglo natrag u dolac. Oblete ga. Jurnu previjom iza 
pećina. Ništa. Sjednem ljut na golemu izvaljenu jelu 
i odložim pušku, da svijem smotku, ali se na litici 
poviše mene začuje topot. Skočim za obližnju bukvu 
i pripravim pušku. Na vrhu pećine u taj tren izjuriše 
dvije srne. Opalim obje cijevi. Skokom, od nekoliko 
metara jurnuše u dolac. Priskočim k rubu, da po- 

gromade žutih sprženih otoka. K sjevero-zapadu 
ištrljili bijeli vrhunci Alpa i paraju jasno plavilo 
zraka, a dolje se ustubočio Velebit i uranja" svoje 
gorostasne brkove u more. Bunjen rikom valova" i 
orljavom bura bdije ko vjekovni stražar naše krvi. . 

Za Bilom zaštektaše psi. Prehitim vršak i stanem 
na prelaz. Ubrzani štek i prasak. Još hrliji lavež i 
tajac. Kroz gudure i dubodoline drhti odjek. Za- 
mukne i opet grune, dok ne iščezne u tihoj polusjeni. 
Osluškujem. Čas dva tišina. Sa glavne se litice, par 
stotina koraka od mene, javi uzastopce dugi jek 
trublje. Počesmo se odjavljivati, a sva šuma veselo 
ori" od trubljenja. 

Skupismo se. Luka sjeo pod jelu, naslonio se 
na trogodišnjeg srnjaka, te veselo odbija dimove iz 
svoje lule. Sjedosmo i mi. Netko lulu, netko smotku 
i začas je sav vrh bio zastrt plavkastim oblačkom 
dima. 

Nakon kratka se'odmora opet raspršismo na 
sve strane. Opet moram da zavađam pse. Prebijam 


novno opalim. Pod jelićem se jedna trza u zadnjim 
trzajima. Poletim k njoj. Još jedan trzaj. Upiljila u 
me bespomoćno velike mile oči, kao da moli trunak 
smilovanja. Oko joj se ovlažilo suzom. Odbaci noge, 
a oči joj se previle mutnim sjajem. 

Nisam mogao da izdržim. Odvratio sam pogled, 
a u grudi mi se slegla neka tuga. 

Oči! Tako slične oči gledale su u me jedno pred¬ 
večerje na dalekom Jugu, prelivene beskrajnom 
tugom. 

Da znadu ovo, da li bih ikad od njih stekao 
oproštenje? 

Ništa! Snjegovi su prekrili sve. Bijela, sniježna 
koprena pokrila je kraj, a gluva tišina kraljuje 
svuda. Dan za danom prolazi. Izmjenjivale se vija¬ 
vice i vedraci. Dani mračne osamljenosti u mome 
dublju i noći duge a bez sna. Dani sunčani, kad je 
šuma okovana injem bila ko čarobni grad uklete 
kraljevne i večeri vedraca s ledenim odsjevom 

zvijezda, u kojima je veselo plamsala vatra na mome 
ognjištu, kraj koga smo Luka i ja u dugom razgo¬ 
voru kratili noći . . . Ništa! Ni otkuda glasa. 1 ne 
marim zato! Brzo su uveli spomenci sviju na me i 
eto sam ovdje živ pokopan. Otišao sam od njih i 
već mi se zameo trag, košto mi sniježna vijavica 
zasipava stope, dok ovih sivih dana lutam bez cilja 
u nepreglednom bjelilu.- 

Već ne znam da brojim dane. Oni prolaze mirno 
i ja u njima. Nose me nekud bez cilja, a ja se ne pro¬ 
tivim tome. Kud ćemo tako doći? Koliko ih je već 
prošlo u ovoj samoći, gdje su mi molitve društvo, 
a koliba zuji od misli?... 

Staze su mrtve. Bijelih je nestalo cesta, da pa¬ 
raju zelen dolinu, da me vabe u dalji. Šutnja. Duga, 
beskrajna šutnja straži mrtvu stražu nad onim, što 
je prošlo. Srce mi postaje grob, gdje leži pokopan 
prošli život, a sadašnjost je zuj nostalgije za onim, 
što će doći. Dani su ovi Meditacija, koja me prati 
stopama srna na bijele vrhunce, u šutljive doline, 
gdje se smirio krik i pean životu, a utonuo život. 

Danima već hrlim po ovom bijelom gradu, 
sam, u šutljivoj pratnji stopa. One se viju za mnom. 
Bezglasno me prate, a na njima moje misli čekaju 
dodir sunca, da ih u cjelovima svojim ponese k sve¬ 
tom Gradu. 

Kad dođu noći vedraca, a zvijezde padnu u inje, 
moja miriši šuma blijeskom vječnih visina. 

Potočić u kristalu je sakrio svoj žubor i sluša 
treptaj zvijezda, ariju visina, vječnost pred Vječnim. 

Duša u čahuri ekstaze pije divne vizije i gleda 
bezgranično polje cvjetova Giotta i Angelica . . . 
Sluša zvukove Devete i pjev sv. Grala .. . 

Već par dana pljušti ko za inat. Burni se ne- 
produšni oblak nasukao na vrhu Bila, a iz njega 
cmizdri, cvili i urliče uvertira Makbeta. Stabla stenju. 
Praskaju grane. Beskrajna agonija zime u odurnim 
izdisajima i krikovima huči mojom planinom. Mla¬ 
zovi škropaca oznojili ponutricu kolibe. Vlaga mi 
dopire u srž kostiju. Uzbibala mi živce i napunila 
mrzovoljom. Mokra drva cmizdre i cvile na vatri. 
Dim se zgusnuo i grize oči. Torba mlohavo visi na 
klinu. Izgubila utrobu, a i ia dobrano pritegnuo 
kajiš. Uda se i Ajka savili u klupko. Od vremena se 
do vremena dignu, protegnu, razjape ždrijelo i do¬ 
sadno zijevnu. Zirnu kroz rupu mutnim, dosadnim 
pogledom. Okrenu se okolo sebe nekoliko puta, 
zgrče i prevale na drugi bok te liječe čaporke i ta¬ 
bane sasječene snijegom. 

Brrr! Spustio bih se u selo, no ne možeš da ko- 
rakneš po bljuzgavom i klizavom tlu, a valjda su 
bujice razvalile prelaze, pa mi se zalud i micati 
s mjesta. Ne preostaje već se sprijateljiti sa sudbi¬ 
nom pa pružiti krake uz vatru i čekati . . . 

Prebit sam od dugog grčenja po kolibi. Po 
stoti put već pregledavam oružje. Čepim pukotine na 
kolibi. Tražim, nije li gdje zaostao koji nepročitani 
redak zadnje pošte. Sjedam i zurim u plamičke. Pro¬ 
računavam u njima smjesu boja. 

Još sam jutros razredio svoje skladište aprovi- 
zacije i duhana. Svaka tri sata po smotku i upravo 
sutra do podneva, hrane tek maličak za večeru — a 


onda Bogu dušu. U grlu golica. Otresam džepove. 
Ogledavam sve kutiće, nije li se gdjegod što zadr¬ 
žalo iza jučerašnje pomne premetačine kolibe, da ne 
moram preinačiti svog neumoljivog proračuna 
s aprovizacijom i vremenom. Navika ne će da ra¬ 
čuna s okrutnom zbiljom, a napast došaptava: Raz- 
vedrit će se noćas, pa ćemo zorom u selo. Savjest 
buči: Ne! Ne diraj, jer što, ako ostane ko danas? A 
noćas? Zar još računaš na san iza tolikog ležanja? 
A znaš li, što su noći besnene, samotne i duge bez 
mirisnog oblaka dima oko glave ... Ruka se ne- 
svijesno pruža na policu, da dohvati dozu, a onda 
klonulo pada. Ljutav se diže. Bjesni nutrinom. Ur¬ 
liče. Šake se grče, da satru nevidljivog neprijatelja. 

I želudac pomalo sekundira. Nema druge, treba 
zadnji komadić mesa i krišku slanine nataći na 
ražnjić, da malo primirim tu kućnu svađu . . . 

Tuk! Tuk! 

Halo! Tko je Božji, te me smeta u mom br¬ 
logu? 

— Ja, gospodine! Lugar Luka. 

Avanti, avanti, šjor Luka! 

— Nude pritegnite vižlad, da ne ostanem bez 
hlača. 

Radije recite bez torbe. Bijesa će im vaše hlače. 
Nijesu toliko radoznali, što se pod njima krije. 

— Ha! Ha! Ha! — I pokazaše se dva lisičja repa 
pod omašnim nosom. 

— No, no! Mir drugovi! Mir bunitelji mojih 
šumskih stanovnika. Ja sam. Ja, Luka. Ala! Ha! Ha! 
Ha! Miri Luka pse. 

— Pa kako je, gospodine? Reče odlažući mokru 
pušku i prokislu torbu. 

Eto zurim u strop i čekam, da mi što odozgo 
padne. 

—■ Vi gospodine, danas nekud izvanredne volje. 
Vidi se, da vam se potok ne cijedi niz leđa. 

Ali zato svira glazba bolje nego vojnička na 
čistu srijedu. 

— Eh, eh! Ta valjda niste bolesni? 

I gore! Jer mašina prestala da radi. 

— A koji joj belaj? 

Ponestalo karbuna. 

— Aj, aj, zlo ga potrefio ... I gurne guračem 
ono ugaraka. Vi mi baš kao da se sa svima posvadili 
i nakan Luku pustiti tišini, da ga ptica pjesmom 
razgovara, a vuk njemu sprovod tralaliče. 

Mani Luka duga razgovora, van tresi hlače, 
nije li gdjegod bagaša ostalo. 

— Ima u Luke i zelenog lista, kamo ne bi osu¬ 
šene trave, samo joj i korijen prokisnuo. 

Pruži! 

— Nasrnuo, Bože prosti, ko ... 

Govori, čovječe! Imaš ili nemaš? 

—=■ Imam. Imam. Imam ... Valaj mu je zadnja 
došla, promrsi tiše kroz zube i pruži mi duvankesu, 
nabitu ko kupusna glava. 

Oho! Ovaj se valjda posvadio sa svijetom. 

— Nisam nikad s njime ni dobar bio, pa se 
nemam rad šta ni svaditi. 

A što ovo od kese učini? 

— To u Luke davnašnji je adet. Dokle traje za 
ljude ne haje, već se skita svojom gorom crnom. 

U zdravlju Vas vile donijele. A što torba kaže? 

— Od sitosti popuštaju konci. 

Kropila Vas rosica nebeska. Da Vas nemam bio 
bih skapao. Hura psine, neka gora ječi. 

Hvatam pušku, a pucanj se valja mukao i gluh 
u doline. 

Ma, gospodine, što je s vama? Razrogačio 
Luka oci. 

Već se bio na smrt pripravio, a eto došao lijek 
iznenada. Još da mi je par čudotvornih kapi, zadnja 
bi me tuga ostavila. 

će i njih... Nego ded, da skinem ovo 
muke, što me ukliještilo ko babu Martu ljeskovi 
obruči. Ni klupice mi ponudili niste, a već torbu i 
džep prevrnili. Luka će ko prijekorno. 

Sjednite, Luka, pa prevrnite torbu. Kašnje ću 
Vas pitati za zdravlje. 

— Nu, nu! Dimi li gospodine? Nije fini, al’ eto: 
nevolja ne bira. Ali evo, da jezik operemo ... i pruži 
Luka žarke tropovice. Svaki gutljaj mozak preokreće 
i ko balzamom čudotvornim raspudiva jade. 

A što vas, Luka, donijelo ovamo po ovakom 
zlaćanom vremešcu? . ... upitat ću Luku, kad se malo 
okrijepismo jelom i pilom i procmrljismo ono mo¬ 
krog korijenja iz njegove duvankese. 

— Noge, gospodine, noge ove stare. Lude one 
ko i glava što im zapovijeda. Sunulo mi nešto gla¬ 
vom noćas, dok sam se prevrtao bez sna, da bi moj 
gospodin mogao dobro pritegnuti kajiš u ovakoj 
zloći, a lako i prevrnuti oči, pa ko avet dozivati 
Luku, kad omrkne gdjegod u magli i duplju. Nije 
dakle fajde, već put pod noge, sve bez staza i po- 
gaza, preko voda i kaljuža na sklizave pute. 

Baš Vam hvala i od Boga plaća! Umalo, pa i 
zbilo bi se tako. 

— Da, da! Ali od svih medenih riječi koja korist 
Luki, kad ga — prosti vaš obraz — i repić od mo- 
krine zebe, a ne pita gospodin: kako ti je Luka? 

Nemojte tako, Luka! Već se eto preobucite, a 
nitko Vam ne brani ni kolibe ni vatre, a bome ni 
loga, da Vas umor mine... 

I skoro je sav kraj jače odjekivao od Lukine 
svirke nego od bure i ledenih škropaca . . . 


a duša se nije dala. Ona je imala toliko toga još 
da rekne. Toliko toga da pita ... I eto! Prošlo je! 
1 ako je duga bolest podgrizla snagu, nije želje za 
životom. Snaga će se možda povratiti, ali hoće li 
ostati želja? 

Jedan mi je san ispunjen. Nakon jedanaest go¬ 
dina opet sam na obali našeg Jadrana — u svopie 
i odnom gradu. Zvona svetog Duje zorom me bude, 
a valići pljušte ko i nekad, ali nisam našla one, koju 
sam mislila naći. U zoru i suton mi pričaju kuće, 
zvonici i lađe, da su onu malu djevojčicu pokopali 
onda, kad su je metnuli na brod, da je ponese u tu- 

Split, 15. V. 1921. 

Učitelju dobri! Mjeseci su tome, što nisam čula 
od Vas vijesti, a niti Vam se javljala. Ne znam više 
gdje ste. Je li još uvijek Vaša koliba i šuma cio Vaš 
svijet ili negdje u svijetu kroz prizmu svoje duše 
promatrate njegove reflekse. Ipak moram da pišem, 
pa makar Vas nikad ne našlo ovo pismo. Ako Vas 
pak nađe, možda će misao učitelja moga uzbuditi 
spomen na ono dijete, što je ostalo samo u tuđini 
s otvorenom dušom, spremnom da prima, ko me¬ 
kani vosak, sve što netko utisne u nju 

Da, mjeseci su tome, što sam zadnji redak do¬ 
bij 3 od Vas, i sama mogla da Vam se javim. Da je 
učitelj znao, kako se ono dijete muči u trzajima 
smrti, možda bi bio pohrlio k njemu, da mu reče 
utješnu riječ ili bi mu barem melemom pisma svoga 
utaživao boli. O, kako su bili teški časovi bez ikoga 
svoga! A kako teška spoznaja: zapuštena — zabo¬ 
ravljena! Žudila sam za smrću, da učini svemu kraj, 

dinu. Ovdje na Obali i tamo na Marjanu našla sam 
iza nje tek izblijeđeli spomen. 

Ništa ništa od onog davnog. I ovdje sam tu- 
đinka. A ta spoznaja boli! Zar nigdje na svijetu ne 
može čovjek naći smirenja? Ima li uopće sreće ili je 
ona samo fikcija ljudska, što ih gura u životu? 

. Svagdje, na svakom koraku me čeka razoča¬ 
ranje. Dok hrlim za nečim, što mislim, da će me 
zadovoljiti — živi bar nada, ali čim sam se priklju¬ 
čila cilju, vidim: i to je bila imaginarnost. O, da 
čovjek može u sebi ubiti želje, satrti žudnju, ne bi 
bar morao da podnosi toliko boli! 

Toliko je toga nagomilano u mojoj duši! Sva 
je ona zgrčena u upitnik. A odgovor? Hoću li ga 
naći? Zar uistinu leži na dnu svega onaj strašni - 
Ignoramus? . .. 













O učitelju! U onim dugim danima i noćima bo¬ 
lesti tijela, još me je više mučila bol duše. Koliko 
puta sam zaviđala Vama! Slala sam krikove, upite 
i uzdahe, a oni su negdje zamrli. Sledili se na putu, 
a odgovora nije bilo. Zaviđala sam svima, što su tap¬ 
kali pločnikom, a smijeh djece ranjavao mi dušu. Ja 
Scim ih mrzila tada! Danas vidim, koliko sam bila 
luda. Tko je zavirio u njihovu knjigu sudbine, da 
čita, što im je pisao Usud? Što ih sve čeka na spi¬ 
ralama njihova života? Zar nije svakom kod ko¬ 
lijevke napunjen krčag boli, koji mora ispiti? — 

Pisala sam Kati, no odgovora još nema. Zimus 
me pohodila i ostala nekoliko dana kod mene. Obe¬ 
ćala sam joj, da ću kod njih provesti u ljetu mjesec 
dana. Ona me i nagovorila na oporavak ovdje u Pri¬ 
morju. Kad ne bi bilo drugih briga, doista bi bilo 
ovdje lijepo. Procvali maj je ovdje divan. Na Mar- 
janu sanjarim od jutra do mraka i naslađujem se 
divnim pogledom. Pohodila sam i Tuskulum no 


žalim, da nisam našla don Frane. Mora da je vedra 
duša. Mi svi tražimo budućnost i strepimo pred 
njom, a on ruje po davnoj prošlosti; strepi nad 
onim, što je pokrio prah i još vječno vedai! Njega 
uzrujava sadašnjost radi davne prošlosti, a mi se 
grčimo nad danom koji dolazi. Je li to posebna na¬ 
rav ili jakost duha? 

Spremam se na odlazak u gornje Primorje, da 
gledam vrhunce odakle Vi pasete danomice svoje 

poglede. . 

Ako ste još uvijek u svojoj planini, okoristit 
ćemo se dopuštenjem danim nam prošle godine, te 
Vas potražiti i iznenaditi. 

Oprostite, ako dosađujem. Prohtije li Vam se 
odgovoirti, adresirajte na Katu. Ona znade, gdje 
ću biti. 

Svesrdice Vas pozdravlja 

Lina Z. 

(Svršit će se.) 


0 . Leonardo Kalac: Pogreb 

(Istarski 

Pred vratima je mnoštvo tiho, nijemo . . . 

U kući muklo tek jecanje čuje se. 

Na odru — mrtva djeva u bjelini, 
oko nje žene suzeći sve vrte se. 

Na odru — mrtva djeva u bjelini 
Ko svela bijela ruža tek procvjetala. 

I majka plače: O ružice moja, 
o sinko, lijepa grano moja — tužna ja! 


na selu. 

motiv.) 

Iz kuće nose tiho lijes bijeli — 
za njim se žene i muškarci redaju. 
Svećenik pjeva muklo »miserere«, 
a straga žene u crnini jecaju. 

Povorka kreće k crkvici prek polja, 
kroz koja ide zvona jeka žalosna. 

Iz kuće jauk zamire u dalji: 
o sinko, lijepa grano moja — tužna ja 


Marko Vunić: Grad Trogir. 

Pred gradskim vratim a. 

Otvori nam vrata gradski serežane 
Ubi nas nevera, prozeboše kosti 
Svi ćemo se smrznut tu do zore rane 
Zar nimalo nemaš za nas samilosti? 


Mi stranci nismo. Sinovi istog grada 
Imaju i pravo da se u grad sklone 
Vatra nam se gasi, a dim nas savlada 
Otvori nam vrata, već i zvona zvone. 

Šuti mrki stražar. On statute znade 

U rano će jutro otvoriti vrata 

,Kad se prva svjetlost kroza nje prokrade 

Pa se svih ulica polagano hvata. 

Ribari ušute, a stari drug im veli: 
Plemićki statuti sve su nam uzeli! 

Sida Košutić: 


K svitanju. 

Mistička drama u tri čina. 


LICA: 

OTAC 
ZINIJA, kći 

MARIJA, službenica Zinijina 
DANIJEL, službenik očev 
PROSJACI, ŽENE, DJECA. 

PRVI ČIN. 

ZINIJA. MARIJA. 

ZINIJA: 

San moj je li vrijedan da ga slijede bezbrojni 
kucaji srca mog? 

Ja se ne snalazim. 

Izabirem u okolini staze svoje, a što je uistinu 
sve blago ovo, što mene okružuje? 

Ja se ne snalazim. 

Predmeti ovi ne mogu da zaustave stalno oči 
moje i odgovor ne nalazim pitanju svome. 

Kaži, Marijo, imade li konačište put koraka 
mojih, jer ja se ne snalazim. 

MARIJA: 

Doista, gospodarice, uboga si ti i napitak duši 
svojoj naći ćeš u izvoru, što ti je skriven. 

Ali će život nanizati mnogo dana i noći, dok 
stigne studencu. 

Zato si uboga i ne možeš znati, hoće li uši 
tvoje smiriti ili pojačati zabrinutost lica tvojega. 

Jer prolaziš dubinama opasnim i zov svaki 
teško će primijetiti uši tvoje. 

ZINIJA: 

U koga da izmolim izbavljenje? 

Tu sja, a meni je zima. 

Sjedni uza me draga, odat ću ti čežnju, što me 
obuze: 

Legoh na san. 

Pjevači očevi utihnuše, a lahor je treptao 
lišćem amo i tamo. 

Ja mišljah: noć odavna siđe i moje je vrijeme 
da usnem. 

Sakrih lice u tamu i vjeđe moje dozivahu san. 

Tada ... 

Dopusti, odat ću tajnu čežnje moje: 

Ja vidjeh Njega. 

Ne znam, odakle dođe, nu On dođe i pristupi 
do mene. 

Koraci Njegovi tiši su od lahora i lice je Nje¬ 
govo osjenjeno mirisom cvjetova. 

Tada, jao, ja osjetih stid: 

Ljepota moja o kojoj mi govorahu, iščeznu 
kraj Njega i ja sakrih lice, da sakrijem nesnalaženje 
svoje. 

Tada ... 

Dopusti, odat ću tajnu čežnje svoje: 

On mi se nasmija. 

O, smijeh je Njegov simfonija svemira i glas 
je Njegov topliji od majčina, kad se kolijevci sagiba. 


Tada, jao, ja osjetih stid: 

Ne usudih se progovoriti, da ne čuje glas moj, 
što bi nalikovao bezumnom pijanici, kad hoće 
da trči. 

Pokrih lice rukama i na stisnutim Njegovim 
usnama zadrhta zagonetno rješenje vladanja mog. 

Tada . .. dopusti, dopusti, o, draga ... 

On se sagnu k meni i ja utonuh u očima pre¬ 
lijepim. ; 

O, kaži mi, san moj je li vrijedan, da ga slijede 
bezbrojni kucaji srca mog? 

Ja se ne snalazim. 


MARIJA: 

Gost tvoj ušao je nepozvan do tebe. 

On znade ljubav s dolaska svog. 

Dođe u vrijeme, kad okolina spava i otac tvoj 
ukloni plesove bogovima zemlje. 

Gost tvoj veoma je mudar. 

Dođe u vrijeme određeno. 

Zar ti ne razumiješ, zašto? 

Doista, ne umijem da izbrojim sva dobra, što 
me omamiše u bašči boravka Njegova. 

San tvoj je li vrijedan da ga slijede bezbrojni 
kucaji srca tvog? 

O, gospodarice, premaleno je srce tvoje za do¬ 
stojan odziv velikome gostu. 


ZINIJA: 

Ti skidaš koprenu s lica mojega. 
Marijo, kaži, odakle ga poznaješ? 
Nu, kaži, kaži, odakle je On? 


MARIJA: 


Ne znam, odakle je On. 

Svakog dana neumorno radi u bašči našoj. 

Iza topola, što zasjenjuju zidove dvora, pro¬ 
stire se sag cvijecima izvezen. 

Tu je boravište Njegovo, i vidim Ga svagda, 
kadgod koraknem u blizinu greda Njegovih. 

Ne znam, odakle je On, nu radi neumorno u 
bašči našoj. 

ZINIJA: 

On radi neumorno? 

A ruke su Njegove bjelje od bisera ogrlice 
moje. 

MARIJA: 


Tiše ... tiše . . . 

Pjevači očevi dođoše. 

Gospodarice, što zaodjenu strahom lice tvoje 
i zašto si ga odvratila? 

Pjevači očevi dođoše. 


ZINIJA: 

Pjevači očevi dođoše. 

Ja se ne snalazim. 

Kaži, zašto otac moj brani, da Ga vidim? 
MARIJA: 

Tiše ... tiše ... 

Dok utihne himna gospodaru njihovu, sagnut 
ćemo glave, da se ne smetemo ... 

ZINIJA: 

Pjevači utihnuše, a glave su naše još uvijek 
pognute. 

Kome je to počast ovaj čas? 

Ne čini ti se: smijeh njihov dopire do nas i. ne 
da nam da se uspravimo, dok ponovna tišina ne 
zavlada? 

Kako je ovdje neobično. 

Ja se ne snalazim. 


MARIJA: 


Smijeh presta. 

I ti uspravi glavu i ukloni 


svojega. 


ZINIJA: 


zabrinutost s lica 


Kako da zabrinutost uklonim, kad ne mogu da 
se snađem? 

Zašto je maločas pjesma njihova rastužila 
mene, a kad utihnu, iščeznu s njome i tuga moja? 
Do jučer bijah sretna s njima. 


MARIJA: 

Doista, gospodarice? 

ZINIJA: 

Kako je neobičan upit tvoj. Oči tvoje kazuju: 

ti ne pitaš. 

MARIJA: 

Doista, gospodarice, istinu pogađaš. 

Ja ne vjerujem u sreću tvoju i njihovu. 

ZINIJA: 

Ti ne vjeruješ i kako da te uvjerim? 

Nu, kaži, nijesam li do juče pjevala i ja? 

MARIJA: 

Pjesma tvoja bila je lažna. 

ZINIJA: 

Kako da si to objasnim? 

Nije li glas moj podrhtavao opojnošću ispu¬ 
njenih želja? 

Nije li raskoš svud oko mene i nijesam li ja 
ukras odaja ovih? 

Kako da izrazim sreću s nebrige mojih dana, 
kad ti meni ne vjeruješ? 

MARIJA: 

Gospodarice, gospodarice, ja vjerujem vjeri 
tvojoj, ali je moja vjera druga. 

O, koliko je prostranija raskoš neba, što zvoni 
valima srebrenih rijeka. 

Koliko je čeznutljiv pjev slavuja, što pjeva u 
noći zlatnih zvijezda. 

Kome to zvone vali i pjevaju ptice? 

O, koliko je savršena lat mirisava cvijeta, što 
procva u satu jutarnjih zraka. 

Kako li se smije putnik dvjema kapima rose 
što zacakle s lista, kada je on žedan. 

Kome to mirišu cvjetovi i smije se putnik?. 

Gospodarice, gospodarice, ja vjerujem vjeri 
tvojoj, ali je moja vjera druga. 

ZINIJA: 


Tko si ti? 

MARIJA: 

Doista, ne znam da ti kažem. 


Žena sam iz puka, a siromasi bijahu družba 
moja. Otac tvoj mene najmi, da služim njega, ali 
pobjegoh ovamo, da budem službenica tvoja. 

U kući mojoj nema hrane ni odijela. 

U kući mojoj nema luči ni ognjišta. 

Žena sam iz puka, nu, što ti mene pitaš, tko 

sam? 

ZINIJA: 

O, Marijo, Marijo, objasni horizont spoznanja 
mog, jer ja se ne snalazim. 

Kaži mi, zašto srce moje udara tako naglo, kad 
ono do juče ne poželje ništa? 

Kako to da ja ne mogu razabrati, što mi to 
govori, da ga slijedim? 

O, Marijo, Marijo, objasni horizont spoznanja 
mog, jer ja se ne snalazim. 

MARIJA: 

Gospodarice. 

Istina mene zove. 

Slijedim li glas njen, otac tvoj sasut će gnjev 
na nedužnost moju. 

Istina mene zove, a ja se bojim za tebe. 

Ne kažem li ti tajnu, korov će nabujat u oko¬ 
lini tvojoj. 

Kažem li istinu, tad strašni dani vrebaju na 
tebe i hoćeš li se moći oduprijeti, gospodarice? 


ZINIJA: 

Što mi to govoriš? 

Ta istinu kaži, jer sam radoznala. 


MARIJA: 

Odat ću tajnu, jer služim tebe. 

Sve ovo, što nas okružuje, laže pred licem 
tvojim, kad sja, a života nema. 

Kad bi sreća silazila sjajem skupocjenih pred¬ 
meta, ti bi se danas snašla. 

Srce tvoje opominje te da ga slijediš. 

Ono te zavija zagonetnim pitanjima i rješenje 
njihovo oterećuje spoznanje tvoje. 

Nu ti njega slijedi, ono ti ponavlja san o Vr¬ 
tlaru. 

ZINIJA: 

Kaži jasnije, razumjet ću te... 


MARIJA: 

Pođeš li putem srca, doskora ćeš ostaviti oca 


svojega. 


ZINIJA: 


Bojim se tebe. 

Riječi su tvoje okrutne. 


MARIJA: 

Oprosti gospodarice, ljubav mi nalaže, da ra¬ 
svijetlim tamu pred zjenama tvojim. 

Otac tvoj zao je u obilju svome, a srce tvoje 
opominje te da dom pjanosti ostaviš. 


ZINIJA: 

Ne govori zlo o ocu mome. 


MARIJA: 

Ja istinu govorim, gospodarice. 

Otac tvoj dijeli drugima, ali dobra ta ne obi¬ 
lježuju njega već onoga, od koga ih primi. 

Otac tvoj nije dobar, niti sam steče bogatstvo. 

Njegovo je tako siromašno, te od sebe nema 
ništa da dade. 

Lice je tvoje problijedilo. 

Oprosti, gospodarice, ja istinu govorim. 

Otac tvoj primi bogatstvo od Vrtlara. 

Zato ti brani, da izađeš. 

ZINIJA: 

Jasno, jasno kaži. 

MARIJA: 

Otac tvoj boji se da ne upoznaš Vrtlara i do¬ 
znaš laž ponosnih, što buče. 

Vrijeme je odmaklo i ja ću sada da te ostavim. 

Molim te, oprosti smjelosti, zada li ti bol i znak 
snošljivosti pruži meni. 

ZINIJA: 

Iščeznu žena iz puka, nu tko je ona, te ispuni 
sud srca mojega neizvjesnošću? 

Riječi njene oštre su kao vršci paome, ali je 
blagost u dodiru pravde njihove i ja sam kao ptica 
u pozlaćenu kavezu. 

Ponovno silazi mrak. 

Topolama poigrava vjetrić, a zavjese prozora 
obilježuju granicu dana mojih. 

O, ljudi siromašni i maleni, što se smiješite ne¬ 
dokučivim smiješkom jakima, ja nemam ni sjen 
snošljivosti vaše i ne mogu pravo da razberem ja¬ 
snoću daljine iz odaja ovih. 

Zašto brani otac moj da prekoračim prag 
doma njegova? 

O, on doista kida živu mene da rasmije sebe i 
uzrok je i svrha u njemu samome za samoga njega. 

Nu kako je dugotrajna okrutnost njegova i 
pjesme pjevača njegovih? 

Doći će dan, on će utihnut i poklonici njegovi. 

Netko drugi zamijenit će vlast njegovu oda¬ 
jama ovim i robovima njihovim. 

O, kako je strašno danas. 

Ponovno silazi mrak. 

Topolama poigrava vjetrić i ptice zacijelo 
usnuše. 

Kako je neznatan pjev, što dopire do mene u 
tišini te noći. 

Iščeznu žena iz puka i ponese sa sobom biće 
moje. 

Bijaše posestrima sreće, što me ostavi danas i 
sada sam sama. 

Uresi mi otac odaju tu, a ja sam sama. 

O, ruke moje, spuštene vazda, uzdignite bje¬ 
linu modrome nebu i odajte molitvu očaja mog. 

Smilovanje nepoznatog iscijelit će bol neiz¬ 
vjesnosti moje, da je zaodjeiie radošću. 

Topolama vjetrić poigrava i one se podavaju 
cjelovu njegovu, a ja u tami ovoj pokušavam da iz¬ 
bjegnem lancu očevu i osjećaj neobična Blagdana 
zvoni u duši mojoj na svečanost njegovu. 

Što dođe, lepiriću, do robinjice i upravo u to 
vrijeme? 

Ti si zalutao ovamo i tražiš sunce da budeš 
pratnja moja. 

Nu, vrata su naša zatvorena i ne možemo sići 
da dočekamo svitanje njegovo. 


Dok izblijede zvijezde na horizontu, strpljivost 
neka te resi. 

Što dođe, lepiriću, do robinjice i upravo u to 
vrijeme? 

Ti si zalutao ovamo i tražiš sunce, da budeš 
pratnja moja. 

Siđi, dakle, na dlan moj, bit će ti postelja meka, 
a oči moje cjelivat će pelud krilašca tvojih. 

Tako ćemo uzajamno podijeliti bol i radost 
žuđenu svitanju. 

O, ti, sićušni lepiriću, kako si neposlušan i 
ustrajan, a nečujni lijet tvoj dizanje je tek i padanje 
u malom prostoru. 

Doći će dan, ti ćeš mirovat i krilašca tvoja. 

Drugi lepirić, koga još ne vidje, lepršat će ras¬ 
košnom tamnicom. 

Rastužuje li te čas taj? 

O, kako je strašno danas. 

Dragi, najdraži, što dođe u san moj, što učini 
nespokojnom dušu moju? 

Kuda se obazrem, srce mi ispunja biće tvoje, 
a tebe nema, i doma tvog ne znam. 

Žena iz puka sasu preda me zrnca ljepote tvoje, 
a ja se bojim da ih vidim u očevu domu. 

Savršenost bi njihova da zablješti oči moje, ja 
bi da posegnem, nu dostojno mjesto ne bi znala oda¬ 
brati uresu nenaviklu. 

Ovdje je još uvijek tama i ja se ne snalazim. 

Što je to? Je li vjesnik boravka tvog? 

Šum odnekud silazi k ušima mojim i uzduh 
rashlađuje disaj moj. 

Tko dolazi ovamo u nesnalaženju mom? 

Jesu li to vjesnici Vrtlara mog? 

PLES LEPIRA: 

Radost je naša pet malenih dana i nas je ma¬ 
lenih pet. 

Jedno smo kolo iz družbe Vrtlara, što njeguje 
cvijeće u bašči. 

Šalje nas k tebi, gospodarice lijepa, da osvje¬ 
žimo disaj tvoj. 

Šalje nas k tebi, gospodarice lijepa, nas petero 
malene braće. 

S obojenih krilašca primi dugu, što nebo i 
zemlju veže. 

S krhkih krila i peluda primi, što cvijeće nato¬ 
vari za te. 

Tad lijet će naš obradovat Vrtlara i petero iz 
družbe njegove. 

Radost je naša pet malenih dana i nas je ma¬ 
lenih pet. 

Ukloni zabrinutost s očiju svojih, jer smućuje 
pogled tvoj. 

Ukloni darove oca svojega, obraduj se s darova 
naših. 

Obazri se na dom malenih lepira, gdje sunčevi 
traci gostuju. 

Obazri se na dom malenih lepira, gdje Vrtlar 
nam odaje kreči. 

Sve je lijepo, gospodarice lijepa, i sve ćemo 
tebi dati, jer smo jedno kolo iz družbe Vrtlara, što 
njeguje cvijeće u bašči. 


/ 

Šalje nas k tebi, gospodarice lijepa, da osvje¬ 
žimo disaj tvoj. 

Šalje nas k tebi, gospodarice lijepa, nas petero 
malene braće. 

S obojenih krilašca primi dugu, što nebo i 
zemlju veže. 

S krhkih krila i peluda primi, što cvijeće nato¬ 
vari za te. 

Tad lijet će naš obradovat Vrtlara i petero iz 
družbe njegove. 

Radost je naša pet malenih dana i nas je ma¬ 
lenih pet. 

ZINIJA. MARIJA. 

ZINIJA: 

Ukloni zavjese s prozora, koja je dob, pitaj 

nebo. 

MARIJA: 

Dvanajsti je sat, gospodarice, još ne će jutro 
da sine. 

Što čuva želja tvoja i suze očiju tvojih, kad 
srce je moje radosno? 

Dvanajsti je sat, gospodarice i nitko sada nije 
budan. 

Novim suncem sinut će novi rad i jutrom će 
ptice lepršat smjeru svome. 

Sada ne pita nitko, koje je vrijeme. 

Što čuva želja tvoja i suze očiju tvojih, kad 
srce je moje radosno? 

ZINIJA: 

Srce tvoje radosno je? 

Istina, srce je tvoje radosno. 

A ja se još uvijek ne mogu snaći. 

Čežnja moja sluti odziv ispunjenja, nu obra¬ 
ćam se pitanju, što da činim? 

Tad osjetim iznemoglost s neizvjesnosti tamne 
i slutnja moja zaodijeva se čežnjom. 

Tako se ja vječno vraćam s visine, na koju 
se uspeh. 

O, ženo iz puka, radosna srca. 

Rado bih da smo djeca jednoga oca i mene 
ovdje ne bijaše. 

Ja mišljah: sreća je drugarica moja, nu radost 
je slađa slađanih lepira i tuga plače očima mojim. 

Kaza: dvanajsti je sat? 

Tad odajmo šutnju jednoga časa, jer dođe to 
vrijeme ovamo Vrtlar. 

Srce moje nemirno je veoma, pričaj sve, što o 
Njemu znadeš. 

Kako bih rado ostavila oca i odmor našla u 
neviđenoj bašči! 

O, istinu reče, otac moj nije dobar. 

/ Sve što dade meni, suvišak je njegov i ja ne 
mogu da ga ljubim. 

Studeniji vihor lomi ovdje, ja moram, ja mo¬ 
ram za istinom poći. 

Radost je lepira pet malenih dana, a ja o tome 
ne znam nijedan čas. 

Ah, Marijo, što je u ruci tvojoj? 

MARIJA: 

Podnevno sunce slalo je blagoslov zemljinom 

sagu. 


Zvonce je navijestilo prvi odmor radenicima, 
i ja se sjetih, gospodarice: imade netko, koji ne 
prestaje raditi, a ti, uboga, čekaš navještenje slo¬ 
bode svoje. 

I pođoh. 

Koraci moji šaputahu smjernošću uz ogradu 
greda njegovih i jednostavnost bijaše ures moj, kad 
pozdravili Vrtlara: 

»Neumorni radeniče, primi poklon duše moje. 
što je tebi odana. 

Ja dolazim da od tebe izmolim samo jedan 
cvijet za gospodaricu moju. 

Neumorni radeniče, primi poklon duše moje, 
što je tebi odana. 

Gospodarica moja sapeta je u domu oca svo¬ 
jega. 

Gospodarica moja plače u nesnalaženju kraj 
oca svojega. 

Ja dolazim, radeniče, da od tebe izmolim samo 
jedan cvijet za gospodaricu svoju.« 

Podnevno sunce slalo je blagoslov na oborenu 
glavu moju, kad Vrtlar preda me stupi i pruži mi 
cvijet za gospodaricu moju. 

Srce je moje radosno nad poklonom ljubavi 
Njegove i upravo me ništa sada ne zabrinjuje, draga. 

ZINIJA: 

Osjećaj Blagdana slatko zvoni u duši mojoj. 

San mi prikazuje prelijepo lice dragana mog 
i ja ne mogu da prestanem čeznuti za istinskim 
upoznanjem s njime. 

Doista ću moći da ga za vazda ljubim i pri¬ 
pravna sam da primim cvijet njegov. 

O, Marijo . . . glas mog oca . .. robovima go¬ 
vori . . . 

Što se javi u taj čas i zadrhta ruka moja, kad 
za cvijetom posegnuti htjedoh? 

GLAS OČEV: 

Ja sam gospodar ovdje i dom je izdajnika u 
tamnici. 

Blago moje zasićuje utrobe vaše i dajem vama 
od vašeg rođenja. 

Dajem vama od vašeg rođenja. 

Izdajnik je, što mrači usne s obilja mog i dom 
je izdajnika u tamnici. 

Sapet ću lancem neprijatelja svog, što prima 
družbu ovdje nedopuštenu. 

Ljubav sanljiva da iščezne odavle, jer ruka 
moja išibat će nju strašno. 

Ja sam gospodar ovdje i dom je izdajnika u 
tamnici. 

ZINIJA: 

O, istinu reče, otac moj nije dobar. 

Zapovijeda robovima, a glas je njegov ledena 
bol duši mojoj. 

Čudna slutnja ispuni me sada, nu podaj mi 
cvijet ljubljenog i kaži, što si tako zadrhtala? 

Prelijepi cvijete dragana mog! 

Jesam li dostojna tebe, odgovori meni? 

Zastori odaje moje sakrivahu meni da vidim 
nebo, što cjeliva tebe; a od djetinjstva mog tako je 
davno, te se ne sjećam svijeta, gdje odraste ti. 

Jesam li dostojna tebe, odgovori, prelijepi 
cvijete dragana mog? 

Što ću ja da dadem za posjet tvoj, kad je sve 
neznatno, što dati mogu? 

U ruci ćeš mojoj uvenut, jer ruka je moja pre¬ 
hladila za srdašce tvoje nježno. 

Jesam li te, dakle, dostojna, prelijepi cvijete? 

Oči tvoje, Marijo, gledaju mene tužno. 

Zašto si tužna, Marijo, draga? 

MARIJA: 

Tužna sam s tuge tvoje, gospodarice moja. 

ZINIJA: 

Ali radost me posjeti, ne vidiš li mene? 

MARIJA: 

Radost je tvoja dijete u krilu majčinu, koja 
će da ode i velika udaljenost bit će među njima. 

ZINIJA: 

Što me to plašiš u času ovome? 

MARIJA: 

Bojim se za tebe, gospodarice moja. 

Bojim se za tebe, gospodarice moja. 

Kad bi straža usnula, ti bi uz pratnju moju 
kradom izašla iz doma očeva. 

Nu, budni su svi i zacijelo paze na tebe. 

Ta, strašne su riječi oca tvojega i na tebe je 
upravljena okrutnost njihova. 

Ti se smiješiš strahu mome, ali što čeka tebe, 
što čeka tebe, gospodarice moja! 

ZINIJA: 

Ne plači, draga. 

1 neka je straža pred vratima mojim; 

neka je gnjev u srcu mog oca; 

neka je tamnica dom izdajnicima njegovim; 

neka, neka, draga, u meni osjećaj Blagdana 

zvoni na svečanost svoju. 

Ne plači, dakle. 

Eto. Eto. 

Čuj. . . dolaze robovi očevi. 

Prati ih zveket lanaca, što sapinju. 

Kome li su namijenjeni? 

— Ne plači, draga. 

To dolazi družba očeva, a moja je slobodna i 
prati je ljubav. 

MARIJA: 

Ti se doista smiješiš gospodarice moja? 

Ah, ne. Lice je tvoje veoma ozbiljno. 

Odakle smiješak riječima tvojim, kad lice je 
tvoje tako strogo? 

Utjeho moja, što čeka, što čeka gospodaricu 
moju! 

ZINIJA. MARIJA. DANIJEL. 

DANIJEL: 

Pozdravlja te gospodar poklonom mojim, da 
zapitam tebe, što znači primanje družbe neprija¬ 
telja njegova? 

Otac je tvoj milostiv i ljubav iskazuje ljepoti 
kćeri svoje. 

Zlato i nakit donosim ti porukom, da ukloniš 
mrak s lica svojega. 


Što si neobazriva, gospodarice, kad je otac 
tvoj milostiv i ljubav iskazuje kćeri svojoj? 

. ZINIJA: 

Moj otac? 

Kako da si to objasnim? 

Ja vidim, poklon je njegov doista skupocjeno 
blago, nu kako da objasnim sebi poruku njegovu? 

Je li istina u ljubavi darova njegovih? 

Kako onda ulaziš bučno i jednaka pratnja zve- 
keće lancima u blizini mojoj? 

DANIJEL: 

Ti znadeš, gospodarice, okrutnost očevu od- 
biješ li darove njegove i ja uistinu ne mogu tebe 
razumjeti u toj neobazrivosti . . . 

ZINIJA: 

O, kaži, kaži sve. 

DANIJEL: 

Oprosti, gospodarice lijepa... ja se veoma 
bojim ... 

Gospodar je gnjevan na tebe ... i nikako te na 
slobodu pustiti ne će . . . 

Ovo je posljednje blago koje ti šalje, ne iska- 
žeš li ljubav njemu. 

ZINIJA: 

Zar tako glasi istina ljubavi njegove? 

O, otac moj veoma je okrutan i darovi nje¬ 
govi ne zanimaju srce moje. 

Kaži ocu mom, da prezirem poklon lažni. 

DANIJEL: 

Ja se veoma bojim i nemam smjelosti da mu 
to kažem. 

MARIJA: 

Ne prezri gospodarice, već ukloni. 

Kazna te i onako ne mimoiđe, a prezir će po- 
tamnit lice tvoje. 

ZINIJA: 

Ne mogu. Prezirem poklon lažni. 

DANIJEL: 

Ja se veoma bojim i nemam smjelosti da mu 
to kažem ... 

MARIJA: 

O, kako to nemaš smjelosti istinu reći? 

Ćud je tvoja odana djetetu i što ti Danijele 
služiš njega? 

Bježi odavle kolibi neznanih i hranu izaberi 
pšeničnog klasja. 

Što me gledaš začuđeno i što sad glavu obori? 

DANIJEL: 

Da, da ... 

Ti pogodi sapete čežnje moje ... 

Sreću svoju izgubih danom, kako ovamo uđoh. 

Bio sam siromašak, drage, bio sam siromašak, 
ali bio sam sretan. 

Izgubih ovdje sve. 

Ne gladujem, niti mi odjeća uzmanjka, ali 
suze ipak ispijaju oči moje, što ne vide Radosti. 

Kad bol duše rastrga san moj,-hoću doista da 
bježim, nu drugovi moji opoje me vinom gospoda¬ 
revim i dani bezbrojni ponovno iščeznu ... 

Da, da . . . 

MARIJA: 

Odijelo roba nije tebe dostojno, vrati se, oda¬ 
kle dođe, ti si ovamo zalutao. 

DANIJEL: 

Ne mogu, draga, draga. 

Gospodar me ne bi pustio, straža bi me išibala 
da pokušam bježat odavle . . . 

Marijo, Marijo, kako ti čita sapete čežnje moje! 

Ali ja sam slabić i resi me odjeća roba. 

MARIJA: 

Da, ti si slabić, ali čudna li slabića, što plače 
nad slabosti svojom! 

Vrijeme odmiče, Danijele, kaži, što tako plačeš? 

Tvoj plač nije običan. 

DANIJEL: 

Cvijet. . . cvijet gospodaričin . . . 

Odakle gospodarici cvijet, što ga ne vidjeh od 
djetinjstva? . . . 

ZINIJA: 

U nezgodni čas dođe meni, cvijete prelijepi, 
kad s tebe plaču Danijel i Marija. 

Što plačete svi danas? 

Teško je duši mojoj, kao putniku, kome stazu 
zapriječiše, te ne može stići k cilju svome. 

Kako da ne prezreni laž darova skupocjenih, 
što mi ih šalje prijetnja očeva? 


Zašto je tako bučno u blizini mojoj? 

Tko je to, Danijele? 

DANIJEL: 

Da, da .. . 

Ja moram ići. . . Ali te zaklinjem, gospoda¬ 
rice, primi darove, jer robovi čekaju da izvrše za¬ 
povijed oca tvojega. 

Primi darove, gospodarice . . . 

Ti ne znaš dane, koji te čekaju . . . 

Još nitko ne pobijedi gnjev oca tvojega. 

Primi darove, gospodarice. 

Ti ne znaš dane koji te čekaju . . . 

Robovi čekaju ... 

ZINIJA: 

Zar već odredi kaznu meni? 

O, strašni oče, što skrivili tebi s ljubavi stalne, 
koje se odreći ne mogu? 

Ti tajiš izvor blaga svojega, ali mi ga Marija 
oda i ja tebe ne mogu ljubiti. 

Pripravna sam dakle, da primim osvetu tvoju 
i robovi neka dođu da izvrše odredbu tvoju. 

Ti Marijo ostaj do tog časa uza me, a Danijel 
neka ponese blago oca mog ckrutnikai 

Kaza: dvanajsti je sat kad nitko nije budan. 

Ali bijahu budni svi neprijatelji i prijatelji 

moji. 


O. Leonardo Kalac: 


Prkos. 


Gle, u vrtlogu mi smo bijesnog vihra, 
u strahu usred tmina ponoćnije'. 

Oj crni dani, more teških jada, 

Kad nas oluja vitla, sudba bije! 

Uz huku silnu valovi se dižu 
i čamac naš u njima ko da tone . . . 
Sve uspinje se, prkosi valovlju — 

A1 u dalj gledeć kormilar ne klone. 

Zašumi vihar i zaječi šuma 
i svijaju se i krhaju hvoje — 
u korijenu se tresu, škripe stabla, 
al uspravno u vihru ona stoje. 

L. Jeličić: 


Čuj zemljom našom pjesmu poniženih 
Kad konac bit će boli i trpljenju? 

Oj posvećena ljubavi k toj grudi 
u suzam gorkim, gnjevu, ogorčenju! 

Oj posvećena ljubavi k toj grudi! 

Na Golgoti si našoj razapeta — 
al srce nam se širi s tebe, što sjaš 
sred naše noći kao zublja sveta! 

O braćo, neka živi ljubav naša, 
što rađa se iz boli, poniženja. 

Da živi prkos nepravdi, nasilju 
i gore srca u čas iskušenja! 

U noći. 


Ti bolna ležiš u toj noći vlažnoj; 
a ja sam luto u svjetiljka žaru 
i tražio te — ko večeri svake : — 
po onom našem starom trotoaru 

A tebe nigdje. Ti bolesna ležiš 
i gledaš kako titra sv’jeća žuta 
i misliš samo: Tko je ono prošo 
pod prozorima preko moga puta? 

Jecanje stopa još ti buni dušu, 
i žališ momka što tu kroz noć luta; 
ja sam to prošo preko tvog puta. 
a ne znaš, draga, da u plamnoj čežnji 

Vlado Marin: 


Ugašena zvijezda. 


i. 

S tom ženskom ništa me nije vezivalo. Upravo 
baš ništa. Ni ljubav, ni prijateljstvo pa čak ni po¬ 
znanstvo. Pa ipak evo ja idem za njenim — odrom. 

Zašto? 

To ne znam ni sam. 

Da li je to bila momentano u meni kakva per¬ 
verzna žeđa, da slušam iznemoglo i poderano je¬ 
canje njene majke ili tek obična i slučajna rado¬ 
znalost? Ili mi se možda sviđalo ono monotono škri¬ 
panje rasušenih bolničkih kola? 

Ne znam. 

Ali ja sam za njima išao, išao nesvijesno kao 
automat. Instinktivno sam hvatao korak, čas s onim 
škripanjem rasušenih bolničkih kola, čas s ritmičkim 
udarcima konjskih kopita. 

Aleja je bila sjetna i nijema. Proljeće je još 
spavalo u nabreklim pupoljcima i prljavoj tratini. A 
opustjele grane, nezakićene još nijednim krikom 
Ptičje pjesme, stajale su svedene ko na molitvu. 

Da li su možda te gole grane, u kojima je kipio 
život cvijeća i lišća, simbolizirale — nju? 

-jer i jana je bila nabrekli pupoljak, koji 

se do danas još nije rascvao. 

Ili je možda to prazno šiblje značilo portal, što 
vodi sunčanome — Sutra? 

Ne znam. 

Vidio sam samo, kako je sumorna tišina, što je 
vrebala iz svakog predmeta, strasno srkala titraje 
pokorničkog psalma i promukle tonove plača. 

Moje misli, išibane olujom grube realnosti, le¬ 
žale su raskidane i nemoćne. 

A čuvstva, omamljena mirisom lizola i plje¬ 
snivim zadahom groblja, razbjegoše se nekud u da¬ 
ljinu. 

I tako sam ostao sam. Potpuno sam. Bez misli 
i bez čuvstva. Apatičan ko statua. 

Čuo sam konačno i zadnji »Requiescant. . .« a 
odmah za njim i surovo nabacivanje zemlje. Čuo 
sam onaj disonantni vrisak njezine majke, pun ubje- 
dljive ljubavi, vidio sam i one grčevite gestove, što 
tako grlato viču: »Vrati se!« . . . 

... ali kraj svega toga, ja sam i dalje stajao 
apatičan. 

Istom kad je odnekuda prostrujio mlaz večernje 
svježine, osjetio sam u očima dvije suze. 

Da li je te suze izazvao vjetar ili onaj diso¬ 
nantni vrisak, to još ni danas ne znam. 

II. 

Nada, ona mala sedmoškolka Nada, izabrana 
je danas za uži filmski konkurs ljepote. 

Ne vjerujete? 

Pa ni ona ne rniože da u to vjeruje. Sve joj se 
to čini tako egzotično i tako daleko, kao kakav ras¬ 
košni san iz rane mladosti. Oko nje cvjetaju bašte 
šarenih očekivanja, dok po njima prska kaskada 
rosu djetinjeg smijeha. I ona prolazi tim baštama, 
kiti se bjelinom cvjetnih latica i kapima rose. 


Samo od časa do časa osjeti, kako kroz nju 
protrči neka sjenovita figura, što nosi sa sobom 
prve mrazove. 

Nada pri tom izgubi dah . . . problijedi . . . trgne 
se ... i tako se probudi od snatrenja. Iznenađeno se 
ogleda oko sebe. Mjesto rascvjetanih bašta opet je 
oko nje onaj njihov rasklimani, drveni namještaj. 
Samo što i on danas nekud čudno izgleda. Iz svakog 
ugla, iz svakog predmeta vrišti neki obijesni i pod¬ 
rugljivi smijeh. Smijeh kakva do danas ona još nije 
čula. Jer smijeh je dosada za nju značio samo odsjev 
meke i tople duše. A sada, sad istom ne zna njegovo 
pravo lice. Da li je ovo dosada bila samo vrlo uspjela 
maska, pod kojom se krio toliki cinizam . . . ? 

Teški koraci pred vratima poplašiše te Nadine 
misli i one pobjegoše kroz otvoreni prozor. 

— Što ne zapališ svijetlo, kćeri? Što bodeš joS 
oči tim slovima . . . Bože, Bože ... što su Ti ' ta 
djeca . .. , vajkala se njena mati paleći svijetlo. 

Nada je sjedjela kraj prozora s otvorenom 
knjigom. Njezin »bubikopf« bio je interesantno raz¬ 
barušen. U licu je bila neobično blijeda. Mati je to 
odmah opazila, ali nije ništa rekla. Čekala je, da joj 
Nada sama razjasni, zašto je danas tako neobična. 

Da nije bolesna . . . ili da n ... i pri tom je po¬ 
mislila na nešto strašno. 

Nije mogla da to dočeka i zato je upita: 

— Nado, tebi nije dobro .. . reci šta ti je? 

— Ništa mama, ništa — tako, zagledala sam se 
kako je sunce lijepo kad zalazi. 

Taj odgovor nije zadovoljio staricu. 

Puna neke zle slutnje, kradomice je pogledala 
mati na Nadu. I tako najednom njihovi se pogledi 
sreli. Jedan, pun brižne radoznalosti, drugi drhtav i 
nesiguran. 

—Nado, reci što je! Ja to moram saznati. 

U majčinu glasu bilo je i auktoriteta i rodi¬ 
teljske ljubavi. Nada je to dobro osjetila. I tada joj 
je najednom bilo žao te izmoždene starice, koja je 
gotovo cio svoj vijek provela uz korito perući tuđe 
rublje. A sve to samo za nju. Da za nju. Za tu istu 
Nadu, koja ju evo još muči neizvjesnošću. Pomisao 
na to izazvala je u Nadinim očima suze. Skočila je 
najednom prema majci i zaplakana rekla: 

— Oprosti mama . . . nikad više ... 

Mati je to primila dosta hladno. 

— Govori . . . što je . . . !? 

Nada podiže knjigu, koju je netom ispustila i 
grčevito poče listati. Stade.- U knjizi je bio list. Nada 
ga pruži majci. 

Bio je to dopis od filmskog poduzeća, koje je 
Nadi javljalo, da je izabrana za uži konkurs ljepote. 

1 tada se majci počeo vedriti horizont raspo¬ 
loženja. Njene suhe usne počeo je da golica nestašni 
osmjeh. 

Za Nadu je to bilo dosta. Taj osmjeh značio je 
za nju — sve. Obuhvatila je snažno mamu i počela 
da je ljubi. U usta, u čelo, u kosu. 

Kad joj je poljubila pomodrele ruke, izjedene 
od luga i sode, osjetila je neprijatan okus. Izazvana 

time, prala je svojim poljupcima staričine ruke, te 
dobre ruke. 

— Je li mama, da se'Ti ne ljutiš više na mene? 
Znaš, ja to nisam mislila baš ozbiljno, ali me Vera 
nagovorila i mi smo skupa poslale fotografije. A 
danas, danas sam evo primila taj dopis, koji me to¬ 
liko uzrujao. Jer ja sad ne znam, što će dalje biti. 

— Pa bit ćeš »zvijezda« maminog neba, neva- 
ljanko mala. 

— Da i to poslušna zvijezda, koja ne će lutati 
svemirom, umiljato obeća Nada. 

Dugi i sočni poljubac zasladio je majci ovo 
obećanje. 

A Nada? 

Te večeri ona dugo nije mogla da zaspe. 



ANTONIO DISCOVOLO: NOCTURNO (ASS1SI). 


Osjetila je u sebi neko — do danas još nepro- 
življeno — raspoloženje. Osjetila je, kako u njoj 
titraju dva različita tona. Svaki od njih bio je lijep 
i mekan, upravo lirski mekan. Pa ipak oba zajedno 
davali su nekakav apatični diskord. I taj diskord 
jasno se vidio na licu Nadinu. Sklopljenim očima — 
jer se sklopljenim očima dalje vidi — gledala je Nada 
svoju razbuktjelu. mladost, kako se propinje, da do¬ 
segne to filmsko nebo. Jer ono joj se sada tako 
blisko čini — samo još jedan snažni skok. 

Ali u tom momentu mjesto filmskog neba opazi 
nad sobom jednu malu pomodrelu ruku, izjedenu od 
sode i luga. I ta se ruka spušta niže . . . sve niže . . . 
sjeda na njene kapriciozne uvojke i gladi ih nježno, 
toplo i milo. Na Nadinom licu titraju sada dva 
osmjeha, ali joj se usne ipak trzaju ko grč. 

A tako je sada i u Nadinoj duši. Trzanje i grč. 

Jer sada je istom osjetila nezasitnu žeđu za 
slavom i za : filmom. Pa zašto da ne izrabi momenat, 
koji može da joj donese odličnu karijeru? 


I buntovni nervi počeli su da joj viču: 

— Nado, zar se bojiš? Korakni smjelo u život! 
Ta čemu strah, čemu obziri? Ta ti tražiš samo svoje 
pravo, a ono može, da ti donese karijeru! Karijeru, 
zamisli Nado, karijeru . . . ! 

.... lako kašljucanje skrenulo je najednom Na- 
dine misli na drugi kolosjek. 

Mama. 

A mama je protiv toga. Zašto — Nada to ne 
zna. Da li su tome krivi konservativni nazori ili 
možda kakvo predosjećanje. Ili joj mati ne će da 
priušti to zadovoljstvo — iz zavisti. 

I pri toj pomisli kao da ju je polio hladan mlaz. 
Počela je da plače, da suzama opere taj grijeh. S tim 
suzama je konačno i zaspala. 

III. 

— A smije li se znati, kakvo ćete ime uzeti, ako 
Vas izaberu? Nadv, Nedy ili što tome slično. Ali 
svakako nešto sa ipsilon jer to su slovo filmske 
zvijezde monopolisale. 

— Ta kad Vam kažem, da ne ću ići na konačni 
konkurs, branila se Nada. 

— Sjećam se, da sam negdje čitao, da su kod 
ženskih d a i n e sinonima. 

— Ali ne kod svih, dodala je Nada odlučno. 

— Pardon, ne mislim vrijeđati, branio se Ivica 
Plavšić, inače student prava. 

— ... pa ni ja se ne mislim naći uvrijeđena . . . 

Za Ivicu je to kratko priznanje mnogo značilo. 
On je u tom vidio Nađinu slabost. Dakle ipak su nji¬ 
hovi česti sastanci na nju djelovali. To priznanje mu 
ie pokazalo, da je Nada ipak prema njemu obazriva. 
Samo nije znao, dokle ta obazrivost seže. 

Kad su prolazili pokraj Hotel Centrala, čuli su 
kako je netko od onih, što su tamo stajali, polu¬ 
glasno rekao: 

— Ala je to pile, ta naša »Miss«.. 

— Bomba, oduševio se drugi. 

Nadi je ta primjedba laskala, ali je ipak pred 
Ivicom reagirala. 

— Kakovi su to prostaci? 

Ivica Plavšić je bio u neugodnu položaju. 

— Znate . . . uopće . . . danas, upravo današnji 
perverzni ambijent gotovo kategorički ne do¬ 
pušta . . . razumijete . . . jednoj, recimo . . . jednoj 
mladoj dami, da se na korzu pojavi. Osobito ako je 
ovako na primjer kao vi »tip-top«. 

— Hvala na podvali. 

— Nemam običaj podvaljivati nikome, a oso¬ 
bito vama, ta to bi bilo grehota. 

— Vi mi i suviše laskate. 

— Vidjet ćete, koliko sam Vam odan i iskren, 
ja ću radi tog incidenta pred Centralom intervenirati. 

— Zar se vi poznajete s onima? 

— Da, upoznao sam se otkako stanujem kod 
Centrala. 

— Zar vi sad tamo stanujete? 

— Da, ima već nedjelju dana, što sam otišao iz 
onog stana. Pa dok ne nađem drugi, moram se •za¬ 
dovoljiti s hotelom. 

Tako u razgovoru, došli su i do Nadinog stana. 
Ivica joj na rastanku čvrsto stisnuo ruku. To ju je 
iznenadilo, jer dosada on toga nije činio. Htjela je 
da ga upita, zašto to čini, ali jer joj se to sviđalo, 
prešutjela je. 

Ivica je toga dana zabilježio u svoj dnevnik 
opet jedan plus. 

IV. 

Ima već nekoliko dana, kako Nada nije vidjela 
Ivicu Plavšića. Nije znala, da li je to slučajno, ili je 
možda on hotimično izbjegava. I to joj je bilo čudno. 
Ta on je dosada bio njezin tako dobar prijatelj. On 
je s njom tako pažljivo i taktično postupao. A uz 
to osjetila je i ona u sebi nešto, što ju je vezivalo 
uz toga čovjeka. Nešto nježno i toplo. I zato je ona 
tako rado slušala njegove riječi, koje su izvirale 
brzo, zvonko i ubjedljivo. Sitne sporove, što bi se 
upleli samo katkada u razgovor, rješavali su oni 
jednim toplim pogledom, koji bi redovno popratio 
sočan smijeh. 

Međutim ima već nekoliko dana, kako se Nada 
nije smijala. I to baš sada, kad joj treba toliko ve¬ 
drine, kad joj treba snage, da umiri svoje buntovne 
nerve. Jer eto njezine filmske rivalke otputovale su 
na konačni konkurs, samo je ona ostala kod kuće. 
Možda je baš zbog toga i Ivica napušta. Ona to mora 
saznati. Saznati što prije. Uzela je neke teke pod 
ruku i rekla mami, da ide kao obično Veri, da za¬ 
jedno uče. 

I otišla je. 

_ Za čudo, danas ga je tako brzo našla na korzu. 
On joj je pričao, kako je žrtvovao svoje poznanstvo 
sa onim hotelskim gurmanima ženske ljepote. A žr¬ 
tvovao bi i sve samo zato, da očuva njezin renome. 
I pričao joj je još mnogo ... mnogo. Ona je žedno 
srkala njegove riječi, njegove kretnje, njegov po¬ 
gled. Ivica Plavšić je zaključio, da je njegov pokus 
uspio. Nada ga je želila. To inu je dalo povoda, da 
nastavi u tom tonu: 

— Vidite Nado, kako ne znate izrabiti mome- 
nat. Zašto niste, na primjer, otputovali na konačni 
konkurs? Ta on bi Vam možda donio karijeru, i bu¬ 
dućnost, a to, treba uzeti kad se nudi. Takvi se mo¬ 
menti ne vraćaju. Mladost treba uživati dok je mla¬ 
dost, a mladost je samo jedanput u životu. I ta 
mladost Vam je mogla otvoriti vrata sreće. Starost 
je za to nemoćna, ona to ne može. 

Ali pardon, oprostite, ja sam se bacio na tako 
teške razgovore. Dajte nešto interesantnije da pri¬ 
čamo. Na primjer kakve su Vam to teke? 

— To? Matematske, pošla sam naime prijate¬ 
ljici da mi nešto rastumači. 

— Dopustite, iako sam jurist, možda i ja znam 
toliko matematike. 

Uzeo je teke . . . prelistavao ... i gledao. 

— Pa to nisu tako strašne stvari, to vam mogu 
čak i ja rastumačiti. 

— Vi? Pa dobro, dajte rastumačite mi. 

Ivica je gledao preko otvorenih teka, koliko su 
još daleko od hotela. 

— Dakle dobro, pokušat ću. Ujedno ću vam 
pokazati svoj novi stan. 


— Što? U hotel da idemo? Ne, ja to ne smijem, 
vi znate naša đačka pravila. A uz to zamislite, da 
nas tko vidi. O tom bi se za par sati znalo u cijelom 
gradu. Ne, nemojte to od mene tražiti . . ., ja to ne 
mogu . . ., tako se branila Nada. 

— No, da tako malo povjerenja imate u mene, 
to nisam ni mislio. Jer ja nisam naime svijestan, da 
sam vam ičim dao povoda, da o meni tako mislite. 

— Ta ne, ja ne mislim o vama ništa zla, ali za¬ 
mislite, kakav bi to skandal bio, da me tko od po¬ 
znatih vidi ovdje. Ne, ja to ne mogu. 

— Oprostite mi moje krivo mišljenje, ali vje¬ 
rujte, ja nisam ni slutio, da vašim djelima toliko di- 
riguje ljudski obzir. Da, ta strašna i fatalna riječ, 
koja je razbila već toliko lijepih, nada, prijateljstava 



ANTONIO DISCOVOLO: BRATOVŠTINA (ASIŠKI MOTIV). 

pa čak i ljubavi, o greben jednog velikog — Ništa. 
Ne zaboravite još i to, da je preziranje te strašne 
riječi ujedno i mudrost života ... 

Tako, to sam vam samo htio reći, a sad mo¬ 
žemo dalje. — 

I jedan nježan pogled, umiljat do razmaženosti, 
zalepršao je u očima Ivice Plavšića. 

Nada mu nije mogla da odoli. 

— Da vam dokažem, da nisam tako slaba kako 
vi mislite, hajdemo gore! Ali ne zaboravite, da to 
vama za ljubav činim. 

— Nado, vi ste tako dobri! 

I preskačući svaku drugu stepenicu stigoše za- 
duhani u Ivičinu sobu. 

— No vidite, nije tu tako strašno, kako ste vi 

mislili. 

Nada se uz opori osmjeh ogleda unaokolo i 
sjede. 

— Ne zamjerite mi, Ivice, ja sam tako neobično 
umorna. 

— No, drugi put ćemo uzeti taks-auto, da vas 
doveze gore, šalio se Ivica, sklanjajući svoje juri- 
dičke spise sa stola. 

— Otvorio je zatim Nadine matematske teke i 
počeo da joj tumači neki integral. Govorio je s ne¬ 
kim naročitim oduševljenjem. 

Nada je tupo gledala, kako njegova manikirana 
ruka sipa samo slova i brojke. A one unakrštene 
riječi: derivacija, tangens, ploštinska funkcija, inte¬ 
gral, stvorile su u njoj neki kaotični dar-mar. 

Ivica je to primijetio. 

— Nado, vi ne pazite ... vi ste rastreseni. 

To ju je trglo i ona se nagnula nad ispisanu 
stranicu. Sve joj se to činilo kao jedna velika mrlja. 
I ona je bez daha gledala u tu mrlju. 

Ivica je opazio, kako joj je haljina na prsima 
popustila i on se zagledao onamo- 

Snažan plamen krvi buknuo mu je u obrazima 
i u cijelom tijelu. 

Najednom je zanijemio . . . čvrsto obuhvatio 
Nadu i poljubio je. 

Ona je samo nemoćno klonula. 

Za njega je taj poljubac bio iskra, koja je do¬ 
statna i za najstrašniju eksploziju. Probuđena živo¬ 
tinjska strast, slična onoj, kad zvijer osjeti miris 
mesa i krvi, tresla je Ivičinom sviješću. 


On je htio to krhko Nadino tijelo. 

- Nada je to istom sada opazila. Ona je naime 
očekivala, da će joj poslije poljupca izjaviti ljubav, 
međutim ... 

Pojurila je k vratima. 

_ ??? 

Ivica se samo cinički nasmijao, a iz poluzatvo¬ 
renih očiju slao je strijele svojih gadnih želja. 

Nada je htjela viknuti, ali nije imala više snage. 

Kad je Ivica počeo da kida s nje odijelo, ona 
ga je nekom nepoznatom i tuđom snagom udarila 
medu oči.... otela se i pojurila k otvorenom pro¬ 
zoru. 

Ivica je samo vidio, kako je nestala s prozora 
u neku sivu daljinu ostavljajući za sobom bijeli 
trag . . . 

Tri minute kasnije vozio je jedan auto Nadino 
tijelo u bolnicu. Novinski reporteri žurili su za njim 
— za senzacijom. 

S tom ženskom ništa me nije vezivalo. Upravo 
baš ništa. Ni ljubav, ni prijateljstvo pa čak ni po¬ 
znanstvo. Pa ipak evo ja idem za njenim — odrom. 

Uvjerio sam se, naime, da je sunce tako lijepo, 
kad zalazi. A lijep zalaz ima redovno i lijepo sva- 
nuće. — 


Joso Benac: Oči. 

Ta tvoja, dijete, plava oka dva 
već dugo nosim sa sobom u duši. 

Kad u njih zirnem težak trh me guši 
i kljuje. sumnja nemirna i zla. 

To oko svako usred svoga dna, 

Ko crven fenjer, čudnu svjetlost lije. 
U dane ove škuru patnju sije 
te od nje grca moja duša sva. 

Ko smiren vrtlog ta su oka dva, 
a mnogu tajnu on u sebi skriva: 
i lom i požar, smrt i bol bez sna, 
i dane duge kao stravne noći 
i noći tuge, krikova i sva 
pregnuća luda, zaludna i siva. 

Dijete, zastri mrakom svojih zjena 
taj čudan blijesak, koji dušu peče, 
a nemoj tražit onog, što tek zna 
da duša tajom sama sebi reče 
u noći kasne, kad čežnja besnena 
preplete tugom njena grotla sva! 

KNJIŽEVNI PREGLED 


NOVI PRIPOVJEDAČI: ŠTEFA JURKIĆ. 

Gđa Štefa Jurkićeva nastupila je prvi put u književ¬ 
nosti legendom »Jairova kći« (u »Hrvatskoj Prosvjeti« 1923.) 
i tko Pročita tu pripovijest 1 , vidjeti će, da u njoj nema ništa 
početnički nesigurno i kolebavo ni u tehnici ni u sadržaju. 
Od prve dana je krepka intonacija i učinjen siguran potez, 
pa premda je gđa Jurkićeva kasnije dala pripovijesti opsež¬ 
nije s razgrananijom kompozicijom (kao Četiri kćeri Fili¬ 
pove, pa Alej, Kleon i Parmcnide), treba priznati, da je uza 
sve to već u ovoj prvoj legendi potpuno našla sebe: i težinu 
moralnog problema, i karakterističnu atmosferu u blizini 
natprirodnoga, i onu naročitu delikatnu mekotu psihologije, 
kojom ona zalazi duboko ispod površine u dušu ljudsku, na¬ 
ročito u dušu žene, a da pri tom, poput vješta operatera, ne 
viijeđa i ne ozljeđuje, ma kako osjetljivo bila skrivena tajna 
duše, koju iznosi. To je baš u ovoj pripovijesti, kada autorica 
smionim spajanjem motiva stvara vrlo težak moralni pro¬ 
blem. Kći Jaiiova, ona djevojčica, koja je iskusila naročitu 
milost Spasiteljevu, tim što ju je ponovno oživio, ovdje je 
istovetna s preljubnicom iz Evanđelja: Kći je Jairova ka¬ 
snije, kao žena velikog svećenika, udata protiv svoje volje 
za sebična starca, osjetila naklonost prema mladu Rimlja¬ 
ninu, koji je u njenoj ljepoti tražio otkrivenje onoga, što 
je očekivao s Istoka: tako je dala povoda, da bude povu¬ 
čena pied Spasitelja kao grešnica, te je ovaj izbavi ja onim 
poznatim riječima, zapisanim u pijesak. Možemo li zamisliti, 
da bi netko, tko je jednom iskusio onoliku milost, postao 
toliko nezahvalan, te bi tako duboko pao, pogotovu ako mu 
je duša tako osjećajno nježna kao što je u Mirjame? Auto¬ 
rica fino izatkanim tkivom pripovijetke čini uvjerljivim i 
jedno i drugo; ona oslobađa motiv od grubo sensualne, sa- 
blažujive sadržine i prikazuje Mirjamu kao gotovo nesvi- 
jesnu g. ešnicu: ona nije zaslužila onaj starozavjetni gnjev 
licemjernih Židova, ali je uza sve to po onom velikom mo¬ 
ralu, koji je donio Učitelj Novoga Zavjeta, sagriješila mišlju, 
osjećanjem, i zato je potrebito da joj oprosti Hrist, dajući 
joj ponovno život, ali život duše, kao što joj je negda, kao 
maloj djevojčici, vratio zemaljski život. A da njenu toliko 
bezazlenu dušu podigne i okrijepi, čini nju, prezrenu gre- 
šnicu, sredstvom milosti: Rimljanin se obraća uzimajući 
mladu ženu, čiji je muž upravo umro. Uz bogatstvo pripo¬ 
vjedačke invencije, kojim je isprepleten oskudni biblijski 
materijal, očita je neobična produbljenost moralnog proble¬ 
ma. praktičnom kršćaninu, koji dnevno ispituje svoju sa¬ 
vjest, biti će na prvi pogled jasno, da smo mi sami — o 
koliko puta! -— takove Mirjame, koje su lično primile još i 
veće milosti, pa ipak su možda isto toliko puta počinile ono, 
što je učinio Juda, samo što to nije nikomu bilo vidno. Da 
pisac ovih pripovijesti nije žena, njegov bi nož za seciranje 
možda jače rasjekao »patološki slučaj«, nesumnjivo — ali i 
bezobzirno sijekući »na dvoje, na troje«; ali nikada ne bi 
smogao toliko poezije, da njom obavije najmučnije časove, ni 
nježnosti, da njom prebrodi situacije, koje bi mogle postati 
sablažnjive. Tako kada govori o razvratnoj prošlosti plesa¬ 
čice Lo (Dvije bijele ruže i jedno obraćenje), kada spominje 

1 Štefa Jurkić, Legenda u bojama i druge priče i 
pripovijetke, ilustrovao Gabriel Jurkić, Izd. »Kolo Hrvatskih 
Književnika« u Zagrebu 1927. 


grijeh Davidov (Mihal), kada prikazuje nesmotrenost Hermi- 
oninu, koja umalo ne postade žrtvom namjesnikove strasti 
(Četiri kćeri Filipove), ili kada crta momente s naličja ži¬ 
vota, na koje nabasava starac pustinjak, noseći ljudima 
anđeoski smijeh (Posuda s anđeoskim smijehom). Ali dakako, 
nije samo čar poezije, vještina stila, glatkoća fraze, koja u 
ovakvim slučajevima »nosi situaciju«: u prvom je redu to 
moralna visina i zrelost pisca, duboko meditovanje Božjih 
istina i sasvim unutarnje proživljavanje života na podlozi 
živog i praktičnog vjerovanja. Gđa Jurkićeva je katolički 
pisac u najpunijemu smislu riječi: čitava unutarnja sadržina 
njezine poezije određena je životom Milosti, ulogom Nat- 



Foio Tonka. 

pikodnoga, oprekom grijeha i svetosti. Taj se je svijet pot¬ 
puno slio s njenim bićem, s njenom ličnošću, s njenim 
stvaralačkim darom: iz te riznice ona samo crpe i radosno 
daje, stvara likove, zamišlja situacije, a da ni jednoga časa 
ni njena duša ni njene tvorevine ne prestaju biti otvorena 
knjiga za svakoga, koji je vičan da »hoda po putovima Go¬ 
spodnjim«. Ali sjetimo se one toliko divne autoričine legende 
»Alej, Kleon i Parmenide«, koja nije ušla u ovu zbiiku, jer 
je kasnije nastala, a u kojoj je gda Jurkićeva upravo dala 
definiciju svoje i kršćanske umjetnosti uopće: sjetimo se one 
krune, koja je bila namijenjena božanstvu, a pristajala je 
jedino onoj, koja je imala glavu — ljudsku! Katolička knji¬ 
ževnost ne znači nikakvu anđeosku eksaltaciju, nikakvu mo¬ 
ralnu prenapetost ni nadljudsku produhovljenost: ona je 
duboko čovječja kao što je Hrist bio čovjek, ona je univer¬ 
zalna kao što je njegova nauka za sve ljude. Zato će, koga 
god ne odbiju unaprijed stvorene predrasude, svatko osjetiti 
duboko proćućeno općeljudsko značenje ovih lica, ovih pr 0 - 

blema. kao što ga mora osjetiti u onim pripovijetkama, gdje 
motivacija nije formulirana neposredno vjerskom mišlju: 
Uminula melodija, Jedno prijepodne, Posuda s anđeoskim 
smijehom. Intimna srdačnost ovih priča, Iako obojena deli¬ 
katnim humorom, koji se poput zlatna praška prosipa po 
svemu, uvest će bez sumnje s lakoćom i najokorelijega čita¬ 
oca u svijet autoričine poezije. Bezazlena pričica o starom 
učitelju, koji se tako teško rastaje sa svojim starim klavirom 
i o ženi, koja pregara svoju miljenicu kravu da mu uštedi tu 
bol — tako je obična i svakidanja, da će svatko u njoj 
osjetiti dijelak samoga sebe i napola kroz suzu, napola 
kioz osmjeh, posegnuti i za ostalim pripovijestima. A razno- 
ličnost intonacije (počeci su u gde Jurkićeve uvijek nepo¬ 
sredni, zanimljivo formulirani, lirski pokretljivi ili kolori¬ 
stički živi), sugestivnost pričanja uvijek u vezi s dubokim 
liiskim uzbuđivanjem učinit će, da će ga autorica kao i 
nehotice povesti do onih dubokih općeljudskih vrednota, koje 
je dala i u onim »ozbiljnijim«, tragičnim svojim pripovije¬ 
stima s prekrasnom »Legendom u bojama« na čelu, pričom 
o sestri, koja je voljela vesti samo slike s blagim i slavnim 
Isusom, a kad je posegnula i za tragičnim likom Hrista na 
križu, stvorila je svoje najdivnije djelo, ali uz cijenu svojih 
očiju, koje su zauvijek oslijepile progledavši u dno naj¬ 
dublje patnje. Da je upravo žena ona, kojoj se to desilo, 
nije slučajno; gđa Jurkićeva umije tako divno da otkriva onu 
veliku tajnu pasivnoga trpljenja, koja čini heroizam žene, 
počevši od one male Mije, neznatnog djevojčeta iz svijeta, 
na kojemu nema ništa naročito do »tragičnih očiju«, a koje 
tako divno trpi, kada joj hoće da razore posljednju iluziju 
o čistoći svećenika »anđela« za oltarom, pa sve do one 
velike svetiteljske ličnosti Thije proročice, koja u času 
dubokog razočaranja nad samim velikim apostolom Pavlom, 
dolazi do goleme istine, da je samo jedan muškarac bio, koji 
je umio da progleda na dno ženske duše, koji nije nikoga 
odgurnuo, ni Samarjanke, ni Marte, ni Magdalene... Ali 
uza sve to nije umjetnost gde Jurkićeve ni ženski meku- 
šasta, ni bolesno efeminirana; ona nam umije da pokaže ne 
samo svu dubinu bola, nego i svu snagu kajanja u muškoj 
duši, kada je neopreznom grubošću satrla ovakav nježni 
cvijet ženskoga, bića; a u snažnom kajanju uvijek su i velike 
odluke za herojska djela. Takav je heroizam u bijednog i 
bezazlenog krojača Tomasea, kada mu nestaje iz pamćenja 
slike mrtve Giacinte, te on ostavlja sve i kreće u daleki 
svijet za fra Angelicom, koji će mu slikanjem spasti njegov 
svijetli ideal, koji ga protiv očekivanja dovodi u samostan; 
takav je heroizam naročito u Aleju, Kleonu i Parmenidu, 
koje u dalekoj Sahari zasipa pustinjski pijesak, kada su 
konačno našli ujedinjen i nebeski preobražen, a ljudski 
divan, svoj davni i dugo traženi ideal Djevice, Majke i Kra¬ 
ljice. Kad muškarci pišu o ženi, njihovo je pisanje, uz naj- 
ređe izuzetke, ili surovo slavljenje puti ili zanesena apo¬ 
teoza onoga, što nije najglavnije, a mimoilaženje u nera¬ 
zumijevanju onoga, što je najdublje i eminentno žensko 
u ženi. Gđa Jurkićeva bez koketerije, bez tašte samohvale 
ili bar zadovoljnog ogledanja same sebe, priprosto i nečujno 
iznosi tu veliku tajnu, a može da je iznese samo zato, jer je 
živo osjetila najdublju tragiku života, tajnu boli i trpljenja, 
tragiku svijeta uopće. Taj duboki i veliki pojam o ženi, o 
čovjeku, o svijetu uokviruje čitavu njenu umjetnost u jednu 
zaokruženu cjelinu, u veliku harmoniju boja i linija kao u 
onom čarobnom krugu sestre Albe; a da se u taj krug tako 
divno uklapaju ilustrativne sposobnosti njena muža Gabri- 
jela, opet je dokaz dubokih životnih vrednota, koje sobom 


donosi ovakva umjetnost. Ilustracije : g. G, Jurkića bez Su¬ 
mnje su najbolje, što je on dosad ha tom polju dao; one 
su kongenijalne u punoj mjeri, crtački fine, inspiracijom 
zanimljive, efektne i privlačive. Ima. jedna slika, koja uza 
svu idejnu i tehničku superiornost drugih, neminovno veže 
o sebe pažnju i najvulgarnijega čitaoca odmah kod prvoga 
listanja knjige: slika o »crkvenim miševima« s prebijenom 
golemom svijećom na podu, prava majstorija crno-bijelih efe- 
kata i izvrsno pointirane kompozicije: ona će mnogoga po¬ 
vi šnoga čitaoca prisiliti, da pročita legendu, koja je u svom 
naivnom humoru tako mila, u svojoj mišjoj nevolji tako 
ljupka, a ipak joj je središtem nitko manji no — sv. Franjo! 

I površni čitalac vidjet će, da je tražeći možda pljevu našao 
bisei, koji je samo jedan u nizu, iz kojega ne će moći iza¬ 
brati, koji je ljepši. Gđa Jurkićeva proširila je područje 
naše književnosti, jer je ona prvi i dosad jedini naš pisac 
legenda u modernoj formi, a čitavim svojim djelom dala je 
kiepak pripovjedački talenat, koji se svojom izrazitom i 
potpuno izgrađenom individualnošću oštro ističe u sada- 

II joj našoj književnosti: njena je inspiracija bogata i razno¬ 

lika, njeni su likovi koloristički neobično živi i plastički 
krepki, njena je psihologija suptilno istančana i uvjerljiva, 
njena afirmacija Natprirodnoga i Dobra u svijetu čovječan- 
ski velika i kršćanski duboka. L j u b. Maraković. 

JOVAN HRANILOVIĆ . 1 

„I ako sam trpjet moro, — 
Vedra ćela mirne svijesti 
Mogao sam sve te patnje 
Proganjanja sva podnesti, 

Sve se tješeć, da uzalud 
Osvetom mi silnik prijeti, 

Za ćim čeznem, — ne može ni 
Niti dati ni uzeti". 

J. Hranilović. 

5 . kolovoza navršilo se tri godine, kako je pjesnik 
»Žumbei ačkih elegija« za navijek zaklopio one već umorne 
oči, koje su se mnogo puta zagledale u tajne dubine pro¬ 
šlosti, sadašnjosti, a i budućnosti ne samo hrvatskoga na¬ 
roda, nego i čovječanstva. 

Prigodom te žalobne obljetnice pokušat ću, da ovdje 
iznesem barem skicirani portre pokojnoga pjesnika. 

Propjevao je one znamenite 1873. godine, kad je na 
hrvatski banski prijesto sjeo ban pjesnik Ivan Mažuranić. 
Te je godine poprimila politička i uopće društvena atmo¬ 
sfera našega naroda Mažuranićevu pjesničku intonaciju. Iste 
godine i Hranilović započinje da pjeva i pjeva kroz cijeli 
život do posljednjih svojih dana. Kroz taj je niz godina 
ispjevao na stotine pjesama i pjesnički obradio na stotine 
tema. Ali sve te teme samo su okvir triju glavnih tema, od¬ 
nosno triju problema: ljubavi, života i smrti. 

Ljubav. 

Kollar je kazao u svojoj »Slavy dcera«: 

»Ljubav klica velikih je čina, 

Tko ljubio nije, ne može 
Znati, što je rod i otačbina«. 


1 Jovan Hranilović, hrvatski pjesnik rodio se 18. pro¬ 
sinca 1855. u Kričkama kraj Drniša u Dalmaciji. Bio je uni¬ 
jatski svećenik, te je službovao po različitim žumberačkirr 
župama, a najviše kao parok u Novom Sadu, gdje je proveo 
punih 35 godina. Od 1898.—1901. bio je urednik »Obzora« i 
»Vijenca« u Zagrebu. Umro je u Novom Sadu 5. kolovoza 
1924. 


171 


I kod Hranilovića ljubav je klica velikih pjesničkih 
čina. I njega je zahvatio snažni val mladenačke ljubavi; i on 
šapće svojoj djevi: 

»Reci, dušo! — vrijeme hiti 
Prolazni su čari 
Reci, dok smo i ja i ti 
Srcu gospodari.« 

A što da mu reče? Ta — kratki onaj odgovor: »Lju¬ 
bim te, i do groba bit ću tvoja!« 

I dobio je odgovor: 

»Tihani vjetrić ljuljkao hvoje 
Blagi i tihi noćni je hlad 
Zlato si blažen zagrli svoje 
Susta, s očiju crpeć joj slad. . 

»Tvoja sam, tvoja!« draga će reć, 

Rastavit nitko nas nikada već.« 

Zagrljaj i mladenački cjelov bio je pečat njihove lju¬ 
bavi. Bili šu sretni i snivali još i o budućoj svojoj sreći. Ali 
sudba je htjela, da draga za njega nije smjela poći; — 
morala je da pođe za neljubljena. I tako svi ideali, sve 
želje, svi snovi rasplinuše se u pusto — garište nekadanje 
sreće, nad kojim bolno odjekuje pjesnikov zbogom: 
»Zbogom moje zlatne sanje, 

Sad se s vami rastati je 
Vi ste bile samo sjena 
Sad me cijelo sunce grije«. 

»Sve je ko prije — drage mu nije, 

Domjenku slatkom ne će ni doć — 

Do nje mu uzdah bolan se vije, 

Tiha i tamna grli ga noć 
Bolnim će šaptom usta mu reć: 

Nikad, Anđelko! nikad li već?« 

Dugo je pjesnik stajao na garištu svoje prve ljubavi 
i plakao je i pjevao o svojoj zloj kobi. Tražio je pjesme 
stranih pjesnika, tražio je opjevane tragedije ljubavi. 
S uzdahom je šaptao: 

»I kosu bih drago, vrat bih cjelivo 
I slušo bih srce ti tući, 

A kad bih te srcu vinuo bliže, 

Oćutio dah bih ti vrući. 

I s tisuću riječi lijepih i ljepših 

Po stoti put sve bih ti reko. 

Al’ traži 1’ te oko, hvata 1’ te ruka — 

Tek sanak je: — ti si daleko.« 2 

U pjesmu mu se pomalo uvlači pesimizam; iz srca mu 
se kida uzdah: 

— »oh ta ljubav 
Nalika je tek oluji.« 

I prelazi ranjena srca preko svojih zlatnih snova, a 
ljubav svoju predaje drugoj Anđelki — svojoj domovini. 
Njegovo srce nikada više ne zahvataju čisto erotski osjećaji; 
svim srcem i svom dušom predaje se novom idealu i njemu 
ostaje vjeran do posljednjeg trenutka. 

Ako i pjeva o ljubavi, ljubav ta stoji već posve u službi 
domovine, ljubav ta više nije ona vječna iskrena ljubav dvoje 
zaljubljenih stvorova. Lijepo se to osjeća u epskoj pjesmi 
»Vitez Vladislav.« Domovini je prijetila pogibao od ljuta 
Tatarina. Sijedi knez Filip sazvao hrvatske vitezove na 
gozbu u svoj grad Kalnik. Usred gozbe ustao starac doma¬ 
ćina, da svojim gostima kaže, zašto ih je pozvao. Narodu 


2 Iz poljskoga: »Oj kako bih žedno; 


treba vod! Tko će od vas, upita starac, golom sabljom na 
čelu naroda, da srne na ljutog neprijatelja? Iza mrtve tišine 
javi se mladi vitez Vladislav, da će on voditi narod. Zatim i 
opet svuda — tišina, samo u kalnikgradskoj dvorani 
»Zamnije glasom milozvučna lira, 

Kao zvuci anđeoskog zbora.« 
a uz milozvučnu liru 

»Ko u moru žalosti beskrajne 
Drhće glasak mlade pjevalice.« 

Pjevala je Ivka, Filipova kćerka. Do nje je njezin 
dragi — vitez Vladislav — tužnim pogledom gledao nekuda 
u daljinu. Ivka ga pita, što je nujan, ali mjesto odgovora, 
on ju moli, da pjeva. 1 opet je počela da pjeva, a lira da 
đrliće. Pjevala je žalosnu sudbu neke žene, kojoj vojno 
otišao na bojište i nakon duga ropstva povratio se kući, ali 
njegove žene više nije bilo: 

»Hladan grob ju već odavna krio.« 

1 nato je Ivka prestala da pjeva; samo su još Urine 
žice tihano drhtale melodiju — tuge. Bila je ganuta. Bio je 
ganut i Vladislav; — duša mu je slutila istu sudbu. Ali ipak 
je otišao, jer domovina je zvala. Boj se svršio, ali Vladi- 
slavu ni traga ni glasa. Jednoga dana čuo se opet žamor iz 
kalnikgradske dvorane. Bila je gozba; slavile se zaruke Ivke 
i — Ivana. Ali usred gozbe otvore se vrata, a u dvoranu 
ponovno ude junački vitez Vladislav. Svi su bili iznenađeni, 
svima je bio drag njegov povratak, samo jednome ne: — 
Ivanu. Uto se pojavila Ivka, a Ivan se sav zdvojan baci pred 
Vladislava. 

»Ah oprosti, Vladislave mili, 

Prosti, s usnah Ivanovih ori 
Meni prosti, prosti ovoj vili! 

Prosti, prosti! — kletvom nas ne mori. 

Kob nakobi — vjerna ljuba tvoja 
Postala je zaručnica moja.« 

I vitez Vladislav pokorava se sudbini, oprašta im sa 
suzom u oku, a nekadanju ljubav polaže na oltar domovine. 

I u »Žumberačkim elegijama« 3 

— »Dvoje dragih baš si vjeru dalo 
Da će svoji ostati do groba, —- 
Tad kamenje na glavu im palo, 

Vrela krvca osula ih oba.« 

Dok je ona njegova ljubav u mladosti bila slijepa, a 
takova je bila zato, jer je bila možda i hiperidealna i kao 
takova nije vidjela tragike u životu; u onoj drugoj ljubavi, 
ljubavi viteza Vladislava, ima već i skepse; moć sudbe je 
priznata 

»Kob nakobi — vjerna ljuba tvoja 
Postala je zaručnica moja.« 

I to je dosta, da Vladislav pušta da drugi ljubi ono, 
što je on žarko ljubio. Na ovome trećem mjestu — u »Žum¬ 
beračkim elegijama« ljubav uz onaj svoj idealni cilj ima još 
jedan idealniji: — sreću i mir domovine. I upravo posti¬ 
zanje toga cilja katastrofa je ne samo dviju ljubavi, nego 
i dvaju života; i tako je sada domovini žrtvovana ne samo 
ljubav, nego i krv — i posljednji uzdisaj. 

Toliko o onome, čime je počeo Hranilović, o onome, 
u čemu je klica njegove poezije i svega onog, što je za 
mladih dana i nakon tragedije mladenačkih ideala zaoku¬ 
pilo njegovu pjesničku dušu. 

3 Poslije ću se malo pobliže osvrnuti na »Žumbera- 
čke elegije«. 

Život. 

Svaki čovjek doživi — netko prije, a netko kasnije, 
da se na garištu propalih mladenačkih kombinacija prekr- 
štenih ruku pun reminiscencija prošlosti, predaje u duhu 
pravome realnom životu. Poslije takovih reminiscencija i 
psihičkih događaja čovječja svijest ne nastoji tim, da iz biti 
svoje izagna i posljednji ideal, ne ide za tim, da srcu spri¬ 
ječi njegovo psihičko djelovanje, nego naprotiv ide za tim, 
da čovječji unutarnji »ja« oslobodi imaginarnih ideala. Taj 
životni pioceš nalazimo i u Hranilovića. I on je u mladosti 
• u carstvu idealizovanih sanja, na krilima prve ljubavi 
mislio, da gradi temelje životu, ali kad mu je taj isti u mla¬ 
dosti iskombinirani život polomio sanjarska krila, pao je i 
on kao i mnogi drugi »u dolini suza — u okove tijela.« 

Počnimo tu drugu fazu njegova života s onih dva¬ 
naest elegija, s onih dvanaest istinski iskrenih uzdaha, koji 
nastadoše u pustom Žumberku na grudima bijede! U tim 
»Žumberačkim elegijama« pjesnik pjeva o onome pustom 
kraju oko Sv. Gere, o kraju, koji je davno-davno u našoj 
piošlosti bio divna slika prirodinih čara. Nekoć žumberačko 
kamenje nije bilo pusto, vrletno i goloj bilo je tu lijepili 
šuma — cvjetnih poljana; ugodnoga pjevanja sitnih ptičica, 
a danas »nigdje traga ni cvijetu ni ptici«.... »pusto grmlje, 
— vrlet svuda.« 

Ni zemlje nema; odnio ju vjetar, kad zatornici našeg 
naroda posjekoše šume. U tom pustom kraju nema ni laste, 
ni slavuja — jedini su gosti: gavran i jastreb. 

Po obroncima vidiš ovdje-ondje po koju bijelu crkvi¬ 
cu kao dobru majku onih bijednih kolibica, koje su se sku¬ 
trile oko nje. Te crkvice Žumberčanu daju troje: »Krst, vjen¬ 
čanje, pokojište.« 

A i ostaci zelenih gorica daruju ga trim darima: »Ko¬ 
lijevkom i plugom i mrtvačkom škrinjom«. 

Tu i tamo vidi se i po koji bijeli dvorac, stan gospode, 
koju ta sirotinja hrani. 

Ali ipak, i ako je to zemlja bijede, — uz bijedu ima i 
ljubavi. Mladić uzimlje djevojku iz ljubavi; dolaze u crkvi¬ 
cu, da si srca svežu Božjom vezom, a zatim siromašno, ali 
sretno žive, dok i opet posljednji put ne dolaze svojoj 
crkvici, ali tada ne više ni kao bijedni, ni kao sretni Žumber- 
čani, nego kao prah onih, koji su se rodili, živjeli, a sada 
su mrtvi. 

Toj istinskoj ljubavi vječni je spomenik krvavi kamen 
11 a Sv. Geri. Nastao je u davnoj prošlosti. Između Žumber- 
čana i Slovenaca vodila se svađa za granicu; prolijevala se 
i krv, pa ipak se nijesu mogli nagoditi. Konačno ipak bi 
zaključeno, da sa žumberačke i slovenačke strane krene 
dvoje mladih, koji se ljube, pa gdje se sastanu, ondje neka 
bude međa, neka bude svršetak razdoru, a početak sreći 
Žumberku i Sloveniji, a i početak snivane sreće i žumbera¬ 
čkim i slovenačkim mladencima, jer tada istom mogu da 
stupe i jedni i drugi pred žrtvenik. 

I pođoše jedno drugom u susret. Ali kako su Žum- 
berčani bili navikli na svoju vrlet, prošli su veći komad puta, 
kad ih izdajnički — za busijom dočekaše Slovenci. 

»Dvoje dragih baš si vjeru dalo, 

Da će svoji ostati do groba, — 

Tad kamenje na glavu im palo, 

Vrela kr.vca osula ih oba; 

Nisu znali, da je tako skoro 
Njihov zavjet ispunit se moro.« 

Mrtva tjelesa tih dvoje mladih Žumberčana, kojima 
su srca izgarala od dvostruke ljubavi: mladenačke i domo¬ 


vinske, odniješe daleko na žumberačku stranu i ondje ih 
pokopaše, navalivši im na grobni humak gomilu kamenja. 
»Vjetar cvili kraj mogile puste, 

Još su na njem mrlje uvijek male. 

Tiho, tiho u grobnici sniva 

Dvoje dragih, s njima ljubav mrtva.« 

Rijetki su pjesnici, koji su ispjevali ovako veličan¬ 
stvenu glorifikaciju pustom kraju i siromašnim ljudima. Iz 
tih dvanaest elegija diže se poput kakve mističke sjene 
nešto istinito — nepatvoreno, diže se život, »što ga uživa 
čovjek siroma.« 

I Hranilović nije mogao svome Žumberku postaviti 
divniji spomenik od ovih elegija. Na tom spomeniku ostat 
će vječno urezane ove divne riječi: 

»Aj ne plači, moja sirotinjo mila! 

Ta ti nisi tako prezrena ni mala; 

Ljubav ti je svoje carstvo otvorila, 

I najljepše svoje cvijeće ti je dala; 

Lako ćeš pregorjet svega svijeta blago, 

Kad si steko, što je srcu tvome drago.« 

Sirotinja sa suzom u oku, život pun patnja, uzdisaja 
i boli, vrela krvca na oltaru domovine, ljubav; — sve je to 
tako divno isprepleteno, ljupko, skladno i — vječno. 

Hranilović toga pustog kraja ne zaboravlja ni u je¬ 
seni svoga života. U »Jesenčicama« čezne za dragim žum¬ 
beračkim planinama, za slatkom idilom, za dobrim onim 
ljudima, medu kojima je proveo svoje mlade dane 
»Oj vi moje mile vrletne planine, 

Za vama ini srce uzdiše i gine, 

I nikada dosta prežaliti ne ću, 

Što ostavili s vama i svu svoju sreću.« 

1 još gojim, kaže pjesnik, samo jednu želju da još 
jednoć vidim vašu dragu pustoš, i da još jednom udahnem 
miris vašeg cvijeća, 

»A kad jednom dođe mog života zima, 

Rado bih na vašim počinut grudima.« 

* 

Druga zbirka Hranilovićevih pjesama iz god. 1890. 
»Pjesme svakidanke« vijenac su još vjernijih slika života; 
vjernijih, a i žalosnijih. Pjesnik nam dovikuje: 

»Ja ih nisam izmislio; 

Sve te jade i patnike 
U taj vijenac tek sam svio. 

To su našeg roda boli, 

Našeg vijeka to su rane; 

Ja ih samo suzom polih 
U tom vijencu nanizane.« 

»Pjesme svakidanke« fotografski su snimak života, 
koji i mi proživljujemo. 

Ovdje vidimo nesretnu dječicu, plod bluda i zato 
ostavljenu i zapuštenu. Gledamo ih u siromašnim košulji¬ 
cama, gladne, suznih očiju, kako ih ljudi s prezirom tjeraju 
u svijet. 

Ondje nesretnika, koji se bori sa smrću; savjest ga 
peče; rado bi umro, ali ne da strašna prošlost. Imao je 
majku, koja ga je ljubila, kako samo majka ljubiti može, 
ali 011 je, nezahvalni sin, dok je ona umirala, u pijančevanju 
i bludu provodio noć. 

U raskoši ljudskog društva susrećemo mladića iz bo¬ 
gate obitelji. Nakon zadovoljenja seksualnosti i svim po¬ 
rivima mladenačke nepromišljenosti 

»Jedno jutro nađoše ga mrtva. 

Samokresom razmrskao čelo.« 4 
Najviše se ipak osvrće na literaturu, za koju kaže- 

LrSuhof? rr HteratUre * nij6 ’ neg0 glorifikacija 

svnirf- , fiz ! ekoga 1 m o ra lnoga, što također doprinosi 
s\oj dio statistici samoubojstva.« 

, *£'! biIi , pojedini razlozi i motivi maniji samouboj- 
tva kakvi mu diago, om ce prestati tek onda, kad se uzme 
na u m , da današnje društvo boluje na cijelom nizu bolesti 
da nema koristi, ako se tek jedna od tih bolesti stane 
liječiti. Cijeli organizam treba lijeka i okrepe« 

Obiteljske je sreće nestalo. Nestalo je nekadašnjega 
pobratimstva, a nestalo je i prijateljstva. Crna je raskoš 
raskulila svoja zlobna krila i nad svima ljudima. Ne štuje 

se vise Bog, jer bog je toga novog pokoljenja sada — 
novac 

»Nestade božanstva, i neba i pakla 
Ljudska im premudrost učinila kraj; — 

»Tvar i sila«, vele, prauzrok je svemu, 

Samom u čovjeku pako je i raj. 

Besmrtnost je duše tlapnja, kažu, pusta, 
Utrne li život, duša umre s njim, 

U rasulu i u sastavku atoma 
Obnavlja se život, a i svemir s tim.« 5 6 
Svuda novi život i degeneracija njegova 
»Osjećaj i miso okovaše lanci 
S posmjehom na ustih susreću poštenje. 

Ponosu muževnom odbrojeni danci 
Preslabe je šije naše pokoljenje.« 

Ono je i 

»Bez vjere i nade i bez ideala.« 0 


Ovoj drugoj fazi njegovoga pjesničkog života pri¬ 
padaju još i »Različite pjesme.« 7 U toj zbirci značajne su 
pjesme: »Izdajica«, »Zvonimir«, »Hipokrita« i dr. Osobito 
je dirljiva pjesma »Hercegovka« sa svojom slikom tragike 
ropskog života. Pjesnik crta vrlo lijepu, ali tužnu i žalobnu 
sliku. Žarko sunce za planine sjeda, a posljednji njegovi 
tiaci padaju na nesretnu majku-Hercegovku, koja suznim 
okom promatra čedo u svome naručju, koje je na patničkim 
njezinim grudima bezbrižno snivalo. Promatrajući čedo 
majčinu su dušu zaokupile tužne misli. Sjetila se, da je rop- 
tinja i cijeli njezin narod da je ropski narod. I zato ne- 
sretna majka roni suze gledajući svoje čedo, koje niti ne 
sluti, što ga u životu čeka; i zato mu šapće: 

»Snivaj, snivaj slatka moja rano, 

O slobodi, o veselih dancih 
Što ti nije uistinu dano, 

Neka ti je u nevinih sancih. 


4 O samoubojstvu je Hranilović pisao i prozom u 
»Braniku« 1895. (br. 48). Kaže: »Sigurno je, da veliki dio 
knvnje lezi u neprirodnom načinu života, odgoja i nepri¬ 
rodnosti društvenih prilika, naročito u bolesnoj struji sen- 
timentalne književnosti i nervoznoga novinarstva, gdje se 
anatomskom veristikom opisuje agonija i rafinerija pojedi¬ 
nih samoubojstava.« 

5 »Bez vjere« iz »Jesenčica«, četvrte zbirke Hranilo- 
vicevih pjesama. 

6 »Kuda« iz zbirke »U predvečerje.« 

7 Nalaze se sabrane u pjesnikovoj rukopisnoj osta¬ 
vim. U zbirci je 17 pjesama što epskih, što lirskih a što 
epsko-lirskih. 


Snivaj, snivaj sirotanče malo; 
Na majčinoj toplo ti je grudi; 
Ta grudi si ti mi ogrijalo 
Moje sunce, spokojno mi budi. 


Sloboda nam jednom svanut mora, 

Ah na krilu domovine svete, 

Kada mrtve pozdravi nas zora!« 

„ , dijet , e “Probudilo; milo - onako po djetinjski 

pogledalo majku. Sa svemirskih visina promatrale su prve 
zvijezde ove dvije ropske duše, i kao da je njihov blijedi 
d htaj saptao lijeci utjehe: »Iza ropstva sinut će sloboda« 
Kako je nježan onaj ditiramb sreći (»Sreća«) S ka¬ 
kvom li toplom iskrenošću pjesnik pita poput dobra učitelja: 
»Sta se gubiš na bespuću 


Očajničkog jadovanja?« — 

Ta -- nad svima nama plavo je nebo; u njemu 
vjere i ufanja«. Pa čemu treba tražiti od svijeta, 
od ljudi ono, što ne mogu dati? Čemu neka ’ 
gramžnja za srećom? 


je »izvor 
prirode, 
odvratna 


Čemu tražiti neku imaginarnu ljudsku sreću, koju i 
onako ni jedan od nas ne će naći? I ti, čovječe, kao da ne 
shvacas, da nam naše plavo nebo iskreno šapće: 

»Bit ćeš sretan, — tek nauči 
Samog sebe savladati.« 

Ne pitaj: »Gdje je sreća?« — Gdje je? — Ta 
»Nema sreće ni nesreće, — 

Mi te riječi izmislimo. 

O! ne traži drugud sreće 
U srcu je nać ćeš svomu: 

U ljubavi, u poštenju, 

U prijegoru viteškomu.« 

Eto, to bi bila skica drugoga Hranilovićeva problema 1 
života. Ovaj drugi problem na malo mjesta u njegovoj 
poeziji dolazi izoliran; gotovo uvijek ga prati ljubav, oso- 
ito patiiotska, zatim se malo pomalo u njegovu poeziju 
počinje uvlačiti treći problem: smrt. Taj dobiva postepeno 
sve veće dimenzije, bez sumnje pod uplivom upoznavanja 
Schpenhauerovih djela. Mato Božičević.' 

(Svršit će se.) 


DVIJE NARODNE PJESME IZ RPE »MARIJA I BRODARI«. 

U mojoj zbirci hrv. narodnih pobožnih pjesama irna- 
du dvije pjesme iz one lijepe rpe »Marija i brodari«. Jedna 
je iz hrvatske Posavine, a druga s otoka Mljeta u Dalma¬ 
ciji. Posavska je pjesma sastavljena u desetercima, što je pri¬ 
lična rijetkost kod hrv. narodnih pobožnih pjesama. Posav¬ 
ska pjesma pokazuje obični sadržaj i tijek ovih pjesama, 
dalmatinska je pjesma otišla dobrano svojim putem. 

Šetala se Divice Marija 

Gore dolje niz to sinje morje. 

Došetala do prvih brodara. 

Božju im je pomoć nazivala: 

Božja pomoć, vi prvi brodari! 

Prevez’te me za ime za Božje! 

Ne vozimo za ime za Božje, 

Već vozimo za sićane novce. 

I ošeta Divice Marija 

I ošeta do drugih brodara. 

Božju im je pomoć nazivala: 

Božja pomoć, vi drugi brodari! 

Prevez’te me za sićane novce! 

Ne vozimo, Divice Marija, 

Ne vozimo za sićane novce, 

Već vozimo za ime za Božje. 

I ošeta Divice Marija 
I ošeta do trećih brodara. 

Božju im je pomoć nazivala: 

Božja pomoć, vi treći brodari! 

Prevez’te me za ime za Božje! 

Ušećite, Divice Marija. 

Ušećite u laganu šajku! 

Ušetala Divice Marija, 

Ušetala u laganu šajku. 

Dva su broda u propast propala, 

Aj treći je sretno prebrodio, 

U kome je Divice Marija. 

(Iz Baćina kod Hrv. Dubice. Dobrotom f učiteljice 
Tonke Dumbović). 

Kleči Gospe na kraj mora, 

A na stijeni od mramora 
Tuda pasa brod mrnara, 

Brod mrnara, djece slavne. 

Slavna Gospa dozivala, 

Dozivala slavnu djecu: 

Ho’te k meni, slavna djeco, 

Ho’te mene ukrcajte, 

Prevez’te me s ove strane, 

S ove strane na one bande! 

Oni nijesu poslušali, 

Već su oni putovali. 

Tuda pasa slavni Jezus 
I govori slavni Jezus: 

Što je tebi, Gospe moja? 

Progovara slavna Gospa: 

Vuda pasa brod mrnara, 

Brod mrnara, djece slavne, 

I ja sam ih dozivala: 

Ho’te mene ukrcajte, 

Prevež’te me s ove strane, 

S ove strane na one bande! 

Oni nijesu poslušali, 

Već su oni putovali. 

Pa govori slavni Jezus: 

»Ja ću poći na nebesa, 

Pa ću poslat plahe kiše. 

Plahe kiše, dosta vjetra. 

Potopit ću brod mrnara, 

Brod mrnara djece slavne. 

»O Jezuse, slavo moja, 

Pa ti pođi na nebesa, 

A1 nemoj pustit plahe kiše, 

Plahe kiše, dosta vjetra, 

Nego pusti tihu kišu, 

Tihu kišu, tihog vjetra. 

Ti ih nemoj potopiti, 

K meni će se povratiti, 

Prevest će me s ove strane, 

S ove strane na one bande. 

Pa se vrati brod mrnara, 

Brod mrnara, djece slavne, 

1 ukrca slavnu Gospu. 

Preveze je s ove strane, 

S ove strane na one bande. 

Po sve vi jeke vijeka! 

Amen, 


(Kazivao Marin Čumbelić iz Blata na otoku Mljetu. 
Zabilježio učitelj Tomislav M. Masan). 

I ne gledajući na vezu, što je pjesme »Marija i bro¬ 
dari« imadu s velikom našom narodnom epopejom Isuso¬ 
vom (v. Hrv. Prosvj. broj 4. ove godine), one i drugačije 
mnogo zaslužuju, da ih brižno spremimo i sačuvamo kasni¬ 
jim hrvatskim koljenima. Juraj Lahner. 

SCRITTORI JUGOSLAVI. 

Da je g. Umberto Urbanaz-Urbani u svojoj knjizi o 
jugoslovenskim piscima 1 htio da prikaže srpsku i hrvatsku 
književnost kao zaokruženu cjelinu, izbor bi pisaca bio manj¬ 
kav i nepotpun, naročito što se tiče poredbe između izbora 
hrvatskih i onoga srpskih pisaca. Srpskih je, ponajprije, 
prikazano više, i prema tome je njihov broj potpuniji (u 
svemu je izneseno devet srpskih i šest hrvatskih pisaca); Srbi 
su, zatim, birani više po umjetničkim kvalitetama, dok je 
kod Hrvata vidno bio mjerodavan njihov odnos prema Italiji 
i talijanskoj književnosti, te su ušli upravo samo oni, koji su 
s Italijom, imali ili u životu ili u svojim djelima kakva do¬ 
dira: Kranjčević, Vojnović, Nazor, Begović, Andrić, Petravić. 
To je, za svrhe piščeve, vrlo korisno, jer je njegov prvi cilj 
što veće duhovno i kulturno zbliženje Italije i Jugoslavije, 
ali u stvari je to nešto suviše jednostrano, pa, reći ćemo 
iskreno, i krivo. Jer treba priznati piscu, da on umije tako 
pisati, da u svojoj knjizi ne govori samo o onim piscima, 
čija imena nose pojedina poglavlja njegove knjige, nego 
on vrlo vješto upleće u svoje monografije mnoštvo materi¬ 
jala koji stvara paralele, proširuje vidike, produbljuje po¬ 
glede i zaokružuje pojmove, i tu njegovu vještinu treba na¬ 
ročito podcrtati kao vrlo simpatičnu odliku njegovih kriti¬ 
čar skih sposobnosti. Tako n. pr. g. Urbanaz u uvodu studije 
o Kranjčeviću vrlo iscrpljivo govori o svima našim piscima, 
koji su pisali o Rimu, sve do gosp. V. Deželića, Silvina Sar- 
denka i Sabatini-Subotića, i tako navodi mnoga imena, koja 
daju pojam o punini naše književnosti; ali dok n. pr. od 
srpske moderne lirike zasebno prikazuje i gg. Rakića i 
Dučića, i Stefanovića, od Hrvata, uz Nazora nigdje i ne spo¬ 
minje g. Domjanića, uz Begovića ne navodi Vidrića, koji je 
bez sumnje i više odlučio bitku u korist Moderne nego sam 
g. Begović. Uz karakteristiku gđe M. Jankovićeve g. Urba¬ 
naz je vrlo lijepo prislonio kratak prikaz Isidore Sekulićeve, 
ali o gđi Ivani Brlić-Mažuranićevoj, koja je bez sumnje jedan 
od najoriginalnijih naših pisaca, nema nigdje ni govora. G. 
Urbanaz govori u naročitoj studiji o g. Petraviću, a u svojim 
prikazima vrlo savjesno navodi i g. Marjanovića i g. Wenze- 
lidc-sa, ali nema nigdje ni spomena o A. G. Matošu, premda 
je on za duhovnu strukturu predratnog hrvatskog naciona¬ 
lizma toliko znamenit, a da i ne govorim o njegovim toliko 
oštroumnim i supstancijalnim. sudovima o tolikim pojavama 
naše književnosti. Da je pored »kosmičkoga« g. Stefanovića 
moglo biti govora i o »kosmičkom« g. Kosoru, a pored Voj- 
novića, Begovića i Nušića o dramatičaru Krleži, to spomi¬ 
njem tek uz put. Ne iznosim sve ovo kao zamjerke samomu 
g. Urbanzu, nego više poradi toga, da upozorim, kako ova 
knjiga, koja će, premda je pisana od stranca i za strance, 
nesumnjivo dobro doći i nama samima, treba da se uzima 
u ruke sa sviješću, da je u njoj g. Urbanaz dao čak i dosta 
toga, što ni mi sami o svojim piscima nemamo, ali da je sve 

1 Umberto Urbanaz-Urbani, Scrittori Jugoslavi, 
prefazione di Pavle Popović, Rettore dell’ Universita di Bel- 
grado, Trieste 1927, Časa Editrice »Parnaso«, Collezione 
di letterature slave. 

to još uvijek fragmentarno, kao što je fragmentarno i sve 
ono, što je dosad kod nas pisano o književnosti. 

Htijući da vojuje za jednu sasvim konkretnu ideju, za 
koju treba ljude tek zagrijavati, g. Urbanaz je morao da 
piše sa srcem i s mnogo oduševljenja, i zato nije radio siste¬ 
matski, već je prikazivao u prvom redu ono, za što se lično 
zagrijavao, što ga je i sama uzbuđivalo. Tako n. pr. sasvim 
ispušta zastupnike realizma i uopće pisce golemih romana 
(kao što su n. pr. šenoa i Đalski), a oduševljava se u prvom 
ledu za liriku, za dramu, pa za pripovijetku lirske sadržine, 
tako da od romansijera iznosi jedino Borisava Stankovića, 
dok od lirskih pjesnika prikazuje Radičevića, Rakića, Dučića' 
Stetanovića, Spiridonović-Savićevu, Kranjčevića, Nazora i 
Begovića, od dramskih pisaca Njegoša (jer govori upravo 
samo o Gorskom Vijencu), Nušića, Vojnovića i Begovića; od 
pripovjedača (osim Stankovića) Milicu Jankovićevu i Ivu 
Anđrića. Kod lirike oduševljava ljepote žednoga Latinca na- 
1 očito elegancija stiha i savršenost moderne forme, ali se, 
naročito kod Kranjčevića i Nazora, zanosi i gigantskim raz- 
mahom misli i snagom unutarnje sadržine. Pored toga naj¬ 
više ga zanima nacionalna ideja; tako uz karakteristiku rada 
g. I. Andrića daje čitav pregled gibanja nacionalne omla¬ 
dine uoči rata i s neobično toplim akcentima govori o svojim 
sustradaocima iz austrijskih tamnica. G. Urbanaz je iskreno 
oduševljen za ono, o čemu piše; rekao sam, da odabire pisce, 
koji su bliži Talijanima, kao n. pr. Njegoša u rodbinskoj 
vezi s talijanskom kraljicom, gđu Spiridonović-Savićevu, šu¬ 
pi ugu našega konsula u Trstu, pa Kranjčevića, Vojnovića, 
Nazora, Begovića, Petravića iz kruga talijanskog kulturnog 
utjecaja na našu književnost u prošlosti i u sadašnjosti. Ali, 
treba uz to kazati, da g. Urbanaz nije nipošto zato pri¬ 
stran u prosuđivanju ovih književnih pojava; on se odu¬ 
ševljava njihovim zaslugama za našu književnost i nastoji, 
da potpuno objektivno označi njihovu zbiljsku vrijednost. 
U tu je svi hu savjesno proučio ne samo sve, što su oni na¬ 
pisali, nego i sve prilazne sudove o njima, te se vrlo vješto 
služi ovim kritičkim aparatom, da stvar što više približi 
svojim čitaocima i da njegovo razlaganje bude to zanimlji¬ 
vije, onda, kada se svijesno udalji od ovih više ili manje pri¬ 
znatih sudova. Tako n. pr. kada uspješno pobija Skerli- 
ćevo mišljenje o podrijetlu Rakićeva pesimizma, kada brani 
Sv. Stefanovića od Petravićeva prigovora sensualnosti (u 
čemu uza sve to ima g. Petravić pravo, i baš stihovi, koje 
navodi g. Urbanaz imaju u sebi, pored produhovljenja sje- 
tilnosti, koje on u njima vidi, isto tako i sensualizaciju du¬ 
hovnosti, koja se to oštrije osjeća, što je u tim stihovima 
upravo pointa pjesme) ili kada pored pesimizma Kranjče- 
vićeva ističe kao pozitivnu vrednotu njegove poezije ideju 
rada. Na taj način pokazuje g. Urbanaz, da temeljito po¬ 
znaje našu književnost i da o njoj stvara samostalne sudove, 
pa nas zato još više može radovati, što je u njoj našao to¬ 
liko vrijednih momenata, koji se mogu i u stranom svijetu 
istaknuti. Istina, g. Urbanaz se katkada i nešto suviše zanosi, 
tako. kad vidi nedostatke Vojnovićeve »Smrti majke Jugo- 
vića« i »lmperatrix«, a »Gospođi sa suncokretom«, glorifi¬ 
kaciji Venecije, ne nalazi zamjerke. Ili kad baš povodom 
Begovićeve »Dunje u kovčegu« govori u superlativu o vri¬ 
jednosti našega romana. Priznajem, da je naš roman možda 
bliži talijanskoj publici od ruskoga; ali treba priznati i to, 
da je publici (kako dobro ističe Andre Gide) mnogo toga 
»bliže« od, recimo, Dostojevskoga; ali je baš njegova veli¬ 
čina ono, što čitaoca u prvi mah zastraši, zaprepasti, uništi, 
da ga poslije digne u nadljudske visine. Čudim se stoga g. P. 


Popoviću, koji tu misao reproducira u formi možda i jačoj 
no što je kazao g. Urbanaz, govoreći, da bi »iza mode ruskih 
romana slijedila moda jugoslavenskih romana« i tomu do¬ 
daje samo, da »ne zna, je li to točno«. To je faktično sa¬ 
svim netočno i uza sve. priznanje zbiljskim vrijednostima naše 
književnosti, mi se ne smijemo da obmanjujemo nikakvim 
superlativima, koji bi nas mogli učiniti smiješnima; a sud 
američke kritike, koji navodi g. Popović, još nije nikako pre¬ 
sudan, jer u Americi nipošto nisu najjače kritičke glave 
svjetske književnosti. 

Kao naročitu vrijednost ovih prikaza treba istaknuti 
njihov stvarni karakter. G. Urbanaz nikad se ne gubi u fra¬ 
zama ili u općim sudovima; svoje razlaganje podupire izno¬ 
šenjem sadržaja glavnih djela, koji umije da ispripovijeda 
zbijeno i zanimljivo. Biografije su rađene uzornom točnošću, 
bibliografija je savjesno pokupljena. (Čudim se, da kod gđe 
Jankovićeve, navodeći sva djela, ne spominje knjige: Smrt 
i život, Beograd 1922., izd. »Napredak«), Ponegdje je doduše, 
za naš osjećaj, premalo kazano; tako o Njegošu i o Nazoru, 
čija se n. pr. Utva Zlatokrila i ne spominje, a ni »Arkun«. 
Ali možda insistiranje na pojedinim piscima ne bi pisca vo¬ 
dilo njegovu bližem cilju. Kako predstoji i izdanje druge a 
možda i daljih svezaka ovakvih studija g. Urbanaz-Urbanija, 
io će one bez sumnje još i više upotpuniti sliku naše knji¬ 
ževnosti, pa' kako je g. Urbanaz stručno spreman i svojim 
estetskim razumijevanjem i savjesnim poznavanjem pred¬ 
meta kompetentan na ovom polju, to od ovih studija mo¬ 
žemo očekivati mnogo pozitivne koristi za stvaranje kritičkih 
sudova o našoj književnosti. Ljubomir Maraković. 

bilješke 

Uz pedesetu godišnjicu g. V. Nazora. Kako su 
okasnila izdanja, koja su imala književno označiti ovaj 
datum pjesnikova života — Pjesme o četiri arkanđela i nove 
piiče iz djetinjstva, koje će izići jesenas u izdanju Matice 
Hrvatske, dok je jedino Srpska Književna Zadruga na vri¬ 
jeme izdala izbor Nazorovih pjesama —, to i mi naknadno 
posvećujemo toj prigodi članak u ovom broju, donoseći uz 
to dvije slike s Nazorove proslave u Ložišću, lijep primjer, 
kako se ovakova svečanost može ukusno i s razumijevanjem 
prirediti i u narodu. Uz slike šalje nam naš suradnik, gosp. 
župnik M. Blašković, koji je na proslavi bio govorničkim 
tumačem pjesnikovih djela, ove retke kao razjašnjenje;' 
»Na kamenitom ostrvu Braču leži jedna malena draga 
slična modrom fjordu. Tu sjevernjak ne buni mira onim 
njezinim rijetkim stanovnicima, ali južni vjetrovi teku niz 
kotlinu u dragu kao rijeka. Po obalama se uhvatila za liticu 
smreka, a aloji, koji tu bujno rastu dokazuju, da je to kraj, 
gdje ono žeženo Nazorovo ljeto prži kamenje ko oganj. 
Ljeti tu može jedino cvrčak, sin jare, izdržati. Zimi napro¬ 
tiv sunce rano zađe za kuk, pa ga moraš tražiti po gornjoj 
cesti prema selu Ložišću; U toj dragi ruše se krovovi 
starih kuća u vrijeme sve jedna po jedna, a stepenice vode 
na srušene doksate. 

U jednoj od tih kuća živio je naš veliki pjesnik Vla¬ 
dimir Nazor kroz svoje djetinstvo. Slučajno se je rodio u 
Postirima, gdje mu je otac bio neko vrijeme činovnik. LI 
»Pričama iz djetinstva« jedva se Postira spominje. Naprotiv 
njegova mladost goraše po hridinama ove drage, i tu je 
usisao ono veliko, što nam je kasnije dao. Sada strt i poru- 

šen vrtić pred kućom, u kojemu još životari zakržljala aka¬ 
cija, negda bijaše perivoj sa sjenicom, gdje pjesnik čitaše 
Ariosta svojim sestrama u.cvatu. Kuća je čisto ostrvljanskog 
tipa: oklačeni drveni zidovi i strop, a zakrpan pod, kroz 
koji i sad prodire miriš ulja iz kamenica u konobi. Stari 
opjevani stol od orahovine i stare zarđale gvozdene škrinje, 
i nekoliko okvira od višnjeva drva, koje je mali Vlado bio 
načinio. No jedna je soba pretvorena u »Muzej VI. Nazora« 
sa stolovima gospodskim, pokrivenim narodnim vezom, a 
na njima sva publicirana Nazorova djela s uspomenama nje¬ 
gove obitelji. To je zasluga neumornog sakupljača rukopisa 
g. Đure Nazora. Ta se soba diže kao svetište Nazorove 
poezije sred tih ruševina, i mnogi tu dolaze da piju na 
izvoru. Da vide staro gnijezdo, odakle je odletio onaj go¬ 
lemi orao, naš prvak pjesnik. Naša slika prikazuje Nazorovu 
dragu u proslavi pedesete godišnjice njegova rođenja, luku 
Bobovišće-Ložišće, sa rodnom mu kućom«. Proslava je pri¬ 
ređena u lipnju lanjske godine, a njenim dobrim željama 
pridružuje se ovom prilikom i »Hrvatska Prosvjeta«. 

Gospa Sirijska. Veleučeni fra. Stanko Dr. Petrov u 
svečanom broju glasnika »Gospa Sinjska« br. 5, pod na¬ 
slovom »Draga majčina prilika« iznio je ljepote »Gospe 
Sinjske« svojim vještim perom, i prikazao nam vjerno 
Gospine ljepote, kakove su na platnu sv. Prilike u Sinju. 
»I glavu nagnutu prama lijevom ramenu, oči ponizno obo¬ 
rene i čelo visoko i nos malo ulegnut, i obrve nisko svedene, 
i onaj madež nuz desni kut božanstvenih usta«. Sveosve 
uzevši: sliku umjetnički lijepu, kakova jest, iako se ne zna: 
ni kada i gdje je slikana«, kao ni to »da li je baš ovo ona 
sveta ^Prilika, koja je bila u Sinju i prije razorenja staroga 
Sinja«. Na istome mjestu oslanjajući se na mišljenje umjet¬ 
nice č. s. Rafaele, iznosi »gotovo sa sigurnošću« da je ova 
slika djelo nekog »mletačkog slikara iz druge polovice 15. 
vijeka«. 

S ovim se mišljenjem ne slažem, već ozbiljno cijenim, 
da je ovo djelo kakvog našega nepoznatoga umjetnika- 
franjevca iz Bosne srebrene, Hercegovine ili Dalmacije. Zna¬ 
de se, da su zbog turskih progona, koji su onda u ovim 
našim krajevima bjesnili, franjevci, jer ne bi mogli dovršiti 
viših akademskih nauka, odlazili u Mijetke, Padovu ili Bo- 
lognu na nauke, i tamo se posvećivali nesamo filozofiji, 
teologiji i retorici, nego i raznim znanostima i umjetno¬ 
stima. Na ovo oslonjen, tko bi mogao zanijekati da slikar¬ 
sko umjetničko djelo Gospe sinjske, nije djelo našega do¬ 
maćega sina, umjetnika naše zemlje? 

To se može ustvrditi tim vjerojatnije, što izražaj, i 
oči oborene, i obrve svedene (obrvice kano pijavice), i sve 
ostalo duševno i blago prikazanje, ni jesu drugo nego čisto 
naše domaće, katoličko, hrvatsko-slavensko. Čitava ljepota 
slike proćućena je onim našim domaćim i barem nekada¬ 
njim svetim duševnim držanjem i izražajem, što svjedoči, da 
je djelo iz kista našega domaćega sina, kakvog siromašnoga 
franjevca prognanika, učenika makar i mletačke škole, koji 
je u tuđini učeći i boraveći, ponio u svom srcu i svojoj duši 
ljepote rođenoga kraja, sabrao ih u svetoj Prilici i narodu 
svomu, kao duševno narodno, i poklonio i umjetnički izradio. 

Kao župnik sproveo sam svekoliko muževno doba do 
danas u sjevernoj Dalmaciji, a bio sam i u kršnom primorju. 


Putovao sam Bosnom, Hercegovinom, promatrao sam naše 
krajeve, običaje, žive slike i prilike, opisivao ih, te sam među 
našim tipovima i danas živim našao bitnu sličnost s kistom 
nepoznatoga umjetnika, u djelu o komu govorimo. Često 
mi se i prije ove prigode, gledajući Gospinu Priliku, činilo 
u duši, da gledam one naše lijepe narodne tipove iz žen¬ 
skoga carstva naše krvi; pače osjećao sam, da Nju gleda¬ 
jući, gledam poznate tipove iz moje okoline, kao da su 
obilježja glavne ljepote, postidnosti i čednosti, s njihovih 
lica prenesena na platno, kao da si. im glave izmijenio. 1 
danas, kad bi prigode dopuštale, mogao bi da uprern prstom 
u žive slike, te sličnost između živih lica i onoga u kistu 
umjetnikovu. Čitav onaj ufinjeni sklad, obličje, skromna 
ljepota, oči oborene, s kosom uspravno tvrdo spletenom, 
bez naprave i cifranja, čelo visoko itd., samo su jedan, 
umjetnički prikaz vanjskih ljepota našega sunca, zemlje, 
cvijeća, brda, mora i dolina, krvi naše. Pogledajte i danas 
naše seljanke starijega kova, do kojih nije došla razma- 
ženost gradska, pa ćete vidjeti kosu tvrdo spletenu, od vrh 
čela prama uhu u jednom skromnom potezu, u znaku stroge 
kršćanske postidnosti. Jezgra pak svih ljepota, koje su u 
kistu našega umjetnika prikazane, kao vanjština mogla bi 
se i ne sviđati, ali se sviđa, jer je duševno bitno prikazana, 
proćućena, osvijetljena i prirodno živo u sv. Prilici izne¬ 
sena, te su i s duševne strane naša: katolička, hrvatska, 
slavenska. 

Eto, o što oslonjen ozbiljno cijenim, da djelo sv. Pri¬ 
like nije kakva mletačkog slikara (a mogao bih i još koje¬ 
šta ovomu u prilog navesti) već je djelo našega domaćega 
sina-umjetnika ove zemlje, koji je, ili zbog azijatskog pro¬ 
gonstva, ili možda zbog same umjetnosti mogao da bude 
i učenik mletačke škole, ali svakako je čedo naših brda. 
Da: sve zajedno uzevši, sv. Prilika Gospe Sinjske nije djelo 
tuđeg trudbenika, nego je djelo našega domaćega, nepo¬ 
znatoga do danas umjetnika, franjevca, Hrvata-Slavena, po 
čem i sv. Prilika Gospe Sinjske, jer je i po svim vanjskim 
i duševnim ljepotama naša, nije tuđinska nego je naša 
katolička, hrvatska, slavenska. Fra. Lujo Plepel. 

Strana umjetnost. Kako smo prilikom napomenuli, 
nastavljamo u ovom broju s ilustracijama, koje prikazuju 
interesantnije predstavnike današnje svjetske umjetnosti. U 
br. 5. donijeli smo fresko iz crkve u Disentisu od Fritza 
Kunz a, koji je i kod nas poznat naročito svojini slikama 
iz života sv. Franje, a važi uz Hodlera kao najjači repre- 
zentant švicarskog slikarstva. Ruth Schoumann, čije 
smo dvije skulpture donijeli u istom broju, najkarakteristič- 
nija je zastupnica poslijeratnog kiparstva u Njemačkoj, oslo¬ 
bađajući se polagano od ekspresionizma, a preuzimajući od 
njega idejnu proradenost i zamašnost predmeta. Antonio 
D i s c o v o 1 o izložio je u Milanu čitavu zbirku slika koje 
se bave sv. Franjom i njegovim zavičajem prilikom 700-go- 
dišnjice. Naročito se ističu svojim svetskim ugođajem »noc- 
turni«, od kojih jedan donosimo u reproduciji, a uz to i 
neobično uspjela »Bratovština«. U narednim brojevima na¬ 
stavit ćemo s ogledima umjetnosti kod drugih naroda. 

Vladimir Nazor: 


Soneti. 


1. Dah. 

Staza, što vodi preko kamenjaka 
K crkvici staroj sred lipovih grana, 
Vijugava je i sva izlizana 
Od nogu djece, staraca i baka. 

Onud i mene — dok se ljetnjeg dana 
Posljednja gasi na valima zraka — 
Ruka ko sjen nevidljiva i laka 
Do vrata vodi onog svetog stana. 

Sam i tih, dugo na tom pragu sjedim. 
I dok poda mnom zemlja u mrak tone, 
Na nebu zv’jezde uv’jek veće gledim. 

I osjećam: dok sve se zernske spone 
Kidaju, i dah neki s visa hače, 

U meni duša od miline plače. 

2. Zvijezda mora. 

Slutnja te ljudska nije dugo znala. 

A ti si, pređom od zvijezda vita, 

Već u dan prvi čovječanstvu sjala 
Na nebu, još u praskozorje mita. 


3. Uza stube. 

Kada će jednom da iz kl’ješta jakih 
Mog bola sve se suze oslobode, 

I stuba ovih, što do Tebe vode, 

Po jedna kapne na basamak svaki? 

I kad ću moći da hitrih i lakih 
Nogu ponesem uz to t’jelo svoje 
I duh moj k Tebi? . .. Sve, u njemu što je, 
Teško je i pl’jen ala svakojakih. 

Daj, da pod stubam tvoje kuće svete 
Zaplačem jednom kao ludo d’jete! 

Jer tad će netom, meni, u polaku 

Hodu, što vodi gore u visinu, 

Bol jedna sahnut pri svakom koraku, 
Cv’jet jedan niknut na svakom skalinu. 

4. Klečanje. 

Vjernici mole. — Riječi im vrele 
Na ustma ječe, sad jače, sad tiše, 

I na oltaru, gdje smilj i l’jer diše, 

Gospi pred slikom roje se ko pčele. 


Bol naš je luto mrakom divljih žala, 
Trag da ti nađe i da za te pita. 

A ti si davno nad zipfcom nam stala, 
Sva sjajna, rosom i zrakama mita. 


Kroz prozor zraka svjetlosti bijele 
Na dva dječaka pada sa visine 
I kolut gradeć oko glave njine 
Pravi ih nalik na male anđele. 


O Zv’jezdo mora, naše duše oči 
I sad te vide samo kad u noći 
Života svi smo tamom obaviti; 

Dok sveđer ista, sa neba daleka, 

Nad nama bdiš i sjaš. . . jer odvijeka 
Bila si, jesi i vječno ćeš biti! 


Sam, na dnu crkve, ja već dugo stojim 
U polutami. — Otići ne mogu. 

A bliže poći kao da se bojim. 

Mučim se, borim. Natežem se nečim. 
-I dok bi' htio natrag maći nogu, 
Koljeno drhće. Sagibam se. Klečim. 

5. Brat mali. 

Pod tiskom bola i srdžbe sve jače, 

Ja ću sve laži, kao paučine, 

Razderat, s lica bacit obrazine, 

Pa u prosjake poć i u skitače. 

Hoću, da sve, što sad u meni plače 
I bjesni, iz te skučene nutrine 
Izađe! Hoću, da bijeda skine 
S mene proklestva, što me tru i tlače! 

Živjet ću — zemljom dok me noge nose — 
Od mrvica, od sunca i od rose 
Ko biljka poljska i ptičad nebeska. 

Oh, postat jednom svoj! I ostaviti 
Za sobom sve! I, ničeg željan, biti 
Brat — makar mali — Svetoga Frančeska! 

Trsat, Vili. i IX. 1927. 


Joso Benac: 

Bijeli cvjetovi. 

(Svršetak). 


— Kato! 

»Što je?« 

— Ne spavaš? 

»Ne mogu!« 

— Meni je nekud čudno pri duši. Sve mi se to 
čini ko nekakva priča. 

»A što to?« 

— Pa eto: ja sama. Ta noć, Ta šuma i onda 
on ... Ne mogu da se snađem u zbilji. Čini mi se 
da snivam. 

»Pa i meni je nekako tako. Vidiš, ja sam sebi 
predstavljala taj život drukčije. Pust. Dosadan. Ne¬ 
podnošljiv, a danas bih mu skoro dala pravo. Jest 
i ja ne spavam. Mislim neprestano na današnji raz¬ 
govor. Koliko je neslućenih ljepota on prosuo pred 
nama, za koje nisam mogla ni slutiti da postoje. A 
kako mu je duša lijepa! Još takve nisam srela.« 

— I meni se čini ko da je sve ono, što sam do¬ 
sad proživjela, bilo samo varka. Počinjem skoro 
mrziti dosadašnji život... No vjeruješ li, da je on 
uvjeren o onom što govori? — 

»A zar bi bez osvjedočenja mogao govoriti 
s onolikim zanosom?« 

— Ipak mora da ga je nešto teška, odsudna 
nagnalo na taj način života. Ta on je pravi pusti¬ 
njak. Gotovo mrzi ljude i njihovu kulturu. 

»Držim, da si krivo shvatila današnji njegov 
govor. Ja sam naprotiv uvjerena, da on ljubi ljude, 
ali mrzi onu napirlitanost i lažnu formalnost, kojom 
bi htjeli prikriti svoje zle strane. I zato baš, što 
ljubi ljude, ne može da ih gleda pod krinkom laži i 
podlosti. Ne može da trpi profaniranje svih vrednota. 
Zgrstio mu se život u vječnoj varci i podlosti. Tko 
hoće da se udalji od shvatanja ili bolje reći, od nji¬ 
hova načina života, taj je prezren i izrugivan. Čo¬ 


vjek danas ne može inako nego da se okuje veri¬ 
gama lude formalnosti. Da odobrava sye ekscese 
savremenog društva, te se klanja lažnoj kreposti. 
Pa i ja bih rekla da ima pravo. Koliko ima danas 
javnih tajni, poroka i podlosti u našem najbližem 
okolišu, a nikom ne pada na um da to žigoše. Sav je 
današnji život laž i obmana, i od te laži živi svijet.« 

— Vidi se, da si mnogo naučila od njega. Po¬ 
slušna učenica. 

»Zašto učenica? Reci sama: nije li istina, sto 
prije istakoh?« 

— Da, može biti, ali i ne mora biti sve to 
istina. No ti si mnogo toga poprimila od njega. 
Štaviše i ćud! 

»Zar ne može biti sličnih ćudi? Zar se često ne 
događa, da dvije i više osoba upravo isto misli, a da 
se možda nikad nisu poznavale? Uostalom bio je 
mojim učiteljem, a i kasnije smo češće razglabali 
kojekakva pitanja. Možda sve to djeluje, te se čini 
kao neka sličnost. No ipak bih bila vjerovala, da 
će dovde doći.« 

— Pa pričala si, da je uvijek bio neki čudak. 
Nepojmljiv. Da je padao u ekstreme. U veselim zgo¬ 
dama mučaljiv. U ozbiljnim ili tužnim djetinjski 
veseo. Po tvome bi pričanju on ispao ko bezazleni 
luđak. No danas moram donekle ispraviti svoj sud, 
te ga smatram samo čudakom. 

»Ja te ne razumijem!« 

— On je ipak duševno bolestan. Preosjetljiv. 
Premekane duše, koja i najsitniji grubi dodir ra¬ 
njava. Držim, da nije ipak sretan, što se uživio u 
sadašnji način života. Mora da ima teških časova 
borbe, ali ga čuvstvo srama odvraća od povratka 
k ljudima. Misliš li, da će dugo izdržati? 

— Što šutiš? — 

»Čini mi se, da smo predaleko zašle. Nastavimo 
li tako, on ce konačno ispasti i čudak i luđak, pu- 
stinjak i tko bi znao još što sve ne. A što će onda 
leci svijet, kad taj sveti, pobožni pustinjak prima u 
svoju ćeliju mlada ženska bića, raspreda s njima cio 
dan, i pušta ih da u njegovoj ćeliji noće? 

v Zato > što nema sklonosti našim zabavama i 
diustvima brzo ga osuđujemo, a ja sam uvjerena 
da je on u ovo godinu dana više užio slasti i sreće' 
i tajne radosti, nego sve naše gradsko društvo. Nije 
poput nas, sretao na zabavama, plesnim dvoranama 
salonima i t. d. zavist, zlobu, potajno rovarenje pod 
izvjestačenim slatkim smiješkom. On se ne treba 
ovdlje^ pretvarati i ceriti. Da plače i uzdiše, dok mu 
se duša stelje, a da se smiješi dok mu dušu obuzima 
tuga. Njegovo je sve društvo: obični gorštaci, koji 
ne trpe laži. Oni ga možda bolje razumiju od nas. 
b njima može^biti iskren, a i mora, jer znadu duboko 
zaviriti u dušu. Njihovi se razgovori uostalom ne 
kreću oko toaleta, povrede časti ili kritikovanja 
nego rade o svakidanjem kruhu. A u večerima se 
raspredaju priče ovdje uz ognjište. Često možda 
jeza prolazi ovim krajem. Mrak, vukodlaci, vještice 
i ostali se_ duhovi nadviruju na ovaj otvor kolibe 
Zavijaju. Ciče... Brrr!« 

— Šuti! Spavaj! 

»Ha! Ha! Ha! Ti se stišćeš! Zar te strah? ... Pa 
imamo svoju počasnu stražu oko kolibe: Eremita 
.Tanko, Ive, Uda, Ajka . . . Ha! Ha! Ha! ... Ali — 
možda je Mrak opčinio stražu i poslao Malika da 
nas uduši ili odnese daleko u šumu, odakle nema 
izlaska, nego ćemo skapati od gladi ili će nas raz- 
derati divlje zvijeri . ..« 

— Ti si zbilja strašna! Šuti! — 

»Ha! Ha! Ha! Čuj, dolaze. Već šumi njihov dah 
i praska granje pod nogama. Sad će početi svirka 
kakve još nisi čula. Malo drukčija od tvoje Ohol 
Ti se treseš?« 

- Molim te, nemoj me strašiti-- 

Nisam se ni ganuo za cijelog tog' razgovora. 
Ležao sam s Jankom i Ivom na mekoj mahovini i 
promatrao zvjezdano nebo, po kotee se prosipale 
krijesnice. Mislio sam, da društvo spava. Često mi 
došlo, da se upletem u njihovu prepirku. S mukom 
sam se svladavao, da čujete konac. A kad je Kata 
počela govoriti o noćnoj svirci, prene se" Janko, 
osloni se o deblo, pod kojim smo ležali, i za čas se 
izli u noćnu tišinu svirka okarine. Isprva daleka, a 
onda sve bliža, dok konačno nije zaorila imitacija 
slavujeva pjeva u vedroj ljetnoj noći po usnuloj 
šumi. Valovi su njeni zadrhtavali lišćem. Budili 
usnula gnijezda i mirne stanovnike krošanja. Gdje- 
koji je možda sanen otvorio kapke, a kad vidje, da 
je_ svuda duboka noć, blažen je cijuknuo, spustio 
vijeđe i opet utonuo u snu. Ajka je triput zavila u 
noc. Tužno, otezljivo, da su zaječale doline i bre¬ 
žuljci, a s lišća se srunile suze. Zatita nasta tišina 
bez daška, da jače istakne dojam tog noćnog inter- 
mezza ... 

Nisam htio da dublje prodirem u duše Line i 
Kate, no ipak osjetih, kako su žarile jače glave u 


uzglavlje, zagrizle usnice, zažagrile se u licu na to 
nenadno izdajstvo noći . . . 

■Jf * vr 


Zašto su došli ti gosti u moju samoću? Zar 
mora uvijek netko svojim narinutim prisućem da 
bum harmoniju svega, čega se dirne? Danas mi je 
pusta koliba. Ne mogu da se nigdje smirim. Još 
uvijek zvoni oko mene smijeh njih dviju. Vedar 
veseo i zvonak ko cijuk kosa o izlazu sunca- - 


.. , . , . Jučer o podne, dok su se gosti odma- 

lah u hladovini, pisao sate doživljaj noći. Morao sam 
nekoliko puta da se nasmijem njihovom razgovoru 
1 bas za takvog smijeha bane u kolibu Lina 


-ovi ^vdju, a meni se ne da. Došla sam, da 
vidim, niste li budni. Dugo f mi je samoj.« 

Pa izvolite sjesti-. 

fP’ Vi nešto pišete. Ne ću da smetam ,. .« 

Umolih je da ostane. Sjedne ini nasuprot. 

»Hoćete li mi iskreno priznati, ako pogodim, 
sto pišete? Doduše, malo sam drzovita, no držim’ 
da ovdje ne treba formalizma.« 

Pogodite! 

»Pišete refleksije o svojim doživljajima. Neka 
vrsta dnevnika.« 


Zacudih se. Zar je možda zavirila u moje za- 
piske, u koje ne će inače nikad zaviriti ljudsko oko? 

Kako dolazite na to? 

»Jer bih to i sama činila, kad bih ovdje živjela.« 

A što biste na pr. vi pisali? 

.. >:> Š to bih pisala? Sve! Svaki oćut i poriv. Svaki 
cijuk ptice. Svaki dašak lahora. Svaku vibraciju duše. 
Radost smirenja i spoznaje sebe.« 

Kad biste našli smirenje, da nešto nadođe iz¬ 
vana silom urinuto u Vaš mir? 

»Borila bih se da istisnem svaki uticaj. Sve 
strano, da opet utonem u svoje umirenje.« 

I Vi biste nadvladali? 

»Mislim, da bih!« 

Čujte! U svijetu rastresa čovjeka koješta. Duša 
mu nije usredotočena toliko na jednom predmetu. 
Stotinu se toga narivava silom u dušu i tako slabi 
nadmoć glavnog osjećaja. Pa ipak u nmogo sluča¬ 
jeva ostaje takvi osjećaj odsudan i predominantan. 

U samoći je naprotiv čovjek daleko od vanj¬ 
skih jačih podražaja. Prisiljen je da više misli o ta¬ 
kvom podražaju, a time se on uvećava. Obuzima 
potpuno čovjeka i prevladava njime. 

»Vjerujte, ja nikad ne bih htjela da nekom sme¬ 
tam ili mu oduzmem smirenje. Uživam u sreći ljudi 
pa kakva bila.« 


„ Možda ste i prebrzo shvatili moje riječi. No 
možete li biti gospodaricom nejasnoj žudnji, kojoj 
ne znate izvora? Vi se varate, ako smislite, da se ja 
čega bojim. Dosad sam uvijek nailazio na ravno¬ 
vjesje, makar i borbom. Ali nije ipak ugodno čo¬ 
vjeku, kad oćuti u sebi čežnju za onim, pred čime 
bježi. 

Kolikogod sam sretna radi svih doživljaja u 
°. v . a dva dana > toliko ipak žalim, ako smo Vam na¬ 
nijeli i najmanju neugodnost ili uzbuđenje. 

Pripovijedala mi češće Kata, da ste nekada znali 
oko sebe sipati dobrotu i ulijevati u duše svojih uče¬ 
nica zanos za ljepotom i istinom, pa nisam mogla 
shvatiti, da ste se bez većeg ili dubokog razočaranja 
dali ovdje živi zakopati. Danas to poimam. Nego mi 
se čini, da je u Vas malo previše egoizma, a možda 
i straha, da tko ne otkrije to Vaše nađeno blago.« 

Ima li uopće čovjeka, koji, in ultilma hnea, ne 
traži sebe? Iako su razni putovi i načini kojima čo¬ 
vjek udovoljuje svojoj sebičnosti, bez nje ne 
može da bude. I ja sam davao, što sam mogao, dok 
se nisam razdao. Pa je li onda čudo, kad hoću da 
popijem koji krčag zadovoljstva bez primjese goi- 
čine? Ako može čovjek da bude u nečemu sretan, 
a nije na uštrb drugima, zar nema na to pravo? Ne 
mislite, da možda smatram ovaj način života cime 
izvanrednim, ali uživam u njemu. Nema u njemu ni¬ 
šta narinuto i izobličeno. Ova lijepa harmonija pri¬ 
rode očarava i zanosi u jednostavnosti i grozoti. 
Čovjek si rasipava dušu po oblacima, gorama i do¬ 
linama, te je, opitu Ljepotom i Dobrotom Stvori¬ 
telja polaže u krilo Istine. Ne osjeća se crvom, koji 
ima 'da bude tu zato, da ruje zemlju i. tumara po 
mraku za tračkom svijetla, Jiego osjeća tračke 
otajnoga svijetla, što mu prožimlju nutrinu. 

»Vi vjerujete?« .. . 

Vjerujem čvršće nego Bretonka, jer sam našao 
razlog svojoj vjeri. A vi? 

»Ne znam. Nisam o tom nikad dublje i azmi- 

šljala.« . , , 

I mislite da možete ikad biti potpuno sretni. 

U dnu svih stvari leži Istina. Sreća. Bog. Dok ste 
mlađi, možda bolesne vibracije i porivi zagluše 
hroptaje nutrine, a zatim preostaje samo ^strast sa 
svima razočaranjima. No, ni otupljenoj dusi to nije 
dosta' Ona traži smirenje. Možemo je pitati var- 
kama, ali je one nikada ne mogu posve zadovoljiti. 
Uvijek ostaje praznina. Ostaje otvoreni ponor iz 
kojega bije mraz i strava, jer ga čovjek mje htio ili 
umio da ispuni blagim odsjevom Sunca^ Prisluhnite 
duši i čut ćete kako ona neodoljivo traži i čezne za 
tim svijetlom, za tim odsjevima, da se njima prozme 
i u njima raspline. 

— Oho! Ovo dvoje opet filozofira. A o čemu, 
ako se smije znati? S vratiju se kolibe javi glas 
Katin. 

»Ne vjerujem, da nisi već duže prisluškivala, 
prema žensoj kreposti, kako bi rekli muškaici. 
Dakle ne trebaš pitati.« 

_ Ovaj me put bez razloga potvaraš, makar 

mi je upravo žao, što nisam bila nazočna. Jer mora 
da je bio zanimljiv razgovor o ponoru, duši i suncu. 

»I neka ti bude žao! Da, ali ti voliš spavati nego 
pametno razgovarati.« 

_ No, no! Nemoj me koriti. Ta uvijek mi 

predbacuješ, da sam Eremitina učenica, koja je' od 
njega usvojila mišljenje i izražaj. Prema tome valjda 
i nauku. Ali čemu onda ti bježiš kradom, ko Niko- 
dem u noći, da se uputiš u tajne odakle vjetar duva. 

_ Izvrsna uporedba! Tko bi se nadao od Kate 

tolikoj duhovitosti?! Vidiš! Treba je samo bocnuti 
za trara-trrr- Ha! Ha! Ha! zahihota na vratima Jan- 


ko, protegne uda i zijevne, ko da će jednim mahom 
progutati i kolibu i nas. 

Naš je razgovor bio prekinut. Tko zna, hoće 
li se ikada nastaviti? 

Hoće li nam se životne putanje još ikada 
sresti?!- 

45 - * * 

Narušiše moj mir. Čovjek bježi od čovjeka, pa 
se opet k njemu vraća. 

Ne znani hoću li izdržati. Dolazi mi da krik- 
nem u gluvu, pustu noć. Da taj krik dođe do njiho¬ 
vih ušiju te im rekne: Vratite mi mir, moju sreću, 
moju tišinu i samoću. Vratite mi dušu ili me vodite 
sobom! 

U dolini huče sova i ječi krik ćuka. Ko krik za¬ 
puštene, proklete duše, što nema nigdje pokoja. ^ 

Možda i nije to sova ni ćuk! Da nije to duša 
lugara Luke i traži smirenje? 

Možda u gluvoj noći plače svoju mladost i 
otkrivenu tajnu života? Možda mi bolnim krikom 
daje naslutiti bol, koju mu zadah, otkrivši ljudima 
tajnu? Eto baš tamo, kod njegove gromom srozane 
jele, ječi najbolniji, najstrašniji krik! 

’ stanite ljudi! Zašto ste došli? Zašto mi oteste 
mir? Ah, što je vama stalo do ičije boli! Vi ste ćuli 
priču jednog luđaka, što je ostavio^ljude,, da za 
njima bolnije vapi i hlepi. Čuli ste priču, koja znaci 
jedan život, a ta je priča vama na smijeh . 

Laž, laž ste vi svi! U vama je satno zloba. Iz 
očiju vam se krijesi žudnja, kako bi mučili srca. 
Sreća je vaša: tuđa bol! 

Pohlepom srčete krčag naslade, dok gledate 
brata, gdje mu duša grca od patnje. Sućut je vaša 
koprena, kojom prikrivate sav pakao zlobe i potmule 
pakosti. 

Mrzim vas! 

Mrzim vas više od starog lugara Luke. I u grobu 
mu, eto, ne date mira. Da, duša to njegova place. 
Plače, jer se jednom iz jadala čovjeku. 

Maledictus, qui confidit in hominem . . . 

Taj je čovjek izdao tajnu. Izdao nju i sebe, da 
budu oboje na sprdnju ... 

O, zašto si donesla oči svoje u ovu samoću, da 
me progone ko avet? 

O, kako su pusti ovi dani! Lunjam od zore do 
mraka’Ne opažam više igre sunca i sjene Zuna mi 
svojim kljuckanjem lupa po mozgu. Zuj kukaca raz¬ 
goni njezinu sliku iz svijesti. Lutam u bolnoj oma- 
glici za jednom slikom pred vidom, a ona uzmiče 
sve dalje. Hrli u doline. Bježi na vrhunce. Kad je 
stignem na dohvat, — nastaje praznina, a meni 
ostaje kletva i bolesni krik. 

U dalekim daljinama, u metežu i vrevi, u njoj 
je ugasnuo spomen na sve što je bilo. Tko zna, kome 
se smiješe danas njezina usta? Čiju sliku zahvata 
njezina duša? Ja je zalud krikovima zovem Daljine 
guše moj krik, a vraćaju mi porugu i smijeh. . 

* 

Pusti su ovi dani! U mojoj sa'moći nema vise 
samoće. Varljiva nada i glupa sanja trga njenu ko¬ 
prenu, a na rasporine tkiva gviri jedan lik. Čim hoću 
da ga zahvatim, nastaje pusta praznina,' a iz nje 
navire hihot. 

Snivati, snivati samo! O kako su lijepe sanje! 
U mraku očiju njenih prosjajiva čarobni blijesak. Ja 
ga požudno srcem, dok ga ne ugasi dan. 

Psi su pokunjili glave. Klipšu mojim tragom. 
Blesavim pogledom zure u moje zamućene oči i ne 
shvataju ovoga transa. 

Zar i oni moraju sa mnom dijeliti bol? 

O, moje dobro blago, u vas je više srca nego u 
mnogo ljudi! Vi ste mi još jedini ostali vjerni, a ja 
sam se prestao brinuti za vas. Boli li vas jako ta 
nepravda? 

Ne! Ne trebam nikog. Izagnat ću spomen na 
sve, a mi ćemo biti ko prije, stari dobri drugovi. 
Oprostite! Dođite k meni, da vam rečem, kako me 
raniše ljudi. Valna ću opet vratiti svoje ranjeno srce. 

Prijatelju Luka! Čije će. srce biti grob, da 
ukopa moju historiju? Zašto je toboim ovladala one 
večeri žudnja, da mi povjeriš tajnu svoga života? 
Jeli ti bilo lakše, kad si izjadao patnje svoga života? 
Zar si slutio možda brzi svoj konac? Nije li možda 
i moja sudbina vezana s tobom? 

Ti si uživao u mržnji svojoj na ljude ili si bar 
htio uživati u osveti za svoju bol. Možda ti nikad 
nije nitko iskazao većeg dobročinstva do one večeri, 
kad te ubiše na raskršću kod jele! 

Ljudska pravda zalud traži ubicu, da ga privede 
kazni, a ja sam siguran, kad bi tvoja usta mogla da 
prozbore, bile bi riječi oproštenja. Mrzio si ljude. 
Bježao si od njih, a ipak si se svraćao k njima. U 
tvojoj se mržnji osjećala ljubav. Nijesi je mogao 
sakriti. Uništili su ti mladost. Razorili sreću. Žučju 
i gorčinom otrovali dane. Strašan je morao biti čas, 
kad si čuo vijest o popaljenom domu, izgorjeloj 
majci i poludjelu ocu! Užasna je morala biti kletva, 
ali slasti osvete okusio nisi. 

Godine su prošle. Nasule na rane pepeo prije- 
gora. Žudnja se za osvetom stišala, a život prisilio, 
da se prihvatiš lugarske službe, da u šumskoj sa¬ 
moći zaboraviš na ljude i njihovu zlobu. 

* 

Opor mi se i grub pričinio onog dana, kad je 
banuo preda me, na početku gradnje moje kolibe. 
Obrastao i blatan s na po divljim izgledom, sličniji 
hajduku nego lugaru, zagrmio je nada mnom: 

»Što radite tu? Gdje vam je dozvola?« 

Nisam smogao riječi, već sam prestrašeno bu¬ 
ljio u nj. Gledao me časak, nasmiješio se prezrivo i 
koso: 

»Valjda su i vas pogladili ljudi po srcu?« I ne 
čekajući odgovora, izgubio se ulmornhm korakom u 
gustiku. 

Kasnije sam ga još par puta viđao, gdje u pro¬ 
lazu iz daleka pogledava krišom napredak moje 
radnje. Svaki bi me put spopao čudan strah. Pseto 
bi njegovo zarežalo na me, loknulo vode iz vrela i 
odjurilo dalje. 


Jednog se predvečerja odvažih, dok je prolazio 
— ko navlaš — mimo, te ga zovnuh. Ustubočio se 
u vojničkom stavu i promrsio: 

»Izvolite!« 

— Mislite li večeras u selo? 

»Možda. Trebate li što?« 

— Ne ću imati dosta duhana, a očekujem i po¬ 
štu, pa bih Vas molio, da mi donesete, jer ne bih 
htio sutra da silazim. Umoran sam i odviše od rada, 
a ima ; m još nešto posvršavati. 

»Na službu! Trebate li još što?« 

— Hrane još imam za par dana ... 



ROGER DE VILLIERS: DJEVICA S DJETETOM. 


»Možda bi htjeli dobroga psa? Ne će biti pre¬ 
skup, a zgodna prilika?...« 

— Dobro! Ako mi se svidi, uzet ću ga. Lo¬ 
vački ? 

»Izvrstan! Doviđenja sutra!« 

Pozdravio je i nestao. 

Začudila me njegova uslužnost. Ne znam upravo 
ni tko je ni šta, a eto mi nudi i pseto. Možda misli, 
da sam se nastanio ovdje radi lova . . . 

Rano me ujutro probudilo cviljenje i zalaja- 
vanje pseta. Provirim kroz pukotine kolibe. Sjedio 
je na kladi i odbijao debele dimove iz lule. Omašna 
mu torba kod nogu, a mršavo no lijepo pseto na 
vezu. Izidoh iz kolibe. Ustao je i pozdravio me uz 
smiješak: 

»Izvolite! Sve u redu.« 

— Vi ste dobro podranili. Jeste li dugo čekali, 
dok sam se probudio? 

»Koliko sam pripalio lulu. Eto pošte dosta. Du¬ 
hana nisam mogao dobiti boljeg, dok ne stigne iz 
grada, zato i nisam uzimao mnogo.« 

— Hvala. To bi imalo biti to pseto? Skupo? 

»Kad ga iskušate, onda ćemo govoriti o cijeni.« 

Sjeli smo oba na kladu. On je časak kopao po 
torbi. Izvuče nekakvu četverouglatu bocu. Očepi je 
i pruži mi: 

»Izvolite. Domaća je. Ne će škoditi par kapi.« 

Posmjeh mu preleti licem. Crte su postale 
blaže. Golemi se brk malo potresao. U taj mi je čas 
čovjek postao blizak. Gucnuo sam par kapi, više 
njemu za volju, i vratio mu bocu. 

— Vi se zovete? 

»Luka Marunić, nadlugar.« 

— Služite li već dugo ? 

»Već dvadeset godina. Od toga pet ovdje, go¬ 
spodine profesore!« 

—-'Tko Vam je kazao, da sam ja profesor? 

»Hm! — Vaša pošta. Budete li kad što trebali, 
možete ise uvijek obratiti na me.« 

— Bit će mi draga Vaša usluga. 

»Čujete li? Moram ići. Netko je opet pobrkao 
pojam o vlasništvu, pa ne će da znade čije je što . . .« 

Negdje se izdaleka čuli jednolični, mukli udarci 
sjekire. Šuma je jecala, a krošnje su na svaki kucaj 
zadrhtavale u ježnji pred istom sudbinom. 

On je pošao prema zvuku svojim mirnim, od¬ 
mjerenim korakom. Još se neko vrijeme čuli udarci, 
prasak i pad, a onda se sve utišalo. 

# # # 

Sprijateljismo se! 

Ima večeri, kad dugo leži ispružen pz - ed koli¬ 
bom, zatim ga nestane u noći. 

Ne pitam ga nikad pobliže o njegovu porijeklu. 
Jednom sam mu bio nešto natuknuo. Uzdahnuo je: 
Tužna je to pripovijest! i nestalo ga. 

Ne ću da povređujem njegove nutrine, a opet 
mi se kadgod čini, da bi se ipak htio povjeriti. 

Jedne večeri pljuštala je kiša. Gromovi treskali, 
a na noć se spustila krupa. Vjetrovi su povijali sta¬ 
bla i kršili grane. U udarcima su oluje jecala debla 
i škripala koliba. Očekivao sam svaki čas, da će se 
srušiti na nas. Začudo je u takve časove bio vrlo 
razgovorljiv. 

Bilo ga osvojilo malo vino. Izvalio se na ležaj 
na mekoj srnećoj koži. Gladio svoje mršavo pseto i 
odbijao guste dimove iz nerazdružive lule. 

— Recite mi istinu, Luka; Vi nijeste iz ovih 
krajeva? 

»Nisam.« 

— Odakle ste dakle? Po obličju bih rekao, da 
ste južnjak. 

Časak je šutio. 

»No, dobro! Reći ću Vam. Rodio sam se u ple¬ 
menu Paštrovića, u mjestu O. na granici Crne Gore. 
Otac mi je bio imućan. U zadruzi nas bilo samo 
troje: otac, mater i ja. Škole sam polazio u Dubrov¬ 
niku. Bio sam na univerzi, kad sam se upoznao 
s kćerkom Trivuna P. iz istog plemena Paštrovića. 
Voljeli smo se. Na moju nesreću, nju je volio i trgo¬ 
vac K. iz Budve — doseljeni Arnaut. Uhodio nas i 
doušivao njezinu ocu. Čuo sam češće, da mi se grozi, 


no ja se nisam obazirao na to. Poslije praznika sam 
pošao, da nastavim studij. Češće mi ona pisala, da 
je kod kuće sile na udaju s Arnautom, a pisala mi 
i to, da se on zakleo, ako ne bude njegovom, ne će 
biti ničijom. 

Bolile me te vijesti. Sokolio sam je, da izdrži 
još dvije godine dok dovršim studij. 

Opirala se i borila. Zaklinjala me, da dođem, te 
je spasim. A što sam tada mogao, kad su i moji rodi¬ 
telji bili protivni? Ipak nisam mogao odoljeti. Vratio 
sam se kući. Trgovac je radi duga digao prodaju na 
njihove najbolje vinograde. Ukućani je zaklinjali i 
silili, da ih spasi udajom. 

Naoko je pristala. Ja sam bio lud. Vidio sam sve 
priprave za ženidbu, ali ona nije izlazila, da mi dade 
objašnjenje. Uzalud sam pokušavao sve, da se s njom 
sastanem. Ukućani je nisu puštali nikud. 

Došlo je predvečerje svadbe. Imale se da obave 
zaruke — ali njoj nigdje traga. Bijesan sam i lud 
tragao svuda a tragali su i oni — no o njoj nitko da 
bi išta znao reći... Nestala je, ko da je nikad ni 
bilo nije. 

Očajan sam sjedio jedno veče na litici uz more. 
Najednom mi kraj glave prozuji naboj iz kubure. 
Nije me shvatio. Skočio sam pod liticu, da dočekam 
napadača. Nije prilazio. Držao je, da sam poginuo. 
Kukavica! 

Na povratku sam ga sreo kod maslinova gaja. 
Bijesan je nasrnuo na me: »Ako si izmakao prvoj, 
ne ćeš ovoj« .. . Obnevidjeh .. . 

Što se dogodilo, ne znam. Kad sam došao 
k svijesti, on je ležao pregrižena grla, iz koga je 
pištala krv. Lijeva mi je ruka visjela bespomoćno niz 
tijelo iščašena i puna rana od naboja kubure . . . 

Pravda me ljudska presudila na dvije godine 
tamnice. Svjedoci su iskazali, da sam došao s osvet- 
nom namjerom kući-- 


Rod ga njegov osvetio! Užasno osvetio. Jedne 
je noći planula rodna mi kuća. U vatri je našla smrt 
moja majka. Oca na bijegu zahvatila greda po glavi 
i — završio je u ludnici« — —- -— —■->— *—••— 


Vani se stišavala oluja. Njegov se jaki brk tre¬ 
sao. I — što nikad ne bih bio vjerovao — njegove 
su oči bile mutne — mokre od suza. 

Rukom je prešao preko čela i iskapio do dna 

čašu. 

»Kad sam svršio kaznu, potucao sam se svi¬ 
jetom. Gorke mi uspomene nisu dale, da se vratim 
na očevinu. Napokon sam se odlučio, da pobjegnem 
od ljudi ko i vi, i već dvadeset godina 'moje su dru¬ 
štvo: bukve i jele. S njima razgovaram i njima se 
povjeravam, a do danas nijesu iz mojih usta čule 
ljudske uši za gorku mi kob« . . . 

— A zašto niste potražili drugu službu? 

»Čemu? Zar nije ovako bolje, da ne gledam 
ljude?« ... 

Ustao je. Zametnuo pušku i torbu i ispao iz 
kolibe u zorin pamik. 

* 

Prošlo je mnogo dana, da ga ne vidjeh. Žalio 
sam sto sam povrijedio njegovu tajnu. Tužna nje- 
gova kob oduzela mi mnogo vedrih dana, a često 
puta bila podstrek u teškim časovima. 

Zimi se kadgod navratio. Časkom samo, da mi 
sto donese ili da se dogovorimo za lov. 

Nije baš volio lova. Netado je ubijao divljač. 
Znao bi reći: »I oni su stvorovi Božji. Bolji od ljudi 
pa čemu ih proganjati?« Meni za volju izišao bi sa 
mnom no rijetko je pucao, a! bio je izvrstan gađač. 
v . poslije ne vidjeh u veselu raspolo¬ 

ženju. Oronuo, zamišljen i mrk prolazio je šumom 
Postajkivao i zamišljao se. Proganjale ga neke 
slutnje... 

Oko Uskrsa se dovukao pred kolibu iza jedne 
oluje. Sjeo je na panj. Pogled mu nekud konvul- 
zivno, vizionarno zurio u prazninu. 

»Ne ću ni ja dugo .. . Smirit ću se.« 
v m h da zaplačem. Brk mu se spustio sijed, 
a zut od dima. Raščerupao se. Zgrčen i pogružen’ 
uzdrhtalo'm je rukc/m gladio Ajku, svoju kuju, koju 
mi je darovao jesenas. 

— Što je Luka s vama? Vi ste potpuno izne¬ 
mogli! 

»Gospodine, ne ću dugo ... Smirit ću se .. . I 
ona je stradala. Ona moja jela. Sto je godina prko¬ 


sila buri i oluji, ali je jučer srozao grom . . . Brzo ću 
za njom« ... 

Govorio je sve tiše. Glas mu prebijen i drhtav 
odavao tugu, što ga je prelila. Zar može u čovjeka 
da bude toliko ljubavi prema jednoj neživoj stvari? 
Zar je doista volio tako svoju šuplju jelu, koja mu 
je bila ono, sto i meni koliba? ... 

Ustao je. Drhtavim se korakom udaljio ko slabi 
oronuli starac. Godina dana! Onaj moj prvi susretaj 
s njime i ovaj današnji! ... Godina dana!_ —I 

7T , J n Nam ga vidio više! Ne! Vidio sam 
ga, ali bih volio, da ga vidio nisam. Jer to nije bio 
vise Luka nego — njegov leš. 

Tamo kod srozane jele našli su ga jednog dana 
raskoljene glave. 

Sjekira je ubojice dokrajčila njegovu patnju. 

Nisu htjeli ljudi da počekaju, dok se smiri u 
grobu, pa da onda dirnu u njegovu dragu jelu. Silom 
su htjeli da otmu njezine ostanke, da ne strune 
ondje, gdje je i nikla ... 

Branio ju je. Do zadnjeg daha života. U neje¬ 
dnakoj borbi našli su jedno uz drugo konac_ 


(Nastavit će se.) 


O. Leonardo Kalac: 


Djevojka u crnini. 

Prigodom aneksije naše Istre 1921. 


Za kojim žališ, djevo u crnini, 

Ja ne znam, ali gledam oči tvoje 
ko nebo vedro spokojne i sjajne, 
i obuzima sjeta srce moje. 

Na licu tvomu blijedom roda moga 
ja gledam patnju stoljetnu i boli 
I dostojanstvo, kojim sudbu snosi, 
al milosti ni od koga ne moli. 


Ah, da, naš dom se zavi u crninu 
i ta crnina tebi dolikuje, 
al ponosna mi budi i u boli! 

Nek grakću vrani, neka vihri huje! 

U tvojim sjajnim očima ja vidim 
mog roda dušu, koja živi. .. sanja 
Ja slušam tajnu uskrsnuća pjesmu, 
što kroz noć patnja našijeh ozvanja 


Cvjetko Škarpa: 


Vrabac. 

Živi poput bećara. 

Po cestama. Ispod streha. 
Skita se, krade i vara 
I ne priznaje grijeha. 

Svugdje ga možete sresti. 
Prljava, gnjusna i crna: 
Po njivama, vrtu i cesti, 
Na stablu i usred trna. 

On se nikog ne boji: 

Ni ljudi, niti stražara 
I svakome pravdu kroji. 

On ne misli nikad o boli; 
Bezbrižno samo đivđara, 

I svak ga zato voli. 

SidaKošutić: R SVltailjli. 

Mistička drama u tri čina. 


DRUGI ČIN. 

ZINIJA. 

ZINIJA: 

Tama je posvud. 

Studen probija stijene tamnice ove i strah le¬ 
deni tijelo moje. 

Skinu otac moj ukrase dragocjene i haljinu 
moju zamijeni haljinom robinjice. 

Tad šućah i cvijet sakrivah u njedrima svojim. 

Ali on opazi tajnu moju i udarcem sluge ote 
cvijet moj. 

Baci me u tamnicu i uskrati hranu meni. 

Tama je posvud i strah zaodjenu lice moje. 

Dva prozorčića visoko su u stijeni tamnice te. 

Ali ja ne mogu znati, koja je dob. 

U srcu mom živi tek kucaj, kojega nitko ne 

čuje. 

Kako je strašna tamnica ta. 

Studen probija stijene njene i strah ledeni 
tijelo moje. 

Tišina i mrak svud je oko mene i nitko ne može 
čuti glas moj. 

Ne znam kada dan sine, ili noć zaodjene kra¬ 
jinu mrakom. 

Vazda je jednaka tama posvud. 

Ne čujem glasa ljudskog nit pjevača očevih da 
dolaze. 

Vazda je jednaka tišina posvud. 

O prezrena okrutnosti oca mojega! 

Što skrivih njemu, te me kazni strašno? 

Bezbrojni sati protekoše meni u pozlaćenu ka¬ 
vezu doma njegova. 

Blago njegovo bilo je tako raznoliko, te uspava 
želju moju za slobodom bezgraničnom. 

Nu sat odbi i navijesti dolazak Vrtlara mog. 

Kada prosjak prolazi ulicom, on koraca cilju 
svome. 

Stiže li ga on ili ne, on je svakako prosjak i 
cilju svome ide. 

Zar upravo nigda ne ću stići konačištu staze 
započete? 

Ili, zar je ovo konačište moje? 

Zar je ovo konačište moje? 

Ne, ne, to ne može biti dom moj i ja osjećam 
svu studen beskućnika. 

O, prezrena okrutnosti oca mojega! 

Tek za ljubav nedužnu kažnjava mene. 

Lancem sape ruke moje, što nebu bjelinu uz- 
dignuše. 

Hoće li srce moje, da odaju prošnju, zveket 
strašan povuče , ih nizini. 

Zar zveket tek? 

Ah, ne. Ah, ne. 

U meso zadriješe bodljike okova, kad zaklinjali 
oca, da mi ih skine i ranjavo je mjesto, koje sad 
pritištu. 

O, prezrena okrutnosti oca mojega. 


Nema ništa on do tebe i blaga svojega? 

Ništa, ništa. 

Tako je nečujan kucaj mog srca. 

Strašna je tamnica ta, gdje glas ljudski ne do¬ 
pire i jedva je čuti vlastito srce. 

GLAS MARIJIN: 

Gospodarice/gospodarice... 

ZINIJA: 

Kako doprije ovamo glas Marijin...? 

GLAS MARIJIN: 

Gospodarice, gospodarice, ne plači s tuge, iz- 
molit ću oca tvojega da zamijenim tebe u tamnici 
strašnoj. 

Ne plači s tuge, gospodarice moja. 

ZINIJA: 

Je li varka ili istina, što mi srce obavi? 

Žena iz puka žrtvuje za me slobodu svoju? 

O, Marijo, Marijo, neugledna si u domu oca 
mojega, a srce je tvoje zvijezda u tami horizonta 
mojega. 

Ali hvala tebi i ljubav plemenitosti tvojoj. 

Bol moja valja da ostane sa mnom, dok otac 
moj ne ublaži gnjev svoj. 

I što bi Vrtlar da reče, da posjeti Marijini izo¬ 
stanu u bašči njegovoj? 

I odavle nikako ne bi mogla k Njemu do trno¬ 
vitim putem što vodi uz ponor. 

Kad bi straža očeva vidjela, da iz tamnice izađe, 
tada, ubogu, išibala bi tebe. 

Ostani, Marijo, u slobodi svojoj, tek izmoli oca 
za mene hranu. 

O, gle, o, gle, srće moje, i obraduj se. 

Dva prozorčića visoko su u stijeni tamnice te. 

Svijetlo se šulja, o, gle, o, gle, i zvoni mi osje¬ 
ćajem na svečanost Blagdana. 

Koje bi vrijeme to moglo da-bude? 

Mora da je zlato podnevnog sunca, kad ovamo 
može prodrijeti. 

O, gle, o, gle, srce moje i obraduj se. 

Kucaji tvoji veselo se žure sa slutnjom mojom, 

Nu, ne brzaj tako. 

Podnevno je sunce najtoplije nama, nu ono je 
jednako kad ga mi ne vidimo. 

Što vi okovi sapeste ruke moje i što je haljina 
robinjice na meni? 

Tako je velika udaljenost između mene i vas. 

Prije je zlato sapinjalo srce moje, a sada vi 
okrutno ranjavate ruke moje. 

Ali da vas tek nemani, dovoljno je radosti i u 
tamnici toj. 

Vi pritištete snažno, ali da pokušam oslobodit 
ruke svoje? 

Jao . .. jao ... ta bol je jača. 

U miru ću čekati. 

Svijetlo iščeznu s dvaju prozorčića tamnice te. 

Tama je posvud. 


185 


Studen miluje stijene kaveza strašna i nema tu 
hrane ni jednoga zrnca. 

Ipak ću čekat u miru. 

DANIJEL. ZINIJA. 

DANIJEL: 

Ljubav roba neka ti oda poklon moj, nedužna 
gospodarice u tamnici strašnoj. 

Šalje me otac tvoj i donosim isto ono blago 
s porukom njegovom: 

Ukloniš li darove te, u tamnici ćeš ostat dok 

živiš. 

ZINIJA: 

O, prezrena okrutnosti oca mojega. 

Što je njemu do toga, primim li darove nje¬ 
gove ? 

DANIJEL: 

Gospodarice. Ti si tako blijeda i oslabila. 

Otac tvoj želi, da si njemu pokorna i odbiješ 
li darove, to prezir iskazuješ njemu. 

Gospodarice. Ti si tako blijeda i oslabila. 

Popusti, bit ćeš dionikom svega blaga njegova. 

ZINIJA: 

Kako, Danijele, da popustim, kad ste svi prija¬ 
telji njegovi robovi izmučeni? 

DANIJEL: 

Gospodarice, ti si tako blijeda i oslabila. 

Bit ćeš barem slobodna ... i ukras odaja nje¬ 
govih. 

Ljepotu tvoju vazda hvale usta njegova pred 
gostima svojim . 

Sada si tako blijeda i oslabila, gospodarice 
moja. 

Eto, ovo je haljina, kojom ćeš se odjeti, kad 
iz tamnice izađeš. 

Ogrlica bisera ljupko će se prosuti grudima 
tvojim i šalje ti znak, koji nosit ćeš u kosi kao pri¬ 
padnica njegova ... 

Što me ne slušaš, gospodarice, i što si za¬ 
drhtala? 

ZINIJA: 

Slušam svaku riječ tvoju, nu one ne nailaze 
odziv u srcu mom. 

DANIJEL: 

Zar ti prezireš blago oca svojega? 

ZINIJA: 

Prezirem blago njegovo, jer zasljepljuje istinu 
o . . . onome, koga ja ljubim . . . 

DANIJEL: 

Ti si ustrajna, gospodarice, nu hoćeš li vidjeti 
igda ljubljenoga, kad boli tvoje razaraju tebe ne¬ 
milosrdno? 

Ti si tako blijeda i oslabila . . . 

ZINIJA: 

Ti me ljubiš, Danijele, zamoli Mariju, da mi 
pošalje kradom hljeba svojega. 

Veoma sam gladna. 

Ja nekako slutim, da ne ću umrijeti ovdje. 


Nu, kaži mi još, tko su oni, koji prije mene 
bijahu u tamnici toj? 

Što si glavu oborio? 

Što me ne gledaš? 

Odgovori, Danijele, tko su oni, koji prije mene 
bijahu u tamnici toj? 

DANIJEL: 

Braća . .. 

ZINIJA: 

Kako? Čija braća? 

DANIJEL: 

Tvoja ... 

ZINIJA: 

Moja braća! 

Zar uistinu moja braća, Danijele? 

DANIJEL: 

Kako ti pitaš, gospodarice, a licem tvojim 
krade se premala bol za istinu strašnu? 

Ja istinu kažem, braća tvoja umriješe u tam¬ 
nici toj. 

Opominjem te ljubavi srca svog, spasi život 
svoj i darove primi. 

Što ne haješ za blago slobode svoje? 

Neviđena radost krade se licem tvojim, a kako 
su strašni dani tvoji, ustraješ li u ljubavi Osudnoj! 

ZINIJA: 

Doista. Osudna je ljubav moja, nu ja nikako 
ne ću moći da izbrišem tragove mojega gosta. 

Zato, Danijele, pođi ocu i kaži što si čuo, a 
Mariju zamoli, da mi pošalje kradom hljeba svojega. 

DANIJEL: 

Straža će je opaziti .. . 

ZINIJA: 

Tad uzmi u nekadanjoj odaji mojoj skupocjen 
kamen i daruj ga stražaru pred vratima mojim. 

Zaslijepiti će nesretno srce da dopusti hljeb 
Marijin gladnoj meni. 

Što si zaridao? 

Što si zaridao? 

DANIJEL: 

Gospodarice, ti si tako blijeda i oslabila, a ja 
pouzdano znadem, da je stražar pred vratima okrut¬ 
niji od svih i nikako se ne će ogriješit o zapovijed 
očevu. 

On je veoma ružan, i ja njega veoma prezirem. 

ZINIJA: 

A tko je to pred vratima mojim, te ja ne vidjeh 
rugobu lica njegova, kad ovamo uđoh? 

DANIJEL: 

To čovjek je onaj, što tebe zamoli da budeš 
ženom njegovom. 

Kako ga ukloni blizini svojoj, osvetom se is¬ 
puni srce njegovo, i otac tvoj dopusti molbi nje¬ 
govoj, da se sladi pred vratima tamnice tvoje. 

ZINIJA: 

Strašne glase donosiš meni. 

Nu, ne boj se njega, prezir tvoj odjenut će se 
snošljivošću. 

Svaki je prezir jeka straha, a ljubav moja 
pjesma je zatočene ptice u kavezu. 

Ja znadem, prodrijet će glas moj srcu, što 
mene ljubi i vrata tamnice otvorit će strpljivost 
moja. 

Kada? Ja ne znam. 

Doći će. I to je dovoljno, da ponovno zamolim: 
vrati darove ocu mojemu i kaži, što si čuo. 

DANIJEL: 

Dakle, ja ponovno moram da se uvjerim o lju¬ 
bavi tvojoj, nu ti zaboravi, gospodarice, mjesto bo¬ 
ravka svog i ljubav svoju platit ćeš životom. 

Oprosti smjelosti, kojom ti odajem nerazu¬ 
mijevanje ljubavi lude, što lijepoj tebi sprema grob. 



HERMAN RICHIR: KARDINAL MERCIER. 

(Pariški Salon 1926.) 


Što je od života dragocjenije? 

Popusti, gospodarice, bit ćeš dionikom svega 
blaga njegova. 

Što je od života dragocjenije? 

ZINIJA. 

ZINI JA: 

U-u, kako su strašne riječi njegove! 

Kako su strašne riječi njegove! 

Drugarice moje smiju se svijetom smijehom 
punim. 

Glas je njihov zvonak i snaga je u trajanju 
njegovu. 

A ja sam tako gladna i jedva čujem svoje vla¬ 
stite riječi. 

Krv je mladosti šarala obraze moje do nedavna. 

Ruke su obuhvaćale punom toplinom ukrase 
dragocjene. 


Sada ništa nemam, ruke su mi studene i tako 
sam gladna. 

U-u, kako su strašne riječi njegove. 

Kako su strašne riječi njegove! 

San moj nije vrijedan, da ga slijedi srce moje, 
kad ljubav sprema grob meni. 

Blago očevo zašto odbih, o, ljubavi luda, što 
dovede mene u tamnicu tu! 

Luda bijah, kad umjesto cvijeta njegova od¬ 
bacili slobodu svoju. 

— U-u, kako je strašna tama ovdje, a srce moje 
udara burno, ja ne znam, zašto tako burno? 

• Suze moje, davno neviđene, tko zove vas u po¬ 
hode k meni? 

O, zveket pjani, rasipni zveket lanaca teških, 
što nadjača glas moj? 

O, gle, je li varka, da okovi očevi popuštaju? 

Ne, nije varka, ruke su moje slobodne. 

Ah, ruke su moje slobodne! 

ZINIJA. PROSJACI. 

ZINIJA: 

Oče! Oče! 

Oprosti meni i pošalji sluge, da me odvedu iz 
tamnice. 

Ruke su mi slobodne, tek otvori vrata da 
padnem do tebe i poklon službenice odam zapo¬ 
vijedi tvojoj. 

Ja nijesam kriva neiskustvu ludu, otvori' vrata 
tamnice, oče, oče! 

O-o o-o .... Što sprema iskušenje duši mojoj, 
i tko mi ga šalje? 

Udesu okrutni, smiluj se meni... kakove su 
aveti, što dođoše ovamo i stoje uza stijenu? 

Smiluj se udesu, lica su njihova strašna... 

tijela su njihova strašna i... zadah njihov 
ugušit će disaj moj .. . 

'Smiluj se udesu, jesu li to sjene braće moje, 
što umriješe ovdje . . . ili, tko su oni, kaži mi okrutni 
suče boli moje! 

Tko ste vi? 

Tko ste vi? 

PRVI PROSJAK: 

Smijem se tebi sakrivenim smijehom, jer je 
preizgladnjelo lice moje, da nahrani dubinu njegovu. 

Što ne možeš da se snađeš kraj braće svoje i 
udes zaklinješ da prikaže nas? 

Pogledaj rane na bosim nogama našim. 

Tu nema krvi, jer je ispijena. 

I sve naše tijelo ranjavo je. 

Otac, gospodar ovdje, odvede nas iz tamnice i 
baci u sakrivenu udubinu, gdje izgrizamo sebe me¬ 
đusobno ... 

Što ukočenost odijeva oči tvoje pred istinom? 

DRUGI PROSJAK: 

Pogledaj prsi moje, lijepa ženo. 

Prozirna je ljuska njihova s udaraca bezbrojnih, 
kad pomoć zaiskah u gospodara imućnika. 

A ti zaklinješ njega, da te odavle izvede. 

Poklon službenice odat ćeš njemu? 

Pogledaj prsi moje, lijepa ženo. 

TREĆI PROSJAK: 

Stalna bolest žeđi izgara jezik moj i utroba je 
moja isušena. 

O, sestro naša, doskora ćeš doći k stolu na¬ 
šemu. 

Bijasmo robovi moći blaga njegova i težili smo 
za nasljedstvom bogatstva očeva. 

Zato nas baci u tamnicu i zaodjenu još stras¬ 
nijim mrakom gladovanja i bolesti. 

ZINIJA: 

Tko su ovi, što za vama stoje i ne nalikuju 
vama ... dovoljno? 

DRUGI PROSJAK: . 

Njima je dopušteno svakog dana polaziti u 
svijet, da izgledom lažnim opsjenjuju ljude. 

Odjeća je njihova robova, jer su pokorni go¬ 
spodaru, ali sakrivena tijela jednaka su našima. 

Ljudi to ne vide. 

ZINIJA: 

Jčako to ljudi ne vide? 

PRVI PROSJAK: 

Samo je izvanjsko vidljivo, pamti to. 

Mi smo prosjaci, što pokornost odavasmo ocu. 

Polazimo cilju, nu staze su naše zamršene i ni¬ 
kako stići ne možemo. 


ZINIJA: 

Što mislite o ocu mome, braćo nesretna? 

Odajte istinu, moje srce vas moli. 

PRVI PROSJAK: 

Istinu ti Marija oda. 

Vrtlar dade ocu blaga nebrojena za dobro 
sviju nas. 

Ali laskavci dođoše i pohlepa razdijeli dionike. 

U gužvi nezasićenih bijasmo posljednji. 

Malo nam bijaše mnogo i na jednome mjestu 
stajasmo zadovoljni koricom hljeba i odjećom je¬ 
dinom. 

Ali nam uskratiše blago neznatno i tijela naša 
iscrpoše pjevači očevi: 

njima radismo od zore do mraka i plata je 
naša, eto, tijelo trulo i prezir strastan, što ubija nas, 
jer krivce ubiti ne može. 

Bezbrojni su drugovi naši prosjaci hromi i ne¬ 
sretni i nijedno mjesto nije bez njih. 

Što tebe iznenađuju riječi moje? 

Kažem ti, bezbrojni su prosjaci, tek različito 
odjeveni, i hromi i nesretni. 

Svi smo mi žrtve robova okrutnom gospodaru. 

Otac tvoj oduže nam i vlastito naše blago i mi 
sad ništa drugo nemamo do strašna izgleda. 

ZINIJA: 

Ali zašto ste upravo prosjaci? 

Je li to posljednje zlo, što vas stiže? 

Zašto ste upravo prosjaci? 

PRVI PROSJAK: 

Jer nigda ne bijasmo gospodarima svojim. 

Kad htjedosmo biti, uskratiše nam pjevači 
očevi, a kad htjedosmo, da se odupremo, biljeg 
žrtve ostade nama. 


ZINIJA: 

Ah, šta je to sve, ja se ne snalazim! 

Što dolaze žene u crnini, tko je sve to? 

PRVI PROSJAK: 

Braća su naša, najblaže kažnjena. 

Žena plače za hraniteljem svojim, što umrije 
u studeni. 

Ono dijete doziva mrtvu majku i moli kruha. 

Starica plače za sinom, što je ostavi. 

Djevojče doziva dragog, što je prevari. 

To su braća naša, najblaže kažnjena i svima 
je odjeća prosjačka. 

Svi mi polazimo cilju, nu nikad ga stići ne 
ćemo. 



P. ALBERT LAURENS. - PJESNIK ANDRE GIDE. 

(Pariški Salon 1925.) 


Drage svoje dozivamo, nu glas je naš preslab 
i dragi nas ne mogu čuti. 

JEDNO DIJETE: 

Udijeli, gospodarice, kruha meni, troje nas 
plače od gladi. 

Zar ništa nemaš? 

Udijeli nešto, troje nas plače. 

ZINIJA: 

Djetešce ubogo, ja ništa nemam, oprosti meni. 
DIJETE: 

Možda štogod imaš, gospodarice . . . 

Troje nas plače ... 

ZINIJA: 

Ništa, djetešce ubogo, jer sam u tamnici. 
Možda će doskora otac moj dopustit slobodu 
meni, potražit ću te tad. 

JEDNA ŽENA: 

Mi živi umiremo, gospodarice, s okrutnosti 
oca tvojega, kako, dakle, slobodu ti očekuješ? 

Iz tamnice njegove ne izađe nitko živ. 

ZINIJA: 

Smilujte se braćo nesretna i samu me ostavite 
u času, kad ništa nemam da vam dadem. 

Srce moje slomljeno je sada, jer ga ne zašti- 
tih pred burom neočekivanom. 

Slomljeno je srce moje kao biljka, smilujte se 
braćo nesretna i ostavite me samu. 

ZINIJA. 

ZINIJA: 

Ostaviše me samu braća moja. 

O, dragi, dragi vrtovi života, tko uznjegova 
najstrašnije stvorove, što igda ih vidjeh! 

Ostaviše me samu braća moja, a ja sve slije¬ 
dim isušena lica i srca djece, što odjenu ih tuga. 

O, nesretne mene, što istini ne vjerova, dok 
pelin ubogih ne okusi duša moja! 

Veliki čaši istine strašne razliježu se oko doma 
ovoga i okrutnost njegova je svjetiljka pred žrtva¬ 
ma nesretnim. 

Oče zli, mi se poznajemo i nigda te gledat 
ne ću. 

Ti zatvori u tamnicu mene, što slabim trzajem 
usprotivili tijelo lancu tvojemu. 

Ali, eto, tijelo moje odaje robinjicu, jer je 
kazna nedužnoj slađa od srca zarobljena. 

Ruke moje slobodne postaše ... nu, gle, okovi 
ih ponovno pritisnuše ...? 

Mora da sam dodirnula zabranjeno mjesto u 
tamnici toj... 

Svejedno je sad, oče zli, jer mi se poznajemo. 

O gle, o gle, srce moje, i u radosti ostaj. 

Dva prozorčića visoko su u stijeni tamnice te. 

Svijetlo se šulja, o gle, o gle, i zvoni mi osje¬ 
ćajem na svečanost Blagdana. 

Mora da je zlato podnevna sunca, kada je oža- 
reno platnenim žarom. 

O, gle, o, gle, srce moje i u radosti ostaj. 

Još jednu noć. 

Još jednu noć sakrivat će nas tama, ali sinut 
će sunce i mi ćemo se pozdraviti u krilu topline 
njegove. 

Još jedna noć, ti ubogi prijatelju, kog ja zabo¬ 
ravih. 

Oprosti mi na zlu putu, što mene zavede. 

Oprosti slabosti mojoj, što čeznu za dobrim, 
a ne vidje zla siromaka. 

Tko je krivac slabosti mojoj? 

Ne vidim nikoga do mraka oko sebe i žarko 
svijetlo, što se došulja kroz prozorčića dva. 

Ali ovdje nema nikoga i svjetlost ta otkriva 
tek mene ... 

Tko je dakle krivac slabosti mojoj? 

O, maleni prijatelju, kako te sapinje uporni 
pogled moj, da ostane pobjednikom. 

Ali, oči moje, spustite vjeđe, da pobjeda vaša 
ne bude lažna nad prijateljem zaboravljenim. 


Stidim se pred tobom za oholost svoju, kad 
odrekoh se tebe za blago očevo. 

Zvonjenje kucaja tvog slatko me opaja slut¬ 
njom slobode naše. 

Oprosti, prijatelju, slabost moju. 

Nu hoće li me zacijelo pustit otac moj iz 
tamnice te? 

Kako da ga izmolim to, kad lice je njegovo 
tako strašno, te ga ja nikako ne bih mogla pogle¬ 
dati! 

Pogled je njegov strašan kad nijednu suzu ne 
poklanja prosjacima bezbrojnim, a laskavcima obi¬ 
lje razbacuje! 

' Vazda studen prolazi udovima mojim i krv 
protječe iz ranjenih ruku...? 

Doista, to krv protječe iz ranjenih ruku. 

O, strašno je iskušenje poslano meni u naj¬ 
teži čas. 

Nemam do suza da isperem rane, a bodljike 
okova uskraćuju rukama i najmanji otpor. 

Dragi, Dragi, što ocu mom dade blaga nebro¬ 
jena. 

Naloži njemu, neka otvori vrata tamnice moje 
ii’ Mariji pomozi da pošalje hljeba robinjici izmu¬ 
čenoj. 

Jer ja sam tako gladna i krv protječe iz ra¬ 
njenih ruku. 

Obazri se na suze moje, kad glas je moj tako 
tih, da ga jedva sama čujem. 

Mnogo noći ne mogu proboraviti ovdje, gdje 
ni žive duše nema, tek stijene crne, što govore ne¬ 
prestano o prosjacima i srcima ostavljenim . . . 

ZINIJA. DANIJEL. 

ZINIJA: 

Ne mogu da ti se obrađujem, robe, dok ne 
znam što donosiš meni. 

DANIJEL: 

Ne tuguj, gospodarice. 

Donosim ti hranu oca milostiva . . . 

ZINIJA: 

Je li hranu, robe, donosiš meni? 

Doista hranu? 

O, sunce milostivo, što rodi tebe, hljebe blago¬ 
slovljeni! 

Tako dugo čekam na te ... 

Hoćeš i ti, robe, jesi li gladan ...? 

DANIJEL: 

Ja sam sretan, gospodarice lijepa i ponos 
čitaj s lica mojega, jer misli moje ispravne bijahu 
o gospodaru moćnome .. . 

ZINIJA: 

Kako ću se rado nahraniti, o, kako ću se rado 
nahraniti... 

Kaži Mariji, da ljubav izrazujem marnosti nje¬ 
noj, kad hljeb htjede poslati meni.. . 

DANIJEL: 

Ne njoj, gospodarice, već ocu tvome milo¬ 
stivom . . . 

ZINIJA: 

Kako? 

DANIJEL: 

Gospodar šalje hljeb kćeri prelijepoj, da po¬ 
kornost oda moći njegovoj. 

■ ZINIJA: 

Moj otac? 

Gospodar robova... prosjaka? 

DANIJEL: 

Što tebe plaši radosna vijest na mjestu 
ovakvu...? 

Ja rekoh gospodaru želje tvoje, ali ne dopusti 
Mariji, već sam posla hranu tebi. 

Što zaodjenu, dakle, pogled tvoj nehajnošću 
tupom? 

Čas je da se ispuni želja tvoja i kad se nahra¬ 
niš, donijet ću ti hranu na biranje. 

Gospodarice ... što imaš ruke krvave? 

Što imaš ruke krvave, gospodarice...? 

O, lude li ljubavi, što živoj tebi prostire grob. 
Zar tebe ne bole rane krvave, kad bodljike 
okova prodiru u meso? 

Zar te ne boli? 

Zar te ne boli? 

ZINIJA: 

Da. 

DANIJEL: 

O, lude li ljubavi, što žrtvuje bolima za neoba- 
zrivca nekog . .. 

Mora da je bol tvoja dvostruka i zar ga još 
uvijek ljubiš? 

Zar ga još uvijek ljubiš? 

ZINIJA: 

Da. 

DANIJEL: 

Gospodarice, ti si tako blijeda i oslabila... 
uzmi hljeba za okrepu svoju. 

Što si glavu oborila? 

Uzmi hljeba za okrepu svoju. 

Što si glavu oborila? 

Zar nikako ne mariš glas moj, što dobro po¬ 
kazuje za tebe, milu? 

Uzmi hljeba za okrepu svoju, gospodarice ... 

ZINIJA: 

Ne. 

DANIJEL: 

Zar nikako ne ćeš hljeba njegova? 

O, lude li ljubavi, lude li ljubavi za neobazrivca 
nekog, dok krv protječe iz živa mesa . . . 

ZINIJA: 

Kaži ocu mome, što vidje i što ču. 

DANIJEL; 

Što da kažem? .. . 

Oprosti, tvoja ljubav me smete, zaboravih 
gotovo . .. 

Što mi reče. 

Nu, što? 

Vidim, eto, ljubav je gospodar tvoj i ti ro¬ 
buješ njoj, a ne ocu svome ... 

I hljeb prezren vratit ću. 

Što si glavu oborila? 


Uzmi hljeba za okrepu Svoju. 

Što si glavu oborila? 

Gospodarice, popusti, zaklinjem te. 

Krv rana tvojih rasplače mene, ali koliko li 
mora boljeti tebe, a ti ne popuštaš i gledaš me kroz 
suze. 

O, zaridat će kraj nogu tvojih nesretni rob, što 
tebe ljubi i služi neprijatelja tvojega . 

ZINIJA: 

Robe! 

Braća moja posjetiše mene. 

Ništa ne imah da im ponudim, a oni ničega 
nemaju. 

Ne mogu da zaboravim posjet taj. 

Veoma sam gladna i boli su moje neizmjerne, 
ali ljubav moja ne dopušta, da me nahrani nepri¬ 
jatelj njen. 

Ne plači kraj nogu mojih, kad ne mogu da te 
utješim, robe. 

Jednom, u djetinjstvu mome, trčala sam bez - 
obzirce krajem našim, 

Opasne udubine ne vidje oko moje, niti mi 
noge bijahu krvave od trnja dočekana. 

Ja bijah slobodna ne znajući blago svoje. 

Bilo je to kratkotrajno. 

Otac moj pomalo mi uskraćivaše viđenje kraja 
prelijepa i umjesto sunca na vedrome svodu, studen 
bijaše drug moj. 

Kad sakupim sve, što za mnom osta, o, robe, 
to cijeli je moj život šačica nepovraćenih radosti i 
neispunjenih čežnja. 

Zašto da tajim, ja sam doista oslabila. 

Vidjeh braću kažnjenu strašno. 

Bojim se dana, što na mene vrebaju. 

Ići ću sjesti k stolu prosjaka, ili prije još umri¬ 
jeti ovdje bez hrane. 

Zato je strašno iskušenje hljeb oca mojega. 

Glad me goni, da uzmem makar to, ali srce 
moje opire se ljubavlju, koju čuva. 

DANIJEL: 

Ne znam savjetom obdariti tebe. 

Ti si doista blijeda i oslabila i ja bih u tome 
času da te izmolim pristajanje hrani očevoj. 

Nu, ja, ja sam rob i bojim se da naglasim sa¬ 
vjet taj, jer meni se nekako čini, da je srce tvoje taj 
čas mudrije, te poslušaj glas njegov. 

Strašna je istina nenavikla i ti se ne ćeš oslo¬ 
boditi patnja ovih, dok ih ne iskusiš posvema. 

ZINIJA: 

Što ti govoriš? 

Zar si čuo što o slobodi mojoj? 

Kaži, kaži sve, što znadeš. 

Što ti govoriš! 

DANIJEL: 

Otac tvoj dopustit će slobodu tebi, jer si 
ustrajna u snašanju kazne njegove kao i u dobru, 
koje ti je davao. 

ZINIJA: 

Onda moj otac ipak nije tako okrutan? . .. 

DANIJEL: 

Smrt određuje onima, koji mu se ne mogu 
oprijeti. 

Ali malen je onaj, što ubija i još su manji, 
koji se nad njega podižu. 

Mnogi su prosjaci s lakomosti za moći njego¬ 
vom, a još su bezbrojniji nesretniji, što primaju 
mrvice sa stola njegova. 

Žene u crnini i djeca ostavljena mamurno lutaju 
tragovima prolaska njegova, ubiru mrvice izgu¬ 
bljene i kazna je ta straša, jer se ne prestaje po¬ 
navljati. 

ZINI JA: 

Zašto žene i djecu kazni? 

DANIJEL: 

Ote im hranitelje, koji se polakomiše ... 


Cjelov ljubavi moje dat će mi hranu za život 
trajni i radosni. 

O, što mi dolaskom ne reče vijest o slobodi 
mojoj? 

DANIJEL: 

Strah me ispuni s izgleda tvog i bijaše mi 
želja, da tijelo tvoje ne umre. 

Još čas, dva, vrata će se ova otvoriti. 

Ali kako to, da radost sad ne čitam na licu 
tvome? 

Ti si odlučna, ali radost te ne resi. 


ZINIJA: 

Izmučena sam, veoma sam gladna i bojim se 
posegnuti za radošću, dok ne znam uzrok popust¬ 
ljivosti očevoj .... 

Sve se bojim, da me on ipak pustiti ne će ... 


MARIJA: 

Ali zašto su žene i nedužna djeca . . . 

DANIJEL: 

To je tajna, gospodarice, koju mi ne umijemo 
odgonetati. 

Ispitivanje njeno trajalo bi duže od vremena 
jednog života. 

Zato je neriješena. 

ZINIJA: 

Promatrani tebe, Danijele, i ne mogu da si 
protumačim svu istinu ovih trenutaka. 

Ti si mene nagovarao, da se pokorim ocu, a 
ja vidim, ti se ne saglasuješ s osobinom njegovom. 
Zašto si me dakle nagovarao? 

DANIJEL: 

Gospodarice. Zar ti zaboravljaš službu moju u 
domu oca tvojega? 

Tuga se razlije dušom mojom, kad istinu su¬ 
sretnem. Zato bježim s puta njena i smijem se smi¬ 
jehom braće moje. 

Ja sam rob, gospodarice, zar ti zaboravljaš 
službu moju u domu oca tvojega? 

ZINIJA: 

Da, zaboravljam . . . 

Na časove govoriš kao gospodar svoj. 

DANIJEL: 

Ti su časovi uza te, gospodarice. 

Svaki je od uznika podlegao kazni već prvi 
dan, a ti se na rane ne obazireš i udivljenje budiš 
vladanjem ustrajnim. 

Još danas će se rastvoriti vrata tamnice tvoje, 
a otac tvoj daje ti slobodu, da izabereš tada mjesto 
boravku svome. 

Ali više se na te obazreti ne će, od čega ćeš 
dakle živjeti? 

Hljeba ćeš gladovati ponovno, tijelo će ti sla- 
bit i život tvoj bit će kratkotrajan. 

ZINIJA: 

Ne, ne, ne. 

To rob govori u tebi, Danijele. 

Ja ne ću umrijeti u slobodi, kad ne podlegoh 
u tamnici ovoj. 


DANIJEL: 

Vrtlar je zaprijetio gospodaru, kada je Marija 
pristupila i pokorno zaklinjala, da zamijeni tebe u 
tamnici ovoj: 

»Ja hoću da umrem za nedužnost gospodarice 
moje, o, dopusti oče njen, da se ispuni jedina želja 
srca mog«. 

Tada je otac tvoj uklonio lice u stranu i svi 
robovi proplakasmo. 

Bez riječi naloži meni da ti navijestim skoru 
slobodu, a hranu ovu, oprosti... oprosti gospoda¬ 
rice ... uzeo sam potajno za tebe, jer vidjeh slabost 
tijela tvog i činilo mi se najboljim, da ga okrijepiš. 

O, zašto ja tebe rastužih, te ti zarida gorko?! 

Gospodarice moja, rob je tvoj ništavan i nije 
dostojan vidjeti suze tvoje, što se proliše nad rije¬ 
čima mojim. 

Ja sam lagao ne znajući, oprosti mi. Sve me 
je smelo od časa kako lance očeve moje ruke na 
tvoje nedužne polažu ... jer ja znadem boli tvoje, 
ja sam ridao s krvi tvoje, a još ljuće sam se smeo 
s ljubavi tvoje najdublje, koja te čini strpljivom . . . 

Ti si tako lijepa gospodarice moja, o, zašto ja 
tebe rastužih, te ti zarida gorko! 

Mišljah da činim dobro za tebe, ali je Mari¬ 
jina ljubav nadvladala moju, kad ishodi za te slo¬ 
bodu stalnu. 

Oprosti, gospodarice, što te rastužih, jer oči 
moje vidješe slomljeno tijelo tvoje. 

I ne plači tako gorko ... 

Noć prolazi, gle svijetlo dolazi odozgo ... svi¬ 
tanje jutra doskora će izljubiti bljedilo lica tvo¬ 
jega ... i za koji sat, o, ti ćeš morati da se osmjeh- 
neš, jer za koji sat sinut će jutro. 

Oprosti robu, koji te mora ostaviti i ne ridaj 
tako gorko gospodarice moja. 

ZINIJA. 

ZINIJA: 

Da. Zaridah gorko s istine neočekivane. 

Ja htjedoh da se pokorim ocu u času, kad žena 
iz puka htjede primiti patnje moje. 

Slobodu mi daje službenica vrtlara, i ljubav 
njena uskraćuje žrtvu, kad žrtvovati htjede. 

Svijetlo dopire do mene a suze moje ne će da 
iščeznu, jer lanci još uvijek pritištu rane mojih 
ruku. 

Svijetlo dopire do mene, a srce moje udara 
polako, ja ne znam, zašto tako polako. 

Da. Zaridah gorko s istine neočekivane. 

Zaboravih na srce jedno u tamnici toj, a kroza 
nj vodi put slobodi mojoj. 

Čovjek što robuje govori mi o strpljivosti, a 
ne zna teškoću snošljivosti moje. 

Zaista, zaista je ništavno snašanje moje, kada 
mi je ono na teret. 

Jedina želja bijaše mi oslobodit se tereta, a 
jedno srce zaboravih, što ga svojevoljno sazivaše u 
odaju svoju. 

O, jadna li sam, oprosti mi živote nepomućeni! 

Kako li se rasvjetljuje tamnica, koje bi vrije¬ 
me moglo da bude? 

U mojoj duši zvoni mi blagdan na svečanost 
svoju, doskora će vjesnici objaviti svitanje, a ja 
se još nijesam mogla pripraviti da prisustvujem 
radosti:. . 

Na meni je još haljina robinjice, kako ću moći 
da je uklonim tako ranjenim rukama...? 


Nu, ja ću izmolit Mariju, da me odjene oba¬ 
zrivo prema ranama mojim i svečano k dolasku 
Blagdana. 

Koliko li svijetla imade u blizini mojoj, kad 
u tamnici tek tračak jedan tako osvjetljuje rane 
moje? 

Nu, ja se varam, jer je svijetlo još neznatno, a 
ja rane upravo gledam. 

Ne vidim ih toliko, koliko ih osjećam. 

Strašna je okrutnost oca mojega i braća pro¬ 
sjaka zasvjedočiše mi istinu o njemu. 

Ali moje boli silaze sa vrhunca strmine opa¬ 
sne, a Marijino srce saziva srce moje na radosne 
kucaje. 

Što? Ja se ne varam... to dolaze otvoriti 
vrata ... na koja uđoh i do danas ne bijahu otva¬ 
rana ... 

Marijin glas? 

Marijin glas? 

Doista, ne varam se, ali da ogledam posljednji 
put stijene ove, što slediše tijelo moje ... 

I prožorčića dva... ko šećera dva dječijim 
ustašcima . .. 


Ned jdj k ° subotič: Celestin Medović. 

(Nastavak.) 


U kolu zagrebačkih umjetnika. — Medović radi sa 
Bukovcem. — Mladi oko Bukovca. — Na prija¬ 
teljskim sastancima. — Naučno putovanje. — Špilja 
Biševo kod Visa. — Razne izložbe. — Umjetnički 
paviljon u Zagrebu. 

1. 

Dolaskom Vlaha Fagioni-Bukovca i Celestina 
Medovića u Zagreb počinje povijest savremene 
hrvatske umjetnosti. Vlaho se Fagioni-Bukovac na¬ 
lazio u Zagrebu već god. 1893. Te godine je u palači 
Jugoslavenske akademije izložio niz sjajnih portreta, 
među kojima se najviše istaknuo lik viteza Pon- 
gratza. Tu je Bukovac prvi put ukazao našoj jav¬ 
nosti ono što u istinu posjeduje: izvanrednu tehniku, 
bujnost kolorita, vjerno opažanje karaktera i sjaj 
plenera, koji je tada bio u modi. 

Vlaho se Bukovac od noćnog konobara u sje¬ 
vernoj Americi i pomorskog p i c c o 1 a uspeo na 
visinu svjetskog umjetnika. Njegov je rad pobliže 
poznat iz njegove autobiografije, prve iz krugova 
naših umjetnika. Ali se ta Bukovčeva knjiga (Moj 
život) malo ili nimalo bavi svojom umjetnič¬ 
kom okolinom. Zaludu tražimo tu šire ili uže po¬ 
glede na našu ili stranu umjetnost, dapače je slikar 
toliko zaokupljen svojim doživljajima, odnosno 
sa svojom osobom, da nam nije ostavio bilo kakvih 
bilježaka ili opaski o svome najboljem prijatelju i 
drugu — Celestinu Medoviću. I ako spominje kojeg 
našeg umjetnika, spominje ga samo u toliko, koliko 
treba da istakne svoj rad i program. A danas bi nam 
njegov autoritativni sud o pojedinim našim umjet¬ 


nicima ili o njihovim glavnim djelima ipak bio dra¬ 
gocjen. 

Spomenute godine 1893. izložiše sa Bukovcem 
u Zagrebu svoje radove Ivan Tišov (B o go¬ 
st o v j e) i Robert Frangeš (Teologija). Te su 
njihove radnje bile određene za svečanu dvoranu 
palače hrvatske vlade. 0 ovim radnjama znamo to, 
da Bukovac nije držao mnogo do Tišovljeve slike iz 
razloga, što to nije plod neposrednog gledanja 
prirode. 

Kršnjavi kao predstojnik odjela za bogoštovje 
i nastavu od jeseni god. 1891. upregne sve svoje 
duševne sile za podizanje školstva i umjetnosti u 
Hrvatskoj, kako sam već to istaknuo. Početak je 
bio vrlo dobar. Snažni i gotovi već umjetnici rade 
u Zagrebu, u sijelu naše moderne kulture ... Tu su 
ujedno graditelj Bolle, dekorateur Franz, učitelj na 
obrtnoj školi i Antonini . .. Obrtna se škola bujno 
razvija. Tu učenici primaju obuku u crtanju po naj¬ 
modernijim metodama. Iz Monakova dolaze mladi 
umjetnici Menci Crnčić i kipar Valdec, iz Beča pak 
Oton Iveković, Bela Csikoš, Frangeš, Tišov i Ferdo 
Kovačević. Kršnjavi je svima doznačio za valjanu 
izobrazbu na stranim školama potrebne stipendije. 
Csikoša, Ivekovića i Frangeša posla u Italiju na 
naučno putovanje. Imenito Frangeša upozori na 
Donatellove reliefe u Padovi. Radilo se poletno i 
oduševljeno i sa strane hrvatske vlade i sa strane 
naših mladih umjetnika. 

Bukovac i Medović urediše zajednički atelier u 
palači jugoslavenske akademije, kako je to već 
spomenuto. 

Kršnjavi, koji je visoko cijenio obadva umjet¬ 
nika, povjeri prvomu za vladinu svečanu dvoranu 
dvije slike Gundulićev san i Satir i Du- 
b r a v k a . . . U prvoj slici je slikar prikazao dubro¬ 
vačke pisce raznih vjekova. Imao je prikazati i naše 
kulturne pregaoce iz naše dobe, ali je to izostav¬ 
ljeno, jer se Rački tome protivio, budući da nije htio 
da bude u društvu svojih političkih protivnika, kao 
Khuena, Kršnjavi ja i drugih. U Satiru i Du¬ 
bravki su portreti hladni i prilično ukočeni, jer 
Bukovčeva snaga odmah zataji, kad treba da kom- 
ponuje, kad ne gleda izravno u prirodu, a i zračna 
perspektiva je slaba. Ali zato je satira i Dubravku, 
koji se igraju pred kneževim dvorom, izvrsno i živo 
prikazao. U Gundulićevu snu je grupa vila, 
rađena po prirodi klasična, dok je glavna figura, 
Ivan Gundulić, rađena iz pameti, loša. Po ovim rad¬ 
njama moglo bi se reći sa Kršnjavijem o Bukovcu, 
da je bio više tehnik, majstor nego umjetnik u pra¬ 
vom smislu riječi. Dok je Bukovac kao portretist 
stekao svjetski glas, umjetnik koji voli otvorene, 
svijetle i vesele boje, gledajući vazda izravno u pri¬ 
rodu, dotle zapinje u kompoziciji. Njegove su slike 
izvrsne figure, ali u njegovim radnjama ima malo 
fantazije i duhovitosti: o kakvoj snazi u kompozi¬ 
ciji u većem stilu nema govora. Na tom polju ga je 
daleko pretekao njegov prijatelj Medović. Bukovac 
i Medović stupiše prvi od umjetnika u zagrebačko 
»Društvo umjetnosti«. 

Kako je Bukovac stekao sa svojim umjetni¬ 
čkim talentom velik ugled u hrvatskoj prijestolnici, 
stadoše se oko njega kupiti mladi umjetnici, koji 
su učili za granicom. Ali neki od njih nijesu bili 
svršili svoje nauke, imenito Bela Csikoš, Oton Ive- 
ković, Frangeš i Tišov. Bukovac ih je toliko privla¬ 
čio svojim ugledom, da nijesu marili da nastave 
izobrazbu u tuđini. Tražili su, da budu učenici Bu- 
kovčevi. Kršnjavi se toj želji protivio u interesu 
same umjetnosti. Premda nije bilo novčanih sred¬ 
stava za lokale i modele, ipak je Bukovac znao da 
sklone predstojnika za bogoštovje i nastavu na po¬ 
puštanje. Kršnjavi se pouzdao u Bukovčeva dobra 
obećanja. Sva je sreća bila, da je Kršnjaviju uspjelo, 
da otkupi za zagrebački muzej sve mramorne ki¬ 
pove iz klasične dobe, koje je nekoć dozvolom Pape 
u Italiji dao iskopati otac grofa Artura Nugenta, a 
bili su smješteni u jednoj trošnoj kuli na Trsatu. 

Bukovac je bio doista sposoban i vrijedan da 
vodi povjerene učenike na dobroj stazi. Ali smo 
vidjeli, da je to samo malo vremena trajalo. Najviše 
njegovom krivnjom — naime radi njegova odlaska 
iz Zagreba — njegovo učiteljstvo nije ostavilo du¬ 
blje tragove u povijesti hrvatske umjetnosti. 

Kako je Bukovac osnovao svoju školu, trebalo 
je graditi ateliere za mlade umjetnike, koji su još 
morali i trebali učiti, bar za šestoricu od njih. Bu¬ 
kovac se u tu svrhu sa svojim prijateljem Medovi- 
ćgm obrati na hrvatsku vladu. Kršnjavi je to jedva 
čekao i toplo je preporučio stvar banu Hedervaryju 
u jednoj vrlo zgodnoj prigodi, a ban prihvati molbu 
uz šaljivu opasku: »Dobro, ali ako dođe još jedan 
takav lav, ubiću Vas!« — Kršnjavi je razumio šalu 
i odvratio: »Ne, Preuzvišeni, ti ateljeri nijesu lav, 


to je tekar — budi!« — biva: imaju doći na red još 
veći zahtjevi za promicanje hrvatske umjetnosti. 

Zgrada za ateljere je bila u malo vremena go¬ 
tova. U zgradu smjestiše skoro sve naše umjetnike. 
Kad se sjetimo, da je Kršnjavi u to doba vršio svoj 
prosvjetni program, gradeći u Hrvatskoj preko 90 
novih škola, gradeći ili popravljajući blizu ^ 100 
crkava, mora se priznati, da se je u vrijeme Kršnja- 
vijevo učinilo mnogo. Bolle izradi nacrte za ateljere 
po predlozima Vlaha Bukovca. Ateljeri su veliki i 
svijetli sa centralnim loženjem, sve to na vladin 
račun. 

U isto doba umjetnike smještene u spomenutoj 
zgradi hrvatska vlada imenova profesorima, da im 
tako obezbijedi umjetničko stvaranje bez ekonom¬ 
skih briga. C. Medović dobio je krasan ateljer i tu 
je počeo da radi i stvara. 

U Bukovčevoj školi su radili ovi mladi: Csikoš, 
Frangeš, Valdec, O. Iveković, Kovahević, Aleksander, 
Bauer, Tišov i Auer. Oni su došli sa škola u Beču, 
Stuttgartu i Monakovu. 

3. 

Kolu naših umjetnika u Zagrebu pridruži se 
Ivan Rendić za neko vrijeme. On se u Zagreb pre¬ 
selio iz Trsta. Umjetnici su naročito u početku ži¬ 
vjeli složno, veselo, mirno kao braća. Imali su i svoje 
tamburaško društvo. Medović je imao svoju pe¬ 
lješku lijericu, u koju je u primitivnosti naših slje¬ 
pačkih guslara gudio svoje narodne poskočnice. 
Čuo sam ga više puta, kako igrajući koljenom gudi 
u lijericu preko sobeta u veselom društvu u svojoj 
vili na Kuni: to je za Medovića bilo pravo uživanje, 
koje je kulminiralo, kad bi ga prijatelji obasuli hva¬ 
lom i pljeskali. 

Naši umjetnici se u Zagrebu sastajahu često u kavani 
»Z a g r e b« gdje su imali posebni stol. No njihovo omiljelo 
ročište bio je poznati Gašpićev »Dalmatinski Po¬ 
dru m«. Tamo su dolazili i mnogi daći, akademičari. Obra¬ 
dovani čašicom pravog dalmatinca znali bi se drugovi često 
razveseliti do ludila. Sa gazdom Gašpićem okorjelim prava- 
šem često bi se po domaću pošteno počupali i razvikali 
pa opet pomirili kao puljiški lupeži. Gašpić je od časa do 
časa udrio u deklamaciju »hrvatskih prava«, poput svih naših 
stekliša, pjevao je domoljubne pjesme, što bi obično ugle¬ 
dale svijetlo božje u božičnom prilogu žurnala »H r v a t- 
ž k o g Prava«. Taj krilati Pegasus nije nimalo ometao 
Gašpićev obrtnički posao: jovialni gazda je pokazivao u 
svome zvanju više smisla za velike nego za male brojke. 
To bi njegovo divno svojstvo preko reda izazvalo od pri¬ 
gode do prigode sakupljene idealiste-umjetnike, naročito 
Medovića koji je među kolegama prolazio kao tvrdica. On 
se u računu najmanje slagao sa okretnim Gašpićem i 
računanje bi svršilo sa svađom. Nadalje se Gašpić ljutio na 
Medovića, koji je predbacivao ironično domaćinu, da obna¬ 
vlja čudo u Kani Galilejskoj, patvarajući na svaki način 
dalmatinsko vino. 

Stari Ivan Rendić je bio neiscrpiv u šali. Jednom je 
grdno nasamario Medovića, da je ovaj u 40-oj godini počeo 
rasti. Medović je naime bio malena uzrasta. U Gašpića bi 
došao obligatno sa nekim drvenim štapom. Rendić bi svako 
veče izmakao časkom van sa Medovićevim štapom, pomalo 
rezuckao nožićem donji kraj štapine i neopazice je povratio 

na svoje mjesto. Kako je štap nevidljivo postajao sve kraći, 
dao je Medoviću iluziju, da pomalo raste. Iza nekoliko 
večeri izjavi svojim kolegama preko večere: 

»Bogareti, ne znate vi, da sam počeo opet rasti! Iz¬ 
vanredan fenomen! Što vam se čini?« 

Svi prasnuše u smijeh, pogotovo stari Rendić. Međo- 
vić se stao ljutiti i svoju tvrdnju stao dokazivati — štapom. 

— Okreni štap! — opazi napokon Rendić. Medović 
opazi, da je donji kraj štapa — rezan, dosjeti se jadu i 
sam se stao smijati vražjoj dosjetljivosti kipara Rendića. 

3. 

God. 1895. povede zagrebačke umjetnike pred¬ 
stojnik hrvatske vlade Kršnjavi jahtom Margi- 
tom na naučno putovanje u Italiju. Polazna točka 
bio je Bakar. Na brodu su osim Kršnjavija bila još 
dva činovnika. Vladinom jahtom su ravnala dva ka¬ 
petana. Jedan i drugi — nespretni. Za dlaku da ni- 
jesu potopili jahtu već na izlazu iz bakarske luke: 
parobrod nasrne na neku lađu sa tri osobe. Najprije 
su obašli hrvatsko primorje, okupali se u Crikvenici 
prije objeda, povratili se na Rijeku i odatle na večer 
otputovali u Mletke. Premda se je Medović više 
puta svraćao u taj grad čarobnih laguna, ipak nije 
mogao da sve razgleda. Tako sada sa svojim kole¬ 
gama u pratnji izvrsnog Cicerona Kršnjavija po¬ 
sjeti Palazzo Lubia sa važnim Tiepolovim 
afreskima, što mu je prije bilo nepoznato. Medović 
sa zadovoljstvom vidje opet Ravenu, o kojoj reče, 
da je premalo razgledati samo jednom. Iz Ravene 
uveče odjedriše put Dalmacije, pravcem na Vis. 

— Najednom se sjetim — bilježi Medović — da na 
brodu nema Bukovca. Tražim ga po čitavom brodu, a Bu¬ 
kovca nema pa nema. To me je zabrinulo. Verem se po 
palubi opet, da ga tražim. Kad u neke opazim na provi glavu 
Bukovčevu kako viri između užeta i nekamo gleda u morsku 
pučinu. 

— Galijote, što tu činiš, koliko ima da te ištem! 

Corpo di Bacco -— odvrati Bukovac — ili 
nijesi vidio, kakvi ono kapetani zapovijedaju na brodu? Ja 
imam doma ženu i djecu, koju želim opet vidjeti. Zato ovdje 
stojim na straži, da nas oni »sveci« gori ne potope! 

Zaludu sam zvao Bukovca, da se vrati i dođe k nama, 
nije me htio poslušati. Stojao je nepomičan i — zamišljen. 
Poznavao sam njegovo meko roditeljsko srce, pa sam ga 
pustio na miru. Išao sam onu noć mirno spavati znajući da 
Bukovac na provi (kljunu lađe) čuva stražu, misleći na 
svoju obitelj. 

Ustali smo sutradan ranije. Bili smo blizu obale prama 
Trogiru. Kapetani gledaju kartu i dogovaraju se, ne zna¬ 
jući točku Visa. Ne mogu da se snađu. Bukovac na provi 
sluša prepirku. Napokon ustane iz hrpe debelih užeta, okrene 
se, zamahne rukom i uzrujan zaviče: 

— Ljudi božji, eno vam Vis, gledajte ovako, ili ste 
ćoravi! — I zbilja — Vis. je izgledao kao sitan oblačić u 
daljini. Oni kanda nijesu bili uvjereni, ali poslušaše Bukovca 
i upraviše krmilo prama onom oblačiću — i pred samo 
podne smo bili pred divnom morskom špiljom, po imenu 
B i š e v o. Tu se brod usidrio. 

More glatko kao zrcalo. Na njemu se odrazuju strme 
morske hridi pozlaćene od sunca. Nema na moru slikovitijeg 
prizora. Ova prekrasna morska špilja ima oblik polukruga, 
okrenuta prama podnevu, sa dva otvora, jedan nad morem, 
kuda se ulazi, a drugi udaljen od ulaza oko 60 m. oko 1 m. 


pod morskom razinom. Kad na ovaj otvor sunce upre, 
čitava se špilja pretvori u neopisiv, čaroban kraj. 

Svi se u špilji kupaju osim mene. Ostao sam izvan 
mora, da motrim i divim se ovim prizorima. Tjelesa, što 
se kupaju pričinjaju se kao najsjajnije žive perle, a plohe 
tijela nad razinom morskom kao silhuete obrisane tamnim 
različitim bojama. Mjehuri, kaplje, mlazovi, što se dizahu 
nad plivačima jesu kao živo zrnje bisera što se po moru 
sigraju u raznim bojama. U jednu riječ gledam raskošne 
nijanse najblistavijih boja kako na dragocjenim školjkama 
lepršaju, trepere u tom boravištu čarobnjaka, danaja, ne- 
reiđa, tritona, vila, koje kanda su se prestrašile našim 
dolaskom, pa utekle nekamo u dubinu i na kraj čudnovate 
pećine. Ostavili smo ugodno iznenađeni ovu morsku špilju, 



r. PIERRE LAURENS: SIN 

(Pariški Salon 1927.) 

koja što se tiče efekta svijetla valjda nema para na svi¬ 
jetu. — »Modra špilja u Capriju kod Napulja, razvikana 
toliko po svijetu, mnogo zaostaje za ovom našom špiljom 
na Biševu« — reče Oton Iveković. Sav se naš razgovor na 
povratku odnosio na krasnu špilju Biševo. 

Ostavivši Biševo, putnici pohodiše grad Vis, da 
vide spomenik palih junaka Hrvata u glasovitoj po¬ 
morskoj bitci god. 1866. pod zapovjedništvom kon- 
treadmirala Tegethofa. Vidješe i tragove talijanskog 
bombardiranja. Iz Visa krenuše u Split. Tu se naš 
Medović iskrcao i drugim parobrodom nastavio pu¬ 
tovanje put Pelješca. U rodnom kraju sprovede 
Medović nekoliko dana te se vrati opet u Zagreb. 

(Nastavit će se.) 

KNJIŽEVNI 

ZAPISCI DIJAKA BOŽIDARA. 

Od one neobično zanimljive generacije, koju je još 
u najnestalnijim godinama rane mladosti — upravo djetinj¬ 
stvu • — ščepao prepasni vrtlog rata i zanio daleko od 
snivanih putova i očekivanih radosti života, jedan je od naj¬ 
zanimljivijih g. Božidar Kovačević. Srbija sa svojom u borbi 
za oslobođenje opravdanom afirmacijom rata nije bila po¬ 
desno tlo za razvijanje ekspresionizma s njegovom eksplo¬ 
zivnom atmosferom i revolucionarnim metodama. Krleža, 
Krklec, Crnjanski i dr., sve su to »priječani«, koji su rasli 
u atmosferi ropstva i proživljavali najteže časove na tlu ne¬ 
zadovoljstva. Reakcija je na to divlji sverazorni gest, koji 
u svom očaju često nadilazi cilj i zato mora u mnogo čemu 
da ga promaši. Ali su njegovi razmasi zato veličajni i krug 



njegova talasanja prelazi u svesvjetske daljine. Dok je g. 
Krleža s »Panom« preludirao ratnoj »Hrvatskoj rapsodiji«, 
u Srbiji je živjela generacija modernih dekadenata, koje je 
doduše izgrizalo mrtvilo nejunačkog pokoljenja, ali nisu 
trebali da tresu lancima. Onda je došao sjaj ratne epopeje 
uza sve peripetije stradanja po bojištima i u izagnanstvu. 
Oružani heroizam uvijek donosi snažne poze, koje sjećaju 
na klasičnu dramu i na akademizam klasičnog kiparstva. 
Tragično naličje svega toga tiče se tek pojedinca, njegova 
silom otetog djetinjstva, rastrgane mladosti, propalih sanja, 
izgubljenih godina, svega što je otišlo u nepovrat, a da nije 
imalo vremena ni da se rodi. Zato je njegov izražaj viši 
intiman, manje bučan, i ako uza sve to nije m^nje potresan. 
Čitajući prvu zbirku Kovačevićevih pjesama, »Alfe mojih 
duša«, izašlu još g. 1922., čovjek osjeća svu tragičnu fantastič- 
nost toga »Grada bez cilja« sa svim njegovim skeptičnim bi¬ 
zarnostima i sumorno-blaziranim cinizmima, ali ipak na dnu 
svega toga i jače od svega toga uzbuđuje vas neposrednost 
nedosanjane mladosti, ono nešto neobično vedro i ljupko 
kao neizbrisivi trag rano presječenog djetinjstva, koje kao 
da u toj silom probuđenoj duši nastavlja svoj život uz i 
protiv svega ostaloga, premda mu je ono možda i toliko 
oprečno. Zato se, moram iskreno kazati, mene više doimaju 


PREGLED 

»Alfe mojih duša« kao nešto izvorno i lično i naročito ka¬ 
rakteristično, nego onaj izbor, koji je kao »Poezija Boži- 
dara Kovačevića« 1 izišao završujući jednu književnu, a kako 
se čini i životnu epohu svoga autora. »Alfe« su — kao do¬ 
bar odgovor svomu imenu — ne počeci u smislu početničke 
nespretnosti i nesamostalnosti, već intonacije jednoga ži¬ 
vota, krepko udareni akordi, koji će još dugo zvučiti, i po 
kojima će se morati skladati oni kasniji, ako ne će da stvore 
disharmoniju. »Poezija« je naprotiv knjiga čovjeka, koji je 
stekao priznanje i položaj, koji je svijestan snage, pa se 
njom katkad i poigrava, dajući pri tom i ponešto nejednake 
vrednote. To jest, što se tiče tehničke izrađenosti i verbalne 
glatkoće, nikada nema zapreke; g. Kovačević je kao versifi- 
kator kristalno bistar, u f^azi jasan i gibljiv, u dikciji lak i 
suptilan. Ali baš te prednosti znaju biti uzrokom površne 
virtuoznosti: da čovjek govori više radi pjesme, radi knji¬ 
ževnosti, nego radi onoga najdubljega, što pokreće pje¬ 
smom i životom. Sadržajno se, po onom što sam uvodno 
rekao, pokatkad pričinja, kao da je ova poezija preskočila 
rat: ista ona dekadentna, sumorno-resignovana presićenost 
života i svijeta, užitka i boli, skeptična besmislenost svega, 
besciljna čežnja za nečim, čega nema, čudna mješavina uzvi¬ 
šene produhovljenosti s cinizmom neobuzdane sensualnosti. 
Razlika je, osim tehničke prednosti u glađoj i uvjerljivijoj 
versifikaciji i dikciji, u prvom redu u jačim oprekama, u snaž¬ 
nijim kontrastima jednoga i drugoga, u onoj djetinjoj pro¬ 
stodušnosti i neposrednoj iskrenosti u gledanju vlastite 
duše i svijeta, prema mondenoj blaziranosti spoljašnje povr¬ 
šine. Ako se g. Boško Novaković u svojoj studiji o poeziji 
g. Božidara Kovačevića 2 povodom njegovih pjesama sjeća 
Branka Radičevića, to je nesumnjivo poradi ovih njezinih 
osebina, i one ga — usuprot zastupnicima predratne mo¬ 
derne lirike — toliko približavaju narodnoj poeziji. U tom 
je ono naročito nešto, što kako kaže g. Novaković, »uzbu¬ 
đuje svojom prisnom osećajnošću, toplinom, iskrenošću«. U 
tom je »ono nešto treperavo, kao kad sunce rujevom sve- 
tlošću pozlati vrhunce i oni planu u prigušenom požaru«. 

Ali književna reakcija na predratnu dekadentnu lite¬ 
raturu počela je na tlu Srbije, tek kad su se slegli žestoko 
uzbibani valovi rata. U jednu je ruku ona, s »Putovima«, 
»Svedočanstvima« i dr. na čelu, čisto intelektualni pokret za 
novim umjetničkim izražavanjem u vezi sa već gotovim smje¬ 
rovima inozemstva (surrealizam, dadaizam i dr.), te lebdi 
iznad života kao neki fantom bez prave veze s njim; u 
drugu je ruku ona organski izražaj nove situacije, koji se 
kristalizuje sa samom tom situacijom, te nastoji tek da 
nađe svoje pravo mjesto u životu, svijestan, da ga ono 
s pravom i pripada. G. Božidar Kovačević bez sumnje je je¬ 
dan od dosad najjačih predstavnika ovog novog književnog 
nastojanja; on je, u različitim navratima, i izvan okvira 
poezije umio da dade izražaja težnji, da cio naš javni život, 
a s njim u vezi i književnost, imaju da prožmu nove misli i 
nove orijentacije, neko realno snalaženje s problemima, ko¬ 
jima smo postali središtem u politici, u socijalnom i eko- 


1 Poezija Božidara Kovačevića, Beograd 1926. S. B. 
Cvijanović. 

2 Boško Novaković, Poezija Božidara Kovačevića, 
»Volja«, Beograd II. 2. (kolovoz 1927.). 

nomskom životu, u književnom i intelektualnom radu. 3 Misli 
g-. Kovačevića o Jugoslavenstvu i Srpstvu, o vjeri i vjerama, 
o narodu i tradiciji, o ulozi naše kulture i o zadacima naše 
sadašnjosti karakteristični su dokumenti jedne nove epohe, 
koja se stvara bez bučnih eksplozija i bez revolucionarnih 
efekata. U općem se životu ovih najposljednjih godina opaža 
sve veće ustaljenje i normalizacija, a u našoj književnosti 
neko razvedrivanje pravcem prema oslobađanju od ekstra¬ 
vagancija i nastranosti na korist veće jasnoće, staloženosti 
i smirenosti; ali te su pojave često više odraz opće svjetske 
konstelacije, možda i simptomi premorenosti i iscrpenosti. 
Ovdje je to naprotiv svijestan rad, koji ide u dubinu i zato 
crpe i jače plodove. »Zapisci dijaka Božidara« i »Ljubavne 
pesine dijaka Božidara«, koje je u dva navrata objavila beo¬ 
gradska »Volja« (u ožujku i lipnju o. g.) dokumenti su ne¬ 
čega novog u poeziji, nečega što nije samo književnost i 
što se hrani najdubljim korijenjem čitave naše epohe. Pje¬ 
snik je »dijak Božidar« potomak svojih pređa: 

»Ko kaluđeri crni ii’ ratari 
preci su moji od vremena stari’ 
živeli u tom kraju usamljenom; 
između brda stisnuti i neba 
jedni orahu zemlju radi hleba, 
a drugi nebo mišlju uzburkanom.« (II.) 

I iz toga je, kao divna sinteza ovih dvaju simbolskih poziva 
— jednoga za nebo, a drugoga za zemlju, — niknuo jedan 
naročit pošao njegovih pređa: 

sa vrha toga preci su mi lomili 
Nemanji onaj mramor beli, ravni 
koji nikada ne će da potavni, 
i od koga su dom večiti zdomili 
zidari s mora i sebri roda moga 
da u njoj moli sva Srbija Boga. (III.) 

1 tako, snagom duhovnog atavizma, danas, kada treba da 
se dižu novi hramovi kao simbol novoga vremena, g. Kova- 
čević osjeća u svojim žilama kucaj srca svojih davnih pređa, 
i » ... sudbina bića moga sad je laka; ja postah smerni dijak 
Studenice, što pred ćivotom kralja pada niče...« (XII.) So¬ 
cijalna svijest i moć tradicije redovno se nerazdruživo vežu 
tako, da je jedno neminovni put k drugomu. Osjećaj za tra¬ 
diciju kod g. Kovačevića nije ona prazna teatralika mačeva, 
šljemova i viteške fantastike ili nezasitnog odsijecanja tur¬ 
skih glava ili beskrajne opijenosti Dušanovom slavom, nego 
vrelo predanje rođenoj grudi, od koje si potekao, skromno 
spoznan je, da su oni »neznani junaci« domaćeg ognjišta bili 
možda veći od tebe u svom pregaranju za djedovski dom. 
A takvo je spoznanje uvijek lijek od gordog izdizanja nad 
druge i nad samoga sebe, od bolesnog modernog individua- 
lističkog intelektualizma. I zato taj malo čudni »dijak Boži¬ 
dar« u modernom ruhu, koji, kako kaže, »dvadeset šćerda 
ljeta« idući sumornom »Gradu bez cilja«, tražeći da pronikne 
»tajne svijeta« i očajavajući već na tom mučnom putu (»i 
čini mi se da nikada ne ću poznati tajne; ni kad smrtnu sveću 
umetnu među moje hladne prste«), prelijevajući u svojim 
zapiscima svoju dušu u ona stara vremena i u krug svojih 
pređa, dolazi do karakterističnog zaključka: 


3 Sr. o tom, Reč i slika, veljača 1927.: U razgovoru sa 
g. Božidarom Kovačevićem, od g. Branimira ćosića; osim 
toga napomene samoga g. Kovačevića u »Volji« II., knj. II. 
br. 3. (ožujak 1927.) str. 233. prilikom štampanja »Zapisaka 
dijaka Božidara«. 


... osećam da svi ništi ljudi, - 

kod kojih miso nikada ne bludi, 

imaju pravo kad se smerno krste. (VIII.) 

Ono, što je dosad »dijak Božidar« dao na svom no¬ 
vom putu, tek su dva mala ciklusa pjesama, ali je bez sum¬ 
nje ono, što je u njima dano, ličnije i snažnije, izvornije i 
supstancijalnije od čitavih svezaka drugih pjesama. A od 
tih zapisaka jedan je od najkarakterističnijih i najljepših 
ovaj: 

Jer još mirišu getsimanske ruže 
i galilejsko vino još opaja 
i ne krijem ti, moj neverni druže, 
da Hristos mene privlači istija, 
i ma da grešan, i ma da mi kruže 
po mladoj krvi žudnje, evo i ja 
priklanjam glavu, dok mi usne tuže 
po drevnom ritmu djedovskih biblija: 

Gospode, koji iz dubina tajni’ 
propale duše moje usta moćno 
i san mi razbi u nevreme noćno 
i pokaza mi zvezdani svod sjajni, 
usliši glas moj bezumni, očajni: 
izvedi mene na tvoj put beskrajni... 

(Zapisci dijaka Božidara, IX.) 

Ljubomir Maraković. 

JOVAN HRANILOVIĆ. 

(Nastavak). 

Smrt. 

Ta posljednja faza njegove poezije lijepo je ilustri¬ 
rana u zbirkama: »Podunavčice«, »Jesenčice« i »U pred¬ 
večerje«. 

»Podunavčice« 8 počinju »Proljetnom elegijom«, 
punom osjećaja, koji su se rodili u njegovoj pjesničkoj duši, 
kad je kraj Dunava promatrao majku prirodu u vrijeme ras- 
cvjetalog proljeća, u vrijeme, kad »sva miriše okolina odi- 
sajem slatkog cvijeća.« I taj novi život, kojim je priroda 
počela opet da živi, sjeća ga na njegove prošle dane i tog 
časa u srcu mu počinje da titra neka sentimentalna žica, 
koja ga čini pesimistički raspoloženim; i on vidi u duši, 
kako mu životna svijeća dogorijeva. 1 zvono je već sali¬ 
veno, pjeva dalje »što će u grob da me prati.« Ali ipak 

»Mirno čekam i taj danak, 

Kad i na me red će doći, 

Da zaplovim put vječnosti 
Kroz oblake vječne noći.« 

I sve će se svojim putem opet razvijati dalje 
»I život će teći dalje 
Kroz valovlje vječnih mijena 
Svjetove će stvarat nove 
Nove ljude i vremena.« 

I pogled na mutnu Dunav-vodu budi u njemu uspo¬ 
menu na ona davna — davna rimska vremena. 

Pjeva i o zelenoj gorici, što je tamo preko Dunav- 
vode ovjenčala fruškogorske obronke; i o ptičicama, koje 
veselo skakutajući i lijećući s grane na granu bezbrižno 
pjevaju. 


8 Zbirka (III.) od 12 pjesama, štampana 1907. u »Kolu 
Matice Hrvatske«. 

Pjesnik odlazi u idilu svoje drage gore i ondje u gori- 
činu hladu njegovo srce, koje »prepuno je jada« nalazi 
utjehe. A kako i ne bi bilo bolno to srce, 

»Kada gleda, što se 
Na tom svijetu zbiva, 

Kako silnik lanci 
Istinu okiva.« 

Pravda je potlačena, ljudi postadoše zvijeri 
»Slabijemu jači 
Pritisnuo grudi, 

Ko da nismo braća, 

Ko da nismo ljudi.« 

A ti si, goro hladna, pjeva dalje Hranilović, uvijek 
puna neke tišine; u tebi nema laži, nema zlobe »i ja zato 
ljubim tvoju zelen dragu.« Ali pjesnikovo srce još uvijek 
trpi — sudbina ga domovine boli 

»Kroz plač gleda tuđinstva u moru 
I taj otok, gdjeno tone mali 
Zadnji izdah hrvatske nam riječi 
Njegovi gdje progutaše vali.« 

Jedino san mu još katkad ublaži boli, kao onda, kad 
je ono snivao, da se rasvijetlila čitava zemlja, sva skrovišta 
— sve je bilo suncem obasjano. Osvijetljena bijaše i tira- 
nova duša, iz koje je poletjelo toliko strašnih osnova i 
radi koje je zavapilo more bijednih mučenika. 

Eto! sada ga savjest peče — strah se neki krije u dnu 
njegove tiranske duše, ali ipak 

»Očajničke nove smišlja muke, 

Da i vapaj u krvi uguši.« 

Ali ne uspijeva; 

U rasulu svi mu leže snovi, 

Prelila se čaša ustrpljenja, 

Lav se budi, pucaju okovi. 

Pokidane sve mreže spletkarstva, 

Raskrinkani podli uhodari, 

Oboreni lažljivi idoli. 

Pokopani narodni grobari. 

Iz daljine kroz gore i doli, 

Ori pjesma narodnoga slavlja; — 

To na grobu nepravde i sile 
Novo doba narod nam pozdravlja. 

Ali poslije svega toga misli mu lete preko groba — 
na tlo drugog svijeta, na grudi pokojnih prijatelja u žarki 
njihov zagrljaj; i sav sretan šapće: 

»Pa kad dođe vrijeme, da i ja doplovim 
Na života rijeci u vječnosti more, 

Veselo će moja poletjeti duša 
U drugova mojih onosvjetske dvore. 

Tamo više ništa rastavit nas ne će, 

Prestati će jadi, nestat uzdisanja, 

Oko vrela vječne istine i pravde 
Pjevat ćemo himnu vječnog drugovanja.« 

Uz tople i milozvučne opise prirode, uz sentimentalne 
osjećaje, uz pesimistička raspoloženja Hranilović je zadro u 
»Podunavčicama« i u socijalni život ljudi. On pjeva ovdje o 
socijalističkim pokretima radništva (»Prvoga svibnja«). Ti 
ljudi traže pravicu, a mi, kaže dalje, budimo ljudi, pa 

»Ajdmo im na susret, — budimo im braća, 

Vodimo ih putem, što no k sreći vodi, — 


Pružimo im ruke, neka s nama pođu 
U budućnost bolju, k svijetlu i slobodi.« 
i to, što prije, 

»Dok ne stanu drhtat osovine svijeta, 

Dok ne stigne avet, što se približava.« 

»J e s e n č i c e.« 9 Malo prije smo vidjeli, kako je pje¬ 
snik u »Podunavčicama« zadro u treći problem svoje poezije, 
a u ovoj zbirci to se još većma opaža. »Jesenčice« jedin¬ 
stveno uzete upravo su oda smrti i onome životu, koji po¬ 
činje iza posljednjega zemskog trenutka. 

Zbirka počinje pjesmom »Pada lišće.« To su nježni 
dojmovi, koji nastadoše u jesensko doba, kad pada uvelo 
lišće, a vjetar mu pjeva pjesmu uspavanku. Tad i 

»Vene cvijeće, — sanak sklapa 
Umorne mu trepavice, 

Zadnji miris kao suza 
Toči se niz blijedo lice.« 

U tim časovima, kad dušu obuzimlju dojmovi po- 
sljednih uzdaha prirode, koja umire, pjesniku pada 11 a um 
njegov teški život. Misli mu lete na grobove prijatelja, 
dušom mu struji val uspomene na ono, što je već davno 
prošlo. Uz tužnu sjetu osjeća i gleda, kako 

»Pada lišće, —* vene cvijeće, 

I dani su sve to kraći — 

Put do groba sve je bliži, — 

— Skoro će i sunce zaći.« 

Doći će posljednji trenutak, doći će ona, koja moć¬ 
nom svojom rukom ruši i stara i mlada i bogata i siromašna. 
»Ah doći će, — sigurno će doći 
Zadnji danak zemskog nam života: 

II’ ko blagi neprobudni sanak, 

11’ u pratnji samrtnih strahota, — 

II’ ko sjevak zvježđanoga krijesa 
Kad u krilo svemira uranja, 

II’ ko žarko željeni svršetak 
Teške patnje duga bolovanja.« 

Promatrajući tu vječnu prirodu i sklad, koji u njoj 
vlada Hranilović kaže u pjesmi »Bez vjere«, da ima i tako¬ 
vih ljudi, koji svojim umovanjem zaključuju, da ne postoji 
ono svemoguće Biće, koje zovemo Bogom. Ali, kaže pjesnik 
dalje, i tim ljudima, koji tako govore, doći će posljednji 
trenutak, kad će na garištu njihova realnoga života svanuti 
novi — vječni život; onaj život, u koji oni nijesu vjerovali. 

Kroz sve te »Jesenčice«-pjesme struji neka čudna 
sjeta; kroz njih kao da se provlači poput svijetle niti pjesni¬ 
kova tuga, što i on mora da ostavi taj lijepi svijet, koji u 
sebi nosi toliko čara, — toliko ljepote. 

I u tom tužnom raspoloženju on ipak dovikuje toj 
moći, koja će za koji dan, da ga rastavi od svih čara i lje¬ 
pota te skladne prirode: »Pa nek dođe, — kad joj volja!« — 
Časkom i opet žali, što će skoro umrijeti, ali kad dovede 
sebi u svijest ljudsku dušu, i kad u njoj opazi onaj kobni 
izvor zlobe, onda mu nije žao umrijeti; smrt mu tada nije 
strašna, jer ga jedino ona može da odvede 
»Daleko od svake raskoši i sjaja«, 
jer jedino ona može da ga sklone na ono sveto mjesto, 

9 Devet pjesama te zbirke štampano je 1908. u »Kolu 
Matice Hrvatske«, a pet pjesama nalazi se u rukopisnoj 
zbirci pjesnikovoj. 

»Kud zavisti zlobne ne dopiru krila, 

Gdje je ljubav svoje čadorje razvila; 

Gdje miriši duša kano gorsko cvijeće 
Kud trulež svijeta nikad doprijet’ ne će.« 

U pjesmi »Excelsior« pjeva pjesnik o čovjeku, koji 
mu se tuži, da mu više život nije mio, jer, kaže, ostaviše 
me svi moji ideali. Upoznao sam ljude u dušu i radi toga 
najrađe bih da im se uklonim. Ali pjesnik mu savjetuje, da 
se ogleda oko sebe, pa će vidjeti, da 

Jošte ima ljubavi i nade, 

Jošter život i cvjeta i vrije. 

Pođi, čovječe, u život, ali u svoj život i radi; budi svoj i ne 
obaziri se na ljude i na njihov sud. Pođi — pođi, vođen 
radom — u carstvo ideala 

»K vrelu vječne besmrtne ljepote, 

Pa nek zuje ose i komarči, 

Do tog visa zuj im doprijet ne će.« 

»Napred samo sve više i dalje 
Iz nizine, iz zemaljskog pakla, 

Iz tog gliba sebičnosti hladne 
U visine čistih ideala!« 

U pjesniku sve se više potencira ljubav prema pri¬ 
rodi, on kao da je sada istom, u jesen svoga života, počinje 
da razumijeva, jer kaže 

»Silnih knjiga mrtva slova, 

Pokoja mi dat ne mogu, 

Živa knjiga prirodina 
Zanosi mi dušu k Bogu.« 

»Jesenčice« su ispjevane sigurno prije balkanskoga 
i svjetskog rata, ali već i u njima pjesnik nagovješta nešto 
stiašna, što može da bude indentično samo onoj strašnoj 
oluji na početku XX. vijeka, koja je prohujala cijelim svi¬ 
jetom pjevajući svoj zlokobni requiem aeternam. 

Što 1’ to, Bože, na zemlju se sprema? 

Da 1’ joj puca osovina stara? 

Vidim neke zlokobnice sjenke 
Pred provalom vulkanskog požara.« 10 

»U predvečerje« 11 posljednja je zbirka Hranilo- 
vićevih pjesama. Iz naslova vidi se, da je pjesnik naslućivao 
već vrlo skori svršetak. 

I zaista je ta zbirka nastala u predvečerje njegova 
života. Sijedi pjesnik »uspinjuć se strminom života« pribli¬ 
žava se posljednjoj svojoj meti. Daleko pod njim ostadoše 
njegovi prošli dani. I poput jeke iz dalekih krajeva dopire 
mu do uha onaj mladenački šapat njegova srca u divnoj 
proljetnoj noći, kad je obuzet Anđelkinom ljepotom na 
njezinim grudima, u ljubavnom zagrljaju šaptao: 

»Reci, dušo! — vrijeme hiti 
Prolazni su čari 
Reci, dok smo i ja i ti 
Srcu gospodari.« 

Blaženo je to mladenačko doba nestalo poput sna. 
Na krilu vremena, eto ga, sijeda i pognuta starca u tuđim 


10 Da budućnost nešto strašna krije, navijestio je Hra- 
nilović već u pjesmi »Doskora će možda« (»Izabrane pjesme« 
— M. H. 1893.). 

11 Zbirka je od 16 pjesama štampanih djelomice u 
»Vijencu«, 


nepoznatim krajevima; pred njim cvijet do -cvijeta spušte¬ 
nih osušenih glavica, koje milo, ali tužno obasjavaju blijedi 
traci jesenske mjesečine. I starac pjesnik pita se: 

»Je 1 to cvijeće poniklo na grobu 
Mojih davno pokopanih nada?« 

Pitanje!... Ali odgovora nema!... Tišina... i pje¬ 
snikovo je srce zadrhtalo; neka čudna slutnja-obuzela mu 
dušu. Ali i opet trgla ga iz toga starog snatrenja njegova 
vila pjesnikinja; šapnula mu riječi utjehe i on već kliče: 

»Što je, da je, — ništa se ne bojim, 

Jer u svemoć vjerujem ljubavi, 

Jer vjerujem: istina i pravda, 

Da za grobom vječno slavlje slavi.« 

Koliko nam je toga imao još reći u predvečerje svoga 
života!? Ali ne samo nama pojedincima, nego i čitavom na¬ 
šem naiodu. Čitav hrvatski narod 1 ’ podsjeća na slavne dane 
narodne prošlosti, a i na one krvave dane, kad je naš narod 
u krvi i plamenu branio onu svetu grudu zemlje, koju nam 
namriješe naši djedovi. Hrvatski narode, govorilo je njegovo 
pjesničko srce: 

»Oko nas su silniji i jači 
Izginuli u vijekova tmini, 

A nas evo do današnjeg dana 
U toj miloj našoj otačbini. 

Bijedni, mili, hrvatski moj rode, 

Ne daj dušu da ti očaj hvata 
Digni glavu, ustraj i ne kloni 
Doć će sunce i na tvoja vrata.« 

Svanut će dani novog doba 
»I doći će ljudi novi 
Vratit će se carstvo mira 
Lice zemlji da obnovi.« 

Prestat će strašna oluja, prestat će prolijevanje ljudske 
krvi, ugasnut će plamen ljudske mržnje; nestat će bijede, a 
i razvalina i povratit će se ono staro drago doba. 

Nanovo oživjela ljubav povijat će teške rane; brat će 
tražit brata i pružit će si krvave desnice. 

Mili rode moj hrvatski, 

I nad tebe red će doći, 

Sunašce će sinut tvoje 
Iza duge tamne noći.« 

»Tek ne kloni, ustraj vjerno 
Do svršetka ljutog boja, 

U njegovu ishodu je 
Budućnost i sreća tvoja; 

A iz krvi djece tvoje, 

Na bojištu što su pala 
Prosjat će ti ljepši dani, 

Uskrs tvojih ideala.« 

I svanulo je to naviješteno novo doba i dođoše novi 
ljudi i granulo je novo sunce, ali, kaže pjesnik: 

»Sve se bojim u tom suncu 
Ni topline nema.« 

Ne stišću se bratske ruke, ne liju se suze radosnice 
nad svršetkom grozne tragedije. To nijesu oni novi ljudi, 
to je 


12 U pjesmi »Hrvatskom narodu«, 

»Čudno neko pokoljenje 
Bez cilja i puta 
Po bespuću u bescilje 
Posrče i luta« 

Ovi novi ljudi ne će nas dovest u carstvo mira; ta ovo novo 
sunce ne grije 

»Vratimo se k našem suncu, 

Nek nas ono grije 

Pod njim nam je ipak ljepše, 

Bolje i toplije.« 

Ali starog sunca više nema, niti starih vremena, a 
svijetom, gle, gmižu ljudi kao zmije; čeličnom uvjerenju i 
značaju jedva da traga nađeš, i ako ga nađeš, znaj, to je 
ostatak iz boljih vremena; i plemenitom zanosu ni traga, 
a da se prijatelj za tebe žrtvuje, to još samo u uspomeni 
živi. 

»Kuda, kamo hrli ovo pokoljenje, 

Bez vjere i nade i bez ideala?« 

Ni domovina nije im sveta; gle, ni poklad onaj sveti, što je 
natopljen krvlju naših djedova nije im svet 

O! nedajmo dirat u taj poklad sveti, 

U to vrelo žića, da se otrov lije 
I budimo za njeg pripravni umrijeti, 

Jer bez njega i nas bolje da i nije 13 . 

Time bismo završili razmatranje i ovoga trećeg pro¬ 
blema, koji je gotovo dominantan u Hranilovićevoj poeziji. 

Smrt je posljednja tema našega realnog bivstvovanja, 
posljednja pojmovna stanica, s koje se odlazi »k vječnoj 
sigurnosti, — k dobru miru«; ona je sjena, koja prati naše 
realno »ja« od kolijevke pa do groba. Ona je to isto i u 
Hranilovićevoj poeziji. Ona potencirano raste javljajući se 
najprije kao uzdah na ljudsku sudbinu; 

»Tužni svijete! reci, što si, 

Neg’ dolina suza, jada?« 14 

A zatim sve snažnije raste praćena pesimizmom sve 
do prave pjesnikove smrti. 

Kad bismo ovaj treći problem posve osamili, onda 
bismo dobili Hranilovićevu sentencu o smrti, koja bi u mno¬ 
gome sličila Grlovićevoj: »Ne boj se smrti, ona izravnjuje 
sve razlike i nepravde života, liječi sve jade i nevolje, nosi 
svima žuđeno oslobođenje.« (»Pedantne slike« — Smrt.) 
(Svršit će se.) Mato Božičević. 

JOŠ JEDNA ANTOLOGIJA. 

Ovo u jednu riječ i nije antologija; nju je g. Pavlović 
u glavnom namijenio školi, učenicima, te po svom sastavu 
ne odgovara onomu što je 011 sigurno i dobronamjerno htio 
da postigne. Sav ovaj izbor — po napomeni sastavljača — 
učinjen je 1917. god. u Nizzi, gdje je on bio nastavnik pri- 
bjeglim srpskim đacima; možda je bio dobar za to vrijeme, 
štaviše pohvalan, ali danas se je moglo poći malo dalje i 
sa sasvim drukčijom metodom. G. je Pavlović morao da 
popravi ono što on kaže da nije u početku mogao da učini 
upravo sada kad poslije deset godina izdaje ovu anto¬ 
logiju. Bolje rečeno ovo je pregled naše lirike, pretežno srp- 

13 Bit će, da pod tim pokladom misli narodnu histo¬ 
riju, koju negira modernizam. 

14 »Pjesme .predsmrtnice« IV. 

1 Antologija. Prvi deo: Pesništvo, sastavio Mili- 
voje Pavlović. Beograd. 1927. 


ske, koji za đake srednjih škola može da bude nepotpun. 
Ako je pisac izdao ovu knjigu na poticaj g. J. Prodanovića, 
onda je mogao barem da usvoji mišljenja istog gospodina, 
koji u predgovoru lijepo naglašava: 

»Školske Antologije nemaju jedino za cilj vaspitanje 
ukusa i razvijanje estetičkih osećanja. Dalje: »U školsku 
antologiju moraju ući pesme svih pesnika o kojima se, 
prema školskom programu, predaje u školi« i »G. Pavlović 
morao se je rukovoditi ovim obzirima, kad je radio Anto¬ 
logije namenjene školi«. — Dobro, — mi možemo na sve 
ovo da pristanemo, ali onda moraju i programi škole da 
budu sastavljeni od onih koji su kompetentni za to. Po¬ 
kušaj je g. Pavlovića mogao da bude sasvim povoljan, da 
je on pokušao da zbilja dade jednu školsku antologiju, 
koja bi mogla da održi i jaču estetsku kritiku. Ovako je 
pokušaj skoro neuspio. U svom članku u istoj knjizi »O 
novoj našoj poeziji« on vrlo uspjelo rezimira čitav jedan 
vijek lirike, ali griješi, kad tu i ne spominje uza sva mo¬ 
guća imena ime Kranjčevića, Tresića i Šenoe i mnogih dru¬ 
gih. štaviše on Vladimira Nazora postavlja među mlađe 
kao što su Korolija i Šibe Miličić. 

Pregledamo li sadržaj, opažamo, kako je mnogo toga 
prenatrpano, skoro preživjelo i sasvim nepotrebno bilo da 
se štampa. Da se je malo manje pjesama tiskalo Njego- 
ševih, Ljubomira Nenadovića, Zmaja, Jov. Ilica, Šapčanina, 
Dučića i dr. mogla se je tiskati po koja pjesma Kranjče¬ 
vića, Šenoe i t. d. Dakle antologija je izrađena jedno¬ 
strano. Ako je već bila opredijeljena za škole, onda je tre¬ 
balo zbilja učiniti bolji izbor, jer u antologiju za škole 
mogu da uđu i neki slovenski pjesnici. Ne znamo, čemu 
g. Pavlović nije izmijenio svoj ratni nacrt Antoiogije sada 
1927.; kad je mogao vrlo lagano da taj iz 1917. slobodno 
ostavi u ladici svoga stola. 

Kad je već našao izdavača, g. je Pavlović mogao, jer 
pozitivno znam da je spreman, učiniti nešto boljega za 
omladinu, koju on već toliko godina obrazuje i vodi. 

Jednostranost i nepotpunost nam smeta i mnogo 
škodi. Sigurno se nadamo, da je II. dio antologije: Proza, 
mnogo bolji, a to će ujedno biti i prvi pokušaj, da se kod 
nas nešto iz te vrsti izda. Ton Smerdel. 

SNOVI. 

Ovo je prva knjiga g. Momčila Selesković a 1 , 
ali ona nije početnička, ona je u pravom smislu knjiga, 
koja je napisana ozbiljno, i koja je bila dugo vremena 
podvrgnuta autokritici. Ozbiljno napisana — to za mene 
znači, da je napisana s uvjerenjem, da će druge uvjeriti, 
da im se ne samo svidi nego i da im dade dobro mišljenje 
o samom piscu. G. Selesković je poznat kod nas po svojim 
člancima iz moderne njemačke književnosti, a saradnik je 
i jedne ugledne njemačke revije. Moguće je upravo ova 
knjiga dala u sintezi sav nemir naših liričara; moguće je 
ona za neko vrijeme riješila pitanje slobodnog stiha i dala 
pravo ogledalo istinite inspiracije i fantazije. Autor se je 
pozabavio najvećim pitanjima čovječanstva i nije postao 
banalan. — On vam u obliku maksima, aforizama, paradoksa 
i alegoričnih pjesmica u prozi daje laki ugođaj nervoze 
modernog intelektualca. — II. dio knjige »O smrti« upravo 
je precizan. Autor je posvuda lagan , bez poze. On je sva¬ 
kako uspio da nam u ovoj knjizi dade primjer dobre i mi¬ 
saone proze. Čini vam se, dok je čitate, da vas podsjećaju 


1 M Selesković, Snovi, Veliki Bečkerek, 1927, 

kratke izreke na japanske pjesmice »tsunkas«, mnoge su 
vam stavke drage ko stavke iz pjesničkih djela Tagora. 
Svakako je g. Selesković napisao jednu dobru knjigu, a to 
znači mnogo. On je prvi poslije Božidara Kneževića dao 
nešto pjesničko-filozofsko u književnosti. Iako VI. dio o 
Bogu imade mnogo nelogičnosti, on ga popravlja zadnjim 
dijelom »Ecce homo«. Kao što je jak u aforizmima (n pr. 
str. 35.—[61.]). 

Samo dete može beskrajno da voli. 

Ljubav odraslog je protkana mržnjom ko čilim ša¬ 
rama. <— . 

Tako je i u nekim »tsunkas« pjesmicama lijep u 
izražaju: 

(n. pr. str. 124. — Svet) 

»Kad sam hteo da obgrlim svet, on me je razapeo 
daljinom svojom«. Ton Smerdel. 

FORSYTE SAGA 1 NJENI NASTAVCI. 

Slaveći nedavno svoju šezdesetu godišnjicu, John 
Galsworthy je potvrdio onu naročitu karakteristiku 
anglosaske rase, toliko istaknutu u junacima njegove »For- 
syte-Sage« 1 : dugoživost i duševnu svježinu do u najdublju 
starost. Kad drugdje ljudi umiru ili počinju da djetinje, 
njegovi su Englezi na ulazu u nov život, pun snage i ener¬ 
gije, borbe i životnog užitka. Čitava generacija porodice 
Forsyte, tipskih predstavnika viktorijanske epohe, daje 
tomu odlične primjere. Njihova žilavost nije pjesnikova 
fikcija. Počevši od »staroga Jolyona«, u kojemu je utjelo¬ 
vljen još sav sjaj britske vladavine u drugoj polovini de¬ 
vetnaestog vijeka s njenim karakterističnim doktrinama o 
posjedu kao najvišem cilju države i čovjeka na zemlji, — 
pa do posljednjeg izdanka toga pokoljenja, Soamesa For- 
syte, koji usamljen strši u posve oprečnom svijetu nove 
epohe, stvorene svjetskim ratom i njegovom izmjenom svih 
vrednota. Umjesto nekadanjeg poštovanja tradicije i vjere 
u nepromjenljivost izvjesnih zasada ljudskog života došla je 
nervozna grozničavost s beskrajnim traženjem u novoj ge¬ 
neraciji. Umjesto smirenog uživanja posjeda, stečenog du¬ 
gim iskustvom rafinovanim, i ako često najbezobzirnijim 
principima britskog imperijalizma i kapitalizma, dolazi ne¬ 
zasitno srtanje za uvijek novim ali i brzo odbačenim uži¬ 
cima, kolebanje svega i što je bilo ustaljeno, da se nađe 
nešto, što se ne će potresti ni uz onakvo kolebanje svih 
vrijednosti, kakvo je bio svjetski rat. U tri omašne sveske 
Galsworthy je ponajprije razvio grandioznu analizu »ancien 
regimea« do prvog udarca nanesenog starom poretku, do 
transvaalskog rata; odgovarajući čvrstoj ustaljenosti ovoga 
svijeta kompozicija je ove trilogije majstorski isprepletena, 
divno simetrična, dajući neobično harmoničnu cjelinu, koja 
uz bogatu galeriju historijski točnih tipova, uz suptilnu 
analizu socijalne atmosfere i njenih idejnih i ekonomskih 
podloga, daje barem isto toliko neodoljive poezije u naj¬ 
istančanijim tonovima od uzvišenog patosa smrti do naj- 
nježnije idile bezazlenog djetinjstva. Bilo bi suviše opširno 
zalaziti u sve pojedinosti ovoga grandioznog djela, koje 
svojom eksistencijom dokazuje, da poezija u dobrom starom 
smislu te riječi nije; ni u naše dane izumrla, i ako bi nam 
se . to često činilo čitajući razumski nategnute duhovitosti 
novih književnih smjerova; a u drugu ruku, da na veliko 

1 John Galsworthy, The Forsyte Saga, 3 vols., The 
White Monkey, The Silver Spoon — u kontinentalnom izda¬ 
nju Bernhard Tauchnitz, Leipzig. 


koncipirana djela, samo ako su majstorski stvorena, ni naj¬ 
manje ne smetaju brzoživost današnjeg čitaoca, kako bi 
neki htjeli.- Izgradnja je Forsyte-Sage Balzacovski veli¬ 
čajna — Balzac bi bez sumnje u naslovu bio rekao »gran-' 
deur et decadence«, veličina i pad, — ali se razlikuje od 
francuskog majstora socijalne analize prijatnim engleskim 
humorom, koji ublažuje patetiku tragičnih momenata i čini 
djelo ljudski prilaznijim, i nekim naročitim stavom pomir¬ 
ljive resignacije, koju Galsworthy zauzima prema životu. 
U svojoj kritici političkih i socijalnih ustanova, te čitavog 
naročito stvorenog mentaliteta službene Engleske Galsvvor- 
thy je doduše nepomirljiv i nesmiljen do revolucionarnosti, 
ali se kroz ove uzbunljive konstatacije stalno sretno pro¬ 
vlači zlatna nit optimizma, vjere u pobjedu životne snage 
i lične valjanosti, i ako ta dva pojma nisu uvijek baš sa¬ 
svim precizno određena., Poradi toga je još uvijek pitanje, 
da li Galsworthy svojom jakom dozom satiričnog i skeptič¬ 
nog raspoloženja možda ipak više ne ruši, nego što stvara. 
Međutim čini se, da je to uopće karakteristika ponajjačih 
duhova današnje engleske, književnosti, sa Shawom i Well- 
som na čelu. Ali više nego sama Forsyte-Saga zanimaju nas 
njeni nastavci, u kojima Galssvorthy, preskočivši periodu 
samoga rata, koja iskače iz područja njegova opažanja, 
crta najneposrednije naše doba, periodu dvadesetih go¬ 
dina našega vijeka, dakle ono, što smo mi isami jučer 
proživljavali i što još sada doživljavamo. June Forsyte, 
unuka »staroga« Jolyona, trebala je nekada da se uda 
za aihitekta Bosinneya, s kojim je bila zaručena. No 
kako je ovaj gradio kuću Soamesu Forsyte, zaljubio se 
tragično u njegovu ženu Irenu, a budući da okrutno sebični 
Soames nije htio da Ireni vrati slobodu, zaglavio je Bosin- 
ney u očajanju počinivši napola samoubijstvo. Premda je 
Soamesov brak bio tako onemogućen, on se nije htio odreći 
bene, dok nije konačno »mladi« Jolyon, zavolivši ovu, uspio 
da provede proces za rastavu i da je uzme za ženu. Soames 
se oženio s Francuskinjom Annettom, ali Irenu nije mogao 
da pregori i otuda golema mržnja između oba ova pred¬ 
stavnika razgranane porodice Forsyte. Djeca njihova, Soa- 
mesova kćerka Fleur; i Jolyonov sin Jon, ništa i ne sluteći 
o tom razdoru, zaljube se uza svu pažnju roditelja; no kad 
čitava stvar dođe na vidjelo, dolazi do tragičnog prekida 
između dvoje mladih, i Jon odlazi u Ameriku, a Fleur se 
udaje za Mihajla Monta, sina baroneta Sir Lavvrencea. 
Dovde ide vanjska radnja same Forsyte-Sage (u najkrup¬ 
nijim potezima dakako), a u nastavcima »Bijeli majmun« i 
»Srebrena žlica«, koji bi s trećim, za nas još nepoznatim 
dijelom imali sačiniti novu trilogiju naših dana, ona nije 
toliko fino ispletena i čvrsto povezana kao u samoj Sagi, 
nego je više nemirno nabačena, kao što je i samo naše doba. 
Prikazujući ovaj par, koji je nastao na pregorenoj tragediji 

2 I nedavno je predsjednik jednog našeg književnog 
društva iznio kao svoj praktični program, da bi društvo 
trebalo da izdaje kratke novele više nego romane, jer da 
današnja publika ne voli čitati opsežna djela. Golema, za 
današnje prilike upravo rekordna proda, koju imaju Gals- 
worthyjeva djela i u našim zemljama (u njemačkom prevodu 
i u engleskom izvorniku), temeljito pobija ovako apriorno 
tvrđenje i pokazuje, da publika srećom i danas poznaje 
ipak kao glavni kriterij samo poetsku vrijednost i faktičnu 
veličinu djela. Dakako da je Galsworthy došao i »u modu«; 
ali intenzitet interesa za njegova djela i u današnjoj eko¬ 
nomskoj krizi svakako nadilazi simptome modnih kaprjsa. 

srca, Galsworthy uspijeva da svojom čovječanski blagom 
toplinom prikaže sve veće zbliženje između ovo dvoje 
isprva heterogenih ljudi, i da predobije naše simpatije za 
njih. I to premda je Fleur u svojim vanjskim alirama snob, 
koji se u traženju novih senzacija, kojima će svratiti na 
sebe pažnju londonskog društva, utrkuje s opasnom rival- 
kom, kakva je Marjorie Ferrar, a Mihajlo Mont neiskusan 
mladić, koji se uvodi u život čudnovatim eksperimentima, 
koji često izazivaju više komičan nego praktičan dojam. 
Kako je dragocjena individualna analiza ovo dvoje ljudi, 
koji uza sve svoje mane i nedostatke privlače onom naro¬ 
čitom neposrednošću i iskrenošću, koja je karakteristična 
današnjoj generaciji, tako je s druge strane vrlo zanimljiv 
i kapitalno važan krug problema, kojima je Galsworthy 
opkolio svoje junake, dajući u njima analizu današnje du¬ 
hovne i socijalne atmosfere. Tako se u prvoj knjizi, u »Bi¬ 
jelom majmunu«, naročito bavi modernom umjetnošću i 
umjetnicima, estetskim sadržajem života; ali u paralelnoj 
radnji, kojoj je u središtu radnik Bicket i njegova žena, 
Galsworthy prikazuje naličje modernog estetiziranja u odra¬ 
zu prema faktičnim vrednotama života i njihovoj etičkoj 
sadržini. U »Srebrenoj žlici«, čija je glavna radnja parla¬ 
mentarni program i nastup Mihajla Monta i proces poradi 
uvrede časti između njegove žene Fleur i njene mondene 
suparnice Marjorie Ferrar, pisac ima široku podlogu za ana¬ 
lizu moralno-socijalnih osnovica poslijeratnoga društva, na¬ 
ročito u Engleskoj, a uz to mu se pruža obilna prilika, da 
osvijetli parlamentarizam, zakonodavstvo i sudstvo, kao i 
golemi jaz, koji je pukao između moralnih pojmova, na ko¬ 
jima se osniva tradicijom uglavljeno zakonodavstvo, i onih 
modernih, ovima sasvim oprečnih, po kojima danas faktično 
živi čitavo »više« društvo, a da se o to nitko ne spotiče. 
Zanimljivo je pitanje, kakav će problem postaviti Galswor- 
thv u središte naredne sveske ove današnje trilogije. Fleur 
je doduše formalno dobila proces, dokazavši svojoj supar¬ 
nici, da ona »nema morala« u smislu zakonsog shvatanja te 
riječi. Ali taj zakonski pojam morala današnjem je »višem« 
društvu zastario, i umjesto da sablazan nastaje iz toga, što 
je jednoj protagonistkinji toga društva dokazana nestašica 
morala, ona baš protivno pada na drugu stranu, i čitavo se 
društvo odvrće od pobjednice Fleur, jer je ona svojim sta¬ 
novištem pružila uporište zakonskom »reakcionarnom« mo¬ 
ralu. Iz toga nastaje za samu Fleur golema kriza, koja joj 
pokazuje, kako je ona sa svojom vrtoglavom jagmom za 
vidnom ulogom u tom društvu zaista bila snob, kako je 
isprazan život toga društva u svom grozničavom nemiru, u 
svojoj ludoj trci za »novim« i neustaljenim, u svomu zaba¬ 
civanju svega, što je čvrsto, stalno izvjesno, jasno. U jed¬ 
nom svijetlom času iskrsava u njenoj svijesti reminiscen¬ 
cija s puta po Italiji, koja bi mogla biti ključem novog ži¬ 
vota. »Te freske Fra Angelicove u samostanu San Marco! 
Tamo je bio čovjek, koji se nije ni o koga spoticao! Sveti 
Franjo propovijedajući pticama, među svojim sitnim cvije¬ 


ćem, sa suncem i mjesecom i zvijezdama kao najbližim dru¬ 
govima. Sveta Klara! Sveta Fleur — mala sestrica svetog 
Franje! Biti ne od ovoga svijeta i sasvim dobar! Živjeti samo 
da druge učinimo sretnima!« (The Silver Spoon, J., Chapt. 
IX., p. 71.) No ta se impresija u tom trenu već i izgubila u 
vihoru njezina tadanjega života i u njenoj od tolikih »briga« 
rastresenoj glavi. Ali na kraju »Srebrene žlice«, Fleur, do¬ 
bitnica toliko razvikanog procesa, ali moralno poražena i 
društveno onemogućena, sita svega i zgađena nad svim, 
kreće sa svojim ocem na daleki put, da nađe osnov novoga 
života, čvrstu točku, o koju bi se imala usidriti u daljem 
životu njena moralna eksistencija. U tom bi mogao biti je¬ 
dan od osnovnih problema završne sveske. Hoće li se kod 
toga Galsworthy sjetiti »Svete Fleur — sestrice sv. Franje« 
— ? —Drugi je, po mom, mišljenju, presudni momenat za 
radnju posljednjeg dijela trilogije u tom, što mali Kit 
(Kristopher, sin Mihajla i Fleur) raste i bez sumnje njegovi 
roditelji dolaze pred problem odgoja. I zaista, ako je Gals- . 
worthy htio da u svojoj trilogiji obradi najhitnije probleme 
današnjeg života i društva, neosporno bi jednu od svezaka 
u prvom redu imala da zapremi kritika današnjeg školstva, 
današnjih odgojnih metoda i institucija. Karakteristično je 
u tom pogledu jedno mjesto iz »Bijeloga majmuna«. Još 
prije nego što je dijete došlo na svijet, Fleur i Mihajlo 
raspravljaju jednom prilikom o tom, kako će ga odgajati, 
da bude valjan čovjek. Fleur kaže tom zgodom: »Majka« 
(naime njezina, jer je Franceskinja) »je dakako katolikinja; 
jedino što je, otkad živi ovdje s ocem, zapustila praktiko- 
vanje vjere. Mene nije mnogo s tim ni teretila. Mislila sam 
već o tomu, Mihajlo — šta da učinimo s njim?« »Neka se 
iskukulji!« »Ne znam. Mora da bude u nečem podučen, već 
radi škole. Katolici, znaš, imaju zaista nešto od svoje vjere.« 
»Da, oni vjeruju slijepo; to je danas jedini logični put.« 
»Ja mislim, da za onoga, koji nema vjere, sve skupa nema 
nikakva smisla... Šta ti upravo vjeruješ? Budi ozbiljan.« 
»Dobro dakle, draga: dogmatski ništa — po čemu se, da¬ 
kako, čini, da nemam religije. Ja vjerujem jedino, da treba 
da valjano odigram svoju igru — ali- to je etika«. »Ali je 
bez sumnje nedostatak u tomu,da se čovjek ne može ni na 
što osloniti do na samoga sebe? Ako je mogućno iz kojeg 
oblika vjere izvući korist, tada bi se valjalo njom poslužiti.« 
(The white Monkey, III., chapt. Vili. p. 248.) Hoće li se Gals- 
worthy sjetiti ovih dvaju mjesta, koja su toliko blizu istini,, 
i povući kada iz njih konsekvencije? Ali zato bi prije toga 
morao poći putem G. K. Chestertona, ili bar poslije toga. 
U svakom slučaju, treća će sveska dati odlučni ton čitavom 
djelu. Tada će se moći opširnije govoriti i o svim umjet¬ 
ničkim kvalitetama djela. 3 

L j. Maraković. 


3 Treća je sveska već izišla, ali po onim vijestima, 
koje su tek doprle do nas, ne može se ništa zaključivati o 
njenoj bitnoj sadržini. 

Štefa Jurkić: 

Smrt stare Marije. 


Kuda si pošla sestro smrti? Jesi li čula nečiji 
tihi zov ili si pošla u susret želji, skrivenoj u dnu 
duše, a samo tebi poznatoj? Da nisi pošla danas, da 
prekineš nit tek započetog života, "da ne bi duša 
utonula u tami opačine? Ili — ili će milosrdna tvoja 
ruka da dokrajči jedan život u kome si sagledala 
toliko boli i patnje? Je li? 

Lagano danas hodiš, sve polaganije, kao da 
ima, da se ugasi plamičak jednog tihog i skrivenog 
života, u kome osta samo mir neprekidnog pregara- 
nja i žrtve, a boli i patnje staložiše se na dno duše. 

Je li tako sestro smrti? — Tebe vodi tvoj tihi 
korak do one kuće u snijegu u kojoj živi stara 
Marija? 

Kimnula si glavom... Samo jesi li promjerila 
put i znadeš li onaj čas, da ne bi došla ni rano ni 
prekasno? ... Ne daješ odgovora na ovo ljudsko 
pitanj e. 

Tiho i mirno koracaj dalje, sestro smrti, putove 
tvoje ravna mudrost i milosrdna ruka. Samo mi ljudi 
mislimo, da je hod tvoj nepromišljen i tvoji koraci 
tvrdi i nemilosrdni. 

Vani je mećava. Snijeg sipi i oštro, kao ledene 
igle, bocka po staklima prozora. 

»Dobar večer bako! Uh nevremena!« 

Staroj baki oči se zasjaše: »Bogu hvala, te si 
sinko u kući! Dobra ti večer!« 

Bakin glas nekako ne zvuči kao obično, osluhne 
unuk i oštrije pogleda staricu, što je sada ustala i 
pošla do peći. Kako teško diše i kao da malo posrće. 

»Ti nešto kao da nisi dobro bako. De, ja ću 
naložiti u peć. Samo ti opet sjedi, ja ću već sam 
uzeti večeru«. 

»Nije mi, sinko, ništa«, brani se starica, mećući 
na stol zdjelu s jelom, »eto — malo sam prigledala 
u staju, pa me vjetar propuhao. Proći će to", samlo 
se ti ne brini. — Je li, teško je bilo upravljati danas 
vozom? Mećava, snijeg sve zameo, mišljah, negdje 
ste zastali, nema te više večeras!« 

Stara Marija spusti se do unuka na nisku sto¬ 
licu. Prati svaku njegovu kretnju. Samo da mu bude 


večera dobra. Ma što to samo steže u prsima i ne da 
đihati ? 

»Svašta je moglo da bude danas. Na jednom 
mjestu ustavili smo voz. Strašna je bila vijavica. 
Nismo mogli dalje. Skoro, da nas je zasula i zatrpala. 
I eto, nekako stigosmo, ali uz koje muke! Bude li 
ovako kroz noć sipilo, vozu nema sutra polaska!« 

Prozebao je i gladan. Kako mu prija večera, 
da je na čas zaboravio i staricu. O, to je njoj drago. 
Probio ju hladan znoj i trebala bi da obriše krupne 
kapi na čelu, pa- samo da on ne vidi, da se ne za¬ 
brine. A toplo joj nije, studen ju obuzimlje. Što je 
to samo. Bože? 

Unuk stare Marije sad podigne glavu: 

»A što ti bako ne večeraš? Eto kakov sam, 
skoro sve sam pojedoh! Bako, hodi!« 

»Ne brini se, sinko, ti znaš, da ja večeravam sve 
pomalo. Malo kave, malo sira, pa mrve i kajmaka. 
Kako da budem gladna uz punu kuću?« 

To je nekako naglasila, kao da je htjela stara 
Marija, da unuku iskaže priznanje, kako je, tako 
mlad, dobro opskrbio i podmirio kuću. 

Ali, unuk je sve nemirniji. Nešto nije, kao 
drugih večeri. Nije to radi zviždanja vjetra oko kuće 
i udaranja ledenih, sniježnih iglica u prozore...! 

Da Ivan nije čuo tvoje tihe korake, sestro 
smrti? ... 

Unuk je brižno pogledao staricu, koja, sva 
zbunjena, brisaše rupcem čelo. 

»Bako, ja vidim, tebi nije dobro. Pođi lijepo u 
postelju, a ja ću ti skuhati lipe«. 

I ako s naporom, sad ustane stara Marija. 

»Kao da nemaš drugog posla, nego da sada 
kuhaš meni čaj. Kad već hoćeš, da ga popijem, ti 
samo sjedi, pa čitaj, a ja ću skuhati za nas oboje«. 

Kad je unuk vidio, da se baka uspravno kreće 
i pristavlja vodu za čaj, primiri se. Uzme novine i, 
kao obično, počne da čita. I — opet je sve kao svake 
večeri . .. 

Da se nisi predomislila i skrenula korake, sestro 
smrti?- 

»Eto, čaj je gotov, a sada ću ja, sinko, leći«. 

Ne, uistinu, ništa neobično nema više u glasu . 
stare Marije. Unuk, spuštajući novine, nije ni za¬ 
pazio onaj duboko tužni pogled, kojim ga je po¬ 
gledala baka. 

Ustane i ogrlivši bakina ramena, povede je u 
sobu, odmah do kuhinje. Tako on često i uvijek 
podupre baku, kad je odviše umorna i dremovna. 

»Tako. Sad lijepo lezi bako i popij čaj, biti će 
ti sigurno lakše«. Unuk baki ni inače ne pokazivaše 
veće nježnosti. 

Opet se povrati u kuhinju i nastavi da čita. 

Nije ni osjećao ni zapažao, da ga tamo iz 
mraka dva staračka oka neprestano posmatraju, kao 
da hoće da upiju njegovu sliku. — Naskoro i unuk 
osjeti veliki umor, odloži novine, i pođe, da i on 
počine. 

Čim se je podigao, zaklopiše se i ona dva oka, 
što su ga pratila iz tame, a kad je stao na sobna 
vrata, da vidi, što radi baka, samo je čuo mirno 
disanje. 

Još je neko vrijeme stojao i osluškivao i 
umiren pođe na počinak. Baka je zaspala, zašto se 
je uznemirio? 

U sniježnoj vijavici sestra smrt nije mijenjala 
pravca svome putu. Kao da je tačno proračunala 
čas, mirno je dalje hodila . . . 

Vani je vjetar urlao i stenjao, prebacivao 
sniježnu prašinu i nabacivao velike namete i kupove, 
a uz urlaje vjetra unuk duboko usne. 

A baka? Ne — nije ona zaspala, nije mogla 
da zaspe, samo je varala unuka. Kad je čula duboko 
disanje Ivanovo, koje je ona tako dobro poznavala, 
uspravila se je u postelji. 

Zlo, zlo je s njom. Bori se za svaki dah i muči 
se, muči, da joj leden znoj izbija na čelo. Smrt je 
to, smrt i kraj. 

U duboku tamu oko sebe gleda stara Marija 
i sada, kao da sigurno znade, da ne će više dočekati 
jutra. S tom spoznajom živi njezina duša novim, 
jakim životom. 

U tom novom porivu nije bilo straha, ne — 
nego bistra i jasna svijest o dužnosti duše prije 
smrti. 

Dug bijaše život stare Marije, a eto se pribli- 
žuje čas, kad treba da se osvrne i još jednom pre¬ 
gleda taj dugi život. I najmanju krivicu mora da 
uoči i pronađe, jer ju valja iznijeti pred Njega! 

Pred Boga! A gdje je onaj posrednik između 
Pravde Božje i duše ljudske, da čuje grijehe stare 
Marije? 

Duboka je zimska noć. Snijeg još vani vije i 
mete i Bog zna koliki je već zapao i zameo sve 
putove. A daleko je do crkve i župnikove kuće, 
jako daleko ... 

Ah, kako se samo teško diše — sve teže! — 

Stara Marija započe da moli onu dugu molitvu 
za ispitivanje savjesti, samo da produlji čas odluke. 

A ispod svijesti, u duši joj je sigurnost: ne, ona 
ne će, ne može da u ovoj dubokoj noći i_ po ovome 
strašnom nevremenu budi i diže onoga mladog 
svećenika. 


A još i više. Ona osjeća uz to nejasno, da ne će 
smoći ni toliko snage, da prekine ono pravilno 
disanje sa unukove postelje. 

Ne — ne može! Svesrdno hoće da moli stara 
Marija i da misli na grijehe života, a ni to ne može. 
Mukli i topli osjećaji izbiše joj na oči teške i krupne 
suze. 

Sve se više približuje kraj, sad će da dogori 
titravi plamičak njezinog života — to ona sve 
jasnije osjeća. Prolaze časovi — jedan za drugim 
— a kao dugi niz pred njom se iznizao cio njezin 
život. 

O — volila je mladost stara Marija, uvijek ju 
je volila. Eno tamo diše unuk, negdje daleko: onaj 
mladi svećenik! — Kako vani urla i kako sipi — Ne 
ne može. Mladost treba života. 

Samo da nije oko nje ova duboka tama i 
strašna lomljava oko kuće. A — kako su lijepo 
umirali stari njezini! Sjeća se ona dobro: bile su 
zapaljene posvećene svijeće i duge molitve molile 
su se na glas... A njoj! — Ma da joj je samo do¬ 
hvatiti krunicu, što visi tu, nad njezinim uzglavljem! 
Pokuša da se podigne, ali ne može. Započne da moli 
krunicu na prste, a u molitvu se isprepleću misli na 
grijehe i prošli život. 

— A da ipak zovne Ivana? O, unuk Ivan digao 
bi se odmah! I svijetlo bi upalio. 

Ah, svijetlo! Neizreciva čežnja obuze umornu 
dušu stare Marije sam;o za jednim trakom svijetla. 

Urlaji vjetra prestajali su na mahove i zavladala 
bi gluha tišina. Kako je samo mukla i teška ta tišina! 

Onda bi Ivan pošao po svećenika — pa kada 
bi ga doveo, zapalili bi blagoslovljenu svijeću. Tamo 
je na polici, otkada ju je pripravila stara Marija! 
1 govorili bi njih dva i čula bi njihove glasove. O, 
da joj je samo čuti te žive glasove! 

I onda bi se ispovjedila i pričest bi primila! — 
Ali — tako mirno i duboko disanje čuje se tamo 
iz kuhinje. Pa sada da Ivan ustane i pođe radi nje 
u noć i mećavu? I onaj mladi svećenik, da onda radi 
nje ostavi toplu postelju i da gazi duboki snijeg, a 
oko glave da mu huji vjetar i da ga zasiplje 
snijegom i ledom. Pa da još oboli i nastrada, a sve 
radi grijeha života jedne stare nepotrebne žene. On, 
dobri — koji je potreban tolikim dušama u životu. 

»Bože, smiluj mi se griješnici!« zašapće starica 
u svojoj teškoj duševnoj borbi. A srce ju steže i 
boli i u sobi kao da nestaje zraka. Ali — još nije 
kraj, još će se ona skrušeno pokajati za sve grijehe 
života, a onda će probuditi Ivana. Pa ona znade, da 
je njezina dužnost, da prizove svećenika! 

»Bože, budi milostiv, smiluj mi se griješnici!« 
šapće opet sara Marija u mislima na svoga Raspetog 
Boga. Kao da gleda raspelo pred sobom i ono pat- 
ničko lice i užasne boli onih teških rana iz kojih je 
protekla tolika krv. I ona je razapinjala toga svoga 
Boga, toliko ga vrijeđajući. A domalo, još za 
kratko će u svoj golotinji svoje duše pred njegovo 
božansko lice. 

Ne, mora da pozove svećenika, da prizna sve 
svoje grijehe i da olakša dušu. Mora... 

I otvori usne, da zazove unuka, ali —- to je 
bio samo šapat. Ne — ne može, pa ne može. 


.. yj' etar ne prestaje i sve jače vije i uzvitlava 
smjezne valove. Pa kako bi Ivan u ovoj mrkloj noći 
prokrčio put? 

Sniježna vijavica i mećava sve promijeni. Gdje 
je ravan, naspe brijeg, a gdje su udolice i udubine, 
sve poravna. Pa u takovu udolicu da zapane unuk 
Ivan! I da ^ga nestane pod snijegom i više se ne 
iskopa ! Bože milosrdni! Smrznuo bi se i ne bi 
našli do kopnjenja! 

»Kriste raspeti, čuj me! Čuj me jedini Bože i 
oprosti mi!« Krupne suze rone se niz navorano 
staiačko lice, a ruke se. grče u teškoj duševnoj i 
tjelesnoj boli. 

Kao da i tebe zaustavlja sniježna vijavica, 
sestro smrti, ili hoćeš da produljiš tešku borbu ove 
priproste, jednostavne duše?! 

Cijelo staračko tijelo kupalo se je u znoju i 
stiašna žeđa započe da ga mori. Pipajući drhtavom 
lukom, dohvati nekako čašu, iz koje je pila čaj i 
pohlepno pokupi jezikom još preostale kapi. 

A tamo u kuhinji, gdje unuk spava, pun je 
kabao vode, a gore na polici ima i limuna. Ah, samo 
malo vode s limunom! 

Ali je ugasla i zadnja snaga i starica ne .može 
da se više podigne s postelje. A da zove, da ipak 
zove Ivana?!... Ne, ne. 

Svijetla, svijetla, da joj je samo malo svijetla 
u ovoj neprodirnoj tami! 

Eto, za koji čas će duša pred lice Gospodnje, 
a ona čezne za vodom i svijetlom. I nije zvala sveće¬ 
nika, nije ga zazvala! 

— Majko milosrdna! — Nešto potrese cijelim 
staračkim tijelom i sa samrtnim naporom uspravi 
se stara Marija i rastvori usne. 

Klonula glava okrene se prema vratima kuhinje 
i hoće da zazove. 

Strašan zamah vjetra strese u to cijelom kućom 
i sasu novi val snijega na prozore. 

Tijelo staričino pade natrag ... 

Žeđa, žeđa, samrtna žeđa! Usta su otvorena, a 
nema zraka! — O — malo vode na usne. samo 
kaplju!... I opet čežnja za vodom, a gdje je spas 
duše? Posljednji čas otkucava, a ne može, ne može 
da zove. Vani urla i sve siplje novi snijeg... 

Koliko puta primala je onu bijelu hostiju, a 
misli njezine bijahu daleko od toga. A sada, sada 
njezinu dušu obuzimlje beskrajna čežnja za onom 
nebeskom hranom — a gdje je svećenik, da joj 
pruži onu bijelu prozirnu hostiju?! 

O — ne bi više osjećala žeđe, ni vidjela tamu 
oko sebe! 

Ali — tama je oko stare Marije i žeđa je u 
n joj — kao da nije dostojna ni vode, ni svijetla, ni 
nebeske utjehe. 

— Slika jedne blijede žene s djetetom na 
rukama iskrsne sada pred njezine oči. Da — da — 
to je ona žena, što je, nekada davno, došla k njoj 
proseći. Unišla je u kuhinju i pokazivala je svoje 
bolesno i slabo dijete. A ona, Marija, brzo je po¬ 
klopila lonac, gdje se je kuhala cijela kokoš za 
njezinu djecu. 

Sirotu ženu s bolesnim djetetom otpravila je 
samo s komadom kruha. 


»O milosrdni Bože, oprosti mi, oprosti!« Sve 
joj lebdi pred očima slika one žene s bolesnim 
djetetom, a žeđa stisla grlo — ne može više, ne 
može! Ne, ona nije dostojna, nije dostojna milosrđa 
Neka je umori žeđa, neka je poklopi tmina... 
Sada tek zagleda i vidi, koliko bijaše u životu 

grijeha i prestupaka!-- 

— Pred prijestoljem Svevišnjeg anđeo jedan 
bizo ispunja zlatnim slovima posljednju stranicu 
knjige života stare Marije. Samo da sestra smrt 
malo uspori svoje korake kroz sniježnu vijavicu, pa 
će i posljednja stranica biti popunjena i anđeo 
života dovesti će s veseljem pred Svevišnjeg ovu, 
njemu povjerenu dušu. 



ROBERT AUSTIN: NA CVJETNU NEDJELJU 

(Radirung.) 


»Oprosti, oprosti Milosrdni Bože!« jedva šapću 
njezine osušene usne, a ruke se zgrčiše na pokrivaču. 

Svemogući, samo da još čuje one zagonetne 
riječi iz ustiju svećenika, što u sebi nose oproštenje 
grijeha! Onda, onda je spravna da stupi pred Tebe ... 

Još tren — mora — mora, zadnji tren života 
— probuditi će Ivana. 

I posljednjom snagom umiruće odigne se malo 
stara Marija. Kao da nestade i žeđe i tame, mir i 
spokoj ispuniše joj dušu. 

jsđvane, Ivane!« zazove. Taj zov bio je samo 
tihi šapat, kojega je čula jedina sestra Smrt, koja 
je sad nečujno stupila na vrata. 

Sa smiješkom na usnama odloži anđeo života 
zlatnu pisaljku i prošapta: »kao i uvijek i opet si 
stigla u pravi čas, sestro Smrti!« 

Vladimir Nazor: 


Tijelovo. 

ii. 


Dva a dva, tiho gazeći po travi, 

Idemo. Uz pjev korak svoj svak mjeri. . . 
U djetelini rosa se biseri, 

Mak vjenčić njiše na crvenoj glavi. 


»Od glada, kuge i rata nas spasi, 
Gospode!« — Blista ostenzorij. S granja 
Crveni cv’jeci trune se morganja. 

Na njivi svuda kleknuli su klasi. 


Stazom se vukuć pjesma Boga slavi. 
I zove. Breca u sve jačoj vjeri.. . 

Iz zlata žita nad poljem treperi 
Maslina srebro put visina plavili. 

I zvona zvone u selima. Svako 
Kucanje klik je; vapeći se diže 
K oblačiću, što silazi polako. 


Meni je, ko da i o moje vlasi 
Kolutić neki, bl’ješteći, prianja. 
Ćivot svih mojih otvara se sanja. 
Svi moji n’jemi govore sad glasi, 

Maslina srebro trepće put visina. 
Oblak se b’jeli, silazeći, nj i j a; 

A moja c’jela osjeća nutrina, 


A zemlja — T’jelo Gospodnje — još šire 
Otvara njedra: kroz njih da sve niže 
Glas prodre, koji nikad ne zamire. 


Da bivam čist i zdrav ko kap od vrela, 
Ko vlat od žita, svjestan da sam i ja 
Čest uv’jek živa Gospodnjeg Tijela. 


Novi čovjek. 

Dan strašni Gnjeva, Suda i Trpljenja 
Čeka na krajnim međama v’jekova, 
Da sve do zadnjeg ispune se slova 
R’ječ Proroka i pr’jetnje Otkrivenja. 


Trsat, VI. 1927. 


Od želje jedne Svemogućeg Ht’jenja 
Nebesa će se raspasti. I nova 
Tkiva će presti od tih pramenova 
Ruka, što vječno pretvara i m’jenja. 


I jer ta sila dalje tka i mota, 
Svemir će doći do novog života. 

I niknut će iz krila ljepšeg sv’jeta 


Cvjetko Škarpa: 


I. 


Nov Čovjek: puk će anđela mu oči 

Viđat, a uhom da čuje će moći 

Glas sunca, zv’jezda šum i pjev planeta. 

Trsat, IX. 1927. 


Autobiografija. 

u. 


Rođen sam kraj mora. Na ostrvu Hvaru. 
U jednome lijepom primorskome gradu. 
Tu je mene majka, ko cvijet u pitaru 
Gojila, u meni gledeć svoju nadu ... 


Kada se otkinuh od rodnoga mjesta, 
Bio sam još malo i nezrelo dijete; 
Prošao sam mnogo gradova i cesta 
A sada sam, evo blizu tridesete ... 


Kuća, gdje pročedih, još i sada stoji 
U ulici jednoj zgrbljena i stara . . . 

Tu se ona često s komšinicam svojim 
O meni za noći zimskih razgovara. 


Lutao sam dugo. Kroz to vrijeme ja sam 
Sve, što proživljavah, slij evo u sonete, 

I ta moja bolest činila je, da sam 
Na koncu konaca i ostao dijete. 


U toj kući za me bješe mnogo sreće, 
AT kako u ulici zbijena je bila, 

U nju nikad nije prodro sunčev trak . .. 

I ja sada ne znami, da T je bilo veče 
IP dan, kad se rodih, iT je kiša lila; 
Znam sigurno, da je morao bit mrak. 


Bilo je časova, kad sam mnogo strado; 

I ko ni u času svojega rođenja 
Ja ne vidjeh sunca u danima sivim.. . 

Ali uza sve to ja još uvijek rado 
Vječno blagosiljam dan svog porođenja 
Sretan, što sam bio rođen i što živim. 

III. 

Zato svoju majku ja lj ubij ah ko nikog! 
Jer, kad je umrla, ja sam onog dana 
Osjećao, da sam ostao bez ikog 
Kao jedna mlada, prelomljena grana. 

Al’ ipak ja tako život lj ubij ah vruće, 
Da ni za čim drugim ne bješe mi stalo, 
Prem on bješe za me vječito čeznuće 
Za nečim, što nikad nije postojalo .. . 


Sada sam već, eto, blizu tridesete, 

Al’, kako već rekoh, ipak sam od dana, 
Kada sam po prvi put ugledo svijet, 

Evo, sve do sada osto malo dijete, 

Koje živi s mnogo smisla i elana, 

Al’ koje je svijesno, da mora i mrijet. 

Joso Benac: 

Bijeli cvjetovi. 

(Svršetak.) 


Venezia 16. VIII. 1921. 

O prozore preludiraju kapi kiše. Scirocco bje¬ 
sni već dva dana. Valovi buče među Lidima. Lome 
se, prevaljuju i pjene. Buče, tutnje i nadimlju se 
puneći veže vodom. Doprli su čak na trg sv. Marka. 
Ko da se sprema potop. Potop na moru! Zar ne, 
čudno? Pa ipak je noćas kraljica mora — Venezia — 
dva metra niža nego obično! Što je istom na prudo¬ 
vima! Lagune drhte od navala mora. Žalim, što se 
nisam danas mogla izvesti na Lido, da motrim na 
otvorenom moru ovu borbu. Ovdje, u kanalima, 
odjekuje mukli tutanj i zapljuskaji, ispremiješan 
milijunima sitnih glasića grgoljenja i plakanja. 

Oh, da sam galeb, kriknula bih postostručenim 
krikom u tu borbu i urnebes! Raspela bih se na va¬ 
love i pustila da me nose u daljinu, na nepregledne 
vode, da utonem u dva beskraja ultramarina . . . 

Doduše, drske želje, ali shvatljive noćas, kad 
se Venezia ogrnula neprodušnom tamom, gondole 
otkazale službu a kanali odviše jasno očituju svoju 
sadržinu u odurnom vonju. 

Jan-ko se vratio danas kući — željeznicom, jer 
je promet parobrodom prekinut radi nevremena. 
Majci mu se pogoršala bolest. Teško da preboli. Žao 
mi je starice. Dosta se napatila u životu, a sad, kad 
bi mogla da nešto užije, smirit će se zauvijek . . . 
Ostasmo same Katica i ja. 

Dok ovo pišem, ona spokojno spava u pobo¬ 
čnoj sobi. Načavrljasmo se cijelo popodne, bez bo¬ 
jazni, da će nas tko čuti, kao ono kod Vas. Ipak ću 
Vam izdati bar nešto. Neprestano je mišlju kod Vas. 
Kod razgovora uvijek me pita: Što misliš, što bi 
rekao On i tome slično. Risum teneatis! — postala 
sam ljubomorna na nju. 

Nije ni večeras propustila da mi dovikne već iz 
kreveta: »Pozdravi, ali — znaš — ništa više!« Za- 
grozila mi se i prpošno se nasmijala, da je zaječala 
sva soba. Još je nešto gundrala, no nisam razumjela 
što. 


Ne shvatam je. Sad vesela i nestašna ko dje¬ 
vojčica. Klikće i skače, da se sobe tresu. Preskakuje 
po tri stepenice, te sa'm u strahu da ne prelomi nogu 
ili ne sleti u more. Začas se snuždi do suza, ko cmiz¬ 
dravo čeljade. 

Moj impresario sklapa ugovore za nastupe na¬ 
rednog mjeseca. Nekako nisam oduševljena svim 
tim bučnim nastupima, ali me okolnosti sile. 

Nakon dvije godine, kako sam. prviput javno 
nastupila ko apsolventica zavoda, opet ću nastupiti 
u Scali- Hoće li učitelji biti i sada oduševljeni? Oso¬ 
bito stari Arnaboldi? Kako je zadnji put bio ganut 
i oduševljen! Gotovo do suza. Pred cijelom me dvo¬ 
ranom poljubio i samo gundrao: Mušica Slava! 
Mušica Slava! Valjda nitko ne razumije bolje slaven¬ 
skih nacija od njega. Upravo su divne njegove fan¬ 
tazije na motive narodnih pjesama Južnih Slavena, 
Slovaka i Ukrajinaca. Melankolična duša! Razu¬ 
mljivo . . . Rodio se kraj Udine. Nije li i u njemu 
slavenske krvi? 

I Katica se sprema na odlazak. Jedva sam je 
nagovorila, da me prati bar do Firence. Onda — 
opet ću ostati sama! 

Već je dvadeset dana, što smo bili kod Vas, a 
utisci su još uvijek svježi. Ko od jučer. A vrijeme 
— ko vječnost! 

Uvijek mi u mislima onaj razgovor popodne. 
Osjećam, da biste mogli imati pravo. U dnu svega: 
Ignoramus ili Istina. Bog... Upravo čeznem, da se 
nekud sklonem u tišinu i riješim tu zagonetku. Ne 
da mi mira ni počitka. Što je konačna svrha svega? 

Vi mi morate pomoći, da dođem na čistac iz 
labirinta ovih misli. Dok razmišljam časkom, riješio 
se dnevne vrtoglavice i buke, obuzima me neki 
strah- Kao da tonem u ta'mu. U hladni bezdan. Ne 
osjećam više mira. Nešto me nuka, da uronim u tu 
tamu. U taj bezdan. Da se otresem lude svakidašnjice 
i potražim trak svijetla u toj spirali života, da me 
izvede bilo gore, bilo dolje . . . 

Hoćete li i ovu zimu tu zimovati? Kako ćete 
bez lugara Luke? Ah! Zbilja bolna i strašna trage¬ 
dija! 

Kad se svake noći sjetim njegove sudbine, pro¬ 
lazi me jeza. Zar doista može čovjek sve to podni¬ 
jeti? Čudna je sudbina ljudska! 

Dvadeset godina samotovanja pod težinom 
udesa. Bez časka razonode. Vječno sam sa svojom 
boli i ranom. Upiljen u mrtvu mladost, što mu doča¬ 
ravala sreću i sunčanu poljanu, a ugasla u tami. Živ 
pokopan bez pobuda i promjena u svakidnevnoj 
jednoličnosti. U životu, koji nije obećavao ni jednog 
vedrog dana! Kako je mogao izdržati i sagorjeti 
porive?! Je li to heroizam ili kukavština? Volja ili 
bezvoljnost? 

Ne Imogu da shvatim! To više, što ne vidim 
svrhe njegovu životu. 

Ćelije rekluza, što su mi bile uvijek odvratne, 
te sam odvraćala oči kad sam prolazila mimo njih, 
ipak imadu neki čar, neku draž. One pričaju o žrtvi, 
o samoprijegoru, o posvemašnjem predanju iz, 
meni nepojmljive, ljubavi. Na oltaru su te ljubavi za 
Vječnim dogarali njihovi životi ko žrtveni tamjan- 
Jedino okance u sanktuariju vodilo je u njihov svi¬ 
jet; svijet ljubavi, pred kojom su uz Keruvime i 
Serafine bile doživotna straža . . . Darivgle su u svom 
osvjedočenju vremenito za vječno. Danas mi se ta 
žrtva čini lijepom i uzvišenom. A što je njemu donio 
život? Ima li u njemu išta svijetla i pobudna? Za 
njime — tužna prošlost. Pred njim — ? Što ga je 

vezalo uz život?-— Te tajne ne mogu da 

shvatim! 

Što više zaronim u te čudne upitnike, zijevne 
predamnom sve dublji ponor tajni. Više ne mogu 
da ga mimoilazim. Moram, moram mu dogledati 
dno. Moram naći odgovor na sve ovo. U ovoj 
užasnoj dvouinici i pomrčini ne mogu se više smiriti. 

Da bar nije bilo onoga dana kod Vas, što je 
razjapio preda mnom sve ove vrtoglave strahote! 
Sve dosadanje patnje, što sam ih proživila u životu, 
iščezavaju pred težinom ovoga problema. Spopada 
me vrtoglavica nad tim bezdanom, a tamo u daljini 
nazirem ko neko bijelo svijetlo. Ko predzorje dana 
iza mrčave olujne noći. . . 

Iscrpljena sam ... Ne mogu dalje! Vani već sviće 
tmurno jutro- Katica se budi iz svoga slatkog sna, 
a ja bih htjela tako rado,- da se riješim svih ovih 
misli. Dok si sama želim: Laku noć! bojim se opet 
dana na pomolu i svega, što će donijeti. Hoće li 
koji u tom nizu donijeti odgovor na sva moja pita¬ 
nja i vratiti mi mir?- 

Lina Z. 

"X- vr -)v 

Zbogom, časovi sreće i otkrivenja! Opet moram 
na bijele ceste, da nosim u život ostatke svoga ži¬ 
vota. Da nosim dušu, ko urnu tamjana, u vjetrine, 
koje će se survavati na nju, da joj ugase kad. 

Šumo, družice moja! Kako je težak rastanak 
s tobom! Na svakom stablu tvome razapet za mnom 
ostaje po jedan cjelov sreće. 

Vrhunci i doline! Nemojte nikad izdati mojih 
dana. Vi svebojne krošnje, što vas je cjelunuo Ru¬ 
jan, pokrijte staze moga vrludanja. Sakrijte stope 


lutanja, na kojima leže dijelovi moje duše. Nastrite 
mekane sagove, kuda će hrliti srne na proplanke i 
vrela u pamučnom tkivu mojih uzdaha i sreće, mo¬ 
jih radosti i boli. 

Šumo, pjevaj i dalje antifone radosti! Pljusak 
smijeha tvojih krošanja, srebro sunčanih jutara, 
meke će hermeline snjegova utkivati tamo u daljini 
u verzove svojih Hora, dok ne stignu Vespere ži¬ 
vota. Neka i dalje hrle psalmi tvojih mirisa dolje na 
plave vode Jadrana. Neka se združuju s bukom va¬ 
lova, s hukom slapova, s cijukom rijeka i potoka, 
s melankolijom dalekih ravnica u Himan Sunca, što 
je usulo u dušu pregršti svojih odsjeva. 

Kolibo draga! Nemoj tako zjapiti u me pra¬ 
zninom. Nikada ne ćeš iz spomena moga. 1 zub vre¬ 
mena kad izgrize tvoja brvna, moje će misli biti 
ovdje. Nemoj izdati sanja mojih i dugih jesenjih 
priča. U tebi ostaju sve tajne borbe, porazi i po¬ 
bjede. Ti si moja draga trofeja- 

Zbogom! 

Šutljive staze, što ih prožima sjena, sad će 
halapljivom žudnjom zagristi u stope izlaska moga. 
Uda će možda u izboju svoga bola zaviti tužno za 
vjernom družicom Ajkom, što je pala u hrabroj 
borbi s vukom. 

Na raskršću tamo, druže, hoćeš li sa mnom 
odroniti suzu nad trulim komadima jele i — jednom 
gomilom granja pod križem urezanim u deblo? .. . 

Zbogom! . . . Još ikad? . . . 

Pođimo, vjerni druže! U daljini će mi tvoj 
blagi pogled dočaravati časove ove tišine. 

Zašto si tako tužan? Zar i ti shvataš, da te čeka 
daljina i život — bez šume? 

Skoči! obleti još jednom brda i doline. Neka 
lavež tvoj potrese sjenu i tišinu. Ne ćeš? — -—- — 
Pođimo! —-- 

vr -Jv */»■ 

Danas prvo predavanje! O izvoru umjetnosti. 

Tko mi je dao onaj zanos, dok sam govorio 
slušateljima u izvoru ljepote? O harmoniji svijetla? 
O ljepoti boli? O očišćenju duše u vatri sumnje i 
borbe? Pa ipak su me neki od slušatelja gledali 
čudno, kad sam u predavanju došao k izvoru Lje¬ 
pote — Apsolutnoj Ljepoti — što baca odsjeve svoje 
u dušu umjetnika! Zar su došli s predrasudama na 
predavanje? Gdje bi oni htjeli da traže izvore svojih 

inspiracija?-Ne! Tu se nagađati ne ćemo. 

Nema kompromisa! Ja ću dalje zacrtanom stazom 
radi sebe i onih, što ih je bio prožeo moj zanos; 
koji traže ne samo blijeske i odsjeve, nego koji 
hoće da urone u svu dubinu tajne. 

K Svjetlosti! K vječnom Umjetniku! — •— ■— 


Milano, 30. IX. 1921. 

.. . Već je mjesec dana, što je Katica otišla od 
mene. Na zelenim se obalama Arna zadržala tjedan 
dana. Firenca ju je zanijela do ushita. Napravila si 
neke kopije i tako sam mogla većinu dana biti 
sama. 

Možda će Vam se činiti čudnim: željela sam, 
da što prije ode! — Ja ne znam, što se sa mnom 
zbiva. Tražim samoću, da mogu biti nesmetana ’u 

svojim mislima. Koliko sam bila nepravedna prefna 
Katici! A ipak mi je ona iskazala toliko dobročin- 
stava. Razjasnila mi mnogo toga iz Vašeg zadnieg 
pisma. J b 

Tješite me, da ne zdvojim u sumnjama, jer su 
sumnje prvi korak na povratku k Izvoru. A kako da 
podnesem sve grotlo one mukle boli? Um mi doka¬ 
zuje istinitost Vaših riječi, ali srce? Zašto se sva 

narav odupire podlaganju pod grki jaram vjere?_ 

Ja ne mogu da ostanem na po puta. Ili — ili! 

Javni me nastupi ne zanimaju, a ipak me glazba 
zanosi. Dok u večerima fantaziram u tonovima, što 


patnje zar nemaju uzvišenije svrhe, u kojoj bi se 
činili kao neko očišćenje ili brušenje duše — već 
tek održanje? Kakvoj svrsi vodi taj život borbe za 
opstanak? Zar nije bolje i ne živjeti, nego se dušiti 
u šturom očekivanja, što će donijeti naredni dan, 
dok konačno ne utone sve u mraku? 

Priznajem: ja nisam nikad imala vjere. Ono 
nejasno djetinjsko čuvstvo brzo je ugaslo. Meni se 
i sad čini banalnim, što neki ljudi spominju svoju 
djetinju vjeru. Zar može biti u njoj razumni pot- 
klad ili kakvo čisto poimanje ili osvjedočenje? Može 
biti samo osnovica za daljnje nastojanje. . 



ALLAN MAC NAB: 


(Radirung.) 


SC1LLA, MESINSKI TJESNAC 


zuje iz mrtvih žica, čine mi se tonovi ko glasovi iz 
daljina. I eto, čudno! Tko je postavio sva moguća 
čuvstva duše u ocal žica? Tko je dao oduhovljenje 
mrtvom glazbalu? Odakle svi oni tonovi, koje može 
jedna duša osjetiti? Sve nijanse predivnih boja, koje 
očaravaju dušu? — 

O da! Ja ćutim duboko u nutrini, da gruba ma¬ 
terija ne može sama biti izvor. Mora da je neki 
Praizvor svega utisnuo u nas neke nevidljive strune 
čuvstava i osjećaja. Mora da je neka Ljepota po¬ 
stavila u nas svoje odsjeve, da se po tim odsjevima 
prikučujetao Njoj. 

Jer čemu naš život sa svima naprezanjima i bo¬ 
lovima, ako sve to ne vodi nečem višem? Bez tog 
višeg motiva kakva li provalija i pustoš zjapi u 
čovjeka! — Svđ stremljenja, svi podvizi, napori i 


Konfuzni pojmovi, koje sam i ja ponijela u 
život, nisu nikad bili pročišćavani. U njihov mrak 
ni jesu prodrli sijenci osvjetljenja, i tako su zahirili 
i ugasli. Život mi se vjerski pričinjao hladan, odbo¬ 
jan i mračan. Ako sam kada oćutjela potrebu vjere, 
vanjska hladnoća, što izvire iz zapovijedi i podvrga¬ 
vanja poriva i volje višoj sili, odbijala me od dalj¬ 
njeg istraživanja. 

Eto, učitelju, tu su bile moje misli, borbe i 
patnje u ovo zadnje vrijeme! 

Čim sam stigla u Milan, posjetila sam starog 
svog učitelja Arnaboldija. Bio je ganut. Radovao se 
silno mojim uspjesima. Govorio je: 

»Znao sam, da će inala Dalmatinka ispuniti 
moje nade.« 

Ispitivao me o svemu i svačem. Razgovarali 
smo oko čitav sat. Na blizoj je katedrali odbio osam¬ 
naesti sat i zabrujala zvona. Na moje nemalo začu- 
đenje ustao je, uzeo šešir, spreman da iziđe: 

»Oprostite! Bilo mi je drago. Vrlo drago, da 
ste me posjetili. Nadam se, da nije posljednji put, 
ali pater Gemelli ne čeka!« 

Izašli smo na ulicu. Pred ulazom se u katedralu 
gurala masa svijeta svih mogućih staleža. 

»Ne ćete li i Vi poći da čujete?« 

— Koga, molim? — 

»Konferencije patra Gemellija!« 

Ušla sam s njime više iz obzira nego iz rado¬ 
znalosti, a — izašla sam druga ... 

Mojih je sumnja nestalo! 

Da li je čudo ili slučaj? Ne marim istraživati, 
ali je odgovor na sva dosadašnja pitanja — preci¬ 
zan, jasan, uvjerljiv — bio tu! 

Govorio je o uzrociima nevjere i nehaja za 
vjeru, te što čovjeka priječi, da potraži izvor istine. 
Vadio je upravo dušu iz čovjeka, da je pod mikro¬ 
skopom svoga razglabanja svu razotkrije. 

On, učenjak, koji je sam sve to proživio, raz- 
globio je samo svoju dušu, a meni se činilo, da je 
nekim rentgenskim osvjetljenjem prodro u moju 
nutrinu, te je iznosi pred svu onu masu, što ga ne¬ 
tremice slušala. 

Njegov podrugsatni govor bio je tako jasan i 
uvjerljiv, da je osvojio sve. Kad je na koncu istakao 
neke misli o ljepoti kršćanstva, o uzvišenosti kršćan¬ 
ske ljubavi, o slatkom jarmu križa — crkva je za¬ 
brujala i zagrimjela od odobravanja-— 

Pred njegovom se ispovjedaonicom okupila 
masa inteligencije od učenjaka i umjetnika do za¬ 
dnjeg školovanog čovjeka. 

Stari je Arnaboldi klečao pred rešetkom .. . 

Pred mojim se očima pojavilo crno veliko 
Propelo. Krist, izobličen, pun gnojnih rana i krasta, 
okrvavljene glave i brade, pretvorene u grumen 
zerutnute krvi, rastvorio je usta. Na donjoj mu 
usnici jezik sagorio od žeđe. Strašan je, izobličen 
prikovao moj pogled uz svoje oči. Velike, blage, 
plave oči djeteta, mirne ko večernje nebo, prosule 
se iz sebe . . . 

Neko mutno bljedilo iza mene gonilo je Krista 
u tamu, u beskraj tmaste noći, crnje od crnog. Išče¬ 
zavao je u daljini, na kraju svjetova, u grotlu bez¬ 
dana — — •— 

Spopao me užas. U bezdanu su bile Njegove 
oči. Velike, blage, plave sjale se svijetlom bez od- 
sjeva, a pune života. Ko dva oka lokomotive u 
dubini noći... 

Spopao me užas! Praznina. Otupljenje. Misao 
je iščezla u fosforesciranju dubina. Duša je ležala 
mrtva u meni. Mutno je bljedilo ugaslo za mnom. 

Ugasnulo je u škrletu ponora, što je stao ruditi 
zorom stotina sunaca. Na usta mi je pala riječ, ko 
kap rose u vjenčić cvijeta, — riječ: Krist. 

Planule su dubine beskraja plamom milijarda 
sunaca. Propelo sa Kristom blagih, plavih očiju 
obuhvatilo je sve prostore. Prosula se s Njega krv 
ljubavi. Za mnom zaorile poljane u pjevu djevica i 
djece. Beskrajne litije u bjeiini, poprskane odsje- 


vima krvi, gore bujnim plamenom. Uranjaju i izga¬ 
raju u vatri Ljubavi. Bijele: ko hostija. Crvene: ko 
plamen... 

I svi prostori bruje od tonova plamene glazbe. 
Veličanstvene. Smirene. 

Na dušu mi je pao mlaz krvavog svijetla. Drht- 
nula je. Planula ko suhi cvijet u mlazu svježe vode. 

Krist, bijel, ko mlijeko neba, proziran ko mi¬ 
sao, na crnom križu od ebanovine visi nada mnom. 

Lice mu blijedo bakarno, ko vjenčić divlje ruže, 
s dvjema zlatnim marama. Brada i kosa s kovrčavim 
zlatnim uvojcima ko titraji sunčanih valova, kad 
uranja u more. 

Usta, ko plamen ljubavi, šapuće mojoj probu¬ 
đenoj duši: 

»Dođi!«- 


Ne znam, što se zbivalo sa mnom. Koliko je 
trajala ta divna vizija. Na riječ Njegovu: Dođi! Ja 
sam uzdrhtala. Neopisiva slast mi prostrujila du¬ 
šom. U ekstazi duha i tijela kriknula sam: 

Isuse Kriste! 

Praznina crkve prihvatila je moj usklik. Poni¬ 
jela ga po svima lađama u kolonama, gore do širo¬ 
kih svodova i vratila natrag stostrukim odjekom u 
moju nutrinu.- 


Na svojoj glavi osjetim dodir. Prenem se. 

Neka je starica stajala kraj mene i pitala: 

»Dijete, što Vam je?« . . . 

Što mi je? Što mi je?! 

Mogu li usta izreći slast, što mi se razlila bi¬ 
ćem? 

Što mi je? Mogu li riječi izreći čuvstvo, koje 
me opilo? .... 

U crkvi je vladala tišina. Ni žive duše, osim nas 
dvije. 

Ni žive duše?! Ne! Bio je još netko! Tamo, za 
željeznom rešetkom, za mramornim vratašcima bio 
je On, što je svoje oči prosuo u moju dušu. 

Svijetlo crvene svjetiljke ostalo je da kleči 
pred Njim, kad sam izišla u noć s dušom punom pla¬ 
vog svijetla.-— --— -— — •—'—. 

Ujutro sam potražila oca Gemellija, ko Niko- 
dem u noći, kako bi rekla Katica, da se doista upu¬ 
tim u tajne otkud vjetar đuva. 

Sat kasnije je unišao Utamničenik Ljubavi u 
moju dušu, da si u njoj pripravi prijesto. 

Učitelju! Molite se za me, da nikad ne ugasne 
u mojoj duši ovaj Dan. 

Vaša u Kristu 

L i n a Z. 

•V. .V. .V. 

Iz nepregledne ravnice izronio je maleni bre¬ 
žuljak zapljuskivan mirisima mladog sijena. 

Mrki se čempresi i pinije rasuli brežuljkom i 
nose na svojim vršcima, u zračne visine, arabeske 
dvaju zvonika, pozlaćene jabuke i dva križa, što 
plove s oblacima. 

Čempresi šute. 

Tihi i dostojanstveni paraju svijetle plohe zra¬ 
ka i u radosti prštavih zraka sunca na smiraju sjaje 
ko oniksi i malahiti. 

Crveni crepovi krovišta crkve i samostana 
trepte kroz plastove čempresa u škrletu zapada. 

Portik šutljivog dvorišta rese girlande bršlja- 
na. Bijele kolone proziru iz tonova zelenila i nose na 
grbotini, u bijelim zidovima, guste rešetke prozora, 
što tamne proziru u jasni tirkiz neba. 

Tamne i mračne skrivaju u svojoj nutarnjosti 
historije boli i sreće, uzdaha i žrtve i krvave hlapte 
ljubavi. 

Na girlandama bršljana živkaju vrapci ra¬ 
došću života; cvrkuću laste svoje proplamsaje 
k suncu, te se u strelovitim lukovima spuštaju na 
krovište. 

Glicinija je objesila svoje plavkasto-bijele groz¬ 
dove cvjetova nad portalom i šalje mirisne cjelove 
litiji akacija, što čuvaju tihe staze. 

Kupina se znoji krvlju i čađom prevjesivši zi¬ 
dove samostanskog vrta. 

Dvije duvne, zgrbljene nad lijehama rascvalih 
cvjetova, srebrnim mlazovima vode poje žedno kori¬ 
jenje. Srebrni mlazovi pršte i bliješte u bogatstvu 
boja kosih trakova sunca. 

Pogruženi cvjetovi, opijeni vlagom, dižu svoje 
svebojne oči i kipe u zrak 'mirise. Valovi tih mirisa 
zapljuskuju u zasjenjena lica duvna. Hrle do rešetka. 
Prožimlju pukotine. U veselom smijehu hrupe u će¬ 
lije. Bude tihe molitve, što kleče uz klecalo pred 
raspetim Kristom. Pretope se s njima i sunu nad 
čemprese i tornjeve u berile neba . . . 


Kad umre sunce iza ljubičastih gora, a zadnji 
se^ odsjevi požara guše u sivoj kopreni večeri, za¬ 
peče viti tornjevi. Metalni zvukovi naviru na zelene 
žaluzije prozora. Padaju na krovišta i portale. U 
sjene vrtova i daleke poljane. Sipi ju harmoniju tri - 
umfalnih tonova nad polja, sela i gajeve. Vriju u 
visine i zamiru u azuru : - 

Tišinom hrama bruje akordi. Lome slotu mra¬ 
ka, što navire na prozore. Drhte u nastroju stropovi 
i kolone. Trepti tišina i crveno oko lumina, što bdije 
pred dobrohotnim Uznikom. 

Bruje meki tonovi orgulja ko glazba visina. 
Zidovi zuje u ekstazi. Piju te tonove i vraćaju res- 
ponzorij. 

Bruji mirna arija u crvenu sjenu Svetišta. Pada 
pred Svetohranište i šapće riječi Ljubavi i u Njoj 
zamire —- 

Dok zriču vani popci i slavuj, pijan od ljubavi, 
u grmu jorgovana, priča noći svoju tajnu — sestra 
Oblata uz meke tonove orgulja šapuće kanti'k lju¬ 
bavi svome Zaručniku. 

Pred vratima portala leži gomila dana mrtvog 
života, a za portalom sagorijevaju novi životi u 
vatri ljubavi . .. 

Sestra Oblata ne vabi više iz bijelih i crnih 
tipaka u blijesku žarulja po bučnim dvoranama pri¬ 
znanja i ushite. 

Ona, ko bijela hostija, sa svima proplamsajima 
i bogatstvom tonova duše,' sagara u divnom Kan- 
tiku pred Euharistijskim Kristom-_ 


Ivo Horvat: 


Izgaram i bojim se... 


Ne ću da te mučim ljubavlju, 
jer bi kao grm izgorjela, 
što ga prži sunce podnevno. 

I kad mi stavljaš ruku na rame, 
znaj, da je ljubav moja strašni krik, 
što umire u svom' bezdanu. 

I da je ona dugi, dugi bol, 


što sve je gorči s radosti i sreće. 

I da je ona razigrani plamen, 
što u svom žaru i sam izgara. 

Pa zato volim da umirem sam, 
da ne mučim tvoju vedru mladost, 
Jer ja se bojim svoje ljubavi, 
ja se bojim sebe, tebe, svih ... 


Cvijeće. 


Ja volim vašu mrtvu dušu, 
možda samo zato, jer je mrtva. 

I volim vašu riječ što zbori bojom, 
mirisom i tihim osmjehom. 

Ja vas volim sve do ljubomora, 
jer u vas nema zala niti mržnje — 
ni onda, kad u čovjekovoj ruci 
ležite i venete bez suza. 

Pa zato kad sam posve osamljen, 
kad sam strven, sjetan, očajan, 
prigibam se k vašoj mrtvoj duši, 
ko brat vaš trpim zaslađeni bol. 

Kraj vas često zaboravljam na sve 
i vidim tada sanjo jedan svijet, 
jedan smiješak — glazbu tihe sreće. 
Vidim samo: cvijeće, cvijeće, cvijeće! 

sida Košutić: K svitanju. 

Mistička drama u tri čina. 


TREĆI ČIN. 

MARIJA. ZINIJA. 

MARIJA: 

Još koprena modra obavija rosom mirisavi sag, 
a istok se polako odijeva za svečani posjet k nama. 

Gospodarica moja spava. 

U daljini tamo odmaraju se breskve, a kad 
sunce cjelovom siđe, lati cvjetova otvorit će odaju 
gostu nebeskom. 

Gospodarica moja spava. 

Negdje u daljini razgovaraju vali obazrivo i tiho 
i snošljivost je u izmjenjivanju njihovu. 

Hladovit miris valjuška se uzduhom sa breskvi- 
nih krošanja i rosu ubire u kotaricu svoju. 

Gospodarica moja spava, a ja nemam smjelosti 
da je probudim. 

Obrazi njeni su blijedi i čežnja sna protka se 
vjeđama njenim. 

Zato nemam smjelosti da je probudim. 

Nu oči ne mogu da skinem s lica preblijeda. 

Koliko odupiranja lomilo je ovud nuđenju 
očevih dobara. 

Ali je ljubav pobijedila i neprocjenjivo smi¬ 
renje primit će gospodarica moja. 

Odjeća njena bijela je kao ovčica na nebeskom 
svodu, a cvjetovi su njeni modri kao košuljica mraza 
pred svitanje. 

Još uvijek spava. 

Umor je svlada s tamnice strašne, kad stigosmo 
ovamo da se odmori. 

Zato još uvijek spava i ja ne mogu da je pro¬ 
budim, dok me sama ne zovne. 

ZINIJA: 

Predugo vrijeme mora da je odmaklo, kad sam 
tako svježa s ugodna sna. 

Nigda ne vidjeh ljepšega kraja. 

I što šapuće s daljine i do mene dopire? 

Ovdje je svečano, veoma svečano. 

Nigda ne vidjeh ljepšega kraja. 

Jesam li dostojna da boravim ovdje? 

Nakon tam!e bezbrojnih sati opoji me ljepota 
njegova i ušnuh slatko u mirisu cvjetova njegovih. 

Ali ja sam žedna i molim te vode, Marijo. 

Smiješkom radosnim uzvraćam ti, draga, za 
napitak svježi, nu kažij gdje napuni vrč svoj? 

MARIJA: 

Zar se ne možeš dosjetiti, gospodarice, čiji je 
izvor u kraju ovome? 

Zar se doista ne možeš dosjetiti? 

ZINIJA; 

Ah, da. 

Al, ti se sa mnom šališ. 

Znadeš da ga ljubim, vidje li ga, zašto mi o 
njemu ne govoriš? 

Doista se šališ sa mnom. 


MARIJA: 

Da, ja se doista šalim. 

Ali ja vidim, ti slutiš istinu slatku, zašto dakle 
da ti je kažem? 

Srce tvoje nju dokučuje i kažem li je ja, do¬ 
stići ga ne ću. 

Zar si nestrpljiva, kad me gledaš radoznalo? 

ZINIJA: 

Ti se šališ, Marijo, a ja sam uistinu nestrpljiva. 

Kad znadeš da ga ljubim, zašto mi žurno ne 
govoriš? 

Moje srce sluti, sluti nešto ... ali kaži, kaži ti, 
što mi to ono sluti? 

MARIJA: 

Ah, to je strašno, kako si ti radoznala, a meni 
se dovoljno ne žuri. 

Nu, ne čitaš li s hartije lica mog nikoju riječ, 
što je ispisa nečije srce? 

Znaj, gospodarice, ljubi te veoma dragi tvoj 
i čim svitanje sine, do tebe će doći licem svijetlim 
s radosti i očima prelijepim s ljubavi stalne. 

Ne dopuštaj pogledu iznenađenje nad riječima 
mojim. 

Ljubi te veoma dragi tvoj. 

Mjesto ovo odabra on, da bude prvi odmor za 
snošljivo biće iz tamnice. 

Svaki ovaj cvijet njegovala je ruka njegova, 
dok su lanci tvoje sapinjali. 

Ne dopuštaj pogledu iznenađenje nad riječima 
mojim. 

ZINIJA: 

Kako da uklonim iznenađenje nad srećom po¬ 
nuđenom? 

Uzljubila sam ga bezobzirce od prvog časa 
s ljepote njegove, što mi očara srce. 

Odrekoh se blaga oca mojega i u tamnicu me 
dovede okrutnost njegova. 

Ljubav i bol poigravale su menom blago i 
ourutno, te još ne mogu da se osmjelim okusiti na¬ 
pitak poruke tvoje. 

Kaži mi, jesam li dostojna da se odazovem 
dolasku njegovu? 

Ta, meni se čini, premaleno je srce moje, da 
dostigne kucaje srca njegova i moje će zaostajati 
vazda na putu uporednih koraka. 

Kako onda da uklonim iznenađenje nad srećom 
ponuđenom? 

MARIJA: 

Ne poređuj dubinu ljubavi, gospodarice moja, 
jer svima je dno jedne posude. 

Tvoja je ljubav prošla vrata tamnice. 

To je najveće iskušenje za tebe, draga. 

Ovamo dođe čedna i tiha s brazdama životnih 
istina. 

Možda te istine ove sustavljaju još kao, za¬ 
mršene krošnje lijet pčelice. 

Ali će se pčelica provući opreznim korakom te 
uzletjet ponovno u naručaj mirisavih uvojaka. 

Ostavi, dakle, traženje i ne poređuj dubinu 
ljubavi, gospodarice moja. 

Na svodu iščezava posljednja zvijezda. 

Doskora će sunce rasipati zlatna zrnca i zemlja 
će sva nalikovati nebu. 

A k tebi se sprema srce, što ljubiš. 

ZINIJA: 

K meni se sprema srce, što ljubim. 

Kako da zahvalim ruci dobrostivoj, što mi je 
pruži duša tvoja? 

Smrt je vrebala na mene, a ti se pripravi, da 
primiš patnje moje. 

Znadem pouzdano, da je ljubav požrtvovna 
otvorila teška vrata kaveza strašna i kako da za¬ 
hvalim tebi, draga, u času ovome, kad očekujem 
srce, što ljubim? 

MARIJA: 

Ne zabrinjuj se nimalo, gospodarice moja, jer 
sreću mi udijeli sloboda tvoja. 

ZINIJA: 

Sladak je melem u riječima tvojim i oči moje 
odmaranja nailaze u okolini blizine njegove. 

0, dragi, dragi, gdje se zadrži, te još tebe 
nema? 

Davno je kako te vidjeh i brariiše mi da po¬ 
hodim tebe. 

Dođi, o, dođi najdraži moj, slobodna sam u 
okolini blizine tvoje. 

Kad Danijel saspe preda me iz kotarice očeve, 
ja prezreli rane, što sapinju mi ruke, te ništa iz 
kotarice uzeti ne mogu. 

1 čežnja me opoji za smijehom pjanim dru¬ 
garica mojih. 

Ali. . . oprosti meni, kad zaboravih tebe u času 
gorkome. 

I kad ti dođeš u pohode k meni, sakrit ću se 
koprenom sna, da ne vidiš rumenilo lica mojega. 

Davno je kako te vidjeh i uzbuđenje me sad 
opaja s blizine tvoje. 

Mekan je sag i mirisav, što korake tvoje će 
ustavit. 

Kraj je prelijepi ovaj, gdje sastanak nam je 
namijenjen. 

Dođi, o, dođi najdraži moj, čekam te stidno i 
s čežnjom. 

Meni se čini, s daljine nam dolazi netko. 

Čuješ li, Marijo, nečiji dolazak? 

MARIJA: 

Da, čujem nešto . . . 

Ah! U pozadini, eno, pastir prolazi sa stadom 
svojim. 

To su vjesnici praštanja rose. 

Cvjetovi sad skidaju noćne košuljice polako, 
veoma polako, a pastir svira na bazginoj grani i 
nestaje u magli sa stadom svojim. 

Čuješ ii pjesmu s bazgine grane? 

ZINIJA: 

Da, čujem nešto . . . 

Nu, što je ovo, što ja čujem? 


Preraskošan odziv nailazi pjesma pastira u srcu 
mom i kamo to iščezava sa stadom svojim? 

MARDA: 

U daljinu daleku, gdje nema nitko do neba i 
zemlje. 

Tamo je zavičaj ptica, što same utihnu, kad 
propjeva on. 

Pastir iščezava, ali nam osta radost s bazgine 
grane. 

ZINIJA: 

Čudno li govoriš meni radoznaloj i licem se 
tvojim provlači neviđen ushit. Poznaješ li ti pastira, 
što prođe? 

MARIJA: 

Da, gospodarice, to brat je moj rođeni i u to 
vrijeme ja svakog dana čekam dolazak njegov. 



GEOFFREY S. GARNIER: PJEŠČANA KOLA 

(Akvotint.) 


Kad sunce utone iza gora, ponovno dolazim na 
mjesto ovo, da čujem pjesmu njegovu. 

ZINIJA: 

I svakog je dana slavlje u cvijetnjaku tom? 

MARIJA: 

Svakog je dana slavlje u cvijetnjaku tom. 

Tek što se cvjetovi preobuku sunčanim 
haljetkom, dolaze pčele i cjelove izmjenjuju s pri¬ 
jateljima malenim. 

Gozba u breskvinom domu započinje rano i 
ptice, što propjevaju, navijeste čas otvorenja njena. 

Tad bezbrojni dođu, i igrom rasiplju ushit 
pjevači maleni. 

Ispjevana grla rosi im izvor u blizini našoj i 
povjetarac rashlađuje oznojena tijela. 

O podne sunašce stane da sasluša molbe 
njihove: 

»Vruće je, vruće, putniče, ugasi koju luč u 
kućici svojoj«. 

Tad šutnja ovlada dubravom i čekanje uslišanja 
putnikova. 

Domala lepiri navijeste: sunce ugašuje luč, pro- 
tarite očice, vi pospanci maleni. 

Tad ptice uzjete visini, lepiri rasprostru krila i 
pelud cvijeća slažu na odjeću svoju, te ga nose i 
dijele grudici pustoj. 

Lagano tone sunce, svaki od igrača sabire 
teret svoj i sprema se domu, dok ne ugasi još 
posljednja luč. 

Praštanje njihovo radosno je, jer ponovno sinut 
će sunce. 

I svakog je dana slavlje u cvijetnjaku tom. 

ZINIJA: 

Kraj ovaj nalikovao bi odaji predivno urešenoj 
bez gostiju i domaćina svog. 

Ali oko tad istinu ne kaže. 

Čudnim li stazama prolaze bića najmanja i 
nigda ne zalutaju. 

Čudna li je moć u mudrosti sakrivenoj. 

I brat tvoj, pastir sa stadom svojim, prolazi 
dalekim stazama i sreću razliježe kroz bazginu granu 
hramom predivnim. 

MARIJA: 

Dobar je, strpljiv, gospodarice moja, a nebro¬ 
jeni najmanji uposleni su u dubravi svoj. Ne tuži se 
• nitko. 

Život je lepira pet malenih dana i u času po¬ 
sljednjem ispunjaju zapovijed gospodara svog, te 
zahvalnost iskazuju za radost kratkotrajnu. 

Obazri se, dok se lati breskvine prosiplju 
sagom! 

Pogledaj, kako su lijepe polegle na postelju 
zelenu! 

Vijek je njihov kratak, ali plod darivaše do¬ 
maćici svojoj i u jesen će gospodar ubrati voće 
breskvino. 

ZINIJA: 

Čudnim li stazama prolaze bića najmanja i 
nigda ne zalutaju. 

Čudna li je moć u mudrosti sakrivenoj. 

Kao dijete sam srkala iz posude ove čudesne, 
ne znajući dragocjenost pruženu. 

Ali što se to sad strah neki došulja u dušu 
moju. ..? 

Meni se čini, u blizinu našu probijaju glasovi... 
strašni glasovi... 

Jest, prepoznajem ih, to su prosjaci u tamnici 
viđeni... 

MARIJA: 

Doista? 

Utihnimo. 

Doista. 

Nu, bezbrižna budi, gospodarice moja i gledaj 
u lice moje, što se ne smete. 

Prosjaci ovamo nikako ne mogu, jer je ograda 
tako visoka, te je ne mogu preći. 

Bezbrižna budi, gospodarice. 

ZINIJA: 

Kako da uklonim strah, kad se sjetim izgleda 
strašna? • 

Ta, zašto dolaze ovamo, zašto dolaze! 


MARIJA: 

Tebe traže, gospodarice, jer te ne nađoše u 
tamnici. 

Ali ne boj se njih, jer je ograda visoka i nikako 
je ne mogu preći. 

ZINIJA: 

Zašto me traže? 

MARIJA: 

Pakost je^u srcima njihovim s preteška života 
i žele da budeš drugaricom njihovom. 

Znaj gospodarice, zlo je njihovo od oca 
tvojega, a plač žena i djece uslišana je molitva ne¬ 
dužnih. 

Ništa nije uzaludno i ono je naše, što sami 
izaberemo. 

Ti vjeruješ, ali ipak ću pogledati, da ti zabri¬ 
nutost uklonim. 

ZINIJA: 

Ne idi još, Marijo, dok mi ne savjetuješ, čime 
da obdarim djecu, što plaču. 

MARIJA: 

To ti smućuje srce tvoje, draga? 

Tad djecu ćemo zvati danas još ovamo,' da po¬ 
nesu za sebe i majke svoje sve što imamo. 

A sad mi dopusti, da im to kažem. 

ZINIJA. 

ZINIJA: 

Dokučujem sve istine Marijom dobrostivom, 
nu ovlada me strah neopisivi. 

Ponoviše glasovi opori strašnu sliku iz tamnice 
moje. 

Tri prosjaka bolesna i hroma otkriše rane 
slomljenih tijela i sestrom sam zvana, da sjedam za 
sto njihov. 

Strašno. Strašno. 

I upravo pred svitanje proslijediše za mnom, 
zar da pomute slobodu moju? 

Strašno. Strašno. 

Ovlada me strah neopisivi i zacijeljene rane 
ponovno me zabolješe na rukama mojim. 

ZINIJA. MARIJA. 

ZINIJA: 

Što da čitam s lica tvojega, kad sam tako 
smetena? 

MARIJA: 

Neka je bezbrižna duša tvoja s dolaska njihova. 

Ograda je tako visoka, te ju ne mogu preći. 

Zato odilaze i smiju se Danijelu, što pokušava 
da se uspne. 

ZINIJA: 

Zar Da-ni-jel? 

MARIJA: 

On je jači od njih, mislio je da će uspjeti, ali 
svaki put padne. 

ZINIJA: 

Što Danijel hoće i kako to da je među njima? 

MARIJA: 

Zaželi da vidi tebe, ali kod prvog pada nasmija 
se i sam s prosjacima preludoj želji. 

Vraća se sad s njima i smije se pjano. 

ZINIJA: 

Čudan li je Danijel i ubog ... 

MARIJA: 

Da. On je ubog i slabić, te mu je svejedno, u 
kojoj se družbi nađe. 

Posluša svakog. 

Nu, sad nitko nije kraj ograde naše. 

ZINIJA: 

Kako sam smirena s dobrostivosti tvoje. 

Kako ću da uzvratim darovima istina tvojih? 

Ništa nemam da ti dadem, a tako sam mnogo 
primila. & 

MARIJA: 

Ne šali se, gospodarice. 

Ja imam sve, što mi za sada treba, tek želim 
Jos> da ti se ovdje svidi toliko, te nigda ne ćeš za- 
zeljeti dom oca svojega. 

Jer sa mnom ti u tamnicu dođe i briga je moja 
da boli tvoje stalno zacijele. 

Zato se ne šali, gospodarice draga. 

ZINIJA: 

Ja se ne šalim. 

Ili se ja šalim? 

Kada sunce buru ukloni, čini se, obijest sve¬ 
mirom prolazi. 

Možda sam i ja u času ovome maleni čun, što 
se ziblje na valima amo i tamo. 

MARIJA: 

Ali tad se vjetrić došulja i prima vesla, te 
upravlja k cilju. 

Zato se nikako ne šali, gospodarice draga. 

Obazri se sad istoku. 

Svod blijedi polako, sunce se odijeva haljetkom, 
u kojem će prisustvovati Blagdanu našem. 

I već na cjelov slaže crvene usne, da ispije po¬ 
sljednju rosu malenih trava i cvjetova. 

Sve je za čas spremno na odziv ljubavi tvojoj 
i ti ćeš pirovat u sreći. 

Što si se ponovno zamislila, gospodarice? 

Obazri se istoku. 

Što si se zamislila? 

ZINIJA: 

Neobično je meni kraj ljepota tolikih. 

Čas pirovanja već kuca o vrata srca mog, nu 
jesam li dostojna da se odazovem? 

MARIJA: 

Ti se opet šališ, gospodarice draga. 

Vrtlar znade, što ti za nj snosi i traži li tebe, 
to si ga dostojna, te se sakriti ne možeš. 

ZINIJA: 

Kako li me očara dragi moj! 

On mene poznavaše zacijelo odavna .. . 

Nu, oprosti, draga, dolazak Njegov se pribli- 
žuje i opaja me veom'a... te i ne znam, što 
govorim... 

Zacijelo me poznavaše odavna . . . 

MARIJA: 

Vidje te, da. 

Kad si trčala šumama i tijelo izranila trnjem 


akacijmim, on te je gledao i smijao se smijehu 
tvome sto se razliježe do njega — umjesto plača. 

Iko se obazire na slučajnu bol, kad krilo je 
njegovo obilno? J 

I tad te vidje dragi tvoj... 

ZINIJA: 

Koliko li je svijetla ovdje! 

Sva prelijepa okolina jasna je i cvjetovi se 
osmjehnuše vedro. 

Vedra je i duša moja, nu dopusti Marijo, da 
usnem ovdje, jer sam veoma umorna s patnja i 
ljubavi uslišane. 



CHRISTOPHER HUGHES: FALAISE, NORMANDIJA 

(Bakrorez.) 


PLES LEPIRA. 

Radost je naša pet malenih dana i nas je 
malenih pet. 

Jedno smo kolo iz družbe Vrtlara, što u posjet 
se svečani sprema. 

Šalje nas k tebi, gospodarice lijepa, da od¬ 
morimo čežnju tvoju. 

Šalje nas k tebi, gospodarice lijepa, nas petero 
malene braće. 

S obojenih krilašca primi dugu, što nebo i 
zemlju veže. 

S krhkih krila i peluda primi, što cvijeće na¬ 
tovari za te. 

Tad lijet će naš obradovat Vrtlara i petero iz 
družbe njegove. 

Radost je naša pet malenih dana i nas je ma¬ 
lenih pet. 

Rano nas posjeti danas sunašce i rasvijetli do 
tebe put. 

Rano dođosmo u pohode k tebi, danas je po¬ 
sljednji dan. 

Usni na jastuku cvjetova njegvih, što za tebe 
dragu satka. 

Usni preslatko u milju sreće, jer dolazi Dragi 

tvoj. 

Tiho, tiho dubravo skidaj koprenu s očiju 
snenih. 

Tiho, tiho odazovi se jutru, što Blagdan 
sunčani nosi. 

Radost je naša pet malenih dana i nas je ma¬ 
lenih pet. 

Jedno smo kolo iz družbe Vrtlara, što u posjet 
se svečani sprema. 

Posla nas k tebi, gospodarice lijepa, da od¬ 
morimo čežnju tvoju. 

Posla nas k tebi, gospodarice lijepa, nas petero 
malene braće. 

Usni na jastuku cvjetova njegvih, što za tebe 
dragu satka. 

Usni preslatko u milju sreće, jer dolazi dragi 

tvoj. 


Neda Krstić: 


— A ti? 

— Pa eto, — rastegla sam i izbrojila nekoliko 
riječi o sebi s onim banalnim indiferentizmom, kojim 
su prezasićeni svi ulični upiti i odgovori o zdravlju, 
zadovoljstvu, studiju i t. d. 

Spustio je i podigao vjeđe. Poznavala sam taj 
gest njegovih očiju i razumjela sam ga. Banalnost 
riječi i kontradikcija odgovora sa slikom moje 
pojave bili su previše vidljivi. Spoznala sam to i 
osjetila nešto slično čuvstvu iz djetinjstva, kad sam 
jedamput pred majkom tvrdila, da ne mogu doseći 
med na polici, a ona mi je mirno pružila sapun, da 
isperem slijepljene prste. 

— Veseli me, da je sve tako. Nego oprosti... 
možda se meni i pričinja. Davno je ono bilo, sjećaš 
li se? Davno, pred osam punih godina, kad su ti niz 
leđa visjele dvije tvrde, od mora i sunca slijepljene 
pletenice sa crvenim vrpcama pri dnu. I oprosti... 
možda se meni i pričinja. Nestalo ti je s lica ono, 
što je nekad (Ne ćeš se ljutiti, što obnavljam? Ta 
prošlo je osam godina!) umrtvilo moje mišice, i ti si 
pred trideset gledalaca kričala glasom prve pobjede 
u životu: »La balla e mia! La piu grande balla di 
venti lire!« 1 ) Sjećam se, da u razigranosti nijesi ni 
osjetila, kako ti se s ramena duboko spustio mali, 
plavi trikot. Oprosti, molim te, oprosti... možda se 
meni i pričinja. 

Stajala sam do njega bez misli, bez namjere, 
bez snage da rastegnem usne i izvedem iz grla onaj 


i) Lopta je moja! Najveća lopta od dvadeset lira! 


Radost je naša pet malenih dana i nas je ma¬ 
lenih pet. 

MARIJA: 

Lepirići maleni, hvala vam u zgodan čas, kad 
uspavaste gospodaricu moju. 

Bol, kojom dođe u kraj ovaj, iščeznu s lica, što 
spava. 

Gospodarica moja bezbolno usnu i odmor će 
okrijepiti tijelo umorno. 

Zabrinu se dobra s ljubavi moje, a ne zna, 
sretna, to Vrtlara, slušah, kad izmolih za nju slobodu 
žuđenu. 

Oslabila je, opažam, u tamnici oca i brazde su 
još crvene na rukama njenim. 

Ali je smireno lice, što spava. 

Lepirići maleni, hvala vam u zgodan čas, kad 
uspavaste gospodaricu moju. 

Nu oči ne mogu da skinem s lica preblijeda. 

Koliko odupiranja lomilo je ovu nuđenju očevih 
dobara. 

Ali je ljubav pobijedila i neprocjenjivo smire¬ 
nje primit će gospodarica moja. 

Odjeća njena bijela je kao ovčica na nebeskom 
svodu, a cvjetovi su njeni modri kao košuljica 
mraza pred svitanje. 


kričljivi hihot, što katkada tako uspješno prekrije 
i najnapadnije odraze uzdrmanih emocija. 

Stajala sam ukočena, bez pokreta i riječi, 
stegnuta osjećajem, koji se kao nesavladivi instinkt 
javlja u ženi, kada se susretne sa čovjekom spozna- 
vajući u svijesti, da stoji pred njim ogoljena od 
svega, što ju je nekad uznosilo i izdizalo, pa makar 
to bile i dvije tvrde, od mora i sunca slijepljene ple¬ 
tenice. 

Šutjela sam, a svaka sekunda te šutnje pričinjala 
mi se duga, beskonačna kao besana noć. I trebalo je 
slomiti, progovoriti. 

— Oprosti, Rudi, ne zamjeri. Odgovorila sam 
ti onako, kao što se obično odgovara onima, koji te 
zaustave u momentu, kad bi ti noge u gibanju naj¬ 
radije slijedile zakon ustrajnosti. Vidiš i sam, Rudi,' 
da nije kod mene »sve dobro«, i da nijesam ja 
»uvijek ista«. Pred samih osam dana izvukla sam se 
iz bolnice, a onda, eto, prošlo je osam godina . . . 

— Jest, jest, izmijenila si se, moja... Eto 
vidiš, više ti ne mogu reći »moja bakrena curice« ili 
»crveno ciganče«. Ne pristaje ti, i nitko te od onih 
iz »Crnog kluba« ne bi više tako nazvao. 

Ruke su ti blijede kao rubovi na onoj crvenoj 
haljinici dugoj dvadeset centimetara nad koljenima, 
a licu ti dobro pristaje — ako se ne varam — to je 
Coty Rachel fonce. 

Jest, jest, izmijenila si se. I vjeruj, ja se više 
ne bih usudio da ti kupim čokoladu od dvadeset 
centezima namijenjenih »novoj bilježnici«. 


Iza osam godina. 

Ne bih te više ni »pu-sti-o«, da doplivaš prva 
i dobiješ loptu iz izloga »blizu sv. Mihovila«. Sjećam 
se, kako si je uvijek čeznutljivo spominjala, kad su 
nam se za onih »utakmica« raspadale pod nogama 
stegnute, zbijene krpetine, odnesene valjda iz svih 
kuhinja sa zadarskog »Placa«, koje smo mi onda 
nazivali »loptom« iza koje smo napravili policu u 
»društvenoj kancelariji«, u praznom Milićevom 
kokošinjaku. 

Jest, jest, izmijenila si se. Da, osam godina. 
Osam punih godina. .. Pa i ja sam sigurno prestao 
za tebe biti »kuštravac«? Prestao sam upravo onako 
kao ti za mene »bakrena curica« i »crveno ciganče«. 
Da, osam, pred osam godina . .. 

Pustila sam ga, da govori. Pustila sam, da 
glasno kopa, ruje i rastvara posljednje dane života, 
kad su moje noći najčešće ispunjali sni o dugim, 
uskim gondolama, što plove brže od svih talijanskih 
podmornica i torpiljarka; plove bez vesala i kormila, 
plove, okreću se i ustavljaju na nijemu zapovijed 
moje volje. Sni o velikim, velikim loptama, što se 
same dižu, lete visoko, visoko nad svim gradskim 
kućama, crkvama i zvonicima i onda se opet vraćaju, 
spuštaju, stežu i postaju sitne, prozračne, nevidljive, 
a meni izmamljuju suze, očaj, vrisak pa onda realni 
pad s kreveta i zaprepaštenje svih ukućana. 

Pustila sam ga, da govori. Uživala sam u tome 
i osjećala sam, kako mli se na usnama pojavljuje: 
nešto kao posmjeh. A bio je taj užitak i posmjeh 
jednak onome, što se zapaža na licima nesretnih 
žena, kad im netko obnavlja sitnice iz života njihove 
mrtve djece. * 

Bio je on jedan od onih, za koje su moje dru¬ 
garice govorile, da »trče za mnom«. 

Nijesmo se upoznali ni na kakav originalni 
način. Onako, kako se upoznavaju sva djeca u su¬ 
sjedstvu. On je mene zapitao: »Kako se zoveš?«, a 
ja mu bez ikakvog sustezanja rekla i s nakrivljenom 
glavicom, kako to rade djevojčice od deset godina, 
posve propisno nadodala: »A ti?« 

Sjećam se, to je bilo izjutra, a navečer mi je 
pomogao unijeti u kokošinjak dvije bakrene zdjelice, 
u kojima je bilo proso za piliće. 

— Sve su pozobali, mangupi mali! — za¬ 
počeo on. 

— Ima u bake još prosa; imaju pravo! 

— A znaš li ti od čega je ovo? — pokaže mi 
zdjelicu. 

— Znam. Mi smo još preklani učili o bakru. 

— Lijepe je boje, je li? 

— Jest, i meni je draga. 

— I meni. Ali gledaj, molim te! Slična je puno 
boji tvoje kože. Gledaj samo! — Uzeo je zdjelicu 
i postavljao mi je sad uz lice, sad uz vrat, sad opet 
uz gole ruke, a onda uz bose noge i pri tom je za¬ 
dihano pocikivao i vrtio se kao razigrano pseto: 

— Jest... evo, vidiš ... i ovdje ... ovdje ... 

jest! 

Djeco... prijatelji moji... braćo... Elda, 
Viče, Italla, Florinda, Mate, svi... svi... Bože dragi, 
ali dođite! Gledajte! Vidite! Ona je kao bakar, ha! 
ha! ha! bakar, bakar... Zvat ćemo je: bakrena 
curica, bakrena curica! E, ha! ha! ha! ha! 


Mahao je zdjelicom po zraku kao kakav pijani 
bajazzo, valjao se i savijao od smijeha. A svi drugi 
oko mene jednako su se smijali, savijali, cičali, 
hihotali, tako da je ujedamput izmiljilo na prozore 
nekoliko produženih, istegnutih vratova. Bile su to 
naše mame sa proširenim zjenama i rastvorenim 
zubalom. 

Sedam-osam biranih imena zapjevanih u svim 
mogućim intonacijama spojilo se u jedan, valjda 
najsavršeniji dizakord svih muzičkih vremena, koji 
je zaorio našim dvorištem i nadjačao sve one 
snopove hihota i pocikivanja. 

Zamukli su kao da im je netko olovom salio 
usta i počeli se razilaziti s prignutim glavama i 
teškim koracima kao ukroćena pseta. 

— Neka, a ti si kuštravac, kuštravac, kuštravac! 
Eto ti, na! Kuštravac! — zavikala sam i izbeljila se 
prema njemu posve svijesna svih posljedica svog 
čina, zbog kojega me već jedan neumoljivi, apsolu¬ 
tistički glas s našeg kuhinjskog prozora zvao na 
odgovornost. 

Te sam noći kasno usnula s najčvršćim odlu¬ 
kama, da se svom novom znancu dostojno osvetim, 
da mu se kod svakog susreta nasamo izbeljimi, a 
pred drugima oholo okrenem glavu i t. d. 

Kasnije sam sanjala, kako sama šećem po 
zadarskoj »Piazzi dei signori«, a oko mene se sa¬ 
kupljaju djeca, čudna neka djeca sa bakrenim 
zdjelicama na glavi, bakrenim licem i rukama. Za 
njima se redaju redovi gospođica, gospođe i ljudi 
svih jednako čudnih, zagasitih, bakrenih. I sve me 
oni opkoljuju, klanjaju se preda mnom, nazivlju 
me »bakrenom kraljicom« i posiplju me omotima 
čokolade u svim veličinama, oblicima i bojama, koje 
ja sakupljam u svoju zavrnutu haljinicu. Omamljuje 
me, razdražuje miris čokolade, i ja se gurkam, iz¬ 
mičem, bježim. Ne mogu iščekati čas, da nekud 
stignem, gdje ću se mirno prepustiti nasladama u 
poklonima svojih bakrenih podanika. Tresem se, 
trčim, a teret mi postaje sve teži i teži. Haljina se 
počinje raspadati, omoti čokolade ispadaju sve jedan 
za drugim. Ja ih očajno dižem, skupljam, slažem. 
Haljina se raspada sve više i više, a meni je ruka 
već umorna, teška. Nešto je steglo kao okovima, 
i ona je već potpuno uzeta, nemoćna. A čokolada 
dalje ispada, postaje sve laganija, laganija, ne¬ 
osjetljiva, nevidljiva, eterična . . . 

Nadamnom se smiješila stara sluškinja Kata i 
držala me za ruku. 

— Ajde, curo moja, zakasnit ćeš u školu, a 
mama još nije zaboravila ni ono od jučerašnje 
večeri, pa ne bi ti baš dobro bilo. 

Valjda pod impresijama ovoga sna ja sam 
zaboravila sve noćne odluke pa već ujutro dopustila 
sam svom »kuštravcu«, da mi ponese nekoliko knjiga 
do raskršća. 

Ispričala sam mu svoj san, i od toga dana on 
mi je češće kupovao male omote čokolade od dva¬ 
deset centezima, a meni je laskao njegov naziv: 
»bakrena curica«. 

Moje su drugarice šaputale, kašljucale i nami¬ 
givale za nama, a njegovi drugovi radili su isto 
samo u jednom »crescendu« isprva, a kasnije su 


216 


prešli i u »accelerando — sforzato — espressivo«. 
Pa da su zašli i u »furioso«, ja svejedno ne bih 
nikada ispitivala, što to za mene znači, kamo vodi 
i kako će sve svršiti. Ostala sam neusiljeno hladna 
i nepristupačna za sve oko sebe, što nije bilo 
sukladno s mojom jednostavnom, određenom bez- 
brižnošću. 

Tek odjednom, kad me neka drugarica direktno 
posula s neočekivanim pitanjima: »Što je tebi Rudi? 
Zašto ideš s njim? Voliš li ga?« počela sam da raz¬ 
mišljam o njemu odjelito od ostalih mojih susjeda 
njegove dobe, koji su uz nekoliko nas »curica« sa¬ 
činjavali »Crni klub«. Okrstili smo ga tako po našim 
opaljenim, crnim tjelesima, zbog kojih su nas svi 
stariji nazivali »crncima«, a bilo je to, kako se točno 
razabiralo iz ceduljice na vratima jednog praznog 
kokošinjaka u dvorištu: »Malo športaško udruženje 
za veslačka, plivačka, biciklistička i nogometna na¬ 
tjecanja«. 

Nitko na svijetu, osim nekoliko ispiti jivih 
ispovjednika, nije dotada znao, da su se moje 
male, koštunjave grudi već jednom uzdizale pod 
trzajima, što se javljaju kod susreta s očima, koje 
se upoređuju jedino s onim svetačkim, anđeoskim 
na oltarima šarenih crkvica u provinciji. 

Nitko ni slutio nije, da sam ja poput Sienkie- 
wicza u »Haniji« već izgrlila i nakvasila jastuke svog 
kreveta. I nitko nije vjerovao, da već u desetoj 
godini meni nijesu novi i tuđi osjećaji (razumije se 
u djetinjim dimenzijama), što se izrazuju imenima: 
ljubav, ponos, ljubomor, patnja i zaborav. 

Nitko, baš nitko to nije znao. Nitko, pa i meni 
su čežnje za bijelim lađicama, laganim kao »sipina 
kost«, gumenim loptama i pobjedama u našim 
»natjecanjima« onesposobile mozak za primanje i 
spoznavanje svega, što nije vidljivo, opipljivo, bučno 
i riješeno. 

A preda mnom se sada najednom opet poredalo 
i ukočilo nešto, što je samo učenicima dopušteno 
nazivati »problemjima«. 

I Bog dragi zna, možda bih ja danas pripovije¬ 
dala o njemu kao o svojoj »prigušenoj simpatiji«, 
»čudnoj ljubavi«, »ludoj djetinjariji« ili kako ono 
još kasnije okrstimo sitne manifestacije djetinje 
prirode u prvim periodama njezina razvitka, da nije 
svu perad u našem dvorištu zahvatila neka bolest 
jezika, što je zadarski Talijani zovu »pipitula«. 

Od nje je prva nastradala moja tusta, crna 
kokica Nerina. Uzalud smo joj lijevali mlako ulje u 
grlo. Ona je, blagoslovljena mojim i Katinim suzama, 
a kasnije i suzama većeg procenta članova »Crnog 
kluba«, zauvijek uvukla glavicu pod krilo. 

Udaljili smo se od nje svi potišteni, smrknuti, 
zaplakani kao na povratku iz groblja. 

— Čekaj čas, pusti, da oni odu. Nešto ću ti 
reći. Molim te, čekaj čas! 

Stala sam. To je bio prvi, a i zadnji put, kad 
je Rudi htio da mi nešto reče, što svi oko nas ne bi 
smjeli čuti. Čekala sam zabadajući svoje oči u 
njegove. 

— Reci prije, hoćeš li lagati? 

— Ne ću, vjeruj mi! 


— Čekaj . . . Nikomu ne ću kazati, a ispovjedit 
ćemo se kod fra Ivana; on ne viče. Čekaj .. . zakuni 
se dušom i stavi ruku na prsa! Molim te ... 

Obazrela sam se. Svi su bili odmakli, a mrak 
je već padao, i pokreti nijesu bili opazljivi. Strahota 
»grijeha« zakletve pričinila mi se neizmjerno manja 
od molbe, što je drhturila u njegovu glasu. Položila 
sam ruku na prsa i s osjećajem kao da mi u mozgu 
plešu sve slike, priče i legende o »posljednjem sudu« 
i »vječnim prokletnicima« jedva sam istisnula: 

— Duše mi ... ne ću lagati. 

— Dobro je! A sada reci, koga bi lakše pre- 
žalila: mene ili Nerinu? Znaš onu glupu kokoš, ili 
mene? 

Suze, obilne, guste suze za na čas zaboravljenom 
kokicom ponovno su me oblile. Grč mi je stegnuo 
grlo, jezik i usne, a slika drage kokice sa klonulom 
glavicom apsorbirala mi je potpuno svijest i osjećaje. 
Zaboravila sam zakletvu, fra Ivana, grijeh, posljednji 
sud i vječne prokletnike. Zaboravila sam prisutnost 
Rudovu, njegove molbe i pitanja. Zaboravila sam 
sve, sve oko sebe i u sebi, sve osim crne, tuste kokice 
Nerine. Bilo mji je teško, kao da me nešto štiplje u 
srcu, kao. . . oh, kao da se danas netko blatom 
nabaci na odar najdražeg mi bića. 

— Što sada plačeš? .. . Molim te . .. mama će 
banuti . . . reći će ti, da si »knjazavica« . . . Što ti je?! 

— »Kokoš«. . . rekao si, da je ona »glupa 
kokoš« - 

— A tako?!... A ja... ja sam htio, pustio 
sam te, znaš li, čuješ li... pu-sti-o sam te, da je 
dobiješ, pu-stio-o ... 

Zgrabio mi je obe ruke, stiskao ih, tresao, 
savijao, lomio kao da će ih uništiti i s nekim 
slomljenim, poraženim, raskidanim piskutom šaptao 
mi riječ po riječ, dok se meni pričinjalo, da mi netko 
sipi je u uho bodljikave, olovne kuglice, a u svijesti 
mi je uskrsavala predodžba o vrhovima židovskih 
bičeva iz biblijskih slika. 

Ne sjećam se, kako je i kada nikla i sazrela 
u meni ta odluka. Ne znam. 

Otrgla sam mu se, odjurila kući, zgrabila nož 
i loptu, zasluženu na zadnjim plivačkim utakmicama 
našega »kluba«. Isprsila sam se pred njim kao 
pijevac u kratkoj, crvenoj haljinici, koja ga je 
valjda zajedno s mojom vječno raščešljanom kosom 
inspirirala za drugi naziv: »crveno ciganče«, pa onda 
s teatralnim gestom apsolutne vladarice iz filmova 
i priča, kojoj je taknut ponos, zarinula sam vrh noža 
u tanko loptino tijelo. 

Nešto kao izdisaj, teški, dugi, umorni izdisaj 
zastenjalo je pod mojim prstima, dok sam ja 
grozničavo, sa stisnutim očima i zubima izvlačila nož 
iz utrobe velike, sive lopte, a nad prašni se zadarski 
»Plac« spuštao kasni, septembarski suton zasićen 
tišinom i vlagom. 

Uspjela sam još, da suzdržim jecaj, dok skinem 
sa sebe zaprašene sandale i crveno odijelce i dok 
duboko zabijem glavu pod teški, vuneni jastuk ... 

Deset dana iza toga pozdravila sam kokošinjak, 
dvorište, »Plac«, »Piazzu dei signori«, izloge • sa 
čokoladom od »20 centesima«, ulice, kuće i zvonike 

dragoga Zadra i mahala sam neumorno s palube 
»Kosova« opaljenim članovima »Crnoga kluba«. 

A dok se parobrod udaljivao od obale, ja sam 
osjećala, da puše vjetar, i vidjela sam, kako među 
svim onim okupljenim glavama, najradije njiše, 
zapliće i mrsi crne, rudave, nestašne kose mog 
»kuštravca«. 

Čula sam, kako je iza par kratkih rečenica 
i on ušutio. Vidjela sam', da se zagledao u nešto 
daleko, maglovito, što se uzdizalo ispred nas, a bilo 
nam je tako visoko i nedohvatno. Osjećala sam, 
kako i on osjeća, da su to dvije blijede pojave pre- 
krite sjenama vremena; dva sitna života pregažena 
bijesom kruha i kovine; dva bijela groba ograđena 
kipovima pokretnih očiju i udova. 

Znala sam, da i on zna, kako su »bakrena 
curica« i mali »kuštravac« odavna umrli, pokopali 
se i zaboravili uz melodije Tanga i Foxtrota, pod 


sjenama iz pariških žurnala, u mirisu Cotya i 
Houbiganta. 

Vjerovala sam, da i on vjeruje, kako smo se 
nas dvoje poznavali nekad, pred osam punih godina, 
a sada stojimo jedno do drugoga suvišni, tuđi i 
hladni kao dva pogašena, svijetla, dva mrtva tijela 
pod zajedničkim križem. 

— Kasno je. Zbogom! 

Pružila sam mu ruku. Nijesam ga pitala za 
zdravlje, studij ni obitelj. A osim onih nabačenih 
par riječi o tom odmah iza susreta, slijedio je i on 
mene. 

— Zbogom! Dugo je osam godina... Dugo. 
Mogu se proživjeti dvije smrti i sagraditi dva života. 

— Da! Zbogom! Kasno je. 

I razišli smo se, udaljili bez težine i sjete kao 
tuđinci. Razišli smo se noseći u dušama nove, teške, 
masivne živote sagrađene od grčeva i suza, obijeljene 
ostacima toplog, djetinjeg smijeha. 


M. Blašković: 


Susreli smo se na derneku 
Na ostrvu neku, 

Kad bučila je ulica 
Od svirala i djece, 

A smijeh se je orio obalom, 
Jer plima je tjerala šetnju, 
I prva je kiša sa vjetrima 
Bacala »fjeru« po plaši. 

Ja sam ti sve nešto buncao: 
O mramorima 
Na morima, 

O ružmarinu i borima, 

A ti si me značajno gledao 
S dva oka 


Nas susret. 

(Cvjetku Škarpi.) 

Duboka, duboka ... 

Međutim je prošla procesija 
I fanfara je svirala, . 

A mladi je biskup nosio 
Relikviju Svetoga Roka. 

-I pružio sam ti ruku 

I pošao u noć u gore 
— A nisam ti rekao, 

Da me je mjesec pretekao 
Osvijetlivši stazu kroz bore. 

I da se je svu noć burkalo, 

I bučilo sve do zore, 

Tvojim susretom dirnuto 
Moje nutarnje more. 


Valtazar Vijolić: 


Jutarnji psalam. 


Baca u crnu noć 
nevidljiv anđeo dana 
blistave diamante- 


srebrne masline. 
Mirte, 

i vile srušene . . . 


Trepte okeani svjetlosti 
Bude se. Žare i plamte. 

S nebesa rubini padaju 
ko kapi purpurne kiše. 

Nepregledno probuđeno more 
kroz veo magle ljubične 
smiješeći se i diše. 

Uzdahom svetih mistera 
mole 

uz obalu mora s rumenih brežuljaka 


A moja duša izmorena 
od bdijenja, 
nemira 
i bola 

izranja iz tame 
na ružično valovlje zore. 

O suzo molitve skrušene! 
Za bezdanima svjetlosti 
za vinom zaboravi 
s nebeskoga stola 
svi moji nervi 
gore. 

KNJIŽEVNI PREGLED 


»GOSPODIN RAFO.« 

Zaslugom g. dra. J. Andrića opaža se već od neko¬ 
liko godina nastojanje, da se knjige Društva sv. Jeronima 
izvuku iz dugogodišnjom tradicijom stvorenog zastarjelog 
bezličnog i bezbojnog tipa »Knjiga za narod«, pa da se 
svemu dade nova fizionomija i nov duh, koji bi sa samim 
narodnim životom činio jednu organsku cjelinu. Tu je po¬ 
najprije sama oprema knjiga, koja sve više poprima osebit 
umjetnički izražaj i karakter uz suradnju ponajboljih fol- 
klorističko-grafičarskih sila, dosegavši u naslovom listu ka¬ 
lendara »Danice« za g. 1928. (od gđice Zd. Sertićeve) ne¬ 
običan uspjeh, iznoseći nešto ne samo novo i narodno, nego 
i slikovito i ukusno. Što se tiče samih književnih izdanja, 
knjiga g. G r g c a 1 donosi bez sumnje najoriginalniju i naj¬ 
vredniju literarnu prinovu na tom polju. »Bosančice«, Dal¬ 
matinke«, »Slavončice«, knjige kojima je Društvo sv. Jero¬ 



nima dosad nastojalo da iznese fizionomiju naših pojedinih 
krajeva u više ili manje realističkim crticama od pisaca već 
prokušanih na peru, predstavljaju vrijedan rad, koji među¬ 
tim ne izlazi znatnije iz ostalog okvira literarnog stvaranja 
samih pisaca i našega vremena uopće, osim što je tu i 
tamo jače istaknuta moralno-socijalna pozadina pojedinih 
momenata.- »Gospodin Rafo« jedna je vrednosta za sebe; on 
nije upravo djelo samoga pisca, i ako bez njega ne bi ni¬ 
kada nastalo; pisac je ovdje kao u vrlo zaslužnom radu g. 
dra. V. Deželića sina oko obnove pučkog kazališta (»Žrtva 
Abrahamova«, »Sveti Pafuncije«), i kao u analognom djelu 
seljaka Novosela (»Prigorska svadba«), u prvom redu reno- 
vator i restaurator: on ima onaj pravilni instinkt, koji je prvi 
aksiom pučke umjetnosti u naročitom smislu te riječi: da 
narod najradije i najpotpunije prima ono, što je on sam dao 
ili što je prošlo kroz njegove ruke: što je, bilo na koji 
način, niknulo na njegovu tlu i dobilo dah njegove duše. 
Kada se radi o aplikaciji narodnih ornamenata, onda to 
shvaća svaka djevojka, koja veze; kad se radi o literaturi, 
onda to ne znaju često ni najbolji naprosto zato, jer su za¬ 
raženi modernom predsudom o originalnosti literarnih djela, 
kakve nisu poznavali ni Kačić, ni Reljković, pa su ipak dali 
nešto zaista originalno; i u drugu ruku što ne mogu da pro- 


1 Petar Grgeč, Gospodin Rafo, priča iz podravske kra¬ 
jine, slikama uresila Zdenka Sertić, Zagreb 1927., Jeronim- 
ska knjižnica knj. 234. 


nadu u narodnoj duši nešto takvo, jer se to ne može naći u 
knjigama — to treba proživjeti s narodom. G. Grgeč bio je 
u tom neobično sretne ruke, a bio je to zato, jer je i sam 
proveo dio svoje mladosti s pastirima na paši slušajući nji¬ 
hova zanimljiva pričanja o Rafi Jablanu Strafičku, koji je 
pošao u svijet, jer je htio da bude »gospodin« prezirući svoj 
stalež i život seljački. Tko se, čitajući piščev pjesnički pred¬ 
govor, ne bi sjetio Turgenjevljeve »Bježine livade« iz »Lov- 
čevih bilježaka«? Ali ovdje čeka čitaoca, koji je još pod 
dubokim dojmom Turgenjevljeve dražesne idile, prilično 
teško razočaranje. Ono, što u predgovoru nagoviješta g. 
Grgeč, znatno kvari sklad Turgenjevljeve poetizirane slike:' 
pričanja o Strafičku, čija je glavna nit toliko odgojna i 
poučna, vrve od opscenosti i prostota. Zato je posao čišćenja 
bio prvi zadatak inteligentnog pisca. To nije bilo baš niti 
toliko teško, niti se protivilo organskom tkivu samog 
djela: jer glavna podloga pričanja o Strafičku kazuje bez 
sumnje, da su ovakve groteske strani umeci. Priča o Štra- 
fičku nedvojbeno je potekla iz literarnog izvora epohe pro¬ 
svjetiteljstva, čije očite tragove nosi na sebi. Da Štrafiček 
ide u Beč, te Moskvu i Carigrad kao glavne predstavnike 
pojma o svjetskoj veličini i moći, to jasno lokalizuje stvar u 
doba Marije Terezije ili Josipa II. (tko se ne sjeća »Cara 
Jose i carice Katarine puta u Krim«?), kao što nam to jasno 
kazuje moralno-poučna tendencija u vezi s racionalističkom 
epohom, koju nije nadodao g. Grgeč: isticanje vrijednosti 
seljačkog staleža (kako bi rekao Reljković: »O seljače 
dakle i oraču, zašto tražiš kruha nad pogaču? Zašto želiš 
prominiti stanje, biti veći a imati manje?«). Pokazuju nam to 
i neki karakteristični kulturno-socijalni detalji kao n. pr. 
naročita uloga hajduka i pustinjaka, pojava tada vrlo raši¬ 
renih. Je li onaj opsceni elemenat, toliko protivan moralno- 
odgojnom karakteru samog djela, ušao sasvim slučajno u 
ova pričanja? Držim, da je on u vezi s pojavom đavla kao 
Štrafičkova Mentora i zavodnika. Narodna je mašta oduvijek 
— već u srednjevjekovnim misterijima n. pr. nastojala da 
ublaži nemilu pojavu zastupnika Zla, pridajući mu u to ime 
neke groteskne ili čak humoristične elemente; tako je od 
đavla u drami postao Hans Wurst, a od ovoga srednjevje- 
kovnog lakrdijaša opet oplemenjeni tip Goetheova Mefisto- 
fela, demonskog zavodnika i ujedno ljudski smiješnog do¬ 
bričine. U primitivnoj narodnoj verziji đavao je neznanac, 
koji može da čini različite čarolije; kao đavla odaje ga baš 
prostota i opscenost tih njegovih epizodnih »čudesa«. Na¬ 
rodna je mašta bez sumnje prihvatila tu nit i trpala te epi¬ 
zode bez obzira na njihovu pripadnost samom predmetu; 
možda se i tu sastao utjecaj kakva srednjevjekovnog zbor¬ 
nika ovakve šale (kakav je bio Til Ullenspiegel — Petrica 
Kerempuh), te su se te inače nevezane epizode prelile u 
stvarno povezano tkivo same pripovijetke o Strafičku. Ova 
će bez sumnje moći jo,š da vrlo intenzivno pozabavi lite¬ 
rarne historike. Njen literarni karakter nedvojbeno je onaj 
pustolovnog romana po tipu praoca Lazarilla de Tormesa, 
odnosno njegova njemačkog potomka Simplicija Simplicissi- 
musa, i nadimak Rafe Jablana, »Štrafiček« svakako je u vezi 
s njemačkim glagolom »streifen« — skitati se, ili s imenicom 
»Landstreicher« — skitnica. To je putokaz za izvor neka¬ 
danjeg književnog djela, koje je dalo podlogu za pričanje o 
Rafi Jablanu Strafičku. U kakvoj je verziji ono ušlo u narod? 

Da li je bilo prevedeno i čitano, ili je neposredno iz tuđeg 
jezika ušlo usmenom tradicijom među seljake? Toga ne 
znamo. Činjenica je samo to, da je pričanja o Štrafičku slu¬ 
šao g. Grgeč u svom zavičaju, u Podravini, još dok je bio 
djetetom. Svakako je karakteristično, da je Podravina, koia 
u našoj literaturi nije zauzela zasebna mjesta kao neki 
. drugi krajevi, ovdje dala nešto svoje, lokalizirajući ovu 
priču s hajdučkim otokom u »onom mrtvom rukavu Drave, 
koji se zove Neteča« i s hajdučkim izletom »u vinograde« 
po podravskim brežuljcima, dajući tako jasne konture sasvim 
određenog i karakterističnog podravskog pejzaža. Taj haj¬ 
dučki otok sa svojim harambašama Pavlenoin i Veseljakom, 
čija su imena čvrsto zadržana u narodnoj tradiciji, bez 
sumnje je određena historijska reminiscencija, te je tako i 
»Štrafiček« kao i »Simplicissimus« skitnički roman s podlo¬ 
gom socijalno-historijskom. 

Nakon čiščenja preostala je piscu uloga da rekon¬ 
struira i prodube moralno-odgojnu podlogu romana. To je 
učinio, ponajprije tim, što je đavlu dao više sotonski ka¬ 
rakter apsolutne zloće, i što ga je obavio misterioznošću pa¬ 
klenske pojave. On je doduše i ovdje — kako zahtijeva rea¬ 
lizam samog događanja — gospodin »obučen u crne hlače i 
crn kaput«, na glavi ima »crvenu kapu bez ikakva oboda, a u 
njegovim svijetlim cipelama mogao bi se ogledati čovjek kao 
u zrcalu«, ali zato nakon njegova odlaska na mjestu, gdje 
je on stajao »vidjele se sada dvije rupe, u kojima je tinjao 
nekakav modrikast plamen.« Tako je đavao točno određen 
u svojoj biti, dok je u narodnoj tradiciji on postao više ne- 
kim čaiobn jakom (u srodstvu možda s Grabancijašem), 
samo ga kao đavla odaje još zaziranje od križa. 1 - Na toj 
karakterističnoj opreci s križem izgradio je g. Grgeč logično 
psihologiju Štrafičkova obraćenja, kod kojega je osim nega¬ 
tivnog momenta, da se je osjećao izvaranim i razočaranim, 
morao da dođe još pozitivni momenat, po kojemu je svoga 
Mentora piepoznao kao đavla i privolio Bogu. — Druga je 
glavna zadaća bila piscu, da unese više preciznosti i psiho¬ 
loške dosljednosti u socijalno-odgojnu tezu pripovijetke: u 
apologiju »stanja hranećeg«, kako bi rekao Reljković, koje 
je po ideologiji prosvjetiteljstva sankcionisao sam car Josip 
II. zaoravši plugom. Sasvim je krivo, kad se traži, da se u 
Štrafičkovu odmetanju od seljačkog staleža vidi prilika za 
neku analizu ekonomske krize u seljaštvu, kao da bi. njegov 
»grunt« bio opterećen, ili zemlja neplodna ili godine ne- 
rodne, ili da ga je bilo kakva bijeda na to natjerala. Kad bi 
tako bilo, ne bi trebao đavao da ga . navodi na to, da ide u 
daleki svijet,niti bismo mi to smjeli smatrati đavoljim dje¬ 
lom. I nije Štrafiček pošao u svijet, da sebi čestitim radom 
zasluži bolji kruh, no što ga je imao, nego da bude »go¬ 
spodin«, shvaćajući gospodstvo kao neku utopističku Šlarafiju 
uživanja bez rada. A takova napast dolazi uvijek od obijesti 
i preobilja. Zašto bi inače vrlo oštroumni pisac »Nasljedo¬ 
vanja Hristova« (koje i H. Taine naziva stanđard-workom 
duhovne psihologije) ovako odlučno tvrdio: »Frena gutam et 
cito omnes passiones superabis« — obuzdaj prožđrljivost i 
ubrzo ćeš svladavati sve strasti? I baš tim, što je ostao 
vjeran ovoj psihološkoj motivaciji Štrafičkove duševne 
krize, g. Grgeč je postavio djelo u središte aktuelnog inte¬ 
resa učinivši ga poučnim i za naše dane. Nije opasna po se¬ 
ljački stalež materijalna kriza, i ako je kobna po pojedinca, 


1 Sve podatke o prvotnoj narodnoj verziji, kako ju 
je čuo od pastira i seljaka i kako je se točno sjeća iz svoga 
djetinjstva, dao mi je usmeno sam g. Grgeč. 


a možda i po čitave krajeve, koji se iseljuju ili proletarizi¬ 
raju; drugdje, gdje toga nema (a to je ipak većina), seljak 
će ostati uz svoju zemlju i biti valjan i marljiv zemljoradnik. 
Ali gdje seljaka zahvati prepotencija, nezadovoljstvo sa 
svojim položajem radi traženja užitka bez muke i gospod¬ 
stva bez rada, tu prijeti samom staležu golema opasnost, 
tu je u rasulu čitava socijalna struktura naroda. Nisu li 
današnje poslaničke dnevnice seljaka poslanika takvo Štra- 
fičkovo gospodstvo, i nije li po koji gospodin i bez crvene 
kape sa svojim demagoškim frazama i neumjerenim obeća¬ 
njima seljakov zloduh razarajući svijesno zgradu društvenog 
poretka stvaranjem staleškog nezadovoljstva? I to eto i jest 
jedna od glavnih zasluga g. Grgca, kad je u novoj verziji 
vratio narodu ono, što je čitav jedan vijek narodne tradicije 
čuvao: on je odabrao pravi momenat, kada će na novo stvo- 
liti ovu priču i pravi oblik u kojemu će je ponovno unijeti u 
narod. Momenat je taj određen opasnošću, koja prijeti se¬ 
ljaštvu nesavjesnim raspirivanjem staleške borbe, stvaranjem 
»iskorijenjenika«. A oblik priče dala je činjenica, da je svjet¬ 
ski rat presjekao mnoge niti starih tradicija, pa tako i pre¬ 
daju pričanja o Štrafičku. Dok su za djetinjstva piščeva sve 
te zgode još živjele u ustima naroda, danas su se gotovo 
izgubile i žive tek kao neke daleke reminiscencije. Da je 
tkogod napisao, ovakva »Gospodina Rafu« pred svojih tride¬ 
setak godina, narod bi ga možda odbio, jer bi se suviše kosio 
s onom iskvarenom i izobličenom verzijom, koja je živjela 
u narodu, i kojoj nije trebalo knjige, da je raširi. Ali danas, 
kad je ona verzija već napola zaboravljena, a dok narod 
ipak još prepoznaje Štrafička kao svoga junaka, danas je 
piavi čas, da se ta priča vrati narodu u oplemenjenom 
obliku i da je on ne samo s užitkom, nego i s korišću čita. 
Ovaj pravilni instinkt g. Grgca mogao je dakako nastati samo 
u duši, koja je duboko sraštena s narodom, koja je ne 
samo niknula iz naroda, nego je još uvijek njegova. Čovjek 
literarne kulture, uza sve to nije pisao ni realističkog ro¬ 
mana, ni socijalne pripovijetke u modernom stručnom smislu 
tih riječi; napisao je nešto narodno i nešto svoje (Podra¬ 
vina i Bosna, dva kraja s tolikom ljubavlju istaknuta, oba su 
u neku ruku piščevi zavičaji) i u tom je, uza sav prividni pa¬ 
radoks, i originalnost i potpuni književni uspjeh ovoga djela. 

L j u b o m i r Maraković. 

JOVAN HRANILOVIĆ. 

(Nastavak.) 

Kratki osvrt na rad u prozi. 

Kako je golem i različit Hranilovićev pjesnički rad, 
tako je još golemiji i različitiji njegov rad u prozi. Tome 
je radu uopće teško ustanoviti količinu, jer je razasut po 
različitim hrvatskim i srpskim književnim i političkim listo¬ 
vima. Tko bi i nabrojio sve one listove, u koje je on, neu¬ 
morni književni radnik, dospio da zabilježi svoje osjećaje, 
svoje misli i razmatranja. Pisao je novele, crtice, feljtone, 
kozerije, političke članke i dr.; jednom riječju bio je pje¬ 
snik i publicist. 

I u prozi se on osjeća domaćim kao i u svojim čuv¬ 
stvenim pjesmama, jer i početak njegova prozaičkog rada 
pada nekako u isto vrijeme s početkom pjesničkoga rada. 

Koliko li se iskrenih osjećaja nalazi u prvoj njego¬ 
voj noveli »Lucieta«? 15 U prvoj njegovoj pjesmi smjesta 
je zapažen njegov pjesnički talenat, a u toj prvoj noveli 


15 Štampana u »Vijencu« 1874. 

njegov novelistički, odnosno bolje rekavši feljtonistički ta- 
lenat. Zatim su slijedile novele: »Jedna noć«, 10 pa »O Mar- 
tinju«, u kojoj mladi Jovan prikazuje na humoristički način 
socijalni život našega naroda u polovici prošlog stoljeća. 
Priča nam u toj noveli o građanima nekoga gradića N-a, 
koji na glas crkvenoga zvona skidaju pobožno kape, izvra- 
ćaju oči prema nebesima i glasno šapću molitvu nebeskom 
ocu: »Čuvaj nas tuče, groma, škole, knjige i vatre!« 

Među drugim mnogobrojnim crticama i novelama 
osobito se odlikuje zdravim humorom novela »Anđin 
Božić«. 17 

Kod umirovljenoga kapetana Zorića sakupilo se odlič¬ 
no društvo nekoga omanjeg žumberačkog mjesta. Kapetan 
udaje kćer Anđu. 

Anđa se sprema, da bude uređena, dok dođe mlado¬ 
ženja Janko Brdar, kaštanski učitelj, da onda svi zajedno 
podu u crkvu. Dok se Anđa sprema, društvo se veselo za¬ 
bavlja. Kućedomaćina i umirovljeni kapetan Perić, stari kon- 
zervativci, kritiziraju sve, što nije onako uređeno, kao što 
je bilo u doba njihove mladosti. Učitelj Marko, kao »fiškuš« 
društva, zagrezao je u disktfsiju sa šumarom Zečevićem. 
Diskutiraju o darvinizmu, premda ni jedan ni drugi nema 
ni pojma o toj teoriji, ali to njih ne smeta, jer vince ih 
bodri u njihovu učenu ’ razgovoru. Kad se društvu priklju¬ 
čio i mjesni parok, postalo je veselo društvo još veselije. 

Ali upravo, kad je zabava bila u najboljem jeku, 
bane u sobu sluga kaštanskog paroka s viješću, da se uči¬ 
telj Janko sastao s nekom mladom ženom, s kojom je još 
kao učiteljski pripravnik podržavao ljubavne odnose. Prvi 
je njihov susret oživio staru ljubav — i oboje pobjegoše u 
Ameriku. Razumije se, da je ta vijest bila porazna i po 
Anđu i po ostalo društvo. Anđa se ipak poslije udala — ali 
za Zečevića i sretno je s njime živjela kao i Janko sa svo¬ 
jom ženom u Americi. 

Uz mnogo opisanih žumberačkih narodnih običaja 
Hraniloviću je uspjelo, da i u ovoj noveli upravo majstor¬ 
ski ocrta tipove dvaju oprečnih tabora: modernih i nemo¬ 
dernih; doduše oba tabora su nemoderna, samo s tom raz¬ 
likom, što jedni žele, da budu moderni, odnosno savremeni 
(Marko i Zečević), a drugi to ne žele. 

Inače Hranilović je teme za svoj prozaički kao i pje¬ 
snički rad uzimao iz okoline, u kojoj se nalazio, a to i jest 
upravo glavni zadatak pravog pjesnika i ozbiljnog publi¬ 
cista. 

U njegovoj književnoj ostavini nalazi se velik dio 
njegova publicističkog rada, od kojega je jedan (manji) 
dio štampan u starim srpskim političkim dnevnicima »Bra¬ 
niku« i »Srpstvu«, a drugi, veći dio, u političkom organu 
demokratske stranke »Jedinstvu«, kojemu je potkraj ži¬ 
vota bio i direktor. 

Dok je onaj rad u »Braniku«, »Srpstvu« i drugim li¬ 
stovima više beletristički, ovaj je drugi gotovo isključivo 
partijsko-politički. 

Njegov raniji prozaički rad upravo je enciklopedij¬ 
skog sadržaja. Tako je u »Braniku« 1890. štampan onaj 
vanredno lijepi i kratki prikaz »Ilirizam u hrvatskoj kultur¬ 
noj povesti«, esej »Samoubojstvo« (1895.), »Moć vere« 
(1897.), u kojoj jasnim argumentima dokazuje moć kršćan¬ 
stva i iznosi svoje mišljenje o beskonačnosti. O tome pojmu 

10 Štampana u almanahu »Hrvatska«'1880. 

17 Štampana u »Kolu Matice Hrvatske« 1907. 


kaže: »Ja vidim pojam beskonačnosti svagdje na svetu. Po 
njemu smo dobili sklonost k onome, što je izvan čula, što 
je u svačijem srcu. Ideja Boga je pak jedan oblik ideje 
beskonačnosti. Dotle, dok misterijum beskonačnosti obuzi- 
mlje duhove, bit će podizani kultu beskonačnosti hramovi 
i žrtvenici, te. ćemo viđati, gde ljudi na pločnicima tih hra¬ 
mova na koljena padaju zaroniv se u misao beskonačnosti. 
Nije li pojam ideala refleks beskonačnosti, koji nas pod 
lepotom na to potiče, da sebi predstavimo još veću lepotu. 
Jesu li znanost i čežnja za poznavanjem što drugo, nego 
nagon, da proniknemo tajnu svemira? 1 gde su prava vrela 
čovječjeg dostojanstva, slobode, moderne demokracije, ako 
ne u pojmu beskonačnosti, pred kojom su svi ljudi jednaki? 
čovječanstvu treba duhovne veze, bez koje bi u društva po¬ 
stojale samo izolirane porodice, horde, ali ne bi bilo pra¬ 
voga društva. Ova tako duhovna veza ne može biti drugo, 
nego religija. Religija je jedna od onih ideja, kojih po¬ 
trebu već to dokazuje, što je ona u svim vremenima bila 
onaj štap, o koji oslonjen, slabi čovjek traži, da prevali po¬ 
nore života, i ako tih ideja posve ne razumemo, nije krivnja 
u njima, nego u našem ograničenom shvatanju«. 

U »Braniku« su štampane i »Crtice iz fiziognomike«, 
u kojima upoznaje širu javnost s Lavaterovim otkrićem 
fiziognomike, t. j. »znanosti, koja nas uči, kako se po spo- 
ljašnosti može poznati čovekova unutrašnjost«. 

Još jedan vanredan prikaz naše hrvatske književnosti 
Srbima »Savremena hrvatska književnost« štampan je 1912. 
u »Srpstvu«. 

U spomenutim listovima ima .još dosta članaka pouč¬ 
nog sadržaja, koje ne možemo sve ovdje ni navesti. 

Njegov kasniji prozaički rad u »Jedinstvu«, kako je 
već spomenuto, isključivo je politički. Pod šifrom »i« pisao 
je ,on u uvodnim člancima bilans savremnoga političkog ži¬ 
vota u našoj novoj državi kao na pr.: »Za braću Ruse«, 
»Opravdani zahtevi«, »Nikada«, »Radikalske neprilike«, »Ja¬ 
dransko pitanje«, »Agrarna reforma«, «I opet kriza«, »Za¬ 
stoj u državi« i mnogi drugi članci, kojih također radi 
množine ne možemo ni nabrojiti. 

Osim ovih članaka, koje je pisao za srpske listove, 
ima još nebiojeno mnogo članaka iz njegova pera svih 
mogućih sadržaja po različitim hrvatskim listovima kao 
na pr.: u »Vijencu«, u kojem je od vremena do vremena 
surađivao sve do pred smrt, »Prosvjeti«, »Obzoru«, u alma¬ 
nahu »Hrvatskoj«, »Hrvatskom domu«, u »Glasu Matice 
Hrvatske«, »Kolu Matice Hrvatske«, »Hrvatskoj vili«, kar¬ 
lovačkom »Svijetlu« i dr. 

Nakon ovoga našeg razmatranja Hranilovićeve poe¬ 
zije i prozaičkog rada mogli bismo učiniti resume svega. 

Jovan Hranilović kao književnik i pjesnik spada u le¬ 
giju onih književnika i pjesnika, koji su u svojim djelima 
ostavili sebe. Koliko toplih osjećaja prostruji našom dušom, 
kad čitamo Arnoldovu poeziju. Ta — to je biografija u sti¬ 
hovima; u njoj su upisani svi nježni osjećaji, sve misli, svi 
dojmovi duše, »koja drhće na svaki svemirski dah«. 

A što je drugo poezija Arnoldova pobratima Hrani- 
lovića? Vidjeli smo, da je i to biografija jednoga pjesnič¬ 
kog života; jednoga života, koji je naprije mladenački lju¬ 
bio i živio u visinama pjesničkih ideala, a zatim, koji je kao 
pastir ljudskih duša pošao u život. Koliko gorkih i čemernih 
dana ima taj život, koliko čovjek mora da pati u toj do¬ 
lini suza, u tim okovima tijela, dok dođe onaj sveti posljed¬ 
nji čas, kad čovjek uz drhtaj plamena svijeće baca posljed- 

nji pogled prije odlaska u beskonačnost na onu trnovitu 
stazu, koja vodi »od kolijevke pa do groba«. Pa kad čovjek 
prozrijevši u život shvati njegovu tragiku, što ga drugo 
osjeća, nego li ono, što je osjećao i Hranilović: ništavilo 
života i smisao smrti? Ali ipak bio život kakav mu drago, 
ne ostavlja se bez suznih očiju ova divna harmonija pri¬ 
rode, u kojoj si je čovjek patnik toliko puta zaželio, da 
dode ona tajna sila, koja riješava boli i vodi u carstvo 
vječnog mira. 

Eto, na jednoj je strani želja, da se završi ova životna 
gluma, a na drugoj je strani bojazan, da će taj završetak 
skoro doći. Ta borba između životnoga biti i ne biti, što je 
drugo, do li pojav pesimizma i optimizma? Pa i što bi bilo 
od nas ljudi, da u našim dušama nema optimizma? A što 
bi bilo, da ne znamo za boli, da ne- znamo za zlobu, da. 
nema pesimizma? Bili bismo još bjedniji, nego što smo u 
ovakovu životu, koji proživljavamo. Pravo je rekao Rol- 
land: »Život počiva na neograničenom zbroju patnja i 
okrutnosti; čovjek ne može živjeti, a da ne stvara patnje«. 18 

Ovaj problem biti i ne biti jezgra je Hranilovićeve 
poezije, a ujedno i dokaz, da je ta poezija esencija onoga, 
čime nas kaleidoskop realnog bivstvovanja upoznaje. 

Ta je poezija jedno bivstvo isto kao što je i Hrani¬ 
lović, uzet kao individuum, samo jedno bivstvo. Ona ima 
u sebi sliku čovjeka; ona je duhovni Hranilović i prema 
tome njezina ekšistencrja vječnoga je karaktera. 

Prema ovoj konstataciji Hranilović je realist, a ona 
romantika, koja također postoji u njegovoj poeziji, samo 
je jači impuls onoga optimističkog u čovjeku. 

Inače Hranilović je književni konzervativac (ali ne 
politički). Glavna nota njegove konzervativne poezije je 
patriotizam. Taj patriotizam uvijek je jaka karaktera i ne 
odstupa niti onda, kad je književnost poslije Khuenovih na¬ 
silja 10 zaplovila drugim modernim strujama. Te nove knji¬ 
ževne struje svih mogućih deviza tražile su odstup patrio¬ 
tizma i svega onog, što je usko povezano uz uspomenu na 
narodnu prošlost. 

Taj pokret sam po sebi ima zdravu ideju, jer on bi 
bio put do kosmopolitizma, a to bi bio zaista ideal, kad bi 
nestalo granica i svi kad bismo se osjećali jedno: — ljudi. 

Ali kako smo mi i opet samo obični ljudi i esencija 
nekonsekventnoga, ta je ideja i opet samo san mladih 
idealista. 

I zato odreći se svoje tradicije, odreći se prema 
tome i svoje narodnosti, odreći se onoga, za što su se kroz 
stoljeća i stoljeća prolijevali potoci krvi, napredak je vrlo 
problematične naravi. Uz takav napredak Hranilović kao 
stari patriot nije htio, a nije ni mogao da pristane. On nije 
poricao vrijednost onome, što je moderno, pače on je ono, 
što je po; svome sastavu bilo dobro, uvijek hvalio, pa bilo 
to i moderno. Lijepo je kazao u 237. br. »Srpstva« (1912.): 
»U tolikim mojim referatima o hrvatskoj savremnoj književ¬ 
nosti, što su štampani u »Letopisu Matice Srpske«, nije 


18 R. Rolland: »Gorući grm« II. (»Konac putovanja«). 

10 Dok je Khuen bio na vladi, uspjelo mu je, da u 
Hrvatskoj dade srpskoj manjini nadmoćnu vrijednost. Ta 
Khuenova politika bila je snažan udarac na Strossmayerove 
ideje, na njegovo jugoslavenstvo, jer su se time probudile 
vjerske i kulturne opreke između Hrvata i Srba, pa su na¬ 
stale plemenske mržnje. Mladi književnici to opaziše i 
odlučiše reagirati na Khuenov otrov, koji bijaše bacio među 
ta dva bratska naroda. 


niko mogao naći ni traga zlonamernom podcenivanju hrvat¬ 
ske modernističke proizvodnje, ma da ja inače nikada ni¬ 
sam tajio i ne tajim, da smatram import .modernističkih na¬ 
stranosti iz velikog sveta u hrvatsku i srpsku književnost: 
štetonosnim zastranjivanjem s utrenika, na kojima jedino 
može književnost kod naroda, koji vode tešku borbu za 
održanje svoga narodno-kulturnog života, vršiti svoj bla¬ 
gotvorni upliv i biti pomagačem u toj teškoj borbi za 
opstanak«. 

Ali, kad bi se dirnulo u ono, što je njemu kao do¬ 
brome patriotu bilo sveto, onda je Hranilović znao biti i 
žestok braneći stajalište »starih« (na pr. polemika s Mila¬ 
nom Marjanovićem). 

Kad je jednoć Skerlić u svome listu nazvao pjesnike 
konzervativce grobarima, a njihovu poeziju grobarskom, od¬ 
govorio je Hranilović: »Baš bi g. Skerlić mogao znati, ko¬ 
liko je upravo patriotska poezija doprinela triumfu nacio¬ 
nalne misli, koja je sada tako sjajno sinula na Balkanu, 
okupana i okrštena u junačkoj krvi herojskih boraca za 
krst časni i slobodu zlatnu«. 

Pa Hranilović imade i pravo, jer se nama zaista radilo o 
»biti ili ne biti« ne samo političkom, nego i o nacionalnom 
i uopće socijalnom. Druga je još važnija činjenica, koja 
brani Hranilovićevo stajalište, ona veoma važna opomena, 
koju napominje i Tagore kao gorljivi protivnik nacionalnog 
šovinizma: »duh naroda mora ići uporedo s duhom svoga 
vremena«. 20 

A to baš nije bilo kod nas, nije sada, a niti će tako 
skoro biti i zato modernizam nije našao kod nas tlo po¬ 
godno za svoj razvitak. Pače i pokretači našeg modernizma 
malo pomalo sve više približavaju se starim kolotečinama. 
Zanimljivo je, što Hranilović o tom kaže u predvečerje 
svoga života »Danas se može o tom razdoblju naše najno¬ 
vije kulturne povijesti mirno i objektivno govoriti. Sami 
prvaci modernističkoga pokreta u našoj književnosti pri¬ 
znali su, da taj pokret nije uspio, da je tako zvana moderna 
nosila već u svom početku, kao deplasirani tuđinski import, 
klicu rasula i smrti. Talentiraniji i spremniji pokretači sece¬ 
sionizma i modernističkog pokreta kod nas, našli su, iza 
prolaznog lutanja po bespuću, pravi put, te od svega nji¬ 
hova modernizma nije ostalo ništa drugo nego ponovno 
konstatovanje stare istine, da u pjesničkom i umjetničkom 
stvaranju ono, što je novo, mora biti i dobro i lijepo, da su 
pojmovi: istinski, dobri i lijepi zapravo metafizički identični, 
a naročito, kada se radi o pjesničkoj umjetnini. Ali osim te 
konstatacije ostalo je u dušama nekih pionira modernistič¬ 
kog pokreta kod nas i nešto zlovolje i žuči na protivnike 
toga pokreta, pa dakako i tobožnje dosljednosti u podcje¬ 
njivanju književničke proizvodnje protivnika modernizmu. 21 

Eto, Hranilović je dosljedan svome stajalištu do 

smrti. 

Još je nešto potrebno napomenuti, što izlazi iz ana¬ 
lize Hranilovićeve poezije, t. j. da on nije nikada htio da 
bude pjesnik didaktičar. Ako je koji put i poučavao, to pou¬ 
čavanje nema didaktičkog tona; to je samo intermezzo nje¬ 
gove pjesničke intuicije. Ni etika ni estetika njegovih pje¬ 
sama nema didaktičkog korena, već čisto psihološki. Nje¬ 
gova je poezija čisti subjektivizam. Njegova je pjesma, 
kako sam kaže: 

20 Rabindranat Tagore: »Nacionalizam u Japanu«. 

21 »Vijenac« (knj. III. br. 1.); iz članka »Dr. Đuro 
Arnold«, — pisano 19. XII 1923. 

»Tihani šapat zelene gore 

Ona je spomen prošlih već dneva 

Nejasan naslut dneva budućih«. 

Ona je 

Pismen spomenik ljubavi, gnjeva, 

Sudbe cjelova leđnih, gorućih 
Ona je zanos do ideala«. 

Ona je ushit; 

»Ona je suza, što no ju spleće 
Duša iz svoje tajne cvjetane«. 

A to je daleko više, daleko uzvišenije od pusta moralizi¬ 
ranja. 

Njegova je poezija autobiografija njegove pleme¬ 
nite duše, u kojoj je zapisano perom žarke patriotske lju¬ 
bavi ono uzvišeno geslo: »Iz naroda za narod!« 

Kad čovjek čita njegove pjesme, u duhu osjeti pred 
sobom ili Hranilovića, mladog idealista, kako pun života, 
veseo i radostan s ljubavnim žarom u srcu pjeva pjesmu 
mladovanja. Ili najednoć osjeti pred sobom Hranilovića u 
piedvečerje njegova života, kako s lirom u ruci upire u 
nas neki čudni pogled, dok mu lirine žice jecaju pjesmu 
Lola --- pjesmu tuge — pjesmu predsmrtnicu. I kad tako 
slušamo sa žica njegove lire i pjesmu mladovanja i pjesmu 
predsmrtnicu, onda obuzeti divnom harmonijom obojega i 
nehotice šapnemo: Zaista je ta plemenita duša pravo čedo 
nebesa! 

Imao bih o njemu još mnogo toga da kažem, jer nje¬ 
gov rad je obilan, ali držim, da sam dosta učinio i time, što 
sam barem podsjetio na pjesnika, koji je u svojoj posljed¬ 
njoj pjesmi »Gospodine« — »stojeći na pragu večnosti ose- 
tio čeznuće duše za Bogom i moć vere kršćanske« — toplo 
šapnuo onome, kome je kroz cio život vjerno služio: moja 
je duša 

»Obasjana rajskim svjetlom 
Evanđelja Tvoga, 

Shvatila je pravu svrhu 
Žića zemaljskoga«. 

I stari — sijedi patriot na pragu u vječnost nije za¬ 
boravio, da klikne Gospodinu: 

»Ah povedi rod mi dragi 
Putem što no vodi 
K jedinoj mu pravo sreći 
I k pravoj slobodi!« 

Koliko li je ljubio svoj narod, a narod mu i vraća tu 
ljubav: — sagradio mu je spomenik zaboravi. Ali nije ga 
zaboravila »ona«, kojoj je pjevao od mladosti pa do groba; 
nije ga zaboravila njegova — draga Hrvatska, koja mu nad 
pustim grobom tihano šapće onu Kranjčevićevu: 

»Snivaj, tužna žrtvo, iza nepokoja- 

Mrtav si mi ponos —• živ mi vjera bio!« 

Pa kliknimo i mi uz tihani šapat njegove drage majke 
domovine, njegove, vlastite riječi: 

»Slava Tebi! Mir pepelu Tvome, 

Diko našem rodu hrvatskome!« ■ 

Mato Božičević. 


»GROZDANIN KIKOT«. 

Crtajući naslovi list za ovu knjigu 1 g. S. Sretenović 
ili nije čitao knjige ili nije točno znao, šta ima da prikaže: 
jer onaj čovjek nije ni Ozren niti ikoje lice iz pripovijetke, 
nego (po nošnji) — musliman, kakvih uopće u knjizi ni 
nema: Ali je crtača možda ipak vodio pravilan instinkt: sen- 
sualnost ove knjige kao da je orijentalnog podrijetla. Ona 
nije helensko-poganska, jer nema antikne vedrine; pa makar 
da je ona melanholija, koja ju umjesto toga provejava, 
možda i slavenska, sama je bit ove sjetilnom erotikom pre¬ 
zasićene atmosfere strana. 1 kad bismo htjeli da u kratko 
izrazimo njen osnovni sadržaj, ne bismo ga mogli točnije 
označiti nego turskim izrazima: dert i sevdah. Dertlije su ti 
ljudi, što po vas dan dangube po gostioni između pijanog 
bučnog veselja i sentimentalnog sumornog »Weltschmerza« 
— i u tom osnovnom psihološkom ugođaju umio je g. Humo 
da dade neobičnu plastiku pojedinih figura i bogatu nijansi- 
ranost njihovih individualnosti. A ta prebujna erotika, koja 
umije da bude i delikatno meka i sensusalno gruba do kraj¬ 
njih granica, nije li ona toliko srodna s onim prigušenim i 
strastvenim treptanjem sevdalinka? Sav je zrak za g. Humu 
pun erotike, čitava priroda nije drugo nego okvir za priču o 
ljubavi Grozdana i Grozdane, mitskih lica, koja autor vidi 
u suncu, u cvijeću, u lišću, u zraku, u šumi, u planini, u 
svemu. 1 u tom okviru, paralelno s mitom o Grozdanu i 
Grozdani, teče sjetilna erotska priča o udovici Ivanki i, u 
isto vrijeme, delikatnija ali ne manja strasna o djevojci 
Grlici, koja pada žrtvom tuđe pohote, poludi i skače u ponor. 
Ozren, glavni junak obiju tih erotskih niti, nije seljak, 
premda se ta priča odigrava na selu, u čarobno opojnoj pri¬ 
rodi. On je intelektualac i u svojoj biti tip modernoga čo¬ 
vjeka, koji je plijen svojih sjetila i bilo kakvih senzacija, 
ma otkuda one dolazile. A sve to na podlozi one sasvim 
moderne, upravo animalne radosti života i sumorne bez¬ 
voljne resignacije u isti mah. U tom osnovnom ugođaju na¬ 
lazi pisac vrlo suptilnih nijansa crtajući prirodu i neobično 
izrazitih tonova u psihološkom karakterizavanju. Kao što 
čitava priča o Grozdanu i Grozdani nije drugo no projekcija 
duševnih stanja u prirodu, tako se opet ugođaji prirode 
spontano prelijevaju i odražavaju u duši (»tužno i umorno 
peva svelo lišće u meni«), U tom naročito leži toplina i pri- 
vlačivost piščeva pripovijedanja', koja nesumnjivo odaje ta- 
lenat. A sjetilna raspojasanost Grozdanina obijesnog ki- 
kota slegnuti će se s godinama — ili će razoriti svoga autora 
kao što je razorila stari Orijent. Lj. Maraković. 

DANAŠNJA KNJIŽEVNOST. 

Povodom nekoliko novijih publikacija o sadanjoj 
evropskoj i američkoj književnosti sintetizira Andre C h a u- 
meix' njene glavne karakteristike ovako: Mnogo se danas 
govori i piše o univerzalnosti suvremene literature. Međutim, 
ako pobliže ogledamo ovu tvrdnju, opazit ćemo, da taj izraz 
ne može da znači djela tako velika i trajna, da bi nadilazila 
granice zemalja i vremena za vjekove. Dante je n. pr. uni¬ 
verzalan ili Goethe, koji su duboki tumači općih ljudskih 
osjećaja, i koji uza sve svoje rasne osobine daju ono, što 
je oduvijek bilo svakomu razumljivo, svakomu prilazno i za 


1 Hamza Humo, Grozdanin Kikot, Beograd 1927. 
Izdanje S. B. Cvijanovića, Moderna biblioteka 33. 

1 Les jeunes et les litteratures etrangeres, Revue des 
deux Mondes, 1. listopada 1927., str. '697.—710. 

svakoga znamenito. I ako se danas opaža izvjesna cirkula¬ 
cija imena i djela, n. pr. Wellsa, Shawa, Marcela Prousta, 
utjecaj ovih pisaca nije ništa veći ni univerzalniji, nego onaj, 
što su. ga na prethodnu generaciju vršili Ibsen ili Tolstoj. 
Ova dvojica kao i Kipling i D’ Annunzio izgubili su znatno 
na svom utjecaju — sve što je privlačilo prije 1914., danas 
je palo u pozadinu. Ali uza sav međusobni utjecaj različitih 
literatura ne može se govoriti o njihovu univerzalizmu u 
tom smislu, kao da bi one bile jedna cjelina, vezana autori¬ 
tetom nekih univerzalno velikih prvaka, nego se može go¬ 
voriti o paralelizmu, o dosta dubokoj analogiji u metodama 
i u ciljevima. Jedna je od najupadljivijih zajedničkih osebina 
u tim literaturama preziranje reda i poretka, kako ga je 
shvaćala tradicija. Nema; kompozicije, nema logičnog nado- 
vezivanja osjećaja ili misli, nema priprave, nema čak ni veze 
između prizora, koji slijede jedan iza drugoga. Precizna 
opažanja, slikovito gomilanje senzacija, bez brige za inte¬ 
lektualni odnos između stranica i rečenica. Kao usred impre- 
sionizma, postupak vas sjeća na »točkastu« slikarsku školu 
ili na kino. Asocijacije slika zamjenjuju nekadanje udruži¬ 
vanje ideja. Iza toga slijedi neka vrsta istrgane poetike, 
koja ima svoje tajne, a za upućene i svoju draž. Jedno od 
lica francuskog romansijera J. Kessela kaže: »Pozor! zanijet 
ću se! Vi ne ćete ništa razumjeti, vi koji volite kompoziciju 
u riječima i u spisima!« To bi moglo biti pravilo nove poe¬ 
tike. Ono što se danas zove romanom, nije nego slijed no¬ 
vela, eseja, opažanja pomiješanih sa simbolizmom, gdje se 
nižu konkretne činjenice, impresije, boje, mirisi, oblici i zvu¬ 
kovi. Pripovijedanje se prekida monolozima, drugi put su 
opet samo pitanja i odgovori, a ponajviše je takvo djelo 
unutarnji monolog junaka ili samoga autora. Značajna je 
karakteristika Marija Pucinija, koju daje njegov francuski 
prevodilac Leluc: Pucini svijesno uklanja sve, što pripada 
fantaziji, sanji; on se je dragovoljno omeđio na ulogu 
strogog posmatrača. »On ne komponuje, ili jedva da kom- 
ponuje. On opaža i bilježi svoja opažanja.« Ne treba ni ka¬ 
zati, da u ovako shvaćenoj književnosti naročito mjesto za¬ 
premaju slike. Ali one ne služe samo zato, da prikažu vanj¬ 
ski svijet ili precizne oblike. One imaju da prevedu najfinije 
nijanse osjećaja, svakovrsne senzacije, najnejasnija stanja 
sica i duha, da naslutimo ono, što nije izričito kazano. I 
ako su se dakle današnji pisci odrekli dosadanje discipline, 
i ako su rastrgali govor i rečenicu, te prihvatili direktniji i 
nagliji način, koji stvar više sugerira, nego što je izražava 
točnim riječima, ipak su se poslužili rezultatima i natura- 
lizma za vanjski svijet i simbolizma za unutarnji. To je dakle 
neka vrsta eksaltovanog realizma, u koji ulaze ne samo kon¬ 
kretni predmeti, nego i sve senzacije, najsvjesnije kao i naj¬ 
tajnije. Druga je, i to vrlo vidna, zajednička crta krajnja 
sloboda, kojom mladi pisci pišu o fiziološkim pitanjima. 
Nipošto se to ne smije zamjenjivati s laganom ili erotskom 
literaturom. Val Freudovskih teorija, toliko osporavanih u 
nauci, unio je u sve književnosti objekte, koji su bili dosad 
nepoznati piscima u većini evropskih zemalja. Francuzi su 
doduše u tom i prije bili manje suzdržljivi, ali način i stano¬ 
vište, s kojega se sada o tom govori, bitno su drukčiji. Čak 
pisac kao što je Galsworthy, psihološki, analizator i socijalni 
histoiik, upotrebljava izraze, nad kojima bismo se pred 
jedno deset godina bili zapanjili. Valery Larbaud tumači tu 
pojavu ispoređujući je s mističkim Bestijarijima, sa kiparskim 
prikazama u katedralama srednjega vijeka, kada prikazi¬ 
vanje grijeha sa svim opscenostima nije smetalo kršćane u 
to doba- velikog vjerskog žara. U svakom slučaju, ova 


smionost nije isto što libertinizam XVII. vijeka, jer je 
iskrena i ozbiljna, štaviše to je kao neka opsjednutost ili 
muka. Chaumeix izvodi ovu karakteristiku kao posljedicu su¬ 
vremenog pojma o ličnosti: nova književnost ne vjeruje više 
u ličnost, u ono, što se je nekad zvalo karakterom. Čovjek 
nije više individualna eksistencija, nešto što je u sebi jedin¬ 
stveno ili suvislo: on je samo zbirka senzacija, niz stanja, 
koja idu jedno iza drugog i koja su između sebe različita. 
Svako biće je samo sebi nepoznanica, ili čak više nepozna¬ 
nica, vodenih nejasnim silama. Jasno je, da uz takvo shva¬ 
ćanje instinkti igraju naročitu ulogu, i to ne samo oni po¬ 
znati, nego i oni nejasni, nepoznati, koji se odaju samo 
izvjesnim navikama. Otuda je dakle jasno, zašto fiziologija 
igra toliku ulogu, kad ona nije više smatrana mehanizmom 
ljudske prirode, nego kao nekim reprezentantom zakona o 
određenju. Pirandellova su lica najbolji primjeri za ovo 
shvaćanje. Dostojevski i filozofija nestalnoga, koja potječe 
iz Njemačke, na dnu su njegovu. — Posljednja je napokon 
crta ovih literatura ta, da su tužne, a tako i mora da bude. 
Sve su filosofije mijenjanja melanhholične. Nastojanje je 
ljudsko išlo uvijek za tim, da traži nešto trajno, stalno, ili 
čak vječno. Sada naprotiv sva književnost konstatuje ne¬ 
stalnost ili upravo ništavilo svega. Golemi pesimizam i neza¬ 
dovoljstvo nad svim naročito se opaža u američkoj knjiže¬ 
vnosti, u toj golemoj zemlji, koja inače pruža preobilje 
svega. Ali materijalna kultura američka nije mogla da za¬ 
dovolji ljudi. Drugdje to nezadovoljstvo dolazi od prego- 
njenja u analizi, od nestalnosti modernog života, od pre- 
obilja gledanja i kretanja. Historija pozna već takva stanja 
premorenosti i nezadovoljstva nakon velikih ratova, kada je 
čovječanstvo tako reći sito samo sebe. Ali dubina sadanje 
klize dolazi otuda, što je vezana uz dosad neviđeno stanje 
materijalne kulture. Nikada još nisu ljudi toliko bili robovi 
svojih mehaničkih izuma, nikada nisu perspektive socijalnog, 
moralnog i ekonomskog života bile tako mutne kao sada! 
Čak i nauka je došla do naivne ali udobne ideje, da je cio 
svemir uieđen matematikom i fizikom. Svijet je izgubio mo¬ 
ralno uporište. S vjerom, kaže Chaumeix, izgubio je i nadu. 

Lj. M. 

DRAMSKA SEZONA. 

Dosadanji tok dramske sezone prilično je pokazao 
glavne konture u sistemu nove uprave, a taj bi se ukratko 
možda označio riječima: što više rada i što više vanjskog, 
mateiijalnog uspjeha. Uveden je novi sistem predbrojke, 
uvedene su nove cijene, subotnje popodnevne predstave, tri 
dnevne blagajne i mnogo sitnijih promjena, koje olakša¬ 
vaju publici saobraćaj s kazalištem i postavljaju ovo na što 
širu bazu općeg interesa. Analogno tomu uvodi se što više 
premijera; početak i svršetak predstava smješten je zgo¬ 
dnije, a ne zazire se i od kraćega trajanja, što je naročito 
znatna piednost za ljude zaposlene i one, koji nisu za dugo 
sjedenje. Čudno je, kako se prije nije opazilo, da mnogi 
vole kino baš radi toga, što traje razmjerno kratko i ne 
otima mnogo vremena, dok su predstave, naročito u Tu- 
škancu, znale biti nepotrebno i nerazmjerno razvučene, samo 
da ne svrše prije jedanaest. Ovaj praktični smjer osjeća se 
i u repertoaru. Možda nikad još nije u tako kratko vrijeme 
bilo toliko premijera u oba kazališta. Pri tom su one što 
je mogućno više ekonomične, tako n. pr. da »U revoluciji«, 
»Fanny i njena rodbina« i »Sonjkinov glavni zgoditak« igraju 
od početka do kraja u istom dekoru, a i izdaci za kostime i 
dr. razmjerno su minimalni. Sve to ima svojih neospornih 
prednosti, naročito u finansijskom pogledu, što nipošto ne 

valja zaboraviti u doba nemilih ekonomskih kriza i redukcija. 
Ali sve to ima i svoje naličje, i to vrlo važno. Ono pojedno¬ 
stavljivanje dekora nije samo znak razborite ekonomije, nego 
znači, ujedno s literarnim karakterom izabranih komada, 
svakako reakciju na »lude« eksperimente prijašnjih sezona, 
čini se, da se uprava hotimice odriče svih djela, gdje bi tre¬ 
balo smionije zasegnuti u probleme postavljanja i realiza¬ 
cije drame na pozornici. Izuzevši Langrovu »Periferiju«, koja 
je već odavna obećavana, pa je morala konačno i doći, sav 
je repertoar u znaku neke salonske hladnoće i očitog otrež¬ 
njenja. Jedino je Kosorovo »Pomirenje« imalo da bude neki 
reprezentativni komad s jačim pretenzijama, ali je baš ta 
»tragedija proroka«, izvučena bez potrebe nakon desetak 
godina, značila slabo proroštvo za literarne uspjehe reper¬ 
toara. G. Kosor je nedoličnim uzvratom na kritike sam do¬ 
kazao, da se na njega ne mogu primijeniti mjerila normalnih 
umjetničkih uspjeha, pa je čudo da to uprava već prije nije 
znala zajedno s tim, da g. Kosor »Pomirenja« nije isti kao i 
g. Kosor »Požara strasti«. Rollanđova uznosita pjesma ple¬ 
menite čovječnosti, koja je kod nas sasvim promašeno okr- 
štena »U revoluciji«, vrijedna je i ozbiljna prinova reper¬ 
toara, ali treba uvažiti, da ovaj francuski naročito naglašeni 
smisao za jasnoću i mjeru, baština klasičnih majstora triju 
jedinstava na pozornici, našu rasu ostavlja prilično hladnu i 
doima je se prilično namješteno. Koliko god za mene lično 
ova divna sažetost čitava događanja u jedan jedini neobično 
harmonično zamišljeni čin znači neobičan i vrlo visok estet¬ 
ski užitak, treba priznati, da se kod toga vrlo osjetljivo za- 
paža premaranje i nemir publike i »ono nešto«, što nepo¬ 
bitno kazuje, da naša krv struji drukčijom dinamikom i da 
se ovakva suptilna umjetnost ne može kod nas u većoj mjeri 
držati. A »Fanny i njena rodbina« od Jerome Jeromea, i ako 
vanjski zabavnija a literarno slabija, u stvari je također 
predstavnik jedne konvencionalne kulture, protiv koje se 
Jerome bori tek vrlo blagom socijalnom kritikom i melo- 
dramski dirljivo udešenim svršetkom. I tako, premda kaza¬ 
lište mnogo daje, ono sada razmjerno malo stvara, i da 
nema g. Strozzija kao režisera, kreativna bi strana gotovo 
sasvim izostala. Mislim ona, koja otvara nove vidike i krči 
putove, a ta jedina i zaslužuje to ime u naročitom smislu 
riječi. Istina, g. Ivakić je nešto takva pokušao u »Pomirenju«, 
gdje je stradao krivnjom autora, ali i u Juškjevičevu »Sonj- 
kinovu glavnom zgoditku«, gdje je nastojao da ovoj natu- 
ralističkoj socijalnoj studiji dade neku grotesknu stilizaciju. 
Ali u tom je u istinu bilo malo uvjerljivosti, jer je ta »tragi¬ 
komedija« slučajno baš današnjem čovjeku i suviše krvava 
zbilja, a da bi u tom tražio neke izvještačene efekte. Istina, 
sam autor u karakterizaciji Sonjkina daje izvjesne crte, koje 
podsjećaju na karikaturu, ali da nije nepotrebito jako na¬ 
glašene judaizacije pojedinih figura, kud i kamo bi jače 
bila naglašena tragika motiva. Dokazom je tomu i činjenica, 
da onako instinktivno jaka i superiorna sila kao što je gđa 
Kraljeva, u čijoj je vanjskoj figuri najmanje bio naglašen 
židovski tip, gotovo nikako nije ušla u taj stil »groteske«; a 
svakako je jasno, da krivnju na toj stilskoj disparatnosti 
nosi i sam autor, koji nipošto nije prvoklasna sila. G. Verli 


potvrđuje naše već prije stečeno uvjerenje, da je on vrlo 
spretan režiser, koji odlično poznaje zahtjeve svoje umjet¬ 
nosti, ali ne izlazi iz granica konvencionalne korektnosti, 
tako da se njegova individualnost iza toga potpuno gubi. 
Posljedica je ovakve repertoarske politike ta, da su svi 
glumci podjednako zaposleni, što bez sumnje lijepo uravno- 
težuje budgetske probleme i pojedinaca i samog kazališta; 
ali i to, da one najdragocjenije sile, koje su u naponu supe¬ 
riorne umjetničke snage ili u jeku najjačeg i najinteresantni¬ 
jeg razvijanja, kao što su gđa Podgorska ili gđa Kraljeva, 
ostaju neiskorišćene, bez mogućnosti da afirmiraju onu unu¬ 
tarnju nezasitnost stvaranja, koju mora da osjeća svaki 
pravi umjetnik — a veliki ponajviše — i s kojom je očito 
računao režiser kova Gavellina — ali g. dr. Gavella je, kako 
se vidi, imao u kazalištu toliko protivnika, da su s užitkom 
izrneli iza njega svaki trag njegova smionog i snažnog 
djelovanja. L j. Maraković. 


B I LJE S K E 

Neoprostiva pogreška. »Volja« (Beograd, II. knj. III. 
1. (srpanj 1927.) registrirajući sadržaj »Srpskog književnog 
Glasnika« bilježi ovo: »Ljubomir Maraković, najbolji hrvat¬ 
ski kritičar čija je pogreška što pripada kolu »katoličkih« 
pisaca oko Hrvatske Prosvjete objavljuje sažet, u mnogom 
točan članak o Gjalskom«. Neka mi bude slobodno, da bez 
polemičnih ambicija uglavim tom prilikom ovo: u svom 
magistralnom eseju »O vaspitanju ukusa« g. Bogdan Popo- 
vić nabraja devet naročitih osebina, koje treba da ima 
onaj, koji hoće da stvara sudove o stvarima ukusa. To su: 
1. od prirode nježno osjećanje; 2. živa i plastična mašta; 
3. opšte obrazovanje; 4. poznavanje velikog broja književ¬ 
nih djela; 5. književno znanje jezika; 6. pravilan sud; 7. 
stručno obrazovanje; 8. poznavanje čovjeka; i 9. veliko 
iskustvo života. (Ogledi 1. 11.) Ne čini li vam se, da bi 
ovom popisu kao njegov završetak i krunu trebalo dodati 
još jedan, deseti uslov: živi dodir sa životom, s nje¬ 
govim strujama i pokretima, s njegovim potresima i uspo¬ 
nima, s njegovim političkim borbama i socijalnim gibanjima, 
s onim naprosto, bez čega je i književnost i umjetnost puko 
i prazno estetiziranje bez dubokoga korena u srcima i sa¬ 
vjestima čovječanstva. Ako je tako, onda može biti samo 
pitanja o tom, da li su ti pokreti i smjerovi banalna demago¬ 
gija i barbarsko vandalstvo (vidjeli smo u naše dane pri¬ 
mjera i za to), ili su životvorne moći, koje, obuhvatajući cio 
život, nose u sebi izvore i klice snažnih fermenata za nove 
i prave estetske vrijednosti. Mislim, da to ne tre¬ 
bam ni dokazivati o elementu, koji je stvorio Danta i Calde- 
rona, i umjetnosti tolikih vjekova dao motive za najdublju 
i najveličajniju stvaralačku inspiraciju. Daleko od svake fili¬ 
starske i nametljive tendencije, treba da bude u našem ži¬ 
votu, pa bio on posvećen i samo umjetnosti, nešto, zašto 
ćemo se moći i umjeti boriti i trpjeti, živjeti i umirati, a to 
nikada ne će biti »čista« umjetnost! 


Uredjuje i izdaje za „Kolo Hrvatskih Književnika": Ljubomir Maraković. — Tisak Zaklade Tiskare Narodnih Novina u Zagrebu. 
Za tiskaru odgovara: Dr. Janko Hbrer, Prilaz Đure Deželića 2. 


HRVATSKA 

PROSVJETA 

GOD. XIV. |ZAGREB 25. STUDENOGA 1927. BROf 11 


IZ KNJIŽEVNE 


* * 

I. 

Gasnu boje večernje 
i stabla tiho šute. 

Do zemlje vise oblaci 
ko vlažne krpe žute; 
do zemlje vise oblaci 
i podmuklo se ruše 
po mislima u vrućici — 
na trudne, trudne duše. 

Već sve je, sve je umrlo 
i sve su duše same; 
izgorile su zastave 
u bezdanima tame — 
još pred čas jedan žalostan 
krik se mogo čuti — 
i njeg je netko zgasio 
i sad u mraku šuti. . . 


OSTAVŠTINE f 

Sutoni. 

u. 

Spusti zavjese, majko, 
noć se već sablasno gasi 
iz bašte teško vonjaju 
uveli ananasi; 
prebaci zasun posljednji, 
strah me spopada ludi, 
danas su tako žalosni 
kuće, debla i ljudi . . . 

O, zašto lišće opada 
s drveća žuto dolje? 

Zašto je, kad se isplače, 

čovjeku uvijek bolje; 

zašto se dani gase, 

kad sjutra će gasit se opet 

i sunce s neba silazi 

kad zorom će s nova se popet? 

Zašto se danas pati, 
kad sjutra će patit se s nova, 
zašto kad čovjek umire 
ima najviše snova? ... 


ĐURE S UĐETE: 


Prebaci zasun posljednji, 
nemoj me ostavit sa|ma; 
noćas je tako žalosno — 
noćas je takova tama. 

Mrtvo sunce. 

Prerano gasiš sunce, 
bijela radosti moja, 
drumovi puni su ptica . 
i trave crvenih boja 

U šume, u visine 
snove sam poslao svoje, 
jošte ni minuli nisu 
niz tihe dvorove moje. 

A ti već gasiš, toneš 
i crne koprene bacaš — 
kud ti se tako žuri, 
kud tako žurno koracaš? 


Sunce. 

Sunce! 

Sunce! 

Kako te dugo nisam vidio 
već cijelu godinu, 
samo četiri bijela hladna zida, 
sjever, što pod prozorima vječno rida 
i težak gvozden strop. 

Danju te slušam kako hodaš oko kuće, 
tapkaš s djecom po lišću i plašću, 
trčete po livadama, ptice tražite po hrašću. 
A kada dan svoj plašt za gorom svuče 


mračne se sjene u sobu uvuku 
tek san mi ostaje o tebi 
i suza koja u vječnome muku. 

Onda mi se čini, 

da je negdje daleko, jako daleko 
kućica sunčana u šumi na čistini 
i u njoj mali mekani krevet. 

I sve je tiho u njoj. Tako tiho i suncem obasjano, 
da se ni boli osjetit ne mogu, 
da čovjek zaboravlja tko je 
da ne zna već za patnje svoje 
i spokojan zatvara oči . . . 

Sunce! 

Sunce! 

Sunčano jutro. 

Daj mi, Gospodine, 
čašu rose jutarnje, — 
ljepotu 

cvijeća na kom je titrajuć tekla; 

da se pričestim, 

da se očistim 

od svake ljage nutarnje, 

pa da zaklikćem ko ševa u zoru plavu, 

što se diže u visine i tamo pjeva slavu 

i čast 

i diku 

i spas stvorenju svakom, 
koje se uzda u Gospodina. 


Jutarnja šetnja. 

Ispod grana 
u sjenama 
jošte niže, 

gdje dragulje mjesec niže 
u proljeća rana 

Tihim hodom 

proć ću danas 

da se molim — 

tiho dobrog Boga molim 

nad samotnom vodom 

Za nju, 
za vas 

i za onu malu braću, 
što uz žuti tihi krevet 
u bolnici 
plaču. 


Da im ova 

tiha noćca bude dobra, 
da im sklopi tihe oči 
i izljubi u samoći 
usta puna snova. 

* 

* * 

Umiru večernje boje. 
Mladi bolesnik sanja: 
tihe i svijetle sjenke 
igraju preko granja. 
Silaze preko druma — 
tamo je stara' šuma. 

Umiru večernje boje. 
Ruže su bolno trudne 
putnici traže konak 
samo sjene budne 
Silaze preko druma 
tamo je stara šuma. 


U njoj imade kuća 
i bijeli mekani krevet 
i sve je tako tiho 
ko da je noći devet 
tihih proljetnih noći 
sklopilo njene oči. 

U njoj se sanja slatko 
ko sjenka prestaju boli 
daleko, tako daleko 
što duša žalosna voli — 
ej, do nje jednom doći 
i sve će, sve će proći. 

Mladi bolesnik sanja 
smiješak mu titra vrh usta 
i tko bi znao od čega 
smiri se krošnja gusta: 
smije se oblak vrh druma 
i stara čarobna šuma. 


Grana jorgovana. 

Prvi dio fantastične pripovijetke ,,MOR“. 


Kad počne stizavati mračak za mračkom i 
bude ih puna soba i dvor i podvornica — sve do 
ribnjaka na kraju šume, dolazi mi obično Ona i 
otvori prozor! . .. 

Otvori prozor i ode bez riječi nekuda ... 

Ja je nikad nijesam vidio! Ali sam je osjećao 
i uvijek je osjećam kao nešto daleko, daleko moje, 
što se ne da zaboraviti. 

Nekad je imala garava, brončana lica i oči ko 
zimzelen! Poslije, samo ruke tanane i vitke ko bo¬ 
kovi u travka! 

A danas? 

Danas je Ona san! San grane jorgovana, kad 
se prosiplju i škripe tajanstveni mračci sa hori¬ 
zonta. I ništa više! 

Pa ipak! . . . 

Zar me to ona zove? 

Ja ne znam! 


Kad izađem na prozor, ja je ne vidim. Čujem: 
kako plaču zeleni valovi stare Pločnice, što teku 
kroz vlaće trava; osjećam miris jetrenke, šumskih 
gljiva i jaja. Zagledam se dugo, dugo tamo nekuda, 
tako dugo, dok se ne ražalostim i budem beskrajno 
nujan i samotan. 

Ljudi, koji me ne poznadu, kažu, da je to no¬ 
stalgija. 

Ja ne znam šta je, ali znam sigurno, da no¬ 
stalgija nije! Zato kad zatvorim prozor i užežem 
modrikastu petrolejku,, ne ubilježim u bilježnicu 
ispod svog uzglavlja ništa, osim: da je, i opet, prošao 
jedan dan! 

I. 

Ima dana, koje očekujemo godine i godine, a 
kad nam dođu — tako smo nepripravni i zbunjeni 
pred njima, kao da ih nikad očekivali nijesmo! . . . 

Ležao sam i čitao, ili što slična! Ali sam barem 
mislio; a možda i to ne!? Ne znam! Nad glavom mi 

je šumorila vrba. Šumorila je tako polako, da sam 
pustio i knjigu i misli i stao je prisluškivati. 

Pričala je o lopoču, koji je noćas umr’o kraj 
obale na pijesku i o plavim mjesečevim vatricama. 

Pločnica, zelena i mirna rijeka, spavala je kao 
majka. Spavala je; tek da joj se disaj osjećao, u 
šašu ispod mene. 

Ležao sam još neko vrijeme i slušao, a onda 
sam htio da odem. Ja sam to htio. I pošao sam. 
Ustao sam. Ustao sam i opet sam stao! Nijesam znao 
što bi!? . . . 

Spazili je najednom, kako se spušta prudinom 
prema meni. Spazih je upravo onakvu, kakvu sam 
davno sanjao! Isti pogled, iste oči, isti stas! ... 

Tankim je štapićem brčkala po površini Ploč- 
nice. Prijateljica joj zaostajaše nekoliko koraka iza 
nje. One me nisu uočile. Možda sam zato i pobje¬ 
gao!? Uvukao sam se u šaš nablizu utrenika, kojim 
će one proći. A kad su došle i prošle, ja ništa nije¬ 
sam znao. Ničega se nijesam sjećao. Baš ničega! Ni 
riječi, ni sjenke, ni pokreta ... 

Vrba je šumorila spokojno, polako i tiho — 
tako tiho — kao da se baš ništa nije dogodilo. 

Da li se, bar, ona ičega sjeća? . . . 

Da li se, bar, sjeća grančice, koja joj je pomi- 
lovala kosu? 

Smirivao se pijesak kud su prošle — pa.su im 
se i stope gubile i nestajale. 

Stajao sam i gledao. Gledao sam? Ja ne znam 
kud sam gledao i što mi je bilo u duši. Ona je bila 
prepuna nekih osjećaja, tako prepuna — da ih ni¬ 
sam mogao prepoznati — ni razabrati ... u samom 
sebi! 

II. 

Kako se začudila, kad sam joj rekao, da razgo¬ 
varam s drvećem. Potresla je znatiželjno crnom, 
kovrčastom kosom i zagledala se sa zanimanjem u 
moje oči. 

Pa o čemu vi to razgovarate s drvećem? To 
mora da je vrlo lijepo! 

— O čemu razgovaramo? 

— O svemu! O jugovini! O novembarskom 
lišću i zvijezdama! 

— Ono mi priča, što ga boli i raduje ... 

— To je zanimivo! A kako, molim vas, mi 
drugi ne možemo razgovarati tako s drvećem ko vi? 

— Ne znam! 

— ? 

— Možda zato, što ga volim kao samog sebe. 
Možda i zato, što ga volim više nego ljude!? A vi 
to sigurno ne bi mogli! Sigurno ne bi mogli! Zato, 
valjda, ne možete razumijevati drveće ko ja! 

— Dobro! Ali ako bih i ja to, jednom, mogla? 
Ako bih i ja mogla voljeti više drveće nego ljude, 
bi li, onda, uistinu mogla razgovarati s njim? 

— Da! Ja mislim da bi! 

— Slušajte Mor, doći ću jednom k vama da 
zajedno slušamo. Hoćete li nas primiti!? I moja će 
prijateljica doći; ona silno voli prirodu. 

— Ali, ako ja ne mognem da razgovaram? 

— Za volju našu ćete već moći. Jednom ćete 
moći, zar ne, Mor!? 

— Tko zna, hoću li ga moći više voliti od vas, 
a onda? ,., 


— Onda? Mi ćemo, ipak, doći, a vi se ne ćete 
tome protiviti. 

Tko bi mislio, da šumski ljudi znadu biti tako 
dobri udvarači! 

Udarila me grančicom po licu, nasmijala se i 
potresla kovrčastom kosom gledajući me duboko i 
rastreseno, tako rastreseno, da sam zaboravio na 
sve, što sam jutros čuo u šumi, i što mi je pričao 
ocvali glog, kad sam išao ocu po vodu ... 

III. 

Spavam! Spavam? Ne spavam — sanjam! Sa¬ 
njam u zbilji, što sam nekad sanjao u snu. Gledam 
u nebo i oblake i ne razlikujem, što je u meni, a 



ĐURO SUDETA (Po fotografiji.) 


što izvan mene! Igraju se i idu prudinom uz Ploč- 
nicu koja spava. Spavaju i lopoči na njoj. Sve spava. 
Samo se ja budim. Iz šume dolaze mirisi jagoda i 
ljetna tišina. Vode se za ručice i tapkaju. Tapkaju, 
da ne probude sunovrat pod brijestom. Noćas je 
cijelu noć brbljao s mjesecom povrh šume. 

Zaboravljam na ruku pod glavom i mislim, da 
je grana. Zaboravljam, da je moj otac upravnik vla- 
steoskih šuma. A ja? Ja mu pomažem. Pomažem mu 
i nas smo oba samo podanici njegovi. I njezini! 

A zašto ja to osjećam? Osjećam intuitivno 
neki strah. Kažu, da ima ljudi, koje, kad prviput 
opazimo, osjetimo u njima nešto neprijatno, nešto 
čega se bojimo — od čega bježimo i ne želimo da 
nas sretne. 

A koga se ja to bojim? 

Čekam je. Od podne je čekam! Rekla mi je, 
da će doći s gostima iz grada. Učit ću ih, kako se 
hvataju ribe . .. 

On ide uz nju. Njegov je stas vitak, plemićki, 
a kosa mu je zagasita, rijetka. Pripovijedaju, da je 
to znak velikog talenta. Nešto mi tumači, ali ga 
ja ne slušam. Ne volim ga, eto! A ništa mi nije 
skrivio! Baš ništa! Progovorio je sa mnom tri 
riječi i to je sve. Pa ipak, ja ga mrzim! Bojim ga 
se! Opažam: da se gledaju duboko u oči. To me 

smeta! Smeta me, tako, da bih ga najvolio ...! Bože, 
kako sam čudan! ... Što mi je on kriv? 

Pljeskali su mi, kad sam ronio. Divili se mojoj 
snazi. Ona je gledala — čas mene, čas njega. I meni 
je opet dolazilo ono na um, da sam se morao sti¬ 
djeti pred samim sobom. 

Kad su oni otišli na brdo u dvor, legao sam u 
mahovinu i zaplakao. Dva su zrikavca dopuzala do 
mene. Uzeh ih na dlanove i stadoh plakati. Oni su 
me gledali zbunjeno i tužno, a kad počeše zričati, 
rastužih se još većma, i sva livada sa mnom do 
Pločnice ... 

IV. 

Žurio sam se, da što prije dogotovim posao i 
pošaljem oca s podvozom na dvor. Ne znam, zašto 
je baš danas sve zapinjalo. Već se i mračak počeo 
provlačiti, kad sam sve svršio. Sve? O, ne! Danas 
je još nijesam vidio, pa da mogu zaključiti dan . . . 
Išao sam očekujući, da će me otac pozvati, da se 
vratim. Da se opet što dogodilo. Svaki me šušanj 
za leđima nervira. Bojim ga se. Bojim ga se ko zla 
čovjeka, koji nas prati pustim poljem u noći... 

Ja vjerujem, da ima nešto zla, što nas prati na 
svakom koraku. Koje hoće: da bude sve drukčije, i 
obratno, nego mi to želimo. Bojim ga se i bježim . . . 
Ko zvijer pred lovcima! 

Stojim na malom, osamljenom mjestu kraj 
Pločnice. Provlače se prvi mračci, prvi mračci i 
sutonove sjenke iz dolina. - 

Svi sjede oko vatrice. Vlastelin razgovara sa 
gospodjom; Arno okreće ribu i zabavlja se. 

Šu je tako vesela. Šu je tako vesela, da me to 
upravo straši. 

Pločnica se lagano pomiče. Katkada samo pućne 
po koji razigrani grgeč, pućne, — površina se za¬ 
rumeni, zaplavi, zacrveni, — pa se opet stiša na 
pličinama gdje spavaju potočnice . .. 

Šu moli Arna, da joj nešta zapjeva. 

Čujem: kako mi udara bilo! Čujem ga, kako 
me trese, njiše ko vjetar trstiku! Nešto bih htio! 
Osjećam, da bih nešto htio — a što? Što se toliko 
uznemirujem? 

Njezine su oči velike, začuđene. Začuđene, oku¬ 
pane i svježe kao zvijezde na širokom nebu. 

Pjevajte, Arno! Pjevajte mi nešto lijepo, tiho 
i lagano . . . 

Otrčati utrenikom do ivice šume! Bojao sam 
se, da ga čujem. On, sigurno, lijepo pjeva! 

Sakrio sam se za brijest na prolazu — i za¬ 
pjevao. Kako sam znao! Kako sam osjećao, da je 
najljepše. Baš, kad je on htio da zapjeva. Upravo 
onaj čas sam ga pretekao! 

Šu je pljesnula rukama od ushićenja; ja sam 
drhtao. Drhtao sam, jecao sam, smijao sam se, a 
glas je poigravao i tonuo čas blizu ko iz srca, čas 
daleko, daleko — ko da je već davno umr’o. 

Kad su prolazili mimo mene, vlastelin me uda¬ 
rio po ramenu, a ona je malo zaostala. Uzela me za 
ruku i rekla: 

— Mor, kako ste lijepo pjevali! Ja sam vam 
veoma zahvalna! 

Kad sam došao kući, otac me je dugo, dugo 
motrio. On je mislio, da sam bolestan! 


V. 

Kako već dugo nisam razgovarao s drvećem! 
Na sve zaboravljam! Sve me to više ne zanima. Po¬ 
stajem filistar ko i drugi. Počinjem sumnjati i smi¬ 
jati se onom, što mi je prije bilo najveća, najmilija 
svetinja. Svejedno mi je, kojim smjerom idu grane, 
kojim sjene njihove. Hodam i hodim bez osjećaja; 
to je sve, što znam! 

Ali, zato znam kud Šu hodi i s kim je. Gdje se 
kupa, kamo je pošla u jagode. Znam vrijeme, kad 
se gasi svjetiljka u njenoj sobi. 

Šopen mi je postao poznatiji od gukanja grlica 
kraj kuće! Ona ga svira, ona ga voli, pa ga zato 
volim i ja! 

Lutam po neprohodima, spotičem se o klade. 
Mirisi igraju ovršjem drveća, a ja nutrinom svoje 
vlastite spoznaje. Moja su prsa rutava, zamršena, 
divlja; moje su oči sive, modre, plave; one su pro¬ 
zirne kao maslačak, kad dođe jesen; kao zimzelen, 
kad dođe proljeće; one su kao šuma u kojoj živim. 
Ona je bila juče na ovom mjestu. Na ovim je kupi- 
nicima ubirala plodove, a oni su mislili, da su im 
njene oči sestre. Arno to nije pojmio. Nije shvaćao. 
Njemu to nije potrebno! Njemu nije potrebno da 
išta pojmi, da išta shvaća, jer mu to ne treba. On 
i bez toga ima sve, a od svega bira što hoće i kako 
hoće! ... 

Da, on je velikodušan! Dok se ona zanijela i 
pričala glasom kao iz bajke (Ona začudo, dosta 
priča o meni i o mom životu i pred Arnom i pred 
ocem i gostima, koji to, bez sumnje, na svoj način 
tumače) on se ponosno smiješio: 

— Pa, istina, zgodan klipan! Zgodan, ali i 
glup kao šuma u kojoj živi! 

— Ha! ha! ha! ... 

Kao šuma — u kojoj živi! ... 

Na izlazu iz šume ponovila je to Minjočka ne¬ 
koliko puta. Šu sigurno ni ne zna da i Minjočka voli 
Arna. Zato je valjda Minjočka i potvrdila Arnovu 
primjedbu sa posebnim smiješkom, koji nije mogao 
izbjeći Arnu. 

% 

.Kad zahladi, silazi Šu sama pod brdo. Ona ne 
će da ostane, a Minjočka je očajna, jer Arno ostaje 
sam. 

Šu je uzima za ruku i govori: 

— Pođimo pod brdo u šumu! Kad se smiri 
ovršje drveća i voda u dolini, slušat ćemo, kako 
Mor pjeva. On tako lijepo pjeva! . . . 

— Bože moj! Znaš li možda ti, zašto nisam 
juče pjevao, kad je ona došla da sluša? 

— Zašto baš juče? 

— Idem, slušam, stanem, spotaknem se. Pa 
opet pođem, opet slušam i opet se spotaknem . . . 

Dugo, dugo — kako već dugo!. . . 

VI. 

— U davno doba neko živio je mladić jedan, 
koji je imao lijepe plave oči i divnu, plemenitu 
dušu ... On je imao dušu, koja je razumjela drveće 
i životinje, koja je smirivala vjetrove nad šumom 
i bjesove čopora zvjeradi; on je imao dušu, koja je 
bila moja — i prozora na kući u kojoj sam stano- 

vao; ona je bila vaša — i svih onih, koji su je imali, 
— pa su je zaboravili. 

U davno doba neko živio je mladić jedan . .. 
ali on je umr’o u onaj dan, kad nije mogao ljubiti 
druge više, nego sama sebe. To nije bio Mor! Ni ja 
to nisam bio! Ja nisam Mor! Ja bih, možda, htio biti 
Mor — ali to nisam! A vi mislite, da- sam to ja. Vi 
mislite, da sam ja Mor. Da vam ja to pričam . . . Ne! 
(Ali to i nije važno!) Ja sam, samo, grana jorgovana 
pokraj Morove kućice — kolibice! A meni se često 
pričini, da sam ja — Mor i da imam ljudsko srce. 
To mi se uvijek čini kad čujem ljude, gdje plaču. 
Oni tako čudno plaču! .. . Kao ljudi čudno. 

Tako ne plaču ni lopoči, kad Umiru vode u 
jesen! 

Ni žutilovke, kad ih ostave mjesečeve vatrice! 

Ni vukovi, kad im ubiju mlado! . . . 


I ja tada pričam, kao da sam ja Mor, i da vo¬ 
lim vlastelinovu kćerku. Da hodam po šumi i da 
imam isječena brončana lica i kose zagasite kao 
ponoć. Čini mi se, da se verem gudurama, ronim 
po dubinama i slušam zvijezde kako tonu iza hori¬ 
zonta u oblacima. Čini mi se, da sam malo čovjek, 
malo cvijet, malo vuk sa južnih proplanaka. Od 
svega ponešto. 

A kad se prenem — bude mi žao! Bude mi žao, 
da to u istinu nijesam, pa spustim grane, da budu 
što šire — i hlad što dublji . . . 

On to voli pa izađe iz kolibice, legne na travu 
i zagleda se u visinu, da su mu oči sve plave i bi¬ 
stre kao nebo. A oblaci idu i teku preko šume kao 
velike bijele ptice. I oni me sjećaju! Sjećaju me, da 
se budim i da živim; da živim i osjećam, da ja nisam 
Mor sa crnom kosom i rutavim prsima — da sam 
samo grana jorgovana — samo grana jorgovana. 


Novela. 

(Posvećeno meni, vama, njima i svima onima, koji se slažu s nama.) 


Na 46° sjeverne širine i 17° istočne dužine! 
Točno na tom stupnju. Na pedljiću zemlje; zemljine 
korice; (a. što da vam pričam, da se to nalazi na 
raskrsnici srednje Evrope). Vi ćete vidjeti, da to 
nije mala stvar, kad saznate, da se na tom pedljiću 
zemlje i zemljine korice dogodile vrlo važne stvari. 
Dogodile, a ja ne ću da ih tajim. Ja naime vjerujem, 
da se nešto nevažno kod nas može nazvati važnim. 
Naš je duh toliko osebujan, pronicav, iskričav i vi¬ 
dovit, da isključuje i najmanju bojazan za to. Neka 
mi se, t. j. neka mi »cijenjeni čitaoci« oproste, ako 
sam iza »Našeg Duha« izostavio možda još koji 
atribut, a koji bi mu po zasluzi pripadao; nastojim, 
naime, da budem kratak i zbit, kao što se i doli¬ 
kuje našem čovjeku. A, napose, u ovom slučaju, 
gdje se svaka riječ važe i procjenjuje pedantnom 
točnošću. To je stvar naše rase, osebujnosti našega 
temperamenta, a napose pronicavosti, koju smo: ja, 
vi, mi — i svi oni, koji se s nama slažu, naslijedili — 
jednostavno naslijedili od naših pradjedova sa Dona, 
Visle i Kaspijskoga mora! Taj i takav narod i čovjek 
ne može da bude drukčiji; on ne može da bude ni 
gori, ni bolji nego što jest, jer ga jednostavno u 
tom priječe vrline, društvo, okolina, koja ne može 
biti drukčija no dobra, ali samo u toliko, koliko su 
joj razviti socijalni, religijski i simpatijski interesi 
— ili, obratno, u koliko je u njih razvit samo mini¬ 
mum tih interesa. Ja bih, da mogu, triput potcrtao 
ovaj minimum interesa, jer je vrlo važno, da se 
upamti, da je to jedna od najljepših oznaka i ka¬ 
rakteristika naše rase. Naš čovjek ne može da bude 
no primjereno dobar i primjereno zao. Onako od 
svega pomalo. U boljim se krugovima to naziva »ge¬ 
mišt«. A to znači: čovjek na svome mjestu ili 98% 
od cijeloga pučanstva. Ostalo otpada na pjesnike, 
književnike, carinike i farizeje; prosvjetne radnike, 
modistice, usidjelice i piljarice, propale trgovce, 
bankire, sekretare, ministre i korupcioniste; od čega 
dobar dio zauzimaju opet idealisti po profesiji i bez 
nje, studenti sa ispitima i bez njih, pa napokon no¬ 


vinari, kritičari, glumci i profesori. Uglavnom srčika 
od 98% je tu, ona je tu kao činjenica, a ne kao 
fantom, a ona 2% balasta ima više statističko zna¬ 
čenje. 

— Napisaću eto! — Pokušaću da napišem! 

— Zbilja ćete napisati? 

— Dabome, napisaću novelu, ne, dramu ili 
pripovijest. — Nego — pravu novelu. Da! I poslaću 
je. Poslaću je da je otisnu. A da li će je otisnuti, to 
ne ovisi o meni kao piscu, nego o ukusu i sudu 
urednikovu o mom talentu. A ako ga i pronađe 
onako mrvičak jedan, ne će nimalo biti moja za¬ 
sluga, značiti će, da još nisu umrle u nama sve naše 
rasne sposobnosti. Ime je tu nuzgredno. Prvo je 
narod, svijet, javno mišljenje! Ime je tek formula. 
A što će reći drugi, o tome ovisi. Ja sam tu tek 
H.,0. Romantik. A romantika je mrtva. 

— Vi ste član D. H. K.? 

— Društva hrvatskih književnika? 

— Vi mislite član redakcije »Jutra« ili »Ve¬ 
černjeg lista«! Ha, ha! Ta ja nisam nikakvi knjiže¬ 
vnik! Tamo su sami književnici! Eno vam n. pr. 
Bubnjića. On je napisao, a što je on napisao? Mno¬ 
go. Toliko mnogo, da je mogao postati urednikom 
»Večernjeg lista«. A to znači biti najučeniji i naj¬ 
moćniji čovjek u Hrvatskoj. To znači imati prava 
na sve monopole pa i monopol za guranje pjesnika 
na Parnas. A što bih ja! Tri stepenice — pa još 
jedna; pa onda karta, kontrolor, uspinjača, a ako 
je čovjek neoprezan magarac, eto ga samo na Štros- 
majerovu šetalištu mjesto na Parnaisu! To se je 
desilo jednom mom klijentu (koji se zato nije ni 
najmanje pokajao), kojega sam htio da proguram 
na Parnas, a još nisam bio napisao djelo, koje bi 
bilo kao »Sveto raspelo«, a da o romanu »Na ivici« 
i ne govorim, jer sam u Albaniji kao dobrovoljac 
bio zabavljen pljuckanjem krvi, a ne pisanjem, tim 
poslom besposlenih ljudi, gospođice! Razumije se, 
da radi toga nisam mogao postati ni raznašačem 
»Večernjega lista«. Doduše, članom »Dehaka« bih 



mogao da postanem. U tom bi mi vi mogli najviše 
pomoći, ali dalje ni noge. 

— Onda ste član Matice Hrvatske! To ste si¬ 
gurno. 

— Mislite li, da bih to mogao biti ovako ne¬ 
oženjen? Ha! Ha! Ha! Ne govorim francuski, osim 
koliko je potrebno da se najedem, a nekada sam 
pisao i u »Anđelu čuvaru« i bio čitan više no danas 
najčitaniji u »Lovoru«. Prevodio sam doduše mnogo, 
no to sam radio ne iz književnih pretenzija, nego 
radi toga, jer bih dobio drugi red iz grčkoga, latin¬ 
skoga i njemačkoga jezika kao petogimnazijalac. 
Nijesam profesor, a ne ću tako brzo da slavim 
25-godišnjicu književnoga rada, prosto zato, jer 
nijesam ništa napisao. Mogao bih jedino da slavim 
25-godišnjicu života, ali to još do danas nije bio 
usus u »Matici«, pa se ni ja ne kapriciram za to. 
A da o djelima i ne govorim. A ne znam napokon, 
bi li mi to uspjelo onako kao Trčaliću. Njemu je 
upalilo ono o noškama, račićima i o »Veselim 
srcima«. 

I on je ii redakciji »Večernjega lista«! 

— Zato je napisao »Božje čeljade«. »Božje če¬ 
ljade« i »Sveto raspelo« idu zajedno. 

— I dobio je DemetrovU nagradu! 

— Dabome, ne će je dati meni ili vama, koji 
još ni hartije zamrčili nijesmo. Pa to je jasno kao 
sunce! 

— Ali njegova je »Jabuka u sarkofagu« slatka. 
Ja sam je triput pročitala. Mnogo sam je čitala, 
gospodine, mnogo! 

— I zagrizli?... Valjda ste je i zagrizli, kad 
znate, da je tako slatka . . . 

— Slušajte, Amiseo, vi ste danas zločesti. . . 
a da o kavalirštini ni ne govorim. Što Vam je danas? 

— Što mi je? — Ništa mi nije! Što bi meni 
uopće moglo da bude? — Eto volim, kad osjećam i 
kažem ono što jesam, i kako se osjećam. Konačno, 
Minjočka, vi ste dijete i vaše su oči kao zimzelen. 
To sam sada opazio. Kao zimzelen u proljeće. Ha! 
Ha! Ha! I to je ideja! Ja ću uzeti vaše oči u moju 
prvu novelu. Razumijete! Razumijete, Minjočka. 
Možda će se one dopasti kome, pa će pregledati 
kroz prste i meni i uredniku, koji se odvaži da me 
ovako opasnog otisne. Biću vam posebno zahvalan, 
Minjočka! Vi ćete me uvesti među književnike! Vi! 
Vi! Vi! Ne znam, kako će se s tim složiti Srnica! 
Hahaha! Da! Srnica je književnica, to znate. Ona 
blijeda gospođica Zavjetna, koja misli, da mora biti 
blijeda i da mora biti najmanje komunista i mazon. 
Ona bi se složila sa Katarinom Aragonskom. A moje 
su simpatije Kario Veliki — i naravski, Pipin Mali! 
Oni su se znali samo potpisati. I to je bilo sve. A 
ipak u bili veliki. Ma da nisu napisali »Božje če¬ 
ljade« i »Sveto raspelo« i dospjeli u redakciju »Ve¬ 
černjeg lista«! Lirik Verglec i Katarina Aragonska 
—■ i dabome, Srnica Zavjetna — oni će uložiti svoj 
veto! Ako propanem, ako tako propanem — slavno 
će da bude! No ja vam kažem, ja ću pokušati. Ja sam 
tvrdoglav. Ako me niko ne štampa, pokrenuću svoj 
list. I tamo ću da štampam. Ne će to biti osamljen 
slučaj. 

— Amiseo ne gnjavite! 


1 — Gnjavim? Onda ću prestati! Dobro! Držaću 
vam zdravicu! Na ovom stupnju. Veliku zdravicu — 
o svjesnom hrvatskom učiteljstvu, (svaka ptica svo¬ 
me jatu leti) koje se u sedam godina sastaje 14 puta 
na skupštinu. Svake jeseni i proljeća! Da se najede, 
napije, i održi dva dosadna predavanja i deset zdra¬ 
vica hrvatskoj duši, hrvatskom srcu, čelik znača¬ 
jima, pomlatku, uzdanici i budućnosti svojoj — 
Hrvatskoj — narodu i da se posvadi — jer je na 
čelu stola Ovaj, a ne Onaj — i jer je napokon rav¬ 
nateljem — ili nadzornikom postao Iks a ne Ipsilon 
— na koncu, jer svi ljudi ne mogu jednako misliti i 
da imaju jednaku predodžbu što je pravo a što 
nije ... Ta mi smo ipak samo školnici Minjočka. 

— Književnici, tašti književnici! 

Da — i to je tako provincijalna primjedba. 

— Nisam mislila! A nisam ni rekla. Vi zlobno 
iskrivljujete. 

— Vi? Pa i ne mislim vas. Mislim Romano¬ 
pisca. Romanopisac sa očalima, visokim čelom i lije¬ 
pom bradom. 

— Autora romana »Na križanju«? Ha-ha-ha 

— To ja nisam rekao. To je rekao jedan mali 
kritičar, kad je pisao o toj knjizi. Možda je on mi¬ 
slio da je to važno! Više nego roman. 

— A što je rekao o njemu? 

— Napisao je sedamnaest redaka. U polovici 
osamnaestog je svršio. 

— I? 

— I? Drugi se za njim poveo! Napisao je o 
jednom slikaru, da ima duge crne kose i zamišljene 
daleke oči. 

— Ne razumijem da ima u tom nešto naro¬ 
čito duhovito. 

— Ništa naročito! Samo za mene provincijalca 
ponešto. Ja sam naučan da se udvara gospođicama, 
a ne gospodi. Napose mi je smiješno kad to čine 
mlađi i do uši zaljubljeni ljudi. I, vjerujte mi, mene 
provincijalca više zanima stvar no lice, jer ne poj¬ 
mim kakav savez mogu imati duge kose i zamišljene* 
oči lijepog slikara sa njegovom izložbom slika, ili 
očale i lijepa brada i roman kojeg je napisao čo¬ 
vjek s očalima i lijepom bradom. Osim, ako sam kao 
provincijalac tako daleko, pa ne znam, da se piše sa 
lijepom bradom i slika sa dugom, crnom kosom! . . . 

— Ja vam se čudim, da vi to ne možete shva¬ 
titi! Pa za Boga, tako se piše danas! Čitajte naše 
ljude, ponajbolje od »Jutra«, »Lovora«, pa do »Hr¬ 
vatske svjetlosti«, pa ćete vidjeti da svi pišu tako. 
Tako se danas piše . . . Što bi vi htjeli sada odjednom? 

— Ako je tako, onda sam ja propao! Vjerujem 
da sam propao. Ni vaše oči, koje su plave ko vin- 
landski otoci, kad ih oplaču zapadni pasati, Mi¬ 
njočka, ni one me ne će spasiti! Ja predviđam svoju 
propast i prije no što sam se rodio. Predviđam svoj 
bankrot. Da. Imate vi pravo. Nije to za one, koji 
ne mogu da shvate. Književnost je sposobnost 
shvaćanja i razumijevanja. Tko to ne može da shvati, 
radije neka se ne miješa, neka ostane tamo gdje je. 

1 moj je otac trideset i pet godina sricao u školi 
sa djecom — pa mogu i ja. Još će mi ostati dosta 
vremena da rasadim vinograd i voćnjak, da nabavim 
par dobrih konja i da orem zemlju uzdanicu, držim 
dva politička tjednika, pedagoški list, slažem se sa 

ljudima i budem učitelj na mjestu, kako to doli¬ 
kuje. A kad dođe vrijeme oženiću se bogato — iz 
naroda — obući ću ženu u gospodsko ruho i učiti 
je kako se pozdravlja, šta je to tapet, fakat, ner¬ 
voza, inteligencija, literatura i bruderšaft. Za g. nad¬ 
zornika će se naći uvijek po koje dobro ugojeno 
prasenće, burence vina — i politička odanost i pre¬ 
danost, a — za stručnu sposobnost i glas pobrinuće 
se žena, moja milostiva gospođa. Za praznike ku- 
piću joj zato opravu od krepdešina — a sebi — 
ako bude sredstava — panama šešir, pa ćemo otići 
k njezinim roditeljima na ladanje, a eventualno i na 
more — kamo ide svake godine i gospođa blaga j- 
nikovica sa suprugom, jer nema razloga da budu oni 
nešto više od nas. U društvu ću se poslužiti zna¬ 
njem, koje sam stekao kroz škole — držat ću zdra¬ 
vice sa svim latinskim, njemačkim i grčkim izrazima 
koje imam u glavi, piću ko i drugi — a kad mi do¬ 
jadi — izgubiću se i turiti prst u grlo. U narodu ću 
pripadati onoj stranci, kojoj pripadaju oni, a gla- 
sovaću kako mi odredi ministar i g. nadzornik. Po- 
znaće me i g. predstojnik i sudac, a oni moje vino 
i kuhinju. Za godinu dana pit ću bruderšaft sa svi¬ 
ma i svi sa mnom, a poslije definitive zaboravit ću 
da sam nekad polemizirao o modernim metodama 
škole rada i . da me je slavno oborio jedan profe- 
sorčić križevačke slavne varoši. Zato će ostati skup¬ 
ština svih učitelja mog sreza na koje ćemo ići re¬ 
dovito ja — i moja gospođa. Mi ćemo plaćati čla¬ 
narinu i slušati. Ona — da se nauči kretati u boljem 
društvu, a ja da imam nekoga da me pohvali ako 
ustreba! I moj je otac tako činio i živio, pa je bio 
najpoznatija ličnost u cijeloj varmeđiji, a još i da¬ 
nas ne mogu ljudi, da ga se nahvale — i zaborave. 
Da. .. Minjočka, za to smo stvoreni. Da budemo 
ono što i oci naši. Da se borimo dok je u nama mla¬ 
dosti — elana i impresije, koje ponijesmo sobom iz 
grada. A kad njih ponestane, ponestane aktivnosti, 
promjene, ponestat će i svih mladenačkih zanosa — 
i mi ćemo biti »lehreri«, kao i oni što sjede gore — 
više nas i drže jedan drugom zdravice derući se u 
zvijezde. Ta i to je samo jednom na godinu, a u 
najboljem slučaju 10 puta u cijelom životu. A onda 
će doći i opet seoska monotonija — kiše, jeseni, dje¬ 
ca, blato, pedagoški list, koji se i ne rasiječe, inspek¬ 
cija — pretakanje vina, klanje svinja — i ženina 
pričanja o novostima u selu. Onda će doći po koji 
sprovod, veče kod Lebla u birtiji s g. bilježnikom, 
lugarom i blagajnikom. Sve će doći — i sve će 
proći! Doći će za nama mlađi, poletniji, buntovniji 
sa mladim još ne oprženim kri'lašcima. I poletjet će 
neobuzdano nagonski u život. Ko Napoleon! I pi¬ 
saće oduševljene članke, držače Lovor, Hrvatsku 
svijest, govoriće zanosno o Bubnjiću, Verglecu, Tr- 
čaliću o Romanopiscu s lijepom bradom — dok ne 
dođe kakova Dora, Jaga ili Mara. 

— Hiti te bedastoće na stran, kaj nemaš spa- 
metnešeg posla! ... 

1 poći će mladi sinovi stopama sijedih otaca 
svojih, koji drijemlju ispod čempresova u sutonu 
malih seoskih kućica. Eto, Minjočka, to smo mi. To 
je naš put i Golgota naše duše,... Zato ja ne mogu 
shvatiti, kad se onako piše. Ne mogu shvatiti, jer 
držim, da je to nedostatak poznavanja tragedije naše 


duše. Ne mogu shvatiti grad — ni ljude njegove, 
jeftina literarna čuda kojima jednako nasjedaju i 
pametni i glupi, glupi jer drže sve za pametno, a 
pametni, jer ne vjeruju, da bi se moglo pisati i 
glupo. Ne mogu, na koncu, shvatiti ni sve one pre¬ 
mudre profesore iz škole, koji su mi pričali legende 
o idealnom životu učitelja na selu. Ti ljudi, koji su 
nas odgojili za grad, kavane, ulicu, društva, ti isti 
ljudi čude se, da svi ti mladi idealisti propadaju, 
propiju se, unište i zaborave se. Mi smo provincija, 
Minjočka. O nama znadu samo toliko. Njihovo 
znanje ne dopire dalje. To je sve. Pojam provincije 
— i točka. U tome ima puno omalovažavanja — a 

vrlo malo pameti, jer svi ljudi ne mogu da budu 
u Gračanima. 

— No dobro, dobro ... ja nisam htjela da se 
uzrujavate. Konačno vi ste mi sami rekli, da ćete 
pisati novelu — i da ćete ju poslati da vam se 
štampa. 

— To je suvišno ... 

— Vi me prekidate! 

— Mislim hrvatsku novelu. 

— Konačno, hrvatsku, kinesku ili japansku 
mene se ne tiče — nego me zanima šta ste. Šta ste 
vi zapravo. Kubista, dadaista, ekspresionista, impre¬ 
sionista .. . 

Ja? Bože. Jednostavno ne pišem. A da pišem 
pisao bi kako osjećam, kako mislim, a vi to nazo¬ 
vite sada kako hoćete. Hoćete moderni realizam — 
ili verizam, meni je svejedno. Ja ne bih tjerao za¬ 
nata. Uostalom ugodnije bi bilo pitanje, hoćemo li 
naručiti ponovno pivo — ili ne ćemo! Mislim da 
bi se s tim složio i Bubnjić s Trčalićem i Verglec sa 
Romanopiscem. Za »Književnu publiku« ne znam. 
Njezin je urednik strog i nekompromisan čovjek. — 
On mrzi svaku sentimentalnost. Valjda je radi toga 
Bubnjić ustvrdio, da je on najbolji pjesnik a »Je¬ 
senski psi« njegova najbolja pjesma. 

— Čitala sam je u Požaru, još dok je izlazio ... 

Jauču tužna pseta, po gradskim četvrtima 

fabrički dimnjak ćuti .. . 

Pjevaju zlodusi krvi, parcovi, bekrije, crvi 

kroz noćni skelet žuti! ... 

— Ali je Romanopisac protestovao. Sjećate se. 
On je samo radi toga napisao svoje »Misli i po- 

misli«, da može dokazati obratno. Meni je konačno 
svejedno tko ima pravo: Bubnjić sa »Psetima« ili 
Romanopisac sa »Trgom sv. Arkanđela«. 

— Konobaru još dvije pive! Jošte jednu za 
Hrvate... Amiseo!... Živio Amiseo . .. 

— A molim Te. šta si se zagledao u tu učite¬ 
ljicu. Zašto ne dođeš gore k našem stolu. Stari je 
već dobro dug i širok. 

— Gospodo, molim posluh! . . . Molim posluh 
. . . Riječ ima g. sreski nadzornik .. . 

* * 

Prve se zvijezde rodiše. Plave, rijetke kao raz- 
ličci. Zriču zričci, miriše otkos. Umiru guste kroš¬ 
nje, a Inale petrolejke križaju po stolu i preko njih 
ko krijesnice. Otrusilo se mnogo zrelih maslačaka — 
sitne pahuljice padaju ko pelud po odijelima. Spa¬ 
vaju male žutilovke. 

— Netko govori! Ćutim, da netko govori. To 
je Sreski. A tko bi drugi mogao da bude nego baš 
on. On sjedi na vrhu stola, on ravna i upravlja nji¬ 
me! A to je tako lijepo, voljko i ugodno. Naše je 
sunce zašlo za Bilo-goru. A da Francuska opstoji, 
to je stvar geografa. To se nas ne tiče. Naročito 
danas. Danas svaki školnik zna, tko je i što je! 

— Gospodo, drugovi, družice, gospojice i da¬ 
me. Čast mi je . . .. da podignem ovu čašu . . . 

— Čujmo, čujmo, gospodo, starinu! ... Posluh 
molim! Čujte mladeži! 

Pirka vjetrić. Lagacko ... U krošnjama nešto 
šuška, šuška kao pile u kučini. Kod gornjeg stola 
uzdahnule dvije starije gospođe, kandidat za ravna- 
jućeg iznimno pripalio cigaretu. Tako u grupi. A 
tko sjedi osamljen zapiljio se u govornika, ili se 
nagnuo nad čašom: pa misli. Bog zna što. Oni, koji 
sjede malo dalje — šapuću, kikoću, sagiblju se i 
prigiblju. 

— Kako vam se čini današnje Mitričićevo pre¬ 
davanje. 

— Nisam ga slušao . . . 

— Čula sam, da mu je nadzornik izrazio po¬ 
sebnu zahvalu... 

— Tako?... Za vrijeme predavanja pušio je 
sa mnom na hodniku. Ne znam, kako bih mu se 
morao zahvaliti... 

— Zar vi to zbilja ne razumijete? Ta, Božji 
čovječe, Mitričić nije predavao kako opstoji ovo 
društvo. Dakle neki razlog mora biti, da se pod 
sijede dane odlučio da si osvjetla lice i da nas zaduži. 

— I vi držite! 

— Držim da je nadzornik zbilja bio duhovit. 
On se zahvalio. Eto. Mitričić je htio da postane rav¬ 
najući a postao je drugi i veli, mlađi — a ne on! 

— Tako kaže njegova gospođa. A ona igra 
kod toga vidnu i glavnu ulogu . . . 

— Ali ona nije učiteljica, pa što se ima mije¬ 
šati u interne školske stvari. . . 

— Ha! ha! ha! Sad ste pogodili. Minjočka, vi 
ste mladi, ko napuhli krumpirić, ko najmlađi krum¬ 
piri ć. Što se miješa? Minjočka, Minjočka. Kad su 
vas slali sa diplomom iz samostana, nisu vas na to 
upozorili. To je misterij. Ne — to je jasno ko pek¬ 
mez! Kakvi misterij! 

— On, moj Edo, pa da bude pod mlađim! Moj 
Edo! Rade onda neka ide ceste mesti! 


Vi ste uistinu naivni. Zar vi mislite da smo se 
sastali na skupštini radi programa, radi staleških 
stvari, radi predavanja, radi ideala i rada? Vi ste 
iz Engleske. Vi ne znate tajne niti povezulje — kad 
se zijeva kod predavanja — a češlja sat prije sli¬ 
kanja. E, i nije gospođa Mitričić samo nuzgredna 
osoba! Ona je dala puls. Ona je sazvala skupštinu. 
Mislite možda, da mi to ne znamo. Ha! ha! ha! Mi¬ 
slite, da mi ne znamo što je Mitričić htio svojim 
predavanjem? Pa! Zašto da se čovjek ožalosti! 

— Dužnosti i prava ravnajućeg! Ha! ha! ha! 
Zna on doduše — da mi znamo čitati, a o paragrafu 
da se dade pisati koliko paragraf nosi — i ništa 
više. Ali — nek se čuje — nek se zna! . . . Nek se i 
tu zna, da se radi za Hrvatsku. Za hrvatske učitelje! 
Da hrvatski učitelji rade. Da su organizovani, jaki i 
jednodušni! Živjela Hrvatska! . .. Dolje svi oni — 
koji su postali ravnajući a ja ne! ... To je hvala 
za borbu, čeličnost i značaj! ... Ja ću pokazati što 
znam! U tančine. Živjela Hrvatska!... Dolje vlastiti 
kolege, jer su opasni — da postanu — možda i 
nadzornici prije nego ja! ... To ti je Minjočka. Zar 
nisi danas gledala, kako cijeli zbor, cijela škola i 
Mitričićevi kolege — slušaju kako ih on grdi. Zato 
su i došli na skupštinu. I? Ništa? Rekli su: kolo¬ 
salno! Drugovi, ovo je kolosalno predavanje. A rav¬ 
najući dodao: točno po slovu zakona, savjesno i 
s mnogo pažnje obrađeno! Svi su se pogledali. I 
tim je bilo svršeno! Svršeno? O, kakvi svršeno — 
zahvalnicu, zahvalnicu je primio od tog vlastitog 
zbora, koji je nagrdio na pasja kola, da se gospođa 
Mitričićka, onako suha — napela ko balončić koji 
će prsnuti od smijeha i zadovoljstva. 

— Mi smo im pokazali. Nije nam stalo da 
je baš Edo ravnatelj. Ali nek se zna, šta je pravo! . . . 

— Eto ti naše duše. Janjci, jaganjci — a ne 
vuci i hajduci! .. . Rekoše, nek se dečko veseli! . . . 

I tim je bio spor likvidiran — a ljubav i harmonija 
opet zavladala objeručke! ... 

Vi ste mislili, da se samo u gradu i literarnim' 
krugovima obiluje ovakvim egzotičnostima. Svi smo 
mi ko Mitričićka: balončić koji.se napne kad uživa 
da je kog pecnuo i diže se u zrak, da ga svi vide, 
a čim ko u nas dirne, odmah se navučemo i pustimo 
zrak iz sebe i padnemo na zemlju! Takvi smo Mi¬ 
njočka. Jer da smo ljudi — onda bi se morali ispri¬ 
čavati pred drugima oni koji bi se s nama družili. 

— Amiseo, mi smo tako žalosni! Uistinu ža¬ 
losni. 

— I glupi! . . . Minjočka . . . Eno vam, kad je 
umr’o Poljak — jedan od najboljih hrvatskih pje¬ 
snika, novine su registrirale. I točka. Registrirale 
su — ali i to je mnogo, kad su registrirale da je 
umro: pjesnik, svećenik i čovjek. Ovo treba nagla¬ 
siti, da je Poljak bio čovjek. I da su to novine regi¬ 
strirale — a da je to donijelo i »Jutro« i »Večernji 
list« i »Hrvatska« i »Politika«. Kad umre hrvatski 
pjesnik — novine registriraju — a kad se vješa 
Landru kakav, donose koliko je puta mrdnuo trepa¬ 
vicom, kad su ga intervjuisali prije smrti. Kad umre 
hrvatski pjesnik — ako ima sreću — dobiće 17 re¬ 
daka u kojem podlistku — a u polovini osamnaestog 
točku i zvjezdicu. Što znači: čitaoče — svrni malo 
pod tekst. A tamo? Tamo? Ako se pisac ne ispri- 

čava: oprostite, gospođice, što pišem o ovom čo¬ 
vjeku — on nije pisao o golim ženama i bludnica- 
ma, nego o Bogu i njegovoj Majci — bit će za 
sigurno opaska: može se i izostaviti — nije toliko 
važno — ili: pisac ovih redaka ne uzima odgovor¬ 
nost pred modernom cijenjenom javnošću. Zato je 
Čaruga dobio svoju knjigu i postao najpopularniji 
u cijeloj Hrvatskoj. 

— Spomenite vi to na pr. Lađi Zimbeku, kol¬ 
porteru »Hrvatske«, pa ćete vidjeti, šta ćete doži¬ 
vjeti. Mitričićka će biti sveta vodica prema njemu. 
Jer on nije samo moderni pjesnik, novinar, student, 
nego on piše i u »Lovor« među žonglere, a izdao 
je već i knjižurinu stihova »Varnice« ,sa slikom 
predgovornika, da ne bi ovaj kasnije mogao opo- 
reći ono, što je napisao! 

Smijali ste mi se prije, kad sam vam rekao, 
na kojem se stupnju nalazimo. A vidite, koliko je 
to važno. Koliko se važnih stvari desilo na tom 
divnom stupnju samo u jedan dan. Na geografskom 
stupnju, Minjočka, ne na kulturnom ili temperatur¬ 
nom. Do zore je još dugo. A lagvovi su bez dna. 
Pjevaćemo i pobratićemo se sa svima. Poslije ćemo 
“otpjevati podoknicu gospođi Mitričićki, probudi- 
ćemo pola mjesta za liker — a ujutro ćemo ma¬ 
murni nastaviti tamo, gdje smo prekjuče stali. 1 
sve će biti u redu. Život će teći. Ko život. Ko što 
on teče. Gospođa će Mitričićka za svoju temu pre- 
dobiti gospođu Prehladićku, a ova će opet gospo¬ 
đicu Novaček. Tri će se balončića dići iznad naših 
glava — dok sunce ne pripeče i zrak kroz pare ne 
isplahne i padnu. Drugi dan će krpati luknjice na 
njima, pa će se opet dizati. Dok se bude dalo krpa- 
riti. Mi ćemo razgovarati o tome kod objeda. Naša 
će. gospođa^ naći nove karaktere i nekaraktere u 
mjestu, uveče ćemo otrći listić iz kalendara i zabi¬ 
lježiti — da je opet prošao jedan dan. Poslije ljeta 
doći će jesen. Izmijenićemo lanjsko odijelo — a 
kosu ćemo početi rezati na kraće. 

— Tako će sve doći i proći... A na ovom 
stupnju biće drugi, mlađi, poletniji i temperament¬ 
ni ji! . 

— Živiooo Sreski! . . . Živio! Na ruke s njim! . . . 
Pla-nu-la zo-ra! . . . Prehladić šuti, gospodo! Basovi, 
basovi, gdje ste! Mladež nas izdaje. Kantor ne vrši 
dužnosti — neka demisionira! Hura! hura! . . . 
Fiškuš! Fiškuš ne toči! Napolje s njim! Napoljeee! 

— Vidite — onaj mali sitni starčić tamo! Si¬ 
tan — i malo pognut. Prehladić broj 2 — Prehla¬ 
dić stariji! Rekoše mi, da je ljubio ruke nadzorni¬ 
cima — deset godina mlađima od sebe. I umalo 
mu se nije desilo — da nije sam postao nadzornikom. 
Hahaha! .. . Hrvatska, divna Hrvatska! . . . 

— Jednog sam poznavao . .. ali, Minjočka, 
čemu da Vam pričam? Vi me samo slušate. ‘ A ne 
čujete, kako spavaju male žutilovke i maslačci. 
Mene srce vuče tamo. Tamo je mala cigančica .i 
buba. borova. One će leći ispod malih žutilovki i 
usnuće. O ponoći — ako se izbudi, izaći će mrav 
pokućar da vidi, kakvo će biti vrijeme. Samo ću ja 
u otajnim modrim vlašićima zapletali svoje čežnje 
— i ne ću moći dugo da ih skinem, jer one su slične 
očima koje odu, a ne vrate se više. Vi ćete, Minjo¬ 
čka, otići. I ja ću otići. I mi ćemo otići. I svi ćemo 


zaboraviti sve. Ali ja sada ćutim, kako diše žuti- 
lovka — u malom intervalu mog života — i kako 
sam neizmjerno nezadovoljan, skučen, stisnut sam. 
Na pedljiću zemlje, u još stisnutijoj zemlji. Noć po 
noć i dan po dan — ode život. 

A ja bih vam htio pričati. Tiho, da nas niko 
ne čuje. Jer nitko ne treba znati, da sam ja bio 
nekad mlad. Ali to ne će biti naša priča — i ona ne 
spada na učiteljsku skupštinu — niti u Društvo hr¬ 
vatskih njiževnika. Kad bih vam rekao da sam lju¬ 
bio, vi bi nh se smijali, skupština bi me proglasila 
idealnom dušom i uzdanicom svojom, a D. H. K. 
zelenim magarcem. . . Kad bih rekao njoj, koju 

sam ljubio — da sam je ljubio, poslala bi mi u bo¬ 
lesti 50 Din. za lijekove! I ona bi vjerovala, da je 
ipak nešto načinila — a ja bih morao primiti, jer 
kad ne bih primio, ona bi ih uzela natrag i rekla: 
tele, pa i to je novac! Ali -— ne novac već pažnja, 
pažnja!... Šta novac? Ona bi poslala 10.000, kad 
bi imala na umu novac!... Minjočka, Minjočka! 
Oči su vam plave, plave i velike ko gorski zimzeleni 
u proljeće. Htio bih vam pričati priču o maloj žuti¬ 
lovki, koja je proklijala u meni! I o tome, da sam 
samo malo tužan. A zašto sam ja tužan, Minjočka? 
Moja sobica ima četiri bijela zida — oni neznadu 
govoriti. Vrata se samo zatvaraju. To je sve. Mi¬ 
njočka, ja vjerujem, da bi mi zidovi rekli, ali oni 
ne mogu. Oni ne znadu reći. Oni vole, kad sam kod 
kuće, a ne znam, jesu li tužni, kad me nema!? Oni 
vele, da bi mi znali reći, kad mene nema. Možda oni 
onda sve znadu . . . 

Mala je žutilovka u meni. I kad ona naraste i 
bude velika, mene ne će biti. Umrijeće u čijoj vazi! 

Minjočka, Minjočka — vaše su oči ko vin- 
landski otoci u toplim pasatima. Danas je umro dan! 
Na njegovom su svršetku održane zdravice, koje će 
se na godinu ponoviti — kad ponarastu nove žuti¬ 
lovke i novi maslačci. Čuo sam, kako je zvonilo 
zvono. Triput je zvonilo. Čuo sam ga kao i lani. 

Zar ne, Minjočka, da je lijepo, kad se nekomu 
može reći. Bar nešto. Malo i malo — tako malo, a 
kad je puno lakše!.. . Malo a puno lakše! Nije li to 

lijepo? Sjećaš li se, Minjočka, priče o Hloji i ma¬ 
lom helenskom pjevaču? Tamo — na otoku Lesbosu 
ne rastu male žutilovke. One su samo naše: moje a 
vaše! Zar ne Minjočka! 

Tiho ću Vam pričati, Minjočka, sasvim tiho. 
Da nas nitko ne čuje, da nitko ne zna, da sam bio 
nekad mlad .. . 

Vidite, već je tako kasno. Zaspale su zvijezde 
i bube u vlatima trava. U dolini je seoce. Crkvica. 

I u njoj zvonce. Tamo sam ja — uvijek sam. Tamo 
sam nekad susreo njega. On je još onda bio mla¬ 
dić. On je umro. Da vam kažem ime, vi bi ga zabo¬ 
ravili. A ja sam danas njegov nasljednik. Ja nisam 
bolji od njega! Zaboravite dakle i moje ime — i 
nemojte ga nikad spominjati. Što da vam pričam 
još? .. . Zbogom Minjočka! Do godine! Do godine 
na novoj skupštini! A zasada će nam još uvijek 
ostati školska soba sa četiri zida — i Leblova birtija 
preko puta! 

* * * 

Jeste li vi to, Minjočka? Jeste li vi to uistinu 

— ili sam Vas ja slučajno iskonstruisao kao fikciju. 
Kao fantom! Minjočka, Minjočka! Zovem vas, ču¬ 
jete li! Čujete li? Jeste li, jeste li — ili nijeste? Re¬ 
cite mi, Minjočka, recite mi! Onda bih mogao od¬ 
gonetnuti, jesam li i ja. Nijesam li i ja fikcija u 
mozgu kojeg sa jučerašnje skupštine! Ako je tako, 
onda smo i ja i vi fikcija jednog te istog mozga. 
Onda smo jedno. 

Vi ćete dati vaše oči, plave ko zimzelen, a ja 
priču o žutilovki. Za našu novelu. Ona ne će biti 
ko što su druge. Ona će biti samo naša i o nama! 
Novela sa 46° sjeverne širine i 7° istočne dužine! 
Novela o provincijalnim školnicima i gospođi Mi- 
trić, o velegradskim literatima i gospođici Srnici Za¬ 
vjetnoj. Novela o balončiću i sviralici. Ona će imati 
tri dijela: podne, jutro i veče. Mi će)mo uzeti veće 
za sebe. U njemu su stvari egzotičnije, a zrak apart- 
niji. To će biti za nas. Jer drugi — drugi će se 
smijati. Smijaće se, jer naša novela ne će imati 
radnje, ona se ne će razvijati — ona će samo go¬ 
voriti kao jučerašnji skupštinari. Ona ne će raditi 

— ona će samo govoriti kao većina našeg naroda. 
Ni glavnog junaka ne će imati. Prosto, jer narod ne 
raspolaže takvim čudima izuzev političare! A jer ne 
će biti tuđa — ne će ni pisca imati. Jer su naši pisci 
fikcije — a dogođaji u njihovim djelima tvrda real¬ 
nost, dok su u stranom svijetu pisci realnost — a 
radnja njihovih djela fantazija! Na koncu, jer kod 
nas mora biti sve obratno, naime svi drugi su u ko¬ 
liziji ideja s nama, pa čemu da onda mi popuštamo! 
Ona ne će imati kontinuitet radnje. Sve će u njoj 
biti razbrčkano amo i tamo: prvi dio bez drugoga, 
a drugi bez prvoga, kao i ja bez vas i vi bez mene. 
Ali, Minjočka, to i nije važno. Važno je, da nije 
kao drugdje — da naša novela nije kao sve druge! 
Ona će dovesti u nepriliku i mene i vas i urednika, 
koji ne će znati šta da uradi s njom — kad nije kao 
druge. Ona nije kao Romanopiščev »Kamen« a da¬ 
bome ni kao Bela Ba-ova »Srebrena baština«. Ona 

— nije kao Ciklame gospođice Srnice Zavjetne, a 
još manje kao Carevićeva »Cesareva carevina«. Ona 
će biti novela bez mene — i bez vas. Bez pisca i bez 
radnje, bez junaka i junakinje. A i ono Minjočka, 


što ostane, ne će biti njeno. Ni vaše oči, plave ko 
zimzelen, a ni moja priča o maloj žutilovki. To je 
već rekao netko prije vas. Jer — mi, mi — nijesmo 
imali sreće, da budemo prvi rođeni. Zato će nas 
mrziti svi oni, koji u njoj ne nađu zapleta. Koji u 
njoj ne nađu ništa neobično . .. Tako svagdanje — 
i obične stvari! A to se kod nas proživljuje — to se 
ne čita, jer se time gubi vrijeme — i ponavlja ono 
što znam i ja i ti i mi svi oko 47° sjeverne širine! 
Svakidanje stvari se proživljuju — život se proži¬ 
vljuje — o njemu mogu da pišu tek dangube, koji 
žive u prošlosti. Ah, ideje — Minjočka. Kakvu ideju 
da ima naša novela? Kakvu? Ona je i bez ideje. Ona 
je zamišljena ideja — bez ideje. Ha! ha! ha! To 
ti je parada i pompa! Ništa! Ništa ona nema, ništa 
nema. Ali će imati, imaće prigovor i protest svih 
onih, koji se s njom ne će složiti — mjereći je 
estetskim i etičkim vrjednotama velike Gavranove 
novele »Bez imena«. A mi smo Minjočka tek fikcija, 
da bi mogli ponijeti sve peripetije i krize velike 
Gavranove novele. Mi smo, Minjočka, toliko skro¬ 
mni, da ne bismo za sebe mogli ustvrditi, da se 
netko u nas zaljubio! Eto! Nama fali rutine. Fali 
nam i dinamike. I konciznosti. A najviše preciznosti 
— mladog ekpresioniste Diralova. A da o fluidnosti 
i ne govorim. Da uopće ne govorim. Jer ću se bla¬ 
mirati, Minjočka. Ni vaše mi oči ne će pomoći. 
Nitko. A naša će novela umrijeti. I vaše oči ko zim¬ 
zelen i moja priča o maloj žutilovki u meni! Ostaće 
tek dvije ideje u mozgu jednog školnika. Običnog 
provincijalnog školnika. A te će biti: vi i ja! Mi¬ 
njočka. i Amiseo! Ja u desnom, a vi u lijevom čeonom 
režnju. Iznad nas će biti tuneli, viadukti i prokopi. 
Iznad nas će biti druge ideje, druge fikcije. A njih 
će biti tako mnogo — da ćemo svake godine doći 
tek jednom do površine i riječi. I to — ako se skup¬ 
ština prije toga ne otkaže. Možda P. P. obznanom, 
možda raspuštanjem udruženja ili čim drugim. Tko 
da o tom ne računa imajući na umu, da je glava 
svakog našeg čovjeka po obujmu ideja velika bar 
ko kugla zemaljska. A mi Minjočka, mi smo tek 
zrnce pijeska u moru premnogih ideja našeg gospo¬ 
dara. On se rijetko raznježi. Ma da su vam oči lijepe 
i plave ko zimzelen. On nije kavalir, a mene mrzi, 
jer na moje ime neposredno odzivate se i vi! A on 
to ne će. On ne će razmišljanja o literaturi — i o 
Mitriću, koji grdi svoje kolege jer nije postao rav¬ 
najući, prosto da se ne zamjeri. On ne će debate o 
Bubnjiću, Romanopiscu, Trčaliću, Diralovu, da mu 
ne kažu, da je provincijalni opanak. Ima on drugog 
pametnijeg posla. A ne da se zamjera ljudima, jer 
svi ljudi misle (a valjda misle) prije nego što za¬ 
počnu i na što se odluče. Zato smo mi ispod povr¬ 
šine. Mi smo u' podsvijesti, Minjočka. I vi i — ja! 
Mi dolazimo i odlazimo kao bljesak. Onda, kad se 
sva površina iznad nas umori, opije, odrveni, vija- 
dukti se isprevrnu, ispreruše tuneli i prokopi. Onda 
možemo i mi izvrnuti na površinu. Protrčati malo 
njom. Zagristi tu i tamo! I to je sve! U godini dana 
jedan jedini put! Da se sjetimo da smo tu. I da smo 
nekad bili gore — negdje na površini dok nas nije 
nekog dana nečija ruka gurnula ispod površine. Ja 
ne znam tko je taj! Je li bio Lebl ili je bila milostiva 
gospođa. Ili je bilo ono sedmero djece, što trči oko 

kuće našeg gospodara. A možda su bili svi zajedno. 
Možda su se svi zajedno dogovorili i zabili nam glo¬ 
gov kolac kroz kičmu, a vama iskopali oči. Vaše 
plave tople oči. Kako su bili okrutni. A on? On je 
šutio. Njegova je volja bila mrtva. I nije imao ni 
suze jedne jedine, kad vam iskopaše oči, rad ; kojih 
je gladovao i trpio još kao preparand. Ha! ha! ha! 
Ne sjeća se on više! Odrvenio je! A nekad ih je 
nosio kao amanet oko vrata. Misleći na njih opa¬ 
jao se snagom, voljom, marljivošću. Misleći na njih 
trpio je i postao ovo što jest, a danas? Danas su one 
mrtve! On je dozvolio, da te plave oči iskopaju. Da 
ih ubiju! I nije rekao ni riječi. Ni riječi nije rekao 
na^onaj reski i slatki Leblov smijeh, na brutalan 
krič milostive gospođe — i glupi smiješak pijanog 
blagajnika. I mi smo ostali sirote. I ja i vi, Minjo- 
čka.^Nitko nam više ne će dočarati prošlu moć i 
svježinu poletnu. Mi smo sami. Historija. Mi smo tu, 
da ga mučimo, da mučimo, Minjočka. Kad mu je 
teško,_ da ga sjetimo — da mu se rugamo. Ha-ha-ha! 
Zato je on meni i dao probosti kičmu, a vama isko¬ 
pati oči. Htio je da nas zaboravi. Da nas se riješi. 
Da ga ne mučimo, Minjočka. Ali vaše su oči duša 
i m °j je život ideja. Mi ćemo imati svoj tunelić 
u njegovoj podsvijesti. I šutjećemo! Cijeli život sa 
malim prekidima. Svijesnim ili nesvijesnim. Oživje- 
ćemo samo onda, kad bude raspoložena milostiva 
gospođa, kad to bude zanimalo Nadzornika, Lebla 
ili Blagajnika. Samo onda će nas pozvati. Da nam 
se nasmiju ko cirkuskim dječacima. Oni će se poza¬ 
baviti s nama poslije partije »šnapsa«. Pljeskaće nam, 
a Gospodar će uživati. Uživaće u idejama, o kojima 
Blagajnik i Lebl nemaju ni pojma. Ah, Minjočka. 
Na primjedbu vaših plavih očiju ... oni će se po- 
gurnuti laktovima i ispod oka pogledati na milo¬ 
stivu gospođu. A ona će podići glavu — i biće svi- 
jesna. Svi jesna svoje pobjede. Svijesna mjesta — 
na koje je imala doći druga, ali nije došla, jer je 
ona pobijedila! Blagajnikovica će ciknuti od jada. 


Njezin je Šandor sreo prvu nju! Oh, tugo, sudbino 
• !.P rvu n ju baš nju oženio! ... No, pa šta 
ima Učiteljica da se pohvali. Zar je to njena zasluga? 
Zar je to njena zasluga? Da Minjočka, plava sestro 
moja! Smijaće se meni i vama. Ne! Pljeskaće mi! 
Zinuće od čuda na mene. Na primjedbu o D. H. K. 
Pljeskaće, Minjočka. 

Takav je život, Minjočka! 

- Jeste li vi to, Minjočka? Jeste li vi to ili sam 
vas slučajno iskonstruisao? Recite mi, jer onda bih 
ii ja znao jesam li — ili nijesam. Jer će doći dan, 
kad ćemo se rastati i ne ćemo znati: tko smo i što 
smo! . .. Na nebu su zvijezde. Te su one od juče. A 
te će biti dok se druge ne rode. Iste zvijezde u dru¬ 
gom vremenu! Ali mi ćemo ih poznati. Mi ćemo 
znati, da su to naše lanjske zvijezde. Da su to one 
iste zvijezde ispod kestenovih krošanja. 

Kad dođu Ivanjske noći, Minjočka, ja ću vas 
potražiti. Onda se vaše oči pomlade. Vaše se očne 
šupljine ispune zimzelenom i čežnjama. Potražiću 
vas pod krošnjama staroga oraha u onoj dolinici 
ispod škole, pa ćemo slušati. Slušaćemo priču o 
čovjeku, koji je nekad bio mlad. Ali ta priča mora 
biti tako tiha, kao da je moja, jer nitko ne treba 
znati, da sam i ja nekad bio mlad i veseo. Nitko ne 
treba znati, da je život gorak i težak i da nema milo¬ 
srđa ... 

Potražiću vas, Minjočka, salm sa tugom svo¬ 
jom! I onda ću vam ispričati cijelu priču. Ispričaću 
vam cijelu priču o maloj žiltilovki, koja je niknula 
u meni — i koja je svaki dan sve veća! A vi ćete mi 
reći! Kazaćete mi tko ste, pa ćemo oboje poći sa 
mirisom Ivanjskih noći. Ali tako tiho. Tako tiho, da 
to nitko ne sazna ... 

A dolje u dolini ispod crkvice i škole, cvasti 
će male žutilovke ko isprane rane. 

Cvasti će priča o meni i o vama. 

I biće mir! ... 

Koprivnica, 14. VI. 1926. 


Branko Storov: 


Ponoćna svjetlost. 


Na pučini noći kao straža bdije, 

Kao mjesečina nečujno koraca, 
Nevidljiva ruka sniježne vijence vije 
I, s ljubavi bolno, pred noge Mu baca. 

On prolazi tako mimo okna stara 
I doksate sjajne, gdjeno ponoć buja. 
Tek smiješkom blagim samrtnika kara, 
Koji ne zna, ljubav ni tajnena bruja. 

Kao trudan putnik postaje kraj sjena, 
Gdje se val života burka i talasa, 
Gdjeno ključa vrtlog, tlapnja bezimena 
Sred pomamne vatre pjana talambasa. 


Silviji. 

Nije reko riječ, nije ritam smeo 
Kao prorok mrki na rušnome kamu, 

Tek je digo ruku prozračnu ko veo, 

I s nje pođu zrake svjetlosti u tamu. 

Nitko nije mogo, kao maglom ovit, 

Ni pogleda svoga k Njemu uprijeti — 

Tek je na dnu bića neki glas tajnovit 
Šaptao, nečuven, čije svjetlo svijeti. 

I On pođe tako, vizija daleka — 

Samo što su ruke, nevidljive, plele 
Tihano vijence kao čežnja neka 
U srcima onim, što su zrake srele. 

Mato Sudeta: 

In memoriam. 


„kad počne stizavati mraiak za mračkom 
i bude ih puna kuća i dvor i potkučnica sve 
do ribnjaka na kraju šume, onda obilno 
dolazi Ona i otvori mi prozor. — Otvori 
i ode bez riječi nekuda 

Kolikogod puta panu mi na pamet ove riječi, 
kojima je pokojni mi brat Duka započeo svoju fan¬ 
tastičnu pripovijest »Mor«, uvijek mi iskrsne pred 
očima slika stare naše kuće još iz doba granice 
s trošnim, pognutim i daskama pokrivenim krovom 
i s nekom simpatičnom, nama djeci tako čudesnom 
i tajanstvenom te neopisivo dragom fizionomijom. 
Pored kuće vječno zeleni bor, u čijem bi šumorenju 
zimi, kad bi mu se vjetar zapleo među granje, naša 
dječja srca prisluškivala neke tajne i daleke priče. 
Oko kuće prostrano dvorište, a iza njega prastari 
zadružni voćnjak sa starim, suhim voćkama, što su 
nas sjećale pradjeda, koji ih je zasadio i uzgojio, te 
oko voćnjaka podigao staru i trošnu ogradu. Bog 
neka znade iz kojih još vremena nalazilo se tu i 
nekoliko golemih mahovinom obraštenih kame¬ 
nova, što su našu dječju fantaziju navodili na misao 
o ostacima nekoga starog i ukletog grada iz pra¬ 
davnih vremena. Iza voćnjaka protegnuo se vrt i 
puteljak sa zelenom i kao svila mekanom travom, 
što se zaputio između njiva i livada do ribnjaka i 
šume, kojom protječe mirna, zelena i šutljiva rijeka. 

Kad bi se sunce nagnulo daleko na zapad i traci 
bi mu zatitrali ovršjem hrašća i starih voćaka, sva 
bi kuća s dvorištem, vrtom i voćnjakom i tihi pute¬ 
ljak sa zelenom travom, ribnjakom, šumom i mir¬ 
nom, šutljivom rijekom zasjala u nekom blagom i 
neobično lijepom osvjetljenju. Sjene bi se voćaka 
naskoro produžile preko dvorišta do stare naše 
kuće, lagano bi je obuhvatile i polako s njome uto- 
nule u suton. 

A kasnije bi preko puta iza skromne seoske 
crkve iz doline pune plavičaste magle izronio po¬ 
put naranče žut mjesec, probio bi svojim tracima 
prozore stare naše kuće i prosuo svoje svijetlo po 
stijenama i sivom zemljanom podu. Iza obilnih jese¬ 
njih i proljetnih kiša naličila bi dolina podno na¬ 
šega sela jezeru, čijom bi se površinom klizalo poput 
srebrna čuna žuto mjesečevo svijetlo. 

Sjedeći u takovim večerima u tamnoj tek mje¬ 
sečinom obasjanoj kući na banku kraj goleme ze¬ 
mljane peći s velikim pećnjacima — u kojima smo 
zimi, dok je oko kuće urlao i zavijao vjetar, pekli 
krumpire — slušali smo priče dobroćudne bake o 
vilama i vukodlacima i starim dobrim vremenima. 
A kada bi s crkvenoga trnja zamnio mekani glas 
zvona na pozdrav Gospi, ustali bi pobožno i sklo¬ 
pivši ruke molili bi u zboru djetinjim svojim glaso¬ 
vima »Anđeo Gospodnji«. 

* 

Hladna i prema sjeveru okrenuta soba u ko¬ 
privničkoj bolnici, gdje je pokojni mi brat proveo 
posljednje dane svoga života, i u koju nije nikad 
doprla svijetla sunčana zraka ni mekani mjesečev 
trak, bila je često svjedokom takovih u našim uspo¬ 


menama obnovljenih, suncem i mjesečinom obasja¬ 
nih slika i sjećanja na davne djetinje dane prove¬ 
dene u rodnoj nam kući. To su bili u posljednje 
vrijeme bratovi najmiliji razgovori. 

* 

Na Veliki Petak 1903. osvanuo je tmuran pro¬ 
ljetni dan. U dolini podno našega sela razlijevale 
se proljetne vode. Nebom se, poput velikih ptica 
zlokobnica, gonili sivi oblaci zakrilivši mlado pro¬ 
ljetno sunce. Eto u takav sumoran dan rođen je i 
pokojni naš Duka, pa je gotovo čitav njegov život 
izuzevši najranije djetinjstvo bio za njega njegov 
Veliki Petak, tmuran i naoblačen dan: bez zdravlja 
i prave djetinje radosti. 

Još istoga dana, kad sam u društvu srednjega 
brata došao pred zipku, da vidimo maloga bracu, 
kojemu smo se neobično radovali, govorila nam 
je stara naša baka, da ga ne ćemo dugo gledati, jer 
je vrlo slab, te može svakoga časa umrijeti. Da se 
to ne dogodi bez krsta, krstila ga je ona sama. Pri¬ 
godom pravoga krštenja u crkvi, na koje, smo i mi 
braća tapkajući bosonogi po blatu i držeći se za 
ruke pravodobno prispjeli, ponovila nam je i kuma 
kobne bakine riječi. Prigodom dogovaranja o 
krsnom imenu, mi djeca protivili smo se imenu: 
Franjo, jer je Đuro mnogo ljepše ime; ta sv. Juraj 
imao je konja i sablju. To smo vidjeli na slici kod 
susjeda. 

Međutim, ime, koje mu je bilo prvotno nami¬ 
jenjeno, a kojemu smo se mi djeca protivili, pri¬ 
mio je pokojni naš braco pred svoju smrt stupajući 
u red braće Franjevaca, opasavši se bijelim pašom 
redovničkim. 

Naša je majka često put sa suzama u očima 
spominjala riječi našega pradjeda, što joj ih je 
upravio pred svojom smrću pokazujući rukom na 
pokojnoga brata: »Ovaj će ti biti najnesrećniji!« 

* * 

❖ 

Bio je vedro, živo i nestašno dijete. Svojom 
je nestašnošću oživljavao čitavu kuću i susjedstvo. 
Nitko mu nije mogao doći na kraj, jer nikom nije 
nikad ostajao dužan odgovora. Na svaku našu riječ 
nadovezao bi on deset novih. Često bi se radi toga 
naljutili na njega, ali uporna njegova rječitost, ko¬ 
jom je i najozbiljniju stvar okretao u šalu, razo¬ 
ružala bi nas, pa mjesto srdžbi i ljutnji podavali bi 
se smijehu. 

Uživao je u igri sa svojim vršnjacima, kop su 
ga, ne mogući još izgovoriti »d« i »r«, nazivali »sol¬ 
dat Dujo«. S papirnatom kapom zakićenom perom 
kokoši ili guske jahao bi on na kakovu kolcu 
s drvenom sabljom u ruci na čelu svoje male čete. 
Neka prirođena sklonost prema prirodi vukla ga 
je još kao dijete neodoljivom moći na livade, k šumi 
i vodi, gdje je prisluškivao šumu lišća, gukanju 
grlica i praćakanju riba u potoku. Verao bi se na naj¬ 
više drveće i uspinjao se na crkveni toranj, odakle 
bi se zagledao u daljinu i provodio tako sate i sate. 

Podno kreveta u malenoj sobici koprivničke 
bolnice postavljen je bio bolnički stolić, a na njemu 
više različitih slika s likom sv. Franje Asiskoga. 
Jedna između njih prikazivala je sv. Franju, kako 
propovijeda pticama, a druga, gdje prima stigmata 
raspetoga Hrista. Slike su bile postavljene tako, da 
ih je brat mogao vidjeti iz svakoga položaja. 

Nekoliko mjeseci pred smrt pustio je da mu 
raste brada. Promatrajući dnevno njegovo sve bli¬ 
jede 1 i duguljastije lice sa šiljastom bradicom, upa¬ 
dala nam je u oči njegova sve veća sličnost likovima, 


krave, kojima bi se mi ostali uklanjali, a on bi ih 
obuhvatio rukama oko vrata i prislanjao svoje lice 
uz njihove glave razgovarajući s njima kao sa svo¬ 
jim drugovima. One bi mirno stajale dok god bi im 
on govorio, kao da razumiju njegov govor i ne bi 
se micale, dok im ne bi dao znak. Svinje su prila¬ 
zile i polijegale do njegovih nogu čekajući, da ih 
pomiluje rukama i da im nešto progovori, a tad bi 
se one zadovoljno oglasile, kao da mu zahvaljuju. 
Kokoši i guske, koje bi se pred drugim razbježale, 
pokorno su ga slijedile i kupile se oko njega. 

(Prva stranica Sudetina lista g. I. Horvatu s vlastoručnom crtarijom.) 


koji su prikazivali sliku ili pojavu sv. Franje. Naslu¬ 
tili smo u tom svijesnu želju, da i on slijedi stope 
ovoga simpatičnog sveca. I to je bio korak bliže na 
putu, da stupi u red sv. Franje, i da nekoliko dana 
pred smrt izrazi jasno, da mu se nakon smrti pro¬ 
bode srce, ruke i noge. 

Baveći se tim mislima, sjetio sam se i sam kao 
kroz neki daleki san prizora, kad sam se kao gi¬ 
mnazijalac za vrijeme školskih praznika vraćao kući 
i promatrao, kako se podvečer vraćaju s paše krave 
i ostala stoka. Mali naš Duka stojeći u dugoj bijeloj 
haljini nasred dvorišta milo bi im tepao nazivajući 
ih imenima, koje je on sam izmislio, i koja su se 
nama činila tako neobičnim i čudnim. Dolazile bi 


Bila je u njega neka čudna moć i ljubav prema 
djeci i životinjama. 

* » 

Jaku njegovu želju, da pođe u više škole, nije 
moglo da odvrati ni upozoravanje, da će često gla¬ 
dovati i stradavati. Dobivši hranu u samostanu čč. 
sestara u Samostanskoj ulici, svakog je dana mini¬ 
strirao, kako je to činio i u rodnom našem mjestu, 
otkako je počeo polaziti pučku školu. Njegovo je 
školovanje započelo upravo u najgorim prilikama: 
početkom svjetskog rata g. 1914. Slaba hrana i 
vlažan stan, u koji nije nikad doprlo sunčano svi¬ 
jetlo, učiniše, te je već nakon dvije godine počeo 
pobolijevati. Zahvativši još kao gimnazijalac za vri- 

jeme škol. praznika disenteriju toliko je oslabio, da 
se nikako nije mogao pravo da oporavi. U četvr¬ 
tom razredu gimnazije iskašljao je prvi put krv. 

G. 1922. kao maturantu učiteljske škole navali 
mu za vrijeme predavanja krv na usta, te je u go¬ 
tovo besvijesnom stanju prevezen na kliniku. Od to 
doba on vječno putuje od bolnice do bolnice, s do¬ 
pusta na dopust, dok se konačno nije smirio u ko¬ 
privničkoj bolnici, gdje je na 30. travnja o. g. oko 
%8 sati ujutro završio svoj patnički život. 

* 

Stara Ploščica, rodno naše selo, broji nešto 
više od sto kuća i leži na krajnjem sjeveroistočnom 
obronku Moslavačke gore, koji se gubi u dolini u 
neposrednoj blizini potoka Česme. Daleko je od 
grada, od ceste i od željeznice, a u zimsko doba 
jedva ćeš dospjeti do njega. Prema drugim, mnogo 
većim i bogatijim mjestima nas je ipak razmjerno 
najviše polazilo srednje škole. O praznicima sastalo 
bi nas se po osam do deset; osim trgovčeve ili uči¬ 
teljeve djece sama sirotinja, koja se školala milošću 
i susretljivošću dobrih ljudi. 

U zagrebačkoj učiteljskoj školi osnovana je 
g. 1911. katolička organizacija, kojoj je bio prvim 
predsjednikom tadašnji pripravnik Dragan Bublić. 
Sastajući se svake subote u prostorijama »Doma¬ 
goja« nai sijela i sastanke, počeli smo se intenziv¬ 
nije baviti knjigom i čitanjem, pa je bilo i razli¬ 
čitih vlastitih pokušaja u pjesmi i prozi. Kasnije 
smo izdali i svoj list »Vrelo«. 

Stojeći i sam pod utjecajem različitih pročita¬ 
nih djela, a od pjesnika sam čitao najviše Nazora, 
Domjanića, Pandurovića, Wiesnerovu »Mladu hr¬ 
vatsku liriku« i Popovićevu »Antologiju«, nijesam 
se mogao oteti, da i sam nakon svršenoga III. tečaja 
ponovno ne propjevam, od čega sam međutim ka¬ 
snije, spoznavši da mi taj posao ne polazi najbolje 
za rukom, odustao sam. 

Tada sam za vrijeme praznika s danas već po¬ 
kojnim drugom Dukom Stankovićem znao prosje¬ 
diti mnogo poslijepodneva u voćnjaku, gdje smo 
čitali na glas pjesme, koje su nam se osobito svi¬ 
đale, pa smo ih tako svu silu naučili naizust. Ja sam 
tada bio tako oduševljen srpskim liričari'ina, da sam 
u svom đačkom dnevniku napisao: »Da nijesam 
Hrvat, najvolio bih biti Srbin«. Tako je na nas dje¬ 
lovala literatura, premda je tada Austrija vodila rat 
sa Srbijom. 

Naše čitanje i raspravljanje o pročitanim stva¬ 
rima, izricanje naših simpatija i antipatija, koje su 
često bile neosnovane i naivne, privuklo je pokojnog 
našeg Duku i još dvojicu njegovih drugova, gimna¬ 
zijalaca, t'e su u nekom određenom razmaku od nas 
ležeći u travi prisluškivali našemu čitanju i rasprav¬ 
ljanju. Tako su oni saznali za naš rad u organiza¬ 
ciji. Višeput smo ih tjerali od sebe, jer smo se često 
žacali da'čitamo pred njima koju, naročito ljubavnu 
pjesmu. Ako se nijesu htjeli ukloniti, odstranili 
bismo se mi, no . oni su nam uvijek bili za petama. 
U takovim zgodama znao sam čitati i po koju svoju 
»pjesmu« i tako je pokojni moj braco saznao, da se 
i ja bavim tim poslom i da bilježim u nekakovim 
crnim bilježnicama, u koje je on zasigurno u mojoj 
odsutnosti češće zavirivao, i to mu je po svoj pri¬ 


lici dalo poticaja, da i on pokuša nešto slična. Tako 
sam jednoga dana naišao na jednu njegovu »pje¬ 
smu«, koju je on zacrvenivši se priznao svojom. 
Mogao je u to vrijeme biti u III. ili IV. razredu 
gimnazije. Osim u stihu počeo je pisati i prozom 
obrađjujući priču o nekom ukletom 1 gradu podno 
našega sela. 

To su bili prvi počeci njegova rada, koji su se 
kasnije nastavili u različitim našim listovima te iz¬ 
danjem »Osamljenih staza« i »Kućica u dolu«. 

Stupivši poslije u učiteljsku školu, razvijao ,je 
svoj rad u onoj istoj organizaciji, o kojoj je slušao 
u našem voćnjaku. Pod budnim pak nastojanjem 
tadašnjeg profesora na zagrebačkoj preparandiji, 
hrvatskoga pjesnika Vladimira Nazora, počeo se 
naš Duka u 1. tečaju razvijati polagano, ali sigurno. 

I dok je za Nazora mogao da iz hrvatskog, jezika 
postigne najvišu ocjenu, za njegovih je nasljednika 
jedva izmaknuo: dovoljnom. Naročito se tužio na 
jednoga profesora, koji je poslije postao urednikom 
jednoga književnog lista, koji je u njegovim rad¬ 
njama zapažao čak i boljševičke tendencije. 

* 

Svršivši g. 1922. učiteljsku školu čekao je na 
namještenje sve do proljeća 1923. I dok su svi nje¬ 
govi drugovi, pa i oni najlošiji učenici, bili već 
davno namješteni, on nije mogao da dobije mjesta. 
Bilo je to u vrijeme, dok su se hrvatski učitelji ne¬ 
milosrdno progonili i dok su se u službu namještali 
ljudi prema političkoj kvalifikaciji, a ne prema 
faktičnoj sposobnosti. Istom s promjenom režima 
namješten je i pokojni naš Duka. 

Ovaj postupak, pa teško i gotovo neodrživo 
stanje kod kuće izjedalo ga iz dana u dan. Gotovo 
cijelu zimu pod konac 1922. i početkom 1923. nije 
se mogao maknuti iz sela, osim kad bi pao snijeg, 
pa bi krenuo u lov. Po osam do deset dana ne bi 
primio nikakove pošte. Pisma, koja je u to vrijeme 
pisao, odišu nekim teškim neraspoloženjem. 

»Prolaze dani sukladni ko prsti, sve jedan 
prozirniji od drugoga u neku jednobojnu je¬ 
dnostavnost u primitivne malo-seoske ure, u 
koje je čovjek instinktivno žalostan. Tužan do 
umora, očajan do zdvojnosti. Pa kad još ne. 
nalazi čovjek bar jedan zdravi komadić na sebi, 
koji bi manifestirao sve ono, što nosi čovjek 
u sebi, žalosno — tko onda ne bi mislio na 
smrt...« 

...»Osim riječi i duše nemam ništa više, 
što bi bilo moje ...« 

... »Da nisam katolik, ubio bih se, jer 
je teško biti bolan i biti saln; biti mlad i biti 
star; biti tužan i samo tužan .. .« 

...»Dogodi se tako da postadoh lovac. 
Ljubitelj prirode i pejsaža, jer ona ne može 
ništa zla da pomisli, a kamo da učini. Reći će 
tko »sport«. Jest! Odlični sport. Ali sport ne¬ 
sretnih ljudi. Da se riješite i tako u samoći u 
polumračnoj šumi dočekate srebrni glas po- 
zdravljenja. Da se zamislite. U se. U najkrajnje 
dubine, dok vrh nas lete snene prepelice i go¬ 
lubovi, a s plavih provalija zamiru melanho- 
lični napjevi dubokih tragičnih pjesama: 

Ej, zar da umrem kad mi vrijeme nije... 

Ej, mladost moju zar da zemlja krije!... 

Razabirete glas po glas... dođe vam te¬ 
ško ... uhvatite za pušku i pojurite na odre¬ 
dište. 

— No, je li što prošlo? pita velečasni. 

Vi ste u neprilici, no ćutite se ponu- 
kanim, da nešto reknete ... da je jedna lisica, 
no predaleko za pušku ... 

— Drugi dan pucate i ubijete zeca i sju- 
tradan ste proglašeni lovcem. I ne preostaje 
vam drugo, nego da svako poslije podne uzi¬ 
mate pušku i obilazite ista mjesta ...« 

* 

Bivši u proljeće 1923. namješten na građan¬ 
skoj školi u Virju službovao je ondje neprekidno do 
siječnja 1925., kad mu je nenadano pozlilo. Od srp- 
nja 1925. pa do travnja 1926. bio je u državnom 
sanatoriju Topolšici, a od travnja do konca svibnja 
u zagrebačkoj Zakladnoj bolnici, gdje mu je 30. trav¬ 
nja provedena operacija na plućima, koja nije 
uspjela, jer je upravo na godišnjicu operacije pre¬ 
minuo. Poslije operacije vratio se u Virje. Tu je 
ostao do praznika, koje je proveo posljednji put u 
rodnoj našoj kući, a zatim se vratio poslije polo¬ 
ženog praktičnog ispita u Virje, gdje je radio u 
školi do 15. siječnja ove godine, kad je legao u 
krevet iz kojeg više nije ustao. 24. veljače prevezen 
je u koprivničku bolnicu, a već četiri dana poslije 
toga uslijedila je posljednja navala krvi. Ipak se još 
vukao puna dva mjeseca. I ta dva mjeseca bili su 
mu najteži, dani u njegovu i tako teškom životu. U 
svoj svojoj boli bio je neizmjerno strpljiv i miran 
prepustivši se posvema sudbini. Kad bi ga pitali 
kako mu je, odgovarao bi sa značajnim smiješkom: 
»Još sam živ«. 

Bilo je teških momenata u kojima je govorio: 
»Teško je, vrlo teško, kad si čovjek želi da umre«. 
No i u najtežim časovima nije ga ostavljalo nje¬ 


govo vedro gledanje i prosuđivanje te prirođeni 
humor. 1 Radio je gotovo do posljednjeg časa i to 
tako, da je bočicu s tintom držao na prsima, jednom 
rukom papir, na kojem je pisao, a drugom držalo. 
Do posljednjih dana zanimala su ga različita poli¬ 
tička, socijalna i prosvjetna pitanja, koja je pratio 
živim interesom, da smo mu se morali čuditi. 

Znajući sa sigurnošću, da mu nema spasa, i da 
će naskoro umrijeti, određivao je, kako želi da bude 
pokopan. Prvotna mu je želja bila, da ga pokopamo 
u Virju: »To mi se groblje od svih, koje sam vidio, 
najviše dopada. Tako je lijepo u kasnu jesen i u 
zrelo ljeto. Tako je lijepo . ..«, no poslije, da nam 
bude i u smrti bliže, smirio se s time, da njegova 
malena kućica bude podignuta u našem dolu, t. j. na 
koprivničkom groblju. 

* 

Dok se je u tiskari knjižara Vošickoga obav¬ 
ljala korektura njegove posljednje pjesme »U crni¬ 
ni«, za koju je sudbina odredila, da izađe u doma¬ 
ćim novinama na dan njegove smrti i bude tako 
tumač njegove teške boli i smirenja u Bogu — osta¬ 
vila je njegova duša izmučeno tijelo i krenula Bogu, 
koji ju je već davno čekao. Pa kad sam dvije minute 
nakon svršene borbe stupio u njegovu sobicu, na¬ 
šao sam ga smirena glavom okrenutom prema zidu 
i nijesam mogao ništa drugo, već da mu pomilujem 
napaćenu ruku, kojom je u večer prije toga dugo i 
dugo držao naše ruke kao da je znao da je to po¬ 
sljednji put, a onda nas otpustio, jer je želio da 
počine i usne. 

I usnuo je vječnim snom, potpunim predanjem 
u Onoga, koji je put, istina i život i koji neka po¬ 
miluje ispaćenu njegovu dušu! 


1 Vraćajući se na pr. iz Topolšice i Zakladne bolnice 
na svome je kovčegu kao rugalicu samome sebi stavio kao 
adresu ceduljicu s ove tri riječi: Đuro Sudeta — Evropa. 


Mati ja Mesić: 


Život sv. Ćirila i Metoda . 1 


Razjašnjen i nadopunjen 

Za povjesnicu duševnoga razvitka slavenskih 
naroda ne ima važnijega momenta, nego je apostol¬ 
sko djelovanje sv. braće Ćirila i Metoda; zato se i 
nađe među Slavenima, osobito od početka 19. vijeka 
više muževa, koji su uz svoju prostranu znanost i 
retko oštroumlje svom snagom oko toga nastojali, 
da taj va žni predmet dovoljnom točnošću i vjer¬ 
nošću izrade. Nu lako si je pomisliti, da im napor 
nije mogao odmah željenim plodom uroditi; a to 
nije drugačije ni moguće, kad se je istom u to doba 

1 »Hrvatska Prosvjeta« o jedanaestogodišnjici rođe¬ 
nja sv. Ćirila pruža svojim čitaocima ovu prvu u nas učenu 
raspravu o sv. slavenskoj braći, koju je za najžešćeg apso¬ 
lutizma Bachovih husara objavio slavni hrv. polihistor Matija 
Mesić u izvješću zagrebačke više gimnazije g. 1854. Izmije¬ 
njeno je samo najnužnije u pravopisu i jeziku, prevedeni 
citati i skraćena poneka rečenica. — Pop V. Premuda gla¬ 
goljaš.. 


iz staropanonske legende. 

u slavenskom svijetu pojavio ozbiljniji znanstveni 
život, koji si je za osobitu zadaću uzeo, da će pis¬ 
mene ostanke prošlosti svom pomnjom i marljivosti 
sabirati i u bijeli svijet slati. Takovi trudovi učenih 
muževa ne ostadoše bez uspjeha; danas nam je 
mnoga stvar jasna, o kojoj se prije nekoliko godina 
nije znalo ili posve ništa ili barem ništa točna i iz¬ 
vjesna. Među one predmete slavenske prošlosti, koji 
su novijim istraživanjem znamenito obogaćeni, spada 
imen'ito život slav. apostola Ćirila i Metoda. Koliko 
je okolnosti u toj stvari, o kojima sasvim drugačije 
moramo suditi nego što se je prije sudilo, otkako 
su nam poznati životopisi sv. Ćirila i Metoda, što ih 
je neumorni Šafarik u svom djelu »Pamatky drevni- 
ho pismenictvi Jihoslovantiv« svijetu priopćio? I to 
je onaj izvor, iz kojega smo mi naumili u ovom 
sastavku crpiti, da i od svoje strane k razjašnjenju 
prevažnoga predmeta barem nešto prinesemo. 

Želee u tu svrhu upotrebiti nov i svijetu manje 
poznat izvor, valja da najprije ispripovijedamo, što 
učeni svijet drži do kritične valjanosti toga izvora. 
Iz mutna izvora ne ima bistre vode. 

Što se najprije tiče Metodova životopisa, to 
valja priznati, da ga je sastavio čovjek, koji se je 
brojio među Metodove učenike, i to u takovoj 
zemlji, koja je priznavala pravomoćje rimske sto¬ 
lice, ali ipak ne u Moskvi, već u zemlji kneza Kocela 
u Panoniji. O tom će se svako lako uvjeriti. Životo- 
pisac govori o rimskom papi svakom prilikom s naj¬ 
većim počitanjem: umah na početku svoga spisa, 
gdjeno govori o božjim poslanicima, koji su se u 
razno doba u svijetu pojavljivali, spominje umah iza 
onih staroga zavjeta sv. Petra i Pavla, te priznaje 
tako očitim načinom prvenstvo rimske crkve. Malo 
poslije izbraja opće crkvene sabore, pa i tu svagda 
stavlja na^čelo ime onoga pape, za koga je sabor 
držan; pače Silvestra papu prispodablja s Abra- 
hamom: kao što je ovaj sa' svojom momčadi pet 
kraljeva svladao, tako je Silvestar sa sabranim očima 
svladao i prokleo Arija i njegove griješne nauke. 
Nadalje daje životopisac papi časno ime apostolskog 
oca: na onome mjestu gdje papa Hadrijan Metoda 
Kocelu šalje, uvađa papu ovako: »ne tebi jedinomu 
samo, nego i svim tim slovenskim stranama šaljem 
ga kano učitelja od Boga i od svetoga apostola 
Petra, prvoga nastolnika i ključedršca carstva ne¬ 
beskoga«. — Iz navedenih razloga jasno se vidi, da 
je životopis Metodov sastavio čovjek, koji je cijenio 
važnost rimske stolice. Pa nas niti to ne mora smu¬ 
titi, što se u njegovu pismu nalazi jedno mjesto, u 
kojem ovako govori: »od toga oca i sv. duh ishodi, 
kano što reče sam sin božjim glasom: duh istinit, 
koji od oca ishodi«. Ovo mjesto bijaše istina po- 
vodom, da su neki učeni muževi stali tvrditi, da je 
naš životopisac doduše bio takav čovjek, koji je pri¬ 
znavao ugled rimskoga pape, nu da se nije u vjeri 
posve slagao s rimskom crkvom; ali sva ova teškoća 
prestaje, ako si predstavimo, kako su pojedine inače 
strogo pravovjerne crkve riječ »filioque« u simbol 
primale. Isto tako se može dokazati, da životopisac 
nije živio u Moravi već u Panoniji. Pošto je kazao, 
kako si je Kocel Metoda od pape za panonskoga 
biskupa isprosio, dodaje ove riječi: »po tom stari 
neprijatelj (vrag) . .. uzdiže srce neprijatelja mo¬ 
ravskoga kralja na nas«; sebe indi ne broji među 
podložnike moravskoga kralja, već se broji među 
one, na koje je sada uspaljeno srce neprijatelja mo¬ 
ravskoga kralja, a ti nisu u to doba, o kojem on 
govori, drugi nego učenici Metodovi u Kocelovoj 
zemlji. Što se napokon tiče vremena, u kojem je 
životopis pisan, to nalazimo u tom pogledu kod sa¬ 
moga pisca tri osobito važna mjesta. Prvo glasi 
ovako: »bog milostivi... za naših ljeta radi našeg 
naroda . . . podiže našeg učitelja blaženoga Metoda«. 
Na drugom veli: »da se je počela moravska oblast 
tim većma prostranjivati na sve strane i svoje nepri¬ 
jatelje pobjeđivati. .., kao što i sami vazda povije- 
daju«. A na trećem čini životopisac k sv. Metodu 
ovaku molitvu: »ti pako zgora, sveta i časna glavo, 
molitvama svojima pogledaj i na nas, koji tebe za¬ 
zivamo, izbavljaj od svake napasti svoje učenike, i 


učenje rasprostiruć i raskolništva (jeresi) progoneć, 
da dostojan život vašega (Ćirilova i Metodova) zva¬ 
nja proživši ovdje, stanemo s tobom, tvoje stado, 
na desnoj strani Hrista boga našega«. Nama se čini, 
da ova navedena mjesta dovoljno, dokazuju, da 
pisalac žića Metodova nije mogao pisati za dugo po 
Metodovoj smrti. 

Rekavši toiiko o kritičnoj valjanosti .Metodova 
životopisa, ne preostaje nam drugo nego da neko¬ 
liko riječi prozborimo o drugom životopisu. 

Buduć da u tom žiću ne ima takovih znakova, 
po kojima bi mogao i slabiji um temeljitiji sud iz¬ 
reći o spisatelju i njegovoj dobi, zato smo prisiljeni, 
da se u toj stvari sasvim oslonimo na izreku oštro¬ 
umnog Šafarika, koji o tom ovako zbori; »K svemu 
tomu pristupa, što naše žiće (Ćirilovo) pada u isto 
doba, u koje i Metodovo, i da potiče od nekog od 
učenika naših prvoučitelja, koji se služio spisima 
samog Ćirila. A pošto pohvalno slovo nosT na čelu 
ime Klimenta, biskupa bugarskog, to bar ja ne 
vidim, zašto ne bi moglo biti od istog i opširnije 
žiće, kad obično isto lice sastavi i žiće i pohvalnu 
besjedu. U eremitažnoj knjižnici u Petrogradu kažu, 
da ima zbornik od g. 1076. sa drugačijim štenjima. 
Pobliže o tom žiću ne znam ništa: dočim ovo naše 
imamo u rukopisu u raznim stranama te su iz njega 
pravljeni čitavi izvaci i uvršteni u druge spomenike. 
Uza sve preinake i propuste, ono nosi dokaze, da 
potiče od lica, koje bijaše svjedok činima... sv. 
Konstantina«. Oslanjajuć se na ovaj sud učenog Ša¬ 
farika, obratit ćemo u samom pripovijedanju štio- 
čevu pažnju na one važnije točke, na koje smo i 
sami naišli. 

Ova kratka istraga o historičko-kritičnoj valja¬ 
nosti izvora, koji će nam u ovom sastavku za temelj 
služiti, bijaše neophodno potrebita, jerbo se inače 
ne bi moglo znati, koliko se ima vjerovati vijestima, 
koje su nam oni sačuvali. 

Sada nam valja još jednu stvar obaviti, prije 
nego pređemo na opisivanje života sv. apostola. Tu 
nastaje naime pitanje, da li je već prije pojavljenja 
Ćirila i Metoda nešto učinjeno za i asprostranjenje 
Isukrstove vjere kod onih naroda, među koje su oni 
stupili kano učitelji. Istom onda, kada si na ovo 
pitanje odgovorimo, moći ćemo pravo procijeniti 
zasluge sv. braće. A i samo pravdoljublje zahtijeva, 
da ove stvari mukom ne mimoiđemo. 

Ako metnemo na stranu sva gatanja i slutnje 
pa stanemo slijediti puka historička svjedočanstva, 
to ćemo naći prve ispovjednike Isukrstove vjere 
među Slavenima upravo u onim zemljama, u kojima 
su sv. braća Ćiril i Metod apostolovala. Tu najprije 
valja da napomenemo one Slavene, što su se počam 
od 5. a još više od 6. stoljeća u Meziji, Traciji, 
Macedoniji, Tesaliji i Iliriku naseljivali. Grčki a isto 
tako i rimski propovjednici ne htjedoše ni časa po- 
ćasiti, da tim novim naseljenicima ne ponude slatki 
jaram nauke Isukrstove. Ovaj njihov sv. napor ne 
ostade bez uspjeha. Već oko polovice 7. vijeka da- 
doše se pokrstiti Hrvati i Srbi, a to isto učini bez 
dvojbe i velika čest njihovih suplemenika, koje mi 
danas Bugarima nazivljemo. Ima više važnih okol¬ 
nosti, koje nas nukaju, da to primimo za stanovito. 

Počam od polovice 6. stoljeća obnašahu muževi, pro¬ 
izišli iz tog naroda, važna građanska i vojnička do¬ 
stojanstva kod Grka; neki se nalažahu u samom 
carigradskom dvoru. Bugarski poslanici izjaviše na 
carigradskom saboru g. 869., da su njihovi oci, do¬ 
šavši u Meziju, u toj zemlji našli grčkih svećenika. 
Ovo došašće uralskih Bugara pako pada u g. 675., 
indi već u to vrijeme bijaše kršćanska vjera raspro¬ 
stranjena barem među nekom česti Slavjana u Me- 
ziji, jerbo su samo kod njih mogli uralski Bugari 
naći kršćanskih svećenika, buduć da su oni do tog 
doba u Meziji gospodovali. Navala poganskih Bu¬ 
gara mogaše prepriječiti dalnji procvat kršćanstva, 
nu klica mu ne mogaše iskoreniti, a s vremenom se 
stvar tako promijeni, da su Bugari, gospodari i tlači- 
telji Slavena u Meziji, kojima su i svoje ime dali, 
isto tako morali oćutjeti silnu moć božanske vjere, 
kao što su se već prije podložili uplivu plemenitijh 


plodom, to se mora pripisati stranom onoj privrže¬ 
nosti, koju ljudi uopće osjećaju prema vjeri svojih 
otaca, stranom pako onomu osobito narodnomu od¬ 
nosu, koji je u ovo doba nastao među Slavenima i 
njihovim njemačkim susjedima, napokon još i toj 
okolnosti, što vjerovjesnici nisu vazda znali jezik 
onog puka, komu su htjeli propovijedati. Nu ako 
djelovanje vjerovjesnika nije pred polovicom 8. sto¬ 
ljeća bilo u svem uspješno, to je ono od ovog doba 
najobilatijim plodom naplaćeno. Tu valja da spo¬ 
menemo najprije blagotvornu poslenost biskupa 
Virgilija, koji je cijelo vrijeme svoga biskupovanja 
u Solnogradu (745—785), obraćanje korutanskih 
Slavena najvećom revnosti i mudrosti provodio, radi 
česa mu je i zahvalno potomstvo nadjenulo dično ime 
apostola korutanskog. I Virgilijev suvremenik, voj¬ 
voda Tasilo II. steče si lijepih zasluga za pokrštenje 
Slavena. Ljetopisi nam nabrajaju više samostana, 

i čovječnijih običaja , i duševnoj pretežnošti svojih 
slavenskih podložnika. 

Skoro u isto vrijeme dođe Isukrstova vjera i 
ka korutanskim Slavenima. Jerbo jedva što su nji¬ 
hovi njemački susjedi sami lučju božanskih istina 
rasvijetljeni, počeše umah svoje zrake obraćati svojim 
susjedima, korutanskim Slavenima, koji no su još 
sveđer pred svojim Perunom strepili i od Žive plod 
svojih trudova očekivali. Poslije osamljenih pokusa 
pojedinih revnih vjerovjesnika primi se svetim ža¬ 
rom obraćenja korutanskih Slavena biskup Rupert. 
Okrstiv bavarskog vojvodu, premda ne bez otpora 
od strane susjednih Slavena (684—718), podiže u 
Solnogradu, indi na međi među slavenskim i nje¬ 
mačkim svijetom, biskupiju i više samostana, da 
budu neka sjemeništa, iz kojih bi izlazili k susjed¬ 
nim plemenima učitelji spasonosne nauke. Zatim se 
uputi k samim Slavenima, u tminama tumarajuće 
svjetlom prave vjere rasvjetljivati i po slavenskoj 
zemlji samostane dizati. Njegov nasljednik Vitalis 
nastavi velikom revnosti po njem započeto djelo. 
Ako nisu trpdovi ovih muževa umah urodili željnim 


koje je Tasilo na međi Korutanaca naročito u tu 
svrhu sagradio, da svom pomnjom nastoje oko toga, 
da Korutanci prime Isukrstovu vjeru. Sveto djelo 
obraćenja dovrši napokon Virgilijev nasljednik bi¬ 
skup Arno. I tako stupiše korutanski Slaveni neutru- 
divom revnosti solnogradskih biskupa u red kršćan¬ 
skih naroda. Isto kao što su korutanski Slaveni Isu- 
krstov nauk primili iz usta njemačkih propovjednika, 
primiše ga iz početka i Česi i Moravci. O Česima 
imamo istina samo jedan datum; naime o tom, kako 
je 14 leha g. 845. u Reznu (Regensburgu) okršteno; 
nu sasvim se drugačije stvar ima s Moravcima i pa¬ 
nonskim Slavenima. Dok su panonski Slaveni pod 
jarmom divljih Avara stenjali, dotle ne mogaše kod 
njih sjeme Isukrstove vjere naći dobre zemlje; nu 
kada je Karlo V. one obijesne divljake svladao ger¬ 
manskim, normanskim i slavenskim oružjem, njihovu 
razbojničku državu rastepao i preostale Avare same 
na krst prisilo, onda se istom otvori široko polje 
djelovanja propovjednicima iz franačkog plemena 
među Slavjanima u Panoniji i Moravi. 

(Nastavit će se.) 

KNJIŽEVNI 

ROMAN O SV. ĆIRILU. 

G. dr. Velimir Deželić sin, poznat inače dosad kao so¬ 
cijalni pisac i radnik, afirmirao je svoj umjetnički talenat 
ponajprije kao režiser. Nazvali su ga tom prilikom »dile¬ 
tantskim« režiserom, a u stvari je bilo od toga istina samo 
to, da je režirao naročite priredbe nestručne pozornice i 
tim prvi kod nas praktično iznio jedan veliki problem, da¬ 
jući ujedno odmah i konkretna rješenja. Ali, priređujući 
izvedbe Vetranić-Držićeve »Žrtve Abrahamove« i Marulićeva 
»Svetog Pafnucija«, g. Deželić nije samo pokazao sigurnu 
ruku stručnjaka u stvarima glume i pozornice, nego je tako¬ 
đer neobično zadužio literaturu davši život onomu, što se 
već odavna smatralo mrtvom muzejskom građom ili paž- 

ljivo čuvanim arhivskim relikvijama. I jedna i druga drama 
uskrsnula je od mrtvih; ali to se desilo ne samo poradi 
sretno izvršene revizije njihovih pozorišno-estetskih vrije¬ 
dnosti, nego i poradi njihove vrlo spretno provedene idejne 
i stvarne aktualizacije. U tim je činjenicama i ključ za 
uspjeh romana, kojim nas je g. dr. V. Deželić sin iznenadio 
kao prvim svojim upravo samostalnim književnim djelom. 1 
Tko bi mislio, da pisac ovdje nastavlja od oca baštinjeni 
smjer historijskog romana, krupno bi se prevario, jer ovo 
djelo zahvaljuje svoje postanje kud i kamo više piščevoj 
sposobnosti režisera. Ono nije široko pripovijedanje histo¬ 
rije s burnom sudbinom glavnog junaka u središtu radnje, 
s bujnim epizodama i potankim crtanjem realističkog de¬ 
talja. Ono je naprotiv, na pozadini historijskog dogođaja, 
komu su dodana tek najneznatnija pripovjedačka uporišta 

1 Velimir Deželić sin, Sofiju odabra, roman iz IX. 
stoljeća, Naslovni list izradio VI. Kirin, Jeronimska knjiž¬ 
nica, knjiga 237., Zagreb 1927. 

radnje, niz vješto poredanih i majstorski osvijetljenih slika, 
koje daju neobično jak dekorativni, slikoviti dojam, a spaja 
ih vrlo fino ispleteno idejno tkivo, koje uslijed, lapidarnosti 
obrade nije potonulo u nepreglednu masu radnje, nego 
ostaje na površini kao svijetli i čvrsti okvir svemu — onaj 
zlatni okvir oko bizantskih svetačkih figura — podajući 
djelu golemu patetiku ideja, koje ravnaju historijom. Već 
sama podjela knjige na gradove, u kojima se radnja odi¬ 
grava, izaziva u nama slikovite momente; a treba samo 
pročitati poglavlje kao ono »ikonoborac«, pa da se vidi, 
kako su likovi ovoga romana nanizani poput starih bizant¬ 
skih ikona, s istom onom izrazitošću crta, s istim onim 
kontemplativnim mirom i s istom onom hijeratskom, posve¬ 
ćenom veličinom u stavu, kretnjama i riječima. Prizori kao 
oni na bizantskom dvoru doimaju se kao živa pozornica ili, 
možda još točnije, kao film, raskošno opremljen ali ujedno 
i neobično produhovljen film. Ta mi je misao dolazila već 
i kod slušanja oratorija g. dra. B. Širole, kojemu je — kao 
predradnju za ovaj roman —-g. Deželić napisao tekst: Ora¬ 
torij je bez sumnje preopširan, a da bi samim muzičkim 
momentima mogao da zadrži interes publike, to više, što su 
i ovako glavni momenti samo natuknuti — dok bi u vezi 
s filmskim ili bar skioptičkim projekcijama umjetničke kva¬ 
litete dobio jaču »izvedljivost«, a da pri tom muzika ne bi 
ništa izgubila. Pomisao na film nameće se i kod romana: 
jer dok na pr. poglavlje »Filosof« točno sjeća na pozornicu, 
nezaboravni prizor s kragujem, koji je artistički nesumnjivo 
najjači u čitavoj knjizi, tako živo sjeća na daleke perspek¬ 
tive filma i »ono nešto« što bi ovakvoj sceni dala dobra 
filmska izvedba. Tako je na pr. i s prizorom, kada mladi 
Čiril govori pred odličnom publikom i kod toga, po govor¬ 
ničkim pravilima, da zadrži prisebnost i pažnju, fiksira li¬ 
jepu Mirjani, zaista svoju najpažljiviju s.lušateljicu u tom 
čitavom velikom krugu. Pisac dakle izaziva radnju u prvom 
redu dekorativnim, plastičkim i kolorističkim elementima, 
ali ona nipošto nije istrgana i fragmentarna, jer je historijska 
atmosfera na taj način dana u zbijenoj i zgusnutoj formi, 
u naročitoj povezanosti. Tako je, uza svu štednju riječima, 
pisac dao neobično bujnu i majstorski zaokruženu sliku 
čitave duše tadanjeg Bizanta, njegovih političkih i vjerskih 
borbi, njegovih kulturnih i materijalnih prilika i svega 
onoga, što može u nama da izazove cjelovitu i vjernu sliku 
jedne historijske epohe u njenoj biti, u njenoj idejnoj 
jezgri. U drugom dijelu, kada sv. Ćiril prelazi u slavenski 
svijet, piscu je bio njegov zadatak naročito oteščan tim, 
što tadanji slavenski primitivizam i naša historijska građa 
ni izdaleka ne daju toliko bujnosti i bogatstva za umjetni¬ 
čko prikazivanje, koliko hiperkulturni i carskim sjajem 
obaviti Bizant onoga vremena. Folkloristički motivi — na¬ 
rodne pjesme i običaji, koji potječu još iz praslavenskih 
vremena — dali su tu doduše nekoliko vrlo slikovitih mo¬ 
menata, ali se pisac ovdje u prvom redu pomogao onako, 
kako je to, učinio kod svojih prethodnih režijskih djela. Da 
nije naime Žrtva Abrahamova iznesena u vezi s velikim 
Euharistijskim kongresom ili Sv. Pafnucije prilikom Maru¬ 
lićeva jubileja, njihova prava sadržina ne bi ni izdaleka tako 
bila naglašena i pravilno shvaćena, kao što je bila u tom 
»prigodnom« okviru. Takvo je prigodno djelo roman »So¬ 
fiju odabra«, premda ono to svomu čitaču ničim direktno 
ne odaje. Jubilej sv. Ćirila, povodom kojega je djelo stvo- 

feno, pao je u takve prilike, da je pisac dobio dosta zgode, 
da idejne niti djela poveže sa sadašnjicom i da tako, bez 
prekoredno istaknute tendencije, ispuni staru prošlost sa- 
držinom, koja se čini kao aluzija na naše dane. Položaj i 
poziv Slavena, uloga i značenje slavenske knjige, smisao 
borbe s tuđincima, nekršćanska »vjerska« revnost ikono- 
boraca i njemačkoga svećenstva, sve su to istiniti historijski 
momenti, ali su oni dobili kud i kamo jači relief i dublji 
zvuk po svom suzvučju s mnogom pojavom našega doba. 
U susretu sv. Ćirila s hrvatskim banom Domagojem, u nje¬ 
govu boravku u Rimu, pa i ranije o njegovoj pobjedi nad 
Ikonoborcima i dr. dane su programske sinteze i vjekovne 
perspektive. A tko je malo pobliže upućen u današnje pri¬ 
like u katoličkim redovima, razabrat će žive analogije čak 
i u pojedinim likovima. Bez štete po historiju; jer pisac 
nije nikada ostavio čvrstog okvira njenih činjenica ili bar 
njene zajamčene vjerojatnosti. Ali historija se katkad po¬ 
navlja i nije samo »učiteljica života«, nego i po svojim 
analogijama bogata riznica za rekonstrukciju nekadanjeg 
života. 

Jedna će se misao bez sumnje ovdje nametnuti: pošto 
sam toliko istaknuo naročiti karakter i oblik ovoga djela 
i njegovu nezavisnost od dosadanje tradicije historijskog 
romana, da li se ono uopće može još nazvati romanom? 
Protiv toga bi govorila možda činjenica, da osim jedne 
sjenke neobično delikatne erotike — simpatije, koja nastaje 
za Ćirila u duši suptilne i duboke Mirjame — nema nikakva 
ljubavnog zapleta niti uopće takva zapleta, koji bi, vezući 
se o glavno lice, nosio radnju od početka do kraja. Pisac 
je bio tu u težem položaju nego drugi pisci historijskih ro¬ 
mana, koji pored krupnih historijskih ličnosti mogu da 
izmisle druga lica, koja su upravo nosioci pjesničke intrige 
u romanu. G. Deželić bi, da je učinio tako, svrnuo interes 
sa sv. Ćirila, a to nije smio nipošto učiniti u djelu, koje 
ima da proslavi direktno njega. A svečevu je historiju mo¬ 
rao preuzeti potpunu iz povijesti, jer bi se inače bio ogri¬ 
ješio o njegovu istinsku veličinu. I tako je i opet nastalo 
djelo svoje vrsti: ono je upravo ljetopis Ćirilova života 
poput starih žitija, na kojima se osniva (pisac ih je odlično 
nasljedovao u intonaciji i stilu); samo što su pojedine 
epizode, na koje stari kronisti tek aludiraju, ovdje proši¬ 
rene, produbene i izgrađene eventualno i fiktivnim licima 
(kao na pr. Mirijam, Milo i dr.). Djelo je ne samo vezano 
u jedinstvenu cjelinu tim, što sav taj niz događaja spaja 
ličnost sv. Ćirila, nego je ono dobilo i svoju umjetničku 
zaokruženost i kompoziciju, tim što čitav roman nije drugo 
no ilustracija naslovne misli »Sofiju odabra«, proroštva, 
koje je bilo dano u snu djetetu Ćirilu, a koje je i cio nje¬ 
gov život imao da potvrdi. Ovako se roman-kronika pribli¬ 
žava đrami-kronici najmodernijega današnjeg tipa s razli¬ 
kom, što je primitivizam, za kojim idu namjerice rafino- 
vani i hiperkulturni ekspresionisti i dr., ovdje istinit i 
nepatvoren: jer su ga nadahnula prava primitivna djela, 
legende i kronike samoga Srednjeg Vijeka. A to su, 
upravo, i izvori romana. To su ona bistra vrela, iz kojih 
je potekla umjetnost pripovijedanja, bezazlenog i epskog 
pripovijedanja, bez razornih strasti kasnijih vjekova, bez 
golemih opisa i silnog tehničkog aparata, koji nije uvijek 
unaprijedio umjetnost lijepog i glatkog pripovijedanja. I 
zato, ako je ekspresionizam nakon hiperkulturne preufi- 
njenosti artizma ukazao na potrebu, da se vratimo primi¬ 
tivizmu, taj primitivizam ne može nipošto da bude u haosu, 
kakav je izazvalo ekspresionističko pregonjenje. Pa ako se 
konture novih putova ukazuju u tom, da se primitivizmu 


dade jasnoća umne kulture i jednostavnost estetske ople¬ 
menjenosti, a zadrži njegova izvorna neposrednost i naivna 
bezazlenost, to je ovdje stvoreno djelo, koje je bez sumnje 
na tom putu i koje svojom nedvojbenom vrijednošću poka¬ 
zuje, da bi taj put mogac* biti ispravan. Izdan od Društva 
sv. Jeronima, roman »Sofiju odabra« nije nipošto »knjiga 
za puk« kako bi pomislio, tko poznaje ovo društvo kao 
izdavača knjiga za široke slojeve; on je djelo visoke lite¬ 
rarne kulture, ali je svojim stilom i karakterom prilazan 
svakomu kao ona odabrana djela, koja nađoše razmjer iz¬ 
među stvari i riječi, između priproste bezazlenosti i najviše 
mudrosti. Da je ta mudrost upravo kršćanska, nije slu¬ 
čajno. 1 tako smo u posljednje vrijeme baš u dva djela 
katoličke književnosti, u Grgčevu »Gospodinu Rafi« i u De- 
želićevu romanu »Sofiju odabra« mogli vidjeti skromnu ali 
čvrstu polaznu točku za ono, što je tako lijepo izrazio 
drugi jedan čedni kršćanin a veliki majstor, Giuseppe Verdi, 
riječima: »Tornate al antico e sarra un progresso — vratite 
se starini i u tom će biti napredak!« 

Ljubomir Marakovič. 

IZ USPOMENA NA POK. ĐURU SUDETU. 

Prvo mjesto, gdje je Duka služio, bila je građanska 
škola u Virju. »Kako Ti se sviđa Virje?« pitao sam ga, 
kad smo se prvi put sastali. »Veoma mi je lijepo ovdje. 
Prvi mjesec svibanj bio je najljepši. Bio sam svaki dan na 
svibanjskoj pobožnosti. Jedan gospodin me zapitao u čudu, 
da li je to istina. Kad sam potvrdio, narugao mi se i rekao, 
da je to za djecu. A ja ću mu: »Točno, gospodine! Zahva¬ 
ljujem Vam se za pohvalu. Ja pjevam s djecom litanije 
baš kao dijete, i sretan sam! Vidiš, kako nam ljudi ne dadu 
da činimo, što nam se sviđa!« 

* 

Zadovoljni smo bili s prošlim danima, a bojali se sva¬ 
kog sjutrašnjeg, koji bi nam mogao donijeti iz Topolšice 
hladni glas, da je naš Duka mrtav. Ipak nije umr’o. Znanost 
ga osudila na brzu smrt i svi smo je očekivali, a on mi piše 
samo malo jakih riječi »Ja još živini!« 

I povratio se među nas, žut, slab, suh, ali još uvijek 
šaljiv, energičan i idealan. Ne smije da dugo hoda, da ide 
na sunce, da mnogo govori, pa ipak ga eno u školi među 
svojom dječicom, pogled mu prati sunce barem na zapadu, 
i na široko pripovijeda dijelove svojeg novog romana, te 
sam svira i pjeva svoju — nadgrobnicu! »Tako ćete mi pje¬ 
vati nad grobom!« onda se opet šali s nama, nježno bočne 
kojom dosjetkom ovoga i onoga, dijeli savjete svome bratu 
Mati. 

Vidi, da vene i gine. Zahvati mu dušu i tuga, te se 
jada nevjesti; tuži se, da mu je jako, jako teško. »Vi ne 
možete znati, kako mi je teško! I mašta mi je bolesna! Uh, 
kakva je!« 

I opet je klonuo. Leži u Virju u hotelskoj sobi. Sam 
samcat! Svi se boje bacila sušice. 1 oni, koji ga vole i pri- 
gledaju! »Meni je najljepše, kad sam ovako sam. Prije 
podne! Bojim se poslije podneva. Znam, doći će tkogod. 
Bolje da ne dođe nitko. Tješe me lažima. Lažu! Kao da ja 
ne vidim, kako je sa mnom. Znaš, čini mi se, da mi se vi 
živi, vi zdravi rugate. R.ugate se meni bolesnom, koji umi¬ 
rem. Često bih radije, da vas ne vidim. Eto vidiš, kakve su 
moje misli«. 

»Tu je hladno, prozor je otvoren. Hoćeš, da naložim 

peć?« 

»Ne, nemoj! Vidiš, znojan sam! Vruće mi je!« 

»Ipak nije za teškog bolesnika, da bude tako sam. 
Prevest ćemo te u Koprivnicu. Bit ć£š nam bliže, bit će Ti 
ljepše uz nas.« 

»Ne idem u Koprivnicu. Nijesam vidio tako lijepog 
groblja kao u Virju. Tu ćete me pokopati.« 

* 

Vele, da se bolesnici prije smrti sele barem po sobi. 
Tako je i Duka pristao, da dođe u koprivničku bolnicu. 
»O bolnice, bolnice! Sit sam vas! Sve ste jednake. U prvoj 
je još najljepše. Svaka druga je gora.« Nije se dugo spri¬ 
jateljio sa bolničkom sobom, susjedima, ni sa osobljem. 
Baš su obavljali neke reparacije, te nije već mogao podno¬ 
siti vječnu galamu i udaranje čekića. 

»Obećali su mi, da će me više posjećivati nego u 
Virju. Ali eto: uvijek imadu znamenitijih poslova. Nemoj 
im reći! Teško mi je to.« 

Na Đurđevo napunili su mu čestitari sobu cvijećem: 
đurđicama i jorgovanom. Moje su đurđice bile dobro po¬ 
vezane. »Previše si ih sapeo!« Teško je i tiho govorio. Traži 
nož. Razrežemo konac, a on rasipa bijelo cvijeće po svo¬ 
jim suhim prsima. Dugi, žuti prsti prebiru po bisernim 
zvončićima đurđica i slažu ih ukusno u čašu. »Kako su lijepe, 
velike! Baš Ti hvala! Nitko mi ih toliko nije donio. A sad 
ih metni na stol. Tako! Kako lijepo pristaju među plave 
jorgovane!« 1 cijelo večer gledao je svoje cvijeće. 

I posljednji put sam mu donio cvijeća. I opet ga ni¬ 
zao u kupici, dok nije složio sve boje u lijepu harmoniju. 
»Samo još treba lišća okolo. Daj mi onog velikog od đur¬ 
đica!« Šaptao je, teško smo ga razumjeli. Brat i ja dono¬ 
simo list po list, a on slaže oprezno i polako. Najedamput 
spusti ruku i dugo se zagleda u gvardijana. »Brate Ivane, 
zar mi Ti ne daš nijedan list? Daj brate, daj!« Nitko nije 
očekivao te želje. »Kako je to lijepo! Svi mi nosite lišće.« 
Poda nam čašu, da je stavimo na stol. Znakom pokazuje, 
gdje ćemo je staviti, ali nitko ne pogodi njegovu želju. A- 
kad je časna sestra stavila kupicu na pravo mjesto na stolu, 
koji je cvao u Cvijeću, razveselio se. Gleda veselo sad nas, 
sad cvijeće i to je bio njegov posljednji veseli pogled, koji 
sam vidio na njegovom licu. Dugo nas nije pustio da ode¬ 
mo. Pomolili smo se svi za njegovu dušu. I on se molio 
s nama. Kasno u noć rekli smo mu: s Bogom! »Hvala Ti!« 
bila je posljednja riječ, koju sam čuo od njega. 

O drage uspomene! Tko nam je drag, i mrtav nam 
je drag! Markov. 

SUDETINA OSTAVŠTINA. 

Tko je u proljeće 1926. pohodio pokojnoga Đuru 
Sudetu u zagrebačkoj Zakladnoj bolnici, morao je u toku 
razgovora sasvim zaboraviti, da govori s bolesnikom i to 
još teškim bolesnikom, kojemu nema spasa: odvraćala ga 
je od te misli ne samo upravo neobična ijubežljivost bo¬ 
lesnika, koji bi bio učinio sve što je mogao, da posjetiocu 
bude boravak što ugodniji, nego i živahnost njegovih kret¬ 
nja, živost njegove fizionomije, okretnost konverzacije i 
golemi interes za sve i svašta kao kod ljudi, koji su u naj¬ 
boljem zdravlju i u naponu najjačeg stvaranja. O zdravlju 
na žalost nije više bilo ni govora, ali zato Sudetina knji¬ 
ževna ostavština obilato svjedoči o njegovoj golemoj vital¬ 
noj snazi i duševnoj plodnosti sve do posljednjega daha. 
Pokojnikov je brat upravo dirljivom pažnjom pokupio svaki 
listić i svaki potez pera, koji se iza njega mogao naći, ali 
sve je to tek blijeda slika onoga, što je njegov duh stvarao 
i stvorio i u najtežim godinama razorne bolesti. Jer Su- 
deta sam u listovima napominje, kako je mnogo toga, što 


je već bilo napisano, uništio, te se čini, da su žrtvom te 
autokritike pale ne samo osnove i ulomci, nego i čitavi iz¬ 
rađeni veći radovi. Bez sumnje je osim prirođene upravo 
divne čednosti i njegove umjetničke strogosti prema samo¬ 
mu sebi — što je uvijek spojeno s jačim talentom — mnogo 
pridonijela tomu razornom poslu i sama bolest, koja ga je 
već po svojoj prirodi dovodila do onih očajnih momenata, 
kad čovjek zdvaja i nad samim sobom i nad svim, što je 
stvorio i kad u nemoćnom bijesu uništava sve, što može 
u njemu da izazove ma i sjenku nezadovoljstva. Ali u drugu 
ruku je otimanje života, otpor svih njegovih mladih sila 
protiv preranog zatora i onaj paradoksni optimizam svijet¬ 
lih časova, kada bolesniku sine zraka pretjerane i ničim 
neopravdane nade, otvarala u njemu uvijek nova vrela stva¬ 
ralačke snage, čiji su ovi ispisani listovi tek neznatni svje¬ 
doci. Preuranjeno je još govoriti definitivno o vrijednosti 
i značenju Sudetina rada, dok god se on u cjelini ne učini 
prilaznim publici, koja će ga onda moći i sama ispitivati; 
ali kako u našim prilikama taj čas nije baš tako bliz, treba 
barem u nekoliko riječi dati sliku o onom, što je još u 
rukopisu od njega, ostalo. Treba to učiniti to više, što ovi 
radovi mogu da pomaknu Sudetinu sliku za nekoliko stup¬ 
njeva i u visinu i u širinu: fantastična pripovijetka »Mor«, 
koja je srećom očuvana i izrađena do kraja, bez sumnje ide 
ne samo u najljepše Sudetine književne radove, nego i 
usuđujem se kazati — među najbolje naše pripovijetke 
posljednjeg vremena uopće. Ali ona nam ujedno pokazuje 
pokojnika donekle u novom svijetlu: onakva, kakva su ga 
poznavali možda pojedinci, koji su imali posla sa Sudetinim 
radovima »iza kulisa«, ali ne kako ga je poznavao čitalački 
svijet. U svojim štampanim radovima nije samo Sudeta vršio 
vrlo strogu autokritiku, nego su mu pritjecali u pomoć i 
urednici listova. Poznata je diskusija, koja je zatekla po¬ 
kojnika još u đačkim danima, o katoličkom karakteru nje¬ 
govih pjesama; zahtjevi, koji su se na nj stavljali s izvjesne 
strane i prigovori, koji su nedvojbeno bili preoštri a često 
i sasvim bez temelja, učinili su i njega i druge opreznim, 
da se ne izvrgavaju prigovorima, koji makar i neopravdani, 
uvijek donose štete. U svojoj poeziji podigao se tako po¬ 
kojnik do goleme i divne afirmacije Istine, svjetlosti i ži¬ 
vota, pobijedio je sebe i svijet, da i sam život, jer je smiono 
gledao smrti u lice uzdajući se u Gospoda. Nije mi zadaća 
da ovdje ulazim u detaljni prikaz religiozne ideje u Sudetinoj 
poeziji, ali će i najpovršniji čitalac njegovih pjesama osje¬ 
titi, da su najljepše njegove pjesme baš one, gdje se je 
uspeo do duboke produhovljenosti dobroga kršćanina i 
Božjega pjevača, i da je on ujedno u tim pjesmama dosegao 
divnu naivnost, bezazlenu iskrenost i jednostavnu smirenost 
jednoga Verlainea. Ali i u tim svojim pjesmama kao i 
često u svojoj korespondenciji Sudeta govori o svojoj gre- 
šnosti, o tom, kako bi »htio da bude zao« i kako se u 
njemu katkada skupi toliko zla, da bi htio da počini nešto 
ružna — ali ne može. To je naličje teške moralne borbe 
duboko u dnu čovječje biti, naličje jednako časno kao i 
ono svijetlo lice, jer tek njegova ponorska dubina poka¬ 
zuje, koliko se visoko popeo čovjek kao pobjednik zla u 
sebi. Izdani svaki za sebe, ovakvi bi radovi lako izazvali 
nesporazumljenja, pogotovu kod nas, gdje se tako rado 
traže nesporazumljenja, da se oblate i najplemenitiji. U 
cjelini njegovih djela, svatko bi lako mogao vidjeti odnos 
ovih radova prema ostalima kao i to, da se Sudeta nije 
nikada iznevjerio svojim moralnim kvalitetama ni onda, 
kad je bio Utučen zlom, ubijen nevoljom, ogorčen životom, 
mutan u sebi, a neizmjerno melankoličan u svojoj poeziji. 

Taj Sudetin Inferno prama Paradisu njegove lirike ne može 
se ni sada potpuno razotkriti u svojim kobnim vrelima, kada 
delikatnost ličnih obzira brani pobliže ulaženje u izvjesne 
momente njegova života. Ali samo insistiranje na izvjesnim 
motivima u ovoj ostavštini pokazuje dovoljno na njih: 
teške prilike u očinskoj kući, mladost zatrovana preranim 
pi ogledavanjem na dno — i kakvo! — života i to još u 
čovjeka, koji je od prirode nadaren tolikom sensibilnošću 
i tankoćutnošću; bolovanje i skapavanje od gladi za mučnih 
đačkih godina; prevarena ljubav i to kod čovjeka, koji je 

u istinu bio dobar »kao dobar dan« i kojemu je erotika _ 

kao u Chopina — značila paroksizam životne snage u bo¬ 
lešću pođrovanom organizmu i dosljedno, u svom razoča¬ 
ranju, najteži slom svega, što čovjeka još drži uz ovaj pro¬ 
lazni život i uz ovaj, ah toliko lijepi svijet. Otuda pre- 
pasni, sablasni motiv za priču »Mor«: Mor — masculinum 
od »mora«, cauchemar ili u konkretnom obliku: vukodlak 
to je ime mladića, koji je poput Fouqueove Undine ne¬ 
ljudskog podrijetla t. zv. »Naturgeist«. Boravi među lju¬ 
dima, kao sin upravnika dobara zaljubljuje se u vlasteli- 
novu kćerku, no ova protiv volje mora da pođe za drugoga; 
kada se prokaže nečasni karakter suparnika, sve je već pre¬ 
kasno: Šu je uhvatila sušicu i ide u Švicarsku, otkud se 
nikad više ne će vratiti, a Mor, kojemu su ljudi nanijeli toliku 
bol, postao je opet prirodno biće: sada je vukodlak, koji 
haračenjem istjera novoga upravnika dobara i izgubivši 
ljudsku dušu ne razumije više ničega nego jedino čeka Šu, 
koja se više nikad ne će vratiti. Fantastični motiv narodnog 
vjerovanja opravdava okrutnu tragiku priče — ali daje 
ujedno da zavirimo i u neizmjernost jada, koji se slegao u 
duši pjesnikovoj. Uza sve to ova je priča divan poem i u 
proživljavanju prirode može da se takmi sa samim Knutom 
Hamsunom, na kojega su i pomišljali, koji su je u ruko¬ 
pisu čitali; ali je pokojnik sasvim odlučno ustvrdio, da nije 
»Pana« ni čitao niti je imao pojma o njegovu sadržaju. 
Priča je opsežna, te osim uvodnog prvog dijela, koii do¬ 
nosimo u ovom broju kao ogled, ima još tri, od kojih su 
dva srednja mnogo opsežnija: TT. Priča, III. Otajna slutnja 
i IV. Finale. Karakteristično je i to, da je Sudeta u ovoj 
priči nastojao u prvom redu da priča: da kazuje događaje, 
da glatko pripovijeda uz sto manje refleksija i digresija, pa 
se zato priča, obavijena s toliko finog lirizma, čita lako i 
na dušak, kao što ie i pisana — po izjavi pokojnikovoj — 
»spontano i na dušak.« »Zasjenjeni dani«, početak romana, 
i dovršena novela »Rađanje čovjeka« paralelne su, u mo¬ 
tivu gotovo identične radnje, koje pod »rađanjem« prika¬ 
zuju ono usudno rano progledavanje čovjeka u naiužasniiu 
zbilju života i to u neposrednoj i najintimnijoj blizini. Ovo 
su stvari, kod kojih se čovjeku gotovo sledi krv u žilama, 
ali su — istinite. Realističnu pozadinu »Mora«, svoju ne¬ 
sretnu ljubav, crta pokojnik u nesvršenoj pripovijesti bez 
naslova, u kojoj glavno lice naziva Sjenom. »Kraljevka« ie 
pripovijest iz ratnoga doba s mutnom, zagušljivom atmo¬ 
sferom tadanje socijalne rastrovanosti. U svim ovim pri¬ 
povijetkama osim »Mora«, kao i u nekojim neimenovanim 
fragmentima, Sudeta piše tehnikom predekspresionističkih 
i ekspresionističkih pripovjedača (i ako ne pravom ekspre¬ 
sionističkom tehnikom): prekomjerno zadubljivanje u poje¬ 
dine psihološke momente, jaka subjektivna nota, veliki unu¬ 
tarnji monolozi, namjerno gubljenje pripovjedačke niti u 
refleksijama, zaronjenost svega u intenzivnu atmosferu duše. 
Primjer je ovoga stila »Novela«, koju donosimo u cijelosti, 
i ako ona ima više karakter fejtona. Napisao ju je pokojnik 
na dušak u samom jednom danu kao odgovor na površni i 


neobjektivni prikaz pjesama g. Ive Horvata u jednom za- 
grebačkom dnevniku. Ona je dragocjena kao dokaz pjesni¬ 
kove dirljive prijateljske vjernosti, a osim toga odaje iz¬ 
vjesne njegove misli i nazore o književnosti pokazujući 
ujedno golemi interes za aktuelne događaje u književnosti, 
još i u posljednjoj fazi piščeva života. Mnoge su ličnosti u 
njoj spomenute pod vrlo prozirnim »pseudonimima«, no 
dižim, da tu slobodu mrtvom piscu više nitko ne će uzeti za 
zlo kao ni listu, kojemu je pjesnik baš ovu radnju još za 
života namijenio, te je iznosimo kao zakonitu baštinu »Hr¬ 
vatske Prosvjete«. Jedna se realistična novela izdvaja iz 
ovoga niza — ostalo je 39 stranica bez naslova —- kao iz- 
razito literarno djelo, bez veze, kako se čini, sa samom 
piščevom ličnošću. Novela (jer to, sudeći po svemu, ne bi 
bio roman) pisana je u objektivnom obliku kao strogo rea¬ 
listička pripovijest sa vrlo dobrim pripovjedačkim poin- 
tama odajući u Sudeti vrlo dobra promatrača drugih ljudi. 
Motiv joj je u tom, da žena u svom prevelikom povjerenju 
nehotice tura muža u preljub, nemajući oka za golemu 
krizu, koja se baš radi toga odigrava u njegovoj duši. 
Kako bi se stvar imala svršiti, ne zna se, ali se ipak može 
jasno nazrijeti, da pisac drži u pripovijesti jednu svijetlu 
moralnu liniju i da bi konac značio pobjedu dobra. Možda 
bi kod toga igrala znatnu ulogu i mala Suzica, djevojčica, 
čiju je djetinju dušu Sudeta u uvo.dnoj partiji tako maj¬ 
storski očitao, te se čini, da je ova novela možda jedan 
od najtežih književnih gubitaka. Novela je pisana čvrstim 
rukopisom, uredno i upravo kao čistopis, te je iz toga 
očito, da je pokojnik i sam znao njenu vrijednost i spre¬ 
mao je neposiedno za štampu. »Mor« je u toj namjeri na¬ 
pisan čak već i na stroju, dok su drugi radovi više naba¬ 
čeni, pisani naglo, s izvjesnim pravopisnim nehajem (kao 
kad čovjek piše, da nešto što brže »uhvati«), često i s gu- 
tanjem čitavih slogova u riječi, te bi bez sumnje još do¬ 
živjeli konačnu redakciju. Po različitim bilježnicama ima 
zabilježenih pjesama, za koje će pobližim sravnjivanjem 
trebati da se ustanovi, da li su već gdje štampane. Pjesme, 
koje su iznesene na čelu ovoga broja, poslao je Đurin brat 
po želji pokojnikovoj uoči njegove smrti uredništvu. Kako 
je međutim pjesnik umro, sačuvali smo ih za ovaj broj. 
Ima, konačno, još jedno, prilično nepoznato lice Sudetino: 
to je njegov humor. On se doduše tu i tamo pojavljuje i 
u već poznatim njegovim djelima, ali kad se skupe njegove 
fejtonske radnje po lokalnim listovima, kad se uoče pisani 
humoristički listovi, koje je »pokretao« u Virju i Topolšici, 
onda tek možemo bar donekle shvatiti, kako je taj upravo 
vječiti patnik mogao susretati ljude sa smiješkom na licu, 
s vedrinom u pogledu. A još mu je jedno kod toga bez 
sumnje pomoglo: njegov saobraćaj s djecom i njegov du¬ 
boki pogled u njihovu nevinu dušu. Bez sumnje je baš radi 
toga bio s tolikim oduševljenjem pučki učitelj. Sa svojom 
bogatom dušom, sa svojom solidnom književnom obrazo- 
vanošću, sa svojim mnogostranim znanjem (bio je i muzi¬ 
kalan, a bavio se i crtanjem i odlično se razumio u narodnu 
ornamentiku) on je znatno nadilazio ono, što se obično sma¬ 
tra pučkim učiteljem. Ali je uza sve to bio dušom i tijelom 
učitelj, prijatelj malenih, onih, koji najljepše vraćaju svaku 
kaplju znoja, za njih prolivenu. Tako mu je u smrtnoj 
bolesti jedno đače donijelo dinar, da sebi kupi bonbona 
protiv kašlja, da ne kašlje više. A onaj, koji je malenima 
obećao carstvo nebesko, poveo je i njegovu dušu iz ovoga 
lijepog svijeta i za nj neveselog života, jer je bila beza¬ 
zlena i bistra kao u djeteta ... 

Ljubomir Maraković. 

FRAGMENTI IZ PISAMA t ĐURE SUDETE. 

Između pokojnog Đure Suđete i mene postojala je 
vrlo živa korespodencija, jer smo — izuzevši vrijeme đako- 
vanja — živjeli u različnim mjestima. Zadržali smo veze, kad 
je boravio kao učitelj u Virju i kad je bolovao po klinikama, 
bolnicama i sanatorijima. I premda je najljepšu mladost 
svoju sproveo u mirisu joda i lizola, ipak je gledao smireno 
na život, pa mi je davao uvijek mnogo poticaja za knji¬ 
ževno stvaranje. 

Ovdje objavljujem nekoliko odlomaka iz njegovih 
pisama, jer će se tako najbolje moći uvidjeti njegovi po¬ 
gledi na različne životne pojave i još će se time najbolje 
upoznati njegov pravi značaj. Njegove intimne misli obja¬ 
vljujem to radije, jer tek one u pravoj slici pokazuju, ko¬ 
liko je pok. Sudeta znao zapažati, prosuđivati, osjećati, 
trpjeti i pregarati. Ove će intimne sličice još upotpuniti 
sud, što ga stvaramo iz njegovih pjesama: da je on čovjek, 
koji voli život, a mora da ga napušta i da on svoju trage¬ 
diju podnosi herojski. Umire kao sin velikog prijatelja siro¬ 
maha i jadnika, velikog pjesnika - : sv. Franje. 

Njegova su pisma vrlo značajna. Već iz nekoliko 
redaka vidi se, da je prolazio životom s nekom tihom rezi¬ 
gnacijom. Često se u njegovim pismima nalaze ovakovi zbi¬ 
jeni pasusi: »A inače živ!... A drugo. Drugo! Pa valjda i 
tako mora biti.« Ili: »Danas slučajno u Bjelovaru. Na re- 
krutnoj komisiji! I bez toga se ne bi moglo umrijeti.« 
(16. IX. 1926.). 

Ali ipak uza sve svoje teško stanje i spoznaju, da 
će naskoro »poći u dol«, pokazuje on neobično zanimanje 
za život i rad. Ta velika aktivnost ističe se osobito u rani¬ 
jim pismima, dok se kasnije pjesnik bavi više refleksijama 
o svom životu i životu uopće. Ipak je do zadnjih dana pra¬ 
tio sve kulturne pojave i korespondirao. Velik njegov rad 
vidi se iz pisma od 16. IX. 1924.: 

»Razumije se, da ni ja nijesam zadovoljan sa svojom 
knjigom i to s razloga toga, jer sam ja mislio, da ću ju 
štampati na 164 strane, tako da bi ušle još dvije dobre 
trećine neštampanih stihova. Dakako radi troška nije se 
dalo. Međutim, ja se nadam, da ću do godine istrčati još 
s jednom opširnijom zbirkom. A kanim izdati i neke no- 
veletice. Nijesi zadovoljan s opremom. Dakako. Pa to će 
Ti biti jasno, ako si zamisliš mene kao slagara. Ja sam 
najme sam slagao i štampao svu knjigu. To je moj prvi 
posao, pa će bezuvjetno imati mnogo netačnosti i nesoiid- 
nosti, kao u opremi i u mnogim griješkama .. . Ujedno je 
to prvo izdanje »Virovskih pisaca«. Druga knjiga bila bi: 
Pučki igrokazi, od Fr. Šignjara, onda Pripovijesti, od Ivana 
Vlašićka (urednika Hrv. Duše), na koncu došla bi Velika 
Historija Virja, od Dr. Fanceva, Šignjara i Vlašićka u mojoj 
redakciji. Ovih dana pregovaram s tiskarom glede Podravca. 
Kanim ga uzeti u svoje ruke. Za sada nema još nikakva 
rezultata radi prevelikih troškova i zahtjeva sa strane 
tiskare. To su ti, eto, ukratko male informacije... Inače 
pomalo životarim i radim. Osnovao sam omladinsko dru¬ 
štvo i t. d. — 

Sličnu volju za rad vidimo i iz ovih odlomaka: »Pri¬ 
mio sam Tvoj list. Hvala. Ja inače mnogo radim. Kupio 
sam kako ti je poznato »Podravac«. Izdavat ću humoristi- 
čki list »Podravsko prisluškivalo«. Sad imam u korekturi 
»Hrvatsku Dušu«. 800 stranica; imat ću mjesec i po posla. 
Drukčije mnogo posla, a malo zdravlja; konačno ću ipak 
morati »crći« ako ovako nastavim.« »Samo ako Bog da 
zdravlja sve će biti. Inače imam na umu, da tražim stipen- 
dij za Jenu. Ako uspijem.« (3. IX. 1924.). 


U sanatoriju u Topolšici gđica Katarina Kristić (Srp¬ 
kinja iz Pančeva) čitala mu je i prevodila francuske pisce i 
najmodernije današnje pisce. Od nje je on, kako piše sam, 
»profitirao vrlo mnogo.« Da upoznamo njenu sudbinu, na¬ 
vest ću kratak odlomak iz njenog lista, što mi pisala iz 
Topolšice 3. II. 1926.: »Sad, otkad ne posećujem Sanju 
(Sudetu, op. piščeva), jer već četiri nedelje ležim u postelji, 
još više žudim pokret, život, lepotu. U toj mojoj velikoj 
usamljenosti, Vaše pesme su mi došle neobično dobro, kao 
tiha, daleka muzika.« Ta inteligentna i- plemenita studen- 
1 tica agronomije, koja je od tuberkuloze bolovala već 9 
godina, bila je srodna njegovoj duši i po zajedničkoj sud¬ 
bini i po neograničenoj dobroti i nježnosti. Ona je nasto¬ 
jala oko pok. Duke kao oko svog brata i vrlo je na nj 
utjecala, pa joj je on posvetio iz svojih pjesama Kućice u 
dolu odlomak »Les Legendes oubliees.« Ona je ujedno realna 
ličnost Katjoščice iz nekih njegovih pjesama. U Topolšici 
je također i sam dosta literarno radio, kako ćemo opaziti 
iz ovog pasusa: »Inače svršavam zbirku (novelica) koje ka¬ 
nim izdati. U nju bi ušle ove: »Rađanje čovjeka«, »Boli«, 
»Odšteta«, »Narodni mučenik«, »Osamljena kuća«, »Šuft« i 
eventualno još štogod ako bude prostora. Ujedno sabirem 
novu zbirčicu (nešto kao »Osamljene staze«), koja će nositi 
naslov »Kućice u dolu« nekoje su ti već poznate iz nje«. 
(19. XII. 1925.). 

Daljni svoj rad i život u Topolšici crta ovako: »Inače. 
Inače — i uvijek inače. Ležim — čitam i obratno. Skiciram, 
ali me umara — pa pustim na nekoliko dana. A kad mi 

dode volja, onda se ne mogu otrči. Katjoška mi piše (iz 

sobe u sobu u sanatoriju, op. piščeva), da je ustala! Zami¬ 
sli! Temperatura joj je, veli, potpuno normalna — ima već 
'A h šetnje — a to je mnogo. Piši joj ako imaš volju. Za¬ 
nima me hoće li se ona spasiti. Ako ovako pođe— moglo 

bi se desiti — da još i ozdravi. Godine su tu — a to je za 

sušicu važno. U 30. godini nije već tako opasna. Dao Bog. 
Ima gdje živjeti i dobra je. Sirota. 

Ležim povazdan sam. Nemam nikoga, pa sam se već 
i privikao. Sviram za promjenu na harmonij. 

Tako iz dana u dan.« (Ploščica 24. VII. 1926.). 

U svojim listovima znao je on dati. i finih i original¬ 
nih karakteristika pojedinih ličnosti. Sav materijal o tom 
ne može se iznositi, jer je odviše intimne naravi i jer radi 
o savremenim osobama, ali navest ću jedan primjer, kako 
prikazuje pjesnik psihu jedne male hohštaplerke, koju smo 
mi držali još naivnim djetetom: 

»Dobio je mali Franjčić 
zlatni lančić ... 

Dala mu ga teta Jela 
tu — iz sela! 

Izgubio mali Franjčić 
zlatni lančić ... 

Plakala je tet Jela — 
tu — iz sela!* 

Što zna Franjčić 
što je lančić!? 

Što zna Jela, 
što je htjela!?« 

Kad je ta gospođica izgubila naše povjerenje (zlatni 
lančić), koje smo joj mi poklanjali, onda među drugim 
kaže pjesnik ovo: »Ja tu malu ne mogu osuditi. Takav joj 
je odgoj, društvo, škola; a da se ne čudiš što tako pišem •— 
eto zato: srdim se — i očajan sam kako mogu krivo pro¬ 
suditi jednu osobu — kako mogu sam svojoj — glupoj 
vjeri nasjesti. A sve — dok ćemo mi tako nasjedati •— dotle 

ćemo i tipjeti i stradati i patiti i umirati, a drugi će u nama 
izazivati sentimentalnosti i brigu — da nas poslije šakom 
po kičmi! Ja sam to doživio i divio sam se svojoj vjeri — 
a divim se još i danas. Ili smo zbilja rođeni samo zato da 
patimo? Da u drugom vidimo sreću, koju smo u sebi izgu¬ 
bili? — Ne znam kako ti gledaš, danas, na to — ali ja sam 
došao do tog zaključka — i bio bi veoma, veoma sretan 
kad bi bio neispravan i netačan — —« (Ploščica, 24. VII. 
1926.). Za njegovo iskreno, jednostavno i zrelo shvaćanje 
književnosti značajne su ove njegove misli: 

»Ne bit: pod pulzom grada, nego sela — idila, sa¬ 
moće, nositi is creno — i ne govoriti »ja mislim da je kat. 
litei. ovo ja mislim ovo« — — i uvijek »Ja«, a litera¬ 
tura . je samo sredstvo za taj »ja« — a to ne bi smjelo 
biti.- 

Raditi, raditi, raditi... to je bitna oznaka kršćanina, 
a i stvaranja kakvog hoćeš ...« 

»...jer su prije pjesnici morali gledati kako je pu¬ 
blika gledala, danas mora publika (ili hoće ili ne će) da 
gleda, kako pjesnici gledaju. Držim, da je u ovim rečeni¬ 
cama izrečena sva bit današnjeg modernizma — najme: 
hipermodernizma. Drugo — danas se stvara isključivo: za 
umjetnost: L’art pour 1’art. A kako je umjetnost = »umjet¬ 
nost« skroz nešto apstraktnoga — i ne može da protestuje 
— isključena je svaka kritika — i mjerilo je ja — subje- 
kat, sve je subjektivno — ništa objektivno ne opstoji — 
kritičari su promašili — (jer se nijesu vjenčali s »umjet¬ 
nošću, da bi ju indirektno zastupali, i oni su čisto čisti ljudi, 
sa svim manama, vidljivi, osjetljivi, s 2 oka, s 2 noge i t. d.) 
i ne smiju kritizirati, jer se time samo poriču — a umjet¬ 
nosti niti koriste niti škode...« (Virje, 14. VI. 1923.). 

Pok. Sudeta proboravio je nekoliko godina, uz manje 
ili veće prekide, po bolnicama. A kakav je život u ambi¬ 
jentu bolnice za tuberkulozu, vidjet će se iz ovog stavka, 
što mi piše iz Topolšice jedan prijatelj, koji je bio u sana¬ 
toriju činovnik (u isto vrijeme, kad je ondje bolovao pok. 
Sudeta): »Vjeruj mi, ne mogu više ovdje izdržati. Bojim 
se, da ću ako ovdje duže ostanem, morati u ludnicu. Šta 
ćeš, ovo je bolnica i još k tome posebne vrste.« (9. VI. 1926.) 

Bolnički život crta pok. Sudeta jako živo: »Kako vi¬ 
diš, nisam ni ja lijenčina. Crtkarim i ja po malo pod pokro¬ 
viteljstvom kandidature sv. Petra. Nešto čovjek mora, da 
ga prođe ta vječna monotonija. U sanatoriju je vrlo strogo 
i biti u njemu znači proći još jednom pučku školu sa 
brutalnim učiteljima. Ovdje se grdi i daju (komplimenti!) 
kao korijandoli na zabavama. Pa ne samo to! Čitaju se 
i pjesme. I pomalo se flertuje. A ima i šaljivi sanatorijski 
list (s karikaturama i drugim sitnicama) —■ bogovski su me 
odrapili. Za primjer kako izgleda to pisanje, evo nekoliko 
lečenica iz uvodnika (rukopis, dakako, jer tiskare nema). 

-»Najbolji lijek protiv tuberkuloze je — smrt.« 

»Bio jedan čovjek, koji je obolio na tuberkulozi, 
uzeo revolver i opalio pet hitaca u prsa i — umro. Norc! 
Mogao je umrijeti i ovako! 

A da ti citiram iz pjesme gdje su mene opatrnuli 
Sudeta turio noge pod stolac 
i razmišlja odu o Sv. Franji, 
da »napast« odoli — ma bio još tanji, 
drveniji nego kolac!... 

Vjeruj mi, čovjek upravo ne bi vjerovao kad bi mu 
se pričalo, kako je u jednom sanatoriju.« (6. IX. 1925.). 

Imade tu mnogo gorke ironije i jetkosti, ali ujedno 
i istine. Bolesnici osjećaju blizu smrt, pa se u njima razvija 
posebni demokratizam, nema između njih velikih distanca, 


a svijet promatraju dublje i temeljitije. Njihova duša je 
drukčija, nego što je u zdrava čovjeka, kao što im je druk¬ 
čiji i život. O psihozi što vlada po bolnicama karakteristi¬ 
čan je ovaj odlomak: 

»Evo me još među živima, među dužnima i krivima ... 
Inače čitam, podosta i previše, brbljamo i snalazimo se u 
svijetu oko sebe. Mi se znamo posebno radovati, posebno se 
rastužiti i sve je kod nas posebno — ludo i grozničavo. 
Eto, u tom svijetu gledanja, šutnja i kašljucanja — ne 
čujemo — i ne računamo više s vremenom. Vrijeme nas 
služi pa i mi služimo njemu — i budemo ko ono veselo, 
brbljavo i smiješno.« 

Takav život i takovo raspoloženje moralo je silno 
djelovati na mladu dušu jednog pjesnika, i njegovi osje¬ 
ćaji postaju sve više sumorni, ali smireni. Pjesnik želi sve 
više blagu smrt: 

»Što da ti pišem: Lišće žuti veće po drveću... Senti¬ 
mentalnosti. Gluposti. Kao da je smrt nešto užasno. Treba 
znati umrijeti. Eto, to je tajna ...« (27. II. 1925.). 

»Inače dosadno i pusto. Najdosadnije je radi toga 
što ne smijem ništa raditi. Moram mirovati. 

Katjoška još leži. Ima 38 temperaturu. Tako želim, 
da odem odovud — ma kuda ... 

* 

Puti su daleki, koji vode do života. Čežnje još veće! 
Ja sam mali umorni putnik ... 

Umoliću Boga, da mi da malu kućicu s krstom kraj 
puta, da mogu svratiti u nju i odmoriti se. A kad uđem u 
uju i bjelina, voljkost i toplina bijelog čednog kreveta 
obujmi trudno tijelo moje — zaboraviću na put koji je 
dalek i koji vodi kroz život — i nikada, nikada ga više ne 
ću zaželiti!« I sada prevlađuje nastojanje, da se uživi u 
svoju tragiku i da je shvati. Smireni bol jest osnovna nit 
njegova mišljenja i osjećanja, i ona se vuče njegovim dje¬ 
lima već vrlo rano. Navest ću jedan list u cijelosti: 

Stara Ploščica Kolovoza 11. 1924. 

Dragi Ivo, 

Osjećam, slutim nekako, — da ću skoro umrijeti, 
da ću sigurno umrijeti. Osjećam da je to — u odnosu spram 
drugog svijeta tako važno — kao ova kiša što pljušti, dok 
ja ovo pišem. A, ipak, reagiram. Bože, kako smo slabi i 
griješni, griješni. Ivo, ja sam toliko griješan — da se stidim 
na to misliti. A, opet, ne mogu drugo! 

Jer: Kao što lopta, bačena o zid, 

odskoči od kamena; 

Tako pada na tebe (natrag) zlo, 
koje učiniš drugome! 

(Iz „Kathasaritsagnru"; stara indijska lirika IV —VII. stoljeću.I 

Ivo, da li, prema tome, Bog kažnjava čovjeka? 

— Ja mislim: da!... jer u samom zlu već leži i kazna 
— jer nam je teško snositi svoju vlastitu zloću, radi onog 
dijelka Božje svjetlosti i milosti, koju imamo u sebi. 

Tužno je biti čovjek! 

Kad lišće pada i kiše plaču, plaču u žlijebovima iza 
kuće. I žute i zelene i modre boje umiru u šumama, umiru 
na vodama, umiru, umiru ... 

Tužno je tada biti čovjek — i osjećati se sam — ni 
potpuno zao — ni potpuno dobar. 

Treba se tada zamisliti i plakati: 

Jeseni! jeseni! jeseni! 

Ležim tako povazdan i mislim o svemu što sam pro¬ 
živio i doživio. Sjećam se toga i ovoga; zaboravljam i opet 
se sjetim, Najljepši su mi časovi — u kojima sam što na- 

pisao — i dani, kad sam se prviput zaljubio i nitko za to 
nije znao (pače — ni Ona). Lutanja no šumama i oko rijeka; 

— knjiga lijepih pjesama — i berba vinograda u suhu ranu 
jesen. Upravljati mladim konjima na ravnom, kamenom 
drumu, ležati pod grabom kraj izvora kad se žita žanju; itd. 
Kada djevojče spazi, da je dragi, 
u prisuću mnogih, ne može da zapita: 
kada će se, opet, sastati...; 
ćuteći sklopi prstima lokvanj, 
koji držaše u ruci igrajući se njime... 

Tako mu dade znak, 

da će se naći o zalasku sunca, 

kada se vodeno cvijeće sklapa! 

(Kapasarša; indijska lirika. 

Zar ne, kako je to lijepa pjesma. Primitivna ali jedra 
i zdrava kao klas. A kako je, opet, tragična — i, upravo, 
brutalna u svojoj istini ova: 

Rijetki su na zemlji oni, 

koji se uzdržavaju ružna govora, 

koji se zadovoljavaju svojom vlastitom ženom 

i, koji ne osuđuju druge! (Bartrihari. 

Dakle — ništa nije nova, da se i mi borimo i da stra¬ 
damo, spotičemo se i padamo. Tako je bilo od pamtivijeka. 
Blago onom, koji se pametan i bogat rodio — jer je ovaj 
život svojom vanjštinom toliko snažan, da zaglušuje svaki 
glas izvan sebe. 

Ipak su sve radosti — u životnom omjeru jednake i 
jednakom mjerom pune zahtjeve: puno, kojima puno treba, 
malo, — kojima je i to puno; bogalju i bogatašu — jednako. 

Mnogo Te pozdravlja Tvoj Duka. 

Kako je bolno moralo biti mladu čovjeku, kad mi je 
sam javljao nalaz svoje bolesti: 

»Đ. Sudeta boluje od kronične' indurativne cerotične 
kavernozne ftize... Točka. Pokušan mu je vještački pneu- 
mothorax, koji nije uspio radi priraslica. Eto! Ja ti doduše 
ne razumijem što znači. Znam da su kaverne kanali u plu¬ 
ćima i da je ftiza tuberkuloza... A što da te gnjavim. 
Nisi medicinar!« 

I tako ispaćen tjelesno i duševno pjesnik dolazi u 
Koprivnicu k svome bratu i odanle mi piše ovo pismo: 

»Ležim kod brata; privikao pomalo na novi život. 

Ali ima dana, kad tako poželim, da sam umro. Kad 
poželim malu, bijelu kuću — mekani krevet i mir. 

Kruh ću zaslužiti mišicama; kruh ću isprositi ubo- 
štvom svojim, ali suza mi nitko više dati ne će moći. 

Ja sam malo žalostan, malo bolestan, puno neshva¬ 
ćen, puno ispaćen. 

Ja tako žudim za komadićem mira — mira i zaboravi 
— kao za kruhom. 

Ja sam očajno neshvaćen i očajno sam. 

Mislim, da bi dobro bilo, kad bi mogao cinik da budem. 

Nikuda ne zalazim. Ležim povazdan. Malo sviram na 
harmonij. To mi je sve! Pripremam knjižicu dječjih priča 
»Anđeo«. Za onu najmanju djecu. 

Vrijeme je ovdje užasno. Vjetrovi, kiše i tuča.« (7. VI. 
1926.). U njegovim pismima tako je ocrtana njegova trage¬ 
dija i bol je podignut do neke plemenite visine, da su ona, 
-premda su nastala posve spontano, gotova književna djela 
i veličanstvene pjesme jednog života, kojega nestaje. Zadnje 


njegovo pismo, gdje mi šalje za uspomenu i svoju foto¬ 
grafiju, glasi: 

»Dragi Ivo! 

-Šaljem Ti svoju sliku za uspomenu, jer se, valjda, 
više ne ćemo vidjeti. 

Stanje sve slabije. Jako zlo. 

Kako Ti? Mučim se dan i noć. 

Što ćemo. Tako mora da bude. 

Amen. Tvoj Duka.« 

Ivo Horvat. 

PRILOG ZA KNJIŽEVNU POVIJEST. 

Rijetko je kada kod nas napisano naučno djelo ovako 
puno života i interesa kao monografija o fra. Filipu Gra- 
bovcu, buditelju i mučeniku narodne misli u prvoj polovici 
XVIII. vijeka od dra. fra. Karla Eterovića. 1 Istina, neobični 
život dalmatinskog franjevca, koji je bio vojni duhovnik 
hrvatskih četa u mletačkoj vojsci, pa kao pisac jedne danas 
neobično rijetke knjige bio optužen i suđen, te je i umro 
u mletačkoj tamnici kao veleizdajnik, sam je po sebi zani¬ 
mljiv i privlačiv, ali ga je pisac umio učiniti još intere¬ 
santnijim. Postigao je to prvo apsolutnom pouzdanošću 
svojih navoda, koji su provjereni strog« naučnom meto¬ 
dom i proviđeni kritičkim aparatom do posljednjega slova, a 
drugo tim, što mu je uspjelo da, naročito u mletačkim 
arhivima, pribere dosad sasvim nepoznate a znamenite 
građe za osvjetljenje ne samo Grabovčeva života, nego i 
čitave njegove bliže okoline. Pisac je na vrlo solidnim po¬ 
dacima iznio pred nas široku i vrlo intenzivnu sliku čitavog 
našeg narodnog života u ono doba, a naročito prilike u 
hrvatskim, četama mletačke republike, zgode i nezgode oko 
izlaženja jedne hrvatske knjige pod mletačkom vlašću, te 
tadanje stanje svećenstva, a naročito franjevačkog reda, 
kojemu je fra Filip pripadao. Ovo posljednje mnogo pri¬ 
donosi tomu, da ova knjiga, pisana bez ikakvih bujnih fraza 
i kićenog razmetanja, ipak dobiva svoj vlastiti kucaj sica 
i svoj naročiti topli i dirljivi stil: pisac gleda u naiodnom 
mučeniku svoga subrata, i koliko stradanje nevinog naro¬ 
dnog mučenika budi u njemu duboku bol, toliko trpljenje 
brata u redu čini tu sućut intimnijom i nježnijom, ništa ne-, 
oslabljena tim, što ih rastavlja cio jedan vijek historije. 
Grabovac je po osnovnoj misli svoga djela i po ulozi, koju 
je igrao njegov zlosretni proces, doduše u prvom redu politi¬ 
čka ličnost, budilac hrvatske svijesti u mletačkoj Dalmaciji, 
no uza sve to je i njegov položaj u književnoj povijesti 
važan, jer je on preteča a očito i uzor svomu mlađem su- 
biatu Kačiću, što se nipošto ne smije podcijeniti. Koliko je 
Kačićev Razgovor literarno savršeniji od Grabovčeva Cvita 
razlika mirisa duhovnoga, ipak je on za nj isto tako važan 
kao i one primitivne s: ednjevjekovne legende za veličajnu 
Božansku komediju. Kn..ga je za stručnjake vrlo znatan pri¬ 
log, jer je točno odredila ulogu Cvita u našoj tadanjoj 
književnosti i kulturi, ali je i za svakoga bez razlike zani¬ 
mljiva i korisna lektira, a naročito za one, koji možda 
sumnjaju o dubini nacionalne svijesti u hrvatskoj povijesti. 

L j u b o m i r Maraković. 

1 Dr. Fra Karlo Eterović, Fra Filip Grabovac 
(Njegov život, rad i stradanje), Split 1927., Knjižnica »Nove 
Revije«, Makarska, knj. 2. 


Uredjuje i izdaje za „Kolo Hrvatskih Književnika'': Ljubomir Maraković. — Tisak Zaklade Tiskare Narodnih Novina u Zagrebu. 
Za tiskaru odgovara: Dr. Janko Horer, Prilaz Đure Deželića 2. 



HRVATSKA 

PROSVJETA 

GOD. XIV. ' ZAGREB 25. PjROSINCA 1927. BROJ 12. 


Cvjetko Škarpa: 


Pastiri. 


i. 

Pastiri su mnoge već noći 
Čekali, da im se javi 
Bar netko, koga će moći 
Njihova duša da slavi . . . 

Jer noći bjehu bez plama, 

A pašnjaci pusti i škrti, 

I duša bez ljubavi sama 
I žalosna- do smrti. 

Pa kad su u ponoćnom času 
Spazili zvijezdu onu 
Rep kako po nebu giba, 

Tad pođoše za njom, pa su 
U spilji Mađonu na slanui 
Našli, gidje Isusa ziba. 


II. 

Nad jaslam, kada su vola 
Vidjeli, kako tu diše, 

Da utopli Dijete, tad bola 
Nijesu osjećali više . . . 

Od onoga dana, kad slute 
Noći bez^ zvijezda, bez plama, 
Oh, oni sad više ne ćute, 

Da im je duša sama. 

Sada, kad ušute gnijezda 
Ne čeka duša dm mlada, 

Da joj se itko javi. . . 

Od sjaja betlemskih zvijezda 
Duša im ima sada 
Koga da ljubi i slavi.’ 


III. 


Pa zato sad pred večer, kada 
Sunce pri zapadu baca 
Posljednje zrake na stada 
Njihovih bijelih ovaca; 

I kada sad prije noći 
Po šumama zašute gnijezda, 

Ko alemi sjaju im oči 
Od svjetlosti sunca i zvijezda . . . 

Nad njima nebo je prozirno, 
Pred njima polje ravno, 

A posvud sve sama čudesa . . . 

A ipak koracaju mirno 
Ko duše, što spoznaše davno 
Sve vječne tajne nebesa. 

G EbeI: Nekad i danas. 

Zapisci s historijskog tla. 


Turska. 

S m i r n a, u rujnu 1927. 

Do svog sam odlaska u Tursku mislio, da se 
može svaka država najbolje prosuditi već u do¬ 
tičnom poslanstvu. U bugarskom poslanstvu sam 
dočekan bio od uniformiranih neuljudnih činov¬ 
nika. U predsoblju, kao u nekoj kasarni, prljavu i 
zapuštenu, ležala je na stolu soldačka kapa i bajo- 
net. Simbol današnje Bugarske. U turskom konzu¬ 
latu igrala se djevojčica konzulova u njegovoj sobi, 
a pod stolom je ležala velika lutka. Simbol Turske? 

Od turske granice, gdje su carinski činovnici 
upravo bestijalno razrovali cijelu prtljagu i princi¬ 
pijelno nisu znali drugog jezika osim turskog, pa 
sve do Carigrada vidio sam kroz prozore samo pu¬ 
stoš. Sva sila kuća, koje propadaju, ali rijetko skele 
novogradnja. U Carigradu, i bez moje volje, oteše 
mi nosači sve kovčege, iznesoše ih na peron. Za tih 
petnaest metara tražio je jedan samo 150 dinara, 
drugi nešto manje. Čitao sam bio usput, kako treba 
da se vladam: dao sam svakom po nešto i otjerao 
ih. Odjeljenja za prtljagu nemaju. Dakle tegli sa 
svim kovčezima u hotel. Već u vlaku sam morao da 
kažem, gdje ću noćiti, ako ne znam, onda će me 
policija voditi u svratiste. Našao sam sobu u hotelu 
nekog Čeha Kohouta. Naši najjadniji hoteli zlato su 
prema tom hotelu. Vratar mi odmah ponudio, da će 
mi za 500 dinara urediti pasoš. Nisam htio. Otišao 
sam sam u policiju — jedini strani jezik koji per¬ 
fektno mnogi činovnici govore, je — hrvatsko- ■ 
srpski. To. sam i daleko u unutrašnjosti još opazio. 
Platio sam priličnu svotu i činovnik mi je izjavio, 
da je sve u redu. Dok sam bio u Carigradu, konsta¬ 
tirao sam, da sve propada, a ništa novo ne nastaje. 
Radi poljepšavanja grada je često noću nastao požar 
u sirotinjskim četvrtima, među drvenim, tipičnim 
turskim kućama. Tek poslije sam saznao, da Kemal 
paša misli, da drvene kuće nisu dostojne takove 
države, i na njegovu zapovijed sama policija i va¬ 
trogasci izazivlju takove požare. Sirotinja strada i 
gubi i najzadnje — novih kuća nema — gdje da se 
nastane bijednici? Najužasnije me se dojmio pogled 
sa Zlatnog roga na Sultanove palače. Gospode Bože! 
To sve propada. Sultanova palača bila je najskupo- 
cjenija u cijeloj Evropi — što je bilo zlata i srebra, 
starina i biblioteka, to je Kemal paša sve pošto poto 
prodao, a zgrade stoje bez krova. Stalni vjetar 
s Crnoga mora huji kroz odaje, rezbari je i slike 
propadaju, sitnice možete u dućanima kupiti — pro¬ 
past! Sovjeti su očuvali carske palače i galerije slika 
— danas su to muzeji ili ako su moderne zgrade, u 
službi socijalnog života. Ali sultanove palače, koje 
su jedinstveno smještene na Bosporu i na Zlatnom 
rogu, i koje bi bile barem izvrsni sanatoriji — pro¬ 
padaju! 

Napustio sam Carigrad. I tad sam. tek vidio, od 
čega država živi. Moj pasoš nije bio u redu. To mi 
je isti činovnik izjavio, kod kojega sam saznao 


prije protivno. Dobio sam tursku cedulju za 600 di¬ 
nara; sada je sve u redu. 

Došao sam u Smirnu. Moji papiri nisu ispravni. 
U Carigradu su mi dali samo visika, a ja treba da 
imam bienami. Nisam ga htio da platim. U Smirili 
sam mnogo toga saznao i vidio. Turska štampa 
kadikad nove banknote, ali stare ostaju u prometu. 
1 to je profit države. Jednog dana se ne vidi više 
ništa na onim krpicama od jednog kvadratnog cen¬ 
timetra, koje su nalijepljene na makar kakav papir, 
i ako je novac u mojim rukama — propalo, nema 
banke, koja će mi prebijenu paru dati, makar to 
bilo 1.000 lira. Ili ovo: jednog dana publiciraju sve 
novine: od danas ne važe više banknote do pedeset 
para (17 dinara). Izgubljeno ... Tkogod ima dućan 
ili radionicu, plaća po kvadratnom metru porez. Na 
svakom i najmanjem kruhu nalijepljena je cedulja 
od poreza. Za svaki čaj, za svaku kavu plaćate 50% 
poreza, za svaku sobu ili hotel plaćate deset pro¬ 
cenata, za svako pismo ili novine plaćate dinar i pol 
— inače nema mogućnosti da primite svoju pošiljku. 
1 to svejedno, da li poste restante ili u stan. To nije 
bakšiš! Ako ste bili dva, tri mjeseca u Turskoj i 
tražite viza, morate da platite porez za vojsku i 
porez od svega onog, što ste kontraktualno zaslu¬ 
žili. A šta je u Turskoj kontrakt, to ću Vam sad 
rastumačiti. Moj prijatelj je napravio kontrakt na 
200 lira mjesečno (6.600 dinara). Poslije mjesec 
dana dobio je 50 lira. Tužio je tu gospodu — uosta¬ 
lom državno kazalište, jedino kazalište u Turskoj. 
To jest, tražio je advokata. Svaki advokat traži tro¬ 
škove parnice unaprijed — na koncu parnice dobi¬ 
vate, ako ste pobijedili, taj novac natrag. Napokon 
mu je konzulat preporučio jednog advokata, koji 
ne traži novac unaprijed. Dok je ispunio sve formu- 
lare, dok je predao tužbu, već je platio za taksene 
marke preko 700 dinara. Ročište je stavljeno poslije 
mjesec dana. Nije ga dočekao. Govorio je sa sucem. 
U tribunalu. Tok je ovaj: Prvo ročište: da li optu¬ 
ženi priznaje, da je dužan — ako priznaje, vodi se 
parnica u civilnom sudu dalje, ako ne priznaje, po¬ 
zivaju se obe stranke još dva puta, a onda može tu¬ 
žitelj, bez potpore tnibunala, da vodi parnicu dalje. 
Ako pred civilnim sudom optuženi izjavi, da je du¬ 
žan, stavljaju mu pitanje, da li kani dug da namiri. 
Ako da, onda je parnica svršena, i osuđeni donosi 
mjesečno tužitelju jedan (1) dinar i. time je pokazao 
dobru nakanu da plati dug! 

Onda Angora. Palanka. Beogradska prašina je 
holandski pejsaž uspoređena sa Angorom. Grade. 
Ali kako? Sama turska država pozvala je njemačku 
firmu za izgradnju željezničke pruge. Prvi mjesec 
je platila nešto, a zatim puna četiri mjeseca uopće 
ništa, firma je isplaćivala radnike in natura, dok 
više nije mogla. Mašinerije, zgrade, materijal, sve 
je ostavila u Turskoj, jer bi na izvozu morala da 
plati toliku carinu, da bi dvostruko preplatila sve 
novo. I to je bez sumnje sistem. Često možete u 
Turskoj da kupite vrlo jeftino najrazličitiju robu. 

Kako to? To su trgovci uvezli robu, kupac ne će 
da je plati, na izvoz je trostruka carina jednaka 
realnoj vrijednosti, onda ili »kupac« ili trgovac do- 
bija sve u bescjenu. 

Uostalom je Turska sigurno najskuplja i naj¬ 
lošija kaldrma na svijetu. U Angori plaćate za naj¬ 
jeftiniji hotel oko 200 dinara za noć — i tako su 
sve cijene. 

U Smirni trebate za izlet i u najbliže predgrađe, 
pola sata hoda, — visika, stoji svaki put 150 Din. . 

I tako dalje. Svaki grad ždere vaš novac, kad 
ulazite i kad izlazite, a nigdje nema šta vidjeti, do u 
Carigradu. Svuda drugdje propast, razvrat, ne¬ 
pravda, krađa, prevare i — Kemal paša. U toliko 
formi i načina nisu ni Nijemci svog Kajzera oboža¬ 
vali — povrh svega svakog petka velika iluminacija 
u svakom gradiću sa slikama Kemal-pašinim i bar¬ 
jacima, toga nema valjda ni u Rusiji. Ali to je sve 
pod »moraš«, inače globa i batine. 

Ako je Amerika zemlja neograničenih moguć¬ 
nosti, onda je Turska sigurno zemlja ograničenih 
nemogućnosti. 

I ako Evropa skoro ne uvidi, što turska nacio¬ 
nalna stranka radi, i dalje trpi, da svaki stranac 
samo strada, da prava, nema ni suda nema, da oslona 
nema i povratka nema, onda je Evropa vrijedna, da 
postane turska kolonija. 

Homerovo rodno mjesto — danas. 

Atena, u listopadu 1927. 

Čije se srce ne će ushititd, čije se oči ne će jače 
zasjati, kada znade, da će za nekoliko časaka stići 
brod u luku grada, kojim je Homer hodao, grada, 
koji je u starom vijeku bio skoro najbogatiji grad 
Jonije, u luku — Smirne. Smirna! Najčarnije boje 
stvara mašta: sada će se otvoriti slika, Istok i Zapad 
u jednom, simfonija Starog i Novog vijeka. Tko ne 
poznaje one nebrojene nadimke, koji doliče samo 
mezimcu — »ubava Smirna«, »Kruna Jonije«, »biser 
Istoka« —? I brod stiže u luku. 

Neobično velik zaliv u obliku potkove, a f/oda 
je tamnoplava, kao što je na Jadranu nikad vidio 
nisam, i na prvi se pogled čini, da se po obroncima 
ove prirodne luke penju kućice velikog grada. Na 
svaki način, grad je prostran i raširen, vidimo par¬ 
kove i nasade, u pozadini mrko brđe »Dva brata«, a 
iznad svega silno smještena đenoveška tvrđa na 
brijegu Pagus. 

Prispjesmo. To je bila golema cuška svima 
mojim fantazijama i iluzijama. Nekoliko manjih pa¬ 
robroda iz inozemstva leži u luci; centar grada leži 
pred Tobom, a Ti si — usred modernih ruševina. Tu 
kod pristaništa stoji palača — Kraemer-palace i' zja 
praznim prozorima i odavde niz vodu, gdje su bila 
sva poslanstva, stoji kuća do kuće u ruševinama. To 
je bilo najotmenije i trgovačko središte grada. Dr¬ 
vene kukavne kolibe žarile se pod krila palača, a 
oko njih drijema sumorni život, i ne razumijevam, 
kako uopće još nešto stiže u Smirnu ili iz Smirne. 
Smirna je jedina luka za cijelu Anatoliju; ispod Ca¬ 
rigrada nema više luke, osim Smirne, do koje vodi 
staza iz divljine Male Azije, i taj centar trgovine, 


bilo azijske Turske — umire. Neminovno umire. Po¬ 
lazimo uz vodu prema onom dijelu, gdje prestaju 
ruševine i stižemo pred konak. Sada smo se opet 
nešto -izmirili sa sudbinom tog čudnog grada. Tu je 
Smirna, kakova je bila, veliki trg i na njemu mo¬ 
derna kula —- saa-t kulesi, ali na desno, na trgu, opet 
— ruševina. Što je bilo građevina, vrijednih po lje¬ 
poti ili po skupoći, to je Turčin uništio. Kemalova 
nacionalna garda — turk-ođaki — harači, ubija i ruši. 
Doduše izgrađuju gradove, kao na pr. Angoru, ali 
kako! Namamiše inozemce, i stručnjake i radnike, 
poduzeća i savjetnike — ali..para jok! To je deviza 



VIKTOR ŠIPEK: IZVAN SELA (Akvarel) 

Iz izložbe u Salonu g. E. Ulricha 


za sve, a ponajviše za nesretne Evropljane — i Bal¬ 
kan je Evropa. 

Da, glavna zasluga gospode nacionalista bila je 
dosada, da su palili, krali i pljačkali — uništavali. 

Socijalno stanje Smirne možete samo mjeriti 
po. ogromnosti ruševi-nskog polja. Najotmeniji i 
najbogatiji dio Smirne uništen je, sravnjen sa ze¬ 
mljom, a iza toga nije više sazidana ni jedna kuća. 
Od vode, daleko do pod podnožje brijega prostire 
se to užasno polje —.šest kilometra u širinu i deset 
kilometra u dubinu, to je pobjeda Kemal-pasina i 
njegova tipična vizitkarta. 

, v . Turčin ne poznaje zvona, ali svakog petka 
kriči krvava zastava s polumjesecom i zvijezdom iz 

svakog sprata svake kuće. Čudna je stvar to sed¬ 
mično iskazivanje odanosti prema nekoj državi — 
tek docnije sam saznao, da svi — i Evropljani, 
moraju da izvjese barjak na prozoru — inače globa 
i zatvor. Samo jedna crkva, ona iz samostana tali¬ 
janskih benediktinaca, zove u nedjelju vjerne na 
misu, bojažljivo d tiho. Drugog zvona nisam čuo u 
Smirni, ali tim više onaj tužni zov sa minareta ne¬ 
brojenih džamija, u kojem leži karakter cijelog 
Turčina: aiah ii alah! — Otuda njegov bezumni cilj, 
da sve drugo uništi, otud apsolutno nerazumijevanje 
ikakvih vrednota, borniranost, i strast za unište¬ 
njem, paljenjem. Nisam fanatičan, ali samo onaj, 
koji nekoliko dana ostaje u Orijentu, nalazi neku 
poeziju u svemu tome. Ali zdravi evropski sluh se 
opire tom barbarskom kničanju, koje nema harmo¬ 
nije, glasa, ičega — u Turskoj. Nemojmo nikad za¬ 
boraviti, da su Turci tartarsko pleme. Pleme, koje 
se do danas borilo protiv prodiranja svake kulture. 
A civilizacija? — Kemal-paši nije uspjelo, da putem 
izmjene fesa sa šeširom, i turskih čakšira sa evrop¬ 
skim hlačama uvede neku civilizaciju. Time je samo 
ubio jedan dio narodne industrije i dao Americi pri¬ 
like, da proda lošu robu za skupe pare. O Kemal- 
paši napose govorit ću drugom prilikom. 

Živimo u lojalnom stoljeću, ali i bez toga — 
kojem Evropljaninu bi danas palo na um, da raz¬ 
vali, onečisti ili čak osvinji hram neke druge religije 
ili konfesije? Ta, to nisu činili ni komunisti, ni Gari- 
baldijeve čete. To nije više fanatizam, da su Turci 
sve grko-katoličke crkve u Smirni uništili, od jednog 
kraja Smirne — karšijaka —, do drugog — kara- 
taš; to je samo još jedan dokaz zato, što ću drugdje 
opširnije iznijeti, da Turci još nisu zreli, da po¬ 
sjeduju svoju državu. Napokon je svejedno za Tur¬ 
čina, da li je to grčko-pravoslavna, katolička ili pro¬ 
testantska crkva (posljednje su opet sagrađene) pa 
makar to i bio budhistički hram — Turčin mora da 
ga uništi i onečisti. U Carigradu sam čak i džamije 
vidio, divne ostatke maurske kulture, arapske kul¬ 
ture — danas očito navlas odabrani zahodi Turaka. 
Ne može nitko tim ljudima vladati, jer to nije narod. 

Smisao za nešto uzvišeno uopće je mjerilo za 
kulturni nivo naroda. Ako li je pak slijepa srdžba 
toliko bezumna, da ni pred mrtvima ne sustaje, onda 
— držim, da je narod sam sebi izrekao smrtnu 
kaznu. Vidio sam naime »svečanost 9. septembra«, 
godišnjica pobjede Turaka nad Grcima 1922. u 
Smirni. Ovdje ću navesti samo vrhunac toga neču¬ 
venog blagdana. Grčko-pravoslavno groblje poka¬ 
zalo se neobično okićeno. Na željeznim vratima 
ulaza krvavile se dvije crvene zastave s mjesecom, 
a na pojedinim grobovima, među pinijama, i opet 
turske zastave. Da, i groblje đaursko nosi pobjed¬ 
nički stijeg, i mrtvaci moraju da dadnu počast — 
Kemal-paši, svi mrtvaci — i oni vojnici, koji su u 
svjetskom ratu pali i tu sahranjeni, svi — kad 
Evropa ne će da čuje i vjeruje — mrtvaci čuju i 
kliču, ali ne kliču — morituri te salutant, ave Cae- 
sar! — ne, oni su samo nijemi simbol gnjiloće i mr¬ 
tvila jednog megalomana. Morini te salutant — 
inače zatvor i globa! ... 


U Smirni je svaki drugi čovjek tajni detektiv. 
Stoga nisam mogao da nabavim fotografije toga 
paklenog plesa. 

Smirna je danas sirota, uboga palanka. Pa ako 
prijašnji putnici ne mogahu zaboraviti Smirne radi 
bogatstva i sjajnog života, danas ne će zaboraviti 
radi uboštva d katastrofalnog mrtvila. Izletišta go¬ 
tovo i nema. Tu su samo rimski akvedukti sa onom 
sitnom drvenom ćuprijom, koja prevodi cio promet 
iz Male Azije u Smirnu i Evropu i natrag. Na de- 
noveškoj tvrdi nalazi se magazin s barutom i gra¬ 
natama ; — nije to tako, kao u Beogradu Nebojša; 
zamislite, da Senj spravlja cijelu municiju u onu 
prekrasnu tvrđu Frankopana! — 

Najužasnije je ipak, da taj grad, koji je od vaj- 
kada, u Joniji, i do nedavna u grčkim rukama, cvao 
i obilovao kulturom, taj grad, koji je, kažu, rodio 
Homera* danas životari i propada pod barjakom 
pustih barbara. 

Atena i Atena. 

A‘te na, u studenom 1927. 

Sa Istoka morate doći ovamo, da uzmognete 
razumjeti gordost Grka i prezir barbara. Grci su 
vodili tisućama godina borbe protiv naroda, čija 
kultura je u glavnom bila u tome, da su se podavali 
svojim najprimitivnijim strastima. 

Lađa prolazi pokraj Ciklada — pusto otočje 
gdjegdje samo po koji manastir i nešto zelenila, a 
tada ugledam akropolu, cilj i simbol Atene. Odavna 
poznata atenska magla lebdi iznad grada, kao ta¬ 
nano velo Palas Atene — to nije prašina, kao što 
mnogi tvrde. — Stranac se is'krca u Pireju, prasta¬ 
roj luci Atene, odakle su se, davno je to bilo, oti- 
snule na more galije protiv Troje, odakle je nedavno 
pošla floti'la protiv Turaka. — Brzo i komotno pu¬ 
tujete danas iz Pireja u Atenu — električna željez¬ 
nica spaja pojedine djelove grada. Pa kako sam bio 
iznenađen! Atena nije muzej starina, Atena je evrop¬ 
ska metropola i veliki grad. Meni se valjda pričinja 
sve još veće, jer dolazim iz divljine, iz azijske 
Turske. Opet ravne ulice, promet je uređen, auto- 
mobilisti voze solidno, policija po engleskom si¬ 
stemu izvrsno organizirana, skoro na svakom ras¬ 
kršću policajac s vrpcom na rukavu »on parle fran- 
gais«, ti su isto i kao vodiči za stranca, koji traži 
kakvu ulicu ili trg. Moram tom prilikom da nagla¬ 
sim — Atenjani su neobično spremnima svaku i 
najmanju uslugu, i ne će mirovati, dok vam ne ras¬ 
tumače, gdje je vaš cilj. Nemojte zaboraviti, to je u 
velegradu, gotovo milijun stanovnika! Sve bez 
bakšiša. Dužnost mi je tom prilikom, da osobito 
naglasim: sve ono, što se po cijelom svijetu o Grč¬ 
koj priča, kao da su to neki ljudi, koji svakog pre¬ 
vare, kojima se ne smije dati više nego četvrtinu od 
one cijene, koju zaištu, kriv novac i t. d. — to je 
sve impertinentna laž — barem danas. U Ateni utvr¬ 
đuje policija svake nedjelje cijene za svu robu i je- 
stvine, restorane i trgove, nisam vidio nigdje robe 
bez cijene. Istina je, Grci su izvrsni trgovci, ali nisu 
ni podli ni neiskreni — naprotiv, do danas sam do¬ 
šao do uvjerenja, da je njihova iskrenost upravo 
brutalna.; Bolja je takova iskrenost, nego onakova 
podlost, kao u Talijana! Grci ne kradu, a zavidim 

im upravo na njihovoj pobožnosti. Da je u tom i 
puno praznovjerja, bit će svakom razumljivo. 

U Ateni su široki bulvari, nebrojene novo¬ 
gradnje — od katastrofe u Smiirni 1922. Atena se 
povećala od malog gradića sa kojih 80.000 stanov¬ 
nika do jednog milijuna — i to će biti ponovni cvat 
Atene, koja je toliko pretrpila. Sjećamo se, kako je 
ona mitska ličnost, Kekrop, sagradila akropolu, 
kako je Atena napredovala i stajala u najvišem cvatu 
pod Periklom, znanost i umjetnost postižu vrhunac 
ugleda i savršenstva, demokratska politika daje dr¬ 
žavi čvrstinu, bogatstvo se gomila, dok zavidna 
Sparta ne izazove peloponeski rat;' Perikla ubije 
kuga, i za nekih desetak godina vode se neodlučne 
bitke, u Ateni zavlada oligarhija, dok napokon 
Sparta ne pobijedi i 404. namjesti 30 tirana u Ateni. 
To je bio konac vanjskog upliva Atene; znamo, da 
su poslije Macedonci zauzeli zemlju, dok nije Fi¬ 
lip III. pobijeđen od Rimljana (197. god.); tada Rim 
potvrdi autokratiju Grčke, ali ne za dugo, niti pola 
stoljeća potom postaje Grčka provincija rimska, a 
pod Sulom slijedi potpuno osiromašenje Atene, sve 
je blago odvukao Sula u Rim. Odavde dalje sudbina 
Atene, sudbina Grčke ista je kao i naša. Seoba na¬ 
roda, križari, i napokon Turci. 

Mogu da razumijem, da se Evropa nije intere¬ 
sirala za nas Balkance, dok smo pod turskim jar¬ 
mom stenjali (ni pod Austrijom nije bilo bolje, samo 
je tu Evropa radi monarhije šutjela) jer jamačno 
nije ugodna stvar za velevlasti, ako nastanu nove, 
samostalne države: svakako će iz toga nastati sa¬ 
veznik za nekoga — ali za koga? Napokon, što je 
Balkan za Evropu a Venecija je često i s Turskom 
koketirala, Austrija stvarala paktove preko naših 
glava — ali da je Atena mogla da ostane pod tur¬ 
skom vlasti do 1827., to ne mogu da razumijem. Sve 
škole, sva nauka, znanost i umjetnost — sve bazira 
na starogrčkoj kulturi, ali isto onako, kako je Ara- 
piri vladao u Palestini, gledala je Evropa ravno¬ 
dušno, kako eunusi različitih paša upravljaju Atenom. 
Dosta je politike — ali nemojmo nikad zaboraviti, 
da Italija koncentriše sve sile, da radi sa najodvrat¬ 
nijim metodama i nečuvenim saveznicima, da zadrži 
hegemoniju na Sredozemnom moru. Mi smo tak¬ 
maci s našom neprocjenjivom rivijerom, Grčka je 
takmac sa svojim neprocjenjivim starinama, čak je 
i. Turska takmac radi južnog voća. Cave Italiam! 

Što su Turci iz Grčke stvorili za četiri stotine 
godina, to je nevjerojatno.- U starim piscima stalno 
čitamo o bogatim šumama u Grčkoj — danas je 
tuda sve goli kamen. I Austrija je kod nas u Bosni 
uništavala šume, ali te će se opet oporaviti — u 
Grčkoj nikada. Gole stijene i brdine, nema zemlje, 
nema vode. 

Danas ima Atena milijun stanovnika, vodovod 
je doduše proveden, ali nikad ne funkcionira, osim 
toga voda nije pitka. Svu vodu, koju Atena troši, 
dovoze s obližnjih otoka — i to je sjajno organi¬ 
zirano. 

Nagledao sam se moderne Atene, načudio sam 
se divnim starim bizantskim crkvama, nadivio sam 
se čudu, kako je iz gradića nastao velegrad, na- 
viknuo sam već da i u najprometnijim ulicama stoje 


oniski kameni stupovi sa slikom svetačkom, pred 
kojom se prolaznici križaju i daruju obol. Sada mi 
je još jedina čežnja, da vidim iz bliza staru Atenu, 
čudo staroga svijeta — akropolu. Uspon je lagan, 
pred zadnjim usponom moderne stepenice sa foto¬ 
grafijama i vodičima. Eto me na historijskom tlu. 
U sredini neravnog platoa stoji akropolu. Nema 
slike, koja bi mogla dati i približan dojam o monu¬ 
mentalnosti ovog zdanja, koje i nije osobito veliko. 
Uđite u stupovlje, pogledajte dolje na grad i na 
more, kao da ste u divskom dvoru. Taj red stupova, 
koji se gore sužuju, — to je golema'aleja, to nije 
san umjetnika, to nije slučajna perspektiva, to je 
doživljaj vrhunca jedne arhitektonske kulture, to 
je antika, koju ne možemo na slikama reprodu¬ 
cirati, to zdanje stoji — kamen po kamen u ovoj 
okolini. Tu je čežnja za Višim, čežnja prema gore 
primila formu. Ali na pozadini tog nebeskog pla- 
vetila nije mogla nastati mrka gotika, nije mogla 
nastati mistična romanska umjetnost, to nije zem¬ 
lja, koja obiluje raskošnim bogatstvom, tu nije 
mogla nastati renesansa. — Šteta samo, da su taj 
jedinstveni spomenik drevne kulture prečesto upo¬ 
trebljavali kao utvrdu — uslijed toga su mnogi di¬ 
jelovi uništeni, a iznutra su zidovi pojačani'mo¬ 
dernim crvenim ciglama, a gotovo sva vrata su 
kamenjem zazidana. Jedno američko arheološko 
društvo muči se sada restauracijom zgrade. Kipova 
nema, ukrasa nema, sve što je nekad taj brežuljak 
krasilo, nalazi se u različitim evropskim muzejima, 
poglavito u Engleskoj. Da, Amerikanci nadopu¬ 
njuju glavice, koje manjkaju i dijelove stupova -— 
to nije loša ideja, ali patina starine obojila je akro¬ 
polu slvo-žuto, a onaj kamen, što ga Amerikanci 
umeću, čisto je bijel — dijelovi stupova, koji su 
pali i još uvijek leže kraj akropole, nose sada de¬ 
bele znakove, cifre uljanom bojom ispisane A7 ili 
LX. i si., i to ne valjda na dnu stupa, koji se po¬ 
kriva s drugim dijelom, nego usred mramorne rez¬ 
bari je — Amerikanci! 

To je dalje onaj nezaboravni mali hram Nike 
Apteros, minijatura helenske građevne umjetnosti 
— ali stoje još četiri zida i stupovlje se sačuvalo, 
pa ipak je ulaz u taj prazni prostor zatvoren že¬ 
ljeznim vratima — zašto? Nadalje Erehteion. Tko 
je vidio Karijatide Erehteja, mora da je dobio drugi 
pojam o osjećaju stabilnosti. Kako te ženske figure 
nose krov, nehajno spuštenih ruku, s apsolutnom 
harmonijom mira na cijelom tijelu, to do danas 
više nitko nije u umjetnosti postigao. Mnogo je 
Karijatida međutim vajano, Meštrovićeve su na pr. 
izvrsne, ali nema u njih one vedrine, nije u njih 
ona 'srašćenost sa cijelom zgradom — Meštrovićeve 
Karijatide bi isto tako mogle nositi velike ćupove 
vode ili košare grožđa. To nije kod Erehteja suge¬ 
stija starine i tradicionalno strahopočitanje; ta 
grupa Karijatida konačni je rezultat problema: pro¬ 
stor — arhitektura — figuralni ukras. Ono, što je 
A. Rodin htio da riješi sa skulpturom »Kalejski gra¬ 
đani«, gdje četiri figure stoje na jednom platou, a 
da se ne dodiruju, a ipak u intimnom kontaktu, to 
je na Eretheju upravo genijalno riješeno, ali tako 
samo po sebi razumljivo, da se svakom čini: ovako 

mora i drugčije ne može da bude. Te ženske figure 
nisu ispunjene samo osjećajem dužnosti, da nose 
krov, u njihovoj gesti leži ideja koracanja naprijed 
u vjekove, u njihovim pogledima leži natprirodni 
mir vedrog" i zdravog duha, koji je visoko uzvišen 
iznad sveg bivanja i malenih ljudskih boirbi, težnja 
i ciljeva. Taj pogled nije preziran, kao u istočnja¬ 
čkih bogova, on nije zabrinut i utješljiv kao u got¬ 
skih kipova, — te figure ne stoje s tobom uopće 
ni u kakovu dijalogu: s vječnom vedrinom i jasno¬ 
ćom gledaju u tebe, ali i ti si samo jedna karika 
u nizu dogođaja, a Karijatida pregleda iza tebe već 
buduća stoljeća, bez žalosti, bez osmjeha, bez zlobe, 
uopće bez ljudskih emocija — ona je vječna ve¬ 
drina, humor, kojega tragedija momenta — i tisuć¬ 
ljeća — ne može da obori. 

Ali i tu opet arheolozi. Moguće je, da je po¬ 
stojala opasnost, da će se krov Erehteja srušiti, ali 
zašto su arheolozi postavili željezne cijevi među po 
dvije Karijadite, i zašto su te prilično debele bunar¬ 
ske cijevi namazati zelenom bojom? Zašto? Danas 
više ne možete pregledati cijelu grupu Erehteja, a 
da vas ne smetaju te blažene željezne cijevi. Ako je 
koji antikni spomenik sklon padu, neka odu onamo 
arhitekti ili umjetnici, ili jedni i drugi zajedno, ali 
ni pod koju cijenu arheolozi. 

Samo uska dolina dijeli brežuljak Akropole od 
stijene, u kojoj je Sokrat bio zasužnjen — onamo 
su hitili mladići Atene, da čuju veliku ljudsku reli¬ 
giju, da čuju riječi zadnjih spoznaja, prije nego li 
mudrac popije otrov. 

Na podnožju Akropole leže dva antikna amfi¬ 
teatra — tamo je Dionizovo kazalište s kolosalnim 
figurama ispod pozornice i s djelomično sasvim 
očuvanim klesanim stoticama. A dalje, na pol uzvi¬ 
sine leži Tezejon, od antiknih spomenika nedvoj¬ 
beno formalno najplemenitije zdanje. 

Na akropoli je Zeusov hram, također monu¬ 
mentalna građevina — ali zašto da nabrajam sva 
imena! Bio sam na. komadu historijske zemlje i 
lutajući kamenim svjedocima drevne prošlosti, svje¬ 
docima tužnim i osamljenim, doživio sam dah vi¬ 
šega smisla i najjednostavnije stvari. — Na akro¬ 
poli stoje samo kosturi, a i ti su krnji — dekora¬ 
tivni frizovi, skupocjeni kipovi, djela najboljih — 
Fidije i drugih, ono zlato i liturgijsko ruho, oltari 
i stolovi, mozajici i sve to danas počiva u dalekim 
i hladnim rezidencijama Evrope, a i ti kosturi od 
stupovlja još su porušeni, glavica nema, pa ipak i 
mala grupa od šest stupova sačinjava savršenu cje¬ 
linu, stoji u toj prirodi kao nešto samo po sebi 
razumljivo; iz te grupe proizlazi mir, onaj vedri 
mir onoga, koji je nad svim. Pojedini stupovi tih 
građevina nisu pusti kamen, donesen iz brda, iskle¬ 
san i postavljen u red; ti stupovi nisu postali ona 
intimna cjelina, oni su građeni harmonično, i svaki je 
stup boja, ton, koji je skladan sa drugim i trećim i 
svi zajedno velika su sinfonija. Pa ako su ostala i 


samo dva stupa, to još uvijek stoje u prostoru i daju 
ton nekad dolekog akorda — a mi se samo ne mo¬ 
žemo da sjetimo te melodije. Ta zdanja nastala su iz 
uvjerenja — to je temeljna i najvažnija činjenica. 
Zašto danas nemamo umjetnosti? — Zašto luduju 
ljudi danas za crnačkom umjetnosti? — Jer nemaju 
vjere. Vjere u nešto, šta je bolje od njih, uzvi- 
šenije od njih. Oko Akropole nasađena je s mnogo 
muke i truda kršna crnogorica, polagano se prima, 
polagano raste, kao sve naslage u toj blagoslovenoj 
klimi i poharanom tlu. Spustih se s Akropole u do¬ 
linu, prođoh kraj mramornog kipa lorda Byrona, 
Jupitrova hrama i Hadrijanova luka — ne, to više 
■nije klasicizam, to je već nagomiilavanje motiva, to 
je razbacivanje sa formama, mješavina stilova — 
Rim je početak loše umjetnosti i od Rima do danas 
jedna je linija: umjetnost, na oko lijepa, osobito za 
oko lajika' ali nema tu dubine — malo je izuzetaka 
u cijeloj talijanskoj kašnjoj umjetnosti. Čak ni re¬ 
nesansa, koja je samo trajala s Mikelanđelom i 
s njim prestala, provedena do zadnje konsekven- 
cije, dovodi do Jugend-stila. 

Nagledali se i onih nepoznatih, neznatnih osta¬ 
taka antike, i svuda opet ona vedrina, ono zdanje, 
koje može da nastane samo iz osobitog duševnog 
raspoloženja, bez ekstaze, bez krize, a opet nije 
idila — to je ona jedinstvena vedrina, to je onaj 
osmjeh mudrosti i veselja, vedrina naroda, čije su 
vođe spoznale, da se bol ovog svijeta ne može ne¬ 
girati, ali da se bol ovoga svijeta može pregorjeti 
vedrinom bez poze, veseljem bez uzdaha, smije¬ 
hom, da —- helenskim gromkim smijehom bez tea- 
tralnosti Bajaca, bez maske i karnevala — ta ve¬ 
drina je proistekla iz harmonije duše i tijela, iz 
harmonije vremena :i dogođaja, iz harmonije života 
i smrti. Oni su saznali i spoznali bili bit stvari, i da 
je Mesija k njima došao, danas bi svijet drugi bio 
— to je bila Atena ... 

A Atena je danas ugodan velegrad.. Okolina 
obiluje prirodnim ljepotama, tu je prastara luka 
Faleron, tu su nebrojeni manastiri sa starim fre- 
sklima, idilično smješteni, tu je Likabet i Musfcaton. 
Ali svaka riječ, svako ime pobuđuje u meni sjećanje 
na historiju, sliku sadašnjosti, cijeli mozajik uti¬ 
saka, koji tek pojedince sagrađeni, daju sliku onoga, 
što bih htio u toku daljih zapisaka da iznesem. 

Iz Smirne sam došao, gdje kažu, da se je Homer 
rodio; jest ono je herojski pejsaž, ali samo herojski 
pejsaž. Slijepi pjevač Homerovih pjesama, junačkih 
i primarnih, mora da dođe pod blaže podneblje 
Atene, jer tu tek dobivaju svi događaji, sve slike i 
likovi/onu neobičnu patinu bajke, onu mekoću li¬ 
šenu svake okrutnosti, jer pod ovim nebom — i ako 
danas obasjava same gole planine — mora svaki, 
pa i najokrutniji čovjek, makar i jedan čas da osjeti: 
ima nešto što ja ne mogu da shvatim, nešto dobro, 
drago, daleko. 

To je Atena i Atena. 

Ton Smerdel: 


Po bijelom snijegu. 


»Zar misliš da nije glupo što tražiš rješenja u 
nekom povratku u crkvu, ka tvomu traženomu 
Bogu?« govorio je Bora svomu drugu studentu 
Miri Jokiću. Miro je šutio, nije odgovarao. Osjećao 
je samo da se ne može odgovoriti na ovakovo pi¬ 
tanje. Zar se može odmah dati nekomu odgovor, 
koji mi ruši i negira kulu misli za koju držim da je 
ipak najrealnija? — Ne mogu, ne mogu da mu od¬ 
govorim, govorio je u samomu sebi. 

Bora se je nasmijao, odbacio dim iz cigarete i 
prihvatio svojim rukama bijelim kao u žene šaljicu 
čaja i počeo pomalo da ga srče pogledavajući usto 
živahnim očima na Mira, koji je jurio nekud u da¬ 
ljinu, kao da mu je mala soba bila preuska. Njegov 
je pogled probijao kroz onaj goli i pusti zid. 

Pomalo se smirio, nalio i sebi čaja i pripalivši 
cigaretu pokušavao je da nađe neki drugi izlaz. Uvi¬ 
đao je da je bio i suviše iskren prema prijatelju, koji 
je upravo o ovim pitanjima najnemarnije govorio, 
skoro se nabacivao uobičajenim frazama. Miro 
ispusti debelu nit dima, otkloni cigaretu sa ustiju i 
naglo, skoro odsječeno, a ipak sigurno reče: 

»Pa upravo sve ono što tebe otuđuje od reli¬ 
gije mene vodi k njoj!« 

»To je sadizam, dragi prijatelju!« 

»Nije! — Promisli dobro,« počne uvjerljivije 
Miro, »pa ćeš mi priznati, da sam veoma staloženo 
izrekao ovaj kratki paradoks!« 

»Da, ja ti priznajem, ali ostavimo to. Paradoks 
može da vrijedi. On je zgodan kao dobra forma iz¬ 
ražaja misli ovako uz čaj da nam bude prijatnije, 
ali da to i mnogo toga može da mene uvjeri, nikad 
ne bih mogao ni da pomislim ozbiljno.« 

»Ti si, Boro, drugojaoije odgojen, duša ti je 
druge nijanse u svom razvoju. Tebi je jedino na¬ 
čelo život, a meni je bilo, sada to pomalo gubim, 
zato smo i počeli o tomu da govorimo, zapamti, to 
je načelo bilo: vječnost.« 

»Sanjalica si!« 

»E, onda su svi vjernici sanjalice. Znaš, nas su 
učili još kao djecu, da je vjerovanje milost, koju 
dobijamo od Boga.. Vjerovanje je nešto čega po 
našem ispovijedanju mi nismo zaslužili i t. d. i t. d. 
Mi smo večeras otišli daleko. Jedno ti još naglaša¬ 
vam: vi ste pravoslavni sasvim praktično riješili re¬ 
ligiozno pitanje: vi ste ga sveli na potpunoma re- 
lativističku bazu.« 

»Da, da,« smijao se je Bora, »dragi moj, život 
i vjera su dva protivna pojma. To su kao ideali i 
stvarnost. Je li, sanjalice moja?! — Ha, ha, ha,« opet 
navali na usta Borina smijeh, koji je sada bio i su¬ 
više ironičan, ali i iskren. 

»Završit ćemo! Završit ćemo, Boro!« ponavljao 
je Miro. »Mi smo u svemu suprotni. Ovo se pitanje 
ne može riješiti uz šaljicu čaja. Drugi put govorit 
ćemo više.« 

Malo zatim ustane i isprati Boru. Miro je već 
prije bio osjetio, da ga nešto guši u toj sobi blijedih 
zidova, gdje su se samo valjali gusti koluti dima. 
Zato otvori prozor i najednom, dok su navlačili 


zimske kapute, prodre ledena struja zimskog vaz- 
duha. 

»Ledeno, Miro! Žurimo!« 

Utulivši petrolejku spuste se niz drvene ste¬ 
penice i iziđu kroz kapiju. Na prolazu je Bora zastao 
i pogledao na gazda riči ne bijele hrizanteme, pa opet 
na Miru i u posmjehu nadodao: 

»Ti si okružen upravo dobrim ljudima. Oni 
goje i cvijeće! Ha, ha, ha,« završavao je ko uvijek 
svoj govor Bora raspojasanim smijehom. 

Kad iziđu na ulicu, iznenade se, da je već pri¬ 
lično napadalo snijega. Ipak snijeg se je teško pri¬ 
hvaćao vlažne zemlje. — Grad je bio miran. Kako 
je kuća, gdje je stanovao Miro, bila na keju, obojica 
odmah produže u centar grada. Odnikuda glasa. 



MIHOVIL KRUŠLIN: ARAPSKA KAVANA (Akvarel) 

Iz izložbe u Salona g. A. Ulricha 


Nijemo je i rijeka tekla, a s mosta kroz bijeli re¬ 
fleks sijalica vidjelo se kako praminjaju sniježne 
pahuljice. Produže mirno dalje. I Boru je najednom 
primirila studen. Mir i prskanje pahuljica snijega 
po licu 'povratilo im je obojici veselo raspoloženje. 
Na okretu prema kamenom mostu, koji je vodio u 
centar grada, susretoše neke svoje drugove vesele, 
obijesne. Najprije navališe na njih glasnom vikom, 
pa. onda grudama snijega. Domalo je posvuda pr¬ 
skao bijeli snijeg, orila se je vika, krik i pijano kre- 
štanje miješalo se je s obijesnim povikom mladosti, 
koja živi.-Pojava stražara naglo ih je pri¬ 

mirila. Stariji student Čeda predloži, da se i dalje 
pije, a kreštavim glasom uvjeravao ih je svojom 
starom rečenicom: »Danas jesmo, sutra nismo!« 

Najednom krenu opet nazad i u nejednakom 
pjevanju izgube se u prvoj kavani. Miro je poku¬ 
šavao da odvede kući jednog pijanog druga, dok je 
Bora produžio s ostalim i iz daljine vikao: 



»Miro, samu spavaj noćas, spavaj!« 

Dreka i vika zaglušila je i njegove riječi, te je 
opet nastao mir. Domalo je iz daljine dopirala 

skladno pjesma: Gaudeamus igitur, ; -i na koncu 

isprekidan smijeh. 

»Ti si pijan, Cvjefko!« 

»Nisam, Miro! Nisam. Pio sam malo. Tamo smo 
negdje sjedili u zagušenom zraku, pa onda ova 
nagla promjena učinila je da sam postao pijaniji 
nego li što sam u stvari. Vjeruj mi! Br—br—br—« 

»Dobro, dobro. Otpra'tit ću te. Hajde!« 

U tom je trenutku Cvjetko već »rigorozirao«. 
Zatim se pribere i smiri mrmljajući: 

»Slatko je vino, ali ovo nije. Ubio ih grom 
božji, neće više, nakaze jedne, da me povedu sobom.« 

»Kući, kući!« ponavljao je Miro.. Napokon 
jedva uspije da povede druga i da ga proturi kroz 
kapiju, dok je on u nutrini kuće počeo da dekla¬ 
miraj da drži govor pred vratima svoje sobe. 

Zora je svitala kroz pepeljaste oblake, a Miro 
se je vraćao svojoj kući. Nekako ga razvedrio onaj 
susret s drugovima na mostu. Smijao se je lupanju 
Čedinu o kamenje mosta i njegovu nesuvislom go¬ 
voru. Smijao se je i Cvjetlku, koji ga je pijan uvje¬ 
ravao da nije pijan. »Vino, vino, a i žene, tako ne¬ 
kako kaže Bora, vesele tužnu mladost,« i još nadoda 
onu staru herojsku: »Pa čemu smo se i borili?« I po¬ 
lako usne. 

A drugog dana bilo je Miri dosadno, jadnije 
nego li ikada. Napadao i visok snijeg. Pokušao je 
jutros da ode nekamo, barem do biblioteke, da se 
tu ogrije, ali nije mogao. Gadila mu se razlivena 
masa snijega. Legao je na krevet potpuno odjeven 
i zavijen u bundu počeo da čita. Ni čitanje nije od¬ 
ronilo 'misli. Dosada jutra, onog običnog zimskog 
bez života, mučila mu je dušu, a misli su mu nesta¬ 
jale; opajale se prošlim ljetom. Mislio je o suncu, o 
onom malom dijeliću žala, o smijehu sunca i vjetra 
na moru. Ono sunce sa dalmatinskih obala, koje mu 
je u djetinjstvu samo pjevalo o sreći, negdje se je 
skrilo, tko zna, koliko će dana još proći, dok ga 
ugleda. Osjećao je posmjeh, posmieh kupača iz da¬ 
ljine i sve je vidio, kako mu jedro ko bijela labudova 
krila šapće i marni ga, kao da mu govori: »Vrati se, 
vrati se!« Prene se i izusti tihu riječ: »Kamo da se 
vratim? Ovdje moram da sjedim!« Nigda se nije 
mogao nadati, da će jednog dana u ovakovoj oko¬ 
lini provoditi dane svoje mladosti, da će ovdje, među 
nepoznatim, morati da traži *onu koricu hljeba, bez 
koje ne može dalje. I opet pomisli na brojne izgna¬ 
nike sa svojih rođenih žala i otoka, koji ostavljaju 
sve, zaboravljaju svoje rođeno i odlaze bilo kamo. 
Čemu nam isjekoše s onog kamenja guste šume, pa 
nam kiša odnijela u duboko more svu rodnu 
zemlju? Čemu nam se sreća ti djetinjstvu naruga, te 
nam samo tada šapće o suncu, o boljem, o onom pe¬ 
haru veselja, kad ne možemo da ostanemo uvijek na 
svom ognjištu. Naša se ognjišta ruše.-— 

Pri ovoj pomisli sva mu sjećanja zastanu, on 
izgubi skoro i nadu, da će igda opet doći onamo 
među čemprese i borove, da će se igda nasmijati 
modrini neba i poći u jutro rano, ko u ono davno 


doba, u pohode crkvicama, pticama. Kada će i taj 

san da bude ispunjen?-Salete ga i druge misli 

osim nostalgije za rođenim krajem. Trebalo je rije¬ 
šiti pitanje novaca, treba se s'kitati po tuđim kućama 
i dijeliti svoju mladu dušu i riječi za onu koricu 
hljeba, gospodskog i idiotskog hljeba. U tim ga je 
mislima našao Bora. On veselo uleti u sobu. 

»Zdravo! Što se nisi ovdje smrznuo? Kukavice! 
Hajdemo u moj stan. Tamo je toplo. Znaš, uvjerio 
sam gazdaricu da ću ovih dana primiti nešto više 
novaca, ona luda odmah naložila peć u sobi, a obe¬ 
ćala i za buduće dane. Šta je tebi, Miro, reci mi? 
Zar misliš na more? Pusti te sanje. Najprije ćemo 
kod mene popiti čaj, pojest ćemo malo hljeba, a 
dobit ćemo meda na vjeresij-u, pa ćemo se nalupati, 
a tad možemo sanjati. Ha-ha-ha-ha. — Vidjet ćeš, to 
je poezija, onako u stilu Gargantue. Bit ćemo epski 
raspoloženi, onako ko Homerovi junaci. Je li? — 
I da ne upotrebljavam argumente po teoriji onog 
našeg profesora uporedne književnosti. Ha-ha.« 

Veselo raspoloženje Borino slomilo je Mirino 
oklijevanje. Pođoše. — U Borinom stanu brzo su se 
razonodili ^ raspoložili. Bora skuha čaj, i kad su 
ispili prvu šolju, zapale cigarete i neraspoloženje 
ode bez traga. Bora je u tančine pripovijedao o si¬ 
noćnjem lutanju. Govorio je, da će i večeras otići 
na nekoliko slava. 

»Znaš, tamo po tim slavama barem se najedeš 
i napiješ, a ako te je volja i zabaviš. Glavno je 
prvo!« 

Zatim podigne pokrivače sa kreveta, razastre 
ih po podu i legne na njih, a krevet prepusti Miri. 
Tako ležeći razgovarali su se o svemu, što im je do¬ 
lazilo na pamet. Kad je Miro spolmenuo sunce, Bora 
ga je pogledao, zaćutio malko i najednom se ražario 
u licu i počeo da priča: 

»Pa i ja sam ti, brate, došao ovamo, da ni sam 
ne znam kako. Rat. Rat nas je potjerao tamo sa 
Morače, uništio nam sve, te mi'braći podijelili neko 
pjeskovito zemljište kao dobrovoljcima, a ja otišao 
bome u bijeli svijet. Gladuju i oni. A bilo ti'je negda 
lijepo. Zimi veselo ko i ljeti. Zimi lov, a u ranom 
ljetu gajenje pčela. Znaš, moje je selo na jednoj go¬ 
leti, a dolje u dolini samo je lipa do lipe, te kad u 
lipnju procvjetaju, onda vjetar donosi do sela miris 
lipa. I stada su divna, kad odlaze s proljeća u pašu!« 

Bora je imao osjećanje za zemlju kao seljak. 
Njegovo je vladanje bilo seljačko i uvijek, kad je 
mogao, govorio je o agrarnom pitanju, on koji nije 
imao ni pedalj svoje zemlje, već samo spomen na 
onaj krš okolo pitome Morače. 

»Vidiš, Miro, svi smo mi prognani. Prognani. 
To nisu fraze. Ostavimo to! Ako budemo sanjali, 
nestat će nas u ritama ovdje, utući će nas ko marvu, 
kad je dovedu jednom sa'širokih livada u gradsku 
klaonicu. Pusti to!«- 

Tog dana nisu dalje govorili. Rastali su se skoro 
bez riječi i nesigurno. Sami nisu znali, čemu su im 
izrazi tako nesigurni i nejednaki. Sumrak je već bio 
pao u modroj boji na grad, te su sve niske kuće od 
cigle na keju i dalje od keja ličile na stare, otrcane 
seljačke pojate. Rijeka je tiho protkala, a prolaz¬ 
nici su se žurili svojim kućama. Svatko je neprijatno 

gledao u razliveno blato i u onom spuštanju mraka 
hrlio kući, k rođenom ognjištu. — Da li je i taj 
svatko imao svoje rođeno ognjište?! — 

-X- 

Tog istog dana Miro je primio pismo od svog 
prijatelja iz Rima, komu je davno prije bio pisao da 
je razočaran, da je utučen i da bi mu bila sada kao 
nikada dosada potrebita vjera. Mučio je tog druga, 
plačljivo se njemu obraćao, ali on je i vjerovao i na 
sve je gledao kao na dar Providnosti. Kad je pro¬ 
čitao pismo onako na dušak, drugo nije nd zapamtio 
osim riječi: »Klekni, i priznaj da vjeruješ!« 

»Priznati da vjerujem,«' mislio je Miro, »a sve 
se skoro ruši! Kako? Na koji način?« 

Kratko se je još jednom povratio na ovu misao 
i te večeri nije više na ovo mislio. Zgrabio je knjige 
i dugo, do kasnog sata čitao i bilježio. 

* 

Dani su prolazili skoro neizmijenjeni u obič¬ 
nom radu s knjigama i u naklapanjima s drugovima 
i držanju privatnih časova. Međutim misao, da treba 
naći neki izlaz, ako želi da sačuva vjeru u život, u 
moć svoga duha, poticala je Miru, te je češće mislio 
o Bogu. Čežnja za onom približnom ravnotežom 
bila ga je okupila svega. Čitao je stoga i čitao, ali 
ni to nije pomoglo. U knjigama je našao samo tra¬ 
ženja, mrcvarenje duše ili obožavanje moždana, koji 
se danas nazivaju — intelekt. — Uviđao je, da je 
moderni pisac skeptik, njemu je Priroda i Bog 
jedno; njemu ne služi Priroda, da Boga spozna, ona 
je njemu izvor skepse. Gonila ga je misao da moli, 
a kako da moli? Skoro je bio zaboravio sve molitve. 
Pa tko danas moli? — pitao je samog sebe. Neko 
mu je šaptao: »Još negdje po samostanima, još 
djeca mole!« 

Molitva se brzo zaboravlja, kad je treba s dru¬ 
gim nadomjestiti?! — Jednog jutra čudio se je 
svojim kolegama, koji su napadali svoga starijeg 
kolegu i rugali mu se, što ima neku veneričnu bo¬ 
lest. Čudio se tim više, što svi oni vode isto takav 
život, što svi toliko vole kavane, a sad napadaju 
jednog siromaška, komu se i daljnji život gadi! — 
Čudio se, ali je bio i suviše moderan, da bi dalje za¬ 
ključivao. U ušima mu je često navečer, kad bi se 
odmarao od učenja i dok bi slušao šum rijeke, zvo¬ 
nio neki glas: »Traži! Traži!« Isto bi se Miro opet 
primirio, mislio je o sutrašnjem poslu, koji mu je 
i onako oduzimao mnogo vremena. Trebalo je ne¬ 
kako naći izlaz iz ovog stanja. Trebalo mu je barem 
u daljini postaviti cilj i ići k njemu. Koji cilj? 
Slutio je, ali nije htio, nije imao snage da ga do 
kraja izvede. Miro je pomalo osjećao, da je među 
ovim ljudima izgubio samog sebe. U njegovoj duši 
nisu bili njegovi osjećaji i misli o Bogu, životu i 
svijetu. Tu, u duhu, bile su samo fraze Ničea, Šo- 
penhauera, Epikteta, Fransa i drugih. U njemu je 
bila tragika moljca iz biblioteke. Sva zgrada sada¬ 
šnjih ideala nije gospodovala u prostoru njegove 
duše, ona je bila bez dimenzija i ravnih linija, bila 
je kombinovana od sijaset stilova. On je sa samim 
sobom govorio o svemu i riješavao sve, a da nije 
shvaćao težinu i ozbiljnost riječi: Sve. — Miro je 
volio paradoks u kulturi, a i paradoks u običnom 
životu. Njega oduševljava socijalni kaos, on čita 


i simpatiše s' Marksom, Lenjinom, obožava revolu¬ 
ciju, a s druge strane vjeruje ili barem misli da u 
određenom času vjeruje u besmrtnost. On se divi 
Crkvi, ali ne Crkvi kao živom tijelu neke vjerničke 
zajednice, nego kao nekom pojavu, koji je potreban 
po njegovom paradoksu kao kifla za zajutrak. Ipak 
je u duši bila borba. Znao je, da se izlaz mora naći, 
inače će doći slom, te će samom sebi morati da 
rekne: »Ostani miran, rođen si da sumnjaš!« 

* 

Božić je prošao. Miro se je veselio ovom praz¬ 
niku; sjećao ga je djetinjstva, donosio mu je pred 
dušu toplu sliku djetešca iz Betlehema. A Badnji je 
dan ipak proveo u bančenju s drugovima. I ovo je 
opravdavao i umirivao samog sebe. 

Iz dana u dan pokušavao je da primiri svoju 
savjest, koja ga je poticala da se jednom opredijeli, 
da jednom izabere onaj cilj, koji mu je bio potreban 
za obnovu svega budućeg rada. U doticaju s drugo¬ 
vima izbjegavao je debate, osobito one političke de¬ 
bate, koje nisu nigda svršavale, a bile su samo kri¬ 
tika bez temelja. Nacionalno nije bio opredijeljen 
ni za kakovu struju, ovo je pitanje za njega bilo 
riješeno u njegovu srcu odavna. U jednu riječ: Miro 
je osjećao da je dijete svoje zemlje, da govori jezi¬ 
kom svojih roditelja, koji su nikli u onom pustom 
i osamljenom krasu kao i on. I taj kras obilježio je 
u njemu dva jasna pečata: duboko osjećanje života, 
vjera u pravdu, ustrajnost u borbi, a s druge ^strane 
ovomu je stijenje ulilo duboko saosjećanje sa svim 
što živi, što se moli i grca kao kras na suncu i kiši. 
Od seminarskih debata do dugotrajnog ćaskanja po 
s *. r . oma ^ n ’ m sobicama svojih kolega nigdje Miro 
nije mogao da odredi nešto jasna, posvuda je naila¬ 
zio na rasparčanost, na dio onoga, što se samo po 
obliku zove život. 

Na nekoj slavi susreo je djevojku, koja mu je 
odmah pristupila otvoreno, pa joj je mogao još prve 
večeri da govori o samomu sebi i ,o svemu, što je iz 
dana u dan mislio, i smišljao. Djevojka ga je slušala, 
vjerovala mu je, ali mu na njegove definicije i na 
neodređenost pogleda nije mogla da odgovori. Miri 
je laskalo, što ima nekoga tko ga sluša, tko mu od¬ 
nosi riječi i koji na neki način smanjuje teret, koji 
ga je tištao. 

»Vi, gospodine Miro, i suviše mislite. Vi ste po¬ 
vučeni. Pokušajte da drugojačije susretate ljude, 
pa će i oni vas. Meni se barem tako čini!« 

Miro je šutio. Iznenađivala ga je hladna logika 
te 'mlade djevojke. Ostalih dana češće je susretao 
Radosnu. Ona nije bila lijepa, a ni Bog zna kako in¬ 
teligentna, ali je imala finu crtu u govoru, bila je 
hladna, skoro je proračunano govorila, a uz to je 
privlačila simpatije Mirine. Ona ga je neposredno 
osvajala svojim zdravim i vedrim shvaćanjem ži¬ 
vota. Radosna nije bolovala kao on na nervozi, nije 
posjedovala u duhu onu neizvjesnost, koju obično 
djevojke imaju, i ne mogu da se radi toga snađu u 
društvu muškarca. I baš stoga Miru je osvojila ova 
lijepa nijansa Radosnine duše; on je zavolio njezinu 
dušu, zavolio ju je kao sestru i bio je ljubomoran 
na njen duševni mir. Ta je ljubav bila čista, ona nije 
nadošla preko tijela, izvirala je iz čežnje, da im se 
duše sastanu barem jednom, i da ostanu uvijek 

skupno. Ovakova raspoloženja nisu dugo trajala, 
ali' je Miro ipak uvijek poslije susreta i razgovora 
sa Radosnom osjećao kako mora jednog dana da se 
s njom razjasni, isto kao što mora da položi račun 
svojoj maglovitoj savjesti. Tješio se u ovakovim ča¬ 
sovima s proljećem i u tlapnjama viđao je sebe i 
Radosnu, kako hrle tom proljeću punom sunca, vi¬ 
dio je skoro kao na dlanu svoje buduće cvijećem 
okrunjene dane. Dnevni posao toliko mu je oduzi¬ 
mao vremena, da je postao sasvim nestrpljiv. Jedne 
večeri koncem januara zaustavio se je slučajno duže 
sa Radosnom i govorio joj o svojoj učmalosti, pso¬ 
vao je sve oko sebe: 

»Vi ne možete da razumijete, Radosna, kako 
mi je katkad dosadno, prosto ne znam, kamo da se 
djenem. Guši me grad, knjiga i predavanje. Sve svo¬ 
dim na glupost.« 

Radosna je samo slušala. Bojala se je da odgo¬ 
vori, nije znala da frazira ko Miro, iako mu je 
htjela da pomogne. 

Na rastanku Miro je slučajno kazao: 

»Sutra ću da lutam, znate Radosna, sam, mo¬ 
guće da će biti već bolje«. 

Sada Radosna nekako nesvjesno, ali odlučno, 
nekako kroz smijeh progovori: 

»Pa i ja ću s vama. Poći ću! Čekajte me u 
parku!« 

Kad je dovršila, naglo otvori kapiju svoga dvo¬ 
ra pred kućom i odjuri u stan. Miro je ostao kao 
okamenjen. Stajao je neko vrijeme na mjestu, nije 
se mogao odmah da pribere. Zatim opet pogleda na 

Radosninu kuću, nasmije se i ode u svoj stan. 

* 

Sutradan sjalo je blijedo sunce, a Radosna i 
Miro vjerovali su, da je to prvi proljetnji dan. Iz 
parka produžili su u polje, otišli su na široke livade, 
gdje je razlivena rijeka polako plazila i oplakivala 
obale iskrivljenog oblika. Sjedili su dugo uz vode¬ 
nicu i u šumu vode kao da nisu bili sami. Miro je 
mislio na more i na ono što će doći. Osjeća on dobro, 
da će — to n e š t o — biti veliko i snažno, a imena 
mu ne zna. 

Radosna mu je govorila zvonkim glasom, kao 
da ga je pokušavala da uvjeri, kako mu je bliza, 
kako mu iskreno nudi svoje prijateljstvo, i kao da 
ovaj susret sa gotovo nepoznatim mladićem znači za 
njezin mladi djevojački život dogođaj, koji će joj 
donijeti nešto od onoga, o čemu se samo u samoći 
sanja. 

»Vrbe su gole, Radosna!« 

»Ne smeta, bit će zelenije skoro!« 

»Da, da, bit će, ali sada nisu!« 

»Glavno je, da će biti!« 

»Vidite, Miro, ona vrba onamo na rubu do vo¬ 
denice naliči na mimozu, a mene mimoza opominje 
na djetinjstvo. Toliko sam voljela da skačem i da se 
penjem po stablima, znate, mene su kao dijete uvijek 
oblačili u crveno, a bila sam i garava, pa su me 
zvali — cigančicom«. 

Miro nije odgovarao, smiješio se, ali na po¬ 
vratku govorio je mnogo. Vjerovao je da su blizu 
jedno drugomu, a kad su se dockan rastali, nije 
vjerovao, da je i ovo tako brzo prošlo. Te iste ve¬ 


čeri čuo je iz daljine kako zvone zvona i usnuo je 
sa posmijehom. Miro je vjerovao, da će se sutra 
probuditi s novim srcem.- r ---— 


Svaki susret slijedećih dana sa Radosnom iza¬ 
zivao je u Miri neku čežnju za svijetlim životom. 
Miro je znao, a da mu Radosna nije ni govorila, da 
i ona ima svojih briga, da živi vrlo skromno, da radi 
za svoje i da se ipak ne tuži na bilo koji teret. 

Radosna je naglo obolila i dugo odležala u 
krevetu. Kroz to vrijeme Miro je bio sam, nije se 
više družio s Borom, a nije mogao da uči, sve su ga 
misli odvodile k Radosnoj. Na večer bi lutao i na¬ 
lazio naročito uživanje u tom, da prolazi kroz za¬ 
puštena turska groblja, da ide od džamije do dža¬ 
mije. Mrtva turska četvrt u svoj širini najbolje mu 
je pružala slobodne šetnje. 

Prođe februar, a njemu javiše, da je Radosna 
otišla k rodbini na selo, da se dobro oporavi. Bio 
je bijesan. Lutao je niz pusta turska groblja, gubio 
se po uzoranim poljima i dozivao na suncu ono svoje 
očekivano proljeće. Bio je uvjeren da ne čeka samo 
proljeće, on je sanjao o ljubavi, koja će biti puna 
cvijeća i sunca. Radosna se nije javljala, pa je Miro 
počeo da ne misli više na nju, uvjeravao je samog 
sebe, da se je prenaglio, da je sanjao. Kad se je i 
ova čežnja izgubila, tad je opet počeo da hoda 
s Borom, odlazio je na večer i dugo s njime sjedio 
po raznim kavanama. Prekoravao je sebe svakog 
jutra radi izgubljene noći, možda i ne bi, da ga nije 
boljela glava od nesanice, da mu živci nisu bili počeli 
popuštati.-- —--- 


Već tri dana pada hladna kiša, a Miro smišlja 
baš večeras kamo bi otišao. Smišljao je dugo i na 
koncu odlučio da ode k nekoj ženi. Još od jučer 
goni ga nešta da u zagrljaju neke nepoznate žene 
nađe žuđeni mir. Sve mu se redaju slike za slikom 
raspuštenih žena, ko neki film, koji je sastavila raz¬ 
bludna mašta bogata i sita režisera. Misao o ženi 
obuzela mu je svu fantaziju i on iziđe na večer, kad 
je kiša prestala, s namjerom, da i ono malo ideala 
svoje mladosti utuče, kao da mu i to smeta, kao da 
ie i to teret, koji treba zbaciti s leđa. Samo kratko 
je prevladavao razum, pa je nanovo fantazija doča¬ 
ravala raspojasanu sliku žene.-Upravo na 

kamenitom mostu, kad je htio da skrene u tamnu 
uličicu, neko ga zovne veselo nekoliko puta: 

»Gospodine Miro, Miro!« . : 

Okrene se nehajno, stane, a k njemu pritrči iz 
kočije Radosna sva vesela što je baš njega prvog 
susrela. 

Miro obori oči i izmijeni hladno s njome ne¬ 
koliko riječi. 

»Ne možete misliti, Miro, kako mi je drago, o 
Miro, da sam vas prvog susrela. Veselim se, da ste 
zdravi. Oporavila sam se dobro. Nadam se, da ste 
često mislili na me i da ste se također primirili«. . 

Miro se na ove riječi nasmijao, a Radosna je 
uletila u kočiju i odvezla se svojoj kući. . 

Još je neko vrijeme Miro stajao na istom 
mjestu, a. zatim se trgnuo i pošao kući utučen" i 
osamljen. Kod kuće je prevrtao knjige, nije mogao 

da uči. Docnije otvori prozor, navuče zimski kaput kom Ikonom i mole, mole.__ 

i .u onako mračnoj sobi s prozora zagleda se u crni---- 

tok i i jeke. Posvuda je bio mit. Na horizontu su Sutradan u jutro Miro je gazio neodlučnim ko- 

treptale zvijezde. Pomisli na majku, zatim na Ra- rakom po svježe napadalom snijegu i u miru jutra, 
dosnu, a šum mu rijeke pomiješa nekom tajanstve- u potpunoj bjelini, kao da ga je nešto zvalo u 
110111 milinom ova imena dviju žena i Mirinim se crkvicu, gdje je klekao i malo zatim duša mu ie 
srcem prelije neka blagost, molitva. Ove je dvije pjevala ko u prvim danima djetinjstva pjesmu o 
žene, kad je sklopio oči, vidio kako kleče pred ne- tihoj bijeloj Pričesti. 


Život sv. Ćirila i Metoda. (Svršetak.) 


Razjašnjen i nadopunjen 

Crkveno uređenje, što ga je Karlo V. uveo u 
novo osvojenim zemljama, mora se osobito dobro 
pojmiti, inače bo neće biti moguće, da dobro razu¬ 
mijemo događaje, na koje ćemo naići u životu sla¬ 
venskih apostola. Karlov sin Pipin predade po nad- 
vladanju Avara duhovnu upravu novo osvojene ze¬ 
mlje, t. j. cijele Panonije do onud, gdje Drava utiče 
u Dunav, solnogradskomu biskupu Arnu (796), a 
poslije potvrdi to njegovo uređenje i sam Karlo, za- 
povjediv još Arnu, neka glavom otiđe u Panoniju 
i sve učini, što treba za napredovanje crkvenog ži¬ 
vota. Na taj način se raširila i učvrstila kršćanska 
vjera pod upravom arcibiskupa Arna u Moravi 
ovkraj Dunava, u zemlji naime knezova Pribine i 
Kocela (803—870). Dok se je to zgađalo s ove strane 
Dunava, međutim ovršivaše apostolsko zvanje u Mo¬ 
ravi onkraj Dunava, t. j. u zemlji kneza Mojfnira, 
Urolf, negdašnji biskup u Pasovu. Njegov trud urodi 
brzo takovim plodom, da se ie mogao g. 824. obra¬ 
titi na papu Eugena II. s prošnjom, da ustroji četiri 
nove biskupije u zemlji, u kojoj je on propovijedao 
kršćansku vjeru. Njegova prošnja bude uslišana a 
malo kasnije imenova ga papa nadbiskupom u Lau- 
reaku (Lorch), povjerivši mu jošte da upravlja onim 
Slavenima, o pokršćenju kojih smo upravo govorili. 
Nu ova posljednja naredba ne stupi nikada na snagu, 
jer je Urolf a pretekao pasovski biskup i prisvojio 
si naslov laureačkog nadbiskupa, a još više joj na¬ 
škodi živo protivljenje solnogradskog nadbiskupa, 
koji se tom ograničenju svoje vlasti dotle opirao, da 
je napokon kralj Ljudevit g. 829. cijelu raspru tako 
riješio, da ona zemlja, što leži istočno od Kahlen- 
berga i koju dijele potoci Raba i Spiraza na dvije 
pole, sa svojom sjevernom i zapadnom česti pripade 
Pasovu a s istočnom i južnom Solnogradu. Tako 
dođe Moravska onkraj Dunava, izuzam nitransku 
kneževinu, pod vlast pasovskoga biskupa. 

Sada istom, pošto smo nešto rekli o historično- 
kritičnoj valjanosti svojih izvora i ispričali, kako je 
i u .koliko kršćanska vjera nastojanjem najprije 
rimskih i. carigradskih propovjednika na jednoj 
strani, a njemačkih na drugoj, doprla k onim Slave¬ 
nima, na koje se je više manje protezalo blago¬ 
tvorno djelovanje sv. Ćirila i Metoda — sada istom 
možemo preći na opisivanje samog života tih svetih 
muževa, Takove stvari, koje su poznate već iz drugih 
djela, poimence iz poznatog svijetu pod naslovom 
>>Cyrill und Method« od Dobrovskoga, pripovijedat 
ćemo samo u kratko, u koliko ustreba, da ne po- 


iz staropanonske legende. 

vrijedimo cijelost stvari, a osobitom marljivosti 
ćemo slijediti vijesti našeg posebnog izvora. 

Po suglasnom svjedočanstvu latinskih, grčkih i 
slavenskih legenda bijaše Solun grad ono sretno 
mjesto, gdje su slavenski apostoli ugledali svjetlo 
božje. Solun bijaše u 9. vijeku već na polak slaven¬ 
ski grad. Prema staropanonskoj legendi govoraše 
ovako car Mihail svetoj braći, kada ih je hotio po¬ 
slati u Moravsku: »Vi bo jeste Solunjani a Solunjani 
posve čisto slavenski govore«. O njihovu ocu Lavu, 
vele legende samo toliko, da je bio plementa roda. 
i imućan čovjek; a naša legenda dodaje još/ da je 
obnašao čast tako zvanog drungarija 2 ). Stariji se 
brat zvaše Metod a mlađi Kostantin (istom kasnije 
Ćiril). 

Po staropanonskoj legendi ukaza se mlađem 
bratu u 7. ljetu čudan san. Njemu se pričini, da su 
ga okružile djevice osobite ljepote, između kojih si 
je mogao izabrati onu, koja mu najviše omili; to on 
i učini, izabrav si najljepšu i najdražesniju među 
svima djevicama, po imenu Sofiju ili mudrost. Pre- 
poručiv se njezinu ravnanju i pomoći, nastojaše kao 
mladić svom snagom oko nauke, pri čem je vazda 
ćutio najveću slast čitajuć spise sv. Grgura, koga si 
je.izabrao za osobitog zaštitnika. Pošto je u očinskoj 
kući lijepo napredovao u naucima, dođe u Carigrad, 
da se tu dalje izuči. Ostale legende vele, da su ga 
njegovi roditelji sami poslali u prestolni grad, nu 
naša legenda pripovijeda tu stvar drugačije. Ona 
veli, da je carev strojitelj ili logothet, začuvši o lje¬ 
poti, mudrosti i marljivom učenju mladog Kostan- 
tina, sam pozvao njegove roditelje, da ga pošalju u 
Carigrad, da se tu s mladim carem Mihailom, za 
koga je vladala mati mu Teodora, vježba u raznim 
znanostima pod upravom glasovitih učitelja. Za tri 
mjeseca prouči cijelu gramatiku, zatim se dade na 
Homera i na mjerstvo, a uz učitelje Lava i Focija 
vježbaše se u dijalektici i u svim mudroljubnim stru¬ 
kama pa još radio u računstvu, zvjezdoznanstvu i 
glazbi. Niko se ne radovaše toliko nad vrlim na¬ 
pretkom mladog Kostantina, koliko njegov dobro¬ 
činitelj, carski logothet. Da nadari njegovu izvan¬ 
rednu marljivost i primjernu ćudorednost, podijeli 
mu logothet svu vlast u Svom domu pa mu dopusti, 
da prosto ulazi u carsku palaču te mu još ponudi, da 

3 Samo mimogred budi rečeno, da je ime ovog čina 
slavenskog korena, od slavenskog drugi; zato što je drun- 
garios bio drugi po strategu. 

se oženi nekom djevojkom iz odlična roda, koju je 
logothet sam iz krsta digao, dodavši još obećanje, 
da će mu car podijeliti neku kneževinu. Nu na sve 
ove toli lijepe i bogate ponude odgovori Kostantin 
svome dobročinitelju: »velik je to dar onima, koji 
ga trebaju* nu za me ne ima ništa boljega nego je 
učenje«. Čuvši logothet ovaj odgovor, predloži caru 
da Kostantina ostrigu za monaha i da ga učine knjiž¬ 
ničarom kod patriarhe. Nu jedva što je Kostantin 
probavio nešto vremena kao knjižničar, nestane ga 
najednom iz Carigrada te ga nađu istom poslije pol 
godine u nekom manastiru. Vrativ se u Carigrad, 
ne htjede nikako primiti prijašnje službe i jedva se 
dade sklonuti, da je zasio na učiteljsku stolicu, da 
predaje mudroljublje svojim zemljacima i strancima. 

Malo iza toga nastade doba, gdje je nastupio 
zvanje branitelja i širitelja vjere Isukrstove. Još 
tako mlad morade na carevu zapovijed primiti mej- 
dan s nekim Annijem ili Jannom, koji bijaše radi 
svojih kipobornih težnja zbačen s patriaršije. U pre- 
pirci s tim mužem održa mladi Konstantin potpunu 
pobjedu, dokazav sasvim jasno i temeljito, da kršćani 
mogu štovati slike svetih. 

U njegovoj 24. godini posla ga car k Sarace¬ 
nima, koji su po staropanonskoj legendi bili navalili 
na jedno božanstvo svetoga trojstva, veleć: »kako 
vi kršćani, držeći jednog Boga, miješate ga opet na 
troje govoreći, da je otac i sin i duh? Ako možete 
javno pokazati, pošaljite k nama muževe, koji mogu 
o tom govoriti i nas prepreti«. Caru se učini ta stvar 
tako važna, da je njoj za volju sazvao skuoštinu, u 
kojoj je ovako Konstantinu prozborio: »Čuješ li. 
filozofe, što govore Agareni na našu vieru? Ti 
pako kano svete trojice sin, sluga i učenik pošav 
protivi im se«. On se pokori velikom prioravnosti 
carskoj volji te se sastade u zboru s učenijim Sara¬ 
cenima i obrani kršćansku nauku velikom vještinom 
od svih nepriiateliskih nasrtaja. Razjareni neprija¬ 
telji dadoše mu otrova, nu onaj koji je rekao: i ako 
šta smrtna popijete, ne će vam nahuditi, oslobodi 
njegov život od strašne pogibelji. 

Poslije toga se Kostantin opet ukloni svjetov¬ 
noj buci i dade se sasvim na kontemplativni život. 
Nu ni tu ne ostade dugo, već se uputi k bratu Me¬ 
todu, koji je tada boravio kano monah na gori 
Olimpu, i o kojem staropanonska legenda pripo¬ 
vijeda. da ie neko doba po carskoj naredbi uprav¬ 
ljao slavenskom kneževinom, prije nego se zaka- 
luđerio. 

Proživiv neko vrijeme s bratom u molitvi, raz¬ 
matranju i postu, otpremi se opet na daleki put. 
K caru su naime došli poslanici od Kozara, koji mu 
govorahu: »od početka poznajemo jednog Boga, 
koii je nad svima i njemu se klanjamo prema 
istoku. .. Jevreji nas pako sile, da primimo njihovu 
vjeru, a s druge strane Saraceni, dajući nam mira 
i mnogo darova, i sile nas veleći: naš je zakon 
najbolji među svima narodima: zato poslasmo 
k vama... narod bo ste velik i carstvo držite od 
Boga i tražeći u vas savjeta, molimo od vas muža 
knjižna, da primemo vašu vjeru, ako preprete Je- 
vreje i Saracene«. Saslušav ove riječi car, poruči 
umah po Kostantina i povjeri mu toli važno poslan¬ 


stvo. Ovaj se poprimi i krene put kozarske zemlje. 
Na Kerzonu (Krimu) stade se učiti židovski i pre¬ 
vede sam osam česti gramatike. Prepirao se i s nekim 
Samaraninom, koji se dade sa sinom krstiti. Od 
ovoga nauči i njihovo pismo. Tu je našao i gotski 
evanđelistar i psaltir. Na Krimu mu dođe na um 
sretna misao da potraži u moru moći sv. Klimenta 
pape. Još je odvratio kozarskog kneza od opsade 
nekog kršćanskog grada na Krimu, sretno izmakao 
pogibelji od Ugra i uputio se Kozarima. Sretno je 
pobio prigovore Kozara, Jevreja i Saracena. Legenda 
kaže: »Prvi savjetnik kozarskog kagana reče prija¬ 
teljima saracenskim: s božjom pomoći obori ovaj 
gost (Kostantin) svu grdnju židovsku, a vašu pre¬ 
baci kao skvrnavnu onkraj rijeke. Reče pako i svim 
ljudima: bog dade caru kršćanskomu vlast nad svima 
narodima i savršenu mudrost, tako i vjeru u njih i 
izvan nje nema nikome vječnog života... Odgo- 
voriše oni (Kozari): od danas napred neka se slo¬ 
bodno krsti ko hoće, a ko između vas bude klanjao 
na zapad ili se molio na židovsku, ili vjerovao vjeru 
saracensku, taj će od nas brzo smrt primiti. I tako 
se razišli radosni i krsti se do 200 njih, odrekavši 
se poganskih mrzosti i nezakonitih ženidbi«. Iza toga 
ponudi Kostantinu kagan lijepih darova, ali on ne 
htjede ništa uzeti, nego samo ga zamoli, da pusti na 
slobodu one Grke, koje držaše u sužanjstvu, što je 
knez i učinio. 

Životopisac spominje u kratko razne govore, 
što ih Kostantin izreče u Kozara po nastavlja: »skra¬ 
tivši od mnogoga u malo iznijesmo samo toliko; ko 
pako želi ove govore u cjelini, naći će ih u njegovim 
(Kostantinovim) kniigama, koie je preveo naš uči¬ 
telj, arhibiskup Metod, razdijelivši je u osam govo¬ 
ra«. Ovo mjesto nam dokazuje, da je vjekopisac 
Kostantinov živio u doba, kad su još postojala knji¬ 
ževna diela sv. apostola, kojima više nema traga. 

Koliko znam. ne spominje nijedna latinska le¬ 
genda, da je i Metod bio s Kostantinom u Kozara, 
one pripisuju obraćenie Kozara samom Kostantinu, 
a staropanonska legenda veli, da je car poslao po nj 
u kozarsku zemlju, nek si i brata uzme u pomoć pa 
dodaje, da su filozofovi govori i molitve svladale i 
zasramile neorijatelje. Suglasno s tom viješću, koja 
se nalazi u žiću sv. Metoda, spominje ovoga i Ko- 
stantinovo žiće ondje, gdje govori o Kostantinovu 
povratku iz kozarske zemlje. Tom zgodom počini 
ovaj više čudesa i na nekom mjestu posiječe veliki 
hrast, komu se klanjahu ondješnji žitelji. 

Vrativ se u Carigrad, življaše Kostantin kod 
crkve sv. apostola a Metoda zapade čast igumana 
u samostanu polihronskom, odrekav se prije nad¬ 
biskupskog dostojanstva, namijenjenog mu od cara 
i od patriarhe. Protumači i zagonetni napis na nekom 
kaležu u sv. Sofiji, koji su držali za djelo Sala- 
munovo. 

Napokon dođe i vrijeme da izvede s bratom 
ono spasonosno djelo, kojim su obojica zaslužili ime 
slavenskih apostola. Odluči da će se zauzeti za one 
Slavene, koji bijahu napučili današnju Grčku i Bu¬ 
garsku i jurve bili upoznali većim dijelom Isusovu 
vjeru a još stenjahu pod jarmom poganskih uralskih 
Bugara. Buduć ne imahu vlastitog pisma, naumi 

urediti im bogoslužje te g. 855. sastavi posebnu sla¬ 
vensku azbuku i stade iz grčkog na slavenski pre- 
vađati odlomke iz evanđelja i poslanica pa psaltir 
i druge knjige, potrebite za službu božju. S velikim 
veseljem prigrliše grčki i bugarski Slaveni ovaj ne- 
procijenjeni zaklad. Pače ni sami Bugari, što su bili 
došli s Urala u Meziju i pomalo se poslavenili, ne 
mogoše odoljeti sili božje riječi i njihov knez Boris 
dade se po Metodu krstiti g. 861. I tako se uvede 
uz slavensku knjigu i slavenska liturgija najprije 
u bugarskih Slavena, koji su, što je vrlo važno u 
ovom obziru, na jednom kraju svoje države međa¬ 
šili s državom moravskog kneza Rastislava. 

Kad su sv. braća ukrijepili u vjeri bugarske 
Slavene i obdarili slavenskim obredom, pređoše 
k drugom slavenskom plemenu, koje je već prije 
predobljeno za kršćanstvo preko njemačkih vjero¬ 


valo na one Slavene. Među učiteljima, koji su Sla¬ 
venima propovijedali i obraćenike vodili, bijaše ih 
mnogo, koji ne poznavahu pučkog jezika, pa onda 
naravno da ne mogući općiti s narodom, ne mogahu 
ga dovoljno poučiti u vjeri, niti se mogaše vjera u 
njem uvriježiti. Zato nije čudo, kako ih je morao 
dirnuti glas o onome, što su sv. braća učinila u Bu¬ 
garskoj. Stog gledišta vrlo su zanimljive riječi, što 
ih prema staropanonskoj legendi poručio knez Ra¬ 
stislav caru Mihailu: »a pošto su naši ljudi ostavili 
poganstvo i živu po kršćanskom zakonu i mi ne 
imamo učitelja, koji bi istinitu kršćansku vjeru na- 
viještao njihovim jezikom, da i druge strane, vidjevši 
ovo, postanu nama slične; pošalji nam dakle, gospo¬ 
daru, biskupa i kakova učitelja. 

Tako u Kostantinovu žiću, a u Metodovu: »Mi 
smo po božjoj milosti zdravi i k nama su došli mnogi 

vjesnika i imalo uređenu hierarhiju. Tu mislimo mo¬ 
ravske i panonske Slavene, o kojima spomenusmo, 
kada se pokrstiše. 

Ovdje nastaje pitanje, da li su solunska braća 
bila pozvana u Moravsku; pa ako jesu, šta je moglo 
sklonuti moravskog kneza, da je zaželio drugih 
učitelja, kad ih je i doma imao? Od starijih latinskih 
legenda navada Dobrovski samo jednu, koja izričito 
veli, da je Rastislav uprosio za učitelje cara Mihaila. 
To isto čine obje staropanonske. Nu i kad ne bi bilo 
historičkog svjedočanstva o tome, ne bismo smjeli 
ni pomisliti, da bi tako kreposni muževi nezvani pošli 
naučati u zemlju, koja ne spadaše pod njihovu vlast. 
Što je onda moglo sklonuti Rastislava, da se je 
negdje g. 863. obratio s prošnjom na cara Mihaila, 
da mu pošalje učitelja? Na ovo pitanje odgovaraju 
povjesničari jednoglasno, da je uvedenje slavenskog 
obreda kod Bugara i drugih slavenskih plemena, što 
se već prije pokrstiše, probudilo želju za takovim 
učiteljima, koji bi i kod njih uveli ono, što su srodni 
im Bugari već imali. Nu to još nije sve, što je djelo- 


kršćanski učitelji iz Italije, Grčke i Njemačke. Ovi 
nas različito uče, a mi Slaveni prosta čeljad i ne 
imamo koga, da nas uči istinu i utvrdi u razumu. 
Zato, gospodaru, pošalji nam kakova muža, koji će 
nam iskazati svu istinu«. A da se je pri tom pazilo 
i na jezik onih, kojima je trebalo učitelja, jasno 
nam je iz onoga, što je car Mihail rekao sv. braći, 
kad ih otpravljaše u Moravsku: »vi ste Solunjani, 
a Solunjani posve čisto slovenski govore«. Ipak bi 
se varao, ko bi mislio da nije tu bilo i neduhovnih 
primjesa. Poznato je, kako je Rastislav za tim išao, 
da se održi sasma neodvisnim od njemačkog kralja 
i njemačke države, a znao je da to ne može da 
bude, ako moravska crkva ostane pod pravomoćjem 
njemačkih biskupa; zato mu se nadala lijepa prilika, 
kad je doznao za vanredno uspješno djelovanje sv. 
braće u Bugarskoj. 

Čim su sv. braća prispjela u Moravsku, dočeka 
ih knez i cijeli narod s velikim veseljem. Najprije 
razgledaše zemlju, da se upoznaju s potrebama na¬ 
roda a tada počeše neumorno naviještati vjeru Isu- 

sovu, podizati crkve i raditi na prevodu ostalih bogo- 
službenih knjiga i sv. pisma, a dakako da su uvađali 
slavenski obred. 

Ali dornala naiđu na silne zapreke od strane 
latinskog svećenstva, koje ne odobravaše uvađanje 
slavenskog bogoslužja, tvrdeći, po staropanonskoj 
legendi, da su samo tri jezika, u kojima se smije sla¬ 
viti Gospoda: jevrejski, grčki i latinski. Nu Kostantin 
ne uzmače pred trojezičnicima nego suzbijaše njihove 
navale. 

Legende se ne slažu u tom, kako dugo su ostala 
sv. braća ovom prilikom u Moravskoj. Staropanonska 
veli da tri godine. Po mnijenju Dobrovskoga valja 
uzeti četiri i pol. 

Iza toga krenu braća g. 867. u Rim i to na poziv 
pape Nikole. Obe latinske legende kažu, da im je 
papa naložio i pozvao ih apostolskim pismom. S tim 
se slaže i staropanonska, koja još pripovijeda, da 
je Kostantin usput posjetio kneza Kocela, koji ga je 
vrlo lijepo primio i tada zavolio slavensku knjigu te 
počeo učiti, zapovjediv ujedno pedesetorici mladića, 
da to isto čine. Htjede ga i nadariti, ali on zamoli 
samo slobodu za neke sužnjeve. Neprilika doživje 
i u Mlecima od protivnika slavenske liturgije, ali ori 
ju obrani odvažno, pozivijuć se i na one narode, koji 
hvale boga svojim jezikom, i na više mjesta sv. 
Pisma, koja govore njegovoj stvari u prilog (na pr. 
Pjevajte Gospodu sva zemlja, pjevajte Gospodu 
pjesan novu ... Hvalite Gospoda svi jezici, pohvalite 
svi puci, svaki duh neka hvali Gospoda). 

Još ne bijahu sv. braća stigla u Rim, kad čuju 
da je 13. studenoga 867. preminuo papa Nikola a 
14. prosinca sjede na prestolje Hadrijan. Čuvši da 
se približuju Rimu sa moćima sv. Klimenta, pohiti 
im u susret sa svećenstvom i narodom i obasu ih 
raznim počastima. Legende se ne slažu u pojedino¬ 
stima; staropanonska veli u žiću Kostantinovu »da 
je papa slavenske knjige primio i položio u crkvi 
sv. Marije i nad njima službu božju ovršio«. Zatim 
sv. Otac zapovjedi dvojici rimskih biskupa, da po¬ 
svete Kostantinove i Metodove učenike, a sam po¬ 
sveti Metoda za biskupa. Još pripovijeda, da su 
novoređeni slavenski svećenici obavljali slavenski 
službu božju u rimskim crkvama. 

Našim apostolima u Rimu bi dodijeljen među 
inima i Anastazije knjižničar. Od ovog imamo važno 
svjedočanstvo o odnosu Kostantina prema negdaš¬ 
njem učitelju i prijatelju Fociju: »Prije nekoliko 
godina isti Focije propovijedaše/da su dvije duše u 
svakom čovjeku, i kada ga je zato ukorio njegov 
prisni prijatelj Kostantin filozof, muž velike svetosti, 
rekavši' mu: zašto si sijući u narod takovu bludnju 
ubio toliko duša . . .« 

Kostantin pade u Rimu od prevelikog napora 
u pogibeljnu bolest. U takom stanju se zakaluđeri i 
primi ime Ćiril. Već ova promjena imena bila bi 
dovoljna, da jednom svrši prepirka među učenjacima, 
biva o tom, da li. je Kostantin bio već prije monah, 
ili postade istom sada u Rimu. Još 50 dana proživje 
sv. naš apostol pa onda umre 14. veljače 869. Metod 
htjede njegovo mrtvo tijelo prenesti u svoj manastir, 
ali na velike molbe Rimljana popusti te ga pokopaše 
časno u crkvi sv. Klimenta. 


Dok su sv. braća boravila u Rimu, dogodiše se 
u Moravskoj važne stvari. Na Rastislava 869. udari 
Karloman te ga svlada. Rastislavov sinovac Svato- 
pluk predade se sa svojim dijelom zemlje Karlo- 
manu, što Rastislava tako razjari, da je počeo si- 
novcu zamke nastavljati, ali nesrećom pade u nje 
sam i bude odveden u sužanjstvo u Njemačku. 

U takim prilikama ne mogaše Rastislav mnogo 
misliti na Metoda, pa ipak vidimo, kako se Metod 
opet vratio ne doduše u Rastislavovu zemlju nego u 
Kocelovu. Dok se nije našla staropanonska legenda, 
nismo znali, kojim povodom se je Metod vratio iz 
Rima. Ona pripovijeda »da je Kocel poslao k apo- 
stoliku (papi) te ga zamolio, da mu otpusti Metoda«. 
Papa usliša molbu Kocelovu te mu posla Metoda 
s apostolskim pismom, u kojem javno i svojom 
vlašću odobrava slavensku liturgiju. 

Ovo papinsko pismo nemamo doduše u latin¬ 
skom izvorniku, nego samo u staroslovenskom pre¬ 
vodu, kako nam ga sačuvala staropanonska legenda 
u Metodovu žiću. Nu ako uvažimo, da je propalo u 
matici mnogo papinskih pisama, koja nalazimo da¬ 
nas samo u prepišu ili prevodu, pa nikome ne pada 
na um, da ih radi toga zabaci, ako to uvažimo, onda 
treba da smo svakako na oprezu glede ovog pisma, 
da nas ne zavede nadrikritika na stranputicu. Trebalo 
bi sasvim drugih .razloga, ako bismo ga htjeli za¬ 
baciti, a dok se takovih ne nađe i dokle se ne obori 
kritična valjanost staropanonske legende, dotle 
valja da se i historik obazire na pomenuto pismo. 

Samo pismo glasi ovako: Hadrijan biskup i 
sluga božji Rastislavu i Kocelu. Slava u visini bogu 
i na zemlji mir, među ljudima blagovoljenje. O 
vama čusmo duhovna, koja smo žudili željenjem i 
molitvom, radi spasa vašega, kako je Gospod po¬ 
budio vaša srca, da ga tražite, i kako vam pokaza, 
da valja bogu služiti ne samo vjerom nego i dobrim 
djelima; vjera bo bez djela je mrtva i oni otpadaju, 
koji misle da poznaju boga, a djelima se odmeću od 
njega. Ne samo da prosiste učitelja kod ovog sveti- 
teljskog stola, nego i kod blagovjernog cara Mihaila. 
On vam posla blaženog Kostantina filozofa i brata 
mu, dokle mi ne dospjesmo. Oni pako spoznavši 
pravo apostolskog stola, što se tiče vaše strane, ne 
učiniše ništa mimo kanone, nego dođoše k nama i 
doniješe moći sv. Klimenta. Mi pako primivši tro¬ 
struku radost, namislismo, iskušavši, poslati u vaše 
strane Metoda, posvetiv ga i sa učenicima, sina 
našega, muža savršena razumom i pravovjerna, da 
vas nauči, kao što prosiste, tumačeć knjige vašim 
jezikom, po svem crkvenom činu potpuno, i sa sv. 
misom ili službom i krštenjem; kao što je filozof 
Kostantin počeo božjom pomoći i za molitve sv. Kli¬ 
menta: isto tako, ako ko uzmogne učiti dostojno i 
pravovjerno, neka bude sveto i blagoslovljeno 
bogom i nama i od cijele katoličke i apostolske 
crkve, da zarana naviknete na zapovijedi božje. Samo 
ovaj jedini običaj čuvajte, da na misi najprije čitaju 
apostol i evanđelje rimski pa onda slavenski, da še 
ispuni knjižno slovo: hvalit će Gospoda svi narodi, 
i drugdje: svi će govoriti raznim jezicima veličanstva 
božja, kako im dade duh sveti odgovarati. Ako pak 
ko između učitelja sabranih kod vas, koji slušaju 

ušima a odvraćaj uć od istine na zabludu, stane drsko 
drugačije vam govoriti, huleći knjige vašeg jezika, 
neka bude odlučen, ali samo na sud dani crkvi, dok 
se ne popravi. Takovi bo su vuci a ne ovce, koje 
valja poznati po njihovim plodovima i čuvat' ih se. 
Vi pako, ljubljena djeco, slušajte božanske nauke i 
ne zabacite crkvene zapovijedi, da se nađete pravi 
štovatelji božji, oca našeg nebeskog, sa svima sveti¬ 
ma, amen«. 

Iako ima u tom pismu koje o.teže mjesto, dade 
se razjasniti općim običajima srednjeg vijeka ili po¬ 
sebnim prilikama, u kojima je napisano. Dobrovski 
ne htjede vjerovati, da je za prvog boravka Meto- 
dova u Rimu pala riječ o slavenskoj liturgiji, ali 
svakako je glavi crkve bilo dobro poznato, što se 
zbilo najprije kod bugarskih a onda kod moravskih 
Slavena, pa kad su sv. braća došla sv. Ocu, bez sum¬ 
nje je o tome tačno izvješten, a stvar je imao rije- 


Metod je protivnicima dovikivao: »ja bih se 
udaljio, kad bih znao da je ovo vaša oblast, ali nije 
nego sv. Petra«. A. da nije tako bilo, ne bi ga bio 
papa ni imenovao. Staropan. legenda pripovijeda, da 
su Metoda: odvukli silom u Njemačku, odakle se 
oslobodio istom onda, kad je papa udario kletvom 
na sve biskupe njemačkog kralja. Pustiše istina Me¬ 
toda, ali zaprijetiše Kocelu, ako ga kod sebe zadrži. 
Malo kasnije p.obuniše se Moravljani protiv svojih 
njemačkih svećenika te ih izagnaše, a papi pošalju 
poslanike moleći ga, da im dade Metoda za nadbi¬ 
skupa. Legenda veli: »poslaše k apostoliku; već i 
prije primiše naši oci krštenje od sv. Petra, indi daj 
nam Metoda za nadbiskupa i učitelja«. 

G. 872. umrije papa Hadrijan i naslijedi ga 
Ivan VIII. Iz pisama ovog pape kralju Ljudevitu i 
sinu mu Karlomanu doznajemo za tužbe Solnogra- 
đana. Papa je branio pravo sv. Stolice na panonsku 



siti barem onda, kad je Kocelu slao Metoda za bis¬ 
kupa. 

Proviđen takovim pismom, otputi Metod iz 
Rima, ali se ne mogaše vratiti u Moravsku svome 
stadu zbog sveudiljnih tamošnjih nemira, nego osta¬ 
de u Kocelovoj zemlji, u Panoniji. Odavle krenu 
drugoč na želju Kocelovu, koji ga, kako nam svje¬ 
doči staropan. legenda, posla sv. Ocu, da ga imenuje 
panonskim biskupom, pošto je prvi put posvećen za 
biskupa bez posebnog naslova. Razumije se, da je sv. 
Otac udovoljio molbi Kocelovoj. 

Ovim se nađe povređen u svojim pravima nad¬ 
biskup solnogradski i sad započe žestoki i dugo¬ 
trajni spor između Metoda i svećenstva solnograd- 
ske metropolije. Pozivom na uredbu Karla V. zahti¬ 
jevaše solnogradski, neka si niko ne prisvaja crkvene 
vlasti u Panoniji. Ne samo što su protivnici radi to- 
bož nepovlaštenog pravomoćja bijedili Metoda, nego 
su dapače tvrdili, da odvraća kršć. puk od prave 
vjere. 0 tom imamo dokaza izim legende, i u bez¬ 
imenog pisca o pokrštenju Bavaraca i Korutana. 


biskupiju. Karlomanu piše: »pošto nam je vraćeno 
biskupst.vo u Panoniji, neka je slobodno spomenu¬ 
tom bratu našemu Metodu, koji je ondje zaređen od 
apostolske stolice, da vrši biskupsku vlast prema 
drevnom običaju«. Pustio je i hrvatskog kneza Mu¬ 
timira, da se vrati pod panonskog biskupa: »Nukamo 
te, da prema običaju svojih pređa nastojiš, ako je 
moguće, vrnuti se panonskoj biskupiji«. Ali kraj 
sveg zauzimanja papinog za Metoda, ne prestaše ga 
protivnici opadati s krivovjerja te uspješe u toliko, 
da je papa Metoda preda se pozvao i još prije za¬ 
branio slavensko bogoslužje. 

Međutim je moravski knez Svatopluk toliko 
ojačao, da je i on otpremio poslanika u Rim, koji 
će sv. Ocu izjaviti želje Moravljana. Staropan. le¬ 
genda navada u kratko uspjeh poslanstva i opravda¬ 
nja Metodova, veleći da je papa umah Metoda na¬ 
trag poslao i da ga je knez s narodom radosno pri¬ 
mio i predao mu crkve i duhovnike po svim svojim 
gradovima. Više saznajemo iz papinskog pisma: »Mi 
smo njega našli pravovjerna i upućena u svim crkve- 

nim znanostima te ga k vama natrag šaljemo, da 
upravlja crkvom božjom, koja mu je povjerena — a 
uz to zapovijeđu naše apostolske vlasti potvrdismo 
mu povlasticu nadbiskupske časti«. Nastavlja: »A 
misnici, đakoni ili đaci kojeg god reda, bili Slaveni 
ili inoroci, koji se nalaze u međama tvoje zemlje 
(Svatoplukove), hoćemo da su podvrženi i u svemu 
pokorni rečenom subratu našemu a vašem nadbi- 
situpu«. Dopušta iznova slavensku službu božju: 
»Slavensko pako pismo, iznađeno po bivšem filozofu 
Kostantinu, kojim se bogu dužna čast razliježe, pra¬ 
vom hvalimo i zapovijedamo, da se u tom jeziku 
razlažu nauci i djela G. N. Krista. Opominjemo sve¬ 
tim ugledom, da imaju svi jezici hvaliti Gospoda, a 
ne samo u tri jezika. Niti se protivi zdravoj vjeri ili 
nauku, ako se slavenskim jezikom pjevaju sv. mise, 
ili sv. evanđelje i božanska štenja iz novog i starog 
zavjeta dobro prevedena i tumačena čitaju ili pjevaju 
ostali crkveni časovi«. Ipak stavlja u tom neke gra¬ 
nice: »Ipak zapovijedamo, neka se u svim crkvama 
vaše zemlje radi veće časti evanđelje pročita naj¬ 
prije latinski a potom u slavenskom prevodu navi¬ 
jesti puku, koji ne zna latinski, kako to regbi i biva 
u nekim crkvama. Ako je pak tebi i sucima tvojim 
draža latinska misa, nalažemo, da ti se misa svečano 
latinski služi«. Tim je načinom glavar kat. crkve ri¬ 
ješio podignutu raspravu. Zanimljivo bi bilo sada 
istražiti uzroke, što su sklonuli papu Ivana na ova- 
kovo rješenje. Mi ćemo ovdje samo to napomenuti, 
da je po svoj prilici na ovo pitanje utjecalo tadanje 
stanje istočne crkve. Još nam je reći i to, da je tom 
zgodom određen svećenik Vihing za nitranskog bis¬ 
kupa, ali je naročito zapeljeno, da se ima u svemu 
pokoravati svome nadbiskupu. 

O dalnjem djelovanju i udesu sv. Metoda teško 
je govoriti, jer ili nema izvora, ili ti nijesu kritični. 
Ipak je stalno to, da je Metod, kad se vratio iz Ri¬ 
ma, našao takovo stanje, da je bio prisiljen potužiti 
se papi. Staropan. legenda pripovijeda, da su pro¬ 
tivnici opet se na nj digli, kao da je papa njima dao 
vlast, a Metoda da treba i njegovo učenje istjerati. 
Sada se sakupiše Moravljani i zaiskaše, da čuju list, 
koji govori o izgonu ... Kad tamo čuju, da je u apo¬ 
stolskom pismu: »naš brat, Metodije, jest pravovje¬ 
ran i vrši apostolsko zvanje i u njegovim su rukama 
od Boga i apostolskog stola sve slovenske strane«. 
Iz svega doznajemo samo toliko, da su protivnici 
Metoda opet ocrnili i da je papa na novo otpremio 
pismo, u kojem priznade njegovo pravovjerje i 
utvrdi ga u biskupskoj vlasti. Grčko žice sv. Kli¬ 
menta ne pomaže nam puno, jer je odviše pristrano i 
pretjerano, i mjesto u papinom pismu, kojim tješi 
Metoda, nije jasno. Navest ćemo jedno i drugo. 

U svom pismu papa žali Metoda, što ima da 
trpi razna zlostavljanja i nastavlja: »Niti smo mi 
ovom biskupu, (misli se Vihingu) ni javno ni tajno 
naložili, da što učini. Još je manje vjerojatno, da 
smo zatražili tajnost od dotičnog biskupa, a da ga 
nebismo u tom poslu bar kojom riječju nagovorili. 
Zato neka prestane svaka dvojba«. Spomenuto grčko 
žiće sv. Klimenta pripovijeda više o proganjanju 
Metoda i njegovih učenika. Prema istom nije ni Sva- 
topluk sa sv. braćom postupao prijateljski. Još žešće 


proganjahu iza smrti Metodove njegova nasljednika 
u biskupstvu, Gorazda, koga i svrgnuše. Mnogo pre- 
trpješe od Vihingovih pristaša i drugi Metodovi uče¬ 
nici. Jednom se i pobiše protivne stranke i Svato- 
pluk ih je zalud mirio. Radi takog postupka Meto- 
dovim učenicima ne bijaše više opstanka u Morav¬ 
skoj. Metoda je od ličnih napadaja osim njegove 
svetosti štitila možda i svjetovna vlast, ali drukčije 
bijaše s njegovim učenicima. On je svakako vršio 
svoju vlast u Moravskoj još 884. gdje je i umro 
6. travnja 885. kako veli staropan. legenda a ne u 
Rimu. 

Po njegovoj smrti održa se njegovo mezimče, 
slavenska liturgija, samo u nekim mjestima u Mo¬ 
ravskoj, dok nije izginula, ali je na sreću još prije 
njegove smrti prigrliše drugi slavenski narodi, koji 
ju većim dijelom očuvaše sve do danas, jedni u onom 
smislu i duhu, u kojem je on uveo, a drugi — a tih 
je mnogo više — u duhu koji nije Metodom vladao. 

Time riješismo svoj zadatak, biva taj, da iz sta¬ 
ropan. legende po mogućnosti rasvijetlimo i nado¬ 
punimo posljedak dosadanjeg istraživanja o životu 
i djelovanju slavenskih apostola. Još bi trebalo raz¬ 
gledati i neke druge izvore, na koje se učeni ljudi 
nisu do sada osvrtali, imenito one, koji se pobliže 
nas tiču, ali zasada nam to nije moguće učiniti. 

Prije nego završimo, osvrnut ćemo se s par 
riječi na jedno škakljivo, ali zanimljivo i za nas 
važno pitanje. 

Poznato je da je Svatoplukov sin Mojmir izra¬ 
dio u pape Ivana IX. da je u Moravskoj uvedeno 
novo crkveno ustrojstvo te je početkom g. 900 ure¬ 
đena jedna nadbiskupija sa tri biskupije. Protiv ovog 
digoše se bavarski biskupi s pritužbama na samog 
papu. Čitajući ove prosvjede, nehotice pomisliš, da 
su prava pasovske crkve u Moravskoj ovom papinom 
naredbom istom sada prvoč povređena i nikada 
prije; jerbo biskupi predbacuju papi, da je počinio, 
što nije prije njega niko pokušao, a o Metodu i 
njegovom djelovanju u pravomoćnom kotaru pasov- 
skog biskupa nema ni spomena. Među inim tuže se: 
»Dođoše s vaše strane tri biskupa u slovensku zem¬ 
lju Moravsku, koja bijaše našim kraljevima i našem 
narodu i nama sa svojim stanovništvom podložna i 
u vjerozakonu kršćanskom i što se tiče poreza od 
zemaljskih posjeda, jer su odanle najprije prosvijet¬ 
ljeni bili i od poganstva obraćeni na kršćanstvo. I 
zato bi biskup pasovskog grada, pod čiju biskupiju 
spadaju puci one zemlje od kada su kršćani, onamo 
dolazio kada bi htio i prema potrebi, a đa mu se ne 
bi niko suprotivio — i obavio bi s vlašću, što je tre¬ 
balo. — Sada se hvališu, što je nam teško i nevjero¬ 
jatno, za veću nepravdu, da su silnim novcem ispo¬ 
slovali te im već poslaše spomenute biskupe i da 
se zbilo u istoj pasovskoj biskupiji ono, što ne čusmo 
da je ikad izašlo od one apostolske stolice; — ima 
naime jedna biskupija podijeljena na pet njih«. A 
Hatto, nadbiskup mogućki piše u svoje i u ime svo¬ 
jih sufragana: »Bavarski biskupi, potuživši nam se, 
uzdisahu, kako se moravski puci ponose kao odmet¬ 
nici od vlasti franačke, što su odcijepljeni od njihove 
zajednice, i hvale se što su vašim dopuštenjem podi¬ 
gnuti na metropoliju, premda nijesu dosada u svojoj 



zemlji imali metropolitske stolice, nego su vazda 
pripadali njihovu pravomoćju i biskupiji«. 

Ovi listovi dadoše poglavito povod inače uče¬ 
nom Fridriku Blumbergeru, da je zabaciv opće pri- 
primljenu historiju slavenskih apostola, počeo tvr¬ 
diti, da djelovanje sv. braće u velikoj Moravskoj 
nije ništa drugo nego izmišljotina kasnijih legen- 
dista, koja se je malo po malo i u knjigama uvrije¬ 
žila. Budući pak navedeni listovi Ivana VIII. smetaju 
takovoj nauci, zato ih Blumberger zabacuje i to 
stoga, što se protive smislu listova onih bavarskih 
biskupa. Njemu dakle Metod više nije arhibiskupom 
veliko-moravskim nego samo biskupom panonskih 
Slavena. 

.Ovo svoje mnijenje brani Blumberger s velikim 
aparatom, u kojem pokaza prostrano znanje, ali 
njegov temelj cijeloj stvari ostaju ipak listovi ba¬ 
varskih biskupa. I već se činjaše, da je stvar tako 
dokazao te mu ne možeš protusloviti, kad se našlo 
nešto, što je njegovu tvrdnju najedared porušilo. 
Da se to zbude, valjalo je ili nesumnjivo dokazati, 
da listovi Ivana VIII. nisu podmetnuti, ili naći kako¬ 
vih povjesnih dokazala, iz kojih bi očito proizlazilo, 
da je Metod u istinu vršio u velikomoravskoj državi 
pravu biskupsku vlast. Učini li se jedno ili drugo, 
onda će listovi bavarskih biskupa izgubiti svaku moć 
i historik će biti prisiljen da misli, da su bavarski 
biskupi navlaš ignorirali Metoda i njegovo djelova¬ 
nje u Moravskoj. Što se pak tiče vjerodostojnosti 
listova Ivana VII., to je doista od najveće važnosti 
ono, što je učeni Pertz glede njih svijetu priopćio. 
Pertz svjedoči kano očevidac, da se još i sada na¬ 
laze u papinskom arhivu u Rimu u lombardskoj mi- 
nuskuli 11. vijeka ona regesta, iz kojih su izdani svi 
listovi Ivana VIII. Protiv takovih dokaza ne može 
ništa zdrava kritika. Dakle s listovima pape Ivana 
VIII. nije tako zlo, kako se činjaše učenome Blum¬ 
bergeru. 


Nu baš i kad ne bi bili oni listovi Ivana VIII. 
vjerodostojni, još ne bismo smjeli zabaciti opće 
primljenu historiju djelatnosti sv. Metoda, po kojoj 
je on biskupovao i u velikoj Moravskoj, jer imamo 
i drugih dokaza, koji u tom ne dopuštaju dvojbe. 
Među legendama ima ih — barem dvije — naime 
grčka i staropanonska, koje dopiru u jako staro 
doba. Ne valja mimoići svjedočanstvo Kozme praš- 
škoga, koji zove Metoda moravskim biskupom, na 
mjestu gdje govori o krstu Bofivojevu, a tu je vi¬ 
jest Kozma crpao iz starijih vrela; veli bo da samo 
zato govori u kratko o krstu Bofivojevu, što su već 
i drugi o tom pisali. 

Napokon nam je spomenuti još jedan važni 
dokaz, iz koga je razvidno, da je sv. Metod još 884. 
vršio u Moravskoj biskupsku vlast. Godine 1062. 
priopćuje prepošt Rajhradski praškome biskupu Se- 
veru, da je u nekoj knjizi crkve sv. apostola Petra 
i Pavla u Brnu našao ovaj dokumenat: »Godine od 
upućenja G. N. Isukrsta 884. posvećena bi ova crkva 
na čast blaženih Petra i Pavla prvaka apostola bož¬ 
jih, od prečasnog u Hristu oca Metodija, arhibiskupa 
moravskoga., na samu njihovu svetkovinu, i prvi nje¬ 
zin miraz u Brnu i Luze utvrđen je poveljom pred 
slavnim vođem Svatoplkom i nebrojenim narodom 1 *). 
Protiv ovakih dokaza ne može ništa ni nadrikritika. 

I tako mislimo, da možemo sv. Metoda sma¬ 
trati ne samo kao biskupa panonskih Slavena, nego 
i kano arhibiskupa moravskoga. 

3 »Anno ab Incarnatione Domini nostri Jesu Christi 
884 consecrata est haec Ecclesia in honore beati Petri et 
Pauli principum apostolorum Dei,. per Reverendissimum in 
Christo patrem Methodium, Archiepiscopum Moravensem, 
ippo eorundem fešti die dicato, ac prima ejus dos in Brne 
et Luze confirmabatur scripti tenore coram Jvatopleh duce 
glarioso et populo illegibili.« (Glagolita Cloziarius, Kopitar)'. 


Cvjetko Škarpa: 

Pošao sam putem, za koji sam znao, 
Da će za me biti ko jedno raspeće, 

I da možda nikad jedan udes zao 
U miru me na tom putu pustit ne će. 


Moj put 


M. Blaškoviću 


Pa bih, sada htio svom dušom, da vječno 
Uvijek nad svim teškim bijedam ljudskim bdijem 
I da svoje srce, bolno neizrečno, 

Uvijek svakom stvoru mogu da otkrijem... 


Sad osjećam, da sam ko pustinjak neki, 
Što živi na nekom ostrvu dalekom, 

AU ipak osjećam, da me kratkovijeki 
Život vječno veže sa svakim čovjekom. 


A, zato je put moj, put svih onih, koji 
Znadu, da po putu tom cvijeće ne cvati, 

I kojih se duša, oh, nikad ne boji 

Pred saznanjem, da je stvorena, da pati . . . 


Jer kad noću sjever sa demonskom snagom 

Ispod moje kuće negdje u dolini 

Kroz smrznuto granje urla, bjesni i vije, 

Ja zaludu žudim, da tada pred pragom 
Svakog ljudskog stana duh moj u bjelini 
•Ko anđeo dobri stražareći bdije. 

NedMiko Subotu : Celestin Medović. 

(Nastavak.) 


4 . 

God. 1894. priredi agilno društvo umjet¬ 
nosti prvu izložbu hrvatskih umjetnika. Tom je 
izložbom kolo umjetnika oko Bukovca želilo poka¬ 
zati koliko u istinu vrijedi. Radnje su bile reprodu¬ 
cirane u posebnom albumu. To su bile prve lovorike. 
Isto je društvo priredilo drugu jaču izložbu god. 
1895. u prostorijama palače vladinog odjela za bo- 
goštovje i nastavu. Svečanom otvorenju je prisu¬ 
stvovao kralj Franjo Josip, koji je slike navodno 
pohvalio, naročito umjetnički urešene prostorije 
vladine zgrade. Franjo Josip opazi: 

Niko na svijetu nema ljepših uredskih prosto¬ 
rija od Vas! 

Do godine 1896. izložili su zagrebački hrvatski 
umjetnici svoje radnje u Petrogradu, Parizu, Beo¬ 
gradu i Sofiji, gdje su bili bratski dočekani, pa u 
Budimpešti i Kopenhagenu. Prema dnevnoj kritici, 
naši su umjetnici najbolje uspjeli u Kopenhagenu. 
Tu su imali posebnu sekciju hrvatsku. Ovu su izložbu 
aranžirali Medović i Frangeš. Bukovčeva i Medovi- 
ćeva umjetnost je naprosto začarala javnost. Engle¬ 
ska revija T h e S t u d i o je napisala sjajnu ocjenu. 
Dapače je Medovićev Splitski Sabor bio re¬ 
produciran u svečanom katalogu. Osim Bukovca i 
Medovića najbolje je prošao Frangeš. 

U Kopenhagenu je Medović sa Frangešom pre¬ 
gledao Thonvaldsenov bogati muzej uz pratnju di¬ 
rektora prof. Kleina. Na povratku posjeti Berlin, 
Dresden, Leipzig i Prag. U Berlinu ga ništa nije 
moglo zadiviti. Pače i razglašeno šetalište Unte'r 
den Linden ne može se po sudu našeg slikara 
mjeriti sa ljepotama zagrebačkog Z r i n j e v c a. 
Najviše mu je kopala oči posvuda berlinska pojava: 
vojnička uniforma. Čitav Berlin vrvi od silnog broja 
oficira, koji svojim sabljama i mamuzama u bahatoj 
pozi skoro izazivlju strane prolaznike. U Dresdenu 
se najviše divio i motrio ona dva dražesna anđela 
na slici Rafaelove Sikstinske Madone. U Leipzigu je 
gledao skoro u svakoj ulici veliki broj poljskih Ži¬ 
dova u crnim kaftanima. Taj dan bio je sajam — 
M e s s e — pa navalili poljski Židovi da kupuju 
robu. Prag je nadasve hvalio, žaleći što mu ostaje 
malo vremena da potanje razgleda slavnu češku 
metropolu. 

U Budimpešti se međuto radilo dan i noć za 
pripremu monumentalne milenijske izložbe 
na uspomenu 1000 godina osnutka madžarskog kra¬ 
ljevstva. Preko hrvatske vlade pozvaše i hrvatske 
umjetnike da učestvuju na izložbi u Budimpešti. 
Kako je u rodoljubnom vatrenom srcu hrvatskih 
umjetnika vladalo ogorčenje nad nepravdama ma¬ 
džarske oligarhije prama hrvatskom narodu, nije im 
se dalo tako naprečac da prihvate poziv i da se 
druže s Madžarima. Napokon nakon svestrane ras¬ 
prave na predlog Bukovca i Medovića odlučiše da 
iskoriste momenat. Odgovor je glasio: spravni smo 


da učestvujemo kolektivno na milenijskoj izložbi uz 
uvjet, da se sagradi za Hrvate posebni umjetnički 
paviljon. 

Sa lozinkom: ili paviljon ili ne izlažemo — 
odoše Bukovac i Medović u Kršnjavija. Kršnjavi na 
prvi mah udre u smijeh i reče: 

»Vi Amerikanci zgrćete milijune kao blato! Vi 
ne poznate naše prilike. Madžari hoće da vas obje¬ 
ručke dočekaju. Na vas čeka pozlaćena dvorana!« 

Naši umjetnici bili su čvrsti u svome zahtjevu: 
hrvatski paviljon sa hrvatskom zastavom i to na 
hrvatskoj zemlji, koju su imali donijeti sa hrvatskog 
teritorija u vagonima. Divan primjer hrvatskog pa¬ 
triotizma! Kršnjavi stao da misli, što će i kako će. 

Međutim su naši umjetnici ne znajući kako će 
sve to svršiti, zasukali rukave, spravljali'slike i svaki 
je one dane radio za trojicu. Do izložbe je falilo još 
10 mjeseca. 

Zahtievu je zagrebačkih umjetnika dobro 
došla jedna sretna okolnost. Na predlog naime 
hrvatskoga sabora dođe banu iz Beča poziv, da Bu¬ 
kovac izradi portret cara i kralja Franja Josipa I. 
Bukovac je to jedva dočekao, dobro misleći, da će 
već radi tog portreta u naravnoj veličini u Budim¬ 
pešti graditi posebni hrvatski umjetnički paviljon. 
Njegov željezni kostur će lako poznije prenijeti u 
— Zagreb, što se i dogodilo. U Beču je Bukovac bio 
brzo gotov sa študijama za carevu sliku. Po tim štu- 
dijama izradi u Zagrebu portret Franja Josipa I. u 
naravnoj veličini za samih 14 dana. I ako je radnja 
žurno dovršena, slika je uspjela. Kažu ipak, da je 
onaj portret carev izrađen od Bukovca u saboru 
zadarskomu mnogo bolji. Ovaj ie monumentalan 
portret na posljetku zbilja sklonio hrvatsku vladu, te 
ona na poticaj savjetnika dra. Iva Mallina dade u 
Budimpešti izgraditi hrvatski umjetnički paviljon. 
Kad je paviljon bio dovršen, povjeri ban Bukovcu, 
Frangešu i Csikošu, da prirede potrebno za izložbu. 
Od 2 vagona slika izložiše oni u ukusno urešenim 
prostorijama samo prvorazredne, stvari. Dvorane 
ni jesu bile nimalo prenatrpane. Na paviljonu se vi- 
jala samo hrvatska trobojnica. 

Naši Su umjetnici preko očekivanja' 'uspjeli. 
Triumf ie bio potpun. Sve se tiskalo u hrvatski pa- 
vilion. Madžarski su kritičari i umjetnici pošteno 
priznali potpuni, neočekivani zasluženi uspjeh hrvat¬ 
skih um jetnika. Madžarski ministar pozove tom pri¬ 
godom na »soiree« dva najodličnija hrvatska slikara: 
Bukovca i Medovića. 

Glavni je cilj bio postignut. Prenesoše hrvatski 
umjetnički paviljon iz Budimpešte u Zagreb. Načel¬ 
nik Mošinski, koji je bio predsjednik hrvatske iz¬ 
ložbe u Budimu, pozove arhitekta Helmera, koji je 
paviljon namjestio i popunio, kako se i dandanas 
•vidi. Ovo je dosada prvi i jedini umjetnički paviljon 
na Balkanu, pravi ures hrvatske metropole. 

Malo po malo je nastala neka trzavica i nesloga 
između Bukovčevih učenika i predstojnika I. Kršnja- 
vija. Umjetnici uzeše stav rezerviranosti prama 
Kršnjavijevu društvu umjetnosti. Struja 
bečke secesije u umjetnosti zahvatila je i Zagreb. 
Mladi su u Beču najavili svečano odcjepljenje od 
starih i osnovali vlastiti paviljon sa lozinkom D e r 
Zeit ihreKunst, der Kunst ihre Zeit. 
Hrvatski se slikari, kipari kao i književnici ugledaše 
u moderne struje iza granice. Umjetnici stupiše u 
dodir sa književnicima. Slikari i kipari sa Bukov¬ 
cem na čelu istupiše listom iz starog društva 
umjetnosti, i god. 1897. utemeljiše svoje novo 
Društvo hrvatskih umjetnika. Ovo je 
novo društvo izabralo Bukovca svojim prvim pred¬ 
sjednikom. 

Dr. Iso Kršnjavi napisa: 

»Meni je cijela ta pojava bila vrlo zanimljiva. Svi su 
se prevarili u tome, kad su mislili, da sam ja cijelomu tome 
pokretu protivnik. Meni. je samo oduran nemar, zastoj, sla¬ 
bost volje. Ljubim djelatnost, energiju i ustrajno savjesno 
nastojanje ma kojim smjerom išlo, ma bilo i protiv mene 
upereno!...« 

Slični se pojavi zbiše i na našem književnom polju. 
Počele su nicati razne revije sa ratobornim mladima. Zvani 
i nezvani mladi kritičari udariše u divlje talambase. Nastala 
reakcija starih! Ovi svi progovoriše na usta muzikologa 
Kuhača, koji napisa brošuru »A n a r h i j a«. Došlo je i do 


trvenja sa Dr. I. Kršnjavijem. Napadnuti Kršnjavi ozlovoljen 
Prekine odnošaje sa skoro svim tadašnjim umjetnicima, ko¬ 
jima je pomagao do izobrazbe, zarade i — slave. Pri tom 
je izrazio svoje vjerovanje, da će se rijeka opet navratiti u 
svoje staro korito. I to se dijelom ispunilo. 

Celestin se Medović držao u tim borbama po 
strani. Nije htio da ga struja vremena automatično 
ponese niz vodu. Prezirao je magistralni ton nekih 
mladih, koji su svoje često sumnjive sposobnosti 
vješali o veliko zvono. Neki su mu među njima — 
kako je kazao — izgledali neozbiljni smušenjaci. 
Pristao je uz Kuhača i dao javnu izjavu proti nepro¬ 
mišljenoj modi. Stoga razloga nije pristupio u novo 
ustrojeno društvo hrvatskih umjetnika. 
Nije mogao da javnQ zatomi svoje uvjerenje iz ob¬ 
zira prama novomu kursu. 

Starije društvo umjetnosti nije se ra- 
zišlo. Dapače je u očekivanju novih događaja i na¬ 
prijed i ako slabo — životarilo i nastavilo svoj rad. 
Ovo starije društvo je rneđuto god. 1898. priredilo 
u Zagrebu izložbu slika Rusa Vereščagina. Novo pak 
ustrojeno društvo hrvatskih umjetnika 
priredi iste godine u Petrogradu prvu svoju veću 
izložbu, a drugu u Zagrebu pod naslovom hrva t- 
ski salon. Bilo je izvrsnih, dobrih i loših stvari. 
Izložba sa novim umjetničkim pečatom je u glav¬ 
nom uspjela. Golotinje je bilo i na pretek, pa je bilo 
i opravdanih prigovora. Ovo su namjerno isticanje 
golotinje mladi nazivali slobodom u umjetnosti. 
»D e g u s t i b u s non e s t disputandum!...« 


Ljubica Metzger: Na ZOrtliđ. 

»Evo Gospodina, doći će i svi Sveti Njegovi 
s Njime . . .« odzvanja po tri puta u svetom hramu 
— a u tamnim udubinama — crnim prozorima 
trepte duge sjene kao dugo čekanje nečega ne¬ 
običnoga — tajanstvenoga. I mi čekamo na hla¬ 
dnom podu Malenog Boga . . . 

»Evo Gospodina«, odzvanja u našim dušama, 
evo Onoga Malenoga — Sićušnoga — pružio je ru¬ 
čice, koje drže nit našega duševnog i tjelesnog 
života ... 

»Padaj s neba roso sveta . . .« a naša srca već 
osvježuje rosa milosti i duša tinja kao ove drhtave 

»O Isuse — o moj Spasitelju 
usliši mi srca vruću želju: 

Pogledaj me iz Hostije svete, 

Da mi misli za Tobom polete . . .« 

To vam je čar jedne zornice! — Osjetit ćeš ga, 
ali tek onda — kad skršiš tvrdu šiju i kad srce 
u istinu kaže: 

»Vjerujem Gospodine — poinozi mojoj ne¬ 
vjeri!« 


svijeće i svjećice u zoru . . . tinja, dok ne izgori i 
sagori do Božjih nogu. 

Ali pjesma govori dalje o Jednoj, koja je sa- 
gorila, ne do nogu Božjih, nego u srcu Božjem — 
pjesma pjeva o Djevici, tihoj, skromnoj, nepozna¬ 
toj, a opet »Blagoslovenoj među svim ženama« — 
i dalje o Majci »Sićušnog Boga« i dalje o »Kraljici 
neba .. .« 

Čovjek vidi duboko svoje ništavilo i uzvišeno 
neshvaćenu Veličinu Božju. 

I opet pjesma zvoni — moli i jeca sakrivenom 
Bogu u hostiji: 

POJAVA ALEKSANDRA MANZONIJA. 

Kad bi se u svjetskoj katoličkoj književnosti potražio 
tip ljupkiji i prijatniji od Manzonija, možda bi se našao; 
našao bi se dublji mislilac i ako teže; pronašao bi se pisac 
laganije i zanosnije forme. Ali, kad bi se tražilo po debelim 
knjigama, i sitnim mjerilom, teško da bi se našla osoba, koja 
je u sebi manifestirala na takav način skladnost i mirnoću 
karaktera, pošteno uvjerenje, duboku religioznost, otmenu 
plemenitost, đubljinu iskrena osjećaja, neumornu težnju za 
istinom, plemenit poriv za slobodu i borbu protiv tiranije, 
otkudagod ona dolazila, kao Aleksandar Manzoni. I za čudo, 
takav ravan karakter, ličnost, koja je bila isklesana iz kre- 
mena, bio je često prosuđivan na najrazličitije načine i nje¬ 
govu literarnom radu davana su raznovrsna značenja. Nema 
skoro nijednog smjera kritika, koji nisu u njemu vidjeli 
oživotvoritelja svojih ideja i svojih literarnih nazora. Naro¬ 
čito, što se tiče formalne strane piščevih djela. Od De Sanc- 
tisa pa do Tainea, od Fagueta pa do B. Crocea, od skrajnih 
subjektivista i idealista do pozitivista i objektivista: svi u 
njemu vide svoga čovjeka i svi ga svojataju. De Sanctis, 
jedan od najjačih duhova talijanskog kasnog Risorgimenta, 
označuje Manzonija književnim predstavnikom Kavurove 
Italije i plemenitim reprezentantom najljepših talijanskih 
težnja i aspiracija u devetnaestom stoljeću. Nije opet rijedak 
slučaj, da se Manzoni označuje začetnikom »reakcionarne« 
struje među talijanskim književnicima modernoga vremena, 
koja da ide od Manzonija preko Pascolija, Fogazzara, do 
Papinija i Giuliottija. Dogodilo se, dakle, Manzoniju što i 
Goetheu: dok ga neki smatraju stupom moderne i napredne 
misli, dotle ga neki krstiše reakcionarnim predstavnikom 
ancien regima na svim poljima javne djelatnosti. Ma koliko 
ova mišljenja bila razrožna i jednostrana, ona su, ako se 
promatraju mirno i hladno, razumljiva. Manzonijeva je od¬ 
lika, do koje se mediokriteti ne mogu vinuti, da je i po 
svojim idejama, i po svojim djelima, a nada sve po for¬ 
malnoj strani svojih umjetničkih djela, mnogostrani sintetik. 
Otuda nemoć, da se strpa pod jednu školu ili jedno odre¬ 
đeno i ograđeno estetsko-literariio i društveno pravilo. 
Otuda i one greške, kad se ocrtavaju kvalitete Manzonijeva 
romantizma. Manzoni je, naime, odnjegovan na djelima kla¬ 
sicizma i poznog klasicizma osamnaestoga vijeka (pseudo- 
klasicizma); naklonost za pouku poprimio je od prosvjeti¬ 
telja, koji su na nj imali direktan uticaj; od novoga naciona¬ 
lističkoga pokreta poprimio je ljubav za narodno jedinstvo 
i težnju, da se talijanski narod nakon toliko muka i peri¬ 
petija ujedini i oslobodi od raznih tudjih upliva. Od roman¬ 
tizma poprimio je najljepše njegove osebine: smisao za 
osjećaj, prirodu, a možda, i za historiju u koliko ga histo¬ 
riji nije vukla njegova politička koncepcija i klasična na¬ 
obrazba. Osim toga, pod uplivom revolucije, on je bio 
skrajni demokrat. Toj potki treba dodati i osnovu: Manzoni 
je bio u mlađim godinama pošten racionalist, a kasnije pod 
raznim uplivima, u prvom redu pod uplivom svpje žene, koja 
je prešla s protestantizma na katolicizam, postade vjeran 
katolik, i na katolicizmu je izgradio svoj plemeniti i jaki 
karakter. 

Da se razumije, na koji je način Manzoni došao do 
ovoga književnoga sintetizma, potrebno je, čini se, napo¬ 
menuti nešto o dotadanjem razvoju kod Talijana. Tada će 


ovaj i ovakav Manzoni biti razumljiv. Talijanski narod, ma 
koliko se to činilo paradoksno, u svojem boljem dijelu ima 
mnogo trezvenih i mirnih crta. Ta se pojava jasno očituje 
kod čitavog, skoro, književnoga talijanskog rada. Nebulozne 
težnje 'i eksageracije ranog, srednjevjekovnog romantizma, 
nisu kod Talijana našle plodno tlo. Bez sumnje, jedan je 
razlog tome,-što Talijani nisu imati svoje feudalne gospode 
u tolikoj mjeri, da bi dala gradiva takvoj književnosti. Ali, 
ima i drugih naroda, gdje je baš građanstvo stvaralo onu 
bezličnu masu stihova ljubavi i nadmudrivanja. U Italiji gra¬ 
đanstvo stvara talijansku kulturu i odmah joj daje realan 
pravac i tada, kad se čini, da pojedina djela nemaju nika¬ 
kve jače veze sa životom, pišu ljutu satiru na tadanji svijet, 
kao što je slučaj s Danteovom »Divina Comeđia«. Zato i 
jeste talijanska književnost dala prije humanizma jaka djela, 
snažna po svome zamahu i po svojim tendencijama. Zemlja, 
u kojoj se odnjihao rimski klasicizam i u kojoj nebo i 
zemlja, sunce i klima tvore prozračne vidike i umjetnički 
ravne linije, nije nikada prekinula sa starim latinskim svi¬ 
jetom. Tuđ joj je zanos za mračne vidike, prazne brbljarije 
i ljubavne akstrature. Pa dok u zapadnoj Evropi trubaduri, 
troveri svih imena knade dosadne inilopojke svojim vi¬ 
lama, stvaraju teško probavljivu literaturu, u kojoj suha 
fantazija slavi slavlje i na svakom se koraku osjeća odsutstvo 
stvarnosti — dok cvate, dakle, feudalna romantika, u Italiji 
(u Engleskoj kasnije Chaucer sa svojom knjigom: »Canter- 
bury Tales«), u kojoj su književnici uglavnom izašli iz 
građanskih redova, stvara se književnost, koja je odraz 
realnog života. Eno već Dante, premda se na prvi pogled 
čini tako irealan, stvara djelo, u kome ima toliko najdnev- 
nijeg života, tako da je netko vrlo tačno opazio, da je 
»Divina Comedia«, uz ostalo, žučna političko-socijalna foto¬ 
grafija ondašnjeg vremena, dok su Boccaciove stvari cro- 
nique scandaleuse plemstva i građanstva ondašnjeg vremena. 
Ta realistička crta vući će se kao crvena nit sve do sedam¬ 
naestoga vijeka. U umjetnosti će to naročito istaći Michel- 
angelo. U sedamnaestom će vijeku, pod uticajem raznih pri¬ 
lika, zamahnuti ova realistička nota; bio je to čas, kad su 
barok u plastičnim umjetnostima, te marinizam i slične za¬ 
blude u književnosti potisnule u kut pravu mjeru za ukus. 
11 talijanskoj će knjizi mješavina marinizma s klasicizmom 
dovesti do suhih kazališnih pijesa, tragedija, u kojima sva 
lica tragično svrše; s druge strane, pretvorila se ova dva 
smjera u vodnjikasti metastazijanizam. Radi toga je počet¬ 
kom devetnaestoga vijeka talijanska knjiga ili jako svečana 
i starački ozbiljna ili, opet, vodnjikasta. Reakcija je nastala 
još prije Manzonija. U pseudoklasičnu književnost, drvenu 
i bez soka, Monti i Foscolo nastoje uliti novog soka. Prvi 
se oduševljava za Klopstokove biblijske motive, a drugi 
popularizira poeziju Jounga, Graya, a naročito Ossiana. 
Nego, na talijanski romantizam jače djelovaše' probuđena 
borba za nacionalno jedinstvo i slobodu, nego razni uplivi 
sa strane. Ta će borba dati toj književnosti visoko etičko 
obilježje, plemenito rodoljublje i, nada sve, vezu sa dnevnim 
pitanjima. Borba sa starijom generacijom — koja se, uosta¬ 
lom, skoro bez otpora predade —• započe 1816. Te je go¬ 
dine izdao L e 11 e r a semiseria G. Berchet. Uzbuna je 
bila očita: nekoliko milanskih odličnika, književnika i novi¬ 
nara pokrenuše list II Conciliatore (1818.—1819.), 

Glavni urednik lista bijaše Silvio Pellico. List je bio ure¬ 
đivan antiaustrijski i tako je Pellico uhapšen 1820.; vucarili 
su ga od mletačkih piomba do tvrđave u Spielbergu. Tu je 
napisao Le Mie Prigioni. Ta knjiga uzvitla prašinu; postade 
najomiljelijom lektirom; njeno veliko rodoljublje ostavi do¬ 
jam na sve tadanje pisce, pa mu se nije ni Manzoni odupro. 

Nije ovom prilikom moguće potanje govoriti o knji¬ 
ževnoj vrijednosti pojedinih Manzonijevih djela: ona su 
suviše važna i velika, a da bi se moglo preko njih olako 
preći. Zadovoljit ću se samim nabrajanjem; tek ću svečaru 
posvetiti nešto više pažnje. Poznata je vrijednost i velika 
umjetnička profinjenost Svetih himana (Inni sacri), 
Peti Svibnja, tragedija: »A d e 1 c h i«, »C a r m a g n o 1 a«. 
Manje je poznato, da je sa svom znanstvenom akribijom 
studirao historiju i da je napisao u S a g g i o c o m p a r a- 
tivo silila Rivoluzione francese del 1789 e la 
Rivoluzione i t a 1 i a n a, »Storia della Colonna infa- 
me«; plod njegovih nazora o talijanskom književnom jeziku 
bila je rasprava »Dell’ unita della lingua italiana«; svoje na¬ 
zore o historijskom romanu izložio je u knjizi: »Del r o- 
manzo s t o r i c o e i n genere decomponimenti 
m i s t i d i storia e d’ invenzione«. U filozofiju 
spadaju njegova djela »Morale Cattolica« i »Del Invenzione«. 
Međutim »V j e r e n i c i« pronesoše Manzoniju slavu; po 
njima je postao besmrtan i u njima se zrcali veličina Man- 
zonijeva duha. »I Promessi Sposi, storia milanese del secolo 
XVII scoperta e rifatta, da A. M.« očituju čitavog Manzo- 
nija. Pozitivan, i ako nije slabe mašte, u svome romanu 
donosi historijska fakta, istraživanja su dokazala, da je 
glavna osovina romana historijski točna; epizode — to je 
plod invencije. Manzoni je djelo brusio, dotjerivao; bilo je 
najradikalnijih promjena; njegov boravak u Firenzi uputio 
ga potanje u ljepote toskanskog narječja: autor će, iza 
toga, mijenjati mnoge riječi i izraze; neka mjesta nisu mu 
se naročito svidjela,— neutrudivom energijom nastoji, da 
to ispravi i izmijeni. 

Rijedak je slučaj u svjetskoj književnosti, da se jedno 
djelo toliko pililo i tesalo. Ma da je roman historijski, psiho¬ 
loški je momenat jak; i ako je romantičan, realne crte su 
vidne. Manzoni, naime, minucioznošću koga realista opisuje 
detalje sa vrlo mnogo digresija i zaobilaženja. Nego, nje¬ 
gov romantizam nije imao jarkih boja: sve je odmjereno 
i smireno; ravna je linija provedena od početka do kraja. U 
ljubavi' njegovih junaka nema ništa od onih podivljalih 
ljubavi kod pojedinih romantika. Autor je tu bio do skrajne 
mjere suzdržljiv i. diskretan, tako da se ova knjiga velike 
ljubavi može dati i najnevinijim u ruke, bez bojazni da bi 
mogla uznemiriti. Na jednom mjestu izjavio je pisac, da kod 
ljudi ima i, previše nagona za uzdržavanje pa da nije svrha 
literaturi, da taj nagon raspiruje. Ima, osim sjetilne ljubavi, 
vilo mnogo osjećaja, koje treba dizati. 

Dotjerivanje pridonijelo je, da je Manzoni neka lica 
doveo do životne stvarnosti. Snaga tipizovanja bila je kod 
njega jako razvijena: lica iz »Vjerenika« postali su tipovi, 
ličnosti koje su toliko srasle s talijanskim životom, kao da 
su uistinu onakve opstojale u životu. Don Abondio, Renzo, 
Padre Cristophoro — da druge i ne spominjemo. 

Naročito je, u ovome romanu, visoko etičko i moralno 
naziranje. Iza svakog, skoro, retka opaža se pisac slobodan 
ali, u isti mah, duboko religiozan, pravdoljubiv i demokrat, 
katolik. Nije, dalje, bez interesa i bez značenja, da su Renzo 
i Luđa — predstavnici malog puka — prikazani kao jake 
moralne ličnosti, dok se kod aristokracije nalazi Don Ro- 


drigo. O samoj kompoziciji romana moglo bi se primjetiti, 
da je, katkada pisac previše zalazio u detalje; na mahove 
je puštao iz vida glavnu radnju, te je povezanost ponešto 
klimava. Ali, uza te male »manjkavosti« knjiga je doživjela 
golem uspjeh. Postala je najpopularnije djelo talijanskog 
Risorgimenta i iz nje su generacije crple plemenite ideje, 
duboko osjećanje i ona je zavela u Italiji novi smjer, stva¬ 
rala generaciju, koja je bila velika i po svome radu i po 
svojoj težnji za slobodom. 

Ona je, u isti mah, dokaz, kako je daleko današnja 
talijanska generacija iza one velike plejade. Hoće li se opet 
pojaviti novi Manzoni? Tko bi znao! M. U .i e v i ć. 

LIRIKA. 

Običaj, da se lirskim zbirkama pišu predgovori, nije 
baš po mom ukusu, a naročito, kada sama zbirka sa svim 
potrebnim i nepotrebnim prazninama iznosi 45 stranica, a 
predgovor ništa manje nego petnaest i kad taj predgovor, 
pisan za pjesme jednog početnika, nosi nešto pretenciozni 
naslov »Janko D. Tufegdžić i njegova poezija«. 1 G. Nova- 
ković nije učinio g. Tufegdžiću velike usluge, tim što je u 
uvodu ove inače skromne i nenametljive mladićke zbirke 
govorio o mlađima i starijima, o karakteristici naše ratne 
poslijeratne lirike, spominjući mnoga imena, od kojih više 
njih ima već i svoj određen zvuk u literaturi. Uzimati kao 
karakteristiku vremena ovih nekoliko pjesama, iza kojih 
stoji u najboljem slučaju tek nekoliko unutarnjih doživljaja 
a nipošto jedna izrazita ličnost, nepravda je i prema samom 
pjesniku, jer bismo u tom slučaju daleko više od njega oče¬ 
kivali. Istina jest, da g. Tufegdžić ne pripada više krugu one 
generacije, koja je prolazila kroz strave rata i čija se je 
unutarnja raskidanost osjećala u neuravnoteženim proplam¬ 
sajima čitava jednog izmrcvarenog pokoljenja; ali ovo, što 
on može danas da dade, nipošto ne može da bude vjesnikom 
nečega novoga, što bi bilo tipskim izražajem generacije, 
koja nije upravo još ni nastala. Ono, što naziremo iz pje¬ 
sama g. Tufegdžića, tipsko je samo mladosti uopće: njegovo 
odlučno tvrđenje, da »zna«, da će mlad umrijeti, njegov 
osjećaj usamljenosti, osjećaj da je život »bezbojan« i ta 
resignirana bilanca mladosti kao »bludnja i bespuća«. Sve 
su to vrlo poznate posljedice sasvim tipskih kriza mladosti, 
kod čega nipošto ne kažem, da g. Tufegdžić nije našao iskre¬ 
nih tonova i one lijepe naivne neposrednosti, da ih izrazi. 
Da nam i ne kaže g. Novaković, da je njegov mladi štićenik 
Veselinovićeva koljena, osjetili bismo u tim pjesmama ono 
nešto delikatno i dirljivo, što odaje istinske talente i u 
mladim godinama i mi bismo se tomu radovali bez ikakva 
upoređivanja a i bez ikakve naročite želje, da povlačimo 
preuranjene sinteze. Jer u tih nekoliko pjesama ima i ritmi¬ 
čnih naivnosti i stilske- neizjednačenosti; ima pjesama, koje 
su nekako starinske i starmale kao da ih je pisao još Zma- 
jova, kao ona »U prolazu«; ima i svježega daha narodne 
pjesme, koja je tako bliza mladosti, kao u »Devojačkoj 
molbi«; ima i zamagljenih momenata bez jasnih idejnih 
kontura, kao u »Splavovima«; ima i fine doživljene plastike, 
kao u »Stradunu«, gdje 

U proleće 

sni na užarenom pločniku ulice 

senka katedrale. 


1 Janko D. Tufegdžić, Bespuća i bludnje, s pred¬ 
govorom Boška Novakoviča, Beograd, 1928. 

Poput ove fino osjećene »Sjenke koja sni na užarenom 
pločniku«, više nego prikaz motiva i ideja, kojih ovdje ima 
još vrlo malo a još manje samostalnih, govori nam o talentu 
g. Tufegđžića nenametljiva suptilnost i profinjeni intenzitet 
slika kao ova u »Slutnji«: 

i noć ... i noć ... 

U duši: mutna praznina, 
u daljinama pejsaži tamni, 

ili u »Povratku«: 

Ravnicom tromo mili, 
odmiče vlak. 

U svoj veo: livade, sela, 
ustožena sena — 
uvio je mrak. 

Dakako da je ovakvih momenata malo, ali za mladića kakav 
je po priloženoj slici g. Tufeg'džić, to je dosta i mnogo. 

I gđica Lijerka Premužićeva priložila je svojoj zbirci 
svoju sliku 2 i jedan je recenzenat rekao, da je to najljepša 
pjesma u toj knjižici. Međutim to je više zloban komplime- 
nat slici, nego li osuda pjesama. Jer ima u ovoj knjižici 
dobrih stihova i nekoliko pjesama, koje mnogo obećaju, ako 
ih autorica umjedne razlučiti od svega onoga, što ovu knji¬ 
žicu čini nespretnim početničkim istupom. Jer u onom krep¬ 
kom osjećaju mladosti i ljepote svijeta u prozorje života 
ima dinamike, koja sjeća na goleme proplamsaje zrelih 
ličnosti, a ipak je karakteriše naivna svježina životnog »osvi- 
tanja«. No to je još suviše tanka nit, da bi se iz nje mogla 
izvesti čitava slika jednog dubokog duševnog svijeta. Ono, 
što autorica govori o vjeri, nije ništa ni novo ni neobično, a 
u svojoj afirmaciji životne radosti postaje ona kadšto i ba¬ 
nalna. Pa kako je u jednu ruku njene godine približuju krep- 
čini zrelosti, tako joj je u drugu ruku katkad još pod perom 
djetinje tepanje, koje daje loše stihove i neskladne ritmove. 
Ima tu i krivih oblika kao »zadrhtaju«, »počima«, »svo 
tijelo«, »nagelo se«, ima tu i sasvim proznih (i groznih!) sti¬ 
hova kao što su: 

»Kako ću sad tamo, kada mi je duša 
navikla se kroz tolike dane« (Zbogom!)... 

Što u ovoj početničkoj zbirci odaje dobre konture autori¬ 
čine buduće ličnosti, jest nekoliko finih psiholoških pointa i, 
za razliku od običajnog namještenog i nemotiviranog plača 
i uzdisanja njenih vršnjaka, onaj iskreni opojni osjećaj, kako 

»sve je tako puno svijetla i cvjetanja, 

tako puno boja, pjesme i titranja«. (Sa brežuljka). 

Knjižica »Bodulskih pisama« g. Pere Ljubića 3 ne kazuje 
nam ništa o autoru, osim njegove simpatične čednosti i 
ukusa. On je posvetio svojoj pokojnoj majci i namijenio 
svomu zavičaju pjesmice pisane u hvarskom dijalektu, sa 
svom naivnom srdačnošću i ljupkom skromnošću ljudi, ko¬ 
jima ih daje. Nisam kompetentan da sudim, u koliko je pisac 
pravilno dao svoj rodni dijalekat i moderne stihove njim 
pisane (a nemam razloga da o tom sumnjam), ali i bez toga 
nije teško otkriti čar fine i delikatne poezije, koja se krije 
u ovim sitnim sličicama života i prirode u osebitom svijetu 
dalmatinskih otoka. To je najsuptilnija idilska poezija pro- 
osjećana modernim lirizmom: bez nametljivosti, bez silnih 


2 Lijerka Premužić, Osvitanje, Pjesme, Sarajevo 

1927. 

3 Pere L j u b i ć, Bodulske pisme, Šibenik 1927. 


emocija ili isticanja ličnih momenata, nižu se te sličice u 
svom neobičnom šarenilu i slikovitosti, na oko čisto deskrip¬ 
tivne, ali u njima, poput »areloja« (horologium — toranjski 
sat) pjesnikovih, bije toplo srce, koje tomu sitnom zavičaju 
daje njegov intimni život. S nekoliko malih stihova često je 
odlično dan fini ugođaj prirode ili plastična sličica žanra — 
pri čemu se naročito osjeća autorova sposobnost oživljava¬ 
nja prirode i mrtvih stvari. Evo jedne pjesmice (iz zbirke 
»Kampaneli« -- tornjevi) u cjelini, kao karakteristična pri¬ 
mjera: 

Izrnej brdih ol u valah 
izmej borih po škojima, 
vididu se mala mista 
s oblačićin lajkeg dima. 

Po mistima kampaneli 
povarh kuć su se ustali 
i gledadu po pojima 
i po mistu i po vali. 

Jedan gleda dol u valu 
kako ribar karpi mrižu, 
ol mornare dol na brodih, 
ča na jarbol jidra dvižu. 

Drugi gleda po dvorima 
malu dicu, ča igraju, 
ol u pojih red težacih, 
ča u foši maškinaju. 

Ol po putih male ženske, 
kad po malo s ručkon gredu 
ol za kuću, di u hladu 
stare ženske vunu predu. 

Sve gledaju kampaneli 
posrid mistih po škojima, 
a kucadu kako šarca 
areloji svej u njima. 

Čudno je, da ni sasvim subjektivna zbirka »Dve duše« 
g. Nenada Mitrova 4 ne kaže ništa o autoru osim, dakako, 
jedne karakteristične epizode iz njegova života, kojoj je 
sva zbirka isključivo posvećena. Po glačini stihova i njiho¬ 
voj dobroj literarnoj formi pisac nije novajlija; po jačini 
osjećaja, upravo po snazi stfasti, on nije više nezreli mla¬ 
dić; po izgrađenosti literarne kulture, naročito po danas već 
inače, dosta rijetkoj sigurnosti klasičnih reminiscencija on je 
čovjek širih horizonata i zreloga obrazovanja; ali po formu¬ 
laciji čitave te svoje »epizode« on je još naivan mladić, koji 
mnogo toga drži mogućim, što inače iskustvo zrelih godina 
ne dopušta. Jer da autor prikazuje svoju ljubavnu historiju 
onako, kako se zbila (ali više u predgovoru nego u pjesmama), 
u tom ima zdravog realizma; ali da on pored imena Marije 
Aleksandrovne navodi jednom čak i monogram M. A. Š., to 
su indiskrecije, koje se protive dobrom ukusu. Isto je tako 
čudnovato, kad autor naziva svoju zbirku erotike »Dve 
duše« i tvrdi u više navrata, da on ljubav vidi u zbliženju 
duša prezirući svaku sjetilnost, a ipak u pjesmi kao što je 
na pr. ona »Kako je strašno« ispunja čitav svijet tragom 
materijalne i osjetne nazočnosti Marije Aleksandrovne. A 
to, što g. Mitrov inače ide za dematerijalizacijom svoje 

4 Nenad Mitrov, Dve duše, Novi sad 1927., Izdavačka 
knjižara »Slavija«. 

ljubavi, što pretežno govori o duši, nema drugog efekta, 
nego da njegova erotika postaje apstraktna i ako, mora 
se priznati, dinamika njegove ljubavne čežnje tim dobiva. 
Ali ta dinamika nije uvijek prednost, jer ona može da pređe 
ravnovjesje normale, to više što i sam autor govori pri¬ 
godom o »spleenu« i »histeriji«. Zalet je autorove erotike 
snažan, ali je on svakako uvjerljiviji, kada se, kao u običnih 
smrtnika, veže o konkretan doživljaj (kao na pr. u ne¬ 
obično sugestivnoj i lijepoj pjesmi »Tri mrtve latice«), nego 
kad se gubi u vrtoglavici erotske metafizike. I ma koliko je, 
u vezi s tom metafizikom, autorov pojam o svijetu i životu 
stvoren pod vidnim kutom nepomirljivog ogorčenja i pre¬ 
tjeranog umanjivanja i prezira samog sebe, njegova je 
poezija ipak dokaz i svijesne i samosvijesne ličnosti, koja 
i te kako krepko reagira na prezirni gest jedne lakomislene 
žene; a ta ličnost bila bi dobar zalog za razvoj jakog lirskog 
talenta, ako iziđe iz svoje sadanje jednostranosti. 

G. Ilija Despot doživio je sa svojim pjesmama u iz¬ 
danju »Matice Hrvatske« 5 redovnu sudbinu hrvatskih pje¬ 
snika u posljednje vrijeme: napadaje čim se je pojavio, a 
malo stvarne i ozbiljne kritike. Istina je, da je g. Despot, 
naročito u prvom dijelu svoje zbirke, u »Ponorima«, u 
dikciji, u karakterističnom patetičnom tonu i u samoj versi- 
fikaciji toliko sličan Kranjčeviću, te se tu još uvijek osjeća 
krepki i presudni utjecaj ovoga snažnog pjesnika na čitavu 
generaciju prvog decenija u ovom stoljeću; ali je istina i 
to, da ta sličnost nije puko povođenje ili formalna sugestija, 
nego da se ona osniva i na srodnosti osnovnog ugođaja, na 
onom »Ridanju« čitava pjesnikova bića između osnovnih pi¬ 
tanja naše eksistencije u svijetu. Možda je pjesnik i u 
svom prvotnom pesimizmu ovisan od uzora svoje mladosti; 
ali i sam njegov život dao je dosta potvrde tomu ogorčenju, 
koje bez sumnje nisu razvedrile izvjesne invektive baš i 
oko izdanja ovih pjesama. Ali ova zbirka nije nastala od¬ 
jednom; ona je plod vrlo sudbonosnih godina, koje su ispu¬ 
njene presudnim događajima po čitavu pjesnikovu ličnost; 
i onaj svijetli optimizam, koji se quand meme osjeća u 
zaključnom ciklusu »Ina«, plod je dugih borba, unutarnjih 
i vanjskah, plod je kristalizovanja pjesnikova osjećanja i 
mišljenja, kojemu se možemo samo radovati. Jer, iskreno 
govoreći, g. Despot nije filosof i kad to hoće da bude, on 
je i prečesto zamagljen i apstraktan i ne iznosi u biti ništa 
novo. On se pre s Bogom o uređenju svemira, ali je suviše 
mekan, da iz toga, poput Kranjčevića, povuče krajnje. kon- 
sekvencije. On se ogorčava nad ljudima, ali ga svladava 
svaki prijateljski stisak ruke ili prijazni sjaj u tuđem oku. 

1 dobro je tako, jer na taj način g. Despot od filosofa po¬ 
staje pjesnik, koji je bez sumnje i stvarniji i konkretniji i 
plastičniji od filosofa. Pjesnik, koji umije da osjeti ljepotu 
prirode (Atlantida), koji umije da zagleda u dubinu ljud¬ 
skoga srca (Kruh moj svagdanji), koji ima i invencije za 
neutrte putove (Iseljenik). Tercine u »Zgusnutim dimovima« 
— gdje g. Despot crta modernu Ameriku — p.okazuju, da 
je osjetio u momentu, da pred njim leži motiv dostojan 
novog Danta. Šteta je, što se nije duže zadržao u crtanju 
ovoga Inferna materijalističke kulture u većoj cikličkoj kon¬ 
cepciji. Nadoveže li na vedrije tonove, koje je našao na 
kraju ove pjesmarice, g. Despot će se bez sumnje osloboditi 
teškoga aparata patetične retorike, te će više doći do izra¬ 
žaja čisti lirski elemenat, koji se zasad još krije iza anegdote. 


5 Ilija Despot, Ridanje, Nove pjesme, Zagreb 1926., 
Redovno izdanje »Matice Hrvatske« za god. 1924. 


Nakon ovih lirskih fizionomija, koje su sve više manje 
.još u nastajanju ili bar još nisu našle svoj definitivni ko¬ 
načni oblik, trebalo bi da se naniže red portreta s već izra¬ 
zitim crtama. No nije bila moja namjera, da ovdje dadem 
sintetičan pregled, to više, što sam o pojedincima, koji bi 
došli u obzir, već naročito i pisao. Osim toga možda nije 
još ni momenat da određujemo sliku lirske fizionomije u 
našoj književnosti, jer ono novo, što ima da se stvori, još 
je na putu. Zato ću samo kao karakterističan primjer na¬ 
vesti knjigu pjesnikinje, čije su literarne pretenzije već 
utvrđene, i čija je ličnost u lirici dobila svoj zvuk. Gđa Jela 
Spiridonović-Savićeva nastavlja u »Večitim čežnjama« 5 to¬ 
nove, koje je udarila već u prvoj svojoj zbirci: samo ih je 
izdvojila iz drugih, istančala i produbla, te daju snažan đo- 
kumenat njena unutarnjeg razvoja. Dok je prije u njenim 
čežnjama za lutanjem, čak za skitanjem, za dalekim cilje¬ 
vima i nejasnim, beskrajnim željama zvonio fantastični pii- 
zvuk romantične mladosti, dobile su te čežnje ovdje, u zre¬ 
lijoj formi, konkretnije ciljeve, određenije smjeiove i sil- 
nije zamahe. Dakako da nisu tim ništa izgubile od svoje 
prvotne ljepote; one doduše nemaju više onaj naročiti čar 
bujnih ali nejasnih sanja mladosti, ali su dobile produhov- 
Ijeuost, priprostu uzvišenost i divnu jednostavnost duha, 
koji sve žrtvuje jednom cilju i jednom idealu. Neđohitne 
čežnje, bezgranične želje dale su ovoj zbirci njenu naro¬ 
čitu dinamiku, njenu u svojoj prirodnoj jednostavnosti to¬ 
liko rječitu dikciju; ali ponorsku dubinu dao im je veliki 
ljudski osjećaj, a svijetlu uzvišenost vjera u ideal. Ili, re¬ 
cimo točnije, naprosto vjera. Jer uza sve sumnje i lutanje, 
uza sve neizgrađenosti i mjestimične zablude, osnovni je ton 
ove lirike snažna afirmacija vjere u duhovno carstvo, u nat¬ 
prirodni ideal, u Božju pravdu i Hristovu dobrotu. Gda Spi- 
i idonović-Savićeva je doduše, očito nesvijesno, bliza blasfe- 
iniji, kada u pjesmi »Devojka-mati« upoređuje prevareno i 
zabludjelo ljudsko čedo s najčistijom od svih žena; no ona 
je i tako duboko i tako potresno sililo osjetila jedinu istinu 
u veličajnoj viziji kao što je ona u »Bludnici«: 

»Tvoj Glas Hriste ... Tvoj Glas ... 

Meni, zar meni? ... grešnoj ženi... Ti? ... 
kad verovah još samo: 

Život je pako 
u kom Zlo vri, 
dođe mi Ti, 

Ti jedina Svetlost... 

Ti jedino Sunce ... 
naših dolina najbelji krin 
Božiji Sin ... 

Šta sad je noć i tama, 
ja više nisam sama, 
sa mnom je najveća Ljubav, 
bez konca i bez kraja, 
ja nađoh najzad kapije: 

Novoga Zavičaja.« 

1 posle godina, godina dugih, 
njena se umorna usna smeši, 
dok očima čita plamena slova: 

»Prosto ti... ali više ne greši.« 


6 Jela S p i r i d o n o v i ć-S a v i ć, Večite čežnje, Beo¬ 
grad 1926., Izd. S. B. Cvijanovića. 

Zatvaraju se , noći ponori. 

Bude se ptice u vrh guezda, 
srehri se nebom jutra, zvezđa. 

A iza tamne gore, 
kroz rumen — magle more, 
pobedna zlatna kola Zore 
krilati anđeli vuku 
u svečanome muku. 

Dosadanjim motivima svoje poezije dodala je gđa 
Spiridonović-Savićeva još u većoj mjeri i socijalnu notu, kada 

. kao u upravo navedenoj pjesmi — u čitavu nizu pjesama 

opjeva »poniženu i povrijeđenu« ženu usidjelicu, »djevojku- 
majlcu«, preljubnicu, bludnicu, ali uvijek u vidu onoga opće- 
Ijudskog i opće-ženskog, što od pjesnikinje čini ne buntovnu 
fronderku socijalne borbe,- nego čovjeka s toplim srcem i 
dubokim osjećajem, i s čvrstom vjerom u pobjedu Dobrote 
i Istine. . Ljubomir Mara k ovi ć. 

KNJIGA O KNJIŽEVNOSTI. 

Namjeravao sam, da o ovoj knjizi progovoriip ima 
tome više mjeseci no prilike su bile takve, da se to oteglo 
preko moga očekivanja. Međutim čini se, da ni sada nije 
kasno. Knjiga zaslužuje, da se na nju upozori i da se za nju 
zainteresuju svi oni, koji se zanimaju problemima književ¬ 
nosti (slovenski, valjda, čitaju svi naši ljudi). Universitetski 
profesor u Ljubljani, g. dr. Jakob Kelemina napisao je djelo 
o književnosti: »L i t erama V e d a«. 1 Knjiga obrađuje 
teoretske zasade literarne kritike, posebno literarne histo¬ 
rije. Osim toga, u njoj se, u krupnim linijama, zacrtava psi¬ 
hologija stvaranja i zakoni, koji kod te djelatnosti dolaze 
u obzir. Kako se vidi, sadržajno je materijal veoma opsežan 
i' složen, pa je razumljivo, da pisac nije mogao iz čisto 
tehničkih razloga opširnije raspravljati pitanja, što bi bilo 
potrebno za nestručnjake, i da je knjiga ispala kao sretan 
apersi. Knjiga je, nadalje, nastala kao rezultat profesorskih 
predavanja iz teorije književnosti na ljubljanskom universi- 
tetu, pa je, u čitko pisanim i pregnantno izraženim odsje¬ 
cima, autor htio predati svojim slušačima najhitnije pojmove 
iz ovih pitanja i na taj način doskočiti jednoj optrebi, koja 
je bila očita i kod Slovenaca, a kod nas je i danas. U četiri 
je poglavlja učeni autor obradio zadaće literarne nauke, 
literarne nauke kao sistematike, analizu pjesničkih umotvora, 
i literarnu nauku kao historijsku disciplinu. 

Autor uzimlje književnost u užem smislu riječi, pojam, 
dakle, koji se poklapa s pisanom umjetnošću, pa se radi 
toga u svome djelu ne osvrće na probleme metoda naučnih 
djela. Od naučnih djela, da usput samo spomenem, dopušta 
da u književnost spadaju jedino djela, koja obraduju estet¬ 
sku teoriju i kritiku. Čini se, da je ovdje. g. pisac učinio 
veliku iznimku: djela o estetskoj teoriji, a često i kritici, 
nose sve znakove suhog dogmatiziranja i pozitivističkog me- 
todiziranja, da su i po svojoj formi i po drugim svojim ose- 
binama vrlo daleko od književnosti, dok se, naprotiv, često 
puta nađu djela druge struke, na pr. esej iz povijesti, koji 


1 Dr. Jakob Kelemina, Literarna veda, Ljubljana 
1927., Nova Založba. 


u sebi spaja i duboku znanstvenu metodu i profinjen ukus, 
a naročito jaku intuiciju, da spadaju, izvan svake, sumnje, u 
literaturu u najstrožem smislu te riječi, kao na pr.: Histo¬ 
rijske Minijature Strindbergove. I, može se reći bez velike 
pogibelji, da su djela o teoretskoj estetici redovito izvan 
dohvata literarnih djela, dok same kritike izvjesnih umjet¬ 
ničkih tvorevina imaju počesto umjetničke, karakteristike. 

Čini se, da je g. Kelemina htio u prvom redu da dade 
pregledan priručnik o književnosti i da je zbog toga naro¬ 
čito obradio ona poglavlja, koja su važna za buduće nastav¬ 
nike literatura. To je u prvom redu uputa, opširnije i točno 
obrađena, o analizi umjetničkih tvorevina. U tome poglavlju 
obraduje općenite pojmove analize, zatim poduže razlaže o 
genetskoj i konačno o estetskoj analizi literarnog djela. 
Kako već istakoh, ovo je poglavlje naročito pomno izrađeno, 
premda se ne može ni drugima što ozbiljnije zabaviti. Je¬ 
dino bi, možda, bilo dobro da je autor uzeo jače u pretres 
i obradbu odnos umjetnika prema umjetnosti, genetski raz¬ 
voj škola, smjerova i podao opće gledište, s koga bi se one 
razumjele; Osim toga nije dovoljno podvučena razlika iz¬ 
među umjetničkih i znanstvenih tvorevina s osobitim obzi¬ 
rom na objektivnost i subjektivnost. Zatim, čini se, da nije 
dovoljno naglašena činjenica, da bi moderna kritika morala 
biti sintetska, t. j. da bi morala od svih literarno-historijskih 
i literarno-kritičkih metoda uzeti one osebine, koje će dati 
punanije i obimnije razumijevanje vrednota i značenja jedne 
umjetnine. Mogao bih učiniti još neke ovakve napomene; 
nalazi se tu i tamo koja konstatacija, u čiju ispravnost pisac 
ovih redova sumnja (na pr. tamo gdje se govori o 1’art pour 
T art). 

Nego, bilo bi pretjerano ove male pripomene uzeti 
kao prigovor. Ništa pogrešnije. Radovi ovakve vrsti imadu 
mnogo subjektivnoga; — literarnu nauku nije moguće po¬ 
staviti na apsolutno pozitivistične temelje, pa je razlika u 
naziranju vrlo česta. 

Ako dođe do drugog izdanja, što najiskrenije želim, 
bilo bi dobro, kad bi učeni pisac posvetio nešto više pro¬ 
stora postanku i značenju umjetnine; njenu razvoju, sazrije¬ 
vanju, oblikovanju i izrazu. To su pitanja, koja često nisu 
nastavnicima jasna, pa ne mogu ni đacima dati bistre poj¬ 
move. A ipak, o točnom poznavanju tih pojava zavisi pra¬ 
vilna orijentacija prema svim umjetničkim problemima. Kri¬ 
tika griješi baš radi toga, što joj ti pojmovi i te stvari nisu 
jasne. Mnoge bi raspre i literarne svađe, koje se dnevno 
susreću u našoj štampi, postale bespredmetne, kad bi se 
uočio jedan važni fakat — da je umjetnost emanacija cijele 
ličnosti... 

Ova knjiga bi inače mogla služiti kao znak za napadaj 
na naš poštovani filosofski fakultet — i to na njegov slavi¬ 
stički odio. Slovenci u par godina svoga sveučilišta uspije¬ 
vaju da dadu svojim đacima jednu dobru i dotjeranu knjigu; 
kod njih se piše i predaje o problemu umjetnosti i posebno 
književnosti; na ispitima srednjoškolskih nastavnika teorija 
književnosti igra vidnu ulogu. A kod nas? Možda bi bolje 
bilo šutjeti. U Hrvatskoj se i tako u zadnje vrijeme na sve 
šuti, pa zašto da se o tome govori? Konačno, šta treba 
hrvatskim profesorima i đacima poznavanje teorije književ¬ 
nosti, kad mi i onako ne čitamo. Ta nismo mi badava narod 
hiljadugodišnje kulture! Neka spava sve... M. U j e v i ć. 


Uredjuje i izdaje za „Kolo Hrvatskih Književnika": Ljubomir Maraković. — TisakZaklade Tiskare Narodnih Novina u Zagrebu. 
Za tiskaru odgovara: Dr. janko Horer, Prilaz Đure Deželića 2. 






















































































































































































































































